
CUVÂNT ÎNAINTE 


Vocaţia pentru viaţa monahală în ţara noastră, în Biserica noastră 
strămoşească este bine cunoscută de foartă multă lume din afara hotarelor ei. 
Trăirea vieţii monahale a fost de-a lungul veacurilor pe pământul ţării noastre 
nu numai în locuri retrase, în munţi, dealuri sau câmpii ci, şi în centrele 
eparhiale, slujind cu prioritate la bisericile lor catedrale. 

Urmând pilda voievozilor sau a oamenilor de frunte ai ţării, credincioşii 
noştri au iniţiat, cu binecuvântarea chiriarhului eparhiei, zidiri de biserici şi 
mănăstiri, zidiri la care au participat din plin nu numai la ridicarea, ci şi la 
înzestrarea lor cu orice posibilităţi economice. Mai mult au participat şi 
participă şi astăzi la slujbele din aceste mănăstiri şi schituri fără să părăsească 
bisericile lor parohiale. Cu totul deosebit este faptul că aceşti credincioşi nu 
sunt cu nimic mai prejos faţă de vieţuitorii mănăstirilor noastre în privinţa 
nevoinţelor duhovniceşti ţinând zile întregi de ajunare în perioada Postului 
Mare, participând la toate slujbele, încât nu se deosebesc cu nimic de vieţuitorii 
nevoitori ai mănăstirilor; şi tot aceşti „călugări în civil” participă, ajutând la 
treburile gospodăreşti ale mănăstirilor. 

Râvna după desăvârşire a dat naştere la zidirea atâtor mănăstiri şi schituri 
pe pământul ţării noastre, aşa cum înţelegem din paginile acestei valoroase 
lucrări de zidire sufletească. 

Ceea ce caracterizează pe credincioşii pământului strămoşesc, fiii 
Bisericii noastre, este dreapta socoteală, cumpănirea lucrurilor. Ei se mistuie de 
râvna pentru nevoinţele duhovniceşti, dar nu uită de râvna muncii din 
gospodăriile lor, din viaţa lor de familie în sânul căreia cultivă cumpătarea, 
acrivia în tot ceea ce fac, împletind lucrarea Martei cu cea a Măriei, dând 
întâietate lucrării Măriei prin frecventarea deasă a mănăstirilor şi prin dorinţa 
fierbinte de a umple tot cuprinsul ţării cu mănăstiri şi schituri. 

în ciuda încercărilor crizei de ordin duhovnicesc şi economic, vocaţia 
pentru viaţa mănăstirească stăpâneşte încă multe suflete tinere. 

Tradiţiile şi rânduielile vieţii de mănăstire, dacă vor fi respectate, 
străduindu-se în dragostea de muncă şi cu braţele pentru câştigarea pâinii cea 
de toate zilele şi în dragostea pentru rugăciunile, pravila din biserică şi chilie şi, 
nu în ultimul rând, ajutorarea „fraţilor prea mici ai Mântuitorului nostru Iisus 
Hristos”, fără a părăsi mănăstirea, sfintele noastre mănăstiri şi schituri vor 
rămâne mai departe vetre de zidire sufletească atât pentru cinul monahal, cât şi 
pentru obştea cea mare a dreptcredincioşilor creştini, călugări cu sufletul şi 
râvna spre nevoinţele duhovniceşti şi vrednici creştini, vieţuitori şi călători în 
corabia sfântă a Bisericii cu care navighează pe marea cea învolburată a 

veacului nostru marcat de himera globalizării, o sită în care se cerne şi se alege 
neghina de grâu, adevăraţii creştini de lupii îmbrăcaţi în piei de oaie. 

Lucrul cel mai îmbucurător cu privire la viaţa monahilor din mănăstirile 
noastre îl constituie atelierele în care se pictează sau se brodează sfinte icoane. 

Monahii cărturari, oameni de studii sau traducători din operele Sfinţilor 
Părinţi conferă mănăstirilor şi schiturilor noastre statutul de vetre de lumină, de 
cultură, de artă, pe scurt, de înălţare şi zidire sufletească. 

Dumnezeu să răsplătească pe alcătuitorii şi ostenitorii acestei cărţi cu 
bucuria mântuirii! 


t PIMEN 



ARHIEPISCOP AL SUCEVEI ŞI RĂDĂUŢILOR 

I. STUDII, ARTICOLE ŞI DOCUMENTE CU 
CARACTER GENERAL DESPRE ISTORIA 
BISERICEASCĂ A ÎNTREGII ŢĂRI 

9 


***, „Sinodal care cuprinde Autocefalia Bisericii Ortodoxe Române şi relaţiile ei cu 
Patriarhia de Constantinopol”, în: BORom VI (1881-1882), 12, p. 738-757. 

Actul este formulat ca un răspuns al Sfântului Sinod la epistola lui Ioachim, 
patriarhul de Constantinopol, către mitropolitul primat Calinic Miclescu, prin care sunt 
arătate argumentele autocefaliei Bisericii României - argumente istorice şi canonice, 
în legătură cu sfinţirea Marelui Mir, de asemenea, sunt aduse temeiuri canonice şi 
dogmatice care conchid că orice biserică autocefală poate sfinţi Sfântul şi Marele Mir. 

***, „Acte privitoare la Autocefalia Bisericii Ortodoxe Române”, în: BORom 
IX (1885-1886), 5, p. 333-354. Cu text în greacă. Semnăturile consemnate sunt 
prezentate în facsimil. 

Articolul cuprinde: mesajul regal pentru deschiderea şedinţei Sfântului Sinod 
din primăvara anului 1885, scrisoarea ministrului Cultelor şi al Instrucţiunii Publice 
către patriarhul ecumenic Ioachim IV, scrisoarea mitropolitului primat al României 
Calinic către patriarhul ecumenic Ioachim IV, scrisoarea Sanctităţii Sale patriarhul 
ecumenic Ioachim IV către ministrul Cultelor şi al Instrucţiunii Publice, scrisoarea 
patriarhului ecumenic Ioachim IV către mitropolitul primat al României Calinic, 
tomosul autocefaliei Bisericii Ortodoxe Române. Tomosul este semnat de: patriarhul 
Constantinopolului Ioachim IV, Calinic al Halchedonului, Nicodim al Cizicului, 
Neofit al Adrianopolei, Sofronie al Amasiei, Procopie al Melanicului, Ignatie al 
Litiţiei ş.a. 

***, „Acte privitoare la Autocefalia Bisericii Ortodoxe Române”, în: BORom 
IX (1885-1886), 8, p. 553-557. 

în articol sunt cuprinse: epistola Î.P.S. mitropolit primat al României şi 
preşedinte al Sfântului Sinod, în care îi mulţumeşte patriarhului ecumenic Ioachim IV 
pentru recunoaşterea autocefaliei Bisericii Ortodoxe Române, enciclica patriarhului 
ecumenic către Patriarhiile Ierusalimului, Alexandriei, către arhiepiscopul Ciprului, 
Sinoadele Rusiei, Greciei şi Serbiei şi către Arhiepiscopia Carloviţului şi epistola 
mitropolitului primat al României şi preşedinte al Sfântului Sinod către bisericile 
ortodoxe prin care li se face cunoscută recunoaşterea autocefaliei Bisericii Ortodoxe 
Române de către patriarhul ecumenic. 

***, „Acte privitoare la Autocefalia Bisericii Ortodoxe Române”, în: BORom 
IX (1885-1886), 12, p. 920-933. Cu text în limbile sârbă, rusă şi greacă. 

Articolul cuprinde mesajele de felicitare primite de Biserica Ortodoxă Română 
pentru obţinerea recunoaşterii autocefaliei sale. Aceste mesaje sunt venite din partea: 
Patriarhiei de Ierusalim, Mitropoliei Serbiei, Sinodului Greciei, Arhiepiscopiei 
Ciprului, Sinodul Rusiei. 

***, „Acte privitoare la Autocefalia Bisericii Ortodoxe Române”, în: BORom X 

(1886-1887), 2, p. 82-83. Cu text în limba sârbă. 

în articol este redat mesajul arhiepiscopului Gherman al Carloviţului către 
mitropolitul primat Calinic, prin care acesta felicită Biserica Ortodoxă Română pentru 
obţinerea recunoaşterii autocefaliei. 

***, „Starea cultului în judeţe. „Despre expunerea făcută în Comitetul 

Permanent înaintea Consiliilor Judeţene la 15 octombrie 1885”, în: BORom X 

(1886-1887), 6, p. 431-454. 

Este prezentată starea cultului în fiecare judeţ şi anume: numărul de biserici, 
numărul şi starea materială a preoţilor, numărul cântăreţilor bisericeşti, al diaconilor, 
al paraclisierilor, numărul bisericilor vacante şi date despre întreţinerea personalului 
bisericesc. Este prezentată starea cultului în judeţele: Brăila, Buzău, Bacău, Dolj, 
Dorohoi, Falciu, Ialomiţa, Iaşi, Ilfov, Mehedinţi, Olt, Prahova, Romanaţi, Tulcea, 
Tutova, Vâlcea, Vlaşca, Covorlui, Gorj, Putna, Teleorman şi judeţul Muscel - în acest 
judeţ sunt cinci mănăstiri întreţinute de stat şi schiturile: Ciocan (schit în care vieţuiesc 
opt monahi) şi Nămăieşti (schit în care vieţuiesc 17 monahi); judeţul Râmnicul Sărat - 
care are şi cinci schituri dintre care trei sunt de călugări şi anume: Poiana Mărului, 
Dălhăuţi, Vărzăreşti şi două de călugăriţe şi anume: Rogoz şi Coteşti; judeţul Vaslui - 
în care bisericile de la Fâstâci, Lipovăţ, Dubrovăţ şi Rafaila sunt întreţinute de stat ca 
foste schituri în vechime; judeţul Neamţ - care are nouă mănăstiri şi nouă schituri 
pentru călugări şi trei mănăstiri şi patru schituri pentru călugăriţe, toate întreţinute de 
stat. 


Erbiceanu, C., „Material pentru istoria bisericească şi naţională a românilor”, 
în: BORom XII (1888-1889), 2, p. 116-133. 

în articol este prezentat un extras din cartea „Acta Patriarhatus 
Constantinopolitani”, scriere publicată de Fr. Miklosich şi Ios. Miiller. Autorul 
menţionează că în acest extras întâlnim: date care vorbesc despre faptul că noi românii 
am avut o ierarhie mult mai veche decât cea consemnată de cronicarii noştri, date care 
arată că în secolele XII, XIII, XIV existau români în spaţiile în care s-au format apoi 
Ţara Românească şi Moldova şi date despre mitropolitul Ungrovlahiei Iachint şi 
Ieremia al Mavro-Vlahiei (ambii au păstorit în secolul al XlV-lea). 

Erbiceanu, C., „Material pentru istoria bisericească şi naţională a românilor”, 
în: BORom XII (1888-1889), 3, p. 192-202. 

Este redat un extras din cartea „Acta Patriarhatus Constantinopolitani”, scriere 
publicată de Fr. Miklosich şi Ios. Miiller. Sunt prezentate date despre raporturile 
Patriarhiei ecumenice şi Biserica din Moldova de la sfârşitul secolului al XlV-lea şi 

mai ales demonstrează insistenţa cu care patriarhul ecumenic dorea ca la conducerea 
Mitropoliei din Moldova să fie Ieremia (acesta fusese alungat din acest scaun). 

Erbiceanu, Constantin, „Material pentru istoria universală bisericească şi laică 
a românilor. Extras din istoria bisericească a lui Sergiu Macreu, publicată de 
eruditul C. N. Satha în Biblioteca sa intitulată: Evul Mediu voi. III” în: BORom 
XIII (1889-1890), 2, p. 65-73. 

Din aceste extrase aflăm următoarele: domnul Alexandru Mavrocordat, după 
moartea mitropolitului Gavriil al Moldovei şi după ce i-a luat răposatului şi familiei 
sale averea, l-a mutat în scaunul mitropolitan, fără ecdosul patriarhal, pe Leon, 
episcopul de Roman; mai aflăm şi despre amestecul aceluiaşi domnitor în afacerile 
Patriarhiei ecumenice; despre caterisirea mitropolitului Gavriil; despre faptul că 
numirea lui Dositei al Buzăului în scaunul Mitropoliei din Bucureşti s-a făcut după ce 
patriarhul a primit o importantă sumă de bani şi despre faptul că Grigorie Ghica, cel 
care a domnit şi în Moldova şi în Ţara Românească, a fost ucis în 1776. 

Erbiceanu, C., „Studii istorico-canonice asupra existenţei ierarhiei bisericii 
române, între secolele IX-XIV”, în: BORom XVII (1893-1894), 7, p. 536-557. 
Cu texte în limba greacă. 

Autorul dovedeşte vechimea ierarhiei bisericii române sprijinindu-se pe diferite 
izvoare: informaţiile istoricului Dimitrie Fillipid, ale patriarhului Ierusalimului Hrisant 
Notara, din documente ale Academiei Române, din colecţiiile Hurmuzaki, Acta 
Patriarhatus Constantinopolitani şi Acta et Diplomata Monasterion et Eclesiarum 
Orientis. Autorul oferă şi câteva nume de ierarhi care au păstorit în actualul teritoriu al 
ţării noastre. 

M., P., „Teză de Licenţă M. Popescu”, în: BORom XXII (1898-1899), 6, p. 566- 
579. Recenzie. 

Recenzie. Teza poartă titlul „încercări asupra originii administraţiei în Biserica 
creştină în secolele primare” şi este structurată pe 11 capitole intitulate astfel: „Dreptul 
îndătinat în Biserica creştină”; „Originea şi dezvoltarea puterii administrative 
spirituale în Biserică în secolele primare”; „Eparhiile locale în biserica antică”; 
„Despre întâietatea unor episcopi”; „Originea numirii mitropoliţilor, arhiepiscopilor şi 
exarhilor”, „Instituirea patriarhatului”; „întinderea circumscripţiilor antice patriarhale 
şi drepturile patriarhilor”; „Episcopii neatârnaţi, horepiscopii, arhipresbiterii şi 
arhidiaconii”, „în secolele primare ţările locuite de noi românii de astăzi în 
circumscripţia cărui dintre patriarhi cădeau: al Romei sau al Constantinopolului?”, 
„Originea şi dezvoltarea puterii spirituale în România”; „Administraţia bisericească la 
români în secolele XVII-XVIII”; „Privire generală asupra administraţiei bisericeşti la 
români după legea organică de la 1872 şi legea clerului mirean de la 1893”; 
„Administraţia bisericească la catolici şi protestanţi”. 

C., E., „Vechile privilegii ale Bisericii române în secolele trecute”, în: BORom 
XXII (1898-1899), 8, p. 721-736. 

în articol este prezentat un hrisov din a doua domnie a lui Mihail Racoviţă. Se 
enumeră canoanele bisericeşti şi comentariile la acestea după Zonara, Balsamon şi 
Aristen, prin care se dovedeşte că acestea trebuie respectate la fel ca şi legile civile, 
după modelul utilizat în Imperiul Bizantin. Niciun cleric nu se poate sustrage de sub 
autoritatea canoanelor şi nici de sub autoritatea Bisericii din ţară. 

Din hrisov aflăm că au fost anumite cauze care au determinat diminuarea 
prerogativelor şi a privilegiilor bisericii şi anume: răzmeriţe, răscoale, intrigi şi, mai 
ales, predominarea elementului străin în biserică în special în perioada fanarioţilor. O 
altă cauză a fost închinarea de mănăstiri la diferite locuri din Orient, Muntele Athos, 
Ierusalim. încet acele mănăstiri sau patriarhate către care au fost închinate mănăstirile 
româneşti, au pus stăpânire pe mănăstirile noastre, sustrăgându-le de sub jurisdicţia 
canonică a mitropoliţilor şi episcopilor ţării. Pe multe dintre ele le-au declarat 
stavropighii, fapt ce a determinat o serie de abuzuri. Egumenii erau puşi din afară, iar 
aceştia nu ascultau de episcopul sau mitropolitul ţării, exploatând mănăstirile numai în 
folosul locurilor la care acestea erau închinate. în hrisov, domnul arată că nu s-a ţinut 
cont de dorinţele ctitorilor de mănăstiri. 

Acest document este şi un tratat de drept bisericesc care aminteşte despre locul 
pe care trebuie să-l ocupe într-un stat canoanele şi legislaţiile bisericeşti. 

M., P., „Dare de seamă”, în: BORom XXIII (1899-1900), 3, p. 339-343. 

Recenzie. 

Articolul conţine recenzia la lucrarea de licenţă a lui G. M. Ionescu intitulată 
„Istoricul închinării mănăstirilor româneşti şi abuzurile călugărilor străini”, în cinci 
capitole intitulate astfel: „Cauzele care au determinat venirea clerului din Orientul 
Ortodox în ţările noastre după milă”; „Patriarhii şi mitropoliţii greci în ţările române”; 
„Călugării greci în Principatele Române”; „Abuzurile clerului grec”; „Secularizarea 
averilor mănăstireşti.” 

De menţionat este şi faptul că în capitolul al doilea găsim amănunte despre 
condiţiile în care se închinau mănăstirile. Aceste stipulaţii erau opt la număr: 1. 
Pomenirea donatorilor şi a ctitorilor şi săvârşirea pomenilor 2. Ajutorarea rudelor lor. 
3. întreţinerea bisericii şi a odoarelor ei. 4. Măritarea de fete. 5. Facerea de ospeţe. 6. 
Facere de spitale. 7. Facerea şi întreţinerea ospiciilor pentru bătrâni. 8. Trimiterea 
prisosului din venituri la mănăstirile din Europa, Africa, Asia. 

***, „Cronica bisericească. O publicaţie în limba românească”, în: BORom 

XXIII (1899-1900), 6, p. 587-590. Recenzie. 

Este vorba despre lucrarea lui G.M. Ionescu intitulată „Influenţa culturii greceşti 
în Muntenia şi Moldova cu privire la biserică, şcoală şi societate (1359-1873)”. 
Eucrarea are opt capitole intitulate astfel: „Primele începuturi de influenţă culturală 
grecească până la grecizarea bisericii româneşti în elementele ei superioare” - în acest 
capitol, printre altele, găsim şi amănunte despre primii mitropoliţi; „Apelul ortodoxiei 
la români şi grecizarea bisericii româneşti (1739) - în acest capitol, printre altele, 
găsim amănunte şi despre: începutul închinării mănăstirilor; mitropoliţii, episcopii şi 
călugării greci; istoricul închinării mănăstirilor; scopul închinării mănăstirilor, cauzele 
care i-au determinat pe români să închine mănăstirile, condiţiile cu care românii au 

8 



închinat mănăstirile, introducerea limbii române în biserică; „Grecizarea societăţii 
înalte româneşti”; „Cultura greacă în imperiul Otoman şi înfiinţarea Academiilor 
greceşti din Iaşi şi Bucureşti”; „Academiile din Iaşi şi Bucureşti” - în acest capitol, 
printre altele, găsim şi amănunte despre: istoricul Academiei din Iaşi de la Vasile 
Lupu până la reorganizarea ei de Gr. Ghica (1744-1765), istoricul Academiei din 
Bucureşti de la Şerban Cantacuzino până la Nicolae Mavrocordat; „Revoluţia de la 
1821” - în acest capitol sunt şi amănunte despre alungarea călugărilor greci de prin 
mănăstiri şi şcoli, călugării greci şi mănăstirile închinate după Revoluţia de la 1821; 
„Moravurile greceşti în Principatele Române”; „Sfârşitul influenţei greceşti în 
România” - în acest capitol găsim şi un tabel cu numărul mănăstirilor, metoacelor şi 
moşiilor închinate la Patriarhiile din Orient. 

Stănescu, B., „Din istoria Bisericii române”, în: Şcoala şi Biserica V (1902), 2, 

p. 34-37. 

Articolul prezintă informaţii despre alegerea mitropoliţilor, episcopilor şi 
arhiereilor titulari. Atât în Moldova cât şi în Muntenia, alegerea se făcea de Obşteasca 
Adunare şi se întărea de Domn, acesta la rândul său înştiinţa Patriarhia, iar patriarhul 
printr-un ecdosis recunoştea pe cel ales. Se exemplifică cu momentul când Sofronie 
Miclescu a fost ales episcop de Huşi, cel care a convocat Adunarea fiind domnul Ioan 
Sandu Sturza. Articolul detaliază în întregime procesul alegerii, precum şi protocolul 
de investire în funcţie. 

Stănescu, B., „Din istoria Bisericei Române”, în: Şcoala şi Biserica V (1902), 

4, p. 66-69. 

Informaţia din acest articol o continuă pe cea din Şcoala şi Biserica V (1902), 2, 
p. 34-37. 

Aici sunt prezentate date despre administrarea Bisericii care depindea de prelaţii 
Bisericii (în frunte cu mitropolitul), de Domn şi de Divan, atât în Muntenia cât şi în 
Moldova. Fără a forma o autoritate colectivă bisericească, prelaţii puteau să se unească 
în vederile lor şi în comun să ceară domnului acelaşi lucru. Egumenii, arhimandriţii şi 
arhiereii titulari erau judecaţi de Domnie după ce episcopul respectiv îl înştiinţa pe 
mitropolit iar acesta pe domn. Toate acestea se făceau numai cu motive bine 
întemeiate. Articolul conţine diferite exemple. 

Stănescu, B., „Din istoria Bisericei Române”, în: Şcoala şi Biserica V (1902), 

5, p. 83-86. 

In acest articol se prezintă puterea pe care o avea în vechime Biserica în justiţie, 
contribuind astfel la menţinerea şi îmbunătăţirea bunelor moravuri în Principate. 
„Cartea de blestem” pe care o cereau judecătorii civili era ultima probă, dacă greşeau 
sau nu. Autorul afirmă că: „de s-ar fi păstrat în unele chestiuni vechiul calapod refăcut 
în spiritul timpului de astăzi, pote că în prezent justiţia ar contribui mai mult la 
edificarea nostră morală şi socială”. 

Stănescu, B., „Din istoria Bisericei Romane”, în: Şcoala şi Biserica V (1902), 

6, p. 82-86. 

Articolul prezintă atât lăcaşurile monahale româneşti închinate ce depindeau de 
mănăstirile şi schiturile din Orient, cât şi cele neînchinate. Testamentele pe care le 
făceau donatorii prevedeau ca mănăstirile şi acareturile de pe moşiile lor să fie ţinute 
în bună stare, din avutul lor să se mărite fetele sărace, să se dea ajutor celor lipsiţi, 
infirmi, călătorilor şi numai de va prisosi ceva în afara acestor binefaceri, să se trimită 
ca ajutor locurilor sfinte. Egumenii greci căutau să distrugă aceste testamente, cele mai 
multe acte de felul acesta au fost arse, precum a făcut şi Nectarie, ultimul mitropolit 
grec. în această stare se aflau mănăstirile din secolul al XV-lea, până după 1822. 

După Revoluţia lui Tudor Vladimirescu, numindu-se în Principate domni 
pământeni, aceştia au căutat a curăţa sfintele lăcaşe de cult de „cangrena grecească”. 
Astfel, au fost daţi afară toţi preoţii greci şi au fost înlocuiţi cu cei români. Mai toate 
mănăstirile neînchinate aveau epitropi şi primeau de la domnii fanarioţi hrisoave şi 
reînnoiri de hrisoave pentru diferite privilegii (articolul conţine exemple de astfel de 
hrisoave), iar cele închinate aveau ctitori. în secolul al XlX-lea, în timpul domniei lui 
Alexandru Moruzi, egumenii se numeau la mănăstiri neînchinate, de către domn, la 
recomandarea episcopului sau a mitropolitului. Mai târziu, această recomandare 
devenise pentru domn dispensabilă. De exemplu, pe 14 februarie 1803, domnul 
rânduieşte egumen la Mănăstirea Căşcioara din Vlaşca pe arhimandritul Macarie, fără 
să amintească de recomndarea mitropolitului. Când acesta din urmă dorea să schimbe 
un egumen, el trebuia însă să se adreseze domnului printr-o anafora. Se dă exemplul 
mitropolitului Dositei, care cere să se înlocuiască egumenul de la Strehaia cu un 
favorit al său, însă cererea i-a fost refuzată. 

Stănescu, B., „Din istoria Bisericei Române”, în: Şcoala şi Biserica V (1902), 

7, p. 100-103. 

Din acest articol deducem că eclesiarhul bisericii curţilor domneşti se alegea de 
mitropolit şi marele logofăt din Ţara de Sus, iar domnul întărea prin cartea domnească 
această lege. Sunt prezentate şi alte dispoziţii ce vizau legăturile dintre domni şi 
reprezentanţii bisericii, dările făcute către mănăstiri, cu exemple. în Regulamentul 
Organic, datorită intervenţiei mitropolitului Grigorie, se prevedea numirea Comisiunii 
compusă din mitropolit, logofătul treburilor bisericeşti, patru boieri, cei mai însemnaţi 
şi patru reprezentanţi ai Locurilor Sfinte, care să se ocupe cu administrarea averilor de 
la mănăstirile închinate 

Stănescu, B., „Din istoria Bisericei Române”, în: Şcoala şi Biserica V (1902), 

9, p. 130-132. 

Este prezentată starea clerului din secolul al XlX-lea, care nu era deloc una 
bună. în ambele Principate acesta era ignorat şi sărac, nu avea şcoli pentru a se instrui, 
în ambele Principate. Domnul ordonă mitropolitului ca, împreună cu ceilalţi episcopi, 
să se adune la Mitropolie şi să ia cele mai severe măsuri, după care el va întări decizia 
pentru a distruge orice abuz referitor la hirotonii. Sunt surprinse diferite aspecte 
negative ale păstoririi clerului. 

Stănescu, B., „Din istoria Bisericei Române”, în: Şcoala şi Biserica V (1902), 

10, p. 148-149. 

Sunt continuate informaţiile despre cler. Se prezintă taxele date de cler către 
Mitropolie şi eparhie. în Muntenia, mitropolitul Grigorie desfiinţează aceste dări 
pentru Sf. Mir, rămânând să plătească Mitropolia pentru aducerea lui. Pentru a 
micşora numărul preoţilor, Grigorie intervine la Patriarhie, care îi interzice episcopului 
de la Vidin de a mai hirotoni preoţii pentru Ţara Românească. 

Stănescu, B., „Din istoria Bisericei Române”, în: Şcoala şi Biserica V (1902), 

11, p. 161-163. 

în acest articol se prezintă reorganizarea Bisericii sub Regulamentul Organic. 
Pentru elaborarea acestuia s-au fondat două comisii, una pentru Muntenia şi alta 
pentru Moldova, ambele sub prezidenţa consilierului de Stat, Miniaţki. Prin acest 
Regulament se recunoaşte mitropoliţilor şi episcopilor dreptul de a fi membrii direcţi 
în Adunarea Obştească şi de asemenea sunt stabilite reguli şi taxe. Sunt redate 
amănunţit aceste prevederi. 

Stănescu, B., „Din istoria Bisericei Române”, în: Şcoala şi Biserica VI (1902), 

12, p. 178-179. 

Articolul continuă informaţiile despre prevederile Regulamentului Organic. Se 
prezintă o reorganizare în biserica românească, cum ar fi: înfiinţarea la Mitropolie a 
unei case centrale unde se va aduna tot prisosul mănăstirilor, sumele fiind folosite la 
cele trebuincioase; preoţii care se amestecă în lucrurile care nu-i privesc, sau mirenii 
care necinstesc biserica, se pedepsesc cu închisoare; la mănăstirile Snagov şi 
Mărgineni şi la schiturile Bătesci şi Ostrovul se vor face închisori. Aşadar 
Regulamentul dă Principatelor „o situaţie canonică”, înlăturând orice acţiune a 
Bisericii în afacerile lumeşti şi mărginindu-i activitatea şi puterea numai în problemele 
spirituale. 

Stănescu, B., „Din istoria Bisericei Române. Şcoalele bisericeşti”, în: Şcoala şi 

Biserica VI (1903), 1, p. 3-5. 

Sunt prezentate informaţii despre înfiinţarea şi funcţionarea unor şcoli 
bisericeşti. învăţământul superior în ambele Principate era grecesc şi foarte rar 
întâlneai un profesor de română. Clerul, atât în Muntenia, cât şi în Moldova era 
însărcinat cu plata profesorilor şi întreţinerea şcolilor. în Academia din Iaşi, în cea de 
la Bucureşti de la Sfântul Sava şi Sf. Gheorghe, era câte un profesor de limba română. 
Copiii erau instruiţi pentru deprinderea limbii strămăşeşti prin învăţarea pe de rost a 
Ceaslovului şi a Psaltirii, în casa preotului sau a dascălului bisericii. 

în 1800 în Slatina exista şcoala românească a lui Ionaşcu. Sunt enumerate şi alte 
locaţii ale şcolilor româneşti. învăţământul era public şi privat, iar dascălii erau scutiţi 
de dări. Sunt consemnate date despre şcoala de la Sf. Gheorghe din Bucureşti, 
înfiinţată de Dositei Filitis, despre o şcoală de cântări bisericeşti, care a fost instalată 
în hanul lui Constantin Vodă, despre o şcoală „de zugrăveală”. în timpul 
mitropolitului Ignatie, pe la 1811, apare ideea de înfiinţare a unui Seminar la 
Mănăstirea Snagov, dar care nu a putut lua naştere. în timpul lui Dionisie Lupu se 
înfiinţează la Antim o şcoală pentru clerici, apoi acesta îl ajută pe George Lazăr să 

înfiinţeze în 1818, în Sfântul Sava, o şcoală de „bogoslovenie şi inginerie”. Aproape 
tot învăţământul se preda în strânsă legătură cu cel religios. 

D., „Ierarhia bisericii noastre”, în: BORom XXVI (1902-1903), 1, p. 114-118. 

în articol se menţionează despre ierarhia Bisericii Ortodoxe Române care, la 
acel timp, era alcătuită din 16 ierarhi dintre care opt chiriarhi şi opt arhierei. Toţi cei 
16 alcătuiesc Sfântul Sinod al Bisericii Ortodoxe Române. 

Din cei opt chiriarhi doi sunt mitropoliţi, iar şase sunt episcopi eparhioţi. Primul 
mitropolit are reşedinţa în Bucureşti şi are următoarea titulatură: „Arhiepiscop şi 
Mitropolit al Ungrovlahiei, Exarh Plaiurilor, Primat al României şi Preşedinte al 
Sfântului Sinod”; la 1902, în această funcţie se afla Î.P.S. Iosif Gheorghian. 

Al doilea mitropolit are reşedinţa în Iaşi şi are următoare titulatură: 
„Arhiepiscop şi Mitropolit al Moldovei şi Sucevei -la 1902, în această funcţie era 
Î.P.S. Partenie. 

Ceilalţi şase episcopi eparhioţi erau: P.S. Atanasie Mironescu episcop al 
Râmnicului Noul-Severin, P.S. Gherasim Timuş episcop al Argeşului, P.S. Dionisie 
Climescu episcop al Buzăului, P.S. Pimen Georgescu episcop al Dunării de Jos, P.S. 
Conon Arămescu Donici episcop al Huşilor şi P.S. Gherasim Safirim episcop al 
Romanului. Articolul mai conţine informaţii referitoare la: ce judeţe şi cam câţi 
locuitori cuprinde fiecare eparhie şi cum se aleg ierarhii. După aceea se aminteşte 
despre cei opt arhierei. Fiecare eparhie are şi un arhiereu titular. Cei opt arhierei sunt: 
Valerian Râmniceanu - locotenent al Episcopiei Buzăului, Calistrat Bârlădeanu, 
Meletie Gălăţeanu, Nifon Ploieşteanu, Calist Botoşăneanul, Sofronie Craioveanu, 
Melchisedec Piteşteanu şi Ghenadie Băcăoanu. 

G„ „Pentru Monastiri”, în:BORom XXVII (1903-1904), 1, p. 2-10. 

Mitropolitul Moldovei şi Sucevei, datorită faptului că tot mai mulţi oameni 
veneau la mănăstire să petreacă câteva zile la aer curat şi în linişte, a dispus ca atât la 
mănăstirile de monahi, cât şi cele de monahii să vină doar familişti. Autorul redă un 
hrisov al lui Alexandru Ipsilanti relativ la mănăstiri şi chinovii. 

Actul conţine 10 puncte referitoare la: grija pe care trebuie s-o poarte 
chinoviarhul faţă de ceilalţi ce se sihăstresc împreună cu el; fiecare mănăstire să aibă 
skevofilakt - dintre cei crescuţi în mănăstire şi să rămână în dregătorie toată viaţa 
având grijă de bunurile şi veniturile mănăstirii, împrumuturile mănăstirii; cercetarea 
celor ce doresc să devină călugări; mutarea călugărilor dintr-o mănăstire în alta; despre 
mirenii care vin să stea în mănăstire . 

***, „Biserica Ortodoxă a României”, în: Candela XXIV (1905), 7, p. 484-486. 

în 1905, în România existau două mitropolii şi şase episcopii. Cele trei 
episcopii din Muntenia aparţineau de Mitropolia Ungrovlahiei din Bucureşti, iar cele 
trei din Moldova de Mitropolia Moldovei şi Sucevei din Iaşi. Mitropolia Ungrovlahiei 
a avut 57 de mitropoliţi, primul fiind P.S. Iachint (1359), iar în 1905 era în funcţie 
Î.P.S. Iosif Gheorghian. Acesteia i se subordonează: Episcopia Râmnicului-Noului 
Severin (primul episcop a fost P.S. Daniil Critopol cu numele de P.S. Antim în 1370, 
în 1905 fiind P.S. Atanasie Mironescu); Episcopia Buzăului (primul episcop a fost 

P.S. Atanasie, la anul 1905 fiind P.S. Dionisie Climescu); Episcopia Munteniei (întâiul 
episcop a fost P.S. Iosif, la anul 1905 fiind P.S. Gherasim Timuş). 

Mitroplia Moldovei şi a Sucevei a fost întemeiată după al doilea descălecat. 
Numărul mitropoliţilor a fost de 77, în 1905 ocupând scaunul acestei eparhii P.S. 
Partenie Clinceni. Aceasta are în subordine: Episcopia Romanului, cea mai veche 
dintre episcopiile Moldovei, fiind menţionată din 1407 (primul episcop a fost P.S. 
Meletie, iar în 1905 era titular P.S. Gherasim Safirim), Episcopia Huşilor întemeiată în 
1592 (întâiul episcop a fost P.S. Ioan, iar în 1905 păstorea P.S. Conon Arămescu), 
Episcopia Dunărea-de-Jos care a fost înfiinţată la 1828 (în 1905 păstorea P.S. Pimen 
Georgescu). în afara acestor mitropolii şi episcopii a existat şi Episcopia Rădăuţilor 
care a durat până la 1777, când Bucovina a fost luată de Austria. Articol extras din 
„Telegraful Român”. 

Popescul, Emilian, prof., „Obiceiul practicat cu prilejul când făcea Domnul 

Mitropolit ţării Moldovei sau Episcop”, în: Candela XXVIII (1909), 7, p. 442-445. 

Articolul surpinde etapele urmate pentru alegerea mitropolitului sau 
episcopului. în partea a doua a articolului sunt consemnate etapele urmate pentru 
demisia acestora. 

***, „Liste”, în: BORom XXXIII (1909-1910), 12 Supliment, p. 4. 

Sunt prezentate două liste. 

1. Lista superiorilor de mănăstiri din eparhiile Ungrovlahiei, Râmnicului Noul- 
Severin, Buzău şi Argeş ce vor forma colegiul electoral pentru alegerea unui 
reprezentant în Consistoriul superior bisericesc. Această listă conţine 10 nume. 

2. Lista superiorilor de mănăstiri din eparhiile Moldovei şi Sucevei şi Dunării 
de Jos ce vor forma colegiul electoral pentru alegerea unui reprezentant în Consistoriul 
superior bisericesc. Aceasta listă conţine şase nume. 

Erbiceanu, C., „Combaterea unei scrieri papistaşe ce tratează despre clerul şi 

biserica română în special”, în: BORom XXXV (1911-1912), 7, p. 727-741. 

Din articol aflăm următoarele: în secolul al XVIII-lea mănăstirile închinate au 
fost administrate numai spre folosul grecilor. Dintr-o notă de subsol reiese că banii 
mănăstirilor închinate din ambele Principate au fost folosiţi în scopuri politice prin 
amestecul ruşilor şi al grecilor. 

***, „Mănăstirile din ţară”, în: Viitorul XVI (1914), 17-18, p. 11. 

în articol sunt redate câteva din ideile arhimandritului mitrofor Dionisie, stareţul 
Mănăstirii Sinaia şi membru în Consistoriu bisericesc, referitoare la situaţia 
mănăstirilor din ţară. Amintind de faptul că majoritatea călugărilor şi a călugăriţelor 
din mănăstirile româneşti sunt bătrâni sau infirmi, stareţul menţionează că este 
imposibil ca aceştia să lucreze în ateliere, prestând o muncă fizică. 

Monahii trebuie, în primul rând, să respecte pravila bisericească şi să aplice 
tipicul în mănăstiri, iar cei care sunt în putere de muncă lucrează fie cu ţesutul, fie cu 
agricultura sau îngrijirea vitelor. Stareţul identifică necesitatea înfiinţării a două 

Seminarii elementare, precum şi a unei tipografii la Mănăstirea Neamţ, menţionând 
totodată faptul că mănăstirile trebuie ţinute cât mai departe de viaţa laică. 

G„ „Vechile noastre biserici”, în: BORom XXXIX (1915-1916), 6, p. 577-583. 

în articol se menţionează despre restaurarea bisericilor şi despre odoarele sfinte. 
Curtea de Argeş a fost restaurată prin îngrijirea lui Gr. Cerchez, curăţarea picturii fiind 
încredinţată lui Norocea. La pictura de la biserica domnească, Tafrali a făcut o 
descoperire şi anume a identificat data 1262, opinie ce a fost aprobată şi de domnul G. 
Murnu. 

Datorită nepriceperii, multe biserici s-au distrus prin procesul de restaurare - s-a 
stricat pictura tâmplei de la Cozia, s-a stricat pictura paraclisului de la Episcopia 
Râmnicului, s-au stricat frescele exterioare ale bisericii lui Petru Rareş de la Baia, s-a 
stricat pictura de la Mănăstirea Zamfira, iar din lipsa de discernământ a autorităţilor, 
biserica Sărindar din Bucureşti a fost dărâmată. Multe odoare sfinte au fost luate sau 
furate şi acum ele fac parte din diferite muzee particulare sau din averea unor 
persoane. După ce înfăţişează acestea, autorul articolului redă ordinul Ministerului 
Cultelor referitor la odoarele bisericeşti. în 1910 s-a întemeiat „Muzeul de icoane şi 
obiecte sfinte”. 

Bobulescu, C., „Lucruri mărunte de arheologia bisericii române”, în: BORom 

XL (1921-1922), 2, p. 116-127. Cu o fotografie. 

Sunt tratate mai multe chestiuni. 

1. „Podurile” pentru cei morţi. Aflăm despre: a) semnificaţia podurilor; b) ce 
spune Paul de Alep despre o înmormântare la care a asistat la Târgovişte; c) ce rezultă, 
referitor la „poduri”, din „Molitfelnicul” tipărit în 1713. 

2. Lăutarii la înmormântări. Din secolul al XVII-lea aflăm că dacă mortul era 
mai înstărit avea la înmormântare, pe lângă bocitoare şi lăutari. în această parte este 
redat raportul protopopului Constantin Vrabie din Bârlad către episcopul Meletie 
Istrati (1851-1857), prin care îl roagă să dea binecuvântare ca la mort să vină şi lăutari. 

3. Obiceiul de a se arunca ţărână pe mort. Obiceiul acesta a fost practicat de 
greci, cumani etc. în „Molitfelnicul” slavon din 1545, „Molitfelnicul lui Dosoftei”, 
„Vieţile Sfinţilor” ale mitropolitului Dosoftei, „Molitfelnicul” din 1713 şi într-o 
relatare a lui Del Chiaro care a asistat la înmormântarea doamnei Porfira, soţia lui 
Nicolae Mavrocordat, găsim mărturii despre acest obicei. 

4. „Apaos sau paos” - reprezintă vinul amestecat cu untdelemn cu care era 
stropit mortul. în Transilvania mortul se stropeşte cu apă. în această parte ni se arată 
ce întâlnim în „Vieţile Sfinţilor ale mitropolitului Dosoftei”, „Molitfelnicul” din 1545, 
„Molitfelnicul lui Dosoftei” şi „Molitfelnicul” din 1713 cu privire la stropirea 
mortului. în finalul acestei părţi aflăm că existau chiar şi sudălmi cu „paosu”. 

5. Ce puneau cei din trecut la temelia bisericii de zid. Episcopul Buzăului 
rânduia la 1839 pe protopopul din Pârscov să meargă să citească molitvele rânduite 
pentru clădirea unui schit. Iosif Naniescu relatează cum s-a pus piatra de temelie a 
Catedralei din Iaşi în 1833. 

6. Ce se săvârşea la punerea temeliei caselor. Date despre aceasta găsim în 
„Vieţile Sfinţilor” ale mitropolitului Dosoftei, „Molitfelnicul” din 1713. 

7. „Vidomoste” - listele făcute de preoţi în perioada 1806-1812 pentru a ţine 
evidenţa celor ce s-au spovedit. 

8. Constituirea lăutarilor într-o breaslă. Este redat aici un document din 1795, 
prin care lăutarii s-au constituit într-o breaslă la Huşi. 

9. Care au fost certările bisericii făcute credincioşilor ei pentru lăutari, 
împotriva sătenilor cărora le plăceau lăutarii şi cântările, a luat atitudine Dositei 
Herescu şi mitropolitul Veniamin Costache. 

Scriban, arhim., „Patriarhul României”, în: BORom XLIII (1925), 1, p. 65-67. 

Din articol aflăm că Sfântul Sinod, Senatul României şi Camera au hotărât 
ridicarea „primatului” României la rangul de „patriarhat”. Autorul tratează în acest 
articol trecerea de la un statut la altul şi arată ce presupune această schimbare. 

Berechet, Şt., „Un nou document privitor la reformele lui Alexandru Ioan 

Cuza”, în: BORom XLIII (1925), 2, p. 75-78. 

în articol este preluată scrisoarea ce a fost publicată în fosta revistă a Academiei 
Teologice din Sankt Petersburg „Hristianscoe citenie”. Această scrisoare a apărut în 
revista menţionată mai sus, în articolul intitulat „Scrisorile persoanelor bisericeşti şi 
laice către mitropolitul Lilaret al Moscovei”. în articol este redată scrisoarea lui 
Nicolae Roznovanu către Lilaret al Moscovei. Din această epistolă aflăm că emitentul 
dorea să capete tronul Moldovei cu ajutor rusesc. Autorul misivei îi prezintă 
mitropolitului Moscovei abuzurile făcute de guvern în perioada 1860-1864 - cel făcut 
cu mitropolitul Moldovei, Sofronie şi cele din acţiunile guvernului - alungarea 
călugărilor greci, oprirea de a se mai săvârşi Sfânta Liturghie în limba greacă, 
introducerea studiului limbilor latină şi franceză în şcoli - pe care le califică drept anti- 
ortodoxe. 

***, „Cronica bisericească internă. O nouă treaptă ierarhică în biserica 

românească. Ridicarea Primatului la rangul de Patriarh”, în: BORom XLIII 

(1925), 2, p. 100-105. 

în articol este redat actul de înfiinţare al Patriarhatului Român, cuvântarea Î.P.S. 
Miron întâiul patriarh Român, discursul lui I. C. Brătianu, răspunsul patriarhului la 
discursul lui I. C. Brătianu, expunerea de motive a ministrului Cultelor pentru 
ridicarea Primatului României la rangul de Patriarhat şi legea pentru ridicarea 
Primatului României la treapta de Patriarhat. 

Scriban, arhim., „Cărţi, reviste ziare. Discuţii privitoare la treapta de Patriarh 

în Biserica Românească”, în: BORom XLIII (1925), 3, p. 179-182. Recen z ii. 

Sunt făcute recenzii la: 

-Cuvântarea lui Nicolae Iorga din ziarul „Neamul Românesc” - prin aceasta se 
arată necesitatea ca Biserica Română să aibă un patriarh; 

-Articolul pr. I. Nămăieşti din ziarul „Neamul Românesc” intitulat „Rostul şi 
viitorul Patriarhatului românesc” - unde părintele arată necesitatea de a avea un 
patriarh şi îl atacă foarte dur pe patriarhul de Constantinopol; 

-Articolul lui N. Brataria din ziarul „Dimineaţa” în care arată trebuinţa 
existenţei unui patriarh al României. 

Scriban, arhimandrit, „Tomosul Patriarhiei de Constantinopol pentru 

Patriarhul României”, în: BORom XLIII (1925), 9, p. 562-565. 

în articol sunt înfăţişate cititorului: recunoaşterea treptei de patriarh în Biserica 
României din partea Patriarhiei din Constantinopol, serbările din Bucureşti, gramata 
de împuternicire a delegaţilor Patriarhiei ecumenice, Tomos-ul patriarhului ecumenic 
din Constantinopol şi cuvântarea patriarhului Miron. 

Scriban, „Cronica bisericească. învestitura Patriarhului României”, în: BORom 

XLIII (1925), 11, p. 700-710. Cu o fotografie a alaiului patriarhal. 

în articol autorul arată: istoria ideii trecerii de la Primat la Patriarhat; când şi 
cum a luat fiinţă această idee, sosirea oaspeţilor, pregătirile făcute pentru ceremonia de 
învestire, desfăşurarea acesteia. Totodată sunt redate: cuvântarea patriarhului 
României rostită îndată ce a primit cârja păstorească, cuvântarea regelui, cuvântarea 
Î.P.S. Pimen mitropolitul Moldovei, cuvântarea ministrului Cultelor Alexandru 
Lepădatu şi cuvântarea prim-ministrului, I.C. Brătianu, 

Berechet, Şt., „Documente slave privitoare la Basarabia în tipărituri ruseşti”, în: 

BORom XLIV (1926), 3, p. 113-115. 

Autorul articolului prezintă cu părere de rău faptul că la noi nu se consultă 
tipăriturile care au apărut la vecinii noştri şi înfăţişează următoarele exemple: 

a) Al. G. Lebedniţev prezintă 14 documente referitoare la trecutul Mitropoliei 
Proilaviei în”Revista Episcopiei Hersonului” nr. 6/1860. 

b) în istoriografia bisericească s-a acreditat părerea greşită că mitropolitul 
Dosoftei al Moldovei a murit ca mitropolit de Azov, fiind pus în această funcţie de 
Petru cel Mare. Părerea această a apărut la români prin anul 1871. Din notele dintr-un 
manuscris reiese că mitropolitul Dosoftei a murit în apropierea anului 1694. Ştefan 
Ciobanu a stabilit prin cuvântarea sa de recepţie la Academia Română că Dosoftei a 
murit la 13 decembrie 1693. Adevărul despre data morţii mitropolitului Dosoftei al 
Moldovei se afla într-o carte a lui A. S. Petrusaewics, publicată în 1873 la Lemberg. 

c) Nimeni nu ştia unde sunt îngropate osemintele lui Vasile Lupu. O notă pe un 
„Minei” din 1467, de la 1661, arată că Vasile Lupu a fost îngropat la Mănăstirea 
Sfinţii Trei Ierarhi din Iaşi. 

d) Grigorie Ghica nu a fost omorât de turci fiindcă a protestat pentru luarea 
Bucovinei, ci pentru că el înclina spre politica rusă. Trei scrisori vin în sprijinul acestei 
afirmaţii. Ele au fost scoase dintr-o colecţie intitulată „Notiţele societăţii pentru istorie 
şi antichităţi din Odessa”. 

După ce scrie acestea, autorul articolului arată că N. Murzachevici a publicat 21 
de documente slave din secolele XV-XVII privitoare la oamenii, lucrurile şi 
localităţile din Basarabia. Aceste 21 de documente sunt: actul lui Alexandru cel Bun 
din 1407, actul lui Ştefan al Il-lea din 1434, act al lui Ştefan cel Mare din 1483, al lui 
Petru Rareş din 1535, actul lui Iancu Sasu din 1543, al lui Petru Rareş din 1546, al lui 
Iliaş Vodă de la 1547, actul lui Bogdan al IV-lea din 1570, cel al lui Ieremia Movilă 

din 1600 şi 1603, actul lui Constantin Movilă din 1609 prin care li se dă mănăstirilor 
Dragomirna şi Secu pământ pe malul Răutului lângă Orhei, actul lui Radu Mihnea din 
1618, actul lui Ştefan Tomşa din 1623, actul lui Alexandru Iliaş din 1632, actul lui 
Vasile Lupu din 1636, actul lui Istrate Dabija din 1662 prin care se dăruieşte 
Mănăstirii Căpriana siliştea Popăuţi de pe pârâul Negru din jud. Orhei, actul lui 
Antioh Cantemir din 1698 prin care se închină Mănăstirea Căpriana către Mănăstirea 
Zograf din Sfântul Munte ş.a. 

Bobulescu, C., pr., „Un caz curios de arheologie bisericească românească”, în: 

BORom XLIV (1926), 4, p. 207-210. 

Autorul articolului se întreabă dacă a existat la noi obiceiul ca mortului să i se 
pună în mână o rugăciune de rămas bun sau de iertăciune. 

Dr. Iulian Marinescu a publicat câteva documente referitoare la I. Neculce. 
Printre aceste documente se află şi condica cu cheltuielile făcute la moartea soţiei lui I. 
Neculce întâmplată la 20 ianuarie 1738. în această condică aflăm despre o cheltuială 
care a constat în darea de parale mitropolitului pentru a i se da răposatei carte de 
dezlegare. Autorul articolului scrie că „Molitfelnicul” din 1545 face referire la o carte 
de dezlegare la înmormântare şi prezintă din acest Molitfelnic rânduiala sfârşitului 
slujbei înmormântării. C. Bobulescu arată că nu găsim o menţiune despre un astfel de 
obicei care s-ar fi practicat la noi la Leonard Josecius sau Paul de Alep. 

După aceea, C. Bobulescu prezintă pe scurt ce prevedea „Molitfelnicul” din 
1681 al mitropolitului Dosoftei cu privire la molitvele de dezlegare a blestemului, 
înainte de anul 1781, se practica datina ca preoţilor sau diaconilor să li se pună în 
sicriu cartea de hirotonie şi se redă un fragment din enciclica episcopului de Râmnic, 
Filaret, referitoare la această chestiune. Autorul presupune că obiceiul de a pune în 
mâna mortului o rugăciune sau o carte de dezlegare este unul rusesc. Un obicei 
asemănător ar fi avut şi cumanii - fapt arătat de povestirea lui Noriot de Toucy de pe 
la 1239 care este prezentată pe scurt în articol. în finalul articolului aflăm că de la ruşi 
acest obicei a apărut şi în Basarabia după anul 1812, când acest teritoriu a trecut în 
stăpânirea rusă. 

Bobulescu, C., „Odinioară la instalare, Patriarhii, mitropoliţii şi Episcopii erau 

purtaţi călare prin Capitala ţării”, în: BORom XLIV (1926), 8, p. 462-466. 

Charles Diehl mărturiseşte continuitatea în Ţările Române a tradiţiei bizantine 
ca mitropoliţii ori episcopii, la instalare, să fie purtaţi călare. Această tradiţie s-a 
păstrat la noi până la jumătatea secolului al XVIII-lea, ea încetând la venirea lui Ioan 
Mavrocordat (1743-1747) în scaunul Moldovei. Aşadar, a încetat odată cu alegerea lui 
Iacob Putneanu ca episcop al Rădăuţilor. 

Patriarhul Hrisant al Ierusalimului, în cartea sa „Sintagmatron”, ce a fost tipărită 
la Târgovişte în 1715, vorbind despre arhiepiscopul Ardealului, arată că relaţia 
acestuia cu toată puterea sa jurisdicţională către mitropolitul Ungrovlahiei este 
asemenea cu cea pe care ar avea-o cu un patriarh. 

Se menţionează că, în 1776 pe 10 octombrie mitropolitul Ungrovlahiei a primit 
titlul de „Locţiitor al Cezareei Capadociei”. 

Constantin Bobulescu mai aminteşte despre instalarea patriarhilor după 
ceremonialul bisericesc din Imperiul Bizantin care s-a aplicat şi la instalarea 
mitropoliţilor şi episcopilor noştri. Când era să fie pedepsit un patriarh de către 
împărat, acesta era suit invers pe un măgar spre batjocura populaţiei (ca de exemplu 
patriarhul Atanasie la 742). Tot despre această tradiţie vedem ce se relatează în cartea 
logofătului Gheorgachi. în trecutul nostru întâlnim patriarhi, mitropoliţi, episcopi care 
călăreau şi cu alte ocazii în afara ceremoniei de instalare - în vremea lui Vasile Lupu, 
patriarhul Macarie al Antiohiei, după ce a slujit la o mănăstire de lângă Iaşi, a plecat 
călare; în vremea lui Constantin Basarab Cârnul (1654), mitropolitul Ignatie Sârbul a 
înconjurat Bucureştiul călare; la sfârşitul secolului al XVII-lea, episcopul Inochentie al 
Huşilor (1752-1782) umbla călare prin sate. La înscăunarea mitropolitului Meletie al 
Moldovei, scrie ziarul „Albina Românească”, arhidiaconul care purta cârja 
mitropolitului a fost singurul care era călare la această ceremonie, iar la înscăunarea 
mitropolitului Neofit, ce a avut loc la Bucureşti, la 28 iunie 1840, au participat mai 
multe escadroane călare. Cu timpul, acest obicei ca mitropoliţii, episcopii să fie purtaţi 
călare la instalarea lor a intrat în desuetudine. în Transilvania, afirmă C. Bobulescu, 
această tradiţie s-a desfiinţat sau chiar nu a existat deloc, deoarece episcopii pentru 
această regiune primeau hirotonia la Bucureşti. 

Scriban, arhim., „Cronica bisericească. Deschiderea celui de al doilea Congres 

Naţional Bisericesc”, în: BORom XLIV (1926), 10, p. 599-606. 

La 14 octombrie 1926, în Bucureşti, a avut loc întrunirea celui de al doilea 
Congres Naţional Bisericesc. în articol este reprodusă cuvântarea rostită de patriarhul 
Miron în deschiderea acestui Congres, sunt prezentate chestiunile care figurau pe 
ordinea de zi a Congresului şi este prezentată desfăşurarea sa în cele trei zile. 

Chestiunile care figurau pe ordinea de zi a Congresului sunt: regulamentul 
intern al Congresului Naţional Bisericesc; regulamentul pentru reglarea afacerilor 
epitropeşti în parohii şi eparhii; regulamentul pentru alegerea membrilor în adunările 
eparhiale: regulamentul pentru organizarea şi funcţionarea Eforiei Bisericii Ortodoxe 
Române; alegerea unui consilier cleric ca reprezentant al Mitropoliei Basarabene în 
locul pr. C. Popovici; problema mutării reşedinţei episcopale a Episcopiei Cetăţii- 
Albe-Ismail din Ismail la Cetatea Albă; administrarea averilor bisericeşti din 
Basarabia; paşii făcuţi pentru aşezarea locului pe care se va construi „Catedrala 
Mântuirea Neamului”; plătirea preoţimii; cheltuielile pentru sesiunile Congresului 
Naţional Bisericesc. Arhim. Scriban prezintă toate aceste probleme care s-au discutat 
inclusiv şi cea legată de administrarea averilor bisericeşti din Basarabia. 

***, „Bibliografie. „Schituri şi biserici de sat” de Pr. Dom inie Ionescu, 

Bucureşti, 1931”, în: BORom XLIX (1931), 1, p. 88. 

Cartea are 126 de pagini şi în ea se aminteşte despre „marile bogăţii ale 
trecutului nostru”, împrăştiate prin biserici şi mănăstiri, care nu sunt luate în seamă şi 
care sunt în primejdie de a fi pierdute. 

Ciuhandu, prof. dr., „întru cinstea şi pomenirea Sfinţilor româneşti Mucenici 

Brâncoveni şi ardeleni”, în: BORom XLIX (1931), 4, p. 323-335. 

Autorul articolului se întreabă: „de ce nu se pune odată din partea Bisericii 
Ortodoxe Române problema cultului Sfinţilor din Sânul poporului român?” şi 
înfăţişează motivele pentru care ar trebui să se pună această problemă, arătând ca o 
necesitate canonizarea sfinţilor români. Prof. Ciuhandu enumeră o serie de martiri 
greci şi români. Tot de la autor aflăm că în sâmbăta a doua după Rusalii se face 
pomenirea tuturor „noilor martiri” care au fost ucişi de la căderea Constantinopolului 
încoace - aici fiindu-ne redat ceea ce se cântă la litia din această sâmbătă. în articol 
mai este redat cuvântul prof. Ciuhandu la Duminica Ortodoxiei din 1930 cu privire la 
canonizarea sfinţilor români. în finalul articolului aflăm că Sfântul Nicodim de la 
Tismana a fost trecut în Mineiul de pe luna decembrie cu încuviinţarea mitropolitului 
Meletie al Moldovei şi cu aprobarea tacită a Sfântului Sinod. 

Ciuhandu, Gh., prof. dr., „Iarăşi pentru sfinţi din sânge românesc”, în: 

BORom XL IX (1931), 10, p. 588-594. 

Autorul articolului militează pentru ca Biserica noastră să canonizeze sfinţi din 
neamul românesc. Sunt amintiţi o serie de martiri de pe pământul românesc. în finalul 
găsim propuneri cu privire la comemorarea din 1931 a martirilor români. 

***, „Ştiri. Preot la slujbă românească peste ocean”, în: BORom L (1932), 2, p. 184. 

Cronica de faţă face referire la un articol din „Neamul românesc”, în care 
părintele G. Moraru, din Montreal, Canada, cere consimţământul lui Nicolae Iorga ca 
şcoala românească de acolo, a cărei director este, să poarte numele marelui istoric. De 
asemenea, se menţionează că părintele a solicitat ca o învăţătoare din ţară să vină în 
Canada pentru a-i învăţa pe copiii de acolo limba română. 

***, „Ştiri. Sfântul Sinod”, în: BORom L (1932), 6, p. 459. 

Articolul anunţă reluarea şedinţelor Sfântului Sinod, în care s-au discutat 
chestiunile ce urmau a fi dezbătute la Prosinodul de la Sfântul Munte Athos, 15 
întrebări ce trebuiau limpezite. De asemenea, o altă problemă ivită este cea a înmulţirii 
numărului candidaţilor la preoţie. Măsura luată în acest sens a vizat hirotonirea, pe 
viitor, doar a celor care sunt licenţiaţi în teologie. 

***, „Ştiri. Canonizarea Sfinţilor în Biserica Ortodoxă”, în: BORom L (1932), 

7, p. 509. 

Articolul anunţă că în numărul următor vor tipări un studiu despre motivaţiile 
canonizărilor în Biserica Ortodoxă, scris de Titu Târgovişteanu, în urma discuţiilor din 
cadrul Sfântului Sinod. 

***, „Ştiri. Pregătirea Sfântului Mir”, în: BORom LI (1933), 3-4, p. 189. 

Exarhul mănăstirilor din Mitropolia Ungrovlahiei, arhimandritul Filaret Jocu, 
precum şi referentul economic protosinghel C. Moldovanu, au plecat la Salonic, luni 
dimineaţa în Săptămâna Patimilor, pentru a aduce mirodeniile necesare la pregătirea 
Sfântului Mir. 


19 



***, „Cronica bisericească. Alegerile de episcopi”, în: BORom LI (1933), 9-10, 

p. 432-436. 

La începutul articolului, sunt amintite câteva adunări, precum cea de la Sofia, în 
Bulgaria, Congresul misionar de la Mănăstirea Poceaiev, din Polonia, - Congresul 
Naţional Bisericesc de la noi din ţară, din octombrie, întrunit pentru alegerea a trei 
episcopi, Congresul Naţional din Chişinău. 

De asemenea, aflăm că pe 26 octombrie a avut loc sfinţirea bisericii Sfântul 
Dumitru din Craiova, de faţă fiind regele şi patriarhul Miron. în continuare, articolul 
se opreşte asupra alegerilor de episcopi, desfăşurate în zilele de 19, 20 şi 21 octombrie 
1933, în Palatul Adunării Deputăţiilor din Bucureşti, pentru episcopiile Huşiilor, 
Ismailului si Caransebeşului. 

Astfel, în ziua de 19 octombrie a fost ales, pentru Eparhia Huşiilor, P.S. Nifon 
Craioveanul, vicarul eparhiei Olteniei, ca cel care a avut cele mai multe voturi, suflet 
liniştit, luminat şi priceput în treburile duhovniceşti. Absolvent al Facultăţii de 
Teologie din Montpellier, Preasfinţia Sa a tipărit o serie de scrieri de bună învăţătură. 
Alegerea pentru scaunul de la Ismail a decurs mai greu. întrucât, după un prim tur, 
niciunul dintre cei doi candidaţi nu a avut majoritatea, s-a realizat o nouă alegere, la 
care însă au fost mai puţini votanţi, dobândind majoritatea P.S. Dionisie Tighineanul. 
Sfântul Sinod însă nu a aprobat alegerea, deoarece candidatul nu avea licenţa sau 
doctoratul în teologie. în ceea ce priveşte scaunul de la Caransebeş, acesta a fost 
ocupat de către părintele arhimandrit dr. Vasile Lăzăreanu, cel mai tânăr din generaţia 
de episcopi. 

***, „Ştiri. Religiunea în învăţământul profesional”, în BORom LI (1933), 9-10, 

p. 494. 

Articolul face referire la vestea că Ministerul Şcolilor lucrează la o nouă 
organizare a învăţământului profesional tehnic, care prevede înlăturarea religiei ca 
obiect de studiu. Ministerul înştiinţează că în acele şcoli se vor susţine conferinţe 
morale şi religioase. Se precizează că acestea însă nu sunt eficiente din moment ce nu 
au un caracter permanent şi nu se stabileşte cine le va ţine. 

Reli, S., dr., „Relaţiile dintre Biserică şi Stat în România veacurilor trecute”, în: 

Candela XLIV (1933), 1-12, p. 21-43. 

în capitolul I, intitulat „Consideraţiuni generale despre raporturile dintre 
Biserică şi Stat în cursul veacurilor trecute” este explicată noţiunea de „autonomie 
bisericească”, fiind menţionat ca sens dreptul Bisericii de a se guverna, aşa numita 
autonomie a bisericii care poate exista numai acolo unde Biserica şi Statul sunt privite 
ca două instituţii sociale independente. 

în capitolul II „Raporturile Bisericii române cu Statul în România de eri” se 
menţionează legătura strânsă între momentele de organizare politică şi cele de 
organizare bisericească. în Moldova şi Muntenia, Biserica şi Statul s-au îmbinat la 
începutul existenţei organizaţiilor lor, formând o unitate desăvârşită, conform vechii 
concepţii bizantine imperiale. Din mărturiile istorice reiese că Statul şi Biserica, prin 
reprezentanţii supremi ai puterilor lor, colaborau, se controlau şi se îndemnau reciproc 

în exercitarea drepturilor lor în probleme de viaţă bisericească externă. în ceea ce 
priveşte politica, unde şi mitropolitul avea un rol ca reprezentant al Bisericii, domnul, 
ca reprezentant al puterii Statului, îşi păstra întotdeauna autoritatea sa neatinsă. 
Mitropolitul şi episcopii se bucurau în eparhiile lor de o perfectă libertate în afacerile 
bisericeşti. Ei puteau aplica clericilor inferiori şi pedepse pentru oricare păcate sau 
infracţiuni săvârşite. Aşezarea sau scoaterea din funcţie a egumenilor şi 
arhimandriţilor mănăstireşti era rezervată domnului şi puterii statului, la fel şi 
pedepsirea episcopilor şi a mitropolitului. 

Domnul nu putea fi tras la răspundere pentru păcatele şi faptele rele în afaceri 
publice decât de „Dumnezeu şi conştiinţa sa”. Sfera autorităţii judiciare a Bisericii în 
raport cu cea a Statului, a fost definită în Moldova de către Vasile Vodă Lupul, în 
1649. în rezolvarea problemelor bisericeşti şi în alegerea episcopilor puteau lua parte 
şi clerul mirean conform Statutului Organic al Bisericii ardelene române. 

Amestecul prea mare al politicienilor laici în activităţile vieţii interne şi externe 
ale Bisericii şi punerea Sf. Sinod sub tutela miniştrilor de culte, au fost de multe ori 
dăunătoare vieţii bisericeşti. 

***, „Cronica internă. Congresul Asociaţiunei generale a clerului ortodox din 

România”, în BORom LII (1934), 5-6, p. 484. 

Articolul consemnează întrunirea Congresului Asociaţiei generale a clerului 
ortodox român, care a avut loc în Ateneul parohiei Dichiu, în zilele de 12-13 iunie, sub 
preşedinţia P.S. Cosma al Dunării-de-Jos, delegat din partea Sfântului Sinod. Ordinea 
de zi a numărat două probleme importante: poziţia Bisericii Ortodoxe în statul român, 
prezentată de părintele Valeriu Iordăchescu şi situaţia Bisericii Ortodoxe faţă de 
celelalte culte, expusă de părintele Anton Anghelescu din Brăila, discutate în prima zi. 

A doua zi s-a votat un Regulament nou al Asociaţiei, discutându-se şi unele 
chestiuni legate de salarizare şi misionarism. în legătură cu prima dintre acestea, s-a 
hotărât întocmirea unei delegaţii care să se prezinte guvernului pentru a cere 
recuperarea nedreptăţilor financiare din anul precedent. Din aceasta au făcut parte 
vlădicii: mitropolitul Gurie al Basarabiei, Ghenadie al Buzăului şi Vartolomeu al 
Râmnicului. Articolul se încheie cu aprecierea meritelor acestei Asociaţii, care tinde să 
ajungă o forţă socială puternică. 

Bădicescu, Dimitrie, „Episcopia misionară şi alegerea de episcop”, în BORom 

LIII (1935), 3-4, p. 172-174. 

Autorul studiului de faţă consemnează importanţa pe care a avut-o adunarea 
bisericească a românilor ortodocşi din Youngstoum, S.U.A., din februarie 1918, 
moment decisiv în evoluţia Bisericii Române din America de Nord, în care s-a hotărât 
ieşirea de sub jurisdicţia canonică a Sibiului şi intrarea acesteia în grija Mitropoliei 
Ungrovlahiei, ca şi organizarea într-o episcopie autonomă. Odată cu înscăunarea lui 
Miron ca mitropolit primat, problema organizării bisericii emigrante a cunoscut o 
curbă ascendentă. Prin aprobarea legii de imigraţie din S.U.A., valul repatrierii, 
cunoscut până atunci la românii din America, a încetat brusc, aceştia simţind nevoia 
unei organizări a instituţiei bisericeşti de acolo. Ei şi-au manifestat nevoia apartenenţei 
la o episcopie de sine stătătoare, de care să depindă, la rândul lor, toate bisericile din 

S.U.A., cât şi din Canada, chivernisite de un episcop cu puteri canonice depline. 
Luând în considerare această necesitate, Sf. Sinod şi după aceea Congresul Naţional 
Bisericesc din 1928 au hotărât înfiinţarea Episcopiei, condusă provizoriu de I. Truţia, 
până la aflarea mijloacelor materiale care să suporte această nouă orânduire. Până în 
1934 s-au făcut neîncetate tatonări pe lângă Guvernul României în vederea alocării 
fondului necesar, lucru realizat odată cu promulgarea legii din 8 mai 1934, „Lege 
pentru înfiinţarea unei episcopii misionare pentru creştinii ortodocşi din ţările 
neortodoxe apusene”. Aceasta prevedea înfiinţarea unei episcopii, în subordinea 
Mitropoliei Ungrovlahiei şi sub jurisdicţia canonică a Sfântului Sinod, episcopul 
coordonator având dreptul să participe la reuniunile Sf. Sinod sau ale celorlalte 
întâlniri bisericeşti ce aduc în discuţie Episcopia nou înfiinţată. Astfel, în şedinţa din 
26 ianuarie 1935, prin vot secret, cei doisprezece membri ai Sfântului Sinod l-au 
desemnat, dintre cei trei candidaţi (arhimandritul Policarp Moruşca, arhimandritul 
Moglan şi P. I. Felea), pe Policarp Moruşca episcop în noua eparhie înfiinţată peste 
hotare. Stareţ al mănăstirii de lângă Arad, Hodoş-Bodrog, acum noul episcop, Policarp 
Moruşca a cumulat nouă voturi, din cele douăsprezece posibile, iar patriarhul Miron, 
preşedintele Sfântului Sinod, l-a declarat episcop prin examen canonic, în şedinţa din 
9 martie a aceluiaşi an. Pe 24 martie a fost hirotonit arhiereu de către mitropolitul 
Basarabiei, Gurie, P.S. Ghenadie al Buzăului, P.S. Veniamin Bârlădeanu, 
încredinţându-i-se şi cârja păstorească de episcop misionar al românilor din S.U.A. şi 
Canada. 

Viaţa noului îndrumător al turmei lui Hristos este surprinsă succinct de către 
autorul articolului de faţă, câteva detalii semnificative referindu-se la originea sa, fiu 
de preot ortodox din Ardeal, studiile liceale le-a urmat la Blaj, iar pe cele universitare 
la Sibiu, în 1908 fiind hirotonisit preot în Şeica Mare, judeţul Târnava Mare, unde a 
păstorit până la terminarea războiului şi alipirea Ardealului la patria mamă. După acest 
important eveniment istoric, Policarp Moruşca a fost chemat să deţină alte funcţii 
importante, precum acelea de referent al secţiei economice pentru cler de pe lângă 
Consiliul dirigent din Sibiu. Odată cu mutarea eparhiei la Cluj a fost numit referent în 
Consiulul eparhial al acestei episcopii, apoi duhovnic al Institutului din Sibiu, unde a 
mai îndeplinit şi funcţia de director al Internatului de fii de preoţi, fiind şi redactor al 
revistei teologice. în 1925 s-a călugărit în Mănăstirea Hodoş-Bodrog şi a fost stareţul 
acestei mănăstiri până în anul alegerii sale ca episcop al Episcopiei românilor din 
America de Nord. 

S., T., „Cronica internă. Sfântul Sinod şi Maglavitul”, în: BORom LIII (1935), 

11-12, p. 496-497. 

Reacţia Bisericii faţă de învăţătura lui Petrache Lupu a reprezentat punctul de 
interes al dezbaterilor din 3-5 octombrie 1935. în aceast sens, s-a căzut de comun 
acord că aceasta nu constituie o abatere de la normele Bisericii, astfel încât poate fi 
organizat un pelerinaj la Maglavit. 

S., T., „Cronica internă. Sesiunea ordinară a Congresului Naţional Bisericesc 

din zilele de 14, 15, 16 şi 17 octombrie 1935”, în: BORom LIII (1935), 11-12, p. 

497-499. 

De asemenea, Sfântul Sinod a mai organizat în zilelele de 14-17 octombrie 1935 
o sesiune extraordinară a Congresului Naţional Bisericesc. La aceasta au luat parte 83 
de membri din totalul de 133, ministrul cultelor, Lapedatu, a citit mesajul regal, după 
care patriarhul Miron a remarcat împlinirea unui deceniu de când Biserica este 
guvernată de existenta lege, subliniind şi viitoarea orientare legislativă. Printre 
proiecte se numără zidirea unui cămin al bisericii Antim, prin contribuţia tuturor 
eparhiilor; s-a stabilit, drept condiţie de bază a înfiinţării unei parohii, existenţa a cel 
puţin 200 de familii în mediul rural, respectiv 400 în mediul urban. 

O altă decizie a Congresului a vizat instituirea unei episcopii în Maramureş, 
episcopie cu trei protopopiate. în ceea ce priveşte fundarea unei episcopii în 
Timişoara, această problemă a fost pusă în legătură cu asigurarea de fonduri de către 
primăria acestui oraş, de o importanţă cardinală fiind constituirea unei episcopii 
ortodoxe în zonă. O altă chestiune luată în discuţie a fost aceea a averilor din bisericile 
din Basarabia, soluţia adoptată fiind aceea a acordului între eparhii. Tot cu această 
ocazie, s-a stabilit votarea unui proiect de lege special care să garanteze buna 
administrare a averilor pe care le posedă în ţară schiturile româneşti de la Athos. 

în acord cu asociaţia generală a preoţilor s-a decis înlăturarea regionalismelor în 
ceea ce priveşte alegerea de episcopi, întărind prin aceasta şi unitatea spirituală a 
românilor de pretutindeni. De asemenea, s-a hotărât ca toate parohiile din ţară să 
contribuie cu un procent pentru crearea fondului general bisericesc. Tot în acest sens, 
a fost întărită ideea înfiinţării unui fond comun, numit „Dinarul Patriarhiei”, alimentat 
dintr-o coletă anuală, efectuată într-o anumită zi în toate bisericile. Printre celelalte 
hotărâri se numără şi aceea care interzice orice alegere fără caracter liturgic în 
biserică. Tot în această ultimă zi, s-a votat un regulament pentru construcţii bisericeşti, 
ca şi tipărirea unei istorii a Bisericii noastre, tradusă în limba franceză de către Nicolae 
Iorga. în plus, s-a luat în discuţie şi problema salarizării clerului, fiind decisă plătirea 
acestora de către stat doar către cei din corpul didactic. 

Popescu, Victor N., „Cronica internă. Alegeri de episcopi la eparhiile Oradea 

Mare, Cluj şi Curtea de Argeş”, în: BORom LIV (1936), 3-4, p. 205-208. 

Articolul de faţă face referire la zilele de 28-30 aprilie în care s-au desfăşurat 
alegerile pentru trei eparhii: Oradea, Cluj şi Curtea de Argeş. Preşedinte al Colegiului 
electoral al primelor două eparhii a fost numit Î.P.S. Nicolae Bălan, mitropolitul 
Ardealului, iar la Curtea de Argeş, Î.P.S. Nicodim, mitropolitul Moldovei. Guvernul 
României a fost reprezentat de ministrul de interne, Angelescu. 

S-a stabilit, în zile diferite, dar în unanimitate de voturi, ca Nicolae Popovici, 
profesor la Academia Teologică din Sibiu, să conducă Eparhia Oradei, părintele 
protopop Nicolae Colan să împlinească funcţia de episcop la Eparhia Clujului, iar 
Grigorie Leu, vicarul Sfintei Mitropolii de Iaşi, să conducă Episcopia Curtea de Argeş. 

Episcopul Nicolae, născut în 1903, în comuna Biertan, judeţul Târnava Mare, va 
fi cel mai tânăr membru al Sfântului Sinod. între studiile urmate se numără Liceul 
„Andrei Şaguna” din Braşov, Academia Teologică din Sibiu, Facultatea de Teologie 
din Cernăuţi, cursuri de specializare la Atena, Miinchen, Leipzig şi Breslau. A publicat 
lucrări de valoare, printre care un studiu de o adâncă înţelegere, „Epicleza 
Eucharistică”, dar şi „începuturile nestorianismului”. 


23 



Clujul va fi cârmuit de părintele protopop Nicolae Colan, originar din Arpătac, 
judeţul Trei Scaune, născut în 1893. A absolvit Liceul „Andrei Şaguna” din Braşov, 
urmând Academia Teologică din Sibiu şi făcând ulterior studii superioare la Berlin, 
luându-şi apoi licenţa în Litere la Bucureşti. în 1922 este numit profesor la Academia 
Teologică şi secretar al Consiliului arhiepiscopal. în 1929 e numit rector al Academiei 
din Sibiu, în 1934 este hirotonit preot, fiind ales apoi protopop. Pasionat publicist, 
printre revistele coordonate se înscriu „Revista teologică” şi „Viaţa ilustrată”, în jurul 
cărora a reuşit să adune multe personalităţi ale vieţii culturale ale epocii. Ca element 
specific modului său de a fi este precizat caracterul animator, dinamic, spiritul de 
iniţiativă, care vivifică orice activitate pe care o desfăşoară, precum şi eleganţa stilului, 
demne de ţinuta intelectuală a unui om de litere, lucru remarcat îndeosebi în lucrările 
publicate: „Epistola Sfinţilor Apostol Pavel către Filimon”, „La luptă dreaptă”, 
„Hristos şi viaţa omenească”. 

De cealaltă parte a eparhiei Sibiului, la Curtea de Argeş, este ales Grigorie Leu, 
vicarul Sfintei Mitropolii de Iaşi, acum episcop la Curtea de Argeş. Acesta s-a născut 
în 1881, în comuna Ţuţcani, judeţul Covurlui, într-o veche familie preoţească. Şcoala 
primară a făcut-o în satul natal şi în Bârlad, apoi la Seminarul din Roman, unde a 
intrat bursier. în 1902 finalizează studiile seminare, fiind cântăreţ şi ţinând şi predici la 
biserica Sf. Gheorghe din Galaţi. 

Pleacă la Kiev pentru a studia teologia, dar se întoarce după o lună, căci 
corespondenţa Mitropoliei de Iaşi spre Kiev se rătăceşte. Se căsătoreşte şi este 
hirotonit preot în Oancea, unde va fi şi învăţător. în 1910 îşi pierde soţia, mutându-se 
în Bucureşti, unde are posibilitatea de a-şi continua studiile, care vor fi însă din nou 
întrerupte de război. între 1916 şi 1918 se înrolează ca preot militar, pentru ca în 1918 
să fie numit director al Seminarului de la Ismail, unde începe să ducă o adevărată 
muncă de românizare, înfiinţând societatea muzicală „Gavril Muzicescu” şi altele 
culturale. în 1924 a fost ales arhiereu-vicar al Mitropoliei din Iaşi, unde a reprezentat o 
oază duhovnicească pentru mulţi dintre preoţii de aici. 

Balaur, I., „Cronica internă. învestitura Î.P.S.S. Episcopi: Grigorie (Leu) al 

Argeşului, Nicolae (Colan) al Clujului şi Nicolae (Popovici) al Oradiei”, în: 

BORom LIV (1936), 5-6, p. 339. 

La Palatul Regal din Bucureşti a avut loc, pe data de 2 iunie 1936, ceremonia 
investirii episcopilor aleşi. La eveniment, au participat regele Carol al Il-lea, patriarhul 
Miron, înaltul cler, membrii guvernului, preşedinţii corpurilor legiuitoare, „Casa 
Civilă” şi „Casa Militară” a regelui, alături de reprezentanţi ai eparhiilor numite. 

***, „Cronica internă. Paraclise în şcolile secundare”, în BORom LIV (1936), 

11-12, p. 725. 

Cronica de faţă reia ştirea conform căreia Ministerul Educaţiei Naţionale, cu 
ordinul nr. 58.837, a cerut tuturor şcolilor secundare să construiască câte un lăcaş de 
închinare în incintă. Biserica notează că va păstra în memoria colectivă acest gest, de o 
înţelepciune adâncă a ministrului dr. C. Angelescu, care înţelege necesitatea de 
formare spirituală a unor caractere puternice şi verticale. Iniţiativa este preluată de la 
„Societatea ortodoxă naţională a femeilor române”, care construise deja capele în 

şcoli. Ca aceasta să aibă şi rezultatele sperate, este de dorit ca într-însa să fie angajaţi 
şi preoţi ori profesori de religie capabili, plini de dragoste şi de înţelegere, care să fie 
aproape de copii. O soluţie în vederea apropierii de tineri ar fi ideea locuirii preotului 
în ansamblul şcolii. 

Nicoreanu, A., preot, „Consiliul Central Bisericesc sub domnia Regelui Carol 
al II-lea”, în: BORom LVIII (1940), 5-6, p. 462-467, 

în 1937 se înfiinţează Episcopia de Maramureş, în 1939 se înfiinţează Episcopia 
de Timişoara, în 1939 se înfiinţează Mitropolia Olteniei. în articol sunt prezentate: o 
listă cu ierarhii aleşi între 1930-1940 pentru diferite eparhii din ţară şi o listă cu 
mănăstiri şi schituri împroprietărite în perioada domniei regelui Carol al II-lea. 

Manolache., T. Theodor, „Note bibliografice. Brătulescu Victor, „Mănăstiri 
din România”, în: „Cartea Moldovanului pe anul 1943”, întocmită de N.P. 
Smochină şi Diomid Strungaru, nr. 1, Bucureşti, „Dacia Traiană”, p. 91-96”, în: 
BORom LXI (1943) 4-6, p. 285-286. Recenzie. 

Teodor N. Manolache scrie că D. Brătulescu grupează în articolul „Mănăstiri 
din România”, pe două coloane, aproape toate mănăstirile româneşti ortodoxe, 
prezentându-ne pe scurt în dreptul fiecărei mănăstiri cele mai importante date. 

T., N. M.„ „Note bibliografice. Teologia istorică. Dăianu, Ilie, Dr., „Un 
propovăduitor din Transilvania - Sf. Nichita Remesianul, apostolul Românilor 
în Dacia -”, în „Voinţa Transilvaniei”, an II, nr. 22, 1 Martie 1945, pp. 1-2”, în: 
BORom LXIII (1945)’ 7-8, p. 392-393. 

Lucrarea prezentată în articol este un rezumat, cu câteva comentarii, al unui 
studiu publicat de părinţii iezuiţi la 1750 în anuarul Universităţii din Cluj, în care 
autorul anonim îi atribuie lui Niceta de Remesiana câteva fapte neconcludente, pentru 
care nu există atestări documentare. Printre acestea, ar fi înfiinţarea unui cin 
călugăresc, sau zidirea, pe teritoriul Bulgariei de azi, a unei mănăstiri cu patru biserici. 
De asemenea, în acel studiu se afirmă faptul că, în prima călătorie în Italia, Niceta l-ar 
fi vizitat pe papa Siricius şi că tot el ar fi întemeiat două episcopii - de Argeş şi de 
Milcovia. Pentru toate acestea, însă, nu sunt indicate documente convingătoare şi 
temeinice. 

***, „Recenzii şi Mişcarea Literară”, în: Candela LVII (1946), p. 529-568. 

în articol sunt prezentate recenziile următoarelor lucrări: „Prinos Î.P.S. Arhiep. 
şi Mitropolit Nicodim, patriarhul României”, la sărbătorirea vârstei de optzeci de ani, 
cincizeci de ani de preoţie şi şapte ani de patriarhat, volum editat de Institutul Biblic şi 
de Misiune al Bisericii Ortodoxe Române, Bucureşti, 1946 p. XXX - 312, format 
mare şi cu numeroase ilustraţii; „Biserica Ortodoxă Română”, revistă care preamăreşte 
pe patriarhul României printr-un număr special, nr. 11/12 pe 1945; Ciurea D. Asis. 
Univ., „Problema începutului Evului mediu occidental”, studiu privind străduinţele 
savanţilor apuseni de a forma o cenzură mai corespunzătoare, ca dată şi ca integritate 
istorică, pentru sfârşitul Evului Antic şi începutul Evului Mediu, publicat în revista 
„Ethos”, II, Iaşi, 1945; Gheorghiţă I. dr., „Un veac dela moartea mitropolitului 

Veniamin Costachi”, modest omagiu, Mănăstirea Neamţ, 1946; revista „Biserica 
Ortodoxă Română”, studiu ales, temeinic şi de informaţie abundentă, ce redă cu 
fidelitate portretul scris al marelui mitropolit moldovean Veniamin; Constantin Turcu, 
„Daniil Sihastru. Figură istorică, legendară şi bisericească”, Iaşi, Tip. A. Ţerek, 1947, 
14 p., monografie ce conturează personalitatea de aprig dinamism spiritual a sfântului 
ortodox român Daniil Sihastru; Dan Simonescu, „Un roman spaniol în Moldova 
secolului al XVIII-lea”, extras din „Anuarul Liceul Naţional Iaşi pe anii 1942-1945”, 
Iaşi, 1946, - cunoscutul roman „Critil şi Andronius”, tipărit din îndemnul 
mitropolitului Iacov Stamati la 1794, după un text grecesc; Alexandru V. Boldur, 
„Ştiinţa Istorică Română în ul t imii 25 de ani. Iaşi, Tip. Al. Ţerek 1946, p. 98, bilanţ al 
studiilor istorice în ultimii 25 de ani din punct de vedere al concepţiilor istorice 
fundamentale şi al metodei de lucru în cercetarea şi redactarea istoriei; I. Barnea, 
„Contribuţii la studiul Creştinismului în Dacia”, în: „Revista Istorică Română”, voi. 
XIII, Fasc. III, p. 31-42; Preotul Niculae M. Popescu, „Antim Critopol”, în: „Biserica 
Ortodoxă Română”, LXIV, nr. 10-12, p. 600-605, Bucureşti, 1946, o completare de 
date referitoare la Antim Critopol, primul mitropolit al Severinului şi apoi a 
Ungrovlahiei; Teodor N. Manolache, „Bibliografia mitropolitului Veniamin Costache, 
în „Biserica Ortodoxă Română”, LXIV (1946), nr. 10-12, p. 545-600, lucrare ce 
prezintă istoria vieţii şi activităţii mitropolitului Veniamin Costache, una dintre cele 
mai ilustre figuri ale ţării; Aurelian Sacerdoţeanu, „îndrumări în Cercetări Istorice”, 
Casa Şcoalelor, 1945, volum cuprinzând o serie de lecţii şi articole cu conţinut istoric; 
G.T. Kirileanu, Gh. Ungureanu şi Constantin Turcu, „Contribuţii documentare cu 
privire la mitropolitul Veniamin Costache”, Iaşi. Biblioteca istorică a Mitrop. Mold., 
nr. 2, Tip. Lupta Moldovei, 1946, cuprinde studii ale celor trei autori în legătură cu 
mitropolitul Veniamin; „Anuarul Liceului Naţional Iaşi” pe anii şcolari 1942-43, 
1943-44 şi 1944-45, Iaşi, tip. Al. Ţerek, 1946, 229 p., volum scos în condiţii tehnice 
demne de laudă, închinat profesorului Mihai Costăchescu; G.T. Kirileanu, 
„Contribuţie la Istoricul Raclei Sfiintei Paraschiva din Iaşi. Minunea dela 1888.” Tip. 
Al. Ţerek, 1946, 13 p., lucrare care descrie incendiul de la 27 decembrie 1888, când 
sfintele moaşte au rămas neatinse de flacără; Diacon dr. Alexandru I. Ciurea. „Figuri 
de ierarhi moldoveni: Iacov Stamati”, Iaşi, 1946 p. XXVI+256 şi al XV-lea fig., studiu 
ce redă viaţa mitropolitului Iacov Stamati, punând în valoare documente inedite; Dr. 
V. Gomoniu, „Biserica şi Medicina”, Brăila, 1940 p. 172, carte adresată preotului 
păstor care zilnic vine în contact cu boli sufleteşti şi trupeşti; „Institutul de istorie. La 
cinci ani de existenţă. Darea de seamă şi comunicări”, Suceava, 1947, 90 p., volum ce 
cuprinde informaţii privind activitatea institutului şi un număr însemnat de publicaţii 
ştiinţifice. 

Ciurea, Al. I., diac. asist., „Rezistenţa Bisericii româneşti faţă de prozelitismul 

catolic” în: StTeol, Seria a Il-a, I (1949), 3-4, p. 205-225. 

Informaţii despre lupta dusă în Moldova şi Ţara Românească până în 1918, 
despre activitatea episcopiilor de aici: cea a cumanilor-înfiinţată în 1228, durează până 
în 1241, fiind atestată în scrisoarea papei Grigorie al IX-lea către Bela al IV-lea al 
Ungariei; Episcopia Milcoviei (sub această denumire este reînfiinţată Episcopia 
cumanilor în 1332-1375); Episcopia de Argeş (Mitropolia) se constituie în 1359 cu 

aprobarea patriarhului de Constantinopol; Episcopia de Severin-1370. Schimbarea 
capitalei Moldovei de la Şiret la Suceava ar putea fi o reacţie faţă de existenţa 
episcopiei catolice de Şiret. 

***, „Grija pentru restaurarea şi conservarea monumentelor istorice şi de artă 
religioasă”, în BORom LXXII (1954), 2-3, p. 237-243. 

Informaţiile consemnează faptul că patriarhul Iustinian „a iniţiat şi îndrumat o 
uriaşă activitate de restaurare a monumentelor istorice, de zidiri şi înfrumuseţări de 
biserici”, activitate finanţată de conducerea BOR şi de Ministerul Cultelor care, în anii 
1951-1952, a destinat pentru acestea peste un milion de lei, iar în 1953 aproape două 
milioane. 

Cele mai importante monumente istorice sau de artă religioasă care au fost 
restaurate sunt: 

Mănăstirea Plumbuita, Biserica Colţei, Mănăstirea Antim din Bucureşti; 
Mănăstirea Căldăruşani, Mănăstirea Sinaia, Biserica Snagov şi Biserica Văcăreşti de 
lângă Bucureşti; Mănăstirea Dealul de lângă Târgovişte; Biserica Precista din Galaţi; 
Mănăstirea Zamfira, regiunea Ploieşti; Mănăstirea Hurezi; Mănăstirea Brâncoveni; 
biserica din Borzeşti. 

De asemenea s-au acordat subvenţii şi ajutoare pentru lucrări de restaurare, 
reparaţii sau consolidare a unui mare număr de lăcaşuri de închinare ortodoxe. Dintre 
acestea amintim mănăstirile: Cernica, Viforâta, Brebu (regiunea Buzău), Mănăstirea 
Sf. Ioan - Brazi (Panciu), Neamţ, Secu, Dragomirna, Suceviţa, Putna, Cetăţuia (Iaşi), 
Văratic, Bistriţa (regiunea Piatra - Neamţ), Gura Motrului, Slatina (Fălticeni), Govora, 
Arnota, Cozia, Nicula (Cluj), Tismana, Vatra Moldoviţei, Prislop (Hunedoara) etc., 
precum şi bisericile Stavropoleos, Pitaru - Moş, Sf. Gheorghe - Griviţa, Stejarul, Sf. 
Elefterie, Sf. Nicolae Vlădica (Bucureşti); Adormirea Maicii Domnului (R. Sărat), Sf. 
Gheorghe (Tecuci), Bârnova, Frumoasa, Sf. Ioan Gură de Aur (Iaşi), Probota, 
Voroneţ, catedrala din Oradea, Sf. Nicolae - Vârciorova, Sf. Nicolae (Tg. Jiu), 
biserica din Ruginoasa, Biserica Neagră (Braşov), biserica din Aninoasa, bisericile: 
Domniţa Bălaşa, Sf. Spiridon-Vechi şi Scaune (Bucureşti), biserica Sântimbru (Alba 
Iulia), turnul Sf. Ioan (Piatra - Neamţ). 

Brătulescu, Victor, prof.; Cerna-Rădulescu, Al.; Gagiu, I., pr.; Ivan, Iorgu, 
prof.; Manolache, N. Theodor; Nicolaescu, N. I., diac. prof.; Pulpea, I., 
diac. lector şi Sădeanu, D. V., „Viaţa bisericii ortodoxe române în cei zece ani 
de la eliberarea patriei noastre” în: BORom LXXII (1954), 8, p. 844-851. 

Reorganizarea monahismului ortodox român. 

Î.P.S. Iustinian, ales patriarh în 1948, în momentul când primea cârja 
patriarhală, a înscris între cele patru probleme mari şi capitale ce-şi aşteaptă o grabnică 
rezolvare şi reorganizarea vieţii monahale. împreună cu membrii Sfântului Sinod au 
stabilit chiar în „Statutul de organizare şi funcţionare a Bisericii Ortodoxe Române”, 
votat la 19-20 octombrie 1948, principiile după care se vor reorganiza şi dezvolta 
mănăstirile. 

Pe linia acestor principii, monahismul trebuie să urmărească un dublu scop: pe 
de o parte crearea unui climat înalt duhovnicesc şi a unui ales nivel cultural pentru toţi 

vieţuitorii unităţilor mănăstireşti, iar pe de altă parte, deprinderea unei îndeletniciri, a 
unei ocupaţii cu scopul de a se asigura atât existenţa fiecărui monah, cât şi de a veni în 
sprijinul nevoilor obşteşti prin produsele executate în atelierele mănăstireşti. Pentru 
aceasta cea dintâi obligaţie cerută cinului monahal a fost introducerea vieţii de obşte. 
Pentru înfăptuirea unei alese vieţi duhovniceşti, pentru sprijinirea vieţii de obşte şi 
pentru realizarea unei solidarităţi şi a unor condiţii de viaţă mai bună şi mai demnă în 
mănăstiri, s-au înfiinţat unele instituţii de învăţământ monahal şi s-au luat o serie de 
măsuri practice. Astfel, conducerea bisericească a hotărât mai întâi să stârpească orice 
urmă de analfabetism în mănăstiri şi, în acest scop, a organizat cursuri de alfabetizare 
pentru toate vârstele. Concomitent cu aceasta, Sfântului Sinod a înfiinţat în toate 
mănăstirile mai mari de monahi şi monahii, şcoli monahale cu durata cursurilor de trei 
ani, care aveau un dublu scop: pe de o parte dobândirea de cunoştinţe religioase, iar pe 
de altă parte calificarea într-o meserie. De asemenea au luat fiinţă trei Seminarii 
monahale: două de călugăriţe (unul în Mănăstirea Agapia şi altul în Mănăstirea 
Hurezi) şi un Seminar pentru călugări (în Mănăstirea Neamţ). Patriarhul Iustinian a 
elaborat şi Sfântul Sinod a aprobat „Regulamentul pentru organizarea vieţii monahale 
şi funcţionarea administrativă şi disciplinară a mănăstirilor”. Fiind alcătuit din 10 
capitole, acest regulament este o adevărată pravilă pentru viaţa monahală. 

Purtarea de grijă pentru lăcaşurile sfinte 

O grijă deosebită, pentru lăcaşurile sfinte, se remarcă începând din 1948, când a 
fost ales patriarh Î.P.S. Iustinian. Pe baza unei strânse colaborări dintre Patriarhie şi 
Ministerul Cultelor s-au planificat şi s-au executat lucrări de restaurare, s-au întocmit, 
verificat şi aprobat devize pentru construcţii şi pentru picturi de biserici, s-a controlat 
la faţa locului buna executare a lucrărilor respective şi s-au întreprins cercetări cu 
caracter documentar. 

Articolul prezintă bisericile şi mănăstirile la care au avut loc lucrări de 
restaurare, de reparaţii, de consolidare, de pictură. în 1950 s-au executat 112 lucrări de 
pictură din nou, precum şi 103 reparaţii şi restaurări de clădiri bisericeşti. începând din 
1951 s-au înfiinţat şi au funcţionat şantiere de pictură bisericească pentru pregătirea 
cadrelor respective, pe lângă următoarele biserici la care s-a executat pictura murală: 
1951 şi 1952 la Mănăstirea Ciorogârla pentru mireni şi la biserica din comuna Pipirig, 
pentru călugări; în 1953 şi 1954 la biserica Dămăroaia din Bucureşti, pentru mireni şi 
la biserica din comuna Pipirig pentru călugări. în ceea ce priveşte lucrările de pictură 
de la diverse biserici, în 1951 s-au executat lucrări la 33 biserici, în 1952 la 45 de 
biserici, în 1953 la 46 de biserici, iar în 1954 la 40 de biserici. 

Munteanu, Armând Alexandru, „Monumente de arhitectură bisericească 

descoperite pe teritoriul patriei noastre din 1944 până în prezent”, în: BORom 

XXXII (1964), 1-2, p. 139-174. 

în studiul de faţă sunt prezentate monumente de arhitectură bisericească scoase 
la lumină din 1944 până în 1964. în urma săpăturilor arheologice s-au făcut numeroase 
descoperiri care au adus noi informaţii în domeniul istoriei şi artei creştine. Materialul 
a fost împărţit în trei capitole. 

I. Monumente de arhitectură bisericească din perioada paleocreştină 

Sucidava - raionul Corabia, regiunea Oltenia actualizarea localităţilor. 

Săpăturile şi cercetările arheologice care s-au întreprins aici au dovedit că 
Sucidava a păstrat cele mai multe urme creştine din secolul al V-lea şi al Vl-lea. 
Dintre acestea cea mai importantă este bazilica creştină descoperită în anii 1946-1947. 
Chiar dacă mai mult de jumătate din suprafaţa acestui vechi lăcaş de cult a fost 
distrusă până la temelii, totuşi s-au putut stabili planul, orientarea şi dimensiunile 
exacte ale bazilicii. Este prezentat planul acesteia, fiind stabilite dimensiunile 
exterioare ale lăcaşului de cult, materialele de construcţie folosite. Au fost găsite şase 
morminte, trei în exterior şi trei în interior, fapt ce confirmă că basilica de garnizoană 
din Sucidava a servit şi ca necropolă. Cele trei monede de bronz descoperite în incinta 
acesteia, dovedesc că este prima biserică paleocreştină descoperită în Dacia Traiană. 

Histria-raionul Istria, regiunea Dobrogea. 

La 50 km nord de oraşul Constanţa, spre est de satul Istria, se află ruinele celui 
mai vechi oraş grecesc, Histria. în urma săpăturilor arheologice s-au găsit un număr de 
bazilici creştine: o bazilică cu criptă, o bazilică în colţul de sud-est al cetăţii, una 
particulară în zona de est a aceleiaşi cetăţi şi o bazilică de cimitir. Primele trei au fost 
descoperite între anii 1949 şi 1952, iar cea de-a patra în vara anul 1956. Sunt 
prezentate, pe rând cele patru bazilici. 

Dinogeţia-Garvăn, raionul Măcin, regiunea Dobrogea. Ruinele cetăţii romano- 
bizantine Dinogeţia se află pe o insulă stâncoasă din bălţile Dunării, cunoscută sub 
numele de Bisericuţa, pe teritoriul satului Garvăn, la vreo 8 km sud-est de oraşul 
Galaţi. Pentru identificarea acestei cetăţi s-au făcut cercetări arheologice încă din 
secolul al XlX-lea. Din 1939, se cunosc şi primele săpături arheologice întreprinse de 
profesor Gheorghe Ştefan, reluate în 1949. în urma săpăturilor din anii 1951 şi 1952 s- 
au dezvelit şi ruinele bazilicii din colţul de sud-vest al cetăţii. Este descrisă bazilica de 
la punctul Bisericuţa. 

Noviodunum-raionul Tulcea, regiunea Dobrogea. 

Pe malul drept al Dunării, la circa 2 km de satul Isaccea, se află ruinele 
străvechii aşezări romane Noviodunum. Aici au fost dezvelite în toamna anului 1956 
diferite temelii de ziduri, printre care şi acelea ale unei bazilici căreia îi este descrisă: 
forma, dimensiunile, materialul de construcţie folosit, părţile componente. 

Tomis-Constanţa. Tomis, oraş străvechi, a luat fiinţă în secolul al Vl-lea î.d. 
Hristos, reuşind în scurt timp să devină un centru comercial. în decursul istoriei 
primeşte diferite numiri. Pe ruinele acestui oraş s-a aşezat actualul oraş Constanţa. Nu 
s-au putut întreprinde săpături arheologice pe scară largă, pentru că ele se află sub 
temelia noului oraş. Cu prilejul unor construcţii, canalizări s-au descoperit o serie 
întreagă de monumente. Printre acestea se află şi cele două bazilici dezvelite în vara 
anului 1961, în apropierea zidului de incintă din partea de vest a vechii cetăţi. Cele 
două bazilici s-au aflat la o distanţă de 100 m una de alta. Ambele au aceleaşi 
elemente arhitectonice. Dimensiunile sunt diferite. Sunt descrise cele două 
monumente. 

Pârjoaia-raionul Adânclisi, regiunea Dobrogea. 

S-a descoperit conturul unei bazilici care datează dintr-o perioadă cuprinsă între 
secolul al I V-lea şi Vl-lea. După dimensiunile fixate este vorba de un edificiu creştin 
care se încadrează în rândul bazilicilor mari. 

II. Monumente de arhitectură bisericească din epoca medievală. 

Sunt prezentate acele descoperi de lăcaşuri de cult creştine, care, după datarea 
lor în timp aparţin epocii timpuriu medievale, secolul al X-lea - secolul al Xll-lea şi 
secolele XIII-XVIII. 

Dinogeţia - Garvăn, Măcin-Dobrogea. 

Dinogeţia, veche cetate romană bizantină, este socotită un punct arheologic în 
monumente de artă creştină. înaintea descoperirii bazilicii din colţul de sud-vest al 
cetăţii s-au descoperit ruinele celei mai vechi biserici de zid cunoscute până acum pe 
teritoriul ţării noastre. Aceasta descoperire s-a făcut în vara anului 1950. Sunt descrise 
ruinele acestei vechi construcţii de piatră. Bisericuţa de la Dinogeţia datează din 
secolul al XI-XII. 

Niculiţel - raionul Tulcea, regiunea Dobrogea. Săpăturile arheologice desfăşurate 
în vara anului 1954, la punctul Cetăţuia, la 3 km vest de comuna Niculiţel, au scos la 
lumină numeroase vestigii printre care se semnalează ruinele celei mai vechi bisericuţe 
de plan treflat din ţara noastră. Acestea s-au găsit într-o stare de conservare proastă, 
încât cu greu s-a reconstruit planul construcţiei. Sunt descrise zidurile păstrate. Se 
presupune că bisericuţa a fost ridicată în secolele XI-XII. 

Basarabi - raionul Medgidia, regiunea Dobrogea. Cea mai interesantă descoperire 
privind arta creştină din epoca Medievală o constituie complexul de monumente 
arhitectonice descoperit în vara anului 1957 în localitatea Basarabi, fostă Murfatlar. 
Complexul este alcătuit dintr-o bisericuţă, camere funerare, două paraclise şi chiliile 
legate între ele prin coridoare înguste şi joase. Este descrisă bisericuţa şi cele trei părţi: 
altarul, naosul şi pronaosul. Sunt descrise cele două camere funerare, cele două 
paraclise, galeriile. Ipotetic este fixată datarea acestei aşezări ca fiind sfârşitul secolul 
al IX-lea şi începutul secolul al X-lea. 

Suceava. Printre materialele arheologice descoperite în urma săpăturilor 
întreprinse din 1951 sunt şi numeroase vestigii importante de artă creştină medievală 
şi de arhitectură bisericească. Sunt prezentate ruinele bisericii sau capelei din centrul 
cimitirului de pe platoul din faţa Cetăţii de scaun de la Suceava, ruinele bisericii de 
cimitir din punctul Şipot, precum şi ruinele bisericii romano-catolice din punctul 
Drumul Naţional. Sunt descrise planurile şi materialele de construcţie. Cele două 
biserici au fost zidite în timpul lui Ştefan cel Mare. Cea romano-catolică datează din a 
doua jumătate a secolul al XV-lea şi începutul secolului al XVI-lea. Este descrisă 
biserica, sunt prezentate dimensiunile, grosimea zidurilor. 

Alte sondaje şi săpături arheologice au fost întreprinse în zona Lacului Bicaz, în 
urma cărora s-au descoperit temelii de biserici din secolul al XVII-lea şi al XVIII-lea. 
Alte descoperiri s-au făcut la Horezu, Secu şi Izvorul Alb unde s-au identificat 
temeliile unor biserici dispărute, construite, probabil în secolul al XVIII-lea. 

Bucureşti. începând din 1953, capitala a fost tot mai intens cercetată din punct 
de vedere arheologic. Făcându-se săpături în paraclisul din partea de sud a bisericii 
Bunavestire, din incinta Curţii Vechi, a fost descoperită, sub temelia acestuia, o 
fundaţie mai veche şi mai lungă care se presupune a fi a unei lucrări începute şi 
neterminate, reluată mai târziu în vremea domnului Constantin Mavrocordat. Tot în 
perioada săpăturilor s-au descoperit ruinele unei bisericuţe, care figurează în 
documente ca aparţinând secolului al XVIII-lea ca metoc închinat Mănăstirii 
Cotroceni. 

Biserica Albă din Postăvari, atestată documentar în secolul al XVIII-lea, 
cunoaşte trei faze în istoria existenţei ei. Sunt prezentate acestea şi este descrisă 
biserica. Au fost descoperite temeliile primei biserici a Sfântului Anton, cunoscută 
documentar cu denumirea de Biserica Doamnei Maria şi construită în 1735 pe 
temeliile unei biserici mai vechi distrusă de armatele lui Sinan Paşa. în jurul bisericii 
Sf. Gheorghe Vechi s-a descoperit o parte din temeliile unei biserici mai vechi din 
secolul al XVI-lea. în grădina din jurul bisericii Sf. Dumitru Poştă s-au identificat 
temeliile bisericii cunoscută sub numele de „Biserica de jurământ”. Se presupune că 
aceasta aparţine secolul al XVII-lea. Se crede, în legătură cu mormintele din secolul al 
XVI-lea descoperite în grădina bisericii Sf. Gheorghe Nou, că şi aici ar fi existat în 
acea vreme altă biserică. în urma săpăturilor executate în 1959, în curtea bisericii 
Domniţa Bălaşa, au fost descoperite ziduri groase care aparţin unei construcţii din 
epoca medievală a oraşului. în urma săpăturilor de salvare, din 1961, de la biserica Sf. 
Visarion Vechi, cercetătorii monumentului au putut distinge etapele de construcţie ale 
acestei biserici, precum şi resturile cimitirului ce data din epoca respectivă. 

La Căldăran - localitatea Cernica s-a descoperit un important aşezământ 
medieval format din fosta Mănăstire Iezerul şi un cimitir medieval cu 6-7 morminte, 
în localitatea Tânganul, în apropiere de Cernica au fost descoperite în 1961, rămăşiţele 
unei biserici din secolul al XV-lea. 

La Retevoieşti (Argeş) s-au descoperit în 1957 resturile unei biserici, deosebit 
de interesantă prin planul şi mormintele aflate în interiorul ei. Este descrisă biserica 
împărţită în altar, naos, pronaos şi tindă. Biserica a fost fixată în a doua jumătate a 
secolului al XlV-lea. Pronaosul şi tinda au fost construite în a doua şi a treia etapă. 

în localitatea Romanii de Sus-Horezu, Argeş, situată la aproximativ 4 km de 
Mănăstirea Hurezi, au fost identificate temeliile vechii biserici cu ziduri de incintă, 
probabil a Schitului Sf. Ioan, despre care se spune că a fost părăsit de călugări între 
anii 1870-1877. 

Mănăstirea Cotmeana Argeş. La sondajul arheologic făcut în 1958 la această 
biserică s-a dezvelit o veche temelie în continuarea temeliei bisericii propriu-zise. Alte 
descoperiri au fost făcute la Cetăţeni, Suslăneşti, Stăneşti şi Piteşti-Argeş. 

La Mănăstirea Gura Motrului - Oltenia au fost analizate şi s-a stabilit vechimea 
unor resturi de ziduri. S-a ajuns la concluzia că a existat o capelă clădită pe un cimitir 
care mai era folosit la mijlocul secolul al XVIII-lea. 

Cernatul de Jos şi de Sus- Braşov. în această localitate s-au descoperit ruinele 
unei biserici de stil romanic din secolul al XVIII-lea. 

III. Date noi obţinute în urma cercetărilor arheologice. 

Sunt prezentate concluziile în urma cercetărilor efectuate referitoare la sisteme 
de construcţie ale lăcaşurilor de cult din epoca timpuriu medievală şi cea medievală 
propriu-zisă. S-a precizat folosirea a trei procedee diferite în construcţia 
monumentelor cercetate arheologic. Sunt prezentate aceste procedee şi exemplificate. 
Descoperirile de monumente de arhitectură bisericească făcute prin intermediul 
acestor săpături şi cercetări arheologice au adus o valoroasă contribuţie la completarea 
datelor despre viaţa şi organizarea Bisericii noastre din primele secole, despre naşterea 
şi evoluţia arhitecturii româneşti în general şi cea bisericească, în special. 

Şerbănescu, Niculae I., preot, „Optzeci de ani de la dobândirea autocefaliei 

Bisericii Ortodoxe Române” -25 Aprilie 1885- 25 Aprilie 1965, în: BORom 

LXXXIII (1965), 3-4, p. 247-273. 

Autorul articolului, la împlinirea a optzeci de ani de când patriarhul ecumenic 
Ioachim IV (1884-1886) recunoaşte BOR „autocefală şi întru toate de sine 
administrată”, încearcă de la început să înfăţişeze lupta comună, de mai bine de 
treizeci de ani, a autorităţilor statului şi a clerului şi împrejurările în care Biserica 
noastră strămoşească şi-a dobândit autocefalia. 

Se menţionează că mitropoliile Ţării Româneşti şi Moldovei au luat fiinţă în 
anii 1359, respectiv 1401, prin acte sinodale şi patriarhale de recunoaştere a înfiinţării 
lor, ele având independenţă administrativă şi autonomie bisericească internă, dar 
depinzând canonic de ierarhul din Constantinopol, primind chiar ierarhi trimişi de 
scaunul patriarhal şi având obligaţia de a lua Sfântul Mir de la Constantinopol. în 
unele cazuri Biserica Română a trebuit să se supună judecăţii bisericeşti a 
ecumenicului cum s-a întâmplat cu mitropoliţii Ungrovlahiei: Luca, Ştefan, Teodosie, 
Antim Ivireanul, Neofit al II-lea. Primele idei de independenţă a bisericii s-au înfiripat 
în Moldova de pe vremea domnului Ieremia Movilă şi a fratelui său Gheorghe, 
mitropolitul Sucevei, iar în Ţara Românescă, mitropolitul Ungrovlahiei Antim 
Ivireanul, prin anii 1710-1711, protesta cu energie împotriva amestecului necanonic al 
patriarhului Hrisant al Ierusalimului în treburile Bisericii Ţării Româneşti. Se 
precizează mai departe, că mişcarea pentru obţinerea autocefaliei BOR a pornit odată 
cu mişcarea pentru unirea Principatelor Române. 

Ea a fost mai activă în Moldova, arătându-se că în 1857 fraţii Neofit şi Filaret 
Scriban, arhimandriţii Melchisedec Ştefănescu şi Calinic Miclescu, deputaţi ai clerului 
în divanul ad-hoc, au deschis problema autocefaliei Bisericii Române, formând o 
„Comisiune bisericească” menite să se ocupe de noua organizare. Lupta a continuat şi 
în anii următori, 1859 marcând începutul formării Statului Naţional Român, al cărui 
conducător, domnul Alexandru I. Cuza (1859- 1866), s-a interesat şi de problema 
religioasă a României, încercând să dea o nouă organizare şi să o scoată de sub tutela 
oricărei autorităţi ecleziastice străine. 

în 1862 clericii au cerut deputaţilor să se facă pentru Biserica Română o 
administraţie centrală cu un Sinod iar acest mesaj s-a pus în practică abia în 1864, 
când, a apărut un proiect de lege privind „Unirea şi reorganizarea BOR'”, având un 
articol în care se preciza autocefalia Bisericii Române. Autorul prezintă în continuare 
o bogată corespondenţă cu schimburi de scrisori între patriarhii Constantinopolului, 
nemulţumiţi de atitudinea ce se lua în Ţările Române cu privire la autocefalia bisericii, 
şi clericii români, sau cu domnul însuşi. Răspunsurile hotărâte şi atitudinile dârze ale 
domnului Al. I. Cuza, sau a mitropoliţilor din acea vreme (Nifon al Ungrovlahiei, 
Calinic Miclescu al Moldovei), deşi au iritat pe patriarhul ecumenic, l-au făcut pe 
acesta din urmă să conştientizeze că, aceasta luptă pentru independenţa Bisericii 
Ortodoxe Române ajunsese la un aşa stadiu încât ea nu mai putea da înapoi. Chiar şi 
după înlăturarea lui Cuza în martie 1866, Consiliul de Stat prezenta Constituţiei un 
proiect de lege organică pentru BOR în care, la articolul al doilea, prevedea că: 
„Biserica Ortodoxă a României este şi rămâne autocefală”. 

Pe cale legislativă internă, se făcuse totul ca BOR să fie autocefală, rămânând 
ca aceasta să-i fie recunoscută şi de Patriarhia ecumenică şi de celelalte biserici mari, 
problemă care s-a încercat să se rezolve în timpul patriarhului Antim XI (1871-1873), 
Ioachim al III-lea (1878-1884) dar fără sorţi de izbândă. Abia în timpul lui Ioachim al 
IV-lea (1884-1886), caracterizat ca un „arhiereu plin de osârdie, păstor atent, bărbat 
luminat” se recunoaşte autocefalia Bisericii Române la 25 aprilie 1885, când în 
Sinodul Patriarhal s-a alcătuit tomos-ul de autocefalie. în decursul aceluiaşi an, rând 
pe rând, bisericile Serbiei, Ierusalimului, Eladei, Ciprului şi Rusiei au recunoscut 
autocefalia BOR. 

Apoi autorul schiţează apoi, pe scurt, însemnătatea în istoria Bisericii noastre, a 
actului de dobândire a autocefaliei la 25 aprilie 1885. în momentul acela se împlinesc 
optzeci de ani de independenţă, perioadă în care s-au realizat progrese însemnate în 
toate domeniile de activitate: a intrat în legătură cu toate celelalte biserici ortodoxe cu 
care a păstrat neatinsă unitatea dogmatică şi canonică; a sfinţit nestingherită Sfântul şi 
Marele Mir în ţară; s-au ridicat biserici noi iar altele s-au refăcut; s-au tipărit cărţi de 
cultură teologică şi s-au înfiinţat muzee de artă bisericească şi biblioteci şi s-au 
înmulţit şcolile teologice de toate gradele; s-au editat reviste de profil; după Primul 
Război Mondial, BOR a fost ridicată la treapta de Patriarhie. BOR a fost prezentă în 
mişcări şi conferinţe creştine fiind membră a Conferinţei Creştine pentru Pace; în 
toamna anului 1948, sub păstoria Preafericitului Iustinian, s-a realizat întregirea 
Bisericii Române, realizându-se unirea cu Ardealul; în 1950 BOR a generalizat cultul 
sfinţilor pe întreg cuprinsul ţării şi odată cu aceasta a canonizat şi pe primii sfinţi 
români. 

Speranţă, Gheorghe, magistrand, „Dovezi de toleranţă religioasă în Ţările 

Române”, în: BORom LXXXIII (1965), 7-8, p. 735-751. 

Poporul român şi BOR au dat dovadă în trecut de înţelegere şi bunăvoinţă în 
raporturile lor cu reprezentanţii şi credincioşii celorlalte religii şi confesiuni creştine, 
dându-şi silinţa totodată să păstreze şi să apere Ortodoxia. în continuare, articolul 
expune mai amănunţit dovezile de toleranţă religioasă în Ţările Române, prezentându- 
le pe religii şi confesiuni. 

Faţă de catolici - Primul document care atestă atitudinea de bunăvoinţă a 
românilor faţă de catolici aparţine domnitorului Ladislau (25 octombrie 1369) şi 
seamănă mai mult cu o lecţie de conduită adresată românilor ortodocşi de orice stare 
socială. Cam în acelaşi timp, în Moldova, Laţcu Vodă a înfiinţat, la încuviinţarea 
Papei Urban al V-lea, în 1370, o episcopie latină la Şiret, numind episcop pe Andrei 
din Cracovia, propagandă care a continuat şi sub urmaşul său Petru, ridicându-se în 
timpul său la Şiret o biserică pentru călugării catolici. 

Mai târziu, centrul de gravitate al propagandei catolice din Moldova se mută la 
Baia, unde Alexandru cel Bun, în 1413, întemeiază o nouă episcopie catolică şi ridică 
o biserică de acest rit în 1420. în secolul al XV-lea, în Ţara Românească, Vlad Dracul 
recunoaşte drepturile preoţilor catolici ca fiind aceleaşi cu cele ale clerului român, 
propaganda catolică făcând progrese, dându-se sprijin de la Curtea Domnească. Mai 
târziu, în secolul al XVI-lea, atât în timpul lui Mihai Viteazul cât şi al lui Şerban 
Cantacuzino, anumite cronici certifică restaurarea unor biserici catolice. în secolul al 

XVIII-lea, când au început domniile fanariote, catolicii au fost înlăturaţi din vechile 
funcţii dar s-au bucurat mai departe de libertatea cultului. Documente cuprinse între 
anii 1750-1823 ne arată prerogativele pe care domnii le acordau comunităţilor 
catolice: 

a) Hrisovul domnului Grigore Ghica către prefectorul şi preoţii catolice din Iaşi 
(1777); 

b) Hrisovul lui Alexandru Ipsilanti (1774-1782) prin care se acordă favoruri 
bisericii băraţilor din Câmpulung Muscel (1775); 

c) Două hrisoave ale domnului Mihail Şuţu (1783-1786). 

Hrisoavele nu se refereau întotdeauna numai la lăcaşurile de cult sau la anumite 
scutiri de impozite, ci şi la alte aspecte ale vieţii religioase ale catolicilor. Raporturile 
dintre cultele religioase din Ţările Române aveau să fie reglementate propriu-zis abia 
prin legiuirile din 1872, 1892, 1923, 1948 prin diferite regulamente concepute în duh 
de înţelegere şi bunăvoinţă. 

Faţă de protestanţi - Date despre mişcarea protestantă sunt furnizate începând 
chiar cu sfârşitul domniei lui Alexandru cel Bun, vorbindu-se despre imigraţia 
numeroasă a sectarilor husiţi în Moldova. Apoi în timpul domniei lui Ştefan cel Mare, 
o nouă masă de husiţi persecutaţi în Ungaria, găsesc ospitalitate la români şi se aşează 
în apropierea Prutului sau se găsesc în zona Trotuşului. O perioadă de înflorire a 
protestanţilor se cunoaşte din timpul lui Iancu Sasul (1579-1582) - „Luteranul”. 

Din secolele al XVI-lea şi al XVII-lea articolul prezintă informaţii despre 
evoluţia protestantă numai în Transilvania, unde numărul protestanţilor creşte foarte 
mult. în secolul al XVIII-lea, protestanţilor din Ţara Românească şi din Moldova li se 
recunoaşte libera practică a cultului începând a se acorda chiar şi favoruri din partea 
domnitorilor. Articolul prezintă diferite documente şi hrisoave din vremea mai multor 
domnitori din cele două ţări româneşti din care reiese ceea ce s-a precizat mai sus. 

Faţă de armeni - Aceştia au venit din răsărit prin anii 1044/1046 şi în Moldova 
au primit hrisoave prin care li se acordă mari privilegii precum: deplină autonomie 
comunală, jurisdicţie proprie, libertatea cultului, şcoli proprii şi chiar conducere 
politică. Astfel, biserica armeană din Iaşi a fost fondată în 1395, iar domnul care se 
face remarcat în privinţa ospitalităţii a fost Alexandru cel Bun (1400-1432), dând în 
1401 un hrisov destinat armenilor, prin care aprobă înfiinţarea unei episcopii cu 
scaunul la Suceava. Sunt amintite câteva personalităţi armene din Moldova: vameşul 
Constantin Cerniact întemeietorul bisericii moldoveneşti din Lewberg, negustorul 
Anton Confortino, Bogdan Armeanul, despre care ni se spune că ar fi reclădit 
„Mitocul” Zamcăi. Se precizează în continuare că episcopul Isac din Suceava avea sub 
jurisdicţia sa, în 1669, bisericile din Suceava (două şi mănăstirea), Iaşi (două), 
Botoşani, Roman, Galaţi (cu vreo 20 de preoţi), găsindu-se ca „şoltuz” al lor pe 
Chirilă, iar ca protopop pe Ioan (potrivit unui document din 1669). Se aminteşte doar 
un singur caz de intoleranţă religioasă faţă de armeni, dezlănţuit la 1551, din porunca 
domnului Ştefan, fiul lui Petru Rareş. începând cu 1770, suntem informaţii că 
armenilor li s-au acordat noi privilegii privind atât bisericile din Suceava, cât şi cele 
din Roman, Bacău, Neamţ, Târgul Frumos. 

Faţă de evrei - Veniţi din Ţările Române, spre sfârşitul secolului al XV-lea, 
multe dovezi arată că domnitorii s-au purtat omeneşte faţă de evrei. O carte din 1775, 

dată de domnul Alexandru Ipsilanti, înlesnea instalarea unui oarecare Pilat în funcţia 
de staroste al comunităţii evreilor din Bucureşti, iar altă carte din 7 octombrie 1783, a 
domnului Mihail Şuţu (1783-1786) era în favoarea lui Iosif Simion. în Moldova, evreii 
polonezi au fost primiţi în secolul al XV-lea şi au rămas nestingheriţi în viaţa lor 
religioasă, hrisovul domnului Constantin Moruzi (1777-1782) din 6 septembrie 1778 
şi anaforaoa din 28 noiembrie 1782 al domnului Alexandru Mavrocordat (1782-1785) 
fiind câteva dovezi de măsuri favorabile evreilor. 

Faţă de mahomedani- în Dobrogea s-au făcut colonizări cu populaţie turcă pe la 
jumătatea secolului al XV-lea, dar adevărată viaţă religioasă musulmană începe pe la 
jumătatea secolului al XVI-lea, dovadă fiind un document istoric - „Testamentul lui 
Gozi Aii Paşa”, testament care poartă data de 1603. în Moldova, pe lângă câteva 
cătune de tătari din care, în urma bunei convieţuiri cu românii au ieşit mari familii 
boiereşti, prin secolul al XVII-lea, mai apar mai multe regimente de lipţcani veniţi din 
Polonia. Imigrări de genul acesta s-au petrecut şi în veacurile următoare, cea mai 
importantă fiind aceea din 1899. Pregătirea oficianţilor musulmani, a cadrele necesare 
cultului şi învăţământului confesional au început să o facă teologi locali, o astfel de 
şcoală funcţionând în orăşelul Babadag, până în 1889, transformându-se în Seminar 
musulman în 1901, cu sediul la Medgidia în 1904. 

Faţă de alte credinţe- Atitudinea îngăduitoare a Bisericii Ortodoxe, faţă de alte 
credinţe s-a arătat şi faţă de adepţii unor forme de viaţă religioasă de nuanţă bogomilă 
şi lipovenească. Lipovenii au beneficiat de toate drepturile şi libertăţile acordate 
cetăţenilor români. Au beneficiat de „legea rurală”, devenind proprietari în România, 
au profitat de legea cultelor spre a-şi crea o ierarhie bisericească, de legea comunală. 

Constandache, Mihai, magistrand, „Măsuri de organizare în Biserica 

Ortodoxă Română la începutul veacului al XX-lea”, în: BORom LXXXIII, 

(1965), 7-8, p. 752-770. 

începutul veacului al XX-lea marchează o operă de mari schimbări în viaţa 
Bisericii Ortodoxe în general, determinate de continua transformare a condiţiilor 
generale, de schimbări multiple de ordin politic şi social. Istoria a înregistrat o seamă 
de evenimente care au avut o influenţă covârşitoare asupra întregii vieţi europene, 
determinând şi acţiuni de reorganizare a vieţii bisericeşti. 

Articolul prezintă întâi o serie de evenimente istorice care au determinat 
reorganizarea vieţii bisericeşti în Franţa, Rusia şi Bulgaria: separarea Bisericii de Stat 
în Franţa anului 1905, aşa numita „Proclamaţie pentru libertatea religioasă” din 1905 
prin care ţarul Nicolae I al Rusiei acorda libertate unor culte religioase, frământările 
din Biserica Bulgară. Autorul precizează că prezentarea succintă a acestor factori va 
ajuta la înţelegerea problemelor dezbătute în articol. 

O scurtă privire asupra istoriei patriei noastre în această perioadă pune în prim 
plan răscoalele ţărăneşti, care încă din secolul al XlX-lea, într-un răstimp de 12 ani, au 
înregistrat patru mari ridicări de mase populare: 1888, 1889, 1894, 1900. Răscoalele 
ţărăneşti din februarie 1906, iulie 1906, decembrie 1906 şi ianuarie 1907 vor culmina 
cu desfăşurarea revoluţionară a forţelor ţărăneşti din februarie-martie 1907, unde 
participarea preoţilor ortodocşi este incontestabilă. Legând dorinţele spre mai bine ale 

Bisericii cu năzuinţele spre mai bine ale poporului, unii dintre reprezentanţii clerului 
de mir au sprijinit aceste năzuinţe. 

Modificarea legii sinodale de la 1872 şi dezbaterile în jurul acestei modificări 

Legea sinodală de la 1872 nu mai corespundea condiţiilor istorice în care 
Biserica noastră îşi desfăşura activitatea, Sinodul rămânând izolat de restul clerului, 
creându-se necesitatea existenţei unui for consultativ al preoţilor, prin care arhiereii să 
fie în contact permanent cu preoţimea. Aceste motive au dus la elaborarea proiectului 
lui Spiru Haret, Ministru al Cultelor şi Instrucţiunii Publice pentru modificarea legii 
sinodale de la 1872, potrivit căruia se înfiinţa Consistoriul Superior Bisericesc din care 
făceau parte nu numai membrii Sfântului Sinod, ci şi reprezentanţi ai clerului de mir şi 
monahal. 

Proiectul de modificare al legii sinodale din 1872 cuprindea trei puncte: lărgirea 
cercului eligibililor la treapta de episcop eparhiot şi mitropolit, desfiinţarea arhieriei 
titulare şi înfiinţarea Consistoriului Superior Bisericesc. Se arată în continuare 
obiecţiile ridicate de adversarii acestei legi cu privire la canonicitatea acestei legi şi a 
instituţiilor bisericeşti. Cea mai mare opunere a fost aceea împotriva formării 
Consistoriului Superior Bisericesc, considerând neîntemeiat că acesta ar îngrădi 
atribuţiile singurului organ deliberativ- Sfântul Sinod. 

Articolul mai prezintă o altă problemă din viaţa internă a Bisericii noastre şi 
anume aceea a clerului de mir, referitoare la starea materială, intelectuală şi morală. 
Ceea ce se începuse în 1832 prin Regulamentul Organic s-a continuat în 1859 şi 1864 
prin legiuirile lui Cuza şi în 1872 prin „Legea pentru alegerea mitropoliţilor şi 
episcopilor eparhioţi, precum şi a constituirii Sfântului Sinod”. Apar apoi diferite 
regulamente: „Regulamentul pentru administrarea eparhiilor, pentru disciplina şi 
judecata clerului în BOR” din 1873, „Regulamentul pentru procedura în materie de 
judecată Bisericească”, „Regulamentul pentru disciplina monahală”, „Regulamentul 
pentru mijloacele de întreţinere a clerului pe la bisericile întreţinute de comunele 
urbane şi rurale”, „Regulamentul Seminarelor din 1893” etc. Seminariile devin şcoli 
bine organizate, iar în 1881 se înfiinţează Facultatea de Teologie din Bucureşti, astfel 
încât în a doua jumătate a secolului al XlX-lea starea intelectuală a preoţilor de mir 
dobândeşte un nou nivel. Deoarece starea morală şi materială a clerului continua să fie 
o problemă s-au luat măsuri şi pentru îndreptarea ei. Sunt prezentate o serie de 
proiecte aduse în Senat de episcopii şi mitropoliţii Moldovei. 

a) 1882- Un proiect pentru îmbunătăţirea situaţiei materiale şi culturale a 
clerului; 

b) 1888 - Un memoriu pentru îmbunătăţirea stării clerului de mir din Moldova; 

c) 1888 - episcopul Melchisedec - Un memoriu asupra monopolului lumânărilor; 

d) 1890 - Sfântul Sinod al BOR (prin episcopul Silvestru al Huşilor) - un raport 
asupra stării materiale şi morale a clerului mirean; 

Autoritatea politică a vremii se ocupă de această chestiune abia la 20 mai 1893, 
prin „Legea clerului mirean şi a Seminarelor”. Această lege reprezenta un pas înainte 
spre îmbunătăţirea stării materiale şi morale ale clerului mirean, dar necesita totodată 
şi alte modificări, care s-au adus în anii următori: 1896 şi 1900. 

în 1902, apare o nouă lege de organizare bisericească „Legea pentru înfiinţarea 
Casei Bisericii Autocefale Ortodoxe Române” care preciza că fondurile care rămâneau 

la libera dispoziţie a Casei Bisericii să se întrebuinţeze pentru ajutorarea preoţilor 
infirmi, preoteselor văduve şi a orfanilor preoţilor. în 1904, în bugetul ţării se prevede 
prima mărire de salarii cu 20%, iar în 1906 se aduc îmbunătăţiri prin proiectul lui 
Spiru Haret prezentat în Parlamentul ţării. Astfel, legea din 1893, îmbunătăţită în 
1906, introduce „Consistoriile apelative şi apărătorii pentru asigurarea dreptăţii”, iar în 
1908, în proiectul de programă pentru învăţământul religios din şcolile secundare se 
prevedea înfiinţarea a două Seminarii întreţinute de stat: - la Mănăstirea Bistriţa şi 
Seminarul „Sfântul Andrei” de la Galaţi pe lângă cele existente la Iaşi şi Bucureşti. 
Toate aceste legi, proiecte de legi, regulamente referitoare la clerul de mir nu au reuşi 
decât în mică măsură să satisfacă nevoile existente. Din mulţimea problemelor mari 
care trebuiau rezolvate în acea perioadă se impunea şi reorganizare vieţii mănăstireşti 
pentru a redobândi viaţa de linişte, cuvioşie şi curăţie. Sunt prezentate frământările din 
viaţa mănăstirească din secolul al XlX-lea cu toate măsurile, legile, decretele şi 
regulamentele care s-au dat, dar care nu au adus îmbunătăţiri, iar nivelul cultural şi 
moral, în loc să crească, scăzuse. 

Astfel, nevoile Bisericii, ca şi rânduielile vieţii monahale, cereau o reformă mai 
adâncă. în acord cu pravilele şi pildele sau povăţuirile călugăreşti ale Sfântului Ierarh 
Calinic de la Cernica s-a decis: introducerea vieţii de obşte asupra întregii vieţi 
monahale, prin mănăstiri să se întemeieze şcoli de cântăreţi bisericeşti, ateliere de 
pictură, sculptură, pentru fabricarea lumânărilor, a obiectelor bisericeşti. Au urmat şi 
alte dispoziţii privitoare la disciplina din mănăstiri, atât pentru monahi, cât şi pentru 
vizitatori. 

Bradea, Constantin, magistrand, „Cronicile greceşti şi situaţia bisericii 

româneşti în prima jumătate a secolului al XVIII”, în: BORom LXXXIV, 

(1966), 5-6, p. 574 - 583 

Elementul grecesc a pătruns în Ţările Române în a doua jumătate a sec. al XVI- 
lea şi a ajuns la apogeu prin instaurarea domeniilor fanariote. Mulţi greci veniţi în ţară 
au consemnat evenimentele mai importante din timpul lor, în aşa numitele cronici 
greceşti din timpul domniilor fanariote. Deşi subiective, uneori tendenţioase, aceste 
cronici au o mare însemnătate pentru cunoaşterea situaţiei Ţărilor Române şi a 
Bisericii noastre. Datele despre Biserica din Ţara Românească sunt mai puţine, cu 
multe lacune. Pentru prima jumătate a sec. al XVII-lea aceste date ni le oferă 
„Cronica” lui Mitrofan Gregoraş, „Efemeridele dace” ale lui Dapontes, „Cronica 
Ghiculeştilor”, care cuprinde date despre Moldova împreună cu „Cronica” lui N. 
Chiparissa. 

Evenimentele de la începutul secolului al XVIII-lea sunt consemnate în 
„Cronica Ţării Româneşti” (1714-1716) scrisă de Mitrofan Gregoraş şi care relatează 
venirea la tron a primului domn fanariot, Nicolae Mavrocordat (1716) şi se încheie cu 
sfârşitul tragic al lui Antim Ivireanu. Constantin Dapontes în „Catalogul” său 
aminteşte de scrierile ieromonahului Mitrofan. „Cronica Ghiculeştilor” în 1731 îl 
menţionează ca mitropolit al Ungrovlahiei pe Ştefan al II-lea, despre care aminteşte şi 
C. Dapontes în „Efemeridele dace”. Mitropolitul Ştefan a murit de ciumă, la 13 
septembrie 1738 la Mănăstirea Căldăruşani, după opt ani de păstorire şi i-a urmat în 
scaun Neofit al Mirelor. La 18 februarie 1739 s-a sfinţit paraclisul Sfântul Nicolae de 

la Mănăstirea Văcăreşti, iar la 27 februarie un incediu a devastat Bucureştiul, mistuind 
Mănăstirea Sf. Sava, Mănăstirea Colţea cu spitalul şi alte biserici mai mici. 

Pentru perioada 1739-1750 cronicile greceşti nu mai relatează nimic despre 
situaţia din Biserica din Ţara Românească, dar din alte izvoare se cunoaşte că 
mitropolitul Neofit a păstorit 16 ani, tipărind o mulţime de cărţi bisericeşti şi, după 
moartea sa, în 1754, urmează Filaret, fostul episcop de Buzău. 

Despre trecutul Bisericii din Moldova oferă informaţii „Cronica Ghiculeştilor”. 
Pe la 1700 mitropolit era Misail, iar în 1710 era Ghedeon, care a citit rugăciunea 
domniei, în biserica Sf. Nicolae din Iaşi, la 10 decembrie 1710, cu prilejul instalării lui 
Dimitrie Cantemir ca domn al Moldovei. De Bobotează anului 1714, Moldova este 
vizitată, la invitaţia lui Nicolae Mavrocordat, de învăţatul patriarh Hrisant al 
Ierusalimului. La îndemnul acestuia, Nicolae Mavrocordat a întemeiat o tipografie 
grecească şi slavonească la Sf. Sava şi a scutit preoţii de impozit. în iunie 1715, 
Biserica Moldovei a fost vizitată de patriarhul Samuil al Alexandriei pentru a primi 
milostenie, pe care domnul i-o acordă, închinându-i Mănăstirea Hangu. 

„Cronica” lui Chiparissa menţionează existenţa Mănăstirii Cetăţuia, iar în 1729 
domnul Grigore Ghica zideşte Mănăstirea Sfântul Arhanghel Mihail, mitropolit fiind 
Antonie, pe care cronicarul îl prezintă într-o lumină defavorabilă şi care a fost caterisit 
de Sinodul de la Constantinopol. A urmat mitropolitul Nichifor de Sidis. în 1743, 
domnul Ioan Mavrocordat, venind în Moldova, îl aduce cu el pe Paisie, fostul patriarh 
al Constantinopolului, care fusese înlocuit cu Chirii al Nicomidiei, iar în 1744 
Moldova a fost vizitată de patriarhul Silvestru al Antiohiei, care a stat multă vreme în 
ţară şi a primit ajutor de la domnitor şi creştini. 

Din 1752, în timpul celei de a treia domnii a lui Constantin Mavrocordat, 
Biserica din Moldova cunoaşte o nouă perioadă de înflorire. Domnitorul cere 
mitropolitului să hirotonească preoţi şi diaconi ştiutori de carte, iau pe cei existenţi să-i 
înveţe, cutreierând satele şi apoi examinându-i la Iaşi. Printr-un hrisov preoţii au fost 
scutiţi de dări. Domnitorul a cerut înfiinţarea unui sinod şi clericii pentru a judeca 
diverse pricini bisericeşti. După retragerea din scaun a mitropolitului Nichifor în 1750, 
a urmat Iacob, fost episcop de Rădăuţi, care a intervenit pe lângă domnitor ca acesta să 
obţină confirmarea de la Poartă ca ţinutul Hotinului să rămână al Moldovei şi să nu 
treacă în Eparhia mitropolitului Proilavei, care, ulterior, a fost caterisit de 
Constantinopol. Ierarhii greci care au păstorit în Ţările Române au fost oameni 
luminaţi, ocupând un loc de cinste în istoria Bisericii Româneşti. 

Păcurariu, Mircea, „Atitudinea slujitorilor Bisericii Ordodoxe Române faţă de 

actul Unirii Principatelor”, în: BORom LXXXV, (1967), 1-2, p. 73-94. 

Actul Unirii Principatelor se cinsteşte în fiecare an de poporul nostru la 24 
ianuarie, ca rezultat firesc al dezvoltării treptate a conştiinţei unităţii de origine, de 
limbă şi de credinţă a românilor de pretutindeni. Pe lângă oamenii din popor, 
cronicarii şi cărturarii din trecut consideră că, un factor important care a contribuit la 
trezirea şi dezvoltarea conştiinţei de unitate naţională a românilor a fost Biserica, prin 
introducerea limbii române în cult. în Predosloviile lui Coresi, Varlaam, Simion 
Ştefan s-a subliniat originea comună şi unitatea de neam, de limbă şi de credinţă a 
tuturor românilor, idei preluate de Şcoala Ardeleană, de Tudor Vladimirescu, 

Kogălniceanu şi Bălcescu. Literatura şi revistele pledau pentru Unire. Autorul prezintă 
frământările şi luptele pentru Unire din Principate în urma tratatului de la Paris din 
18/30 martie 1856. 

Clerul ordodox român s-a alăturat Partidului Unionist din Moldova, în frunte cu 
mitropolitul Sofronie Miclescu, la cererea căruia arhim. Neofit Scriban a scris lucrarea 
„Unirea şi neunirea Principatelor”, urmată de altă lucrare combativă a aceluiaşi 
arhimandrit „Foloasele Unirii Principatelor române” şi de poezia „La unirea 
românilor”. Arhimandritul Melchisedec Ştefănescu, rector al Seminarului de la Huşi, a 
rostit la 29 iunie 1856 la episcopie o predică în sprijinul Unirii intitulată „Jertfă pentru 
Unirea Principatelor”. Clerul de mir şi monahal au avut de la început o atitudine 
favorabilă Unirii, trimiţând acte de adeziune Comitetului Unirii, înfiinţat la Iaşi în 25 
mai/6 iunie 1856. 

Dintre numele mai cunoscute au fost arhimandritul Victor Lemeni, 
arhimandritul Dionisie Romano, stareţul Mănăstirii Neamţ şi Secu, ierom.Ghenadie 
Popescu, profesor şi rector la Seminarul de la Neamţ şi alţii. Din comitetele unioniste 
înfiinţate în oraşele ţării făceau parte şi preoţi. împotrivirile antiunioniştilor se găseau 
la toate nivelurile sociale, în frunte cu caimacamul Teodor Balş şi apoi Nicolae 
Vogoridi. Clerului i s-a restrâns dreptul de alegători. Doi episcopi, Meletie al Huşilor 
şi Nectarie Hermeziu de la Roman au trecut în tabăra separatiştilor, din interese 
personale de promovare în ierarhie. Asupra mitropolitului Sofronie s-au exercitat 
presiuni pentru a renunţa la susţinerea Unirii şi personal şi prin influenţarea alegerilor 
clerului în sens antiunionist. Mitropolitul Sofronie cu preoţii şi unii arhierei unionişti 
vizitează comisarii Franţei şi Sardiniei veniţi la Iaşi, motiv pentru care caimaicamul 
cere la Constantinopol patriarhului să-l înlocuiască pe întâistătătorul Moldovei. Faptul 
nu s-a produs, fiindcă ambasadorul francez şi cel rus s-au opus, însă patriarhul Chirii 
trimite mitropolitului o scrisoare în care îi atrage atenţia că va lua măsuri împotriva sa 
dacă va persista în conduita neconformă cu demnitatea sa. Scrisoarea însemna un 
amestec făţiş al patriarhului în treburile Bisericii moldovene şi arhim. Neofit Scriban 
tipăreşte la Paris lucrarea „Scurtă istorisire şi hronologie despre Mitropolia 
Moldovei”, în care căuta să demonstreze „autocefalia” bisericii moldovene. 

Verticalitatea şi perseverenţa mitropolitului l-au făcut pe Vogoridi să ceară 
destituirea acestuia, dar guvernul a fost nevoit să renunţe. De asemenea Sofronie 
protestează de fiecare dată energic împotriva amestecului guvernului în problemele 
Bisericii. Din partea Comitetului Unionist din Iaşi şi a arhiereului Sofronie pleacă la 
Bucureşti, în vara anului 1857, arhim. Neofit Scriban, pentru a intra în legătură cu 
Comitetul Unionist din Bucureşti, cu mitropolitul Nifon şi cu alţi unionişti munteni. El 
duce o scrisoare din partea lui M. Kogălniceanu adresată lui I.I. Filipescu, 
îndeplinindu-şi cu cinste misiunea. 

în Eparhia Romanului, preoţilor ce se pronunţau în favoarea Unirii Principatelor 
li se făceau multe neajunsuri, iar unii îşi pierd chiar, temporar, funcţiile, cum a fost 
cazul iconomului Gh. Dimitriu din Tecuci (tatăl lui Calistrat Hogaş). O cerere a 
unioniştilor moldoveni, adresată Comisiei europene din Bucureşti la 22 aprilie/4 mai 
1857, în care se plângeau de abuzurile conducătorilor, solicitând protecţia Comisiei, 
este semnată de trei arhierei, trei arhimandriţi, doi protosingheli, 38 de preoţi şi şapte 
diaconi. Cu ocazia alegerilor în Divanul Ad-Hoc, mulţi preoţi au fost omişi de pe liste, 

iar celor de la sate şi oraşe nu li s-a dat dreptul de alegător. Mitropolitul şi alţi clerici 
au refuzat să participe la alegeri ca semn de protest împotriva abuzurilor guvernului. 
S-au făcut încercări de a corupe clerul ca să voteze în favoarea candidatului 
guvernului, dar preoţii s-au opus cu demnitate. în ziua de 7/19 iulie 1857, în colegiul 
preoţilor a fost ales iconomul Ioan Silvan, preot la Mitropolie. La alegeri se 
prezentaseră el şi alţi doi preoţi. împotriva acestei alegeri ilegale şi pentru că I. Silvan 
nu era originar din Moldova, ceilalţi 135 de preoţi din Iaşi au adresat mitropolitului o 
notă de protest. Tot atunci s-au ales cei doi reprezentanţi ai mănăstirilor neînchinate: 
Iosif Evhaiton, egumenul de la Raşca şi arhim. Nicon Mironescu, egumen la 
Bisericani, iar guvernul a numit alţi doi deputaţi dintre egumenii de la Neamţ şi 
Vorona. La fel s-au desfăşurat şi alegerile de la Roman, preoţii refuzând să participe 
forţat la alegeri ilegale. 

Aceste alegeri false au fost anulate de Turcia, în urma protestelor ambasadorilor 
de la Constantinopol şi s-au decis noi alegeri în ziua de 29 august/10 septembriel857 
la reşedinţa fiecărei eparhii. Noile alegeri s-au săvârşit în deplină legalitate, iar clerul 
şi-a ales reprezentanţi vrednici în Divan. Mitropolitului Sofronie i s-a încredinţat 
conducerea lucrărilor Divanului, care a fost convocat la 22 septembrie/11 octombrie 
1857, unde s-au ţinut cuvântări unioniste în faţa deputaţilor. în şedinţa a Vil-a din 7/19 
octombrie 1857, Kogălniceanu a citit propunerea de Unire a Principatelor într-un 
singur stat sub numele de România. Din cei 83 de deputaţi, doar doi nu au votat 
propunerea de unire a lui Kogălniceanu. în şedinţele următoare s-au formulat 
probleme de reorganizare ale Principatelor, printre care s-au luat hotărâri privitoare la 
recunoaşterea autocefaliei Bisericii noastre şi la înfiinţarea unei autorităţi sinodale 
centrale. S-a alcătuit apoi un program de 14 puncte privitor la organizarea 
bisericească, printre ele numărându-se reorganizarea învăţământului teologic, a 
monahismului etc. 

Preoţii deputaţi au susţinut în Divan problemele ţăranilor în relaţiile lor cu 
proprietarii. Autorul prezintă evenimentele politice, premergătoare înfăptuirii Unirii şi 
aportul clerului şi ierarhului la acesta. în şedinţa din 5/17 ianuarie 1859 a fost ales ca 
domnitor colonelul Al. I. Cuza, iar preşedintele Adunării Elective a fost mitropolitul 
Sofronie. După alegerile din Ţara Românească, arhim. Neofit Scriban a scris articolul 
„O salutare României în 24 ianuarie 1959”, iar arhim. Dionisie Romano îi dedica o 
lucrare omiletică, tipărită la Iaşi în 1859, urându-i domnie rodnică şi fericită. 

în Ţara Românească preoţimea n-a avut un rol atât de important în reali z area 
Unirii, ca cea din Moldova. După constituirea la 3-5 martie 1857 a Comitetului 
Unionist din Bucureşti, şi-a dat adeziunea la programul său episcopul Filotei al 
Buzăului, cerând preoţilor să facă rugăciuni pentru Unire. Aceeaşi atitudine a avut-o şi 
episcopul Calinic Cernicanul de la Râmnic. Mitropolitul Nifon şi episcopul Climent al 
Argeşului n-au luat de la început o poziţie hotărâtă în privinţa aderăriilor la programul 
unionist, dar mai târziu au sprijinit hotărârile Divanului ad-hoc şi ale Adunării şi ale 
Adunării Elective. Preoţii publicau în presa vremii articole unioniste. S-au fixat datele 
alegerilor pentru Divan de către caimacamul Alexandru Ghica. Autorul prezintă lista 
aleşilor clerului. Ca şi în Moldova şi în Muntenia, egumenii greci au refuzat să-şi 
trimită reprezentanţii în Divan. Mitropolitul Nifon a condus lucrările şedinţelor din 

Divan. Un rol activ l-a avut episcopul Filotei care a lucrat la întocmirea unui 
regulament de 87 de articole, care a fost acceptat de Divan. 

Autorul prezintă toate evenimentele politice, şedinţele ţinute şi hotărârile luate 
în vederea alegerilor. La 24 ianuarie, toţi deputaţii Adunării Elective au votat pentru 
Al.I. Cuza. Bătrânul mitropolit Nifon a avut bucuria să-l proclame ca domn al Ţării 
Româneşti, tot el înştiinţându-1 de alegere. 

Episcopul Climent a făcut parte din delegaţia care a plecat la Iaşi pentru a-i 
înfăţişa lui Cuza actul de numire. La venirea lui spre Bucureşti, Cuza a fost întâmpinat 
cu bucurie şi discursuri ţinute de ierarhi şi preoţi. 

Păcurariu, Mircea, „90 de ani de la proclamarea Independenţei de Stat a 

României”, în: BORom LXXXV (1967), 5-6, p. 602-617. 

Articolul surprinde atitudinea Bisericii Ortodoxe Române faţă de Războiul de 
Independenţă. Ziua de 9 mai este o dată memorabilă în istoria ţării noastre: 1877, 
proclamarea independenţei statului român şi 9 Mai 1945, ziua victoriei împotriva 
fascismului, încheiera celui de-al doilea Război Mondial. 

Deoarece se aniversează 90 de ani de la proclamarea independenţei României, 
autorul, după ce relatează faptele istorice ale Războiului de Independenţă, doreşte să 
evidenţieze rolul Bisericii noastre în acest război, care a spijinit ţara potrivit misiunii 
sale căutând să vină atât în sprijinul celor răniţi sau morţi pe câmpurile de luptă, cât şi 
a familiilor celor aflaţi pe front. De exemplu, se prezintă faptul că mitropolitul Iosif 
Naniescu îl întâmpină pe ţarul Alexandru al Il-lea, venit la Ungheni sau la Iaşi şi pe 
fratele acestuaia, marele duce Nicolae, comandantul suprem al armatei, sosit în ţara 
noastră în 1877. 

Unii slujitori ai Bisericii s-au pus în spijinul armatei în calitate de preoţi 
militari, însoţind trupele pe câmpul de luptă şi îndeplinind slujbele religioase cerute în 
astfel de împrejurări. Autorul prezită numele unora dintre preoţii militari, subliniind că 
în 1870 s-a decretat primul „Regulament pentru clerul din armată” prin care se 
prevedea că fiecare regiment putea să-şi aibă preotul său. în 1877 preoţii unităţilor au 
fost înlocuiţi cu preoţii de garnizoană care deserveau toate unităţile din aceeaşi 
localitate. Călugării şi călugăriţele au ajutat armata în calitate de infirmieri sau 
brancardieri la chemarea lui Calinic Miclescu, care activa în scaunul mitropolitan din 
1875 dar, fiind bolnav, l-a însărcinat pe vicarul său, Ghenadie Ţeposul să adreseze 
apelul către monahi, răspunzând la acesta 46 de călugări şi 45 de călugăriţe, numărul 
lor crescând ulterior la 100. Instruiţi de medici, ei au activat la Spitalul Filantropia. La 
fel au răspuns şi monahii din Moldova la apelul mitropolitului Iosif Naniescu. 

La Iaşi, la 18 aprilie 1877, s-a format un Comitet de românce, condus de Maria 
Rosetti Roznovanu, cu scopul de a strânge bani şi daruri pentru armată. Acest Comitet 
s-a extins şi în provincie, iar la Turnu Măgurele s-a instalat un spital, unde au lucrat 
maici de la Mănăstirea Văratec, urmat la 28 noiembrie 1877, la Iaşi, de al doilea spital 
pentru răniţi, cu 50 de paturi, numit „Ospiciul Sfânta Maria”, în care s-au aflat şi 10 
monahii. Acelaşi lucru s-a repetat la Galaţi şi Bârlad. Biserica a strâns bani şi daruri 
pentru armată, evidenţiindu-se contribuţia mare a Sfântului Sinod. Autorul prezintă 
donaţiile făcute pe judeţe şi pe mănăstiri. 

Arhimadritul Silvestru Bălănescu a propus într-un articol al său ca preoţii să 
facă liste cu toţi eroii căzuţi în lupte şi să-i pomenească timp de trei ani la 
Proscomidie, la fiecare Liturghie, apoi doar în zilele de pomenire a morţilor. El 
soclicita Bisericii să pună la dispoziţia Guvernului câteva mănăstiri mai mici, cu 
personal redus, în care să se înfiinţeze orfelinate şi case de infirmi. Printre multele 
slujbe săvârşite în timpul războiului, la 18 februarie 1878, s-a oficiat în toată ţara o 
slujbă solemnă pentru pomenirea tuturor celor căzuţi în război. Astfel ţara şi-a câştigat 
Independenţa în războiul din 1877-1878, iar Biserica, în 1885, şi-a dobândit 
neatârnarea canonică, prin recunoaşterea autocefaliei sale de către Patriarhia 
ecumenică. 

Simedrea, Tit, preot, „Unde şi când a luat fiinţă legenda despre atârnarea 
canonică a scaunelor mitropolitane din Ţara Românească şi din Moldova de 
Arhiepiscopia de Ohrida- note pe marginea unei interpolări”, în: BORom 
LXXXV (1967), 9-10, p. 975-1003. 

Odată cu publicarea bogatei cercetări a profesorului I. Bogdan, despre 
documentele false privind epoca lui Ştefan cel Mare (printre care se numără şi 
schimbul de scrisori din 1456-1457, între marele voievod şi Dorotei, arhiepiscopul de 
Ohrida) şi după apariţia studiului profesorului Mihail Lascaris privind atârnarea 
scaunelor mitropolitane din Ţara Românească şi din Moldova de Arhiepiscopia din 
Ohrida, s-a crezut că această legendă nu se mai susţine, fiind considerată o eroare. 
Dar, după ce autorul prezintă alte câteva păreri ale altor cercetători, vine spre 
dezbatere cu un document descoperit de academicianul sârb Dorde Sp. Radojicie şi 
publicat în 1956 cu scopul de a dovedi îndeletnicirile cărturăreşti ale monahilor sârbi 
athoniţi din Mănăstirea Hilandar, din secolul al XVI-lea. Deşi textul documentului nu 
poate fi datat s-a constatat că mitropolitul Nicanor de Novo Brdo a introdus o 
interpolare în text în 1534-1535. 

După căderea Serbiei sub turci, Patriarhia de Peci se desfiinţează şi cade de sub 
ascultarea Arhiepiscopiei de Ohrida, greco-bulgară, dar ierarhii sârbi, în frunte cu 
Pavel, mitropolitul de Smederevo, vor porni o luptă dârză pentru neatârnarea Bisericii 
sârbeşti. Aşa s-a iscat „răzmeriţa” pomenită în interpolarea introdusă în „Sintagma lui 
Matei Vlastaris”. Această luptă aprigă pentru desfiinţarea Patriarhiei Serbiei este 
câştigată prin mijloace dubioase de către patriarhul Prohor de Ohrida, care îl 
cateriseşte pe Pavel, iar mitropolitul Nicanor, fiind un partizan al Patriarhiei de 
Ohrida, scrie şi pune să se interopoleze în „Sintagma lui Vlastaris”, „izvodul” „Din 
Cartea lui Ptolemeu despre Eparhia Ohrida”, alcătuit din cele două tâlcuiri geografice 
vechi sârbeşti privind ţările dacice şi hotarele lor. 

Acest document precizează că Ardealul, Moldova şi Ţara Românească ţineau în 
cele bisericeşti de Arhiepiscopia de Ohrida. Autorul interpretează cu diferite întrebări 
problema dezbătută, exemplificând cu date suplimentare, face diferite supoziţii 
referitoare la faptele ce au condus la susţinerea ideii că Ţările Române ar fi depins de 
Arhiepiscopia de Ohrida care, având datorii mari la Poartă, a văzut în „ţările dacice” o 
salvare a sa prin alipirea eparhiilor din Ţările Române. Această idee a fost indusă prin 
introducerea interpolării lui Macarie şi a lui Nicanor în cartea de legi folosită mult în 
epocă şi în Moldova, intitulată „Sintagma lui Matei Vlastaris”. 

Scrisorile atribuite lui Ştefan cel Mare, scrise arhiepiscopului Dorotei de 
Ohrida, s-au dovedit a fi o plastografie din secolul al XVII-lea şi al XVIII-lea, deci 
fără putere probatorie. Legenda atârnării Bisericilor noastre de Ohrida este din 1534- 
1537, pătrunzând în Moldova prin vizita lui Macarie şi prin manuscrisele „Sintagmei 
lui Matei Vlastaris”. Acest document, afirmă autorul, este nesincer şi incredibil, 
apărând ca o „ticluială înadins săvârşită”, pentru a servi anumite interese. Patriarhul 
Prohor a murit fără a-şi împlini visul, iar în 1557 Patriarhia de Peci, restaurată, o 
separă de toate eparhiile pe care i le cotropise. Autorul citează unele documente ce fac 
să tulbure şi mai mult controversata problemă, însă afirmă că Bisericile române 
aparţineau de Patriarhia de Constantinopol. Se subliniază că doar în vremea lui 
Ieremia Movilă şi doar în trecere spre Polonia, a călcat picior de arhiepiscop de Ohrida 
pe pământ românesc! Articolul conţine imagini şi anexe. 

Stan, Liviu, pr. prof., „Canonizarea sfinţilor români”, în: BORom LXXXVI 

(1968), 6, p. 725-735. 

Ca şi alte popoare şi românii au păstrat cultul sfinţilor pământului românesc, 
cărora li s-au închinat cu evlavie, considerându-i, după cernerea istoriei, cei mai 
vrednici fii ai Bisericii noastre. Chiar şi popoarele slave din sud şi din nord şi chiar 
grecii au cinstit sfinţii noştri români, trecându-i în rânduielile Bisericilor lor: Daniil 
Sihastrul, Sfânta Teofana, fiica lui Alexandru I Basarab, Sfântul Ioan Valahul, Sfântul 
Antipa din Moldova. 

Interesul ruşilor pentru sfinţii români l-a determinat pe patriarhul Alexie al 
Moscovei, în 1949, să se adreseze Sfântului Sinod al Bisericii noastre cu rugămintea 
de a-i comunica numele sfinţilor români, pentru a-i înscrie în calendarul Bisericii 
Ruse. Şi românii au aşezat sfinţii acestor popoare în rând cu sfinţii Bisericii 
ecumenice. în 1517, pe pământul românesc a fost canonizat Sfântul Nifon, fost 
patriarh al Constantinopolului şi apoi mitropolit al Ţării Româneşti (grec de origine). 
Canonizarea acestuia s-a făcut cu ocazia sfinţirii bisericii Mănăstirii Curtea de Argeş. 

în iconografia bisericilor şi în pictură sunt înfăţişaţi, încă de prin secolul al XVI- 
lea, câţiva sfinţi naţionali ruşi, bulgari şi sârbi ca: Sfinţii Metodie şi Chirii, Sfântul 
Ioan de Rila, Sfântul Sava, Sfântul Serghie. Numele sfinţilor popoarelor vecine au 
continuat să fie trecute în cărţile de cult şi în calendarele BOR, deoarece sfinţenia nu 
cunoaşte graniţe naţionale. Biserica noastră nu s-a străduit să treacă prea multe nume 
în rând cu sfinţii Bisericii ecumenice, lăsându-i pe cei mai mulţi în „ceata tuturor 
sfinţilor”, deşi unii s-au bucurat de un cult local încă de la moartea lor (Daniil 
Sihastrul de la Voroneţ, Ştefan cel Mare, Constantin Brâncoveanu). Unele voci au 
semnalat disproporţia între sfinţii români şi cei de alt neam, altele au apreciat sfinţenia 
prin „taumaturgie”, adică prin puterea de a face minuni, cunoscând că aceştia sunt 
doar o mică categorie între sfinţii Bisericii ecumenice. 

Sfinţii români au răzbit prin negura vremurilor până la noi ca ziditori şi 
apărători ai credinţei străbune, ai conştiinţei de sine a poporului nostru, pe care l-au 
călăuzit de-a lungul zbuciumatei sale istorii. Şirul lor este prea lung să-i cuprindă pe 
toţi. La începutul secolului al XX-lea s-a abordat şi la noi problema canonizării 
sfinţilor, după apariţia unor lucrări specifice, ca aceea a istoricului rus E. Golubinschi. 
în 1904, la comemorarea a 500 de ani de la moartea lui Ştefan cel Mare, s-a pus în 

discuţie neoficială eventuala canonizare a domnului, urmată în 1914 de cea a lui 
Brâncoveanu, nerealizată din cauza izbucnirii războiului. După unirea din 1918, 
această problemă a revenit în actualitate. în 1931 s-a repus în discuţie canonizarea 
mucenicilor ortodocşi ardeleni din secolul al XVII-lea şi al XVIII-lea şi a lui 
Constantin Brâncoveanu cu cei şapte „coconi” ai săi, căruia i s-au făcut cercetări în 
legătură cu osemintele lui, reînhumate la 21 mai 1934, după o procesiune solemnă la 
biserica Sfântul Gheorghe din Bucureşti. 

Strădaniile în legătură cu problema canonizării sfinţilor români s-au concretizat 
în două lucrări: „Canonizarea în Biserica Ortodoxă” de prof. N. Popescu-Prahova, 
publicată în revista „Candela” în 1942 şi „Sfinţii Români” de Liviu Stan, apărută la 
Sibiu în 1945. Socotind o sfântă datorie faţă de sfinţii neamului şi faţă de credincioşii 
care-i poartă în sufletele şi-n conştiinţa lor, patriarhul Iustinian a iniţiat în 1950 
lucrările de pregătire a canonizării sfinţilor români, pe care le pune în practică în 1955, 
canonizarea solemnă având loc odată cu aniversarea a 70 de ani de autocefalie a BOR. 
Autorul prezintă numele teologilor şi ierarhilor care au lucrat în cele două comisii 
pentru lucrările pregătitoare şi numele arhiereilor străini invitaţi la această solemnă 
ceremonie. 

După multe amânări şi ezitări din trecut s-a ajuns, în 1955, să se înfăptuiască un 
act de însemnătate unică pentru Biserica noastră prin canonizarea sfinţilor: Sfântul 
Ierarh Calinic de la Cernica (11 aprilie), Sfinţii Ierarhi şi Mărturisitori Ilie (Iorest) şi 
Sava (Brancovici) (24 aprilie), Cuvioşii Mărturisitori Visarion Sarai, Sofronie de la 
Cioara şi mucenicul Oprea din Sălişte (21 octombrie). La 15 septembrie 1956 s-a 
procedat la canonizarea solemnă a Sfântului Iosif cel Nou de la Partoş. Tot în 1955 s-a 
procedat şi la extinderea în întreaga BOR a cultului unor sfinţi care aveau numai 
cinstire locală sau provincială în ţara noastră, ca: Sfântul Mucenic Ioan Românul sau 
Valahul (canonizat de Patriarhia ecumenică în 1662), Sfânta Cuvioasă Paraschiva de 
la Iaşi, Sfânta Filoteia de la Argeş, Sfântul Dimitrie cel Nou din Bucureşti şi Sfântul 
Nicodim de la Tismana. Exemplul Bisericii Române a fost urmat apoi şi de Bisericile- 
surori, ecumenică, rusă şi bulgară. Patriarhul Iustinian s-a preocupat şi de studierea 
posibilităţii de a-i canoniza şi pe străluciţii voievozi, apărători ai dreptei credinţe, 
Ştefan cel Mare şi Constantin Brâncoveanu. Astfel, Ortodoxia Românească, cu toată 
suflarea ei, laudă pe Domnul. Articolul conţine şi un rezumat în limba franceză. 

Crăciunaş, Irineu, arhim., „Purtarea de grijă faţă de mănăstiri în ultimele două 

decenii”, în: BORom LXXXVI (1968), 6, p. 751-761. 

Sfântul Sinod, la propunerea Preafericitului patriarh Iustinian, a stabilit un 
program de măsuri privind reorganizarea vieţii monahale în Biserica noastră, înscris în 
regulamentele pentru organizarea şi funcţionarea mănăstirilor. O primă parte a acestui 
articol vizează principiile de bază ale reoganizării vieţii monahale. 

Mănăstirile trebuie să fie vetre de lumină şi viaţă duhovnicească iar călugărul să 
fie o persoană cu aleasă viaţă duhovnicească şi cu prestigiul de moralitate desăvârşită, 
iar viaţa lui să fie îmbinată cu cea culturală şi socială. Un monahism devine luminat 
prin cultură teologică, în special, şi prin cultură generală. Toţi călugării au fost 
îndrumaţi să aibă cel puţin şapte clase gimnaziale, urmând apoi cursuri în şcolile 
monahale şi la conferinţele duminicale. Cei tineri au continuat pregătirea la 

Seminariile teologice şi în institute teologice universitare şi post-universitare. Munca 
şi rugăciunea au constituit principiul de bază al vieţii monahale. Dacă rugăciunea se 
realizează prin participarea la slujbele bisericii, prin pravila din chilie ori rugăciunea 
minţii, munca se desfăşoară în atelierele pentru confecţionarea stofelor preoţeşti, a 
covoarelor, broderiilor, pictura icoanelor, în sectorul agricol, în arhive sau biblioteci, 
în ateliere de croitorie, fierărie, tâmplărie, cizmărie, etc. 

în mănăstirile noastre rugăciunea este socotită o muncă, iar munca o rugăciune, 
în mănăstiri şi schituri se duce, de preferinţă, o viaţă de obşte, viaţa de sine fiind 
îngăduită doar acolo unde lipsesc condiţiile organizării vieţii de obşte. Slujbele se 
oficiază zilnic după tipicul mănăstiresc, iar Sfânta Liturghie este zilnică în mănăstirile 
mari. Călugării cu pregătire teologică universitară, îndeplinesc misiuni în Episcopia 
din America şi Canada şi la Căminul românesc din Ierusalim. Se recomandă ca în 
Biserica noastră să fie păstrat caracterul monahismului atonit, permiţându-se intrarea 
în Sf. Munte a călugărilor din diferite ţări ortodoxe. Ca o încununare a acţiunilor 
privind buna desfăşurarea a vieţii din mănăstirile noastre o constituie canonizarea în 
1955 a unor sfinţi din rândul monahilor: Sfinţii Sofronie de la Cioara, Visarion Sarai şi 
Calinic de la Cernica. 

Partea a doua a articolului face referire la aspectele privind organizarea 
administrativă a mănăstirilor. Acestea îşi desfăşoară viaţa şi activitatea lor în cadrul 
normelor canonice prevăzute de Statut şi de Regulament. Aşezămintele monahale se 
împart în trei categorii: mănăstirea, schitul şi metocul. Conducătorul suprem al 
oricărui aşezământ monahal este Chiriarhul eparhiei, care împuterniceşte ca stareţ un 
călugăr din obşte, remarcat prin calităţile sale duhovniceşti şi gospodăreşti. Stareţul 
este ajutat de soborul mănăstirii şi de cele patru consilii: duhovnicesc, economic, de 
învăţătură şi de disciplină, fiecare format din doi-cinci călugări sub preşedinţia 
stareţului. Ieşirea din mănăstire se face numai cu bilet de voie, învoirile până la opt 
zile se acordă de stareţ, iar cele mai mari de opt zile se aprobă de chiriarh. S-a interzis 
cerşetoria şi umblarea fără rost prin lume. S-au organizat arhivele bibliotecilor şi 
muzeelor din mănăstiri şi două case memoriale (la Agapia - Casa lui Alexandru 
Vlahuţă şi la Cernica - Casa Sfântului Calinic ). Prin cursuri speciale s-au format ghizi 
pentru muzee. Pentru călugării bolnavi s-au construit bolniţe, iar pentru preoţi şi 
preotese, fără posibilitate de îngrijire în familie, au fost organizate case de odihnă sau 
sanatorii. 

Partea a treia a articolului face referire la lucrările de reparaţii şi restaurare. 
După al doilea Război Mondial, majoritatea construcţiilor de la mănăstire aveau 
nevoie de lucrări de întreţinere, reparaţii sau restaurare, acţiune ce a început în întreaga 
ţară după 1954. După două decenii de muncă, ele se prezintă într-o haină nouă şi 
frumoasă. Cele mai multe lucrări au fost executate de Stat, dar şi de Biserică şi de 
mănăstirile în cauză. Autorul enumeră mulţimea de mănăstiri din ţară unde s-au făcut 
lucrări de renovare. 

în următoarea secţiune a studiului sunt reproduse spicuiri din impresiile unor 
oaspeţi străini. Printre numeroşii vizitatori din ţară şi din străinătate, s-au înscris şi 
înalţii oaspeţi ai Bisericii noastre, reprezentanţi ai Bisericii Ortodoxe de peste hotare şi 
ai altor confesiuni care, vizitând mănăstirile româneşti, au apreciat valoarea lor 
arhitectonică, artistică şi buna lor conservare. Impresiile acestora s-au consemnat în 

condicile de impresii, în articole apărute în presa din ţară şi străinătate, în diferite 
cuvântări etc. Autorul reproduce câteva din numeroasele impresii ale vizitatorilor 
străini privind mănăstirile noastre, impresii publicate în ziare şi reviste străine sau în 
declaraţii la Radio-Bucureşti. Cărţile de aur şi condicile de impresii constituie şi ele 
mărturii revelatoare şi instructive în această privinţă. Articolul conţine imagini şi un 
rezumat în limba franceză. 

Panait-Cristache, Ioana, „Contribuţii privitoare la rolul Bisericii în relaţiile 

dintre Ţara Românească şi Transilvania”, în: BORom LXXXVI, (1968), 7-8, p. 

950-958. 

în epoca medievală, în teritoriul locuit de români, deşi împărţit în trei părţi, 
relaţiile nu s-au întrerupt niciodată, datorită originii comune a acestui popor, a luptei 
sale pentru afirmare naţională, a numeroaselor legături culturale şi spirituale. Biserica 
şi-a adus aportul deplin în realizarea legăturilor culturale dintre Ţara Românească şi 
Transilvania deoarece Mitropolia Munteniei a avut jurisdicţie şi asupra bisericilor 
româneşti din Transilvania prin tratatul încheiat la Alba-Iulia în 1595. Mitropolitul 
Ungrovlahiei hirotonea episcopii, uneori şi preoţii din Ardeal. 

Ameninţaţi de politica de catolicizare, românii transilvăneni au rezistat în 
secolele al XlV-lea şi al XV-lea, dar în sec. al XVI-lea şi al XVII-lea, presiunile de 
calvinizare merg până la numirea unui superintendent calvin asupra Bisericii 
româneşti. Răspunsul dat de către patriarhul Constantinopolului, Chirii Lucaris, lui 
Gabriel Bethlen, la 2 septembrie 1629, exprimă sursa de rezistenţă a românilor 
ardeleni în faţa opreliştilor religioase, care este legătura de sânge şi de simţire între 
locuitorii celor trei provincii româneşti. Atitudinea bisericilor româneşti la sud şi 
răsărit de Carpaţi, faţă de apariţia în Transilvania a „Catehismului calvinesc” (1640), a 
fost o formă de manifestare a solidarităţii întregii Biserici a românilor, exprimată prin 
soborul Munteniei şi Moldovei din 1645, unde mitropolitul Varlaam al Moldovei a 
răspuns în sprijinul transilvănenilor şi prin sinodul Bisericilor celor trei Ţări Române 
din 1678 în timpul persecuţiilor calvine asupra românilor ardeleni păstoriţi de 
mitropolitul Sava Brancovici. 

Habsburgii impun la sfârşitul secolului al XVII-lea catolicizarea românilor din 
Transilvania. Actul unirii cu Roma produce o luptă de un secol a ardelenilor, susţinuţi 
de cele două Ţări Româneşti, ai căror domnitori au acordat Mitropoliei de Alba Iulia 
sau bisericii din Şcheii Braşovului, subvenţii băneşti şi moşii. Activitatea tipografică a 
Braşovului, ilustrată în secolul al XVII-lea prin diaconul târgoviştean Coresi şi 
eşalonată pe două decenii, a fost sprijinită şi aprobată de domnii şi mitropoliţii Ţării 
Româneşti. Braşovul a înlocuit în Biserică limba slavă cu limba română. Tipăriturile, 
oriunde apăreau, au circulat în toate Ţările Româneşti, răspândind cultura şi întărind 
conştiinţa de neam. Predosloviile au subliniat importanţa oricărei noi lucrări ca un 
aport la dezvoltarea limbii româneşti. De aceea se dăruieşte tuturor românilor 
„Evanghelia învăţătoare” a lui Matei Basarab, „Cazania” din 1643 a lui Varlaam, 
„Noul Testament” din 1648 a lui Simion Ştefan, mitropolitul Ardealului, „Biblia din 
1688” a lui Şerban Cantacuzino şi multe altele. 

Domnii Ţării Româneşti au sprijinit material activitatea tipografică a 
Transilvaniei, trimiţând aici tipografi pricepuţi, care au dat la lumină multe cărţi, unele 

donate satelor de către aceiaşi domnitori munteni. Marii boieri, ca stolnicul Constantin 
Cantacuzino, au dăruit şi ei, tipărituri româneşti bisericilor ortodoxe de peste munţi. 
Introducerea dreptului bizantin în limba română are în vedere şi Transilvania („Pravila 
de la Govora”, „îndreptarea legii” - 1652). în domeniul învăţământului au existat 
relaţii însemnate, deşi şcoala transilvană a fost frânată de stăpânirea şi biserica străină, 
înfiripată la început în chiliile mănăstirilor Scorei, Moisei, Râmeţi, continuată de 
prima şcoală în limba română din Şcheii Braşovului şi această instituţie va primi 
ajutor de la domnitorii de dincoace de Carpaţi. Dacă în 1640 tineri din Muntenia 
învăţau cultura latină alături de transilvăneni în colegiile reformate din Transilvania, în 
1646 se înfiinţează la Târgovişte şcoala greacă şi latină, pentru a-i feri pe tinerii 
români de influenţa ideilor Reformei. 

La Târgovişte, a învăţat transilvăneanul Daniil Andrean Panoneanul, 
traducătorul „îndreptării legii”, devenit apoi mitropolit al Transilvaniei. Izvoarele 
documentare informează şi despre trecerea copiilor din Ardeal la învăţătură în 
Moldova. Şcoala românească din Făgăraş, înfiinţată în 1657 de Suzana Iorantffi, a fost 
frecventată de tineri din toate cele trei ţări române. Secolul al XVII-lea, prin cronicarii 
Grigore Ureche, Miron Costin şi stolnicul Constantin Cantacuzino a subliniat originea 
romană, comună tuturor românilor. Arhitectura şi pictura lăcaşurilor de cult din 
Transilvania, multe dintre ele ctitorii ale domnitorilor munteni, păstrează 
caracteristicile specifice munteneşti (plan treflat, plan în formă de cruce) şi 
demonstrează relaţiile artistice dintre Ţările Româneşti, unele păstrate doar în 
documente şi în tradiţie. 

Pentru exemplificare se pot numi măcar câteva: biserica veche din Răşinari, 
mănăstirea lui Mircea cel Bătrân de la Scorei, ctitoriile lui Mihai Viteazul din Alba 
Iulia şi Făgăraş, biserica lui Neagoe Basarab de la Zărneşti, Mănăstirea Prislop ridicată 
de Sf. Nicodim cu cheltuiala lui Mircea cel Bătrân, biserica Sf. Nicolae din 
Hunedoara, biserica din Bârsău şi a fostei Mănăstiri Geoagiu de Sus, ridicată probabil 
de Radu de la Afumaţi şi Biserica Sfântul Nicolae din Braşov. Şi cele dispărute ca 
acelea de la Alba Iulia şi Mănăstirea Lancrămului trebuie să fi avut aceleaşi 
caracteristici constructive, ţinând cont că, în această perioadă, forme stilistice de la sud 
de Carpaţi pătrund şi în arhitectura moldovenească, conturându-se astfel o unitate de 
forme arhitectonice şi decorative în arhitectura celor trei ţări române. 

Deşi în secolul al XVII-lea politica de calvinizare a împiedicat ridicarea 
bisericilor de zid, totuşi, domnii munteni reuşesc să înalţe în Transilvania câteva 
biserici, având caracteristici specifice stilului muntenesc: Biserica Sf. Nicolae din 
Turnu Roşu, ctitoria lui Matei Basarab din 1653, biserica Sfântul Nicolae din Făgăraş, 
ridicată în 1697-1698 de Constantin Brâncoveanu şi biserica Mănăstirii Sâmbăta de 
Sus de la 1700, tot ctitorie brâncovenească şi altele. O interferenţă a picturii de factură 
apuseană cu cea bizantină de la sud de Carpaţi se evidenţiază la ctitoriile cneziale şi 
voievodale de la Râbiţa, Crăişor şi altele. Aportul artistic al Ţării Româneşti în creaţia 
picturală din Transilvania este evident în pictura bisericii din Densuş, a cărei 
asemănare stilistică cu cea de la Sf. Nicolae din Curtea de Argeş duce la concluzia că 
autorul lor este acelaşi pictor - Ştefan. în secolul al XVI-lea şi prima jumătate a 
secolului al XVII-lea, sub atmosfera sobrietăţii protestante, pictura românească 
transilvăneană decade, ca să renască în secolul al XVII-lea prin decorarea interioară şi 

exterioară făcută de pictorii lui Matei Basarab şi Constantin Brâncoveanu, 
perpetuându-se şi în veacul următor. Munţii nu au fost barieră şi nici hotarele statale 
nu au putut opri legăturile dintre cele trei ţări române, create istoriceşte în jurul 
Carpaţilor, contribuind, mai târziu, la unirea lor într-un stat naţional român. 

G., I. I., „Recenzie. Mircea Păcurariu, „Legăturile Bisericii Ortodoxe din 

Transilvania cu Ţara Românească şi Moldova în secolele XVI-XVIII”, Teză de 

doctorat, cu un cuvânt înainte al Î.P.S. Mitropolit Nicolae Mladin al Ardealului 

şi o prefaţă a Pr. Prof. Dr. Alex. I. Ciurea, Sibiu, 1968, XI+204 p. + 28 pl. 

Extras din revista „Mitropolia Ardealului”, nr. 1-3/1968”, în: BORom LXXXVI, 

(1968), 11-12, p. 1422-1424. 

Susţinută ca teză de doctorat, lucrarea demonstrează contribuţia Bisericii 
Ortodoxe Române la unificarea spirituală şi culturală a românilor din cele trei 
provincii româneşti. Folosind o bogată bibliografie, autorul lucrării evidenţiază 
factorii care au contribuit la dezvoltarea puternicelor legături între românii locuitori ai 
celor două versante carpatice, ca: unitatea de neam şi ţară, limbă şi credinţă, factorul 
geografic şi legăturile politice. 

Teza de doctorat cuprinde patru capitole mari. Primul tratează legăturile 
Bisericii Ortodoxe transilvănene cu ierarhia şi domnitorii de peste munţi, de unde a 
primit permanent sprijin moral şi ajutoare materiale ca să reziste în faţa presiunii 
prozelitismului religios. Episcopii şi mitropoliţii transilvăneni primeau hirotonia la 
Târgovişte şi Bucureşti până în 1701, când a fost desfiinţată Mitropolia de la Alba 
Iulia, însă legăturile nu s-au întrerupt, făcându-se mai departe hirotonii de preoţi şi 
primind antimise şi cărţi de slujbă. 

Capitolul al Il-lea înfăţişează contribuţia Munteniei şi Moldovei la apărarea 
Ortodoxiei în Transilvania, prin primirea transilvănenilor în mănăstirile moldoveneşti 
şi munteneşti şi ca mireni refugiaţi. De remarcat este riposta preoţilor şcheeni la 
ordinul austriac de a nu mai pomeni la slujbe pe arhiereii din Ţara Românească. 

Capitolul al treilea se ocupă de schimburile culturale-bisericeşti între românii 
din Transilvania şi cei de dincolo de Carpaţi, prin copişti de manuscrise, prin tipărituri 
şi meşteri tipografi, prin dascăli şi traducători, prin clerici care au circulat fără încetare 
şi prin tineri transilvăneni veniţi la studii în Muntenia şi Moldova. Cărţile româneşti s- 
au infiltrat în Transilvania sub formă de danii ale domnilor, ierarhilor şi boierilor 
munteni şi moldoveni. 

Ultimul capitol prezintă succint ajutoarele materiale acordate Bisericii din 
Transilvania, menţionând grija permanentă a domnitorilor celor două Principate pentru 
conservarea, înmulţirea şi împodobirea lăcaşurilor de cult din Ardeal, aflate sub 
dominaţie străină. Prin toate legăturile avute, Biserica a contribuit la trezirea 
conştiinţei de unitate a neamului românesc, la formarea unei limbi româneşti unitare şi 
la formarea conştiinţei ortodoxe şi româneşti. 

In final întâlnim două rezumate în limbile germană şi franceză. 

Această teză de doctorat rămâne o importantă contribuţie la istoria legăturilor 
culturale-bisericeşti dintre românii celor trei Principate în lupta lor pentru menţinerea 
unităţii poporului român. 

***, „Aniversări Comemorări. 150 de ani de la naşterea lui Alexandru Ioan 

Cuza 1820 - 20 martie-1970”, în: BORom LXXXVIII (1970), 3-4, 351-407. 

în articol sunt prezentate: o scurtă biografie a lui Alexandru Ioan Cuza şi 
reformele politico-bisericeşti ale acestuia. 

Născut în Bârlad, fiu al postelnicului Ioan Cuza şi al Sultanei, a făcut studii la 
Iaşi şi Paris, a activat în armată, iar în 1848 a participat la Revoluţie. în 1855 a fost 
numit vornic, iar în următorul an pârcălab al Galaţiului. Va fi ales domn al Moldovei 
pe data de 5 ianuarie 1859, iar pe data de 24 ianuarie a fost ales (şi) domn al Ţării 
Româneşti. Va fi principe până la 11 februarie 1866 când a fost detronat, după care, 
între 1866 şi 1873, a trăit în Apus. Pe data de 3 mai 1873 a decedat la Heidelberg. 

Se prezintă după aceea profilul politic -bisericesc al domniei lui Alexandru Ioan 
Cuza. Mai întâi se înfăţişează situaţia din Biserica românească în 1859 şi apoi se 
prezintă măsurile înnoitoare luate de către domnul Alexandru Ioan Cuza pentru 
Biserică. 

în 1859 li s-au luat averile câtorva mănăstiri chinoviale - Agapia, Adam, 
Neamţ, Secu, Văratic şi Vorona. Acestor mănăstiri li s-au luat bunurile, li s-au 
desfiinţat atelierele, li s-au vândut vitele stupii şi alte bunuri, li s-au luat actele şi 
lucrurile privitoare la administrarea bisericească a averilor, li s-au instituit pe lângă 
egumen câte un comitet administrativ, iar proprietăţile le-au fost puse sub 
administrarea Ministerului de Culte. Ca urmare a acestei măsuri, mitropolitul Sofronie 
al Moldovei a protestat. 

La 16 august 1860 s-au desfiinţat mănăstirile Doljeşti, Zagavia şi alte 31 de 
schituri - bisericile lor fiind transformate în biserici de mir, ospicii pentru cerşetori, 
aşezăminte pentru invalizi etc. Şi această măsură a stârnit protestele mitropolitului 
Sofronie Miclescu. 

După întoarcerea dintr-o vizită de la Constantinopol, domnul Alexandru Ioan 
Cuza a rostit o cuvântare în faţa celorlalte autorităţi ale statului, în care arată că 
mitropolitul Sofronie Miclescu se opune progresului, a îndemnat poporul la anarhie şi 
a făcut abuz de putere spirituală. Tot din această cuvântare mai aflăm că Sofronie s-a 
opus destituirii stareţului Mănăstirii Neamţ. Mitropolitul Moldovei a fost forţat să se 
retragă, după care s-a împăcat cu autorităţile statului. în 1861 Sofronie a trecut la cele 
veşnice fiind îngropat la Mănăstirea Neamţ. 

La 15 decembrie 1859 guvernul Cuza a desfiinţat şcolile catehetice. Aceste şcoli 
au fost contopite cu cele primare. în 1860 s-a înfiinţat Universitatea din Iaşi în cadrul 
căreia a funcţionat şi o Facultate de Teologie. Aceasta a funcţionat până în 1864 când 
a fost desfiinţată din lipsă de fonduri. Alexandru Ioan Cuza a decis ca Seminariile să 
treacă sub administrarea Ministerului Cultelor, fiind emis şi un regulament pentru 
Seminarii. 

în 1864 a fost dată Legea instrucţiunii - lege care prevedea unificarea 
învăţământului seminarial din România şi egalarea programelor. O altă măsură a lui 
Alexandru Ioan Cuza, luată în 1863, a fost ca serviciul divin să se săvârşească doar în 
limba română. Singurele biserici în care s-a permis săvârşirea serviciului divin în 
limba greacă au fost: Mănăstirea Sfântul Ioan cel Mare din Bucureşti (mănăstire care 
în 1893 a fost dărâmată), Mănăstirea Dancul din Iaşi şi biserica Sfinţilor Arhangheli 

(catedrala) din Brăila (unde se săvârşea slujbă mixtă). Autorul articolului arată 
măsurile care au pregătit terenul pentru „Legea secularizării averilor mănăstireşti”. 
Acestea priveau: inventarierea odoarelor bisericilor mănăstirilor închinate, stabilirea 
veniturile mănăstirilor închinate etc. La 13 decembrie 1863 guvernul a prezentat 
Camerei proiectul de lege pentru secularizarea averilor mănăstireşti, proiect care a fost 
votat în unanimitate. Legea a fost promulgată la 17 decembrie 1863 şi a stârnit 
entuziasm în rândul populaţiei. Autorul arată prevederile acestei legi. 

La începutul anului 1864 guvernul a vrut să introducă calendarul gregorian. Sub 
preşedinţia mitropolitului Nifon s-a întrunit Consiliul pentru calendar -format din 
ierarhi spre a dezbate dacă reprezintă calendarul o problemă dogmatică sau una 
ştiinţifică. La 18 ianuarie Consiliul pentru calendar a respins ideea introducerii noului 
calendar! ! ! Oricum, această idee de a introduce calendarul gregorian a generat ample 
proteste în ţară. 

La 27 martie 1864 s-a emis Legea pentru înmormântări. Puţin mai târziu a fost 
dată „Legea comunală” - lege prin care i s-a luat Bisericii dreptul de a întocmi actele 
de stare civilă; această lege mai prevedea ca divorţurile vor avea loc doar la tribunalele 
civile. La 6 decembrie 1864 a fost dat „Decretul organic pentru purtarea schimei 
monahiceşti” - acest decret conţine reglementări privind intrarea în monahism. Tot la 
6 decembrie a fost dat un decret care privea înfiinţarea unei autorităţi centrale 
sinodale. Decretul mai prevedea neatârnarea Bisericii faţă de orice autoritate străină. 

Tot în 1864 a fost dată „Legea pentru numirea de mitropoliţi şi episcopi 
eparhioţi în România”. Această lege a generat „lupta pentru canonicitate”. Autorul 
articolului arată pe larg ce prevedeau aceste legi şi felul cum a reacţionat Patriarhia 
Constantinopolului faţă de faptul că aceste legi au fost puse în aplicare. Se mai arată şi 
felul în care domnului Alexandru Ioan Cuza a apărat reformele sale şi autocefalia 
Bisericii Româneşti - în articol sunt redate scrisorile patriarhului ecumenic Sofronie şi 
ale domnului Alexandru Ioan Cuza în ceea ce priveşte aceste chestiuni. în finalul 
articolului, alături de concluziile autorului sunt prezentate, pe scurt, desfăşurarea 
şedinţelor Sfântului Sinod din anii 1865, 1867, 1869 şi 1871. 

Ciurea, Al. I., pr. prof., „Câteva aspecte esenţiale ale regimului turco-fanariot 

în istoria Bisericii Ortodoxe din România”, în BORom LXXXIX (1971), 7-8, p. 

838-843. 

Studiul de faţă aminteşte că în Muntenia, în epoca fanariotă, au urcat pe tron 39 
de domni şi 12 mitropoliţi dintre aceştia din urmă şapte fiind greci: Mitrofan (1716- 
1719), Neofit al Mirelor (1738-1754), Filaret I Mihalitzis (1754-1760), Filaret al II-lea 
al Mirelor (1792-1793), Dositei Filitti (1793-1810), Ignatie al Artei (1810-1812), 
Nectarie (1812-1819). 

La Episcopia Râmnicului în prima jumătate a secolului al XVIII-lea, datorită 
ocupaţiei austriece, nu au putut păstori iererhi greci dar în cea de-a doua parte a acelui 
veac îi întâlnim pe Filaret (1780-1792) şi pe Nectarie Moraitul (1792-1812). La 
Episcopia Buzăului, din 15 ierarhi ce au păstorit în secolul al XVIII-lea, cinci au fost 
greci. Episcopia Argeşului înfiinţată mai târziu nu a avut nici un ierarh grec. 

în Moldova au domnit 37 de fanarioţi (1711-1821) dar au păstorit doar un 
mitropolit şi un episcop de sorginte grecească. Unicul mitropolit grec a fost Nichifor 

Peloponezianul (1729-1730 şi 1740-1750) admis de Divan doar cu condiţia ca „după 
dânsul alt străin să nu mai fie”. Pentru scurtă vreme a funcţionat pe scaunul de la 
Roman arhiereul Iacov Grecul (februarie-octombrie 1786). Sunt amintite realizările şi 
evenimentele cele mai importante din viaţa fiecărui ierarh menţionat precum şi 
relaţiile dintre aceştia şi domnitorii fanarioţi. 

Rămureanu, I., pr. prof., „Contribuţia Ţărilor Române la dobândirea 

independenţei naţionale a popomlui grec”, în BORom XC (1972), 1-2, p. 130-145. 

Articol de sinteză ce prezintă mai întâi expansiunea otomană în Balcani şi Asia 
Mică după care aminteşte de marile bătălii ale românilor sub Vlad Ţepeş, Ştefan cel 
Mare şi Mihai Viteazul. Se menţionează apropiata colaborare dintre acesta din urmă şi 
mitropolitul grec Dionisie Rally de Târnovo, având ca scop sprijinirea luptei de 
eliberare a poporului grec. Atât Vasile Lupu în Moldova, Şerban Cantacuzino şi 
Constantin Brâncoveanu în Ţara Românească, dar şi alţi domnitori, au sprijinit lupta 
grecilor împotriva turcilor mai ales pe tărâm cultural prin înfiinţarea şi întreţinerea 
şcolilor de limbă greacă. 

Ultima parte a studiului redă cinci din cele şapte puncte ale „Legământului lui 
Tudor Vladimirescu faţă de Eterie semnat” de acesta la 18 ianuarie 1821. 

Bodagae, T., pr. prof., „Grija Patriarhiei Române pentru lăcaşurile sale de cult 

în ult imi i 50 de ani”, în: BORom XCIII (1975), 11-12, p. 1453-1460. 

Ceea ce este deosebit de interesant în istoria popoarelor este modul plin de 
înţelegere în care credinţa răsăriteană a ştiut să respecte specificul etnic al fiecărui 
popor. Ideea lăcaşului divin a fost pusă din perspectiva unei funcţii duble : văzute şi 
nevăzute aşa cum, după învăţătura Sfinţilor Părinţi capadocieni este creat şi omul: trup 
văzut şi suflet nevăzut. Sfântul Grigorie de Nisa (t394) este primul care ne indică în 
„Epistole către Amfilohie”, modelul cruciform al bisericilor. 

Pe la 1939 erau în Transilvania 1300 de biserici de lemn, iar în Oltenia 200 de 
astfel sfinte lăcaşuri se aflau numai în judeţul Gorj. Datorită perisabilităţii lemnului 
apar doar câteva reproduceri ale străvechilor prototipuri de la începutul acestui mileniu 
sau poate de pe la sfârşitul secolului al Xl-lea. 

Funcţia bisericii soteriologic-harismatică este prezentă în etnogeneza poporului 
nostru. Importanţa acesteia este ilustrată cu mărturii în părţile Bărăganului, de-a lungul 
Dunării, în Banat, în Transilvania, dar mai ales în bazinul Mării Negre. După 1918 s-a 
accentuat această purtare de grijă pentru lăcaşurile de cult însă cu toate acestea 
numărul lor a scăzut. Multe biserici din Moldova (1946-1947), care au fost începute şi 
neterminate au primit ajutor tehnic sporit şi mijloace eficace de lucru. De altfel, pe 
întreg teritoriul Patriarhiei Române s-au făcut numeroase reparaţii şi restaurări. însuşi 
Palatul Patriarhal şi al Sfântului Sinod au fost împodobite cu sculpturi şi picturi 
remarcabile. 

Articolul prezintă numele câtorva monumente istorice, unde alături de ajutorul 
de la Stat, Administraţia Patriarhală sau centrele eparhiale au venit cu contribuţii 
substanţiale. 

Ionescu, I., pr., „Vasile Drăguţ, «Restaurarea monumentelor istorice în perspectiva 
a trei decenii de activitate»”, în: BORom XCIV (1976), 1-2, p. 227-229. 

Nicolae Iorga definea monumentele istorice, încă din 1904, ca fiind „averea ţării”, 
„averea neamului”. Restaurarea acestor monumente a stat în centrul preocupărilor 
„noii noastre orânduiri în timpul celor trei decenii care au trecut de la eliberarea 
patriei”. Monumentele istorice au avut mult de suferit în a doua jumătate a secolului al 
XlX-lea din cauza lipsei de protejare. Au fost dărâmate integral o serie de biserici ce 
reprezentau monumente naţionale de mare valoare istorică şi artistică. 

La 15 martie 1951, printr-un Decret al Prezidiului Marii Adunări Naţionale a 
fost înfiinţată „Comisia ştiinţifică a muzeelor monumentelor istorice şi artistice” ca 
organ de specialitate al Academiei Române. Aici s-au inventariat monumentele de 
cultură. La 22 aprilie 1955, Consiliul de Miniştri nr. 661 au asigurat protecţia, 
conservarea, restaurarea şi punerea în valoare a acestora. Un nou capitol, propriu 
epocii noastre, priveşte acţiunea de restaurare şi punere în valoare a centrelor istorice 
urbane şi rurale, astfel constatându-se o creştere a interesului pentru punerea în valoare 
a centrelor istorice. 

Creţeanu, Radu, „«Monumente istorice şi de artă», nr. 1/1976, 96 p.+ 
numeroase planuri şi ilustraţii”, în: BORom XCV (1977), 9-12, p. 1074-1077. 

Articolul este format în principal din analiza succintă a cinci studii: „Ceramica 
monumentală din Moldova-operă de inspirată sinteză”, semnat de Vasile Drăguţ, este 
cel mai mult dezbătut; „Scara de acces ca formă arhitectonică în arhitectura populară 
românească”, semnat de Dr. Arhimandrit, Adrian Gheorghiu; „Ratoşele din Moldova” 
semnat de Mihai Ispir; „Restaurarea unui valoros monument al arhitecturii civile din 
timpul Renaşterii din Transilvania: Casa Schuller din Mediaş”, semnat de arhitect 
Hermann Fabini; „Cercetări aerofotografice privind tipografia urbană a Historiei, III. 
Epoca romană târzie”, semnat de Simion Ştefan. 

Rubrica „Note” semnată de Luminiţa Munteanu şi Mariana Beldie Dumitrache 
expune rezultatele cercetărilor arheologice la biserica Sfântul Nicolae din Şcheii 
Braşovului -etapa 1975. Urmează studiul Bogdanei Irimia „Semnificaţia picturilor 
murale de la Părhăuţi, cercetarea Terezei Sinigalia „Biserica fortificată din Dealul 
Frumos, jud. Sibiu, apoi articole despre bisericile de lemn din judeţul Sălaj, despre 
picturi murale de la Piatra-Neamţ şi „Cronica”. 

Frăcea, Ilie, „Acte şi fapte din Transilvania în perioada Războiului pentru 
cucerirea independenţei de stat a României”, în BORom XCVI (1978), 1-2, p. 
43-61. 

După un preambul în care se evocă rolul mitropolitului Andrei Şaguna în 
păstrarea conştiinţei naţionale la românii din Transilvania se prezintă atitudinea 
mitropolitului Miron Romanul şi a episcopului de Arad Ion Meţianu referitoare la 
obţinerea independenţei naţionale de către Principatele Române Unite. 

Ioniţă, Alexandru M., drd., „Contribuţia Bisericii Ortodoxe Române la 
realizarea idealului de independenţă a poporului român”, în BORom XCVI 
(1978), 7-8, p. 844-853. 

Păcurariu, M., pr. prof., „Contribuţia Bisericii la realizarea actului unirii de la 
1 Decembrie 1918”, în BORom XCVI (1978), 11-12, p. 1250-1263. 

Paschia, Gh., pr. dr., „Idei teologice în inscripţiile funerare vechi şi noi”, în 
BORom XCVIII (1980), 5-6, p. 579-586. 

După ce se explicitează termenii de „epitaf” şi „epigrafie” se face o incursiune 
în lumea celor mai vechi însemnări în piatră cu caracter creştin analizându-se apoi 
diferite inscripţii sub raport teologic, al raportării acestora la termeni ca Duhul Sfânt, 
Sfânta Treime, Rai etc.. 

Dură, Ioan, pr. dr., „Informaţii despre Ţările Române în manuscrisele 
Codicelui patriarhal 2542 al bibliotecii Vaticanului”, în BORom CI (1983), 3-4, 
p. 267-271. 

Doroftei, Toader, drd., „Patriarhia ortodoxă română din Viena”, în BORom CI 
(1983), 7-8, p. 495-497. 

Dănilă, Nicolae, drd., „Tipare de turnat cruci, din secolele IV- VI, descoperite 
pe teritoriul României”, în BORom CI (1983), 7-8, p. 557-560. 

Catrinoiu, Ilie, drd., „Rolul Bizanţului în viaţa religioasă din Muntenia în 
secolele IV-VI, în lumina izvoarelor literare şi arheologice”, în BORom CI 
(1983), 7-8, p. 589-600. 

Drăgulin, Gh., pr., „Nestor Vornicescu Mitropolitul Olteniei, Scrieri patristice 
în Biserica Ortodoxă Română până în secolul XVII. Izvoare, traduceri, 
circulaţie”, în BORom CI (1983), 7-8, p. 600-604. 

Calinic Argeşeanu, arhiereu, „Un călător străin din secolul trecut despre 
toleranţa religioasă a românilor”, în BORom CIV (1986), 3-4, p. 66-68. 

Leb, Ioan, diac., „Contribuţia Bisericii la Unirea Principatelor”, în BORom 
CVII (1989), 1-2, p. 182-196. 

II. STUDII ŞI ARTICOLE CU CARACTER 
GENERAL DESPRE MONAHISMUL ROMÂNESC 


***, „Secularizarea averilor monastireşti”, în: Biserica şi Şcoala II (1891), 10, 

p. 255-266, 265-270. 

La români, donaţiiile pentru Biserică au fost mai mari decât la alte naţiuni. 
Strămoşii nu construiau şcoli, ci biserici. Deşi întotdeauna averile Bisericii au fost 
respectate, a venit şi timpul când unii care s-au îndepărtat de virtuţile străbune, au 
dorit să treacă aceste averi în proprietăţi ale statului, fără să înţeleagă că ele aveau să 
fie utilizate în favoarea celor aflaţi în nevoie. In loc să treacă la secularizarea acestor 
averi, s-ar fi putut mai bine să se impună un control asupra lor, pentru a nu fi abuzuri. 
Dacă averile erau trecute în patrimoniul statului şi s-ar fi găsit o întrebuinţare mai 
bună decât ar fi dat Biserica, s-ar fi atacat dreptul donatorului. Statul nu avea nevoie 
de aceste averi, deoarece cheltuielile se puteau acoperi din dările publice. 

Banii bisericeşti urmează a se folosi în scopuri necreştine, cum ar fi susţinerea 
unor religii „barbare”, plătirea de institutori de limbi străine şcolile dobrogene. 
Secularizarea averilor duce la reaua folosire a acestora datorită neştiinţei ministerelor a 
nevoilor exacte ale bisericilor, moşiilor şi ale săracilor. Apoi nu se poate şti cu 
exactitate ce face un anume minister cu averile respective. Acum episcopii trebuie să 
aştepte acceptul celor de la putere dacă cineva vrea să facă o donaţie bisericii. Dacă se 
cere refacerea unei mănăstiri sau biserici, ministerul răspunde că nu are bani. După 
secularizare, uneori, chiar episcopii păgubeau Biserica. 

Cel mai mare rău făcut de secularizare a fost acela că descurajează oamenii să mai 
facă astfel de donaţii. O pagubă a statului a fost pierderea domeniilor mănăstireşti din 
Basarabia. Cel mai bine ar fi să se înapoieze averile bisericii şi să se pună control asupra 
lor. Moşiile mănăstirilor să fie exploatate, iar roadele să se întrebuinţeze la întreţinerea 
edificiului, iar prisosul să fie utilizat la întreţinerea de biserici, şcoli, spitale. 

Aşezămintele de binefaceri făcute de bună voie sunt mai atent supravegheate şi 
se poate observa mai uşor nevoile fiecăruia. Vinderea moşiilor statului înseamnă 
privarea generaţiilor viitoare de foloasele pe care ni le-au lăsat strămoşii. 

Dionisie, superiorul Sf. Mănăstiri Tismana, „Monachismul şi Monastirile” în: 

Menirea Preotului II (1891), 14, p. 6-8. 

Articolul aminteşte despre monahism şi mănăstiri. 

Comănescu, M., „Rigori cerute vieţii călugărilor”, în: Şcoala şi Biserica XIII 

(1910), 6-7, p. 113-115. 

Autorul consemnează condiţiile pe care trebuie să le respecte călugărul în viaţa 
sa şi „de nu se va da cineva pe sine cu totul spre nădejdea lui Dumnezeu... nu poate să 
se mântuiască”. Aceste informaţii au fost găsite de către autor într-un vechi manuscris. 

***, „Acte oficiale”, în: BORom XXXVII (1913-1914), 7, p. 425-474. 

8. Ordin circular nr. 4470 din 6 octombrie 1913 către protoierei, superiori şi 
superioare de mănăstiri din Eparhia Ungrovlahiei, relativ la păstrarea vetrelor 
mănăstireşti şi a pământurilor bisericeşti pe la sate de către guvern. 

***, „Ştiri. Adunare de stareţi”, în: BORom XLI (1922-1923), 9, p. 668. 

Din articol aflăm că stareţii şi stareţele de mănăstiri din ţară se vor întâlni la 
Mănăstirea Cernica pentru a se sfătui cu privire la „nevoile mănăstirilor şi la ridicarea 
monahismului”. 

Verdea, „Cimitirele noastre”, în: BORom XLI (1922-1923), 8, p. 564-566. 

Este prezentată aici situaţia dezastruoasă în care se află cimitirele din România 
şi se militează pentru a se interzice dezgroparea morţilor după şapte ani pentru ca 
Sfântul Sinod să ia atitudine pentru remedierea stării jalnice în care se află cimitirele 
noastre şi pentru ca ierarhii să fie înmormântaţi în locuri speciale. 

Despre situaţia cimitirelor mănăstireşti autorul scrie că: „ele sunt făcute în cele 
mai proaste locuri din cuprinsul mănăstirii, la multe dintre cimitire nu li se schimbă 
locul veacuri de-a rândul, morţii care sunt îngropaţi în acestea sunt scoşi pentru a se 
face loc altora, capetele lor sunt puse într-o gropniţă (subsol făcut anume sub biserica 
din cimitir), iar celelalte oase sunt aruncate într-o groapă comună peste alte oase”. 

Autorul scrie că la Cernica a găsit craniul pe care scria că fusese al episcopului 
Râmnicului, Atanasie Stoenescu, pus peste oasele dintr-un alt sicriu, pe care era scris 
numele altui decedat. 

***, „Ştiri. înzestrarea Mitropoliilor şi a Episcopiilor din România veche”, în: 

BORom XLI (1922-1923), 9, p. 669. 

în şedinţa Comitetului agrar s-a luat decizia care prevede ca Mitropoliile şi 
Episcopiile din vechiul regat să primească teren cultivabil cu suprafeţe de 100 până la 
200 de ha. Tot din articol aflăm că Episcopia din Roman a primit 100 de ha, Episcopia 
Râmnicului Noul-Severin 154 ha, Mănăstirea Cozia 39 ha, mănăstirile Govora şi 
Tismana câte 29 de ha, Schitul Crasna 24 de ha, Schitul Lainici 14 ha, Schitul Frăsinei 
19 ha. 


Ilarion, „Viaţa monahală”, în: Cronica Romanului I (1924), 2, p. 14-15, 92-93. 

Articolul prezintă importanţa rugăciunii şi a ascultării în viaţa monahală. Articol 
nefinalizat. 

Ilarion, „Viaţa monahală”, în: Cronica Romanului I (1924), 3, p. 9-11, 38-39. 

Articolul discută problema voinţei şi a libertăţii şi a importanţei acestora în viaţa 
monahală. Se aduc, de asemenea, informaţii despre congresele călugărilor. 

***, „Mănăstirile”, în: Apostolul I (1924), 4-5, p. 25-26. 

în articol este prezentată frumuseţea mănăstirilor dar, din lipsa tinerilor, sunt 
întâmpinate mari greutăţi, atât duhovniceşti cât şi economice, întrucât cei mai mulţi 

călugări sunt bătrâni şi neputincioşi. Autorul articolului consideră că, dacă se va 
înmulţi numărul Seminarelor, situaţia pe plan duhovnicesc din mănăstiri se va 
îmbunătăţii; iar pe plan economic, sunt consemnate o serie de condiţii pentru 
îmbunătăţirea situaţiei, acestea fiind bazate pe fonduri, taxe, obţinerea funcţiilor la o 
anumită vârstă şi cu anumite studii, fiind discutată şi problema averii monahilor ce 
trebuie donată mănăstirii. 

Sf. Vasile cel Mare numeşte „furt” ceea ce un monah ar încerca să lase 
moştenire unei persoane particulare şi nu unei mănăstiri. Respectarea strictă a acestor 
principii, poate face ca, în 10-20 de ani, să regenereze viaţa mănăstirilor în care să se 
înfiinţeze instituţii culturale sau umanitare, cum au fost în trecut. 

Visarion, episcopul Hotinului, „Pentru reorganizarea mănăstirilor noastre”, în: 

BORom XLIII (1925), 6, p. 321-322. 

Autorul scrie că legea de unificare a administraţiei bisericeşti va aduce în 
preocupările sinodale şi chestiunea mănăstirilor. Autorul arată cum se poate face 
reorganizarea mănăstirilor noastre. Această reorganizare se poate face prin: înfiinţarea 
unei şcoli pentru viitorii monahi, tipărirea unei literaturi bisericeşti adecvate şi prin 
lucrări pentru curăţirea mănăstirilor de elementele negative. Această reorganizare este, 
în concepţia autorului, asemănătoare cu restaurarea unei grădini cu pomi. 

Scriban, arhim., „însemnări mărunte. Păreri potrivnice monahismului”, în: 

BORom XLIII (1925), 6, p. 375-376. 

Este descris articolul lui C. Gognopol din ziarul „Cuvântul” intitulat 
„Monahism politic”, în care acesta îşi exprimă neînţelegerea faţă de îmbrăcarea hainei 
monahale. El califică aceasta drept închiderea cuiva în lene. 

***, „Ştiri. Medalieri”, în: BORom XLIV (1926), 3, p. 173. 

Din articol aflăm că prin decretul regal nr. 676 dat în Bucureşti la 19 februarie 
1926, au fost răsplătite cu medalia „Răsplata muncii pentru biserică” cl. a Il-a mai 
multe persoane, dintre care amintim aici pe: monahia Emilia Dumitrescu din 
Mănăstirea Ţigăneşti, monahia Hagi Dominica Velicu de la Mănăstirea Samurcăşeşti, 
monahia Paraschiva Georgescu din Mănăstirea Răteşti, monahia Pamfilia Ciolacu din 
Mănăstirea Văratic ş.a. 

***, „Ştiri. Medalieri”, în: BORom XLIV (1926), 4, p. 240. 

Prin înaltul decret regal nr. 293 din Bucureşti au fost cinstite cu medalia 
„Răsplata muncii pentru biserică” mai multe persoane printre care se numără şi 
ieromonahul Nicodim Locovan. 

***, „Ştiri. Medalieri”, în: BORom XLIV (1926), 8, p. 494-495. 

Din articol aflăm, printre altele, că prin înaltul decret regal numărul 2200, dat în 
Bucureşti la 8 mai 1926, a fost cinstită cu medalia „Răsplata Muncii pentru Biserică” 
maica Nimfodora Gheorghiu din Mănăstirea Agafton; prin înaltul decret regal nr. 2024 
dat în Bucureşti la 27 aprilie 1926 a fost cinstit cu medalia „Răsplata Muncii pentru 
Biserică” ierodiaconul Nicodim Zamfirescu din Catedrala Mitropoliei Ungrovlahiei. 

***, „Ştiri. Călugăr ungur împotriva evreilor”, în: BORom XLIV (1926), 11, p. 
685-686. 

Din ziarul „Libertatea” din Orăştie aflăm că un călugăr ungur din Satu-Mare le- 
a arătat ungurilor primejdia care vine din partea evreilor. în perioada 22-23 octombrie 
el a susţinut o serie de conferinţe la Cluj pe această temă. 

Botoşăneanu, Grigorie L., arhiereul, „Biserica Ortodoxă Română şi celelalte 
confesiuni şi secte”, în: BORom XLVII (1929), 10, p. 865-875. 

în articol P.S. Grigorie Leu tratează despre: Misionarism - definiţie şi 
necesitatea lui, misionarismul preoţesc, misionarismul laic; Mănăstiri - monahismul în 
viaţa poporului român, importanţa monahismului pentru poporul român şi decadenţa 
monahismului. 

Botoşăneanu, Grigorie L., arhiereul, „Biserica Ortodoxă Română şi celelalte 
confesiuni şi secte”, în: BORom XLVII (1929), 11, p. 961-966. 

în acest articol P.S. Grigorie Leu aminteşte despre decadenţa şi renaşterea 
monahismului. 

Ursăcescu, V., econom, „Realităţi din trecutul nostru călugăresc”, în: BORom 
XL IX (1931), 1, p. 36-41. 

în articol se menţionează despre călugării iubitori de argint. 

Autorul scrie că pe lângă călugării scriitori, meşteri sculptori, tipografi şi cei 
care făceau treburile obişnuite acestui cin, muncă, rugăciune, au existat şi călugări care 
erau iubitori de arginţi. 

Fetele de boier care nu aveau averea trebuitoare pentru a se mărita cu un băiat 
de rangul lor erau duse la mănăstire unde, din păcate, duceau o viaţă asemănătoare cu 
cea de acasă. 

Multora dintre cei care erau bogaţi şi intrând în cinul monahal nu doreau să se 
lepede de averea lor, le era impusă sărăcia silită. Ca exemplu se dă dispoziţia 
domnului Miron Barnovschi din 20 septembrie 1627 care conţine reglementări aspre 
privind viaţa monahală. Tot din aceasta aflăm că cei ce făceau parte din cinul monahal 
erau opriţi de la a da bani cu camătă. Cu timpul, aceste dispoziţii au fost încălcate şi, 
dacă cineva sus-pus avea o rudă săracă, autorităţile civile, în înţelegere cu cel 
bisericeşti, numeau acea rudă în posturi de conducere, pentru ca şi ea să se 
pricopsească. 

V. Ursăcescu aminteşte despre un registru ce conţine averea rămasă de la 
călugărul Nicodim, vieţuitor al Schitului Mera din Vaslui, care dădea bani cu camătă. 

***, „Bibliografie. Arhim. Efrem Enăcescu „Privire generală asupra 
monahismului creştin”, Râmnicu-Vâlcea, 1933, 223 p”, în: BORom LI (1933), 
11-12, p. 596. 

Arhimandritul Efrem Enăcescu este exarhul mănăstirilor din Oltenia. A urmat 
studii în străinătate şi aceasta este cea dintâi lucrare a sa. 

Reli, S., dr., „Medicina călugărească în trecutul românesc”, în: Candela XLV 

(1934), 1-12, p. 16-31. 

în articol se aduc informaţii referitoare la medicina călugărească sau hieratică, 
activitate a călugărilor din trecut, pentru potolirea şi alinarea bolilor şi suferinţelor, 
întemeiată pe o credinţă religioasă creştină vie şi pe o evlavie adâncă. De asemenea 
sunt descrise „medicina băbească” şi cea ştiinţifică. 

„Medicina băbească” presupune vindecarea suferinţelor de către o femeie în 
vârstă prin intermediul leacurilor şi a descântatului. Celebre sunt Pitulicea Ţiganca, 
roaba poeţilor Văcăreşti, din secolul al XVIII-lea, Chira Anastasia din Bucureşti sau 
Baba Neacşa, care vindecau cu repeziciune pe cei bolnavi. 

Medicina călugărească a fost practicată şi cultivată, din timpuri străvechi, de 
către călugării mănăstirilor noastre, unde se aflau diferite racle cu moaşte sau icoane 
făcătoare de minuni. Odată cu apariţia, în sec. XIII-XIV, la români, a picturii 
religioase, artistice, a început şi credinţa în icoanele făcătoare de minuni ale Sf. 
Fecioare Maria, ale Sfinţilor Pantelimon, Cozma şi Damian, ale Sfinţilor Haralambie, 
Atanasie şi Visarion, a Sf. Stelian, săvârşindu-se nenumărate minuni. Alături de 
aceasta se practică şi aşezarea diferitelor iconiţe şi cruciuliţe la gât, pe pat şi sub pernă, 
citirea de acatiste, Moliftele Sf. Vasile, Sf. Maslu, ducerea hainelor la biserică, luarea 
de aghiazmă sfinţită, ungerea cu Sf. Mir, băutul apei în care a stat multă vreme o cruce 
de inorog, ţinerea unui fier între dinţi când trăgeau clopotele în Sâmbăta Mare, 
atingerea moaştelor unui mitropolit, aducerea moaştelor unui sfânt în casa bolnavului, 
care era şi cel mai costositor mijloc de tămăduire. 

După intrarea arhiereilor şi călugărilor greci în rosturile Bisericii şi ale 
mănăstirilor româneşti, în secolul al XVIII-lea, medicina sfântă a devenit un comerţ 
dezgustător, cel mai infam negoţ fiind cu „lemnul sfânt” din crucea Mântuitorului. 
Medicina ştiinţifică sau doftoricească se practica din secolul al XV-lea la curţile 
domnilor din Muntenia şi Moldova, la curtea lui Ştefan cel Mare din Suceava aflându- 
se, din 1475, medici veneţieni sau germani. Până spre finalul secolului al XVIII-lea, 
medicina ştiinţifică se asemăna cu medicina călugărilor, însă, la începutul secolului al 
XlX-lea, medicina românească ia un avânt puternic, ajungând la cele mai înalte sfere 
ale ştiinţei. Astfel reţetele, operaţiunile şi invenţiile medicinale făcute de medicii 
români au fost studiate, admirate şi imitate de medicii spitalelor marilor capitale 
europene. 

Balaur, Dimitrie I., „Note bibliografice. Visarion Mitropolitul Bucovinei 

„Monahismul ortodox din România de astăzi”, conferinţă ţinută studenţilor 

Facultăţii de Teologie din Cernăuţi, extras din revista Luminătorul, nr. 6, 1936, 

Chişinău p. 8”, în: BORom LIV (1936), 5-6, p. 392-393. Recenzie. 

Mitropolitul Visarion prezintă starea monahismului românesc la 1935 şi cauzele 
pentru care monahismul se află în această stare. 

Naghiu, Iosif E., „Sfinţii care au pătimit mucenicia pe pământ românesc”, în: 

BORom LVIII (1940), 3-4, p. 190-194. 

Autorul foloseşte ca izvoare Sinaxarele ortodoxe, martirologii şi alte surse 
ortodoxe. în Mineele noastre, la data de 13 ianuarie sunt pomeniţi Sfinţii Ermil şi 
Stratonic, care au fost înecaţi în Dunăre pe vremea lui Liciniu. Pe data de 26 martie 
sunt pomeniţi cei 26 de mucenici care au mărturisit în Goţia în zilele lui Iugurih, 
regele goţilor şi ale lui Valentinian şi Graţian. Numele acestora sunt: Vatus şi Virca 
preoţii cu doi fii şi două fiice ale sale şi Arpia monahii, Agna, Avip, Ril, Iagatrax, 
Iscoos, Sila, Ania, Alias, Varist, Moico, Mămică, Sighiţa, Suirii, Seimvle, Ferme, 
Filga, Animas. Aceştia au murit arşi într-o biserică. 

în data de 18 aprilie este pomenit Sfântul Sava Gotul, înecat în râul Museu 
(Buzău), în vremea lui Valentinian. Pe data de 28 aprilie sunt pomeniţi Dada, Maxim 
şi Chintilian (Cvintilian), ce au fost decapitaţi pe vremea lui Diocleţian. Pe data de 15 
septembrie este pomenit Sf. Nichita - ce a fost ars de viu pe vremea regelui Atanarich. 
Pe 20 noiembrie este pomenit Darie din Durostor, decapitat pe vremea lui Maximilian. 

Autorul informează că într-un Minei rusesc, tipărit în 1906, îl găsim prăznuit la 
10 ianuarie pe ieroschimonahul Antipa de la Calapodeşti. Mineiele greceşti îl 
pomenesc în data de 10 mai pe Sfântul Ioan Valahul, care a trăit la Constantinopol. 
Autorul prezintă în final un pasaj din „Vieţile sfinţilor”, scrise de către mitropolitul 
Dosoftei al Moldovei, pasaj în care sunt amintiţi: Sfântul Daniil de Voroneţ, Rafail de 
la Agapia, Chiriac din Bisericani, Chiriac din Tazlău, Epifanie din Voroneţ, Partenie 
de la Agapia, Ioan din Râşca şi Inochentie de la Probota şi Eustaţie. 

Reli, I,, dr., „Gânduri şi sugestii pentru o regenerare a vieţii noastre 
mănăstireşti”, în: Candela (1942), Volum comemorativ E, LI, LII (1939-1941), 
50-52, p. 65-101. 

în capitolul I „Scurtă privire istorică asupra monahismului românesc din epoca 
sa de strălucire”, autorul descrie „Sihaştrii” şi aduce informaţii asupra 
„Călugărismului chinovial în trecut”. în prima parte se menţionează că viaţa 
călugărească la români, în forma ei cea mai veche (pustnică sau schimncă), este tot 
atât de veche ca şi neamul românesc. Reformele vieţii schimnice ale episcopului 
Pahomie de la Roman (1707-1710) şi ale cele chinoviale ale lui Paisie de la Neamţ, 
din secolul al XVIII-lea, au fost numai câteva înviorări ale vieţii mănăstireşti 
româneşti. 

Călugării români din vremurile trecute, îndeosebi schimnicii sau sihaştrii, trăind 
în umbră, departe de zgomotul şi ambiţiile lumeşti, duceau o viaţă curată, de o 
seninătate morală neîntrecută, dedicată numai perfecţionării morale şi mântuirii lor 
sufleteşti, prin smerenie, lepădare de sine, post şi rugăciune continuă, pentru păcatele 
proprii şi cele ale oamenilor din lume. Viaţa schimnică şi-a continuat existenţa până 
spre sfârşitul veacului al XVIII-lea, când începe să dispară din cauza împrejurărilor de 
ordin politic şi social din Ţările Române. în Bucovina, traiul sihaştrilor devine tot mai 
greu începând cu anul 1775, după ocuparea acestei părţi a Moldovei de către armatele 
Austriei. Cei din urmă sihaştri din Bucovina au fost cei de la „Sihăstria Putnei”. în 
1784, când a adormit în Domnul stareţul Natan al Sihăstriei Putnei, a murit şi ultimul 
stareţ de sihaştrii din Bucovina, sihăstria fiind desfiinţată. 

A doua parte a capitolului prezintă viaţa monahală din primele mănăstiri zidite 
pe teritoriu român, care au devenit focare trainice de cultură şi artă religioasă. 

Capitolul II: „Educaţia călugărilor în vremurile de înflorire a monahismului 
românesc” cuprinde informaţii referitoare la pregătirea temeinică a candidaţilor la 
monahism, făcută de ani de zile de călugării devotaţi acestei stări. 

în capitolul III sunt prezentate „Cauzele principale ale decadenţei monahismului 
românesc din vremurile moderne”, acestea fiind: slăbirea sau chiar dispariţia 
sentimentului religios tradiţional din sufletul societăţii româneşti înalte, burgheze prin 
influenţa nefastă a materialismului filozofic, ateist apusean; desfiinţarea şcolilor 
bisericeşti şi mănăstireşti care aveau un caracter instructiv şi educativ adânc religios; 
sărăcia materială în care au fost lăsate mănăstirile după secularizare; lipsa de cultură, 
de educaţie religioasă şi profesională a organismelor de conducere ale mănăstirilor şi 
ale călugărilor şi lipsa unei selecţionări severe a celor ce cereau primirea în tagma 
călugărească; prefacerea mănăstirilor în staţiuni climaterice; venirea în mănăstirile 
româneşti a călugărilor străini, imorali şi vânători de bogăţii. 

Capitolul IV cuprinde „Sugestii practice pentru reorganizarea şi adaptarea 
mănăstirilor la necesităţile culturale ale României noi”, făcând referire atăt la 
reorganizarea mănăstirilor cat şi la cerinţele ce trebuiesc dobândite de stareţii şi 
călugării acestora. 

Nica, Antim, episcop dr., „Pe urmele apostolatului românesc”, în: BORom 

LXIII (1945), 11-12, p. 571-589. 

Autorul aminteşte despre convertirea evreilor de pe teritoriul ţării noastre la 
religia creştină. în secolul al XVII-lea, convertirea evreilor din spaţiul Ţărilor Române 
la creştinism era încurajată atât de Biserică, cât şi de Stat. Autorul prezintă câteva 
paragrafe din „îndreptarea legii” a lui Matei Basarab, tipărită la Târgovişte în 1652, 
paragrafe în care se aminteşte despre felul în care un evreu poate intra în creştinism. 

în „Molitfelnicul” din 1764 tipărit la Iaşi se găseşte pentru prima dată, într-o 
carte tipărită, ritualul catehizării şi primirii evreilor la religia creştină - ritual descris şi 
în articol. Autorul scrie că acesta exista şi înainte de anul 1764, dar doar în 
manuscrise. între 1792-1819 a desfăşurat o intensă activitate misionară printre evreii 
din toate provinciile ţării şi, în special, pe lângă Mănăstirea Neamţ, călugărul Neofit 
fost rabin la Bucureşti. în demersul său, călugărul Neofit a fost susţinut de mitropolitul 
Veniamin Costache. 

La anul 1836 apare, la Neamţ, „Praştia”, lucrare cu caracter polemic a 
ieroschimonahului Chiriac. Această lucrare, „Praştia”, este de fapt o prelucrare a 
scrierii „Iisus Hristos este adevăratul Mesia”, a arhimandritului Ioanichie Galeatovschi 
din secolul al XVII-lea. „Praştia” combate învăţăturile greşite ale evreilor. într-o notă 
de subsol a articolului sunt menţionaţi câţiva evrei creştini din secolul al XlX-lea 
intraţi în cinul monahal - arhimandritul Ieronim Buţierenu şi arhimandritul Dionisie 
Nicolaevici. 

La începutul secolului XX apare lucrarea „Rabinul Isac M. care a crezut în 
Hristos şi s-a făcut preot”. în 1937 apare la Chişinău scrierea ieroschimonahului 
Macarie Iliescu din Mănăstirea Brumoasa adresată evreilor şi intitulată „Mărturisirea 
evreilor”. Printre cei care au susţinut demersurile misionare printre evrei în secolul al 
XX-lea se numără şi Gala Galaction, V. Gh. Ispir, arhimandritul Scriban - care a avut 
şi o iniţiativă prin care dorea ca într-o mănăstire să fie pregătiţi bărbaţi care să ştie 

Biblia, limba şi obiceiurile evreieşti şi care să meargă apoi printre evrei să facă 
misiune. 

între anii 1930-1933 au avut loc o serie de congrese misionare în care s-a 
dezbătut şi problema convertirii evreilor la creştinism. în ultima parte a articolului este 
prezentată situaţia evreilor şi a misiunii printre ei între anii 1939-1944 - paşii care au 
dus la restricţia botezului evreilor şi atitudinea patriarhului Nicodim şi a membrilor 
Sfântului Sinod faţă de această chestiune. între anii 1939-1944 misionarismul printre 
evrei aproape a încetat datorită evenimentelor politice. 

Vintilescu, Gheorghe, preot consilier administrativ patriarhal, „Raportul 

sectorului bisericesc din administraţia patriarhală - Mănăstirile”, în: BORom 

LXVIII (1950), 3-6, p. 321-322. 

în articolul prezent sunt detaliate măsurile luate de patriarhul Justinian Marina 
pentru reorganizarea monahismului. Prin ordinul circular din iunie 1949 s-a introdus 
în toate mănăstirile din ţară viaţa de obşte, fiind cea mai prielnică dezvoltării vieţii 
duhovniceşti, cât şi unei bune gospodăriri a mănăstirii. 

A fost alcătuit un nou „Regulament al vieţii monahale” de către mitropolitul 
Efrem şi părintele arhimandrit Benedict Ghiuş, vicar patriarhal, în care au fost 
prevăzute: reorganizarea muncii gospodăreşti în ateliere şi reintroducerea tradiţiei 
monahale de rugăciune şi muncă pentru obşte şi pentru societate, organizarea de şcoli 
monahale cu caracter practic, care să cuprindă un număr cât mai mare de vieţuitori din 
mănăstiri. în acest sens s-au dat îndrumări pentru lichidarea analfabetismului, atenţia 
fiind îndreptată şi asupra îndrumării clerului în activitatea lui misionară - catehetică, 
precum şi catehizarea credincioşilor. S-au luat măsuri pentru întocmirea materialului 
catehetic care să fie pus la îndemâna clerului şi a poporului. 

A fost întocmită o „Carte de rugăciuni” şi o „Carte de învăţătură creştină”, pe 
înţelesul tuturor, o „Cazanie” scurtă. Din cele consemnate în rapoartele sectorului 
bisericesc din administraţia patriarhală s-a concluzionat că viaţa bisericească a înflorit. 
S-au făcut vizite, în special în Transilvania, în perioada 5-13 decembrie 1949. 

Faur, Augustin, pr. lect., „Monahismul românesc şi reorganizarea lui” în: 

StTeol, Seria a Il-a, II (1950), 3-6, p. 295-310. 

La început se aduc informaţii despre Sfântul Nicodim, organizatorul 
monahismului românesc şi se prezintă scurte date despre mănăstirile: Cozia, 
Cotmeana, Govora, Curtea de Argeş, Hurezi. Se menţionează apoi despre 
reorganizarea monahismului din Moldova la Mănăstirea Nemţ, sub ucenicii lui 
Nicodim (Pimen, Sofronie, Silvan). Se aminteşte despre mănăstirea Sf. Ioan 
Botezătorul, din Cenad, distrusă de unguri în secolul al Xl-lea, de Mănăstirea Prislop, 
ridicată de Nicodim, de Mănăstirea Sf. Mihail din Perii Maramureşului. O menţiune 
aparte se face pentru mănăstirile de călugăriţe: Iţcani, Agapia şi Văratic amintindu-se 
apoi rolul mănăstirilor: de apărare - ca fortăreţe; ca centre culturale ce au adăpostit 
şcoli, tipografii, şcoli pentru arte; centre de rezistenţă ale Ortodoxiei mai ales în 
Ardeal în faţa catolicilor, calvinilor etc. 

Florea, Justinian, arhim., „Din viaţa mănăstirilor noastre”, în: GBis, X (1951), 

1-3, p. 60-62. 

Informaţiile sintetizate în paginile acestui document sunt referitoare la 
încercarea monahilor de a trece la viaţa de obşte, textul fiind un raport al exarhului 
locului. 

Florea, Justinian, arhim., „Reorganizarea Mănăstirilor”, în: GBis, XI (1952), 

5-7, p. 277-281. 

Acţunile de reorganizare ale mănăstirilor însumează o serie de direcţii noi aduse 
în folosul dezvoltării vieţii monahale. Astfel, prin înfiinţarea Seminarelor monahale la 
mănăstirile Neamţ, Agapia şi Hurezi, se urmărea vitalizarea învăţământului teologic şi 
a monahismului. In mănăstiri avea loc şcolarizarea fraţilor şi a surorilor, iar duminica, 
după vecernie, aveau loc consfătuiri duhovniceşti. 

Birdaş, Emilian, protos., „Originea istorică a voturilor monahale”, în: GBis, 

XIII (1954), 9-10, p. 511-523. 

Articolul este dedicat monahismului, dezbătându-se concepţiile referitoare la 
originea monahismului, precum şi problema voturilor monahale. 

***, „Dare de seamă asupra activităţii administraţiei patriarhale pe anul 1955. 

Viaţa în mănăstiri”, în: BORom LXXIV (1956), 3-4, p. 318-331. 

La nivelul Patriarhiei erau înregistrate 188 de mănăstiri şi schituri, din care 115 
mănăstiri de călugări şi 73 de maici, totalizând 6156 de vieţuitori, din care 1245 
monahi, 432 fraţi, 2610 monahii şi 1869 surori. Viaţa spirituală se desfăşoară conform 
voturilor monahale. în Moldova se constată o afluenţă de tineret la mănăstirile de 
maici, la cele de călugări fiind mai redusă. 

Activităţile din mănăstiri sunt rugăciunea şi munca îmbinate alternativ şi 
armonios. Se evidenţiază în articol munca desfăşurată sub aspect meşteşugăresc, 
agricol şi intelectual, fiind organizate cooperative meşteşugăreşti de producţie mai ales 
în mănăstirile mari de maici. S-a eliminat analfabetismul, în mănăstirile cu mulţi 
vieţuitori funcţionând 56 de şcoli monahale, cu 1332 de elevi. 

Referitor la activitatea de îndrumare duhovnicească, articolul informează că ea 
nu s-a realizat în totalitate, temele tratate în 1955, fiind tot din „Regulamentul de 
Organizare a vieţii monahale”. Abaterile constatate de inspecţii au fost revendicate, 
dar şi sancţionate prin hotărârea Sfântului Sinod din 12 ianuarie 1956. Despre acţiunea 
de construcţie şi restaurare a bisericilor şi mănăstirilor-monumente istorice aflăm că a 
continuat şi în 1955, colectându-se fonduri în acest sens prin centre eparhiale, 
protoierii şi parohii. Darea de seamă din acest articol cuprinde un tabel al subvenţiilor 
acordate de Patriarhie din bugetul său pe anul 1955 diferitelor parohii, mănăstiri şi 
şcoli. 


G. pr., „Viaţa monahală în ul t imii zece ani”, în: BORom LXXVI (1958), 5-6, p. 
509-523. 

în viaţa Bisericii Ortodoxe Universale şi a diferitelor ei organisme, odată cu 
marile schimbări sociale contemporane, se observă o nouă conştiinţă în sensul că atât 
Ortodoxia, cât şi organismele ei conştientizează contribuţia lor în sobornicitatea 
creştină, acelaşi lucru constatându-se şi în viaţa monahală. 

Articolul aduce informaţii despre istoricul vieţii monahale pe teritoriul ţării 
noastre, menţionând că o perioadă nouă în viaţa monahismului începe odată cu venirea 
Sfântului Nicodim de la Tismana, care aduce de la Sfântul Munte monahismul 
filocalic, identic cu cel promovat de Cuviosul Paisie şi ucenicii lui de la Neamţ, 
Cernica şi Căldăruşani. Dar momentul de culme al acestui glorios trecut rămâne epoca 
de mare sinteză monahală românească a stareţului Gheorghe de la Cernica şi a 
ucenicilor săi. 

Odată cu mijlocul secolului al XlX-lea, viaţa monahală intră într-o perioadă de 
criză şi de dominaţie a spiritului laic. Dionisie Romano, când era stareţ la Neamţ, a 
încercat o ieşire din această situaţie, înfiinţând şcoli şi dispunând că nu va hirotoni 
preoţi şi diaconi fără a urma această şcoală. Apoi ajuns episcop la Buzău, deschide în 
1861 o Şcoală monahală la Schitul Nifon, dar şi alte şcoli pentru monahi, apărând 
sporadic şcoli şi la Putna şi Slatina. 

Primul patriarh, Miron Cristea, binecuvântează înfiinţarea unui Seminar 
monahal la Neamţ, transferat apoi la Cernica, care s-a desfiinţat după 16 ani. 
Patriarhul Justinian Marina propune un program prin care doreşte să facă din mănăstiri 
centre culturale şi spirituale puse în slujba societăţii. Prima contribuţie a fost 
„Regulamentul pentru Organizare” - o „pravilă” menită să lege trecutul cu prezentul. 
Mănăstirile au fost înzestrate cu biblioteci şi s-au ţinut şedinţe duhovniceşti şi 
conferinţe, articolul menţionând ca s-au impus ca centre de adevărată trăire 
duhovnicească, în ultima perioadă, Mănăstirea Sihăstria Neamţului, Schitul Rarău, 
mănăstirile Slatina, Frăsinei, Ciolanul, Sâmbăta, Poiana Mărului, Hurezi, Râşca. Se 
constată realizări deosebite în viaţa monahală pe linie administrativ disciplinară şi 
gospodărească. 

Vârtosu, Emil, „Eclisiarhul-păstrătorul arhivelor mănăstireşti”, în: BORom 

LXXIX (1961), 11-12, p. 1050-1054. 

Timp îndelungat, cancelaria domnească şi celelalte cancelarii mai importante 
din Ţara Românească şi Moldova au emis acte la cererea şi în interesul celor ce aveau 
nevoie de ele, dar fără să păstreze niciun fel de copii după ele. Această practică, 
denumită de cercetători drept „arhiva la destinatar”, a dus la distrugerea multor acte. în 
a doua jumătate a secolului al XVII-lea, în timpul domniei lui Constantin 
Brâncoveanu, s-a păstrat o condică a vistieriei, una de hrisoave şi un „anatefter”. 

De la mijlocul secolului al XVIII-lea, cancelaria domnească începe a păstra 
copii după unele acte emise. Tot de atunci se păstrează şi o serie de condici cuprinzând 
copii ale diferitelor acte aparţinând unor mănăstiri mai importante din Ţara 
Românească, scopul fiind asigurarea păstrării originalelor. în 1775, în timpul domniei 
lui Alexandru Ipsilanti, cancelaria se reorganizează, luându-şi obligaţia de a păstra o 
copie după cele mai importante acte pe care le emitea. Această obligaţie, cu timpul, s-a 
generalizat. Rolul de arhivă principală a ţării l-a îndeplinit Divanul Domnesc. După 

zidirea Mitropoliei şi după ce Divanul domnesc şi-a stabilit sediul în câteva odăi, rolul 
de păstrător al actelor mai importante ale ţării i-a revenit Mitropoliei. 

Tradiţia de a păstra în mănăstiri câte o mică arhivă a existat încă din secolul al 
XlV-lea. în vremuri grele erau depozitate în ascunzători. „Eclisiarhul” Mitropoliei 
avea datoria de a menţine buna rânduială în biserică, de a păstra odoarele ei preţioase, 
precum şi păstrarea arhivei Mitropoliei. Un document dat de către Alexandru Ipsilanti, 
domnul Ţării Româneşti, se ocupă pe larg de reorganizarea administrativă a 
mănăstirilor, la sfârşitul lui mai 1776. Actul său se ocupă nu numai de păstrarea 
odoarelor sacre, ci şi de păstrarea actelor şi a cărţilor vechi în condiţii bune, dând 
instrucţiuni precise. Se precizează că arhiva trebuie păstrată la Mitropolie. în articol 
mai sunt prezentate mărturii privind păstrarea arhivelor mănăstireşti în vremuri grele, 
după punerea în practică a acestui Regulament din 1776. Sunt reproduse mai departe 
ştiri privind arhiva şi biblioteca Mănăstirii Hurezi. Datorită grijii eclesiarhului arhivist 
vechile mănăstiri au păstrat în condiţii bune actele vechi, care sunt importante atât 
pentru istoria acelor lăcaşuri, cât şi pentru istoria întregii ţări. 

Ioniţă, Alex M., doctorand, „Viaţa mănăstirească în Dobrogea până în secolul 
al Xll-lea” în: StTeol, Seria a Il-a, XXIX (1977), 1-2, p. 81-90. 

Articolul este o lucrare de Seminar ce-şi propune să prezinte viaţa monahală din 
Dobrogea până în sec. al Xll-lea. Sunt aduse informaţii despre episcopul Teotim I, 
Dionisie Exigul, Ioan Casian, călugării sciţi, aşezămintele mănăstireşti de la Murfatlar 
- Basarabi, Dinogeţia-Garvăn, Niculiţel. 

Micle, Venianim, arhim. prof., „Despre monahismul ortodox român, anterior 
sec. al XlV-lea”, în: GBis, XXXVII (1978), 3-4, p. 300-317. 

în articolul menţionat se aminteşte faptul că Sfântul Nicodim de la Tismana 
zideşte cu sprijinul material al domnilor următoarele mănăstiri: Vodiţa, Tismana, Gura 
Motrului, Topolniţa, Coşuştea, Ilovăţ, Prislop. Sunt prezentate date sumare despre 
mănăstirile Vodiţa şi Tismana. 

Moisiu, AL, pr. prof., „Rolul monahismului ortodox-transilvănean în păstrarea 
conştiinţei de unitate naţională şi bisericească”, în: MitrArd XXIII (1978), 10- 
12, p. 746-753. 

Având ca nucleu de dezbatere monahismul, articolul cuprinde date despre 
monahism în general, monahismul transilvănean şi rolul monahismului ortodox - 
transilvănean în lupta pentru păstrarea conştiinţei de unitate naţională şi bisericească. 
Sunt oferite informaţii cu privire la mănăstirile mari din Ţările Române care au luptat 
pentru menţinerea unităţii naţionale bisericeşti, respectiv Mănăstirea Sâmbăta de Sus, 
cea din Feleac, Prislop, Silvaş, mănăstirea din Şinca, Râmei precum şi date despre 
ierarhi şi monahi apărători ai Ortodoxiei, respectiv Ilie Iorest, Sava Brancovici, 
Sofronie de la Cioara. 

Gheorghescu, Chesarie, arhim. dr., „Monahisnul ortodox în România”, în: 
MitrMold LXVI (1990), 5-6, p. 52-69. 

După o largă introducere în monahismul ortodox în general, sunt punctate cele 
mai importante evenimente istorice care au marcat viaţa monahală de pe teritoriul ţării 
noastre. Aflăm despre momentul anului 1359, când Iachint de Vicina a fost strămutat 
în scaunul de mitropolit al Ţării Româneşti la Curtea de Argeş. Este amintită 
reorganizarea monahismului făcută de Nicodim la Mănăstirea Neamţ, prin trei dintre 
ucenicii săi, şi sunt enumerate cele mai importante mănăstiri din Ţara Românească, 
Banat şi Transilvania. 

Se prezintă apoi date despre epoca lui Ştefan cel Mare a lui Petru Rareş şi cea a 
lui Constantin Brâncoveanu, fiind enumerate ctitoriile lor. Un alt moment important al 
monahismului românesc a fost reîmprospătarea vieţii spirituale realizată de Paisie 
Velicicovski. 

III. STUDII ŞI ARTICOLE DESPRE ISTORIA 
MITROPOLIILOR ŞI EPISCOPIILOR 

III. 1. STUDII ŞI ARTICOLE DESPRE ISTORIA 
MITROPOLIEI UNGROVLAHIEI 


Enăceanu, Ghenadie, arch., „Mitropolia Ungrovlahiei. Titulatura 

Mitropoliţilor”, în: BORom V (1880-1881), 3, p. 135-149. 

în titulatura mitropoliţilor Ungrovlahiei se pot observa doi factori istorici: 
factorul străin (bizantin) - care a determinat o parte din titlurile mitropoliţilor 
Ungrovlahiei şi factorul autohton. în articol este prezentată titulatura avută de 
mitropolitul Ungrovlahiei şi cum a variat aceasta în timp de la titlul stabilit în secolul 
al XlV-lea, până la 1881 - fiind prezentat rolul Patriarhiei de Constantinopol în această 
privinţă. 

Referitor la importanţa elementului românesc privitor la titulatura mitropoliţilor 
putem spune următoarele: în secolul al XlV-lea, datorită faptului că mitropoliţii erau 
greci, titulatura era aceea fixată de Patriarhia de Constantinopol. începând cu Mircea 
cel Bătrân, titulatura se modifică; în 1490 mitropolitul Pahomie se intitula „Vlădica 
Pahomie”; la 1615 pe tronul Mitropoliei Ungrovlahiei se afla mitropolitul Luca care se 
intitula „Mitropolit de Târgovişte”, iar la 1623 într-un document semnat de acesta, 
prin care se reglementează ca Mănăstirea Cotmeana să fie supusă Mănăstirii Cozia, se 
intitulează „Mitropolit a toată Ţara Românească”; urmaşii lui Luca - Grigorie şi 
Ştefan se intitulau cu titlul de „Vlădica”; la 1680 mitropolitul Teodosie se intitula pe 
Liturghia tradusă de acesta „Mitropolit al Târgoviştei şi Bucureştilor”, iar la 1702 
acesta se semna „Teodosie, Arhiepiscop al Bucureştilor şi Mitropolit al Transilvaniei”. 
De la instalarea domniilor fanariote, mitropoliţii au avut titulatura de „Mitropolit al 
Ungrovlahiei” - marcând dispariţia elementului românesc. De menţionat mai este şi 
faptul că indiferent cum se intitulau în unele acte, în relaţiile cu Patriarhia de 
Constantinopol, mitropoliţii foloseau titulatura dată de aceasta. 

N., N., pr., „Mitropolia Ungrovlahiei”, în: Vocea Bisericii I (1894), 3, p. 2-4. 

Pr. N. N. prezintă pentru început Catedrala mitropolitană din Bucureşti, care a 
fost finalizată în 1665, dar în care nu a fost oficiată slujbă decât abia în 1669. Sunt 
structurate câteva notiţe istorice despre întemeierea Mitropoliei Ungrovlahiei. 

A fost înfiinţată în 1359 din ordinul domnului Alexandru Basarab. Patriarhul 
Constantinopolului a decis ca Iachint („Hiachint” în text!) „Mitropolitul Vidinului” să 
fie „Mitropolit a Ungro-Valachiei”, neprecizându-se nimic despre reşedinţa 
mitropolitană care, probabil, era la Curtea de Argeş. După moartea lui Alexandru 
Basarab, Daniel, fratele lui Iachint, a fost hirotonit mitropolit pentru Ţara 
Românească. Daniel trece la viaţa monahală primind numele Antim. Mai târziu este 

hirotonit mitropolit pentru Valachia Mică, având reşedinţa la Severin, iar după 
moartea lui Iachint, acesta devine Mitropolit al întregii Ungrovlahiii. în 1401 
patriarhul intitulează pe mitropolitul de Argeş ca mitropolit al Ungrovlahiei, Exarh al 
plaiurilor şi al Severinului. 1517 este anul mutării Mitropoliei de la Argeş la 
Târgovişte, iar Curtea de Argeş se transformă în mănăstire. Pe data de 10 Octombrie 
1786, la stăruinţa domnului Alexandru Ipsilante, mitropolitul Grigorie primeşte de la 
Sofronie, patriarhul de Constantinopol, titlul de „Mitropolit al Cesariei Capadochiei”. 
Pe lângă titlurile menţionate mai sus, legea pentru alegerea mitropoliţilor a fost votată 
în 1872, oferind mitropolitului Ungrovlahiei şi titlul de mitropolit primat. în finalul 
articolului, autorul prezintă catedrala mitropolitană şi ca un punct turistic. Articolul 
conţine o fotografie. 

C., E., „Material pentru dreptul bisericesc român. Câteva cuvinte asupra 
administraţiei bisericeşti din timpul Eteriei”, în: BORom XVII (1894-1895), 1, 
p. 41-47. 

în perioada Eteriei, mitropolitul Dionisie Lupu împreună cu episcopul de Argeş 
Ilarion s-au retras la Braşov. Afacerile Mitropoliei Ungrovlahiei au fost conduse în 
această vreme de un episcop grec pe nume Benedict. Autorul articolului prezintă 
câteva documente prin care arată că şi în vremurile grele (perioada Eteriei) Mitropolia 
ţării trebuie să fie condusă de un reprezentat bisericesc numit în locul mitropolitului. 

Pocitan, V., preot, „Mitropolia Bucurescilor”, în: Consolatorul III (1900), 5-6, 
p. 91-93. 

Articolul dovedeşte faptul că cea mai veche Mitropolie română este a 
Ungrovlahiei, care a fost întemeiată la 1359. O organizare propriu-zisă a Bisericii 
noastre este cunoscută abia din secolul al XlV-lea, când, alături de un domn, avem şi 
un conducător al Bisericii, adică un mitropolit, existând o strânsă legătură între puterea 
lumească şi cea bisericească. 

Pe la 1462 Radu Vodă cel Frumos descalecă Bucureştiul ca scaun de domnie. 
Mitropolitul, fiind nevoit să-l urmeze, se mută şi el la Bucureşti, unde nu exista o 
biserică catedrală, recunoscută ca mitropolie. 

Radu-Vodă Mihnea şi fiul său Alexandru Coconul (1623-1627) au dorit să 
rezidească din temelie mănăstirea bunicului lor Alexandru Vodă Mircea, cu hramul Sf. 
Troiţă, ca să o transforme în biserică mitropolitană, dar gândul lor nu s-a realizat. Mai 
apoi, mitropolitul Ştefan (1647-1668), în 1665 se mută definitiv la Bucureşti şi îşi 
alege ca reşedinţă mitropolitană biserica lui Nedelcu Bălăceanu şi Mihnea Vornicul, 
numită Sf. Gheorghe Vechi. Această clădire, împreună cu celelalte dimprejurul ei, au 
servit ca reşedinţă mai bine de 30 de ani. Constantin Şerban Basarab ridică în 1654 o 
altă Mitropolie, care a fost jefuită în 1658, an în care domnul este mazilit. Mitropolitul 
Ştefan intervine însă şi scapă averea mănăstirii de la răpitori, dar, pentru mai multă 
siguranţă, mitropolitul se mută definitiv acolo cu reşedinţa. De atunci mănăstirea a 
rămas biserică mitropolitană. Articolul se încheie cu informaţii ale autorului 
referitoare la încercarea de a se ridica o altă reşedinţă mitropolitană. 

Stănescu, B., „Din istoria bisericei române”, în: Şcoala şi Biserica IV (1901), 

10, p. 153-156. 

Eparhia Râmnicului era administrată în 1800 de Nectarie, grec de origine, 
succesorul Iui Filaret, ce murise la întoarcerea lui Naum Râmniceanu din Transilvania 
(1795). După alungarea lui Ignatie de la cârmuirea Mitropoliei (1812), Nectarie îi ia 
locul pînă în 1813 când a fost ales mitropolit. După acesta urmează în scaunul 
episcopal Galaction, care fu forţat să-şi dea demisia. în 19 aprilie 1824, mitropolitul 
Grigorie sfinţi episcop la această eparhie pe arhimandritul Neofit, care, în 1840 este 
ales ca mitropolit. 

Tânărul monah Nifon este ridicat la treapta de iconom al episcopiei de Râmnic 
de către Neofit, în 1827, apoi, în 1848, după moartea episcopului titular de Râmnic, 
Nifon a fost numit locotenent sau cârmuitor provizoriu al acestei episcopii. în 1850, 
Calinic ieromonahul a fost ales, la data de 27 octombrie, episcop titular şi a 
administrat acestă eparhie, până în 1868. Episcopia de Argeş s-a înfiinţat în 1793, 
când noul mitropolit Dositei Filitis susţine în Divan necesitatea înfiinţării unei noi 
eparhii din judeţele Olt şi Argeş. Divanul înaintează această cerere domnului 
Alexandru Moruzi, indicând ca episcop al acestei eparhii pe Iosif al Sevastiei, care 
este acceptat şi, cu timpul, ocupă diferite funţii, iar în 26 octombrie 1820 se stinge din 
viaţă. Acestuia îi succede Ilarion, bulgar-grec (născut în 1777), „singurul orator pe 
acele vremuri”. La 8 noiembrie 1820, Ilarion a fost ales episcop de Argeş, arhimandrit 
al Mitropoliei şi egumen al Mănăstirii Dealul. Joacă rolul de consilier al lui Tudor 
Vladimirescu şi trece apoi cu boierii în Transilvania, în timpul Eteriei. în 1823, 
Grigore Ghica, domnul de atunci, îl chemă să reia scaunul episcopal, însă îl refuză 
temându-se de cruzimea turcilor, ca unul care luase parte activă în Eterie după 
insistenţa lui Tudor Vladimirescu la Cotroceni. 

Pe scaunul Mitropoliei se urcă acum fostul ierodiacon Grigorie, numit apoi şi 
„Dascălul”, care va rămâne în funcţie până la 1828, când Ilarion intră în ţară cu armata 
rusească, însă, după trecerea din viaţă a lui Grigore, Ilarion îşi reia scaunul până la 7 
ianuarie 1845, când moare. După acest moment, arhimandritul Clement a fost numit 
cârmuitorul Episcopiei până în 1850. 

C., E., „Averea Mitropoliei din Bucureşti la 1802”, în: BORom XXVI (1902- 

1903), 4, p. 397-400. 

Averea era alcătuită din: a)Evanghelii legate în argint - Tetraevanghelul rusesc, 
Evangheliar românesc ferecat în aur şi argint de la mitropolitul Filaret ce a fost dat 
episcopului Argeşului Iosif, Evanghelie grecească, Evanghelie românească, 
Evanghelie sârbească de la mitropolitul Ştefan, Evanghelie sârbească din vremea 
mitropolitului Luca, Evanghelie sârbească de la Radu Vodă; 

b) mitre - mitră de aur, mitră din vremea lui Constantin Brâncoveanu, mitră de 
la mitropolitului Grigorie; 

c) cârje - cârja de cristal, cârja de argint făcută de mitropolitul Antim, cârjă de 
argint făcută de mitropolitul Cozma, două cârje de sidef, cârjă de sidef de la vlădica 
Sardion, cârjă de abanos de la mitropolitul Cozma, cârjă de sidef de la mitropolitul 

Grigorie, cârjă de fildeş alb dată de banul Grigorie Brâncoveanu, cârjă de abanos a 
patriarhului Dionisie. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară”, în: BORom XXIX (1905-1906), 2, p. 175-188. Cu text în limba 
greacă. 

în articol sunt prezentate cele dintâi menţiuni ce se fac în documente, cu privire 
la istoria Bisericii române. Prima atestare documentară o găsim în izvoarele bizantine, 
mai exact în hrisovul din 1020 al împăratului Vasile II Bulgaroctonul, în care sunt 
menţionaţi vlahii din Bulgaria. Nicolae Dobrescu arată apoi ce înţeleg diferiţii istorici 
prin termenul de vlahi şi că aceşti vlahi erau dependenţi din punct de vedere bisericesc 
de Arhiepiscopia de Ohrida. Două cataloage din secolele XI-XII atestă existenţa unui 
episcopat special pentru români. în secolul al XH-lea se înfiinţează al doilea imperiu 
bulgar şi se întemeiază Mitropolia de Târnovo la 1186. Tot în acelaşi secol se 
înfiinţează şi statul sârb. N. Dobrescu arată, cu argumente, că a existat o confuzie în 
privinţa faptului că românii au fost dependenţi multă vreme de Arhiepiscopia de 
Ohrida. 

Existenţa românilor este adeverită pentru prima dată, la scriitorul bizantin 
Cinamus, în a doua jumătate a secolului al XH-lea. După acestea autorul articolului 
prezintă felul de viaţă al acestor români. în secolul al XlII-lea este atestată existenţa 
pentru prima dată a unui episcop ortodox la românii din nordul Dunării. La 14 
noiembrie 1234, Papa Grigorie a dat în Perugia, un document referitor la afacerile 
Episcopiei Cumane. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară”, în: BORom XXIX (1905-1906), 3, p. 270-278. Cu note de subsol 
(continuare). (A se vedea articolul din BORom an XXIX, 1905-1906, nr. 2, p. 
175-188.) 

Sunt prezentate mai întâi notiţie bibliografice în chestiunea întemeierii 
mitropoliilor din ţară, după care sunt expuse părerile diferiţilor autori cu privire la 
întemeierea mitropoliilor din cele două Principate. 

Petru Maior, în „Istoria Bisericească”, scrie că „în Ungro-Vlahia s-au făcut doi 
Mitropoliţi - unul care ţine locul celui de Nicomidia şi altul care ţine locul celui de 
Amasia”. 

Paharnicul Alexandru Geanoglu Lesviodacs, în „Istoria bisericească pe scurt”, 
spune că în 1362, mitropolit al Ungrovlahiei era Antim. După Lesviodacs, Antim este 
primul mitropolit al Ungrovlahiei şi tot la el îl găsim pe Atanasie ca mitropolit al 
Severinului. Tot Lesviodacs scrie că Ioasaf a fost primul mitropolit al Moldovei şi că 
în 1389, mitropolitul Ungrovlahiei, Timotei, a îmbrăcat schima cea mare în timpul 
unei boli, dar când s-a însănătoşit şi-a reluat scaunul înapoi. Autorul articolului 
atenţionează că aici este vorba de fapt de mitropolitul Antim al Ungrovlahiei şi nu de 
Timotei. 

Andrei Şaguna, în „Istoria Bisericii Ortodoxe”, scrie că la 1399 exista 
Mitropolie la Suceava şi Târgovişte. 


69 



Fr. Miklosich şi Iosif Miiller, în „Acta Patriarhatus Constantinopolitani”, au 
prezentat documentele referitoare la întemeierea Mitropoliei Ungrovlahiei şi la 
întemeierea Mitropoliei Severinului. în volumul II au prezentat acte referitoare la 
întemeierea Mitropoliei Moldovei. 

I. D. Petrescu, în „Mitropoliile ţării”, scrie „un antic episcopat de Argeş a fost 
ridicat la demnitatea de arhiepiscopat independent; la 1290 Radu Negru l-a adus cu 
sine pe episcopul Făgăraşului şi l-a făcut arhiepiscop peste toată Ţara Muntenească; 
Alexandru cel Bun a aşezat Mitropolia Moldovei la Suceava”. 

Filaret Scriban, în „Istoria bisericească a românilor pe scurt”, face mai multe 
afirmaţii eronate corijate de autorul articolului. 

E. Golubinski, în „Privire scurtă asupra istoriei bisericilor ortodoxe - bulgară, 
sârbă şi română”, are şi el numeroase erori de documentare şi interpretare referitoare 
la întemeierea Mitropoliilor româneşti. 

Melchisedec Ştefănescu, în „Cronica Romanului”, preia o serie de documente 
din „Acta Patriarhatus Constantinopolitani”. 

Ghenadie Enăceanu face şi el câteva confuzii în lucrarea sa „Creştinismul în 
Dacii şi creştinarea românilor”, greşeli pe care autorul articolului le sancţionează 
promt. 

Eudoxiu Hurmuzachi emite câteva păreri în „Fragmente zur Geschichte de 
Rumănien”, păreri ce sunt interpretate de N. Dobrescu. 

Cea mai completă şi argumentată opinie, la acea vreme, despre la întemeierea 
Mitropoliei Moldovei o întâlnim la Constantin Erbiceanu în „Istoria Mitropoliei 
Moldovei şi Sucevei”, aceasta fiind analizată, în mare, de autor. 

Dobrescu, Nicolae, dr., „întemeierea Mitropoliilor şi a celor dintâi mănăstiri 

din ţară”, în: BORom XXIX (1905-1906), 4, p. 423-434. (A se vedea articolul 

de mai sus în: BORom XXIX, 1905-1906, nr. 3, p. 270-278.) 

în continuare sunt prezentate notiţe bibliografice referitoare la întemeierea 
Mitropoliilor din ţară. C. Erbiceanu a publicat în revista Biserica Ortodoxă Română 
anii 1888-1889 sub titlul „Material pentru istoria bisericească şi naţională a 
românilor”, un extras din cartea „Acta Patriarhatus Constantinopolitani”, N. Dobrescu 
prezentând părerea sa cu privire la acest extras. 

A. D. Xenopol, în „Istoria românilor din Dacia Traiană”, scrie că „domnul 
Alexandru a fost câştigat de patriarhul Constantinopolului”, iar N. Dobrescu arată că 
documentele dovedesc exact contrariul acestei afirmaţii. 

Diaconul Vasile Predeanu în „Existenţa şi organizaţiunea unei ierarhii 
bisericeşti până la începutul secolului al XVII-lea”, se foloseşte de dovezi luate: de la 
autori străini, din colecţia de documente Hurmuzachi, din „Acta Patriarhatus 
Constantinopolitani”, din „Acta et diplomata monasteriorum et eclesiorum Orientis” 
pentru a arata că perioada anilor 1282-1288, trebuie să fie considerată ca data 
înfiinţării Mitropoliilor la noi. în această parte a articolului vedem cum N. Dobrescu 
combate cu argumente, afirmaţia de mai sus a lui Vasile Predeanu. 

La lucrările lui Ioan A. Grigoriu „Notiţe istorice asupra lui Iosif I (Ioasaf) Muşat 
Mitropolitul” şi a lui Gheorghe M. Ionescu „Influenţa culturii greceşti în Muntenia şi 

Moldova”, Nicolae Dobrescu face o scurtă analiză în ceea ce priveşte înfiinţarea 
Mitropoliilor de la noi. 

în finalul articolului sunt enumerate şi prezentate foarte pe scurt, în ceea ce 
priveşte chestiunea înfiinţării Mitropoliilor de la noi şi lucrările: „Istoria Bisericii 
române” de arhiereul I. Calist Botoşăneanu, „Etymologicum Magnum Romaniae” de 
B.P. Haşdeu, „Originile Principatelor Române” de Dimitrie Onciul. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară”, în: BORom XXIX (1905-1906), 5, p. 531-546. (A se vedea articolul 
de mai sus în: BORom XXIX, 1905-1906, nr. 4, p. 423-434) 

La începutul articolului sunt prezentate, în continuare, alte note bibliografice 
referitoare la întemeierea Mitropoliilor din ţară. Alexandru Ştefulescu, în lucrarea 
„Mănăstirea Tismana”, preia de la V. Predeanu afirmaţia conform căreia mitropoliile 
române au fost înfiinţate în intervalul de la 1282 până la 1288. 

Sunt abordate apoi următoarele lucrări: Nicolae lorga, „Istoria lui Ştefan cel 
Mare pentru poporul român”; Dr. Augustin Bunea, „Ierarhia românilor din Ardeal şi 
Ungaria”; George Popovici, „Istoria Românilor bănăţeni”; arhiereul Nifon N. 
Ploieşteanu, „Patru Conferinţe religioase”. 

Mai sunt prezentate situaţiile statelor din Balcani (statul Bulgar şi cel Sârb) şi 
istoricul întemeierii Mitropoliei Ungrovlahiei. Constituirea Ţării Româneşti a avut ca 
consecinţă imediată constituirea unei ierarhii proprii. în timpul domnului Alexandru 
Basarab s-a înfiinţat Mitropolia Ungrovlahiei. N. Dobrescu prezintă cele două 
documente din „Acta Patriarhatus Constantinopolitani”, din 1359, care fac referire la 
înfiinţarea Mitropoliei Ungrovlahiei. Primul act este din luna mai a anului 1359 şi prin 
acesta se arată că Sinodul Patriarhiei din Constantinopol acceptă strămutarea lui 
Iachint al Vicinei ca mitropolit al Ungrovlahiei. Al doilea document este o scrisoare a 
patriarhului către domnul Ţării Româneşti, prin care îi spune acestuia că a fost 
aprobată strămutarea mitropolitului Iachint al Vicinei ca mitropolit al Ungrovlahiei, cu 
condiţia ca biserica Ungrovlahiei să fie dependentă de Patriarhia din Constantinopol. 
Se prezintă apoi: motivele pentru care Sinodul Patriarhal din Constantinopol a 
acceptat strămutarea lui Iachint, date despre titlul „Ungro-Vlahias” şi despre Vicina. 
N. Dobrescu scrie că Vicina este localitatea Măcin şi aduce următoarele argumente: în 
scrierea grecească adesea se găsesc literele M şi B una în locul alteia, situarea 
localităţii în apropierea hotarului Ţării Româneşti, opera geografului arab Idrisi din 
secolul al XlI-lea în care este menţionat oraşul Bisina. în ultima parte a articolului 
sunt prezentaţi mitropoliţii Ungrovlahiei din a doua jumătate a secolului al XlV-lea. 
Iachint a păstorit de la 1359 până după anul 1370; de la 1372-1373 până la 1381 a 
păstorit Hariton, de la 1381 până în primii ani ai secolului al XV-lea a păstorit Antim. 
Acesta este amintit pentru ultima dată în documente în 1394. 

Din „Acta Patriarhatus Constantinopolitani” se mai poate observa că Antim şi 
Hariton au luat parte destul de des la Sinodul din Constantinopol. în ultimul deceniu 
ale secolului al XlV-lea şi primii ani ai secolului al XV-lea, participarea ierarhilor 
români la Sinodul de la Constantinopol este aproape inexistentă. N. Dobrescu prezintă 
câteva explicaţii pentru acest fapt: domnul Mircea cel Bătrân le-a interzis acestor 
ierarhi să-şi părăsească scaunele, pe scaunul Mitropoliei Ungrovlahiei ajunsese un 

român. în ultimele rânduri ale articolului aflăm amănunte despre jurisdicţia 
mitropolitului Ungrovlahiei. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară.” în: BORom XXIX (1905-1906), 6, p. 597-606. (A se vedea articolul 
de mai sus în: BORom XXIX, 1905-1906, nr. 5, p. 531-546) 

în prima parte a articolului se menţionează despre întemeierea Mitropoliei 
Severinului. N. Dobrescu prezintă trei documente din 1370, din „Acta Patriarhatus 
Constantinopolitani”, care fac referire la înfiinţarea acestei Mitropolii. Primul 
document este de la Daniil Critopol şi poartă data de 1 august 1370. Al doilea este un 
pitac al mitropolitului Iachint către patriarhul ecumenic, posibil din 1370. Al treilea 
document poartă data de 3 octombrie 1370 şi este actul prin care se face numirea unui 
al doilea mitropolit pentru Ţara Românească, în persoana lui Daniil Critopulos. 

După N. Dobrescu, motivele pentru care a fost numit un al doilea mitropolit 
pentru Ţara Românească sunt: domnul şi boierii cereau schimbarea lui Iachint, dar 
patriarhul nu a vrut să-l schimbe şi a mai numit un alt mitropolit; domnul a primit 
unele teritorii şi astfel populaţia care trebuia păstorită era mai numeroasă - acest fapt 
reclamând un al doilea mitropolit. Autorul articolului prezintă aici şi opinia lui E. 
Golubinski referitoare la această problemă: patriarhul dorea ca biserica Ungrovlahiei 
să nu iasă de sub jurisdicţia sa. în finalul acestei prime părţi cunoaştem care era 
jurisdicţia mitropolitului Severinului. 

în a doua parte a articolului sunt prezentaţi mitropoliţii de Severin. Aceştia au 
fost: Antim (1370-1381), Atanasie (1389 - peste 1400), acesta din urmă fiind 
menţionat pentru ultima dată în 1396-1397. în finalul articolului se aminteşte despre 
întemeierea celor dintâi mănăstiri din Ţara Românească, fiind prezentate amănunte 
despre viaţa monahală la bulgari şi sârbi. 

într-o notă de subsol din articol observăm că N. Dobrescu nu este de acord cu 
părerea lui G. Popovici, conform căreia sediul acestei Mitropolii ar fi fost Mănăstirea 
Vodiţa, aducând următoarele argumente: anul 1362, pe care G. Popovici îl susţine ca 
fiind anul întemeierii mănăstirii, nu poate fi susţinut, Vladislav Vodă a domnit de la 
1364-1372 şi abia de la 1368 teritoriul pe care a fost făcută mănăstirea a ajuns sub 
stăpânirea lui Vladislav Vodă. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară.” în: BORom XXIX (1905-1906), 7, p. 756-769. (A se vedea articolul 
de mai sus în: BORom XXIX, 1905-1906, nr. 6, p. 597-606.) 

După formarea Ţării Româneşti în secolul al XlV-lea, s-au ridicat primele 
mănăstiri prin călugării sârbi şi bulgari. Până în a doua jumătate a secolului al XlV-lea 
au existat în Ţara Românească numai biserici. 

în vremea domnului Alexandru Basarab exista biserica din Câmpulung şi, 
ulterior, aceasta a devenit mănăstire. N. Dobrescu scrie că prima mănăstire întemeiată 
în Ţara Românească a fost Vodiţa, întemeietorul ei fiind Vladislav Vodă, care a 
ridicat-o la îndemnul lui Nicodim. Data exactă a fondării ei nu se ştie, dar mănăstirea 
nu a putut fi ridicată înainte de anul 1364. Data admisă ca an al fondării este 1370. 

Domnitorul Vladislav a hotărât ca după moartea lui Nicodim (stareţul Vodiţei), 
doar părinţii mănăstirii să-şi aleagă egumen şi nimeni altcineva să nu numească 
egumen. în 1905 Mănăstirea Vodiţa era în ruine. 

Mănăstirea Tismana, cu hramul Adormirea Maicii Domnului, a fost începută în 
timpul domnului Vladislav Vodă şi terminată de Dan Vodă, care i-a acordat privilegiul 
ca părinţii bisericii să-şi aleagă singuri egumen. Cneazul Ştefan Lazarevici a dăruit 
acestor două mănăstiri 10 metoace din Serbia. 

Alte mănăstiri întemeiate în a doua jumătate a secolului al XlV-lea. 

Domnitorul Mircea cel Bătrân a ridicat Mănăstirea Cozia - documentul de 
fundare al acestui sfânt lăcaş poartă data de 20 mai 1388 - şi Mănăstirea Cotmeana - 
fapt atestat de hrisovul de la 18 iunie 1418. Prin documentul de la 20 mai 1388, acelaşi 
domnitor a închinat Mănăstirea Cotmeana, Mănăstirii Cozia. Un document din aceeaşi 
perioadă pomeneşte şi de Mănăstirea Strugalea, situată lângă Dunăre, în apropierea 
Giurgiu. Tot din timpul lui Mircea cel Bătrân datează şi Mănăstirea Snagov. 

în continuarea articolului N. Dobrescu istoriseşte despre Sfântul Nicodim de la 
Tismana şi despre preoţii şi bisericile din Ţara Românească. 

Nicodim s-a născut în prima jumătate a secolului al XlV-lea şi tradiţia spune că 
era rudă cu cneazul Lazăr al Serbiei. A fost instruit ca monah în Muntele Athos şi s-a 
remarcat ca mijlocitor la împăcarea dintre sârbi şi patriarhul de Constantinopol. Sosit 
în Ţara Românească împreună cu câţiva ucenici, a ridicat mănăstirile Tismana şi 
Vodiţa şi a introdus viaţa călugărească de obşte la noi. A corespondat cu patriarhul 
Eftimie al Târnovei, a scris un Evangheliar slavon în 1404, trecând la cele veşnice la 
26 decembrie 1406. în 1905 moaştele Sfântului Nicodim se aflau în biserica 
Patriarhiei din Ipek. 

Referitor la bisericile şi preoţii din Ţara Românească, sunt amintite: biserica din 
Câmpulung, biserica domnească de la Curtea de Argeş, care este mult mai veche decât 
biserica din timpul lui Radu Vodă, biserica Sfântul Dumitru din Craiova, despre care 
se spune că ar fi din timpul Asăneştilor, biserica de la Călimăneşti, zidită de Radu 
Vodă (1374-1384) şi biserica de la Severin care, din 1370, ar fi devenit reşedinţă 
mitropolitană. 

Erbiceanu, C., „Traducerea şi adnotarea actelor privitoare la înfiinţarea 

Mitropoliei Ungrovlahiei”, în: BORom XXX (1906-1907), 1, p. 16-32. 

în articol sunt publicate actele care privesc înfiinţarea Mitropoliei Ungrovlahiei 
traduse din „Acta Patriarhatus Constantinopolitani”. 

I. Primul document este din luna mai a anului 1359 şi conţine relatarea 
patriarhului Constantinopolului dată Sinodului despre starea chestiunii bisericeşti din 
Ungro-Vlahia şi cererea sa de a se admite şi a se trimite - în urma repetatelor cereri ale 
domnului Alexandru Basarab -, pe Iachint al Vicinei ca mitropolit al Ungrovlahiei. C. 
Erbiceanu scrie că „domnul Alexandru l-a invitat în Ţara Românească pe Iachint al 
Vicinei şi l-a convins pe acesta să fie mitropolit al ţării sale. Se presupune că înainte 
de venirea lui Iachint, mitropolitul de Vidin hirotonea preoţi pentru Ţara Românească. 
Vicina era situată în dreapta Dunării sub poalele muntelui Emu aproape de Dristra or 
Silistra, lângă răul cu asemenea numire. Prin acest act se mai arată că succesorii lui 
Iachint vor fi aleşi în ţară, dar trimişi la Constantinopol spre a fi hirotoniţi”. 

II. Act prin care domnul Alexandru Basarab este înştiinţat de Patriarhia din 
Constantinopol că i s-a aprobat cererea - aceea de a fi strămutat Iachint al Vicinei în 
Ungro-Vlahia ca mitropolit al acesteia. Tot în acest act i se aminteşte domnului ca nu 
cumva să facă ceva pentru a scoate biserica Ungrovlahiei de sub jurisdicţia Patriarhiei 
Constantinopolului. 

III. Act care conţine declaraţia oficială a lui Critopol, prin care acesta spune că 
nu va face nicio supărare, intrigă sau uneltire mitropolitului Iachint. C. Erbiceanu 
scrie: „se presupune că patriarhul şi Sinodul a cerut o astfel de declaraţie lui Critopol, 
deoarece Banatul Craiovei avea un fel de independenţă faţă de Valahia Mare”. Se mai 
presupune că Severinul şi o parte mică din Oltenia ar fi stat sub suzeranitate ungară şi 
bisericeşte acea parte nu cădea în jurisdicţia Mitropoliei Ungrovlahiei. Iachint l-a cerut 
pe Critopol ca mitropolit, fiindcă el era bătrân. 

IV. Act prin care mitropolitul Iachint al Ungrovlahiei se apără în faţa 
patriarhului şi a Sinodului patriarhal de acuzele care i s-au adus. Iachint nu a putut 
veni la Sinod, datorită stării sale precare de sănătate. 

V. Document din 1370, prin care Critopol a fost numit mitropolit al Severinului. 
Motivul acestei numiri a fost creşterea populaţiei. 

***, „Hrisovul lui Leon Voievod şi Ştefan Voievod domnul ţărei Româneşti”, 

în: Şcoala şi Biserica XI (1908), 1-2, p. 5-7. 

Articolul cuprinde documentul emis de domnul Leon, prin care acesta aşează şi 
întăreşte obiceiurile bune ale ţării, jurând înaintea mitropoliţilor şi episcopilor că le va 
ţine nestrămutat, după cum a fost şi mai înainte, în alte domnii (1631). 

Lapedatu, Alex., „Documente privitoare la istoria bisericii noastre”, în: 

BORom XXX (1906-1907), 2, p. 201-207. 

în articol sunt reproduse 5 documente. 

I. Document de la 17 decembrie 1773, ce cuprinde scrisoarea proin 
mitropolitului Grigorie Râmniceanu trimisă către mitropolitul ţării, prin care îl 
îndeamnă pe acesta să-l ridice pe arhimandritul Chesarie la treapta de episcop al 
Râmnicului. 

II. Document de la 1 iulie 1775, ce cuprinde scrisoarea episcopului Râmnicului, 
Chesarie, trimisă către proin mitropolitul Grigorie Râmniceanul, prin care îl 
înştiinţează pe acesta că unele pricini l-au silit să plece la Craiova şi îi oferă unele 
lămuriri cu privire la începerea lucrului în tipografia episcopiei. 

III. Document de la 10 august 1794, ce cuprinde scrisoarea mitropolitului 
Ungrovlahiei, Dositei Fillitis, trimisă către credincioşii din Eparhia Argeşului (nou 
înfiinţată), prin care îi înştiinţează că noul episcop al acestei eparhii este Iosif fost al 
Sevastiei. 

IV. Document de la 9 aprilie 1812, ce cuprinde scrisoarea exarhului Gavriil, 
trimisă către Nectarie episcopul Râmnicului, prin care îi comunică hotărârea Sinodului 
Bisericii Ruseşti, conform căreia cârmuirea Mitropoliei Ungrovlahiei a fost 
încredinţată episcopului Iosif al Argeşului. Din această scrisoare mai aflăm că fostul 
mitropolit Ignatie a fost chemat în Rusia. 

V. Document de la 26 iunie 1819, ce cuprinde protestul ierarhilor Ţării 
Româneşti către domnul Alexandru Şuţu, împotriva faptului că a fost ridicată o patra 
biserică catolică la Dudeşti şi că acolo a fost aşezat episcopul catolic Fortunat Ercolani 
de la Nicopole. Din document aflăm că în Ţara Românească erau trei biserici catolice: 
una la Bucureşti, alta la Câmpulung şi alta la Râmnic. Acest protest este semnat de 
ierarhii Ţării Româneşti şi anume: mitropolitul Dionisie, episcopul Iosif al Argeşului, 
Costandie al Buzăului şi Galaction al Râmnicului. 

Gârboviceanu, P., „Monumentele noastre religioase”, în: BORom XXXII 
(1908-1909), 1, p. 58-64. 

Articolul este alcătuit din două părţi. în prima parte se aminteşte despre 
importanţa monumentelor religioase pentru poporul român şi sunt reproduse cuvintele 
prof. C. Banu referitoare la patrie amintindu-se că: 

-la 1864 a avut loc secularizarea averilor mănăstireşti, dar nu s-au luat măsuri ca 
din ceea ce a fost secularizat o parte să fie ţinută pentru întreţinerea bisericilor şi 
mănăstirilor; 

-au fost restaurate mănăstirile Curtea de Argeş, Sfinţii Trei Ierarhi şi Sfântul 
Nicolae Domnesc din Iaşi; 

-biserica Sfântul Dumitru din Craiova şi Mitropolia din Târgovişte se află în 
curs de restaurare. 

în a doua parte a articolului se menţionează despre înfiinţarea Buletinului 
Comisiunii Monumentelor Istorice. în primul număr din acesta se arată scopul pentru 
care a fost înfiinţat şi, printre altele, este descrisă Mănăstirea Comana din judeţul 
Vlaşca, descriere făcută de Al. Lepădatu. 

Dobrescu, N,, „Din istoria bisericii române. Secolul al XV-lea. Mitropolia 
Ungrovlahiei”, în: BORom XXXIII (1909-1910), 8, p. 938-942. 

în 1359, în timpul domnului Nicolae Alexandru s-a înfiinţat Mitropolia 
Ungrovlahiei. De la 1359 la 1381 sunt cunoscuţi doi mitropoliţi: Iachint şi Hariton. Ei 
au fost urmaţi de Antim Critopulos. Acesta din urmă, grec de origine, a corespondat 
cu patriarhul bulgar Eftimie, a participat la Sinodul patriarhal din Constantinopol între 
anii 1381, 1382, 1383. Patriarhul Constantinopolului i-a acordat lui Antim titlul de 
„Exarh al întregii Ungarii şi Plaiurilor”. în 1389 Antim s-a îmbolnăvit, s-a retras din 
scaun şi a îmbrăcat schima cea mare, dar însănătoşindu-se a revenit la conducere. El 
este pomenit pentru ultima dată într-un document din 1394. 

în 1401 patriarhul Constantinopolului a adresat mitropolitului Ungrovlahiei, o 
scrisoare referitoare la un preot. în această epistolă, numele adresantului nu este 
menţionat. Autorul articolului presupune următoarele: fie că acest mitropolit nu era 
cunoscut patriarhului Constantinopolului, fiindcă fusese pus dintre români de Mircea 
cel Bătrân, fie că acest mitropolit era tot Antim. 

Dobrescu, N., „Din istoria bisericii române. Secolul al XV-lea. Mitropolia 
Ungrovlahiei”, în: BORom XXXIII (1909-1910), 9, p. 1033-1048. (A se vedea 
articolul din BORom XXXIII (1909-1910), 8, p. 938-942.) 

întâi sunt înfăţişate cauzele pentru care informaţiile despre mitropoliţii 
Ungrovlahiei din prima jumătate a secolului al XV-lea sunt foarte puţine sau chiar 
inexistente. N. Dobrescu scrie că, după pomelnicele de mitropoliţi scrise şi păstrate la 
Mitropolie, şirul mitropoliţilor Ungrovlahiei începe cu Antim (1381-1394 şi peste anul 
1400) se continuă cu Atanasie. Este posibil ca Atanasie să fi fost mitropolit al 
Severinului. El a fost urmat de Teodor, care a fost urmat de Maxim, căruia i-a 
succedat Macarie. Despre Maxim şi Macarie aflăm că au fost mitropoliţii Ţării 
Româneşti din primele decenii ale secolului al XVI-lea. 

Tot N. Dobrescu scrie că Teodor a păstorit în Ungro-Vlahia în prima jumătate a 
secolului al XVI-lea. La Conciliul de la Constanţa (1414-1418) a participat şi o 
delegaţie din Ţara Românească. într-o notă de subsol se aminteşte despre cei care au 
încercat să constituie lista mitropoliţilor Ungrovlahiei şi erorile pe care le-au făcut. 
Astfel, în lucrarea „Istoria bisericească” a lui Al. Lesviodacs, apare mitropolitul 
Antim, care a păstorit la 1362, după aceea este menţionat Timotei, care păstorea la 
1389 (N. Dobrescu demonstrează cu argumente că la 1389 păstorea Antim); apoi este 
menţionat Macarie I care păstorea la 1442, despre care, scrie N. Dobrescu că păstorea 
Mitropolia Ungrovlahiei la 1482. După aceea este menţionat Iosif, care era în funcţie 
la 1465 (şi aici N. Dobrescu îl corectează pe Lesviodacs); apoi este menţionat 
Macarie, care păstorea la 1483, afirmaţie susţinută şi de N. Dobrescu. 

Cercetătorul Golubinski, în lucrarea „Privire scurtă asupra istoriei bisericilor 
bulgară, sârbă şi română” îl pomeneşte ca mitropolit al Ungrovlahiei în secolul al XV- 
lea pe Macarie, care era în scaun la 1456, afirmaţie de care N. Dobrescu se îndoieşte. 

Ghenadie Enăceanu, bazându-se pe scrierea lui Lesviodacs, în lucrarea sa 
„Creştinismul în Dacii” aminteşte următorii mitropoliţi ai Ungrovlahiei: Timotei care 
a păstorit de la 1389 la 1442; Macarie - de la 1442 la 1465; Iosif - între 1465-1483; 
Pahomie, de lal490 la 1493. Afirmaţiile lui Ghenadie Enăceanu sunt infirmate de N. 
Dobrescu. 

G. M. Ionescu, în lucrarea intitulată „Istoricul Mitropoliei Ungrovlahiei”, merge 
pe aceeaşi linie cu Ghenadie Enăceanu. Mai sunt amintite aici şi lucrările: „Biserica 
ortodoxă şi cultele străine din Regatul României”, tipărită de Administraţia Casei 
Bisericii şi „Istoria bisericii româneşti şi a vieţii religioase a românilor”, de Nicolae 
Iorga. 


Dobrescu, N., „Din istoria bisericii române Secolul al XV-lea. Mitropolia 
Ungrovlahiei”, în: BORom XXXIII (1909-1910), 10, p. 1131-1140. (A se vedea 
articolul din BORom XXXIII (1909-1910), 9, p. 1033-1048). 

N. Dobrescu emite mai multe ipoteze referitoare la faptul dacă au participat sau 
nu delegaţii din Ţara Românească la Sinodul de la Ferarra-Florenţa (1438-1439). 
Despre mitropoliţii Ungrovlahiei din a doua jumătate a secolului al XV-lea aflăm că: 
mitropolitul Iosif apare într-un document de la domnul Radu cel Frumos, din 28 
octombrie 1464, prin care se acordă anumite privilegii Mănăstirii Snagov. în acest 
document îl întâlnim pentru prima dată pe mitropolitul ţării ca făcând parte din 
Divanul Domnesc. N. Dobrescu presupune că Iosif fusese mai întâi egumen al 
Mănăstirii Cozia, deoarece un egumen cu numele Iosif este menţionat anterior în două 

documente: unul din 1457 şi altul din 1464. Din 1464, ca egumen al Coziei, apare 
Simion. Se presupune că mitropolitul Iosif a păstorit până în 1474. 

în 1480 mitropolit al Ţării Româneşti era Macarie. De la el ne-au rămas două 
scrisori una trimisă către Ştefan Bathory şi alta către braşoveni. în 1475 egumen al 
Coziei era Macarie. Se presupune că acesta a ajuns mitropolit al Ungrovlahiei. Dacă 
egumenul Coziei, Macarie, este una şi aceeaşi persoană cu mitropolitul Macarie, atunci 
acesta a ajuns mitropolit înainte de anul 1478, deoarece la această dată egumen al Coziei 
era Ilarion. Ca mitropolit, Macarie, mai este amintit într-un document din 1482, prin 
care domnul Basarab cel Tânăr confirmă unele privilegii Mănăstirii Snagov şi într-altul 
dat de Vlad Călugăml (1482-1496) Mănăstirii Tismana în 1483. 

La 1493 în scaunul Mitropoliei Ungrovlahiei se afla Ilarion, fapt atestat de 
pisania Schitului Babele din Vlaşca - schit despre care aflăm că la 1910 nu mai exista 
şi că textul pisaniei sale se găseşte într-una din notele mitropolitului Neofit (1738- 
1754). Este posibil ca acest Ilarion să fie una şi aceeaşi persoană cu egumenul Coziei, 
Ilarion, cel amintit la 1478. Acesta din urmă mai este menţionat şi într-un document de 
la Vlad Călugărul din 1494, prin care se întăresc unele posesiuni Mănăstirii Bistriţa de 
Vâlcea. 

Dobrescu, N., „Din istoria bisericii române. Secolul al XV-lea. O altă eparhie 

în Ţara Românească. Mănăstirile.”, în: BORom XXXIII (1909-1910), 11, p. 

1281-1291. (A se vedea articolul din BORom XXXIII (1909-1910), 10, p. 1131- 

1140). 

în 1370 a luat fiinţă Mitropolia Severinului, titular fiind Antim Critopol. în 
timpul domnului Mircea cel Bătrân, mitropolit al Severinului a fost Anastasie. Acesta 
este menţionat în documente din anii: 1389, 1394 şi 1396. La 1420 Severinul este luat 
de unguri şi se presupune că existenţa Mitropoliei Severinului a încetat la această dată. 

Mănăstirile. 

în a doua jumătate a secolului al XlV-lea au luat fiinţă mănăstirile: Tismana, 
Vodiţa, Cozia, Cotmeana. 

1. Mănăstirea Vodiţa şi-a încetat existenţa la sfârşitul secolului al XV-lea şi 
începutul celui de al XVI-lea. în 1910 pe locul Mănăstirii Vodiţa se mai observau 
câteva ruine. 

2. Mănăstirea Tismana a fost condusă până la 26 decembrie 1406 de Sfântul 
Nicodim, când marele stareţ a trecut la cele veşnice. în 1910 moaştele sale se aflau la 
Ipec. Nicodim a corespondat cu patriarhul bulgar Eftimie de Târnovo şi de la el au 
rămas un felon şi o Evanghelie care se aflau la Muzeul din Bucureşti. 

Cel care i-a urmat lui Nicodim la conducerea mănăstirii a fost Agaton. Acesta a 
condus mănăstirea până în 1429, când este menţionat pentru ultima dată într-un 
document din 28 octombrie, în care se consemnează că a mijlocit la regele Sigismund 
al Ungariei să li se acorde câteva privilegii călugărilor mănăstirii. După aceea, ca 
egumen al celor două mănăstiri Tismana şi Vodiţa, apare în 1444 Gherasim. El este 
menţionat într-un document din acelaşi an dat de Ioan Corvin. într-un act emis la 
1479, dat de Basarab cel Tânăr (1477-1482), ca egumen al celor două mănăstiri este 
amintit Matei. Acest egumen mai este menţionat şi în alte documente - unul din 1480, 
altul din 1482 şi un altul din 1490, dat de domnul Vlad Călugărul. La 3 septembrie 

1491, egumen al Mănăstirii Tismana era Ioanichie. Acesta mai apare în documentele 
anilor 1493, 1497, 1502, iar în 1503 este menţionat pentru ultima dată. 

3. Mănăstirile Cozia şi Cotmeana au fost înfiinţate de Mircea cel Bătrân (1386- 
1418). Primul stareţ a fost Gavriil. La 28 martie 1415, Mircea cel Bătrân a vizitat 
Mănăstirea Cozia, prilej cu care i-a făcut acesteia o danie, fiind amintit la acea dată, ca 
egumen, Sofronie. La 16 septembrie 1440 îl întâlnim ca egumen al mănăstirii pe 
Dorotei, iar la 1457 pe Iosif. La 1466 egumen era Simion, apoi la 1475 „năstavnic” al 
mănăstirii era ieromonahul Macarie, pentru ca trei ani mai târziu, la 1478, să fie 
amintit în această funcţie, Ilarion. Iosif năstavnicul şi Dorotei egumenul sunt atestaţi în 
1488. Visarion este atestat ca egumen la 17 aprilie 1488, un alt Dorotei este atestat ca 
egumen în 1495, iar Simion este atestat ca egumen la 1501 şi 1505. 

La început mănăstirile Cotmeana şi Cozia au fost conduse de acelaşi egumen, 
dar, cu timpul, Cotmeana a devenit metoc al Coziei. La începutul secolului al XVII-lea 
Mănăstirea Cotmeana a fost închinată Mănăstirii Cozia de către mitropolitul Luca. în 
vremea domnului Constantin Brâncoveanu ambele mănăstiri, Cozia şi Cotmeana, au 
fost restaurate. în 1910, Mănăstirea Cotmeana se afla în ruină, iar din odoarele ei nu 
mai rămăsese decât un clopot, făcut în 1413 şi dăruit de Mircea cel Bătrân mănăstirii. 

Dobrescu, N., „Din istoria bisericii române. Secolul al XV-lea”. Mănăstirile. 

Biserica şi cultura”, în: BORom XXXIII (1909-1910), 12, p. 1355-1369. (A se 

vedea articolul din BORom XXXIII (1909-1910), 11, p. 1281-1291.) 

4. Despre Mănăstirea Dealu s-a crezut că a fost înfiinţată de Radu cel Mare 
(1496-1508). Ea datează din primele decenii ale secolului al XV-lea, fapt atestat de un 
document a lui Alexandru Voievod din data de 17 noiembrie 1431, prin care acesta 
dăruieşte mănăstirii două sate. Mănăstirea Dealu mai este amintită şi într-un document 
dat de Vladislav Vodă la 1451. în 1472 Radu cel Frumos îi face câteva danii 
mănăstirii, iar la 1478 este atestat ca egumen al ei Iosif. Radu cel Mare doar a reînnoit 
Mănăstirea Dealu. 

5. Mănăstirea Snagov - Cronica Ţării arată eronat că Vlad Ţepeş a ctitorit 
această mănăstire. în 1428 domnul Dan II a dăruit mănăstirii moşia Vrăieşti. La 7 
iunie 1431 stolnicul Drăghici a donat la Snagov o icoană a Maicii Domnului, iar în 
1441 Vlad Dracul i-a întărit mănăstirii câteva posesiuni. N. Dobrescu presupune că 
Vlad Ţepeş a făcut biserica de zid a mănăstirii. Domnitorul Radu cel Frumos i-a 
acordat obştii acestei mănăstiri dreptul de a-şi alege egumenul. Egumenii Mănăstirii 
Snagov din secolul al XV-lea au fost: Domeţian atestat în 1441, Vasianul (?) atestat în 
1464, Eftimie atestat în 1478, Domeţian atestat în 1487, Nicodim care la 1495 apare 
ca fost egumen al Snagovului. 

6. Mănăstirea Strugalea din judeţul Vâlcea - apare într-un document din 1409, 
prin care domnul Mircea cel Bătrân a scutit satul Pulcouţii, închinat de boier Galea, 
Mănăstirii Strugalea, ca să rămână spre folosul mănăstirii. 

7. Mănăstirea Glavacioc (judeţul Vlaşca) s-a crezut că a fost înfiinţată de Vlad 
Călugărul. Ea este mai veche datând din vremea lui Mircea cel Bătrân, fapt atestat de 
un document din 30 iulie 1507 de la Radu cel Mare, prin care acesta întărea satele 
Călugăreni de pe Neajlov şi Călugăreni de pe Teleorman „pentru că au fost închinate 
acesta sate de moşii noştri încă de Mircea Voievod”. Un alt document din 1441, dat de 

domnul Vlad Dracul arată că mănăstirea exista. Domnitorul Vlad Călugărul a reînnoit 
această mănăstire. în 1493 Vlad Călugărul a dat Mănăstirii Glavacioc o moşie, prilej 
cu care aflăm că la acea dată egumen era Sava. Tot Vlad Călugărul a mai făcut 
Mănăstirii Glavacioc o altă danie la 1495, prilej cu care aflăm că la acea dată egumen 
era Visarion. 

8. Mănăstirea Tânganu - a fost ctitorită de Radu cel Frumos, iar la 1910 era 
biserică de mir. 

Dintr-o notă de subsol aflăm următoarele: conform mărturiei din „Genealogia 
Cantacuzinilor”, Mănăstirea Târgşoru din Prahova a fost zidită de Vlad Dracu; un 
document din 1773 arată că Mănăstirea Târgşoru a fost făcută în secolul al XVll-lea 
de Antonie Vodă; că Mănăstirea Comana poate să dateze în forma ei primitivă din 
secolul al XV-lea; documentul din 1462 conţine informaţia conform căreia Mănăstirea 
Comana a fost fondată de Vlad Ţepeş este neîntemeiată; la sfârşitul secolului al XVI- 
lea şi începutul secolului al XVll-lea Mănăstirea Comana a fost reconstruită de Radu 
Şerban. 

9. Mănăstirea Govora (Vâlcea) - ctitorită de Radu cel Mare. Un act din 4 
februarie 1488, de la Vlad Călugărul, atestă că mănăstirea este mai veche. în acest 
document sunt menţionaţi egumenul Dorotei şi năstavnicul losif. Vlad Călugărul i-a 
mai făcut şi alte danii acestei mănăstiri în anii 1490 şi 1494. La 1495 ieromonahul 
Macarie i-a dăruit Mănăstirii Govora o vie la Ocnă. Domnitorul Radu cel Mare este 
cel care a reînnoit Mănăstirea Govora. între anii 1488-1499 ca egumen al Govorei este 
atestat Dorotei, dar la 1494 apare în această funcţie foii. 

10. Schitul Babele (Vlaşca) - a fost făcut de domnul Vlad Călugărul şi terminat 
în 1493 sau în ultimele luni ale anului 1492. Pisania acestui schit este amintită la 
mitropolitul Neofit al Ungrovlahiei (1738-1754). în 1910 acest schit nu mai exista. 

11. Mănăstirea Râncăciov (judeţul Muscel) -este din vremea domnului Vlad 
Călugărul şi este amintită în trei documente din anii 1497-1498. 

12. Mănăstirea Bistriţa (din Vâlcea) - ctitorie a Craioveştilor este datată în 
ultimele decenii ale secolului al XV-lea. Ea exista la 1492 căci, la această dată, banul 
Barbu i-a dăruit mai multe sate. Primul egumen al ei a fost Macarie. La această 
mănăstire au fost aduse de boierii Craioveşti moaştele Sfântului Grigorie Decapolitul. 

13. Schitul Tutana - la sfârşitul secolului al XV-lea exista la Tutana un schit de 
călugări, fapt atestat de un document de la Radu cel Mare din 1497. Schitul acesta a 
fost reconstruit în 1577 de Mihai Vodă. în 1910, din vechiul aşezământ monahal nu se 
mai păstra decât biserica. 

14. Tot din secolul al XlV-lea poate să dateze şi Mănăstirea Câmpulung, unde 
exista biserică de pe vremea lui Nicolae Alexandru. 

15. într-un document de la domnul Radu cel Mare, din 1500, este amintit şi 
schitul de maici Ostrovul, cu hramul Naşterea Maicii Domnului. N. Dobrescu scrie că 
acesta este primul schit de maici din Ţara Românească. 

Biserica şi Cultura - mănăstirile din Ţara Românească au fost cele mai 
importante focare de cultură. Datorită expansiunii Imperiului Otoman în aceste 
mănăstiri s-au refugiat şi călugări de peste Dunăre, care au adus cu ei cărţi şi 
manuscrise. Dintr-o notă de subsol reiese că: o Psaltire slavonă ce a fost scrisă în 
vremea lui Ştefan Duşan a fost găsită la Mănăstirea Bistriţa şi că exista aici şi un 

manuscris incomplet de la 1405, ce a fost adus de la Mănăstirea Chilandar. De la 
călugării din aceste mănăstiri ne-au rămas mai multe manuscrise: ceasloave, mineie, 
psaltiri etc.. 

S., D., „Un document de la Mircea”, în: Şcoala şi Biserica XV (1912), 1, p. 2-3. 

în acest articol se menţionează faptul că Mircea, domnul Ţării Româneşti, „de la 
munte până la marginea Ţării Tătărăşti şi domn perpetuu al Ţării Făgăraşului” 
dăruieşte egumenului Stanei şi fratelui său Călin moşia Scoreiu din Ţara Făgăraşului, 
anul 1391. 

Dobrescu, N., „Episcopie nouă în Dobrogea sau transformarea unei episcopii 

existente?”, în Revista ortodoxă, II (1913), 1, p. 6-9. 

Articolul conţine informaţii referitoare la înfiinţarea unei noi episcopii în 
Dobrogea. Autorul menţionează existenţa a trei variante pentru ca autoritatea 
bisericească să stăpânească peste teritoriile de curând câştigate, şi anume: anexarea 
teritoriului la una din eparhiile limitrofe, înfiinţarea unei noi eparhii în Dobrogea sau 
transformarea uneia dintre episcopiile existente deja în Episcopia Dobrogei. înlăturând 
de la început prima propunere deoarece teritoriu ar fi dificil de administrat şi de 
supravegheat întrucât eparhiile limitrofe aveau deja şapte, respectiv patru judeţe, 
autorul este de acord cu înfiinţarea unei noi episcopii. Pentru aceasta consideră că este 
nevoie ca episcopul noii eparhii să fie energic, să deţină vaste cunoştinţe bisericeşti şi 
profane, să fie călăuzit de o mare dragoste creştinească şi să înţeleagă oamenii în 
profunzimea lor. 

Se ia în considerare şi transformarea Episcopiei Dunării de Jos în Episcopia 
Dobrogei având autoritate asupra celor patru judeţe de peste Dunăre. Dacă se recurge 
la înfiinţarea unei noi episcopii, autorul este de părere că locul cel mai potrivit este 
Silistra deoarece se află pe teritoriu câştigat, se poate exercita conducerea şi 
supravegherea directă şi imediată a teritoriului şi este aproape de celelalte două judeţe 
din Dobrogea veche. 

Galaction, protosinghel, de la Acad. Imp. din Petrograd, „Mitropolitul 

Ungrovlahiei”, în: Viitorul XVII, 3-4, p. 2-3. 

în articol se explică de ce mitropolitul primat al României, Î.P.S. Conon 
(Arămescu-Donici), poartă titlul de „Mitropolit al Ungrovlahiei şi exarh Plaiurilor”. 
Luând în considerare relatările mitropolitului, precum şi date istorice, se menţionează 
că înfiinţarea Mitropoliilor în Ţara Românească se datorează împăratului bizantin 
Andronic II Paleologul. Datând din timpuri străvechi, bisericile Moldo- Vlahiei 
relaţionau cu Constantinopolul, fiind cunoscute următoarele: în Ungro-Vlahia erau doi 
mitropoliţi, unul în Aghira, numindu-se „a toată Ungurimea şi a Plaiului” şi altul 
aparţinând întregii Ţări Munteneşti, locţiitor al Amasiei (Alexandru Gianoglu 
Lesviodax, în „Istoria sa bisericească”, Bucureşti, 1845, pag. 402). Arhiepiscopul 
Transilvaniei avea relaţii canonice cu mitropolitul Ungrovlahiei, în subordinea lui 
fiind trei episcopi: al Maramureşului, al Silviei şi al Banatului (patriarhul Hrisant al 
Ierusalimului, în cartea sa tipărită la Târgovişte în 1740, pag. 72); mitropoliţii aveau în 

subordine alţi episcopi (Alexandru Gianoglu Lesviodax, în Istoria sa bisericească, 
Bucureşti, 1845, pag. 403, 405 şi 406). 

Din 1776, scaunul Mitropoliei ocupat de marele Grigorie a fost onorat de către 
Patriarhia Constantinopolului cu titlul de „Locţiitor al Cesariei-Kapadokiei”. 
Arhiepiscopul Ţării Ardealului din ţara ungurească se hirotonisea de către mitropolitul 
Ungrovlahiei. Sunt menţionate câteva hirotonii efectuate conform canoanelor 
bisericeşti răsăritene: ale lui Iosif Ieromonahul (1680), Varlaam, Teofil şi Atanasie. 

Stănescu, Dumitru, „Hrisovul lui Leon Voevod sin Ştefan Voevod domnul 
ţărei Româneşti”, în: Şcoala şi Biserica XVII (1914), p. 16-20. 

Articolul reproduce un hrisov din 1631, în care sunt consemnate deciziile luate 
de domnul Leon Vodă împreună cu Divanul Ţării cu privire la grecii din ţară. 

Gherontie, episcopul Constanţei, „Lista Mitropoliţilor Ungrovlahiei, în 
ordinea hronologică de la înfiinţarea Mitropoliei (1359) până la ridicarea ei la 
rangul de Patriarhat (1925), întocmită de P.S. Gherontie Episcopul Constanţei 
1926”, în: BORom XLIV (1926), 5, p. 241-245. 

Articolul conţine un tabel alcătuit din patru coloane intitulate astfel: „Nr. crt”, 
„Numele” (mitropolitului), „Anii în care a păstorit”, „Observaţiuni”. în contiunarea 
materialului s-au preluat din tabel informaţii referitoare la: 

1) Iachint (1359-1372/3) a primit titlul de exarh al Plaiurilor; 

2) Hariton (1372/73-1381) 

3) Antim (1381-1394?) - primul mitropolit al Severinului, nume de mirean 
Daniil Critopol. 

4) Atanasie (1394 - ?) 

5) Teodor (? - ?) apare în documente fără a-i fi menţionaţi anii de păstorire. 

6) Iosif (1462-1474?) - român, face parte pentru prima oară din Sfatul 
Domnesc. 

7) Macarie (1477-1490) 

8) Ilarion (1490/92-1501/02) - numele lui se găseşte în actele de fondare ale 
Schitului Babele. 

9) Maxim (1503-1508) - sârb având nume de mirean Gheorghe Brancovici. 

10) Macarie (1512-1520) - sârb, meşter de tipar slavon. 

11) Mitrofan (1520-1521) a fugit din ţară şi a revenit. 

12) Ilarion II (1521-1524). 

13) Mitrofan (a doua oară 1524-1536). 

14) Varlaam (1536-1544) - apare în pisania Mitropoliei din Târgovişte şi în 
inscripţia Mănăstirii Mislea. La 1926 Mănăstirea Mislea era închisoare de femei. 

15) Anania (1544-1558) - a venit de la Episcopia Buzăului. 

16) Simeon (1558-1560) - apare în pomelnicul Mitropoliei după Anania. Iorga 
îl pune între anii 1558-1560 şi susţine că vine după Anania care în 1558 a fost ucis 
împreună cu mai mulţi boieri şi cu episcopul de Buzău, Ieremia, de către domnul 
Mircea Ciobanu. 

17) Efrem (1560-1566) - în timpul păstoririi lui, Coresi a plecat în Transilvania. 

18) Daniil (1566-1568). 

19) Eftimie I (1568-1577) - a tipărit a doua carte a „Sbornicului Slavon” şi, în 
1574, a tipărit un „Octoih”. 

20) Serafim (1577-1585) - a dat tâlcul slavon al „Evangheliei” preotului Mihai 
după care s-a făcut „Cazania” din 1581. 

21) Mihail I (1585-1589/ 90) - pomenit de Lesviodacs şi apare în pomelnicul 
Mitropoliei. 

22) Nichifor (1589/90 - 1594/1595) - pomenit în 1590. 

23) Eftimie II (1594/95-1595). 

24) Mihail II (1595-1603) a negociat tratatul dezastruos a lui Mihai Viteazu cu 
Ardealul şi a luat parte la Sinodul de la Iaşi contra catolicismului. 

25) Ieremia (1603-1605) - apare în pomelnicul Mitropoliei. 

26) Luca (1605-1629) - fost episcop de Buzău, grec din Cipru. 

27) Grigorie (1629-1637) - român, care i-a afurisit pe grecii cămătari. 

28) Teofil (1637-1648) - fost stareţ al Mănăstirii Bistriţa, în timpul său s-a 
tipărit „Pravila de la Govora” (1640); a tipărit cu ajutorul lui Moxalie întâiul 
„Hronograf”, el a făcut racla Sfântului Grigorie Decapolitul. 

29) Ştefan (1648-1653) - a tipărit în 1652 „Pravila cea Mare”. 

30) Ignatie (1653-1668) - sârb, fost preot de mir, 

31) Teodosie (1668-1672) - român ardelean, călugărit la Cozia, a rostit pentru 
prima dată „Crezul” în limba română în biserică. în 1672 s-a retras la Mănăstirea 
Tismana. 

32) Varlaam (1672-1679) - s-a retras în 1679 la Mănăstirea Trivalea de lângă 
Piteşti. 

33) Teodosie a doua oară (1679-1708) - au apărut în timpul său: „Liturghierul 
slavon” cu tipic în limba română, „Evanghelia” (1682), „Apostolul” (1683), „Biblia 
după Septuaginta” (1688), a fost înmormântat în partea de nord a bisericii 
mitropolitane cam în dreptul Sfântului Altar. 

34) Antim Ivireanu (1708-1716) - era din Iviria, a fost caterisit, lăsat cu numele 
de mirean Andrei şi surghiunit în Muntele Sinai. Pe drum, însă, a fost omorât. A zidit 
biserica Antim. 

35) Mitrofan II (1716-1719). 

36) Daniil (1719-1732) - a zidit: biserica Vergului, biserica Tuturor Sfinţilor, 
paraclisul cu hramul Sfântul Gheorghe din Palatul mitropolitan. 

37) Ştefan (1732-1738) - a fost episcop de Buzău. 

38) Neofit (1738-1754). 

39) Filaret I (1754-1760) - egumen al Mănăstirii Sfânta Ecaterina din Bucureşti. 

40) Grigorie II (1760-1770) - a primit titlul de Locţiitor al Cezareei Capadociei, 
a adus moaştele Sfântului Dumitru cel Nou în 1774. 

41) Grigorie III (1770-1774). 

42) Grigorie II (1774-1787). 

43) Cosma (1787-1792) . 

44) Filaret II (1792-1793) - fost episcop de Râmnic. 

45) Dosoftei Fillitis (1793-1810) - egumen al Mănăstirii Sfântul Ioan din 
Bucureşti, a fost episcop de Buzău. 

46) Ignatie (1810-1812). 

47) Nectarie (1812-1819) cel din urmă mitropolit grec. 

48) Dionisie Lupu (1819-1823). 

49) Grigorie IV (1823-1828). 

50) Neofit (1828-1843) a fost locţiitor de mitropolit. 

51) Grigorie IV (1833-1834) - a tipărit numeroase cărţi. 

52) Neofit (1840-1848) a fost în fruntea mişcării de la 1848. 

53) Nifon (1848-1850, 1850-1875) - a înfiinţat Seminarul ce îi poartă numele. 

54) Calinic Miclescu (1875-1886) - în timpul său s-a dobândit Autocefalia 
Bisericii, s-a sfinţit Sfântul şi Marele Mir, s-a înfiinţat Facultatea de Teologie. 

55) Iosif Gheorghian (1886-1893, 1896-1909). 

56) Ghenadie (1893-1896). 

57) Atanasie Mironescu (1909-1911). 

58) Conon (1912-1918) - a demisionat în 1918 şi a trecut la cele veşnice în 

1922. 

59) Miron (1919 -) - primul patriarh al României. 

Scriban, arhim., „Bibliografie. Pr. Dominic Ionescu, «Schituri şi biserici de 
sat», Bucureşti 1931, 126 p”, în: BORom XLIX (1931), 1, p. 88. Recenzie. 

Cartea aminteşte despre marile bogăţii duhovniceşti ale trecutului nostru, 
păstrate mai ales în vetrele monahale. 

Scriban, arhim., „Bibliografie. Dr. Andrei Veress, «Documente privitoare la 
istoria Ardealului, Moldovei şi Ţării Româneşti», voi. 6, Acte şi scrisori (1600- 
1601), Bucureşti, Cartea Românească, 1933” în: BORom LI (1933), 11-12, p. 
583. Recenzie. 

Volumul prezentat conţine documente de seamă, inclusiv cu referire la 
lăcaşurile monahale, din vremea lui Mihai Viteazul. 

I., B., „Note bibliografice. Vîrtosu, Emil, «Chrysobulles valaques ornes de 
portraits princiers. Un chapitre nouveau de diplomatique roumaine» Bucureşti 
1947, 13 pp. + 7 planşe (extras din „Balcania”, X, 1947), în: BORom LXVI 
(1948), 11-12, p. 626. 

Articolul prezintă succint cercetările întreprinse de Emil Vîrtosu asupra unor 
documente româneşti, patru din secolul al XVII-lea şi unul din secolul al XVIII-lea, 
toate aparţinând Munteniei. Ele se referă la mănăstirile Dealul, Doiceşti, Tismana, 
precum şi la preoţii din Eparhia Buzăului şi la întemeierea unui spital de ciumaţi, la 
Dudeşti, lângă Bucureşti. La acestea, necunoscute până atunci, autorul adaugă un alt 
document, de la Matei Basarab, cu privire la Mănăstirea Dealul, făcând apoi câteva 
aprecieri asupra sistemului de împodobire a actelor domnitorilor munteni. 

Ciurea, Al. I., diac. asist., „Rezistenţa Bisericii româneşti faţă de prozelitismul 
catolic” în: StTeo, Seria a Il-a I (1949), 3-4, p. 205-225. 

Informaţii despre lupta împotriva tendiinţelor de catolicizare dusă în Moldova şi 
Ţara Românească până în 1918 şi despre activitatea episcopiilor ortodoxe şi catolice 
de aici: Episcopia Cumanilor-înfiinţată în 1228, durează până în 1241, atestată în 

scrisoarea papei Grigorie al IX-lea către Bela al IV-lea al Ungariei; Episcopia 
Milcoviei (sub această denumire este reînfiinţată, Episcopia Cumanilor în 1332-1375); 
Episcopia de Argeş (Mitropolia) se constituie în 1359 cu aprobarea patriarhului de 
Constantinopol; Episcopia de Severin - 1370. Schimbarea capitalei Moldovei de la 
Şiret la Suceava ar putea fi o reacţie faţă de Episcopia catolică de Şiret. 

Giurescu, Const. C., „întemeierea Mitropoliei Ungrovlahiei”, în: BORom 

LXXVII (1959), 7-10, p. 673-697. Cu o fotografie. 

Articolul are şase părţi. Prima parte se referă la situaţia Ţării Româneşti sub 
Basarab I întemeietorul. Aici autorul articolului admite ca posibilitate faptul că, pe 
lângă Basarab I, ar fi putut exista conducători bisericeşti. Cauzele care au dus la 
întemeierea Mitropoliei Ungrovlahiei au fost de natură demografică, politică şi 
economică. 

A doua partea a articolului se intitulează: „Recunoaşterea de către Patriarhia de 
Constantinopol a Mitropoliei Ungrovlahiei”. Actul din 1359 este unul de recunoaştere 
a unei stări existente, fiind analizat de C. Giurescu prin intermediul informaţiilor 
cuprinse în două documente referitoare la acesta. 

1. înscrisul sinodal prin care mitropolitul Iachint de Vicina, care stătea de mai 
multă vreme la curtea lui Nicolae Alexandru este recunoscut ca mitropolit al 
Ungrovlahiei; 

2. scrisoarea patriarhului ecumenic trimisă către domnul Nicolae Alexandru, 
prin care îi aduce acestuia la cunoştinţă hotărârea amintită. Tot din această secţiune 
mai aflăm: că iniţiativa alegerii şi strămutării lui Iachint de la Vicina în Ţara 
Românească i-a aparţinut lui Nicolae Alexandru şi nu Patriarhiei ecumenice, că 
Iachint se afla de ceva vreme la curtea lui Nicolae Alexandru; motivele care l-au 
îndemnat pe Nicolae Alexandru să-l aleagă pe Iachint. 

în a treia parte se aminteşte despre aşezarea şi importanţa Vicinei. Sunt 
prezentate diferitele opinii cu privire la aşezarea Vicinei. W. Tomaschek crede că 
Vicina coincide cu Măcin; N. Grămadă, P. Năsturel, Şt. Lupşa, G. Moisescu, Al. 
Filipescu cred că Vicina coincide cu Isaccea; N. Iorga aşează Vicina între Isaccea şi 
Tulcea; C. Brătescu înclină să creadă că Vicina era aşezată la Niculiţel; portulanele 
(hărţile maritime) din secolul al XlV-lea poziţionează Vicina în zona Isaccea. Mai este 
prezentat şi un istoric al Vicinei - când şi unde apare pentru prima dată numele 
acesteia. Predecesorul lui Iachint în scaunul Mitropoliei Vicinei ar fi fost Macarie. C. 
Giurescu prezintă trei menţiuni care arată că Ţara Românească în prima jumătatea a 
secolului al XlV-lea se întindea până la Chilia. De asemenea el crede că, la 1359, 
Vicina nu se mai găsea în Ţara Vlahilor. 

A patra parte a articolului prezintă aspectele religioase şi politice ale actului din 
1359. Sunt arătate motivele care l-au îndemnat pe Nicolae Alexandru să se adreseze 
Patriarhiei de Constantinopol şi aspectele politice ale actului din 1359. 

Ai cincilea capitol se intitulează: „Reşedinţa Mitropoliei. Mănăstiri muntene 
mai vechi decât Vodiţa”. Reşedinţa Mitropoliei se afla în Curtea de Argeş, în locul 
unde astăzi se găseşte ctitoria lui Neagoe Basarab. în sprijinul acestei afirmaţii avem 
trei izvoare: „Viaţa Patriarhului Nifon”, scrisă de Gavriil, Protul Muntelui Athos, 
pisania ctitoriei lui Neagoe Basarab şi hrisovul dat de Alexandru Ipsilanti Mănăstirii 

Curtea de Argeş. Pe acest loc, unde se află acum Mănăstirea Curtea de Argeş, a existat 
un lăcaş monahal anterior Mănăstirii Vodiţa. 

Basarab întemeietorul este primul ctitor al Mănăstirii de la Argeş - acest fapt 
este arătat de pomelnicul ei. Al doilea ctitor al acestui sfânt lăcaş a fost Mircea cel 
Bătrân şi al treilea a fost Neagoe Basarab, de unde rezultă că mănăstirea de la Argeş 
este prima mănăstire a ţării şi reşedinţă a Mitropoliei Ungrovlahiei, anterioară 
Mănăstirii Vodiţa şi Tismana. 

în legătură cu alte mănăstiri anterioare Vodiţei aflăm despre existenţa 
mănăstirilor în Transilvania. La anul 1204, papa Inocenţiu al IlI-lea îi ordonă 
episcopului din Oradea Mare să viziteze mănăstirile călugărilor greci din regatul 
Ungariei, de unde rezultă că în teritoriul dintre Carpaţi şi Tisa existau mănăstiri 
ortodoxe şi se presupune că şi în teritoriul dintre Dunăre şi Carpaţi existau mănăstiri. 

Hotărârea sinodală din 1359 menţionează „ca toţi clericii din acea ţară şi toţi 
sfinţiţii călugări şi laici să-l respecte şi să i se supună lui” (mitropolitului Iachint). 
După părerea autorului articolului în mai 1359 existau în Ţara Românească, în afară 
de Mănăstirea Argeş următoarele lăcaşe de cult religios: 

a) mănăstirea de pe locul Episcopiei de la Râmnicul Vâlcea, aducândându-se în 
sprijinul acestei afirmaţii argumentul că pomelnicul episcopiei începe cu Basarab I; 
Dan Voievod a ridicat aici biserica episcopiei din Râmnicul Vâlcea din temelie; 

b) Schitul Negru Vodă, de pe teritoriul comunei Cetăţenii din Vale, ctitorul său 
fiind Nicolae Alexandru (1352-1364), dar conform părerii autorului schitul exista din 
secolul al XlII-lea; 

c) în legătură cu soţia catolică a lui Negru Vodă este şi „Cloaşterul” din 
Câmpulung-Muscel - fosta mănăstire catolică de aici; tradiţia dar şi un document din 
1656 de la Constantin Şerban aminteşte de locul dăruit „Cloaşterului” de soţia lui 
Negru Vodă. 

După acestea C. Giurescu aminteşte despre lăcaşuri pe care tradiţia i le atribuie 
întemeietorului ţării. Astfel se menţionează faptul că lui Negru Vodă i s-ar datora 
următoarele mănăstiri: 

a) Arnota - Del Chiaro, reproducând tradiţia locală, spune că mănăstirea a fost 
întemeiată de Negru Vodă, b) Drăgăneşti; c) Bălteni, situată în nordul Bucureştilor, pe 
locul unde a avut loc o luptă între Negru Vodă şi tătari; d) Căscioare - situată lângă 
Dunăre. 

Contemporane cu Mănăstirea Vodiţa şi datând din timpul lui Vlaicu Vodă ar fi: 

a) Mănăstirea Cotmeana - pomelnicul ei alcătuit în 1781 începe cu Vlaicu Vodă; 

b) Mănăstirea Snagov - într-un mormânt din pronaosul bisericii s-au găsit 
monede din timpul lui Vlaicu Vodă. 

Pe locul Mănăstirii Vodiţa, înainte de ridicarea ei, a existat o altă mănăstire, fapt 
relevat de săpăturile arheologice efectuate în 1928. 

Ultima parte a articolului se intitulează: „O nouă Mitropolie a Severinului”. Aici 
sunt prezentate evenimentele care au dus la întemeierea acestei Mitropolii. Scrisoarea 
din 1370 arată că Iachint nu a participat, după suirea sa în scaunul de mitropolit al 
Ungrovlahiei, la niciun Sinod patriarhal. Datorită ofensivei catolice şi pentru a-şi 
menţine controlul asupra Bisericii Ungrovlahiei, patriarhul Filotei al 
Constantinopolului (1364-1376) l-a trimis în Muntenia în 1369 pe dicheofliaxul Daniil 

Critopol. Acesta i-a trimis patriarhului o scrisoare în care arată că trebuie să se 
înfiinţeze o nouă Mitropolie al cărei titular să fie el. Daniil s-a călugărit şi şi-a luat 
numele Antim. Numirea lui Antim şi crearea unei a doua mitropolii a fost o soluţie 
impusă şi admisă, iar nu cerută de ţară şi de domn, acestea rezultând din faptul că după 
moartea lui lachint, în 1372 scaunul său nu a fost ocupat de Antim, ci de un protejat a 
lui Vodă. Patriarhul a explicat înfiinţarea acestei noi Mitropolii invocând motive 
demografice. Reşedinţa noii Mitropolii, care a existat până în primii ani ai secolului al 
XV-lea, a fost Severinul. 

Şerbănescu, Niculae, pr. dr., „Titulatura Mitropoliţilor, jurisdicţia, hotarele şi 
reşedinţele Mitropoliei Ungrovlahiei”, în: BORom LXXVII (1959), 7-10, p. 
698-721. Cu două fotografii. 

Articolul are patru părţi. în prima se aminteşte despre titulatura Mitropoliţilor 
Ţării Româneşti. Aici se are în vedere atât titulatura dată de ei înşişi cât şi titulatura 
dată de alţii şi felul şi modul în care a variat aceasta în timp. în actul din 1359 
mitropolitul lachint de Vicina era intitulat astfel: „Prea Sfinţite Mitropolit a toată 
Ungro-Vlahia, prea iubit frate întru Domnul”. Mitropolitul Hariton al Ungrovlahiei se 
intitula astfel: „Smeritul mitropolit al Ungrovlahiei, preacinstit şi ţinând locul celui de 
Amasia şi Protul Sfântului Munte Athos”, iar cu alte ocazii acelaşi mitropolit se 
intitula: „Mitropolit al Ungrovlahiei şi Protos al Sfântului Munte Hariton”. 
Mitropolitul Antim Critopol se intitula: „Smeritul Mitropolit al Ungrovlahiei Antim şi 
ţinând locul celui de Nicomidia”, iar patriarhul ecumenic Matei I i se adresează, în 
1401, aceluiaşi mitropolit Antim cu titulatura „Prea Sfinţite Mitropolit al Ungrovlahiei 
prea cinstit şi exarh a toată Ungaria şi Plaiurilor”. 

în unele acte din 1412 mitropolitul Ungrovlahiei, Eftimie, apare cu titulatura 
„Eftimie cu mila lui Dumnezeu arhiepiscop şi mitropolit a toată Ungro-Vlahia”. La 
începutul secolului al XVl-lea, mitropolitul Macarie se intitula „Macarie Mitropolit a 
toată Ţara Românească, Plaiului şi Severinului”. în 1523 mitropolitul Ungrovlahiei 
Teodor se intitula „Vlădica Teodor” (în trecut termenul de vlădică îl desemna doar pe 
mitropolit). 

într-un document din 1554 de la domnul Pătraşcu cel Bun, în titulatura 
mitropolitului Anania apare pentru prima dată termenul de „arhimitropolit”: „Cinstitul 
şi prea sfinţitul arhimitropolit vlădica Anania”. în titulatura mitropolitului Eftimie din 
vremea lui Mihai Viteazu reapare adjectivul smerit: „Eftimie din mila lui Dumnezeu 
smeritul mitropolit a toată ţara Ungrovlahiei”. Urmaşul lui Eftimie, Luca din Cipru, 
este ultimul ierarh la care apare substantivul „arhimitropolit”. 

începând cu mitropolitul Ştefan al Ungrovlahiei, apare pentru prima dată în 
titulatura ierarhilor munteni titlul de „Domn, Domn”. în titulatura mitropolitului 
Varlaam al Ungrovlahiei din cea de a doua jumătate a secolului al XVll-lea, apare 
pentru prima dată sintagma de „Mitropolit al Bucureştilor”: „Varlaam cu mila lui 
Dumnezeu arhiepiscop şi mitropolitu alu Târgovişte şi alu scaunului Bucureştilor şi 
exarh Plaiurilor...” La 3 mai 1702, mitropolitul Teodosie îi scrie mitropolitului 
Atanasie al Transilvaniei o scrisoare din care se poate vedea că Târgovişte dispare din 
titulatura mitropolitului Teodosie: „Theodosius Dei gratia arhiepiscopus Bucharestens 
et Metropolita Transilvaniae”. în titulatura mitropolitului Antim fvireanu apare şi 

originea sa. Din 1774, în titulatura mitropolitului Grigorie al II-lea apare termenul de 
arhipăstor. La 10 octombrie 1776 titulatura se îmbogăţeşte cu alt termen: cel de 
„locţiitor al Cezareei Capadociei”, deoarece în această zi patriarhul ecumenic 
Sofronie, la intervenţia domnului Al. Ipsilanti, a hărăzit scaunului mitropolitan al 
Ungrovlahiei „ţinerea locului Chesareei”, în locul celui al Anghirei, avut până acum. 
în timpul mitropolitului Nifon titulatura conţine elemente noi „Nifon cu mila lui 
Dumnezeu Arhiepiscop şi Mitropolit al Ungrovlahiei, Exarh Plaiurilor, Primat al 
României şi Preşedinte al Sfântului Sinod”. Din 1873 datează şi formula de adresare 
către mitropolitul Ungrovlahiei cu referinţa „înalt Prea Sfinţite”. Din 1925 titulatura 
era astfel: „.. din mila lui Dumnezeu Arhiepiscop al Bucureştilor, Mitropolit al 
Ungrovlahiei şi Patriarh al României”. Din 1955 s-a hotărât ca titulatura patriarhului 
să fie „Prea Fericirea Sa Patriarhul. . .”. 

în a doua parte a studiului se aminteşte despre jurisdicţia Mitropoliei 
Ungrovlahiei. 

în secolul al XV-lea patriarhul ecumenic dă titulatura „Mitropolit al 
Ungrovlahiei, exarh a toată Ungaria şi al Plaiurilor” de unde rezultă că jurisdicţia 
mitropolitului Ungrovlahiei depăşea graniţele politice ale statului de atunci. Referitor 
la teritoriile desemnate de substantivul „plaiuri”, sunt mai multe păreri. Astfel, D. 
Onciu crede că termenul „plaiuri” desemna teritoriile de peste munţi, Almaşul şi 
Făgăraşul, iar I. Nistor este de părere că „plaiuri” se referea la vastele regiuni din 
Banat şi din Dacia Transilvană. Mitropolitul Ungrovlahiei a avut jurisdicţie asupra 
Transilvaniei până la Unirea din 1918. în titulatura mitropolitului Ungrovlahiei, 
Anania, găsim menţiunea „Podunaviei”: „.. din mila lui Dumnezeu prea sfinţitul 
Anania, Mitropolit a toată ţara Ungrovlahiei, a Podunaviei şi al tuturor Plaiurilor 
cinstit exarh”. Conform opiniei lui P.P. Panaitescu „Podunavia” ar fi însemnat 
Dobrogea. După anul 1859, Bucureştiul a devenit capitală iar mitropolitului 
Ungrovlahiei i se acorda un primat onorific. în 1925 a avut loc înfiinţarea Patriarhiei 
Române. 

în al treilea capitol se aminteşte despre hotarele Mitropoliei Ungrovlahiei şi se 
arată cum au variat aceste hotare în timpul celor 600 de ani de la înfiinţarea ei. 

în ultima secţiune se menţionează reşedinţele Mitropoliei Ungrovlahiei. Prima a 
fost la Curtea de Argeş - în biserica cu hramul „Adormirea Maicii Domnului”, 
biserică ce a fost înlocuită de Neagoe Basarab cu ctitoria sa, fapt atestat de pisania 
ctitoriei lui Neagoe şi de viaţa Sfântului Nifon, scrisă de Gavriil Protul. Cât a durat 
construcţia noii biserici, a lui Neagoe, Mitropolia a avut ca reşedinţă biserica Sfântul 
Nicolae Domnesc din Târgovişte. în secolul al XV-lea reşedinţa pe timp de vară a 
Mitropoliei era biserica din Curtea de Argeş, iar la sărbătorile importante, reşedinţa 
Mitropoliei devenea biserica din Târgovişte. Mitropolitul ar fi locuit la biserica Sfântul 
Gheorghe, ce era metoc al Mitropoliei. 

La 17 august 1517, Mitropolia s-a mutat oficial de la Argeş la Târgovişte. în 
1518 Neagoe Basarab a ridicat pentru Mitropolie o biserică cu hramul „înălţarea 
Domnului”, biserică ce a fost terminată în 1520 şi zugrăvită în 1537 de Radu Paisie. 
Mitropolia din Târgovişte a fost jefuită în 1611 de oamenii lui Gavriil Bathory şi a fost 
reparată de Matei Basarab, care a înfiinţat aici o tipografie. Mitropolitul Teodosie a 
refăcut-o din nou în 1707-1708, iar la 1709 Antim Ivireanu a adus aici tipografia de la 

Râmnic. La 1889 lăcaşul a fost restaurat de Lecomte de Nouy, în 1893 biserica a fost 
dărâmată şi în locul ei a fost ridicată alta ce a fost terminată în 1933. 

în 1668 domnul Radu Leon emite un hrisov prin care Mitropolia se mută oficial 
la Bucureşti. Totuşi şi înainte de această dată mitropoliţii au locuit la Bucureşti în 
Mănăstirea Radu Vodă - locul unde erau găzduiţi înalţii prelaţi şi căreia i se spunea 
chiar „Mitropolie”, fapt atestat de un hrisov din 1580. 

Mănăstirea Radu Vodă a fost ridicată în a doua jumătate a secolului al XVI-lea 
de către domnul Alexandru al II-lea (1568-1577). Săpăturile arheologice din anii 
1953-1954 arată faptul că aici ar fi existat un alt lăcaş datând posibil din secolul al 
XV-lea. Actul din 31 decembrie 1616 de la Alexandru Iliaş arată că mănăstirea a fost 
zidită din temelie de Alexandru Voievod. Această ctitorie a fost distrusă însă de oştile 
lui Sinan Paşa în 1595. La 1613 domnul Radu Mihnea o reclădeşte, iar fiul său 
Alexandru o termină în 1625. încă din 1613 mănăstirea a fost închinată de către Radu 
Mihnea Mănăstirii Ivir din Muntele Athos, iar în 1629 Radu Mihnea i-a închinat 
mănăstirii din Bucureşti Mănăstirea Tutana. Pentru o scurtă perioadă, în secolul al 
XVIII-lea, Mănăstirea Radu Vodă a fost şi reşedinţă domnească. 

în timpul mitropolitului Grigorie (1629-1637), reşedinţa Mitropoliei 
Ungrovlahiei a fost Mănăstirea Stelea din Bucureşti cu hramul „Adormirea Maicii 
Domnului”. Stelea era situată în apropierea bisericii Sfânta Vineri Hereasca şi a fost 
zidită în cea de a doua jumătate a secolului al XVI-lea, posibil în prima domnie a lui 
Mihnea Turcitul (1577-1583), de către spătarul Stelea. Pentru zidirea acestui lăcaş 
monahal ctitorul a chemat câţiva călugări din Ivir, drept pentru care mănăstirea s-a 
numit şi „a Ivirilor”. Spătarul Stelea a închinat-o lavrei Iviron din Muntele Athos. La 
1595 mănăstirea a avut de suferit de pe urma oştilor lui Sinan Paşa. Mitropolitul 
Grigorie a refăcut-o în 1630, iar din acel an până în 1637 a fost reşedinţă a 
Mitropoliei. 

Cu timpul, Mănăstirea Stelea a devenit metoc al Mănăstirii Radu Vodă, iar la 
începutul secolului al XlX-lea a ajuns biserică de mir, fiind refăcută în 1839 dar a fost 
distrusă în 1847 de incendiul care a afectat grav Bucureştiul. 

La biserica Sfântul Gheorghe Vechi pisania, din 1849, indică că sfântul lăcaş a 
fost scaun mitropolitan timp de 30 de ani şi că a fost ctitorită de vornicul Nedelcu şi de 
soţia sa Anca în 1492 - dată falsă după cum spune autorul articolului, deoarece un 
vornic cu nume de Nedelcu întâlnim abia în timpul domniei lui Petru cel Tânăr (1559- 
1568). Biserica Sfântul Gheorghe Vechi a fost aleasă ca scaun mitropolitan după anul 
1637. Ea a fost grav afectată de incendiul din 1847 şi a fost refăcută între 1875-1880 
de protopopul Teodor. 

Ultima reşedinţă a Mitropoliei - actuala Catedrală patriarhală a căpătat această 
funcţie în 1668, are hramul „Sfinţii împăraţi Constantin şi Elena” şi este ctitoria 
domnului Constantin Şerban Basarab. Ea a fost făcută pe locul unde se afla un schit de 
lemn numit „schitul lui Oprea Iuzbaşa”. Domnul Radu Leon stabileşte ca acest lăcaş 
să fie „Sfântă Mitropolie a Ţării” la 8 iunie 1668. 

Şerbănescu, Niculae, pr. dr., „Mitropoliţii Ungrovlahiei”, în: BORom LXXVII 

(1959), 7-10, p. 722-826. Cu 14 fotografii. 

în articol sunt prezentaţi cei care au păstorit Mitropolia Ungrovlahiei în cei 600 
de ani de când s-a înfiinţat această instituţie. Din începutul articolului aflăm că autorul 
îi prezintă pe mitropoliţii Ungrovlahiei pe baza următoarelor izvoare: pomelnicul 
Mitropoliei Ungrovlahiei, pomelnicul bisericii Domniţa Bălaşa, pomelnicul Mănăstirii 
Curtea de Argeş, pomelnicul Mănăstirii Tismana. Tot de la autorul articolului aflăm că 
în prima jumătate a secolului al XV-lea ştirile despre mitropoliţii Ungrovlahiei sunt 
inexistente. Niculae Şerbănescu prezintă apoi opinia lui Nicolae Dobrescu, opinie 
conform căreia în prima jumătate a secolului al XV-lea în Ţara Românească nu se 
introdusese obiceiul ca mitropolitul să facă parte din Divanul Ţării. Alte argumente 
pentru care în secolul al XV-lea ştirile despre mitropoliţii Ungrovlahiei sunt aproape 
inexistente sunt: starea de decadenţă ce a urmat după domnia lui Mircea cel Bătrân, 
faptul că mitropolitul avea reşedinţa la Argeş pe când domnitorii au avut reşedinţa la 
Târgovişte. 

în secolul al XVI-lea, domnul Radu cel Mare (1495-1508) reorganizează 
biserica Ungrovlahiei cu ajutorul fostului patriarh ecumenic Nifon. Acesta a cerut 
mutarea scaunului mitropolitan de la Argeş la Târgovişte şi a hotărât înfiinţarea 
Episcopiei de Râmnic şi a celei de la Buzău. Datorită faptului că nu a îngăduit o 
căsătorie necanonică, în 1505, Nifon a părăsit ţara. El a trecut la cele veşnice în 1508 
şi a fost canonizat în 1517, cu prilejul târnosirii mănăstirii lui Neagoe Basarab de la 
Curtea de Argeş. După ce scrie toate acestea, Nicolae Şerbănescu aminteşte despre cei 
care au încercat să întocmească o listă a mitropoliţilor Ungrovlahiei. Aceştia au fost: 
G. Lesviodacs, I. D. Petrescu, E. Golubinski, Ghenadie Enăceanu, Petru 
Gârboviceanu, Nicolae Iorga, N. Dobrescu ş.a.. După aceea sunt enumeraţi 
mitropoliţii Ungrovlahiei şi se prezintă date biografice şi despre activitatea lor, precum 
şi în ce documente apar menţionaţi. 

1. Iachint de Vicina (1359-1372)- grec de origine, a fost mitropolit al Vicinei. 
Domnitorul Nicolae Alexandru i-a cerut patriarhului ecumenic Calist să-l pună în 
fruntea bisericii. Patriarhul Calist acceptă, dar pune unele condiţii referitoare la 
independenţa Mitropoliei Ungrovlahiei şi, ca urmare a acceptării acestora, Eparhia 
Vicinei s-a desfiinţat, iar Iachint s-a stabilit la Argeş. Datorită faptului că Iachint nu s- 
a dus deloc la Patriarhia ecumenică de când s-a mutat la Argeş, patriarhul Filotei l-a 
trimis pe dicheofilaxul Daniil să vadă ce se întâmplă cu Iachint. Acesta i-a scris 
patriarhului că nu a putut merge la Constantinopol datorită bătrâneţilor. După aceea 
Filotei a înfiinţat o nouă Mitropolie a Severinului, invocând motive demografice. în 
timpul păstoririi lui Iachint vine în ţară călugărul Nicodim, cel care a întemeiat 
Mănăstirea Tismana. Numele lui Iachint nu este trecut decât în pomelnicul Mănăstirii 
Tismana şi al Schitului Topolniţa. 

2. Hariton (1372-1381) - înainte de a ajunge mitropolit al Ungrovlahiei a fost 
stareţ al Mănăstirii Cutlumuş din Sfântul Munte şi Protos al Sfântului Munte. A venit 
în Ţara Românească între anii 1364-1369 la domnul Vlaicu Vodă, pentru a-i cere 
ajutor pentru mănăstirea sa. în 1372 Hariton a fost numit mitropolit al Ungrovlahiei, 
actul său de numire arătându-ne şi prerogativele pe care le deţinea. Din articol mai 
aflăm că în timpul păstoririi sale era refugiat în Ţara Românească mitropolitul Daniil 
al Vidinului. Se presupune că Hariton a murit în 1381 la Constantinopol. El este 
menţionat în pomelnicul Mănăstirii Tismana şi al Schitului Topolniţa. 

3. Antim (c. 1381-c. 1402) - a fost înainte mitropolit al Severinului. Lui i s-a 
acordat titlul de „Exarh al întregii Ungarii şi al Plaiurilor”. Antim a corespondat cu 
patriarhul Târnovei, Eftimie. între 1388-1389 Antim a fost lovit de o boală grea şi 
crezând că i se apropie sfârşitul a îmbrăcat schima monahală schimbându-şi numele în 
Timotei, dar în 1389 Antim s-a însănătoşit şi şi-a reluat păstorirea. A fost menţionat 
într-un hrisov din 1391 dat de domnul Mircea cel Bătrân care privea Mănăstirea 
Cozia. 

4. Teodor (1402(?) - (?)) - este prezent în pomelnice imediat după mitropolitul 
Antim al Ungrovlahiei şi Atanasie al Severinului. Este posibil ca el să fi fost aceeaşi 
persoană cu mitropolitul de Melitene (Metilene) trimis în Moldova pentru a ridica 
afurisenia aruncată asupra bisericii moldovene. 

5. Eftimie (c. mai 1412 - ?) - este pomenit în două acte din 1412. în acestea se 
constată pentru prima dată folosirea termenului de „arhiepiscop” de către ierarhii 
Ungrovlahiei. 

6. Iosif (c. 1464 - ?) - apare într-un hrisov din 1464 dat de Radu cel Frumos 
(1462-1474), prin care domnul întăreşte Mănăstirii Snagov mai multe proprietăţi şi îi 
dă privilegiul de a-şi alege egumen dintre călugării săi. Se presupune că înainte de a 
ajunge mitropolit al Ungrovlahiei, Iosif a fost egumen la Mănăstirea Cozia. 

7. Macarie (c. 1482,1483- ?) - nu se ştie când şi-a început păstoria, dar un stareţ 
cu acelaşi nume se întâlneşte la Mănăstirea Cozia în 1475. Dacă acest Macarie este 
unul şi acelaşi cu mitropolitul Ungrovlahiei, atunci numirea sa, în opinia lui Nicolae 
Dobrescu, s-a făcut înainte de 9 ianuarie 1478, când la Cozia era alt stareţ numit 
Ilarion. Prima menţiune documentară sigură despre Macarie datează din 1482, când 
apare într-un hrisov dat de Basarab ce Tânăr, prin care îi întărea Mănăstirii Snagov 
mai multe proprietăţi. Macarie mai apare şi într-un hrisov din 1483 dat de domnul 
Vlad Călugărul (1482-1495), prin care i se întăreşte Mănăstirii Tismana proprietatea 
asupra mai multor sate. De la Macarie s-au mai păstrat două scrisori - una trimisă 
către principele Ştefan Bathory şi una către pârgarii din Braşov. 

8. Ilarion (c. 1493, 1494 - ?) - este posibil ca acest Ilarion să fie stareţul de la 
Mănăstirea Cozia din 1478 şi, dacă este adevărată prezumţia, atunci alegerea sa s-a 
făcut înainte de 17 aprilie 1488, căci la această dată stareţ era Visarion. Mitropolitul 
Ilarion este menţionat în pisania din 1493 a Schitului Babele, schit ce a fost zidit de 
Vlad Călugărul şi în hrisovul din 1494, prin care domnul Vlad Călugărul întărea 
Mănăstirii Bistriţa din Vâlcea daniile făcute de ctitorii ei, boierii Craioveşti. Se 
presupune că în timpul lui Ilarion, banul Barbu Craiovescu a adus în ţară, în 1497- 
1498, moaştele Sfântului Grigorie Decapolitul. 

9. Maxim (c. 1505-1512) - sârb din familia Brancovici, a venit la curtea lui 
Radu cel Mare datorită împrejurărilor politice. Se presupune că a fost în solie la regele 
Ungariei Vladislav II şi la saşii din Transilvania. Maxim este menţionat într-un hrisov 
din 1508 dat de domnul Mihnea cel Rău (1508-1510) prin care i se întăreşte Mănăstirii 
Bistriţa unele sate de ţigani. Domnul l-a trimis pe Maxim în solie la regele Ungariei, 
dar de frica sa (a lui Mihnea) a rămas peste hotare. între anii 1508-1512 scaunul 
Mitropoliei Ungrovlahiei a rămas neocupat fiindcă se aştepta întoarcerea lui Maxim. 
La 1512 domnul Neagoe Basarab îl chemă pe Maxim în Ţara Românească, acesta se 

întoarce, dar nu-şi mai ia scaunul înapoi, ci îi cere voie domnului să se ducă în ţara sa. 
Neagoe Basarab a acceptat. 

10. Macarie (c. 1513-1521) - a fost hirotonit de însuşi patriarhul ecumenic 
Pahomie, care se afla la curtea lui Neagoe Basarab. Prezenţa lui Macarie în scaunul 
Mitropoliei Ungrovlahiei este atestată de lucrarea lui Gavriil Protul „Viaţa Sfântului 
Nifon”. Despre Macarie mai aflăm: că a luat parte la sfinţirea Mănăstirii Argeş - 
ctitoria lui Neagoe; că în vremea sa Mitropolia s-a mutat de la Argeş la Târgovişte; că 
el a primit în ţară moaştele Sfântului Nifon şi le-a dus la Mănăstirea Dealul, pentru ca 
Radu cel Mare să fie iertat de păcatul ce l-a făcut faţă de Nifon; că a avut mare trecere 
pe lângă domnul Neagoe Basarab şi că în timpul păstoririi sale, între 1518-1520, 
Neagoe Basarab a zidit Mitropolia din Târgovişte. 

Autorul articolului încearcă să răspundă la întrebarea „Dacă vlădica Macarie 
este acelaşi cu ieromonahul tipograf Macarie, venit în Ţara Românească din 
Muntenegru?”. Această ipoteză a fost susţinută de Al. Odobescu, N. Iorga, Nicolae 
Dobrescu etc. P.P. Panaitescu infirmă ipoteza menţionată mai sus, aducând 
următoarele argumente: un simplu ieromonah nu putea ajunge direct mitropolit, 
trecând peste episcopii şi stareţii de mănăstiri, că Gavriil Protul în „Viaţa Sfântului 
Nifon” nu menţionează acest lucru şi că Neagoe Basarab şi-a ales mitropolit imediat 
după ce a fost înscăunat ca domnitor, în timp ce Macarie, la 1512, era tot ieromonah. 
Autorul articolului demontează argumentele lui P.P. Panaitescu prin argumentele sale 
proprii şi crede că Macarie este una şi aceeaşi persoană cu Macarie tipograful. 

11. Teodor (c. 1521-1523) - apare în două hrisoave din timpul lui Vladislav III 
(1523-1525). 

12. Ilarion (c. 1523-1526) este întâlnit pentru prima dată în hrisovul lui Radu 
Voievod din 1523. Este posibil ca el să fi fost egumen la 1518 la Mănăstirea 
Glavacioc. 

13. Mitrofan (c. 1526-1535)- avem de la el o scrisoare pe care i-a trimis-o 
doamnei Despina a lui Neagoe Basarab în 1526. Mitrofan este amintit pentru ultima 
oară în hrisovul din 1533, prin care Vlad Vintilă (1532-1535) îi întăreşte Mănăstirii 
Bistriţa câteva moşii. 

14. Varlaam (c. 1535-1544) - a fost tuns în monahism la Mănăstirea Argeş. 

Este pomenit: a) într-un hrisov din 1535 dat de domnul Vlad Vintilă; b) într-un 

act din 1536 dat de Radu Paisie prin care îi întăreşte Mănăstirii Tismana „ocina” 
pentru care se gâlcevea cu Mănăstirea Bistriţa; c) într-un zapis din 1537, prin care un 
ieromonah pe nume Efrem dăruieşte Mitropoliei din Târgovişte o vie cumpărată de la 
ieromonahul Teodor, egumenul Mănăstirii Nucet; d) pisania Mitropoliei din 
Târgovişte - aceasta arătând că Mitropolia a fost terminată de Radu Paisie la 1537, în 
vremea păstoririi lui Varlaam, e) pisania bolniţei Mănăstirii Cozia - pisanie care arată 
că bolniţa a fost zidită în vremea păstoririi lui Varlaam. în timpul păstoririi lui 
Varlaam, Dimitrie Liubavici a tipărit „Molitfelnicul slavonesc”. 

15. Anania (1544-1558; tl580) - român, probabil a fost rudă cu Neagoe 
Basarab, se presupune că şi-a avut metania în Mănăstirea Argeşului. înainte de a 
ajunge mitropolit al Ungrovlahiei, a fost episcop al Buzăului. Prima menţionare a lui 
Anania o găsim în prefaţa „Molitfelnicului slavon” din 1545. De frica domnului 
Mircea Ciobanul, Anania a fugit în Transilvania împreună cu doamna Miliţa-Despina 

a lui Neagoe Basarab, doamnă pe care a tuns-o în monahism, schimbându-i numele în 
Platoniada. între 1554-1557 domneşte, în Ţara Românească, Pătraşcu cel Bun, iar 
Anania se întoarce în ţară. Se arată în ce acte din acea vreme apare Anania. în 1556 
merge în Transilvania şi aduce de acolo osemintele doamnei Despina a lui Neagoe 
Basarab, care a fost răpusă de ciumă în 1554 şi le îngroapă la Mănăstirea Argeş, lângă 
soţul ei. La 1558, revine pe tronul Ţării Româneşti Mircea Ciobanul şi Anania pleacă, 
din nou, în pribegie. A trecut la Domnul în 1580. 

16. Efrem (c. 1558-ante 27 august 1566) - este menţionat pentru prima dată 
într-un document din 17 septembrie 1559, când Mircea Ciobanul confirmă Mitropoliei 
din Târgovişte o vie. Tot în acest an Efrem este amintit în Predoslovia „întrebării 
creştineşti”, tipărită de Coresi la Braşov. în 1564 mitropolitul Efrem, alături de 
patriarhul ecumenic Ioasaf, a cununat pe una dintre fiicele doamnei Chiajna cu 
Stamate, nepotul patriarhului. în 1564 Efrem este scos din scaun. 

17. Daniil (c. 1566-C.1568) - este menţionat în actul din 27 august 1566 dat de 
domnul Petru cel Tânăr prin care i se întărea Mitropoliei proprietatea asupra satului 
Aninoasa. 

18. Eftimie (1568-1576) - este menţionat în: a) hrisovul din data de 8 
septembrie 1568 emis de domnul Alexandru Vodă (1568-1577); b) prefaţa 
„Sbornicului slavonesc”, tipărit în 1568 de diaconul Coresi, c) pisania Mănăstirii 
Cobia (Dâmboviţa), din 1571; d) prefaţa „Octoihului slavonesc”, tipărit de Coresi în 
1574. Eftimie este primul ierarh al Ungrovlahiei căruia i s-a păstrat zugrăvit chipul pe 
pereţii bisericii „Olteni” din Vâlcea. 

19. Serafim (1576-1586) - este întâlnit pentru prima dată într-un document din 
30 decembrie 1576, dar este amintit şi în postfaţa „Psaltirii slavoneşti”, tipărită de 
Coresi la 1577 şi în multe alte documente. Serafim a fost trimis de Mihnea Turcitul 
într-o solie la saşii din Braşov. Sub el s-a scris „Evanghelia Slavonească”, care a ajuns 
în Moldova şi a fost dăruită de Ieremia Movilă, la 1605, Mănăstirii Suceviţa. Serafim 
a fost alungat din scaun şi se crede că s-ar fi retras la Mănăstirea Snagov, mănăstire la 
al cărui paraclis a început „preînnoirea sa”. Serafim a trecut la Domnul în 1590. 

20. Mihail I (1586-1589) - a fost închinoviat la Mănăstirea Cozia, a fost episcop 
al Râmnicului, în 1586 a ajuns mitropolit al Ungrovlahiei şi este menţionat pentru 
prima dată într-un document din 1586, iar în 1589 s-a retras din scaun. 

21. Nichifor (c.1589 - c. 1593) - a avut numele de mirean Vasile, a fost strâns 
legat de Mănăstirea Izvorani, este menţionat pentru prima dată într-un document dat 
de Mihnea Turcitul prin care acesta îi întăreşte Mitropoliei proprietatea asupra unui 
ţigan. Numele lui Nichifor mai este menţionat şi pe o ferecătură de argint a unei 
Evanghelii care s-a păstrat la Mănăstirea Izvorani din Buzău. Deşi în 1593 a fost scos 
din scaun, totuşi, îl mai întâlnim într-un hrisov din 1617, prin care Alexandru Iliaş 
(1616-1618) întărea Mănăstirii Izvorani din Buzău mai multe danii şi într-un alt act de 
vânzare cumpărare din 1621. 

22. Mihail II (c. 1593 -c. 1594) - îl întâlnim într-un hrisov dat de Mihai Vodă în 
1594. Mihai II posibil a fost scos din scaun în 1594. 

23. Eftimie (c. 1594-1603) - român cu rude care au trăit în judeţul Dâmboviţa. 
Este posibil ca să fi fost stareţ la Cozia, mănăstire la care, în 1590, era stareţ un anume 
Eftimie. în 1594 ajunge mitropolit al Ungrovlahiei, dar a fost recunoscut de către 

locţiitorul de patriarh în această funcţie abia în 1597, datorită evenimentelor politice. 
La 1595, Eftimie, împreună cu episcopul Buzăului, Luca şi cu Teofil, episcopul 
Râmnicului şi cu mai mulţi boieri a fost trimis într-o solie la Bălgrad la Sigismund 
Bathory. Se presupune că Mihai Vodă l-ar fi înlăturat pe Eftimie timp de câteva luni 
pentru modul în care a încheiat tratatul cu Sigismund Bathory, afirmaţie ce este 
infirmată de autorul articolului. în 1596, Eftimie adună un „sobor” la Târgovişte şi 
întocmeşte un „aşezământ” după care să se conducă mănăstirile din ţară. Anul următor 
mitropolitul a corespondat cu Meletie Pigas. în 1598 Eftimie a semnat tratatul încheiat 
de Mihai Viteazu cu reprezentanţii împăratului Rudolf al II-lea. După Mihai Viteazu, 
în Ţara Românească a fost domnitor Simion Movilă (1601-1602). Acesta a fost 
alungat de boieri şi în locul său a fost pus Radu Şerban (1602-1611). Eftimie l-a urmat 
pe Simion Movilă în Moldova, iar la 1603 a fost într-o solie la regele Poloniei. 

24. Luca (1603-1629) - a venit în Ţara Românească şi s-a aşezat în părţile 
Buzăului, a zidit din temelie Mănăstirea Izvorani, iar după data de 24 februarie 1581 a 
ajuns episcop al Buzăului. în această calitate, Luca este amintit în: hrisovul lui Petru 
Cercel din anul (1583-1584); documentul din 1593 prin care Alexandru Vodă îi 
întăreşte stăpânirea peste Mănăstirea Tisău, ce era închinată ca metoc Episcopiei de 
către Mitrea biv vel vornic şi soţia sa Neaga. în 1595, Luca, împreună cu mitropolitul 
Eftimie, cu câţiva boieri şi cu episcopul Râmnicului a fost în solie la Sigismund 
Bathory. Doi ani mai târziu, Luca a fost trimis în solie la ţarul rus Feodor Ivanovici. în 
1602 Eftimie a plecat din ţară împreună cu Simion Movilă, iar scaunul Mitropoliei a 
rămas vacant, aşa încât anul următor Luca este ales ca mitropolit al Ungrovlahiei, el 
fiind amintit în această calitate de hrisovul din acelaşi an dat de Radu Şerban, hrisov 
ce privea Mănăstirea Mărgineni. La scurtă vreme după înscăunare, Luca l-a hirotonit 
întru arhiereu pe Teoctist ca mitropolit al Ardealului. 

în 1615, patriarhul ecumenic Timotei, l-a caterisit pe Luca fiindcă nu a dat 
„peşcheşul anual” sau alt ajutor pentru biserica în fruntea căreia se afla patriarhul. 
Luca a trimis însă „peşcheşul” imediat şi a scăpat. La 1624 Luca îi scria ţarului Mihail 
Feodorovici (1613-1645). Mai aflăm din articol că în timpul păstoriei sale Luca a fost 
vizitat de patriarhul Chirii Lucaris şi a fost în bune legături cu Anastasie Crimca al 
Moldovei. Tot în timpul său s-a întărit elementul grecesc în biserica Ungrovlahiei - la 
1615 îi găsim în ţară pe: Matei al Mirelor, care era stareţ la Mănăstirea Dealu, Partenie 
al Ohridei, Ioachim al Dristei, la 1616 e amintită prezenţa lui Ioasaf al Grevenei, iar la 
1625 se aminteşte de Partenie al Presponului, care era stareţ la Snagov. De la Luca s-a 
păstrat un antimis în biserica Schitului Brădet şi mai multe manuscrise, căci a fost un 
iscusit caligraf: „Evanghelion” din 1594, „Evanghelie” din 1624, „Psaltirea” ce a fost 
începută de el şi terminată de ucenicul său Iacov în 1634-1635. 

25. Grigorie (1629-1637) - Alexandru Iliaş (1627-1629), în 1629, l-a făcut 
mitropolit pe egumenul Grigorie al Mănăstirii Radu Vodă din Bucureşti. Despre 
Grigorie s-a presupus că era român, dar în actul prin care s-a închinat Mănăstirea 
Stelea la Mănăstirea Ivir din Muntele Athos se spune că era grec. La 10 februarie 
1613, domnul Radu Mihnea închină Mănăstirea Sfânta Troiţă din Bucureşti (Radu- 
Vodă) la Mănăstirea Ivir din Muntele Athos. Despre mitropolitul Grigorie mai aflăm 
că între anii 1629-1630 a refăcut Mănăstirea Stelea din Bucureşti, mănăstire ce a fost 
afectată de oştile lui Sinan Paşa şi care la 6 iunie 1630 a fost închinată de către domnul 

Leon Vodă la Mănăstirea Ivirilor in Muntele Athos. La 1632 Grigorie a fost trimis de 
Leon Vodă în Transilvania pentru a-i convinge pe boierii fugari să se întoarcă în ţară 
şi, tot în acest an, a fost martor la răsturnarea lui Leon Vodă şi la suirea pe tronul Ţării 
Româneşti a lui Matei Basarab. A sprijinit înfiinţarea tipografiei de la Câmpulung 
unde Timotei Verbiţki a tipărit în 1635 un „Molitfelnic slavon”. în 1636 a primit vizita 
patriarhului Alexandriei, Mitrofan Critopulos. Va fi înmormântat în Mănăstirea Stelea. 

26. Teofil (1637-1648) - român, a fost închinoviat la Mănăstirea Bistriţa din 
Vâlcea, unde înainte de anul 1619 a ajuns egumen, el fiind cel care a ascuns atât 
moaştele Sfântului Grigorie Decapolitul, cât şi pe Matei al Mirelor (stareţul Mănăstirii 
Dealu) de frica oştilor lui Gavriil Bathory. După anul 1619 ajunge episcop al 
Râmnicului, iar în 1632-1633 a făcut parte din solia ce a mers la Constantinopol să-l 
ungă pe Matei Vodă ca domn. Mitropolit al Ungrovlahiei devine din 1637. Despre 
Teofil mai aflăm că în 1640 a fost în solie la Gheorghe Rackozy, că l-a ajutat pe 
mitropolitul Ghenadie al Transilvaniei să înfiinţeze o tipografie la Bălgrad, că în 
timpul său s-au înfiinţat tipografii la Govora, Dealu, Târgovişte, că în 1640 a apărut 
„Pravila de la Govora”, că în 1642 a apărut „Evanghelia învăţătoare” sau „Cazania de 
la Govora”, că în 1642 a apărut la Câmpulung „învăţătura preste toate zilele” şi că în 
1644 a apărut „Cazania de la Dealu”. 

27. Ştefan (1648-1653) - român, a fost stareţ al Mănăstirii Tismana şi un mare 
sprijinitor al curentului românesc, prin care se dorea introducerea limbii române în 
cult. în timpul mitropolitului Ştefan s-au tipărit: „Triodul slavonesc” (1649), 
„Pogrebania preoţilor” (1650), ,,Mistirio”(1651), „Pravila cea Mare” (1652), 
„Târnosania” (1652). Mitropolitul Ştefan a fost scos din scaun în 1653 de Matei 
Basarab. 

28. Ignatie Sârbul (1653-1656) - iniţial preot de mir din Nicopole este făcut 
episcop al Râmnicului în 1637, de domnul Matei Basarab, pentru unele servicii aduse 
acestuia. La 1653 Ignatie ajunge mitropolit şi primeşte vizita patriarhului Antiohiei 
Macarie, însoţit de Paul de Alep. Doi ani mai târziu va fi trimis în solie la Gheorghe 
Rackozy de către domnul Constantin Şerban (1654-1658). în 1656 domnul îl 
reabilitează pe mitropolitul Ştefan şi îi redă scaunul înapoi. în 1659 Ignatie 
corespondează cu papa Alexandru al VH-lea şi cu Gheorghe Rackozy. Igantie a trecut 
la cele veşnice în 1662 la Mănăstirea Cozia. 

29. Ştefan a doua oară (1656-1668) - acesta se retrase din vara anului 1653 la 
Mănăstirea Tismana. în 1656, mitropolitul Ştefan sfinţeşte ca mitropolit al 
Transilvaniei pe Sava Brancovici. Peste doi ani participă la târnosirea mănăstirii lui 
Constantin Şerban din Bucureşti, actuala Catedrală patriarhală, săvârşită de patriarhul 
Antiohiei, Macarie. în 1666, domnul Radu Leon, împreună cu mitropolitul Ştefan, a 
întărit şi a înnoit măsurile luate de Sinodul lui Mihai Viteazu din 1596, privitoare la 
alegerea stareţilor şi a disciplinei în mănăstiri. Mitropolitul Ştefan a trecut la cele 
veşnice în 1668, chipul său fiind zugrăvit pe pereţii bisericii din Grăneşti, ctitoria sa şi 
pe tâmpla bisericii Schitului Crasna din Gorj. 

30. Teodosie (1668-1672) - român, născut la 1620, a fost călugărit în 
Mănăstirea Cozia, apoi devine egumen la Argeş, iar în 1668 a ajuns mitropolit al 
Ungrovlahiei. Mitropolitul Teodosie a luat parte activă la rejudecarea procesului 

ucigaşilor postelnicului Constantin Cantacuzino şi a avut un anume amestec în luptele 
politice din ţară. în 1672 a fost scos din scaun. 

31. Dionisie (iunie-decembrie 1672) - român, a mers iniţial la Mănăstirea 
„Adormirea” din Câmpulung, după care a ajuns în Muntele Athos, unde a fost 
călugărit la Mănăstirea Ivir. în 1660 a fost trimis la metocul Iviriţilor din Moscova, în 
1667 s-a reîntors la metania sa. Trei ani mai târziu a fost trimis la conducerea 
Mănăstirii Radu Vodă din Bucureşti, iar în 1672 a fost pentru scurt timp mitropolit al 
Ungrovlahiei. 

32. Varlaam (24 decembrie 1672-26 aprilie 1679) - român, se presupune că a 
fost născut în 1630 în satul Moşoaia de lângă Piteşti, s-a călugărit la Mănăstirea Cozia, 
a ajuns egumen al acesteia, în 1665 s-a retras de la egumenia mănăstirii şi a plecat în 
Rusia, iar după ce s-a întors din Rusia a primit egumenia Mănăstirii Glavacioc. 
Ajunge episcop al Râmnicului în 1670, iar peste doi ani domnul Grigorie Ghica îl face 
mitropolit - primul act în care Varlaam este menţionat în această calitatea datând din 
30 decembrie 1672. Se scrie că el a fost cel care a înfiinţat pentru prima dată o 
tipografie în Bucureşti, tipografie de sub teascurile căreia a ieşit cartea „Cheia 
înţelesului”. Varlaam este ctitor al mănăstirilor Trivalea şi Turnu şi al schiturilor 
Fedeleşoiu din Argeş şi Strihareţ (Strehareţ) de lângă Slatina. La data de 26 aprilie 
1679 Varlaam se retrage din scaun şi îi lasă locul fostului mitropolit Teodosie. A 
călătorit apoi în: Transilvania, Moldova, Ierusalim, Muntele Sinai. La 1685 s-a întors 
în ţară şi s-a stabilit la Mănăstirea Trivalea. în 1702 a închinat Schitul Fedelşoiu la 
Mănăstirea Cozia. Tot în acelaşi an, 1702, a trecut la Domnul. 

33. Teodosie, a doua oară (26 aprilie 1679-27 ianuarie 1708) - de când a fost 
scos din scaun, în 1672, Teodosie a stat la Mănăstirea Tismana. în 1679 a revenit pe 
scaunul Mitropoliei Ungrovlahiei. în timpul său, la 1692, s-a târnosit Mănăstirea 
Hurezi, iar în 1699 s-a pus piatra de temelie a Mănăstirii Brâncoveni. Teodosie a 
hirotonit 19 arhierei, printre care se numără şi mitropolitul Transilvaniei, Atanasie, cel 
care a trecut la uniatism. Teodosie a preînnoit Schitul Cetăţuia şi biserica Sfântul 
Gheorghe din Bucureşti. în timpul păstoririi sale au fost închinate Mitropoliei: 
mănăstirile Mărcuţa, Cernica şi schiturile Iordăcheanul, Rupturile şi Bideşti. Teodosie 
a trecut la cele veşnice în 1708. 

34. Antim Ivireanul (28 ian. 1708-august 1716) - originar din Iviria, a avut 
numele de mirean Andrei, a fost rob la turci, a fost chemat în ţară de Constantin 
Brâncoveanu şi a lucrat iniţial la tipografia din Bucureşti, unde a tipărit „Pareneticile 
împăratului Vasile I Macedoneanul”. în 1694 s-a mutat la Mănăstirea Snagov, unde a 
înfiinţat o tipografie şi a ajuns stareţ. Noua tipografie a funcţionat între anii 1698- 
1702. în 1705 Antim a ajuns episcop al Râmnicului, iar trei ani mai târziu este ales 
mitropolit al Ungrovlahiei. Ca mitropolit, Antim a reînfiinţat tipografia de la 
Târgovişte. în urma unor zvonuri şi clevetiri, în 1712, domnul Constantin 
Brâncoveanu i-a cerut lui Antim să-şi dea demisia, însă acesta s-a apărat şi şi-a 
dovedit nevinovăţia. Antim a ctitorit Mănăstirea cu hramul „Tuturor Sfinţilor” din 
Bucureşti. 

35. Mitrofan (1716-1719) - grec, fusese dascăl şi duhovnic a lui Brâncoveanu şi 
a vieţuit în Mănăstirea „Sfântul Ioan Botezătorul”. în 1716 a ajuns mitropolit al 
Ungrovlahiei, calitate în care a sechestrat averea Mănăstirii „Tuturor Sfinţilor” şi a 

desfiinţat aşezământul lui Antim Ivireanu pentru acest sfânt lăcaş, mănăstirea fiind 
trecută sub conducerea Mitropoliei. Mitrofan a corespondat cu patriarhul Hrisant al 
Ierusalimului. 

36. Daniil (august 1719-1731) - român, născut în satul Aninoasa din Muscel, a 
fost stareţ al Aninoasei, în 1716 ajunge episcop al Buzăului şi doar peste trei ani - 
mitropolit al Ungrovlahiei. în această calitate a terminat Mănăstirea Aninoasa, a 
preînnoit Paraclisul Sfintei Mitropolii, a zidit biserica Vergului şi a refăcut din temelie 
Biserica cu Sfinţi din Bucureşti. Daniil a reaşezat tipografia lui Antim în Mănăstirea 
„Tuturor Sfinţilor”. în timpul său s-au tipărit: „Octoih” (1720), „Evanghelia” (1723), 
„Catavasierul” (1724), „Slujba Sfântului Andrei şi Triodul Săptămânii Mari” (1726), 
„Liturghierul” (1728), „Molitfelnicul” (1729), „Octoih” (1731). 

37. Ştefan (1731-23 septembrie 1738) - român, între 1719-1731 a fost episcop 
al Buzăului şi în 1731 a ajuns mitropolit al Ungrovlahiei. în această funcţie îl întâlnim 
în actul alegerii episcopului Misail al Buzăului din 1732. Ştefan a închinat Mitropoliei 
Schitul Gâlmeielor din Olt. La 1737 Ştefan l-a hirotonit pe Neofit, mitropolitul 
Mirelor. în timpul său, în tipografia Mitropoliei, s-au tipărit: „Chiriacodromion” 
(1732), ,,Psaltire”(1735), „Antologhion”, „Octoih” şi „Slujba Sfinţilor Spiridon şi 
Haralambie” (1736). Ştefan s-a stins de ciumă la Mănăstirea Căldăruşani. 

38. Neofit (1738-1754) - grec din Creta, a fost un bun gospodar şi un mare 
luptător contra imoralităţii. în perioada păstoririi sale s-au închinat la Mitropolie 
următoarele schituri: Greci şi Gâlmeiele din Olt, Buliga de la Piteşti, Peştera Padina 
Dâmboviţa - închinat de Iacov Ieromonahul şi biserica Sf. Nicolae-Şelari din 
Bucureşti - închinată de Aniţa, fiica lui Radu Golescu biv vel spătar. Tot în timpul său 
s-au tipărit: „învăţătura bisericească a vlădicăi Antim”(II), „Liturghia”, 
„Molitfelnicul”, „Catavasier”, „Cazaniile lui Ilie Miniat”, „Evanghelia” (1742), 
„Apostolul” şi „Pentricostarul” (1743), „Psaltirea salvonă” (1745), „Ceaslovul”, 
„Liturghia” şi „Molitfelnicul” (1747) etc. 

39. Filaret (1754-1760) - grec, a fost stareţ la Mănăstirea Sfânta Ecaterina din 
Bucureşti, a ajuns mitropolit al Ungrovlahiei. în timpul său s-au tipărit: „Slujba 
Sfântului Visarion”, „Psaltirea”, „Ceaslovul” etc. A trecut la cele veşnice în 1760. 

40. Grigorie (28 iulie 1760-18 septembrie 1787) - român de neam, a fost 
egumen la Mănăstirea Glavacioc, a fost mitropolit al Mirelor. în 1760 ajunge pe 
scaunul Mitropoliei Ungrovlahiei. 

în timpul păstoririi sale - la 19 mai 1761, Irina monahia, fata lui Badea 
Berindei, închina biserica şi moşia Merişani din Teleorman, iar la 28 iunie 1762, popa 
Constantin şi Gheorghe Logofătul închinau Schitul Spirea Veche din Deal, din 
Bucureşti (biserica Spirea Veche din str. Uranus), Mitropoliei. 

Grigorie a făcut parte din delegaţia munteană care a mers la ţarina Ecaterina a 
Il-a pentru a-i aduce omagii în 1770. Datorită evenimentelor care au avut loc în acel 
an, Grigorie a rămas în Rusia şi în ţară în locul său, ca mitropolit al Ungrovlahiei, a 
fost numit Grigorie Socoteanu. Acesta a fost între anii 1749-1764 episcop de Râmnic. 
După ce a păstorit aici, a stat retras în Craiova. Grigorie Socoteanu a stat la cârma 
Mitropoliei Ungrovlahiei între anii 1770-1771. Mitropolitul Grigorie s-a întors din 
Rusia şi şi-a luat scaunul înapoi. El a primit de la generalul rus Petru Saltîkov 
moaştele Sfântului Dimitrie Basarabov în 1774, moaşte pe care le-a aşezat în 


96 



Mitropolia din Bucureşti. La 1786 mitropolitul Grigorie a făcut o raclă de argint 
pentru aceste sfinte moaşte. în 1776, patriarhul ecumenic Sofronie (1774-1780), la 
cererea domnului Al. Ipsilanti, acordă mitropolitului Grigorie şi urmaşilor săi în 
scaunul Mitropoliei Ungrovlahiei titlul de „locţiitor al Cezareei Capadociei” în locul 
celui de „Anghira”. Grigorie a corespondat cu patriarhul Ierusalimului, Avramie. în 
1781, Grigorie împreună cu Ienăchiţă Văcărescu au plecat în Transilvania pentru a-i 
aduce înapoi pe fii fugari a lui Al. Ipsilanti: Dumitru şi Constantin. Mitropolitul a fost 
ctitor al bisericii Oborul Vechi din str. Traian (1768), al bisericii Sf. Nicolae din 
Ţigănie, al bisericii Sfântul Ştefan din Calea Călăraşilor. Tot în timpul păstoririi sale a 
fost ctitorită şi Mănăstirea Giuleşti, mănăstire ce a fost începută de Al. Ipsilanti şi 
terminată de Nicolae Mavrogheni (1786-1790). în timpul său, la 1779, a fost tipărită 
„Slujba Sfântului Dimitrie Basarabov”, compusă de mitropolitul Filaret al Mirelor. 
Mitropolitul Grigorie a trecut la cele veşnice în data de 18 septembrie 1787. 

41. Cosma Popescu (9 octombrie 1787 - 3 septembrie 1792) - român de neam, 
a avut numele de mirean Mihail Popescu, în 1763 a ajuns episcop al Buzăului, iar în 
1787 a ajuns mitropolit al Ungrovlahiei. Ca mitropolit a păstorit în vremuri foarte 
grele - război, ciumă, foamete. Se aminteşte că, de teama ciumei care bântuia 
Bucureştiul în 1792, Cosma s-a retras la Mănăstirea Giuleşti. 

42. Filaret (6 septembrie 1792 - septembrie 1793) - grec de neam, a fost ucenic 
al mitropolitului Partenie al Târnovei, fost egumen la Mănăstirea Căldăruşani, ajuns în 
1776 mitropolit al Mirelor - an în care a tipărit şi un „Ceaslov” la Bucureşti. La 1780 
devine episcop al Râmnicului - calitate în care a terminat de tipărit „Mineiele” 
începute de Chesarie, după care este ales în 1792 mitropolit al Ungrovlahiei. Acum 
tipăreşte în Bucureşti un „Catavasier”. Datorită unor neînţelegeri pe care le-a avut cu 
domnul Alexandru Moruzi (1793-1796), Filaret s-a retras în 1793 la Mănăstirea 
Căldăruşani. El a mai ajutat Mănăstirea Cernica şi şcoala Patriarhiei din 
Constantinopol. A trecut la Domnul în 1794. 

43. Dositei Filitti (1793-1810) - grec de neam, a avut numele de botez Dimitrie, 
a intrat în Lavra „Sfântul Ilie” din Ziţa, lavră căreia îi era închinată Mănăstirea 
„Sfântul Ioan Mare” din Bucureşti. A fost egumen al acesteia din urmă şi, la 1787, 
ajunge episcop al Buzăului. La 1793 devine mitropolit al Ungrovlahiei. în timpul 
păstoririi sale, la 18 octombrie 1793, s-a înfiinţat Episcopia Argeşului, are loc punerea 
începuturilor celei dintâi şcoli preoţeşti din ţară în 1797, se fac reparaţii la Mitropolia 
din Bucureşti. în 1805 sunt desfiinţate schiturile Hagi Dina (Schitul Maicilor- 
Bucureşti) şi Turbaţi şi se restaurează biserica Domniţa Bălaşa din Bucureşti în 1803. 
între anii 1807-1808, datorită unor neînţelegeri pe care le-a avut cu domnul, Dositei 
fuge la Braşov. în 1810 a fost înlocuit cu exarhul Rusiei, Gavriil (Bănulescu-Bodoni). 
Ca urmare a acestui fapt, Dositei a plecat la Mănăstirea Dolhăuţi (Dălhăuţi) din 
Moldova, apoi a mers în Rusia, după care s-a întors în ţară, unde a stat la Schitul 
Târgşor din Ploieşti, pentru ca mai apoi să plece la Braşov. La 1812 Dositei a fost 
chemat să-şi reia scaunul înapoi, dar a refuzat. A trecut la cele veşnice în 1826 la 
Braşov. 

44. Ignatie (15 ianuarie 1810-august 1812) - grec din Mitilene, la 1810 a ajuns 
mitropolit al Ungrovlahiei. în timpul său, la 1811, s-a proiectat înfiinţarea unui 
Seminar la Mănăstirea Snagov. în 1812 Ignatie s-a retras. 

45. Nectarie (16 decembrie 1812 - 1 mai 1819) - între 1792-1811 a fost episcop 
de Râmnic, a ajuns mitropolit al Ungrovlahiei, iar la 1819 s-a retras din scaun. în 1821 
a plecat în Transilvania, unde a stat la Braşov, până în 1825, când a trecut la cele 
veşnice. 

46. Dionisie Lupu (1 mai 1819-ianuarie 1823) - român, născut în 1769, fiu al 
clucerului Lupu, în 1795 era stareţ la Mănăstirea Dealu - calitate în care a reparat 
acest sfânt lăcaş, la 1806 a ajuns stareţ al Mănăstirii Tismana, iar în 1819 ajunge 
mitropolit al Ungrovlahiei. Ca mitropolit a ajutat mai multe şcoli: cea a lui Gheorghe 
Lazăr, cea de la Sfântul Sava şi cea de la metocul Mitropoliei Măgureanu. La 1821 
izbucneşte Eteria. La început mitropolitul a rămas în ţară, dar, datorită evenimentelor, 
a plecat în Transilvania şi s-a stabilit la Braşov. După Eterie a fost chemat în ţară de 
trei ori să-şi ia scaunul înapoi, dar a refuzat. în 1827 i s-a dat egumenia Mănăstirii 
Dealu. 

47. Grigorie Dascălul (8 ianuarie 1823-22 iunie 1834). La 1823, ierodiaconul 
Grigorie de la Mănăstirea Căldăruşani a fost ales mitropolit al Ungrovlahiei. Acesta s- 
a născut la Bucureşti în 1765, a avut numele de mirean Gheorghe, a urmat cursurile 
şcolii de la Sfântul Sava, a fost tuns în monahism în Mănăstirea Neamţ de către Paisie 
Velicicovski, a tipărit „Cartea folositoare pentru suflet” şi „Chiriacodromion”, a stat o 
perioadă la Mănăstirea Neamţ şi apoi a venit în Bucureşti. La 1812 a mers în pelerinaj 
la Sfântul Munte iar între anii 1814-1817 a stat la mănăstirea de metanie, după care a 
venit în Bucureşti şi s-a aşezat mai întâi la Mănăstirea Antim şi apoi la Căldăruşani. în 
1823 a ajuns mitropolit al Ungrovlahiei. în această calitate, Grigorie a completat 
scaunul Episcopiei Argeşului cu Grigorie Râmniceanu, la 1824, scaunul Episcopiei 
Râmnicului cu Neofit şi, la 1825, scaunul Episcopiei Buzăului cu Chesarie. 
Mitropolitul Grigorie s-a îngrijit de pregătirea intelectuală a clerului de mir, a 
reglementat situaţia mănăstirilor închinate, iar la 1828 a tipărit împreună cu Petru 
Săpunaru „Noul Testament în limba bulgară”. în 1829 Grigorie a fost trimis în exil, 
locţiitor de mitropolit fiind numit episcopul Râmnicului Neofit, arhiereu cu care a 
corespondat în toată perioada în care a fost departe de scaunul său. La 1832, 
mitropolitul Grigorie se întoarce în ţară, după ce mai întâi a trecut pe la Iaşi dar, 
datorită împrejurărilor politice, rămâne la Buzău, unde înfiinţează o tipografie. După 
ce petrece la Buzău o perioadă de timp merge la Mănăstirea Căldăruşani. La 22 august 
1833 Grigorie îşi reia scaunul. în 1834 mitropolitul Grigorie a început repararea 
Catedralei mitropolitane. 

48. Neofit (29 iunie 1840 - 27 iulie 1849) - după trecerea la Domnul a 
mitropolitului Grigorie Dascălul, scaunul a rămas vacant timp de şase ani. Cei care s- 
au ocupat de cârmuirea Mitropoliei în acest timp au fost: Neofit al Râmnicului, 
Chesarie al Buzăului şi Ilarion al Argeşului. în această perioadă, în 1839 s-au terminat 
lucrările de reparaţie la Catedrala patriarhală. în 1840 a fost ales ca mitropolit al 
Ungrovlahiei Neofit. Acesta s-a născut în Bucureşti în 1787, s-a călugărit înainte de 
anul 1818, la 18 aprilie 1824 a fost ales episcop al Râmnicului, între 1829-1833 a fost 
locţiitor de mitropolit al Ungrovlahiei, iar la 1840 a fost ales mitropolit. în această 
calitate a corespondat cu conducerea statului rus şi a avut serioase neînţelegeri cu 
domnul Gheorghe Bibescu. La 1849, fiind bolnav, pleacă la Constantinopol, după care 

se întoarce în ţară şi demisionează datorită stării proaste de sănătate - actul de demisie 
al său fiind relevant în acest sens. A trecut la cele veşnice în 1850. 

49. Nifon (14 septembrie 1850 - 5 mai 1875) - bucureştean, a avut nume de 
mirean Nicolae şi în 1809 a intrat în monahism la Mănăstirea Cernica, de unde, la 
1827, ajunge econom al Episcopiei Râmnicului. La 1839 ajunge stareţ la Mănăstirea 
Cozia, după care, doi ani mai târziu ajunge vicar al Mitropoliei, iar la 1848 îl întâlnim 
ca locţiitor de episcop al Râmnicului. între anii 1849-1850 este locţiitor de mitropolit 
al Ungrovlahiei, iar la 1850 ajunge mitropolit al Ungrovlahiei. Sub mitropolitul Nifon: 
s-a redeschis Seminarul la 1851; s-au secularizat averile mănăstireşti în 1863; - între 
anii 1864-1869 a funcţionat un „proiect de Sinod” desfiinţat în 1869. în 1864 
mitropolitul Nifon s-a opus introducerii calendarului gregorian, în 1872 s-au pus 
bazele Sfântului Sinod şi tot în acelaşi an mitropolitul Nifon a înfiinţat Seminarul cu 
acelaşi nume. La 1874 a apărut primul număr din revista „Biserica Ortodoxă 
Română”. în articol mai este prezentată şi atitudinea pe care a vut-o mitropolitul Nifon 
în timpul „luptei pentru canonicitate”. A trecut la Domnul la 5 mai 1875. 

50. Calinic Miclescu (31 mai 1875 - 14 august 1886) - s-a născut în 1822, a 
avut numele de botez Constantin, pe tatăl său îl chema Scarlat Miclescu, iar pe mama 
sa o chema Maria, a fost nepot al mitropolitului Moldovei, Sofronie Miclescu (1851- 
1860). A fost tuns în monahism de unchiul său, în 1851. Calinic a ajuns stareţ al 
Mănăstirii Slatina, iar în 1855 a fost hirotonit arhiereu cu titlul Hariupoleos, după care, 
în 1865, a ajuns mitropolit al Moldovei, iar în 1875 a ajuns Primat al României. Sunt 
enumerate următoarele evenimente petrecute în timpul păstoririi sale: în 1881 s-a 
înfiinţat Lacultatea de Teologie din Bucureşti; în 1882 s-a sfinţit în România Sfântul şi 
Marele Mir, iar la 25 aprilie 1885 Biserica românească a fost recunoscută ca 
autocefală. 

51. Iosif Gheorghian (22 noiembrie 1886 - 29 martie 1893) - român de neam, 
s-a născut la 29 august 1829 în Botoşani, a avut numele de mirean Ioan, a absolvit 
Şcoala de la Sfinţii Trei Ierarhi şi Academia Mihăileană. La vârsta de 17 ani a fost 
tuns în monahism la Mănăstirea Mogoşani (Mogoşeşti), a fost diacon la Capela 
Română din Paris, unde a stat până în 1863 - perioadă în care a făcut cursuri la 
Sorbona. La întoarcerea în ţară a fost numit director al Seminarului de la Mănăstirea 
Neamţ, a ajuns stareţ la Mănăstirea Todireni şi apoi la Popăuţi. în 1865 ajunge episcop 
de Huşi, după care la 1879 este numit episcop al Dunării de Jos, iar în 1886 a fost ales 
ca mitropolit primat. în 1893 s-a retras la Mănăstirea Căldăruşani. 

52. Ghenadie Petrescu (18 mai 1893 - 20 mai 1896; restabilit şi retras la 4 
decembrie 1896; 1T918) - s-a născut în 1836 în mahalaua Hagiului din Bucureşti, a 
făcut cursul elementar la biserica Domniţa Bălaşa, în 1858 a fost tuns în monahism la 
Mănăstirea Cernica, la 1874 ajunge arhiereu, la 1875 este numit locţiitor de episcop al 
Argeşului, iar la 1876 este ales episcop al Argeşului. 

Ghenadie Petrescu este cel care a făcut racle pentru moaştele Sfântului Dimitrie 
Basarabov şi pentru moaştele Sfintei Lilofteia şi a ajutat să fie refăcute mai multe 
biserici şi mănăstiri, printre care se numără Mănăstirea Văleni, Mănăstirea Stănişoara, 
Mănăstirea Turnu, Schitul Ostrov etc.. Tot el a contribuit la construirea Seminarului 
din Curtea de Argeş. Din articol aflăm că la 1893 a fost ales mitropolit Primat şi că 

după trei ani a demisionat din această funcţie şi a fost numit stareţ pe viaţă la 
Mănăstirea Căldăruşani. 

53. losif Gheorghian a doua oară (6 decembrie 1896 - 24 iunie 1909) - în 1896 
mitropolitul Ghenadie a fost scos din scaun, iar Mitropolia a fost condusă de o 
locotenenţă formată din: mitropolitul Moldovei, losif Naniescu, episcopul Argeşului, 
Gherasim Timuş, episcopul Dunării de los, Partenie. în 1896, losif Gheorghian ajunge 
din nou mitropolit primat. în această calitate, el l-a tradus pe scriitorul Wladimir 
Guette. în timpul păstoririi sale, în 1902, a fost creată „Casa Bisericii”, instituţie ce 
controla averile bisericilor şi mănăstirilor, iar în 1904 a luat fiinţă „Comisiunea 
Monumentelor Istorice”. 

54. Athanasie Mironescu (1909-28 iunie 1911) - datorită unor motive serioase, 
în 1911 s-a retras la Mănăstirea Cernica unde a mai trăit până în 1931. 

55. Conon Arămescu Donici (14 februarie 1912 - 11 ianuarie 1919) - s-a născut 
în comuna Bahna din Roman, a urmat cursurile Seminarului de la Mănăstirea Neamţ, 
unde s-a şi călugărit, a absolvit Facultatea de Ştiinţe şi Litere din Iaşi şi Facultatea de 
Teologie din Cernăuţi, a fost profesor la Liceul Naţional din Iaşi, între anii 1902-1912 
a fost episcop al Huşilor, iar în 1912 a fost ales mitropolit primat. Sub el s-a terminat 
construcţia Palatului Sfântului Sinod şi a apărut, în 1914, a doua Biblie tipărită în 
româneşte. în 1919, Conon s-a retras la metocul din Bucureşti al Mănăstirii Cernica, 
situat în apropiere de Calea Moşilor. A trecut la cele veşnice în 1922. 

57. Miron Cristea (1919-1938) - din 1925 a fost înălţat la rangul de patriarh. 

58. Nicodim Munteanu (30 iulie 1939 - 27 februarie 1948) - s-a născut în satul 
Pipirig din Neamţ, a fost tuns în monahism la Mănăstirea Neamţ, a fost episcop al 
Huşilor - funcţie din care a demisionat, retrăgându-se la Mănăstirea Neamţ, a fost ales 
mitropolit al Moldovei, iar din 1939 a ajuns patriarh al României. 

59. Iustinian Marina - a fost ales ca patriarh la 24 mai 1948. S-a născut la 22 
februarie 1901 în satul Cermegeşti din Vâlcea, a urmat cursurile Seminarului teologic 
din Vâlcea, a absolvit Facultatea de Teologie din Bucureşti, a fost director al 
Seminarului „Sfântul Nicolae” din Râmnic, a ajuns apoi mitropolit al Moldovei, iar în 
1948 a fost ales patriarh al României. 

Şerbănescu, Niculae, pr., „Mărturii istorice despre monumentele religioase din 

Bucureştii de altădată”, în: BORom LXXVIII (1960), 1-2, p. 83-116. 

Cea dintâi menţiune documentară despre capitala ţării este consemnată într-un 
hrisov slavon scris de domnul Ţării Româneşti, Vlad Ţepeş. Se precizează faptul că 
aşezarea de pe teritoriul actual al Bucureştiului este mult mai veche decât data de 20 
septembrie 1459, descoperindu-se, în urma unor săpături arheologice, urme de 
civilizaţie geto-dacă şi pe cele ale unei populaţii străvechi româneşti din secolele X- 
XIII. 

Autorul precizează că există, până la sfârşitul secolului al XV-lea, un număr de 
57 acte care sunt trecute ca fiind emise din Bucureşti. Atenţia, în articolul de faţă, cade 
pe monumentele religioase din Bucureştiul de altădată. în jurul Curţii Domneşti s-au 
ridicat, de-a lungul timpului, diferite monunmente de artă religioasă: bisericile Curtea 
Veche, Mihai-Vodă, Radu Vodă, Stelea, Sărindarul, Sfântul Sava, Colţea, Cotroceni, 
Antim, Văcăreşti, Sfântul Spiridon, Creţulescu, Doamnei; monumente de arhitectură, 

ca vestitul turn al Colţii, palatul de la Mogoşoaia, hanuri ca cel al lui Şerban Vodă, al 
Grecilor, al lui Manuc. O parte din aceste podoabe de arhitectură nu mai există fie din 
cauza stricăciunilor făcute de oştile străine, fie din cauza cutremurelor, fie a nepăsării 
organelor statului, iar înfăţişarea altora a fost schimbată în timp. 

Articolul continuă cu enumerarea unor edificii mai puţin cunoscute, existente 
altădată în capitala ţării: biserica din lemn a lui Saticu Merişanul, aflată în apropierea 
locului unde astăzi se află biserica Antim; Schitul lui Oprea Iuzbaşa, aflat pe locul 
unde se înalţă Catedrala patriarhală; Paraclisul Banului Ghica, cel al Şcolii greceşti, 
care se înălţa în cuprinsul şcolii de pe lângă fosta Mănăstire Sfântul Sava; Paraclisul 
lui Grigorie Brâncoveanul, cel al lui Manolache Brâncoveanu, aflat pe locul din Piaţa 
Splaiului; Schitul Gorgănel, etc. Amănunte sunt date cu referire la următoarele 
monumente religioase: 

- Biserica Postelnicesei Caplea - o biserică cu hramul „Sfântul Nicolae”, situată 
pe Dealul Arhivelor, ajunsă în ruină, este renovată pe la mijlocul secolului al XVI-lea 
de Postelnicul Ghiorma şi soţia sa Caplea, de unde se păstrează şi numele lăcaşului, 
înnoitorii înzestrează ctitoria cu multe proprietăţi şi o închină Mănăstirii Simonpetra 
din Sfântul Munte. Bisericii îi sunt pricinuite stricăciuni în timpul lui Petru Cercel 
(1583-1585), astfel încât, Mihai Viteazul va fi nevoit să ridice o nouă mănăstire, 
alături de cea amintită, aceasta din urmă dispărând în timp, fără a se descoperi urmele 
ei în timpul efectuării săpăturilor arheologice. 

- Biserica Banului Ghiorma - este numită şi biserica grecilor, sau biserica Hanul 
Grecilor, având hramul „Naşterea Domnului”, fiind situată între străzile Lipscani şi 
Stavropoleos. Se presupune că a fost înălţată de acelaşi Ban Ghiorma, pe la 1560, apoi 
la 18 ianuarie 1631, Leon Vodă o închină Arhiepiscopiei din Pogoniana, de unde îi 
vine şi numele. Dintr-un document din 20 august 1696 aflăm că a trecut printr-un 
incendiu, a fost reparată, apoi dărâmată. 

- Biserica Stelea - a fost zidită în a doua jumătate a secolului al XVI-lea de un 
spătar cu numele Stelea, fiind închinată Mănăstirii Ivir din Sfântul Munte Athos, este 
cuprinsă de un incendiu în 1595, iar în 1630, mitropolitul Ţării Româneşti, Grigorie, 
reface sfântul lăcaş. Mănăstirea Stelea devine ulterior metoh al Mănăstirii Radu Vodă, 
ajungînd la începutul secolului al XlX-lea biserică de mir, după care, în 1838, se 
dărâmă în urma cutremurului, se repară în cursul anului 1839, fiind mai apoi cuprinsă 
de incendiu în ziua de 23 martie 1847, fiind după aceea dărâmată). 

- Biserica Sfântului Ioan cel Mare - are hramul „Tăierea Capului Sfântului Ioan 
Botezătorul”, fiind ctitorie al vistierului Andronache şi a fratelui său Dimitrie, pe la 
sfârşitul secolului al XVI-lea. A fost închinată Mănăstirii Sfântului Prooroc Ilie, cu 
timpul s-a ruinat şi, din grija lui Constantin Brâncoveanul, s-a ridicat aici o altă 
biserică. Spre sfârşitul secolului al XVIII-lea a fost stareţ aici arhimandritul Dositei 
Filitti, viitorul mitropolit al Ungrovlahiei, iar pe la 1800, Mănăstirea Sfântului Ioan cel 
Mare subvenţiona, din veniturile sale, Academia din Ianina, cea mai înaltă instituţie de 
învăţământ superior din Grecia anilor 1700-1821. Cu vremea, biserica s-a ruinat, 
ajungîndu-se ca până la 1894 sfântul lăcaş să fie dărâmat. 

- Biserica Sfântul Sava - era situată în Piaţa Universităţii, având hramul „Buna 
Vestire”. A fost zidită de Andronache Pârcălab, înainte de 1600, fiind închinată 
Mănăstirii Sfântul Sava de lângă Ierusalim. în cuprinsul acestui sfânt lăcaş, între 1678- 

1679, domnul Şerban Cantacuzino a înfiinţat o Academie Domnească, apoi, în 1846 s- 
au făcut unele reparaţii, ajungând totuşi să se dărâme în 1871. După demolare, în 
1883, cu o parte din odoarele bisericii Sfântul Sava s-a înzestrat biserica satului 
Traian, din fostul judeţ Teleorman. 

- Biserica Sărindar - este o biserică cu o mare vechime, articolul aducînd diferite 
ipoteze referitoare la ctitori, ea existând încă de la sfârşitul secolului al XVI-lea. A fost 
dărâmată de cutremur la 14 octombrie 1802, fiind refăcută şi, mai apoi, din nou 
dărâmată. 

- Biserica Despre Doamna - unul din paraclisele vechii curţi domneşti din 
Bucureşti, ctitorie a domnului Grigore Ghica, a fost mistuită de incendiu în 1847. 

- Biserica Sfântului Niculae din Prund - ctitorită de ieroschimonahul Teofan 
înainte de 21 septembrie 1682, dată la care el o închină metoh Mitropoliei, o primă 
reparaţie i se face în 1724, apoi trece prin diferite evenimente, ajungând să fie 
dărâmată în final. 

Mai sunt abordate biserica Măgureanu, biserica Caimata, biserica Sfântul 
Anton, biserica Sfinţii 40 de Mucenici, biserica Sfântului Niculae Vlădica. 

Şerbănescu, Niculae, preot, „Precizări privind cronologia Mitropoliţilor 

Ungrovlahiei”, în: BORom LXXIX (1961), 3-4, p. 376-380. 

Autorul prezintă precizările pe care le-a făcut la lista întocmită în 1959, privind 
succesiunea mitropoliţilor Ungrovlahiei cu prilejul aniversării a şase sute de ani de la 
prima menţiune documentară a Mitropoliei Ungrovlahiei. Aceste precizări nu schimbă 
cu nimic succesiunea ierarhilor din lista prezentată atunci, ci, în unele cazuri, modifică 
cu zile sau luni timpul de păstorire al unor ierarhi, iar altele spulberă îndoiala ce se 
exprimase atunci cu privire la unele date. Face noi precizări în legătură cu mitropolitul 
Grigorie din secolul al XVII-lea, mitropolitul Ignatie Sârbul şi începutul păstoririi a 
doua a vlădicăi Ştefan, de la jumătatea secolului al XVII-lea, la actul de rejudecare a 
mitropolitului Teodosie din 1679, la anul morţii mitropolitului Daniil, la sfârşitul 
păstoririi mitropolitului Neofit Criteanul, la data morţii mitropolitului Dositei Filitti şi 
la data alegerii mitropolitului Ghenadie Petrescu. 

Turcu, C., Nicolae, magistrand, „Din trecutul bisericii noastre. Biserica din 

Ţara Românească în timpul domniei lui Şerban Cantacuzino (1678-1688)”, în: 

BORom LXXXIV (1966), 1-2, p. 100-128. 

Secolul al XVI-lea în istoria României este cunoscut sub denumirea de „epoca 
regimului nobiliar”. în locul domniei, Statul medieval era condus de o oligarhie 
formată dintr-un număr restrâns de familii de mari moşieri care se bucurau de 
încrederea Porţii. în Ţara Românească cele două partide boiereşti, unul al 
Cantacuzinilor şi celălalt a Bălenilor, erau rivale, căutau să ridice din rândurile lor 
domnitor şi, ajungând la putere, persecutau pe adverşi, despre această rivalitate 
vorbind cronicile vremii: „Letopiseţul Cantacuzinesc” şi „Istoriile domnilor Ţării 
Româneşti” a lui Radu Popescu. Şerban Cantacuzino, fiul postelnicului Constantin 
Cantacuzino, ajunge domn la 19 noiembrie 1678. Autorul relatează situaţia politică a 
ţării sub domnia lui Şerban Vodă, până la moartea acestuia în 22 octombrie 1688. 

Din cauza rivalităţii dintre cele două partide boiereşti Biserica a avut de suferit 
pentru că domnii schimbau mitropolitul. Cantacuzinii l-au ales ca întâi stătător pe 
Teodosie, iar Grigorie Ghica pe Dionisie, egumenul Mănăstirii Radu Vodă, din 
Bucureşti, care murind, a fost înlocuit de Varlaam, episcopul Râmnicului. Şerban 
Vodă cere patriarhului ecumenic Dionisie al IV-lea Seroglanul reabilitarea 
mitropolitului Teodosie printr-o judecată. Cererea fiind soluţionată, Teodosie revine la 
conducerea Mitropoliei la 26 aprilie 1679, păstorind aici timp de 29 de ani. Pe lângă 
legăturile strânse cu Patriarhia ecumenică, Mitropolia Ungrovlahiei a avut legături şi 
cu Patriarhia Alexandriei, al cărei patriarh, Partenie Prochoros, la 11 martie, 1680, era 
în vizită la Bucureşti, dar şi cu Patriarhia Moscovei. Legătura cu Patriarhia 
Ierusalimului s-a concretizat prin venirea la Bucureşti, pentru câţiva ani, a patriarhului 
Dositei. 

Relaţiile cele mai strânse au fost cu Biserica Ortodoxă din Ardeal, unde 
mitropoliţii erau aleşi de soborul preoţilor şi al protopopilor, dar erau hirotoniţi în Ţara 
Românească. După ce mitropolitul Sava Brancovici a fost întemniţat, în locul lui a fost 
ales ieromonahul Iosif Budai, iar după moartea acestuia a urmat ierarhul Ioasaf de 
Lacedemonia, ambii sfinţiţi în Muntenia în timpul domniei lui Şerban Cantacuzino, 
acesta oferind suport bănesc anual bisericilor din Ardeal, dar şi cărţi bisericeşti, 
necesare slujbelor. S-au luat măsuri pentru stoparea influienţei calvine asupra Bisericii 
Ortodoxe. Şerban Cantacuzino a sprijinit cultura, înfiinţând şcoli la Bucureşti: „Şcoala 
Domnească” sau „Academia Domnească” şi a redat o nouă viaţă vechii şcoli 
slavoneşti de la biserica Sfântul Gheorghe Vechi. Literatura religioasă circula în trei 
limbi: slavonă, română şi greacă. Dacă scrierile greceşti şi cele slavoneşti erau înţelese 
de un număr limitat de cititori, cele româneşti fac posibil şi stimulează accesul la 
cultură al unor categorii tot mai largi. Mitropolitul Varlaam tipăreşte în 1678 „Cheia 
înţelesului”, iar mitropolitul Teodosie scoate „Liturghierul” în 1680, urmate de 
„Evanghelie” în 1682, „Apostolul” şi culminând cu cea mai frumoasă operă care 
domină secolul al XVII-lea, „Biblia de la Bucureşti” din 1688, prima traduce integrală 
în româneşte a Sfintei Scripturi făcută de Ghermanos din Nyssa (Capadocia), fraţii 
Şerban şi Radu Greceanu şi episcopul tipograf Mitrofan, care a contribuit la 
impunerea graiului muntenesc ca bază a limbii literare. 

Arta medievală este, în cea mai mare parte, artă religioasă. Toate ctitoriile şi 
operele de artă bisericească din Muntenia şi Moldova au fost făcute cu cheltuiala 
domnului sau a boierilor, ele purtând pecetea Bizanţului de care depindea spiritual 
Biserica oficială a Ţărilor Române. Caracterului bizantin i s-au adăugat influenţele 
Apusului sau altele din Răsărit, prelucrate de priceperea şi gustul meşterilor locali, 
într-o artă unitară şi originală românească. In timpul lui Şerban Cantacuzino începe să 
se închege cel de-al doilea stil muntenesc, care va înflori sub domnia lui Constantin 
Brâncoveanu. Sunt date detalii referitoare la arhitectură, fiind exemplificate cu: 
biserica de la Cotroceni, construită în 1679 şi Biserica Doamnei, zidită în 1683 de 
doamna Maria Cantacuzino. Ţesăturile bisericeşti şi broderiile acestei perioade se 
încadrează în două curente artistice: unul tradiţional, transformat însă sub influenţa 
broderiei apusene şi celălalt, folosind elemente florale de Renaşterea italiană. în 
această epocă s-au realizat Epitaful de la Tismana şi cel de la Cotroceni. Sunt amintite 

în articol şi contribuţiile meşterilor argintari şi a sculptorilor în lemn la dezvoltarea 
artelor. 

Manolache, Mihai, pr. doctorand, „Biserica din Ţara Românească în timpul 
domnului Alexandru Ipsilanti (1774-1782)”, în: BORom LXXXIV (1966), 7-8, 
p. 808-835. 

în lucrarea de faţă informaţiile sunt sistematizate în şase capitole. Epoca 
domniilor fanariote a fost considerată pentru români o perioadă de maximă exploatare, 
dar acest regim n-a putut opri dezvoltarea firească a culturii româneşti. Dintre 
domnitorii fanarioţi, Alexandru Ipsilanti, prin numeroasele sale reforme cuprinse în 
„Condica de legi”, a încercat să uşureze viaţa grea a românilor, cauzată de invaziile 
austriecilor, de jafurile turcilor sau grecilor. Prima parte a articolului se referă la 
situaţia politico economică a Ţării Româneşti în timpul lui Alexandru Ipsilanti, trimis 
aici ca domn, de către Poartă, care a oferit principalele slujbe ale ţării boierilor 
pământeni. 

Găsind ţara sărăcită, domnul a încercat să o redreseze prin numeroase reforme. 
Şi, într-o oarecare măsură, a reuşit, devenind unul dintre cei mai buni domni din 
secolul al XVIII-lea. Cea de-a doua parte a articolului face referire la situaţia Bisericii 
la venirea ca domn a lui Alexandru Ipsilanti. în toamna anului 1768 izbucneşte un nou 
război între ruşi şi turci, iar Ecaterina a Il-a promite Ţărilor Române sprijin pentru 
eliberarea de sub stăpânirea otomană. Biserica, prin reprezentanţii ei, mitropolitul 
Grigorie, Chesarie şi Filaret, episcopi de Râmnic şi Cosma al Buzăului, sprijină viaţa 
politică şi merg la Moscova pentru tratative cu împărăteasa Rusiei. între timp, în ţară 
intervin schimbări şi mitropolit este numit Grigorie Socoteanu. 

Patriarhia ecumenică îl reabilitează pe fostul mitropolit Grigorie, revenit în ţară 
odată cu trupele ruseşti în anul când a fost numit domnitor Alexandru Ipsilanti. 
Grigorie va depune o multiplă şi vastă activitate culturală împreună cu episcopii 
Chesarie şi Filaret, care vor tipării la Râmnic, pentru prima dată în limba română, cele 
„12 Minee”, contribuind astfel la introducerea definitivă a limbii române în Biserică. 
La Buzău, episcopul Cosma va conduce eparhia din 1763 până în 1787, când va fi ales 
mitropolit. Arhimandritul Filaret a fost ridicat la treapta de mitropolit al Mirelor. 

Cea de-a treia parte a articolului face referire la legăturile Mitropoliei 
Ungrovlahiei cu celelalte Biserici Ortodoxe. Mitropolitul Grigorie ajută Patriarhia 
ecumenică ca şi Alexandru Ipsilanti, cu donaţii substanţiale. La cerea lui Alexandru 
Ipsilanti, în 1776, Patriarhia ecumenică acordă titlul de „locţiitor al Scaunului Cesareei 
Capadociei” mitropoliţilor Ungrovlahiei. Moldova şi Ţara Românească aveau multe 
mănăstiri închinate Sfântului Mormânt, care aduceau Patriarhiei din Ierusalim bogăţii 
însemnate şi deci legăturile dintre Biserica Românească şi patriarhul Avramie al II-lea 
Ahaza al Ierusalimului erau bune, iar corespondenţa acestuia cu domnul şi cu 
egumenii mănăstirilor închinate sunt dovezi clare în acest sens ca şi vizita sa pentru 
ajutor financiar în Ţara Românească, în 1781. Relaţiile cu Biserica rusă se dezvoltă şi, 
în 1774, mitropolitul Grigorie primeşte de la generalul rus Petru Saltîkov, la stăruinţa 
creştinului Hagi Dimitrie, moaştele Sfântului Dimitrie Basarabov, pe care le-a aşezat 
în Mitropolia din Bucureşti. în perioada 1774-1782 legăturile cu Biserica Ortodoxă 

din Ardeal se concretizează prin hirotonirea preoţilor ardeleni în Ţara Româneascăşi 
prin difuzarea de cărţi bisericeşti în Transilvania. 

Capitolul patru al articolului face referire la cultura în cuprinsul Ungrovlahiei în 
timpul domniei lui Alexandru Ipsilanti. Domnitorul, deşi grec, poate fi socotit un 
spijinitor al culturii româneşti, fiind înconjurat şi de ierarhii care au lăsat urme adânci 
în literatura bisericească. Astfel, Alexandru Ipsilanti a înfiinţat şcoli noi, le-a întărit pe 
cele vechi, a reformat învăţământul, dar greşeşte prin caracterul ei de clasă, brutal 
afirmat şi prin cosmopolitism. Existau acum în Bucureşti: „Şcoala Domnească” de la 
Sfântul Sava, şcoala slavonească de la Sfântul Gheorghe Vechi, şcoala de la 
Mănăstirea Obedeanu şi altele. Cheltuielile de înfiinţare şi întreţinere a şcolilor le trece 
în seama mănăstirilor, Biserica jucând astfel un rol cultural important. La iniţiativa 
mitropolitului Grigorie, ajutat de arhimandritul Filaret şi iscusiţi tipografi, se tipăresc 
cărţi litugice şi de sfaturi duhovniceşti. Autorul enumeră cărţile tipărite în această 
perioadă la Bucureşti şi la Râmnic de către episcopii Chesarie şi Filaret, la care adaugă 
şi cele tipărite pentru patriarhul Ierusalimului. 

Partea a cincea a studiului informază despre contribuţia cărturarilor şi 
tipografilor din timpul lui Alexandru Ipsilanti la introducerea definitivă a limbii 
române în Biserică. O mare realizare în viaţa religioasă şi culturală a ţării şi a 
poporului nostru a fost introducerea în slujba bisericii a limbii române. Acest lucru a 
fost posibil prin traducerile pentru prima dată în limba română făcute de ierarhii 
Grigorie, Chesarie şi Filaret. 

Apropierea de Rusia a determinat pe greci să tolereze mişcarea literară 
ecleziastică din ţara noastră. Din lupta ce s-a dat între curentul grecesc şi cel 
slavonesc, a ieşit biruitor curentul românesc. 

în ultima parte a lucrării este prezentat domnul Alexandru Ipsilante ca ajutător 
şi ctitor de biserici. Acesta nu a ridicat nicio biserică din temelie, în schimb a ajutat 
multe sfinte lăcaşe cu adăugiri, reparaţii şi cu multe danii. în timpul său se construiesc 
schituri şi biserici modeste de către boeiri, ţărani asociaţi sau negustori. Preocupându- 
se de mănăstiri, domnul dă numeroase hrisoave de scutiri şi de mile în 1775, 1777, 
1778. Autorul prezintă o lungă listă cu aceste mănăstiri şi biserici. 

Şerbănescu, Niculae, pr., „Noi contribuţii la istoria Mitropoliei din 

Târgovişte”, în: BORom LXXXVIII (1970), 5-6, p. 512-552. 

în articol este înfăţişată cititorului istoria Mitropoliei din Târgovişte. 

Articolul începe cu prezentarea scrisorii domnului Neagoe Basarab din data de 
26 aprilie 1520, scrisoare care a fost trimisă locuitorilor din Braşov şi care conţine 
invitaţia domnului spre a participa la sfinţirea noii ctitorii - Mitropolia din Târgovişte. 
Autorul prezintă apoi o posibilă desfăşurare a ceremoniei de sfinţire precum şi motivul 
care l-a îndemnat pe Neagoe Basarab să ctitorească acest sfânt lăcaş. Mircea cel 
Bătrân a mutat scaunul domnesc de la Curtea de Argeş la Târgovişte, însă reşedinţa 
mitropolitană a rămas acolo; dacă nevoia o cerea, mitropolitul venea şi stătea la 
Târgovişte. Se presupune că reşedinţa sa era biserica Sfântul Gheorghe, care era metoc 
al Mitropoliei. Neagoe Basarab a mutat reşedinţa Mitropoliei de la Curtea de Argeş la 
Târgovişte la 17 august 1517. 

Neagoe Basarab a început ctitorirea Mitropoliei din Târgovişte la 1518. Se dă ca 
argument în favoarea acestei afirmaţii pisania din 1537 şi cea din 1707, ambele fiind 
redate în articol. Arhitectul Petru Antonescu afirmă că biserica Mitropoliei datează din 
secolul al XH-lea. Mai mulţi cercetători afirmă că Mitropolia din Târgovişte ar data 
din zilele lui Mircea cel Bătrân, această părere fiind întemeiată pe deosebirea dintre 
cele două corpuri principale ale bisericii: naosul şi pridvorul mare. Părerea lor mai este 
întemeiată şi pe faptul că „planul navelor bisericii mitropolitane din Târgovişte este 
identic cu acela al bisericii domneşti din Curtea de Argeş şi pe argumentul că decorul 
romanic de pe „paramentul faţadei” (adică frunza de sub cornişă ce constă din arcuri 
semicirculare construite din cărămidă şi aşezate pe mici console treptate) este lipsit de 
orice analogii în arhitectura munteană a secolului al XVI-lea şi, în acest caz, „nu ar 
putea fi explicat decât printr-un împrumut, venit de la biserica Mănăstirii Manasija”. 
Biserica Mănăstirii Manasija a fost făcută în vremea despotului Ştefan Lazarevici. A 
fost o perioadă când, datorită turcilor, Ştefan Lazarevici s-a refugiat în Ţara 
Românească, el fiind în bune relaţii cu domnul Ţării Româneşti, Mircea cel Bătrân. 
Este posibil ca, împreună cu Ştefan Lazarevici, să se fi refugiat şi meşteri care au 
lucrat la Mănăstirea Manasija. Foarte interesant este faptul că în scrisoarea din 26 
aprilie 1520 a lui Neagoe Basarab trimisă către locuitorii din Braşov, scrisoare prin 
care Neagoe îi invită să participe la sfinţirea bisericii Mitropoliei, le-ar preciza că acest 
sfânt lăcaş el doar „l-a reclădit”. Deşi aceasta arată că însuşi autorul articolului se 
îndoieşte la început de faptul că Neagoe Basarab ar fi ctitorul Mitropoliei din 
Târgovişte, tot autorul revine, arată şi argumentează că Neagoe Basarab este ctitorul 
lăcaşului mai sus menţionat. Argumentele sunt: cele două pisanii - cea din 1537 şi cea 
din 1707; raportul arhitectului I. Schlatter - cel care a cercetat personal biserica 
Mitropoliei în 1847 în vederea restaurării; asemănarea dintre biserica Mitropoliei din 
Târgovişte şi biserica Mănăstirii Snagov. N. Şerbănescu face o analiză a arhitecturii 
bisericii Mitropoliei din Târgovişte. 

Revenind la istoricul Mitropoliei din Târgovişte se arată că aceasta a fost 
zugrăvită în vremea lui Radu Paisie (1535-1545) şi terminată la 1537. Autorul scrie că 
la câţiva ani de la terminarea bisericii este posibil ca în încăperile Mitropoliei să se fi 
instalat tipografia lui Dimitrie Liubavici - tipărind-se aici un „Molitfelnic slavonesc” 
(1545), „Apostol slavonesc” (1547), „Triod -Penticostar” slavon (1558). Tot aici a 
lucrat şi diaconul Coresi. între 1595-1611 Mitropolia a avut de suferit de pe urma 
luptei dintre Mihai Viteazu şi Sinan Paşa şi în urma faptului că a fost prădată de oştile 
lui Gabriel Bathory. 

La 1615 biserica a găzduit un sobor de arhierei greci. într-o notă de subsol, 
autorul scrie că atunci a avut loc închinarea Mănăstirii Stăneşti către Patriarhia de 
Alexandria. în 1625 mitropolitul Anastasie Crimca a dăruit Mitropoliei din Târgovişte 
trei cărţi din Vieţile Sfinţilor. Domnitorul Matei Basarab a efectuat câteva lucrări de 
restaurare ale Mitropoliei şi, tot el, a înfiinţat o tipografie aici. între 1649 şi 1652 s-au 
tipărit aici: „Triodul Penticostar” (1649), „Pogribania preoţilor mireni şi a diaconilor” 
(1650), „Mystirio sau sacrament” (1651), „Pravila Mare” (1652). în 1658, Mitropolia 
a suferit de pe urma tătarilor. La 8 iunie 1668, domnul Radu Leon a dat un hrisov prin 
care hotăra mutarea Mitropoliei de la Târgovişte la Bucureşti cea din Târgovişte 

trecând sub administrarea unui dichiu. Primul dichiu (dicheu) cunoscut al acesteia a 
fost Damaschin (1671-1688). 

Sub mitropolitul Teodosie al Ungrovlahiei, Mitropolia a înflorit. în timpul 
păstoriri sale a fost zugrăvită pentru a doua oară, în 1707. Antim Ivireanu aduce aici o 
tipografie care a funcţionat între 1709-1715, perioadă în care s-au tipărit numeroase 
cărţi: „învăţătura bisericească” (1710), „Psaltirea” (1710), „Octoihul” (1712), 
„Liturghierul” (1713), „Catavasierul Trilingv” (1713), „Molitfelnicul” (1713), 
„Catavasierul” (1714), „Cartea populară Alexandria” (1713), „Ceaslovul” (2 ediţii 
1714 şi 1715). în 1737 Mitropolia a fost prădată. încet, încet, clădirea fostei Mitropolii 
din Târgovişte a început să se ruineze. Mitropoliţii Filaret (1792-1793) şi Dositei 
Filitis (1793-1810) au încercat să facă câte ceva. Din 1810, în urma întocmirii unui 
„Catastih al lucrurilor Mitropoliei Târgoviştene” - prima catagrafie a acesteia - aflăm 
date atât despre starea bisericii, cât şi despre faptul că aici funcţiona o şcoală 
românească. în 1821 mănăstirea a avut de suferit de pe urma Eteriei şi a fost martoră 
la un eveniment sângeros. Tudor Vladimirescu după ce a fost prins şi interogat, după 
spusele contemporanului Pârvu, ar fi fost împuşcat în curtea Mitropoliei. Un alt 
eveniment care a dus la înrăutăţirea stării vechii Mitropolii a fost cutremurul din 1838. 
Autorul redă apoi catagrafiile care au fost întocmite cu prilejul numirii de îngrijitori ai 
Mitropoliei şi rapoartele întocmite începând cu anul 1847 - an în care s-a pus pentru 
prima dată problema unei restaurării capitale evidenţiindu-ne starea Mitropoliei între 
anii 1838-1847, 1850-1871, stare care s-a agravat în timp. 

între 1838-1871 la Mitropolia din Târgovişte s-au făcut câteva reparaţii dar, 
datorită lipsei de fonduri şi a birocraţiei, s-a ajuns ca în 1871 biserica să fie ruinată 
complet şi în ea să nu se mai poată sluji, biserica fiind închisă. Se prezintă rapoartele 
arhitecţilor care au cercetat această biserică spre a începe lucrările de restaurare şi 
anume: I. Schaltter, G. Burelli, Kulle, Lecomte du Nouy, dar aşa cum am spus mai sus 
datorită lipsei de fonduri şi a birocraţiei, lucrările de restaurare totală au fost demarate 
prea târziu, când starea monumentului era deplorabilă. în cele din urmă, a început 
restaurarea bisericii de către arhitectul francez Lecomte du Nouy. Se arată şi se descrie 
felul acestei restaurări - prin dărâmare cu ajutorul dinamitei. Lecomte du Nouy dorea 
să descopere vechea biserică a lui Neagoe, el neputând să-şi dea seama că, de fapt, 
ceea ce dărâma era chiar biserica lui Neagoe Basarab! La 1893 a început clădirea noii 
biserici care a fost zugrăvită de D. Belizarie şi a fost terminată în 1933. Se 
menţionează că noua construcţie nu are nicio legătură cu vechea biserică. în final 
autorul indică câteva personalităţi ce au fost îngropate în Mitropolia din Târgovişte şi 
anume: mama domnului Radu Şerban, la începutul secolului al XVII-lea, mitropolitul 
Ştefan (1668), patriarhul ecumenic Dionisie (1696), ş.a. 

***, „Date despre viaţa bisericească a Dobrogei înainte de 1877”, în BORom 

XCII (1974), 9-10, p. 1256-1260. 

Articolul prezintă pe scurt câteva momente importante din viaţa bisericească a 
Dobrogei în perioada 1417-1875. 

Deşi a fost ocupată de otomani în 1417, Dobrogea a fost ocrotită de Biserica 
Ortodoxă Română care şi-a continuat activitatea apărând drepturile românilor din 
această provincie. Timp de 460 de ani, Dobrogea a fost stăpânită de turci, dar biserica 

a fost bine organizată, cu eparhii proprii. Toţi prelaţii erau greci şi au săvârşit mari 
abuzuri. Dacă s-ar fi ales „un bei al românilor” (Ion Ghica, de ex.) atunci ar fi fost un 
pas important spre eliberarea naţională. S-a luat o hotărâre prin care o parte a 
Dobrogei trecea sub influenţa eparhiei bulgare, iar alta (Tulcea) rămânea sub 
jurisdicţia Patriarhiei de la Constantinopol. 

Mai târziu s-a propus înfiinţarea unei eparhii - Episcopia română din Dobrogea 
- la Măcin. în 1875 încep mişcările de eliberare naţională de sub stăpânirea Imperiului 
Otoman şi războiul ruso-româno-turc. Turcii părăsesc Dobrogea iar structura 
bisericească a provinciei pontice a fost inclusă în organizarea ecleziastică a României 
(16 martie 1879 - Constanţa şi Tulcea trec la Episcopia Dunării de Jos de la Galaţi). 

Mateescu, Tudor, „Organizarea ecleziastică a românilor din Dobrogea în 
timpul stăpânirii otomane”, în BORom XCV (1977), 9-12, p. 971-975. 

Articolul prezintă informaţii despre viaţa religioasă a românilor din Dobrogea. 
De-a lungul celor 460 de ani de stăpânire otomană, până la 1877, organizarea Bisericii 
Ortodoxe Române din Dobrogea a cunoscut o serie de trăsături specifice, determinate 
îndeosebi de existenţa unei dominaţii străine, în cadrul căreia religia creştină era doar 
tolerată. Situaţia preoţilor era destul de grea, în cele mai multe cazuri îşi lucrau singuri 
pământul. Existenţa unei biserici proprii bine organizate, ca şi a instituţiilor auxiliare 
acesteia, a contribuit într-o însemnată măsură la conservarea fiinţei naţionale a acestor 
români aflaţi sub stăpânire străină, în cadrul căreia religia creştină era supusă unor 
grele apăsări şi persecuţii. 

Mateescu, Tudor, „Contribuţii la istoria Bisericii Ortodoxe Române din 
Dobrogea, în sec. XVIII”, în BORom XCVI (1978), 5-6, p. 588-593. 

Ionescu, I., pr. prof., „Localizarea Chiliei bizantine şi împrejurările în care s-a 
înfiinţat Mitropolia Ţării Româneşti”, în: GBis, XXXVII (1978), 9-12, p. 1055-1071. 

Informaţiile sunt despre istoricul aşezării Chilia Veche din judeţul Tulcea, care 
a luat fiinţă în actuala ei aşezare în secolul al XlX-lea. Se prezintă şi contextul în care 
a luat fiinţă Mitropolia la 1359. 

***, „Daniile primite de Mitropolia Ţării Româneşti în decursul timpului, 1359- 
1837”, în BORom XCVII (1979), 5-6, p. 776-796. 

Andreescu, Ştefan, „Din nou despre prima cronică a Ţării Româneşti”, în 
BORom C (1982), 9-10, p. 853-867. 

Nestor al Olteniei, mitropolit, „La aniversarea centenarului autocefaliei 
Bisericii Ortodoxe române. Date şi fapte din viaţa bisericească a Mitropoliei 
Olteniei”, în BORom Cili (1985), 5-6, p. 410-435. ’ 

III. 1.1. STUDII ŞI ARTICOLE DESPRE ISTORIA EPISCOPIEI RÂMNICULUI 

G., „Schiţă istorică pentu Episcopia Râmnicului N-Severin” în Menirea 

Preotului II (1891), 1, p. 7-8. 

înfiinţarea eparhiei începe în 1370, adică după 11 ani de la întemeierea 
Mitropoliei Ungrovlahiei. Mitropolia Severinul a durat până în 1401. în continuare se 
aminteşte despre schiţa istorică a Episcopiei Râmnicului, numită Noul-Severin pentru 
că a primit cam aceeaşi jurisdicţie pe care a avut-o Mitropolia de Severin. înfiinţarea 
acestei Episcopii datează din timpul lui Radu al V-lea cel Mare, cel dintâi episcop al 
Eparhiei Râmnicului fiind Mihail, după care s-au succedat 28 titulari. Reşedinţa 
episcopiei a fost la Râmnicu Vâlcea, cu excepţia perioadei dintre anii 1847 - 1856, 
când catedrala, cu toate anexele sale, fiind afectată de un mare incendiu, a fost 
înlocuită cu o reşedinţă din oraşul Craiova. 

Ionescu, N., pr., „Monumente religioase. Episcopia Râmnicului”, în: Menire 

Preotului III (1892), 18, p. 6-7. 

Articolul prezintă istoricul bisericii catedrale a Episcopiei Râmnicului Noul 
Severin. Este reprodusă inscripţia din biserica veche. Renovarea localului episcopal, a 
paraclisului şi a celorlate anexe au fost realizate de P.S. Ghenadie. 

Atanasie, P.S. Episcopul Râmnicului, „Sfinte moaşte din Catedrala Sfintei 

Episcopii a Râmnicului”, în: BORom XXVI (1902-1903), 1, p. 25-34. Cu o 

fotografie. 

După ce prezintă câteva generalităţi despre sfintele moaşte, P.S. Atanasie 
aminteşte despre moaştele din catedrala Episcopiei Râmnicului: capul Sfântului 
Mercurie şi trei mâini, aparţinând sfinţilor Filip diaconul din vremea Apostolilor 
(adusă de Matei Basarab în 1637 la Mănăstirea Arnota), a lui Mihail Mărturisitorul, 
episcopul Sinadelor şi a Muceniţei Marina. 

Despre capul Sfântului Mercurie aflăm că mitropolitul Ungrovlahiei Neofit I, 
într-o relatare din 1746, făcută cu ocazia vizitei sale în Episcopia Râmnicului, 
aminteşte de acesta ca aflându-se în biserica Sfântul Gheorghe din Ocnele Mari, fiind 
pus acolo de episcopul Râmnicului, Damaschin. în 1767, episcopul Partenie al 
Râmnicului, cel care a păstorit în a doua jumătate a secolului al XVIII-lea, a făcut 
pentru acest cap, al Sfântului Mercurie, un chivot de argint. Se presupune că tot 
acelaşi episcop ar fi dat dispoziţia ca cinstitul cap al Sfântului Mercurie să fie adus şi 
pus spre închinare în biserica Episcopiei Râmnicului. Referitor la viaţa Sfântului 
Mercurie, se aminteşte că acesta a fost un ostaş roman ce a pătimit moarte martirică în 
timpul persecuţiei lui Deciu 249-251. 

Gibescu, C., diacon, „Act de danie”, în: Amvonul, VII (1904), 2, p. 20-22. 

Autorul reproduce actul de danie pe care îl găseşte în biblioteca d-lui I.T. 
Brătăşanu, fost deputat şi senator de Romanaţi, act ce conţine toate donaţiile făcute de 
boierii Brătăşeni Sfintei Episcopii de Râmnic. 

Autorul rezumă la începutul materialului că familia boierească a donat Sfintei 
Episcopii de Râmnic o parte din moşie, numită Milcov din districtul Olt, iar altă parte 

a aceleiaşi moşii au donat-o bisericii cu hramul „Sfinta Treime” din Slatina. Articolul 
conţine actele de donaţie şi cele de întărire a donaţiilor. 

Scriban, I., arhim., „Cronica bisericească. Episcopii din vremea ocupaţiei 
germane”, în: BORom XL (1921-1922), 6, p. 462. 

Episcopul Sofronie Vulpescu al Râmnicului a fost arestat de germani la 19 mai 
1917 şi astfel, luni întregi, această episcopie a rămas fără conducător, deoarece 
germanii nu au vrut să-l accepte ca locţiitor pe arhiereul Valeriu Moglan şi nici pe 
arhiereul Teofil Mihăilescu. în toamna anului 1917 a fost aprobat ca locţiitor arhiereul 
Meletie Dobrescu Gălăţeanu. în iulie 1918 s-au făcut alegeri pentru aceste două 
scaune episcopale (Argeş şi Râmnic): P.S. Teofil Mihăilescu a fost ales ca episcop al 
Argeşului, iar P.S. Antim Petrescu, vicarul Mitropoliei Moldovei, a fost ales ca 
episcop al Râmnicului. După alungarea germanilor din ţară, s-a decis că alegerea 
acestor doi episcopi nu a fost valabilă şi li s-a cerut demisia. Cu toate că P.S. Antim al 
Râmnicului a paretisit, el a fost lăsat să păstorească mai departe această eparhie. La 6 
septembrie 1919 însă a trecut la cele veşnice datorită unei boli necruţătoare. P.S. 
Antim Petrescu a tipărit „Patericul”. 

***, „Bibliografie. «Anuarul Eparhiei Râmnicului Noul Severin pe anii 1921- 
1925» întocmit de P.S. Vartolomei al Râmnicului Noul Severin”, în: BORom 
XLIII (1925), 4, p. 256. 

Lucrarea are 944 pagini şi conţine date importante referitoare la istoricul şi 
organizarea acestei eparhii. 

Nifon, Arhiepiscop al Craiovei şi Mitropolit al Olteniei, Râmnicului şi 
Severinului, „Mitropolia Olteniei”, în: BORom LVIII (1940), 5-6, p. 289-293. 

în data de 8 mai 1939, regele Carol al II-lea a vizitat oraşul Turnu Severin. în 
urma acestei vizite s-a hotărât înfiinţarea Mitropoliei Olteniei, Râmnicului şi 
Severinului, iar ctitoria lui Matei Basarab, biserica Sfântul Dumitru din Craiova, să fie 
reşedinţa a Mitropoliei. Autorul prezintă şi argumentează importanţa acestei hotărâri. 

D„ Şt. P., „Note bibliografice. Popescu-Cilieni I. «Vechile proprietăţi ale 
Episcopiei Râmnicului în Craiova şi Bucureşti», extras din Arhivele Olteniei, an 
XX, nr. 113-115, Craiova, 1942, 20 p.”, în: BORom LX (1942), 1-4, p. 113. 
Recenzie. 

Domnitorul Nicolae Mavrocordat i-a dăruit Episcopiei Râmnicului, în 1741, un 
loc în Craiova. Pe acest loc Episcopia a clădit câteva prăvălii. Constantin Stoenescu, 
finul episcopului Grigorie Socoteanu, s-a făcut stăpân peste aceste prăvălii. Ca urmare 
a acestui fapt are loc un proces, care a fost câştigat de către episcopie. Din articol mai 
aflăm că, în Bucureşti, Episcopia Râmnicului avea metocul Sfinţilor 40 de Mucenici, 
metoc ce a fost zidit la 1768 de către M. Cantacuzino, pe locul unde se află astăzi 
Ateneul Român. Lângă această biserică se afla şi o şcoală. 

Manolache, Teodor N., „Cronica internă, «Reînfiinţarea Sfintei Episcopii a 
Râmnicului Noul-Severin»”, în: BORom LXIII (1945), 7-8, p. 404-405. 


110 



La data de 30 iulie 1945, în Şedinţa Sfântului Sinod al Bisericii Ortodoxe 
Române, s-a hotărât reînfiinţarea Episcopiei Râmnicului Noul Severin. în articol sunt 
prezentaţi, pe scurt, paşii care au dus la această hotărâre. 

N., I. S., pr., „Note bibliografice. Golescu, Maria, «Ctitorii mărunte din 
Vâlcea”, în „Bul. Com. Mon. Ist.», an XXXVII (1944), fasc. 119-122, pp. 83- 
86”, în: BORom LXVI (1948), 9-10, p. 515. 

Se oferă câteva informaţii despre trei biserici din judeţul Vâlcea: cea din 
Băbeni-Olteţ, cea din Giuleşti şi cea din Bărcăneşti. 

Biserica din Băbeni-Olteţ s-a zidit în 1779, ctitori fiind unii membri ai familiei 
Băbeanu, pisania amintindu-i pe vel polcovnicul Matei cu soţia sa Stanca, pe Şerban şi 
Păuna Băbeanu. în biserică s-a găsit mormântul primului ctitor, acoperit cu o piatră 
fără dată, iar pictura, la care a lucrat şi un diacon, Gheorghe, prezintă particularităţi 
iconografice, nemaîntâlnite în acea perioadă. 

Pisania bisericii din Giuleşti menţionează că aceasta există din 1832, însă data 
pare a fi inexactă, de vreme ce în interior se află piatra mormântală a ctitorului - 
serdarul Niculae Giulescu - cu data de 1799-1817. în apropierea bisericii este o cruce 
mare de piatră din 1767, păstrând pomelnicul lui Ilie Giulescu, rudă probabil cu 
ctitorii bisericii. 

Biserica de lemn din Bărcăneşti a fost lucrată de tâmplarul Ilie în 1778 şi se 
remarcă prin sculpturile de la chenarul uşii. 

Ionescu, I., pr., „Catagrafia Epicopiei Râmnicului de la 1845 (jud. Romanaţi)”, 
în: MitrOlt XVII (1965), 3-4, p. 286-302. 

Catagrafia judeţului Romanaţi cuprinde numărul şi numele unităţilor parohiale 
grupate pe sate şi cătune, numărul familiilor, numele slujitorilor. Se prezintă şi nume 
de preoţi ce au simpatizat şi chiar au participat la Revoluţia din 1848. 

Ionescu, I., pr., „Catagrafia Episcopiei Râmnicului. Judeţul Dolj”, în: MitrOlt 
XVII (1965), 5-6, p. 434-457. 

în acest articol este prezentată toată structura administrativ-bisericească a 
judeţului Dolj, cu cele şase plăşi pe care le cuprinde. Este menţionat faptul că nu sunt 
cuprinse plăşile Amaradia şi Gilortul. 

Ionescu, I., pr., „Catagrafia Episcopiei Râmnicului de la 1845”, în: MitrOlt 
XVII (1965), 7-8, p. 639-663. 

Articolul de faţă este o continuarea a prezentării catagrafiei amintite în titlu. 
Este înfăţişată structura judeţului Râmnicul-Vâlcea cu cele două Plaiuri şi cele două 
Plăşi pe care le cuprinde. 

Ionescu, I., „Catagrafia Episcopiei Râmnicului de la 1845. ludeţul Mehedinţi”, 
în: MitrOlt XVII (1965), 9-10, p. 815-842. 

în acest studiu se continuă catagrafia, prezentându-se judeţul Mehedinţi, cel mai 
mare judeţ din eparhie, ce cuprinde şase Plăşi şi un Plai. 


111 



Ionescu, I., „Catagrafia Ep. Râmnicului -e la 1845 (Plasa Amaradia şi Plaiul 

Novaci)”, în: MitrOlt XVII (1965), 11-12, p. 989-1001. 

Se încheie catagrafia, prezentându-se în acest articol Plasa Amaradia şi Plaiul 
Novaci. 

Gherasim, ep. Râmnicului, „O jumătate de mileniu de episcopie la Râmnic, 

scurt istoric”, în: MitrOlt LV (2003), 9-12, p. 114-115. 

Acest articol cuprinde un scurt istoric al Eparhiei Râmnicului, creată pentru 
judeţele din dreapta Oltului. Primul episcop nu este cunoscut, însă mulţi îl consideră a 
fi Maxim Brancovici (1503-1505). Primul episcop atestat documentar este Leontie, în 
1532. Autorul prezintă tipografiile din Eparhia Râmnicului, pe cei mai importanţi 
episcopi precum şi câteva obiecte paleo-creştine care dovedesc existenţa unei vieţuiri 
creştine în zonă din cele mai vechi timpuri. 

III. 1.2. STUDII ŞI ARTICOLE DESPRE ISTORIA EPISCOPIEI BUZĂULUI 

Filitti, Ioan C., „Inventarul Episcopiei de Buzău, metoaşelor sale şi bisericii Sf. 

Dumitru din Bucureşti la 1819 şi 1825” în: BORom LIII (1935), 1-2, p. 6-11. 

Articolul sus numit prezintă metodic recuzita contabilicească a Episcopiei de 
Buzău. Odată cu alungarea din scaun, în 1819, a episcopului Constandie Filitti de către 
Alexandru Vodă Şuţu, averea Episcopiei şi a metohului ei din Bucureşti, de la Biserica 
Sfântul Dumitru (strada Carol), este supusă unei atente revizuiri. Documentul suscită, 
din perspectiva timpului, un deosebit interes. în primul rând, sunt tratate cu o extremă 
preţiozitate, deci catalogate, toate odoarele bisericeşti aflate la momentul acela, unele 
- tinde a preciza autorul articolului de faţă - regăsindu-se şi în preajma anului 1930. 

Optica documentului pare a se concentra în detaliu şi asupra consemnării 
proximităţilor Episcopiei, a locului şi a vecinătăţilor acestuia, a clădirilor ce o 
înconjurau, neuitând moşiile pe care le deţinea, ori anexele şi populaţia care rânduia 
peisajul de aici. Textul mai consemnează şi unele răspunsuri la arzătoarea problemă de 
atunci privind destinul bisericii de la Săsenii Noi. Aceasta este trecută în catastif, fiind 
ridicată, pe un teren mai vechi, în 1798, de către Dositei Filitti şi continuată de 
urmaşul şi nepotul acestuia, episcopul Constandie Filitti, pentru ca, dărâmându-se la 
cutremurul din 1838, să fie reconsolidată de Chesarie, în 1841. 

Textul aduce în discuţie şi soarta unei moşii cumpărate de episcopul Contantin 
Filitti pentru a servi Episcopiei. în acelaşi timp, acesta adevereşte şi faptul că lucrările 
de reconstrucţie au fost atent supravegheate de către prelat, atât în ceea ce priveşte 
Episcopia şi anexele aferente, cât şi cele ale bisericii din Săseni. Lucrările de 
amenajare s-au extins în timpul păstoririi acestui episcop şi asupra schitului Găvenele, 
ori a celui numit Fundătura, dar şi a bisericii Sfântul Dumitru din Bucureşti, care a fost 
rezidită din temelii. în comparaţie cu un catistif mai vechi, care urmărea aceeaşi 
evidenţă, informaţiile cuprinse în documentul cerut de Alexandru Şuţu adeveresc şi 
întăresc activitatea nobilă a înaltei feţe episcopale. în plus, acest din urmă text 
comportă o descriere amănunţită a odoarelor bisericeşti, amintind printre acestea şi un 
preţios „Evanghelier” datat 1693, închinat bisericii în 1741, de către Radu 

Atanasievici, logofăt de taină şi ctitor al acestei biserici, a cărui soartă rămâne însă 
necunoscută. 

Acelaşi regret însoţeşte şi destinul unora dintre cărţile bisericeşti, în majoritate 
româneşti, care nu au fost însemnate, lucru care a dus la necunoaşterea locului şi a 
anului tipăririi unora dintre ele. Acesta este şi cazul unora dintre metoacele Episcopiei, 
ale cărori pisanii nu mai spun nimic despre ctitorii aşezămintelor pe care le veghează, 
în ceea ce priveşte biserica Sfântul Dumitru, aceasta devenise în 1894 filială a bisericii 
Zlătari. După războiul de întregire, aceasta a suferit unele pagube, fiind închisă. 
Odoarele au fost împărţite, unele fiind duse la capela românească din Strasbourg. 
Printre darurile preţioase se numără şi unele donate de episcopul Chesarie, lucruri 
care, din păcate nu au putut fi regăsite. Actualmente, informează autorul studiului care 
ancorează de fiecare dată problema în contemporaneitatea sa, biserica Sfântul Dumitru 
nu mai aparţine celei numite Zlătari, ci este parohie de sine stătătoare. 

Filitti, Ioan C., „Catastih de toate lucrurile Sfintei Episcopii Buzău, mişcătoare 

şi nemişcătoare, care s-a găsit acum, la aşezarea noului episcop, chir Gherasim, 

cum înlăuntrul arată” în BORom LIII (1935), 1-2, p. 12 -42. Cu texte, catastihe. 

Articolul de faţă reuneşte, cu acrivie, toate amănuntele legate de biserica 
episcopală din Buzău. Autorul redă toate documente care traduc un inventar detaliat a 
tot ce este legat de mănăstire de la interiorul şi până în exteriorul acesteia, construit în 
special în timpul păstoririi acesteia de către Constandie, incluse fiind chiar şi anexele 
şi reparaţiile cele mai puţin observabile. 

Astfel, are loc o trecere în revistă a ceea ce ţine de odoarele bisericeşti, a 
stiharelor preoţeşti şi a celor diaconeşti, a orarelor, a aerelor, a epitrahirelor, a 
sacoselor, omofoarelor, poalelor, procoveţelor, a meselor, dverelor, etc. ce aparţineau 
interiorului sfântului lăcaş. Exteriorul va fi şi el amănunţit inventariat: cărţi greceşti, 
româneşti, mitre, pateriţe, mantii, argintării, cele aflate în paraclis, aşternuturi ce s-au 
găsit în casele arhiereşti sau în alte odăi, inclusiv în chioşcurile aferente acestuia ori în 
casele iconomului. 

Privirea atentă se exersează şi asupra averii mănăstirii, reprezentată de 
animalele aflate în îngrijire ori de hrana menită acestora. Moşiile şi alte acareturi, 
hanuri, vii, pogoane, ustensile ajutătoare, întregesc inventarierea. O atenţie deosebită o 
ocupă, în cadrul studiului de faţă, metoacele aparţinând mănăstirii, catalogate după 
datarea din 1825: Mănăstirea Berea, Vintilă-Vodă, Schitul Aluniş, Podeni, Chiliile, 
Mărunţişu, Cozienii, Pinul, Metohul Cislău, Părcov (Pârscov ?), Sf. Nicolae, Bonţeşti, 
Metohul Sf. Dumitru, cu aceleaşi descrieri minuţioase a odoarelor bisericeşti şi a 
anexelor pe care le posedă. 

Cocor a, Gabriel, pr., „Evoluţia arhitectonică a complexului de clădiri de la 

Episcopia Buzăului”, în: GBis XX (1961), 7-8, p. 710-747. 

Sunt descrise clădirile din complexul de la Episcopia Buzăului (înfiinţată în 
1503-1504): catedrala, paraclisul, palatul episcopal, cancelaria, Seminarul, clopotniţa, 
grădina (materialul conţinând anexate şi imagini). 

Bulat, Toma G., „Episcopia Buzăului - titularii ei din secolele XVI-XVII”, în: 

GBis XXIX (1970), 7-8, p. 759-772. 

Vorbind despre îndrumătorii spirituali ai Episcopiei Buzăului în secolele XVI- 
XVII, autorul ordonează cronologic episcopii: Paisie, Anania, Ieremia, Atanasie, 
Luca, prezentând şi amănunte din activităţile lor. în fruntea dipticului e Paisie, dar se 
crede că nu el este primul. 

Bulat, T. G., „Episcopii Buzăului din secolul al XVII-lea”, în: GBis XXX 

(1971), 5-6, p. 496-510. 

Se prezintă date despre viaţa şi activitatea episcopilor Chirii (1604-1617), 
Efrem Trufăşel (1618-1637) şi Ştefan I (1637-1648), păstori ai Episcopiei Buzăului. 

Bulat, Toma G., prof., „Titularii Episcopiei Buzăului din secolele al XVII-lea 

şi al XVIII-lea”, în: GBis XXXI (1972), 7-8, p. 825-850. 

Despre viaţa şi activitatea episcopilor Grigorie (1688-1691) şi Mitrofan (1691- 
1702), păstori ai Episcopiei Buzăului. 

Popescu, David, pr., „Episcopia Buzăului”, în: GBis XXXI (1972), 11-12, p. 

1318-1320. 

Recenzie. E o broşură-ghid care are şapte capitole şi două anexe ce cuprind 
informaţii despre istoric, despre tipografie, şcolile episcopiei, bibliotecă, muzeu, 
despre ierarhi şi persoane cunoscute din Episcopia Buzăului. 

Bulat, Toma G., „Titularii Episcopiei Buzău în secolul al XVIII-lea”, în: GBis 

XXXII (1973), 11-12, p. 1295-1305. 

Pe lângă alţi episcopi care au păstorit la Buzău autorul este preocupat în special 
de viaţa şi activitatea episcopului Ioasaf (1708-1716). 

Bulat, Toma G., „Titularii Episcopiei Buzău în secolul al XVIII-lea”, în: GBis 

XXXIII (1974), 5-6, p. 489-506. 

în acest studiu autorul prezintă viaţa şi activitatea episcopului Metodie al 
Buzăului (1741-1748). 

Bulat, Toma, G., „Titularii Episcopiei Buzău în secolul al XVIII-ea”, în: GBis 

XXXIII (1974), 7-8, p. 706-721. 

Pagini ce surprind evenimente din biografia episcopului Filaret (20 martie 1748 
-septembrie 1753) şi a episcopului Antim (1753-1757), titularii Episcopiei Buzău în 
secolul al XVIII-lea. 

Bulat, T. G., prof., „Titularii Episcopiei Buzău în secolul al XVIII-lea”, în: 

GBis XXXIII (1974), 11-12, p. 1156-1192. 

Se dau repere biografice şi se prezintă activitatea episcopului Rafail (1757- 
1763) şi a episcopului Cosma (1763-1787) desfăşurată în Episcopia Buzăului. 


114 



Bulat, Toma G., prof., „Titularii Episcopiei Buzău în secolul al XVIII-lea”, în: 

GBis XXXIV (1975), 3-4, p. 358-384. 

Repere despre viaţa şi activitatea celor care au fost îndrumători ai Episcopiei 
Buzăului în secolul al XVIII-lea: episcopul Dositei Filitii (1787 - 11 octombrie 1793), 
episcopul Constandie Filitii (1793, octombrie 29 - 1819, iulie 27) şi episcopul 
Gherasim Rătescu (1819-1824). 

Lăudat, I. D., „Nume şi fapte din istoria culturii româneşti”, în: GBis XXXXIV 

(1985), 1-2, p. 100-105. 

Recenzie. Patru micromonografii a episcopilor Buzăului: Mitrofan (1691-1702), 
Chesarie (1825-1846), Filotei (1850 -1860) şi Dionisie Romano (1865-1873). 

III. 1.3. STUDII ŞI ARTICOLE DESPRE ISTORIA EPISCOPIEI ARGEŞULUI 

Pavlov, Paul, J., „Cele mai însemnate mănăstiri şi biserici din Romania, 

Judeţul Arceş”, în: Şcoala şi Biserica XIII (1910), 1-2, p. 35-39. 

In acest articol, autorul prezintă următoarele mănăstiri şi biserici: 

1. Biserica episcopală Curtea de Argeş, clădită pe vechea Mitropolie de către 
Neagoe Basarab la 1512, în 1517 fiind târnosită cu toate podoabele, fiind finalizată în 
1526 de către Radu de la Afumaţi. A fost restaurată în 1875, iar la 12 octombrie 1886, 
în prezenţa regelui Carol şi a Elisabetei, s-a resfinţit biserica episcopală Curtea de 
Argeş cu hramul „Adormirea Maicii Domnului”; 

2. Biserica „Domnească” din oraşul Curtea de Argeş, cu hramul „Sfântul 
Nicolae” şi „Sfânta Flofteia” (sec. al X-lea sau al Xl-lea, cel dintâi ctitor cunoscut 
fiind Radu Negru, la 1290, cum se constată după inscripţia unui clopot prefăcut de 
P.S. Iosif, la anul 1812); 

3. Biserica filială „Intrarea în biserică” (1585); 

4. Biserica parohială „Sf. Gheorghe” din Piteşti (1656); 

5. Mănăstirea Stănişoara, situată pe Muntele Cozia - fondată la 1788 de către 
clucerul Gheorghe şi Martin Buliga. Pustiită în 1807, a fost refăcută ca mănăstire şi s-a 
clădit o altă biserică de către schimonahul Sava Slăveanu în 1836; 

6. Mănăstirea Turnul, întemeiată de mitropolitul Varlaam în 1676 pe timpul lui 
Duca Vodă şi biserica „Schimbarea la faţă”, construită de P.S. Gherasim Timuş 
(1676), 

7. Mănăstirea Roboaia - fondată la începutul secolului al XlX-lea de către Sava 
Liveru şi familia Muşăteşti; 

8. Mănăstirea Văleni; 

9. Schitul Ostrov din faţa Băilor Călimăneşti - fondat de Neagoe Basarab şi 
soţia sa la 1522; 

10. Biserica „Adormirii Maicii Domnului” din comuna Mălureni-Bădiceni 
(1600); 

11. Biserica „înălţarea Domnului” din comuna Brădetu (1546); 

12. Biserica cu hramul „înălţarea Domnului” din comuna Cepari - Bârseşti 
(1538); 

13. Biserica „Sfântul Dimitrie” - comuna Găvana-Rea (1458). 

***, „Copie de pe adresa Onor. Minister al Domeniilor cu No. 17.613 din 23 
Febr. 1910 şi înregistrată la No. 177 Febr. 25, către Sf. Episcopie de Argeş”, în 
Calea Vieţei, VII (1910), 3, p. 25-26. 

Prin acest document se face cunoscută dorinţa ministrului Al. Constantinescu de 
a delimita pământurile deţinute de mănăstiri şi schituri, luând în considerare şi 
evidenţele din 1864. De asemenea, se propune ca lăcaşurile care nu au pământ 
îndeajuns pentru a se întreţine să primească din partea statului până la 3 hectare de 
teren. Scopul acestei operaţiuni ar fi îmbunătăţirea traiului în mănăstiri şi sporirea 
economiei naţionale prin plantarea pe terenurile mănăstirilor a pomilor fructiferi. 

Scriban, I., arhim., „Cronica bisericească. Episcopii din vremea ocupaţiei 
germane”, în: BORom XL (1921-1922), 6, p. 462. 

După moartea episcopului Calist Ialomiţeanu, P.S. Evghenie Humulescu 
Piteşteanu a fost însărcinat cu conducerea Episcopiei Argeşului. Episcopul Sofronie 
Vulpescu al Râmnicului a fost arestat de germani la 19 mai 1917 şi astfel, luni întregi, 
această episcopie a rămas fără conducător, deoarece germanii nu au vrut să-l accepte 
ca locţiitor pe arhiereul Valeriu Moglan şi nici pe arhiereul Teofil Mihăilescu. în 
toamna anului 1917 a fost aprobat ca locţiitor arhiereul Meletie Dobrescu Gălăţeanu. 

în iulie 1918 s-au făcut alegeri pentru aceste două scaune episcopale (Argeş şi 
Râmnic) - P.S. Teofil Mihăilescu a fost ales ca episcop al Argeşului iar P.S. Antim 
Petrescu, vicarul Mitropoliei Moldovei, a fost ales ca episcop al Râmnicului. După 
alungarea germanilor din ţară, s-a decis că alegerea acestor doi Episcopi nu a fost 
valabilă şi li s-a cerut demisia. P.S. Teofil a refuzat să şi-o dea şi în locul său a fost pus 
P.S. Vartolomeu Stănescu Băcăoanu. Cu toate că P.S. Antim al Râmnicului şi-a dat 
demisia, el a fost lăsat să păstorească mai departe această eparhie. La 6 septembrie 
1919 însă, a trecut la cele veşnice datorită unei boli necruţătoare. P.S. Antim Petrescu 
a tipărit „Patericul”. 

Godescu, Petru, iconom stavrofor, „Fărâme din istoria misionarismului 
argeşean”, în: BORom XLIV (1926), 2, p. 49-53. 

Deoarece după război s-au înmulţit sectele şi curentele antireligioase, pe lângă 
fiecare eparhie din ţară s-a înfiinţat „corpul misionarilor”. în articol este prezentată 
activitatea misionară din Eparhia Argeşului, eparhie ce era păstorită de P.S. Nichita 
Duma. Cei mai mulţi sectanţi din Eparhia Argeşului erau adventiştii de ziua a şaptea. 
Ca urmare a intensificării acţiunilor de misiune ortodoxă, s-au vizitat mănăstirile din 
această eparhie, centrele culturale, satele etc. Aceasta activitate a vizat mai multe 
obiective: combaterea sectanţilor şi a noilor curentelor religioase, educarea tinerilor 
etc. în finalul articolului se conchide care au fost rezultatele acestei activităţi. 

L., L., „Note bibliografice. Grigore Leu Episcopul Argeşului «Episcopia 
Argeşului. Glas pentru reînzestrarea ei», Piteşti 1937, 54 p.” în: BORom LVI 
(1938), 7-8, p. 451-452. Recenzie. 

La începutul lucrării este înfăţişată starea de sărăcie a mănăstirilor şi a 
schiturilor din Episcopia Argeşului. Din această recenzie aflăm că răposatului episcop 

Nichita Duma i se datorează: reînfiinţarea Schitului Bascoavele, restaurarea Mănăstirii 
Turnu, iniţierea unui atelier la Mănăstirea Văleni. Despre Seminarul episcopiei aflăm 
că a fost înfiinţat de episcopul llarion în 1836 şi a fost desfiinţat în 1901, în localul său 
funcţionând apoi o şcoală de meserii, de la 1901 până la 1938. P.S. Grigore Leu 
descrie mănăstirile şi schiturile din Episcopia Argeşului - Cotmeana, Bascoavele - 
zidit în 1695, Brădetul - ce a fost închinat ca metoc al Mănăstirii Argeş în 1634, 
Turnu -zidită de mitropolitul Varlaam în 1676, Stânişoara - ce a luat fiinţă odată cu 
Turnu şi a fost metoc al Coziei, Văleani - înfiinţată de Zosima Grădişteanu în 1692, 
Clocociov zidită de Mihai Viteazu, Strihareţ zidită de episcopul Serafim al Buzăului, 
schitul Borleşti (1753) etc. 

Potra, George, prof. dr., „Din corespondenţa inedită a unor feţe bisericeşti din 

Ţara Românească cu Transilvania, în veacurile XVIII-XIX” (1781-1827), în 

BORom LXXXIII (1965), 1-2, p. 125-168. 

Articolul precizează legătura strânsă ce s-a manifestat între provinciile 
româneşti prin corespondenţa conducătorilor Episcopiei de Argeş şi relaţiile 
comerciale dintre Ţara Românească şi Transilvania reprezentate în această perioadă de 
casa de negoţ a lui Hagi Constantinescu Pop. După o prezentare sumară a negoţului 
care se făcea prin această firmă se arată şi celelalte roluri pe care le juca în viaţa 
socială această casă de negoţ a lui Hagi Constantin Pop. 

Sunt relatate, în continuare, câteva dintre scrisorile arhimandritului Partenie 
(1790-1798) de la Mănăstirea Curtea de Argeş, către Hagi Constantin Pop şi 
răspunsurile acestuia, din ele evidenţiindu-se relaţiile de prietenie, după limbajul 
deschis şi sincer şi formulele de adresare. Cele mai importante scrisori sunt două 
adresate de arhimandrit în 1790, cu rol de peţire a fiicei negustorului, pentru o 
cunoştinţă deosebită a ierarhului. Alte scrisori, din 1790-1791, se referă la depozitarea 
şi apoi trimiterea moaştelor Sfântului Nifon şi a diferitelor odoare. Se mai păstrează 
scrisori din 1791, referitoare la diferite târguieli reprezentând atât obiecte necesare 
mănăstirii, cât şi alimente şi altele de păstrare sau returnare a unor sume de bani. 
Ultima scrisoare este din august 1798, prin care Partenie îi aminteşte prietenului său că 
este bolnav şi anunţă plecarea sa la Bucureşti. 

Următorul arhimandrit care a întreţinut corespondenţă cu casa de negoţ Hagi 
Constantin Pop a fost Dorotei (1798-1827), vrednic slujitor al Mănăstirii Curtea de 
Argeş şi al Episcopiei de Argeş, sub păstorirea primului episcop, Iosif. Din 
corespondenţe se desprinde ideea că atât Partenie, cât şi Dorotei nu au fost cărturari şi 
nici oameni de cultură religioasă. Corespondenţa lui Dorotei cu Sibiul se reduce la 
nevoile de târguieli ale Episcopiei de Argeş sau la unele chestiuni de afaceri în 
legătură cu administrarea averii episcopale. Din scrisorile anului 1798-1799 cu 
caracter de negoţ, reiese că Dorotei era econom şi se semna ieromonah, iar cele care 
aparţin anilor de după 1800 se ocupă, pe lângă negustorie, mai mult de afaceri de 
arendă a ţinutului Toaca, în care Dorotei îşi etalează în mod nobil priceperea sa în 
afaceri de tot soiul şi de bun gospodar. 

După o sumară prezentare biografică şi ierarhică a episcopului Iosif (1781- 
1813), articolul enumeră o serie din scrisorile mai importante din corespondenţa 
episcopului cu casa de negoţ din Sibiu, aceasta înfăţişând multe laturi din 

personalitatea marelui ierarh. Această corespondenţă ilustrează prietenia dintre 
episcop şi familia Pop, scoţând în evidenţă caracterul de bun gospodar care cheltuieşte 
pentru reparaţiile necesare la ctitoria lui Neagoe Basarab, pentru noua biserică din 
apropiere şi alte lucrări necesare mănăstirii. 

Astfel de scrisori datează încă din 1781, din timpul episcopului Filaret, când 
protosinghelul Iosif îl cunoaşte pe Hagi Constantin Pop şi continuă următorii ani până 
după 1790. în 1792, episcopul Filaret este înălţat în scaunul Mitropoliei din Bucureşti 
şi ia cu sine pe protosinghelul Iosif, pe care îl va înălţa arhiereu şi apoi episcop de 
Sevastis. Şi aceste lucruri se pot desprinde din corespondenţa noului episcop cu 
prietenul său din Sibiu. Dar latura cea mai expresiv ilustrată de această corespondenţă 
este aceea de cărturar bisericesc şi de pasionat cercetător şi autor în domeniul cărţilor 
religioase, fiind un vrednic colaborator al mitropolitului Filaret, care l-a ajutat mult să- 
şi îmbogăţească cunoştinţele de limbă românească. 

Alte concluzii ce se desprind, se referă la ştirile noi pe care le aducea 
corespondenţa prezentată cu privire la unele evenimente sociale, cum ar fi scrisorile 
din 1795 cu privire la invazia lăcustelor sau despre ciumă, boală care făcea ravagii mai 
ales la Bucureşti. Scrisorile sunt nenumărate, cu caracter de negoţ sau pur prietenesc, 
cu ştiri sociale şi politice. Ele continuă toţi anii până când se termină păstorirea 
acestuia, la 20 oct. 1829. 

Un alt slujitor al Episcopiei de Argeş care poartă corespondenţă cu casa de 
negoţ din Sibiu a fost economul Meletie, funcţie în care îl aşează episcopul Iosif prin 
1799. Scrisorile sale sunt puţine şi, datorită funcţiei, sunt mai mult cu caracter 
comercial. 

***, „Din corespondenţa inedită a unor feţe bisericeşti din Ţara Românească cu 

Transilvania, în veacurile al XVIII-lea şi al XlX-lea”, în: BORom LXXXIII 

(1965), 11-12, p. 1097-1146. 

Articolul conţine anexele studiului din BORom LXXXIII (1965), 1-2, p. 125- 
168, ce vizează scrisorile lui Partenie, arhimadritul Episcopiei de Argeş (1790-1798). 

III. 1.4. STUDII ŞI ARTICOLE DESPRE ISTORIA EPISCOPIEI STREHAIEI 

G., „Cronica bisericească. Episcopia Strehaiei din Mehedinţi”, în: BORom 

XXVII (1903-1904), 12, p. 1424. 

Din articol aflăm că la data de 5 martie 1904, domnul I. Bianu a prezentat 
Academiei o comunicare din care rezultă că în a doua jumătate a secolului al XVII-lea, 
pe lângă episcopiile Buzăului şi Râmnicului, exista şi Episcopia Strehaiei. Mai precis 
aceasta a existat între anii 1673-1688. Ea şi-a avut reşedinţa la Mănăstirea Strehaia, iar 
ca episcop al ei este cunoscut doar Daniil. 

G., „Literatura bisericească”, în: BORom XXX (1906-1907), 3, p. 320-325. 

Recenzie. 

în articol sunt amintite două lucrări. Prima se intitulează „Episcopia Strehaii şi 
tradiţiunea scaunului bănesc de acolo”, studiu istoric de Alexandru Lapedatu, 

Bucureşti, 1906, iar cea de-a doua se numeşte „Damaschin Episcopul şi dascălul 
traducătorul cărţilor noastre de ritual” de Alexandru Lapedatu, Bucureşti 1906. 

In recenzia primei lucrări se aminteşte că Al. Lapedatu citează din hrisovul 
domnesc de la 15 aprilie 1673, în care este menţionat Daniil al Strehaii alături de 
ceilalţi arhierei ai ţării - Varlaam mitropolitul, Ştefan episcopul Râmnicului şi 
Grigorie episcopul Buzăului şi dintr-un alt document, de la 2 martie 1674, din vremea 
domnului Grigorie Duca Vodă, referitor la biruri, în care se menţionează şi Episcopia 
Strehaiei.Alexandru Lapedatu combate afirmaţia conform căreia Daniil al Strehaiei ar 
fi fost un episcop fără nici o jurisdicţie bisericească şi că ar fi avut un statut 
asemănător cu cel arhiereilor de la anul 1906. Argumentele sunt: dacă Strehaia nu ar fi 
avut jurisdicţie bisericească nu i s-ar fi impus birul preoţesc; ar fi existat o pisanie care 
a dăinuit până la 1759, când egumenul Mănăstirii Strehaia, Teodosie a transcris-o în 
pomelnicul bisericesc pentru a se şti că aici (la Strehaia) a existat o episcopie. 

Bazându-se pe această inscripţie Alexandru Lapedatu scrie că Daniil ar fi fost 
din părţile Moldovei, afirmaţie cu care autorul recenziei este de acord, deoarece un 
zapis moldovenesc din 1686 îl menţionează pe un arhiepiscop Daniil, care, împreună 
cu Teodosie, fostul mitropolit al Moldovei, a cumpărat o moşie la capul Târgului 
Locşanii de Sus. 

în recenzie mai sunt expuse şi alte două păreri referitoare la locul din care 
provenea Daniil - domnul Bianu crede că Daniil ar fi fost mitropolit la Sofia, iar 
Nicolae Iorga crede că Daniil este acelaşi cu Andreian Pogonianul, cel care a tradus în 
1652 „îndreptarea Legii”. Domnul Lapedatu arată că jurisdicţia lui Daniil cuprindea 
tot judeţul Mehedinţi. în finalul recenziei aflăm amănunte despre tradiţia existenţei 
scaunul bănesc de la Strehaia. în 1644 Matei Basarab a zidit Mănăstirea Sfintei Troiţe 
de la Strehaia şi a înzestrat-o cu diferite proprietăţi. Al. Lapedatu face un scurt istoric 
al moşiei lui Matei Basarab de la Strehaia şi scrie că cei dintâi bani ai Olteniei, după 
ce Severinul a căzut în mâinile turcilor, ar fi stat la Strehaia, înainte de a se aşeza la 
Craiova. 

Pocitan, Veniamin, dr. arhiereul, „Episcopia Strehaiei”, în: BORom XLVIII 

(1930), 7-8, p. 644-660. Cu trei fotografii. 

P.S. Veniamin prezintă în acest articol un scurt istoric al Episcopiei Strehaiei. în 
introducerea articolului se prezintă însemnătatea Strehaiei în trecut, după care se trece 
la Mănăstirea Strehaia. Despre aceasta aflăm că este ctitorie a boierilor Craioveşti. 
Autorul scrie că din veche biserică nu a mai rămas nimic. Biserica actuală cu hramul 
„Sfânta Treime” este ridicată la 1645 de către Matei Basarab. Este redată pisania şi se 
face o descriere a bisericii, din care aflăm un fapt interesant şi anume că altarul 
bisericii este spre sud. Se arată mai departe daniile făcute de Matei Basarab pentru 
acest sfânt lăcaş. Mănăstirea a fost restaurată la începutul secolului al XlX-lea, pe 
vremea stareţului Axentie şi la 1880. La 1930 era biserică de mir. 

Episcopia Strehaiei - a fost înfiinţată la 1673, fapt atestat de tradiţie, de două 
zapise şi de două hrisoave: primul din 1673 - hrisov referitor la birul preoţilor - în care 
este menţionat episcopul Daniil al Strehaiei şi al doilea hrisov de la 1674 care îl 
întărea pe primul. Sunt înfăţişate împrejurările în care s-a înfiinţat Episcopia Strehaiei. 
Această episcopie a durat de la 1673-1688, afirmaţie întemeiată pe faptul că la 1673 se 

întrerupe şirul egumenilor mănăstirii, iar la 1688 se reia. Despre episcopie, autorul 
scrie că şi-a avut sediul în Mănăstirea Strehaia şi că avea jurisdicţie asupra întregului 
judeţ Mehedinţi. Se arată apoi cine a fost Daniil şi de unde provenea acesta. Daniil se 
pare că a tradus „îndreptarea Legii” şi este posibil, scrie P.S. Veniamin, ca el să fi 
tradus „Viaţa şi traiul sfinţiei sale părintelui nostru Nifon, patriarhul Ţarigardului”. 
între 1660-1662 Daniil ar fi fost locţiitor de mitropolit al Aradului, la 1662 Mihail 
Apaffy îl confirmă pe Daniel ca episcop al Făgăraşului şi al unei părţi a Mitropoliei 
Ardealului, iar la 1668 Daniil se afla la schitul Sfântul Ioan din Focşani. între 1673- 
1676 a fost episcop al Strehaiei. 

Şerbănescu, Niculae, pr. dr., „Despre Episcopia Strehaiei”, în: MitrOlt VI 

(1954), 9-10, p. 488-510. 

Se face un istoric al episcopiei care este atestată documentar în a doua jumătate 
a secolului al XVII-lea. în legătură cu acest aspect se prezintă şase documente de la 
Arhivele Statului din Bucureşti, pe lângă cele deja cunoscute. Se arată faptul că 
începutul ei cade la o dată cuprinsă între 15 ianuarie şi 15 aprilie 1673, descriindu-se 
împrejurările când a fost înfiinţată. Se prezintă părerea mai multor cercetători cu 
privire la data până la care şi-a dus existenţa, cei mai mulţi optând pentru anul 1688. 

Se aduc informaţii cu privire la singurul episcop al Strehaiei, Daniil şi despre 
destinul acestuia după ce a părăsit Episcopia . Se pare că după acest moment el se 
stabileşte în Moldova de Jos, în schitul Babele de pe apa Putnei, în apropierea satului 
Măgura. Despre acest sfânt lăcaş aflăm că a fost zidit în prima jumătate a secolului al 
XVII-lea de ieromonahul Partenie de la Bisericani, avea ca hram „Sf Ioan 
Bogoslovul” şi a fost metoc al Mănăstirii Dobromira (Soveja). în finalul articolului se 
prezintă pe larg viaţa, activitatea episcopului Daniil, aducându-se mai multe opinii. 

Şerbănescu, Niculae, pr. dr., „Despre Episcopia Strehaiei”, în: MitrOlt VI 

(1954), 11-12, p. 683-688. 

Acest articol este o continuare acelui nr. 9-10 şi cuprinde o prezentare a şase 
documente din „Condica veche a Mănăstirii Strehaia”, ce au fost păstrate la Arhivele 
Statului din Bucureşti. Ele atestă două lucruri importante: că Episcopia Strehaiei a 
existat cel puţin până în anii 1678-1679; că episcopul Daniil a încetat din viaţă în 1688 
la Schitul Babele de pe apa Putnei. 

Şerbănescu, Nicolae, pr., „Noi mărturii despre Episcopia Strehaei şi Episcopul 

ei, Daniil”, în: MitrOlt XIII (1961), 1-4, p. 71-79. 

Acest articol prezintă două documente ce atestă exitenţa episcopului Strehaiei, 
Daniil. Prime mărturie, cea mai veche, este din 22 decembrie 1674 (7183), când într- 
un zapis este amintit „părintele chir Daniil ep(i)scopul sf(i)ntei ep(i)scopiei Strehăi”. 

Al doilea document este o „carte” întocmită la Bucureşti la 11 ianuarie 1678 
prin care epicopul Râmnicului Ştefan dăruieşte diacolului „Iscru” o vie în „Dealul 
Bojrariilor”şi se pun doi martori la întocmirea acestui act, printre care unul este 
„iubitul frate chir Daniil ep(i)scupul Strehăei”. Mai departe în articol se arată că 
Episcopia Strehaiei mai funcţiona şi în 1678 şi că a fost desfiinţată de Şerban 

Cantacuzino în 1679, iar Daniil va fi trecut la conducerea Mănăstirii Cotroceni. Se dă 
şi o imagine cu „cartea” din 11 ianuarie 1678 şi textul ambelor documente. 


I., I., pr., „Lista cronologică a ierarhilor eparhiilor Mitropoliei Olteniei”, în: 
MitrOlt XXVIII (1976), 3-4, p. 266-270. 

Lista cuprinde enumerarea ierarhilor care au activat în următoarele scaune 
eparhiale: 

a) Mitropolia Severinului între anii 1370-1403; 

b) Episcopia Râmnicului Noul Severin între anii 1503-1949; 

c) Episcopia Strehaiei între anii 1672-1679; 

d) Mitropolia Olteniei între anii 1939-1973; 

e) Episcopia Argeşului între anii 1793-1944. 


III. 2. STUDII ŞI ARTICOLE DESPRE ISTORIA 
MITROPOLIEI PROILAVIEI 

Pocitan, V., pr., „Mitropolia Proilavei”, în: Şcoala şi Biserica IV (1901), 10, p. 

148-150. 

Mitropolia Proilavei sau a Brăilei se numără, din punct de vedere juridic, printre 
mitropoliile proprii ale Moldovei şi Munteniei. Originea acesteia se datorează 
împrejurărilor politice. în a doua jumătate a secolului al XVI-lea (1544), Brăila şi cu 
partea Moldovei de lângă Dunăre şi Gura Prutului s-a transformat în fortăreaţă 
turcească, detaşându-se politic de Ţara Românească. în acest context istoric, Patriarhia 
de la Constantinopol înfiinţează în această zonă o mitropolie, cu scopul de a-şi putea 
exercita jurisdicţia sa asupra creştinilor din ţinuturile ocupate de turci. După unii, 
Mitropolia aceasta ar fi fost înfiinţată în locul vechii episcopii moldoveneşti a Cetăţii 
Albe, care exista încă de la întemeierea Mitropoliei Moldovei. Această eparhie 
mitropolitană cuprindea, pe lângă Brăila şi Ismailul, Tomarowul (Renii), Chilia, 
Akermanul (Cetatea Albă) şi Benderul (Buceacul Tătăresc). 

De la Olt, pe la Turnu-Severin şi până la Vârciorova, rolul mitropolitul Proilavei 
îl îndeplinea cel din Vidin. Din punct de vedere canonic, deşi Mitropolia era situată pe 
teritoriu românesc era sub directa jurisdicţiune a patriarhului din Constantinopol. 
Reşedinţa Mitropoliei a fost întâi la Brăila, unde biserica catedrală avea hramul „Sf. 
Arhangheli Mihail şi Gavriil”, aceasta existând până la 1846. Acum au mai rămas doar 
ruinele. Parohienii acestei mitropolii au făcut o altă biserică, departe de malul Dunării, 
cu hramul „Sf. Spiridon”. 

La 1713, cetatea Hotinului a fost luată de turci, astfel încât Mitropolia a mai 
crescut, în sfera jurisdicţiei sale intrând şi Hotinul, însă în 1771, turcii sunt alungaţi de 
către ruşi. Mitropolitul Moldovei, Gavriil Kalimachi (1758-1786), cu mitropolitul 
Ungrovlahiei Grigorie II (1760-1787) şi generalul rus Rumianţov, desfiinţează 
Mitropolia Proilavei şi restabilesc vechile eparhii române. 

Pocitan, V., pr., „Mitropolia Proilaviei”, în: Şcoala şi Biserica IV (1901), 11, 

p. 173-174. 

Articolul continuă informaţiile oferite în cel din Şcoala şi Biserica IV (1901), 
10, p. 148-150. 

In 1774, prin tratatul de la Cuciuc-Cainargi, se încheie pacea între ruşi şi turci şi 
astfel ruşii părăsesc Principatele Române, cedându-le turcilor. Mitropolia Proilaviei se 
reînfiinţează, iar Hotinul se organizează într-o eparhie separată. în 1782 se găseşte un 
episcop român cu titlul „al Hotinului”, acesta fiind Amfilohie Hotiniul, care îşi avea 
atunci reşedinţa în Mănăstirea Zagavia de lângă Hârlău, unde era şi egumen. El 
lucrează la câteva cărţi, cum ar fi „Geografia” şi o „Aritmetică”. 

în 1787, după ocuparea Basarabiei de către armatele ruseşti, după hotărârea Sf. 
Sinod al Rusiei, Basarabia sudică a fost trecută la Eparhia Huşilor, iar după patru ani a 
trecut la circumscripţiunea „Achermanului” (Cetăţii Albe) şi a Benderului. în 1812, 
prin pacea de la Bucureşti, toate ţinuturile ocupate de turci şi care făcuseră parte din 
Eparhia Proilaviei, au trecut în stăpânirea ruşilor şi au format o nouă eparhie „a 
Chişinăului şi a Hotinului”, ce s-a format în Basarabia. Mitropolia Proilaviei devenind 
prea mică, se uneşte cu Mitropolia greco-bulgărească a Silistrei, deci mitropolitul 
Proilaviei se va intitula „mitropolit al Silistrei şi Brăilei şi exarh a tot ţărmul Dunărei”. 
Durata acestei mitropolii este până la 1828, când se desfiinţează pentru totdeauna. în 
continuare, articolul conţine informaţii despre şirul mitropoliţilor Provilaviei, care nu 
este cunoscut de la începuturile ei, ci abia din sec al XVII-lea. Se aminteşte despre 
Meletie (1641-1644) şi Ioanichie (este menţionat pe la 1716). Articolul nu este 
finalizat. 

Pocitan, V., pr., „Mitropolia Provilaviei”, în: Şcoala şi Biserica IV (1901), 12, 

p. 186-188. 

în acest articol sunt prezentaţi în continuare mitropoliţii Provilaviei. Aceştia 
sunt: Calinic (hirotonit înl743, decedat 1792), Daniil (1761-1771~1772), Chirii I se 
menţionează la 1774; de la 1793-1796 se retrage în Lavra Pecersca în Kiev unde a 
murit, Ioanin (1775-1780), Chirii II (1780-1793), de la 1806-1811 se retrage în satul 
Dubăsari, Partenie (1793-1795) menţionându-se pe la 1803, când a şi plecat la 
Constantinopol, Calinic II (1808-1814), Antim se menţionează pe la 1828, 5 Ianuarie 
şi moare la Odessa. 

Aceşti mitropoliţi erau de naţionalitate greacă, însă clerul parohial şi personalul 
bisericii erau români. De asemenea cărţile de culterau româneşti, acestea fiind dăruite 
de domnitorii români şi de persoane pioase ce-i sprijineau pe fraţii de la Provilavia. în 
18 iunie 1829, ocupând Principatele Române, ruşii au luat oraşul Brăila, iar prin 
tratatul de la Adrianopole din 1829, Mitropolia se desfiinţează localităţile revenind 
eparhiei române. 

Stănescu, Dumitru, „Eparhia Proilaviei”, în: Şcoala şi Biserica XIV (1911), 2- 

3, p. 38-42. 

La începutul articolului sunt consemnate câteva date istorice despre existenţa 
Eparhiei Proilaviei, care este sinonimă cu Eparhia Brăilei sau a Ismailului, fiind 
prezentate şi cele mai vechi documente istorice ce amintesc despre existenţa acestei 
eparhii. Astfel, la 2 iunie 1641, Patriarhia Constantinopolului ridică la rangul de 

stavropighie biserica Sf. Nicolae din Ismail, arătându-se în acest document dependenţa 
de Eparhia Proilavului. 

Cel dintâi mitropolit al Proilaviei este Ioanichie, acestuia urmându-i Daniel, 
care a murit în 1771. Pe timpul ocupaţiei ruşilor, această eparhie s-a desfiinţat, 
teritoriul ei fiind împărţit între Eparhia Munteniei şi cea a Moldovei. După 1774 găsim 
ca mitropolit al Proilaviei pe Ioachim, în 1788 pe Chirii, în 1814 era mitropolit 
Calinic, iar după 1821, era mitropolit Antim. Articolul prezintă conţinutul câtorva acte 
din care reies informaţiile structurate anterior. 

Berechet, Şt., „Noi materiale pentru Mitropolia Proilaviei”, în: BORom XLII 

(1924), 5, p. 263-269. 

Ştefan Berechet începe studiul său vorbind despre unilateralitatea ideilor 
cercetătorilor istorici, care rezultă din faptul că aceştia nu citesc acele lucrări care sunt 
trimise la Academia Română de către autorii lor. El oferă în sprijinul afirmaţiei de mai 
sus următorul exemplu: Ştefan Ciobanu ne-a lămurit pentru prima oară unde şi când a 
murit mitropolitul Dosoftei al Moldovei - 8 februarie 1694 la Julkiev (Zolkiew- 
Polonia). Acele date, scrie Şt. Berechet, se cunoşteau încă de la 1898, dar nimeni nu 
citise cartea lui A. S. Petruşevici, intitulată „Ioan al III-lea regele Poloniei şi 
Moldova”. Revenind la Mitropolia Proilaviei autorul articolului îi enumeră pe cei care 
au scris despre această mitropolie. Aceştia sunt: episcopul Melchisedec în „Cronica 
Huşilor şi a episcopiei cu asemenea numire, după documentele episcopiei şi ale altor 
monumente ale ţării”, Arsenie Stadniţki, care preia din lucrarea episcopului 
Melchisedec, dar care redă mai multe date despre mitropoliţii Proilaviei, N. Iorga - 
care a prezentat un document grecesc (o scrisoare de la 1765-1766) a lui Daniil de 
Proilavia, în care acesta îl invită pe arhimandritul Neofit de la biserica Sf. Gheorghe 
din Bucureşti ca să primească Episcopia Hoţi nul ui; şi Iustin Frăţiman în „Studiu 
comparativ la istoricul Mitropoliei Proilaviei”. 

în acest articol, Şt. Berechet mai redă 14 documente de la sfârşitul secolului al 
XVII-lea referitoare la Mitropolia Proilaviei, care au fost scrise mai întâi în limba 
română şi apoi au fost traduse în limba rusă. Documentele au fost preluate dintr-un 
articol publicat în „Revista Eparhiei Hersonului”. 

Documentul 1 - aparţine mitropolitului Iacov al Moldovei prin care acesta îi 
permite unui preot pe nume Vasile, care provenea dintr-o altă eparhie, să slujească în 
Eparhia I.P.Sale. 

Documentul 2 - conţine cartea de hirotonire a preotului Dimitrie Cerneavschi 
dată de către mitropolitul Daniil al Proilaviei în 1769. 

Documentul 3 - conţine cartea de hirotonire a preotului Timotei Miziukevici 
dată de către mitropolitul Daniil al Proilaviei în 1772. 

Documentul 4 - conţine cartea de hirotonire a preotului Gherasim, dată de către 
Ioachim mitropolitul Proilaviei la 1776. 

Documentul 5 - conţine binecuvântarea dată lui Gherasim de către mitropolitul 
Ioachim al Proilaviei la 1777. 

Documentul 6 - conţine propunerea P.S. Ioachim către protoiereul Andrei, de la 
1776, de a-1 instala în parohie pe preotul Chirii. 

Documentul 7 - conţine scrisoarea de la 1780 a mitropolitului Ioachim al 
Proilaviei către P.S. Nichifor Arhiepiscopul Slovenilor şi al Hersonului (în această 
scrisoare se menţionează despre doi preoţi). 

Documentul 8 - cuprinde cartea de hirotonire dată de mitropolitul Chirii al 
Proilaviei către preotul Teodor la 1782. 

Documentul 9 - cuprinde cartea de demisie de la 1783 a părintelui Teodor. 

Documentul 10 - conţine cartea de hirotonire dată de Amfilohie, episcopul 
Hotinului, preotului Teodosie la 1773. 

Documentul 11 - conţine cartea de hirotonie a pr. Teodor, dată de Inochentie, 
episcopul Huşilor, preotului Teodor Chirilov, la 1775. 

Documentul 12 - conţine cartea pastorală de demisie dată de Inochentie, 
episcopul Huşilor, preotului Teodor Chirilov la 1780. 

Documentul 13 - conţine cartea de hirotonire a pr. Grigorie, dată de Leon, 
mitropolitul Moldovei (1786-1789), la 1787. 

Documentul 14 - conţine mărturisirea de la 1787 a economului Leon referitoare 
la preotul Chirii. 

Berechet, Ştefan, „Schiţă istorică a Mitropoliei Proilaviei”, în: BORom XLII 

(1924), 7, p. 404-411. Cu trei anexe. 

Ştefan Berechet face o schiţă istorică a Mitropoliei Proilaviei pe baza 
următoarelor scrieri: a episcopului Melchisedec - „Cronica Huşilor şi a episcopiei cu 
asemenea numire, după documentele episcopiei şi ale altor monumente ale ţării”, a lui 
Arsenie Stadniţki care preia articolul episcopului Melchisedec, dar care redă mai 
multe date despre mitropoliţii Proilaviei, a lui N. Iorga - care a redat un document 
grecesc (o scrisoare de la 1765-1766) a lui Daniil de Proilavia, în care acesta îl invită 
pe arhimandritul Neofit de la biserica Sf. Gheorghe din Bucureşti ca să primească 
Episcopia Hotinului, şi a lui Iustin Frăţiman - „Studiu comparativ la istoricul 
Mitropoliei Proilaviei”. Autorul scrie că patriarhul Constantinopolului Chirii al Il-lea a 
dispus, în 1639, înfiinţarea Mitropoliei Proilaviei. El infirmă afirmaţia conform căreia 
Mitropolia Proilaviei a existat încă de pe la sfârşitul secolului al XV-lea. 

Primul document referitor la această eparhie datează din 1641. Prin acesta 
patriarhul Ioanichie al Il-lea a ridicat biserica Sfântul Nicolae din Ismail la rangul de 
biserică stavropighială. Al doilea act ce priveşte la Mitropolia Proilaviei a fost datat la 
anul 1643. Prin acesta biserica Maicii Domnului din Ismail, care a fost zidită de fratele 
lui Vasile Lupu, Gheorghe Paharnicul, este ridicată la rangul de stavropighie şi devine 
metoh al Sfântului Mormânt. Autorul arată apoi întinderea eparhiei Mitropoliei 
Proilaviei. Este citat apoi P.S. Melchisedec al Romanului şi se spune că biserica 
reşedinţă a Mitropoliei Proilaviei avea hramul Sfinţilor Arhangheli, se afla în Brăila şi 
că aceasta a existat până la 1846. 

Mitropoliţii Proilaviei: - primul care este menţionat în documente este Meletie - 
numele lui apărând în gramata patriarhului Partenie. Despre Meletie mai aflăm că a 
făcut o vizită la ţarul Rusiei şi că, în 1645, se afla lângă Târgovişte. Următorul 
mitropolit care este amintit în documente este Ioanichie - numele lui apare amintit în 
conflictul dintre el şi episcopul Huşilor, referitor la conducerea credincioşilor din 
Dubăsari. 

Al treilea mitropolit al Proilaviei a fost Calinic, care a păstorit această eparhie 
între anii 1743-1748. Acesta este amintit în mai multe acte ale logofătului Mihail 
Mano. Despre acest Calinic ştim că a ajuns patriarh al Constantinopolului sub numele 
de Calinic IV. 

Al patrulea mitropolit a fost Daniil, despre care ştim că a murit în 1773. Autorul 
spună că, în 1771, mitropolitul Gavriil Calimanchi al Moldovei, văzând că turcii au 
fost alungaţi peste Dunăre de către armatele ruse, a emis un act prin care a hotărât ca 
toţi credincioşii din Eparhia Mitropoliei Proilaviei să treacă sub oblăduirea episcopiei 
de Huşi, iar partea credincioşilor din Hotin să intre sub cârma episcopului Rădăuţilor, 
Dosoftei. 

Următorul mitropolit al Proilaviei a fost Ioachim. Acesta a fost urmat de Chirii, 
care a fost urmat de Partenie, care a păstorit la începutul secolului al XlX-lea. Partenie 
a fost urmat de Calinic, despre care aflăm de pe un „Minei” că la 1811 era mitropolit 
al Proilaviei, iar ultimul eparhiot a fost Antim. 

în 1787 Mitropolia Proilaviei a fost desfiinţată şi încorporată în exarhatul 
moldo-valah. în 1791 s-a reînfiinţat Eparhia Mitropoliei Proilaviei. în 1812, în urma 
războiului ruso-turc sudul eparhiei Mitropoliei Proilaviei dispare, fiind încorporat în 
Eparhia Mitropoliei Chişinăului şi Hotinului. în urma acestui fapt, Eparhia Proilaviei a 
rămas cu cetăţile: Brăila, Giurgiu, Călăraşi, Tr. Măgurele, Zimnicea şi Calafat. în 
1828, are loc un nou război ruso-turc în urma căruia cetăţile mai sus menţionate ajung 
în mâinile românilor şi astfel se desfiinţează Eparhia Proilaviei. 

în cele trei anexe sunt redate: gramata patriarhului Ioanichie, prin care biserica 
Sfântul Nicolae din Ismail este declarată stavropighie şi dată călugărilor din Muntele 
Athos ca metoc, construirea bisericii din Ismail, zidită de către Gheorghe Paharnicul 
ca stavropighie şi metoc al Sfântului Mormânt, date despre Mitropolia Proilaviei 
preluate din scrierea lui Muraviev intitulată „Legăturile Rusiei cu răsăritul ortodox în 
afacerile bisericeşti”. 

Berechet, Şt., „Documente slave privitoare la Basarabia în tipărituri ruseşti”, în: 

BORom XLIV (1926), 3, p. 113-115. 

Autorul articolului arată cu părere de rău faptul că la noi nu se consultă 
tipăriturile care au apărut la vecinii noştri şi prezintă la primul punct cele 14 
documente referitoare la trecutul Mitropoliei Proilaviei publicate de Al. G. Lebedniţev 
în „Revista Episcopiei Hersonului” nr. 6/1860. 

Pocitan Bârlădeanu, Veniamin, arhiereul dr., „Istoria Mitropoliei 

Proilaviei”, în: BORom XLIX (1931), 5, p. 385-396. Cu o hartă. 

Mitropolia Proilaviei, deşi se afla pe pământ românesc, s-a aflat sub jurisdicţia 
directă a patriarhului Constantinopolului. 

Sunt prezentate mai întâi împrejurările politice care au contribuit la înfiinţarea 
acestei eparhii. în 1484, Chilia şi Cetatea Albă au căzut sub stăpânirea turcilor, în 
1526 a fost ocupată Brăila, iar în 1538 a intrat sub stăpânire otomană partea Moldovei 
din josul Dunării cu gurile Prutului până peste Nistru pentru ca la 1595 şi Ismailul să 
se adauge acestor posesiuni turceşti. 

Peste aceste regiuni ocupanţii au numit ca ierarh un mitropolit grec care era sub 
directa jurisdicţie a patriarhului Constantinopolului. într-o notă de subsol aflăm că 
despre Mitropolia Proilaviei se pomeneşte în „Pravila” de la 1652, unde se arată că 
acest mitropolit (al Proilaviei) îşi avea reşedinţa la Galaţi. Referitor la data înfiinţării 
acestei mitropolii - nu se ştie exact, dar cert este că ea exista cu mult înainte de anul 
1639 - fapt arătat de un document din luna mai a aceluiaşi an (1639) dat de patriarhul 
Chirii al Constantinopolului. Actul se referă la înfiinţarea acestei mitropolii, care din 
vremuri de mult uitate căzuse în ruină. O ipoteză ar fi că s-a înfiinţat după Episcopia 
Huşilor. Nicolae Iorga crede că a devenit activă în vremea lui Vasile Lupu, după anul 
1634. După alţii, Mitropolia Proilaviei a fost înfiinţată de patriarhul 
Constantinopolului în locul vechii Episcopii a Cetăţii-Albe. 

Un alt document, reprodus parţial, care pomeneşte despre această mitropolie 
este cel din 2 iunie 1641, dat de Ioanichie al II-lea, patriarhul Constantinopolului, prin 
care biserica Sfântul Nicolae din Ismail este ridicată la rangul de stavropighie şi dată 
ca metoc călugărilor Mănăstirii Caracalu din Muntele Athos. Reşedinţa Mitropoliei 
Proilaviei a fost succesiv la: Brăila, Ismail, Reni, Galaţi, satul Căuşani. 

Dintr-o notă de subsol aflăm că, în Moldova, toate mănăstirile mari, cu excepţia 
Sfântului Spiridon, care avea o epitropie specială şi ca superior un arhiereu, erau 
socotite ca stavropighii ale Mitropoliei 

Biserica Catedrală a Mitropoliei Proilaviei, ce a existat până în 1846, a fost 
situată pe malul Dunării şi a avut hramul „Sfinţii Arhangheli”. Se descriu apoi hotarele 
Mitropoliei Proilaviei - ele au variat în timp datorită numeroaselor conflicte militare, 
în 1713 eparhiei Proilaviei i s-a adăugat şi Hotinul. în timpul primei ocupaţii ruseşti 
(1771-1774) mitropolitul Gavriil al Moldovei, împreună cu omologul său Grigorie din 
Ungro-Vlahia au hotărât desfiinţarea Mitropoliei Proilaviei şi întoarcerea teritoriilor 
acesteia la eparhiile de unde fuseseră răpite. Astfel, o parte din teritorii au intrat sub 
jurisdicţia episcopului Huşilor, iar o alta a intrat sub jurisdicţia episcopului Buzăului. 
Autorul reproduce un fragment din gramata mitropolitană din 10 ianuarie 1771 şi un 
fragment din cea de la 1773. La 21 iulie 1774 s-a încheiat pacea de la Cuciuk- 
Cainargi, în urma căreia Mitropolia Proilaviei s-a reînfiinţat. 

Pocitan Bârlădeanu, Veniamin, arhiereul dr., „Istoria Mitropoliei 

Proilaviei”, în: BORom XLIX (1931), 9, p. 481-493. (A se vedea articolul din 

revista BORom XLIX (1931), nr. 5, p. 385-396). 

în continuarea se aminteşte despre durata Mitropoliei Proilaviei şi despre 
mitropoliţii acestei eparhii. La 29 august 1787 a reizbucnit un nou război ruso-turc. în 
timpul acestuia mitropolitul Moldovei, Leon (1786-1788) a trecut la cele veşnice. în 
locul rămas vacant, boierii l-au propus ca mitropolit pe grecul Chirii (arhiepiscopul 
Sinaiului), dar Divanul l-a ales Gavriil Bănulescu-Bodoni. 

Cneazul Potemkin l-a adus pe arhiepiscopul Ambrozie Serebrenicov pe care l-a 
instalat la Iaşi ca exarh. în timpul războilui Ismailul, Chilia, Cetatea Albă au intrat sub 
stăpânirea ruşilor şi astfel Mitropolia Proilaviei s-a desfiinţat, iar o parte din teritoriile 
ei s-au alipit la Eparhia Huşilor. în sudul Basarabiei s-a format o eparhie nouă sub 
conducerea lui Gavriil Bănulescu-Bodoni care a fost hirotonit arhiereu pentru această 
eparhie cu titlul „al Liucopolei”, intitulându-se şi „vicar al Tighinei şi Cetăţii-Albe”. 

în urma păcii de la Iaşi de la 1791, încheiată între ruşi şi turci, Mitropolia Proilaviei s- 
a reînfiinţat. înainte de plecarea ruşilor din Moldova, Ambrozie Serebrenicov l-a pus 
ca mitropolit la Iaşi pe Gavriil Bănulescu-Bodoni. Acesta a stat în scaun doar patru 
luni, el fiind arestat şi trimis la închisoare la Constantinopol, după care a fost eliberat 
şi trimis în Rusia. Sultanul l-a pus în locul său, în 1792, pe episcopul Iacov al Huşilor, 
care a răscumpărat 500 de turci robiţi de austrieci. 

La 1806 a izbucnit un nou război ruso-turc, Ţările Române au fost ocupate de 
ruşi, iar cârmuirea bisericească a fost dată, din nou, lui Gavriil Bănulescu-Bodoni, 
care, la 27 martie 1808, a fost numit „Exarh al Moldovei, Valahiei şi Basarabiei”. La 
28 mai 1812 s-a încheiat pacea de la Bucureşti, în urma căreia Moldova a pierdut 
Basarabia. Din punct de vedere bisericesc această provincie (Basarabia) s-a 
reorganizat într-o nouă eparhie, ridicată la rangul de Arhiepiscopie sub denumirea 
Arhiepiscopia Chişinăului şi Hotinului. Gavriil Bănulescu-Bodoni a fost pus cârmuitor 
al acestei Eparhii. El l-a luat ca vicar pe arhiereul Dimitrie Sulima. Prin anexarea 
Basarabiei, Mitropolia Proilaviei şi-a restrâns teritoriul la oraşele: Brăila, Călăraşi, 
Olteniţa, Giurgiu, Zimnicea, Turnu Măgurele, Bechet şi Orşova. Această eparhie (a 
Proilaviei) s-a alipit la Mitropolia greco-bulgărească a Silistrei şi astfel mitropolitul 
Proilaviei a luat titlul (de la 1818) de „Al Proilaviei şi al Silistrei”. 

Ocupaţia rusească (1828-1829) - Ţările Române au fost ocupate, mitropolitul 
Grigorie al Ungrovlahiei a fost exilat în Basarabia. în urma păcii de la 1829, s-a 
hotărât ca Poarta să cedeze Ţării Româneşti toate aşezările şi posesiunile de pe malul 
stâng al Dunării. în urma acestei decizii Mitropolia Proilaviei s-a desfiinţat. 

Mitropoliţii Proilaviei: 

1. Meletie Sirigul (1641-1649) - s-a născut în oraşul Candia din Insula Creta, a 
avut numele de botez Marcu, a fost predicator al Catedralei din Constantinopol şi a 
trecut la cele veşnice la 17 aprilie 1664 la Galata. în data de 23 septembrie 1632, el a 
fost cel care a rostit cuvântarea la hirotonirea lui Varlaam (al Moldovei) ca arhiereu. Tot 
el a revizuit şi corectat „Mărturisirea Ortodoxă” a lui Petru Movilă, a tradus „Viaţa 
Sfântului Ioan cel Nou de la Suceava”, a compus slujba Cuvioasei Parascheva etc. 

Mărturii despre Meletie ca mitropolit - este amintit în gramata patriarhului 
Constantinopolului Partenie de la 12 noiembrie 1643, prin care se hotărăşte a se face 
stavropighie biserica închinată „Maicii Domnului din Ismail”, ca metoc al Sfântului 
Mormânt. La 5 decembrie 1644 Meletie scrie o scrisoare ţarului Mihail, în care îi 
comunică că el (Meletie) este conlucrător cu Petru al Kievului la „Mărturisirea 
Ortodoxă”. 

Păstrând legăturile cu Rusia, la sfârşitul anului 1644, Meletie s-a dus la 
Moscova cu trei documente: unul de la Matei Basarab, altul de la patriarhul Partenie al 
Constantinopolului şi celălalt de la fraţii Mănăstirii Sfântul Nicolae din Brăila, aceştia 
din urmă cerând un ajutor material, fiindcă biserica lor şi „Mitropolia cea mică au 
ars”. în 1649, pe când patriarhul Constantinopolului, însoţit de călugărul Arsenie 
Suhanov, venea de la Moscova şi mergea la Ierusalim, s-a oprit la Târgovişte unde l-a 
găsit pe mitropolitul Meletie. 

Pocitan Bârlădeanu, Veniamin, arhiereul dr., „Istoria Mitropoliei 

Proilaviei”, în: BORom XLIX (1931), 10, p. 577-587. (A se vedea articolul din 

revista BORom XLIX (1931), nr. 9, p. 481-493). 

Se continuă prezentarea mitropoliţilor Proilaviei. 

2. Partenie - menţionat la 1667, a fost patriarh al Constantinopolului, iar la 
1671 a ajuns din nou patriarh ecumenic. 

3. Ioanichie - la 1716 a avut un litigiu cu episcopul Iorest al Huşilor pentru 
jurisdicţia unor sate. 

4. Calinic (1743-1748) - apare în hrisovul patriarhului Paisie al II-lea al 
Constantinopolului din iulie 1746. Calinic a demisionat şi a trăit retras la 
Constantinopol. 

5. Daniil (1748-1773) - a trecut la cele veşnice în luna aprilie a anului 1773. în 
timpul lui Daniil Mitropolia a avut reşedinţa la Ismail (catedrala cu hramul Cuvioasa 
Parascheva). Danii! este ctitor al bisericii vechi din Căuşani, unde la 1931 se afla 
portretul său şi al mamei sale. El apare în numeroase acte, dintre care menţionăm pe 
cel de la 10 octombrie 1768, prin care lui Daniil i s-a închinat Mănăstirea 40 de Sfinţi 
din Iaşi, ca să fie metoc al Mitropoliei Proilaviei şi pe cel de la 16 septembrie 1768, 
prin care Lascarache Roset era obligat să dea 80 de lei din venitul moşiilor Malcoci şi 
Todireni de pe Bâc, la Căuşani, mitropolitului Daniil al Proilaviei, pentru Mănăstirea 
Precista. 

6. Ioachim (1776-1780) - este menţionat într-o inscripţie grecească de pe un 
antimis. 

7. Chirii (1780-1788) - sub el, stăpânirea Mitropoliei Proilaviei asupra bisericii 
40 de Sfinţi din Iaşi a încetat. Chirii a vizitat între anii 1780-1782, 1785-1787 Ucraina 
Hotinului. Chirii s-a retras la Dubăsari ca episcop al Hotinului şi a murit la Mănăstirea 
Pecerska din Rusia. 

8. Partenie (1801-1803) - a semnat actul sinodal al Patriarhiei din 
Constantinopol de la 1801. La 1803 Partenie a plecat la Constantinopol. 

9. Calinic II (1812-1821) - apare în numeroase însemnări de pe cărţi bisericeşti 
ce aparţin bisericii Sfântul Spiridon din Brăila, cea mai însemnată fiind pe „Mineiul” 
lunii ianuarie. Calinic s-a mutat la Dimotichia (în Grecia) şi a făcut schimb de scaun 
cu mitropolitul de acolo. 

10. Antim (1821-1828) - a fost mitropolit al Dimotichiei şi a făcut schimb de 
scaun cu mitropolitul Calinic al Proilaviei. 

Pocitan Bârlădeanu, Veniamin, arhiereul dr., „Istoria Mitropoliei 

Proilaviei”, în: BORom XLIX (1931), 11, p. 697-702. (A se vedea articolul din 

revista BORom XLIX (1931), nr. 10, p. 577-587). 

în continuare arhiereul Veniamin Pocitan prezintă o serie de concluzii 
referitoare la istoria Mitropoliei Proilaviei. 

-Mitropolia Proilaviei a atârnat dintru început de Patriarhia Constantinopolului, 
dar fiind pe pământ românesc, a fost socotită ca Mitropolie românească (gramata 
mitropolitului Moldovei Gavriil de la 10 ianurie 1771); 

-mitropoliţii Proilaviei au fost greci, însă personalul cârmuitor al acestei 
mitropolii era recrutat dintre clericii români; 

-creştinii din această Mitropolie erau români, iar limba întrebuinţată în biserică 
era româna; 

-Mitropolitul Moldovei şi episcopul Huşilor se amestecau adesea în treburile 
acestei eparhii; 

-voievozii şi boierii Moldovei se îngrijeau de bisericile din această eparhie etc.. 
în finalul articolului este prezentată o bibliografie despre Mitropoliei Proilaviei. 

Iorga, N., „Oblăduirea la Dunăre şi la Nistru a episcopului de Proilav în veacul 
al XVII-lea, după un nou document”, în: BORom LVI (1938), 7-8, p. 327-328. 

Articolul redă parţial conţinutul unei pastorale trimisă din partea unui delegat al 
mitropolitului de Proilav, în jurul anilor 1670-1690, prin care acesta atenţionează 
asupra pătrunderii „eretice” a „înfăptuirilor catolicilor”. 

III. 3. STUDII ŞI ARTICOLE DESPRE ISTORIA 
MITROPOLIEI MOLDOVEI 

Enăceanu, Ghenadie, arhimandrit, „începutul averilor mănăstireşti zise 
închinate după Preafericitul Dositei Patriarhul Ierusalimului”, în: BORom IV 
(1877-1878), 10, p. 596-600. 

Este prezentat modul în care cele două mănăstiri de la Sfântul Mormânt - 
Mănăstirea Sava şi Mănăstirea Arhanghelului s-au umplut de datorii. Domnitorul 
Moldovei Vasile Lupu vine în ajutorul acestor mănăstiri, le răscumpără şi le 
restabileşte la rugămintea lui Teofan, patriarhul Ierusalimului. Din articol mai reiese 
că Teofan a primit de la Radu Vodă Mănăstirea Galata şi Mănăstirea Sfântul 
Gheorghe din Bucureşti. Din articol mai reiese şi faptul că Sfântul Mormânt avea în 
Iaşi patru mănăstiri: Galata, Barnovski, Sf. Sava şi Nicoriţă. Egumenul de la Galata, o 
rudă de a patriarhului Teofan, a fost ales patriarh de Ierusalim. 

Enăceanu, Ghenadie, arhim., „Descrierea călătoriei la Constantinopol şi 
Ierusalim a ieromonahilor Silvestru şi Nicodim din mănăstirea Sfântul Nicolae 
supranumită Râlovsca, anul 1722”, în: BORom VII (1882-1883), 12, p. 781- 
784. Cu text în slavonă. 

Articolul este preluat din Jurnalul Academiei din Kiev. Ghenadie Enăceanu redă 
în original şi în traducere românească partea din manuscris care prezintă descrierea 
călătoriei celor doi de la oraşul Nemirov la Marea Neagră. Ei au trecut prim mai multe 
oraşe ale Moldovei, printre care şi oraşul Iaşi, despre care aflăm că are şapte mănăstiri 
şi anume: mănăstirile Golia, Trei Ierarhi - ambele închinate la Sfântul Munte, 
Mănăstirea Barnovski - închinată la Ierusalim, Mănăstirea Macedoniei a Sfântului 
Ioan Gură de Aur, Mănăstirea Sfântului Sava cel Sfinţit, Mănăstirea Galata. 

***, „Scrisoarea lui M. Sturdza către Î.P.S. mitropolit al Moldovei şi Sucevei 
Iosif” în: BORom VIII (1884-1885), 7, p. 543-544. 

Din scrisoare aflăm despre punerea sub jurisdicţia Mitropoliei Moldovei, a 
capelei ctitorite în Baden-Baden de Mihail Sturdza. 

***, „Bibliografie. Istoria Mitropoliei Moldoviei şi a Sucevei şi a Catedralei 

Mitropolitane din Iaşi, de Constantin Erbiceanu, Profesor la Facultatea de 

Teologie a Universităţii din Bucureşti. Critică făcută în ruseşte de D. Auxenţiu, 

C. Stadnitzki prof”, în: Amvonul I (1891), 2, p. 8. 

Articolul aminteşte că sub titlul precizat a apărut o lucrare ce aparţine 
profesorului Facultăţii de Teologie de la Universitatea din Bucureşti, Constantin 
Erbiceanu, dedicată Majestăţii Sale, Carol I, regele României. Se remarcă faptul că, 
din respect pentru ţară şi din admiraţie faţă de rege, profesorul Constantin Erbiceanu a 
publicat volumul alcătuit dintr-o introducere şi o colecţie de acte şi documente 
referitoare la istoria Mitropoliei Moldovei şi Sucevei. 

Analizându-se structura introducerii, se constată că o primă parte face referire la 
existenţa creştinismului în Peninsula Balcanică încă din secolul I, respectiv despre 
introducerea lui în teritoriul vechii Dacii romanizate de Traian. în partea a doua se află 
istorisirile despre viaţa sfinţilor şi a martirilor Daciei în timpul împăraţilor Traian şi 
Aurelian. Partea a treia consemnează activitatea marcantă a ierarhilor celor două 
Dacii, participarea acestora la Sinoadele ecumenice, apărarea Ortodoxiei de erezii, 
lupta cu pretenţiile papale pentru păstrarea independenţei religioase. în privinţa 
articolelor, numărul lor este de 600, majoritatea fiind în limba română, o parte în rusă 
sau greacă, extrase din arhivele Mitropoliei din Iaşi, a Academiei Române sau a altor 
instituţii, documente ce conţin informaţii începând cu anul 1614. 

N., N., pr. „Mitropolia Moldovei”, în: Vocea Bisericii I (1894), 5, p. 2-3. 

Articolul debutează cu informaţia despre hirotonirea a doi episcopi pentru 
Moldova: Iosif şi Meletie. între anii 1391-1393, patriarhul Constantinopolului trimite 
pe Ieremia ca mitropolit al Moldovei, însă acesta nu este acceptat de popor şi nici de 
cei doi episcopi menţionaţi mai sus. Patriarhul, văzând acestea, îl numeşte în 1394 ca 
mitropolit la Târnovo. în 1401 era pe tronul Moldovei Alexandru cel Bun care a trimis 
la Constantinopol un act în care cei doi episcopi au fost menţionaţi. Cei doi nu erau 
sârbi ci erau români, unul chiar fiind rudă cu domnul. Patriarhul de Constantinopol îl 
dezleagă pe Iosif de excomunicare şi îl întăreşte nu numai ca episcop, ci şi ca 
mitropolit al Moldovei, căci Meletie murise. Astfel se înfiinţează, canonic, Mitropolia 
Moldovei. 

Mitropolia Moldovei a primit de la început un fel de autocefalie, astfel încât toţi 
mitropoliţii se alegeau fără consimţământul patriarhului, aşadar noul mitropolit trebuia 
doar să ia Sf. Mir de la Patriarhia ecumenică şi să pomenească numele patriarhului în 
Sf. Liturghie. La sfârşitul secolului al XVI-lea, mitropoliţii erau numiţi arhiepiscopi şi 
mitropoliţi ai Moldovei şi exarhi ai plaiurilor. Reşedinţa mitropoliţilor Moldovei a fost 
la Suceava până la anul 1564, apoi a fost mutată, odată cu mutarea reşedinţei ţării, la 
Iaşi. Documentele spun că în perioada 1564-1677 reşedinţa mitropolitană a fost la 
Biserica Albă din Iaşi. în 1682 soţia lui Ion Duca a zidit în locul Bisericii Albe o 
Catedrală mitropolitană. în 1833 mitropolitul Veniamin Costache a desfiinţat-o, zidind 
în locul ei o nouă catedrală, căreia, din 1880 i s-a început restaurarea, fiind sfinţită pe 

23 aprilie 1887. D.D. Iosif Naniescu, în timpul restaurărilor, a avut grijă să devină un 
monument demn de reşedinţa mitropolitană. Articolul conţine o fotografie. 

Stănescu, B., „Din istoria Bisericei române”, în: Şcoala şi Biserica IV (1901), 

11, p. 167-170. 

în Moldova scaunul mitropolitan îl ocupă în 1792 Iacob al II lea Stamate, care 
are o activitate destul de însemnată, înfiinţând şcoli, reînnoind Palatul mitropolitan şi 
tipografia unde a tipărit un număr mare de cărţi bisericeşti, iar, spre sfârşitul vieţii, 
descrie amănunţit învăţământul din Moldova şi trimite lucrarea domnului Alexandru 
Moruzi, propunând şi o reformă a acestor instituţii. Moare în 1803. 

Succesorul său a fost episcopul de Roman, Veniamin Costache, ce a păstorit 
Biserica Moldovei între anii 1803-1842. Acesta s-a născut în 1768, în satul Roşeşti, 
din judeţul Fălciu. Tatăl lui se numea Grigore, poreclit Negel, iar mama Maria Canta. 
La 1 ianuarie copilul a fost botezat cu numele Vasile. Din cauza contextului istoric, 
primii ani ai copilăriei i-a petrecut alături de părinţi, în mănăstirile Putna şi Secu, apoi 
familia s-a stabilit la Iaşi. A învăţat limba greacă, apoi a studiat la Academia Vasiliană 
de la Trei Ierarhi, dar aici, nemulţumit fiind de sistem, fuge, trecând timp de jumătate 
de an, prin diferite peripeţii. Vasile dorea cu orice preţ să meargă la Mănăstirea 
Neamţ, însă a fost trimis de familie la Huşi, unde era episcop Iacob al II lea Stamate, 
discipol al şcolii din Neamţ. Aici este apreciat şi va îmbrăca haina monahală, iar în 
1784 a fost făcut diacon. în 1788, cu ocazia detronării lui Alexandru Mavrocordat, 
Vasile, numit Veniamin la călugărie, a mers la Iaşi, unde a fost oprit ca arhidiacon la 
Mitropolie de mitropolitul Leon. A fost hirotonit mai târziu preot după care fu numit 
egumen la Sfântul Spiridon, de unde a fost avansat ca episcop de Huşi. De la Huşi, a 
trecut la Roman, unde a stat până la 1803, când a fost ales mitropolit, după moartea lui 
Iacob al Il-lea. 

După o erudită preocupare, atât cărturărească, cât şi duhovnicească, din cauza 
situaţiei istorice, Veniamin a fost forţat să-şi dea demisia în 1808, fiindu-i oferit ca loc 
de retragere Mănăstirea Slatina. în 1812, el cere să meargă la Iaşi, unde a fost primit 
cu bucurie. Articolul conţine informaţii despre activitatea mitropolitului Veniamin 
Costache la Iaşi. Ulterior, temându-se de venirea turcilor, fuge şi el după domnul 
Mihail Suţu tot în Basarabia, unde se stabili în Călincăuţi şi de unde ştia totul ce se 
petrece în ţară, comunicând prin scrisori cu boierii. După încetarea Eteriei, este 
înştiinţat printr-o scrisoare de către Ioan Sandu Sturza, care fusese numit domn în 
Moldova, să vină în patrie. 

Stănescu, B., „Din istoria Bisericei Române”, în: Şcoala şi Biserica (1901), 12, 

p. 188-191. 

(Articolul este o continuare a celui din Şcoala şi Biserica IV (1901), 11, p. 167-170). 

Scrisoarea este primită cu bucurie de Veniamin la 12 iulie 1822 şi acesta adună 
pe toţi „apostolii învăţământului”, iar împreună cu Sandu Sturdza îi dă afară din ţară 
pe toţi egumenii greci de la mănăstirile închinate. în 1826, la 8 august, domnul dă un 
hrisov domnesc prin care anunţă strângerea unor fonduri pentru construirea unei 
catedrale, care însă nu s-a putut ridica deoarece, în 1828, începe din nou războiul între 
ruşi şi turci. Ţările Române au fost ocupate de ruşi până la 1833. Veniamin a fost 

decorat cu ordinul Sf. Ana clasa I. La 18 ianuarie 1842, îşi depune demisia, apoi se 
îndreaptă spre Mănăstirea Slatina, care i se hărăzise pentru toată viaţa încă de la 1807. 
Moare ca „megaloschimic” (tuns în schima mare) la 12 decembrie 1846. în 1844 
Meletie, episcopul de Roman, a fost ales mitropolit şi moare patru ani mai târziu, fără 
a avea o contribuţie deosebită ca păstor al unei eparhii. în 1851, a fost ales ca 
mitropolit Sofronie Miclescu. 

Articolul continuă cu informaţii despre Episcopia de Huşi. în 1800 ca titular se 
afla aici Gherasim, ce a fost ales episcop în 1796. El era fiu de preot, născut în 
Vicovul de Sus, călugărit la Mănăstirea Putna, apoi ajuns la Mănăstirea Slatina, de 
frica episcopului Rădăuţiului, Dositei Herescu. în 1803, mitropolitul Iacov moare şi 
Veniamin de la Roman a fost ales mitropolit. Gherasim a fost ales pentru Roman, iar 
în locul său a fost ales Meletie, favoritul lui Alexandru Moruzi. La 1813 toate 
ţinuturile de la Huşi au fost încorporate unei eparhii ruseşti numită a Chişinăului şi 
Hotinului. în 1826 moare episcopul Gherasim de la Roman, iar Meletie i-a luat locul. 
Sofronoie Miclescu a fost hirotonit episcop în locul lui Meletie. Divanul judecătoresc 
al „Cnejiei Moldovei” hotărăşte supravegherea lui Meletie datorită unor plângeri ale 
târgoveţilor, care s-a dovedit a fi o intrigă a Paharnicului Gavril Miluş. 

în 1849 Sofronie Miclescu termină reparaţiile ce avea de făcut la episcopie. Tot 
de la Sofronie datează pomelnicul ctitorilor şi a episcopilor, ce era făcut după modelul 
lui Iacov Putneanu. Acesta conţine: „Ion, Filoteio, Efreco, Iosev, Nitrofan, Veniamin, 
Pavel, Gheorghe, Ghedeom, Sava, Doroteiu, Serafim, Ioan, Sofronie, Calist, Mitofan, 
Varlaam, Teofil, Ierotheiu, Inoceantie, Iacov, Veniamin, Gherasim, Meletie” şi el, 
Sofronie. Meletie moare în timpul holeriei de la 1848, iar timp de doi ani Mitropolia a 
fost vacantă, deoarece moare şi Veniamin Roset, episcopul de Roman. în final a fost 
ales ca mitropolit pe Sofronie Miclescu, episcop de Huşi, iar în locul său a fost ales 
Meletie al Il-lea Istrati. 

Carp, Gheorghe, ec. stavrofor, „Copie după raportul anual al Revizorului 
ecleziastic din Eparhia Sfintei Mitropolii a Moldovei şi Sucevei”, în: BORom 
XXVI (1902-1903), 11, p. 1312-1316. 

în acest raport este prezentată situaţia parohiilor, a consistoriului bisericesc, a 
protoieriilor, a mănăstirilor şi schiturilor din Eparhia Mitropoliei Moldovei şi Sucevei. 
Aici existau 21 de mănăstiri şi schituri, dintre care 16 de monahi şi cinci de monahii. 
Două dintre aceste mănăstiri erau întreţinute de „Casa Sfântul Spiridon” din Iaşi: 
Mănăstirea Războieni de monahii şi Schitul Tărâţa de monahi. 

Dobrescu, Nicolae, dr., „întemeierea Mitropoliilor şi a celor dintâi mănăstiri 
din ţară”, în: BORom XXIX (1905-1906), 7, p. 756-769. 

în finalul articolului ni se aminteşte despre primele începuturi de organizare 
politică şi bisericească în Moldova. Mai exact în această parte aflăm amănunte: despre 
întemeierea Moldovei de către Bogdan şi că în timpul lui Laţco, fiul lui Bogdan, s-a 
intensificat propaganda catolică în Moldova şi chiar s-a întemeiat un episcopat Catolic 
la Şiret în 1370, episcop fiind numit Andrei de Cracovia. 

Dobrescu, N., „întemeierea Mitropoliilor şi celor dintâi mănăstiri din ţară”, în: 

BORom XXIX (1905-1906), 8,. p. 939-944. (A se vedea articolul de mai sus în: 

BORom XXIX (1905-1906), 7, p. 756-769). 

în actul prin care papa Urban al V-lea a ordonat episcopilor din Bohemia şi 
Polonia să cerceteze dacă Laţco doreşte să treacă la catolicism, ni se spune că Şiretul 
făcea parte din dieceza Haliciului. Un act patriarhal din mai 1371 arată că, la acea 
dată, nu exista nicio episcopie ortodoxă în Moldova. După Laţco, în scaunul domniei 
Moldovei a urmat Jurg (George) Coriatovici (1374-1377). N. Dobrescu arată apoi că 
afirmaţia lui Grigorie Ureche, conform căreia Juga Vodă ar fi întemeiat Mitropolia 
Moldovei, punându-1 mitropolit pe Teoctist, este total eronată. Nicolae Dobrescu scrie 
că pe scaunul Moldovei au fost doi domni cu numele Juga - Jurg Coriatovici (1374- 
1377) şi un altul care a domnit înaintea lui Alexandru cel Bun. 

Dobrescu, Nicolae, „întemeierea Mitropoliilor şi a celor dintâi mănăstiri din 

ţară”, în: BORom XXIX (1905-1906), 9, p. 985-1000. (A se vedea articolul de 

mai sus în: BORom XXIX (1905-1906), 8, p. 939-944). 

în continuare se aminteşte, pe baza textului de la Grigorie Ureche, despre 
întemeierea Mitropoliei Moldovei de către Juga în secolul al XlV-lea. Nicolae 
Dobrescu arată că este de acord cu întemeierea Mitropoliei Moldovei la 1374, aducând 
următoarele argumente: aşteptările de la Jurg (Juga) erau foarte mari; spiritul acelor 
vremuri era ca, după întemeierea unui stat să fie aşezată în acea ţară o căpetenie 
bisericească. 

într-o consemnare de la sfârşitul secolului al XlV-lea a tronurilor mitropolitane 
dependente de Patriarhia de Constantinopol, apare mitropolitul Mavrovlahiei, de unde 
rezultă că Mitropolia Moldovei era întemeiată înainte de anii 1380-1390. „Acta 
Patriarhatus Constantinopolitani” arată că, în 1393, la Sinodul din Constantinopol a 
participat şi mitropolitul Moldovei. în textul de la Grigorie Ureche este menţionat 
mitropolitul Teoctist, fapt cu care Nicolae Dobrescu nu este de acord. După N. 
Dobrescu numele mitropolitului din timpul domnului Juga nu este cunoscut. 

După ce se înfăţişează situaţia Patriarhiei de Ohrida, se arată că aşezarea acestui 
mitropolit al Moldovei din timpul lui Juga, nu s-a făcut cu binecuvântarea acesteia. 
Tot N. Dobrescu scrie că patriarhul de Constantinopol nu a dat binecuvântarea pentru 
întronizarea mitropolitului pus de Juga, aducând următoarele argumente: teritoriul 
moldovenesc de la nord făcea parte din dieceza Haliciului, iar în 1371 patriarhul 
Constantinopolului a consimţit ridicarea episcopului Antonie al Haliciului la rangul de 
mitropolit. Cel care a dat binecuvântarea pentru mitropolitul pus de Juga a fost 
patriarhul de Târnovo şi autorul articolului aduce în sprijinul acestei afirmaţii 
următoarele argumente: un fapt asemănător s-a petrecut şi în Biserica rusă, Juga a 
întins hotarele Moldovei spre răsărit. 

în partea a doua a articolului se menţionează despre conflictul cu Patriarhia de 
Constantinopol. Mitropolia Moldovei s-a înfiinţat fără consimţământul Patriarhiei din 
Constantinopol. La 1387 acest scaun a devenit vacant, iar noul mitropolit a fost numit 
fără aprobarea Constantinopolului. într-o notă de subsol N. Dobrescu combate 
părerea, conform căreia Patriarhia s-ar fi amestecat în afacerile Bisericii moldovene cu 

ocazia venirii pe aceste plaiuri a lui Tagara, care ar fi hirotonit un episcop nou pentru 
Moldova. Revenind la articol - domnul Petru Muşat l-a pus ca mitropolit al Moldovei 
pe Iosif, care a fost hirotonit mai înainte ca episcop de Antonie al Haliciului. Referitor 
la anul în care a fost hirotonit Iosif, Ion A. Grigoriu scrie că ar fi Î373, opinie 
combătută de N. Dobrescu, deoarece cei din familia Muşat s-au urcat pe tronul 
Moldovei după anul 1378, deci Iosif a fost hirotonit în perioada 1378-1387. în 
Moldova, în acea vreme, îl mai găsim ca episcop şi pe Meletie, hirotonit probabil tot 
de Antonie al Haliciului, iar reşedinţa sa se presupune că ar fi fost Suceava. 

în 1391 patriarhul Constantinopolului a trimis un delegat al său, pe Teodosie, în 
Moldova. Acesta a încercat să împace cele două Biserici, dar încercarea sa a fost un 
eşec, datorită pretenţiilor exagerate ale Patriarhiei de Constantinopol. Drept urmare, 
Constantinopolului l-a numit atunci ca mitropolit al Moldovei pe grecul Ieremia. 

Dobrescu, N., „întemeierea Mitropoliilor şi a celor dintâi mănăstiri din ţară”, 
în: BORom XXIX (1905-1906), 10, p. 1110-1125. (A se vedea articolul în: 
BORom XXIX (1905-1906), 9, p. 985-1000). 

Ieremia, mitropolitul numit de la Constantinopol, a venit în Moldova şi a 
încercat să ocupe scaunul Mitropoliei Moldovei cu forţa, dar a fost alungat. Drept 
răspuns, în 1392, a fost aruncată anatema asupra întregii Moldove. La 1394 Ieremia a 
fost numit de patriarhul Constantinopolului, mitropolit de Târnovo. N. Dobrescu 
aminteşte despre patru acte din 1395. în acel an domnul Moldovei, Ştefan, l-a trimis la 
Constantinopol pe protopopul Petru, pentru a mijloci o împăcare cu Patriarhia, dar 
patriarhul, pentru a încheia conflictul, a cerut: ca Petru să conducă provizoriu Biserica 
Moldovei; să fie alungaţi cei doi ierarhi „falşi” din Moldova - Iosif şi Meletie; să fie 
acceptat Ieremia. Toate acestea sunt atestate de un document din acel an. Al doilea 
document din 1395 este scrisoarea patriarhului Constantinopolului către domnul 
Moldovei, Ştefan, prin care îi spune acestuia că cererea sa referitoare la cei doi 
episcopi nu poate fi îndeplinită, îi impune condiţia pentru ca anatema să fie ridicată, ca 
cei doi episcopi să fie alungaţi şi îl anunţă că administrarea Bisericii Moldovei a fost 
încredinţată provizoriu protopopului Petru. 

Al treilea act din 1395 este scrisoarea adresată de patriarhul Constantinopolului 
celor doi episcopi moldoveni, Iosif şi Meletie. Scrisoarea amintită conţine: o serie de 
epitete adresate celor doi episcopi din Moldova, faptul că Biserica Moldovei va fi 
condusă provizoriu de protopopul Petru şi invitaţia către cei doi de a veni să-şi ceară 
iertare. 

Cel de-al patrulea document din 1395 este scrisoarea patriarhului către clerul şi 
boierii Moldovei, prin care le cere ca cei doi episcopi să fie alungaţi şi că protopopul 
Petru va administra Biserica Moldovei. Toate aceste scrisori nu au avut niciun efect. 

în partea a doua a articolului se menţionează despre aplanarea conflictului 
dintre cele două Biserici. La 23 aprilie 1400, s-a urcat pe tronul Moldovei Alexandru 
cel Bun. în timpul domniei sale s-a consolidat statul moldovean şi s-a rezolvat criza 
bisericească. O scrisoare a patriarhului Constantinopolului din 1401, arată în ce stadiu 
se afla atunci conflictul dintre Biserica Moldovei şi cea din Constantinopol. 

Alexandru cel Bun, în 1401, a trimis la Patriarhie o delegaţie formată din boieri 
şi clerici cu scrisori de la el către patriarh pentru a se aplana conflictul dintre cele două 

Biserici şi pentru ca episcopul Iosif să fie recunoscut ca şef al Bisericii din Moldova. 
Prin actul Patriarhiei din 26 iulie 1401, se punea oficial capăt conflictului şi era 
recunoscut ca mitropolit al Moldovei, Iosif. N. Dobrescu prezintă importanţa şi 
urmările acestui document. 

Dobrescu, Nicolae, „întemeierea Mitropoliilor şi a celor dintâi mănăstiri din 
ţară”, în: BORom XXIX (1905-1906), 11, p. 1210-1211. (A se vedea articolul 
din: BORom XXIX (1905-1906) 10, p. 1110-1125). 

în prima parte a articolului se menţionează despre stabilirea scaunului 
mitropolitan la Suceava, ca fiind una dintre urmările aplanării conflictului cu 
Patriarhia ecumenică. Până în timpul recunoaşterii sale de către Patriarhia din 
Constantinopol, Iosif şi-a avut reşedinţa la Cetatea Albă. 

în Suceava, prima reşedinţă mitropolitană a fost biserica Mirăuţilor, despre care 
o tradiţie spune că ar fi fost întemeiată de Dragoş Vodă, iar alta că ar fi fost întemeiată 
de Iuga Vodă. Biserica Mirăuţilor a fost reşedinţă mitropolitană până în primele 
decenii ale secolului al XVI-lea, când aceasta a fost mutată în biserica Sfântul 
Gheorghe. în 1402 au fost aduse în Suceava moaştele Sfântului Ioan cel Nou. N. 
Dobrescu, prezintă viaţa acestui sfânt pe scurt şi reproduce cuvintele lui Grigorie 
Ureche referitoare la aducerea moaştelor la Suceava. 

în a doua parte a articolului se aminteşte despre mănăstirile din Moldova. 
Mănăstirea Neamţ - după tradiţia consemnată de Melchisedec Ştefănescu, a fost 
întemeiată de către trei părinţi asceţi: Pimen, Sofronie şi Silvan, veniţi din părţile de 
peste Dunăre. Documentul din 7 ianuarie 1407 arată că Petru Muşat a dăruit mănăstirii 
mai multe moşii, el fiind, după cum scrie N. Dobrescu posibilul fondator al mănăstirii. 
Domnitorul Ştefan cel Mare nu a pus pentru el (Petru Muşat) o piatră de mormânt la 
Rădăuţi, fiindcă e posibil ca domnul Petru să fi fost îngropat la Mănăstirea Neamţ. 

Mănăstirea Bistriţa - un document din biblioteca Mănăstirii Neamţ arată că ea 
exista în ultimele decenii ale secolului al XlV-lea. Un act din 1395 al Patriarhiei 
Constantinopolului arată că în Moldova existau două mănăstiri: una a Sfintei Fecioare 
şi alta a Sfântului Dumitru. 

Biserica Mirăuţi - în 1401 Mitropolia Sucevei şi-a luat ca reşedinţă această 
biserică. Mai exista şi Mănăstirea Bogdana. 

în finalul articolului ni se aminteşte despre bisericile şi preoţii din Moldova - 
cea mai veche biserică de zid din Moldova fiind biserica de la Rădăuţi, ctitorită de 
domnul Bogdan. O alta era biserica Sfânta Treime din Şiret, despre care tradiţia spune 
că ar fi fost construită de domnul numit Sas. O altă biserică era cea făcută de Roman, 
fratele lui Petru Vodă. 

în 1395 găsim prima menţiune ce se face despre existenţa protopopiatului la 
români, protopop fiind Petru. 

Ludovic, Cosma, „Memorii şi date privitoare la Biserica Moldovei în secolul 
trecut”, în: Cuvântul adevărului V (1907), 23, p. 181-184. 

în 1855 a fost tipărită o lucrare în patru volume, la Moscova, cu titlul: „Istorisire 
despre călătoria şi voiajul prin Rusia, Moldova, Turcia şi locurile sfinte”, de 

ieromonahul Partenie. Autorul articolului consideră că aceasta conţine date interesante 
cu privire la istoria noastră bisericească, ea fiind prezentată în conţinutul articolului. 

Ludovic, Cosma, „Memorii şi date privitoare la Biserica Moldovii în secolul 

trecut”, în: Cuvântul Adevărului V (1907), 24, p. 188-191. 

Se continuă informaţia din „Memorii şi date privitoare la Biserica Moldovei în 
secolul trecut”, în: Cuvântul adevărului V (1907), 23, p. 181-184. 

Demetrescu, Drag., „O serbare bisericească”, în: BORom XXXI (1907-1908), 

7, p. 834-842. 

La 10 octombrie 1907 a avut loc în Mitropolia din laşi sfinţirea paraclisului din 
Palatul mitropolitan, paraclis ce are ca hram Duminica Tuturor Sfinţilor. Sfinţirea a 
fost făcută de mitropolitul Moldovei Partenie, care i-a avut alături pe Atanasie, 
episcopul Râmnicului şi pe Ghenadie Băcăoanu, episcop vicar al Mitropoliei 
Moldovei. Tot în aceeaşi zi, mitropolitul Moldovei, Partenie, a împlinit vârsta de 60 de 
ani. Drag. Demetrescu arată că, prin această sfinţire, s-a completat opera de restaurare 
făcută Î.P.S. Partenie. 

în articol este prezentată desfăşurarea acestei serbări şi sunt reproduse: actul 
comemorativ depus în Sfânta Masă din care aflăm că noul Palat mitropolitan a fost 
inaugurat la 8 februarie 1905; darea de seamă asupra picturii acestui paraclis făcută de 
pictorul Popovici. 

Ghiga, T. Teodor, „Critică bibliografică asupra scrierii «Istoria Mitropoliei 

Moldovei şi Sucevei» de eruditul profesor basarabean Stadniţky”, în: BORom 

XXXIII (1909-1910), 7, p. 775-790. Recenzie. 

Articolul cuprinde recenzia domnului Stadniţky la lucrarea „Istoria Mitropoliei 
Moldovei şi Sucevei” de C. Erbiceanu apărută în 1888. La început ni se înfăţişează 
conţinutul acestei lucrări, după care ni se aminteşte despre introducerea creştinismului 
la români. în continuare, în recenzie, sunt enumeraţi mitropoliţii şi episcopii daco- 
români care au avut relaţii cu biserica ecumenică sau cu cea rusă. 

1. Terenţiu - mitropolit al Tomisului care a asistat la Sinodul II ecumenic. 

2. Timotei - mitropolit al Tomisului care a participat la Sinodul III ecumenic. 

3. Alexandru - mitropolit al Tomisului care a participat la Sinodul IV ecumenic. 

4. Emanuel - mitropolit de Tomis care a fost capturat de Crum împăratul 
româno-bulgar şi pentru răspândirea Evangheliei a fost martirizat de Critagon 
succesorul lui Crum, la Adrianopole în anul 812. 

5. Gheorghe - mitropolitul Tomisului - care a fost persecutat de Leon 
Armeanul. 

6 .Uraschi - mitropolitul Valahiei, a asistat la Sinodul VII ecumenic. 

7. Iosif, mitropolitul Moldovei este cel care a întâmpinat moaştele Sfântului 
Ioan cel Nou de la Suceava în timpul lui Alexandru cel Bun. El a dăruit Mănăstirii 
Neamţ icoana făcătoare de minuni a Maicii Domnului, o copie după această icoană se 
afla (la 1888) în Mănăstirea Noul Neamţ din Basarabia. 

8. Grigorie Ţamblac - a asistat la Conciliul de la Constanţa. 

9. Petru Movilă. 

10. Gheorghe Movilă, mitropolit al Moldovei (1581, 1584, 1592). 

11. Anastasie Crimca (1609-1617) a înfiinţat Mănăstirea Dragomirna. 

12. Varlaam a fost mitropolit în timpul domnului Vasile Lupu, în vremea sa s-a 
ţinut Sinodul de la Iaşi din 1642, unde a fost aprobată „Mărturisirea Ortodoxă” a lui 
Petru Movilă şi tot în timpul păstoririi sale au fost aduse moaştele Cuvioasei 
Parascheva la Iaşi. 

13. Ghedeon - mitropolitul Moldovei l-a judecat pe Nicon patriarhul Moscovei, 
împreună cu Paisie patriarhul Alexandriei, sub împăratul Alexie Mihailovici, tatăl lui 
Petru cel Mare. 

14. Dositei, mitropolitul Moldovei, a fost luat ostatec de poloni şi a luat cu el 
moaştele Sfântului Ioan cel Nou. După ce a fost eliberat, a plecat la Moscova, unde a 
fost numit de Petru cel Mare episcop de Azov. A trecut la cele veşnice în 1713. 

15. Sava II - a înfiinţat în 1695 biserica catedrală din Iaşi „Stratenia” cu ajutorul 
Anastasiei soţia domnului Duca. Tot sub Sava II, Mănăstirea Cypriana (Căpriana) din 
Basarabia a fost supusă (închinată) Mănăstirii Zografu, în 1691. 

16. Ghedeon - mitropolitul Moldovei, în 1711 el l-a întâmpinat pe ţarul Petru 
cel Mare, când acesta a fost în Iaşi, cu ocazia încheierii tratatului cu Dimitrie 
Cantemir. Ghedeon a fost persecutat în 1714 de generalul polon Kiovsky. 

17. Antim - mitropolitul Ungrovlahiei - a fost înecat în Dunăre din ordinul 
domnului Nicolae Mavrocordat. 

18. Pahomie Spacovsky - român, a fost arhimandrit al Mănăstirii Bisericani, iar 
de la 1714-1723 a fost mitropolit de Voronej. Pahomie a dus din Moldova degetul 
Sfântului Arhidiacon Ştefan. 

19. Arseniu Berlo - valah, a fost arhimandrit şi stareţ al Mănăstirii Chievo- 
Mejigorie, a fost episcop de Moghilev, a fost episcop de Pereiaslov Poltavia. 

20. Antoniu Cernovsky - a fost mitropolit al Moldovei, la 1740 a plecat în 
Rusia, unde a fost mitropolit la Cernigov de la 20 mai 1740 până în septembrie 1742, 
iar după aceea la Belgorod-Kursk de la 16 septembrie 1742 până la 1 ianuarie 1743. 

21. Grigorie - mitropolitul Ungrovlahiei - a fost vieţuitor în Mănăstirea Neamţ, 
la 1768 a călătorit la ţarina Ecaterina a Il-a împreună cu Nicolae Brâncoveanu şi cu 
Mihail Cantacuzino. în timpul său au fost aduse în ţară moaştele Sfântului Dimitrie 
Basarabov şi el a primit titlul de „Locţiitor al Cezareei Capadociei”. 

22. Ambrosie Serebrenicov - mitropolit al Moldovei a fost arhiepiscop de 
Poltava. în 1790 el l-a ridicat pe stareţul Mănăstirii Neamţ Paisie Velicicovsky (fiul 
protoiereului de Poltava) la rangul de arhimandrit. 

23. Iov Potemkin - a fost arhimandrit al Mănăstirii Adormirea (Gorodişteni) de 
la 1793 la 1796 a fost arhiepiscop de Minsk. 

24. Gavriil Bănulescu - mitropolit al Moldovei, exarh al Basarabiei şi Ţării 
Româneşti, a fost şi mitropolit de Kiev, de la 1813 la 1821 a fost mitropolit şi exarh de 
Chişinău şi Hotin. în 1813 el a înfiinţat în Chişinău Seminarul şi tipografia pe lângă 
casa arhierească. A fost înmormântat la Mănăstirea Căpriana. 

25. Veniamin Costache - a fost mitropolit al Moldovei de la 1803 la 1846, la 
1821 a stat în satul Colincăuţi din Basarabia datorită Eteriei. Veniamin l-a trimis în 
Rusia la studii pe Vasile I Scriban. Tot în timpul păstoririi sale a fost trimis la 

Petersburg pentru tipărirea „Bibliei” în limba română arhimandritul Varlaam Cuza. 
Veniamin Costache a înfiinţat Seminarul de la Socola, din Iaşi, în 1803. 

26. Neofit I, mitropolitul Ţării Româneşti - în 1845 a trimis în Rusia şapte tineri 
la studii. Dintre cei şapte, doar unul mai trăia la 1888. Acesta se numea Ghelasie 
Ionescu şi era arhimandrit de scaun la Buzău. 

27. Sofronie Miclescu, mitropolitul Moldovei (1851-1861), a contribuit la 
înfiinţarea Mănăstirii Noul Neamţ din Basarabia. în finalul recenziei găsim câteva 
cuvinte despre cei care au studiat în Rusia. Dintre cei 

18 care au studiat la Universitatea din Sankt Petersburg, patru au ajuns episcopi 
- Melchisedec al Romanului, Ghenadie al Râmnicului, Silvestru al Huşilor şi Filaret 
Scriban. 

Dobrescu, N., „Din istoria bisericii române. Secolul al XV-lea. Biserica şi 

cultivarea artelor. Mitropolia Moldovei”, în: BORom XXXIV (1910-1911), 1, p. 

37-47. (A se vedea articolul din BORom XXXIII (1909-1910), 12, p. 1355- 

1369). 

Biserica şi cultivarea artelor. Biserica este instituţia care a cultivat artele: 
pictura, sculptura, muzica, arhitectura. Stilul arhitectonic bizantin îşi atinge apogeul în 
Ţara Românească în cadrul celor două biserici de la începutul secolului al XVI-lea, 
biserica Mănăstirii Dealu şi Curtea de Argeş. 

Mitropolia Moldovei. 

între Patriarhia Constantinopolului şi Moldova a avut loc un conflict care a 
durat 10 ani - de la 1391-1392, până în vremea lui Alexandru cel Bun. Imediat după ce 
s-a urcat pe tronul Moldovei, acesta a încercat să aplaneze conflictul cu Patriarhia, 
trimiţând în acest scop o delegaţie care a obţinut de la patriarhul Constantinopolului 
împăcarea cu condiţia ca, înainte de stabilirea păcii, doi împuterniciţi ai Patriarhiei să 
cerceteze evenimentele la faţa locului. Astfel au fost trimişi de către Patriarhie în 
Moldova ieromonahii Grigorie şi Manuel, care s-au încredinţat de faptul că Iosif a fost 
sfinţit episcop de Cetatea Albă de Antonie al Haliciului. Patriarhul l-a recunoscut pe 
Iosif ca mitropolit al Moldovei, iar Biserica Moldovei a recunoscut supremaţia 
Patriarhiei Constantinopolului. Reşedinţa mitropolitului Iosif al Moldovei a fost 
biserica Mirăuţilor din Suceava. Dintr-o notă de subsol aflăm că, după tradiţie, 
biserica Mirăuţilor a fost ridicată: în secolul al XlV-lea de Dragoş Vodă; după alţii ea 
ar fi fost ridicată de Petru Muşat; după o a treia tradiţie ar fi fost ctitorită de Iuga Vodă 
în 1399. 

în 1402 au fost aduse la Suceava moaştele Sfântului Ioan cel Nou. într-o notă de 
subsol este prezentată pe scurt viaţa acestui sfânt. 

Dobrescu, N., „Din istoria bisericii române. Secolul al XV-lea”, în: BORom 

XXXIV (1910-1911), 2, p. 144-156. (A se vedea articolul din BORom XXXIV 

(1910-1911), 1, p. 37-47). 

Cu ocazia aducerii moaştelor Sfântului Ioan cel Nou la Suceava, domnul 
Alexandru cel Bun a făcut mai multe danii Mitropoliei Moldovei, fapt confirmat de 
mai multe documente. în 1403 exista în Moldova o singură eparhie. Un document din 
1407 de la mitropolitul Iosif arată că acesta „se interesa” de situaţia mănăstirilor 

Neamţ şi Bistriţa. Pentru ultima dată mitropolitul Iosif este amintit într-un document 
de la 16 septembrie 1408. N. Dobrescu presupune că Iosif a trecut la cele veşnice în 
1415. în anul următor, un mitropolit al Moldovei se afla la Constantinopol pentru a 
obţine recunoaşterea patriarhului. Acesta nu a vrut să-l recunoască, astfel încât acesta 
a rămas acolo până în 1418, când, în cele din urmă, este întărit de patriarh în funcţia de 
mitropolit al Moldovei. Conform unei notiţe, autorul articolului admite că numele 
mitropolitului care a întâmpinat dificultăţi la recunoaşterea de către patriarhul 
Constantinopolului, era Macarie. Faptul este atestat de o notiţă dintr-un cronograf 
bizantin. 

Dintr-o notă de subsol aflăm că, în 1418, la Conciliul de la Constanţa, a 
participat şi Grigorie Ţamblac ca delegat al bisericii Moldovei. Acesta s-a născut la 
Târnovo din părinţi bulgari, a fost discipol al patriarhului Eftimie şi este posibil ca el 
să fi fost acel Grigorie care era trimis în 1401 de către Patriarhia din Constantinopol în 
Moldova spre a cerceta situaţia bisericească de acolo. în 1415 Grigorie a ajuns 
mitropolit al Kievului, a participat la Conciliul de la Constanţa şi a trecut la cele 
veşnice în 1420. N. Dobrescu scrie că e este posibil ca Grigorie să fi mai trăit retras la 
o mănăstire din Moldova şi după anul 1420, dar, în mod cert, el nu a fost mitropolit al 
Moldovei. 

Dobrescu, N., „Din istoria bisericii române. Secolul al XV-lea. Episcopiile 

Moldoveneşti”, în: BORom XXXIV (1910-1911), 5, p. 540-574. (A se vedea 

articolul din BORom XXXIV (1910-1911), 2, p. 144-156). 

în două scrisori din 1426 ale papei Eugeniu IV este amintit mitropolitul 
Moldovei, Grigorie. N. Dobrescu scrie că acest Grigorie a fost hirotonit la Roma ca 
mitropolit al catolicilor din Moldova. 

Mitropolitul ortodox al Moldovei, Macarie, a trecut la cele veşnice înainte de 
anul 1436. La 1436-1437 ajunge ca mitropolit al Moldovei, Damian. Acesta a 
participat la Sinodul de la Ferarra-Florenţa din 1438-1439 şi se arată rolul pe care l-a 
jucat la sinodul amintit. Actele Sinodului din Constantinopol din 1450 spun că 
Damian încă mai cârmuia la acea dată Mitropolia Moldovei. în 1451 Damian a trecut 
la cele veşnice sau a părăsit scaunul Mitropoliei Moldovei, iar la 1452 ajunge ca 
mitropolit al Moldovei Teoctist I. 

După pomelnicul Mitropoliei Moldovei acesta era de origine slavă - fapt 
infirmat de N. Dobrescu, care spune că Teoctist a fost hirotonit de patriarhul Ohridei, 
Nicodim. Aşadar, după N. Dobrescu, Teoctist era moldovean şi e posibil să fi provenit 
din Mănăstirea Neamţ sau chiar să fi fost egumen al acesteia. Teoctist este atestat în 
două documente din 1455, dar, conform unei versiuni a cronicii lui Ureche, în care se 
spune că Teoctist a păstorit 25 de ani, rezultă că el ar fi urcat în scaunul Mitropoliei 
Moldovei în 1452. Teoctist apare în mai multe documente din perioada 1455-1475. 
Ştefan cel Mare a făcut numeroase danii către Mitropolia Moldovei. La îndemnul 
mitropolitului Teoctist, Ştefan cel Mare a ridicat Mănăstirea Putna, căreia îi face 
numeroase donaţii. Mitropolitul Teoctist a trecut la cele veşnice la 18 noiembrie 1477 
şi a fost îngropat în noua ctitorie. La îndemnul mitropolitului Teoctist un călugăr 
necunoscut a început să scrie în slavonă, în Mănăstirea Putna, „Cronica Ţării 
Moldovei”. 

Teoctist a fost urmat în scaun de mitropolitul Gheorghe. Acesta era călugăr din 
Mănăstirea Neamţ. Gheorghe apare ca mitropolit într-un document din 15 martie 
1490. Mai apare menţionat şi în tratatul de pace încheiat între Ştefan cel Mare şi regele 
Poloniei Albert din 1499. Cronica sârbo-moldovenească scrie că mitropolitul 
Gheorghe a trecut la cele veşnice în 1511. Cu cheltuiala mitropolitului Gheorghe s-a 
scris „Pravila Sfinţilor Apostoli” şi tot el este cel care a schimbat titulatura 
mitropolitului zicându-şi „Mitropolit de Suceava şi al Ţării Moldovei”. N. Dobrescu 
scrie că într-un document de la domnul Ştefan cel Mare din 1491, apare ca mitropolit 
al Moldovei Teoctist II, fostul egumen al Mănăstirii Pobrata (Probota), atestat în 
această calitate în 1471, fost discipol al mitropolitului Teoctist I. Teoctist II apare ca 
mitropolit al Moldovei şi într-un document din 14 noiembrie 1497, cu ocazia sfinţirii 
bisericii Mănăstirii Neamţ. N. Dobrescu arată că Teoctist II a fost în această perioadă 
mitropolit al Moldovei provizoriu. 

Episcopiile moldoveneşti. 

Episcopia Romanului. 

Oraşul Roman a fost înfiinţat de domnul Roman Vodă (1393-1394) şi tot de el a 
fost ctitorită biserica cu hramul Sfânta Parascheva de aici. Aici a fost îngropată 
doamna Anastasia, soţia sa. Alexandru cel Bun a dăruit acestei biserici două sate în 
1408. N. Dobrescu menţionează că aici nu era episcopie la data amintită (1408). Un 
document de confirmare din 1488 de la Ştefan cel Mare arată că dania făcută în 1408 
de Alexandru cel Bun era a scaunului vlădicesc din Roman, de unde se poate trage 
concluzia că întâiul ctitor al Episcopiei Romanului este Alexandru cel Bun. Primul 
episcop titular atestat documentar este Calist care apare într-un act din 30 septembrie 
1445, când domnul Ştefan îi dăruieşte acestuia un rob tătar. Dintr-o notă de subsol 
aflăm că într-un hrisov al Mănăstirii Bogdăneşti este posibil ca cel dintâi episcop al 
Romanului din vremea lui Alexandru cel Bun să fi fost menţionat Macarie. Episcopul 
Tarasie al Romanului este atestat de un document din 12 septembrie 1463 şi în 
documentul din 3 septembrie 1469, dat cu ocazia sfinţirii Mănăstirii Putna. Ultima sa 
menţionare este la 7 mai 1473. Tarasie a fost urmat în scaun de „Vasilie” (Vasile). 
Acesta este întâlnit pentru prima dată în documente la 20 aprilie 1488, când domnul 
Ştefan cel Mare confirmă bisericii „Mitropoliei din Roman” dania lui Alexandru cel 
Bun. Vasile apare şi în tratatul de pace din 12 iulie 1499 încheiat între Ştefan cel Mare 
şi Albert al Poloniei. La 17 noiembrie 1502 semnează ca episcop al Romanului 
Teoctist. Acesta a fost egumen la Mănăstirea Neamţ. 

Episcopia Rădăuţilor. 

în Rădăuţi exista o biserică de lemn făcută de Bogdan I. în vremea lui 
Alexandru cel Bun aceasta a fost refăcută din piatră şi în ea au fost îngropaţi mai mulţi 
domnitori. Referitor la înfiinţarea Episcopiei Rădăuţilor, aflăm că un document din 15 
martie 1490 atestă „că încă de pe vremea lui Alexandru cel Bun au fost supuse acestui 
lăcaş mănăstire cca 50 de biserici cu preoţii lor din ţinutul Sucevei”. Cronicarul 
Ureche scrie că Episcopia Rădăuţilor ar data din vremea lui Alexandru cel Bun. 
Nicolae Iorga crede că a fost înfiinţată în timpul lui Ştefan cel Mare, deoarece, după 
anul 1472, exista episcop acolo. Nicolae Dobrescu afirmă că Alexandru cel Bun a pus 
piatra de temelie a acestei episcopii, acordându-i prerogative episcopale egumenului 
mănăstirii de aici, iar Ştefan cel Mare a desăvârşit-o. Primul episcop atestat al 

Rădăuţilor este Ioanichie, care apare într-un document din 25 aprilie 1472. Tot acesta 
apare în mai multe documente printre care şi în tratatul de pace dintre Ştefan cel Mare 
şi Albert al Poloniei, încheiat în 1499. Ioanichie apare pentru ultima dată în 
documente la 17 noiembrie 1502. El a trecut la cele veşnice în 1503 şi a fost 
înmormântat în biserica din Rădăuţi. N. Dobrescu prezintă în finalul articolului daniile 
făcute de Ştefan cel Mare acestei episcopii. 

Dobrescu, N., „Din istoria bisericii române. Secolul al XV-lea. Mănăstirile”, în: 

BORom XXXIV (1910-1911), 6, p. 674-688. (A se vedea articolul din BORom 

XXXIV (1910-1911), 5, p. 540-574). 

Mănăstirile. 

Din vremea lui Petru Muşat existau în Moldova două mănăstiri întemeiate de 
acest domnitor la îndemnul mitropolitului Iosif - Neamţ şi Bistriţa. Documentul din 7 
ianuarie 1407 arată că mitropolitul Moldovei, Iosif, a încredinţat conducerea acestor 
două chinovii (Neamţ şi Bistriţa) lui Domeţian. Acesta a primit şi dreptul de a-şi alege 
egumenul fără amestecul cuiva. 

Mănăstirea Neamţ - a primit numeroase danii de la Alexandru cel Bun, Iliaş 
Vodă, Alexandrei, Ştefan (fratele lui Iliaş) despre care aflăm că este cel care a întărit 
dania lui Cârstea, cel care a dăruit mănăstirii satul Fântânele - acesta fiind primul caz 
de înzestrare a unei mănăstiri domneşti din Moldova de altcineva în afară de domnitor. 
La 6 iunie 1446, domnul a supus Mănăstirii Neamţ o mănăstire la Boişte, „unde au 
fost chiliile Vlădicii Iosif”, - aceasta fiind prima mănăstire de maici atestată în 
Moldova. Domnitorul Ştefan cel Mare a făcut şi el numeroase danii acestui sfânt lăcaş 
şi a zidit biserica cea mare, care a fost sfinţită în 1497. 

Egumenii mănăstirii: Domeţian; Siluan - atestat în mai multe documente din 
anii 1422-1429, el mai apare şi pe evangheliarul slavon, scris pe pergament, care 
poartă data 1436 şi pe epitaful (aerul) din 1437; Teoctist - cel care va ajunge 
mitropolit al Moldovei între anii (1452-1477); Simeon; Siluan (1470); Pimen (1482); 
Ilarie (1495); Teoctist (cel care va ajunge episcop al Romanului). Dintr-o notă de 
subsol aflăm că Iaţimirski îl consideră ca egumen al Mănăstirii Neamţ, între anii 1403- 
1406, pe Grigorie Ţamblac. 

Mănăstirea Bistriţa - a fost înnoită de Alexandru cel Bun. Acest domnitor i-a 
făcut numeroase danii, printre care se numără şi cea din 1431, prin care i se dă acesteia 
Mănăstirea Sfântul Nicolae „unde a fost Huba”. La Mănăstirea Bistriţa au fost 
îngropaţi: Alexandru cel Bun, soţia sa Ana, Alexandru - fiul lui Ştefan cel Mare. 
Acesta din urmă a făcut aici în 1498 paraclisul Sfântului Ioan cel Nou şi clopotniţa. 

Egumenii mănăstirii: Vasilie (1431); Eustatie (1455-1460); Paisie (1486); 
Grigorie (1491); Paisie (1501); Ioasaf (1503). 

Mănăstirea Moldoviţa - a fost întemeiată de domnul Alexandru cel Bun între 
anii 1401-1402. Primul document referitor la această mănăstire datează de la data de 
31 octombrie 1402, când ctitorul a dăruit acesteia două moşii şi patru case de tătari. I- 
au mai făcut danii Ştefan Vodă, Petru Vodă, Ştefan cel Mare. O alunecare de teren a 
acoperit mănăstirea iniţială care a fost refăcută de domnul Petru Rareş. Egumenii 
mănăstirii: Vasilie (1415); Anastasie (1488-1490). 

Mănăstirea Pobrata (Probota) - a fost refăcută de Ştefan cel Mare, aici fiind 
îngropată doamna Oltea, mama lui Ştefan cel Mare. Mănăstirea a primit numeroase 
danii de la Alexandru cel Bun, Ştefan II, Alexandru, Ştefan cel Mare. Egumenii 
mănăstirii: Eustaţie (1444, 1453); Stahie (1464); Silvestru (1466); Teoctist (1471). La 
1910 era biserică de mir. 

Dobrescu, N., „Din istoria bisericii române. Secolul al XV-lea. Mănăstirile”, în: 

BORom XXXIV (1910-1911), 7, p. 796-806. (A se vedea articolul din BORom 

XXXIV (1910-1911), 6, p. 674-688). 

Mănăstirea Humorului - la 1910 era biserică de mir. Este menţionată pentru 
prima dată într-un document de la 13 aprilie 1415, când Alexandru cel Bun întăreşte 
stăpânirea Mănăstirii Adormirea Maicii Domnului de la Humor a lui Ivan Dvornicul 
peste un sat numit Părteştii şi peste seliştea Deanişava. Mănăstirea a primit numeroase 
danii de la Alexandru cel Bun, Ştefan II, Ştefan cel Mare. De la acesta din urmă a 
primit, printre altele, în 1473 şi un „Tetraevanghel” în limba slavonă. Cu ocazia 
acestei danii este amintit şi primul egumen cunoscut al mănăstirii - Gherontie. 

Mănăstirile Iţeam şi Horodnic - ambele mănăstiri de maici. Documentul din 
1453 a lui Alexandru Vodă atestă existenţa Mănăstirii Iţcani. în acest act este 
menţionată ca stareţă maica Fevronia. Mănăstirea Horodnic este cunoscută încă din 
vremea lui Alexandru cel Bun. Stareţă la această mănăstire, la 1439, era maica 
Antoniada. în 1490 Mănăstirea Horodnic a fost dăruită Mănăstirii Putna. 

Mănăstirea Putna - a fost zidită de Ştefan cel Mare la îndemnul mitropolitului 
Teoctist, între anii 1466-1469, de arhitectul grec Teodor, ca mulţumire a lui Ştefan 
pentru cucerirea cetăţii Chilia. A fost sfinţită pe 3 septembrie 1469 de către 
mitropolitul Teoctist şi episcopul Romanului, Tarasie. La această sfinţire a luat parte şi 
egumenul Mănăstirii Neamţ, Ioasaf care, pentru vrednicia sa, a fost numit ca egumen 
la Putna, iar în locul său, la Neamţ, a fost pus Siluan. Mănăstirea Putna a primit 
numeroase danii de la domnul Ştefan cel Mare. în 1481 acesta a zidit turnul, iar la 15 
martie 1484 un incendiu puternic a afectat sfântul lăcaş, care a fost restaurat în scurt 
timp. 

Ioasaf a fost egumenul Putnei până în 1485, el fiind urmat de Paisie cel Scurt, 
care a trecut la cele veşnice în 1503. După Paisie, egumen a fost Spiridon. în 
Mănăstirea Putna sunt înmormântaţi: Ştefan cel Mare şi Sfânt, Maria de Mangop, 
mitropolitul Teoctist, ş.a. 

Mănăstirea Voroneţ - la 1910 era biserică de mir şi a fost întemeiată în 1488 de 
Ştefan cel Mare în 1488. înainte a existat aici o comunitate mănăstirească al cărei 
întemeietor era Daniil, fiind amintită într-un document din 22 iunie 1472, în care apare 
ca egumen Misail. Egumenii mănăstirii: Misail (1472); Efrem (1488,1489); Ghenadie 
(1490); Macarie (1497). 

Dobrescu, N., „Din istoria bisericii române. Secolul al XV-lea. Mănăstirile. 

Biserica şi cultura în Moldova”, în: BORom XXXIV (1910-1911), 8, p. 831- 

842. (A se vedea articolul din BORom XXXIV (1910-1911), 7, p. 796-806). 

Mănăstirea Tazlău - datează din timpul lui Ştefan cel Mare - la 1481 mănăstirea 
exista, fapt atestat de un document. în 1491, cu ocazia unei danii a lui Ştefan cel Mare, 

este amintit ca egumen Timotei. Biserica acestei mănăstiri a fost făcută de Ştefan cel 
Mare între anii 1496-1497. 

Schitul Pătrăuţi - a fost făcut în 1487 de Ştefan cel Mare ca schit de maici, iar la 
1910 era biserică de mir. 

Mănăstira Sfântul Ilie - a fost zidită de Ştefan cel Mare în 1479 ca mănăstire de 
călugări, la 1910 era biserică de mir. 

Mănăstirea Popăuţi - zidită de Ştefan cel Mare în 1496 ca mănăstire de călugări, 
la 1910 era biserică de mir. 

Mănăstirea Dobrovăţ - a fost făcută înainte de anul 1499, iar în acel an egumen 
al ei era Ioanichie. La 1502 egumen era Pahomie. Biserica acestei mănăstiri a fost 
zidită de Ştefan cel Mare între anii 1502-1504. 

Biserica şi cultura în Moldova. 

Mănăstirile erau focarele de cultură din ţară. Discipolii Sfântului Nicodim de la 
Tismana au mers şi în Moldova - lucru atestat de faptul că la Mănăstirea Neamţ s-a 
găsit corespondenţa patriarhului bulgar Eftimie cu Sfântul Nicodim. Din mănăstirile 
Moldovei ni s-au păstrat mai multe cărţi dintre care amintim: la Mănăstirea Aroneanu 
din Iaşi găsim un „Triod”; la Mănăstirea Agapia se află un „Tetraevanghel” şi un 
„Minei”; la Neamţ avem un „Tetraevanghel” scris în 1436 de Gavriil Monahul fiul lui 
Urie, două „Tetraevanghele”, un „Apostol” scris în 1500 de Teodor din porunca lui 
Ştefan cel Mare, un „Octoih” scris de Gavriil în trei exemplare, „Mineie” scrise de 
Gavriil; la Mănăstirea Putna avem două „Evanghelii” scrise pe pergament - una de 
către călugărul Paladie în 1489 şi alta din 1503-504, două „Mineie” scrise în 1467 de 
călugărul Casian, un „Minei” scris de popa Ignatie în 1503-504, „Evangheliarul” de la 
Humor dăruit de Ştefan cel Mare în 1473 mănăstirii cu acelaşi nume; un 
„Tetraevanghel” scris de Filip Monahul a fost dăruit de Ştefan cel Mare Mănăstirii 
Zograf din Athos în 1502; o „Evanghelie” de la Mănăstirea Neamţ se afla la 1910 în 
Biblioteca Regală din Munchen; „Tâlcul Evangheliei lui Marcu şi Ioan” de Teofilact, 
păstrat la Mănăstirea Neamţ; „Tâlcuirea Sfântului Ioan Hrisostom la cartea Iov” scrisă 
de Visarion din porunca mitropolitului Gheorghe în 1503, se afla în Mănăstirea 
Zograf; un „Mărgărit” din 1443, scris de Gavriil, se afla la Mănăstirea Neamţ; 
„Nomocanon” scris de ieromonahul Ghervasie pentru Mănăstirea Neamţ. în 
Mănăstirea Bistriţa a fost scris pomelnicul domnilor şi a familiilor domneşti începând 
din 1407, Letopiseţul de la Bistriţa. în Mănăstirea Putna a fost scris „Letopiseţul de la 
Putna”. 

Biserica şi cultivarea artelor - sub tutela bisericii s-au cultivat: pictura, 
sculptura, arhitectura, împodobirea manuscriselor. 

Dobrescu, N., „Din istoria bisericii române. Secolul al XV-lea. Biserica şi 

cultura în Moldova. Bisericile, preoţii”, în: BORom XXXIV (1910-1911), 9, p. 

939-953. (A se vedea articolul din BORom XXXIV (1910-1911), 8, p. 831- 

842). 

Arhitectura bisericilor din Moldova - stilul este bizantin, dar cu unele 
particularităţi şi anume bisericile se întind în lungime şi înălţime, dar sunt înguste 
datorită elementelor gotice. Arhitectura bisericilor moldoveneşti din secolul al XV-lea 

atinge apogeul în vremea lui Ştefan cel Mare, despre care scrie cronica că a construit 
44 de biserici. Acestea sunt următoarele: 

Biserica din Mănăstirea Pângăraţi care ar data după unii din 1461. N. Dobrescu 
infirmă această afirmaţie spunând că, până în vremea războiului lui Ştefan cel Mare cu 
turcii la Valea Albă, era aici o sihăstrie întemeiată de călugărul Simeon, care la 1476 a 
fost arsă de turci. După acelaşi autor, Mănăstirea Putna zidită între anii 1466-1469, 
este cea dintâi ctitorie religioasă a lui Ştefan cel Mare. 

Biserica Sfântul Gheorghe din Baia - a fost ridicată de Ştefan în amintirea 
victoriei sale asupra lui Matei Corvin. în 1910 această biserică era în curs de 
restaurare. 

Biserica Adormirii Sfintei Fecioare din Chiprieni (Căpriana) - Basarabia - a fost 
făcută de Ştefan în 1470, la 1910 era mănăstire de călugări. 

Biserica Sfântului Ioan Botezătorul din Iaşi - ridicată de Ştefan în 1472 în 
amintirea victoriei sale asupra lui Radu cel Frumos, a fost Mitropolie, iar la 1910 nu 
mai exista. 

Biserica Mănăstirii Humor - ridicată de Ştefan la 1472-1473, la 1910 era 
biserică de mir. 

Biserica „Sfânta Parascheva” din Râmnicul Sărat - a fost ridicată de Ştefan în 
1474, a fost mănăstire de călugări, la 1910 nu mai exista. 

Biserica Sfântul Dumitru din Suceava - ridicată de Ştefan între anii 1475-1497, 
a fost sfinţită după victoria sa asupra regelui Albert al Poloniei. 

Biserica Sfântul Ioan din Chilia - ridicată de Ştefan la 1478, la 1910 nu mai 

exista. 

Biserica Sfântul Ilie din Mănăstirea Sfântul Ilie - a fost ridicată de Ştefan în 
1479, la 1910 era biserică de mir. 

Biserica Sfântul Ilie din comuna Floreşti - a fost ridicată în 1480 de Ştefan, a 
fost schit de călugări, iar la 1910 era biserică de mir. 

Biserica făcută la Cetatea Albă prin 1481-1482 sub pârcălabul Duma Hrăman, 
la 1910 era în ruină. 

Biserica zidită de Ştefan în 1483, lângă Roman, în cetatea Smeredova la 1910 
nu mai exista. 

Biserica Sfântul Nicolae din satul Şcheia, din Vaslui a fost ridicată de Ştefan în 
1486, a fost la început mănăstire, iar la 1910 nu mai exista. 

Biserica Sfântului Mucenic Procopie din Bădeuţi a fost zidită de Ştefan în 1487 
după victoria sa asupra lui Basarab Ţepeluş, a fost mănăstire de călugări, iar la 1910 
era biserică de mir. 

Biserica înălţării Sfintei Cruci din Pătrăuţi a fost ridicată de Ştefan în 1487, a 
fost schit de maici, la 1910 era biserică de mir. 

Biserica Sfântul Gheorghe din Mănăstirea Neamţ - a fost zidită în 1488 de 
Ştefan la îndemnul călugărului Daniil după lupta de la Războieni. 

Biserica Tăierii Capului Sfântului Ioan Botezătorul din Vaslui a fost ridicată de 
Ştefan în 1490, la 1910 era biserică catedrală. 

Biserica Precista din Bacău cu hramul Adormirea Maicii Domnului a fost zidită 
în 1491 de Alexandru fiul lui Ştefan cel Mare, a fost mănăstire de călugări, la 1910 era 
biserică de mir. 

Biserica Sfântul Nicolae Domnesc din Iaşi a fost zidită în 1491 de Ştefan, în 
amintirea victoriei sale asupra cazacilor. Din a doua jumătate a secolului al XVI-lea 
până în 1682 a fost catedrală mitropolitană, la 1910 era biserică de mir. 

Biserica Sfântul Gheorghe din Hârlău a fost ridicată de Ştefan în 1492. 

Biserica din Borzeşti cu hramul Adormirea Maicii Domnului a fost ridicată de 
Ştefan între anii 1493-1494, a fost schit, la 1910 era biserică de mir. 

Biserica Sfinţilor Arhangheli Mihail şi Gavriil din satul Schinteia (Vaslui) a fost 
ridicată de Ştefan în 1494 după victoria de la Rahova, a fost schit de călugări, la 1910 
era biserică de mir. 

Biserica Sfântul Nicolae din Dorohoi - a fost ridicată de Ştefan în 1495, la 1910 
era biserică catedrală. 

Biserica Sfinţilor Apostoli Petru şi Pavel din Huşi a fost zidită de Ştefan în 

1495. De la înfiinţarea Episcopiei Huşilor a devenit catedrala acestei episcopii. 

Biserica Sfântul Nicolae din Poiana Şiretului - a fost zidită de Ştefan în 1495, a 

fost mănăstire de călugări, şi-a încetat existenţa la 80 de ani de la fondarea sa. 

Biserica Sfântul Nicolae din Mănăstirea Popăuţi - a fost ridicată de Ştefan în 

1496, a fost mănăstire de călugări. 

Biserica de la Războieni cu hramul Sfinţilor Arhangheli Mihail şi Gavriil a fost 
zidită în 1496 de Ştefan, la 1910 era biserică de mir. 

Biserica Sfânta Parascheva din Cotnari a fost ridicată de Ştefan în 1496, la 1910 
era biserică de mir. 

Biserica din Mănăstirea Tazlău cu hramul Naşterea Maicii Domnului a fost 
zidită între anii 1496-1497 de Ştefan, a fost mănăstire de călugări, la 1910 era biserică 
de mir. 

Biserica mare din Mănăstirea Neamţ a fost zidită de Ştefan în 1497. 

Paraclisul Sfântului Ioan cel Nou de la Suceava, alipit de clopotniţa Mănăstirii 
Bistriţa, a fost zidit în 1498 de Ştefan cel Mare. 

Biserica Sfântul Ioan din Piatra Neamţ a fost ridicată de Ştefan între anii 1497- 
1498, la 1910 era biserică catedrală. 

Biserica din Mănăstirea Bisericani cu hramul Buna Vestire a fost începută de 
Ştefan cel Mare în 1498 şi terminată sub fiul său Bogdan. 

Biserica din Mănăstirea Zograf din Muntele Athos cu hramul Sfântul Gheorghe 
a fost făcută de Ştefan în 1502. 

Biserica de la Volovăţ cu hramul înălţarea Sfintei Cruci a fost ridicată de Ştefan 
în 1502 pe locul bisericii lui Dragoş Vodă, care a fost mutată la Putna. A fost schit de 
călugări, iar la 1910 biserica de la Volovăţ era biserică de mir. 

Biserica Tăierii Capului Sfântului Ioan din satul Reuseni a fost ridicată de 
Ştefan între anii 1503-1504, a fost schit de călugări, la 1910 era biserică de mir. 

Biserica cu hramul Sfânta Treime din Mănăstirea Dobrovăţ a fost terminată cu 
două luni înainte ca Ştefan să treacă la Domnul (1504). 

Ştefan a mai făcut şi: un paraclis pentru curteni în cetatea Neamţ, care la 1910 
nu mai exista; biserica din satul Ştefăneşti, care la 1910 exista; paraclis în curtea 
domnească din Suceava, care la 1910 nu mai exista; o biserică în Burdujeni, care la 
1910 nu mai exista; o biserică în satul Fântânele din Tecuci, care la 1910 nu mai 

exista; biserica Sfântul Dimitrie din satul Pângăraţi Neamţ, care la 1910 nu mai exista; 
biserica Sfânta Maria din satul Putna. 

Luca Arbore a ctitorit biserica Arbore în 1502. 

în finalul articolului N. Dobrescu aminteşte despre preoţii din secolul al XV-lea, 
din Moldova. 

Berechet, Şt., „Situaţia bisericii şi a mănăstirilor din Moldova”, în: BORom 

XLII (1924), 1, p. 3-6.’ 

Autorul articolului critică politica Guvernului domnului Alexandru Ioan Cuza 
cu privire la secularizarea averilor mănăstireşti şi îl acuză pe domnul Alexandru Ioan 
Cuza că nutreşte sentimente de ură faţă de Biserica Ortodoxă. Numirea de către 
Guvernul Cuza a Comisiei pentru administrarea averilor mănăstireşti şi luarea acestora 
pentru vistieria statului, este, în opinia autorului, un jaf şi o încălcare a 
Regulamentului Organic din 1829, regulament care a lăsat neatins dreptul de 
proprietate al mănăstirilor asupra averilor care le aparţineau. 

Ştefan Berechet arată că nu se vede nicio îmbunătăţire a situaţiei poporului 
datorită secularizării averilor mănăstireşti şi vine în sprijinul afirmaţiei sale cu 
exemplul mănăstirilor Neamţ şi Secu. Până la secularizarea averilor, acestea 
întreţineau: un spital, o casă de nebuni, un azil pentru bătrâni, un Seminar, şcoala din 
Târgul Neamţ şi câteva şcoli primare. După secularizarea averilor lor, toate aceste 
instituţii de binefacere au decăzut, deoarece nu mai puteau fi întreţinute de către 
mănăstiri. 

Se mai arată: sumele care au fost luate de Guvern prin „jefuirea” mănăstirilor 
Neamţ şi Secu (816.609 ruble); că Guvernul a desfiinţat de tot mănăstirile Doljeşti, 
Zagavia, Urecheşti şi alte 30 de lăcaşuri monahale; că tipografia din Mănăstirea 
Neamţ şi din Mitropolie a fost luată şi acum serveşte la tipărirea cărţilor profane; că 
Mănăstirea Neamţ a avut de suferit de pe urma incendiului din 1862; purtarea 
Guvernului faţă de mitropolitul Sofronie. 

Pamfil, Georgian, „Un capitol din istoria bisericească a românilor. Biserica 

Moldovei pe vremea lui Alexandru cel Bun”, în: BORom XLVII (1929), 7-8, p. 

622-640. 

Autorul prezintă în acest articol situaţia bisericească din Moldova dinainte şi 
după urcarea lui Alexandru cel Bun în scaunul Moldovei. Pentru început prezintă un 
scurt istoric al Mitropoliei Haliciului. Aceasta a fost înfiinţată la 1299 de principele 
Leon de Haliciu şi recunoscută de Patriarhia de la Constantinopol la 1303. în 1347 a 
fost desfiinţată, iar la 1371, în urma cererii regelui Cazimir a fost reînfiinţată. între 
1371 şi 1381 cel care a păstorit scaunul Haliciului a fost Antonie. La 1381 cu prilejul 
morţii acestuia sunt amintiţi doi voievozi români Baliţa şi Dragoş care închină 
Mănăstirea Sfântul Mihail din Maramureş, Patriarhiei. La 1414, Mitropolia Haliciului 
s-a desfiinţat. 

Articolul continuă cu prezentarea situaţiei bisericeşti din Moldova şi a 
raporturilor între Biserica Moldovei şi Patriarhia ecumenică. La 1393, patriarhul l-a 
trimis pe Teodosie ca să înfiinţeze Mitropolia Moldovei. Acesta nu a fost primit de 
către moldoveni. Ca urmare a acestui fapt, Patriarhia l-a trimis pe Ieremia care, de 

asemenea, nu a fost primit. Drept urmare acesta a aruncat anatema asupra întregii 
Moldove, cu excepţia mănăstirilor Maicii Domnului şi al Sfântului Dumitru. Pe atunci 
cel care domnea în Moldova era Roman (1391-1394). Anatema a fost aruncată atât 
asupra domnului, cât şi a celor doi prelaţi losif şi Meletie. Referindu-se la aceşti doi 
prelaţi, Pamfil Georgian scrie că unul păstorea la Cetatea Albă şi altul la Suceava, dar 
îl citează şi pe lorga care spune că ei au păstorit la Neamţ şi Rădăuţi. Se prezintă apoi 
situaţia bisericească din Moldova în timpul lui Alexandru cel Bun. Acesta a domnit 
între 1400-1432. El a luat tronul Moldovei de la lurg Coriatovici, care a domnit foarte 
puţin la 1400. Alexandru cel Bun a pus capăt crizei bisericeşti care dăinuia în 
Moldova din timpul predecesorilor săi. La 1401, în urma demersurilor făcute de 
domnitor, Patriarhia de Constantinopol l-a recunoscut pe losif ca mitropolit al 
Moldovei. 

Mitropolia Moldovei şi-a avut sediul în biserica Mirăuţilor până la 1513, când 
această biserică a fost devastată. Sediul a fost mutat apoi în biserica Sfântul Gheorghe, 
a lui Bogdan cel Orb. Pe vremea lui Alexandru cel Bun se mai pomeneşte şi despre 
două episcopii: una la Rădăuţi şi alta la Roman. Referindu-se la aceste două episcopii 
autorul spune: că biserica de la Rădăuţi avea unele drepturi episcopale, dar este 
rezervat în a afirma categoric că acolo a existat o episcopie în vremea lui Alexandru 
cel Bun. Despre Episcopia din Roman aflăm că biserica acestei episcopii avea hramul 
„Sfânta Parascheva” şi aici se afla mormântul mamei lui Alexandru, Anastasia. Se 
aminteşte că primul episcop cunoscut al Romanului este Calist. 

în finalul articolului, înainte de concluzii, sunt prezentate mănăstirile din 
Moldova din timpul lui Alexandru cel Bun şi daniile care au fost făcute acestora. 
Acestea sunt: Bistriţa şi Neamţ - ambele avându-şi obârşia din vremea lui Petru 1 
Muşat, cea mai veche mărturie despre aceste două mănăstiri găsindu-se în documentul 
mitropolitului losif din 1407 - document în care se spune că acestea vor fi conduse de 
un sigur egumen - Domenţian. în vremea lui Alexandru cel Bun egumenii Mănăstirii 
Neamţ au fost Domenţian şi Siluan. O mănăstire întemeiată în aceeaşi vreme de 
acelaşi domnitor a fost Moldoviţa, având ca prim egumen pe Vasile şi a existat ca 
lăcaş monahal până la începutul secolului al XVl-lea, când a fost îngropată de o 
alunecare de teren, fiind refăcută de Petru Rareş. O altă mănăstire care datează din 
vremea lui Alexandru cel Bun este Mănăstirea Sfântul Nicolae din Poiana Şiretului 
(Probota). Autorul enumeră şi alte mănăstiri care sunt pomenite în vremea lui 
Alexandru cel Bun. Acestea sunt: Mănăstirea Maicii Domnului de la Humor, Iţcani şi 
Horodnic. Despre aceasta din urmă aflăm că a existat până la 1490, când a fost dăruită 
Mănăstirii Putna. 

Stino, Aurel George, „Un vechi ţinut mănăstiresc: Baia”, în: Păstorul Tutovei 

VI (1943), 5-6, p. 155-157. 

începutul articolului consemnează referinţe despre aşezarea geografică a 
ţinutului Baia: între Valea Bistriţei şi Valea Şiretului. Se menţionează lista 
mănăstirilor cuprinsă în lucrarea „Istoria Sfintei Mănăstiri Râşca”, scrisă de arhiereul 
Narcis Creţulescu, mănăstiri care făcuseră iniţial parte din judeţul Suceava, ulterior 
judeţul Baia, respectiv mănăstirile: Bogdăneşti, Drăguşeni, Probota, Slatina, schiturile 
Gulia, Boureni, Brăteşti, Ioneasa, Preoţeşti, Băiceni-Strieşti, Dumbrăviţa, Strâmba, 

Giurgeşti, Todireni. Articolul reproduce din lucrarea menţionată anterior şi câteva date 
referitoare la sfintele lăcaşe enumerate. 

Simedrea, Tit, mitropolit, „Mănăstiri vândute şi dăruite în secolul al XV-lea, 

în Moldova”, în: BORom LXVII (1949), 1-2, p. 65-83. 

Studiul se referă la viaţa călugărească în Moldova, care apare în prima parte a 
secolului al XV-lea şi care a fost organizată în două tipuri de mănăstiri: mănăstiri 
mari, zidite şi înzestrate de domnitori şi mănăstiri mici, zidite de diferite persoane 
aparţinând mirenilor sau categoriei sociale ale boierilor, care aveau averi mici sau 
chiar deloc. Activitatea desfăşurată la cele două tipuri de mănăstiri nu era diferită din 
punct de vedere canonic, scopul principal fiind mântuirea sufletească. Deosebirea 
consta în faptul că mănăstirea domnească nu se putea vinde şi cumpăra, nu avea 
nevoie de confirmare de proprietate, nu se putea dărui ca orice imobil. 

Mănăstirea din cea de-a doua categorie, cea mică, era o proprietate nesigură, 
nebucurându-se de privilegiile mănăstirilor domneşti. Aceste privilegii şi imunităţi nu 
sunt consemnate în documentele vremii. 

Studiul cuprinde două părţi şi mai multe note explicative. Prima parte se referă 
la mănăstirile vândute şi cumpărate în perioada unor domnitori din secolul al XV-lea 
în Moldova. Fenomenul apare în timpul domniei lui Ştefan Voievod (1443-1447), fiul 
lui Alexandru cel Bun şi durează aproape un secol. Acesta cumpără de la verii săi 
Mănăstirea Boziani şi satul. Cele mai multe vânzări-cumpărări de mănăstiri au loc în 
timpul domniei lui Ştefan cel Mare (1457-1504). Astfel, articolul aminteşte de 
Mănăstirea Brusturi, numită iniţial Mănăstirea Turbatului, care a fost vândută şi 
cumpărată de două ori, până ce a trecut în patrimoniul Neamţului în timpul domniei 
lui Ştefăniţă Vodă (1517-1527). Altă vânzare întărită de Ştefan cel Mare este 
mănăstirea şi satul Voineşti şi cumpărararea unei mănăstiri de maici de către 
Mănăstirea Bistriţa, mănăstire de călugări, întărită prin documentul din 11 iunie 1466. 
In alte două vânzări, cumpărător apare însuşi Ştefan cel Mare, iar ca vânzători, un 
boier şi o mănăstire. în 1519 stareţul şi călugării de la Mănăstirea Tazlău i-au cerut 
domnului Ştefăniţă Vodă să le înnoiască privilegiile şi documentele mănăstirii pe care 
le prădaseră secuii din Ţara Ungurească. Autorul precizează că documentele ieşite din 
cancelaria domnească a lui Ştefan cel Mare, care a eliberat cele mai multe cărţi 
întăritoare de vindere-cumpărare de mănăstiri, fac deosebire între mănăstiri şi biserici 
de mir. 

Partea a doua a articolului consemnează faptul că, în secolul al XV-lea, 
mănăstirile dintr-o anumită categorie puteau fi vândute şi dăruite, deşi canoanele 
Bisericii şi legile împărăteşti nu îngăduiau asemenea operaţiuni (e posibil ca unii 
dintre boierii care făceau astfel de tranzacţii să nu fi cunoscut canoanele bisericeşti ale 
vremii). Autorul încearcă să dea o posibilă explicaţie acestui obicei de a vinde şi 
cumpăra mănăstiri, făcând o analogie cu legile şi canoanele Bisericii bizantine. După 
cum aceştia n-au putut împiedica pe unii ctitori de mănăstiri de a abuza de dreptul de 
proprietate, la fel nu au putut fi opriţi nici cei din Moldova. La fel şi dăruirea de 
mănăstiri este un obicei împrumutat din Bizanţ, unde fusese practicat pe scară mare. 
Articolul surprinde mai multe exemple din timpul domniei unor împăraţi care au 

produs mari tulburări în viaţa călugărească: împăratul Alexios I. Komnios (1081- 
1118), împăratul Mihail VII Duca (1071-1078). 

în Moldova, documentele păstrate atestă mai puţine dăruiri de mănăstiri. în 
1423 Alexandru cel Bun dăruieşte soţiei sale, Doamna Marina, Mănăstirea de la 
Vâşnevăţ, cu toate veniturile, iar în 1449, Alexandru Vodă întăreşte Maruşcăi lui 
Stroe, mănăstirea de călugăriţe Boişte, despre care nu se mai ştie nimic din lipsă de 
documente. Mănăstirea Vâşnevăţ a fost dăruită Mănăstirii Neamţ în timpul domniei lui 
Ştefan cel Mare de către Chiajna, fiica Doamnei Marina şi a lui Alexandru cel Bun. 
Autorul explică existenţa tuturor acestor tranzacţii prin pătrunderea diferitelor idei 
medievale şi în Moldova. Vinderea, dar mai ales dăruirea de mănăstiri la mireni, este 
un fenomen care apare în prima jumătate a secolului al XV-lea numai în Moldova, 
neapărând în Ţara Românească, unde organizarea primelor mănăstiri (Vodiţa, 
Tismana, Cozia) s-a aflat sub influenţa Sf. Nicodim. 

Autorul conchide că, dacă organizarea vieţii monahale în Moldova ar fi venit 
prin uncenicii şi din tradiţia Sf. Nicodim, acest fenomen nu s-ar fi manifestat nici în 
Moldova. 

Ciurea, Al. I., pr. conf., „Scurtă contribuţie la istoria Mitropoliei Moldovei 

(1504-1632)”, în: MitrMold XXXI (1955), 10-11, p. 710-718. 

Sunt prezentate date despre mutarea scaunului mitropolitan la Iaşi, hotarele 
Mitropoliei, şirul mitropoliţilor Moldovei. 

Gonţa, Alexandru I., „Mitropolia şi Episcopiile ortodoxe moldoveneşti în sec. 

XVŢ în: MitrMold XXXIV (1958), 1-2, p. 21-36. 

Incursiune rapidă prin istoria bisericească din Moldova în secolul al XV-lea. 
Biserica Sfânta Paraschiva din Roman devine reşedinţă Episcopiei de Roman. Este 
redat un scurt istoric ce consemnează evenimentele până la anul 1500 din cadrul 
Mitropoliei Sucevei, realizată între 1381-1386. Mitropolia Sucevei şi a Moldovei e 
numită de Ştefan cel Mare „biserica mamă” la 20 septembrie 1479. Despre Episcopia 
Rădăuţi aflăm date prin care se elucidează data înfiinţării ei şi se prezintă un scurt 
istoric. în ceea ce priveşte Episcopia de Roman se prezintă mai multe păreri, cum că a 
fost înfiinţată de Alexandru cel Bun, undeva, imediat după anul 1408. 

Mosor, Constantin, doctorand, „Biserica Moldovei în timpul domniei lui 

Mihail Sturdza (1834-1849)”, în BORom LXXXIX (1971), 5-6, p. 593-605. 

Domnia îndelungată a acestui principe s-a legat strâns de viaţa şi activitatea 
mitropolitului Veniamin Costachi (1803-1808; 1812-1821; 1823-1842) şi de cea a 
mitropolitului Meletie Brandaburul (1844-1848). Sunt amintite cele mai importante 
proiecte şi legi privitoare la averile mănăstireşti, ale Episcopiilor şi Mitropoliilor şi la 
învăţământul teologic. Un capitol separat este păstrat evenimentelor, activităţilor şi 
realizărilor din episcopiile de Roman şi Huşi cu amintirea figurilor ierarhilor 
Veniamin Roset (1844-1851) şi Sofronie Miclescu (1826-1851). Ultimele două 
secţiuni ale articolului fac referire la raporturile dintre Biserica Moldovei şi Patriarhia 
de Constantinopol şi, respectiv, la aspecte generale privind preoţimea din Moldova. 

Palade, Vasile, „Principii de organizare a Bisericii Moldovei în opera lui 

Dimitrie Cantemir”, în BORom XCII (1974), 7-8, p. 1018-1029. 

Aceasta este o lucrare de seminar susţinută în cadrul pregătirii pentru doctorat în 
teologie a pr. doctorand Palade Vasile, sub îndrumarea prof. Iorgu D. Ivan. 

Autorul articolului a studiat opera lui D. Cantemir, „Descriptio Moldaviae” şi a 
extras informaţiile referitoarea la organizarea şi administrarea Bisericii Ortodoxe în 
Moldova. Statul şi Biserica, deşi erau organizate paralel, totuşi, erau strâns 
dependente: statul era organizat de către domnitor împreună cu ierarhii, iar Biserica 
era organizată de ierarhi împreună cu domnul şi boierii în Soboare sau chiar în Divan. 

Statul se amesteca în treburile Bisericii, obicei păstrat de la bizantini. 

Clerul Moldovei a avut şi atribuţii sociale, păstrându-se astfel legătura dintre 
dreptul secular şi cel bisericesc. 

Dimitrie Cantemir prezintă şi ideea originii daco-romane a poporului român, 
continuitatea lui în acest spaţiu geografic, unitate de neam, limbă, tradiţii şi credinţă 
ortodoxă. 

Lucrarea este un izvor important al vechiului drept bisericesc. 

Păcurariu, Mircea, „Contribuţii la istoria Mitropoliei Moldovei în secolul al 

XVI-lea”, în: MitrMold LI (1975), 3-4, p. 221-257. 

Acest material istoric structurează date biografice şi informaţii despre 
activitatea mitropoliţilor Moldovei din secolul al XVI-lea: Teoctist al II-lea, Calistrat, 
Teofan I, care a înnoit pictura din pronaosul bisericii de la Voroneţ, Grigorie Roşea, 
Gheorghe de la Bistriţa, Teofan al II-lea, cu cele trei păstoriri, Nicanor, Mitrofan, 
Mardarie, Teodosie Barbovschi. Este prezentat pomelnicul fiecărui mitropolit, cu 
datele de înscăunare şi retragere. 

Păcurariu, Mircea, prof., pr., „Contribuţii la istoria Episcopiilor Romanului şi 

Rădăuţilor în secolul al XVI-lea”, în: MitrMold LII (1976), 5-6, p. 322-337. 

Articolul de faţă cuprinde o prezentare a episcopilor Romanului şi Rădăuţilor 
din secolul al XVI-lea şi a pomelnicelor lor. 

Constantinescu, Radu, „Scrieri inedite ale Mitropoliţilor din Moldova (secolul 

XV)”, în BORom XCIV (1976), 7-8, p. 785-791. 

Iosif Muşat, ruda domnului, a fost recunoscut ca unicul mitropolit al Moldovei 
de către patriarhul Matei al Constantinopolului în 1401. Iosif se afla în fruntea bisericii 
moldovene şi la 1407-1408. Succesorii săi, desemnaţi de Constantinopol, reprezentau 
interesele Paleologilor. Aceştia urmăreau subordonarea ierarhiei ortodoxe politicii lor 
de alianţă pe plan militar împotriva Apusului catolic. Un pasaj din cronica lui Ulrich 
von Reichenthal sugera prezenţa a doi arhiepiscopi din Moldova la Conciliul de la 
Constanţa (1415) conform unei referinţe din „Documente privitoare la istoria 
românilor”. 

în 1416 Mitropolia Moldovei era socotită vacantă, de vreme ce Emanuel II 
cerea patriarhului Euthymios II să trimită la Suceava pe episcopul de Poleainina 
(Polyana). Titlul şi începutul scrisorii slave de recomandare pot fi regăsite într-un 

„Sbornic” din Moldova . în 1435 drepturile mitropolitane erau divizate, deoarece 
Moldova era disputată de doi principi. Un raport din 30 iulie 1437 arată că în Moldova 
erau pe atunci doi arhiepiscopi, iar în 1439, aşa cum indică memoriile lui Syropoulus, 
ambele scaune mitropolitane erau reprezentate la Conciliul florentin, unul prin grecul 
Damian al Sucevei, iar celălalt prin protopopul Constantin. Ultimul arhiereu grec din 
Moldova a fost loachim (1445/1447-1449/1455). Articolul prezintă în continuare 
frazele textului slav. 

Palade, V., pr. doctorand, „Mitropolia Moldovei şi încercările de a o ridica la 
treapta de Patriarhie”, în BORom XCV1 (1978), 1-2, p. 86-98. 

Se prezintă mai întâi conflictul dintre Biserica Moldovei şi Patriarhia ecumenică 
pe tema înfiinţării Mitropoliei şi a recunoaşterii lui losif ca mitropolit după care se 
aminteşte de soluţionarea realizată în timpul lui Alexandreu cel Bun. „Aspecte 
organizatorice ale Bisericii Moldovei în veacul XV” este titlul următorului capitol în 
care sunt înfăţişate mărturii ale independenţei de odinioară a Mitropoliei după care 
sunt abordate proiectele şi încercările de a o ridica la treapta de Patriarhie ce au 
debutat sub domnia lui Ieremia Movilă, mitropolit fiind Gheorghe Movilă. Aceste 
demersuri au continuat şi în timpul lui Vasile Lupu şi a mitropolitului Varlaam. 

Gorovei, Ştefan S., „Note şi îndreptări pentru Istoria Mitropoliei Moldovei II”, 
în: MitrMold LVI (1980), 1-2, p. 77-83. 

în notele şi rectificările aduse pentru istoria Mitropoliei Moldovei găsim 
informaţii despre mitropoliţii Calistrat, Gheorghe al Il-lea (de la Mănăstirea Bistriţa), 
Teofan al II-lea şi Teodosie Barbovschi. 

Şerbănescu, Niculae, pr. prof., „Mitropolia Moldovei şi Sucevei. Şase sute de 
ani de la prima menţiune documentară cunoscută a existenţei ei 1386 - 1 
septembrie - 1986”, în BORom CIV (1986), 9-10, p. 109-127. 

Teoctist, Patriarhul Bisericii Ortodoxe Române, „La 600 de ani de la prima 
atestare documentară a Mitropoliei Moldovei şi Sucevei”, în BORom CVII 
(1989), 1-2, p. 160-171. 

III. 3.1. STUDII ŞI ARTICOLE DESPRE ISTORIA EPISCOPIEI DE RĂDĂUŢI 
DEVENITĂ MITROPOLIA BUCOVINEI 

Canilli, C., „Deschiderea Congresului Bisericesc din Bucovina”, în: BORom VI 
(1881-1882), 8, p. 481-485. 

Deschiderea Congresului Bisericesc din Bucovina a avut loc la data de 26 iulie 
1882. Congresul se compune din 24 de membrii mireni, dintre care menţionăm: 
Alexandru Vasilescu Baron, Nicolae Hurmuzachi Baron (fratele lui Constantin 
Hurmuzachi), Victor Stârcea Baron şi alţi 24 de membrii clerici, dintre care 
menţionăm: arhim. mitrofor Arcadie Ciupercovici, arhim. mitrofor Desideriu Cosub, 
arhim. Miron Călinescu, protoiereul Eusebie Popovici, protoiereul Ioan Olariu ş.a. în 

articol sunt prezentate pe scurt: ceremonia de deschidere şi discursul rostit de 
mitropolitul dr. Silvestru Morariu. 

***, „Cronica. Strămutarea sărbătorească a osemintelor P.S. Archipăstori”, în: 

Candela III (1884), 9, p. 458-460. 

în articol este menţionată ceremonia religioasă de mutare a osemintelor 
arhiereului Dositei Herăscul, ale arhiepiscopilor şi mitropoliţilor Teofil Bendella şi 
Teoctist Blajevici în noua capelă din Cernăuţi. 

Programată în Sâmbăta Rusaliilor, pe 26 mai, Sfânta Liturghie a fost oficiată de 
Î.P.S. Silvestru Morariu cu o asistenţă numeroasă. Au luat parte autorităţile publice, 
civile şi militare, institutele şi şcolile locale, preoţi din oraş, epitropii bisericilor din 
capitală, mulţime de creştini şi rude ale celor adormiţi, care au însoţit cortegiul către 
cimitir, unde s-a săvârşit panahida. 

Timuş, G., „Istoria episcopiei de Rădăuţi”, în: BORom XIV (1890-1891), 7, p. 

552-562. 

în articol este redată şi tradusă scrierea lui Vichenhauser intitulată „Istoria 
episcopiei de Rădăuţi”. Prima parte se intitulează „Rădăuţiul şi biserica episcopală”, 
în această parte, Vichenhauser face o scurtă descriere a oraşului şi un istoric al 
acestuia. El scrie că Rădăuţiul apare menţionat pentru prima oară în 1392, într-un 
document împreună cu satul Oloveţ, ca moşie a lui Radomir. Tot de la Radomir vine şi 
denumirea oraşului Rădăuţi. Tot în acea perioadă exista în Rădăuţi o mănăstire de 
călugări. Autorul demonstrează că Alexandru cel Bun a înfiinţat Episcopia de Rădăuţi, 
dându-i acesteia şapte sate, având sediu în biserica veche din oraş, „ce datează cu mult 
înainte de Alexandru cel Bun”. 

A doua parte a lucrării este intitulată „Episcopii Ioanichie şi Pahomie şi 
mormintele domneşti”. Primul episcop de Rădăuţi cunoscut în documente este 
Ioanichie, el fiind menţionat într-un document din 1472, document în care Ştefan cel 
Mare dăruieşte Mănăstirii Putna satul Ostriţa. Autorul enumeră câteva hrisoave în care 
Ioanichie este menţionat: hrisovul din 1499, în care se face referire la alianţa lui Ştefan 
cel Mare cu regele Poloniei Ioan Albert şi cu fraţii săi şi hrisovul domnesc, din 1501, 
prin care Ştefan cel Mare întăreşte pentru Mănăstirea Putna dările şi veniturile de la 
preoţii ce se aflau în satele acestei mănăstiri. 

Mai aflăm că sub păstorirea lui Ioanichie, Ştefan cel Mare a înfrumuseţat 
mormintele străbunilor săi ce se aflau în biserica din Rădăuţi şi sunt redate inscripţiile 
tombale. Interesant este faptul că Vichenhauser pune la îndoială veridicitatea 
inscripţiilor de pe mormintele din biserica din Rădăuţi. Ioanichie a fost urmat în 
scaunul episcopal de Pahomie, egumenul Mănăstirii Moldoviţa, de la acesta 
păstrându-se o icoană a Sfântului Nicolae din 1504, care a fost reînnoită de 
mitropolitul Gheorghe Movilă. Pahomie mai este menţionat şi într-un document din 
1519, care se referă la o posesiune a acestei episcopii. Autorul redă o inscripţie aflată 
pe partea de nord a altarului, în care se arată dania făcută de domnul Bogdan bisericii. 

Timuş, G., „Istoria episcopiei de Rădăuţi”, în: BORom XIV (1890-1891), 8, p. 

617-632. 

Partea a IlI-a cărţii domnului Vichenhauser se numeşte „Episcopii Teofan şi 
urmaşii săi (1528-1608)”. în această secţiune sunt enumeraţi episcopii de Rădăuţi şi 
sunt prezentate câteva documente în care aceştia au fost menţionaţi, precum şi unele 
date din activitatea acestora. Teofan este menţionat într-un document din 1528, prin 
care călugărul Nichifor dăruieşte Mănăstirii Neamţ un sat. 

Al patrulea episcop de Rădăuţi a fost Teodosie, care este menţionat într-un 
document din 1548. El a fost urmat în scaunul episcopal de Mitrofan, care a fost urmat 
de Eftimie. în legătură cu acesta aflăm că din iniţiativa lui şi cu ajutorul domnului 
Alexandru Lăpuşneanu s-a zidit tinda vechii biserici din Rădăuţi. Eftimie mai este 
menţionat şi într-un document, din care aflăm că Alexandru Lăpuşneanu a cumpărat 
capul Sfântului Grigorie Teologul de la Mănăstirea Vatoped şi l-a dăruit Mănăstirii 
Slatina. El a fost urmat de Isaia I, care a fost episcop al Rădăuţilor din 1572. Isaia I 
este amintit şi într-un document din 1577, prin care Petru Şchiopul dăruieşte 
Mănăstirii Pângăraţi mahalaua Almaşul Mic. Isaia s-a retras în Mănăstirea Agapia, în 
1580. El a murit în 1592. Despre piatra sa mormântală, Vichenhauser scrie că se afla 
în biserica episcopală din Rădăuţi, dar în secolul al XlX-lea era zidită într-un perete 
din pivniţa episcopală. Isaia I a fost urmat de Gheorghe Movilă care a zidit Mănăstirea 
Suceviţa. El este menţionat ca episcop de Rădăuţi în mai multe documente dintre care 
menţionăm: un document a lui Petru Schiopu din 1583 şi un altul din 1584, care face 
referire la faptul că strămoşii săi au dăruit Mănăstirii Voroneţ satul Suhliniţa. 
Vichenhauser scrie că din timpul lui Gheorghe Movilă se află în Mănăstirea Suceviţa 
o icoană, care a fost dăruită de patriarhul Antiohiei acestuia. 

Gheorghe Movilă a fost urmat în scaunul episcopal de Ghedeon I, care apare 
menţionat într-un document din 1589, prin care Gheorghe Movilă a dăruit moşia sa 
Holovăţ, Mănăstirii Suceviţa. 

Ghedeon I a fost urmat de Anastasie Crimca. Acesta fiind menţionat ca episcop 
de Rădăuţi în două inscripţii: o dată pe o cruce din 1592 şi a doua oară într-o inscripţie 
ce se află la vechea bisericuţă din Dragomirna. Anastasie Crimca a fost urmat în 
scaunul episcopiei de Rădăuţi de Teodosie, care la rândul lui a fost urmat de 
Amfilohie - acesta este menţionat de un document a lui Ieremia Movilă, prin care 
domnul a făcut o danie Mănăstirii Frumoasa din Iaşi. Amfilohie a fost urmat de 
Teodosie Barbovski - care este amintit în funcţie la anul 1600 într-un document, care 
aminteşte despre averea Mănăstirii Frumoasa din Iaşi. Teodosie Barbovski a fost 
urmat în scaunul episcopal de Ioan. Acest Ioan apare în mai multe documente, dintre 
care amintim: hrisovul de întărire din 1605, prin care domnul Ieremia Movilă 
confirmă satul Hrânceşti Mănăstirii Solea, documentul prin care soţia Ana a 
logofătului Golia a închinat Mănăstirea Golia în 1606 Mănăstirii Vatoped; hrisovul 
prin care domnul Ieremia Movilă a dăruit Mănăstirii Secu două sate ungureşti. Ioan a 
fost urmat în scaunul episcopal de Efrem. 

Partea a IV-a a cărţii lui Vichenhauser se intitulează „Şirul Episcopilor de la 
Efrem până la Calistru (1606-1709)”. Aici sunt enumeraţi episcopii de Rădăuţi şi sunt 
prezentate câteva documente în care aceştia au fost menţionaţi, precum şi unele date 
din activitatea acestor episcopi. Despre Efrem aflăm că provenea din Mănăstirea 
Moldoviţa şi a scris o „Psaltire” pe pergament, pe care a dăruit-o Mănăstirii 
Moldoviţa. Efrem a fost urmat în scaunul episcopal de Atanasie - care este menţionat 

în mai multe documente dintre care amintim: hrisovul de danie din 1615 al fiului 
principelui Ştefan Tomşa către Mănăstirea Solea, documentul prin care principele 
Radu a închinat Mănăstirea Galata la Sfântul Mormânt. După Atanasie la păstorirea 
Episcopiei Rădăuţilor a urmat Evloghie, care a fost urmat de Dionisie - acesta fiind 
menţionat în documentul, prin care Miron Barnovski a dăruit mănăstirii zidite de el - 
Mănăstirea Barnovski din laşi - satul Toporăuţi. Dionisie a fost urmat de Atanasie, 
care este menţionat într-un document în care acesta adevereşte împreună cu 
mitropolitul Varlaam că ieromonahul Partenie din Mănăstirea Bisericani a făcut 
schitul Soveja în districtul Putna. Acest Atanasie a luat parte la Sinodul de la laşi din 
1642. Atanasie a fost urmat în scaunul episcopal de Sava. 

Timuş, G., „Istoria episcopiei de Rădăuţi”, în: BORom XIV (1890-1891), 9, p. 

725-741. 

Episcopul Rădăuţilor, Sava, a fost urmat în scaunul episcopal de Teofan, care 
provenea din Mănăstirea Putna. Acesta apare în mai multe documente dintre care 
menţionăm: documentul din timpul lui Ştefăniţă Vodă, fiul lui Vasile Lupu, prin care a 
fost închinată, în 1660, Mănăstirea Hlincea către Mănăstirea Arghiro Costridiana (din 
Rumelia) şi cel din 1664, prin care principele Dabija închină Mănăstirea Teodoreni 
(Burdujeni) Mănăstirii Sfântului Pavel din Muntele Athos. 

La 1667 Teofan s-a retras la Mănăstirea Putna şi a fost urmat în scaunul 
episcopal de Serafim, care provenea din Mănăstirea Agapia. Acest Serafim este 
menţionat în mai multe documente dintre care amintim şi actul prin care mitropolitul 
Dosoftei a închinat Mănăstirea Pobrata (Probota) la Sfântul Mormânt. Serafim a fost 
urmat de Misail din Mănăstirea Secu, care la rândul său a fost urmat de Lavrentie, 
egumenul Mănăstirii Bogdana. Despre Lavrentie aflăm că el a zidit în Zubraviţa 
Mănăstirea Adormirii Maicii Domnului şi a luat parte la Divanul Ţării atunci când 
Antioh Cantemir a închinat, în 1698, Mănăstirea Căpriana din Basarabia către 
Mănăstirea Zografu din Muntele Athos. Lavrentie a fost urmat în scaunul episcopal de 
Ghedeon. 

Partea a V-a a cărţii domnului Vichenhauser se numeşte „Episcopii de la 
Calistru până la Dosoftei (1709-1752)”. în această parte sunt enumeraţi episcopii de 
Rădăuţi şi sunt prezentate câteva documente în care aceştia au fost menţionaţi, precum 
şi unele date din activitatea lor. Ghedeon a fost urmat de Calistru, care provenea din 
Mănăstirea Putna. Acest Calistru, deoarece era un om foarte priceput la afaceri, a 
sporit averea episcopiei. De la Vichenhauser aflăm că episcopul Calistru a restaurat 
Mănăstirea Petrauţii (Pătrăuţi) şi a luat parte la mai multe evenimente importante care 
sunt relatate în articol. Calistru a fost succedat în scaunul episcopal de Antonie, care a 
fost urmat de Misail, după care a fost intronizat Varlaam. Acesta din urmă a făcut 
parte din Divanul domnesc, atunci când Grigorie, fiul lui Constantin Mavrocordat a 
închinat Mănăstirea Mavromolul din Galaţi Mitropoliei din Iaşi. Arhiereul ce l-a 
înlocuit a fost Iacob, egumenul de la Mănăstirea Putna. Despre acesta aflăm că s-a 
preocupat foarte mult de înfrumuseţarea şi înzestrarea Mănăstirii Putna. Vichenhauser 
vorbind despre demersul făcut de Grigorie Ghica, demers care prevedea înfiinţarea 
unei şcoli la fiecare dintre cele trei episcopii, semnalează şi existenţa unei şcoli la 
Mănăstirea Putna. 

Iacob a fost urmat în scaunul episcopal de Dosoftei, despre care aflăm că a sfinţit, 
în 1758, Schitul Sihăstria Putnei. Autorul scrie că înainte de construirea bisericii din 
piatră de la acest schit a existat o biserică din lemn. în secolul al XlX-lea, Vichenhauser 
menţionează că această biserica sfinţită de Dosoftei se afla în ruină. Tot despre acest 
ierarh aflăm că a fost un „om onorabil” care a soluţionat foarte multe litigii. 

***, „Proprietăţile fundaţionale ale bisericei gr. or. în Bucovina după istoria, 
aşezămintele şi legile de stătu”, în: Candela al XlII-lea (1894), 5, p. 227-232. 

începutul şi formarea fondurilor religionare s-a făcut din întreaga avere mobilă 
şi imobilă a mănăstirilor de călugări sau călugăriţe ce s-au desfiinţat, a bisericilor 
colegiale desfiinţate, a canonicatelor, frăţiilor şi a moşiilor feudale ale clerului şi din 
taxe multiple. Fondul este destinat pentru întreţinerea şi construcţia bisericilor, 
salarizarea preoţilor, înfiinţarea şi administrarea institutelor de cultură clericală. 

Administarrea fondului se făcea de către o comisie specială. Pe timpul 
încorporării Bucovinei în Imperiul Austriac, în 1777, existau aici: Episcopia Rădăuţi, 
nouă mănăstiri pentru călugări (Putna, Suceviţa, Dragomirna, Sf. Ilie, Ilişeşti, Humor, 
Solea, Voroneţ şi Moldoviţa), o mănăstire de maici (Pătrăuţi), 13 schituri (Horecea, 
Crişceatec, Luca, Broscăuţi, Beresniţa, Ostra, Babin, Zamostia, Jadova, Voloca, 
Vijniţa şi Coribniţa) şi 245 de biserici parohiale şi filiale. După regularizarea bisericii 
au loc următoarele schimbări: mutarea episcopiei de la Rădăuţi la Cernăuţi, 
desfiinţarea a şase mănăstiri de călugări, rămânând doar Putna, Suceviţa şi 
Dragomirna, desfiinţarea schiturilor, luarea imobilelor episcopiei în administrarea 
statului, formarea unui fond religionar propriu, vânzarea moşiilor din Moldova, 
stabilirea veniturilor clerului bisericesc. 

***, „Proprietăţile fundaţionale ale bisericei gr. or. în Bucovina după istoria, 
aşezămintele şi legile de stătu”, în: Candela al XlII-lea (1894), 9, p. 587-591. 

Cu ocazia constatării şi delimitării, prin comisie, a bunurilor din ţară în anii 
1781 şi 1782, delegaţii episcopiei şi ai mănăstirilor au justificat provenienţa şi actele 
de posesie legală a moşiilor. 

Orescu, Popescul, dr., „Câte-va Documente Moldovene”, în: Candela XIV 
(1895), 2, p. 82-85. Cu text în slavonă. 

Se continuă seria prezentării documentelor moldoveneşti. Sunt redate: 

-un document prin care domnul Petru Rareş atestă că a cumpărat de la neamul 
bătrânului Drujea pentru 1030 zloţi tătăreşti, satele Drujeşti şi Chisleşti cu mori pe 
Sitna, pe care le dăruieşte fratelui său, Toader (Vaslui, 1527? 1528); 

-un înscris prin care acelaşi domn donează episcopiei de Rădăuţi, satul Grămeşti 
pe Prut (Hârlău, 23 aprilie 1529). Articolul conţine note în care este descris aspectul 
fiecărui document. 

Sbiera, G. I., prof. dr., „Mişcarea bisericească a Românilor din Bucovina”, în: 
Candela XV (1896), 4-5, p. 97-113. 

După planul regulativ bisericesc, publicat în 29 aprilie 1786, s-a împărţit 
diecesa Bucovinei în şase protopopiate şi două vicariate: al Cernăuţiului cu 31 de 

parohii, al Ceremuşului cu 34, al Nistrului cu 24 parohii, al Berhimetului cu 29, al 
Vicovului cu vicariatul Câmpulung Rusesc cu 37, al Sucevei cu vicariatul 
Câmpulungului Moldovenesc cu 31 de parohii. Sub această organizare bisericească au 
petrecut românii până în 1848, când apare în mişcarea politică naţională, 
nemulţumirea şi neîndestularea. 

Episcopul Eustatie (Evghenie) Hacman trimite o petiţie la Viena pretinzând: 
alegerea episcopului printr-un sinod naţional compus de reprezentanţii clerului, ai 
nobililor, ai orăşenilor şi ai sătenilor; regularea afacerilor bisericeşti conform cu 
spiritul timpului; administrarea şi întrebuinţarea fondului religionar de către un 
comitet ales din toate stările confesiunii dreptcredincioase răsăritene, dar sub controlul 
dietei ţării. 

Autonomia bisericilor a fosr recunoscută prin Constituţia din 4 martie 1849, 
însă i-a fost restrasă validitatea în 1851. Episcopul Hacman se abate de la ideile sale 
din 1849, propunând altele în 1861, printre care: - desfiinţarea dependenţei Bisericii 
din Bucovina de Mitropolia din Carloviţ; ridicarea episcopiilor din Bucovina şi Ardeal 
la rangul de mitropolie; introducerea de sinoade canonice provinciale. Aceste dorinţe 
au produs mare supărare atât în ţară, cât şi la românii din Transilvania. 

Mirenii, văzându-se marginalizaţi şi îndepărtaţi sistematic de la deliberările 
asupra autonomiei şi organizării Bisericii lor, pe când confraţii lor din Transilvania şi 
Ungaria erau admişi la toate acestea, se simţiau jigniţi în demnitatea şi drepturile lor, 
răsculându-se împotriva episcopului. Ei doreau o singură mitropolie românească, cu 
reşedinţa în Cernăuţi sau Sibiu şi introducerea sistemului reprezentativ în exercitarea 
autonomiei. Au loc nenumărate proteste, adunări şi manifestări, însă toate sunt 
zadarnice. în 1870 are loc o adunare poporală în Cernăuţi, numărând peste două mii de 
participanţi şi preoţi din toată diecesa, care protestau împotriva prejudecăţilor 
nefavorabile. Guvernul opreşte aceste neînţelegeri, prin „resoluţiunea” din 23 ianuarie 
1873, prin care Episcopia Bucovinei se ridică la rangul de arhipiscopie şi de 
mitropolie independentă, supunându-i-se episcopiile din Dalmaţia şi numeşte 
arhiepiscop şi mitropolit al acestei creaţii bisericeşti pe episcopul Eugeniu Hacman. 
Acesta nu va ajunge să păstorească noua mitropolie, decedând la 31martie/12 aprilie 
1873, la Viena, la vârsta de 80 de ani. 

în scaunul Mitropoliei urcă arhimandritul Teofil Bendelea lal3 noiembrie 1873, 
care a decedat după doi ani, urmat fiind de Teoctist Blajevici (22 martie 1877) care a 
decedat, de asemenea, după doi ani, (27 iunie/9 iulie 1879), succesorul lui devenind 
arhimandritul diecesian Silvestru Morariu-Andrievici, care s-a luptat mult pentru 
realizarea autonomiei bisericeşti. în 14/26 iulie 1882 are loc primul congres al 
Bisericii din Bucovina, votându-se un statut pentru congres şi un regulament de 
alegere. 

Saghin, Şerban, dr., „Din actele şi documentele privitoare la istoria bisericei 

Bucovinei”, în: Candela al XVI-lea (1897), 4, p. 139-146. Cu text în germană. 

în articol sunt prezentate informaţii referitoare la denumirea şi hirotonirea 
episcopului Daniil Vlachovici. Guvernul galiţian din Liov, în data de 10 mai 1789, 
înştiinţiază oficiul cercul bucovinean că împăratul, la propunerea mitropolitului din 
Carloviţ, a denumit, conform decretului din 23 aprilie 1789, pe ieromonahul Daniil 

Vlahovici ca episcop al Bucovinei. Acesta a fost hirotonit în Carloviţ de mitropolitul 
Moise Putnic în 15 iulie 1789. Este reprodusă o scrisoare, datată cu 22 iunie/2 august 
1789 pe care Daniil Vlachovici o trimite la Mănăstirea Covili, unde mai înainte a fost 
vicar, în care descrie evenimente referitoare la hirotonia sa. 

Saghin, Şerban, dr., „Din actele şi documentele privitoare la istoria bisericei 

Bucovinei”, în: Candela al XVI-lea (1897), 5, p. 193-196. 

Continuare a articolului precedent. Este descris actul instalării episcopului 
Daniil Vlachovici din data de 14/25 octombrie 1789. Conform ordinului Guvernului, 
au luat parte la instalare proistoşii mănăstirilor, protopopii şi un număr restrâns de 
preoţi din împrejurimile Cernăuţiului. Reprezentantul Kreimsamtului a ţinut o 
cuvântare. 

***, „Cronică, Jubileul Majestăţii Sale împeratului Francisc Iosif I”, în: 

Candela al XVII-lea (1898), 12, p. 687-690. 

în articol este menţionată celebrarea jubileului împăratului Francisc Iosif I, 
prezentându-se şi rolul său în menţinerea bisericii ortodoxe. Născut în Schonbrunn, la 
18 august 1830, primeşte sceptrul glorios al Habsburgilor şi destinele întregului 
imperiu la vârsta de 18 ani. Acesta scapă Bucovina din stăpânirea Galiţiei, sprijinind 
biserica românească prin trecerea fondului religionar în administrarea guvernului 
bucovinean. Sub stăpânirea lui Francisc Iosif I, Biserica Ortodoxă a progresat, a 
înflorit în mod considerabil. Articolul conţine o imagine. 

Dan, Dimitrie, exarh şi paroh în Straja, „Patronatul în biserica ortodocsă din 

Bucovina”, în: Candela XXII (1903), 10, p. 639-643. 

Articolul cuprinde două capitole din lucrarea preotului Dimitrie Dan. în primul 
capitol „Originea ctitoriei sau patronatului”, se aduce la cunoştinţă faptul că, în 
primele trei secole, creştinii nu aveau biserici, fiind prigoniţi de iudei şi păgâni, însă 
odată cu venirea împăraţilor romani, împrejurările s-au schimbat. Creştinismul s-a 
răspândit de la oraşele mari spre oraşele mai mici, începând a se zidi numeroase 
biserici atât de episcopi cât şi de persoane private pioase. 

Capitolul II face referire la „Patronatul în biserica Bucovinei dela încorporarea 
ei în imperiul Austriei”. Trecând Bucovina în 1777 la Imperiul Austriei, s-a introdus 
planul de regularizare (1786) şi s-au stabilit drepturile de a alege sau reprezenta pe 
preoţi. Prin planul de regularizare s-a vrut micşorarea numărului prea mare al preoţilor 
de atunci, aşa cum se întâmplase cu bisericile pe care impăratul Iosif II le-a redus de la 
344 la 259. în 1788 s-a editat o normă hotărâtă prin care s-au stabilit drepturile şi 
îndatoririle patronatului bucovinean. Patronatul bucovinean este un drept real ce se 
ţine de o proprietate reală şi se transmite împreună cu aceasta la alţii prin ereditate, 
donaţie, cumpărare sau schimb. Patronatul este original sau transmis, nedespărţit sau 
împărţit, durabil sau numai pe viaţă, privat sau public. Patronatul exercitat de o 
autoritate, corporaţie sau persoană bisericească este numit bisericesc sau clerical, iar 
cel exercitat de o altă persoană publică sau fizică este numit laic sau lumesc. 
Patronatele bisericeşti din Bucovina erau: Mitropolia Ortodoxă a Moldovei şi Sucevei 
din Iaşi; Patriarhatul Ortodox din Ierusalim; Mănăstirea Barnovschi a Sfântului 

Mormânt a Lui Hristos din Ierusalim; Arhiepiscopia Cernăuţiului şi Mitropolia 
Bucovinei şi Dalmaţiei. 

Erbiceanu, C., „Date sigure ce cuprind istoria peripeţiilor prin care a trecut 

Bucovina de la 1777 până la 1870”, în: BORom XXXI (1907-1908), 2, p. 148- 

161. 

In articol este reprodus un manuscris care cuprinde în rezumat istoria civilă şi 
bisericească a Bucovinei de la 1777 până la 1870. Acest manuscris a fost în 
proprietatea arhiereului Filaret Scriban. Sunt redate mai multe părţi intitulate astfel: 
„Istoria Bucovinei în genere”, „Ierarhia bisericii din Bucovina de pe timpul 
Mitropoliei Sucevei”, „Biserica din Bucovina pe timpul Mitropoliei Iaşilor”, 
„Subordonarea Episcopiei Bucovinei sub Mitropolia sârbească a Carloviţului”, 
„Reşedinţa Canonică a Episcopiei Bucovinene”, „Susţinerea episcopiei pe timpul 
reşederii ei în Rădăuţi”, „Susţinerea episcopiei după strămutarea ei la Cernăuţi”, 
„Episcopii Bucovinei din timpul anexării ei”, „Mănăstirile Bucovinei”. Din partea 
intitulată „Episcopii Bucovinei din timpul anexării ei”, aflăm amănunte despre 
episcopii care s-au succedat în Bucovina în perioada 1777-1870. 

Dositei Herescu - a păstorit până în 1789. Sub el s-au desfiinţat cele 21 de 
mănăstiri şi din proprietăţile lor s-a înfiinţat fondul religionar, doar trei mănăstiri 
rămânând active - Putna, Suceviţa şi Dragomirna. Tot în timpul păstoririi lui s-a 
înfiinţat un Seminar la Horeţca (Horecea), la Mănăstirea Sfântul Gheorghe, care a fost 
strămutat în 1800 la Cernăuţi. 

Daniil Vlahovici - a fost căsătorit dar, după ce i-a murit soţia, a ajuns episcop al 
Bucovinei. A păstorit până la 1822 şi a fost cel dintâi episcop al Bucovinei care a 
primit hirotonia la Mitropolia din Carloviţ. El a înfiinţat un fond pentru sărmani. 

Isaia Bălăşescu (1823-1835) - în timpul păstoririi sale s-a întemeiat Institutul 
Teologic din Cernăuţi şi Seminarul prin rezoluţia împărătească de la 6 august 1826. 

Eugeniu Hacman (1835-1873) - acesta a introdus în 1849 limba română în 
Institutul Teologic în locul limbii latine şi în oficiul consistoriilor, în vremea sa s-a 
îmbunătăţit starea materială a profesorilor şi a preoţilor. La 1860 s-a deschis gimnaziul 
superior din Suceava, s-au mai deschis şcoli primare la Cernăuţi şi Şiret. Tot în timpul 
său s-a zidit biserica Catedrală din Cernăuţi, ce a fost începută în 1844 şi s-a făcut 
reşedinţa episcopală din Cernăuţi. 

Din capitolul intitulat „Mănăstirile Bucovinei” aflăm că la 1484-1487 domnul 
Ştefan cel Mare, aflându-se la mare strâmtorare, a invocat ajutorul divin, făgăduind că 
dacă va învinge inamicul va ridica o Mănăstirea Sfântului Gheorghe în Munţii 
Humorului. Tot de aici aflăm că în Bucovina au fost 24 de mănăstiri, afară de sihăstrii 
şi schituri. Dintr-o notă de subsol aflăm că biserica Rădăuţilor a fost întemeiată înainte 
de anul 1402, fiind dintru început mănăstire. 

Erbiceanu, C., „Date sigure ce cuprind istoria peripeţiilor prin care a trecut 

Bucovina de la 1777 până la 1870”, în: BORom XXXI (1907-1908), 3, p. 289- 

297. (A se vedea articolul din BORom XXXI (1907-1908), 2, p. 148-161). 

în continuare sunt redate următoarele părţi din manuscrisul referitor la istoria 
Bucovinei de la 1777 la 1870: „Mănăstirile Bucovinei”; „Formarea fondului religionar 

în Bucovina” - acesta a luat fiinţă în 1786; „Şcolile confesionale”; „Administrarea 
Eparhiei Bucovinei”; „Afaceri patrimoniale” şi apendice. în parte intitulată 
„Mănăstirile Bucovinei” găsim următoarele date: Ştefan cel Mare a zidit Mănăstirea 
Humor în 1491, el a mai ridicat şi Mănăstirea Putna, Alexandru cel Bun a ridicat 
Mănăstirea Moldoviţa. 

Tot în acest capitol sunt enumerate cele 24 de mănăstiri din Bucovina: 

1. Mănăstirea Moldoviţa a fost întemeiată de Alexandru cel Bun în 1401. 

2. Episcopia Rădăuţilor a fost întemeiată de Alexandru cel Bun la 1402. 

3. Mănăstirea Pătrăuţi a fost întemeiată de Ştefan cel Mare în 1456. 

4. Mănăstirea Putna a fost întemeiată de Ştefan cel Mare în 1466. 

5. Mănăstirea Voroneţ a fost întemeiată de Ştefan cel Mare şi a fost înzestrată 
cu 10 proprietăţi. 

6. Mănăstirea Humor a fost întemeiată de Ştefan cel Mare. 

7. Mănăstirea Sfântul Ilie a fost întemeiată de Petru Rareş la 1540. 

8. Mănăstirea Suceviţa a fost întemeiată de Gheorghe şi Ieremia Movilă la 1578. 

9. Mănăstirea Dragomirna a fost întemeiată la 1602 de mitropolitul Anastasie 
Crimca. Dintr-o notă de subsol din articol aflăm că un uric din 12 octombrie 1584 de 
la Petru Şchiopu arată că acestei mănăstiri i s-a dat proprietatea Unghiul de lângă râul 
Suceava. Este posibil ca această mănăstire să fi existat înainte, dar s-a ruinat şi, drept 
urmare, Anastasie Crimca a rezidit-o în 1602. 

10. Mănăstirea Solea a fost întemeiată de Ştefan XI Tomşa în 1615. 

11. Mănăstirea Mămăieştilor a fost întemeiată „cam pe la 1658 sau la 1670 de 
nu se ştie cine”. 

12. Mănăstirea Horecea a fost întemeiată probabil de un călugăr la 1712. 

13. Mănăstirea Ilişeşti a fost întemeiată de Ionaşcul Isciascul la 1737. 

14. Mănăstirea Luca a fost întemeiată de căpitanul Atanasie Ţintă la 1747. 

15. Mănăstirea Bireşniţia a fost întemeiată de căpitanul Atanasie Ţintă în 1747. 

16. Mănăstirea Sadova a fost întemeiată de egumenul Gherasim Viada la 1750. 

17. Mănăstirea Crişceatecul a fost întemeiată de doi răzeşi din satul 
Repajeneţiu, Mihail şi Constantin Talpă la 1768. 

18. Mănăstirea Astra sau Bărbeşti a fost întemeiată de călugărul Natan 
Calmuţchi la 1776. 

19. Mănăstirea Broscăuţilor a fost întemeiată de egumenul Casian la 1778. 

20. Mănăstirea Voloca a fost întemeiată de Constantin Doniciu la o dată 
necunoscută. 

21. Mănăstirea Vişniţia a fost întemeiată de Constantin Turcul la o dată 
necunoscută. 

22. Mănăstirea Cosibniţia a fost întemeiată de patru răzeşi: Ştefan Giurgiuvan, 
Ioan Tăutul, Georgi Tomasci şi Ştefan Ciurediulla o dată necunoscută. 

23. Mănăstirea Dămoşiţia (Dămoşniţa?)a fost întemeiată de răzeşii din 
Dămoşiţiaîn 1724. 

24. Mănăstirea Babin nu se ştie de când şi de către cine a fost întemeiată. 

Toate aceste mănăstiri, în afară de Putna, Suceviţa şi Dragomrina au fost 

desfiinţate în 1786. 

***, Cronică, „Chestia bisericească”, în: Candela XXXII (1913), 3, p. 161-162. 

în articol este consemnată consfătuirea din data de 1 martie 1913 a delegaţiei 
însărcinate cu reglementarea „chestiei bisericeşti”. Din partea românilor au participat 
delegaţii: consilierul aulic Stefanelli şi deputaţii Siminovici, Nicu de Flondor, Dr. 
Tarnavschi, baron Constantin Hurmuzachi şi Dr. Eusebiu Popovici, iar din partea 
rutenilor: vicecăpitanul ţării Draczynski şi alţi deputaţi. în şedinţa care a durat trei ore 
s-a ajuns la convingerea că interesele celor două naţionalităţi, care trăiesc împreună în 
arhidieceza gr. or., se pot satisface cel mai bine dacă se va face o despărţire a actualei 
mitropolii în două episcopii naţionale independente. 

***, Cronică, „Arhimandritul Iuvenal Stefanelli”, în: Candela XXXIII (1914), 

8, p. 406-408. 

în articol este menţionat decesul arhimandritului Iuvenal Stefanelli, la data de 
18/31 iulie 1914. După terminarea studiilor teologice la Cernăuţi, a fost numit în 1860 
cooperator şi catehet în Şiret, şase ani mai târziu fiind chemat la Cernăuţi pentru 
ocuparea postului de catehet la şcoala poporală. 

Fiind numit protopresviter (1874), doi ani mai târziu va ocupa catedra de 
„Catehetica bisericii” la Facultatea Teologică, unde a lucrat 32 de ani. A îmbogăţit 
literatura teologică prin scrierile „Catehetică a bisericii drept credincioase răsăritene” 
(1879) şi trei volume mari de „Cateheze”. Trăsăturile sale morale înfăţişează un bărbat 
de o onestitate exemplară şi cu un caracter ferm şi hotărât, care nu îşi schimba 
convingerile sale cu niciun preţ. Purtarea sa ca preot este vrednică de toată lauda. 

Rămas văduv, primeşte demnitatea de protosincel (1880), apoi de arhimandrit 
(1890). A fost membru al „Societăţii pentru cultura şi literatura poporului român din 
Bucovina”. înmormântarea a avut loc în 20 iulie 1914, fiind săvârşită de însuşi Î.P.S. 
Vladimir de Repta. Au mai participat la funeralii: arhipresviterul stavrofor şi 
conducător al catedralei Calistat Coca, arhimandritul Eusebiu Popovici, prof. univ. dr. 
Vasile Gheorghiu, consilierul consiostorial Dionisie, cavaler de Bejan. 

G., „Biserica la românii de peste hotare”, în: BORom XXXIX (1915-1916), 3, p. 

275-280. 

în articol se menţionează despre situaţia Bisericii din Bucovina. Aflăm 
următoarele: scaunul episcopiei de la Rădăuţi a fost mutat la Cernăuţi în 1781. în 1782 
s-au desfiinţat 14 mănăstiri şi schituri şi s-au secularizat toate averile mănăstireşti, 
formându-se „Fondul religionar al bisericii ortodoxe din Bucovina”. După aceste 
evenimente, au mai rămas în funcţiune doar trei mănăstiri: Putna, Suceviţa şi 
Dragomirna. Sunt date amănunte despre administrarea „Fondului religionar” şi despre 
românii şi rutenii din Bucovina. 

Ca dovadă că limba bisericii din Bucovina a fost limba română, episcopul 
Eugeniu Hacman (1835-1873) a semnat o hotărâre a Consistoriului Eparhial, conform 
căreia numai limba română este limba oficială folosită în Consistoriu, protopopiate şi 
parohii. Din păcate, la 4 octombrie 1873, scaunul episcopal fiind vacant, arhimandritul 
sârb Teoctist Blajevici şi ruteanul Prodan au publicat un nou ordin consistorial prin 
care şi limba ruteană devine limbă oficială. 

Drăghiceanu, Virg., „O nouă versiune a însemnării mitropolitului Gheorghe şi 

a hotărârii Sinodului de la Iaşi 1752 cu privire la începuturile Mitropoliei 

Moldovei”, în: BORom XXXIX (1915-1916), 11, p. 1296-1299. 

După războiul ruso-turc de la jumătatea secolului al XVIII-lea, ruşii l-au luat cu 
ei pe mitropolitul Antonie, pe care l-au făcut mitropolit al Cernigovului. în locul său a 
fost ales ca mitropolit grecul Sofronie. Sinodul de la Iaşi din 1752 l-a dat jos din scaun 
pe mitropolitul grec Nichifor şi l-a ales în locul său pe Iacov Putneanu. Prin acest 
sinod s-a afirmat independenţa Mitropoliei Moldovei faţă de orice Patriarhie. 

Hotărârea sinodului a avut la bază o însemnare a mitropolitului Gheorghe din 
1752, aflată la Mitropolie, prin care acesta mărturisea că văzuse în Mănăstirea Neamţ 
acte pe pergamente de la împăraţii bizantini Paleologi, prin care Mitropolia Moldovei 
era scoasă de sub jurisdicţia Ohridei şi făcută independentă. Acele acte au fost distruse 
de poloni în timpul lui Cantemir. O însemnare aflată pe o carte a Mănăstirii Neamţ ce 
conţinea o variantă referitoare la Sinodul de la 1752 şi la independenţa Mitropoliei 
Moldovei, a fost transmisă pe o carte a Schitului Iordăneşti în 1806, de ieromonahul 
Pahomie, iar de aici a fost transcrisă pe un miscelaneu din 1833 al serdarului Costache 
Caracaş din Tecuci. 

Scriban, I., arhim., „Cronica bisericească. Vicarul Mitropoliei Bucovinei”, în: 

BORom XL (1921-1922), 6, p. 463. 

După încheierea războiului şi după ce Bucovina a revenit la patria mamă, 
vicarul Mitropoliei Bucovinei, care era înainte un arhimandrit, a fost ridicat la rangul 
de arhiereu. Astfel, a fost ales, la 1919, ca vicar, în locul răposatului Miron Călinescu, 
Iosif Vorobchevici. 

Scriban, I., arhim., „Cărţi, reviste, ziare. «Şematismul (Anuarul) Bisericii 

ortodoxe a Bucovinei pe anul 1822», Cernăuţi, 76 de pagini”, în: BORom XLI 

(1922-1923), 2, p. 150. 

Acest anuar prezintă catalogul personalului administrativ „cu arătări pentru 
fiecare parohie” - câţi slujitori sunt, starea bisericii etc. Tot din articol aflăm că la acea 
dată în cele patru mănăstiri din Bucovina vieţuiau 33 de călugări. 

Urechia, C., pr., „Despre administrarea averilor bisericilor creştine”, în: 

BORom XLII (1924), 11, p. 661-666. 

Autorul aminteşte în acest articol despre rolul şi importanţa Bisericii Ortodoxe 
din Bucovina şi administrarea averilor ei. Referindu-se la rolul Bisericii din Bucovina, 
autorul arată că aceasta a fost pavăză în trecut împotriva cotropirilor păgâne, iar în 
timpul ocupaţiei austriece aceasta a fost păstrătoarea tradiţiilor şi a limbii române. 
Autorul mai arată de către cine au fost administrate averile bisericii din Bucovina în 
trecut şi în perioada 1775-1918. Referindu-se la înzestrarea sfintelor lăcaşuri din 
Bucovina de către domnitori, autorul redă în articol, ca exemplu şi un hrisov de danie 
al domnului Petru Voievod prin care acesta dăruieşte Mănăstirii Sfântul Ilie moşia 
Florinta. 

Scriban, arhim., „Ştiri. Fondul religionar din Bucovina în mâna 

mitropolitului”, în: BORom XLIII (1925), 1, p. 64. 

Regele a aprobat prin decret regal bugetul pădurilor fondului bisericesc oriental 
din Bucovina pe anul 1925. Toate cheltuielile acestui fond vor fi administrate de Î.P.S. 
mitropolit al Bucovinei. 

Reli, Simeon, „Din suferinţele Bisericii noastre ortodoxe sub stăpânirea 

austriacă”, în: Candela XXXVI (1925), 3-7, p. 212-236. 

în articol sunt prezentate informaţii referitoare la trăirile poporului ortodox 
român pe când acesta se subordona Imperiului Austriac. în capitolul I autorul anunţă 
faptul că în următoarele pagini se va prezenta suferinţele Bisericii Ortodoxe şi 
frământările ei după răpirea Bucovinei, cauzate de stăpânirea împăratului Austriei, 
Iosif al Il-lea. 

în capitolul II, sunt prezentate măsurile luate de împăratul austriac pentru 
slăbirea vieţii Bisericii noastre ortodoxe. Astfel, a căutat să curme legătura dintre 
Biserica Ortodoxă a Bucovinei cu Mitropolia Moldovei de la Iaşi (conform Patentrului 
împărătesc din 24 martie 1781) şi, astfel, cu ţara mamă, supunând Biserica noastră 
patriarhului sârbesc de la Carloviţ (ordinul împărătesc din 12 iulie 1783). 

Aducând un arhimandrit sârb, Ghedeon Nichitici, au început, la porunca 
împăratului, consfătuiri furtunoase pentru desfiinţarea mănăstirilor şi schiturilor şi 
trecerea averilor mănăstireşti şi episcopeşti în stăpânirea statului (1873). La 24 mai 
1784, egumenii din Bucovina scriu un memoriu în care îşi arată toată amărăciunea faţă 
de stăpânirea austriacă. între anii 1874 şi 1785 au emigrat un număr mare de călugări 
din Bucovina. 

în capitolul III se aduc referiri la Mănăstirea Schitul Mare de lângă Maniava, 
din Galiţia orientală, ce are legătură cu suferinţele Bisericii Ortodoxe din Bucovina. 
Această mănăstire era singura mărturie a credinţei ortodoxe din acele părţi a Poloniei, 
după unirea rutenilor cu catolicii. Ridicată în 1620, în locul unui schit mic, prin 
dărnicia şi evlavia Măriei Movilă, fiica domnului Moldovei, Ieremia Movilă, fiind 
întreţinută apoi de Vasile Lupu, logofătul Bârlădeanu, G. Ghica-Vodă II, Ştefan Vodă, 
Istrate Vodă. Călugării schimnici din această mănăstire nu au putut fi convinşi să 
treacă la catolicism, motiv pentru care le este desfiinţată mănăstirea şi averea 
confiscată. Cei 55 de călugări, aproape toţi bătrâni, s-au adunat în ziua de 27 
septembrie 1785 la ultima rugăciune comună, la finalul căruia au rostit un blestem 
cumplit asupra nemţilor. Cu ochii înlăcrimaţii s-au îndreptat către alte mănăstiri din 
Rusia sau Bucovina. Mănăstirea Schitul Mare a rămas pustie, timpul prefăcând-o într- 
o ruină. 

Berechet, Ştefan, „O carte rusească despre biserica Bucovinei de acum 50 de 

ani”, în: BORom XLIII (1925), 6, p. 337-343. Recenzie. 

Autorul arată: felul în care s-a îngrijit guvernul austriac de preoţimea de mir, 
cum şi din ce era alcătuit Fondul Religionar, organizarea superioară a Bisericii din 
Bucovina - episcopul, ajutoarele episcopului consistoriul eparhial şi protoiereii, 
drepturile şi atribuţiile episcopului. De la autor aflăm că Eparhia din Bucovina a 

devenit Mitropolie sub Eugeniu Hacman. Aceasta îşi avea reşedinţa la Cernăuţi. Mai 
aflăm că până la ridicarea Bisericii din Bucovina la treapta de Mitropolie, alegerea 
episcopului era făcută de către împărat, iar hirotonia sa era săvârşită de către 
mitropolitul de Carloviţ. Sunt enumeraţi apoi câţiva episcopi de Rădăuţi ce au păstorit 
până la ocuparea Bucovinei de către Imperiul Habsburgic. Aceştia sunt: Gheorghe 
Movilă, Filotei, Anastasie Crimca, Anastasie, Calistrat şi Dosoftei Herăscul - sub care 
a fost răpită Bucovina. 

De la autorul recenziei aflăm că Dosoftei (Dositei) Herăscul a rămas episcop 
până la 1789, el fiind urmat de: Daniil Vlahovici (1789-1822), Isaia Baloşescu (1823- 
1834), din 1835 fiind ales Eugeniu Hacman. în articol mai este redat conţinutul unei 
pastorale a lui Eugeniu Hacman, din 1868. 

Cândea, R, „Clement Constantin Popovici”, în: Candela XXXVII (1926), 10- 

11, p. 225-231. 

Se aduc informaţii referitoare la aniversarea a 80 de ani a arhimandritului 
Clement Constantin Popovici. Născut la 22 septembrie 1846, urmează studiile 
teologice la Cernăuţi şi Viena. Ocupând funcţia de profesor la Facultatea din Cernăuţi, 
devine titular în 1880. 

Constantin Popovici a vegheat cu credinţă şi cu stăruitoare nădejde la tribuna 
ştiinţifică, de unde împărtăşea auditorilor săi comorile bogate ale concepţiei de drept şi 
de vieţuire morală din biserica noastră ortodoxă. A publicat diferite studii în 
„Candela”, dar manuscrisul său „Curs de drept bisericesc”, a rămas nepublicat. A 
ocupat funcţia de rector al facultăţii, deputat, membru în Consistoriul arhiepiscopesc 
al Bucovinei. Pretutindenea, la catedră sau în societate, profesorul, ajuns apoi după 
călugărie arhimandritul Clement Popovici, era un om de netulburată seninătate şi de 
mare optimism. 

***, „Cărţi, reviste, ziare. «Anuarul Arhiepiscopiei Ortodoxe a Bucovinei pe 

1926», Cernăuţi 1926”, în: BORom XLIV (1926), 11, p. 682. Recenzie. 

Cartea începe cu istoric al Episcopiei Rădăuţilor. Aici găsim biografiile tuturor 
episcopilor Rădăuţilor şi ai Mitropoliei Bucovinei până la 1926. Tot din acest „Anuar” 
aflăm că Mitropolia Bucovinei avea, la 1926, cinci mănăstiri în care vieţuiau puţini 
călugări. 

Reli, S., „Bucovineni celebri în Ierarhia Moldovei” (1777-1850), în: Candela 

XL (1929), 10-12, p. 407-431. 

Aflăm din introducerea de la capitolul I că articolul conţine un discurs de 
inaugurare în care se aduc informaţii referitoare la bucovinenii celebri din Bucovina. 

în capitolul al II-lea se menţionează că unii dintre călugării moldoveni, pribegi, 
cu inteligenţă sclipitoare, cu energie plină de avânt şi cu un caracter oţelit în lupta cu 
străinismul de acasă, au ajuns în Moldova, la înaltele trepte de episcop şi mitropolit, 
conducând cu iscusinţă Biserica Moldovei printre valurile zguduitoare ale revoluţiilor 
din 1821 şi 1848. Contemporanii marelui mitropolit Veniamin Costachi în scaunele 
episcopale de la Huşi şi de la Roman, cât şi urmaşul său la scaunul mitropolitan, au 
fost bucovineni. 

în capitolul III este descris Melentie Bucovineanul, episcopul Romanului 
(1787-1796), primul călugăr bucovinean care a ajuns la treapta arhierească în Biserica 
Moldovei. Născut în Rădăuţi, în jurul anului 1726, era, pe timpul răpirii Bucovinei 
(1777), ieromonah şi proegumen al Mănăstirii Putna. în iulie 1878 este ales episcop al 
Romanului, luând măsuri drepte şi înţelepte pentru plătirea tuturor datoriilor 
episcopiei ajunsă în pragul falimentului. 

în capitolele IV şi V sunt menţionaţi cei mai celebrii prelaţi pe care i-a dat 
Bucovina ierarhiei Moldovei în secolul al XlX-lea şi anume: Gherasim Clipa 
Barbovschi, episcop al Huşilor (1796-1803), apoi episcop al Romanului (1803-1826) 
şi fratele său, arhimandrtul Sofronie Predicatorul. 

Capitolul VI cuprinde date biografice despre ultimul bucovinean care a ajuns 
arhipăstor în scaunele eparhiale ale Mitropoliei Moldovei, mitropolitul Meletie Lefter. 

Reli, S., „Raiaua Hotinului în timpul ocupaţiei austriace şi legăturile ei 

bisericeşti cu Episcopia Bucovinei (1788-1792)”, în: Candela XLI (1930), 1-3, 

p. 73-104. 

I. Hotinul, vechea cetate de pe malul Nistrului, a fost în cursul vremurilor cel 
mai zdruncinat colţ de ţară românească. 

II. Cetatea şi ţinutul Hotinului, din veacul al XV-lea şi până la anul 1713, a 
făcut parte în priviţa bisericească de teritoriul Episcopiei Rădăuţilor, din care s-a 
format apoi, la 1781, Episcopia Bucovinei, ridicată la rangul de Mitropolie în 1783. 

Eparhia Hotinului a fost păstorită de episcopii Antim, Neofit, Amfilochie, 
mitropoliţii Chirii, Ambrozie. De fiecare dată când turcii au fost izgoniţi de pe 
teritoriul Hotinului de armatele Rusiei sau de aliaţii săi, Eparhia Hotinului era pusă 
sub stăpânirea episcopului Rădăuţilor. 

III. Trecând doar 13 ani de la încheierea războiului austro-ruso-turc (1774), 
izbucneşte un nou conflict (1787), de această dată Austria fiind aliat al Rusiei 
împotriva turcilor. Oştirile împărătesei Ecaterina înfrâng turcii, austriecii cuprinzând 
raiaua Hotinului în întregimea ei, rămânând stăpâni ai acestui teritoriu. împăratul 
Austriei Iosif al Il-lea dă raiaua Hotinului sub administrarea Consiliului aulic de 
război, sub administraţia civilă a Guvernului provincial galiţian din Lemberg, apoi sub 
„Administraţia districtului Bucovinei” din Cernăuţi,. De asemenea, preface vechea 
şcoală bisericească moldovenească într-o şcoală militară, împărătească, laică. 

IV. împăratul Iosif al Il-lea hotărăşte ca Biserica Ortodoxă din raiaua Hotinului 
să fie subordonată episcopului Bucovinei, rupând astfel legătura cu Mitropolia de la 
Iaşi. Guvernul galiţian ordonă episcopului Dosoftei Herescu să trimită o epistolă 
pastorală prin care să îndrume clerul bisericesc să se supună împăratului austriac. Pe 
timpul supunerii Eparhiei Hotinului la Episcopia Rădăuţiului, credincioşii ortodocşi 
din acest teritoriu nu aveau nicio biserică pentru serviciul divin public. 

V. După câteva săptămâni de la aşezarea lui Lazăr Azachievici ca protopop al 
Hotinului, acest personaj protejat de guvernul imperial austriac şi cu un trecut 
misterios, a început a-şi dezvălui adevărata personalitate prin diverse abuzuri săvârşite 
în noua sa demniate bisericească. Odată cu venirea la tron a împăratului Leopold al II- 
lea, trupele austirce se retrag la finalul anului 1790, protopopul Azarchievici 
părăsindu-şi postul său din Hotin. 

VI. Austriecii au administrat raiaua Hotinului până la începutul anului 1793. 
Eparhia Hotinului şi-a reluat, pentru timpul scurt cât a mai dăinuit stăpânirea turcească 
în această raia, legăturile de mai înainte cu Mitropolia Proilaviei, care a fost reactivată 
după pacea de la Iaşi (1792). 

VII. în 1806, a început un nou război, turcii din Hotin fiind atacaţi de muscalii 
întărâtaţi de împăratul Napoleon I. Acest război a durat şase ani, iar Eparhia Hotinului 
fiind sub ocupaţie rusă, a fost păstorită de episcopul Cetăţii Albe, Dimitrie Sulima sau 
de către mitropolitul Gavril Bănulescu de la Iaşi. în 1813, această eparhie a fost 
inclusă în noua Arhiepiscopie a Chişinăului şi Hotinului, înfiinţată prin decretul 
împăratului Alexandru I şi organizată de mitropolitul ei, Gavril Bănulesu-Bodoni. 

Reli, Simeon, „Din viaţa religioasă şi bisericească a Sucevii în secolele XVII- 

XIX”, în: Candela (1931) XLII, 1-3, p. 55-88. 

Capitolul I intitulat „Consederaţiuni generale asupra însemnătăţii Sucevii în 
viaţa noastră religioasă bisericească din trecut” face referire la oraşul Suceava care 
este unul dintre cele mai puternice centre de viaţă religioasă românească, în jurul 
mănăstirii cu moaştele Sf. Mare Mucenic Ioan cel Nou. 

Capitolul II: „Mărturiile unui înalt prelat străin, apusean, despre viaţa religioasă 
şi bisericească a Sucevii în secolul al XVII-lea” prezintă informaţii despre starea 
religioasă şi bisericească şi influenţa ei asupra vieţii publice din Moldova, în general şi 
în Suceava, în special. 

în capitolul III: „Luptele Românilor din Suceava cu armenii pentru conservarea 
monumentelor religioase istorice, în sec. al XVIII-lea” se menţionează starea jalnică în 
care ajunsese oraşul, sărăcia şi lupta locuitorilor rămaşi pentru a salva de la ruină 
bisericile ce rămaseră din vremuri trecute. 

Capitolul IV prezintă „Dărâmarea unor biserici româneşti din Suceava de către 
administraţia militară austriacă a Bucovinei, spre a întrebuinţa materialul lor de 
construcţie pentru cazărmi împărăteşti”. 

Capitolul V, intitulat „Şcoala catehetică din Suceava”, cuprinde informaţii 
despre şcoala înfiinţată în Mănăstirea Sf. Ioan şi condusă de un ieromonah sârb, Daniil 
Vlahovici, cu scopul de a influenţa clerul bisericesc ortodox să se unească cu catolicii. 

Capitolul VI se referă la „Congresul naţional-bisericesc de la Suceava din 1789, 
pentru alegerea unui episcop al Bucovinei în locul repaosatului Dositei Herescul”. 

în capitolul VII, „Feţe bisericeşti vestite, originare din Suceava” sunt amintiţi: 
mitropolitul Moldovei Meletie Lefter-Brandaburul şi Neonil, stareţul Mănăstirii 
Neamţ. 

Capitolul VIII - sunt prezentaţi „Doi pictori bisericeşti vestiţi în Suceava” care 
au pictat cu măiestrie Mănăstirea Neamţ şi anume Vasile Chiţăscul şi Vasile Eliman. 

***, „Ştiri. Mişcarea pentru Fondul Bisericesc din Bucovina”, în: BORom LI 

(1933), 3-4, p. 188. 

întrucât guvernul intenţionează a lua averea bisericească a Bucovinei pe seama 
statului, s-au pornit mari mişcări pentru apărarea acesteia în toată Bucovina. 

Iorga, Nicolae, „Câteva acte privitoare la Biserica Bucovinei şi Moldovei”, în 

BORom LII (1934), 9-10, p. 726-736. 

Articolul ilustrează câteva dintre ineditele documente moldovene, redate 
întocmai, mărturisite a fi cumpărate pentru Institutul Sud-Est European. Astfel, un 
prim interesant act este o scrisoare particulară a episcopului Daniil Vlahovici, din 12 
mai 1796, adresată boierului Gavriil Conachi, tatăl poetului Costache Conachi, iubitor 
de cultură. Acesta angajase pentru copiii săi cea mai bogată colecţie de învăţători - pe 
motivul hotărârii soartei moşiei Rogojeni, pentru care avusese un proces, în urma 
căruia Conachi rămânea stăpân. Vlahovici propune ca aceasta să fie arendată nepotului 
său, care poartă particulara nobiliară nemţească. Scrisoarea se dovedeşte însă în 
legătură şi cu studiilor copiilor, Iorga arătându-se entuziasmat de limba şi caligrafia pe 
care o întrebuinţează vlădica, venit pe meleagurile române tocmai din Dalmaţia. 

Un alt document de maximă importanţă pentru Biserica Bucovinei poate fi 
aşezat în paleta acelor tipărituri administrative în româneşte; de asemenea, poate fi 
numărat şi cel care oferă ştiri despre merituoasa familie Grămadă. Totodată, este 
amintită şi o epistolă a lui Meletie, episcop de Huşi, în legătură cu viaţa politică 
surprinsă într-un moment tragic. Acesta subliniază silinţele pe care a trebuit să le 
îndure în mai 1821, pentru a împiedica împrăştierea locuitorilor din Huşi şi din ţinutul 
Fălciului, la auzul veştii, falsă de-altfel, că armata de represiune turcă sosită contra 
Eteriei se apropie de acel oraş. Totodată, Iorga subliniază şi importanţa unei hotărâri 
domneşti, din 18 martie 1816, care suscita necesitatea aflării mijlocului de a se acoperi 
deficitul de producţie al hranei. Atât mitropolitul cât şi episcopii erau în fruntea celor 
care trebuiau să împlinească sumele necesare. 

Cea de-a cincea scrisoare relatează despre statornicia şi ajutorul dat de 
mitropolitul Veniamin, care cheamă pe fruntaşii boieri la o sfătuire secretă, referitoare 
la o decizie a domnului conducător, care cere şi aprobarea Divanului. 

Hostiuc, Erast, pr., „Schituri şi sihăstrii din Bucovina de altădată”, în: BORom 

LIII (1935), 7-8, p. 332-362. 

Articolul de faţă reuneşte scurtele istorii ale unor lăcaşuri bucovinene care au 
fost închise la puţină vreme după zidire, în urma deciziei Comisiei de delimitare a 
proprietăţilor în Bucovina din 1784. Unul dintre acestea este Schitul Babin (1752- 
1783), printre cele mai sărace din ţinutul Bucovinei, situat în jurul Cernăuţilor, cu o 
vechime străveche, dar cunoscut în zonă pentru resursele de gresie. 

Schitul Babin datează din 1752, fiind întemeiat pe pământurile răzeşilor, de 
către un călugăr cu numele Onufrie. Izvoarele referitoare la acest aşezământ par a se 
contrazice. Astfel, surse precum Aron Pumnul sau Calendarul bucovinean numesc 
condiţiile precare, sărăcia schitului. Mai târziu însă, Wickenhausser menţionează o 
proprietate mult mai extinsă. Aceste informaţii se arată însă a fi eronate faţă în faţă cu 
„jumătate de falce de pământ”, de care se menţionează în actul de delimitare. Numărul 
vieţuitorilor schitului este, de asemenea, redus, iar ca urmare, în 1783 va fi desfiinţat 
de către însuşi mitropolitul Dosoftei. Se crede că au existat oarecare raporturi ale 
schitului cu Mănăstirea Formosa (Frumoasa ?), mănăstire învecinată, despre care însă 
nu se cunosc foarte multe lucruri. 

Berezniţa (1650-1783), schit localizat pe un pârâu purtând acelaşi nume şi 
având hramul Sf. Arhangheli Mihail şi Gavriil, împărtăşeşte aceeaşi soartă. în privinţa 
întemeitorului, opiniile emise sunt adesea ambigue. Deşi adevăratul fondator a fost 
Isac Cocoran, numit de Onciu, anumite păreri i-au situat şi pe alţii în lista ziditorilor 
sfântului lăcaş. Astfel, însuşi egumenul schitului, Ghedeon îl poziţionează pe Miron 
Gafencu în paleta constructorilor iniţiali. Acest lucru se dovedeşte repede a fi un fals, 
recursul conducătorului schitului la acest tertip explicându-se doar prin recunoştinţa pe 
care i-o purta lui Gafencu, aflat încă în viaţă pe acea vreme şi care se îngrijea 
permanent de nevoile lăcaşului. Tot el însă mărturiseşte indirect, prin anexa pe care o 
prezintă Comisiei, adevăratul întemeitor. Alţi doi cronicari, Pumnul şi Werenka, îl 
decretează ctitor pe Tănase Ţintă, strănepot al adevăratului fondator, Isac Cocoran. 

Acesta, la scurtă vreme după închinarea anumitor pământuri mănăstirii, se 
călugăreşte şi renunţă la îndatoririle lumeşti, împuternicindu-1 pe Miron Gafencu să 
cârmuiască daniile sale. în ceea ce priveşte vieţuitorii, în 1776 documentele atestă 
patru călugări. Lăcaşul a fost desfiinţat în 1783, monahii trebuind să se reorienteze 
către alte aşezăminte. Biserica construită pe acelaşi loc mai târziu în sat, în 1871, a 
purtat hramul schitului. 

Schitul Broscăuţi se încadrează în aceeaşi categorie de sfinte lăcaşuri supuse 
ordinului de suprimare din partea Comisiei austriece. înfiinţat în 1752, acesta a avut o 
scurtă perioadă de existenţă, până în 1783. Nu departe de Storojineţ, localitatea este 
amintită în documente încă de la 1616, când Radu Mihnea întăreşte Mănăstirii 
Dragomirna satele dăruite ei de Lupu Stroci, între care şi satul Broscăuţi. Dinaintea 
stăpânirii austriece se consideră a fi existat un singur sat cu acest nume. Odată cu 
venirea rutenilor, alături de aşezământul vechi, s-a ridicat unul nou, cu numele de 
Broscăuţii Noi, teritoriu pe care a fost înălţat şi schitul. în faţa Comisiei, egumenul 
monah Nazarie susţine că întemeitorul lăcaşului este mazilul Constantin Volcinschi, 
care a dăruit unui călugăr, pe nume Ilarion, o bucată de pământ pe care acesta a putut 
zidi biserica. 

Aşadar, putem vorbi de doi întemeitori, atât Volcinshi, cât şi Ilarion. în timpul 
vieţii acestuia nu există niciun document care să ateste actul de danie, dar după 
moartea sa, familia întocmeşte unul, la care se pare că au participat şi fraţii lui, 
aducând, în plus şi binecuvântarea lui Dosoftei, episcop de Rădăuţi, care a sfinţit 
schitul, cu hramul înălţării Sfântei Cruci. Monahul Nazarie procură şi el anumite averi 
din viaţa de mirean mănăstirii, prin fostul egumen al schitului, Casian. După 
desfiinţarea schitului, pământul a revenit foştilor proprietari. în anul scrierii articolului 
de faţă, autorul consemnează faptul că există în rândul credincioşilor intenţia de a se 
construi un nou aşezământ pe locul celui vechi, în semn de pioşenie faţă de credinţa 
înaintaşilor. 

Schitul Căbeşti (1748-1780?) se adaugă seriei acelora închise. El a fost ridicat 
pe o bucată de pământ din satul cu acelaşi nume. Anterior construirii, satul a fost 
împărţit în şapte, un lot de pământ deţinut de paharnicul Ioniţă fiind schimbat de 
Grigorie Diacon (Grigore Cornea). Aceasta va fi partea unde Grigorie va înălţa o 
bisericuţă de lemn, cu hramul Acoperământul Maicii Domnului (1748) şi câteva chili, 
călugărindu-se sub numele de Ghervasie. Curând după ridicare, încep pretenţiile 
asupra proprietăţii, proprietari cărora noul monah este nevoit să le predea 

împrejurimile mănăstirii. Deşi recurge la procese, pierde de fiecare dată şi, descurajat 
de aceste lovituri, renunţă şi se mută în Schitul Ostra. în acelaşi an însă, schitul îşi 
găseşte alţi protectori, primind alte ofrande, proprietăţi din partea comişilor Banteşi, 
care însă nu rămân vreme îndelugată în posesia schitului, fiind retrase chiar de către 
dăruitori, care le închină unui alt schit, Horecea, odată cu care se iscă un nou prilej de 
dispute. Din cauza acestor certuri continue, episcopul Dosoftei desfiinţează lăcaşul, 
prefăcându-1 în 1787 în biserică de mir, care pare a mai exista în anul întocmirii 
prezentului articol de către Hostiuc Erast. Data înlăturării sale nu este însă aceeaşi, dar 
se presupune a fi fost înainte de întocmirea Comisiei de delimitare, care se înfăţişează 
în localitatea Căbeşti, fără însă a aminti ceva despre acest schit. Prin urmare, 
cercetătorii plasează data desfiinţării undeva între 1776, când un istoric mai atestă 
existenţa a cel puţin trei vieţuitori şi 1787, data întocmirii Comisiei amintite în care nu 
se pomeneşte nimic despre acest sfânt lăcaş monahal. 

în aceeaşi situaţie se află şi Schitul Coribniţa (Corâbniţa) (1730-1783). 
Informaţiile nu sunt însă atât de numeroase ca şi în cazul precedentelor mănăstiri. 
Singurele date adunate sunt semnate de Onciul şi de Pumnul. în plus, în cadrul 
prezentării, călugărul Benedict afirmă că întemeitorul a fost un călugăr pe nume 
Silvestru, locul primit de la Tăutul. Sursele istorice nu sunt unanime în această 
privinţă, susţinând nume diferite. Autorul studiului pare însă a-i da crezare lui Onciu, 
care, fiind mai temeinic în cercetări, este considerat a fi mai aproape de adevăr. 
Condiţiile precare au determinat traiul extrem de greu al călugărilor, acest aşezământ 
fiind foarte puţin amintit în documentele vremii. După desfiinţare, cele patru fălci de 
pământ, singura avere a mănăstirii, au revenit donatorilor, fapt care atestă că 
mănăstirea nu avea o vechime mare, odată ce răzeşii se aflau încă în viaţă la 
închiderea ei. 

Un alt lăcaş supus desfiinţării de către austrieci a fost Schitul Crişceatec (1765- 
1783), care are o etimologie interesantă, „crest” însemnând „cruce” în limba slavonă. 
Acesta a fost pe locul unei mănăstiri mai vechi, închinată Sf. Apostol şi Evanghelist 
Ioan, desfiinţată de către episcopul de Rădăuţi din cauza certurilor între călugări, dar 
despre care nu se cunosc amănunte. Izvoarele vorbesc despre lumina văzută pe locul 
fostei mănăstiri de ziua Sfântului Apostol, fapt care l-a determinat pe un călugăr 
evlavios cu numele Benedict să ceară şi ulterior să primească încuviinţarea de a clădi 
pe acel teren o biserică de lemn. 

Aceasta nu a durat însă foarte mult, urmând ca Teodor Preda Hangiul - negustor 
a cărui origine autorul studiului de faţă o crede română, tinzând a-i da dreptate lui 
Onciu, denumirea de „sârb” fiind justificată de meseria pe care o practica - să 
realizeze, pe acelaşi loc, o mănăstire de piatră, care se regăseşte şi în 
contemporaneitate. După edificarea lăcaşului, răzeşii din zonă dăruiesc aşezământului 
pământurile de pe acea suprafaţă, spre a fi pomeniţi. Aceleaşi acte adeveresc şi o 
clauză luată în considerare la acea vreme, prin care vieţuitorii se obligă să nu lărgească 
hotarele în viitor. Ctitorul se va îngriji şi de bunăstarea mănăstirii, asigurându-i 
acesteia condiţiile independenţei materiale, în virtutea căreia va cumpăra încă jumătate 
din satul Zviniace. Inscripţii din interiorul mănăstirii mărturisesc că şi fiul lui Preda a 
contribuit la înfrumuseţarea bisericii ctitorită de tatăl său. După constatarea 
proprietăţilor acestui schit, în urma comisiei de delimitare, lăcaşul este închis, averea 

şi pământul schitului fiind luată în arenda statului, ulterior vândută, biserica schitului 
devenind ulterior biserică parohială. 

Reli, S., „Vechea Episcopie ortodoxă a Maramureşului şi legăturile ei cu 

Bucovina”, în: Candela XLVIII (1937), 1-12, p. 185-203. 

Articolul reprezintă o lecţie ţinută la inaugurarea festivă a cursurilor 
Universităţii „Regele Carol II”, din 24 oct. 1937, cu tema: „Trecutul istoric al vechii 
episcopii ortodoxe-române a Maramureşului”. 

I. Maramureşul voievodal era mult mai întins decât judeţul Maramureşului din 
România întregită, trei sferturi din el rămânând dincolo de graniţele ţării. 

II. în vremurile anterioare secolului al XlV-lea, Biserica Ortodoxă a 
Maramureşului a atârnat de Episcopia de Haliciu, în Galiţia, înfiinţată în 1141. 
Mărturiile istorice documentare n-au puterea de a arunca o lumină asupra trecutului 
Bisericii române a Maramureşului, dincolo de secolul al XlV-lea. Dintre vechile 
biserici maramureşene de lemn care au rămas, se afla şi cea de la Ieud, care exista în 
1364. înainte de anul 1391 a fost ridicată de Sas Vodă, Mănăstirea din Peri, pe 
teritoriul satului Teres, cu hramul Sf. Arhanghel Mihail. O altă mănăstire veche este 
cea întemeiată de Teodor Koriatovici, în 1400, în Muncaciu, având hramul Sf. 
Nicolae. Cei care au condus Eparhia Maramureşului au fost: mitropolitul Eftimie, 
primul arhieiscop de Alba Iul ia; urmat de episcopii Serghie (1597), Spiridon (1619), 
Ieremie (1620), Petronie (1623), Eftimie al II-lea (1623), Dosoftei Moldoveanul 
(1634), Dimitre Pop (1637), Vasile Tarasovici (1639), Ilie Iorest (1641), Ioan Iusko 
(1645), Sava (1650), Mihail Molodeţ (1651). 

între anii 1657 şi 1700, Maramureşul aparţine stăpânirii duhovniceşti a 
mitropoliţilor din Alba Iulia. începând propaganda unirii cu catolicismul, Iosif Stoica, 
numit episcop al Maramureşului, s-a opus cu cea mai admirabilă bărbăţie împotriva 
Unirii, primită de mitropolitul Atanasie Anghel de la Alba Iulia şi de 38 de protopopi 
ai săi. După moartea sa (1711) urmară ca episcopi : Serafim Petrovici (1711-1715), 
Dosoftei al II-lea Teodorovici (1715-1734), Gavriil. La 1740, Episcopia 
Maramureşului a fost desfiinţată. 

III. Cele 14 mănăstiri şi schituri ortodoxe româneşti de pe teritoriul 
Maramureşului au rămas citadele în care s-a cultivat statornicia în credinţa ortodoxă a 
maramureşenilor, de care nici o persecuţie nu-i putea îndepărta. Aceste mănăstiri 
aveau relaţii strânse cu mănăstirile din Bucovina. Românii din Maramureş au luptat 
de-a lungul timpului cu un eroism admirabil, pentru păstrarea Ortodoxiei. 

Şesan, Vaier, „Clementie Constantin Popovici”, în: Candela XLIX (1938), 1- 

12, p. 62-73. 

în articol este menţionat decesul arhimandritului şi profesorul universitar 
Clementie Constantin Popovici, în data de 2 septemprie 1938. S-a născut la 22 
septembrie 1846 în Cernăuţi, unde a studiat teologia (1865-1869). în 1870 pleacă la 
Viena pentru a-şi desăvârşi studiile. Lucrând ca profesor extraordinar, Constantin 
Popovici a fost ridicat la rangul de profesor titular la Facultatea de Teologie din 
Cernăuţi, în 1880, unde a stat până în 1917, fiind ales decan de şase ori. Ca un profund 
cunoscător al canoanelor bisericilor ortodoxe, el a publicat mai multe lucrări, dintre 

care primele sunt scrise în limba germană. Opera principală a profesorului Const. 
Popovici este”Cursul de drept bisericesc”, care nu a fost publicat din cauza diferitelor 
împrejurări nefavorabile ale timpului. A fost hirotonit în presviter (1871), în 
protopresviter (1880), în stavrofor (1896). Rămânând văduv, se călugăreşte, primind 
numele de Clement, apoi este numit arhimandrit (1910) şi arhimandrit mitrofor 
(1918). A fost ales, în 1925, preşedinte al Consistoriului Spiritual Eparhial. Dascăl la 
înălţimea ştiinţifică a catedrei sale, era totodată un prieten şi un părinte blajin al 
studenţilor săi. Ca preot a respectat rânduiala sfintelor canoane fiind demn, senin, cu 
frica lui Dumnezeu în inimă şi cu sfinţenie în toată viaţa sa. 

Arghiropol, I. Gheorghe, dr., „Administraţia Eparhială din Bucovina între 

1775 şi 1918”, în: Candela LVII (1946), p. I-XXXXIV. 

în cele patru capitolele ale sale, articolul oferă informaţii referitoare la 
administraţia Eparhiei din Bucovina între anii 1775 şi 1919. 

Capitolul I - „1775-1786”, prin subcapitolele sale, conţine informaţii referitoare 
la: „Jurisdicţia administrativă bisericească la răpirea Bucovinei de către Austria”; 
„Fomarea eparhiei şi unificarea administraţiei eparhiale”; „înfiinţarea consistoriului 
eparhial şi a postului de vicar general”; „Alcătuirea şi modul de funcţionare a 
Consistoriului de la înfiinţare şi până la anul 1786”. 

Capitolul II - „1786-1865” începe cu „Scurte date istorice asupra alcătuirii 
Planului regulativ”, continuând cu informaţii referitoare la „Conţinutul Planului 
regulativ”, „Dispoziţiile Planului regulativ privitoare la administraţia centrală 
eparhială” (a. „Despre alcătuirea consisoriului”; b. „Despre atribuţiile consistoriului”; 
c. „Despre salarizarea episcopului şi taxele ce i se cuvin pentru funcţiile sale”; d. 
„Salariile personalului consistoriului şi taxele pentru cancelaria eparhială; e. „Modul 
de funcţionare al consistoriului”), „Administaţia centrală eparhială până la anul 1865” 
(a. „Despre asisorii consistoriali”, b. „înfiinţarea postului de secretar sau director al 
cancelariei eparhiale”, c. „Organizarea cancelariei eparhiale din 1865”). 

Capitolul III, cuprinzând anii „1865-1918”, face referire la „Reorganizarea 
consisoriului în 1865”, „Regulamentul consistoriulu din 1869”, „Regulamentul pentru 
examenul de consilier consistorial”, „Postul de vicar arhiereu” şi „Congresul 
bisericesc din Bucovina” (a. „Mişcarea pentru autonomia bisericească”, b. „Alcătuirea 
congresului.Dizolvarea lui”). 

Ultimul capitol prezintă „Organizarea Mitropoliei Bucovinei şi Dalmaţiei” din 
1870 până în 1919, când activitatea Mitropoliei a fost desfiinţată prin intervenţia 
Bisericii sârbe. Articolul conţine o bibliografie. 

Păcurariu, Mircea, pr. prof., „Petru Rezuş, Contribuţii la istoria oraşului 

Rădăuţi, Bucureşti, 1975, 157 p.+24 fig.”, în: BORom XCIII (1975), 9-10, p. 

1188-1189. 

Recenzia părintelui Mircea Păcurariu oferă date despre lucrarea lui Petru Rezuş 
în care ne sunt dezvăluite coordonatele de referinţă ale unei lucrări de bază în 
cunoaşterea istoriei oraşului Rădăuţi. 

Lucrarea este formată din şase capitole: situarea geografică, trecutul oraşului, 
stemele, populaţia, împrejurimile şi etnografie şi folclor. Aceasta cuprinde şi 

„Pomelnicul Sfintei Mitropolii a Rădăuţiului şi Sfintei Mănăstiri” copiat în 1780. 
Rădăuţiul a avut opt vlădici, Ioanichie a fost considerat primul episcop cunoscut, iar 
Nicolae primul ierarh de aici. în 1401 a fost recunoscută oficial Mitropolia la Suceava, 
la Rădăuţi existând doar o Episcopie al cărei episcop se presupune că ar fi fost şi 
cronicarul moldovean Eftimie, începând cu a doua jumătate a secolului al XVI-lea. 

Porcescu, Scarlat, „Contribuţii la istoria episcopiilor Romanului, Rădăuţilor şi 

Huşilor în secolul al XVII-lea şi începutul secolului al XVIII-lea”, în: MitrMold 

LV (1979), 1-2, p. 49-68. 

în cadrul acestor pagini sunt prezentaţi episcopii de Roman dintre anii 1606- 
1710, de Rădăuţi dintre anii 1605-1725 şi episcopii de Huşi de la înfiinţare până în 
1713, cu trei tabele cronologice. De asemenea, se menţionează schimbările 
administrative determinate de înfiinţarea Episcopiei Huşilor în 1598. 

III. 3.2. STUDII ŞI ARTICOLE DESPRE ISTORIA MITROPOLIEI BASARABIEI 

V., P. Samurian, „Necesităţile Eparhiei Basarabene.” în: BORom VII (1882- 

1883), 11, p. 716-720. Traducere din limba rusă. 

Având în vedere faptul că în şcolile bisericeşti din Eparhia Basarabiei şi în 
serviciul divin nu se foloseşte decât slava eclesiastică, se impune ca o necesitate, ca 
predicarea cuvântului lui Dumnezeu şi formarea teologilor să se facă şi în limba locală 
- limba română. Mai mult, în Seminariile teologice se impune ca tinerii seminarişti să 
studieze şi limba română, ceea ce presupune existenţa unei catedre de specialitate. Cei 
care au încercat predicarea cuvântului lui Dumnezeu în limba locală şi introducerea 
limbii române în cult au fost mitropolitul Gavriil Bănulescu şi arhiepiscopul Dimitrie 
Sulima. 

Samurianu, Gheorghe P., „Cronica Bisericească. Biserica Română din 

Basarabia”, în: BORom XI (1887-1888), 3, p. 280-287. 

Autorul prezintă o scurtă descriere a Bisericii din Basarabia, din care reţinem 
faptul că Mănăstirea Vărzăreşti în secolul al XVII-lea s-a strămutat în satul Vărzăreşti. 
Este descris oraşul Chişinău - acesta fiind recunoscut ca oraş în 1812, de către ţarul 
Rusiei, Alexandru I. 

Referitor la situaţia bisericească din Basarabia, aflăm că primul titular al 
Eparhiei Chişinăului şi Hotinului a fost mitropolitul Gavriil Bănulescu, de origine 
română. Acesta a înfiinţat prima tipografie românească din Chişinău, ea funcţionând 
foarte aproape de casa arhierească. Această tipografie a fost desfiinţată în 1871 de 
episcopul Paul Lebedev - care a fost prigonitor al românismului din Basarabia, iar în 
timpul păstoririi lui Sergiu Lapidesky a fost reînfiinţată. Urmaşul mitropolitului 
Gabriel Bănulescu a fost Dimitrie Sulima, de origine română, care de asemenea a 
susţinut românismul în Basarabia. Urmaşii săi la şefia Bisericii din Basarabia au fost 
de origine rusă. Autorul menţionează câteva persoane care au contribuit la susţinerea 
conştiinţei naţionale în Basarabia acestea sunt: boierii Stamate, Hâncu, Donici, 
Stroescu, N. Laşcu ş. a. 

***, „Cronica bisericească. Biserica în Basarabia”, în: BORom XXIII (1899- 

1900), 8, p. 811-821. Recenzie. 

Este vorba despre lucrarea lui Zamfir C. Arbore care tratează despre diferitele 
culte religioase din Basarabia. Din această recenzie, pe lângă informaţiile despre 
celelalte culte, aflăm că în Basarabia, la sfârşitul secolului al XlX-lea, erau 405 
călugări şi 213 călugăriţe de rit ortodox. Tot în această recenzie găsim şi amănunte 
despre Seminarul şi Şcoala duhovnicească din Chişinău. 

D., „Istoricul Mitropoliei şi al Episcopiilor Moldovei, de Andrei Wolf”, în: 

BORom XXVII (1903-1904), 1, p. 65-75. 

După ultimul război ruso-turc (1788-1794) boierii, episcopii şi mitropolitul ţării 
s-au gândit la metode de a alina suferinţa şi a îmbunătăţi traiul populaţiei Ţării 
Moldovei. Astfel s-au înfiinţat: marele aşezământ al Spitalelor Sfântului Spiridon din 
Iaşi cu bisericile şi ospiciile sale, primul spital din Roman şi Seminarul din Mănăstirea 
Socola sub episcopul Veniamin Costache, iar sub acelaşi mitropolit şi prin implicarea 
lui Al. Moruzi s-a realizat prima canalizare şi aprovizionare cu apă a oraşului Iaşi. 

în această perioadă vine în Moldova doctorul Andrei Wolf, pentru a ajuta 
populaţia care suferea. El a făcut o descrierea statistică şi istorică a acestei ţări. 
Descrierea sa are două părţi. Prima cuprinde: descrierea geografică a Moldovei, 
împărţirea politică, descrierea locuitorilor şi a domnului, istoricul Mitropoliei şi al 
episcopiei de Roman şi Huşi, descrierea bisericilor şi mănăstirilor, descrierea 
obiceiurilor din Moldova, descrierea oraşului Iaşi. 

Partea a Il-a cuprinde catalogul domnitorilor Moldovei de la Dragoş la Ion 
Calimanchi, cu un scurt istoric al domniei fiecăruia dintre ei. în articol sunt prezentate: 
istoria Mitropoliei Moldovei - primul mitropolit amintit fiind Teoctist; veniturile 
mitropolitului; calitatea sa de membru al Divanului Domnesc, drepturile şi privilegiile 
mitropolitului, cui îi revenea averea mitropolitului sau a episcopului după moartea 
acestuia. 

***, „Starea Basarabiei pe timpul retrocedării sale la Moldova, cum şi starea 

ere z iilor religioase din acea localitate, ce erau pe atunci acolo”, în: BORom 

XXX (1906-1907), 5, p. 500-511. 

Este vorba despre un fapt petrecut în 1858. O parte din Basarabia a fost 
înapoiată Moldovei în urma războiului din Crimeea. Arhimandritul Teoctist Scriban a 
fost trimis la Ismail de Guvern ca preşedinte al Consistoriului. Acesta a semnalat, 
printre altele, că o sectă a molocanilor produce mari neplăceri ortodocşilor. 
Mitropolitul Moldovei, Sofronie, auzind despre acest fapt l-a trimis pe arhimandritul 
Filaret Scriban, care era pe atunci rector al Seminarului „Veniamin”, în Basarabia ca 
revizor al său. Datorită unor acuze ce i s-au adus lui Filaret Scriban, Sofronie l-a 
chemat pe acesta înapoi în ţară. în articol este reprodus un raport a lui Filaret făcut 
către mitropolitul Moldovei, referitor la secta molocanilor ce producea tulburări mai 
ales în domeniul Cişme. 

P., G., „Biserica la românii de peste hotare”, în: BORom XXXIX (1915-1916), 

4, p. 415-423. 

în articol este prezentată situaţia Bisericii din Basarabia. Ca suport pentru 
această prezentare avem lucrarea lui Vasile Moisiu intitulată „Ştiri din Basarabia de 
azi”. Din aceasta aflăm că ruşii au dus o puternică politică de deznaţionalizare astfel 
încât tinerii învaţă în şcoli în limba rusă. Se aminteşte, totuşi, că clericii din Basarabia 
se bucură de un mare respect din partea cetăţenilor. Se dau apoi amănunte despre ce 
este „dascălul bisericesc” şi despre organizarea bisericească a Basarabiei. Mai departe 
se scrie că în Chişinău a apărut revista în limba română intitulată „Luminătorul”. 

Tot în articol întâlnim şi un citat din scriitorul rus Durnovo din care aflăm că 
arhiepiscopul Pavel, în perioada 1872-1878, a desfiinţat 360 de biserici româneşti şi că 
multe cărţi bisericeşti tipărite în limba română le-a adunat din întreaga Basarabie şi le- 
a dus la Chişinău unde le-a ars. 

Scriban, I., arhim., „Cronica bisericească. Ierarhia Basarabiei”, în: BORom XL 

(1921-1922), 6, p. 463. 

Basarabia s-a unit cu România în 1918. Fostul arhiepiscop Atanasie s-a retras de 
bunăvoie iar P.S. Nicodim Munteanu al Huşilor a fost însărcinat să conducă 
Arhiepiscopia Chişinăului. în perioada în care a împlinit această ascultare, cel care a 
condus Episcopia Huşilor a fost P.S. Iacov Antonovici Bârlădeanu, vicarul acestei 
Episcopii. P.S. Nicodim a condus Biserica Basarabiei până în decembrie 1919, când a 
demisionat. Din 1920 a preluat conducerea acestei eparhii P.S Gurie, ce a fost până 
atunci vicar al Mitropoliei Moldovei. La 17 decembrie 1920, acest ierarh a ajuns 
arhiepiscop al Basarabiei. 

A., S., „Religiozitatea în Basarabia”, în: BORom XLI (1922-1923), 6, p. 465- 

468. 

Sunt rezumate în articol câteva note ale Dl. Duscion referitoare la situaţia 
clericilor din Basarabia după ce a avut loc Unirea. El aminteşte despre: autonomismul 
Bisericii basarabene şi arată rolul preotului naţional în viaţa naţională a Basarabiei. 
Autorul arată că preoţimea a fost păstrătoarea limbii române în Basarabia, după ce 
aceasta a fost luată de ruşi şi dă câteva exemple din lupta pentru păstrarea identităţii 
naţionale dintre care amintim: zugrăveala Mănăstirii Suruceni se aseamănă cu cea a 
Mitropoliei din Iaşi, episcopul Gurie a fost surghiunit din Basarabia pentru 
sentimentele sale naţionale, episcopul Dionisie pe când era arhimandrit la Mănăstirea 
Suruceni (1908) încuraja cititul cărţilor în limba română etc. 

Acum, după Unire, între cei din vechiul Regat şi clericii basarabeni au apărut 
diferite conflicte. Au apărut abuzuri administrative - unii preoţi au fost maltrataţi, 
multe obiceiuri vechi din Basarabia nu au fost respectate etc. 

***, „Cărţi, reviste, ziare. Mitropolia Basarabiei”, în: BORom XLIV (1926), 12, 

p. 746-747. 

în ziarul „România Nouă” din Chişinău, Ec. Vasile Vasilescu scrie şi se întreabă 
de ce nu se înfăptuieşte Mitropolia Basarabiei. 


173 



***, „Bibliografie. Constantin N. Tomescu - «I Catagrafia Basarabiei din 1867 
ţinutul Hotinului»; «II Catagrafia numerică din Moldova. Valahia şi Basarabia 
din 1810», în: BORom XLV (1927), 9, p. 576. 

Ambele catagrafii (inventare) au fost tipărite la Chişinău. 

Popovschi, Nicolae, „Istoria Bisericii din Basarabia din veacul al XlX-lea subt 
Ruşi”, în: BORom L (1932), 3, p. 280-282. 

Studiul a mai apărut într-o revistă a vremii, el împărţind istoria Basarabiei în 
patru perioade: I. „Organizarea Eparhiei Chişinăului şi a Hotinului. începutul 
regimului naţional ortodox din Basarabia (1813-1855)”, II. „Epoca marilor reforme în 
Rusia şi dezvoltarea vieţii eparhiale în Basarabia (1856-1881)”, III. „Eparhia 
Chişinăului sub regimul Pobiedonoştev (1882-1905)”; şi IV. „Descompunerea vieţii 
eparhiale din Basarabia (1905-1918)”. 

Fiecare perioadă este împărţită în trei subcapitole, însă partea cea mai 
importantă a articolului de faţă este aceea că prezintă figurile de preoţi în jurul cărora 
se ţese întreaga istorisire. Astfel, câteva nume ar fi: Ciuhureanu, Untul, Covaldji, 
Florov care s-au sacrificat pentru slujirea aproapelui, nemulţumiţi fiind de stăpânirea 
rusă. 


***, „Ştiri. Vlădici în ajutorul nenorociţilor”, în: BORom L (1932), 4, p. 332. 

Articolul aminteşte despre uciderea celor din Basarabia, care au încercat să 
treacă graniţa spre Moldova. Spre ajutorarea familiilor celor nenorociţi, episcopul 
Visarion al Hotinului a trimis de ştire prefectului judeţului Tighina că va trimite pentru 
îngrijirea celor fugiţi suma de 10 000 de lei, eparhia primindu-i la ea pe copii, pentru a 
le da învăţătură şi hrană. De asemenea, se pomenesc şi dezastrele provocate în urma 
unor revărsări de ape. Episcopul Grigorie a hotărât ajutorarea celor năpăstuiţi tot prin 
sume de bani. 

t T., S., „Note bibliografice, Nistor, I. Ion, «Vechile proprietăţi din Basarabia 

ale Fondului bisericesc bucovinean»în Codrul Cosminului VIII (1933-1934), p. 

481-488”, în: BORom LIII (1935), 7-8, p. 427. Recenzie. 

După răpirea Bucovinei, moşiile mănăstirilor bucovinene din Moldova şi 
Basarabia au fost vândute. Contractul de vânzare cumpărare al moşiilor din Basarabia 
s-a încheiat la Iaşi la 9 iunie 1812. Nistor Ion dă acest contract urmat de poruncile 
divanului Cnejiei Moldovei către ispravnicii din Basarabia. 

Dionisie, Erhan, episcopul Cetăţii Albe Ismail, „Roadele alipirii Bisericii din 

Basarabia la Biserica mamă sub domnia Regelui Carol al Il-lea”, în: BORom 

LVIII (1940), 5-6, p. 319-325. 

în perioada în care Basarabia a fost sub stăpânire rusească, Biserica a fost 
asuprită. Limba în care se slujea era slavona veche. După Unire, slujbele s-au făcut în 
limba română. în 1923 s-au înfiinţat episcopiile independente de la Ismail şi Bălţi. în 
1925 ia fiinţă Mitropolia Basarabiei, prin ridicarea scaunului de arhiepiscop de 

Chişinău la rangul de mitropolit. în 1926 s-a înfiinţat, la Chişinău, Facultatea de 
Teologie. 

Din articol mai aflăm că la Mănăstirea Borisauca s-a înfiinţat un atelier de 
pictură şi ţesătură bisericească, iar la Ismail s-a înfiinţat un orfelinat. 

Popescu, Dumitru Şt. „Giurescu Constantin C. «Vechimea aşezărilor 

româneşti dintre Prut şi Nistru», în: Revista Fundaţiilor Regale an VIII, 1941, 

nr. 8-9, p. 307-319”, în: BORom LIX (1941), 9-10, p. 595-596. Recenzie. 

Autorul aminteşte în acest articol mai ales despre satele din judeţul Lăpuşna, 
stabileşte etimologia cuvântului „cascadă” şi arată că Mănăstirea Vărzăreşti este 
menţionată într-un document din 1420, iar în altul de la 1429 este menţionată 
mănăstirea de la Viznevăţ (Căpriana). 

III. 3.3. STUDII ŞI ARTICOLE DESPRE ISTORIA EPISCOPIILOR DE ROMAN ŞI 

HUŞI 

Stănescu, B., „Din istoria bisericei Române”, în: Şcoala şi Biserica V (1902), 

1, p. 6-8. 

Informaţiile sunt despre Episcopia Romanului. Când Veniamin Costache a fost 
ales mitropolit, la Episcopia Romanului a fost mutat Gherasim, episcop de Huşi, la 
data de 19 martie 1803. Contribuţia sa la păstorirea Episcopiei Romanului constă în: a) 
cere de la domnie delimitarea moşiilor episcopiei, b) repară catapeteasma bisericii 
episcopiei, c) preface al doilea clopot, ce data din timpul domniei lui Ştefan cel Mare, 
d) participă la adunările Divanului. 

în 1821 fuge în Basarabia, în locul său fiind instalat ieromonahul Meletie, 
hirotonit de trei arhierei greci care au încălcat canoanele fără ştiinţă. La întoarcerea lui 
Gherasim în ţară, urmă o perioadă de persecuţii a acestuia împotriva lui Meletie. în 
1844 este ales mitropolit, dar într-un mod scandalos, căci a cumpărat voturile boierilor 
şi aprobarea domnului. La 2 februarie 1844, Adunarea obştească alege la Roman pe 
arhimandritul Veniamin Roset, egumenul Mănăstirii Doljeşti, având o activitate 
înfloritoare ca stareţ. Cum ajunge episcop, acesta dă oraşului Roman moşia pe care era 
întemeiat şi care aparţinea episcopiei. 

D., „Episcopiile de Roman şi Huşi şi mănăstirile Moldovei de Andrei Wolf”, în: 

BORom XXVII (1903-1904), 2, p. 167-178. 

La începutul articolului Andrei Wolf face o scurtă descriere a Episcopiei 
Romanului - aceasta fiind înfiinţată din vremea lui Alexandru cel Bun, informaţie 
preluată din Cronica lui Miron Costin şi face o descriere a reşedinţei episcopului de 
Roman. înainte de a vorbi despre Episcopia Huşilor, Andrei Wolf ne face o scurtă 
descriere a oraşului Huşi. Aflăm că numirea de Huşi vine de la husiţii care au venit din 
regatul maghiar, în Moldova, în 1460 şi au dobândit acordul domnului moldovean din 
acea vreme - Ştefan cel Mare, de a se aşeza aici. Astfel, ei s-au aşezat aici şi au fondat 
acest oraş care le poartă numele. Episcopia de Huşi este a doua episcopie a Moldovei, 
deoarece Rădăuţiul aparţine Bucovinei. Această episcopie este una cu venituri mai 
modeste decât cea a Romanului. 

Despre mănăstirile şi bisericile Moldovei, Andrei Wolf scrie că acestea sunt 
mult mai numeroase decât cele din Ţara Românească dar, la fel ca şi acolo, mănăstirile 
cele mai bogate se aflau în mâinile călugărilor greci, care trimeteau sistematic 
veniturile peste hotare. în 1784, patriarhul Ierusalimului se afla în Moldova pentru 
milostenii. în finalul articolului se aminteşte faptul că în Mănăstirea Neamţ se află o 
icoană făcătoare de minuni a Maicii Domnului. 

Berechet, Şt., „Documente basarabene privitoare la moşiile Episcopiei 

Huşilor”, în: BORom XLIII (1925), 4, p. 205-209. 

în articol sunt redate cinci documente. 

Documentul 1 datează din 1747 şi din el reiese că domnul Moldovei, Constantin 
Mihail Racoviţă, a dat „o carte” pr. Ioan, Vasile şi altora ca să stăpânească în pace 
satul Vrăbieni. 

Documentul 2 - din 1768, prin care domnul Moldovei, Grigorie Calimanki, dă o 
împuternicire epitropilor Mănăstirii Sfântul Spiridon din Iaşi, cu privire la dijma pe 
care aceştia trebuie s-o ridice din ţinuturile Lăpuşnei. 

Documentul 3 - cuprinde mărturia din 1778 a lui Ioniţă Hartolomei şi Agapie 
Mârza făcută lui Dan Iorest, dichiul Episcopiei Huşilor, mărturie din care reiese că cei 
doi au fost aleşi din porunca domnului Constantin Moruzi pentru a stabili daniile 
acestei episcopii la un oarecare Vasile Drum şi Ştefan Popiţa. în document mai sunt 
amintite şi câteva moşii ale Episcopiei Huşilor. 

Documentul 4 - din 1780, menţionează că mai mulţi ţărani i-au vândut 
episcopului de Huşi, Inochentie, moşia Oaia, de pe apa Bujorului. Tot aici se mai 
aminteşte şi despre moşia Glăvăneşti. 

Documentul 5 - se referă la un schimb de moşii care a avut loc în 1781 între 
Mănăstirea Sf. Spiridon din Iaşi şi Episcopia de Huşi. Mănăstirea i-a cedat episcopiei 
moşia Dopceni, primind la schimb jumătate din moşia Bumbata. 

Ursăcescu, V., ec., „Două Pomelnice”, în: Buletinul Episcopiei Huşilor VI 

(1929), 11, p. 169-171. 

Articolul menţionează foştii episcopi de Huşi, care nu sunt trecuţi în pomelnice. 
Se poate ca numele lor să fi fost ţinute minte un timp, dar apoi să se fi pierdut. Este 
prezentată lista completă a episcopilor de Huşi. 

***, „Inscripţia de pe nebiderniţa dăruită Sfintei Episcopii a Huşilor de Vasile 

Lupu în 1630”, în: Buletinul Episcopiei Huşilor VII (1930), 2, p. 19-20. 

Articolul conţine textul în limba greacă ce se regăseşte pe nebederniţa făcută de 
pan Lupul Hatmanul şi pârcălabul Sucevei, fiul Cocei şi soţia lui Tudosca, dată 
episcopiei de la Huşi în 1630. 

Greceanu, C., „Reorganizarea vieţii în mănăstiri”, în: BORom LXX (1952), 9- 

10, p. 572-573. 

Este reprodus un capitol referitor la viaţa din mănăstiri din raportul general 
anual al secţiei administrative bisericeşti din Sfânta Episcopie a Romanului şi Huşilor 

pe anul 1951. în acest capitol sunt amintite, printre altele şi atelierele meşteşugăreşti 
de la mănăstirile: Adam, Văratec, Războieni şi Ţigăneşti. 

Luca, Eftimie, „Clerici ortodocşi din eparhia Romanului şi Huşilor în războiul 

din 1916-1918”, în BORom XCVI (1978), 11-12, p. 1264-1273. 

Porcescu, Scarlat, „Contribuţii la istoria episcopiilor Romanului, Rădăuţilor şi 

Huşilor în secolul al XVII-lea şi începutul secolului al XVIII-lea”, în: MitrMold 

LV (1979), 1-2, p. 49-68. 

în cadrul acestor pagini sunt prezentaţi episcopii de Roman dintre anii 1606- 
1710, de Rădăuţi dintre anii 1605-1725 şi episcopii de Huşi de la înfiinţare până în 
1713, cu trei tabele cronologice. De asemenea, se menţionează schimbările 
administrative determinate de înfiinţarea Episcopiei Huşilor în 1598. 

Ţuşcanu, Florin, pr. drd., „Documente, catagrafii şi statistici în Episcopia 

Romanului”, în: IV XIII (2003), 9-12, p. 321-323. 

Se prezintă cea mai veche statistică demografică nominală a Moldovei din anii 
1772, 1773 şi 1774, realizată de comandantul trupelor ruseşti. Ultima catagrafie 
menţionată este cea din 1985, cunoscută sub numele de „îndrumătorul bisericesc”. Se 
aminteşte şi despre schimbările teritoriale după anul 1996, când s-a reînfiinţat 
Episcopia Huşilor. 

III. 3.4. STUDII ŞI ARTICOLE DESPRE ISTORIA EPISCOPIEI HOTINULUI 

Berechet, Ştefan, „Episcopia Hotinului”, în: BORom XLII (1924), 12, p. 709- 

717. Cu cinci anexe. 

în legătură cu începuturile Episcopiei Hotinului sunt vehiculate trei păreri: 

1. Cea a scriitorilor români care fixează începutul acestei episcopii în 1713, 
deoarece la această dată ţinutul Hotinului a fost transformat în paşalâc; 

2. Părerea lui Arsenie Stadniţki, întemeiată pe scrisoarea episcopului Amfilohie 
către arhimandritul Zosima din Lavra Pecerscaia de la Kiev din 1768, conform căreia 
Episcopia Hotinului a fost înfiinţată cu puţin înainte de anul 1768; 

3. Opinia lui Iustin Fraţman, după care episcopul Hotinului trebuie socotit ca un 
episcop vicar al Mitropoliei Proilaviei. 

Spre cea din urmă înclină şi autorul articolul, iar pe celelalte două le infirmă. 
Mai aflăm că în 1771, mitropolitul Gavriil Calimanki a cerut ca ţinutul eparhiei 
Hotinului să fie dat sub ocârmuirea episcopului de Rădăuţi. în acest an, 1771, Eparhia 
Hotinului este condusă de către episcopul de Rădăuţi, Dositei şi se oferă ca argument 
în sprijinul acestei afirmaţii, cartea de hirotonie a unui preot din sud. Autorul mai 
spune: „cu toate acestea Amfilohie, mitropolitul Proilaviei conducea această eparhie, 
fapt care rezultă din cartea de hirotonie a părintelui Teodosie din 1772”. Mai aflăm că 
acest Amfilohie, în 1772, a făcut o călătorie la Roma. Următorul care a păstorit 
Eparhia Hotinului a fost Ioachim. De la anul 1792, episcopi ai Hotinului sunt socotiţi 
toţi cei care au păstorit Mitropolia Proilaviei. Episcopia Hotinului a existat până la 16 
mai 1812, când s-a înfiinţat Eparhia Chişinăului şi a Hotinului. 


177 



în anexe sunt redate următoarele: cartea pastorală a episcopului Iacov din 1749, 
prin care acesta le cere preoţilor din raiaua Hotinului să-i dea ploconul; „Gramata” 
soborului din Slava-rusă, din Dobrogea, din 20 aprilie 1755, care arată că episcopul 
lipovenesc Antim este avansat ca arhiepiscop; scrisoarea episcopului lipovenesc 
Antim din 12 decembrie 1755, către mitropolitul Moldovei Iacov I, în care Antim 
arată câteva fapte din viaţa sa; raportul colegiului afacerilor străine către Sf. Sinod din 
Petersburg din 27 mai 1757. 

Pocitan, Veniamim Bârlădeanu, arhiereu dr., vicarul Sfintei Episcopii a 
Huşilor, „Vechea episcopie a Hotinului”, în: BORom L (1932), 1, p. 14-22. 

Autorul notează despre existenţa unei vechi Episcopii a Hotinului care, deşi a 
fost de scurtă durată, s-a impus posterităţii, mai ales prin personalitatea lui Amfilohie 
Hotinul. însă, după alipirea Basarabiei întregi de patria mamă, s-a întemeiat, în 1923, 
o nouă eparhie, cuprinzând 3 judeţe, cu vechiul nume de „Episcopia Hotinului”. 

înainte de a schiţa istoria vechii Episcopii a Hotinului, autorul consideră 
necesară o prezentare a cetăţii Hotinului, a târgului şi a ţinutului. Astfel, zidirea cetăţii 
se pierde în legendă: pe la mijlocul celei de-a doua jumătăţi a secolului al XlV-lea, 
când Cazimir cel Mare, craiul Poloniei, pune la dispoziţia lui Ştefan al Sipeniţului 
soţul Muşatei, probabil, toate mijloacele necesare pentru a întemeia Cetatea Hotinului. 
Apoi, Petru I Muşat şi Roman I Muşat, fratele său, întăresc din nou Cetatea Hotinului. 
De asemenea, Alexandru cel Bun are grijă de aceasta şi se presupune că tot el ar fi 
înălţat şi biserica din cetate, cu hramul Sfântul Nicolae. Din nefericire, fiii săi se luptă 
pentru domnie, iar Ştefan, cu ajutorul Poloniei, rămâne singurul domn al Moldovei, 
oferindu-le acestora, drept mulţumire, cetatea Hotinului. Urcând pe tron, Ştefan cel 
Mare recâştigă Hotinul, aşezându-1 acolo, ca pârcălab, pe Vlaicu, fratele mamei sale, 
Oltea. Ştefan întăreşte toate graniţele Moldovei, însă aceste măsuri strategice îi 
determină pe turci să găsească pricină de război. Astfel, motivând că nu li s-a plătit 
haraciul de către Petru al IlI-lea Aron, predecesorul lui Ştefan, turcii, împreună cu 
tătarii şi cu muntenii, trec Dunărea la sfârşitul anului 1474. Armata lui Ştefan, în 
inferioritate numerică, îi întâmpină la loc de strâmtoare, lângă Podul înalt, judeţul 
Vaslui, şi, la 10 ianuarie 1475, câştigă una dintre cele mai frumoase victorii, „dând 
slavă lui Dumnezeu”, petrecând apoi trei zile în post şi rugăciune. 

întors la Suceava, Sfântul Ştefan cel Mare zideşte biserica Sfântul Procopie din 
Bădeuţi şi începe construirea bisericii Sfântul Ioan Botezătorul din Vaslui. Era însă 
convins că sultanul Mohamed al II-lea se va răzbuna, aşadar trimite soli pentru a cere 
ajutorul domnilor creştini din vecinătate. La mai puţin de un an, în vara lui 1476, turcii 
au atacat ţara, pe 26 iulie dându-se, la Războieni, cea mai crâncenă luptă din trecutul 
Moldovei. Ştefan este învins. Alte armate se îndreaptă spre Suceava, pentru ca apoi, 
ajungând la Hotin, să încerce, fără succes, a-1 cuceri. 

în continuarea articolului, autorul prezintă momentele istorice în care Cetatea 
Hotinului a fost, în repetate rânduri, pierdută şi recâştigată de moldoveni. 

Pocitan, Veniamim, Bârlădeanu, arhiereu dr., vicarul Sfintei Episcopii a 
Huşilor, „Vechea episcopie a Hotinului”, în: BORom L (1932), 2, p. 106-118. 
Cu trei fotografii. 

Articolul de faţă încearcă să surprindă, din perspectivă istorică, evoluţia Cetăţii 
Hotinului. Pe vremea lui Ştefan XI Petriceicu Vodă (1672-1674) izbucni un război 
între turci şi poloni, leşii pierzând teren în faţa otomanilor, aceştia ajungând sub 
porţile Hotinului. Domnul român se raliază cu polonii, cerând ajutor şi Munteniei, 
reuşind astfel a înfrânge puterea curţii turceşti la Hotin. Ulterior, în timpul lui Dimitrie 
Cantemir (1710-17011), Rusia se amestecă în afacerile leşilor, iar Turcia, temându-se 
ca nu cumva aceştia să ocupe Polonia, le declară război. 

Domnul Moldovei a ajutat trupele lui Petru cel Mare, ţarul ruşilor, bătălia dată 
la Stănileşti însemnând înfrângerea acestora. în urma acestei lupte, Moldova pierde 
Hotinul, în favoarea turcilor, care îl prefac în „raia”, popor de adunătură, Moldova 
rămânând sub un paşă turc, Kiurd-Paşa, ulterior sub Lupu Vornicu, urmat de Ioan 
Mavrocordat, sub care au început a se linişti lucrurile. în ceea ce priveşte Cetatea 
Hotinului, aceasta a fost organizată de turci, care au început a o preface, ajungând a fi 
una dintre cetăţile de frunte ale veacului al XVIII-lea. Cetatea nouă, construită din 
cetatea veche, a fost clădită în chip iscusit, cu patru porţi: poarta constantinopolitană, 
cea timişoreană, cea dinspre apă şi cea secretă. Deţinea băi, mecete, magazii cu 
pulbere, fântâni, cimitir şi tribunal, tot arsenalul unei citadel moderne. Hotinul 
dobândise, încă din vechime şi calitatea de târg, având o însemnătate deosebită sub 
raport comercial, fiind liantul între Lemberg şi cetăţile greceşti. Pe timpuri, aceasta 
fusese şi reşedinţă domnească; pe vreme de război, Ştefan cel Mare îşi trimise familia 
la Hotin. Bogdan IV, fiul Lăpuşneanului, îşi petrece copilăria aici, alteori fiind şi loc 
de odihnă a domnitorilor, împreună cu familiile lor. Tot în acest loc se adunau, pe timp 
de conflict, delegaţi ai craiului Poloniei şi ai Moldovei pentru a stabili planul de 
acţiune. 

Odată cu căderea Hotinului în mâna turcilor, stema, până atunci înfăţişând un 
pândaş de hotar, este schimbată cu trei turnuri înalte, în vârful celui din mijloc punând 
semiluna. Ulterior, în 1826, ruşii vor schimba semiluna cu o cruce. între 1769 şi 1774, 
Hotinul a fost cumpărat de ruşi, apoi a fost restituit iarăşi acestora până la 1806, pentru 
ca apoi să fie redat Moldovei. în 1812, în urma tratatului de pace de la Bucureşti, 
Basarabia, din care făcea parte şi Hotinul, este răpită de ruşi până după Primul Război 
Mondial, când teritoriul revine României întregite. 

în ceea ce priveşte locuitorii, autorul remarcă că mereu aceştiau au fost 
„zbuciumaţi”. Totuşi, la o numărătoare spre sfârşitul veacului al XVI-lea, aceştia erau 
în jur de 3000. Un subcapitol interesant este cel dedicat cârmuirii bisericeşti. De aici 
aflăm că ţinutul Hotinului a făcut parte din cuprinsul Episcopiei Rădăuţilor până la 
finele deceniului I al secolului al XVIII-lea, episcopie înfiinţată de Alexandru cel Bun 
(1400-1432), biserica episcopală fiind cea de la Rădăuţi, întemeiată de Bogdan I 
Voievod, cel mai vechi aşezământ al Moldovei. După luarea în stăpânire de către turci 
şi prefacerea ei în „raia” în 1703, Hotinul a fost supus Mitropoliei Proilaviei, care 
cârmuia acest ţinut direct prin epitropi şi clerici anume rânduiţi de către ei, alteori 
dând această sarcină episcopilor Rădăuţilor. 

Pe la 1749 autorul constată apariţia în documente a Episcopiei Hotinului, 
efemeră însă, dependentă de contextul politic, în subordinea Mitropoliei Proilavaiei, 
care nu avea nici ea o existenţă statornică, ci apărea ori de câte ori turcii erau stăpâni. 
Catedrala episcopală a fost fixată la biserica Sfântul Nicolae, aşezământ care nu mai 

există însă în ziua redactării articolului. O problemă ridicată tot atunci era cea a 
candidaţilor la episcopie, numiţi adeseori după influenţele pe care le aveau la 
Mitropolia de care aparţineau. 

Pocitan, Veniamim Bârlădeanu, arhiereu dr., vicarul Sfintei Episcopii a 
Huşilor, „Vechea Episcopie a Hotinului. III. Prima ocupaţie rusească (1771- 
1774)”, în: BORom L (1932), 3, p. 198-208. 

Articolul relatează impactul perioadei stăpânirii ruseşti asupra Cetăţii Hotinului. 
în timpul domniei lui Grigore I Calimah, în 1769, izbucneşte un conflict între ruşi şi 
turci. Oştirile otomane trec, în calea lor spre ruşi, prin Moldova, lăsând în urma lor 
prăpăd iar Calimah este omorât şi înlocuit cu Mavrocordat. Războiul s-a dat la Hotin, 
iar turcii fiind învinşi, câştigătorii au dat foc Hotinului. Conduşi fiind de Galiţin, după 
doi ani, ruşii reuşeşc să-i împingă pe turci în Balcani, punând stăpânire pe teritoriile 
româneşti, smulse din mâna necredincioşilor. 

Boierii din cele două Principate au redactat o „carte de închinare” către 
împărăteasa Ecaterina a Il-a, prin care cer alipirea Ţărilor Române la împărăţia 
rusească. Mitropolitul Moldovei, Gavriil Calimah şi cel al Ungrovlahiei, Grigorie, cad 
de acord asupra desfiinţării Mitropoliei Proilaviei, Hotinul fiind dat Episcopiei de 
Rădăuţi, lucru atestat printr-o carte de blestem pe care Dosoftei al Rădăuţilor o dă lui 
Enachie Cantacuzino pentru o încălcare de loc. 

în 10 iunie 1774 se încheie pacea între ruşi şi turci la Cuciuc-Cainargi. 
Prevederile păcii fiind în defavoarea ruşilor, turcii ocupă din nou cetăţile, 
transformându-le în raiale, Mitropolia Proilaviei reînfiintându-se şi ea. în 1787 însă 
izbucneşte din nou războiul ruso-turc, Austria trecând de partea ruşilor, teatrul de luptă 
fiind tot pe teritoriul Ţărilor Române. Alexandru Ispilanti, domnul al Moldovei fu 
prins şi trimis la Cernăuţi, ţara fiind condusă de un Divan, alcătuit din boieri, sub 
preşedinţia unui general austriac. Turcii îşi vor concentra armata în jurul Hotinului, 
silindu-i pe austrieci să se retragă în Bucovina. Trupele otomane înaintează spre Iaşi, 
înlăturând domnul aşezat de austrieci pe care îl înlocuiesc cu Manuil Ruset. Ruşii, la 
rândul lor vor înainta apoi în bătălie, câştigând teren şi punând un nou comandant în 
zonă, Lascarov. în 1788 oştirile austriece (re)întărite dau năvală asupra Hotinului şi, 
după asalturi repetate, reuşesc să înlăture forţa inamică, teritoriul ocupat de austrieci 
întinzându-se între Prut şi Nistru, deci cuprinzând inclusiv Hotinul, supus pe rând, mai 
întâi ocârmuirii austriece, apoi unui guvernator din Galiţia şi, în cele din urmă, 
administratorului districtului Bucovinei, Iosif Beck, cu reşedinţa la Cernăuţi. 

în ceea ce priveşte învăţământul, în această regiune a Hotinului, cârmuită atunci 
de austrieci, singura şcoala care se afla la Hotin a fost prefăcută, odată cu venirea lor, 
în şcoală militară, supusă şcolilor austriece. Bisericile ortodoxe, două la număr, au fost 
prefăcute în biserici catolice, fiind vestite planurile imaginare cu care un anumit 
superior al clerului, Azachievici, protopop, realiza o serie de mituiri şi abuzuri pe 
seama preoţilor ortodocşi, care, deşi denunţat în mai multe rânduri şi recunoscut de 
către oficialităţile autriece, a rămas în regiune până la retragerea acestora. 

Pocitan, Veniamim Bârlădeanu, arhiereu dr., vicarul Sfintei Episcopii a 
Huşilor, „Vechea Episcopie a Hotinului. Sfârşitul războiului. Retragerea 
austriecilor din raiaua Hotinului”, în: BORom L (1932), 4, p. 295-299. 

Articolul relatează despre soarta Cetăţii Hotinului, implicit a teritoriilor 
româneşti, în urma retragerii trupelor austriece şi a stăpânirii ruse. Astfel, anul 1790 
este unul al schimbărilor în ceea ce priveşte Imperiu Austriac: împăratul Iosif al II-lea 
trecând la cele veşnice, a fost urmat pe tron de Leopold al II-lea. Odată cu izbucnirea 
Revoluţiei Franceze, trupele austriece încep a se orienta spre frontul de Vest şi se vor 
retrage din raia. în 1791 ei vor încheia pace cu turcii, la Şistov, lucrurile rămânând aşa 
cum fuseseră mai înainte de război. Ruşii legaseră şi ei pace cu turcii la Iaşi, în 1792. 
în anul următor baronul austriac predă cetatea în mâna funcţionarilor turci, nu înainte 
însă de a strânge toate birurile de la populaţie şi de a lua cu sine şi multe odoare, 
retrăgându-se până la cel din urmă funcţionar. Odată cu aceasta şi legăturile bisericii 
Hotinului cu Bucovina s-au rupt, fiind din nou sub conducerea Mitropoliei Proilaviei. 

Contextul anilor următori şi intrigile lui Napoleon vor genera un nou război 
între turci şi ruşi, 1806-1812, încheiat cu Pacea de la Bucureşti. Oştirile ruseşti intră în 
Moldova în 1806 şi se instalează în Cetatea Hotinului, ocupând apoi Principatele, care 
devin din nou teren de luptă pentru forţele vremii. Ipsilanti este numit domn peste 
ambele ţări, dar numai de formă, conducerea avându-o câţiva generali ruşi. Pe rând 
căzură în mâinile acestora toate teritoriile româneşti stăpânite de turci ce alcătuiau 
vestitele raiale în teritoriul cuprins între Nistru şi Dunăre. 

După un an, Napoleon se împacă cu ruşii la Tilsit, în 1807, punând la cale 
împărţirea teritoriilor cucerite între ruşi şi austrieci. în urma victoriei de la Rusciuc, 
împotriva turcilor, la conferinţa de pace din 1812 de la Bucureşti, ruşii pretindeau 
Moldova întreagă. Napoleon nu fu însă de acord, ruşii trebuind să se mulţumească 
doar cu Basarabia şi cu Hotinul, până la Prut. 

în ceea ce priveşte cârmuirea bisericească, odată cu intrarea ruşilor în ţară, se 
aminteşte chemarea mitropolitului Gavriil Bănulescu din 1808, care avea reşedinţa la 
Pulhava, pe care ocupanţii l-au pus exarh peste tot ţinutul românesc. Atât Veniamin 
Costachi, al Moldovei, cât şi Dosoftei al Ungrovlahiei au fost îndepărtaţi din scaunele 
lor, dar mitropolitul Chirii al Proilaviei, vădind câteva „afilieri” cu noua conducere, a 
rămas în funcţie. După încheierea păcii, Gavriil s-a retras în Basarabia, înfiinţându-se, 
în urma propunerii sale, Eparhia Chişinăului şi a Hotinului ca Mitropolie şi Eparhie. 

Pocitan, Veniamim Bârlădeanu, arhiereu dr., „Vechea Episcopie a 
Hotinului. Episcopii Hotinului”, în: BORom L (1932), 6, p. 401-408. 

Articolul de faţă ia în discuţie două feţe bisericeşti numite episcopi ai Hotinului. 
Primul dintre ei este Antim, de origine lipovenească, ridicat la rangul de arhiepiscop 
de soborul din Slava rusă (Dobrogea), numire a cărei autenticitate este îndoielnică din 
punctul de vedere al autorului. Acestea se întemeiază pe analiza gramatei de hirotonie, 
redată în articolul de faţă, care nu este semnată de niciun sobor de arhierei, ci numai 
de iconomul bisericii catedralei şi de logofăt, spunând că ar fi primit de la mai mulţi 
episcopi binecuvântările cu rugăciunile lor. Mai apoi, chiar din antetul textului răzbate 
faptul că Antim însuşi a luat parte la avansarea sa, alături de episcolul Teodosie al 

Cubanului şi al Tebecului. De asemenea, scopul înălţării sale în rang pare a fi 
apropierea lipovenilor de Biserica Ortodoxă. Din niciun alt document nu rezultă că ar 
fi fost însărcinat de Daniel, episcop al Proilaviei, de a săvârşi sfintele slujbe. 

Arhiepiscopatul său a fost însă de scurtă durată căci, la 1759, Hotinul nu-1 mai 
avea, acesta fiind administrat de Daniil al Proilaviei. Greutatea administrării unei 
provincii din depărtare, îl determină însă să trimită un epitrop mitropolitan să-l 
suplinească până la alegerea unui nou episcop titular. între anii 1765-1766 pare să fi 
găsit o astfel de persoană, pe arhimandritul grec Neofit, „efimeriu” al bisericii Sfântul 
Gheorghe din Bucureşti. Acest lucru este atestat printr-o epistolă, pe care i-o trimite 
acestuia, redată în articolul de faţă. Neofit se răzgândeşte şi renunţă la propunere 
pentru chemarea unei comunităţi greceşti din Sibiu ce avea nevoie de un paroh. 
Vrednic de a fi episcop, deosebit de preţuit pentru învăţătura şi viaţa sa cucernică, 
alege însă viaţa de paroh pentru confraţii săi. După 30 de ani se gândea să se întoarcă 
în Ţara Românească, dar va muri tot la Sibiu, împărţindu-şi banii pe care-i agonisise 
atât la săracii creştini şi pentru clădirea unor biserici, cât şi la copii orfani ai saşilor. 

Pocitan, Veniamim Bârlădeanu, arhiereu dr., vicarul Sfintei Episcopii a 

Huşilor, „Vechea Episcopie a Hotinului”, în: BORom L (1932), 9, p. 578-585. 

Articolul de faţă reia vechea preocupare pentru viaţa Hotinului, expusă şi în alte 
studii, acesta fiind o continuare a celor deja începute, autorul oprindu-se asupra vieţii 
şi activităţii singurului episcop român, Amfilohie (1767-1780), care poartă titlul de 
Hotiniul. 

Obârşia acestuia nu este cunoscută cu limpezime, deşi Iorga îl socoteşte 
putnean. Dintr-o scrisoare adresată unui prieten, Zosima, de către Amfilohie, cu data 
de 1768, aflăm că acesta ar fi cerut împrumutarea unor odăjdii în vederea înălţării sale 
la treapta de arhiereu. Deşi data şi locul acestei ridicări în rang nu se cunoaşte, se 
crede că ar fi în jurul anului amintit deja, căci el cerea odăjdii fiind deja hirotonit 
episcop al Hotinului. Unele voci susţin faptul că el ar fi fost doar episcop vicar, lucru 
contrazis însă de numirea pe care singur şi-o da, „Amfilohie, episcop Hotinului”, de 
semnătura şi atribuţiile sale, depinzând de mitropolie doar canonic, în rest manifestând 
o libertate de mişcare, specifice unui episcop cu puteri depline. 

De asemenea, din alte epistole aflăm că acestă eparhie este una „puţină roabă”, 
în sensul că ţinutul rămase dator cu 5 000 de lei „din trecutele vremi pentru birul 
stăpânilor” (turcii, dar şi mitropoliţii Proilaviei, care încă puneau dări pe popor şi cler), 
Amfilohie trebuind să achite suma de bani datorată. în acest sens, s-a păstrat o altă 
scrisoare adresată aceluiaşi prieten Zosima, prin care episcopul se roagă de un 
împrumut cu arhiereşti podoabe mai vechi, recunoscându-se „slab de chiverniseli”. 
Aflăm şi despre un frate a acestuia care învăţa de 5 ani la Mănăstirea Pecerska, lângă 
Kiev. 

Datele în legătură cu viaţa şi activitatea sa nu sunt pe deplin lămurite. Dintre cei 
care s-au ocupat cu studierea biografiei sale, fiecare a încercat să aducă câte un 
element de noutate (studii în Rusia, Polonia, Italia, etc) neacoperit însă întotdeauna de 
veridicitate. Autorul de faţă crede, mergând pe linia de gândire a episcopului 
Melchisedec, că primele studii şi le-a făcut la mănăstire, de unde şi-a însuşit limba 
curată a cărţilor bisericeşti. îşi adânceşte ulterior studiile teologice la Academia 

spirituală din Kiev. Mai târziu, pleacă în Italia consolidându-şi cunoştinţele laice şi 
traduce opere literare împrumutând termeni din învăţământul laic. 

Ca o imagine vie a ţării sale, aşezată între Răsărit şi Apus, Amfilohie păstrează 
un echilibru, păstrând legătura cu cel dintâi prin teologie iar cu Apusul prin ştiinţele 
profane. De la ruşi traduce „Gramatica teologhicească”, luată după textul latin, iar de 
la italieni traduce şi prelucrează „Aritmetica” şi „Geografia”. Din îndelungatele sale 
călătorii, Amfilohie îşi adunase o mare putere de cumpătare şi erudiţie, cunoscând cel 
puţin şase limbi străine! Referitor la perioada de episcopat, activitatea sa nu este nici 
ea foarte cunoscută din cauză că arhiva Episcopiei Hotinului a fost transportată la 
reşedinţa Proilaviei şi de aici la Constantinopol, existând chiar posibilitatea ca ea să fie 
distrusă. în ceea ce priveşte hirotoniile, se constată că în eparhia numită acestea erau 
făcute mai cu seamă de Daniil al Proilaviei, figurând între documente doar o singură 
gramată care să menţioneze o hirotonire realizată de către Amfilohie. Lucrul acesta 
poate fi explicat prin călătoriile întreprinse în Italia (1772) şi prin alte locuri din 
străinătate. 

Date referitoare la retragerea din funcţia de episcop nu sunt atestate, ci doar la 
1780 aflăm că, deja, Amfilohie se afla la Iaşi, iar Episcopia Hotinului o administra 
Ioanichie. La 1787 Amfilohie era rezident la Schitul Zăgavia din comuna Bădeni, Iaşi, 
pe lângă stareţul Daniil, ocupându-se cu studiile, pe care le desăvârşea în liniştea 
mănăstirii. Acest lucru este confirmat de o epistolă care afirmă că fostul episcop al 
Hotinului era chemat să slujească Sfânta Liturghie de către Antonie, episcop de 
Roman între 1787-1796. Ultimele zile şi le-a petrecut tot la schit, unde a fost şi 
înmormântat. Ulterior, cu prilejul unor cercetări arheologice i s-a descoperit 
mormântul în interiorul bisericii, având cârja arhierească şi mitra şi cu inscripţia: 
„Moartea biruieşte pre coroană, pre mitră şi pre toate ale omului”. A fost luat şi 
înmormântat în partea dreaptă, în afara bisericii de lemn, care se află acum pe locul 
unde se găseşte cimitirul. 

Pocitan, Bârlădeanu, Veniamin, arhiereu dr., „Vechea Episcopie a 

Hotinului”, în: BORom LI (1933), 1-2, p. 31-42 

în articol se face o prezentare a unei cărţi care are 168 de pagini şi este împărţită 
în 18 capitole, cu întrebări şi răspunsuri. De asemenea, este reluată şi predoslovia 
lucrării, scrisă de arhiereul Amfilohie Hotiniu. în continuare, autorul prezintă un 
manuscris ce se găseşte în biblioteca Muzeului Academiei spirituale din Kiev şi care, 
după spusele bibliotecarului Crilovshi, fusese dăruit bibliotecii de către un basarabean, 
E. Mihalevici, fost profesor al Seminarului teologic din Chişinău. Se bănuieşte că 
manuscrisul, o „Gramatică dela învăţătura fizicii”, ar aparţine tot lui Amfilohie, 
singurul care ştia bine limba italiană. 

Este amintit apoi un alt manuscris, titlu foto 144, pe care autorul îl atribuie tot 
lui Amfilohie, pe baza unor elemente specifice şi a constatărilor făcute de N. Iorga. 
Menţionează apoi o lucrare despre care nu se mai ştie nimic, o „Istorie a Moldovei”, 
care, după spusele istoricului B.P. Hasdeu, ar aparţine tot lui Amfilohie. Urmează o 
prezentare a învăţământului din vremea episcopului Amfilohie, când ucenicii erau 
obligaţi să reţină pe de rost foarte multe lucruri nefolositoare. De aceea, primul care s- 
a gândit la eliminarea acestora şi la înlocuirea lor cu noţiuni esenţiale a fost 

mitropolitul Iacov Stamate, care a pus bazele pedagogiei moderne, cerând ca dascălul 
să adapteze informaţia la nivelul de cunoştinţe al şcolarilor. Fiindu-i foarte apropiat, 
Amfilohie pune în aplicare principiile pedagogice ale mitropolitului, prin cărţile sale 
didactice, completându-le chiar şi extinzându-le la toate obiectele de învăţământ. De 
altfel, mitropolitul este cel care a insistat pe lângă domnitor să se introducă în şcoli 
epistimurile (ştiinţele profane). 

Concluzionând, autorul menţionează trei elemente de o mare importanţă: I. 
Biserica a dat primele şcoli şi cea dintâi literatură; II: începând cu Iacov Stamate în 
Moldova, se introduc în şcoli metodele de predare pe baze pedagogice, pentru toate 
tipurile de învăţământ; III: Episcopul Amfilohie Hotiniul este cel care alcătuieşte 
primele cărţi didactice, după principiile pedagogice arătate de mitropolitul Iacov 
Stamate, având ca normă manualele celor mai distinşi dascăli din Apus. 

Scriban, arhim., „Bibliografie. Arhiereul Dr. Veniamin Pocitan Bârlădeanu 

«Vechea Episcopie a Hotinului», Bucureşti 1933, 72 p”, în: BORom LI (1933), 

I- 2, p. 91. Recenzie. 

Cartea aminteşte trecutul Episcopiei Hotinului. în carte mai găsim şi amănunte 
despre viaţa şi activitatea episcopului Amfilohie al Hotinului. 

Furtună, D. C., econ, „Privilegiul dat unui preot din cetatea Hotinului”, în: 

BORom LIII (1935), 1-2, p. 43-45. Cu text (actul de proprietate din 1666). 

Autorul studiului de faţă menţionează un fapt particular, întâlnit cu ocazia 
transcrierii unor documente de la 27 ianuarie 1666, înfăţişând un act de proprietate pe 
care îl obţine preotul Toader din Cetatea Hotinului de la domnul Moldovei, Gheoghe 
al III-lea Duca. Contextualizând corespunzător, luând în calcul trecutul istoric şi 
urmările anului 1666, documentul cu pricina oferă drept de proprietate domeniului 
Sinicău. 

în acest sens, autorul studiului îl consideră pe preotul Toader un om cu foarte 
mare trecere, însemnele păstoriei sale fiind vizibile şi în vremea redactării articolului. 
Figura valoroasă a preotului era extrem de cunoscută chiar şi cronicarului Miron 
Costin, atestat la acea vreme ca pârcălab al Hotinului, ori fratelui acestuia, Iancu 
Costin, care va întemeia în acea vreme Schitul Hotinului, schit închinat Mănăstirii 
Putna. Pe lângă personalitatea de prim plan a preotului Toader, un rol în viaţa Cetăţii 
Hotin l-a avut şi tatăl lui Gheorghe Asachi, protopopul Asachievici. 

Simedrea, Tit, „Vechea Episcopie a Hotinului”, în: BORom LXI (1943), 1-3, p. 

II- 32. Cu o anexă. 

în articol este prezentat istoricul vechii episcopii a Hotinului. La început autorul 
infirmă afirmaţia unor istorici conform căreia ţinutul Hotinului a fost sub jurisdicţia 
Episcopiei de Rădăuţi. Această afirmaţie se bazează pe o scrisoare din 1749 a 
episcopului Iacov al Rădăuţilor. în 1715 Hotinul a fost transformat în raia turcească. 

De la 1715 până la jumătatea secolului al XVII-lea, biserica din ţinutul 
Hotinului a fost sub jurisdicţia episcopului de Rădăuţi. Din „Cronica Ghiculeştilor” 
aflăm că, la 1751, mitropolitul Proilaviei obţine un firman prin care şi-a impus 
jurisdicţia asupra Hotinului. în această cronică nu este menţionat numele 

mitropolitului, dar autorul îl citează pe D. Russo care spune că Filotei, mitropolitul 
Proilaviei este cel menţionat în cronică. în 1751, Filotei a fost caterisit, el fiind urmat 
de Daniil. Aceasta, în cartea de hirotonie a unui ierodiacon al Schitului Nalt (Galiţa), 
din 1758 se intitulează „Mitropolit al Proilaviei şi al Hotinului”. Se arată apoi că 
Episcopia Hotinului s-a înfiinţat între 1752-1758, iar primul ei episcop ales a fost 
românul Amfilohie, care a tradus mai multe scrieri între care amintim „Gramatica 
theologhiciască”; „De obşte gheografie”; „Aritmetica”; „Istoria de toate pământurile 
ce sunt până acum ştiute”. Tit Simedrea, vorbind despre locul de unde şi-a căpătat 
Amfilohie ştiinţa sa, îl citează pe Nicolae Iorga care spune că Amfilohie s-a instruit la 
şcoala Mănăstirii Putna. în 1767 a izbucnit un nou război ruso-turc, în urma căruia 
Amfilohie s-a retras de la conducerea Episcopiei Hotinului, în 1770, şi s-a stabilit la 
Schitul Zagavia, unde a murit în 1800. La 1771, Episcopia Hotinului s-a desfiinţat, 
între 1770 şi 1775, episcopul Rădăuţilor, Dositei Herăscu şi-a exercitat jurisdicţia şi 
asupra ţinutului Hotinului. 

Se abordează apoi problema reşedinţei acestei episcopii. Melchisedec al 
Romanului, bazându-se pe tradiţie, afirmă că Amfilohie îşi avea reşedinţa în 
Mănăstirea Zagavia de lângă Hârlău, unde era egumen. Autorul infirmă această 
ipoteză bazându-se pe câteva gramate de hirotonie, care arată că reşedinţa episcopiei 
se afla în biserica din târgul Hotin, cu hramul Sf. Grigorie Bogoslovul. Se 
demonstrează că biserica Sfântul Nicolae din Hotin nu este totuna cu biserica Sfântul 
Grigorie Bogoslovul - biserica vechii Episcopii a Hotinului. 

în anexă este prezentat catalogul hirotoniilor pentru ţinutul Hotinului între anii 
1770-1774. 


III. 4. STUDII ŞI ARTICOLE DESPRE ISTORIA 
EPISCOPIEI TOMISULUI ŞI/SAU A DUNĂRII DE JOS 

***, „Cuvântarea P.S. Sofronie al Râmnicului Noul Severin în Senatul ţării în 
ziua de 30 martie 1914, cu prilejul votării legii de organizare administrativă a 
teritoriului anexat”, în: BORom XXXVIII (1914-1915), 3, p. 270-274. 

în cuvântarea redată în articol găsim părerea P.S. Sofronie Vulpescu referitoare 
la organizarea religioasă a noului teritoriu anexat. P.S. Sa doreşte ca la Constanţa să se 
înfiinţeze o mitropolie - aşa cum a fost între anii 290-530, iar la Durostor Silistra să se 
înfiinţeze o episcopie. P.S. Sa prezintă lista cu mitropoliţii care au păstorit la Tomis. 
Aceştia sunt: Evanghelie (în vremea lui Diocleţian), Fii (mucenic în vremea lui 
Liciniu), Teofil (a participat la Sinodul I ecumenic), Bretanion, Gherontie (a participat 
la Sinodul II ecumenic), Teotim I (l-a susţinut pe Sfântul Ioan Gură de Aur în Sinodul 
din anul 402 din Constantinopol), Timotei (a participat la Sinod III ecumenic), Ioan (a 
participat la Sinodul din Constantinopol 488), Alexandru (a participat la Sinodul IV 
ecumenic), Teotim II (i-a scris împăratul Leon), Patern (a luat parte la Sinodul ţinut în 
anul 520), Valentinian (a corespondat cu episcopul Romei, Virgiliu). Apoi P.S. Sa 
aminteşte despre episcopiile din ţinutul Dobrogei. 

Episcopii mai însemnaţi care au păstorit Episcopia Durostorului au fost: Dasie 
(mucenic în vremea lui Diocleţian), Iacov (a luat parte la Sinodul II ecumenic), 
Monofil (a răspuns la scrisoarea împăratului Leon), Leon (în 1147 a luat parte la un 

Sinod în Constantinopol), Calist (a semnat actele Sinodului de la Ferarra-Florenţa), 
Partenie (a semnat sentinţa de depunere a patriarhului Ioasaf), Antonie (a semnat 
actele Sinodului ţinut în 1638 la Constantinopol), Macarie (în 1672 i-a răspuns 
patriarhului Dionisie), Atanasie (a fost contemporan cu Antim Ivireanu, a tradus şi 
tipărit în limba română la Târgovişte „Panoplia” lui Eftimie Zigaben), Ierotei (a trecut 
la cele veşnice în 1719 în Bucureşti), Serafim (1716-1721). 

***, „însemnări mărunte. Promulgarea legii pentru noile episcopii”, în: BORom 

XLI (1922-1923), 6, p. 479. 

în luna martie a anului 1923 s-a promulgat legea prin care s-au înfiinţat 
Episcopiile de la Constanţa şi Cetatea Albă. 

***, „Ştiri. înzestrarea Episcopiei Constanţei”, în: BORom XLI (1922-1923), 

11, p. 787. 

Din articol aflăm că Ministerul de Domenii a dăruit Episcopiei Constanţei 120 
de hectare de teren. 

***, „Ştiri. împroprietărirea episcopiei din Galaţi”, în: BORom XLI (1922- 

1923), 14, p. 1081. 

Din articol aflăm că Episcopia Galaţiului urmează să primească 100 de hectare 
de teren. 

***, „Ştiri. Spargerea unui palat episcopal”, în: BORom XLIV (1926), 11, p. 

685. 

în noaptea de 2 spre 3 noiembrie 1926 a fost spart Palatul episcopal din Galaţi. 

Pacu, M. N., „Amintiri bisericeşti şi culturale din Basarabia sudică sub 

cârmuirea română din 1857-1878”, în: BORom XLVIII (1930), 9, p. 838-846. 

Conform tratatului de la Paris din 1856, trei judeţe ale Basarabiei de Jos au fost 
redate Moldovei - Bolgradul, Ismailul şi Cahul. îndată după ce aceste teritorii au fost 
realipite la Moldova, ele au atârnat bisericeşte de Mitropolia din Iaşi. Aici s-a înfiinţat 
un Consistoriu bisericesc care să administreze aceste judeţe. Conducătorul 
Consistoriului a fost desemnat Teoctist Scriban. 

în 1857 acesta a înfiinţat o şcoala primară şi mai multe şcoli catehetice în aceste 
judeţe. în 1864 a luat fiinţă Episcopia Dunării de Jos. Autorul scrie că scopul 
înfiinţării acestei episcopii a fost menţinerea şi dezvoltarea sentimentului religios în 
popor şi identificarea cu idealul românismului a elementelor eterogene din Basarabia 
de Jos. întâiul episcop al Dunării de Jos a fost Melchisedec Ştefănescu. 

El a păstorit această eparhie de la 1865 la 1878. Se arată că reşedinţa acestei 
episcopii a fost la Ismail până la 1878, iar după aceea a fost mutată la Galaţi. Sunt 
oferite amănunte despre funcţionarea Seminarului din Ismail (care s-a înfiinţat în 
1864) şi a altor şcoli din Basarabia sudică. 

Nicolae, mitropolitul Banatului, „La împlinirea a 1600 de ani de la prima 
mărturie documentară despre existenţa Episcopiei Tomisului”, în: BORom 
LXXXVII (1969), 9-10, p. 959-965. 

Prima mărturie documentară despre Episcopia Tomisului. Mărturiile literare 
corelate cu descoperirile arheologice din ultimii ani, au îmbogăţit mult informaţiile cu 
privire la vechimea creştinismului pe meleagurile româneşti. în Scythia Minor 
(Dobrogea) şi în toate provinciile Daciei nord-dunărene, au existat, încă din primele 
veacuri după Hristos, creştini care s-au organizat, potrivit rânduielilor bisericeşti, în 
comunităţi locale şi episcopii. Dintre vechile episcopii, având continuitate şi renume 
prin ierarhii ce le-au condus, un loc aparte îl ocupă aceea a Tomisului (Constanţa), de 
la a cărei intrare în istorie se comemorează şaisprezece veacuri. Istoricul Sozomen, 
care a scris între anii 439-430, relatează cum împăratul Valens (364-378), susţinător al 
arianismului, a căutat să impună credinţa sa peste tot şi, venind la Tomis, a întâmpinat 
refuzul episcopului locului, Bretanion, pe care l-a surghiunit, dar temându-se de o 
răscoală a sciţilor l-a rechemat. 

Bretanion, este primul episcop tomitan atestat cu siguranţă de un document, deşi 
cercetătorii dau şi numele câtorva episcopi mai vechi, ca Evanghelicus pe vremea 
împăratului Diocleţian (284-305) şi Philius în timpul lui Licinus (308-324). După 
Bretanion seria episcopilor continuă aproape fără întrerupere un secol. Anul 369 este 
data de când istoria scrisă începe să vorbească despre o Episcopie a Tomisului. 
Vechimea creştinismului, trăinicia lui în Sciţia Minor şi buna lui organizare explică 
apariţia pe aceste meleaguri a unor personalităţi bisericeşti cum au fost: Ioan Casian 
(360-435), Dionisie Exiguul (470/7-545), episcopul Teotim I şi episcopul Valentinian 
din secolul al Vl-lea, la care se adaugă numărul mucenicilor. 

Mitropolitul Nicolae, cu puţinele informaţii ce le posedă, încearcă să schiţeze un 
portret de adevărat slujitor al unui Hristos, episcopului Bretanion. Acesta s-ar fi născut 
în Capadocia, venit din părţile Sciţiei cu alţi coloni creştini. Când împăratul Valens l-a 
exilat în 369, el se bucura de o mare popularitate în provincie, ceea ce presupune un 
episcopat de lungă durată şi o atitudine deja formată de ani. A păstorit credincioşii din 
părţile Tomisului în perioada dintre cele două Sinoade ecumenice, în dependenţă însă 
de Patriarhia Constantinopolului. Combătând rătăcirea lui Arie, episcopul Bretonion 
se dovedeşte un intrasigent apărător al dreptei credinţe. Numărul creştinilor era 
apreciabil pe timpul său în Sciţia Mică, iar istoria înregistrează în aceste ţinuturi 
martiri şi după intrarea în vigoare a edictului de la Milan (313). De menţionat este Sf. 
Sava Gotul, înecat în râul Buzău, în timpul persecuţiei lui Athanaric (372). Sf. Sava 
era capadocian, ca şi guvernatorul Sciţiei Minor, Iunius Soranus şi alţi cetăţeni ai 
provinciei. Sf. Vasile cel Mare, la doi ani după martiriul Sf. Sava, se adresează 
guvernatorului, probabil o rudenie a sa, cu rugămintea de a-i trimite moaşte de martiri 
din ţara unde persecuţia făcea mucenici. Ca răspuns la scrisoare, moaştele Sf. Sava 
însoţite de o scrisoare a Bisericii cuprinzând de fapt actul martiric pleacă în 
Capadonia. Sf. Vasile cel Mare mulţumeşte prin două scrisori episcopului Ascholius al 
Tesalonicului, originar şi el din Capadonia. Autorul articolului înclină să creadă că 
aceasta este o greşeală şi că adevăratul adresant al scrisorilor Sf. Vasile cel Mare ar 
trebuie să fie episcopul Bretanion, pentru care pledează în cuprinsul articolului 
căutând argumente plauzibile. Nu se ştie cât a condus Bretanion Episcopia Sciţiei, 

probabil a murit înainte de Sinodul al II-lea ecumenic (381), la care participă ca 
episcop al Tomisului, Gherontie. Biserica l-a trecut în rândul sfinţilor, cu pomenire la 
25 ianuarie. 


III. 5. STUDII ŞI ARTICOLE DESPRE ISTORIA 
MITROPOLIEI TRANSILVANIEI ŞI A EPISCOPIEI 
MARAMUREŞULUI 

***, „Cronica ecleziastică. Data restaurării Mitropoliei din Transilvania şi 

modul ei de administrare în prezent” în: BORom II (1875-1876), 7, p. 504-510. 

Profesorul de teologie din Arad, Vicenţiu Mangra informează: vechea 
Mitropolie din Transilvania a fost restaurată în 1864, iar în 1868 s-a constituit 
Mitropolia Autocefală a Transilvaniei constituită din trei eparhii: a Ardealului, a 
Aradului şi a Caransebeşului cu un mitropolit şi doi episcopi sufragani. Administrarea 
acesteia se face după regulamentul numit „Statutul Organic”. 

Ne este redată circulara episcopului de Arad, Ioan Meţianu, prin care acesta, pe 
de o parte convoacă sinodul eparhial, iar pe de alta dă ordine şi instrucţiuni referitoare 
la alegerea membrilor sinodului. 

G., „Biserica Ortodoxă Română din Transilvania şi Ungaria”, în: BORom XXXI 

(1907-1908), 2, p. 168-174. 

Ministrul Cultelor din Ungaria, Contele Appony a realizat un proiect de lege 
pentru îmbunătăţirea stării materiale a învăţătorilor. Şcolile româneşti din Transilvania 
erau confesionale, iar învăţătorii erau plătiţi de popor în bani sau în natură. Proiectul 
de lege al contelui Appony prevedea ca învăţătorii şcolilor confesionale româneşti să 
aibă salariile la fel ca învăţătorii şcolilor de stat. 

în articol vedem ce atitudine au avut ierarhii Bisericii Ortodoxe Române din 
Transilvania faţă de acest proiect de lege. Sunt redate: discursul rostit de mitropolitul 
Transilvaniei Ioan Meţianu, discursul rostit de P.S. episcop al Aradului, Ioan Papp, 
discursul episcopului Caransebeşului, Nicolae Popea, rostite în Adunarea Eparhială şi 
rezoluţia Sinodului Eparhial - rezoluţie care este un protest faţă de acest proiect de 
lege. 


G., „Despre bisericile româneşti din Transilvania”, în: BORom XXXIII (1909- 
1910), 6, p. 689-694. 

Ministrul Cultelor din Transilvania şi Ungaria, Appony, a impus ca 
învăţământul religios să fie predat în limba maghiară. Prin aceasta se urmărea 
deznaţionalizarea copiilor de români pe toate căile. Atât greco-catolicii cât şi 
ortodocşii au respins această decizie. în articol este reprodusă adresa mitropolitului 
Ioan Meţianu către ministrul Appony referitoare la această chestiune. în adresă, 
mitropolitul Meţianu protestează faţă de decizia luată de ministrul Appony. 

Popescu-Prahova, N. Gr., „Raport asupra călătoriei de studii întreprinsă în 
vara anului 1909 prin Transilvania şi Ungaria”, în: BORom XXXV (1911- 
1912), 7, p. 816-827. 

în articol se menţionează viaţa şi organizarea bisericească a românilor ortodocşi 
din Transilvania şi Ungaria. 

N. Gr. Popescu scrie în prima parte a articolului: „Domnitorul Ştefan a ridicat 
Mănăstirea Vadului şi a înfiinţat Eparhia Vadului; Radu, domnul muntean care a 
sfârşit mănăstirea de la Argeş, a înfiinţat Eparhia Geoagiul lângă Alba-Iulia dar 
adevăratul întemeietor al bisericii românilor din Transilvania este Mihai Viteazu. Se 
aminteşte apoi de Ioan, venit din Mănăstirea Prislop, că a luat titlul de arhiepiscop şi 
mitropolit al Bălgradului, Vadului, Silvaşului, Făgăraşului, Maramureşului şi al 
episcopilor din Ţara Ungurească, Mihai Viteazul fiind ctitorul Mitropoliei româneşti a 
Bălgradului. 

După unirea cu Roma, primul episcop ce a primit grija celor rămaşi ortodocşi în 
Ardeal a fost Dionisie Novacovici, la 1767, urmat de Sofronie Chirilovici ce şi-a fixat 
reşedinţa la Sibiu (1770-1783). în timpul mitropolitul Andrei Şaguna, Episcopia 
Ardealului a fost ridicată la rangul de Mitropolie cu două episcopii sufragane, Arad şi 
Caransebeş, situaţie recunoscută de împărat la 24 decembrie 1863 şi de Parlament la 1868. 

în a doua parte a articolului Gr. Popescu-Prahova descrie, în linii mari, 
organizarea bisericii făcută după „Statutul organic al bisericii greco-orientale române 
din Ungaria şi Transilvania”. Aflăm astfel amănunte despre: organizarea parohiei, 
protopresbiterat, sinodul eparhial, şcoli şi biserici. Se scrie apoi că că proiectul 
catedralei din Sibiu a fost iniţiat de Andrei Şaguna şi că aceasta a fost pictată de 
Smigelski. 

In ultima parte a articolului se menţionează oraşul Blaj, unde sunt două mănăstiri: 
Sfânta Treime înfiinţată la 1747 şi Buna Vestire ridicată sub P. Aron (1752-1764). 

Popescu-Prahova, N. Gr., „Raport asupra călătoriei de studii întreprinsă în 
vara anului 1909 prin Transilvania şi Ungaria”, în: BORom XXXV (1911- 
1912), 10, p. 1164-1179. (A se vedea articolul din BORom XXXV (1911-1912), 
7, p. 816-827). 

în această parte a raportului sunt descrise oraşele: 

- Blaj - care are două biserici - una catedrală ce are o inscripţie aflată în partea 
dreaptă, care comemorează unirea cu Roma, a doua fiind ridicată în timpul episcopului 
Bob (1783-1830); Teiuşul; 

- Clujul - ce are o biserică greco-catolică ridicată în timpul episcopului Bob; 

- Oradea Mare - unde şcoala din oraş datează din secolele XVII-XVIII, iar 
catedrala ortodoxă a fost ridicată la 1784. La 1698 exista aici o biserică românească; 
Beiuş; Arad. 

Se mai aminteşte câte ceva despre oraşele Beiuş, Taiuş şi Arad, după care sunt 
descrise satele: Feleac, Săcal, etc. Tot din articol aflăm că în păstrarea pr. Dăian, 
protopopul greco-catolic al Clujului, se găsea „Evanghelia de la Feleac”, ce data din 
epoca lui Ştefan cel Mare. 

I., L., „Cărţi reviste ziare. «Actele Sinodului Ordinar al Eparhiei Vadului şi 
Feleacului ţinut la Cluj în 1921» - Cluj, Institutul de Arte grafice Ardealul, în: 
BORom XL (1921-1922), 5, p. 312-315. Recenzie. 

Sinodul s-a ţinut la Cluj în perioada 8-12 mai 1921. Din această recenzie aflăm: 

-în documentele timpului s-a păstrat amintirea Sinodului convocat în iarna 
anului 1570 la Cluj, de către episcopul român Pavel din Turdaş - prilej cu acesta i-a 
îndemnat pe preoţi să-şi ia cărţi; 

-Episcopia Vadului a funcţionat din secolul al XV-lea până în 1631, fiind 
identificaţi 13 episcopi - Ilarion (1523), Varlaam (1527), Anastasie (în zilele lui Petru 
Rareş), Ioan Cernea (adus de Mihai Viteazu de la Tismana), Spiridon, Dositei (venit 
din Moldova); 

-Andrei Şaguna a adus argumente istorice pentru reînfiinţarea vechilor episcopii 
româneşti. Tot din recenzie vedem care au fost paşii ce au dus la reînfiinţarea 
Episcopiei Clujului. 

Meteş, Ştefan, „Primii Episcopi ai Vadului”, în: Revista Ortodoxă I (1912), 3- 

4, p. 79-86. 

în articol se aduc informaţii referitoare la primii episcopi ai Vadului. Primul 
menţionat este Ilarion-Ilarie, în 1523, care a cerut de la Senatul oraşului Bistriţa 
întărirea drepturilor călugărilor din mănăstirea ardeleană a Bistriţei şi a obţinut 
concesiunea unei clădiri, pe locul căreia a ridicat o mănăstire. Urmaşul lui Ilarion este 
Varlaam, în 1527, căruia Petru Vodă Rareş i-a dăruit un genungher, care s-a păstrat 
până la anul 1848. 

Conform unor date istorice, Mănăstirea Vadului există din 1475, când Ştefan cel 
Mare a luat în stăpânire ţinuturile ardelene. După Varlaam este amintit episcopul 
Anastasie, în 1529, care probabil a fost călugăr sau egumen la Mănăstirea Putna. 
Acesta conduce trupele lui Petru Rareş cu succes contra bistriţenilor, cu care încheie 
apoi un armistiţiu, în data de 11 oct. 1529. Deşi a complotat împotriva lui Petru Rareş 
în 1538, reuşeşte să-şi păstreze scaunul până în 1546 când vine la conducere episcopul 
Tarasie (20 iulie 1546) după care urmează episcopul Gheorghe începând cu 5 ianuarie 
1550. 

Episcopia românească de Vad şi-a încetat existenţa pe la anul 1560 din cauza 
lutheranismului şi calvinismului. Episcopii din Mănăstirea Vadului erau trimişi şi 
susţinuţi de voievozii moldoveni, fiind hirotoniţi de mitropoliţii din Suceava, de 
Teofan I şi Grigore Roşea. Aceştia păstoreau şaizeci de sate aparţinând castelului 
Ciceu, Cetatea Unguraş cu 24 de sate şi Bistriţa cu comitatul ei, însemnând cincizeci 
de comune româneşti. Articolul conţine o fotografie. 

Meteş, Ştefan, „încetarea episcopiei de Vad pe vremea Reformei”, în : Revista 

ortodoxă I (1912), 5-6, p. 156-159. 

Articolul conţine informaţii referitoare la starea Episcopiei de Vad în timpul 
reformei religioase ce apare la jumătatea secolului al XVI-lea. Saşii devenind 
lutherani, iar ungurii în frunte cu domnul Ardealului Ioan Sigismund Zâploya, calvini, 
luptau pentru a-i câştiga pe români de partea lor. Pentru aceasta, saşii tipăresc cărţi 
bisericeşti în limba română: „Catehismul luteran” în 1544 la Sibiu şi Braşov, metodă 
preluată şi de unguri. 

După episcopii Sava şi Gheorghe de Ocna, care au stat scurtă vreme în scaunul 
eparhial, s-a remarcat, în 1566, episcopul calvin Gheorghe de Sângiorz, care a fost 
impus de fanaticul principe calvin Zâploya tuturor preoţilor şi călugărilor din 

mănăstirile româneşti. Prin apostazia lui Gheorghe, Episcopia Vadului încetează 
pentru o vreme, dar se reabilitează în 1572 sub conducerea episcopului Efitimie. 
Transferând reşedinţa la Teiuş, episcopul Gheorghe moare în 1569, în locul său fiind 
numit Pavel Tordaşi după care urmează Mihail Tordaşi, cu care se încheie şirul 
episcopilor calvini. 

Meteş, Ştefan, „Reînfiinţarea episcopiei de Vad”, în : Revista ortodoxă I 

(1912), 7-8, p. 227-242. 

Articolul cuprinde informaţii referitoare la reînfiinţarea episcopiei de Vad. După 
decesul lui Sigismund Zâploya (14 martie 1571), urmează la tron Ştefan Bathory care 
îi permite călugărului Eftimie, egumen învăţat din Mănăstirea Neamţului, să predice şi 
să adune daniile credincioşilor. Fiind hirotonit la Ipec, de către patriarhul Macarie şi în 
scurt timp numit episcop la Vad, Eftimie se străduieşte să organizeze Biserica 
Ortodoxă ce era ameninţată de buruiana calvinismului. El pleacă mai întâi la Braşov 
(29 oct. 1573) şi apoi la Târgovişte pentru a tipări cărţi bisericeşti în limba română sau 
slavo-română, însă se întoarce fără niciun rezultat la 26 ian. 1574. 

Eftimie este primul episcop român care a cunoscut toate ţările locuite de 
români: în Moldova a fost ieromonah egumen, în Ardeal episcop, iar în Ţara 
Românească a mers din dorinţa de a tipări cărţi pentru credincioşii şi preoţii săi. 
Retrăgându-se în 1574, este înlocuit cu Cristofor, însă Eftimie se întoarce după scurt 
timp, păstorind comitatele Turda, Cluj, Doboca şi Solnocul din Ardeal. După decesul 
său, în 1576 este numit arhiereu Spiridon, care primeşte sub stăpânire şi comitatele 
Crasna şi Solnocul de mijloc (conf. decretului lui Sigismund Bathory din 6 febr. 
1585). 

Spiridon va rămâne episcop de Vad până în 1599, când Mihai Viteazul ocupă 
Ardealul, întemeind „Arhiepiscopia şi Mitropolia de Bălgrad”. îl locul său este numit 
episcop, pentru scurtă vreme, sârbul Ioan Cernai, însă Spiridon revine la conducere, 
primind şi dreptul de superintendent suprem peste toate bisericile din Ardeal. Fiind 
susţinut de Ştefan Tomşa şi Gavril Bethlen, Dosoftei din Moldova ajunge episcop de 
Vad la data de 21 aprilie 1622 şi vlădică de Bălgrad la 1 ianuarie 1625. 

Acesta va fi ultimul episcop care a rezidat în mănăstirea Vadului. Episcopia de 
Vad, cea mai veche episcopie românească în Ardeal, şi-a încheiat existenţa în 1628, 
odată cu numirea lui Ghenadie Brad ca „Mitropolit în Scaunul Bălgradului şi al 
Vadului şi Oradiei-Mari şi Sătmarului şi a toată ţara Ardealului şi celelalte”. Episcopia 
de Vad a existat aproximativ 150 de ani, timp în care au păstorit peste zece episcopi, 
dintre care: Anastasie, fost mitropolit şi episcop în Moldova; Spiridon care ar fi fost 
înclinat spre calvinism; Eftimie, cel mai învăţat dintre episcopii Vadului; Cristofor, 
care a păstorit scurtă vreme. Cauzele care au dus la apunerea totală a Episcopiei de 
Vad nu sunt cunoscute cu precizie, dar sunt amintiţi Ghenadie II Brad şi principele 
ardelean Gheorghe Rakoczy I care ar fi contribuit la această acţiune. 

Lupaş, I., „Dezbinarea bisericească a românilor ardeleni în lumina 

documentelor din întâia jumătate a secolului XVIII-lea”, în: BORom XL (1921- 

1922), 9, p. 641-658. 

I. Lupaş aminteşte despre monografia istorică a profesorului Silviu Dragomir, 
intitulată „Istoria dezrobirii religioase a românilor din Ardeal în secolul XVIII”, în 
care înfăţişează situaţia clerului şi a ţăranilor transilvăneni de la sfârşitul secolului al 
XVII-lea până în 1758, precum şi despre rezistenţa românilor în faţa propagandei 
catolice. Conform opiniei profesorului Dragomir au fost doi factori care au dus la 
dezbinarea religioasă: politica religioasă a habsburgilor şi utilitarismul clerului 
românesc. 

In timpul mitropolitului Atanasie al Transilvaniei s-a înfăptuit unirea cu Roma. 
I. Lupaş redă în articol o parte din manifestul de la 7 octombrie 1698, ce a fost semnat 
de 38 de protopopi, dar nu a fost semnat de mitropolitul Atanasie. După aceea este 
arătat zbuciumul sufletesc şi politica duplicitară pe care a dus-o mitropolitul de atunci. 
Pentru a împiedica unirea cu Roma şi pentru a îmbunătăţi starea bisericii 
Transilvaniei, Constantin Brâncoveanu a dăruit Mitropoliei Ardealului, la 15 iunie 
1700, moşia Merişani. 

La sinodul ţinut la data de 6 ianuarie 1701, 26 de preoţi şi 29 de protopopi şi-au 
manifestat susţinerea faţă de mitropolitul Atanasie. I. Lupaş redă un fragment din 
scrisoarea lui Petres Ianos, un negustor bogat din Sibiu, trimisă la 13 martie 1701 către 
mitropolitul Atanasie, prin care îi solicită acestuia să nu părăsească credinţa 
strămoşească, ortodoxă. La 20 martie 1701, Atanasie a rupt orice legătură cu 
Mitropolia Ungrovlahiei şi l-a recunoscut pe arhiepiscopul de Estergom ca mitropolit 
al său. Cinci zile mai târziu, Atanasie a fost hirotonit din nou ca episcop papistaş, iar 
la 25 iunie acelaşi an a fost instalat în biserica Mitropoliei din Alba-Iulia. La instalarea 
lui Atanasie, mai mulţi braşoveni au protestat. în luna septembrie a anului 1701 au 
izbucnit o serie de tulburări religioase în Alba-Iulia, unul dintre capii acestor revolte 
fiind nobilul Gavriil Nagyszeji. La 12 decembrie 1701, datorită memoriilor nobilului 
Gavriil Nagyszeji, împăratul Leopold a dat un decret de toleranţă, prin care se cerea ca 
nimeni să nu îi jignească pe români în libertatea lor religioasă. La stăruinţa lui 
Constantin Brâncoveanu, ambasadorul englez la Constantinopol a intervenit la împărat 
în favoarea românilor, dar fără niciun rezultat. Unirea a fost pusă în pericol prin 
acţiunea lui Ioan Ţirca, ce a fost aşezat de Francisc Rackozi II în fruntea Bisericii 
Ortodoxe a Transilvaniei. La sfârşitul anului 1711 însuşi Atanasie s-a lepădat de 
Unire, dar apoi a revenit asupra deciziei sale. După moartea acestui mitropolit apostat 
s-au ţinut mai multe sinoade pentru alegerea urmaşului său. 

La 3 februarie 1721 s-a înfiinţat o nouă episcopie în Făgăraş. De la moartea lui 
Atanasie până la alegerea lui Ioan Pataki greco-catolicii din Transilvania au rămas sub 
conducerea protopopului Ioan din Veneţia. între anii 1697-1698 domnul Constantin 
Brâncoveanu a construit în Făgăraş o biserică cu hramul Sfânta Treime. înscăunarea 
lui Pataki s-a făcut în această biserică brâncovenească la 6 august 1723. I. Lupaş arată 
cum a fost luată această biserică de la ortodocşi de către Ioan Pataki. După moartea lui 
Pataki, la 29 octombrie 1727, greco-catolicii din Transilvania a fost conduşi de 
protopopul Adam Fitter. Deşi a avut loc unirea cu Roma, braşovenii au continuat să 
aibă relaţii cu ierarhii Ţării Româneşti şi au afirmat că ei nu au acceptat unirea. I. 
Lupaş prezintă apoi atitudinea românilor transilvăneni ortodocşi faţă de unire. 

Inochentie Micu-Klein a fost un luptător pentru drepturile românilor din 
Transilvania. La 25 iunie 1744, el a ţinut un Sinod la Blaj la care a luat parte 

majoritatea protopopilor din Transilvania. Cu acest prilej Inochentie i-a întrebat: 
„Dacă toate câte s-au făgăduit românilor uniţi nu s-au putut dobândi, mai voiesc ei să 
ţină unirea ori să se lepede de ea?”. Tot în 1744 a avut loc în Transilvania mişcarea 
călugărului Visarion Sarai. 

în finalul articolului se aminteşte despre eroismul poporului român în faţa 
pericolului uniatist şi despre atitudinea împărătesei Maria Tereza faţă de românii 
ortodocşi transilvăneni. Cu acest prilej sunt arătate faptele călugărului Nicodim, ale lui 
Oprea Miclăuş, Nicolae Pap din Balomir ş.a.. Tot aici este amintit şi faptul că 
arhimandritul Mănăstirii Hodoş-Bodrog, Vichentie Prodanovici, vicarul episcopului 
arădean Sinesie, în 1752 a fost trimis să viziteze Hălmagiul. 

***, „Bibliografie. «Vacanţele Mitropoliei Ortodoxe din Ardeal în veacul al 

XVIII-lea. Documente inedite» de prof. I. Mateiu”, în: BORom XL (1921- 

1922), 11, p. 880. 

Lucrarea a apărut la Cluj în 1922. 

Scriban, I., arhim., „Cărţi, reviste, ziare. «Istoricul Episcopiei Clujului» de Dr. 

Sebastian Stanca, Cluj, 1922”, în: BORom XLI (1922-1923), 1, p. 78. 

în carte se arată paşii care au dus la reînfiinţarea acestei episcopii. Demersuri 
pentru reînfiinţarea ei a făcut, anterior şi Andrei Şaguna. Episcopia Clujului s-a 
reînfiinţat la 1 octombrie 1919. 

***, „Bibliografie. «Cercetări privitoare la constituţia Bisericii Ortodoxe din 

Ardeal» de prof. I. Matei. Cluj 1922”, în: BORom XLI (1922-1923), 1, p. 80. 

Cartea are 72 de pagini. 

***, „Bibliografie. «Vacanţele Mitropoliei din Ardeal în veacul al XVIII-lea» 

de prof. I. Matei. Cluj. 1922”, în: BORom XLI (1922-1923), 1, p. 80. 

Cartea are 146 de pagini. 

Lupaş, I., „Situaţia elementului ortodox din Oradea Mare în secolul XVIII”, în: 

BORom LII (1934), 7-8, p. 584-587. 

Articolul consemnează împlinirea a 150 de ani de la victoria Ortodoxiei în 
Oradea, prilej cu care s-au efectuat mari pregătiri în vederea sărbătoririi acestui 
eveniment pe 9 noiembrie 1934. Istoricul oraşului oferă dovada curajului românilor 
din aceste ţinuturi. După 32 de ani de stăpânire turcească (1660-1692), Oradea a ajuns 
în mâna habsburgilor, împăratul Leopold recunoscând păstorirea episcopului Efrem 
Veniamin în Bihor. Neputând ţine piept vreme îndelungată tendinţelor de catolicizare, 
acesta pleacă, în scaunul său venind, pe la 1711, cu scrisoare de recomandare de la 
Antim Ivireanu, Petru Cristofor. 

în Oradea va întâmpina rezistenţa episcopului catolic Benkovicz, refugiindu-se 
în vechea biserică ortodoxă din Velenţa. încercările de a răspândi catolicismul 
eşuaseră decenii de-a rândul, cauza reprezentându-o sprijinul pe care ortodocşii îl 
puteau găsi în ierarhia sârbească, în frunte cu patriarhul Arseni Cernoevici. Prinzând 
curaj, ei trimit la Viena, în 1712, în solie pe Pavel Szatmari şi Samuil Horvat. Aceştia 

reuşesc, prin dibăcia lor, să obţină de la Curtea împărătească dreptul de a trăi după 
„ritul şi vechea lor credinţă”, semnând o convenţie - 3 ianuarie 1713 - care atestă că 
mai mult de jumătate din membrii Consiliului orăşenesc e de „credinţă grecească”. 
Această moştenire preţioasă fu însă păstrată şi de generaţiile mai noi, atunci când, în 
1743, erau ameninţaţi să-şi piardă religia, intervin, ei invocă sus numita convenţie. 

Mai târziu, în 1753, sub ameninţarea unui episcop catolic, ortodocşii scot din 
listele electorale candidaţii uniţi, alegând numai ortodocşi, deşi vor intra ulterior şi 
patru catolici, dintre care unii s-au întors la ortodoxie odată cu publicarea edictului de 
toleranţă al lui Iosif al II-lea, din 1783, fapt eternizat, printr-o însemnare în „Matricula 
botezaţilor”. Paralel cu luptele pentru afirmarea elementului ortodox în conducerea 
oraşului, se realizau progrese însemnate prin organizarea parohiei şi a şcolii ortodoxe 
„şismatice”. în 1754 s-a înaintat guvernului ţării o petiţie pentru clădirea unei biserici 
ortodoxe în oraş, răspunsul fiind negativ, căci ortodocşii erau doar toleraţi. în 1784, 
stăruind în cererea lor, lucrul a fost realizat în timpul domniei lui Iosif al II-lea, 
aşezându-se astfel piatra fundamentală a bisericii ortodoxe din Oradea, catedrală 
monumentală, sub oblăduirea episcopului Roman Ciorogariu. Această zi a rămas în 
memoria colectivă drept una de biruinţă împotriva potrivnicilor. 

Lupşa, Şt., dr., „Fost-a Efrem Banianin episcop al Orăzii?”, în BORom LIII 

(1935), 5-6, p. 260-262. 

Interogaţia cu care se deschide articolul tinde a se rezolva pe parcursul 
confruntării argumentelor temeinice. Astfel, autorul studiului de faţă concluzionează 
că numele acestui episcop - nume derivat de la târgul sârbesc Baia - trebuie şters din 
seria vechilor episcopi ai Eparhiei Oradea, căci ar putea incrimina vechea eparhie, care 
nu a avut niciodată sub conducerea ei vreun titular compromis prin unire. 

Astfel, susţine autorul cu date istorice, în 1695 împăratul Leopold întărea în 
jurisdicţie şapte episcopi supuşi Mitropoliei de Carloviţ, printre care şi Efrem 
Banianin. Acesta aderă la manifestul de unire din 1698, fiind ulterior alungat din 
eparhia sa de către mitropolit. Absenţa sa din documentele autorităţilor austriece, căci 
pe la 1913 nicio lucrare nu atestă existenţa vreunui episcop cu numele de Efrem, 
inspiră bănuiala că el n-a avut această numire în Oradea, ci în altă parte. în plus, o 
neînţelegere a denumirii date oraşului confirmă faptul că acesta nu a fost vreodată 
episcop al Oradiei: Varadiensis nu înseamnă Magno-Varadiensis, adică Oradea, 
aceasta întotdeauna fiind numită astfel - cu epitetul de „magnum”- în documentele 
stăpânirii austriece. 

Prin urmare, regăsirea într-un singur document a numirii de episcop al lui Efrem 
este în Varadiensis, deci nu în Oradea, numită Magno-Varadiensis. De asemenea, 
numele său se mai întâlneşte în documentele imperiale referitoare la privilegiile 
sârbilor, după care trece în memoriul din 1754, care face istoria unirii cu Bihorul. 

Reli, S., „Vechea Episcopie ortodoxă a Maramureşului şi legăturile ei cu 

Bucovina”, în: Candela XLVIII (1937), 1-12, p. 185-203. 

Articolul reprezintă o lecţie ţinută la inaugurarea festivă a cursurilor 
Universităţii „Regele Carol II”, din 24 oct. 1937, cu tema: „Trecutul istoric al vechii 
episcopii ortodoxe-române a Maramureşului”. 

I. Maramureşul voievodal era mult mai întins decât judeţul Maramureşului din 
România întregită, trei sferturi din el rămânând dincolo de graniţele ţării. 

II. în vremurile anterioare secolului al XlV-lea, Biserica Ortodoxă a 
Maramureşului a atârnat de Episcopia de Haliciu, în Galiţia, înfiinţată în 1141. 
Mărturiile istorice n-au puterea de a arunca o lumină clară asupra trecutului Bisericii 
Române a Maramureşului, dincolo de secolul al XlV-lea. Dintre vechile biserici 
maramureşene de lemn care au rămaş, cea de la Ieud exista în 1364. înainte de anul 
1391 a fost ridicată de Sas Vodă, Mănăstirea din Peri, pe teritoriul satului Teres, cu 
hramul Sf. Arhanghel Mihail. O altă mănăstire veche este cea întemeiată de Teodor 
Koriatovici, în 1400, în Muncaciu, având hramul Sf. Nicolae. Cei care au condus 
Eparhia Maramureşului au fost: mitropolitul Eftimie, primul arhieiscop de Alba Iul ia; 
urmat de episcopii Serghie (1597); Spiridon (1619); Ieremie (1620); Petronie (1623); 
Eftimie al II-lea (1623); Dosoftei Moldoveanul (1634); Dimitre Pop (1637); Vasile 
Tarasovici (1639); Ilie Iorest (1641); Ioan Iusko (1645); Sava (1650); Mihail Molodeţ 
(1651). 

între anii 1657 şi 1700, Maramureşul aparţine stăpânirii duhovniceşti a 
mitropoliţilor din Alba Iulia. începând propaganda unirii cu catolicismul, Iosif Stoica, 
numit episcop al Maramureşului, s-a opus cu cea mai admirabilă bărbăţie împotriva 
unirii, primită de mitropolitul Atanasie Anghel de la Alba Iulia şi de 38 de protopopi 
ai săi. După moartea sa la 1711, urmară ca episcopi : Serafim Petrovici (1711-1715), 
Dosoftei al II-lea Teodorovici (1715-1734) şi Gavriil. La 1740, Episcopia 
Maramureşului a fost desfiinţată. 

III. Cele 14 mănăstiri şi schituri ortodoxe româneşti de pe teritoriul 
Maramureşului au rămas citadele în care s-a cultivat statornicia în credinţa ortodoxă a 
maramureşenilor, de care nicio persecuţie nu-i putea îndepărta. Aceste mănăstiri aveau 
relaţii strânse cu mănăstirile din Bucovina. Românii din Maramureş au luptat de-a 
lungul timpului cu un eroism admirabil pentru păstrarea Ortodoxiei. 

Lupaşcu, Şt., dr. diacon, „Cum a ajuns Meletie Kovasc Episcop”, în: BORom 

LV (1937), 3-4, p. 214-220. 

Articolul notează că la baza acţiunii de dezbinare din Bihor nu stă, precum se 
crede, figura mitropolitului Atanasie, ci cea a lui Meletie, fost paroh al unei colonii 
greceşti, apoi protopop suprem al Bihorului şi arhiereu vicar pentru români, al 
episcopului romano-catolic din Oradea, între 1748-1775. Despre acesta, articolele din 
istoria bisericească se pronunţă răspicat, afirmând că a avut „purtare rea”, revelatoare 
în acest sens fiind alipirea la Uniaţie. în ceea ce priveşte caracterul său, sunt atestate 
două epistole, al căror text este redat întocmai, prin care este dovedită personalitatea 
dublă, frauda şi parvenirea cărora se dedica cel care a devenit episcop prin influenţarea 
părerii celor care îl alegeau. în acest sens el angajează o persoană pentru atragerea de 
voturi prin promisiuni băneşti (nerespectate dealtfel), ţelul său fiind astfel atins: 
funcţia de protopop şi, ulterior, de arhiepiscop. 

Preoţescu, D. Marin, iconom, „O nouă episcopie ortodoxă”, în: Păstorul 

Ortodox XVII (1937), 6-7, p. 179-180. 

Pe data de 1 iulie 1937 s-a înfiinţat Episcopia Maramureşului, care se va afla 
sub legile şi normele Bisericii Ortodoxe Române, cu reşedinţa la Sighet şi cu parohiile 
Sighet-Baia Mare şi Satu-Mare. Plata preoţilor va fi făcută de către Stat, iar 
cheltuielile necesare înfiinţării şi funcţionării noii episcopii va fi făcută de către 
Mitropolia Bucovinei până la 1 aprilie 1938, când vor fi trecute în bugetul Statului. 
Neavând un episcop, se pune problema găsirii unuia care să fie un misionar convins şi 
să pună suflet pentru cauza românească. 

***, „Cronica internă. înfiinţarea Episcopiei Ortodoxe a Maramureşului”, în 

BORom LV (1937), 7-8, p. 577-560. 

Articolul relatează despre nou înfiinţata Episcopie ortodoxă a Maramureşului, la 
1 iulie 1937, prin stăruinţa patriarhului Miron şi prin purtarea de grijă a Î.P.S. Visarion 
al Bucovinei, lucru pecetluit şi de rege. Istoria locului atestă, la 1391, încercări de 
alcătuire a ocârmuirii bisericeşti, când voievozii Băliţă şi Drag şi-au închinat ctitoria 
lor din Peri, Patriarhiei ecumenice din Constantinopol, iar patriarhul Antonie, ca să 
răsplătească evlavia ctitorilor, a dat egumenului Pahomie drepturi ca şi unui vlădică, 
afară de acela de a-i sfinţi pe preoţi. Prin multe frământări de-a lungul veacului, care 
vizau prigonirea creştinilor, se iveşte totuşi figura luminoasă a episcopului Stoica, care 
a păstorit în Maramureş la sfârşitul secolului al XVII-lea, în contextul începutului 
unirii cu Roma. 

Episcopul a scăpat Maramureşul de pericolul uniaţiei, redactând chiar o 
scrisoare în care se declară împotriva acesteia, cu argumente din Sfintele Sinoade şi 
din Sfânta Scriptură. Ridicarea la rangul de episcopie este şi un act prin care se aduce 
pace şi voievozilor descălecători ai Moldovei, Bogdan şi Dragoş, care se pare că au 
plecat din Maramureş tocmai pentru a nu-şi lepăda credinţa lor ortodoxă, prigonită de 
către regii catolici ai Ungariei. în plus, sărăcia şi condiţiile vitrege în care trăiesc 
creştinii alături de neamuri străine de limba, de portul şi de legea noastră cerea 
neapărat să se statornicească un asemenea aşezământ. 

Gândul s-a înfiripat încă de dinainte de 1937, dar greutăţile şi piedicile au 
împiedicat însă realizarea. După obicei, odată cu citirea anumitor prevederi de către 
patriarh, episcopii din Sfântul Sinod şi-au dat aprobarea pentru înfiinţarea Episcopiei 
ortodoxe a Maramureşului ca sufragană a Mitropoliei Bucovinei, cu reşedinţa în oraşul 
Sighet. Ea cuprinde protopopiatele: Sighet, Baia-Mare şi Satu-Mare, clerul fiind 
retribuit de către Stat, Mitropolia Bucovinei luând asupra toate cheltuielile înfiinţării 
noii episcopii până în aprilie 1938, când va fi pusă pe seama Statului. Episcopiile 
Oradea şi Vadului, Feleacului şi Clujului sunt obligate să predea Episcopiei 
Maramureşului toată averea. 

Lupşa, Şt., diacon dr., „Vechea episcopie a Sătmarului”, în: BORom LVI 

(1938), 5-6, p. 193-204. 

Având ca principal punct de reper scrisoarea din august 1391 a patriarhului 
Constantinopolului, Antonie IV, trimisă egumenului Mănăstirii Peri, autorul realizează 
în studiul de faţă o istorie a Episcopiei Sătmarului. Astfel, dintr-o traducere a acestei 
scrisori realizată de părintele Ilarie în 1494, se poate afla că Pahomie, egumenul 

Mănăstirii Peri, primeşte o întinsă jurisdicţie peste preoţimea ortodoxă din părţile 
sătmărene, având şi dreptul de a declara bisericile vrednice ca stavropighii patriarhale. 

Este prezentată şi opinia profesorului S. Reli, cu privire la teritoriile ce intrau în 
jurisdicţia exarhului din Peri, însă autorul nu o consideră justificată. Această traducere 
face, totuşi şi unele interpretări tendenţioase, care vădesc interesele egumenului Ilarie, 
intrat, la un moment dat, în conflict cu episcopii de Muncaciu. Din acelaşi document 
aflăm şi faptul că la Î494 exista Mitropolia Ardealului, căci regele Ungariei îi supune 
acesteia pe egumenii din Peri. întrucât Mănăstirea Sf. Nicolae din Muncaciu este 
distrusă în asediul din 1537, episcopul de Muncaciu îşi luă reşedinţa în Mănăstirea 
Peri şi astfel îşi extinsese jurisdicţia. 

în continuarea articolului, autorul se ocupă de episcopii de Muncaciu, care i-au 
urmat lui Vladislav, oprindu-se mai ales asupra unui text al prefectului judeţului 
Sătmar, care se referă la Eutihiu, cel care a fost hirotonit episcop al scaunului 
Sătmarului. Autorul aduce şi lămuriri asupra termenului cu care acesta era numit - 
„vizitator”, care, în diplomele de numire a episcopilor din secolul al XVII-lea însemna 
„episcop”. Documentele arată că după Eutichie (numit şi Eftimie), jurisdicţia peste 
Sătmar trece în diplomele date de voievozii Ardealului episcopilor români de 
Muncaciu Ioan Iusco (1643) şi de Maramureş, Sava (la 1650). Se menţionează şi 
faptul că în 1657 Mănăstirea Peri a fost distrusă. Extinzându-se stăpânirea austriacă 
peste Ardeal şi Muncaciu, la 1688, Episcopia Muncaciului se uneşte cu Roma, astfel 
că unirea pătrunde şi în Sătmar, fiind pusă la cale de sinoadele iniţiate de episcopul 
Iosif de Camelis. 

Ruşedea, Ioan, protos stavrofor, „Episcopia Ortodoxă a Maramureşului - 

«Ctitorie regală», în: BORom LVIII (1940), 5-6, p. 486-497. 

în timpul domniei regelui Carol al II-lea, s-au reînfiinţat episcopiile văduvite 
atâtea secole de împrejurările vremii unei stăpâniri politice străine Astfel s-a 
reînfiinţat, după 200 de ani, Episcopia Maramureşului, în 1937, primul ei episcop fiind 
Vasile Stan. Autorul arată importanţa acestui act. în partea a Il-a a articolului autorul 
aminteşte despre momentele importante din trecutul acestei episcopii şi enumeră 
câţiva ierarhi care au păstorit aici: Eftimie (1572-1574), Serghie (1597), Silomon 
(1606-1608), Spiridon (1619), Iosif Stoica (1690-1711), Dosoftei al II-lea (1717-1734) 
- acesta fiind ultimul ierarh care a păstorit această eparhie. 

G., P., „în legătură cu Mitropoliţii Bălgradului”, în: BORom LXXXI (1963), 3- 

4, p. 376-378. 

La Biblioteca Academiei, Filiala Cluj, există un manuscris a lui Samuil 
Ciceronescu intitulat „Documente la Istoria Românilor din secolul al XVIII-lea”. 
Autorul a adunat şi a copiat, îndeosebi documente în limba latină referitoare la trecutul 
nostru politic, cultural, bisericesc. Un astfel de document este prezentat şi în acest 
articol care se referă la 16 arhiepiscopi români care l-au precedat pe Athanasie. Este 
prezentată lista arhiepiscopilor. Autorul precizează că a confruntat această listă, pe 
care a copiat-o pentru uz personal, cu lista mitropoliţilor de la Bălgrad, stabilită de 
Ştefan Meteş în „Istoria bisericii şi a vieţii religioase a românilor din Transilvania şi 
Ungaria”, în 1935, şi a constatat deosebiri importante. 

Este prezentată lista mitropoliţilor, în ordine cronologică până la Athanasie. 
Sunt precizate deosebirile dintre cele două liste. Se recomandă ca lista copiată de 
Ciceronescu să fie examinată de către cercetătorii trecutului nostru bisericesc care să 
aducă precizări în privinţa temeiniciei informaţiilor din document. 

Păcurariu, M., pr. prof., „Mănăstirile Ortodoxe Române din Transilvania şi 

Banat în secolul al XVIII-lea”, în: BORom XCIII (1975), 1-2, p. 208-213. 

Articolul consemnează informaţii referitoare la realizările majore arhitecturale 
ale mănăstirilor ortodoxe române din Transilvania şi Banat din secolul al XVIII-lea. 
Câteva dintre aceste biserici sunt Densuş, Strei, Sântămăria Mare, Cetatea Colţului, 
Ostrovul Mare, Sâmpetru, Nucşoara, Peşteana, Sălaşul de Sus, Roşcani, Zlatna, 
biserica de la Vad, Ciceu, Mihăieşti şi Cetatea de Baltă. Dintre mănăstiri s-au remarcat 
Prislop, Râmeţ, Lancrăm, Topliţa, Plosca, Sfântul Mihail din Peri şi cea de la Sâmbăta 
de Sus. Tot de aici aflăm informaţii despre organizarea acestor mănăstiri şi despre 
activităţile desfăşurate pe lângă sus numitele centre monahale. 


III. 6. STUDII ŞI ARTICOLE DESPRE ISTORIA 
MITROPOLIEI BANATULUI 

***, „Bibliografie. Dr. Ştefan Pop, «Din trecutul Diecezei Caransebeşului», 
Caransebeş 1933, p. 110”, în: BORom LI (1933), 11-12, p. 596. 

Autorul este profesor de teologie şi protopop onorific. Cartea cuprinde date 
importante referitoare la succesiunea arhiereilor locului. 

t T. S., „Note bibliografice. Cotoşman Gheorghe «Din trecutul Banatului, 
Comuna şi bisericile din Giridava-Morisena-Cenad», Timişoara 1935, p. 397- 
401”, în: BORom LIII (1935), 7-8, p. 419-420. Recenzie. 

în această notă bibliografică este redată prefaţa lui Niculae M. Popescu la 
această lucrare. Din text, pe lângă aprecierile critice ale lui Niculae M. Popescu, aflăm 
despre eforturile depuse de maghiari şi sârbi spre a-i deznaţionaliza pe români şi că 
multe din satele abordate în lucrare au cărţi bisericeşti vechi tipărite în Ţara 
Românească şi Moldova: „Cazania lui Varlaam”, „Pravila Mare”, „Mineiele” lui 
Chesarie, episcopul Râmnicului. 

G., M, pr., „Note bibliografice. Cotoşman Gheorghe pr., «Bănăţenii şi 
Episcopia Timişoarei», Caransebeş, 1938, 388+42 p.”, în: BORom LVI (1938), 
5-6, p. 287-288. 

Sunt înfăţişate demersurile făcute de intelectualii Banatului pentru restaurarea 
scaunului episcopal în metropola acestui ţinut, Timişoara. 

Lupşa, Ştefan, diacon dr., „Contribuţiuni la istoria bisericească a românilor 
bănăţeni în secolul XIX”, în BORom LVI (1938), 11-12, p. 786-809. 

La sfârşitul secolului al XVII-lea, românii bănăţeni erau împărţiţi în trei eparhii: 
a Vârşeţului, a Timişoarei şi a Caransebeşului, pentru ca, pe la mijlocul secolului al 
XVIII-lea, cea din urmă să fie desfiinţată. Starea preoţimii din Ardeal era critică în 
primele decenii ale secolului al XlX-lea, dominând peste tot sărăcia. înainte de 1821, 
în Banat nu existau decât şcolile primare, cea mai bună fiind în Vârşeţ, care, ulterior, 
se va dezvolta în Şcoală Normală de învăţători şi Seminar teologic. 

Inspectorul suprem al şcolilor ortodoxe din Ungaria, cu tot cu Banatul, Crişana 
şi Croaţia, Uroş Nestorovici, realizează în august 1812 un raport către Consiliul de 
Stat, prin care propune o serie de măsuri ce vizau mai ales catehizarea, întâi a 
preoţilor, apoi a poporului întreg. Mitropolitului de Carlovitz i se ceruse un proiect 
privind înfiinţarea unei şcoli teologice mari, însă acesta se opunea, deoarece ar fi dorit 
câte o şcoală teologică mică, dar în fiecare eparhie. în 1823 se prezintă un alt raport 
referitor la lipsa de zel a preoţilor, considerându-se drept cauză principală faptul că 
scaunele episcopeşti ale Banatului nu erau ocupate de episcopi titulari, singurii care ar 
fi putut avea influenţă asupra preoţimii grănicereşti. 

Articolul prezintă şi o serie de rapoarte privitoare la plângerile clerului şi ale 
poporului ortodox din Banat contra abuzurilor bisericeşti, din care rezultă mai ales 
dorinţa clerului sârbesc de a pune piedici în calea cultivării poporului românesc, dar şi 
faptul că posturile superioare din episcopiile româneşti nu puteau fi ocupate de clerici 
români. Astfel, încercările de prozelitism au pornit de la exploatarea de către străini a 
mizeriei culturale şi materiale a preoţilor noştri. Următoarele pagini ale articolului 
redau o întâmplare în urma căreia un funcţionar ungur incorect, Kiralyi, îşi câştiga 
apreciere şi beneficii, creându-le mari probleme unor preoţi ortodocşi. 

***, „Documente şi însemnări. Contribuţii la istoria bisericească a românilor 

bănăţeni din secolul al XlX-lea”, în: BORom LVII (1939), 1-2, p. 43-45. 

Articolul se referă la a doua istorioară de prozelitism, din Banat, în deceniul al 
doilea al secolului al XlX-lea, având ca suport raportul principelului Alexandru de 
Rudna, mitropolit primat al Ungariei. în acesta se afirmă că, cel mai probabil 
episcopul unit al Oradiei, Samuil Vulcan, a fost iniţiatorul mişcării, prin faptul că l-a 
sfătuit pe Ioan Creţa (fost Creţu), parohul Caransebeşului, că prin Uniaţie va avea un 
salariu mai bun şi va scăpa de duşmani. Astfel, cea de-a doua acţiune a început în mod 
sistematic, cu mai multe forme îndeplinite, cu precauţii şi măsuri de garanţie. Raportul 
are şi anexe, din care se poate deduce că părintele Creţa şi-a prezentat cererea la 
sfârşitul anului 1819. 

Vasile, episcopul Caransebeşului, „Episcopia Timişoarei”, în: BORom LVIII 

(1940), 5-6, p. 498-503, 

în 1865 românilor din Timişoara li s-a refuzat dreptul de a avea o episcopie 
printr-un rescript al împăratului de la Viena. Acesta prevedea ca cea mai mare parte a 
Nordului Banatului să fie supusă sub jurisdicţia bisericească a episcopului de Arad. 
Vechile mărturii istorice arată ca românii au avut la Timişoara o Mitropolie. încă din 
vremea lui Andrei Şaguna s-a dorit reînfiinţarea Episcopiei de Timişoara. Au mai 
existat încercări în acest sens în 1876 şi 1913. Se arată paşii care au dus la reînfiinţarea 

Episcopiei de Timişoara în data de 8 noiembrie 1939 şi se prezintă importanţa acestui 
fapt. 


Moisescu, Gheorghe I., „Note bibliografice. Cornean Nicolae «Monografia 
Eparhiei Caransebeş»”, în: BORom LIX (1941), 1-2, p. 81-82. Recenzie. 

Autorul înfăţişează şirul ierarhilor Caransebeşului, diferite aşezăminte ale 
acestei eparhii, dintre care amintim Seminarul care a fost înfiinţat la 1865 - şi 
bisericile din această eparhie. 

Primul episcop al Caransebeşului amintit de acte este Spiridon Stibiţa la 1695. 
El îşi avea reşedinţa la Vârşeţ. La 1829 cel care cârmuieşte Eparhia Caransebeşului 
este Maxim Manuilovici - român. Aflăm apoi că urmaşii acestuia au fost românii 
Ştefan Popovici şi Ignatie Vuia (1849). De la 1853 până la 1865, a funcţionat aici cel 
din urmă episcop sârb. După el au păstorit românii: Ioan Popasu (1865-1889), Nicolae 
Popea, Miron Cristea, Iosif Bădescu. 

Lupşa, Ştefan, dr. protoiereu, „Cotoşman Gh., «Episcopia Caransebeşului 
până în pragul secolului al XlX-lea», teză de doctorat la Facultatea de Teologie 
din Bucureşti. Caransebeş, 1941, 201 p”, în; BORom LIX (1941), 9-10, p. 577- 
581. Recenzie. 

Protoiereul Ştefan Lupşa prezintă în acest articol un rezumat al lucrării de 
doctorat a lui Cotoşman Gheorghe şi o critică a acesteia. 

Capitolul I cuprinde istoria politică a Caransebeşului şi istoria bisericească 
veche a Banatului Caransebeşului; 

Capitolul II se intitulează „Episcopia Caransebeşului în secolele XV-XVI”; 
Capitolul III se are titlul „Episcopia Caransebeşului în secolul al XVII-lea”; 
Capitolul IV menţionează „Episcopii Spiridon Stibiţa şi Isaia Diacovici”; 
Capitolele V-VI studiază biserica bănăţeană în perioada 1718-1739; 

Capitolul VII poartă titlul „Urmaşii lui Moise Stanoievici”; 

Capitolul VIII este dedicat episcopului Ioan Georgevici; 

Capitolul IX abordează personalitatea episcopului Vichentie Popovici. 

Cotoşman, Gh., icon. stav. dr., „Contribuţii la trecutul Mitropoliei Morisenei 
şi Timişorii”, în: MitrBan VIII (1958), 7-9, p. 137-156. 

în articolul de faţă sunt consemnate contribuţiile pe care şi le-au adus în 
desfăşurarea unor activităţi rodnice în cadrul Mitropoliei Banatului mitropoliţii Vasile 
I (1688) şi Vasile al II-lea (1690-1692), Iosif al III-lea şi Isaia Diacovici. între anii 
1688 şi 1700, datorită situaţiei istorice controversate de pe teritoriul Bantului, ţinut 
recucerit de turci, starea de criză este resimţită şi la nivel episcopal, respectiv 
mitropolitan. 

Articolul menţionează păstorirea ultimilor doi mitropoliţi români ai Timişoarei, 
Nicolae (1728-1744) şi Gheorghe (1745-1757), aduce informaţii documentare despre 
Episcopia Timişului între anii 1010-1030, despre mutarea mitropolitului de la 
Morisena la Mănăstirea Sfântul Gheorghe de la Oroslamos în 1030, transferată în 
1186 la Partoş şi apoi, la sfârşitul secolului la Timişoara, necunoscându-se din acest 
motiv numele mitropoliţilor. 

Cel dintâi mitropolit al Morisenei este cunoscut cu numele Constantin 
(înmormântat la Partoş), al doilea fiind Theodosie, trecut la cele veşnice în 1365. Se 
dă şirul mitropoliţilor de la anul 1400 până la 1700. Alte informaţii sunt despre 
mitropoliţii Timişoarei: Daniel al Lipovei (1563), Teodosie al Vârşeţului- 
Caransebeşului (1662), care s-au intitulat după numele localităţii de reşedinţă. 

Lupşa, Ştefan, icon., stav., dr., „Suprimarea Mitropoliei Banatului în urma 

războiului turco-austriac din 1683-1699”, în: MitrBan VIII (1958), 7-9, p. 183 - 

200. 

După paginile în care este conturată situaţia politică din Banat în perioada de 
după războiul turco-austriac dintre anii 1683-1699, sunt prezentate modificările 
impuse de pacea de la Karlovitz din 1699. în 1690, mitropolitul Isaia îşi alege ca 
scaun mitropolitan capitala Banatului, mutându-se ulterior la Caransebeş, scaun 
cumpărat cu 20 de galbeni de la Spiridon pe la anii 1701-1703. în 1704, înfiinţează 
Episcopia Aradului, articolul surpinzând consecinţele în plan bisericesc a păcii de la 
Karlovitz. 

Cotoşman, Gh., prof. dr., „Din trecutul bisericii Banatului”, în: MitrBan XI 

(1961), 1-4, p. 108-114. 

Biserica Banatului cunoaşte o perioadă mai critică între anii 1681 şi 1684, când 
ţinutul se află sub stăpânire turcească. în acest timp istoric, prin implicarea directă a 
episcopului Simeon al II-lea al Caransebeşului şi Vârşetului, şcoala gramaticească de 
aici a putut funcţiona normal, fiind redate cheltuielile acestei şcoli. Alte menţiuni 
despre episcop nu sunt prezentate, fiind consemnat doar textul unui pomelnic vechi de 
la Caransebeş, în care sunt înscrişi anii între care a păstorit episcopul Simeon. Se 
menţionează că în 1681 Mănăstirea Mrăcunea (Mraconia) a fost arsă de către turci. 

Referitor la episcopul Isaia al Caransebeşului şi Vârşetului (1684-1686), aflăm 
din acelaşi pomelnic vechi de la Caransebeş că episcopul este aceeaşi persoană cu 
Isaia Diacovici. Sunt consemnate relaţiile lui cu patriarhul de la Ipec, Arsenie III 
Cernoievici, textul fiind însoţit de o bibliografie cu 26 de titluri. 

Cotoşman, Gheorghe, prof. dr., „Syngheliile sau gramatele Mitropoliei 

Banatului”, în: MitrBan XVI (1966), 4-6, p. 307-338. 

Cuprinsul acestei lucrări conţine informaţii referitoare la cele mai vechi 
„synghelii” sau „gramate” ale Mitropoliei Banatului care s-au păstrat: cea de la Arad 
din 1729 a episcopului Vichentie, redactată în limba română, cea a episcopului Ioan de 
la Caransebeş, din 1756 şi cea a mitropolitului Gheorghe de la Timişoara din 1757. 
Ele sunt mărturii importante pentru faptul că la Timişoara, în 1757, mai exista scaunul 
mitropolitan, la Caransebeş în 1756 mai exista scaunul episcopal, iar în 1785, deşi 
reşedinţa episcopală era mutată la Vârşeţ, totuşi episcopii continuau să se numească şi 
„de Caransebeş”. Autorul reproduce integral textele „syngheliilor” tipărite între anii 
1787-1864. 

Păcurariu, M., pr. prof., „Mănăstirile Ortodoxe Române din Transilvania şi 

Banat în secolul al XVIII-lea”, în: BORom XCIII (1975), 1-2, p. 208-213. 

Articolul consemnează informaţii referitoare la realizările majore arhitecturale 
ale mănăstirilor ortodoxe române din Transilvania şi Banat din secolul al XVIII-lea. 
Câteva dintre aceste biserici sunt Densuş, Strei, Sântămăria Mare, Cetatea Colţului, 
Ostrovul Mare, Sâmpetru, Nucşoara, Peşteana, Sălaşul de Sus, Roşcani, Zlatna, 
biserica de la Vad, Ciceu, Mihăieşti şi Cetatea de Baltă. Dintre mănăstiri s-au remarcat 
Mănăstirea Prislop, Mănăstirea Râmeţ, Mănăstirea Lancrăm, Mănăstirea Topliţa, 
Mănăstirea Plosca, Mănăstirea Sfântul Mihail din Peri şi cea de la Sâmbăta de Sus. 
Tot de aici aflăm informaţii despre organizarea acestor mănăstiri şi despre activităţile 
desfăşurate aici. 

Arădeanul, Eugen, „Contribuţii la istoria străveche a Episcopiei Aradului”, în: 

MitrBan XXVIII (1978), 4-6, p. 215-226. 

în studiul de mai sus sunt centralizate toate informaţiile extrase din operele 
narative, legende, din descoperirile monetare şi arheologice, referitoare la istoria zonei 
din care face parte Episcopia Aradului. 

Este amintită şi legenda Sfântului Gerard, se menţionează ducatul lui Athum şi 
cronica lui Anonymus, despre cetatea Morisena, cunoscută mai târziu cu numele de 
Cenad etc. 

Bănescu, Marcu, prof. dr., „Monografia Mitropoliei Banatului”, în: MitrBan 

XXVIII (1978), 4-6, p. 314-319. 

Prezentare bibliografică 

Pentru prezentarea monografiei Mitropoliei Banatului sunt utilizate lucrări ce 
conţin 55 de planşe şi 81 ilustraţii. în primul capitol sunt analizate critic izvoarele 
istoriei Biserici Ortodoxe române din Banat, fiind surprins amănunţit istoricul acestei 
zone. Mănăstirea Hodoş Bodrog este clasificată ca cea mai veche mănăstire românească. 
Este consemnat anul 1552, când turcii ocupă Timişoara, Banatul împărţindu-se în două. 
Articolul prezintă istoricul Mitropoliei Banatului până la anul 1947. 

Vlăduceanu, V., pr. dr., „Valoroase monumente de artă bizantină în Banat”, în 

BORom XCVI (1978), 9-10, p. 1096-1104. 

Vlăduceanu, Victor, pr. dr., „I. D. Suciu, Monografia Mitropoliei Banatului, 

Precuvântarea de Nicolae, Mitropolitul Banatului”, în BORom XCVII (1979), 9- 

12, p. 1282-1284. 

Dogaru, Maria, „Un izvor istoric inedit: stema Episcopiei Aradului”, în 

BORom XCIX (1981), 3-4, p. 357-361. 

în compoziţia acestui blazon se află următoarele elemente: într-un scut oval cu 
marginea inferioară ascuţită, un edificiu religios cu două turnuri înalte şi o poartă, 
văzut din faţă. Scutul timbrat de mitră este susţinut de doi lei afrontaţi, în dreapta 
mitrei se află cârja, iar la stânga sa crucea. în partea inferioară s-a inclus într-un 
medalion rotund, un corb cu inel în cioc. Şirul de mătănii pornind din centrul flancului 
dextru şi senestru al scutului înconjoară medalionul cu pasărea specificată. Prima 
apariţie a acestei compoziţii: un act din 7 decembrie 1842. Se face o analiză a 

elementelor prezente în stemă din perspectiva evoluţiei istorice a Bisericii Ortodoxe 
din Banat şi Transilvania. 

Dorobanţu, Petru, pr., „Mitropolia Banatului - 4 decenii de la reînfiinţare”, în 

BORom CVI (1988), 1-2, p. 90-97. 

Cherciu, Viorel, pr. lector, „înfiinţarea şi organizarea Episcopiei 

Caransebeşului”, în: AltBan IX (1998), 7-9, p. 168-199. 

Articolul cuprinde date despre înfiinţarea şi organizarea Episcopiei 
Caransebeşului. Se precizează faptul că, în 1750, episcopul Ioan Georgevici de 
Caransebeş este mutat la Vârşeţ, Episcopia de Caransebeş fiind reînfiinţată abia în 
1865, primind Diplomă de înfiinţare, primul episcop fiind Ioan Popascu. 

Sunt redate toate evenimentele secolului al XVIII-lea care au influenţat viaţa 
episcopiei. în material se aminteşte şi despre pământurile episcopeşti, despre acţiunile 
Consistoriului din anii ce au urmat reînfiiţării din 1865. Paginile 185-199 din text sunt 
dedicate unor tabele ce arată activitatea bisericească în Episcopia Caransebeşului în 
aniil865 şi 1866. 

Lupşici, Fănică, „Organizarea vieţii bisericeşti în Banat până la sfârşitul 

secolului XVIII”, în: AltBan XII (2001), 4-6, p. 148-155. 

Menţiunile făcute în acest articol se referă la organizarea vieţii bisericeşti în 
Banat până la sfârşitul secolului al XVIII-lea. în 1562, pentru prima dată, se extinde 
autoritatea episcoplui ortodox ardelean Sava Brancovici asupra Banatului de 
Caransebeş-Lugoj. Sunt aduse informaţii despre pătimirile lui Sava Brancovici, dar şi 
despre istoricul episcopiei Vârşeţului, înfiinţată la jumătatea secolului al XVI-lea. Se 
aminteşte că în 1700 Spiridon Stibica mută scaunul vlădicesc de la Vârşet la 
Caransebeş. 


III. 7. STUDII ŞI ARTICOLE DESPRE ISTORIA 
MITROPOLIEI ROMÂNE ÎN CUPRINSUL IMPERIULUI 

OTOMAN 

***, „înfiinţarea Mitropoliei pentru românii din Imperiul Otoman”, în: BORom 

XX (1896-1897), 8, p. 822-827. 

Din articol aflăm că sultanul Imperiului otoman a recunoscut românilor din 
Macedonia drepturi egale cu cele ale musulmanilor. O delegaţie a românilor din 
Macedonia a făcut o cerere către acesta prin care i-a solicitat dreptul de a avea o 
Mitropolie a lor. Sultanul a acceptat iar Antim a fost ales mitropolit al românilor din 
Macedonia. Autorul aminteşte apoi despre şcolile confesionale şi prezintă 
comunicarea ministrului de externe, C. I. Stoicescu, făcută în Senat, prin care le aduce 
la cunoştinţă senatorilor evenimentul înfiinţării Mitropoliei românilor din Imperiul 
Otoman. 

G., „Cuvântul lui Dumnezeu în graiul naţional. O Mitropolie Românească în 

Imperiul Otoman”, în: BORom XX (1896-1897), 10, p. 1004-1021. 

Autorul arată că diaconul Coresi este cel dintâi care a tipărit cărţi în limba 
română. în Moldova, Varlaam şi Dosoftei au tradus cărţi bisericeşti, iar domnii Matei 
Basarab şi Vasile Lupu au făcut demersuri pentru introducerea limbii române în cult. 

Se arată mai departe că domnul Matei Basarab a dat un hrisov prin care 
călugării greci au fost izgoniţi din mănăstiri şi prin care câteva mănăstiri închinate 
revin românilor. Domnul Vasile Lupu i-a favorizat pe greci iar apoi, în epoca 
fanariotă, limba greacă a devenit frecvent folosită. în secolul al XlX-lea, mitropolitul 
Veniamin Costache a susţinut folosirea limbii române în cult, Enăchiţă Văcărescu lasă 
ca „testament” urmaşilor săi creşterea limbii române, iar Gheorghe Lazăr ţine primele 
cursuri universitare în limba română. 

G., „Cuvântul lui Dumnezeu în graiul naţional. O Mitropolie Românească în 

Imperiul Otoman”, în: BORom XX (1896-1897), 12, p. 1101-1121. 

în prima parte sunt prezentate date referitoare la formaţiunile româneşti de la 
Sud de Dunăre, polibca de deznaţionalizare la care au fost supuşi românii şi reacţia 
românilor din Macedonia la această politică. Mihail Boiagiu, în 1780, publică la Viena 
o gramatică în dialectul macedo-român. în partea a Il-a a articolului, autorul prezintă 
greutăţile pe care le-au întâmpinat românii din Macedonia în vederea obţinerii 
recunoaşterii drepturilor lor - de a avea şcoală şi Mitropolie în limba română. Aceste 
drepturi au fost recunoscute de către sultan. în 1864 se întemeiază prima şcoală 
românească în Macedonia. La Bucureşti s-a înfiinţat şcoala macedo-română condusă 
de arhimandritul macedonean Avrechie. 

Primul mitropolit al românilor macedoneni din Imperiul Otoman a fost ales 
Antim. El era de origine româno-albaneză. în finalul articolului sunt prezentate 
reacţiile pe care le-a stârnit înfiinţarea Mitropoliei române din Imperiul Otoman în 
presa greacă şi în România. 

IV. STUDII GENERALE DESPRE MĂNĂSTIRI ŞI 

SCHITURI 


IV. 1. STUDII GENERALE DESPRE MĂNĂSTIRILE ŞI 
SCHITURILE DIN ROMÂNIA 

Stratilat, D. G., „Notiţe istorice. Condiţiile mănăstirilor din România”, în: 

BORom VIII (1884-1885), 10, p. 801-805. 

Referitor la închinarea unei mănăstiri, D. G. Stratilat spune: „închinarea unei 
mănăstiri româneşti la alta de la locurile sfinte nu a fost niciodată o donaţie a unei 
mănăstiri la aceea, ci numai o punere sub supremaţie religioasă şi apărare morală de 
către mănăstirile de la locurile sfinte, cu condiţia de a le trimite un ajutor pecuniar şi 
acela numai când va fi cu putinţă, iar nu a le da dreptul de proprietate pe averile 
mănăstireşti mobile şi imobile”. 

Autorul afirmă că prima mănăstire închinată în condiţiile de mai sus a fost 
Mănăstirea Butoiul, prin hrisovul lui Vlad Ţepeş. Se aminteşte apoi despre mănăstirile 
închinate ilegal între care amintim: în Ţara Românească - Nucet, Bucovăţ Comana, 
Roaba, Jitia, Mănăstirea Sfinţilor Apostoli, Sfântul Gheorghe Nou şi Zlătari, iar în 
Moldova - Bistriţa, închinată de doamna Safta prin actul din 1687, şi Galata, închinată 
prin hrisovul din 1617 a lui Radu domnul Moldovei. Sunt enumerate mănăstirile care 
au fost închinate fără consimţământul ctitorilor sau al moştenitorilor lor - Radu Vodă, 
Căluiul, Sfântul Ion din Bucureşti, Vintilă Vodă, închinată cu acte false de către 
călugării greci, Snagov, Sfântul Gheorghe din codrul Herţii, Schitul Spirea. în finalul 
articolului sunt enumerate mănăstirile care, în urma hrisovului din 1639 al domnului 
Matei Basarab, au fost „desînchinate”. 

G., „Literatura bisericească. «Istoricul a 40 de biserici din România», de Pr. 

Marin Dumitrescu de la biserica Sf. Ion din Bucureşti”, Bucureşti, 1899”, în: 

BORom XXIII (1899-1900), 2, p. 230. Recenzie. 

Lucrarea cuprinde istoricul a 40 de biserici şi mănăstiri din ţară. 

G., „Bibliografie. «Calendar bisericesc ortodox pe anul bisect 1900» tipărit de 

Protos. Sofronie Vulpescu”, în: BORom XXIII (1899-1900), 11, p. 1059. 

Calendarul, pe lângă multe altele, cuprinde şi un tabel cu numele şi prenumele 
superiorilor de mănăstiri din ţară, portretele Î.P.S. Iosif Gheorghian şi Î.P.S. Iosif 
Naniescu. 

Pocitan, V., pr., „Lăcaşurile monastireşti”, în: Consolatorul III (1900), 4, p. 

60-61. 

Articolul prezintă lucrarea lui Cesar Boliac despre mănăstirile din România. 
Fragmentul surprinde sentimentul de dragoste fierbinte pe care trebuie să o aibă 
fiecare român faţă de ţară şi biserica naţională. 

***, „Cronica bisericească. Monumentele istorico-religioase”, în: BORom 

XXVII (1903-1904), 4, p. 416-417. 

în articol este prezentată o situaţie generală a monumentelor religioase. Aflăm 
astfel că: - s-a restaurat biserica de la Curtea de Argeş; în 1904 vor fi sfinţite bisericile 
Trei Ierarhi şi Sfântul Nicolae Domnesc din Iaşi; în curând vor fi gata biserica Sfântul 
Dumitru din Craiova, vechea Mitropolie din Târgovişte; au fost alocate importante 
sume pentru restaurarea catedralei din Bucureşti, a bisericii Golia din Iaşi şi a 
bisericilor lui Ştefan cel Mare din Popăuţi, Dorohoi şi Hârlău; sunt în curs de reparare 
mănăstirile: Căluiul, Govora, Arnota, Viforâta, Cotroceni ş.a. 

***, „Cronică, «Monăstirile în România», în: Candela XXII (1903), 7, p. 448. 

în articol este prezentată o statistică, întocmită la Bucureşti, din care se constată 
că în România existau, în 1903, 68 de schituri, chinovii şi mănăstiri, dintre acestea 45 
fiind populate (21 cu călugări, 24 cu călugăriţe). Cele mai populate erau Mănăstirea 
Văratec (400 de călugăriţe) şi Mănăstirea Neamţ-Secu (189 călugări). în toată ţara 
erau 1730 călugăriţe şi 653 călugări. 

G., „Literatura religioasă.” în: .BORom XXIX (1905-1906), 6, p. 607-611. 

Recenzie. 

Este vorba despre lucrarea „Inscripţii din bisericile României, adunate, adnotate 
şi publicate de Nicolae Iorga” fasc. 1-764, Bucureşti, 1905, Editura Minerva. în 
recenzie găsim reprodus un fragment din prefaţa lucrării mai sus amintite, în care se 
arată însemnătatea pisaniilor pentru istorie. De la autorul recenziei aflăm că în 1904 s- 
a descoperit veche pisanie a Mănăstirii Snagov. 

G., „Casa bisericii şi o expoziţie de lucruri manuale”, în: BORom XXXVI 

(1912-1913), 1, p. 60-67. 

în data de 2 februarie 1912 s-a ţinut o expoziţie cu diferite lucrări realizate în 
şcolile şi atelierele întemeiate sau susţinute de „Casa bisericii”. Din articol aflăm că în 
mănăstirile de călugăriţe au fost întemeiate ateliere meşteşugăreşti la: Agapia, Celic- 
Dere, Văratic. în continuare este înfăţişată cititorului opinia părintelui arhimandrit 
Visarion Puiu referitoare la munca în mănăstiri. Nifon, fostul stareţ al Mănăstirii 
Sinaia a făcut un studiu intitulat „Mănăstirile din România”, din care reiese că până la 
1864 existau în mănăstiri fabrici pentru torsul lânei, ateliere de pictură religioasă, 
ateliere de argintărie cartea conţinând şi unele propuneri pentru îmbunătăţirea calităţii 
activităţii din mănăstiri. 

în finalul articolului găsim cuvântarea rostită la deschiderea acestei expoziţii de 
către administratorul Casei Bisericii, Boroianu, referitoare la viaţa mănăstirească şi se 
dă un tabel cu mănăstirile care au avut exponate. 

Berechet, Şt., „Dovezi noi asupra secularizării averilor mănăstireşti”, în: 

BORom XLI (1922-1923), 14, p. 1041-1043. 

Toată lumea a fost de acord cu înlăturarea egumenilor greci din mănăstirile 
noastre. Autorul articolului nu poate admite însă ca, prin secularizare, să se smulgă de 
la sfintele lăcaşuri mijloacele de existenţă. Tot el se arată indignat de trimiterea 
bătrânului mitropolit Sofronie Miclescu la Mănăstirea Slatina. 

După aceea Ştefan Berechet pomeneşte despre o broşură intitulată „Situaţia 
bisericii ortodoxe şi a mănăstirilor din Moldova”, 1864. Se ştie faptul că fraţii Scribani 
au fost duşmani ai secularizării, ei editând o gazetă timp de şapte ani. Ştefan Berechet 
îl prezintă ca autor al broşurii amintite pe Filaret Scriban, aducând în sprijinul 
afirmaţiei sale două argumente şi anume: Filaret era un bun cunoscător al limbii ruse 
şi avea legături cu reprezentanţii bisericeşti din Rusia. In luna iunie a anului 1865, 
Filaret Scriban a trimis două scrisori consulului rus din Iaşi, prin care solicita 
intervenţia guvernului rus pentru apărarea Bisericii Române, ce se afla în situaţie 
dificilă datorită reformelor lui Alexandru Ioan Cuza. Reprezentantul Sinodului rus 
D.A. Tolstoi a trimis aceste scrisori mitropolitului Filaret al Moscovei, care la rândul 
său a trimis un răspuns. Un fragment din acest răspuns este redat în articol. în final, 
Ştefan Berechet arată că Filaret Scriban nu a fost un „rusofil fanatic” cum l-au 
caracterizat unii. 

Ilarion, „Viaţa Monahală: Mănăstirile”, în: Cronica Romanului II (1925), 3, p. 

72-73. 

Este continuat conţinutul articolului din Cronica Romanului I (1924), 3, p. 9-11, 
38-39. Administraţia superioară bisericească ar trebui să ia măsuri împotriva 
călugărilor şi să aibă respect în ceea ce priveşte rânduielile mănăstireşti. Părintele şi 
stareţul să nu lipsească din mănăstire, de la ascultare şi rugăciune. 

Ilarion, „Viaţa monahală. Stareţul”, în: Cronica Romanului II (1925), 4, p. 104- 

106. 

Stareţul este părintele şi conducătorul mănăstirii, lui îi este încredinţată întreaga 
avere, el este o persoană morală, la fel cum este şi aşezământul ce-1 conduce, nefiind 
suficient ca stareţul să fie priceput la toate, el trebuie să fie o pildă a curăţiei morale. 
Acesta nu va lipsi niciodată de la rugăciuni, fiind icoana vie a călugărilor şi a 
mănăstirii. 

Ilarion, „Viaţa monahală. Călugării”, în: Cronica Romanului II (1925), 5, p. 

166-169. 

Obştea mănăstirilor este constituită din călugări, fără aceştia nu poate exista o 
mănăstire sau un schit. Nu oricine poate să fie călugăr, trebuie să îndeplinească 
anumite condiţii, dintre care, cea mai importantă, este dragostea pentru viaţa 
creştinească. Hotărârea îmbrăţişării chipului îngeresc nu se face cu uşurinţă. 

în Egipt, la Teba, asprimea cea mai mare era faţă de primirea recruţilor în viaţa 
monahală, pe când în Asia, Palestina şi în Arabia, rânduielile erau altele în această 
privinţă. Sunt prezentate şi alte aspecte ale vieţii călugărilor. 


207 



Ilarion, „Viaţa monahală. Activitatea călugărilor”, în: Cronica Romanului II 

(1925), 6, p. 197-199. 

Activitatea călugărilor constă în rugăciune. Viaţa obştească este o viaţă plină de 
încurajări spre fapte bune, căci fără rugăciune călugărul este ca un peşte pe uscat, iar 
fără activitate este unealta vrăşmaşului. îndeletnicirile călugărilor sunt meditaţiile şi 
rugăciunea. Monahismul s-a numit gloria Bisericii lui Hristos deoarece, când doctrina 
era ameninţată de rătăciri, monahii au apărat-o. Patericul este plin de pildele cele mai 
frumoase. 

Ilarion, „Viaţa monahală. Reorganizarea mănăstirilor”, în: Cronica Romanului 

II (1925), 8, p. 285-289. 

Articolul precizează faptul că mănăstirile şi schiturile nu sunt lipsite de 
rânduială, dar există unele ce au o mai slabă organizare, din pricina sărăciei materiale, 
morale şi culturale. în trecut, mănăstirile şi schiturile erau mândria ţării şi a neamului 
românesc. 

Un exemplu prezentat în articol este Mănăstirea Bogdana, din judeţul Bacău, 
unde a fost reparată biserica, corpul de chilii şi s-au făcut alte îmbunătăţiri în ceea ce 
priveşte gospodăria mănăstirii. Organizarea mănăstirilor se face după rânduielile date 
de Sf. Vasile cel Mare, la fel dezvoltându-se şi schiturile. 

Ilarion, „Viaţa monahală. Organizarea materială a mănăstirilor”, în: Cronica 

Romanului II (1925), 9, p. 321-323. 

Organizarea mănăstirilor se împarte în două: organizare materială şi spirituală. 
Articolul surprinde informaţii despre aceste două aspecte ale vieţii monahale. 

Ilarion, „Viaţa monahală. Organizaţiunea spirituală a mănăstirilor”, în: Cronica 

Romanului II (1925), 10, p. 358-359. 

Organizarea spirituală a mănăstirilor constă în respectarea rânduielilor date de 
Sf. Vasile cel Mare. Se aminteşte că monahii sunt persoane ce îi ajută pe cei nevoiaşi, 
şi că Dumnezeu îi ajută pe călugări să lupte împotriva ispitelor şi păcatelor. 

Pascu, V. I, preot, „Călugării ca colportori de cărţi bune în popor”, în: Cronica 

Romanului II (1925), 10, p. 368-369. 

Se argumentează faptul că prin intermediul călugărilor se poate extinde cultura 
în popor. 

***, „Ştiri. Mănăstiri date studenţilor”, în BORom L (1932), 2, p. 184. 

Articolul aduce în discuţie măsura luată de Ministerul Cultelor, care vrea să 
transforme aşezămintele bisericeşti fără călugări în locuinţe pentru studenţi. Astfel, au 
fost însărcinaţi cu această cercetare profesorii Iulian Teodorescu şi părintele Ioan C. 
Popescu Mălăeşti. Chestiunea ridică multe semne de întrebare şi de împotrivire, căci 
mănăstirile chiar nelocuite, rămân aşezăminte bisericeşti. 

***, „Ştiri. Mănăstirile care ard”, în: BORom L (1932), 3, p. 284-285. 

Cronica de faţă aduce în discuţie problema arderii multor mănăstiri, din cauza 
neglijenţei. Se precizează că mănăstirile trebuie înzestrate cu pompe de stingere, 
articolul făcând un inventar succinct al lăcaşurilor căzute pradă incendiilor în ultimul 
an, printre care figurează Turnu şi Cernica. 

Bonteanu, Theodosie, arhim., „Dreptul şi proprietatea Mănăstirilor noastre” 
în: Viaţa Monahală I (1933), 3, p. 88-93. 

Articolul condamnă felul cum s-a procedat cu averile bisericeşti în 1862 
considerându-se că acest act a fost cerut de împrejurările politice. Se aminteşte şi de 
problema luării din mănăstiri a sfintelor odoare şi trimiterii lor la Moscova în 1917, în 
ideea salvării acestora.. Articolul conţine trei imagini. 

Bonteanu, Theodosie, arhim., „Monahismul şi legea bisericească din 1925”, 
în: Viaţa Monahală I (1933), 5, p. 151-155. 

Sunt amintite în acest articol prevederile legii bisericeşti din 1925: toate 
mănăstirile din România au fost declarate „persoane morale”, putând încheia procese 
verbale, schiturile nefiind încadrate în acelaşi regim; călugării sunt puşi sub autoritatea 
chiriarhilor locali, care au rolul de a conduce părinteşte spre mântuirea sufletească, 
legea refuză dreptul de vot călugărilor în alegerile eparhiale. Sunt analizate aceste 
prevederi, stabilindu-se toate aspectele neclare, cerându-se ca legea bisericească să fie 
revăzută cu următoarele prevederi: 1. schiturile de sine stătătoare să fie socotite 
persoane morale; 2. respectarea autorităţii de conducere a mănăstirilor fără amestec 
din partea chiriarhilor; 3. în aplicarea pedepselor pentru călugării care au săvârşit 
greşeli, să se constituie un pretoriu compus din persoanele bisericeşti, de preferinţă 
persoane călugăreşti, care să-i judece; 4. să se reglementeze felul pedepselor, 
excluderea din monahism să se aplice numai în cazuri extrem de grave; 5. averea 
călugărilor ce o posed în mod legal cât trăiesc să fie inalienabilă; 6. să se dea dreptul 
de vot călugărilor în adunări eparhiale; 7. ierarhia bisericească să protejeze 
monahismul; 8. să se dea posibilitatea studiului călugărilor; 9. studenţii călugări să fie 
călăuziţi spiritual la studii de către duhovnici cu viaţă înaltă. Articolul conţine trei 
fotografii. 

D., Şt. P., „Note bibliografice. Grigoraş N. «O ctitorie a lui Matei Basarab în 
Ardeal - din raporturile târgurilor moldoveneşti cu mănăstirile în epoca 
fanariotă.» în Buletinul nr.l al Institutului de Istoria Românilor A.D. Xenopol, 
Iaşi, 1941, p. 15-26”, în: BORom LX (1942), 1-4, p. 113. Recenzie. 

Mănăstirile au avut deseori procese cu târgoveţii moldoveni. Pentm acoperirea 
unor nevoi elementare, mănăstirile primeau din veniturile târgurilor: ceară, tămâie şi 
însemnate sume de bani. 

Berechet, Şt., „Biserica şi domnia în trecutul românesc.” în: BORom LXIII 
(1945), 9, p. 424-442. 

Domnul conducea ţara ajutat de ierarhi. Biserica ajuta judecata domnească. 
Clericii îndeplineau şi funcţiile de notari şi grefieri. Clerul întocmea actele de 
căsătorie ale enoriaşilor şi testamentele celor ce se aflau în pragul de a trece la cele 

veşnice. Mitropolitul Antim Ivireanu, în „Capetele de poruncă” (1714), dă clericilor 
câteva lămuriri asupra încheierii unor asemenea acte, spre a fi potrivite cu cerinţele 
Pravilei. 

Mitropolitul Iacob Putneanu îi cere lui Matei Ghica să dea un hrisov cu privire 
la condiţiile încheierii unui contract între două părţi. Mitropolitul, episcopii şi 
egumenii aveau drept de judecată asupra celor aflaţi pe moşiile lor. Autorul articolului 
arată că Biserica era mijlocitoarea păcii şi prezintă câţiva ierarhi care au mijlocit pacea 
între cele două state româneşti: mitropolitul sârb Maximian a mijlocit pacea între Radu 
cel Mare şi Bogdan, fiul lui Ştefan cel Mare; la 1644 mitropolitul Varlaam al 
Moldovei a mers la Târgovişte pentru a-1 împăca pe Vasile Lupu cu Matei Basarab; 
mitropolitul Misail al Moldovei a aplanat un conflict între domnul Constantin Duca şi 
Constantin Brâncoveanu. 

Mulţi dintre ierarhii români au fost trimişi şi în misiuni diplomatice peste hotare 
astfel: mitropolitul Moldovei, Ghedeon, a fost trimis la Moscova de către domnul 
Gheorghe Ştefan pentru a încheia o alianţă cu ţarul Rusiei, mitropolitul Dosoftei al 
Moldovei a fost trimis de către Ştefan Petriceicu la Moscova, arhimandritul 
Vartolomei Măzăreanu a fost de două ori în Rusia, P.S. Melchisedec al Romanului a 
fost trimis în 1868 la Sankt Petersburg cu o scrisoare de la Carol I trimisă către ţarul 
Alexandru al II-lea. 

Biserica a fost promotoarea şcolii: existau şcoli în mănăstiri, de miniaturi, de 
cântăreţi etc. Domnia restabilea disciplina în viaţa bisericească - Mihai Viteazu a 
convocat un Sinod la care au luat parte ierarhii ţării şi la care s-a dezbătut problema 
disciplinei în mănăstiri, iar în urma acestuia s-a luat hotărârea ca egumenii 
mănăstirilor să fie aleşi dintre pământeni. Domnul Vasile Lupu a stabilit criteriile după 
care să fie judecaţi clericii, cine îl poate judeca pe episcop, cine îi poate judeca pe 
călugări şi călugăriţe. Un alt caz în care domnia a intervenit pentru a restabili ordinea 
în biserică, a fost după fuga mitropolitului Dosoftei al Moldovei în Polonia în 1686 şi 
a mitropolitului Antonie în Rusia. 

Din articol mai aflăm că cei care ctitoreau biserici sau mănăstiri numeau 
egumenii şi preoţii ctitoriilor lor. Ctitorii aveau drept de proprietate asupra ctitoriilor 
lor. De exemplu, inscripţia Schitului Cobia arată că Badea ctitorul îşi rezervă dreptul 
de a numi ca egumen pe cine doreşte pentru schitul său. Tot referitor la drepturile 
ctitoriilor sunt prezentate şi câteva documente referitoare la Schitul Pârveşti din jud. 
Tutova. De la autor mai aflăm că mulţi boieri, înainte de a trece la cele veşnice, se 
călugăreau şi îşi lăsau toată averea ctitoriilor lor. Este prezentat ca exemplu Teodosie, 
ctitorul Mănăstirii Aninoasa - pisania din 1677 a acestei mănăstiri prezentând pe scurt 
viaţa lui. 

Revenind la coordonatele bisericii şi ale domniei în trecut se accentuează că 
Biserica era păstrătoarea modelelor unităţilor de măsură ale statului - pe peretele 
bisericii Sfântul Nicolae Domnesc din Iaşi exista o astfel de unitate de măsură, de 
asemenea şi pe unul dintre pereţii bisericii Sfântul Dimitrie din Orhei etc. în acelaşi 
timp, Biserica era arhiva de păstrare a actelor vechi ale ţării. Regulamentul Organic 
conţinea o hotărâre, prin care se cerea Principatelor să-şi înfiinţeze o „arhivă de stat”. 
Până atunci documentele erau ţinute în Mitropolie. Sunt prezentate cazuri în care 
actele Mitropoliei s-au pierdut. Mitropolitul Dosoftei al Moldovei, în fuga sa din 1686, 

a luat moaştele Sfântului Ioan cel nou de la Suceava şi toate actele Mitropoliei; 
mitropolitul Dionisie Lupu a încredinţat 30 de lăzi cu obiecte preţioase ale Mitropoliei 
consulatului austriac din Bucureşti, lăzi care s-au pierdut. 

Stoicescu, N., „Monumentele Ţării Româneşti şi Moldovei acum un secol: 
biserici şi mănăstiri”, în: MitrOlt XXI (1969), 11-12, p. 913-934. 

Monumentele care fac subiectul acestor pagini sunt: 

a) Schitul Aluniş-Buzău - construit de doi ciobani pe vremea lui Negru Vodă; b) 
Mănăstirea Babele-Vlaşca - este redată legenda clădirii mănăstirii; c) Ruinele 
Mănăstirii Boldovineşti din Ciolăneşti, Teleorman; d) Mănăstirea Bârnova din Iaşi; e) 
Mănăstirea Bistriţa de Neamţ - sunt descrise mormintele din interior; f) Schitul 
Bodeşti-Vâlcea; g) Mănăstirea Bradu din Buzău - făcută de Radu Mihalcea; h) Schitul 
Budişteni-Muscel - cu praznicul pe 8 noiembrie şi 15 august; metoc al Mănăstirii 
Cotroceni; i) Mănăstirea Caşin - ctitorie a lui Gheorghe Ştefan; j) Schitul Cheia- 
Iezerul - din Vâlcea, cu bisericuţa făcută de Sfântul Antonie; k) Mănăstirea Cotmana 
- din Vâlcea. 

Mai aflăm preţioase informaţii despre mănăstirile Coşula, Cozia, Crasna-Dolj, 
Dobrovăţ, Gura Motrului, Măxineni-Râmnicu Sărat, Putna, Pinu Vechi - Buzău, 
Probota, Războieni -Neamţ şi despre alte 430 de ruine ale unor monumente religioase. 

Voicescu, Constantin, pr., „Nicolae Stoicescu, «Repertoriul bibliografic al 
localităţilor şi monumentelor medievale din Moldova, Direcţia Patrimoniului 
Cultural Naţional, Biblioteca monumentelor istorice din România», Bucureşti, 
1974, 988 p”, în: BORom XCIII (1975), 5-6, p. 788-789. 

Recenzia de faţă a pr. Constantin Voicescu oferă date despre lucrarea lui 
Nicolae Stoicescu, care cuprinde lista localităţilor şi monumentelor medievale din 
Moldova cu scurte prezentări, documentaţie şi bibliografie consistentă pentru fiecare 
subiect din listă. 

Creţeanu, Radu, „Revista «Monumente istorice şi de artă» nr. 2/1974, 96 p.+ 
numeroase planuri şi ilustraţii”, în: BORom XCIII (1975), 5-6, p. 789-792. 

Se prezintă un număr al revistei „Monumente istorice şi de artă” în care apar 
apar următoarele articole: „Mănăstirea Văcăreşti” semnat de Liviu Rotman, urmat de 
expunerea arhitectei Liana Bilciurescu, „Legenda eroului de frontieră” în pictura 
medievală din Transilvania de Vasile Drăguţ, „Noi puncte de vedere asupra vechimii 
şi etapelor de construcţie ale bisericii mitropolitane din Târgovişte” semnat de 
arhitectul Cristian Moisescu, „Pictura bisericii Sfântul Ioan din Delniţa” de Mircea 
Iliescu, „Trei pisanii din epoca lui Matei Basarab” de Tereza Sinegalia, „Observaţii şi 
propuneri cu privire la cercetarea picturilor” de Matei Lăzărescu, „Biserica 
românească din Sănduleşti-jud. Cluj” de Ioana Cristache-Panait şi arh. Marinei Daia, 
„Un exemplu de urmat” de Efremov, „Catalogul Colecţiei de artă religioasă veche a 
Arhiepiscopiei Timişoarei şi Caransebeşului” de pr. Ion B. Mureşianu şi alte câteva 
materiale. 

Dură, Ioan V., drd., „Ştiri despre Ţările Române în «Istoria Patriarhilor 
Ierusalimului» a patriarhului Dositei al Ierusalimului” în: StTeol Seria a Il-a, 
XXVIII (1976), 1-2, p. 120-129. 

Patriarhul Dositei al Ierusalimului n-a apucat să-şi publice „Istoria” şi a lăsat 
această sarcină nepotului său, Hrisant Nottara. O va face la Bucureşti începând cu 
1715. Nu se ştie exact tipografia. Pentru istoria noastră importante sunt cărţile 11 şi 12 
şi cap. 5 şi 6 din cartea 13, în care avem informaţii despre Mănăstirea Gruia, sau 
Gruiu, din judeţul Ilfov, închinată Patriarhiei de Ierusalim (aprox. 1579-1608); despre 
Sinodul de la Iaşi din 1642 şi rolul domnului Vasile Lupu; despre ajutorul dat de 
Vasile Lupu patriarhului ecumenic Partenie cel Bătrân, în schimbul moaştelor 
Cuvioasei Parascheva; despre sprijinul acordat patriarhului Teofan al IlI-lea al 
Ierusalimului (1608-1644); despre faptul că în 1645 mănăstirile din Iaşi: Galata, 
Barnovski, Sf. Sava, Nicoriţa erau închinate Sf. Mormânt, iar în 1673 sunt închinate la 
Sf. Mormânt mănăstirile Călui şi Unghereni. 

Ivan, I., diac., „Monahi transilvăneni vieţuitori în mănăstirile din Moldova”, în: 
MitrMold LIV (1978), 9-12, p. 726-740. 

Acest studiu privind monahii transilvăneni din mănăstirile moldoveneşti 
debutează cu o prezentare generală a monahismului pe teritoriul locuit de români şi a 
rolului jucat de mănăstiri în trecutul Bisericii Ortodoxe Române. Aflăm despre unele 
dintre cele mai vechi complexe monahale, cum a fost cel de la Murfatlar şi despre 
Mănăstirea Sfântul Ioan Botezătorul de la Morissena. Autorul se opreşte apoi asupra 
lăcaşurilor moldoveneşti în care şi-au găsit adăpost credincioşii ortodocşi români şi 
monahii din Transilvania. Cu ocazia descrierii vieţuirii şi a activităţilor acestor 
călugări în mănăstirile şi schiturile din Moldova, autorul realizează şi o foarte scurtă 
prezentare a fiecărui lăcaş enumerat, cu data întemeierii sale. 

Chilea, Sebastian, pr. prof., „Ieromonah Ioanichie Bălan, «Pateric 
Românesc», Ed. IBMBOR, Bucureşti, 1980, 735 pag”, în: Ort XXXIII (1981), 
3, p. 467-470. 

Recenzie la „Patericul Românesc”, carte ce cuprinde viaţa şi cuvintele unor 
cuvioşi părinţi ce s-au nevoit în mănăstirile româneşti în sec. XIV - XX. 

Mihoc, Vasile, pr. asistent, „Ieromonah Ioanichie Bălan, «Vetre de sihăstrie 
românească, sec. IV-XX», tipărită cu binecuvântarea Preafericitului Iustin, 
Patriarhul Bisericii Ortodoxe Române, Editura Institutului Biblic şi de Misiune 
al Bisericii Ortodoxe Române, Bucureşti, 1982, 575 p.”, în: MitrArd XXVIII 
(1983), 1-2, p. 116. 

Recenzie făcută lucrării ieromonahului Ioanichie prezentând vetre sihăstreşti şi 
sihăstrii din secolele IV-XX. Cuprinde: prefaţă, introducerea şi cele două părţi: prima 
cu cele 24 de vetre sihăstreşti şi 170 de sihăstrii, împărţite pe regiuni geografice şi cea 
de a doua cu tabele analitice: cu monahii şi aşezările de la Muntele Athos şi de la 
Lacurile Sfinte, apoi un tablou cronologic şi unul numeric cu mănăstirile şi schiturile 
din România. 

Munteanu, Vasile, pr. ic., „Organizarea mănăstirilor româneşti în comparaţie 
cu cele bizantine (până la 1600)” în: StTeol, Seria a Il-a, XXXVI (1984), 1-2, p. 
14-92. 

Teză de doctorat, partea I, în care găsim informaţii despre apariţia 
monahismului românesc şi cel bizantin, informaţii despre călugării români duşi la 
Athos încă din sec. al XH-lea, „păstori vlahi se apropie de Athos cu turmele şi unii se 
călugăresc”, monahismul în Dobrogea, dezvoltarea sa până în sec al XVI-lea, se face 
comparaţia între dreptul ctitoricesc roman şi cel bizantin, despre regimul juridic 
mănăstiresc, despre viaţa şi structura monahală. 

Munteanu, Vasile, pr. ic., „Organizarea mănăstirilor româneşti în comparaţie 
cu cele bizantine (până la 1600)” în: StTeol, Seria a Il-a, XXXVI (1984), 1-2, p. 
169-231. 

Teză de doctorat, partea a Il-a, ce aduce informaţii despre patrimoniul 
călugăresc, diferite aşezămintele monastice şi categoriile sociale ale vremii, despre 
asistenţa socio-medicală, cultura, arta şi spiritualitatea în mănăstiri până la anul 1600. 

Mateescu, Tudor şi Ciucă, Marcel, „Mănăstirile din Ţara Românească şi 
Moldova ca locuri de depunere a documentelor”, în: MitrOlt XXXVII (1985), 
5-6, p. 445-451. 

Articolul enumeră o serie de mănăstiri din Moldova şi Ţara Românească, în 
care au fost depuse documente spre păstrare: Bistriţa, Bisericani, Tismana, Neamţ. 
Secu, Horezu etc. 

Drăgulin, Gheorghe I., pr., „Ieromonah Ioanichie Bălan, «Vetre de sihăstrie 
românească sec. IV - XX», Ed. IBMBOR, Bucureşti, 1982, 560-575 pag.”, în: 
Ort. XXXIX (1987), 2, p. 140-143. 

Recenzie, la lucrarea părintelui Ioanichie, ce cuprinde informaţii referitoare la 
apariţia şi dezvoltarea vieţii monahale româneşti în ţară şi străinătate. Prima parte 
conţine date istorice, geografice şi toponimice, iar cea de a doua studiază trecutul 
sihăstriilor româneşti din afara hotarelor ţării. 

Drăgulin, Gheorghe I., pr. dr., „Protosinghelul Ioanichie Bălan, «Pateric 
Românesc» (secolele IV - XX)”, ediţia a Il-a, Ed. Arhiepiscopiei Tomisului şi 
Dunării de Jos, Galaţi 1990, 704 p.”, în: Ort XLIII (1991), 2, p. 178-180. 

Recenzie la cea de a doua ediţie a „Patericului Românesc”, apărut cu noi date 
istorice, mai amănunţite, legate de mănăstiri, cu o mai strictă ordine cronologică şi 
aspecte noi legate de vieţile monahilor români. 

IV. 2. STUDII GENERALE DESPRE MĂNĂSTIRILE ŞI 
SCHITURILE DIN MUNTENIA, OLTENIA ŞI DOBROGEA 

Enăceanu, Ghenadie, protos., „Mitropolitul Ungrovlahiei Neofit I”, în: 
BORom II (1875-1876), 5, p. 315-327. 

Conform opiniei lui D. Lesviodacs, mitropolitul Neofit I a păstorit Mitropolia 
Ungrovlahiei între 1738-1754, însă autorul dă ca perioadă de păstorire 1741 sau 1742- 
1754. Se prezintă argumente în favoarea afirmaţiilor lui Lesviodacs: două hrisoave 
referitoare la dezrobirea ţăranilor, faptul că numele acestuia, Neofit I, apare în condica 
hirotoniilor din 1746, la care se adaugă documente lăsate chiar de mitropolit, notele 
sale de călătorie. 

în articol este redat manuscrisul în care sunt relatate călătoriile pastorale ale lui 
Neofit I prin ţară. Acest manuscris cuprinde două serii de note făcute în două călătorii 
prin ţară, una în 1746 şi alta în 1747. în aceste note, în care materia este împărţită după 
cărţi, găsim date cu privire la familiile boiereşti de pe timpul său, date cu privire la 
viaţa din Ţara Românească în secolul al XVII-lea şi date cu privire la biserici şi 
mănăstiri. în cartea I sunt menţionate: trecerea pe la câteva moşii ale Mitropoliei, 
vizitarea Mănăstirii Negoieşti ce a fost ctitorită de Matei Basarab la 1634, avea hramul 
Sfinţilor Arhangheli Mihail şi Gavril şi era închinată la Sfântul Mormânt; a Mănăstirii 
Comana, despre care se prezintă un mic istoric din care aflăm că: a fost ctitorită de 
Şerban vodă Basarab, are hramul Sfântul Nicolae, a fost închinată la Sfântul Mormânt 
de Nicolae Mavrocordat după care se face o descriere a împrejurimilor mănăstirii, a 
Schitului Babele, ce are hramul Naşterea Sfântului Ioan Botezătorul, ctitor fiind Vlad 
Basarab la 1493, a Mănăstirii Căscioarele, ctitorită la 1431 de boierul Neagu fiind 
ulterior închinată la Mănăstirea Pantocrator din Sfântul Munte. 

Enăceanu, Ghenadie, arhim., „Mitropolitul Ungrovlahiei Neofit I”, în: 

BORom II (1875-1876), 10, p. 632-640. 

în continuare este menţionată vizita mitropolitului Neofit I pe la unele moşii 
dintre care menţionăm Obislavele, Călineşti, în oraşul Piteşti, la Mănăstirea Curtea de 
Argeş. Despre aceasta din urmă aflăm că în biserică se aflau moaştele Sfintei Filoteia. 
Sunt redate viaţa şi martiriul Sfintei preluate din tradiţie şi se aminteşte de prezenţa 
aici a altor moaşte - capetele Sfinţilor Serghie, Vach şi Nifon. Mitropolitul Neofit I 
face un istoric al Mănăstirii Curtea de Argeş din care aflăm că a fost ctitorită de Radu 
Negru, hramul fiind Adormirea Maicii Domnului, adăugându-se şi o descriere a 
bisericii mănăstirii. 

Enăceanu, Ghenadie, arhim., „Mitropolitul Ungrovlahiei Neofit I”, în; 

BORom II (1875-1876), 12, p. 737-744. 

în articol sunt menţionate observaţiile autorului făcute între 1875-1876, cu 
privire la mănăstirile din Eparhia Râmnicului, pentru a se face o comparaţie între 
starea mănăstirilor la 1875-1876 şi cea de la 1746-1747. 

în cartea a Il-a a mitropolitului Neofit I sunt menţionate: vizitarea acestuia a 
Episcopiei Râmnicului şi a oraşului Râmnic. Cu această ocazie Neofit I aminteşte 
despre biserica de la Cetăţuia - zidită de mitropolitul Teodosie cu hramul Sfinţilor 
Arhangheli şi care este închinată Mitropoliei, biserica având la acea dată două mori şi 
mai multe moşii. După aceea se menţionează trecerea sa pe la Mănăstirea Cozia, 
ctitorită de Mircea cel Bătrân, unde sunt descrise inscripţia din exteriorul bisericii 
mănăstirii care prezintă ca dată eronată de ctitorire anul 1301 şi cea din interior, care 
prezintă ca dată de ctitorire anul 1386. Sunt descrise apoi chiliile, cele vechi, dinspre 

apus, fiind deja dispărute la 1875, biserica, bolniţa şi cele două paraclise ale Mănăstirii 
Cozia. 

Schitul Ostrov - ctitorit în anul493 de Neagoe Basarab şi Mănăstirea 
Fedelesciorul, care a fost începută în prima domnie a lui Grigorie Ghica şi terminată 
de Ghenadie, un ucenic al Vlădicii Varlaam, ce va ajunge egumenul Mănăstirii 
Argeşului la 1700 sunt ultimile popasuri ale lui Neofit amintite în această carte. 

Enăceanu, Ghenadie, arhim., „Mitropolitul Ungrovlahiei Neofit I”, în: 

BORom III (1876-1877), 1, p. 6-22. 

în cartea a IlI-a, mitropolitul Neofit I oferă informaţii despre: 

-capul Sfântului Mercurie; 

-trecerea pe la Mănăstirea Titireşci - despre care aflăm că a fost ctitorită de 
spătarul Mihail, are hramul Sfântul Ioan Hrisostom, iar la data acestei vizite nu era 
închinată; 

- Schitul Zlătioara - schit de maici ce are hramul Sfântul Nicolae; 

- Mănăstirea Govora - Neofit I face o scurta descriere a bisericii care are hramul 
Adormirea Maicii Domnului şi este redată pisania acesteia; 

- Mănăstirea Dintr-un Lemn - ce are hramul Naşterea Maicii Domnului. 
Mitropolitul Neofit I consemnează tradiţia ctitoririi mănăstirii, redă pisania acesteia şi 
menţionează icoana făcătoare de minuni a Maicii Domnului aflată în biserică. 

- Mănăstirea Surpatele - ce are hramul Sfinţii Arhangheli şi este mănăstire de 
maici. Un fapt foarte interesant aflăm din nota de subsol şi anume că la 1876 
mănăstirea era biserică de mir; 

- Mănăstirea Bistriţa - a fost ctitorită de Barbu Craiovescu în 1518 şi are hramul 
Adormirea Maicii Domnului. Mitropolitul Neofit I redă pisania mănăstirii şi o altă 
pisanie mai veche aflată în biserică, după care enumără câteva din odoarele mănăstirii 
şi prezintă moaştele aflate în biserica acesteia; 

- Mănăstirea Arnota - are hramul Sfinţilor Arhangheli, iar ctitorul a fost Matei 
Basarab, care este înmormântat aici. Este redată inscripţia de pe mormântul său, după 
care Neofit I redă hrisovul lui Grigorie Ghica, în care se arată că Matei Basarab a fost 
înmormântat în Târgovişte în Biserica Domnească, însă domnul Mihnea, datorită 
vremurilor de restrişte, a mutat osemintele lui Matei Basarab la Arnota şi, după aceea, 
enumără moaştele sau părticelele de moaşte aflate în biserica mănăstirii; 

- Mănăstirea Hurez a avut ctitor pe Constantin Brâncoveanu. Sunt redate: 
pisania din interiorul bisericii- notele de subsol redau inscripţiile de pe biserică, mai 
multe materiale referitoare la mănăstire şi inscripţiile găsite pe bisericuţele din 
împrejurimi; 

- călătoria la Stoiceni, metoc al Mănăstirii Hurez - despre care aflăm că are 
hramul „Schimbarea la Faţă”. 

Enăceanu, Ghenadie, arhim., „Mitropolitul Ungrovlahiei Neofit I”, în; 

BORom III (1876-1877), 5, p. 175-183. 

în capitolul IV al cărţii a doua, mitropolitul Neofit I relatează trecerea sa pe la: 

- Mănăstirea Vereş - despre care aflăm că are hramul Intrarea în Biserică a 
Maicii Domnului, ctitorul ei fiind Ivaşcu Golescu. Se redă pisania aflată în interiorul 
bisericii; 

- Mănăstirea Valea - ce are hramul Sfânta Treime, a fost ctitorită de Radu Vodă 
Paisie la 1534, iar la data trecerii lui Neofit I - 1746, era închinată la o mănăstire din 
Rumelia. Este reprodusă pisania bisericii. 

- Mănăstirea Aninoasa - cu hramul Sfântul Nicolae, ctitorul ei fiind Tudoran 
Aninoşanu, a fost înnoită de mitropolitul Ungrovlahiei Daniil. Neofit I redă pisania 
bisericii; 

- Mănăstirea Dolgopol (Câmpu-Lung) - ctitorită de Radu Negru la 1215, hramul 
ei fiind Adormirea Maicii Domnului. în timp, s-a ruinat şi a fost restaurată de Matei 
Basarab la 1636; sunt redate atât pisania din vremea lui Radu Negru, cât şi cea din 
vremea lui Matei Basarab, precum şi inscripţia de pe mormântul lui Nicolae 
Alexandru Voievod. Mitropolitul Neofit mai face şi o descriere a împrejurimilor 
mănăstirii, a bisericii mănăstirii şi a tablourilor votive aflate în biserică. 

Stratilat, D. G., „Notiţe istorice. Articol preluat din ziarul Binele Public”, în: 

BORom VIII (1884-1885), 2, p. 160. 

Articolul cuprinde date despre ctitorirea şi închinarea mai multor biserici şi 
mănăstiri: 

- Biserica Domniţa Bălaşa a fost zidită 1751; 

- Biserica Sf. Spiridon cel Nou a fost zidită la 1765; 

- Mănăstirea Bistriţa din Vâlcea a fost ctitorită în 1497 de Banul Barbu Basarab 
cu fraţii săi Pârvu Vornicu, Danciul Vornicul şi Radu Postelnicul, fiii lui Neagoe; 

- Mănăstirea Radu- Vodă a fost zidită şi înzestrată de Alexandru Vodă II apoi 
închinată de Şerban Vodă la Muntele Athos la anul 1613 de Radu - Vodă Mihnea; 

-Mănăstirea Cotroceni zidită şi închinată de Şerban Cantacuzino tot la Muntele 
Athos în 1682; 

- Mănăstirea Mărgineni a fost închinată la Muntele Sinai în 1731 de Nicolae 
Alexandru; 

- Mănăstirea Văcăreşti ridicată de Nicolae Mavrocordat, închinată la Sfântul 
Mormânt, înzestrată de acesta ilegal cu moşiile mănăstirilor Tânganu şi Drăgăneşti, 
închinate la Sfântul Mormânt la anii 1798 şi 1813 de domnii Gheorghe Hangerli şi Ion 
Gheorghe Caragea. Se mai aminteşte că Ianache Văcărescu unul dintre cei patru fii ai 
lui Enăchiţă Văcărescu a fost ucis la 15 August 1714, prin tăierea capului „înaintea 
ochilor sultanului”. 

Ghenadie al Râmnicului, „Introducere”, în: BORom al XH-lea (1888-1889), 9, 

p. 612-626. 

O serie de documente ale Episcopiei Râmnicului zapise, scrisori, cărţi de danie 
şi hrisoave, care conţin date relative la diferite evenimente istorice, precum şi date 
despre diferite familii boiereşti, au fost copiate, în perioada în care la păstorirea 
Episcopiei Râmnicului se afla Filaret, de către Dionisie, ecleziarhul episcopiei de 
Râmnic. Autorul articolului prezintă rânduiala după care s-a ghidat ecleziarhul 

Dionisie în copierea documentelor din „Condica Metoaşelor Sfintei Episcopii de 
Râmnic”. 

înaintea prezentării câtorva documente din condica amintită, P.S. Ghenadie 
înfăţişează o listă care cuprinde schiturile şi metoacele Sfintei Episcopii a Râmnicului, 
precum şi indicaţii referitoare la pagina unde se află documentele fiecărui stabiliment 
şi a fiecărei moşii. Schiturile şi metoacele Episcopiei Râmnic sunt: Schitul Sărăcineşti, 
Schitul Flămânda, Schitul Dobruşa, Schitul Crasna, Schitul Popânzăleşti, Tornăviţa 
(Târnăviţa), metocul Obedeanu din Craiova, metocul bisericii Maica Precista din 
Craiova (Biserica de la Dud), Schitul Recica şi metohul Gănescu din Craiova. în 
articol sunt prezentate trei documente. Primul cuprinde cartea închinării bisericii de la 
Dud din judeţul Craiova, biserică ce are hramul Adormirea Maicii Domnului şi a fost 
zidită de Gheorghe Hagi în 1766, Episcopiei de Râmnic. Documentele 2 şi 3 se referă 
la averea acestei biserici şi la familia ctitorului. 

***, „Mănăstirile româneşti”, în: BORom XIII (1889-1890), 6, p. 280-287. 

în articol este redat un catalog cronologic despre mănăstirile din Ţara 
Românească, făcut de protosinghelul Naum Râmniceanu, în 1837, la Mănăstirea 
Cernica. Acest catalog conţine date referitoare la: ctitorul mănăstirii, hramul ei şi 
câteva hrisoave cu daniile făcute de domnitori sau de boieri mănăstirii. în acest catalog 
sunt prezentate următoarele mănăstiri: Căldăruşani, Cernica, Râncăciov, Vieşorul, 
Snagov, Strehaia, Dealu, Sadova, Cozia, Arnota, Tismana, Bistriţa, Sinaia, 
Câmpulung, Motroco (Gura Motrului), Episcopia din Argeş, Mitropolia din Bucureşti, 
Episcopia Buzăului şi Episcopia Râmnicului. 

Ghenadie al Râmnicului, „Mitropolitul Ungrovlahiei Neofit I”, în: BORom 

XIV (1890-1891), 9, p. 718-724. 

în articol este prezentată cea de a doua notă a mitropolitului Neofit I făcută cu 
prilejul vizitei sale canonice din 1747. Acesta, în însemnările sale, menţionează 
trecerea sa pe la diferite moşii ale Mitropoliei, ale boierilor, trecerea sa prin oraşele 
Slatina, Piteşti, Târgovişte şi prin alte locuri. Cu prilejul inspecţiei sale canonice mai 
sunt menţionate vizitarea mănăstirilor: Găiseni (despre care aflăm ca are hramul 
Sfântul Nicolae şi că la 1747 mănăstirea nu era închinată), Râncăciov (ce are hramul 
Intrarea în Biserică a Maicii Domnului şi la acea vreme era neînchinată), Cotmeana 
(ctitorită de Mircea cel Bătrân), Glavacioc (ctitorită de Vlad Călugărul în 1496), 
Nucet, Dealul, Snagov, cât şi pe la schiturile: Greci (închinat Mitropoliei - se dau 
unele amănunte referitoare la moşiile acestui schit), Gălmeile sau Gâlmeiele (schit 
care era metoc al Mitropoliei) şi Schitul Rupturi (metoc al Mitropoliei). 

***, „Bibliografie. «Anuarul pe anul 1900 al Sfintei Episcopii a Râmnicului 

Noul Severin»”, în: BORom XXIII (1899-1900), 12, p. 1158-1159. 

Anuarul cuprinde: notiţe istorice despre Episcopia Râmnicului Noul Severin, 
şirul cronologic al episcopilor acestei eparhii, date despre: Seminarul din Râmnicu 
Vâlcea, despre şcoala de cântăreţi şi despre mănăstirile şi schiturile acestei eparhii. 

C., E., „Câteva notiţe privitoare la Tudor Vladimirescu”, în: BORom XXVII 
(1903-1904), 2, p. 189-193. 

Aceste notiţe au fost extrase de autorul articolului dintr-un manuscris. 

Din pomelnicul slugerului Theodor, din 1812, aflăm că Tudor Vladimirescu a 
ajutat schitul Cioclovina cu bani şi că duhovnicul său era ieromonahul Chiriac. După 
aceea, Constantin Erbiceanu prezintă trei istorioare despre mitropolitul Ungrovlahiei, 
Grigorie Dascălul, urmate de câteva note despre mitropolitul Dionisie Lupu. într-una 
din note se aminteşte şi despre egumenul Mănăstirii Tismana 

O altă notă se referă la pomelnicul lui Gavriil grămăticul, nepotul mitropolitului 
Dionisie Sevastis, în care apare un monah cu numele Daniil. Acesta din urmă a fost 
iconom al Mănăstirii Tismana, după care a plecat în Serbia şi a ajuns mitropolit. O altă 
notă se referă la „pomelnicul părintelui Dionisie Sevastis egumenul Mănăstirii 
Tismana şi al schiturilor Cioclovina, Biserica Veche din Cerneţi, Topolniţa, Valea cu 
Apă, Teiuşul, biserica din Vârful Cioclovinei, Scăunelul şi Schitul de pe Valea Pocru, 
la care se adaugă cel al Mănăstirii Silvaş şi al celei de peste Dunăre - Sfânta Troiţă”. 
Se pare că toate aceste mănăstiri şi schituri ţineau de Mănăstirea Tismana. O altă notă 
se referă la pomelnicul Sfântului Schit Cioclovina, din 1812, iar ultima notă se referă 
la pomelnicul P.S. Grigorie episcopul Râmnicului. 

Dobrescu, N., „Un document referitor la Biserica din Oltenia în timpul 
ocupaţiei austriece”, în: BORom XXVII (1903-1904), 7, p. 749-754. Cu text în 
limba germană. 

Este vorba despre un manuscris din 1725, care se afla în Biblioteca Muzeului 
din Budapesta şi care cuprinde o descriere a Olteniei în timpul ocupaţiei austriece. 
Manuscrisul are 300 de pagini şi 21 de capitole. El are titlul „Beschreibung der 
osterreichischen Wallachey” şi a fost scris de locotenentul Freiderich Scwanz von 
Springfels. în articol este reprodus capitolul, în care este descrisă în linii mari biserica 
din Oltenia. Din acest capitol aflăm cu ce se ocupau monahii, monahiile şi preoţii, care 
era nivelul lor intelectual etc. Tot în acest capitol sunt enumerate şi mănăstirile de 
monahi şi de monahii din Oltenia. 

Ca mănăstiri de monahi sunt amintite: Râmnic, Tismana, Căluiu, Polovragi, 
Arnota, Bistriţa, Arhanghel, Sercesineşti (Sărăcineşti), Titireşti, Govora, Cozia, Motru, 
Cetăţuia, Cerneţ, Brâncoveni, Sadova, Strehaia, Bumvez (?), Hotăranii, Stăneşti, 
Sydian, Hurez, Tintăreni (Ţânţăreni), Ciayareta şi Topolniţa, iar ca mănăstiri de 
monahii sunt amintite: Ostrov, Dintr-un Lemn, Surpatele şi Mammul. 

M., P., „Şapte biserici cu averea lor proprie.”, în: BORom XXVIII (1904-1905), 
3, p. 312-320. 

La începutul articolului se menţionează beneficiile legii pentru înfiinţarea şi 
organizarea „Casei Bisericii”. Prin „Casa Bisericii” mai multe mănăstiri erau la 1904 
în curs de restaurare: Agapia, Stavropoleos, Snagov, Văratic, Zlătari, Mitropolia din 
Bucureşti etc. După aceea se prezintă o dare de seamă asupra lucrării „Şapte biserici”, 
care a apărut sub îngrijirea „Casei Bisericii”. 


218 



Autorul descrie această lucrare şi reproduce prefaţa ei care a fost realizată de 
Petru Gârboviceanu. Lucrarea conţine note asupra şapte biserici cu averea lor proprie: 
din Bucureşti - Sfântul Spiridon Nou, Sfânta Vineri-Hereasca, Slobozia, Sfântul Ilie, 
Creţulescu şi din Craiova - Sfântul Ilie. în finalul articolului este prezentată nota 
asupra bisericii Sfântul Spiridon Nou - a fost începută de Scarlat Ghica, în 1766 şi 
terminată de fiul său Alexandru Scarlat Ghica la 30 septembrie 1768; între anii 1852- 
1858 a fost rezidită, în 1860 a fost sfinţită. Se prezintă şi câteva date referitoare la 
averea acestui sfânt lăcaş. 

M., P., „Şapte biserici cu averea lor proprie”, în: BORom XXVIII (1904-1905), 

8, p. 893-900. 

Sunt prezentate două note. Prima este despre biserica Creţulescu, zidită între 
anii 1720-1722 de vornicul Iordache Creţulescu şi doamna Safta, fiica lui Constantin 
Brâncoveanu. în 1747 s-a redactat diata care reglementează averea bisericii. Autorul 
prezintă bunurile bisericii mai sus amintite şi aminteşte de alţi ctitori din neamul 
Creţulescu - Stan Logofătul a zidit în 1647 o biserică în Târgovişte, Radu Creţulescu 
împreună cu fratele său, Pădure Postelnicul, au zidit, în 1669, o biserica cu hramul 
Sfântul Nicolae în satul Creţuleşti, pisania acesteia din urmă fiind reprodusă în articol. 

A doua notă se referă la biserica Sfântul Ilie din Craiova, ctitorită de vornicul 
Ilie Otetelişeanul, între anii 1710-1715. în finalul articolului găsim amănunte despre 
averea acestei biserici. 

D., S., „Inscripţii de la mănăstiri şi biserici”, în: Şcoala şi Biserica IX (1906), 7 

şi 8, p. 105-107. 

Sunt prezentate inscripţiile următoarelor mănăstiri şi biserici: biserica Sf. 
Niculae din Sf. Mănăstire Cernica (7116), Mănăstirea Cheia din judeţul Prahova 
(1835), Mănăstirea Suzana (1740), biserica Sfinţii Trei Ierarhi din Slănic-Prahova 
(1800), biserica Maica Precista din Slănic-Prahova (1851), biserica Buna Vestire din 
Râmnicul- Vâlcea (1747) şi inscripţia după icoana Maicii Domnului de la biserica 
Buna Vestire din Râmnicul-Vâlcea (1789). 

D., S., „Inscripţii din Biserici şi Mănăstiri”, în: Şcoala şi Biserica IX (1906), 9 

şi 10, p. 141-142. 

Articolul consemnează conţinutul următoarelor inscripţii: pisania de la biserica 
Sf. Dumitru din Craiova (7232); actul de fundaţie al bisericii mari din Săliştea (1757); 
pisania bisericii din Grui Săliştea (1816); pisania Episcopiei din Buzău (1649), o 
scrisoare intimă a mitropolitului Grigorie al Ungrovlahiei (1824) şi pisania Bisericii 
Sf. Ilie Calea Rahovei (1828). 

Bulat, T. G., „Cronica bisericească. Averea Episcopiei Argeşului în 1843”, în: 

BORom XL (1921-1922), 7, p. 546. 

Sunt enumerate moşiile cu metoacele Episcopiei Argeşului. Avem astfel: 

- în Argeş: Topana, Musăţeşti, Costeştii metocul schitului Brădetul, Brăteştii 
vatra Schitului, Timonul, Mâniceştii; -în Olt - Sagarcea, Bârca, Recea, etc.; -în 
Muscel - Corbii, Stoeneşti; -în Dâmboviţa - Ioneştii, Scheiu, Conteşti; -în Ilfov - 

Bogata; -în Ialomiţa - Feteştii, Poiana; -în Teleorman - Poienarii; din Vlaşca - 
Bădulat. 

Berechet, Şt., „Comori slavo-române răspândite”, în: BORom XL (1921-1922), 

9, p. 678-686. 

Articolul conţine o catagrafie realizată la începutul secolului al XlX-lea. 

Catagrafia a fost realizată în perioada ocupaţiei ruseşti înfăţişând date privitoare 
la mănăstirile, bisericile şi schiturile din Eparhia Argeşului - mai exact în ea se spune 
din ce material erau construite aceste sfinte lăcaşuri (lemn sau zid), câţi vieţuitori erau 
şi cum se numeau monahii, preoţii şi diaconii şi dacă erau scutiţi de vreo danie. Ştefan 
Berechet menţionează că la 1808 forma judeţului Argeş era dreptunghiulară. în 
continuare am enumerat aici doar mănăstirile şi schiturile care apar în această 
catagrafie. Pentru a identifica şi bisericile de mir, îndrumăm a se consulta întreg 
articolul. 

1. Episcopia Argeşului - zidită de Neagoe Basarab, cu hramul Adormirea 
Maicii Domnului, vieţuitori - 1 arhiereu, 10 ieromonahi, 3 ierodiaconi şi 10 monahi. 

2. Schitul Brădet - metoc al Episcopiei Argeşului, hram înălţarea Domnului. 

3. Schitul Robaia - al Episcopiei, egumen Iosif schimnicul. 

4. Schitul Brătăşeşti - al Episcopiei, hram Naşterea Sfântului Ioan Botezătorul 
şi Sfântul Serghie, egumen Dorotei. 

5. Schitul Cornetul - închinat la Spitalul Sfântul Pantelimon. 

6. Schitul Berislăveşti - hram Sfinţii Trei Ierarhi şi Sfântul Gheorghe. 

7. Schitul Fedelşoiu - închinat la Spitalul Sfântul Pantelimon, hram Sfinţii 
Apostoli. 

8. Schitul Stănişoara - sihăstrie a Coziei, hram Sfântul Gheorghe, egumen Sava 
schimnic. 

9. Schitul de după Turn - moşie a Mănăstirii Cozia, hram Intrarea în Biserică a 
Maicii Domnului, egumen Ştefan. 

10. Schitul Văleni - metoc al Mitropoliei, hram Sfânta Treime, egumen Miron. 

11. Schitul Ostrovul - schit de maici cu hramul Naşterea Maicii Domnului, 
stareţă monahia Epraxia. 

12. Schitul Baţcovul - schit de maici aflat pe moşia Mănăstirii Cotmeana, cu 
hramul Intrarea în Biserică a Maicii Domnului, stareţă monahia Ecaterina. 

13. Mănăstirea Cotmeana - hram Buna Vestire. 

14. Schitul Prosia - schit de maici cu hramul Intrarea în Biserică a Maicii 
Domnului, stareţă monahia Iustina. 

15. Schitul Goranu - metoc al Mitropoliei, cu hramul Sfinţii Apostoli. 

16. Schitul Tutana - metoc al Mănăstirii Radu Vodă, hram Sfântul Atanasie, 
egumen Neofit. 

17. Schitul Flămânda - metoc al Episcopiei Râmnicului, cu hramul Sfinţilor 
Apostoli. 

18. Schitul Trivalea - metoc al Coziei, egumen Partenie. 

19. Schitul Buliga - metoc al Sfintei Mitropolii cu enorie, biserica sa a fost 
distrusă. 

20. Schitul Beştelei - metoc al Mănăstirii Mihai Vodă cu enorie, biserica din 
lemn, egumen Chesarie. 

In cursul enumerării bisericilor din această catagrafie, mai observăm, printre 
altele şi că: a) în satul Uda exista o biserică din lemn ce aparţinea a unui schit închinat 
Sfintei Mitropolii; b) în satul Schitul existau două biserici din lemn, biserica 
răposatului mitropolit Cosma la 1808 era din zid; c) în satul Schitul lui Matei se găsea 
o biserică din zid; d) în satul Păuşa a fost un schit dar la 1808 mai era acolo doar o 
biserică de mir; e) în satul Costeşti locuiau 15 călugăriţe şi exista o biserică de lemn 
etc. 


Stănoiu, Damian, ier om., (Mănăstirea Căldăruşani), „Mănăstirile din 
Eparhia Sf. Mitropolii a Ungrovlahiei”, în: Apostolul I (1924), 4-5, p. 26-28. 

Ieromonahul Damian Stănoiu înfăţişează ţinuturile de peste Carpaţi, unde se 
găsesc multe mănăstiri şi schituri, mai mari sau mai mici, după cum au îngăduit 
împrejurările şi unde se grăieşte frumoasa limbă românească. Unele mănăstiri tocmai 
din Sf. Munte al Atosului au săpate nume scumpe de voevozi munteni şi moldoveni, 
în Oltenia, Muntenia, Basarabia şi Bucovina au fost, nu demult, sute de astfel de 
lăcaşuri care au întâmpinat vremuri grele, dar stăpânitorii de atunci nu au suportat ca 
un lăcaş al Domnului să se ruineze sub ochii lor de creştini adevăraţi, astfel le-au 
refăcut mult mai impunătoare şi mai frumoase. însă, cu timpul, se iveşte o epocă de 
degradare sufletească şi naţională a limbii. 

Datorită marilor mitropoliţi Veniamin Costache, în Moldova şi Grigore 
(Dascălul), în Muntenia, „mai licăriră odată, puternic, mănăstirile”. Dar călugării greci 
le-au adus într-o stare nedemnă de menirea lor, începând să se amestece tot mai mult 
în administrarea averilor mănăstirilor până când, în 1864, s-a realizat secularizarea. A 
fost incontestabil un act de necesitate socială şi naţională; o formă de răzbunare 
împotriva străinilor afectând atât elementele naţionale cât şi instituţia. în ciuda 
loviturilor primite, încă există mănăstiri şi schituri cu care ne putem mândri. Astfel, 
aceste sfinte lăcaşuri, măcar numai pentru interesul ce-1 reprezintă trecutul lor, se cade 
să fie cunoscute cât mai amănunţit de tot românul şi în primul rând de slujitorii 
bisericii. 

Ele sunt cele mai bune mărturii ale religiorităţii, dar, din nefericire, puţin sunt 
aceia ce cunosc aceste lăcaşuri. Damian Stănoiu mărturiseşte angajamentul luat asupra 
lui, de a face o descriere a mănăstirilor pe cât se poate de amănunţită. 

Stănoiu, Damian, ierom., „Mănăstirile din Eparhia Sf. Mitropolii a 
Ungrovlahiei”, Partea întâi „Căldărăşani - Snagov - Ţigăneşti, Cap. I. Prietenia 
românului cu codru. îndoitul scop al înfiinţării mănăstirilor. în Codrul Vlăsiei se 
zidesc cele mai multe mănăstiri din Eparhia Ungro-Vlahiei”, în: Apostolul I 
(1924), 6, p. 41-44. 

Se insistă pe faptul că în vremuri de invazii străine, de războaie, românii au 
găsit adăpost în păduri şi tot acolo au clădit mănăstiri şi schituri ca locuri de întâlnire, 
prin rugăciune, cu Dumnezeu. Se dau exemple din istorie şi se aminteşte că cel mai 
mare codru a fost cel al Vlăsiei, ce cuprindea mijlocul Munteniei, începând din jud. 

Teleorman, atingând spre sud Bucureştiul, iar spre nord cetatea Târgoviştei, Ploieşti 
până în jud. Buzău. Era o masă de păduri neîntrerupte, mai ales în jud. Ilfov. 

La 1877, Grigore H. Grandea, în „Vlăsia şi Cioconii noi” scria despere Vlăsia 
ca fiind una din cele mai întinse păduri ale României care, în 1848, se întindea în susul 
Bucureşilor şi cuprindea o salbă de mănăstiri precum: Cernica, Pasărea, Căldăruşanii, 
Ţigăneştii, Snagovul, Ghigiu şi Ciorogârla. Când turcii treceau Dunărea pentru a 
prăda, Vlăsia era cea mai credincioasă ascunzătoare. 

Iliescu, Şt., pr., „Mănăstirile noastre”, în: Apostolul I (1924), 16, 17-18, p. 136-140. 

Ştefan Iliescu face o prezentare a câtorva mănăstiri cu referire la progresul 
remarcabil, dar în special la bunurile deţinute. Pentru început, este prezentată 
Mănăstirea Cernica ca fiind una din cele mai mari din ţară, cu o avere impunătoare. 

S-a instalat aici o tipografie de peste 700.000 lei, ajutând la achiziţionarea 
acesteia şi Ministerul Cultelor, însă numai patru călugări s-au aflat în slujba ei, 
urmând ca 17 ucenici recrutaţi dintre orfanii de război să se perfecţioneze în arta 
tiparului. S-au tipărit multe cărţi printre care „Aghiasmatarul, „Apostolul” şi alte cărţi 
de folos sufletesc şi cultural. 

Gospodăria producea venituri frumoase sub controlul stareţului arhimandrit 
Justin Şerbănescu. Deşi, din neglijenţa unui călugăr, a ars 3\4 din gospodăria din jurul 
mănăstirii, datorită măsurilor luate de Sf. Mitropolie şi din colecte făcute de mănăstire 
şi mitropolitul primat s-au putut face reparaţiile din suma însemnată de 559.251,40 lei, 
fără ca Ministerul să ofere ajutor. Viaţa din mănăstire trebuia să fie viaţă de obşte. 
Astfel, cine intra în mănăstire trebuia să-şi reglementeze situaţia avutului, iar la moarte 
averea urma să rămână mănăstirii. Pe baza celor dispuse de mitropolitul primat în 
această privinţă, s-a creat la Cernica „Fondul inalienahil al părinţilor repausaţi”. 
Articolul prezintă fondurile strânse până la data publicării. 

Mănăstirea Ţigăneşti până la 1920 nu avea fonduri, apoi s-au adunat 11251ei din 
ordinul Sf. Mitropolii iar 1.000 lei s-au câştigat de la doamna C. Autorul declară că ar 
trebui ca biserica să cruţe şi să exploateze corect fondurile. Articolul reproduce 
informaţii despre câştigurile din anul respectiv, realizate de mănăstire. 

Mănăstirea Pasărea, de călugăriţe, prezintă în ultimii patru ani o dezvoltare 
economică intensă; averea mobilă la 1918 fiind: 2500 lei donaţia maicei Filonida L. 
Bebea şi 12.000 de la Margivda Bălăceanu. 

Mănăstirea de călugăriţe Samurcăşeşti (Ciorogârla) - datorită Preacuvioasei 
maicii stareţe, Agatia Cristescu, ucenica stareţei Sofia I. Eliade Rădulescu - sora 
nemuritorului Eliade, a obţinut fonduri însemnate. Se mai precizează că „dacă s-ar 
respecta prin stricteţe regulile”, atunci multe „scăderi” ar înceta. Averea constă în 
imobile, pământ, vie, bani şi efecte. Se dă ca exemplu această mănăstire zicând: „Cine 
răspunde că nu se poate, acela nu vrea, iar motivele trebuie căutate”. 

Mănăstirea Chinghiu, Ghighiu, de lângă Ploieşti, de călugări, a suferit mult de 
pe urma războiului cu nemţii astfel încât se cere multă muncă şi pricepere pentru 
refacere. Averea era: - pământul de pe un deal din Valea Călugărească, un podgor cu 
vie, arhonderia, donaţiile. 

Mănăstirea Zamfira - se obiectează că preţul cu care s-a vândut pământul este 
prea scăzut şi că ar trebui „să se ia atitudide pentru a progresa”. 

Schitul Izvoarele - Crasna, jud. Prahova, nu avea decât 10 hectare şi câte o 
grădină, restul - „la mila lui Dumnezeu, care nu-şi uită de cei ce se roagă Lui”. 

Scriban, arhimandrit, „Cărţi, reviste, ziare. Episcopul Vartolomei, «Eparhia 

Râmnicului Noul Severin. Anuar pe anii 1921-1925»”, în: BORom XLIII 

(1925), 5, p. 306-310. Recenzie. 

Arhimandritul Scriban scrie că aceasta este a IlI-a carte de acest gen. în prefaţa 
cărţii, P.S. Vartolemei aminteşte despre înfiinţarea unei „Academii teologice” în 
Eparhia Olteniei. Cartea conţine date despre cele dintâi începuturi ale mişcării 
culturale bisericeşti din Episcopia Olteniei, despre Comitetul Central şi Congresul 
Eparhial, despre Serviciul Misionar, despre şcolile de cântăreţi din eparhie, despre 
Seminarii, despre şcolile de parohie, despre unele lucrări administrative. De menţionat 
că al cincilea capitol este intitulat „Despre mănăstiri”. 

***, „Bibliografie. «Lăcaşuri sfinte din judeţul Prahova», de monahul Petru 

Pavlov”, în: BORom XLVII (1929), 12, p. 1150. 

Cartea are 40 de pagini ce cuprind date despre bisericile din Ploieşti, dintre care 
unele au avut la un moment dat statut de lăcaş monahal. 

Filliti, Ioan C., „Biserici şi ctitori”, în BORom L (1932), 2, p. 118- 134. 

Studiul reuneşte o serie de informaţii, în legătură cu câteva biserici din Buzău. 
Printre acestea se numără şi Schitul Barbu, reparat în 1892 din iniţiativa stareţei Maria 
Georgescu, al cărei portret părea a înlocui pe ctitorii de odinioară. Urme ale vechiului 
zid de împrejmuire au rămas, pisania aducând informaţiile cu privire la ctitorul „Barbu 
vel căpitan”, ulterior paharnic şi vel logofăt, cu soţia sa Rada şi cu fiii săi, la 1668- 
1669. Documentele existente de la 1704 şi 1725 confirmă acest lucru, Barbu 
aparţinând unei neamului boierilor Bădeni. 

Schitul Bradu a fost întemeiat de comisul Radu Mihalcea, din neamul 
Cândeştilor, mama lui, Despa, fiind nepoata marelui ban Ghiorma, care a avut două 
soţii. Chipurile ctitorilor au fost refăcute. 

în ceea ce priveşte schitul Berea sau Cetăţuia, acesta a fost înscris între 
monumentele istorice, prin ornamentaţia lui interioară şi prin averea cu care a fost 
înzestrat. Ziditorul mănăstirii este atestat ca fiind Mihalcea, vel stolnic, fiul lui Moise 
logofăt, şi Alexandra Cantacuzino, fiica lui Drăghici Cantacuzino Măgureanu, fiind 
finalizată în zilele lui Constantin Voievod, la 6 iunie 1694. Unul din fiii săi, Şerban 
Cândescu, închină biserica Berea, Episcopiei de Buzău, dând episcopului Metodie 
însemnare de tot avutul existent, urmând ca acesta să numească egumeni, în 
concordanţă cu vrerea ctitorilor, totul petrecându-se sub o „adeverinţă scrisă”. 

în 1814 însă, Iancu Câmpineanu, unul din descendenţii ctitorilor, protestează pe 
lângă episcopul Chesarie împotriva arendării la mezat a proprietăţilor Bercăi, 
susţinând că acest lăcaş nu se supune legii votate de obşteasca adunare, privind 
administrarea averilor mănăstireşti, în temeiul aşezământului de la 1741, proprietăţile 
trebuind să rămână sub cârmuirea egumenului. 

Biserica din Cândeştii de Sus este a patra ctitorie a neamului Cândenilor, 
ridicată din porunca jupânesei Ilinca Cândeasca, între 1754 şi 1755, de către meşterii 

223 



Barbu Bucure şi Popa Filip. Forma bisericii este dreptunghiulară, având pe centru un 
brâu cuprins între două rânduri de cărămizi aşezate în zimţuri. Portretele ctitorilor se 
mai păstrează încă, Şerban Cândescu, închinătorul Schitului Berea la Episcopia din 
Buzău, soţia sa Ilinca, fiica lui Ianache Văcărescu, împreună cu alţi fii, împreună cu 
soţiile lor. Amintind despre Crucea din Săsenii Noi şi Schitul Ulmeasa, autorul 
menţionează că a tratat într-un articol anterior istoricul acestei biserici, tot atunci 
publicându-se şi inscripţia acelei cruci, ridicate în 1724, în amintirea răposaţilor Mihai 
şi Maria, care au închinat Episcopiei Schitul Ulmetu. Acesta a fost construit în 1688, 
de Mihai din Verneşti şi Cârlomăneşti, văduva sa făcând Schitul metoh la Episcopia 
Buzăului. în 1835 acesta a fost reparat de către episcopul Chesarie, care nu a mai 
pomenit de ctitorii lui. 

Biserica din Izvorani a fost începută de fraţii Jipa şi Jâpa şi Stanciu Cârlova din 
Verneşti, sfârşită fiind de cel din urmă, la 1701 şi zugrăvită de fiii lui la 1715. Neamul 
Cârloveneştilor este înrudit cu cel de la Ulmeasa şi scoborâtor dintr-un nepot al 
vlădicăi Luca, despre care autorul spune că e primul fondator al schitului Izvorani, 
închinat la Mănăstirea Mihai Vodă din Bucureşti de către Alexandru Vodă Iliaş, în 
1617. O altă fundaţie a evlavioasei familii Cârlova, zisă Vernescu după moşii, este 
biserica din Verneşti. începută în 1714 şi isprăvită un an mai târziu, construcţia s-a 
aflat sub oblăduirea jupânului Jipa şi Lefter Vernescu, în timpul domniei lui Ştefan 
Cantacuzino, zugrăvidu-se pe vremea lui Nicolae Alexandru Vodă Mavrocordat. 
Chiprile ctitorilor sunt prezente în acest lăcaş pe toţi pereţii. 

Schitul Grăjdana se zise că ar fi întemeiat de o jupâneasă Grăjdana, între 1580 şi 
1590. Actele atestă însă familia Cârloveneştilor ca fondatoare a unui schit în aceeaşi 
zonă. Aparenta contradicţie se explică prin faptul că Jipa căpitanul a fost tatăl 
Grăj danei, călugărită ulterior sub numele de Catrina. 

Un alt lăcaş bisericesc este Adâncată, întemeiată de Laurentie călugărul din 
Verneşti, care fusese căsătorit cu Necşa, ce l-a închinat Episcopiei. Datele vădesc 
oarecare confuzii, unele din 1622 arătând că acesta era mort, ulterior, în 1633 şi 1637 
el apărând sub numele de „Arion” într-o carte domnească, ori „protoepiscop”. La 
1654, un document de la nepoţii acestuia întăreşte afirmaţia conform căreia Ilarion 
monahul a dat o moşie din Verneşti Schitului Adâncată. 

Referitor la biserica de la Săsenii Vechi, Nişcov, pisania care cuprindea 
informaţii cu privire la ctitori nu mai poate fi descifrată. Date atestând fondatorii se 
găsesc totuşi într-un document care precizează faptul că biserica a fost ridicată în 1791 
de către Constantin, fiul lui Bârca din Bădeni; de asemenea, în biserică există un 
sarcofag de marmură, cu inscripţie în limba greacă, din 1857, care aminteşte de 
Hristodul Filliti. 

Un alt schit amintit în articol este Cârnu, înfiinţat de Chiajna, soţia lui Mircea 
Ciobanul (1545-1553 şi 1557-1558), cumpărat apoi de Lupu logofăt, de la care a 
trecut la fiul său, Gheorghe, care l-a lăsat moştenire jupânesei sale Neacşa. Aceasta s-a 
căsătorit a doua oară cu Ghiorma, marele ban al lui Matei Basarab, care închină în 
1649 schitul la Căldăruşani. Printre ctitori, figura şi Matei Basarab, dar niciun vestigiu 
nu se mai găseşte, în afara exteriorului bisericii unde mai pot fi văzute scene din viaţa 
Mântuitorului. 

Următorul schit abordat în lucrare este Aninoasa, dar în legătură cu el autorul 
afirmă că a publicat un studiu consacrat special. 

Se aminteşte apoi de Schitul Găvanele, înfiinţat de vistierul Papa II Grecianu şi 
de fratele său, Mihai clucerul, închinat Episcopiei în 174Î . în 1791, Mihai Vodă Şuţu 
mută de la Fundătura, un schit din preajmă, la Găvenele, obştea de călugări 
beneficiind şi de anumite dăjdii anual. De-abia dăduse Şuţu acel decret şi schitul de la 
Găvenele a fost dărâmat de cutremurul din 14 octombrie 1802. Anul următor, biserica 
a fost refăcută din lemn, pe acelaşi loc, de către Constandie Filiti, episcopul Buzăului, 
cu ajutoare de la domn şi de la câţiva boieri. Numele donatorilor s-au scris, la 15 
septembrie 1806, într-un volum legat, cu titlul, cu numele „Catastih întru care s-au 
încheiat pomelnicele ctitorilor celor ce s-au îndurat cu milostenie de acest schit 
Găvenele”. Sunt enumerate, pe câteva pagini, numele tuturor acelora care au contribuit 
la ridicarea sfântului lăcaş. 

Filliti, Ioan C., „Biserici şi ctitori”, în: BORom F (1932), 3, p. 209-238. 

Studiul de faţă se situează pe aceeaşi linie cu cel anterior, fiind tot în legătură cu 
întemeierea unor biserici şi mănăstiri, în cazul de faţă abordându-se ctitoriile din 
Bucureşti. 

Prima analizată este biserica Sfântul Dumitru, despre care autorul afirmă ca va 
vorbi cu proxima ocazie, într-o monografie dedicată special. Biserica Târca din Vitan 
atestă ca ctitori pe stolnicul Răducanu Poenaru, pomelnicul fiind săpat în piatră la 
proscomidia bisericii, menţionând alături şi alte nume ale familiei, împreună cu alţi 
ctitori ajutători. O altă biserică este Brezoianu, care, pe la 1705, mai păstra 50 de 
portrete ale celor care contribuiseră la terminarea lăcaşului, în special Ioniţă Bălăceanu 
şi Ecaterina Cantacuzino, soţia sa, împreună cu neamul lor. 

în ceea ce priveşte biserica Radu Vodă, autorul atestă un studiu nou în legătură 
cu aceasta, dar care nu aduce vreo informaţie edificatoare ci, dimpotrivă, date eronate. 
Astfel, primul ctitor, Alexandru Vodă, 1568-1577, nu este fiul lui Mircea Ciobanul şi 
al Chiajnei, ci frate cu Petru Şchiopul. Chipurile lui Nicolae Mavrocordat şi ale 
familiei sale, el având urmaşi din toate cele trei căsătorii, (domn între 1715-1716 şi 
1719-1730), puteau fi observate la Văcăreşti, paraclisul Mitropoliei, Stavropoleos, 
Toţi Sfinţii şi Foişor. 

Biserica de la Văcăreşti a fost începută în prima domnie, 1716 şi finalizată în 
cea de-a doua domnie, la 1722. Deşi a doua sa familie era decedată, chipurile lor 
figurează pe zidul lateral, soţia Pulheria, cu fiii Toma şi Alexandru; acelaşi grup al 
morţilor figurând şi în biserica Mitropoliei. Pe zidul din faţă e reprezentat Nicolae cu 
doamna Smaranda, ţinând biserica, împreună cu copiii din a IlI-a căsnicie, dar şi cu 
Scarlat Voievod, din prima căsătorie. Aceeaşi ordine o respectă şi paraclisul Văcăreşti 
şi cel de la Mitropolie, fiind reprezentat întregul neam, în afară de prima soţie şi prima 
fiică. 

Fa biserica mănăstirii Stavropoleus, terminată în 1724, întâlnim similitudini ale 
tabloului votiv, singura diferenţă fiind lipsa lui Scarlat care nu va mai apare. 

Biserica Toţi Sfinţii este o ctitorie din 1726 a mitropolitului Daniil, domn fiind 
acelaşi Nicolae Mavrocordat. în biserică figurează chipul unui boier cu barbă lungă, a 
cărui identitate nu a fost descifrată, poate să fi fost vreun ajutător al mitropolitului, sau 

vreun al doilea ctitor, lângă care e zugrăvită Smaranda doamna, scrisul atestând 
numele greşit de Ecaterina, ceea ce arată faptul că pictura a fost refăcută, urmând apoi 
câţiva dintre copii. 

Despre biserica Foişor ne aminteşte o anafora a mitropolitului către domn, de la 
25 mai 1813. Se spune că în condica Mănăstirii Radu Vodă se află un hrisov al lui 
Nicolae Mavrocordat, de la 1724, în care se afirmă că biserica „ce se numeşte Foişor 
este zidită de doamna Smaranda”, cu hramul Naşterii Maicii Domnului. în pictura 
murală figurează Nicolae Voievod cu Smaranda şi cei doi copii ţinând o cunună. 

Un alt aşezământ luat în discuţie de autor este biserica Săftica, Ilfov. Aceasta a 
fost terminată în 1801 de către Safta Slătineanu, a Il-a soţie a vornicului Radu 
Slătineanu. Făcaşul este uimitor prin proporţiile lui fiind înconjurat de arcade oarbe 
trilobate. Numele ctitorului a impus şi denumirea localităţii. 

Biserica din Corbeanca a fost ridicată din temelie de către boierii Paladeşti, 
reînfrumuseţată fiind de stolnicul Ştefan Ogrădeanu, în 1819, pe timpul mitropolitului 
Dionisie, având hramul Buna Vestire. 

Călugăru, biserică din Ilfov, a avut ca fondatori pe egumenul Mihail, ucenicul 
mitropolitului Ştefan şi nepotul său, Mihai ieromonah, ziua de prăznuire fiind atât cea 
a Sfântului Gheorghe, cât şi cea a Sfântului Dimitrie. Tot aici sunt de remarcat 
portretele unor episcopi, precum cei al Buzăului, Metodie, Cosma ori Grigorie, 
mitropolitul. 

Alte aşezăminte amintite în articol sunt: 

-Răduleşti, construită de sărdarul Nicolae Filiti, pe care o reînnoieşte în 1834, 
aici nu există pisanie, pictura fiind opera unui zugrav de ţara, în consecinţă, foarte 
deteriorată; 

-Sfântul Nicolae din Ploieşti, zidită la 1816, de cocoana Mariuţa, fiica lui Ion 
Slătineanu şi a Smarandei Cantacuzino, care, după ce a fost căsătorită de trei ori fără a 
fi fericită, şi-a închinat ultimii ani ai vieţii operelor de pietate, pentru ca, prin 
testament, să mai lase acesteia şi alte venituri; 

-Biserica de la Ploieşti, a atras şi lui Iorga atenţia, dar în tablou său votiv nu se 
mai văd numele, deşi se recunoaşte rangul persoanelor. Ctitorul a fost Constantin 
Cândescu iar anii de construcţie 1745-1760. 

Urmează o altă serie de biserici cărora autorul le consacră mai puţin spaţiu: 
Corlăţeşti, Prahova, finalizată la 1792 de Evstathie logofăt, ginerele lui Corlătescu, 
biserica din Albeşti, cu o inscripţie datând de la reînnoirea acesteia, din 1892, de către 
Barbu Văcărescu şi soţia sa Stanca, apoi lăcaşul de la Râfov, Prahova, din care atât 
inscripţia de la 1743, cât şi numele săpate la proscomidie au dispărut, rămânând doar 
imaginile, insuficiente însă pentru a dezlega identitatea ctitorilor. 

Biserica de la Pleaşa, de lângă Buciv, a fost refăcută în 1850, de Procopie Filiti; 
cea din Coada Izvorului, tot Prahova, ridicată în 1828 de doctorul Silvestru şi soţia sa 
şi refăcută în 1845. Surse din 1927 atestă însă faptul că ea nu mai putea fi salvată, 
clădindu-se alături o alta nouă. Arva sau Ursoaia este, de asemenea, citoria aceleiaşi 
familii, lăsată moştenire împreună cu pământurile împrejmuitoare fiului lor, 
Constache. în 1912 se mai puteau vedea vestigiile, care însă, între timp, au dispărut. 

în ceea ce priveşte biserica din Drugăneşti, Dâmboviţa, inscripţia confirmă 
construirea ei de către vornicul Gavrilă Drugănescu de la Târgovişte, în 1723. 

înlăuntrul aşezământului sunt portrete întregului neam ctitoresc, pe care autorul le 
examinează minuţios. înlăuntrul se găsesc şi câteva morminte ale familiei. Unul dintre 
copiii ctitorului reface la 1841 sfântul lăcaş. 

O altă biserică cu acelaşi nume găsim în Târgovişte, înălţată de Scarlat 
Drugănescu în 1768, cu hramul Adormirii Maicii Domnului, care avea în interior şi un 
mormânt. 

în Slatina întâlnim biserica Maicii Domnului, care suferise modificări ale 
pridvorului, neizbutite însă, în mijlocul veacului trecut, hangiul care a suportat 
cheltuielile socotind că spaţiul este neîncăpător pentru mulţimea adunată la Icoana 
Tămăduirii, făcătoare de minuni. Ca urmare a lărgirii lăcaşului, pisania a fost 
transmutată, iar portretele ctitorilor au fost reduse în înălţime la jumătate, rămânând o 
disproporţie izbitoare între înălţimea bisericii şi proporţiile portretelor. Ctitorul 
Constantin Nicolai şi ostenitorii jupunân Nicula şi Iane cămăraş o ridică la 1736. 
Picturile interioare le cuprind chipurile alături de familii, biserica adăpostind şi 
mormântul soţiei domnului, Bălaşa. De asemenea, se găseşte un epitaf în limba greacă, 
pe mormântul soţiei unui vistier, câteva clopote cu inscripţii, un disc şi un potir de 
argint, o icoană a Maicii Domnului îmbrăcată în argint. Turnul bisericii este zugrăvit, 
iar ornamentaţia cuprinde flori de acant. 

La Brebeni, biserică a fost refăcută după a doua jumătate a secolului al XlX-lea 
de Răducanu Simonidi. Se mai aminteşte că sfântul lăcaş de la Strihareţi, Romaneşti, a 
fost ridicat prin osteneala episcopului Serafim cu sprijinul Mitropoliei, între 1671- 
1672. Biserica din Plăviceni-Olt este ctitoria marelui vornic Dragomir, unul dintre 
sfetnicii favoriţi a lui Matei Basarab, din 1648. în 1926 mai existau ruine ale zidurilor 
împrejmuitoare şi biserica în totală paragină. Chipurile ctitorilor s-au păstrat 
nedeteriorate, autorul descriindu-le etapizat, deoarece se atestă trei rânduri de 
zugrăveli: cele iniţiale, cele din veacul al XVIII-lea, cele ale călugărilor greci şi cele 
din secolul al XlX-lea. 

Biserica din Slătioare, Vâlcea, a fost ridicat de doamna Ecaterina Salvaressi în 
1676, doamna lui Alexandru Vodă, iar fiul acestora dă moştenire bisericii a treia parte 
din moşia Stolniceniilor. Aşezământul din Argetoaia, Dolj, este opera boierilor 
Argetoieni, clucerul Argetoianu ridicând o parte, apoi paharnicul cu acelaşi nume 
finalizându-o. Biserica a fost zugrăvită de Ilinca Buzeasca, văduva paharnicului. 
Inscripţiile s-au şters cu vremea, unele dintre ele au fost chiar înlocuite, altele 
rămânând în continuare greu de descifrat. Portretele însă dăinuie, deşi arată ca şi cum 
ar fi fost „spălate”. Mormântul fiului paharnicului, mort necăsătorit la vârsta de 60 de 
ani, se găseşte în biserică. 

O altă biserică amintită în studiu este cea din Brădeştii din Faţă, ridicată pe 
vremea lui Grigorie Dimitrie Ghica, de Ioniţă Musca, în 1825. Chipurile, „redate de un 
meşter nepriceput”, se mai păstrează încă. 

Biserica din Braloştiţa, Dolj are o inscripţie din 1760, fiind fondată de Grigorie 
episcopul şi de soţia spătarului Mihai Cantacuzino. Aşezământul din Coţofeni a fost 
zidit de medelnicereasa Smaranda Coţofeanu, în 1830. Biserica din Almaju a fost 
construită în 1789 de Vasile şi Maria Poenaru, iar ultima pe listă, biserica Valea, 
Muscel, pe vremea lui Radu Vodă Paisie, în 1534, de un nepot a lui Vlaicu Voievod 
din Piscani. 

Filliti, Ioan C., „Bisericile boierilor Deduleşti”, în: BORom LI (1933), 11-12, p. 

508-513. 

Articolul oferă informaţii despre cele patru biserici ctitorite în secolele XVII şi 
XVIII, de către evlavioasa familie a Deduleştilor, ce se trage de la un Dediu din 
Zgârciţi, Râmnicu Sărat, mic postelnic la 1620. Postelnicul Dediu din Zgârciţi, ridică 
pe moşia Valea Babii o mănăstire ce a luat numele ctitorului, Deduleşti, ce există până 
astăzi. Dediul sau un urmaş al său, a închiriat-o Mănăstirii Caţica de la Ianina, sperând 
că astfel îi va asigura trăinicia. 

La 5 noiembrie 1758, Nicolae Dedulescu, vel pitar, îi dă scrisoare unui 
„ieromonah exarh”, Hristofor, pe care îl roagă să se îngrijească de mănăstire şi apoi 
să-şi desemneze urmaşul. în 1795, pe când egumen al mănăstirii era de opt ani 
arhimandritul Iacov, apare un trimis al Mănăstirii Caţica - ieromonahul Hrisant ce 
dorea să ia sub cârmuirea sa Deci ul eşti i ; astfel, a apărut un conflict care s-a prelungit în 
timp şi care este povestit pe larg într-un document pe care articolul în reproduce în 
întregime. Totuşi, arhimandritul Iacov a rămas egumen al mănăstirii, având datoria de 
a trimite în fiecare an câte o sută de taleri Mănăstirii Caţica. în prezent, amintirea 
ctitorilor este ştearsă, chipurile lor nemaiexistând pe pereţi, doar pisania oferind câteva 
date sumare. 

în continuare, articolul se referă la biserica din Băbeni, aflată la 2 km de 
Mănăstirea Deduleşti şi din a cărei inscripţie rezultă că a fost ctitorită în vremea lui 
Constantin Basarab, cu cheltuiala lui Negoiţă Dedulescu şi a arhimandritului Nectarie. 
Autorul oferă o schiţă prin care încearcă să explice toate chipurile redate pe ctitoriile 
bisericii, identificând totuşi anumite neconcordanţe. Următoarea biserică amintită este 
tot din judeţul Râmnicu Sărat, de la Drăghiceşti, lângă Băbeni şi a fost ctitorită de 
văduva vel vistierului Ioan Dedulescu, jupâneasa Maria şi de fiul ei, Nicolae 
Dedulescu, în 1747, pictura realizându-se abia în 1761. Articolul îi enumeră pe toţi 
ctitorii, aşa cum apar pictaţi în biserică. 

P. A, pr., „Note bibliografice. Iorga N., «Conducător istoric la bisericile din 

Bucureşti şi împrejurimile imediate», traducere după Guide historique de 

Roumanie de Liliana Iorga, editura Municipiului Bucureşti 1935, 24 p.”, în: 

BORom LIII (1935), 5-6, 318 p. Recenzie. 

Sunt prezentate locaţia, data, ctitoria şi starea de atunci a tuturor bisericilor din 
Bucureşti şi din împrejurimile sale. Ghidul conţine şi patru planşe: a) vedere a 
vechiului Bucureşti; b) clopotniţa de la Radu-Vodă; c) biserica Mitropoliei din 
Bucureşti; d) vechea mănăstire a Sfântului Gheorghe. 

t T., S., „Note bibliografice. «Anuarul Eparhiei Buzăului», Buzău 1935, p. 

VI+211”, în: BORom LIII (1935), 11-12, p. 534. Recenzie. 

Anuarul este împărţit în patru capitole. Primul indică organele centrale de 
conducere ale bisericii. Al doilea indică organele de conducere ale episcopiei cu 
biserica episcopală. Al treilea indică parohiile, iar ultimul indică mănăstirile. 

Veniamin, Monahul, „Galeria călugărilor noştri”, în: Viaţă Monahală, II 

(1939), 3, p. 81-88. 

Din Eparhia Râmnicului sunt amintiţi: cuvioasa arhimandrită şi stareţă a 
Mănăstirii Bistriţa şi Horezu din Râmnicul Vâlcea - maica Epiharia Moisiu - cea care 
a înfiinţat Seminarul monahal pentru călugăriţe şi arhimadritul Efrem Enăchescu, 
exarhul mănăstirilor din Oltenia. 

Acesta din urmă şi-a făcut noviciatul în Sf. Munte Athos, se întoarce în ţară în 
1912 şi se înscrie la Seminarul Central din Bucureşti, pe care îl termină după război, 
înscriindu-se apoi la Facultatea de Teologie din Bucureşti. A fost timp de 10 ani stareţ 
al Mănăstirii Cozia, iar în 1930 a fost numit director al Seminarului din Râmnicul 
Vâlcea. A scris lucrărea: „Privire generală asupra monahismului creştin”. Articolul 
conţine numeroase fotografii. 

Popescu, Dumitru Şt., „Note bibliografice. Popescu Cilieni I - «Biserici, 
târguri şi sate din judeţul Vâlcea», 138 de pag.. +1 hartă”, în: BORom LIX 
(1941), 3-4, p. 230-231. Recenzie. 

Catagrafie care arată trecutul eparhiei oltene şi în care sunt copiate pisaniile 
unor biserici, azi pierdute sau deteriorate, astfel încât nu se mai pot citi. 

Popescu, Şt. Dumitru, „Note bibliografice Petroşan Dragoş, P., «Câteva 
schituri oltene necunoscute», în: Arhivele Olteniei XIX, p. 31-36.”, în: BORom 
LIX (1941), 5-6, p. 320. Recenzie. 

Autorul redă pe scurt date despre şase schituri din Eparhia Olteniei, astăzi 
dispărute. Mai întâi se aminteşte despre cele două metocuri ale Mănăstirii Tismana: 
Schitul Jupâneşti, aşezat în judeţul Gorj, ctitorit de monahul Vasile Brăiloiu după 1700 
şi închinat Tismanei în 1706 şi Schitul Meanţii, judeţul Mehedinţi, făcut înainte de 1692 
de jupâneasa Caplea Părdeasca şi închinat aceleiaşi mănăstiri la 23 martie 1692. 

Schitul Hurezu, metocul Mănăstirii Brâncoveni, a fost ridicat înainte de 1682 şi 
a fost închinat la 17 decembrie 1682 de către ctitorul lui, Irimia monahul, fostul armaş 
Ilie din Slătioara. Celelalte trei schituri amintite în articol sunt: Izvorul Frumos - care 
datează dinainte de 1775 şi la 1824 era părăsit; Viezuri - ctitorie din 1790 a 
duhovnicului Sava Ezăreanu; - Gurguiata - ctitorie a ieroschimonahului Ştefan la 
1770. Toate aceste ultimetrei schituri se aflau pe lângă satul Cheia, din jud. Vâlcea. 

Manolache, T. N., „Restaurarea şi conservarea monumentelor religioase”, în: 
GBis XII (1953), 5-7, p. 421-425. 

Deteriorarea monumentelor religioase sub influenţa intemperiilor şi a 
răuvoitorilor a condus la o iminentă necesitate de realizare a unor lucrări de restaurare 
şi conservare în mănăstirile: Plumbuita, Antim, biserica Colţei, Căldăruşani, Zamfira, 
Hurezu, Brâncoveni. 

Ghindaru, D., „Pentru o istorie a mănăstiri lor”, în: BORom LXXII (1954), 2-3, 
p. 343-346. 

Articolul face o trecere în revistă a lăcaşurilor de cult care pot fi vizitate pe 
drumul ce şerpuieşte pe sub muchia Carpaţilor, dinspre Râmnicu-Vâlcii către târgul 
Horezu: Mănăstirea Arnota, ctitoria şi adăpostul de veci al osemintelor domnului 
Matei Basarab; Mănăstirea Bistriţa, construită de familia Craioveştilor prin veacul al 

XVI- lea şi unde se află moaştele Sfântului Grigorie Decapolitul; Mănăstirea Hurezi, 
zidită de Constantin Brâncoveanu; Mănăstirea Sf. Ioan; Mănăstirea Dintr-un Lemn, 
care se bănuie că există din sec. al XV-lea fiind ridicată pe locul în care doamna 
Chiajna şi-a găsit neprihănita odraslă, fugară de cumplitul destin pe care i-1 hărăzise 
cerbicia unei mame neîndurate; Mănăstirea Surpatele, ridicată de Ştefan Bogdan în 
1591; Schitul Iezerul, zidit acum 400 de ani de doamna Chiajna; Schitul Jghiaburi; 
Mănăstirea Frăsinei, binecunoscută prin legământul de neîntinată sihăstrie al 
Preacuviosului Calinic; Mănăstirea Cozia, construită acum 600 de ani, loc de veşnică 
odihnă al domnului Ţării Româneşti, Mircea cel Mare; mănăstirile Turnu şi Cornetul; 
Mănăstirea Cetăţuia; Mănăstirea Govora, de numele şi lăcaşul căreia sunt legate 
începuturile tiparniţei în Ţara Românească şi prima „Pravilă” a lui Matei Basarab. 

Cilieni, Popescu, I., „Schituri Oltene necunoscute”, în: MitrOlt VII (1955), 1-2, 

p. 114-127. 

în lucrarea de faţă sunt prezentate din punct de vedere istoric câteva dintre 
schiturile din Oltenia. 

Primul este schitul cu hramul Sfântului Gheorghe de pe moşia Inăteşti-Vâlcea, 
lăcaş diferit de Schitul Inăteşti, cu hramul Buna Vestire, care este ctitoria lui 
Ghenadie, egumenul Coziei, care va şi închina acest schit Mănăstirii Cozia în 1765. 

Apoi se dau informaţii despre Schitul Valea Boului din raionul Amaradia, pe 
care îl ctitoreşte ierodiaconul Partenie Lambru, în 1749. Se prezintă istoricul acestuia, 
mai ales pe baza documentelor. 

Următorul descris este „schitişorul” de la vel Ocna, ctitorie a lui Fiera Vataful şi 
are ca hram Sfinţii Trei Ierarhi. în 1687 este închinat Mănăstirii Bistriţa. 

Despre schitul din Verdea- Vâlcea, ni se spune ca ar putea fi acelaşi cu Schitul 
Mitrofani. 

Alte lăcaşuri despre care ni se mai dau informaţii sunt: Schitul Zătreştii din satul 
Scorbura - Romanaţi, zidit în 1816; Schitul Păuşa care este atestat undeva în secolul al 

XVII- lea; Mănăstirea Alba din zona Jiului, atestată la 1709; Schitul Aninoasa din satul 
Valea cu Apă, Târgu Jiu, cunoscut tot în 1709; Schitul Dobriceni - Vâlcea, care 
devine metoc al Arnotei şi se mai spune câte ceva despre Schitul Tărnăviţa atestat în 
1694. 


Popa, Ioasaf, protos., „Ştiri despre viaţa mănăstirească din Ţara Românească 
în veacul al XVI-lea după documentele publicate de Academia R.P.R în anii 
1951-1952”, în: MitrOlt IX (1957), 7-8, p. 468-481. 

Paginile reunesc date despre averile mănăstirilor din Ţara Românească în 
secolul al XVI-lea. în acea perioadă, atât mănăstirile de călugări, cât şi de călugăriţe 
au în mod tradiţional ceea ce se numeşte samovlastie, adică autonomie în conducerea 
mănăstirilor. Informaţiile sunt despre Mănăstirea Cornet - despre care aflăm că în 
1517 era de călugări şi despre mănăstirile de călugăriţe Valea şi Ostrov. 

Metzulescu, Stelian, „Două contribuţii la istoria religioasă din Ţara 
Românească în sec. al XVII-lea”, în: GBis XIX (1960), 3-4, p. 305-315. 

Autorul redă hrisovul lui Matei Basarab din 1639 prin care se interzicea 
înstrăinarea bunurilor din mănăstiri şi schituri şi transformarea lor în metocuri ale 
mănăstirilor din afara ţării, altfel decât cum au hotărât ctitorii mănăstirii sau schitului 
respectiv. 

Hrisovul cuprinde o listă cu mănăstiri care nu erau închinate: Tismana, Cozia, 
Argeş, Bistriţa, Govora, Dealul, Glăvăciogul (Glavacioc), Snagovul, Cotmeanca, 
Valea, Râncăciovul, Mislea, Bolintinul, Căldăruşani, Brâncovenii, Sadova, Arnota, 
Gura-Motrului, Potocul, Nucetul. 

Hotărârea lui Matei Basarab e întărită de enumerarea unor episcopi din acea 
vreme: „arhimitropolit Vlădică Teofil a toată Ţara Românească”, episcopii Ignatie al 
Râmnicului şi Ştefan al Buzăului şi alţi sfetnici ai domnului. 

Se prezintă apoi conţinutul unui alt hrisov, din 27 noiembrie 1640, care adaugă 
la lista dată anterior şi alte mănăstiri: Dintr-un Lemn, Brebul, Plătăreşti. Autorul dă şi 
o listă cu sigilii şi steme din secolul al XVII-lea din Ţăra Românească cu reprezentări 
religioase. Regăsim imagini cu astfel de însemne şi semnături din secolul al XVII-lea, 
precum şi o frescă cu Matei Basarab, de la Mănăstirea Arnota-Vâlcea. 

Năsturel, Petre Ş., „Diata Doamnei Marica a lui Constantin Vodă 

Brâncoveanu”, în: GBis XIX (1960), 3-4, p. 316-320. 

Se prezintă testamentul doamnei Marica, soţia lui Constantin Brâncoveanu. 
Printre informaţiile interesante de aici o întâlnim şi pe aceea prin care se dăruieşte 
Mănăstirii Sărindar două sfeşnice mici de argint iar Mănăstirii Tărgşorului cinci pungi 
de bani. De asemenea, se aminteşte de repartizarea unor fonduri pentru demararea 
unor lucrări de renovare la mănăstirile Viforâta şi Surpatele. 

Branişte, Ene, preot profesor, „Un ghid al monumentelor feudale 

bucureştene” în BORom LXXX (1962), 1-2, p. 155-161. 

Sunt prezentate o serie de volume de studii şi de cărţi de popularizare despre 
oraşul Bucureşti, cu prilejul împlinirii a 500 de ani de la prima menţiune documentară 
a acestuia, la 20 septembrie 1959. 

Una din cele mai temeinice şi mai utile publicaţii este cea cu titlul „Repertoriul 
bibliografic al monumentelor medievale din Bucureşti”, a lui N. Stoicescu, cercetător 
al Institutului de Istorie al Academiei. Lucrarea aceasta a folosit, în mod critic, tot ce a 
fost publicat în literatura română şi străină, adăugând la datele noi asupra trecutului 
capitalei şi cele mai recente informaţii care cuprind rezultatele săpăturilor arheologice 
făcute în Bucureşti şi în împrejurimi. Se precizează că este o lucrare superioară din 
toate punctele de vedere faţă de lucrările similare anterioare, pe care le depăşeşte atât 
prin bogăţia informaţiei de ordin arheologic şi istoric, prin frumuseţea formei de 
prezentare, cât şi prin spiritul critic de care dă dovadă. 

Cuprinsul are trei părţi mari. Cea dintâi e consacrată „Monumentelor de 
arhitectură civilă”: cetatea Bucureşti, curţile, palatele şi casele domneşti din Bucureşti, 
case boiereşti, case vechi de târgoveţi, hanuri, instituţii publice vechi: şcoli, spitale, 
teatre; alte monumente: băi publice, chioşcuri, foişoare, cişmele. A doua parte (şi cea 
mai mare) se ocupă cu „Monumentele de arhitectură religioasă”: mănăstiri, biserici, 
schituri şi paraclise. Autorul aduce precizări în legătură cu numărul bisericilor 

mănăstireşti şi parohiale, a paracliselor, amintind despre importanţa lor pentru istoria 
artei româneşti. Face o prezentare a bisericilor şi mănăstirilor care aparţin epocii 
medievale, enumerate în ordine alfabetică. Sunt indicate numirile vechi şi noi, se face 
pe scurt istoria şi descrierea arhitectonică, se dau informaţii asupra picturii, asupra 
valorilor artistice, iar la sfârşit se indică bibliografia generală şi cea specială a fiecărui 
monument. Spaţiul consacrat fiecărei biserici variază în funcţie de importanţa ei. 

A treia parte, de dimensiuni mai mici, este consacrată „Monumentelor istorice”: 
troiţele sau crucile memoriale. Lista monumentelor enumerate şi descrise este 
recapitulată la sfârşitul cărţii într-un „Indice cronologic” în care monumentele 
bucureştene de istorie şi de artă sunt înfăţişate în ordinea cronologică a vechimii lor, 
indicându-se la fiecare anul, deceniul, sau epoca aproximativă în care a fost construit, 
refăcut sau în care e pomenit pentru prima oară în inscripţii sau în documente. 

Cartea se încheia cu o „Bibliografie generală” a izvoarelor folosite şi a lucrărilor 
citate, înşirate în ordinea alfabetică a autorilor. Lista bibliografică cuprinde 854 de 
titluri, izvoare şi lucrări auxiliare. Lucrarea se remarcă prin bogăţia şi varietatea 
materialului informativ şi scris într-o formă stilistică academică, sobră şi îngrijită, cu 
numeroase trimiteri şi referinţe la izvoarele folosite. Se prezintă excelentele condiţii 
grafice în care a apărut volumul. Cele 135 de fotografii, planuri, reproduceri de 
desene, gravuri, tablouri vechi ale monumentelor medievale sunt realizate cu o tehnică 
superioară şi ajută cititorii să-şi facă o imagine cât mai exactă asupra monumentele 
prezentate. 

Cazacu, N., pr., „Inscripţii de pe clopotele unor biserici din Bucureşti”, în: 

GBis XXI (1962), 1-2, p. 151-166. 

Sunt amintite inscripţiile identificate pe clopotul mare dat de Antim Ivireanu 
bisericii Tuturor Sfinţilor (Antim); pe clopotul mare de la Mănăstirea Cotroceni, turnat 
în 1824; de pe un clopot de la Schitul Icoanei, plătit de maica Macaria, de pe clopotele 
mare şi mic de la Mănăstirea Mihai-Vodă; pe clopotul mic de la „M(ănăstire)a 
Obor(ului) Vechi” turnat în 1852 şi de pe clopotul mare de la Mănăstirea Radu Vodă, 
făcut în august 1836. 

Bulat, Toma, „Indice cronologic nr. 1. Arhiva Mitropoliei Ţării Româneşti 

(1365-1890)”, în: GBis XXI (1962), 5-6, p. 627. 

Recenzie, cuprinzând informaţii despre schituri şi metoace, documentele fiind 
împărţite după mai multe criterii (secole, limba redactării documentelor). 

Simedrea, Tit, „Viaţa mănăstirească în Ţara Românească înainte de anul 

1370”, în: BORom LXXX (1962), 7-8, p. 673-687. 

Studiul cuprinde două părţi. Prima secţiune face referire la legăturile 
mănăstirilor româneşti cu Sfântul Munte Athos, înainte de întemeierea Vodiţei, iar în 
partea a doua se aduc dovezi scrise şi arheologice despre existenţa vieţii mănăstireşti 
în Ţara Românească, tot înainte de întemeierea Vodiţei. Se precizează faptul că cea 
dintâi mănăstire din Ţara Românească cunoscută documentar este Vodiţa -1370, dar 
că viaţa monahală nu începe odată cu zidirea acestui sfânt lăcaş. 

Sfântul Nicodim de la Tismana poate fi considerat doar reorganizatorul acestei 
vieţuiri duhovniceşti, pentru că în Ţara Românească exista viaţă de mănăstire şi 
înainte de 1370. Această părere este argumentată cu actul Sinodului Patriarhiei 
ecumenice pentru întemeierea Mitropoliei Ungrovlahiei, din 1359, unde se precizează 
că nu numai laicii şi clericii din Ţara Românească să asculte de mitropolitul Iachint, ci 
şi ieromonahii. Se găseau călugări şi cel puţin o mănăstire înainte de 1370. 

In prima parte a articolului este vorba despre aşezarea isihastă de la Paroria şi 
legăturile vieţii mănăstireşti din Ţara Românească cu această mănăstire şi cu 
întemeietorul ei, Sfântul Grigorie Sinaitul, prin care a pornit o adâncire a metodei de 
rugăciune isihastă din care s-a împărtăşit şi Sfântul Nicodim de la Tismana şi pe care 
au adus-o în Ţara Românească el şi toţi românii care au ucenicit la marele dascăl 
isihast. Sunt prezentate momente din viaţa Sfântului Grigorie Sinatul, în timpul şederii 
lui la Sfântul Munte Athos şi apoi în aşezarea isihastă de la Paroria. Ca argumente 
pentru a contura legăturile mănăstirii româneşti cu Sfântul Munte înainte de 1370 se 
folosesc date culese atât din vieţile Sfinţilor Grigorie Sinaitul şi Maxim 
Kovsokalivitul, cât şi din actele Mănăstirii Kutlumuş, care a fost ajutată de domnitorii 
români prin egumenul ei, Hariton. Dintre dovezile scrise existente în Ţara 
Românească, autorul se opreşte asupra hrisovului din 1391-1392, dat de Mircea cel 
Bătrân Mănăstirii Tismana, în care apare arhimandritul Bosea, fost cândva proprietar 
al unei mori la Bistriţa, moară pe care mama lui Mircea cel Bătrân o dăruise 
mănăstirii. Se presupune că arhimandritul Bosea ar fi fost egumen a cel puţin două 
mănăstiri necunoscute. Apariţia acestui nume de arhimandrit în documentele secolului 
al XlV-lea dovedeşte existenţa vieţii mănăstireşti în Ţara Românească înainte de 
înfiinţarea Vodiţei. 

Creţeanu, Radu, „Schituri oltene necunoscute”, în: MitrOlt XIV (1963), 1-2, 

p. 49-77 

Material istoric cu anexe despre câteva schituri din Oltenia: 

Sălcuţa (Panaghia), cu hramul Adormirea Maicii Domnului; este închinată 
episcopiei de la întemeierea sa din 1668-1678; 

Puţurile (Craiova), cu hramul Sf. Trei Ierarhi (30 ianuarie); 

Covrigi, cu hramul Naşterea Maicii Domnului, ridicat în 1809; 

Schiturile fostei Mănăstiri Segarcea: Dalga, cu hramul Sfinţilor îngeri; 

Două foste schituri ale Mănăstirii Tismana: Hobiţa (Târgu-Jiu), cu hramul 
Intrarea în biserică a Maicii Domnului şi Ploştina Dragoeştilor; 

Comăneşti - lângă localitatea Baia de Aramă, cu hramul Sfinţilor Apostoli; 
Corlăţele, metoc al Mănăstirii Gura Motrului. 

în final articolul prezintă câteva anexe. 

Sacerdoţeanu, Aurelian, „Constantin Brâncoveanu şi ctitoriile sale din 

Oltenia”,’ în: MitrOlt XVI (1964), 9-10, p. 708-727. 

Autorul aminteşte despre domnia lui Constantin Brâncoveanu şi descrie 
ctitoriile sale: Mănăstirea Hurez, Mănăstirea Bistriţa, Schitul Sfinţii Apostoli, 
mănăstirile Arnota, Mamul, Brâncoveni, Govora, Polovragi, Gura Motrului, Surpatele, 
Cozia. Sunt prezentate inscripţii de la aceste mănăstiri. 

Bulat, T. G., „Ştiri noi cu privire la fundaţiunile brâncoveneşti oltene 
(Brâncoveni, Mamul, Hurezi)”, în: MitrOlt XVI (1964), 9-10, p. 746-757. 

în legătură cu Mănăstirea Brâncoveni, se prezintă un pergament de la 
Constantin Brâncoveanu dat la 15 august 1699. Se face un succint istoric. Despre 
Mănăstirea Mamul se afirmă într-un hrisov că pe teritoriul ei a existat o biserică de 
lemn ce a fost refăcută de Stanca Brâncoveanu. Fiul acesteia, Constantin 
Brâncoveanu, a ridicat biserica din temelie, făcând-o din piatră. Se prezintă mai multe 
danii, primite de la el. 

Despre Mănăstirea Hurezi aflăm că în 1703 i-a fost închinată biserica de piatră 
din hotarul Rămeştilor, menţionându-se şi alte danii primite. La sfârşitul articolului, se 
redau textele celor şapte documente. 

Potra, Gheorghe, „Documentele brâncoveneşti în legătură cu biserici şi 
mănăstiri din ţară şi străinătate”, în: GBis XXIII (1964), 11-12, p. 1099-1124. 

Autorul enumeră câteva din mănăstirile ctitorite de Constantin Brâncoveanu, 
între care sunt amintite cea din Râmnicul-Sărat, Mănăstirea Brebu, doar refăcută de 
domnitor, ea fiind începută de Matei Basarab). Constantin Brâncoveanu a ajutat şi 
mănăstirile Snagov şi Topolniţa. Articolul conţine 24 de anexe, care arată daniile 
făcute de acest ctitor. 

Niţescu, Constantin, „Vechi ctitorii târgoviştene. (Pisanii şi inscripţii)”, în: 
GBis XXIV (1965), 1-2, p. 128-149. 

Sunt prezentate şi analizate o serie de pisanii şi inscripţii importante despre 
ctitoriile târgoviştene. 

Diaconescu, Ilie Gh., pr., „Materiale documentare istorice la monumente 
feudale bisericeşti din raionul Găieşti, regiunea Argeş”, în: GBis XXIV (1965), 
3-4, p. 249-293. 

Autorul realizează o prezentare a unor monumente medievale bisericeşti din 
raionul Găieşti, regiunea Argeş. Se menţionează despre 

- biserica Băduleşti (1849) - faptul că a fost o mănăstire aici este vădit de un 
„Penticostar” unde scrie că „este al sfintei mănăstiri din Băduleşti”,; 

- Schitul Budeşteni (1837); 

- biserica Butoiu -biserica fostei Mănăstiri Schimbarea la Faţă (1853); 

- Căpşuna (biserica fostului Schit Adormirea aproximativ 1800); 

- Cobia - biserica fostei Mănăstiri Boloşinov-secolul al XVI-lea); 

- Glavacioc - complexul şi biserica fostei mănăstiri sunt localizate istoric în 
jurul anului 1483; 

- Pătroaia - care a fost biserica fostului Schit Adormirea - anul 1673). 

Sacerdoţeanu, Aurelian, „Pomelnicele a 60 biserici din Bucureşti”, în: GBis 
XXIV (1965), 3-4, p. 294-318. 

Documentul cuprinde consemnarea câtorva pomelnice aparţinând unor biserici 
din Bucureşti. Pe coperţile unei vechi cărţi scria: „Condică a Sfintei mitropolii Valahii 
în care sunt trecute numele ctitorilor a diferite mănăstiri”. 

Bălaşa, D., pr., „Schituri Oltene”, în: MitrOlt XV II (1965), 3-4, p. 280-285. 

Sunt prezentate informaţii despre următoarele lăcaşuri monahale: 

-Schitul Custura, astăzi necunoscut, s-a aflat pe piscul omonim. Date despre el 
afăm de pe un „Penticostar” unde se atestă existenţa lui între anii 1793-1801 şi de pe 
un „Triod”, în care se menţionează că a fost ridicat înainte de anul 1687 de Tănasie 
Păuşescu; 

-Izvorul Frumos (schitul Vechi) din raionul Râmnicul- Vâlcea; 

-Schitul Jghiabul Vechi din raionul Râmnicul- Vâlcea. în 1945 se mai vedeau 
încă ruinele acestei aşezări monahale; 

Schitul Ştevioara din secolul al XlX-lea, iniţiator fiind călugărul Dosoftei care a 
fost omorât de tâlhari. în 1946 se mai vedeau ruinele; 

-Schitul Mitrofani, despre a cărui biserică ştim că a existat în comuna cu acelaşi 
nume. Avea hramul Sf. Nicolae şi în 1935 se afla în stare de funcţionare. Vechea 
ctitorie a fost probabil o construcţie de lemn ridicată în 1687 de Tănasie Păuşescu; 

-Schitul Murgaşi sau Sf. Arhangheli. în 1675 este zidit de călugărul Isaia şi este 
închinat Mănăstirii Sadova; 

-Schitul Crucişoara. în această zonă, la sfârşitul secolului al XVI-lea, Dumitru 
Baba zideşte o biserică. Mănăstirea Bistriţa devine proprietara ei la 23 mai 1568. 

Brătulescu, Victor, „Inscripţii şi însemnări din biserici şi mănăstiri”, în: 

MitrOlt XVII (1965), 11-12, p. 971-978. 

în acest articol găsim informaţii cu privire la următoarele aşezări monastice: 

a) Mănăstirea Gura Motrului. Se dă o inscripţie a cărui conţinut exista pe şase 
candele de argint, donate de Constantin Brâncoveanu şi de doamna Maria - 1712- 
1713. 

b) fostul Schit Strâmba din Gorj, raionul Filiaşi. Pisania din 1793 dă informaţii 
cu privire la ctitorii lui din 1518-1519, Stoichiţă Răoşariu şi jupâneasa Dochia. 
Urmaşii acestora sunt înşiraţi în pisanie după modelul de la începutul Evangheliei 
după Matei - genealogia Mântuitorului. Schitul a fost zugrăvit în 1793. 

Teleguţ, Mircea, „Mănăstiri din Oltenia văzute de un pictor francez”, în: 

MitrOlt XVII (1966), 7-8, p. 632-644. 

Se menţionează despre mănăstirile: Cozia, Dintr-un Lemn, Surpatele, Hurezi, 
Bistriţa şi Tismana. 

Diaconescu, Ilie, Gh., Date statistice bisericeşti din fostul judeţ Vlaşca, la anii 

1833-1838”, în: GBis XXV (1966), 7-8, p. 669-693. 

Articol în care se face bilanţul proprietăţilor mănăstirilor şi bisericilor din 
zonele care au făcut parte din fostul judeţ Vlaşca între anii 1833-1838. Se prezintă 
ctitorii şi donatorii acestor mănăstiri şi biserici. 

Brătulescu, Victor, prof., „Monumente de arhitectură din Târgovişte. 

Monumentele Voievodale de la Târgovişte şi Arnota”, în: GBis XXVI (1967), 

1-2, p. 291-322. 

Din articol aflăm cine sunt meşterii pietrari ai lespezilor funerare de la 
Mănăstirea Arnota. Se aminteşte despre existenţa unui sacrofag de piatră, datând din 
secolul al XlV-lea, de la Mănăstirea Cozia. 

Brătulescu, Olga şi Victor, prof., „Biserici cu hramul Sf. Ap. Petru şi Pavel”, 

în: MitrOltX IX (1967), 5-6, p. 390-393. 

Sunt prezentate date istorice importante despre următoarele lăcaşuri monahale: 

- Schitul Sfinţilor Apostoli, care aparţine Mănăstirii Hurez; este ctitorie a 
arhimandritului Ioan, egumenul Hurezilor între anii 1698-1699; 

- Mănăstirea Cozia - biserica Bolniţei, zidită în anii 1542-1543; 

- Schitul Flămânda - ctitorit de doamna lui Mihnea Turcitul, la sfârşitul 
secolului al XVI-lea; 

- Peştera sau Obârşia Ialomiţei (Peştera Ialomicioarei) - schit zidit în secolul al 
XVIII-lea, ars în 1818 şi refăcut un an mai târziu, ars în 1940 şi reclădit între anii 
1940-1942, apoi ars din nou în 1956; 

- Schitul Pârscov - metoc al Episcopiei Buzăului, din secolul al XVII-lea; 

- Mănăstirea Bursuci - din Moldova, ctitorită de Gavriil Costachi în 1682, fost 
metoc al Mănăstirii Golia. 

Bulat, T. G., prof., „Documente rămase de la Sf. Episcop Calinic în legătură cu 

mănăstirile”, în: MitrOlt XX (1968), 5-6, p. 415-419. 

Documentele prezentate în aceste pagini sunt: 

- cel de la 30 aprilie 1858, prin care Sfântul Calinic a cerut transformarea 
metocului de la Popânzăleşti (Romanaţi) în schit de maici, 

- hotărârea de unificare a Schitului Frăsinei cu cel al Slătioarelor, 

- altele, în legătură cu Mănăstirea Jitianu. 

Donat, Ion, „Numărul şi valoarea documentelor provenite din Mănăstirile 

Olteniei”, în: MitrOlt XXII (1970), 7-8, p. 883-894. 

în acest articol se arată că, din 2679 de documente din Arhivele Centrale (în 
1931), 72,1% s-au păstrat în arhivele mănăstireşti. Sunt date tabele cu aceste mănăstiri 
olteneşti. 

Ionescu, I., pr., „Neagoe Basarab şi ctitoriile sale (23-25 ian. 1512 - 15 sept. 

1521)”, în: MitrOlt XXIII (1971), 9-10, p. 652-675. 

Material biografic despre Neagoe Basarab, născut cu aproximaţie în 1482. 
Cuprinde date despre doamna Despina şi despre preocupările lui Neagoe pentru carte 
- a tipărit „Evangheliarul” în limba slavonă, Mănăstirea Bistriţa fiind un puternic 
centru cărturăresc de limbă slavonă. Neagoe i-a donat lui Dionisie în 1514 sau 1515 
un chivot şi a sprijinit lucrări la biserici şi mănăstiri. în articol se descriu câteva icoane 
„de familie” - „Sfântul Nicolae”, „Coborârea de pe Cruce”, „Sfinţii Simion şi Sava”. 

Branişte, Marin M., pr., „Monografii de cultură feudală şi monumente de cult 

argeşene”, în: MitrOlt XXV (1973), 3-4, p. 240-246. 

Studiul de faţă prezintă trei monografii: 

a) Dan Simionescu - „Viaţa literară şi culturală a Mănăstirii Câmpulung” 
(Muscel), în care ctitor este numit Nicolae Alexandru Basarab (1352-1364) şi care 
prezintă istoria mănăstirii sub Matei Basarab. Şcoala Domnească a fost iniţial în 
incinta mănăstirii, iar prima şcoală publică (normală) a funcţionat tot aici; 

b) Preot Ioan Muşeteanul - „Mănăstirea Glavacioc, monografie istorică 
realizată pe bază de izvoare, care se constituie într-o teză de doctorat (Bucireşti 1933). 
Aflăm că mănăstirea fiinţează încă din vremea lui Mircea cel Mare (1386-1418), că 
Matei Basarab a anulat închinarea către greci şi că între anii 1844-1852 aici a fost 
găzduită Şcoala de gramatici (candidaţi la preoţie); 

c) Monografia Tatianei Babancu - aminteşte despre Schitul Buliga, care astăzi 
nu mai există. 

Cruceană, Ion, „Importanţa monografiilor părintelui Ioan Răuţescu pentru 

cunoaşterea istoriei - Jud. Argeş”, în: MitrOlt XXV (1973), 7-8, p. 603-607. 

Dintre cele patru monografii alcătuite, una este despre Mănăstirea Aninoasa, 
ctitorie a clucerului Tudoran Vlădescu şi a mitropolitului Daniil al II-lea, din 1677. 

Ciulu, Cornelia, „Monumente medievale din N-V Olteniei-scrisă de M. 

Davidescu”, în: MitrOlt XXV (1973), 7-8, p. 699. 

Din aceste pagini aflăm despre Mănăstirea Vodiţa, fondată în anii 1370-1375 de 
Vladislav-Vlaicu, despre Schitul Topolniţa, ctitorit în 1646 de Vasile Buliga, cu o 
biserică după modelul Arnotei din Vâlcea, despre biserica Mănăstirii Strehaia şi 
despre Mănăstirea Gura Motrului. 

***, „Mănăstiri şi schituri din judeţul Teleorman”, în: GBis XXXIII (1974), 3- 

4, p. 327-341. 

Articolul înmănunchează informaţii referitoare la istoricul unor centre spirituale 
din judeţul Teleorman: - Mănăstirea Serdăreasa, azi biserică de mir, datată în jurul 
secolului al XlV-lea; 

- Mănăstirea Ţigănia Drăgăneşti - azi biserică de mir, construită de Radu Paisie 
în secolul al XVI-lea, cunoscut ca important centru de cultură; 

- schitul metoc al Mănăstirii Cutlumuş de la Athos, situat la Camanca pe 
Călmăţui - azi Dorobanţu, schit ce aparţine secolului al XlV-lea; 

- Mănăstirea Baldovineşti-Ciolăneşti din Deal (sec. XIV-XV); 

- Mănăstirea Dideşti -Teleorman, aparţinând cu aproximaţie anului 1700; 

- schitul metoc al Mănăstirii Dideşti de la Merişani-Teleorman (1761). 

Chihaia, Pavel, „Date noi despre bisericuţele rupestre din Munţii Buzăului”, în: 

GBis XXXIII (1974), 5-6, p. 507-517. 

Sunt prezentate date despre schiturile Alunişul - hram Tăierea capului Sf. Ioan 
Botezătorul, Agaton - hram Ioan Zlataust, Fundătura - hram Schimbarea la Faţă, 

Peştera îngăurită, Fundul peşterii, Peştera lui Iosif, Pinul - hram Naşterea Maicii 
Domnului, Găvanele, Corbii de Piatră şi Cetăţeni - hram de Adormirea Maicii 
Domnului, Nămăeşti - hram Ioan Bogoslov. 

Bulat, T. G., „Mănăstirile pământene din Ţara Românească în epoca Regulamentului 

Organic (1831-1834)”, în BORom XCIII (1975), 9-10, p. 1165-1176. 

Articolul oferă statistici cu privire la averile şi comunităţile de călugări ale 
mănăstirilor din Ţara Românească în perioada 1831-1834 din epoca regimului 
organic. La 27 noiembrie 1833, Logofeţia a trimis ocârmuitorilor de judeţ cererea de 
a-şi prezenta aceste statistici complete. Mănăstirile care au primit această poruncă au 
fost: Bistriţa, Râncăciovul, Tismana, Motru, Vieroşu, Hurezu, Brâncoveni, Cozia, 
metocul Cotmeana, Dealul, Snagovul, Câmpulung, Strehaia, Govora, Sadova, Arnota, 
Glavacioc. 

Mănăstirile Cernica şi Căldăruşani sunt înştiinţate să nu facă aceste cercetări. 
Astfel, starea mănăstirilor, aşa cum reiese din rapoarte, era destul de jalnică, cele care 
au prezentat o stare materială mai bună au fost: Mănăstirea Dintr-un lemn, Surpatele, 
Bascovul, Brătăşeşti Argeş şi Poiana Mărului. 

în toate aceste locuri vieţuiau în acea perioadă un număr total de 789 de călugări 
şi 1100 călugăriţe, iar cele mai populate schituri de călugări erau cele de la Poiana 
Mărului(102 monahi) şi Dălhăuţi (128 monahi), iar de călugăriţe cele de la Coteşti (93 
monahii), Răteştii Buzăului (150 monahii) şi Ţigăneşti (260 monahii). 

Bulat, Toma G., pr., „Schiturile metoace ale Mitropoliei din Ţara 

Românească”, în: GBis XXXV (1976), 1-2, p. 184-195. 

Conţinutul articolului face referire la schiturile şi metoacele care au fost 
închinate Mitropoliei din Ţara Românească. Astfel, în Bucureşti, Mitropolia a avut 
şapte schituri-metoc: Sfântul Neculai Prund, Hagi Dina, Sfântul Elefterie Vechi, 
Sfântul Nicolae-Şelari, Spirea-Doftorul, Biserica Măgureanul, Sfântul loan cel Nou. 

în afara Bucureştiului, Mitropoliei îi aparţineau schiturile Mărcuţa şi Cernica. 
Cea mai importantă închinare a fost realizată de episcopul Serafim (din timpul lui 
Matei Vodă), ce a închinat schitul său de la Stihareţ (Strihareţ) (Olt). în articol sunt 
descrise aceste lăcaşuri monahale. 

Bulat, Toma G., prof., „Documente privitoare la istoria oraşului Bucureşti 

1821-1848”, în: GBis XXXV (1976), 3-4, p. 464-465. 

Recenzie. Ştiri despre Mitropolie, mănăstirile Căldăruşani, Sărindari, Sfântul 
loan, Sfântul Sava, Mihai Vodă. 

Rădulescu, Toma, prof., „Danii făcute mănăstirilor din Oltenia în vremea lui 

Mihai Viteazul”, în: MitrOlt XXVIII (1976), 5-6, p. 354-359. 

Articolul prezintă daniile făcute de Mihai Viteazul şi boierii săi mănăstirilor 
Coşuna, Stăneşti, Tismana, Ostrov, Cozia, Bistriţa, Strâmba-Gorj, Govora, Căluiu. Se 
fac referiri şi la viaţa monahală din acea vreme. 

C arab in, Vasile, „Domeniul mănăstiresc din judeţul Gorj în secolele XIV- 
XIX”, în: MitrOlt XXVIII (1976), 5-6, p. 432-437. 

Studiul menţionează o serie de mănăstiri: Tismana, Vişina, Polovragi, Strâmba, 
cu domeniul pe care îl avea fiecare şi daniile ce s-au făcut ulterior de domnitori şi 
boieri, precum şi actele care întăreau şi pecetluiau aceste donaţii. Se face o referire şi 
la modul în care era exploatat domeniul mănăstiresc. 

Ioniţă, Alex M., doctorand, „Viaţa mănăstirească în Dobrogea până în secolul 
al Xll-lea” în: StTeol Seria a Il-a XXIX (1977), 1-2, p. 81-90. 

Articolul este o lucrare de seminar ce-şi propune să prezinte viaţa monahală din 
Dobrogea până în sec. al Xll-lea. Se dau informaţii despre episcopul Teotim I, 
Dionisie Exigul, Ioan Casian, călugării sciţi, aşezămintele mănăstireşti de la Murfatlar 
- Basarabi, Dinogeţia-Garvăn, Niculiţel. 

Bulat, T. G., prof., „Buzeştii şi ctitoriile lor oltene”, în: MitrOlt XXIX (1977), 
1-3, p. 110-118. 

Autorul trece în revistă ctitoriile fraţilor Buzeşti (Radu, Preda, Stroe): 
mănăstirile Stăneşti, Dobruşa, Schitul Jgheabul, oprindu-se la Mănăstirea Căluiu sau 
Ceptura, la care face referire pe tot parcusul articolului. 

Sunt menţionate daniile făcute ulterior ctitoririi, întărite de documente şi 
hrisoave anexate la textul integral a două astfel de danii. 

Tamaş, C., „Aşezăminte bisericeşti ale unor chinovii din Vâlcea, la Craiova, în 
secolul al XVIII-lea”, în: MitrOlt XXIX (1977), 7-9, p. 625-634. 

Aflăm informaţii despre Episcopia Râmnicului, Mănăstirea Bistriţa, Schitul 
Pietrari şi mai ales despre Mănăstirea Hurezu, sub aspectul veniturilor pe care aceste 
aşezăminte le dobândeau din moşiile şi prăvăliile lor din Craiova 

Şerbănescu, Niculae, pr. prof., „Mănăstiri şi biserici ctitorite de Mihai 
Viteazul”, în: MitrBan XXVII (1977), 10-12, p. 692-703. 

Vorbind despre ctitoriile lui Mihai Viteazul, autorul aminteşte de biserica de mir 
Mihai Vodă din Bucureşti, fostă mănăstire, prezentând istoricul ridicării ei. 

O altă ctitorie o reprezintă Mănăstirea „Sf. Niculae ce e din susul oraşului 
Bucureşti”. începutul ei trebuie căutat în secolul al XV-lea. Mihai Viteazul o reface 
din temelie şi, la 21 august 1599, închină sfântul lăcaş la Mănăstirea Simon Petras. 

Tot domnul este ctitorul Mănăstirii Clocociov din oraşul Slatina (prima mărturie 
documentară despre acestă vatră monahală datează din anii 1593-1594), dar şi al 
Mănăstirii Sfânta Treime din Alba-Iulia, care va deveni reşedinţă mitropolitană. Sunt 
aduse informaţii despre complexul mănăstiresc construit aici la Alba-Iulia. O tradiţie 
spune că ar fi şi ctitor al Mănăstirii Strehaia, dar nu există documente certe în acest 
sens. 


Popescu, Ion, „Contribuţia Bisericii la istoria veche a medicinei oltene”, în: 
MitrOlt XXIX (1977), 10-12, p. 810-812. 

în aceste pagini aflăm că primele spitalele au fost inaugurate pe lângă Biserică, 
în special pe lângă mănăstiri. Sunt menţionate mănăstirile Vodiţa, Tismana, Cozia, 
Bistriţa şi Obedeanu - cu hramul Sf. împărat Constantin şi mama sa Elena. 

Mateescu, Constantin, „Mici schituri lângă Râmnicul Vâlcea”, în: MitrOlt 
XXXI (1979), 4-6, p. 337-382. 

Lucrarea de faţă cuprinde informaţii şi o prezentare generală a fiecărui 
aşezământ al schiturilor Inăteştilor, Troian, Olteni, Fedelesciului şi Arhanghelul. 

Ionescu, Cleopatra, „Bunurile culturale aflate la mănăstirile şi bisericile din 
jud. Prahova în 1860”, în BORom XCVII (1979), 9-12, p. 1223-1231. 

Sunt prezentate informaţii despre mănăstirile Predeal, Sinaia, Ghighiu, 
Mărgineni, Brebu, Lespezi, Mislea, Poeana (Poiana Câmpina), Proviţa, Târgşor, 
Văleni de Munte. 

Carataşu, Mihai; Cernovodeanu, Paul; Stoicescu Nicolae, „Jurnalul 
călătoriilor canonice ale mitropolitului Ungrovlahiei Neofit I Cretanul”, în 
BORom XCVIII (1980), 1-2, p. 243-315. 

Scris în limba greacă jurnalul tradus de cei trei autori aduce pentru istoria 
bisericii ortodoxe române numeroase informaţii valoroase şi în acelaşi timp inedite. în 
introducere se face o scurtă descriere a vieţii autorului dar şi a manuscrisului în sine 
păstrat la Biblioteca Academiei Române sub cota 2106. Se amintesc cele două 
itinerarii. în prima călătorie, de 12 săptămâni, s-au vizitat şase judeţe, Piteşti, Curtea 
de Argeş, Râmnicu- Vâlcea, Ocnele Mari, Câmpulung şi Târgovişte, 20 de aşezări 
rurale, 19 mănăstiri şi schituri, 16 biserici de mir. Sunt prezentate numeroase pisanii, 
inscripţii, pomelnice. 

Jurnalul din cea de-a doua călătorie a consemnat parcurgerea a opt judeţe în 
curs de 11 săptămâni, vizitându-se 26 aşezări rurale, 14 mănăstiri, schituri şi metohuri, 
14 biserici de mir. Se dă traducerea textului. 

Ivaniuc, Florenţa, „Mînăstirile bucureştene - importante centre de cultură în 
veacul al XVIII-lea”, în BORom XCVIII (1980), 7-8, p. 810-821. 

Sunt prezentate şcolile şi centrele culturale de la mănăstirile Sf. Sava, Sf. 
Gheorghe Vechi, Colţea, Antim, Văcăreşti, Domniţa Bălaşa, Sf. Ecaterina, Batişte, 
Pantelimon, Stavropoleos, dar şi cele întemeiate în diverse mahalale ale capitalei. în 
Anexă este redat un document de danie emis de Mihai Constantin Şuţu pentru biserica 
Agieşti din Ilfov unde funcţiona o şcoală pentru copii. 

t Gherasim Piteşteanul, arhiereu vicar al Episcopiei Râmnicului şi 
Argeşului, „Mănăstirile vâlcene în timpul Revoluţiei din 1821”, în: MitrOlt 
XXXIII (1981), 4-6, p. 182-186. 

Articolul de faţă prezintă o serie de mănăstiri care s-au implicat sau au fost 
implicate în desfăşurarea revoluţiei lui Tudor Vladimirescu din 1821: Slatina, Hurezi, 
Cozia. 

Jivi, Aurel, lector, „însemnări despre biserici şi mănăstiri din Ţara 
Românească în Jurnalul de călătorie al unui preot englez, la 1794”, în BORom 
XCIX (1981), 7-8, p. 912-917. 

în primăvara anului 1794, preotul anglican James Dallaway, proaspăt numit în 
funcţia de capelan al Companiei Levantului trecea prin Ţările Române însoţind pe 
Robert Liston, ambasadorul Marii Britanii la Poarta Otomană. Jurnalul călătoriei din 
Anglia către Constantinopol a fost publicat în 1804 la Londra. Odată cu prezentarea 
traseului urmat, se fac precizări legate de bisericile şi mănăstirile întâlnite. Astfel, sunt 
descrise biserica de la Câineni (1769) cu hramul Sf. Nicolae; Sf. Gheoghe Nou din 
Bucureşti; biserica „Sf. împăraţi” de pe dealul Mitropoliei pe care o numeşte „biserică 
patriarhală” şi Mănăstirea Găiseni. Sunt făcute unele observaţii privind utilizarea 
clopotelor şi prezenţa troiţelor la răscruci de drumuri şi lângă izvoare remarcându-se şi 
religiozitatea românilor. 

Vasilescu, Gh., „Tudor Vladimirescu şi pandurii săi la mănăstirile Tismana, 
Strehaia, Gura-Motrului şi Ţânţăreni în 1821”, în: MitrOlt XXXIII (1981), 7-9, 
p. 391-402. 

în contextul evocării cronologice a evenimentelor Revoluţiei lui Tudor 
Vladimirescu din 1821, autorul accentuează rolul jucat de mănăstirile Tismana, 
Strehaia, Gura-Motrului şi Ţânţăreni în desfăşurarea lor. 

Bălaşa, D., pr., „Cronicarul Dionisie eclesiarhul”, în: MitrOlt XXXIV (1982), 
1-3, p. 89-102. 

Călugărul Dionisie este prezentat în acest articol ca pictor şi miniaturist, caligraf 
şi istoric. în biografia sa sunt cuprise date despre familie, ucenicia făcută în 
mănăstirile Tismana şi Cozia, despre numirea sa ca eclesiarh la Episcopia Râmnicului 
în 1776-1786. 

Cronicarul Dionisie a fost şi alcătuitor de pomelnice mănăstireşti: pomelnicul 
ctitoresc al Mănăstirii Dobruşa, condica de documente a Episcopiei Râmnicului, 
condica de documente a Mănăstirii Tismana, pomelnicul ctitoricesc al Mănăstirii 
Gănescu, condica documentelor de la mănăstirile Strehaia, Sadova, Jitianu, Bistriţa, 
Govora şi Arnota, pomelnicele ctitoriceşti ale mănăstirilor Cozia şi Titireciu, ale 
schiturilor Bistriţei (Mahalaua Ţigănia), Mănăileşti, Păpuşa, precum şi alte pomelnice 
ale unor biserici. 

Stoicescu, Nicolae, „Epoca lui Matei Basarab (1632-1654)-350 de ani de la 
urcarea sa pe tron”, în: GBis XXXXI (1982), 7-8, p. 515-535. 

Dintre oamenii care au sfinţit locul prin care au trecut se numără şi domnul 
Matei Basarab, care a dus o politică prin care a sprijinit popoarele ortodoxe din 
Peninsula Balcanică.Articolul prezintă informaţii despre Inscripţia de pe piatra de 
mormânt a lui Matei Basarab de la Mănăstirea Arnota şi despre tipăriturile din vremea 
sa. Dintre cele 30 de ctitorii ale domnului sunt enumerate: Arnota (aproximativ 1638) 
Brebu-Prahova (1640-1650), Bâncoveanu-Olt (1640), Plumbuita (1647), Sfinţii 
Apostoli-Bucureşti (greu de datat), clădirile şi biserica Episcopiei din Buzău (1649), 

Căldăruşani (1637-1638), Negru-Vodă din Câmpulung (1635-1636), Drăgăneşti- 
Teleorman (1647), Schitul Lăculeţe-Dâmboviţa (1645-1646), Măxineni-Brăila (1637- 
1639), biserica domnească din Mănăstirea Cornăţelul-Călăraşi (1648), Negoieşti- 
judeţul Călăraşi (1648-1649), Pinul-Buzău (1647), Plătăreşti-judeţul Călăraşi (1640), 
Sadova-Dolj (1640), Slobozia-Ialomiţa (1634), Soveja-Vrancea (1645), Strehaia- 
Mehedinţi (1645). 

Bălaşa, D., pr., „Cronicarul Dionisie eclesiarhul (II)”, în: MitrOlt XXXIV 
(1982), 7-9, p. 559-583. 

Partea a doua a studiului legat de cronicarul Dionisie îl prezintă ca eclesiarh al 
Mitropoliei din Bucureşti (1804-1812), concentrându-se apoi pe diferite lucrări, 
cronici şi condici de documente alcătuite de acesta, ale unor biserici şi mănăstiri 
precum Cotroceni, Bucovăţ (Coşuna), Obedeanu, pe pomelnice ctitoriceşti ale 
mănăstirilor Dintr-un Lemn, Bucovăţ, Ţânţăreni şi ale unor schituri - Teiuş, Văleni, 
Micşani (Pârlita). 

Lucrarea se încheie cu un tablou sinoptic al operei cronicarului Dionisie, scrisă 
între anii 1777-1820. 

Iorgulescu, Vasile, pr. drd., „Mărturii privind monahismul pe pământul 
românesc, înaintea Sfântului Nicodim. în Ţara Românească şi Banat”, în 
BORom CI (1983), 3-4, p. 253-263. 

Spătărelu, Mihail, drd., „Din trecutul bisericesc al fostului judeţ Saac (între 
jud. Prahova şi Buzău)”, în: GBis XXXXIII (1984), 5-6, p. 404-414. 

Situat între judeţele Prahova şi Buzău, fostul judeţul Saac, numit şi Săcuieni, a 
funcţionat ca unitate administrativă până în 1845. Din secolele XV-XVI avem mărturii 
istorice despre existenţa în acest spaţiu a mănăstirilor: Brebu, Vărbila (Iordăcheanu) şi 
a schiturilor: Alunişul, Cârnu (judeţul Buzău), Aninoasa-Cislău, Surani, Apostolache 
(judeţul Prahova), iar din secolul al XVII-lea avem Mănăstirea Valea Cătinei, din 
Vălenii de Munte (1680), închinată Mănăstirii Cotroceni. 

Bălaşa, D., pr., „Vechi lăcaşuri de cult şi aşezări umane pe pământul Olteniei”, 
în: MitrOlt XXXVI (1984), 5-6, p. 373-382. 

Pe lângă biserici şi sate dispărute din Oltenia, în paginile acestei lucrări întâlnim 
şi o listă cu mănăstiri şi schituri a căror urme s-au pierdut: Băceşti, Bumbeşti, 
Ciuperceni, Câlceşti, Strâmba, Tândăleşti, Valea cu Apă, Glodeni, Ţânţăreni, Negraşi, 
Tutana, Jidoştiţa, Lungeşti, Şopârliţa, Cozia, Valea Pietrii, Vârciorova, Bădenii 
Pământeni, Băjeşti, Popânzăleşti, Cheia, Colibaşi, Coteneşti, Lereşti, Nămăieşti, 
Stâneşti, Gâlmele, Greci, Căluiul, Bocleştia. 

Bălaşa, D., pr., „Pe urmele vetrelor de cultură străbună”, în: MitrOlt XXXVII 
(1985), 1-2, p. 89-92. 

Autorul face o reprezentare a lăcaşurilor olteneşti dispărute, precum: Mănăstirea 
Bistriţa, Schitul Mare şi Schitul Mic de la Fedeleşoiu şi schiturile Mănăstirii Cozia. 

Ciurea, Al., pr. prof. dr., „Tudor Vladimirescu, ctitor şi ajutător de lăcaşuri 
străbune”, în: GBis, XXXXIV (1985), 3-4, p. 202-215. 

Tudor Vladimirescu este menţionat ca fiind ctitor al Schitului Cioclovina-Gorj, 
fiind trecut în pomelnic la 8 februarie 1812. în acelaşi an Mănăstirea Tismana avea 
sub jurisdicţia sa schiturile: Cioclovina, Topolniţa, Valea cu Apă, Teiuşul - de pe 
Valea Pocrui de Sus, Scăunelul; este menţionat şi ajutorul dat Schitului Topolniţa- 
Mehedinţi. 

Duicu, Sebastian Sorin, prof., „Epoca lui Mircea cel Mare moment de 
referinţă în contextual european”, în: MitrOlt XXXVIII (1986), 5, p. 18-21. 

Sunt prezentate câteva ctitorii ale lui Mircea cel Bătrân. Despre Mănăstirea 
Cozia aflăm că ar fi fost terminată în preajma anilor 1387-1388. Alte ctitorii sunt 
Mănăstirea Cotmeana, Mănăstirea Vodiţa - pe care o reface şi foarte probabil şi 
biserica fostului schit Brădet, „singurul monument integral păstrat de la începutul 
secolului al XV-lea”. Articolul cuprinde şi o amplă bibliografie. 

Vădeanu, V., pr., „Biserici-monumente istorice din epoca lui Matei Basarab în 
jud. Gorj”, în: MitrOlt XXXVIII (1986), 5, p. 72-78. 

Autorul sintetizează câteva informaţii privind monumente istorice ale diverselor 
biserici ctitorite de Matei Basarab. Paraclisul Mănăstirii Tismana a fost ridicat în 
anull643 sau în 1650, probabil pe temelia unei biserici de lemn din secolul al XlV-lea. 

Se descrie tâmpla schitului Crasna, o piesă deosebită de sculptură şi pictură, 
menţionează că a aceasta a fost adus la Crasna la sfârşitul secolului al XVIII-lea. Altă 
ctitorie este Mănăstirea Polovragi, cu pictura realizată de zugravi ai şcolii de la Hurez 
în timpul lui Constantin Brâncoveanu. 

Cocora, Gabriel, pr., „Ctitorii buzoiene atribuite de tradiţie Doamnei Neaga, 
dar infirmate de istorie”, în BORom CIV (1986), 7-8, p. 116-125. 

Sunt prezentate date importante despre lăcaşurile monahale Aninoasa, Cucuiata, 
Ulmeasa, Ciolanu şi Lapoş. 

Crăciun, Casian, protos. dr., „Episcopia Buzăului, o vatră de spiritualitate şi 
simţire românească”, în: MitrArd XXXII (1987), 1, p. 137-139. 

Cartea recenzată foloseşte documente arheologice şi lingvistice, pomelnice, 
mărturii arhitecturale şi inscripţiii pentru a face o istorie a Episcopiei Buzăului, 
înfiinţată în 1500. O altă parte a cărţii prezintă viaţa culturală din Eparhie. 

Duicu, Sebastian Sorin, prof. şi Berendei, Marcel, arh., „Mărturii artistice 
bisericeşti din Câmpia Doljeană”, în: MitrOlt XXXIX (1987), 4, p. 105-115. 

Studiul analizează câteva mănăstiri din Câmpia Doljeană: Mănăstirea Jitianu; 
biserica Sfinţii Voievozi, a fostei mănăstiri, ridicate de postelnicul Istratie Leurdeanul 
în secolul al XVII-lea lângă satul Ciutura; biserica Mănăstirii Segarcea, ridicată în a 
doua jumătate a secolului al XVI-lea cu hramul Uspenia; biserica Sfântul Nicolae, a 

Mănăstirii Sadova, ctitorită de Matei Basarab în 1633. Se face descrierea tablourilor 
votive. 

Ionescu, I., pr., „La aniversarea a 300 de ani de la urcarea lui Constantin 
Brâncoveanu pe tronul Ţării Româneşti, 1688 - 1988”, în: MitrOlt XL (1988), 
2, p. 29-38. 

Se prezintă pe scurt domnia lui Constantin Brâncoveanu şi se insistă pe 
necesitatea tipăririi cărţilor ortodoxe şi pe lipsa tipografiilor din Imperiul Otoman. 

în timpul său au fost tipărite 31 de cărţi în greceşte, s-au înfiinţat tipografiile de 
la Snagov, Râmnic şi Târgovişte. A fost tipărit „Chiriacodromionul” în Transilvania, 
la Alba-Iulia în 1699. A fost ctitor al bisericilor Potlogi (1683), Mogoşoaia (1688), 
Hurezi (1690-1697). între anii 1691-1697, împreună cu unchiul său, Mihai 
Cantacuzino, Constantin Brâncoveanu ridică Mănăstirea Râmnicu Sărat. în Bucureşti 
zideşte trei mănăstiri: Sfântul Gheorghe Nou, Sfântul loan Grecesc (1703-1704), 
Sfântul Sava (1707) şi a poruncit lucrări de restaurare la alte mănăstiri şi schituri. 

Opriş, loan, dr., „Restaurări la monumentele istorice din Oltenia, 1850-1950”, 
în: MitrOlt XL (1988), 4, p. 10-33. 

Printre aşezămintele monahale restaurate se numără Mănăstirea Dintr-un Lemn 
(1934-1935, 1940-1942), bolniţa Coziei (1935-1936, 1940-1942). Mănăstirea 
Brâncoveni a suferit reparaţii între 1923-1935, iar din 1927 a avut loc restaurarea 
picturii de la Bolniţă. Restaurarea mai serioasă a ansamblului mănăstiresc de la Jitianu 
a început în 1922 şi priveşte atât biserica, cât şi chiliile. Articolul are importante note 
bibliografice. 

Ionescu, Gion, D., „Ctitorii voievodale în Eparhia Buzăului”, în: MitrBan 
XXXIX (1989), 4-6, p. 153-155. 

Se dau informaţii despre 16 aşezări monahale, între acestea un loc deosebit 
ocupându-1 ctitoria brâncovenească şi cantacuzină din Râmnicu-Sărat. Se aduc 
informaţii despre diferite lăcaşe de cult, fiind consemnaţi şi ctitorii acestora. Astfel 
aflăm date despre fosta Mănăstire Cârnu, despre care se spune că a fost ctitorită în 
1559 de doamna Chiajna „Mircioaia”, despre Mănăstirea Menedic înălţată în 1532, ce 
are ctitor pe Vlad Vintilă, Schitul „Sfântul Gheorghe”, ridicat în 1596 de către Mihai 
Viteazul, despre Mănăstirea Măxineni, înălţată între anii 1637-1639 de Matei Basarab. 

t Damaschin, Coravu Severineanul, „Ctitoriile religioase ale lui Mircea cel 
Mare (1386-1418)”, în: MitrOlt X LV (1993), 1-6, p. 45-47. 

Cea mai importantă ctitorie a lui Mircea cel Bătrân a fost Cozia, 1387-1388, 
zidită pe temeliile uneia mai modeste, care „exista în prima jumătate a secolului al 
XlV-lea”. Primele menţiuni documentare despre Cozia apar în două hrisoave ale lui 
Mircea, ambele din 20 mai 1388. Mănăstirea Cotmeana a devenit metocul Coziei. Alte 
ctitorii ale lui Mircea au fost mănăstirile Brădet-Argeş şi Dealu. 

Micle, V., arhim., „Arhimandritul Theofil S. Niculescu şi renaşterea vieţii 
monahale în mănăstirile din Oltenia”, în: MitrOlt LIII (2001), 5-6, p. 77-106. 


244 



Autorul evidenţiază contribuţia arhimandritului Theofil Nicolaescu (1913-1977) 
la renaşterea vieţii mănăstireşti. Acesta a trăit între anii 1913-1977 şi a fost călugărit la 
Episcopia din Râmnic. 

Ca stareţ la Mănăstirea Bucovăţul Vechi (1934-1936), a pus accent pe rugăciune 
şi muncă; a ridicat clădirile stăreţiei, arhondaricul, clopotniţa şi chiliile. Aflăm că după 
anul 1936, când arhimandritul s-a retras din stăreţie, mănăstirea a intrat în declin şi s-a 
desfiinţat, fiind redeschisă în 1940. 

In Eparhia Huşilor şi-a desăvârşit viaţa duhovnicească, dar în 1941 a fost 
rechemat în Oltenia, ca stareţ la Mănăstirea Bistriţa, pe care a salvat-o de la 
desfiinţare. S-a ocupat, de asemenea, de restaurarea monumentelor istorice şi de 
ajutorarea mănăstirilor sărace. Este de asemenea consemnată activitatea sa ca exarh. 

Rădulescu, Toma, dr., „Mărturii documentare privitoare la judeţul Dâmboviţa, 

păstrate în condica Mănăstirii Sfântului Pantelimon de lângă Bucureşti”, în: 

MitrOlt LVI (2004), 1-4, p. 89-116. 

Mănăstirea Sfântul Pantelimon se află lângă Mănăstirea Cernica şi este ctitorie a 
lui Cernica Ştirbei. Aşezământul cuprindea şi un spital şi avea ca metocuri mănăstirile 
Cobia şi Găiseni. Unsprezece documente din condica mănăstirii sunt legate de daniile 
primite de la fiii lui Ianache Văcărescu. Se dă o listă cronologică a documentelor şi se 
prezintă filele cele mai importante. 

IV. 3. STUDII GENERALE DESPRE MĂNĂSTIRILE ŞI 
SCHITURILE DIN MOLDOVA 

Atanasiu, Th., protoiereu, „Memoriu despre starea bisericilor şi a parohiilor 

ortodoxe din judeţul Bacău”, în: BORom XIV (1890-1891), 2, p. 100-120. Cu 

text în limba slavonă. Cu text în limba greacă. 

Protoiereul Theodor Atanasiu enumeră bisericile din judeţul Bacău, arătându-ne 
următoarele: starea în care se găsesc bisericile, numărul parohienilor sau ai călugărilor, 
numărul preoţilor bisericilor şi gradul lor de instruire, data la care au fost ctitorite 
aceste biserici şi de către cine, dacă sunt în bisericile respective morminte şi ale cui 
sunt şi inscripţiile bisericilor. 

Autorul începe întâi cu bisericile din oraşul Bacău care sunt şase la număr: 
Biserica Catedrală Sfântul Nicolae se spune că ar fi fost ctitorită între 1840-1848, iar 
în 1871 Panait Ianoli a transformat veşmântăria din partea de sud a bisericii în 
paraclis. La data scrierii articolului, biserica nu se afla într-o stare foarte bună; 
Biserica Adormirea Maicii Domnului - despre care se spune că a fost ctitorită în 1491 
de către Alexandru, fiul lui Ştefan cel Mare; Biserica Naşterea Sfântului Ioan 
Botezătorul; Biserica Sfinţii împăraţi Constantin şi mama sa Elena; Biserica Buna 
Vestire; Biserica Sfânta Treime. 

Autorul trece apoi la enumerarea comunelor şi a bisericilor din Plasa Bistriţa de 
Sus. Acestea sunt: Comuna Mărgineni - în această comună se află o biserică de lemn 
ce datează „dinainte de anul 1749”, în care se află mormântul soţiei lui Matei Ghica 
Voievod; comuna Luncani - biserica din această comună „că ea mai demult ar fi fost 
schit de călugări, iar în pomelnicul ctitorilor sunt înşirate mai multe nume de 

ieromonahi şi monahi”; comuna Slobozia Luncani; comuna Fântânelele; comuna 
Gărleni; comuna Racova; comuna Buda; comuna Blăgeşti; comuna Valea lui Ion; 
comuna Bereşti; comuna Şerbeşti; comuna Şchineni; comuna Săuceşti; comuna 
Ciumaşi; comuna Buhociu; comuna Prăjeşti; comuna Bogdăneşti; comuna Berbiceni; 
comuna Odobeşti - se spune „că ar fi existat în partea de E a satului Tisa Silvestrii un 
schit de monahi care s-ar fi desfiinţat mai demult”; comuna Mărăşti; comuna Filipeni; 
comuna Oţeleşti; comuna Glodeni; comuna Obârşia; comuna Călugăra; comuna Dealu 
Nou. 

Se prezintă apoi comunele şi bisericile din Plasa Bistriţa de Jos: comunele Valea 
Seacă, Răcăciuni; Fundu-Răcăciuni; Pănceşti; Petreşti; Năneşti. 

Atanasiu, Th., protoiereu, „Memoriu despre starea bisericilor şi a parohiilor 

ortodoxe din judeţul Bacău”, în: BORom XIV (1890-1891), 3, p. 253-262. 

Autorul enumeră şi descrie în continuare comunele şi bisericile din plasa 
Bistriţa de Jos. Acestea sunt: comuna Răcătău, comuna Mileşti, comuna Parincea - 
comună în care aflăm că există o biserică numită schit, despre care se scrie „că pe 
clopot este trecut anul 1814, acest schit a fost desfiinţat pe la 1840, acum acesta se află 
într-o stare proastă şi este părăsit”; comuna Fecea; comuna Boteşti; comuna Ruşi - în 
această comună se află satul Bălţata, iar în acest sat se află o biserică ctitorită la 1830 
de către schimonahul Marin şi de Bucur Ştineriu şi de soţia sa Axinia; comuna Fetea. 

Se trece apoi la enumerarea comunelor şi a bisericilor lor din plasa Tazlăul de 
Sus. Acestea sunt: comuna Momeşti; comuna Băhnăşeni - în această comună, în satul 
Câmpeni se află o biserică de zid, cu hramul Schimbarea la Faţă care a fost începută în 
1858 şi terminată în 1861, de preotul Fazăr şi soţia sa Maria, care a devenit apoi 
monahia Marta; comuna Băseşti; comuna Solonţ; Comuna Schitul Frumoasa - în 
această comună se află Schitul Frumoasa. Biserica schitului a fost ctitorită de 
protosinghelul grec Gherasim în 1820, iar autorul, referindu-se la odoarele acestei 
biserici, spune: „că au fost sustrase de către călugării greci, care au plecat din ţară 
atunci când a avut loc secularizarea averilor mănăstireşti”. Această biserică a fost 
închinată Sfântului Mormânt, iar în 1883 se afla într-o stare avansată de degradare. 

Atanasiu, Th., protoiereu, „Memoriu despre starea bisericilor şi a parohiilor 

ortodoxe din judeţul Bacău”, în: BORom XIV (1890-1891), 4, p. 367-382. 

Autorul enumeră şi descrie comunele şi bisericile din plasa Tazlăul de Sus. 
Acestea sunt: comuna Mărgineşti; comuna Valea Arinilor - în această comună, în 
satul Tazlău scrie autorul „se afla cu 150 de ani în urmă un schit dă călugări - Schitul 
Tazlăul Sărat, acest schit a fost desfiinţat înainte de anul 1800”; comuna Comăneşti ( 
în această comună se află Schitul Aseu (Asău) care are o biserică de zid clădită la 
1823, ce se află, la acea vreme în stare bună, se mai arată că în, anul 1881, mai 
vieţuiau aici cinci monahi); comuna Voineşti; comuna Doftana; comuna Feontineşti; 
comuna Bucşeşti; comuna Brusturoasa - în această comună, în satul Cotumba se află 
biserica schitului omonim care a fost zidită la 1771, de către paharnicul Grigore 
Crupeschi, chiliile acestui schit la acea dată (1890) se afla în ruină; comuna 
Dărmăneşti - în satul Fapoşul - în această comună se află o biserică de lemn făcută în 
1734. Autorul arată că „în urmă cu 50 de ani aici era un schit de călugări, dar acesta nu 

246 



se afla chiar pe locul unde este biserica actuală, ci puţin mai la Apus. Acest schit a ars 
în urmă cu 40 de ani, iar în urma incendiului în biserica din Lapoş nu a mai rămas 
decât catapeteasma schitului”. Comuna Podurile aici se afla Schitul Savului. Biserica 
sa a fost făcută „cam pe la 1800” de pr. Vasile Vărnav, care s-a numit apoi 
ieroschimonahul Sava. După moartea acestuia, fiicele sale au transformat schitul în 
schit de călugăriţe care a funcţionat până în 1883, când a fost transformat în biserică 
parohială. Autorul acestui memoriu, enumeră şi descrie în continuare comunele şi 
bisericile din plasa Tazlăului de Jos. Acestea sunt comuna Ardeoani. 

Atanasiu, Th., protoiereu, „Memoriu despre starea bisericilor şi a parohiilor 

ortodoxe din judeţul Bacău”, în: BORom XIV (1890-1891), 6, p. 444-469. Cu 

text în limba greacă. 

Protoiereul Th. Atanasiu enumeră şi descrie comunele şi bisericile din plasa 
Tazlăului de Jos: comuna Ţeţicani; comuna Bereşti; comuna Boşoteni; comuna 
Nadişa; comuna Sănduleni; comuna Valea Rea; comuna Berzunţ - în satul Moreni din 
această comună există o biserică, care a fost zidită în 1737, de către arhimandritul 
Lavriotis, egumenul Mănăstirii Berzunţ. Tot în acelaşi sat se află o biserică clădită la 
1774, de către neamul Varnoveştilor. Din pomelnicul acestei biserici aflăm că ea a fost 
închinată la Marea Lavră din Sfântul Munte. Comuna Scorţeni - în această comună se 
află Schitul Grigoreni, care are o biserică de lemn ce se află într-o stare proastă. 
Biserica „a fost făcută cu vreo 70-80 de ani în urmă”. Comuna Bersăneşti - în satul 
Albiile din această comună se află o biserică de zid, care a fost ctitorită de 
arhimandritul Lavriotis, egumenul Mănăstirii Berzunţ. în satul Brăteşti din aceeaşi 
comună se află o biserică despre care se spune că a fost schit, ce datează din 1764 şi 
care a fost reparată în 1882. 

Se continuă apoi memoriul cu descrierea bisericilor din Târgul Ocna: biserica 
Adormirea Maicii Domnului, biserica Buna Vestire, biserica Sfinţii Voievozi, biserica 
Sfântul loan, biserica Sfântul Nicolae, biserica Cuvioasa Parascheva, biserica Sfinţilor 
Apostoli, biserica Sfinţii împăraţi, biserica Sfântul Grigorie Teologul, biserica Sfântul 
Gheorghe, biserica Sfânta Treime - despre aceasta aflăm că a fost ctitorită de 
arhimandritul lacob la 1820, biserica Schimbarea la faţă, Schitul Măgura - autorul 
spune: „biserica schitului a fost fondată pe la 1750, de către Constantin Racoviţă, dar 
nu există nici o inscripţie care să certifice aceasta”. 

Protoiereul Th. Atanasiu continuă memoriul său cu enumerarea şi descrierea 
comunelor şi a bisericilor din Plasa Trotuşului: comuna Târgul Trotuş; comuna 
Oneşti; comuna Bogdăneşti; comuna Hârja; comuna Gropile; comuna Grozeşti; 
comuna Jăvreni; comuna Caşin - în satul Curiţa din această comună se află o biserică 
de lemn tencuită despre care autorul spune „că datează de mai bine de 150 de ani” şi 
presupune că aici ar fi fost Schitul Curiţa. Tot în comuna Caşin se află Mănăstirea 
Caşin, care a fost ctitorită de domnul Moldovei Gheorghe Ştefan în 1654. Autorul 
relatează o legendă referitoare la fuga lui Gheorghe Ştefan. Comuna Râpile - în satul 
Borzeşti din această comună se află biserica lui Ştefan cel Mare ce datează din 1493. 
Comuna Căiuţ - în satul Pralea din această comună autorul demonstrează că a existat 
un schit de monahi în urmă cu 100 de ani. Biserica de lemn din acest sat datează din 

1771. Comuna Bogdana - în această comună se află Mănăstirea Bogdana, care a fost 
zidită de Solomon Marele Logofăt în 1680. 

Constantinescu, I., iconomul, „Memoriu despre starea bisericilor şi a 

parohiilor rurale ortodoxe din cuprinsul judeţului Roman, 1890”, în: BORom 

XIV (1890-1891), 12, p. 914-925. 

Acest memoriu al economului Constantinescu cuprinde: enumerarea bisericilor 
şi a comunelor din acest judeţ, aşezarea geografică a fiecărei comune şi descrierea 
bisericilor comunelor - această descriere cuprinde la rândul ei: anul ctitoririi fiecărei 
biserici şi de către cine a fost ctitorită - în anumite cazuri sunt redate inscripţii care 
vorbesc despre ctitor, starea bisericii, averea ei, numărul şi gradul de instruire al 
preoţilor bisericii. 

Se începe cu comunele din Plasa Moldova: comuna Boteşti; comuna Gherăeşti; 
comuna Hălăuceşti; comuna Mirceşti; comuna Tupilaţii; comuna Cârligul - în satul 
omonim din această comună se află biserica din lemn cu hramul Adormirea Maicii 
Domnului, despre care se consemnează că: „se spune că în satul Cârligul a fost schit 
de călugări”, la această afirmaţie se adaugă şi inscripţia de pe un potir care vine în 
sprijinul celor spuse mai sus. Această inscripţie este: „acest sfânt potir s-a făcut prin 
silinţa şi cheltuiala ieromonahului Sofronie Egumen şi cu ajutorul tuturor răzeşilor şi a 
altora, la schitul Cârligul, la 1492”. Starea acestei biserici la aceea vreme era foarte 
proastă. 

Comuna Carol 1 - în satul Stârpu din această comună se află o biserică de zid, 
care a fost făcută în 1840 de către episcopul Meletie şi nepotul lui, arhimandritul 
Gherman. 

Comuna Cordun - în satul cu acelaşi nume se află o biserică de lemn, aşezată pe 
temelie de piatră, care a fost făcută de obştea satului şi de un egumen numit Gherasim 
Buleandra, de la biserica Precista Mare din judeţul Roman. 

în comuna Mogoşeşti, în satul cu acelaşi nume, se află o biserică din lemn cu 
hramul Sfântului Nicolae, care a fost făcută de Natanail, stareţul Mănăstirii Neamţ. 

Comuna Văleni - în satul Moreni din această comună există o biserică din lemn, 
care se presupune că ar fi făcută de către un arhimandrit pe nume Calistrat. Autorul 
scrie că, în 1851, acest sfânt lăcaş a suferit reparaţii capitale, iar la 1890 afla într-o 
stare foarte bună. 

Se trece apoi la enumerarea comunelor şi a bisericilor lor din plasa Siretu de 
los: comuna Bahna - în satul Urzici din această localitate se află o biserică de lemn, 
care a fost ctitorită la 1800 de către preotul Nichita Aron şi soţia sa Elisabeta, monahul 
Eufrosin, monahia Elisabeta, loachim Aramă şi soţia sa Ana. Se mai menţioneazăcă 
această biserică a fost de curând reparată. 

Constantinescu, I., iconomul, „Memoriu despre starea bisericilor şi a 

parohiilor rurale ortodoxe din cuprinsul judeţului Roman, 1890”, în: BORom 

XV (1891-1892), 1, p. 84-91. 

Iconomul I. Constantinescu enumeră şi descrie comunele şi bisericile din plasa 
Şiretul de Jos. Acestea sunt: comuna Brâjoveni, comuna Broşteni - în satul Ţuscanii 
din Deal din această localitate se află o biserică din lemn de la 1700, despre care spun 

sătenii că ar fi fost făcută de călugărul Ioanichie. La 1885 această biserică era ruinată 
şi închisă. Se continuă apoi cu descrierea comunelor. Pe cuprinsul comunei Brănişteni, 
în satul Brăniştenii de Sus se află o biserică, în care a fost îngropat Miron Costin. 
Dintr-o notă de subsol a autorului aflăm că osemintele acestuia au fost mutate în 1888 
în Iaşi. Urmează enumerarea celorlalte comune: Cârligu, Cotu-Vameşului, Dulceşti, 
Bogzeşti, menţionându-se că în aceasta din urmă, în satul Giuleşti, se află biserica 
Sfinţii Voievozi care a fost făcută în 1855 de către P.S. Nectarie Sotiriupoleos, fost 
locotenent al Episcopiei de Roman. 

Constantinescu, I., iconomul, „Memoriu despre starea bisericilor şi a 
parohiilor rurale ortodoxe din cuprinsul judeţului Roman, 1890”, în: BORom 
XV (1891-1892), 2, p. 178-185. 

Se enumeră şi se descriu comunele şi bisericile din plasa Şiretul de Jos: Doamna 
Elisabeta, Haciungii, Galbenii, Oniscanii, Trifeşti - în satul cu acelaşi nume din 
această aşezare se află o icoană făcătoare de minuni a Maicii Domnului. Autorul 
continuă apoi memoriul cu enumerarea şi descrierea comunelor şi a bisericilor lor din 
plasa Şiretului de Sus - comuna Bara şi comuna Boghicea. 

Constantinescu, I., iconomul, „Memoriu despre starea bisericilor şi a 
parohiilor rurale ortodoxe din cuprinsul judeţului Roman, 1890”, în: BORom 
XV (1891-1892), 3, p. 273-276. 

Sunt prezentate comunele şi bisericile din Plasa Şiretul de Sus: Cuza-Vodă, 
Dolj eşti - în satul omonim din această comună se află biserica cu hramul Sfânta 
Treime, despre care se scrie că a fost clădită la 1764, de către ieromonahul Dionisie 
Hudici şi monahul Varlaam - fapt atestat de inscripţia de deasupra uşii. 

Aici a existat o mănăstire de călugări care, după ce a avut loc secularizarea 
averilor mănăstireşti, s-a desfiinţat. Comuna Dagâţa - în satul Mănăstirea din această 
comună se află biserica cu hramul Sfântul Ioan Bogoslovul, care a fost clădită de către 
călugărul Ioanichie. Autorul scrie că şi aici cândva a fost o mănăstire de călugări. 

Berechet, Şt., „Situaţia bisericii şi a mănăstirilor din Moldova”, în: BORom 
XLI (1922-1923), 15, p. 1115-1120. 

Este prezentată acţiunea domnului Alexandru Ioan Cuza faţă de mănăstirile 
româneşti în chestiunea secularizării averilor mănăstirilor închinate. Până la acel 
moment mănăstirile din Moldova se împărţeau, după averi, în trei categorii: 

a) Golia, Galata şi Trei Ierarhi care atârnau de Sfintele Locuri din Răsărit; 

b) Slatina, Râşca, Bisericani, Coşula, Bogdana, Doljeşti, Pângăraţi, Socola, 
Zagavia, ş.a. care aparţineau Mitropoliei şi celor două eparhii din ţară - Roman şi 
Huşi; 

c) Neamţ, Secu, Văratic, Vorona, Agapia, Adam ş.a. care dispuneau de averile 
lor şi se conduceau independent. 

Până la Regulamentul Organic din 1829, aceste mănăstiri nu plăteau nicio dare. 
Prin noua lege de la 1829 s-a stabilit ca unele mănăstiri să mai plătească ceva dări, dar 
s-a lăsat Mitropoliei, episcopiilor şi mănăstirilor libertate deplină în conducerea şi 

administrarea averilor lor. După 12 ani, Guvernul a pretins dreptul de proprietate 
asupra averilor mănăstireşti invocând motivul de a ordona administrarea lor. 

La rugămintea mitropolitului Veniamin Costachi, domnul a dat decretul din 
1841 pentru alcătuirea Comitetului de cinci persoane, căruia i s-a dat ca însărcinare 
administrarea averilor mănăstirilor mitropolitane şi eparhiale. Ştefan Berechet scrie că 
aceasta a fost prima lovitură puternică dată autonomiei Bisericii moldovene. în 1844, 
mitropolitul Meletie Lefter Brandaburul a semnat un proiect de lege referitor la 
conducerea averilor mitropolitane şi eparhiale. Ca urmare a acestui fapt s-a format un 
departament special bisericesc care trebuia să administreze averile mănăstirilor 
mitropolitane şi eparhiale împreună cu mitropolitul, episcopii şi egumenii acestor 
mănăstiri, dar în curând clericii au fost îndepărtaţi din administraţia averilor 
mănăstireşti. Datorită acestui fapt, departamentul mai sus amintit a comis numeroase 
abuzuri. Se arată că, până la un moment dat, Guvernul nu şi-a manifestat nicio 
pretenţie asupra dreptului mănăstirilor independente (cele din categoria c) şi prezintă 
un fragment din Regulamentul Organic şi câteva articole de lege privitoare la această 
chestiune. 

Drepturile lavrei Neamţ-Secu sunt întemeiate pe vechile gramate de dăruire ale 
domnitorilor Alexandru cel Bun şi Ştefan cel Mare şi au fost garantate de: gramata 
domnului Sturza din 4 mai 1843, gramata domnului Ghica din 27 mai 1850, gramata 
caimacamului Teodor Balş din 30 noiembrie 1856 şi gramata caimacamului Nicolae 
Vogoride din 18 ianurie 1858. în 1858 căimăcamia care conducea Moldova a atacat 
independenţa mănăstirilor Neamţ şi Secu, dar mitropolitul Sofronie Miclescu a 
intervenit cu succes. 

în finalul vedem cum au fost deposedate mănăstirile independente Neamţ şi 
Secu de averile lor. întâi este arătat ce a publicat Monitorul Oficial din Moldova cu 
privire la averile mănăstirilor. Guvernul, pentru a-şi uşura activitatea în vederea 
deposedării mănăstirilor de averile lor, a luat următoarele măsuri: i-a depus pe 
egumenii aleşi legal, la porţile mănăstirilor a pus santinele, a scos arhivele 
mănăstirilor, a smuls ierarhiei bisericeşti dreptul de a-şi conduce şcolile religioase, a 
scos din mitropolie şi din Mănăstirea Neamţ tipografiile, a făcut licitaţii pentru cei 
doresc să ia în întreprindere aprovizionarea mănăstirilor etc. 

Mitropolitul Sofronie s-a plâns domnului Alexandru Ioan Cuza şi a adresat o 
scrisoare către arhiepiscopul Antonie al Chişinăului, prin care îi cerea acestuia să 
intervină la împăratul Rusiei pentru apărarea Bisericii. Ca urmare a acestui fapt, 
Alexandru Ioan Cuza i-a surghiunit pe mitropolitul Sofronie, pe arhimandritul 
Mănăstirii Neamţ, Gherasim şi pe alţi opt monahi. La 8 mai 1860, mitropolitul 
Sofronie a fost luat şi trimis în surghiun la Mănăstirea Slatina. Egumenul lavrei 
Neamţ, Gherasim, a fost trimis în surghiun la Mănăstirea Coşula. 

Lovin, Glichenie, protos., „Pentru Mănăstiri şi Schituri din Eparhia 

Romanului”, Cronica Romanului II (1925), 9, p. 329-331. 

Articolul informează despre măsurile luate în Eparhia Râmnicului Noului 
Severin: prin intervenţia P.S. Vartolomeu s-au împroprietărit mănăstirile cu 300 ha loc 
arabil. Se aminteşte faptul că în Mănăstirea Cozia funcţionează o şcoală de cântăreţi 
bisericeşti şi diferite ateliere de lemnărie, cizmărie, sculptură. în Mănăstirea Bistriţa 

din Vâlcea este o şcoală specială unde învaţă atât monahii, cât şi elevi civili, aici fiind 
şi moaştele Sf. Grigorie Decapolitul. Sunt menţionate mănăstirile existente în prezent 
în Eparhie: Bogdana (plătită de Stat), Schitul Măgura - subvenţionat de Epitropia Sf. 
Spiridon din Iaşi, Schitul Sihastru, având fond propriu, altele şase fiind în sărăcie. 

Lovin, Glichenie, protos., „Pentru Mănăstiri şi Schituri din Eparhia 

Romanului”, Cronica Romanului II (1925), 11, p. 400-404. 

Pentru îmbunătăţirea materială a slujitorilor se propune împropietărirea lor şi 
formarea unui fond mănăstiresc care să asigure venituri în vremuri grele. 

Chirică, I., pr., „Cărţi reviste, ziare. «Călăuza judeţului Neamţ» de Pr. C. 

Mătasă”, în: BORom XLVII (1929), 9, p. 855-856 

Descrierea a locurilor, instituţiilor şi a bisericilor din judeţul Neamţ. Scrierea 
cuprinde informaţii despre istoricul mănăstirilor şi viaţa locuitorilor. 

***, „Bibliografie. «Documente ale fostelor schituri Ogroeştii, Bogdăniţa, 

Pârveştii, Cârţibaşii şi Mânzaţii din jud. Tutova», de Episcopul Iacov”, în: 

BORom XLVIII (1930), 2, p. 191. 

Cartea are 139 de pagini şi redă, pe lângă istoricul sfintelor lăcaşuri abordate, un 
bogat material documentar. 

Bonteanu, Theodosie, protos., „Dări de seamă asupra reorganizării vieţii 

monahale în eparhia Moldovei” în Viaţa Monahală, I (1933), 1, p. 9-14. 

Articolul aduce la cunoştinţă transformările pozitive prin care au trecut 
mănăstirile din Moldova în ultimii 25 de ani. Astfel, în 1910 au fost trimişi la 
învăţătură câţiva călugări din Mănăstirea Neamţ, acţiune ce a fost premergătoare 
înfiinţării Seminarului monahal de la Neamţ, apoi, prin contribuţia Î.P.S. Pimen 
Georgescu al Moldovei, s-a redeşteptat spiritul vieţii monahale practice, dezvoltându- 
se totodată şi râvna în mănăstire spre o cultură artistică religioasă: sculptură, pictură 
bisericească, broderie (sunt exemplificate atelierele de ţesătorie din marile Mănăstiri 
Văratec, Agapia şi Agafton). în 1922, la Mănăstirea Neamţ, prin stăruinţa 
arhimandritului Daniil, a fost reînfiinţată vechea şi vestita tipografie ce data din 
vremea mitropolitului Veniamin, iar în 1925 se reînfiinţează şi Seminarul monahal. 
Sunt amintite alte mănăstiri reorganizate: Mănăstirea Secu, Vorona, Bistriţa (unde s-a 
înfiinţat o fabrică de lumânări), Râşca. Articolul conţine două fotografii. 

B., Th., protos., „Galeria călugărilor mari” în Viaţa Monahală I (1933), 1, p. 

21-23. 

Se face referire la activitatea mitropolitului Varlaam, fiu de ţăran din Putna. 
Intră de mic copil în Mănăstirea Secu, unde, prin pricepere şi hărnicie ajunge egumen. 
A urmat şcoala lui Petru Movilă, la Kiev, la întoarcere oferindu-i-se scaunul de 
mitropolit al Moldovei, fiind şi sfetnicul lui Vasile Lupu. Veniamin Costache s-a 
născut într-o familie boierească şi a fost înălţat la scaunul de mitropolit al Moldovei la 
vârsta de 25 de ani. Articolul conţine două fotografii. 

Ursăcescu, V., econom, „Ordin circular Către P. P. C. C. Stareţi şi Stareţe a 

Mănăstirilor din Eparhia Huşilor, nr. 2423, 1934, mai 11”, în: Cronica Huşilor I 

(1934), 3, p. 27-28. 

Articolul reproduce conţinutul circularei din 1934 date tuturor mănăstirilor din 
Eparhia Huşilor, în vederea reînnoirii vieţii religioase, morale şi gospodăreşti. Sunt 
menţionate următoarele măsuri: să se introducă în fiecare mănăstire viaţa de obşte, se 
interzice găzduirea vizitatorilor în chiliile monahilor sau monahiilor, pelerinii 
neputând sta în mănăstire mai mult de trei zile, realizarea unor reparaţii necesare la 
biserici şi chilii, se vor lua măsuri ca în fiecare mănăstire să ia fiinţă câte o prisacă. 
Circulara poartă semnătura episcopului Nifon. 

Constantinescu, Pimen, „Mănăstiri ortodoxe”, în: Viaţa Ilustrată II (1935), 1, 

p. 16-18. 

Articolul conţine informaţii despre trei dintre mănăstirile bucovinene şi anume 
Suceviţa, Vatra Moldoviţei şi Humor. 

Prima mănăstire descrisă este Suceviţa, ctitorie a familiei Movileştilor. Clădită 
în 1581, aceasta îşi păstrează pictura exterioară. Autorul prezintă pe larg scena 
„Judecăţii de apoi” aflată în exterior şi amănunte despre tabloul ctitoricesc şi sinaxarul 
zugrăvite în interior. 

A doua mănăstire prezentată, cea de la Vatra Moldoviţei, a fost zidită de Petru 
Rareş, în 1530. Călugăriţele de aici se îndeletnicesc cu ţesutul stofelor şi al covoarelor. 

Ultima mănăstire menţionată este Humor. Aceste mănăstiri sunt lăcaşuri de 
odihnă pentru sufletele ostenite, pentru artiştii, scriitorii şi toţi cei ce au nevoie de 
linişte şi de reculegere. Articolul conţine două fotografii. 

Veniamin, „Metoacele Episcopiei Huşilor”, în: Cronica Huşilor II (1935), 4, p. 

107-117. 

Articolul conţine date despre câteva schituri şi metoace a Episcopei Huşilor. 

1. Schitul de călugări Avereştii - situat în satul cu acelaşi nume din judeţul 
Fălciu, este înfiinţat în 1765 de către un călugăr numit Sava, ce a făcut biserica din 
propriile economii, el devenind egumenul ctitoriei sale; schitul primeşte numeroase 
danii, fiind apoi închinat Episcopiei Huşilor, cu toată averea lui (este prezentat un 
scurt istoric al lăcaşului). 

2. Schitul de călugări Cârligaţii - situat în satul Leoşti-Cotroceni, parohia 
Davideşti, în partea de sud a comunei Rusca, este înfiinţat pe la începutul sec. al 
XVIII-lea de către preotul Gavril Hîrţu din Cârligaţi, acesta retrâgându-se la schit ca 
egumen, ca în 1752 să facă danie schitul Sf. Episcopii de Huşi (este expusă lista 
ctitorilor şi miluitorilor răposaţi ai bisericii schitului). 

3. Creţeşti - o biserică de lemn prin care s-a pus începutul unui schit, construită 
în satul Creţeştii de Sus, având hramul Sf. Ierarh Nicolae. Schitul de călugări Creţeşti 
a fost închinat Episcopiei ca metoh. 

4. Schitul de călugări Soroca - întemeiat de boierul Emandache Ruset, în 1752, 
pe moşia sa, lângă târgul Sorocii, cu binecuvântarea episcopului de Huşi, Inochentie. 

Spre finalul articolului se aduc informaţii despre întinderea Episcopiei Huşilor, 
reproducându-se textele diferitelor documente de danii. 

Redacţia, „Restaurări de biserici”, în: MitrMold XXIX (1953), 5, p. 23-25. 

Se amintesc următoarele mănăstiri la care s-au făcut lucrări de reparaţii sau 
construcţii în 1952, fiind consemnate şi sumele alocate în acest sens: biserica Sfântul 
Gheorghe Suceava, vechea reşedinţă mitropolitană, mănăstirile: Putna, Suceviţa, 
Bistriţa, Raşca, Văratec şi Pângăraţi. 

Zamfirescu, Ioan, „Lucrările Sinodului mitropolitan (Şedinţa de la 28 martie 

1955)”, în: MitrMold XXXI (1955), 4, p. 237-242. 

în articolul de faţă sunt redate conţinuturile dezbaterilor din cadrul şedinţei din 
data de 28 martie 1955, când Sinodul mitropolitan a avut în discuţie reacţiile de la 
mănăstirile Vladimireşti şi Bogdana, dar şi problema canonizării Sfântului Ştefan cel 
Mare şi a Sfântului Daniil Sihastru, vieţuitor al mănăstirilor Putna şi Voroneţ. 

Grădinarii, Ioanichie, „Anumite aspecte ale vieţii monahale în Moldova”, în: 

MitrMold XXXII (1956), 6-7, p. 360-381. 

Mănunchi de informaţii privind aspecte ale vieţii monahale din Moldova. 
Astfel, articolul consemnează faptul că pe la sfârşitul secolului al XlV-lea, trei ucenici 
ai Sfântului Nicodim (Sofronie, Pimen, Silvan) au pătruns în Moldova şi au fondat pe 
la 1390 Mănăstirea Neamţ. 

Lângă apa Bistriţei s-a înfiinţat Mănăstirea Bistriţa (sub Alexandru cel Bun) în 
două perioade cu influenţe diferite: călugări simpli şi călugări cărturari (aceştia se 
ocupau în special de manuscrise). începutul secolului al XV-lea îl surprinde pe 
Alexandru cel Bun în strădania sa de a ridica un lăcaş de cult, acesta zidind Mănăstirea 
Moldoviţa şi Mănăstirea Sfântul Nicolae din Poiana Şiretului. Articolul aminteşte şi 
toate mănăstirile mari înfiinţate: Putna, Voroneţ, Râşca, Probota. Această perioadă 
reprezintă o etapă de adevărată înflorire a monahismului românesc din Moldova, un 
rol important avându-1 şi viaţa ascetică din munţii Moldovei. Studiul informează şi 
despre epoca paisiană din Moldova. Sfântul Paisie vine la Mănăstirea Dragomirna în 
1763. Este descrisă viaţa de acolo. Este prezentat „Noul Aşezământ” al Preafericitului 
Justinian. 

Păcurariu, Mircea, „Repertoriul monumentelor şi obiectelor de artă din timpul 

lui Ştefan cel Mare”, în: MitrOlt XI (1959), 3-4, p. 139-141. 

Recenzie. Sunt prezentate 32 de biserici şi mănăstiri, 34 de pietre de mormânt, 
broderii şi ţesături. 

Gherasim, Oreste, pr., „Petru Comărnescu, «îndreptar artistic al 

monumentelor din Nordul Moldovei, cu o precuvântare de Eusebiu Camilar», 

Bucureşti, 1962, p. 346” în: Ort XV (1963), 2, p. 274-277. 

Recenzie la lucrarea lui Petru Comărnescu în care sunt analizate monumentele 
din Moldova, sub aspectul arhitectural şi iconografic. Cartea este împărţită pe capitole: 
cultura şi artele în epoca medievală, stilul moldovenesc în arhitectură, monumente 

ridicate de Ştefan cel Mare şi urmaşii săi, pictura în epoca medievală (stiluri şi 
meşteri), fresce reprezentative de la: Voroneţ Pătrăuţi, Sf. Ilie - Suceava, Sf. 
Gheorghe - Hârlău, Sf. Nicolae - Dorohoi, Popăuţi, Sf. Gheorghe - Suceava, Sf. 
Dimitrie - Suceava, mănăstirile Probota, Humor, Vatra Moldoviţei, Suceviţa, 
Dragomirna, biserica din Arbore, compoziţii votive şi portrete istorice. 

Zugrav, I., „Vechi biserici din Suceava”, în: MitrMold XL (1964), 3-4, p. 149-151. 

Printre vechile lăcaşuri sucevene pomenite în aceste rânduri se numără biserica 
Sfântul Gheorghe, fosta mănăstire Mirăuţi, biserica Adormirii Maicii Domnului şi 
fosta mănăstire de maici din Iţeam. 

Irineu, Crăciunaş, arhim., „Comori de artă bisericească din Moldova”, în: 

MitrMold XL (1964), 7-8, p. 345-408. 

Articolul prezintă munca de restaurare a monumentelor istorice moldoveneşti 
din vechime până în secolul al XX-lea, printre care se numără mănăstirile Neamţ, 
Moldoviţa, Suceviţa, Voroneţ, Sfinţii Trei Ierarhi, Slatina, Dragomirna. 

Bucevschi, O., „Impresii despre monumentele bisericeşti de artă din Moldova”, 

în: MitrMold XL (1964), 7-8, p. 442-443. 

însemnare legată de un reportaj intitulat „O vizită la mănăstirile româneşti din 
Moldova”, apărut în cotidianul din Dresda „Die Union”, în numărul 92/1964. în acest 
reportaj sunt amintite mănăstirile moldoveneşti: Suceviţa, Agapia, Dragomirna, 
Neamţ, Văratic şi Sfântul Ioan cel Nou de la Suceava. 

Cădere, Victor, G., „însemnări despre unele mănăstiri şi schituri din Moldova, 

după «Cronica Mitropoliei Moldovei şi Sucevei din 1857»”, în: MitrMold XL 

(1964), 9-10, p. 504-522. 

După câteva lămuriri privind modul în care a fost alcătuită „Cronica Mitropoliei 
Moldovei şi Sucevei”, autorul redă însemnările despre schiturile şi mănăstirile 
pomenite în conţinutul ei. Aflăm despre schiturile de sub Ceahlău, cum ar fi Pionul, 
despre prima sihăstrie de aici, ctitorită în preajma anului 1600 de preotul Ţifui, ce a 
fost distrusă în 1704 de o avalanşă şi refăcută în 1723 sub numele de Ciurubucul, sau 
Cirăbucul, ctitorie a Cantacuzinilor. 

Primele informaţii despre Schitul Durău datează din 1802, dar autorul lămureşte 
că lăcaşul este mai vechi. Alte schituri amintite sunt: Schitul Sălivestrului - ridicat în 
1445 de către ieromonahul Sălivestru, cu hramul Tăierii capului Sfântului Ioan 
Botezătorul - şi Schitul Răpăciuni, ridicat în 1844. Paginile mai cuprind un scurt 
istoric al mănăstirilor Pângăraţi, Bisericani, Secu, Râşca, Vorona şi Slatina şi al 
schiturilor Tarcău, Preoţeşti, Boureni, Rarău, Oniaga şi Delenii. în cele cinci anexe ale 
articolului găsim istoricul mănăstirilor Pângăraţi, Agapia, Bisercani şi Bogdana, din 
Bacău, şi al Schitului Tarcău. 

Grigoraş, A., „Ctitoriile lui Ştefan cel Mare”, în: MitrMold XLII (1966), 7-8, p. 

523-539. 

Articolul cuprinde date despre mănăstirile Putna, Pătrăuţi, Războieni, Tazlău, 
Bistriţa, ctitorii ale domnului Ştefan cel Mare. Autorul realizează o clasificare a 
bisericilor în funcţie de câteva criterii, prezentând pictura acestora, odoarele şi 
manuscrisele. 

Negruţi-Munteanu, Ecaterina, „Moşiile Mănăstirilor din Moldova închinate 
locurilor sfinte, după o statistică alcătuită la 1848”, în: MitrMold XLIII (1967), 
7-8, p. 497-504. 

La mijlocul secolului al XlX-lea, moşiile mănăstirilor închinate din Moldova 
reprezentau mai mult de jumătate din suprafaţa totală a proprietăţilor mănăstireşti. 
Statistica alcătuită în 1848 în legătură cu această chestiune se află la Arhivele Statului 
din Iaşi. Ea este relevantă şi prentru situaţiile din jurul anului 1845 când au revenit 
domniile pământene şi când abuzurile egumenilor greci au fost îngrădite. Pe lângă 
analiza statisticii, articolul oferă şi o importantă sursă secundară pentru diferitele 
conflicte care au avut loc în acea perioadă, în legătură cu problema moşiilor 
mănăstireşti. 

Gherasim, O., „N. Grigoraş şi I. Caproşu, «Biserici şi mănăstiri vechi din 
Moldova», Ed. Meridiane, 1968”, în: MitrMold XLIV (1968), 7-8, p. 449-450. 
Recenzie. 

Cartea recenzată cuprinde informaţii despre câteva dintre cele mai vechi 
lăcaşuri de cult moldoveneşti. Printre acestea se numără biserica de lemn din Putna, 
atribuită lui Dragoş Vodă, care ar fi ridicat-o în 1346, biserica Sfântul Nicolae din 
Rădăuţi, care are pridvorul adăugat în 1559 de Alexandru Lapuşneanul şi clopotniţa 
din 1871 construită de episcopul Dositei Herescu. 

Mănăstirea Humor, atestată documentar la 13 aprilie 1415, este amintită alături 
de o altă mănăstire, Sfânta Maria din Iţeam, Suceava, la anul 1453. 

Bulat, T. G., „întregiri la istoria bisericii moldovene până la Ştefan cel Mare, 
după mărturii noi, despre mănăstirile Pobrota, Moldoviţa, Humor, Neamţ, 
Bistriţa. Domeniile mănăstireşti”, în: MitrMold XLV (1969), 5-6, p. 324-347. 

Articolul cuprinde date noi cu privire la mănăstirile Probota, Moldoviţa, Humor, 
Neamţ şi Bistriţa, la domeniile mănăstireşti şi la daniile primite, în perioada anterioară 
domniei lui Ştefan cel Mare. 

Cristache-Panait, I. Elian T., „Biserici de lemn din Moldova (sec. XVII- 
XIX)”, în: MitrMold XLV (1969), 7-9, p. 479-498. 

Bisericile de lemn din Moldova dintre secolele XVII-XIX, amintite sunt: 
biserica lui Dragoş Vodă, Schitul Mănăstiora (Plăvălari), Cozla-Draga, schitişorul din 
Ceahlău, schitul Orăşeni, Bisericani şi Vânătorii Pietrei. 

Marconi Ciocci, Magda, „Mănăstirile Bucovinei”, în: MitrMold L (1974), 1-2, 
p. 114-117. 

Sunt descrise bisericile mănăstirilor Arbore, Humor, Voroneţ, Moldoviţa, 
Suceviţa, Rădăuţi, Putna şi Dragomirna. 

Micle, Veniamin, protos., „Monumente istorice bisericeşti din Mitropolia 

Moldovei şi Sucevei”, în: MitrOlt XXVII (1975), 3-4, p. 308-318. Recenzie. 

Lucrarea prezentată, scrisă de înaltpreasfinţitul Iustin, mitropolit al Moldovei şi 
Sucevei, cuprinde informaţii despre: biserica Sfântul Nicolae din Rădăuţi - cel mai 
vechi monument de arhitectură în piatră, ctitorită de Bogdan I, necropolă domnească, 
dar şi pentru Inochentie I, episcop de Rădăuţi; Mănăstirea Putna - cu cele mai vechi 
clădiri: turnul tezaurului (1481) şi turnul intrării (secolele XVII-XVIII); este prezentat 
interiorul acesteia cu cinci părţi ale ei şi colecţia muzeografică; Biserica Voroneţului - 
ctitorie a lui Ştefan din 1488; este descrisă pictura; Mănăstirea Neamţ - întemeiată în 
secolul al XlV-lea; biserica înălţarea Domnului(1497), din scurtul istoric prezentat, 
aflăm că este una dintre ctitoriile lui Ştefan; biserica Sfântul Mare Mucenic Gheorghe, 
a Mănăstirii Sfântul Ioan - ctitorie a lui Bogdan şi Ştefaniţă Vodă; Mănăstirea 
Moldoviţa - ctitorită de Petru Rareş în 1532; 

Se prezintă apoi alte câteva monumente din Moldova, unele fiind ctitorii ale 
Sfântului Ştefan cel Mare. 

Geţia, Gheorghe, prof., „Monumente istorice bisericeşti din Mitropolia 

Moldovei şi Sucevei”, în: MitrBan XXV (1975), 10-12, p. 732-741. 

Articolul prezintă succint epoca înfloritoare din timpul lui Ştefan cel Mare şi a 
Movileştilor, punctând evoluţia şi dezvoltarea arhitecturii bisericilor din Moldova. 

Sunt aduse informaţii despre biserica Sfântul Nicolae, despre Dragomirna, 
ctitoria lui Anastasie Crimca, Sfinţii Trei Ierarhi, Mănăstirea Golia şi Cetăţuia lui 
Duca Vodă. în partea a doua a materialului, autorul se ocupă de pictura murală.Textul 
este însoţit de o bibliografie selectivă din 556 de titluri şi o anexă bibliografică cu 177 
de titluri. 

Cunescu, Ghe., pr., „Monumente istorice bisericeşti din Mitropolia Moldovei 

şi Sucevei”, în: Gbis XXXV (1976), 3-4, p. 460-463. Recenzie. 

Informaţii despre arhitectura religioasă, pictura murală, despre icoane, broderii, 
argintării, mobilier. Sunt descrise epocile lui Ştefan cel Mare, Petru Rareş, Alexandru 
Lăpuşneanul, Vasile Lupu. Textul este însoţit de fotografii şi monografii sumare a 82 
de biserici şi de o bibliografie ce conţine 733 de titluri. 

Rădulescu, Mihai, lector, „Mănăstiri moldoveneşti în opera scriitorului francez 

Alexandre Dumas”, în: BORom XCIV (1976), 7-8, p. 824-827. 

Volumul „O mie şi una de fantome” este o naraţiune ce îmbină date reale despre 
ţara noastră cu elemente de folclor fantastic, opera fiind o oglindă a felului în care 
neamul şi credinţa noastră au fost înţelese peste hotare în trecut. Pentru cultura română 
această povestire este importantă, deoarece prezintă date generale despre geografia, 
viaţa şi moravurile din Moldova, apărând remarci privind istoria Ţărilor Române şi 
fiind pomenite două mănăstiri moldovene. Se face în această lucrare o comentare a 
vieţii ortodoxe din ţinuturile noastre. 

Găină, AI., „Paul din Alep despre Biserica ortodoxă din Moldova”, în: 

MitrMold LII (1976), 7-8, p. 494-506. 

Paul din Alep descrie lăcaşuri de cult cum sunt: Episcopia Romanului, a Huşilor 
şi Episcopia de Orhei, biserici şi mănăstiri precum Mănăstirea Trei Ierarhi, Cuvioasa 
Parascheva din apropierea Mănăstirii Sfântul Sava din Iaşi şi altele, despre care aflăm 
diverse informaţii. 

t Adrian Botoşăneanu, episcop vicar, „Din viaţa şi înfăptuirile mitropolitului 

Veniamin Costachi”, în: MitrMold LIV (1978), 3-4, p. 348-354. 

Veniamin Costachi a jucat un rol deosebit în întărirea şi dezvoltarea culturii 
române şi a învăţământului. El a fost cel care a pus bazele învăţământului în limba 
română, a înfiinţat la Mănăstirea Socola o şcoală de dascăli „procopsiţi în limba 
moldovenească”, o şcoală monahală pentru maicile de la Mănăstirea Socola şi Prapa - 
Doamna Parascheva din Iaşi (cele strămutate de la Vânătorii-Pietrei şi de la Schitul 
Gârcina - Neamţ), precum şi o şcoală de cântăreţi bisericeşti. 

Unul dintre cele mai importante documente rămase de la mitropolitul Veniamin 
este o pastorală, în 20 de puncte, despre cum trebuie să vieţuiască monahii în 
mănăstiri, autorul amintind şi de valoroasa îndrumare duhovnicească a mitropolitului. 

Gaşpar, Iustin, „Ctitoriile mitropolitului Veniamin Costachi”, în: MitrMold 

LVI (1980), 3-5, p. 376-380. 

Printre ctitoriile mitropolitului Veniamin Costachi care fac subiectul studiului 
de faţă, se numără biserici şi spitale din Roman, bisericile din Prisăcani şi Sineşti, 
unde exista şi un metoc al Mănăstirii Putna, Catedrala mitropolitană şi Mănăstirea 
Slatina. 

Livezeanu, Dan, „Documente de la Athos privitoare la câteva mănăstiri din 

Moldova (1617-1755)”, în BORom XCVIII (1980), 5-6, 629-635. 

Documentele publicate în cuprinsul acestui articol fac referire la mănăstirile: 
Todireni din Suceava (şase zapise), Suceviţa (un zapis) şi Cetăţuia-Covurlui (un 
zapis). 


Ciolan, Macarie, „Mitropolitul Veniamin Costachi, 180 de ani de la numirea şi 
înscăunarea să că mitropolit al Moldovei şi Sucevei”, în: MitrMold LIX (1983), 
10-12, p. 654-663. 

Se marchează împlinirea a 180 de ani de la numirea ca mitropolit a lui 
Veniamin Costachi. Articolul redă aspecte din activitatea sa la Mitropolia Moldovei şi 
a Sucevei, interesul şi legăturile acestuia cu mănăstirile Agapia, Secu, Neamţ şi 
Slatina. 

Gabor, Adrian, drd., „Ctitoriile de Biserici şi Mănăstiri ale dregătorilor 
domneşti din judeţul Vrancea”, în: GBis XXXXVIII (1989), 6, p. 73-106. 

Lucrarea îşi propune să prezinte ctitoriile de biserici şi mănăstiri ale dregătorilor 
domneşti din judeţul Vrancea în ordinea ridicării lor. Pe lângă bisericile de mir apar şi 
mănăstirile: „Adormirea Maicii Domnului”-Varzăreşti (Urecheşti), Schitul Galbeni- 
Tănăsoaia, Schitul Trestieni-Gârbovi, Schitul Jitia, biserica „fostei mănăstiri 

Bordeşti”, Schitul Vârteşcoi, Mănăstirea Sihastru, Schiturile Rogozu, Ivănceşti, 
Scânteia . 

Solomon, Flavius, „Mănăstirile ortodoxe Moldovene până la mijlocul secolului 

al XV-lea”, în: TV IV (1994), 8-10, p. 18-26. 

Autorul prezintă istoricul mănăstirilor ortodoxe moldovene: Bistriţa, Humor, 
Bohotin, Călineşti, Boişte, Iaţco, Neamţ şi Pobrata. 

Luchian, Cătălin Nicolae, pr., „Iustin Moisescu, arhiepiscop al Iaşilor şi 

mitropolit al Moldovei şi Sucevei (1957-1977) - restauratorul şi ctitorul”, în: 

TVXVI (2006), 1-6, p. 205-265. 

în aceste pagini este conturat tabloul activităţii de restaurator şi ctitor a 
Preafericitului Iustin în perioada în care a fost mitropolit al Moldovei şi Sucevei. 
Găsim informaţii despre colecta pentru lucrările de consolidare la Catedrala 
mitropolitană din 1957, lucrări care sunt prezentate în amănunt. 

Prin decizia 7/1957 din 28 iunie s-au deschis unsprezece şantiere bisericeşti, la 
mănăstiri precum Neamţ, Secu, Slatina, Moldoviţa, Suceviţa, Golia, Sfinţii Trei Ierarhi 
şi altele. Lucrările de la Mănăstirea Neamţ - începute înainte ca Iustin să ajungă 
mitropolit - sunt şi ele, prezentate în detaliu. Mai aflăm că, între anii 1956-1958, s-a 
desfăşurat o amplă campanie de înscriere a mănăstirilor şi bisericilor în lista 
monumentelor istorice. Autorul aminteşte şi legătura mitropolitului cu Mănăstirea 
Putna şi reamenajarea muzeului de aici, precum şi despre bisericile construite în 
timpul său şi restaurările de la mănăstirile Suceviţa, Humor, Voroneţ, Galata, Cetăţuia, 
Secu, Sihăstria, Râşca, Probota, Văratec, Bistriţa, Sfinţii Trei Ierarhi (cele de la Sala 
Gotică). 


IV. 4. STUDII GENERALE DESPRE MĂNĂSTIRILE ŞI 
SCHITURILE DIN BASARABIA ŞI BUCOVINA 

***, „Substratul fondului religionariu gr. or. al Bucovinei”, în: Candela VIII 

(1889), 10, p. 674-687. 

în articol sunt consemnate proprietăţile mănăstireşti din Bucovina în vremea 
încorporării ei în Imperiul Austriei. Când a trecut Bucovina sub stăpânire austriacă, 
conform Convenţiei din data de 5 mai 1775 şi a Tratatului de cesiune din 25 februarie 
1777, încheiat între Impreriul Austriei şi Poarta otomană, se aflau în ţinitul ocupat 
Episcopia Rădăuţiului, 10 mănăstriri şi 13 schituri. Sunt descrise aceste propietăţi, 
articolul continuând în revistele următoare. 

Episcopia Rădăuţiului, fondată în 1402, de Alexandru cel Bun, cuprindea o 
parte din ţinutul Sucevei, al Dorohoiului, al Hotinului şi al Cernăuţiului. Din cauza 
mişcărilor politice, în cuprinsul ei apar modificări de-a lungul timpului. în 1871, 
scaunul episcopiei este mutat la Cernăuţi, doi ani mai târziu devenind Arhiepiscopie şi 
Mitropolie a Bucovinei şi a Dalmaţiei. Moşiile Episcopiei Rădăuţiului erau: Rădăuţi, 
Coţman, Laştivca (Sadova), Suchovercha, Clivodin, Davideschii, Chliveschii şi 
Havrileschii, în Suceava un beci năruit, un loc de casă în Cernăuţi, satele Haverna, 

Noua Suliţă şi jumătate din Bălileşci, (conform ieromonahului Inochentie care este 
audiat de către o comisie aulică împărătească, în 1781). 

Mănăstirea Putna, a cărei zidire se începe în 1466, finalizându-se trei ani mai 
târziu, este ctitorie a domnului Ştefan cel Mare. După reproducerea unui fragment din 
cronicele lui Neculce, sunt prezentate o suită de evenimente istorice şi politice 
referitoare la această mănăstire. Se mai aminteşte că în 1856 are loc deschiderea şi 
cercetarea mormintelor din biserica mănăstirii. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela VIII (1889), 11, p. 737-754. 

Se continuă informaţia din aricolul precedent. 

Proprietăţile Mănăstirii Putna în timpul Imperiului austriac, conform declaraţiei 
egumenului Ioasaf şi a eclesiarhului Atanasie sunt satele: Vicovul de Sus, Vicovul de 
Jos, Voitinel, Bălăsinesci, Măneuţi, Măşcătesci, Botoşeniţa, Climăuţ, Frătăuţi, 
Vicşani, Tărnăuca, Bălcăuţi, Pleşinţi, Grecii, Tereblecea, Caminca, Petriceni, 
Tomesci, Cupca, Ciudei, jumătate din Crasna, a patra parte din Ropcea, jumătate din 
Carapei, complexul de munţi Braniştea. 

In Cernăuţi, Putna avea următoarele proprietăţi: Cuciurul Mare, Cozminul, 
Clişcăuţi, Ostriţa, Stăuceni, iar în Moldova, peste Cordon avea satele: Stăuceni şi 
Frumoasa şi moşiile: Ştubeeni, Petricani, Pustiul, Prodraga, Brătineştii, jumătate din 
Şerpeni, un heleşteu şi vie lângă Odobeşti. 

Schitul Sântu-Onufreiu (Mănăstioara), făcut din lemn de preotul Mihul din 
Şiret, biserica de piatră fiind zidită de Ştefan Petreceicu, a fost închinat Putnei. în 
1782, acest schit avea următoarele proprietăţi: satele Sânt Onufreiu (Mănăstioara), 
Băncesci, Dornesci, Drăguşeni. 

Mănăstirea Suceviţa, ctitorie a fraţilor Movilă deţinea, conform declaraţiei din 
1782 a egumenului Antioch, următoarele sate: Suceviţa, Volovăţ, Horodnicul de Jos, 
Horodnicul de Sus, muntele Giumalău, jumătate din satele Pleşniţa şi Bărbesci, a 
şaptea parte din Costesci. în ceea ce priveşte satele de peste Cordon (Mândrescii, 
Seminiţa, Ibănesci, Cristinesci, Noscova, Verbiea) şi moşiile (Osonesci, Davida), 
egumenul punctează câteva neînţelegeri în legătură cu probleme de hotar. 

Mănăstirea Dragomirna, fondată de mitropolitul Moldovei, Anastasie Crimca, 
în 1602, deţinea, după mărturisirea egumenului Narcis, următoarele moşii: 
Drăgomireşcii, jumătate din satul Rusciorii, Bârnova, Buninţi, Costescii, mărturisire 
ce este întărită de două hrisoave de confirmare de la Gheorghe Ştefan. De asemenea, 
mănăstirea deţine moşiile Dobrănăuţ, Nicşeni, Uriceni, Slătinoaia, Napadoa 
(Napadova), Flămânzi, aflate dincolo de Cordon. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela VIII (1889), 12, p. 801-820. 

Se continuă informaţia din articolul precedent. 

Mănăstirea Sânt-Ilie, zidită de Ştefan cel Mare, deţinea, după declaraţia 
egumenului Macarie din 1781, următoarele moşii: Gropile, Satul Mare, Costina pe 
jumătate, Milişăuţi pe jumătate, Florinta, iar peste Cordon, moşiile Julesci cu Hodera 
şi Ezereni. 

Mănăstirea Pătrăuţi, zidită de Ştefan cel Bătrân (Ştefan cel Mare), este o 
mănăstire de călugăriţe, condusă de monahia Eupraxia. Aceasta îl împuterniceşte pe 
preotul Grigore pentru a declara, în faţa comisiei, proprietăţile ce le deţine mănăstirea 
la perioada respectivă: satele Petreuţi şi Mihoveni. 

Mănăstirea Ilişeşti, ctitorită de mazilul Ionaşcu Isăcescul cu soţia sa Alexandra, 
în 1714, deţinea după afirmaţiile ieromonahului Sava, următoarele moşii: o parte din 
satul Ilişeşti, satele Sânciorii, Bălăceana şi peste Cordon, jumătate din satul Orăşeni. 

Mănăstirea Voroneţ, ctitorie a lui Ştefan cel Mare, deţinea următoarele: satul 
Stulpicani, Bucuresci (Capu Codrului), Drăgoesci, Lucăcesci, munţii Mestecăniş, 
Petriş şi Muncelul de la Straja, o poiană la obârşia Humorului, iar în Moldova avea: 
Bălinţa din Dorohoi şi Şuhlinţii în Sorocei. 

Mănăstirea Solea, zidită de Ştefan Vodă Tomşa, în 1615, avea, după relatările 
egumenului Metodie şi ale lui Ghedeon, dichiul mănăstiresc, proprietăţile: Satele 
Solea, Bălăceana, Căjvana, Hrincesci, Bădeuţi, Drăgănesci, Crăinicesci, Ivăncicăuţi, 
Pîrlişeni, jumătate din satul Milişăuţi, munţii: Cocoşul, Găina, Porcescul şi Botoşul 
din Fundul Moldovei, iar din Moldova: satele Fărăonii, Mănăstirenii, jumătate din 
moşia Ciorsacii şi lacul Fuciul. 

Mănăstirea Humorul, ctitorită de Toader logofăt, deţinea, conform declaraţiei 
proegumenului Pahomie, următoarele: Humorul, jumătate din satul Bălăseşci, Părtesci, 
jumătate din Comănesci, a şasea parte din Românesci, muntele Măgura din 
Câmpulung, iar în Moldova, satele Dresca, Vorniceni şi moşiile: Străhotinul, 
Feredienii şi Covasna, precum şi o vie. 

Mănăstirea Moldoviţa, fondată de Alexandru cel Bun, deţinea, după cum a 
relatat monahul Văsian, următoarele sate: Moldoviţa, Vama, Berchişesci, Oprişeni, 
Prevorochi, jumătate din Iordănesci, muntele Suharul Mare, iar în Moldova mănăstirea 
avea satele: Fălticeni, Unceni, Văculesci, jumătate din Svorişte, Serafinesci, o moşie 
cu o moară, un lac lângă Covurlui şi zece pogoare de viţă la Cruce. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela IX (1890), 1, p. 1-20. 

Se continuă informaţia referitoare la fondul religios al Bucovinei din 1782. 

Schitul Ostra sau Bărbescii, întemeiat de mazilul Nicolai Calmuţchi în jurul 
anului 1762, avea după cum spune egumenul Ignatie, o avere modestă: 100 de fălci 
împrejurul mănăstirii. 

Egumenul Ghervasie declară că Schitul Fuca, întemeiat de mazilul Atanase 
Ţintă în 1742, deţinea 12 fălci împrejurul bisericii. 

Schitul Babin, construit de călugărul Onufrei, avea numai jumătate de falce în 
jurul biseicii, după afirmaţiile egumenului Faurenti. 

Schitul Coribniţa, fondat de călugărul Silvestru, avea în posesie, conform 
egumenului Benedict, patru fălci de loc. 

Schitul Vijniţa, fondat de episcopul Nicolai de la Rădăuţi, întrecea celelalte 
schituri prin sărăcia sa. Ieromonahul Samuil declară că singura proprietate a schitului 
este un petec de fânaţ. 

Schitul Crişceatec zidit de Toader Preda Hagiul, deţine după declaraţia 
egumenului Paisie, următoarele: loc împrejurul mănăstirii şi jumătate din satul 
Zvineacea. 

Schitul Berejniţa, a cărui fondator egumenul Ghedeon nu îl cunoaştea cu 
exactitate (mazilul Miron Gafenco sau căpitanul Tănase Ţintă), avea partea a 
şaisprezecea din Banila de pe Ceremuş. 

Schitul Broscăuţ, după declaraţia egumenului Nazarie, era fondat de Constantin 
Volcinschi şi deţinea 15 fălcii de pământ. 

După mărturisirea egumenului său, Mihail, Schitul Zămostea era fondat de 
starostele Cernăuţiului Dumintru Păra şi avea: loc împrejurul mănăstirii, a treia parte 
din satul Zămosteia şi trei iazuri în Vilaucea. 

Ieromonahul Teofilact declară că Schitul Horecea are un loc de 12 podgoane 
împrejurul schitului, trei bucăţi de pământ în hotar cu Cernăuţiul, un loc afară de 
Cernăuţi, care era deşert, două mori pe Prut şi a opta parte din satul Căbeşti. 

Ieromonahul Antonie a declarat că schitul de călugăriţe Voloca a cărui fondator 
este călugărul Donici nu avea mai mult decât un cal. 

Schitul Jadova, întemeiat de egumenul George, avea, după spusele 
ieromonahului Clement: o parte mărişoară de pământ (Lazul lui Ciolan), unele ogoare 
în ţarina Jidovei, un odgon şi jumătate din moşia Vasileu pe Nistru. 

Schitul Mare din Ţara leşească, fondat e Ivan Kniahineckij (Cniahineşchi), 
deţinea satele Mămăeschii, Revna, jumătate din Mitcău, o odae în Cernăuţi. Articolul 
se încheie cu un rezumat al proprietăţilor deţinute de sfintele lăcaşuri din Bucovina. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela IX (1890), 2, p. 65-.81. 

Articolul cuprinde partea a doua din lucrarea amintită în titlu întitulată - 
„Tratările şi dispuseciunile prealabile în privinţa unei administrări mai bune a moşiilor 
episcopiei şi a celor mănăstiresci. Desfiinţarea mănăstirilor.” Aici se prezintă în 
subcapitolele - tratatele cu episcopul de Rădăuţi, luarea moşiilor în administarea 
statului, desfiinţarea mănăstirilor. Având pe tronul Moldovei conducători corupţi, nici 
mănăstirile nu şi-au împlinit întru totul menirea lor, disciplina monahală decăzând. 
Pentru a pune capăt unei stări triste ca aceasta, episcopul Dosoftei, „după lungi discuţii 
cu general-maiorul baron Enţenberg şi cu mareşalul locotenent câmpestru baron de 
Schroeder, cedează moşiile episcopeşti în schimbul sumei anuale de 8000 florini”. 

în data de 11 aprilie 1783 sunt predate moşiile Coţmanii, Laşchiuca, 
Suchovercha, Clivodinul şi Dăvidescii, din districtul Cernăuţului şi Haverna şi Noua 
Suliţă din Moldova. Pentru Rădăuţi, episcopul se roagă în nenumărate rânduri să 
amâne predarea, ceea ce se şi întâmplă însă i se scade 1000 de lei din salariul anual. 
Subcapitolul „Mesurile luate în privinţa moşiilor mănăstireşti” cuprinde informaţii 
referitoare la verificarea, de către comisia formată din arhimandritul şi vicarul general 
Meletie, proiegumenul Putnei Antonie şi un oarecare Gherasim, a mănăstirilor şi a 
moşiilor acestora, în 1782. Acestea scot la iveală datorii ale mănăsirilor cauzate de 
defectuoasa administrare a egumenilor. 

***, „Fondul religionariu gr. or. al Bucovinei, substratul, formarea, desvoltarea, 
administrarea şi starea lui de faţă”, în: Candela IX (1890), 3, p. 130-148. 

Se continuă informaţiile din articolul anterior. Subcapitolul al treilea prezintă 
„Desfiinţarea schiturilor şi a unor mănăstiri mai mici. Trătările următoare”. împăratul 
Iosif dă ordin în 1783 să se împuţineze mănăstirile de călugări, proprietăţile lor să 
intre în administrarea statului, să se reţină averile preoţilor care nu trăiesc în ţară şi 
fondul clerului grecesc şi să se înfiinţeze cel puţin o şcoală. Ordinul este îndeplinit, 
fiind desfiinţate mănăstirile şi schiturile mai mici şi confiscându-se moşiile. Articolul 
conţine un tabel (evidenţa mănăstirilor desfiinţate, a celor ce au rămas, a călugărilor 
trăitori afară de mănăstiri), reproducerea unor scrisori ale episcopului Dosoftei şi o 
dare de seamă din 1784, privind veniturile moşiilor. 

***, „Fondul religionariu gr. or. al Bucovinei, substratul, formarea, desvoltarea, 
administrarea şi starea lui de faţă”, în: Candela IX (1890), 4, p. 193-219. 

Se continuă informaţiile din articolul anterior. Se face mai întâi referire la 
subcapitolul „Dispuseciunile în privinţa casei religionarie, a adminstrării moşiilor 
mănăstiresci pre J n organe lumene, a reconstruirii Consistoriului şi a elaborării unui 
plan regulativ pentru preuţime şi trebile bisericesci”. 

în subcapitolul următor se consemnează desfiinţarea, în 1785, a altor mănăstiri, 
lăsându-se doar trei pentru călugări: Putna, Sucevinţa şi Drăgomirna. Unii monahi au 
plecat din Moldova, iar alţii au intrat în aceste trei mănăstiri, celelalte schituri şi 
biserici fiind transformate în parohii sau fiind dărâmate. 

Capitolul trei conţine „Decretul consiliului aulic de resbel” cu data: Viena 29 
Aprilie 1786, prin care se ordonă punerea în aplicare a Planului regulativ, plan 
reprodus în articol. 

***, „Fondul religionariu gr. or. al Bucovinei, substratul, formarea, desvoltarea, 
administrarea şi starea lui de faţă”, în: Candela IX (1890), 5, p. 273-284. 

Articolul cuprinde partea a patra a lucrării amintite în titlu numindu-se: 
„Dezvolarea şi administrarea fondului religionariu”, făcând referire la „Desvoltarea şi 
administrarea fondului religionariu de la fundarea lui şi pănă la Prea J nalta Resoluţiue 
de J n anul 1820 (1786-1820)”. După cum arată „Presidiul de ţară al Galiţiei cu emisul 
din 2 noiembrie 1786”, Bucovina s-a unit cu Galiţia „ca al nouăsprezecelea cerc al 
său”, administraţia militară fiind desfiinţată, iar Consistoriul a fost supus guvernului 
galiţian. Fondul religios s-a alăturat fondului galiţian, necunoscându-se dacă acesta a 
fost folosit sau nu pentru mănăstirile din Bucovina. 

în 1790, Bucovina s-a despărţit de Galiţia, fiind provincie separată până în 
1817, când este realipită acelui teritoriu. Sunt menţionate diverse acţiuni referitoare la 
fondul religios. 

Capitolul V conţine informaţii referitoare la „Dezvoltarea şi administrarea 
fondului religinonariu dela Preanalta resoluţiune den Troppau de J n anul 1829 şi pănă 
la emisul Ministerului c. r. De culte de J n 17 Decemvre 1860”. Prin decretul cancelariei 
aulice din 28 decembrie 1820 către guvernul ţării din Lyow, se „împărtăşeşte 
cuprinsul Resoluţiunei Preanalte ddto Troppau 18 decembie 1820”. în acest act, 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela IX (1890), 6, p. 357-360. 

Se continuă informaţiile din articolul anterior. în toamna anului 1827 de 
deschide Institutul Teologic în Cernăuţi, iar patru luni mai târziu, Seminarul clerical. 
Institutul a funcţionat până în 1875, când a fost înlocuit cu Facultatea Teologică. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela IX (1890), 9, p. 551-560. 

Se face referire la „Resoluciunea împărătescă de J n 10 Decemvre 1869 şi emisul 
ministerial de J n 11 Ianuariu 1870” prin intermediul cărora se încerca administrarea 
fondului religios de către biserici. Este reprodus un fragment din „Emisul ministerial”, 
ce prezintă o expunere istorică a evenimentelor începând cu anul 1775. 

***, „Domeniul Rădăuţului”, în: Candela IX (1890), 5-6, p. 317-319. 

Este descris domeniul Rădăuţiului, ca fiind cel mai dezvoltat dintre cele opt 
domenii ale fondului religios bucovinean. Cu o suprafaţă de 145.234 de juguri şi 600 
de stânjeni, domeniul cuprindea şi moşiile altor mănăstiri, nu numai a Episcopiei 
Rădăuţiului şi a mănăstirilor Putna şi Suceviţa. Luându-se moşiile în administraţia 
publică, s-a înfiinţat la Frătăuţi un economat, domeniul luând numele acestui sat. Mai 
târziu, devenind Rădăuţiul centru administrativ, s-a schimbat şi numele domeniului. 
Se aduc referiri la moşiile care au fost arendate. 

***, „Fondul religionariu gr. or. al Bucovinei, substratul, formarea, desvoltarea, 

administrarea şi starea lui de faţă”, în: Candela IX (1890), 8, p. 473 - 493. 

Articolul cuprinde capitolul VI din lucrarea „Fondul religionariu gr. or. al 
Bucovinei”, având titlul, „Dezvoltarea şi administrarea fondului religionariu dela 
emisul Ministerului e. r. de Culte de J n 17 decembrie 1860, până la crearea Direcţiunii 
e. r. a moşiilor fondului religionariu gr. or. al Bucovinei (1860-1870). 

Pe parcursul celor şase subcapitole sunt consemnate informaţii referitoare la 
fondul religionar, sub titlurile de: „Emisul Ministerului c. r. de Culde de J n Decemvre 
1860 şi consecinţele lui”; „Crearea pe spesele fondului a gimnasiului suprior gr. or. 
de J n Suceavă”; „Sălărisarea cantorilor besericesci”; „încercarea episcopului de a 
căpeta fondul rel. în administrarea organelor canonice ale besericii” ; „Crearea şcoalei 
reale gr. or.”; „Ameliorarea salarilor preuţeşti”; „Didirea (zidirea) şi Sânţirea besericii 
S. Parascheve”; „Unii paşi ai Consistoriului privitori la administrarea fondului rel. şi 
mesurile luate de guvern”; „Sânţirea şi istoria pe scurt a besericii catedrale”; „Ajutorul 
dat de-n fondul religionariu ţerii şi statului în 1866”. 

***, „Cronică”, în: Candela XXII (1903), 7, p. 453-455. 

Este consemnat decesul în urma unui atac de apoplexie, a arhimandritului 
Emanuil Ciuntuleac în data de 3/16 iulie 1903, în Cernăuţi. înmormântarea a avut loc 
în 6/19 iulie 1903, fiind oficiată cu solemnitate deosebită de arhiepiscopul şi 

mitropolitul Bucovinei, asistat de 12 preoţi şi 2 diaconi. Părintele Adrian Bocea a ţinut 
o cuvântare funebră. 


Berechet, Şt., „Un călător sârb necunoscut pe la noi. Vuici 1840. Prin 

Basarabia întoarcerea înapoi - continuare în: BORom XL (1921-1922), 2, p. 

95-99. (A se vedea articolul din BORom XL (1921-1922), 1, p. 70-77). 

Vuici descrie oraşele Belgorod, Akkerman, Ovidiopol, Tiraspol, Tighina, 
Chişinău, Focşani şi Bucureşti. De la Vuici aflăm că în Basarabia erau, la 1840, 14 
mănăstiri de călugări şi şase de călugăriţe. Mănăstirile de călugări erau: Hârjauca - 
unde stăreţea arhimandritul sârb Filipovici (născut în 1779), Gherbovăţ (sau 
Hârbovăţ), Schitul lui Hâncu, Gorădişte (sau Horodişte), Dobruşa, Japca, Căpriana, 
Condriţa, Curca (sau Curchi), Saharna, Sircov, Suruceni, Frumuşica şi Ţigăneşti. 
Mănăstirile de călugăriţe erau: Vărzăreşti, Coşeleva (sau Coşilăuca), Răciula, Ruda, 
Tabăra şi Hirova. 

Berechet, Şt., „Averile mănăstireşti din Basarabia”, în: BORom XLI (1922- 

1923), 9, p. 632-639. 

In prima parte a articolului autorul se întreabă: „cui îi aparţine dreptul de 
proprietate asupra bunurilor mănăstireşti ?”. Documentele care se referă la această 
chestiune sunt: a) actele în puterea cărora s-au clădit mănăstirile; b) actele de danie 
făcute de domnitori; c) actele din care se văd măsurile pe care le-au luat în diferite 
vremuri domnitorii cu privire la conducerea mănăstirilor; d) actele diferiţilor 
conducători ai bisericii de răsărit privitoare la punerea în ordine a averilor 
mănăstireşti; e) actele din care se vede ce fel de înţelegeri s-au încheiat cu privire la 
mănăstiri şi la averile lor; f) pravilele canonice stabilite pentru mănăstiri; g) drepturile 
politice ale mănăstirilor şi obiceiul pământului. 

Există opt categorii de acte: 1) actul de orânduire al mănăstirilor închinate din 
puncte de vedere al pravilelor canonice şi al obligaţiilor mănăstirilor în vederea 
conduceri averilor; 2) actele referitoare la gonirea grecilor din Principate şi la lipsirea 
lor de drepturi; 3) actele făcute de către ctitorii mănăstirilor; 4) actele falsificate; 5) 
gramatele patriarhale care interzic închinarea de mănăstiri; 6) actele de danie de 
bunuri mobile şi imobile; 7) actele privitoare la impozitul asupra veniturilor averilor 
mănăstireşti şi obligaţiile mănăstirilor de a întreţine lăcaşuri de folos obştesc; 8) actele 
care stabilesc controlul statului asupra veniturilor averilor mănăstireşti şi cheltuiala 
veniturilor lor. 

Ştefan Berechet arată că, toţi cei care au făcut danii pentru mănăstiri, au făcut 
danii pentru cele româneşti, nu pentru cele străine. El scrie că „nimeni nu a dăruit 
mănăstirilor străine bunuri imobile, ci doar bunuri mobile şi doar mănăstirile locale 
aveau dreptul de a lua taxă”. Se dă ca exemplu cazul Mănăstirii Floreşti - moştenitorii 
ctitorului acestei mănăstiri au apărat drepturile locale ale acestui sfânt lăcaş în anii 
1806 şi 1827, atunci când s-a încercat ca moşiile din Moldova ale Mănăstirii (Floreşti) 
să fie date unei mănăstiri din Athos. Ştefan Berechet spune: „Chestiunea despre 
dreptul de proprietate se hotărăşte atât de documente cât şi de stăpânirea de fapt în 
folosul mănăstirilor locale din Muntenia, Moldova şi Basarabia; când reprezentanţilor 
Sfintelor Locuri li s-au cerut documentele de proprietate asupra mănăstirilor zise 

închinate, au spus că le-au pierdut, apoi au prezentat 51 de documente de autenticitate 
îndoielnică”. într-o notă de subsol, sunt amintite documentele pe care le-au prezentat 
reprezentanţii mănăstirilor greceşti. 

Se mai scrie că „închinarea unei mănăstiri nu înseamnă stăpânire; hotărârile 
sinoadelor ecumenice recunosc numai mănăstirile independente şi de sine stătătoare 
care se conduc sub privegherea episcopului şi a autorităţilor locale”. După aceea 
autorul articolului aminteşte despre ideea „închinării” şi ce cuprinde aceasta şi despre 
raporturile dintre mănăstirile stavropighiale şi metoace. Obligaţia aşa-ziselor 
„mănăstiri închinate” cuprinde recunoaşterea întâietăţii spirituale a unei mănăstiri 
asupra alteia, iar referitor la chestiunile materiale, ele sunt reglementate în multe 
cazuri până la amănunt. După părerea autorului articolului „multe dintre închinări au 
fost nedrepte şi ilegale”. Un exemplu care arată necuviinţa călugărilor greci, este acela 
referitor la vinderea de către aceştia a Mănăstirii Sfântul Gheorghe din codrul Herţei 
către armeni, consideraţi de Biserica Ortodoxă ca eretici. Un alt exemplu care arată că 
uneori doar grecii doreau să închine mănăstirile este acela din care aflăm că patriarhul 
Antiohiei Macarie, care a fost în Ţările Române între anii 1654-1658, a dorit să 
închine Mănăstirea Căluiu Patriarhiei din Antiohia, fapt cu care a fost de acord doar 
egumenul grec şi câţiva partizani ai săi, restul călugărilor exprimându-şi părerea 
contrarie. 

în a doua parte a articolului Ştefan Berechet arată cum au pătruns călugării greci 
în ţările noastre şi motivele pentru care egumenii de această sorginte au fost îngăduiţi 
în Ţările Române. Autorul arată că multe din mănăstirile conduse greci s-au ruinat. în 
1823 toţi călugării greci au fost izgoniţi pe temelia firmanului sultanului şi averile 
mănăstireşti au fost trecute sub conducerea unei comisii speciale. în 1828 moşiile 
mănăstireşti se reîntorc în posesia monahilor greci, iar în 1833 guvernatorul rus 
Kiseleff a declarat toate contractele făcute fără ştirea guvernului ca inexistente şi a dat 
egumenii greci în judecată. Unele articole ale Regulamentului Organic se refereau la 
chestiunea averilor mănăstirilor închinate. în 1864, sub domnul Al. Ioan Cuza, a avut 
loc secularizarea averilor mănăstireşti. După ce prezintă toate acestea Ştefan Berechet 
răspunde la întrebarea referitoare la cum erau împărţite veniturile averilor 
mănăstireşti: o parte din acestea se foloseau pentru întreţinerea mănăstirii iar o parte 
era dată pentru ajutorarea instituţiilor de binefacere obştească. 

în ultima parte a articolului se aminteşte despre averile mănăstirilor din Basarabia 
şi cum au fost distribuite veniturile mănăstirilor din această regiune. Autorul spune: „în 
Basarabia până la legea agrară au existat următoarele categorii de averi mănăstireşti: 
averile mănăstirilor şi ale schiturilor locale, averile mănăstireşti de peste graniţă 
(Moldova) şi averile mănăstirilor închinate mănăstirilor din Orient”. Din ordinele ţamlui 
din anii 1873 şi 1876 averile mănăstirilor au fost luate de sub conducerea clerului grec şi 
date sub conducerea statului. Din documente rezultă: că bisericile răsăritului nu au fost 
niciodată proprietarele averilor mănăstireşti din Basarabia, ci doar mănăstirile locale; 
veniturile acestor mănăstiri au fost destinate pentru întreţinerea lor şi pentru nevoile 
locale, dându-se bisericilor din Răsărit doar 5%. 

Berechet, Ştefan, „O carte rusească despre biserica Bucovinei de acum 50 de 

ani”, în: BORom XLIII (1925), 5, p. 269-276. Recenzie. 

în articol este făcută recenzia cărţii „Biserica Ortodoxă din Bucovina”, scrisă de 
un funcţionar al sinodului rus numit Vladimir M. Această carte a fost scrisă la 1874. 
Sunt arătate în ea: împrejurările în care Bucovina a intrat sub dominaţie austriacă, 
istoria ţinutului Bucovinei de la 1775-1874, date despre organizarea acestui ţinut, 
descrierea şi istoricul oraşelor: Cernăuţi, Suceava, Rădăuţi, Câmpulung; numărul şi 
alcătuirea populaţiei Bucovinei. Mai aflăm din această recenzie că Episcopia 
Rădăuţilor a rămas independentă până la 1783, când a fost supusă cu Mitropoliei de 
Carlovitz. 

Prin regulamentul din 1786, dat de Iosif II, toate mănăstirile şi schiturile au fost 
desfiinţate cu excepţia mănăstirilor Putna, Suceviţa şi Dragomirna. în urma aplicării 
acestui decret, toate averile mănăstirilor au alcătuit un fond religionar, fond ale cărui 
venituri au fost întrebuinţate doar la nevoile Bisericii, ale clerului şi ale şcolii. în 
regulament se aminteşte de următoarele mănăstiri: Putna, Suceviţa, Dragomirna, Sf. 
Ilie, Ilişeşti, Humor, Solea, Voroneţ, Moldoviţa, Schitul Cel Mare (aflat în Galiţia), 
Mănăstirea Pătrăuţi şi trei schituri de maici: Voloaca, Vijniţa şi Mămăeştii. 

Autorul scrie că în descrierea lui Şlezer, intitulată „Briefwechsel meist 
historichen und politischen Inhalts” din 1781, în Bucovina apar 26 de mănăstiri de 
călugări şi una de maici. într-o altă scriere a aceluiaşi Şlezer, intitulată 
„Staatsanzeige”, din 1782, sunt prezentate toate aşezările locuite din Bucovina şi sunt 
arătate toate punctele unde se aflau aşezămintele monahale. Se enumeră apoi de către 
autor aceste aşezăminte şi sunt arătate: când şi de către cine au fost zidite şi averile 
fiecărei mănăstiri. Revenind la prevederile regulamentului din 1786, autorul arată 
modul de organizare al mănăstirilor rămase şi condiţiile pe care trebuia să le 
îndeplinească cel ce dorea să îmbrace schima monahală. 

Berechet, Şt., „Mănăstirile Basarabene”, în: BORom XLIV (1926), 6, p. 328-337. 

Sunt prezentate mănăstirile şi schiturile din Basarabia. Din începutul articolului 
reies următoarele: 

Cu excepţia a două mănăstiri, care sunt ctitorii domneşti, majoritatea 
mănăstirilor din Basarabia sunt ctitorii ale boierilor sau ale oamenilor evlavioşi. Ele au 
fost supuse de-a lungul timpului invaziilor diferitelor popoare (tătari, cazaci) şi, 
datorită acestui fapt, nici una dintre ele nu mai are inscripţia de întemeiere. Tot 
datorită invaziilor, înfăţişarea acestor sfinte lăcaşe s-a modificat. în afară de Vărzăreşti 
şi Căpriana, care sunt din secolul al XV-lea, mare parte din mănăstirile din Basarabia 
au fost ridicate în secolele al XVII-lea şi al XlX-lea, iar cea din Cetatea Ismail a fost 
ridicată din secolul al XVIII-lea. 

După anul 1818, Basarabia avea 20 de mănăstiri şi schituri. Inscripţii de 
importanţă istorică mai cunoscute erau la: biserica Sfântul Dumitru din Orhei (1634- 
1640), Sfântul Nicolae din Chilia, biserica Răşcanului, biserica Sfântul Mihail şi Buna 
Vestire din Chişinău. Tot la începutul articolului aflăm că: o icoană făcătoare de 
minuni a Maicii Domnului se găseşte la Hărbovăţ (Gârbovăţ); Mănăstirea Căpriana îşi 
are documentele la Mănăstirea Zograf: la mănăstirile Hârjauca şi Dobruşa s-au deschis 
şcoli. 

Ştefan Berechet clasifică mănăstirile din Basarabia în trei grupe astfel: 

-grupa întâi, din judeţul Lăpuşna, alcătuită din mănăstirile: Căpriana, Condriţa, 
Hâncul, Suruceni şi Vărzăreşti; 

-grupa a doua, alcătuită din mănăstirile: Hârbovăţ, Hârjauca, Ţigăneşti, Răciula, 
Tabăra, Curchi, Hirova şi Frumoasa; 

-grupa a treia, alcătuită din mănăstirile de pe linia Nistrului: Saharna, 
Călărăşanca, Rugi, Japca şi Noul Neamţ. 

Se prezintă apoi mănăstirile şi schiturile, din Basarabia. Prezentarea aceasta 
conţine: aşezarea sfântului lăcaş, un mic istoric al său şi starea sa la 1926. 

a) Mănăstirea Vărzăreşti - este menţionată pentru prima dată în hrisovul din 25 
aprilie 1420 dat de Alexandru cel Bun boierului Vanea; a fost reînnoită la 1770 de 
către protopopul Constantin Măcărescu; a fost prădată de tătari; până la 1865 a existat 
aici o singură biserică cu hramul Sfântul Dumitru ce a fost ridicată în 1796 de 
protoiereul Macarevici; la 1926 mănăstirea avea două biserici, cea din 1796 şi cea din 
1863; până la anul 1815 Mănăstirea Vărzăreşti a fost mănăstire de călugări, pentru că 
de la această dată aceasta a devenit mănăstire de maici, în acest sfânt lăcaş fiind aduse 
maicile de la schitul desfiinţat, Cosăuţi. 

b) Mănăstirea Căpriana - a fost întemeiată de Ştefan cel Mare; cronicarul Miron 
Costin susţine că Petru Rareş a lucrat la această mănăstire la 1541. Acest domnitor a 
afierosit mănăstirii un „Evangheliar” ce conţine o inscripţie, ce este reprodusă în 
articol. Ştefan Berechet aminteşte de trei documente care se referă la Mănăstirea 
Căpriana. Acestea sunt: cel din 1559 prin care Alexandru Lăpuşneanu a dăruit 12 
moşii; cel din 1662 prin care Istrate Dabija a donat mănăstirii o moşie; cel din 1698 
prin care Antioh Cantemir a închinat acest sfânt lăcaş Mănăstirii Zograf din Muntele 
Athos. Ultimul document arată clar că Ştefan cel Mare a întemeiat Mănăstirea 
Căpriana. 

Din 1698 până în 1813, mănăstirea a fost condusă de monahi trimişi de la 
Mănăstirea Zograf. în 1813, mitropolitul Gavriil Bănulescu a luat-o sub conducerea 
„Casei Mitropolitane”, sub care a stat până în 1857, când a trecut iar sub conducerea 
celor din Sfântul Munte. La 1873 toate averile mănăstirilor româneşti din stânga 
Prutului au trecut sub supravegherea ministrului de externe rus. în 1926, Mănăstirea 
Căpriana avea trei biserici şi anume: cea cu hramul Adormirea Maicii Domnului, care 
a fost ridicată în 1820 de mitropolitul Gavriil Bănulescu în locul bisericii vechi, ce a 
fost zidită de Petru Rareş, care are şi un clopot făcut în 1786 de arhimandritul Ignatie, 
de la această mănăstire (inscripţia de pe acest clopot fiindu-ne redată în articol); 
biserica construită de egumenul Ilarion în 1840, cu hramul Sfântul Gheorghe; biserica 
ridicată în 1903 prin truda egumenului Teofilact, cu hramul Sfântul Gheorghe. 

La Căpriana a fost îngropat mitropolitul Gavriil Bănulescu Bodoni şi 
arhimandritul Chirii, din a cărui inscripţie de pe piatra sa funerară aflăm că a fost 
arhitect al reparaţiilor bisericii celei mari. Pe la 1862 se mai vedeau încă aici 
mormintele boierului Grigorie Constantinov şi cel al mitropolitului grec de Ierapole, 
Grigorie. Până la începutul Primului Război Mondial, în biblioteca mănăstirii se găsea 
„Evangheliarul” dăruit de Petru Rareş (a se vedea mai sus). 

c) Mănăstirea Noul Neamţ (Chiţcani) - a fost ridicată pe moşia numită Zagorna, 
făcută danie de Alexandru cel Bun, la 1429, Mănăstirii Vechiul Neamţ. Aici Ştefan 
Berechet prezintă un scurt istoric al acestei moşii. Temelia Mănăstirii Noul Neamţ a 

fost pusă în 1863, ea fiind terminată în timpul arhiepiscopului Pavel al Chişinăului. La 
1926 existau aici trei biserici. 

d) Mănăstirea Hâncu - a fost întemeiată la 1678 de stolnicul Mihail Hâncu. La 
început a fost de călugăriţe, la jumătatea secolului al XVII-lea a devenit mănăstire de 
monahi, iar până la 1836 a fost socotită ca schit. Mănăstirea are două biserici. 
Egumenul Dosoftei a ridicat în această mănăstire o biserică din zid cu hramul Sfânta 
Parascheva şi a doua avea hramul Adormirea Maicii Domnului şi a fost ridicată din 
zid în 1841. 

e) Mănăstirea Dobruşa - s-a construit în 1772 de ieromonahul Iosafat, care era 
vechilul Mănăstirii Pobrata (Probota) şi prin truda călugărului Efraim (Efrem) de la 
Mănăstirea Curchi. în 1926 erau aici trei biserici: cea din deal unde a fost vechiul 
schit; cea de jos din vale cu hramul Sfântul Nicolae, biserica din corpul stăreţiei cu 
hramul Schimbarea la Faţă din 1847. Tot atunci acest sfânt lăcaş era metoc al 
Episcopiei Hotinului. 

f) Mănăstirea Hârbovăţ (sau Gârbovăţ) - unii cred că a fost întemeiată de 
armaşul Constantin Carpuz în 1730, alţii cred că ea a fost înfiinţată de călugării fugari 
din Mănăstirea Berşad din Podolia, la sfârşitul secolului al XVII-lea. Până în 1812, 
această mănăstire a ars de trei ori. Biserica cu hramul Adormirea Maicii Domnului a 
fost ridicată de Ştefan Lupu (poliţistul Chişinăului) şi soţia sa Elena şi de 
arhimandritul Serapion. în această mănăstire se află icoana făcătoare de minuni a 
Maicii Domnului. 

g) Mănăstirea Hârjauca - nu se ştie ctitorul ei; stareţului sârb Spiridon 
Filipovici i se datorează toată perioada de înflorire a acestui sfânt lăcaş dintre anii 
1818-1846 şi tot acestui stareţ i se atribuie clădirea bisericii celei mari cu hramul 
înălţarea Domnului din 1836. De la 1845, Mănăstirea Hârjăuca devine mănăstire 
arhierească pentru ierarhul din Chişinău. 

h) Mănăstirea Saharna - spre vest de această mănăstire a fost un schit 
Horodişte, ce avea o bisericuţă săpată în stâncă cu hramul Buna Vestire. Pe la 1776, 
un ieromonah rus împreună cu câţiva fraţi s-au aşezat aici. între anii 1818-1821 s-a 
clădit Mănăstirea Saharna, sub egumenul Tarasie, având biserica cu hramul Sfânta 
Treime, ce a fost sfinţită de mitropolitul Moldovei, Veniamin Costache. La 1833, sub 
egumenul Serafim, s-a mai ridicat o biserică. în 1926 depindea de această mănăstire 
Schitul Ţipova. 

i) Mănăstirea Japca - la început a fost locuită de călugări; a fost zidită la 
mijlocul secolului al XVII-lea, când ieromonahul Iezechil a venit din Mănăstirea 
Deleni din Moldova şi a făcut împreună cu câţiva fraţi o biserică din lemn. La 
sfârşitului secolului al XVII-lea, monahul Teodosie din Schitul Deleni a refăcut acest 
sfânt lăcaş. în 1818, mitropolitul Gavriil Bănulescu a ridicat acest aşezământ la rangul 
de mănăstire. în 1926 această mănăstire avea trei biserici: una cu hramul înălţarea 
Domnului ridicată în 1825 de boierul Constantin Androne, ce a fost rezidită la 1912 cu 
trei altare; biserica de iarnă cu hramul Sfântul Mihail, ce a fost zidită la 1849 de 
Mihail Labov din Chişinău; biserica din Stâncă cu hramul înălţarea Sfintei Cruci, 
restaurată la 1852. Din 1916 mănăstirea a fost locuită de călugăriţe ruse. 

Ştefan Berechet enumeră apoi mănăstirile care au fost ridicate în secolul al 
XVII-lea: Hârbovăţ (1730), Hârjauca (1750), Ţigăneşti (1760), Dobruşa (1772), 

Saharna (1776), Rugi (1777), Condriţa (1783), Suruceni (1785), Curchi (1773-1792); 
mănăstirile de maici care existau la 1926: Vărzăreşti, Japca (1770), Călărăşanca 
(1780), Tabăra (1784), Răciula (1797), Hirova (1803), Coşeleuca (1855). în finalul 
articolului, autorul prezintă cele 21 de schituri din Basarabia şi prezintă câteva date 
referitoare la moşiile mănăstireşti. 

în Basarabia erau 21 de schituri: Borzeşti - ce avea biserica Adormirea clădită la 
1770; Butuceni - săpat în stâncile de pe malul Răutului, întemeiat la 1690(7); Cărătura 
- de călugăriţe a fost închis la 1821; Cosăuţi - situat pe malul Nistrului a fost 
desfiinţat în 1815; Cucuruzeni - situat în jud. Orhei, biserica Buna-Vestire are o 
icoană din 1795; Fântâna Doamnei - situat în judeţul Orhei (cu acordul mitropolitului 
Veniamin Costache maicile de la Coşeleuca s-au mutat la acest schit, iar în 1815 
schitul s-a desfiinţat); Galiţa - schit de monahi situat în judeţul Bălţi, a fost desfiinţat 
în 1809; Ghitici - schit de monahi, situat în jud. Orhei; Hârtop - situat în jud. Orhei, 
schit de maici, a fost desfiinţat în 1812; Horodişte - situat în judeţul Orhei a fost 
desfiinţat în 1821; Ignăţei - situat în jud. Orhei, schit de monahi cu o biserică din 
1793; Lomanova - schit de monahi a fost închis la 1821; Mana - schit de călugăriţe 
situat în judeţul Orhei, a fost desfiinţat în 1811; Peştera - situat pe malul Răutului, are 
o inscripţie, ce este reprodusă în articol, din care reiese că acest sfânt lăcaş a fost 
săvârşit de pârcălabul Bosie la 1675; Poiana - situat în jud. Soroca, de monahi, a fost 
desfiinţat în 1816; Popăuţi - schit de maici, situat în jud. Orhei, a fost desfiinţat în 
1816; Râşca - situat în jud. Orhei, de monahi; Recea - situat în jud. Orhei, are o 
biserică ridicată cu binecuvântarea episcopului Inochentie al Huşilor, a fost desfiinţat 
în 1825; Rezina - situat în jud. Soroca, de maici, a fost întemeiat de un preot ucrainean 
în 1770; Soroca - situat în jud. Bălţi a fost întemeiat de Diamandache Roset în 1752; 
Verejeni sau Cărătura situat pe malul Nistrului în jud. Soroca. 

Balaur, D., „Note bibliografice. Tomescu Constantin N., «Diferite ştiri din 
arhiva Consiliului Eparhial Chişinău», în Arhivele Basarabiei, anul VI (1934), 
p. 224-245”, în: BORom LII (1934), 9-10, p. 815 Recenzie. 

Sunt publicate ştiri referitoare la: situaţia de drept internaţional a mănăstirilor 
din Basarabia după 1812, cerere de preot moldovean, arhimandritul Chirii Ivanovici - 
grec venit în Moldova, călugărit în Mitropolia Moldovei la 1778, starea unor biserici 
din mijlocul Basarabiei. 

t T., S., „Note bibliografice. Tomescu Const, N., «Diferite ştiri din arhiva 
consiliului eparhial Chişinău» în Arhivele Basarabiei VI, 1934, p. 339-379 şi 
VII, 1935, p. 17-44”, în: BORom LIII (1935), 5-6, p. 320. Recenzie. 

în această lucrarea a lui Tomescu Constantin găsim: numiri vechi moldoveneşti 
uitate, schiturile de călugăriţe la 1814, amănunte despre risipirea Schitului Fântâna 
Doamnei Orhei, numiri de epitropi, cărţi de hirotonie, ştiri despre ctitoria bisericii Sf. 
Gheorghe Chişinău, primii elevi ai Seminarului din Chişinău. Sunt prezentate şi 
facsimile ale următoarelor semnături şi peceţi: a mitropolitului Ioachim al Proilaviei 
din 1774, a episcopului Inochentie al Huşilor şi mitropolitului Leon al Moldovei. 

G., I. M., „Note bibliografice. Nistor Ion I. «Vechimea aşezărilor româneşti 
dincolo de Nistru», în Analele Academiei Române, Mem. Secţ. Ist., seria III, 
tom XXI (1939), p. 203-225”, în: BORom LVII (1939), 7-8, p. 457. Recenzie. 

în 1455, Petru Aron a pus stăpânire pe cetatea genoveză Lerici, din limanul 
Nistrului. Dintr-o scrisoare a sultanului Soliman către regele Poloniei, Sigismund 
August, din 1541, avem ştiri precise despre pribegii moldoveni de dincolo de Nistru. 
Se pare că atunci s-au întemeiat unele sate româneşti pe acele meleaguri: Pietrosu, 
Mălăeşti şi Pisculung. în Movilău, protopopul Mihail Strilbiţchi a înfiinţat o tipografie 
românească, de sub teascurile căreia a ieşit o „Psaltire”. Mihail Strilbiţchi şi-a mutat 
tipografia în satul Dubăsari. 

în 1715 a avut loc o neînţelegere între Iorest, episcopul Huşilor, şi Ioanichie al 
Proilaviei, cu privire la satul Dubăsari. în timpul războiului ruso-turc din 1768-11774 
s-a ivit o nouă neînţelegere între Inochentie al Huşilor şi Ioachim al Proilaviei pentru 
stăpânirea satelor de dincolo de Nistru. 

***, „Note bibliografice. Arhimandritul Dr. Antim Nica «Monahismul în 
Basarabia 1812-1918», Bălţi, 1940, 36 pag., 25 lei”, în: BORom LVIII (1940), 
9-10, p. 752. Recenzie. 

Scrierea a apărut mai întâi sub formă de articole în revista „însemnări creştine”. 
Ea prezintă istoria monahismului în Basarabia între anii 1812-1918. Cartea are mai 
multe capitole în care sunt prezentate: viaţa şi organizarea monahismului basarabean, 
secularizarea averilor mănăstireşti, legislaţia bisericească a monahismului, organizarea 
internă şi rolul social al monahismului, încercări de reorganizare ale monahismului 
basarabean. 

Popescu, Dumitru Şt., „Giurescu Constantin C. «Vechimea aşezărilor 
româneşti dintre Prut şi Nistru», în Revista Fundaţiilor Regale, an VIII, 1941, 
nr. 8-9, p. 307-319”, în: BORom LIX (1941), 9-10, p. 595-596. Recenzie. 

Se prezintă satele din judeţul Lăpuşna, se stabileşte etimologia cuvântului 
„cascadă” şi se precizează că Mănăstirea Vărzăreşti este menţionată într-un document 
din 1420, iar în altul de la 1429 se menţionează mănăstirea de la Viznevăţ (Căpriana). 

D., Şt. P., „Note bibliografice. Nica Antim Arhim., «Monahismul în Basarabia 
(1812-1918)», Bălţi, 1940, 42 p”, în: BORom LX (1942), 5-6, p. 226-227. 
Recenzie. 

Ştiri despre monahismul din Basarabia avem încă din secolul al XV-lea. în 
1814, Gavriil Bănulescu începe reorganizarea mănăstirilor din acest ţinut românesc 
intrat sub ocupaţia rusă. Dimitrie Sulima, din lipsă de fonduri, a desfiinţat mănăstirile: 
Horodiştea şi Cernăuţi şi schiturile: Rezina, Rughi, Lomanova, Soroca şi Cărătura. 
Arhiepiscopul Pavel (1871-1882) a făcut mari eforturi pentru revigorarea vieţii 
monahale. în finalul articolului se menţionează despre averile mănăstirilor în perioada 
amintită şi despre aplicarea regulamentului duhovnicesc a lui Petru cel Mare - 
regulament ce s-a aplicat în Basarabia. 

G., I. M., „Note bibliografice Costea E. Pr. Dr., «Schiturile şi sihăstriile 

Bucovinei de altă dată», Cernăuţi, 1943, 25 p.” în: BORom LXII (1944), 7-12, 

p. 330-331 3. Recenzie. 

Costea E. înfăţişează pe scurt istoria celor 15 schituri şi sihăstrii mai mari care 
se aflau în ţinutul Bucovinei înainte de anul 1775. Acestea se numeau: Babin - clădit 
în 1752 de călugărul Onofrei; Berezniţa - întemeiat de Isac Cocoran pe la 1650; 
Broscăuţi - clădit la 1752 de monahul Ilarion; Căbeşti - întemeiat de diaconul 
Grigorie la 1748; Coribniţa - întemeiat la 1730 de către monahul Silvestru; Crişceatec 
- întemeiat la 1765 pe locul unde se afla un alt schit cu hramul Sfântul Ioan 
Evanghelistul; Horecea - pomenit pentru prima dată la 1719, a fost ocrotit de către 
episcopul de Rădăuţi Antonie (1740), iar în 1776, sub egumenul Artemon şi cu 
ajutorul mitropolitului Gavriil s-a zidit în locul bisericii de lemn una de piatră; în satul 
Jadova, din vechiul judeţ Suceava, a fost un schit de călugări întemeiat la 1742 de 
egumenul Vlad Gherasim; Schitul Luca a fost întemeiat în 1742 de către căpitanul 
Atanasie Ţintă; în vatra satului Mămăieşti au existat trei schituri - două de călugări şi 
unul de călugăriţe, întemeiate în 1667 ca metoace ale Schitului Mare din Galiţia; Ostra 
(sau Barbeşti sau Berbeşti) îl are ca ctitor pe Nicolae Calmuţchi, care s-a călugărit aici 
cu numele de Natanail, după moartea sa schitul a fost desfiinţat; Mănăstirea Sfântul 
Onufrei din Şiret a fost ctitorită în 1673 de Ştefan Petriceicu, pe locul unei biserici de 
lemn ridicate în 1560 de către preotul Mihu şi închinată Mănăstirii Putna; Vijniţa se 
crede a fi ctitoria episcopului de Rădăuţi Nicolae Vasilievici (1694); Voloca situat pe 
Ceremuş a fost întemeiat la 1742 de un călugăr din familia Donici; Zamostea - schit 
ce este cunoscut din 1722, dar în 1783 el a fost desfiinţat. 

Cele patru sihăstrii sunt: la Suceviţa pe locul unde s-a clădit mănăstirea; lângă 
Mănăstirea Putna, sihăstrie clădită din piatră de egumenul Sila; pe Valea Putnei la 
Ursoaia; una se afla situată sub muntele Rarău şi care ţinea de Mănăstirea Moldoviţa. 

Rădulescu, Ioan Octavian, pr. dr., „Pro-Basarabia, un tezaur documentar”, în: 

GBis LIII (1994), 5-7, p. 90-93. 

Se prezintă cartea lui Petre Vălimăreanu „Prin Basarabia Voievodală”, 1993, 
434 pagini. Sunt expuse date referitoare la aşezămintele monahale basarabene: astfel, 
până în 1812 în Basarabia erau peste 40 de mănăstiri; în veacul trecut rămăseseră doar 
18 (p. 51). Sunt date ca dispărute mănăstirile: Borzeşti, Cărătura, Ciura, Cosăuţi, 
Fântâna Doamnei, Găliţa, Grădişte, Hârtop, Lometa, Mana, Peştera, Poiana, Popăuţi, 
Râşca, Recea, Razina, Rudi, Soroca, Ţipova. 

IV. 5. STUDII GENERALE DESPRE MĂNĂSTIRILE ŞI 
SCHITURILE DIN TRANSILVANIA ŞI MARAMUREŞ 

I., E. N., „Note bibliografice. Roşu Titu L., «însemnări şi inscripţii bihorene» 

voi. I, Beuş, 1941, p. 93”, în: BORom LIX (1941), 11-12, p. 715-716. Recenzie. 

Cartea este împărţită în două părţi. în prima este prezentat un studiu asupra 
inscripţiilor bihorene, iar în partea a doua sunt publicate diversele însemnări găsite în 

satele din Bihor, prin bisericuţele de lemn, dintre care unele au slujit ca lăcaşuri 
monahale. în articol sunt prezentate câteva din aceste însemnări. 

Dumitru, Radu Gh., „începuturile scrisului în limba română”, în: GBis XX 
(1961), 1-2, p. 177-187. Recenzie. 

După ce se fac unele referiri la zona Maramureşului, se subliniază importanţa 
foarte mare a Mănăstirii Peri. Se amintesc „urme de mănăstiri de sat, feudale la 
Corneşti, Sârbi, Budeşti, Secu, Bîrsana, Rozovlea, Ieud”. 

Leşe, Nicolae, pr., „Aşezămintele monahale din Arhiepiscopia Vadului, 
Feleacului şi Clujului”, în: MitrArd XXV (1980), 7-9, p. 765-769. 

Articolul face cunoscute aşezămintele monahale din Arhiepiscopia Vadului, 
Feleacului şi Clujului prin prezentarea succesivă a mănăstirilor Nicula, Rohia şi 
Moisei. Sunt aduse informaţii ale lăcaşurilor din punct de vedere istoric, organizatoric 
şi religios - moral. 

Bunea, V., pr., „«Monumente istorice şi de artă religioasă din Arhiepiscopia 
Vadului, Feleacului şi Clujului», Editată de Arhiepiscopia Ortodoxă Română a 
Vadului, Feleacului şi Clujului, Cluj-Napoca, 1882, 346 p.”, în: MitrArd 
XXVIII (1983), 3-4, p. 246-248. Recezie. 

Pe lângă informaţiile referitoare la Mănăstirea din Peri, activitatea iconarilor şi 
zugravilor de biserici de la Mănăstirea Moisei şi pictura pe sticlă de la Mănăstirea 
Nicula, este cuprinsă şi prezentarea vetrelor mănăstireşti din Arhiepiscopia Clujului, 
care constituie obiectul de studiu al lucrării. 

Buzan, Ioan, „Monumente istorice şi de artă religioasă din Arhiepiscopia 
Vadului, Feleacului şi Clujului”, în: MitrBan XXXIII (1983), 7-8, p. 530-533. 

Sunt amintite ctitoriile lui Ştefan cel Mare din Transilvania, de la Vad şi de la 
Feleac, mănăstiri ce devin nucleul celor două episcopii. Ca prim episcop al Feleacului 
este menţionat Marcu, iar ultimul Petru (1538), în timp ce la Vad, primul episcop 
atestat documentar este Ilarion (1523), iar ultimul Eftimie (1623-1627). Este 
prezentată activiatea episcopului Inochentie Micu (1728-1744). Este consemnată 
înfiinţarea Episcopiei Vadului, Feleacului şi Clujului în 1921. 

IV. 6. STUDII GENERALE DESPRE MĂNĂSTIRILE ŞI 
SCHITURILE DIN BANAT 

***, „însemnări mărunte. Monumente istorice în Banat”, în: BORom XLVIII 
(1930), 3, p. 282-283. 

Din articol aflăm că biserica ce se află între comunele Şemlacul Mare şi 
Şemlacul Mic, jud. Timiş, a fost restaurată de către oameni nepricepuţi. Despre 
această biserică autorul scrie că datează din secolul al XV-lea şi este numită de popor 
„Mănăstirea Săracă”. Tot din acest articol aflăm că la vechea biserică din comuna 

Partoş, unde este îngropat mitropolitul român Iosif, dr. Miloaia intenţionează să facă 
câteva săpături arheologice. 

Ciuhandu, Gh., prof. dr., „Cărţi, reviste, ziare. «Die Stifite der Tschander 
Diozese im Mittelalter», de Dr. Koleman Iuhasz”, în: BORom XLIX (1931), 9, 
p. 558-559. Recenzie. 

Cartea prezintă mănăstirile din cuprinsul Banatului şi de la gurile Mureşului din 
secolele IX-X. Se pomeneşte despre mănăstirea din Cenad precum şi despre alte 
„mănăstiri orientale” situate de-a lungul Mureşului. Autorul aminteşte şi de 
Mănăstirile Hodoş-Bodrog şi Bezdin. 

Vlăduceanu, Victor, prof. dr., „Viaţă nouă-duh nou”, în: MitrBan VIII (1958), 
7-9, p. 247-255. 

Sunt consemnate diferite activităţi desfăşurate pe parcursul a şapte ani din 
perioada păstoririi înaltpreasfinţitului Vasile, mitropolitul Banatului, care şi-a 
manifestat grija pentru viaţa duhovnicească, reactivând în 1944 Mănăstirea Partoş, în 
1946 bisericile mănăstireşti din Lipova, iar în 1947 Mănăstirea Cebza. Iniţiază acţiuni 
de restaurare la Mănăstirea Mrăcunea din zona Cazanelor, se reorganizează 
mănăstirile Călugăra, Izvorul Miron şi Schitul Piatra Scrisă. Este ctitor la mănăstirea 
de maici de la Timişeni şi la Schiturile Sfinţii Apostoli Petru şi Pavel - Bogâltin. în 
articol sunt prezenatate operele omiletice ale înaltpreasfinţitului Vasile, cele două 
volume de predici „Pârga Darului” şi „Praznic luminat”, alături de articolele sale şi de 
periodicele care au apărut cu binecuvântarea sa: „Biserica Bănăţeană”, „Foaia 
Arhiediecezană”, „Mitropolia Banatului”, revista: „Duh şi Adevăr”. 

Oprişa, Longhin, I., „Biserici de lemn monumente istorice din Arhiepiscopia 
Timişoarei şi Caransebeşului”, în: MitrBan XV (1965), 1-3, p. 184-193. 

Dintre monumentele istorice din Arhiepiscopia Timişoarei şi Caransebeşului fac 
parte şi bisericile de lemn, cum ar fi mănăstirea din Cebza, menţionată şi de 
istoriografia maghiară. Aceasta pare a fi mai veche de anul 1758, an în care o datează 
o însemnare lăsată pe fila unui „Antologhion”. în 1780 aflăm că a fost refăcut turnul 
acestei mănăstiri, o renovare mai consistentă desfăşurându-se în 1815, când biserica a 
fost construită din lemn, cu fundaţia de cărămidă. în 1935 s-au construit opt 
contraforţi, iar iconostasul a fost împodobit cu icoane portative datând din secolul al 
XlX-lea. 

Bănescu, Marcu, prof. dr., „Mănăstiri din Banat”, în: MitrBan XXVII (1977), 
10-12, p. 791-794. 

Sunt cercetate nouă mănăstiri dispărute: Sfântul Ioan Botezătorul-Cenad, 
Sfântul Gheorghe-Caransebeş, Sfântul Nicolae-Lugoj, Vărădia, Căvăran, Mănăştiur, 
Marginea, Mrăcunea (Mraconia) şi Ilidia. 

Trăpcea, Theodor şi Tigu, Viorel Gh., „Mănăstiri din Banat”, în: MitrBan 
XXVIII (1978), 1-3, p. 150-153. 


273 



Prezentată de doi autori, cartea are trei capitole în care este surprinsă viaţa 
religioasă a românilor ortodocşi din Banat, fiind prezentate unele mănăstiri dispărute, 
dar şi 11 medalioane de mănăstiri existente în Banat. Ca o scăpare a autorului este 
menţionată neprezentarea mănăstirii din satul Calinia, care este cea mai veche 
mănăstire de lemn din judeţul Caraş-Severin. 

Vlăduceanu, Victor, pr., „Mănăstiri din Banat”, în: GBis XXXIX (1980), 3-5, 

p. 453-459. Recenzie. 

Sunt amintite mănăstirile: Sfântul Ioan Botezătorul din Cenad, Sfântul 
Gheorghe din Caransebeş, Sfântul Nicolae din Lugoj şi cea de la Căvăran . 

Săsăujan, Mihai, diac. lector dr., „Organizarea mănăstirilor ortodoxe din 

Ungaria, Partium şi Banat în a Il-a jumătate a secolului al XVIII-lea”, în: 

AltBan IX (1998), 7-9, p. 157-167. 

Pentru a prezenta organizarea mănăstirilor ortodoxe din Ungaria, Partium şi 
Banat în a doua jumătate a secolul al XVIII-lea, autorul se referă la noul regulament 
care privea această organizare a mănăstirilor „neunite” din Banat, regulament 
structurat pe 24 de puncte. 

V. MONOGRAFII, STUDII ŞI ARTICOLE DESPRE 
MĂNĂSTIRI ŞI SCHITURI 


V.l. MONOGRAFII, STUDII ŞI ARTICOLE DESPRE 
MĂNĂSTIRILE ŞI SCHITURILE DIN MUNTENIA, 
OLTENIA ŞI DOBROGEA 

SF. 40 DE MUCENICI (METOC) 

C. ,E., „Documente inedite”, în: BORom XV (1891-1892) 8, p. 577-602. 

Este redată o notă de pe un manuscris, care arată că între 1774-1780 episcopul 
Râmnicului a fost Chesarie. Aceasta a decedat în 1780 şi a fost îngropat la Biserica 
Sfinţii 40 de Mucenici din Bucureşti, biserică care era metocul Episcopiei. 

D. , Şt. P., „Note bibliografice. Popescu-Cilieni I. «Vechile proprietăţi ale 

Episcopiei Râmnicului în Craiova şi Bucureşti», extras din Arhivele Olteniei, an 

XX, nr. 113-115, Craiova, 1942, 20 p.”, în: BORom LX (1942), 1-4, p. 113. 

Recenzie. 

Episcopia Râmnicului avea în Bucureşti metocul Sfinţilor 40 de Mucenici, lăcaş 
ce a fost zidit la 1768 de către M. Cantacuzino, pe locul unde se află astăzi Ateneul 
Român. Lângă această biserică se afla şi o şcoală. 

Stoicescu, N., „Un fost metoc al Episcopiei Râmnicului la Bucureşti: Biserica 

Sfinţii 40 de mucenici de pe podul Mogoşoaiei”, în: MitrOlt XXIII (1971), 5-6, 

p. 370-380. 

Din istoricul bisericii Sfinţii 40 de Mucenici aflăm că a fost zidită în 1764 de 
Mihai Cantacuzino. în septembrie 1775 Mihai Cantacuzino a încredinţat-o episcopului 
Chesarie al Râmnicului, fiind îngrijită şi de Filaret, urmaşul lui Chesarie. 

ALUNIŞ-BUZĂU (SCHITUL) 

Lerian, Mircea, „«Ghegard» (Armenia) are o rivală în România: Aluniş - jud. 

Buzău”, în BORom XCVIII (1980), 5-6, 674-675. 

Fără a amintii nici un detaliu legat de biserica rupestră din Armenia, autorul 
face o descrie şi un scurt istoric al complexului rupestru din zona comunei buzoiene 
Colţi. Bisericuţa de la Aluniş sculptată în stâncă de doi ciobani la 1277, „Piatra lui 
Dionisie”, „Peştera lui Iosif”, „Piatra Agathonului” - sunt nume ce amintesc de un 
ţinut cu străvechi rezonanţe monahale. 

ANINOASA-CISLĂU (MĂNĂSTIREA) 


Iorgulescu, B., „Notiţe istorice relative la monastirea Cislau din judeţul 

Buzeu”, în: Consolatorul III (1900), 1, p. 5- 6. 

Articolul este editat după revista „Literatura şi Arta Română”, nr. 4 din 25 
Februarie 1899, de către pr. D. Popescu, parohul parohiei Cislău din judeţul Buzău. în 
1588, pe valea râului Buzău, la o distanţă de 45 kilometri de oraşul cu acelaşi nume, 
pe moşia moştenită de către doamna Neaga, se zideşte o mănăstire numită Aninoasa 
(cu hramul Adormirea Maicii Domnului). Aceasta a fost construită de proprietăreasă, 
soţul ei, Mihnea Vodă şi feciorul lor, Alexandru Vodă. în 1612, doamna Neaga îi dă 
nepotului său la schimb, pentru Cislău, moşia Săpuţenii, apoi în acelaşi an o lasă ca 
testament Mănăstirii Aninoasa, pentru pomenirea sufletului ei şi a părintelui Vlaicu 
Tătăranu. 

în 1688, Negoiţă Tătăranu, nepotul doamnei Neaga şi cu fiul său Matei 
Paharnicul dau mănăstirea Episcopiei Buzău. Aceasta este rezidită în 1749 şi capătă 
denumirea Cislău. în 1764 Cosma devine episcopul Buzăului, înzestrând mănăstirea 
cu uşi, iconostas, amvon, sfeşnice împărăteşti de alamă, toate acestea în 1786. La 1839 
mănăstirea e din nou restaurată de episcopul Chesarie. în 1873, Al. Odobescu 
încearcă, dar fără succes, să traducă inscripţiile de pe pereţii mănăstirii, iar în 1895, 
Statul a confiscat-o prin luarea moşiei de care aparţinea, construind prin împrejurimile 
sale grajduri şi cazarme. 


ANINOASA (SCHITUL) 

Bălaşa, D., pr., „Schitul Aninoasa, judeţul Gorj - o vatră monahală 

necunoscută”, în: MitrOlt XXIX (1977), 7-9, p. 635-637. 

Autorul face o prezentare a unui schit din Gorj (localizare, istorie, atestare) 
bazat pe documente istorice şi tradiţii. Textul documentelor este anexat articolului. 

ANTIM SAU MĂNĂSTIREA TUTUROR SFINŢILOR (MĂNĂSTIREA) 

Erbiceanu, C., „Documente inedite.” în: BORom XV (1891-1892), 6, p. 385-402. 

în articol sunt redate 10 scrisori. Ce de-a zecea este scrisoarea patriarhală şi 
sinodală din 1717 despre Sfânta Mănăstirea Tuturor Sfinţilor din Bucureşti, ctitorită de 
mitropolitul Antim Ivireanu. Prin aceasta sunt: anulate testamentul şi dispoziţiile 
mitropolitului Antim Ivireanu şi sunt ridicate pedepsele canonice şi blestemele 
bisericeşti pentru cel ce încalcă deciziile fondatorului. Astfel, se va permite 
înstrăinarea averii imobile a mănăstirii sub pretextul că aceasta avea datorii. Scrisoarea 
mai prevede şi faptul ca biserica să fie trecută sub administrarea mitropolitului de 
Bucureşti. 

***, „Biserica Antim din Bucureşti”, în: Vocea Bisericii II (1895), 14 şi 15, p. 5. 

Biserica a fost zidită în 1715 de mitropolitul Antim din Ivir, în timpul domniei 
lui Ştefan Cantacuzino, informaţie extrasă dintr-o inscripţie în limba greacă. Urmează 
o descriere a bisericii. Acest articol conţine fragmente din dipticul de la 1747, în care 

sunt trecuţi domnii şi mitropoliţii de la Antim Ivireanu, până în perioada în care este 
scris articolul. Acesta pomeneşte pe Constantin Brâncoveanu, Ştefan Cantacuzino, 
Nicolae Mavrocordat, Grigorie Ghica şi Constantin Mavrocordat. De asemenea, mai 
sunt pomeniţi mitropoliţii: „Antim arhiepiscop mitropolit, Daniil arhiepiscop 
mitropolit, Neofet arhiepiscop mitropolit, Filaret arhiepiscop mitropolit”. în interiorul 
bisericii se află portretul lui Ştefan Cantacuzino şi al mitropolitului Antim Ivireanul. 

***, „Cuvântările Î.P.S. Mitropolit Primat Conon Aramescu-Donici la 
inaugurarea noului local al Sfântului Sinod şi al Consistoriului superior 
bisericesc în ziua de 10 octombrie 1912”, în: BORom XXXVI (1912-1913), 8, 
p. 737-743. 

Sunt reproduse două cuvântări rostite de mitropolitul primat Conon. Din prima 
aflăm că Mănăstirea Antim trebuie restaurată, că între anii 1872-1912 şedinţele 
Sfântului Sinod s-au ţinut în vechiul local al bisericii Sfântul Dumitru, fostul metoc al 
Episcopiei Buzăului sau în casele închiriate de lângă paraclisul familiei Lahovary şi că 
noul local al Sfântului Sinod se află situat la Mănăstirea Antim. 

Popescu, Nae, pr., „Paraclisul Mănăstirii Antim”, în: GBis X (1951), 6-7, p. 
71-76. 

Paraclisul Mănăstirii Antim este construit în secolul al XVII-lea, finalizarea 
acestuia realizându-se în 1750. Ctitor al lăcaşului este domnul Nicolae Alexandru 
Mavrocordat şi Matei Ruset, împreună cu soţia sa Stanca. S-au făcut mai multe 
intervenţii prin care edificiul a suferit transformări în decursul anilor: 1812, 1850- 
1862. Patriarhul Justinian a sprijinit, în 1951, efectuarea unor lucrări de restaurare a 
paraclisului. 

Vartolomeu, Diacul, „Duh nou în obştea patriarhală”, în: BORom LXXI 
(1953), 1, p. 89-91. 

Articolul scoate în evidenţă noua organizare a călugărilor din jurul Patriarhiei, 
pe care Justinian Marina şi-a dorit-o şi a întreţinut-o cu sârg. Patriarhul, fiind şi 
Preşedinte al Sfântului Sinod, a rânduit ca, pentru o mai bună întărire duhovnicească, 
călugării să fie organizaţi unitar, într-o obşte patriarhală, unindu-se călugării de la 
ctitoria lui Antim Ivireanul, cei de la chiliile Darvarilor, de la Matei Basarab, din 
cetatea Plumbuitei, sub cârmuirea P.S. Antim Târgovişteanul, vicar patriarhal, 
încredinţat cu stăreţia acestei obşti. 

Patriarhul Justinian a hotărât şi ca, în toate mănăstirile, să se realizeze conferinţe 
pe teme religioase, urmărind prin acestea culturalizarea monahilor. Astfel, monahii din 
obştea Patriarhiei, odată pe săptămână, timp de două ore, dezbăteau diferite subiecte 
de interes dogmatic, istoric, ascetic, liturgic, juridic-disciplinar, sau uneori probleme 
de interes social. Articolul consemnează teme ce au fost dezbătute în astfel de 
conferinţe: BOR şi lupta pentru pace; Monahismul şi viaţa socială; Chipul unui 
călugăr adevărat; Nevoinţele călugăreşti în lumina ştiinţei; Folclorul muzical în 
melodia bisericească; Duhovnicul ca îndrumător de suflete. 

***, „Sfinţirea Paraclisului Pompilian de la Mănăstirea Antim din Bucureşti”, 
în: BORom LXXVI (1958), 10-11, p. 969-972. 

Din iniţiativa Preafericitului Justinian s-a restaurat şi Mănăstirea Antim din 
Bucureşti, iar în ziua de 2 noiembrie 1958 s-a sfinţit paraclisul Pompilian de la această 
mănăstire. Au fost prezenţi, pe lângă ceilalţi invitaţi, episcopii Antim şi Theoctist. Cu 
această ocazia s-a săvârşit Sfânta Liturghie şi s-a adus Sfântul şi Marele Mir, care se 
va păstra în acest sfânt lăcaş. Articolul reproduce conţinutul cuvântărilor, în care se 
menţionează faptul că este adusă de la Mănăstirea Dealul catapeteasma, având o 
vechime de peste 130 de ani. 

Popescu, Paulin, arhidiacon, „Sfinţirea Paraclisului Pompilian din Mănăstirea 
Antim”, în: GBis XVII (1958), 12, p. 1187-1190. 

Slujba de sfinţire a paraclisului Pompilian din Mănăstirea Antim a avut loc în 
data de 2 noiembrie 1958, fiind oficiată de Preafericitul Justinian, asistat de 
Preasfinţitul Antim Târgovişteanul şi Preasfinţitul Teoctist Botoşăneanul. Documentul 
de sfinţire este redat integral. Sunt enumerate toate scenele pictate din paraclis, fiind 
prezentate şi informaţii privind istoricul paraclisului şi date despre ctitorul său, 
pictorul Gheorghe Ioachim Pompilian. 

Nanu, Ion, prof. dr., „Un monument istoric de artă religioasă: ctitoria 
mitropolitului Antim Ivireanul”, în: BORom LXXIX (1961), 3-4, p. 223-318. 

Mănăstirea, cu întregul său complex arhitectonic, sculptural şi pictural 
reprezintă sinteza unei evoluţii artistice ce trece de la vechea artă muntenească, cu 
influenţe sârbeşti, la arta românească bine stabilizată în primii ani ai secolului al 
XVIII-lea. Ziua de 5 februarie 1713 este data când Antim Ivireanul, mitropolit al Ţării 
Româneşti, sub domnia lui Constantin Brâncoveanu, a hotărât construirea mănăstirii 
cu hramul „Toţi Sfinţii” şi numită „Mănăstirea Tuturor Sfinţilor”. De-a lungul 
timpului i s-a spus „Mănăstirea Antim”. Pe locul unde s-a construit a existat o veche 
biserică de lemn, cu hramul „Sfântul Nicolae”. 

Zidirea mănăstirii a început la 24 aprilie 1713. Planurile de execuţie au fost 
întocmite chiar de mitropolit, mare cunoscător în arta desenului, sculpturii, arhitecturii 
şi tiparului. După moartea lui Constantin Brâncoveanul, noul domn al Ţării 
Româneşti, Ştefan Cantacuzino, ajută la terminarea mănăstirii. 

Sfinţirea bisericii a avut loc în 1715. Stilul în care a fost executat complexul 
mănăstiresc este cel brâncovenesc, Mănăstirea Antim fiind printre cele mai valoroase 
monumente din Capitală. Mitropolitul a întocmit unul dintre cele mai importante 
testamente, în care a dat dispoziţii pentru modul în care să fie administrate, organizate, 
menţinute şi îmbunătăţite clădirile, averile şi veniturile mănăstirii, testament ce 
cuprinde 32 de capitole şi este precedat de o introducere. A hotărât ca mănăstirea să nu 
fie supusă nici unei alte mănăstiri şi să fie scutită de orice dări. Sumele mari vor fi 
folosite pentru educarea tinerilor, pentru săraci, bolnavi, bibliotecă, tipografie. 

în 1716, mitropolitul Antim a fost omorât de către turci, din porunca domnului 
Nicolae Mavrocordat, urmaşul său fiind mitropolitul Mitrofan, fostul duhovnic al 
familiei lui Constantin Brâncoveanu. în urma cutremurului din 31 mai 1738, cele două 

turle originale din cărămidă s-au dărâmat şi au fost înlocuite cu altele, executate din 
lemn. în perioada 1746-1747 are loc o restaurare a bisericii. Deşi Mănăstirea Antim a 
devenit una dintre cele mai bogate mănăstiri din Ţara Românească, călugării greci, 
printr-o proastă gospodărire, au făcut ca veniturile mănăstirii să se risipească cu timpul 
şi să nu mai fie îndeplinite scopurile filantropice lăsate moştenire de către ctitor. 

în 1797, mănăstirea ajunge într-o situaţie jalnică, fiind trecută ca metoh al 
Episcopiei Argeşului. Situaţia materială începe să se îmbunătăţească treptat prin 
strădania episcopului Iosif al Argeşului şi cu sprijinul mitropolitului Dosoftei, 
reparându-se parţial deteriorările intervenite în cei peste 100 de ani de la zidirea ei. 
Lucrările cele mai importante de restaurare au avut loc în timpul episcopului Ilarion al 
Argeşului, care, începând de la 27 octombrie 1820, are în grija sa mănăstirea, 
îmbunătăţindu-i în mod substanţial funcţionarea. Sub domnia lui Bibescu Vodă se 
restaurează clopotniţa mănăstirii. Din 1850 episcopul de Argeş intervine în mai multe 
rânduri la conducerea ţării pentru restaurarea mănăstirii, dar abia în anul Unirii, 1859, 
se aprobă fondurile necesare. Chiar Alexandru Ioan Cuza s-a interesat de executarea 
lucrărilor, care au durat trei ani. Au fost renovate chiliile, clopotniţa, acoperişul, au 
fost procurate odăjdii şi obiecte de cult. 

în 1863, biserica este redată publicului în prezenţa domnului Alexandru Ioan 
Cuza. în luna februarie 1865, în urma unei inundaţii, provocate de revărsarea 
Dâmboviţei, mănăstirea a fost din nou distrusă, fiind necesare noi reparaţii. Din 1907 a 
început construcţia Palatului Sfântul Sinod, amplasat în incinta mănăstirii, care a 
modificat aspectul complexului. în timpul Primului Război Mondial au fost ascunse în 
Mănăstirea Antim moaştele Sfintei Filofteia, de atunci serbându-se ca hram al bisericii 
şi această sfântă. Din 1927, când starea clădirilor s-a agravat, s-a pornit o campanie în 
presa timpului de colectare de fonduri pentru restaurare. în perioada 1939-1944 au fost 
executate lucrări de refacere la turlele bisericii. La chilii, faţade şi în interiorul 
paraclisului, lucrările au fost executate în perioada 1950-1952. 

Autorul studiului face mai departe o prezentare a arhitecturii complexului 
mănăstiresc, surprinzând toate modificările suferite de acesta în decursul vremii, 
trecând prin mai multe reparaţii. Este prezentată sculptura în piatră şi în lemn (cu 
motivele florale şi vegetale ce apar în jurul ferestrelor, uşilor, la balustradele 
pridvorului, etc), ce a cunoscut o dezvoltare largă în epoca brâncovenească. Din 
mobilierul original de la 1713 nu a mai rămas decât Sfânta Masă din Altar. Pictura 
iniţială a fost executată de pictorul Preda, de Radu Zugravul şi chiar de Antim 
Ivireanul, cea actuală fiind realizată în perioada 1860-1863. Este descrisă amănunţit 
pictura, apreciindu-se arta compoziţiei, simţul armoniilor de culori. 

Paraclisul vechi, în urma restaurării, a fost pictat de Tăttărăscu în 1860 şi de 
către Nicolaide în 1951, iar paraclisul nou a fost repictat de către Pompilian, profesor 
la Academia de Arte Frumoase, în perioada anilor 1880-1881. Studiul cuprinde anexe 
şi imagini. 

Bulat, T. G., „Ştiri noi cu privire la Mitropolitul Antim Ivireanu şi ctitoria sa”, 

în: GBis XX (1961), 5-6, p. 393-404. 

Datele cu privire la mitropolitul Antim Ivireanu şi ctitoria sa privesc daniile 
primite pentru Mănăstirea Antim de către mitropolit, care este detronat în 1716, dar şi 
proprietăţile pe care le lasă moştenire ctitoriei sale. 

Petre, Gheorghe, prof. dr., „Câteva ştiri noi şi precizări în legătură cu 

Mănăstirea Antim”, în: BORom LXXXI (1963), 3-4, p. 347-375. 

Autorul aduce unele precizări şi completări referitoare la ctitoria făcută de către 
mitropolitul Antim Ivireanul. 

Mahalaua Popa Ivaşca. 

Mănăstirea Antim a fost construită în mahalaua numită Popa Ivaşca. Acesta a 
fost un preot care a slujit vreme îndelungată la bisericuţa de lemn din mahalaua care, 
mai târziu, a căpătat numele său. Personajul amintit s-a retras din slujirea de la 
bisericuţa de lemn şi s-a călugărit sub numele de Iosif. El a vândut logofătului 
Constantin casele sale şi grădina, pivniţa şi magazia de cereale, ceea ce presupune că 
preotul avea pământ de cultură în afara oraşului. Mahalaua a purtat numele preotului, 
până în jurul anului 1734, când a fost înlocuit cu numele mitropolitul Antim, care 
construise cu cheltuială proprie, în acest cartier, frumoasa mănăstire care îi poartă 
numele. 

Pe ce teren s-a construit mănăstirea. 

Mitropolitul Antim Ivireanul, după ce a cercetat mahalalele din jurul 
Mitropoliei, s-a hotărât să construiască biserica în mahalaua preotului Ivaşca. 
Mitropolitul construieşte biserica pe cele două locuri dăruite de Drăguşini Merişanu şi 
de fiul său Barbu, pe alte două locuri dăruite de Dicul şi Chirca Rudeanu, pe locul de 
casă şi grădina cu pomi dăruite de Constantin logofătul, cel care cumpărase locul şi 
casele preotului Ivaşca. Pe lângă acestea, mitropolitul Antim mai cumpără, la 10 
august 1713, o casă cu locul său, alături de locul lărgit al bisericii. Vânzătorii erau 
Manea Ceauşul şi fratele său Dumitru Pârcălabul de la Clinceni. 

înzestrarea mănăstirii. 

După ce a realizat spaţiul necesar pentru dezvoltarea mănăstirii, în conformitate 
cu planurile sale, mitropolitul Antim a rezolvat problema cea mai importantă şi anume 
asigurarea unor venituri care să acopere cheltuielile de întreţinere şi activitate. Spre 
deosebire de celelalte mănăstiri importante din Bucureşti, care aveau venituri mari în 
prăvălii, pivniţe, vii, moşii, noua mănăstire nu avea niciun venit. Ctitorul a construit 
magazii, cu pivniţă şi băcănie; pivniţă de zid cu prăvălii deasupra şi cu han în spate 
pentru a asigura noului lăcaş monahal un venit sigur. Printr-un document dat de Ştefan 
Cantacuzino, Mănăstirea „Tuturor Sfinţilor” a fost scutită de dări. De asemenea, a fost 
înzestrată cu alte danii din partea credincioşilor, iar mitropolitul Antim a făcut o serie 
de înzestrări prin fixarea unor obligaţii şi a unui plan de activitate al mănăstirii scris 
într-un hrisov scris pe pergament, completat printr-un testament. A urmat ma z ilirea 
domnului Ştefan Cantacuzino, iar în locul lui a fost strămutat, din Moldova, Nicolae 
Mavrocordat, în februarie 1716, care s-a arătat încă de la început credincios politicii 
turceşti. După izbucnirea războiului dintre turci şi austrieci, printre boierii creştini 
acuzaţi s-a numărut şi Antim Ivireanul, care a fost ucis în drum spre locul surghiunului 
său din porunca domnului. 

Mănăstirea Antim la sfârşitul secolului al XVIII-lea. 

După moartea martirică a mitropolitului Antim au început zile grele pentru 
ctitoria sa. Urmaşul lui Nicolae Mavrocordat a fost fratele său, Ioan Mavrocordat. 
Acesta a întărit în hrisovul său din iunie 1717, toate privilegiile şi darurile acordate de 
cei doi domni anteriori, însă domnia lui a fost scurtă, el murind în februarie 1719. La 
tron a fost numit din nou Nicolae Mavrocordat, care a domnit până în 1730. Lipsită de 
sprijinul domnesc şi condusă cu nepricepere şi lăcomie de egumeni aleşi la întâmplare, 
Mănăstirea Antim n-a putut împlini nimic din planul ctitorului său. Veniturile au fost 
din ce în ce mai puţine, iar cheltuielile nu au putut fi acoperite. Se mai cunoaşte o 
singură donaţie, cea a Măriei Greceanu, din mai 1777, care a dăruit Mănăstirii Tuturor 
Sfinţilor un loc în mahalaua Fântâna Boului. Epoca grea pentru Mănăstirea Antim a 
început odată cu revenirea la domnie a lui Nicolae Mavrocordat, în 1719 şi a ţinut 
până în 1797, la începutul celei de-a doua domnii a lui Alexandru Ipsilant. Deşi prin 
testamentul său mitropolitul Antim s-a împotrivit, prin blestem, oricărei înstrăinări a 
mănăstirii, propunerea făcută de mitropolitul Dosoftei ca mănăstirea să devină metoh 
al Episcopiei de Argeş a fost aprobată de domnul Alexandru Ipsilanti. în această nouă 
calitate, mănăstirea a reuşit să-şi plătească datoriile făcute de egumenii nepricepuţi şi 
să-şi refacă în întregime construcţiile. După moartea episcopului Iosif a urmat Ilarion, 
care a lăsat mănăstirea într-o situaţie materială bună. Articolul conţine anexe. 

Sacerdoţeanu, Aurelian, „Antim Ivireanul arhivist, bibliotecar, topograf”, în: 

GBis XXII (1963), 9-10, p. 862-890. 

Articolul prezintă activitatea de arhivist, bibliotecar şi topograf, desfăşurată de 
Antim Ivireanul, autorul „Didahiilor”. Acesta este primul care face un inventar al 
documentelor, precizându-se faptul că acest inventar „nu s-a făcut întâmplător”. Antim 
Ivireanul inventariază şi fondul Mănăstirii Tuturor Sfinţilor după criterii stricte, din 
mâna sa ieşind şi prima schiţă topografică din Ţara Românească, după cum precizează 
o însemnare din 1696. Articolul înfăţişează istoricul acestei însemnări, cuprinzând şi 
descrierea bibliotecii înfiinţate de mitropolitul ctitor şi a tipografiei reproducându-se 
imagini cu semnături în greceşte şi româneşte. Episcopul Melchisedec a contribuit 
mult la îngrijirea datelor biografice despre Antim Ivireanul. 

Sacerdoţeanu, A., „Antim Ivireanul arhivist, bibliotecar şi tipograf (continuare din 

GBis XXII (1963), 9-10, p. 862-890)”, în: GBis XXIII (1964), 3-4, p. 223-244. 

Articolul redă cele 32 de capitole ale „învăţăturii pentru aşezământul cinstitei 
mănăstiri a Tuturor Sfinţilor”, cuprinzând şi trei inventare alcătuite de mitropolitul 
Antim Ivireanul. 

Brătulescu, Victor, prof., „Date noi privitoare la pomelnic şi la zugrăvirea şi 

poleirea temeliei de piatră a Mănăstirii Antim din Bucureşti”, în: MitrOlt XVII 

(1966), 9-10, p. 841-844. 

Este prezentat pomelnicul monahului Pahomie şi este descrisă temelia de piatră 
a Mănăstirii Antim. 

Mioc, Damaschin şi Cămăraşescu, Ruxandra, „Mănăstirea Antim”, în: 

MitrOlt XXVI (1974), 5-6, p. 461-468. 

Mănăstirea „Tuturor Sfinţilor” a fost ctitorită de Antim fvireanul între anii 
1713-1715. Se descriu toate lucrările de ctitorire. Se prezintă egumenii dintre anii 
1722-1789, inscripţiile existente aici şi domeniul mănăstirii cu averea „mişcătoare” şi 
„nemişcătoare”. Aflăm că din secolul al XVIII-lea se va numi „Antim”. 

Dianu, Ion, „Mitropolitul martir Antim Ivireanu, ctitor al retoricii culte 
româneşti”, în: GBis XXXX (1981), 11-12, p. 1069-1078. 

Sunt prezentate date despre Mănăstirea Antim, la care se adaugă o bibliografie 
selectivă alături de o descriere a „Dihahiilor” Sfântului Antim Ivireanul (28 predici şi 
5 panegirice). 

David, P. I., conf., „Rolul Mănăstirii Antim din Bucureşti în Revoluţia de la 
1821”, în: GBis XXXXI (1982), 11-12, p. 857-874. 

Mănăstirea Antim a avut un rol hotărâtor în desfăşurarea Revoluţiei de la 1821, 
devenind „locul de minuţioasă pregătire a Revoluţiei”, steagul acestei mişcări 
populare fiind aici. Din datele biografice despre Tudor Vladimirescu desprindem 
faptul că acesta a fost bun prieten cu părinţii de la mănăstire şi nu numai el ci şi: 
Gheorghe Lazăr, Ilarion arhimandritul, care a fost ales episcop de Argeş în 1820, 
Chesarie Economul. Documentul conţine pagini de bibliografie. 

Goreanu, Veaceslav, drd., „290 de ani de la trecerea la cele veşnice a Sf. 
Ierarh Martir Antim Ivireanul, personalitate marcantă a culturii şi spiritualităţii 
româneşti”, în: GBis LXV (2006), 9-12, p. 132-148. 

Se realizează surprinderea detaliilor despre locul încărcat de istorie reprezentat 
de Mănăstirea Antim în decursul secolelor (zidită la 1713). Paginile conţin şi 
descrierea personalităţii ierarhului Antim Ivireanul şi activitatea sa tipografică. 

SF. APOSTOLI - BUCUREŞTI (MĂNĂSTIREA) 

Erbiceanu, C., „Material pentru istoria contemporană, politică şi bisericească a 
românilor. Condica mea de casă de Naum Protosinghel”, în: BORom XII (1888- 
1889), 10, p. 737-742. Cu note explicative. 

în acest articol sunt prezentate două epistole ale protosinghelului Naum. Prima 
este adresată părintelui Clement, un prieten din copilărie, trăitor în Mănăstirea Neamţ. 
Prin această epistolă îl informează pe Clement că i-a trimis câteva dulciuri, o rubea şi 
un pomelnic al părinţilor săi. Din scrisoare mai aflăm despre numirea lui Naum ca 
egumen al Mănăstirii Sfinţilor Apostoli din Bucureşti şi despre starea în care se afla 
această mănăstire la numirea lui Naum: „dărăpănată, înglodată în datorii şi având 
moşiile robite pentru alte datorii”. 

A doua scrisoare este „epistola tainică prin care Naum se recomandă bunei 
voinţe a mitropolitului Grigorie descriind şi starea mănăstirilor”. 

C., E., „Naum Râmniceanu Protosinghel”, în: BORom XXIII (1899-1900), 5, p. 
448-454. 

Articolul conţine scrisoarea lui Naum Râmniceanu trimisă către mitropolitul 
Ţării Româneşti. Prin această misivă Naum se apară de anumite acuzaţii care i s-au 
adus şi cere să i se dea ori metocul Găiseni, ori egumenia la Mănăstirea Sfinţilor 
Apostoli, mănăstire pe care el a mai condus-o în 1823 timp de opt luni. Este prezentată 
starea materială a Mănăstirii Sfinţilor Apostoli la acea vreme. 

SF. APOSTOLI-CRAIOVA (METOC) 

Bălaşa, D., pr., „Sfanţul Calinic, episcopul Râmnicului şi biserica «Sf. 

Apostoli» din Craiova”, în: MitrOlt XX (1968), 9-10, p. 750-751. 

Sfântul Calinic de la Cernica a ajutat biserica Sfinţii Apostoli din Craiova, care 
a devenit metoc al Episcopiei Râmnicului din 1784. 

SF. APOSTOLI-HUREZI (SCHITUL) 

Alexianu, AL, „Din vechea literatură românească epigrafică”, în: GBis XXVII 

(1968), 7-8, p. 856-878. 

Avem mărturii despre existenţa celei mai vechi pisanii în versuri, identificată la 
schitul Sfinţii Apostoli, de pe lângă Mănăstirea Hurez, datată în 1698, existând o alta, 
tot în versuri, la o mănăstire închinată Bunei-Vestiri, din Târgul Ocna. La Mănăstirea 
Bogdana s-a descoperit o lespede de mormânt, aparţinând secolului al XVII-lea, în a 
cărei marmură au fost sculptate versuri. 

APŞOARELE (SCHITUL) 

Georgian, Pamfil, prof., „Două schituri dispărute, din fostul judeţ al 

Săcuenilor”, în: GBis XXXIV (1975), 1-2, p. 155-156. 

în articolul de faţă sunt amintite două schituri din fostul judeţ al Săcuienilor, 
astăzi dispărute. Este vorba despre Schitul Vârful Pietrii, care a existat în prima 
jumătate a secolului al XVIII-lea, având hram pe 8 noiembrie şi Schitul Apşoarele din 
judeţul Buzău, situat în apropiere de Ciolanu, datat în secolul al XlX-lea. 

Este consemnată existenţa unui schit ce avea tot denumirea de Vârful Pietrii, în 
comuna Apostolache, schit care a fost metoc al Mănăstirii Slobozia din Ialomiţa, 
închinată Mănăstirii Dochiaru. 

ARNOTA (MĂNĂSTIREA) 

Theodosie, mitropolitul, „Cartea mitropolitului Theodosie al Ungrovlahiei”, 

în: Şcoala şi Biserica XI (1908), 8-9, p. 167-169. 

Sunt consemnate două cărţi ale mitropolitului Theodosie prin care, în prima, le 
scrie dobrogenilor şi altor megiiaşi din Boldeşti, Cacova şi Stoieneşti, pentru 
prezentarea hotărârii luate în legătură cu hotarul Costeştilor, iar cea de-a doua carte, 
este pentru Mănăstirea Arnota, cu hramul „Soborul sfinţilor celor fără de trup îngeri”, 
prin care le dă ca stăpânire muntele Neatedă, Neteda, deoarece acesta a fost al 
moştenitorilor dobriceni. 

***, „Cartea lui Constantin Voievodul Ţărei româneşti(1706)”, în: Şcoala şi 

Biserica XI (1908), 8-9, p. 169-171. 

în acest articol este redat documentul prin care Constantin Brâncoveanu 
întăreşte scrisoarea mitropolitului Theodosie, care consemnează dreptul Mănăstirii 
Arnota de a stăpâni muntele Neateda, încheind, astfel, orice conflict cu Mănăstirea 
Bistriţa. 

***, „Cartea românilor din Dobriceani (1785 Iunie 23), 2”, în: Şcoala şi 

Biserica XI (1908), 8-9, p. 171-173. 

Articolul conţine un scurt istoric al munţilor Neateda şi Scânteia, care au fost ai 
satului Dobriceani şi l-au stăpânit atât sătenii, cât şi Mănăstirea Arnota, după ce s-a 
vândut oamenilor din Dobriceani cu moşia şi cu munţii pe vremea lui Matei Voievod 
Basarab. 

Brătulescu, Victor, prof., „Monumente de arhitectură din Târgovişte. 

Monumentele Voievodale de la Târgovişte şi Arnota”, în: GBis XXVI (1967), 

1-2, p. 291-322. 

Din articol aflăm cine sunt meşterii pietrari ai lespezilor funerare de la 
Mănăstirea Arnota. Se aminteşte despre existenţa unui sacrofag de piatră, datând din 
secolul al XlV-lea, de la Mănăstirea Cozia. 

Popescu, Alexandra, „Un document de la Matei Basarab pentru Mănăstirea 

Arnota”, în: MitrOlt XXI (1969), 5-6, p. 416-419. 

Documentul redat este datat în 24 decembrie 1641, e scris pe pergament în 
limba slavonă, cu şnur şi monogramă, cuprinzând şi traducerea românească. Prin acest 
act Matei Basarab a donat Mănăstirii Arnota satele Dobrieni şi Bărbăteşti din Vâlcea. 

BABELE (SCHITUL) 

Brătulescu, Victor., pr., „Inscripţii din biserici” în: StTeol Seria a Il-a, IV 

(1952), 9-10, p. 610-620. 

Se aminteşte despre un schituleţ situat la 35 Km S-V de Bucureşti, pe malul 
stâng al Neajlovului, ridicat din grija lui Vlad Călugărul în 1492. Se explică 
etimologia numelui schitului, satul luând numele de la schit. La data scrierii articolului 
schitul fusese transformaz în biserică de mir. 

Cernovodeanu, Paul I., „Ştiri privitoare la o ctitorie a lui Vlad Vodă 

Călugărul: Schitul Babele (1492-1493)”, în: GBis XIX (1960), 5-6, p. 483-497. 

Informaţiile privitoare la ctitoria lui Vlad Vodă Călugărul, respectiv Schitul 
Babele (1492-1493), cuprind o descriere generală a bisericii, aşezarea ei pe malul 
drept al Neajilovului în raionul Vida, regiunea Bucureşti. Actuala biserică din satul 
Babele se află pe ruinele schitului. Sunt prezentate icoane din secolul al XlX-lea cu 
numele donatorilor, odoare ale bisericii şi cărţi de cult. De la vechiul schit se păstrează 
o piatră funerară, folosită ca treaptă la intrarea în biserică şi un clopot mic de bronz 

din 1704. Paginile conţin şi un istoric al schitului conform jurnalului de călătorie al 
mitropolitului Ungrovlahiei, Neofit I şi confirmat de o serie de documente care 
relatează aspecte din viaţa schitului: ctitori, danii, conflicte, închinarea sa Mitropoliei, 
restaurări. Sunt surprinse câteva imagini cu actuala biserică din satul Babele. 

MĂNĂSTIREA BAIA DE ARAMĂ 

Vârtosu, Emil, prof., „Despre ctitorii de la mănăstirea Baia de Aramă”, în: 

MitrOlt VII (1955), 3-4, p. 211-214. 

Mănăstirea Baia de Aramă a fost zidită între 22 mai 1699 şi 7 mai 1703 de către 
ctitorul banul Cornea Brăiloiul. Articolul oferă date despre familia ctitorului, cu o 
serie de anexe. 

Creţeanu, Radu, „Biserica din Baia de Aramă”, în: MitrOlt VII (1955), 10-12, 

p. 563-582. 

Paginile acestui articol cuprind informaţii despre biserica fostei mănăstiri Baia 
de Aramă, cu hramul Sfinţilor Arhangheli Mihail şi Gavriil. Data zidirii menţionată în 
pisanie este între anii 1699-1703. Se afirmă că a existat un lăcaş anterior anului 1699, 
probabil un schit. Mănăstirea a fost închinată Hilandarului din Sf. Munte. Se prezintă 
patru ctitori: Cornea Brăiloiu - Mare Ban al Olteniei; jupâniţa Stanca - îngropată la 
Tismana în 1699; Barbu Brăiloiu şi Jupan Milco - sârb de origine. Cel din urmă este 
cel mai important. Sunt pictaţi pe pereţii dinspre apus şi miazăzi a pronaosului. Alături 
de ei sunt pictate alte şapte personaje, dintre care două sunt în naos: Constantin 
Brâncoveanu şi Marica Doamna. La toate aceste portrete se face descrierea. în 
continuare se analizează în detaliu arhitectura bisericii, zugrăveala - e cea de la 
origine, fiind spălată în 1938. Zugravi au fost Neagoe şi Parthenie de la Tismana. Un 
ultim capitol se ocupă cu icoanele şi cărţile vechi. 

Carabiş, Vasile, „Catagrafia din 1864 a Mănăstirii Baia de Aramă”, în: MitrOlt 

XIX (1967), 3-4, p. 271-278. 

în articolul de faţă este menţionat banul Cornea Brăiloiu şi „jupânul” Milea 
Baiaşu, care au ctitorit biserica Mănăstirii Baia de Aramă în 1703. Este redat textul 
catagrafiei. 


BALAMUCI SAU SITARU (MĂNĂSTIREA) 

Zăvoianu, Corneliu, drd., „Monografia Schitului Balamuci-Ilfov şi «Schitul 
din Luncă»”, în: GBis XXXVIII (1979), 5-6, p. 555-571. 

Autorul surprinde informaţii despre istoria şi egumenia Schitului Balamuci, care 
a fost metoc al Mănăstirii Căldăruşani, dând date şi despre etimologia numelui. 

în 1828, prin Regulamentul Organic s-a hotărât ca mănăstirea să fie loc pentru 
cei lipsiţi de minte. Materialul pomeneşte despre un metoc al Mitropoliei 
Ungrovlahiei, dar e vorba despre Mănăstirea Malamuc alta decât Balamuc. 

BANU-BUZĂU (MĂNĂSTIREA) 

Ionescu, Gh. Dimitrie, prof., „Biserici vechi din oraşul Buzău”, în: GBis 

XXIV (1965), 1-2, p. 72-111. 

Strădania de a ridica un lăcaş de cult în oraşul Buzău începe în 1571, prin 
ctitorirea Mănăstirii Banu. Sunt mai întâi expuse proprietăţile acesteia, după care este 
prezentat pe larg acest centru spiritual, fiind menţionat faptul că aici existau, în 1842, 
o bibliotecă cu 108 volume, prezentarea lor făcându-se după limba în care au fost 
redactate.. 


BASCOV (SCHITUL) 

***, „Ştiri. Prefaceri în întocmirea parohiilor”, în: BORom XLV (1927), 1, p. 62 

Biserica filială Intrarea în Biserică a Maicii Domnului, fostă a schitului Bascov, 
din satul Ursoaia, biserica Sfântul Nicolae şi cea cu hramul Naşterea Maicii 
Domnului, din satul Drăgoteşti, se dezlipesc de la parohia Linteşti şi se trec la parohia 
Grajdurile, Buneşti şi Drăgoteşti, având ca biserică parohială pe cea cu hramul 
Adormirea Maicii Domnului şi ca filiale cele două biserici sus pomenite. 

BĂBENI (MĂNĂSTIREA) 

Andreescu, Ştefan, „Data zidirii Mănăstirii Băbeni (Râmnicu-Sărat)”, în: GBis 

XXIII (1964), 11-12, p. 1125-1127. 

Mănăstirea Băbeni din fostul judeţ Râmnicu- Sărat a fost ridicată în 1691, fiind 
ctitorie a boierilor Deduleşti. 


BĂCĂNIŢA (SCHITUL) 

Georgescu, George, „Fostul schit Băcăniţa din Sălătrucu, judeţul Argeş”, în: 

MitrOlt XXVIII (1976), 7-8, p. 623-624. 

Localizarea şi scurta istorie a Schitului Băcăniţa, de la întemeierea sa în 1856 şi 
până la ruinarea totală ce a avut loc în 1894, sunt urmate de identificarea documentelor 
în care este atestat schitul şi de redarea textului pisaniei sale. 

BĂLAŞA DOMNIŢA- BUCUREŞTI (METOC) 

D., „Dipticele sau pomelnicele bisericeşti şi pomelnicul bisericii Domniţa 

Bălaşa din Bucureşti.” în: BORom XX (1896-1897), 4, p. 291-322. 

Articolul este compus din două părţi - în prima este prezentat un istoric al 
pomelnicelor - autorul arătând originea sa, numirile acestuia etc., iar în a doua este 
redat pomelnicul bisericii Domniţa Bălaşa din Bucureşti. 

Se începe cu identificarea modului cum a fost scris acest pomelnic. Acesta 
cuprinde o parte originală, paginile 1-25 şi, parţial, pagina 30, şi o a doua parte, care a 
fost scrisă ulterior, formată din paginile 26-29, 30 parţial şi 31. Autorul redă cuprinsul 
documentului - primele două pagini cuprind: titlul pomelnicului, amănunte despre 

alcătuirea acestuia şi despre împrejurările în care a fost scris. Paginile 3-10 cuprind 
învăţături bisericeşti - mai ales îndemnuri către cei vii la milostenie. Paginile 11-14 
conţin pomelnicul obştesc, paginile 15-18 conţin pomelnicele mitropoliţilor şi ale 
domnitorilor Ţării Româneşti, pagina 20 conţine pomelnicului lui Nicolae 
Brâncoveanu, pagina 21 redă pomelnicul domniţei Bălaşa, pagina 22 conţine 
pomelnicul Măriei - şi se spune că aceasta e posibil să fie rudă cu ctitorii bisericii. La 
paginile 23-24 întâlnim pomelnicul banului Constantin Creţulescu, pagina 25 conţine 
pomelnicul căpitanului Sandu iar la pagina 30 găsim pomelnicul preotului Radu. 
Autorul redă şi pomelnicele conţinute de paginile 26-29, 30 parţial şi pagina 31. 
Acestea sunt: pomelnicul Măriei Pânzăreasca, pomelnicul Catincăi Ştirboiacăi, 
pomelnicul lui Istrate Creţulescu, pomelnicul lui Dancu Toma ş.a. 

BĂRBĂTESCU (SCHITUL) 

Paschia, Gh., pr. dr., „Schitul Bărbătescu de pe «Dealul Bucureştilor»", în: 

GBis XXXX (1981), 3-5, p. 464-475. 

Prezentarea istoricului Schitului Bărbătescu (azi Bărbătescu Vechi) de pe 
Dealul Bucureştilor, construit în 1764 de către mitropolitul Grigorie aşa cum reiese 
din analiza izvoarelor istorice. 


BERCA (MĂNĂSTIREA) 

N., I. S., pr., „Note bibliografice. Chiţulescu, Traian, arhitect, «Biserica fostei 

mănăstiri Berea», în Bul. Com. Mon. Ist., an XXXVII (1944), fasc. 119-122, pp. 

69-76”, în: BORom LXVI (1948), 9-10, p. 514. 

Articolul menţionează faptul că biserica fostei Mănăstiri Berea, aflată la 
aproximativ 20 de km spre miazănoapte de oraşul Buzău, a fost înălţată de Mihalcea 
Cândescu vel stolnic şi de soţia sa, Alexandra Cantacuzino, la 6 iunie 1694. După o 
perioadă înfloritoare, când devenise mănăstire de călugări şi primise diverse danii, i se 
ia totul în timpul secularizării, fiind părăsită şi suferind multe stricăciuni în cutremurul 
din 1940. 

Este redată pisania românească din 6 iunie 1694, cu litere chirilice, însoţită de 
şapte fotografii şi patru relevee. Deoarece această biserică prezintă foarte multe 
asemănări cu alte sfinte lăcaşuri de la sfârşitul secolului al XVII-lea, cum ar fi Sinaia, 
autorul lucrării consideră că această biserică ar fi putut fi lucrată de acelaşi meşter ca 
şi în alte cazuri, prezentând numeroase similitudini. 

BERISLĂVEŞTI (SCHITUL) 

Popescu, Dumitru Şt., Note bibliografice. Ionaşcu I., «Ieromonahul transilvan 

Nicodim în Ţara Românească», extras din volumul «Omagiu profesorului Ioan 

Lupaş», Bucureşti 1941, 23 p.” în: BORom LIX (1941), 11-12, p. 714. Recenzie 

Din studiul recenzat aflăm biografia monahului Nicodim. El a fost tuns în 
monahism şi hirotonit ieromonah de Grigorie Socoteanu, episcopul Râmnicului în 
1749. Nicodim a făcut o călătorie la Viena în 1752, spre a susţine doleanţele românilor 

ortodocşi, iar la 1757 a plecat în Rusia pentru a prezenta ţarinei Elisabeta un memoriu 
al ortodocşilor din Transilvania. Revine după aceea în ţară unde, la 1761, a fost numit 
egumen la Berislăveşti. Aici el a construit o clopotniţă la anul 1762. La 1768 nu mai 
era egumen al schitului. La 1774 a fost numit iar egumen la Berislăveşti, dar în 1787 a 
fugit în Ardeal, unde a şi murit în 1792. 

Georgescu, Dumitru V., pr., „Date privind unele biserici, monumente istorice 

de pe Valea Topologului”, în: Gbis XXIX (1970), 7-8, p. 781-786. 

Printre alte biserici şi monumente istorice de pe Valea Topologului este 
menţionată şi cea din Ciofrângeni-sat, aflată pe moşia Schitului Berislăveşti de pe 
Valea Topologului, biserică făcută de egumenul schitului. 

BISERICA CU SFINŢI (METOC) 

Postovaru Popescu, G., preot, parohul bisericilor Sfinţii Oţetari şi Scaunele 

Bucureşti, „Istoricul Bisericei cu Sfinţi (Sibilele) din Bucureşti”, în: 

Consolatorul I (1898), 7, p. 109-110. 

Pe timpul lui Constantin Brâncoveanu şi Theodor mitropolitul, ieromonahul 
Filoteiu care purta numele pe mireneşte „Popa Herea”, constrieşte o biserică numită 
„Biserica cu Sfinţi”, pe la anul 1696. Terenul unde a fost construită biserica a făcut 
parte din averea răposatului Popa Herea, care, după construire, a închinat-o 
Mitropoliei din Târgovişte şi Bucureşti. El lasă bisericii moştenire moşia Băjăşti din 
districtul Ilfov, jumătate din moară, jumătate din heleşteu şi cinci pogoane de vie din 
dealul Dobrotenilor. 

Biserica veche, fiind construită din lemn, s-a ruinat. în 1726, mitropolitul Daniil 
împreună cu domnul Mavrocordat, construiesc împreună o biserică nouă, numită 
„Biserica cu Sibile”, supranumită de popor „Biserica cu Sfinţii”. Se explică sensul 
cuvântului Sibilele şi este redată pisania bisericii. Reparaţiile pe care le-a suferit 
biserica au fost: acoperirea acesteia cu tablă de tinichea în locul şindrilei, s-a 
împrejmuit cu zid şi au fost executate şi alte reparaţii minore, după cum raportează 
parohul Ion Exarhu Theodorescu. 

Autorul îşi prezintă şi propria contribuţie la repararea edificiului, în 1897. După 
aceste noi reparaţii este redată serviciului religios prin slujba de sfinţire săvârşită de 
către P.S. Nifon Ploeşteanul, vicarul Sfintei Mitropolii, în ziua de 14 septembrie 1897. 

Ioniţă, Dumitru L., „Biserica cu Sfinţi din Bucureşti”, în: BORom LVI (1938), 

1-4, p. 64-90. 

în articolul structurat în două părţi, autorul prezintă istoria unei biserici din 
Bucureşti, de pe Calea Moşilor, care dăinuie de pe vremea lui Brâncoveanu. E vorba 
de „Biserica cu Sfinţi”, care, iniţial, a fost ctitoria unui preot Hierea, pentru ca apoi, 
ruinându-se, să fie rezidită în 1728, de mitropolitul Daniil al Ţării Româneşti. 

La 15 februarie 1696, ieromonahul Filotei, pe numele mirean Hierea, închină 
Mitropoliei din Bucureşti şi fostei Mitropolii din Târgovişte, biserica din Bucureşti cu 
hramul Intrarea Maicii Domnului în Biserică. Pentru întreţinerea acesteia, Popa Hierea 

face danie jumătate din moşia sa de la Băjăşti şi cinci pogoane de vie, danie întărită cu 
blestem de patriarhul Antiohiei, Atanasie şi de Teodosie, mitropolitul Ungrovlahiei. 

In cea de-a doua parte a articolului, autorul realizează o amplă prezentare a 
actualei„Biserici cu Sfinţi”, ridicată pe locul celei vechi, de către mitropolitul Daniil al 
Ungrovlahiei, în 1728, păstrând acelaşi hram, respectiv Intrarea Maicii Domnului în 
Biserică, după cum arată pisania. Autorul menţionează şi faptul că mulţi au confundat 
biserica aceasta cu biserica Antim, care avea hramul Tuturor Sfinţilor; de asemenea, 
precizează şi că denumirea ei corectă - „Biserica cu Sfinţi” - devine cunoscută la 
începutul secolului al XlX-lea, căci până atunci se numise „Biserica Sibilelor sau „cu 
Sibilele”. în continuare, autorul articolului aminteşte reparaţiile realizate de-a lungul 
timpului la biserica aceasta, considerând că primele ar data din perioada 1812-1819, în 
vremea mitropolitului Nectarie. Până la secularizarea averilor mănăstireşti, aceste 
reparaţii au intrat în atribuţiile Mitropoliei, pentru ca, apoi, Primăria Capitalei sau 
Comisiunea Monumentelor Istorice să se ocupe de ea. 

între anii 1912-1931 biserica a fost închisă, perioadă în care s-au realizat 
reparaţii însemnate, dar s-au înstrăinat şi multe lucruri, printre care şi clopotul cel 
vechi, luat în timpul războiului de germani şi ajuns apoi la biserica Oţetari din 
Capitală. Articolul continuă cu prezentarea picturii bisericii, menţionându-se faptul că 
este printre puţinele din ţară pe ai cărei pereţi exteriori sunt zugrăviţi filosofii din 
antichitate şi sibilele (profetesele) greco-romane. Pictura din interior, de o frumuseţe 
deosebită, este de factură bizantină, însă a fost refăcută în mai multe rânduri. Urmează 
referiri la averea„Bisericii cu Sfinţi”, care, până la secularizarea averilor mănăstireşti, 
provenea din moşia Băjăşti, lăsată de către preotul Hierea. După ce, în 1865, biserica 
este trecută în bugetul Primăriei Capitalei, are ca epitropi urmaşi ai fiicei preotului 
Hierea. Aceştia, însă, îşi însuşesc din avutul bisericii şi vor fi înlocuiţi. Autorul îi 
numeşte şi pe ceilalţă epitropi, iar apoi prezintă donaţiile care s-au făcut bisericii. Sunt 
numiţi preoţii, diaconii şi cântăreţii care au slujit în acest sfânt lăcaş. Autorul enumeră 
şi vechile cărţi bisericeşti care se păstrează în arhiva„Bisericii cu Sfinţi”, iar la finalul 
articolului sunt descrise pietrele de mormânt aflate în aceasta. 

BISTRIŢA OLTEANĂ (MĂNĂSTIREA) 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XIII (1889-1890), 6, p. 288-284. 

în articol, C. Erbiceanu prezintă partea de manuscris a arhimandritului Chiriac 
Romniceanu, care se referă la mănăstirile pe care acesta le-a vizitat când a călătorit la 
Sfântul Munte. în final este relatată o minune a Sfântului Procopie, care a avut loc la o 
bisericuţă de lemn, ctitorită pe locul unde se află acum Mănăstirea Bistriţa, minune 
prin care un deţinut de la Constantinopol, cu ajutorul lui Dumnezeu şi a Sfântului 
Procopie a ajuns în chip miraculos, într-o noapte, în acea biserică. 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XIII (1889-1890), 7, p. 361-377. 

Ca o continuare a articolului precedent este dat numele acelui deţinut care a stat 
doi ani închis la Constantinopol - Barbu Craiovescu. Acesta, în semn de mulţumire 
către Dumnezeu, în locul vechii bisericuţe de lemn a zidit o mănăstire cu hramul 
Adormirea Maicii Domnului şi a Sfântului Procopie. Se face apoi o scurtă descriere a 
împrejurimilor Mănăstirii Bistriţa, după care se relatează cum banul Barbu a călătorit 
la Constantinopol, de unde a cumpărat moaştele Sfântului Grigorie Decapolitul şi le-a 
adus la ctitoria sa. Chiriac Romniceanu prezintă pe scurt viaţa sfântului. în final aflăm 
că, la bătrâneţe, banul Barbu Craiovescu, ctitorul Mănăstirii Bistriţa, a îmbrăcat haina 
monahală sub numele de Calistrat. După ce a trecut la cele veşnice, Barbu Craiovescu 
a fost înmormântat în ctitoria sa, dar, relatează Chiriac Romniceanu, osemintele sale 
nu se află acolo unde îi este mormântul (în biserică) ci pe undeva, prin împrejurimile 
bisericii mănăstirii. 

Lăpedatu, Alex, „O procesiune religioasă în Bucureşti la 1765” în: BORom 

XXVIII (1904-1905), 1, p. 57-65. 

în timpul domnului Ştefan Mihai Racoviţă (martie 1764-septembrie 1765) o 
cumplită epidemie de ciumă bântuia Bucureştiul. Domnitorul, împreună cu boierii şi 
cu mitropolitul au hotărât, pentru încetarea acestei urgii, să fie aduse de la Mănăstirea 
Bistriţa, în Bucureşti, moaştele Sfântului Grigorie Decapolitul. 

La 1 mai 1765, a avut loc o procesiune cu acestea prin tot oraşul, procesiune era 
condusă de mitropolitul Grigorie al Ungrovlahiei; Nicodim al Sardelor; Matei al 
Ierapoliei; Serafim al Iliupolei; Hrisant al Grevenilor; Partenie al Râmnicului; Rafail 
al Buzăului; Neofit al Cervenilor; Mitrofan al Drinopolei. Despre primul aflăm că a 
păstorit între anii 1760-178 7 şi a condus deputăţia ţării la St. Petersburg, unde a avut o 
audienţă la împărăteasa Ecaterina a Il-a. 

în articol este reprodus un hrisov din 23 mai 1765, al lui Ştefan Racoviţă, prin 
care acesta acordă anumite privilegii Mănăstirii Bistriţa. în acest document se 
menţionează despre procesiunea de la 1 mai 1765. Pe lângă cele amintite mai sus, 
suntem informaţi că în 1498 Barbu Craiovescu a adus moaştele Sfântului Grigorie la 
Mănăstirea Bistriţa, racla fiind făcută din argint de Constantin Vodă Şerban, în 1656. 
Din notele de subsol aflăm, de asemenea, că Mănăstirea Bistriţa a fost ctitorită de 
boierii Craioveşti la sfârşitul secolului al XV-lea; datorită modificărilor pe care le-a 
suferit sfântul lăcaş, pisania cea veche s-a pierdut; hrisovul de înzestrare al mănăstirii 
datează din 1494; banul Barbu - unul dintre ctitorii mănăstirii, era cel mai mare dintre 
fraţii Craioveşti, a intrat în monahism şi şi-a luat numele de Pahomie; o copie după un 
tablou mural ce reprezenta neamul Craioveştilor însoţindu-1 pe banul Barbu la intrarea 
sa în monahism se păstra, la 1904, în Mănăstirea Bistriţa. 

Bălăşel, Teodor, preot econom, „Mănăstirea Bistriţa”, în: Cuvântul Adevărului 

IV (1905), 14, p. 137-139. 

Mănăstirea Bistriţa se află în comuna Costeştii din judeţul Vâlcea, în dreapta 
râului Bistriţa. în cuprinsul acestui sfânt lăcaş se află trei biserici: biserica cea mare; 
bolniţa şi biserica din dealul numit Păpuşa. 

Biserica cea mare are hramul „Adormirea Maicii Domnului”, pe locul unde se 
află acum această biserică aflându-se în vechime o bisericuţă din lemn, anul fondării 

fiind 1497 sau 1498, iar anul terminării construcţiei 1512 sau 1518. Tradiţia spune că 
această mănăstire ar fi fost zidită de chiar însuşi Meşterul Manole, care a contruit şi 
biserica de la Curtea de Argeş. în anii 1846-1855 s-a reparat în mod structural 
mănăstirea şi s-a clădit un frumos palat de vară, care ocupa trei laturi ale curţii 
bisericeşti. 

în biserică au fost îngropaţi: Moise-Vodă, Părvul al II-lea Craiovescu, marele 
ban al Craiovescu I şi Barbu al II-lea Craiovescu. Biserica Bolniţei a fost construită 
din temelie de către Neagoe Basarab în 1512, după porunca unchiului său, marele ban 
Barbu Craiovescu. Biserica din Dealul Păpuşa, ce mai este numită şi Schitul Păpuşa, a 
fost zidită în 1712, de către egumenul Ştefan al Bistriţei. Articolul conţine o imagine 
cu Mănăstirea Bistriţa. 

Bălăşel, Teodor, preot econom, „Bistriţa, mănăstirea şi igumenul ei”, în: 

Cuvântul Adevărului IV (1906), 21, p. 216-219. 

Se prezintă o monografie detaliată a Mănăstirii Bistriţa şi a Schitului Peştera. 
Sunt prezentate odoarele preţioase ale sfântului lăcaş: moaştele Sfântului Grigorie 
Decapolitul, o pereche de sfeşnice de argint dăruite de boierii şi neguţătorii Craioveni, 
două sfeşnice de bronz, un sfeşnic de argint, o cruce de lemn cu podoabe de argint şi 
pietre scumpe, ripidele de argint, un disc, un vas pentu agheazmă, o Evanghelie din 
1682, un potir, alte sfeşnice, o icoană ferecată de argint a Sfântului Grigorie 
Decapolitul, un sfânt chivot, o cristelniţă de argint poleită cu aur, un candelabru dăruit 
Sfântului Grigorie Decapolitul la 1795, icoane împărăteşti, o cruce dăruită sub 
egumenul Ilarion, o cruce ferecată de Pârvul Creţulescu, o cruce adusă de la Schitul 
Mănăileşti, un epitrahil de mătase, un engolpion al banului Preda, covorul de catifea, 
Evanghelia lui Mareea postelnicul, un epitaf cusut cu fir cu mătăsuri, candele de 
argint, clopote, pomelnicul ctitorilor. Mai sunt prezenate cărţi şi manuscrise, în limba 
slavonă, elenă, grecească şi românească. 

Scriban, arhim., „Ştiri. Un aşezământ pentru copii în Mănăstirea Bistriţa”, în: 

BORom XLIII (1925), 6, p. 378. 

Se aduce la cunoştinţa cititorului că Asistenţa socială din Ministerul Sănătăţii 
publice a înfiinţat, în legătură cu aşezământul monahicesc „Acoperământul Maicii 
Domnului”, un adăpost pentru ocrotirea copiilor de la trei la optsprezece ani, în 
Mănăstirea Bistriţa. Până la vârsta de şapte ani sunt primiţi în aşezământ şi băieţi şi 
fete, iar de la şapte ani în sus numai fete. în aşezământ există o grădiniţă şi o şcoală 
pentru fete. 

Petroşanii, P. Dragoş, „Sfântul Grigorie Decapolitul din Mănăstirea Bistriţa 

Vâlcea.” în: BORom LIX (1941), 11-12, p. 682-703 3. 

Autorul enumeră câteva moaşte sau părticele de moaşte ce se află în mănăstirile 
din România, printre care şi moaştele Sfântului Grigorie Decapolitul, aflate la 
Mănăstirea Bistriţa. Autorul înfăţişează apoi viaţa acestui sfânt - s-a născut pe la 780- 
790 la Irianopolis, a intrat de mic în mănăstirea unchiului său, iar după 14 ani de stat 
în mănăstire a făcut o călătorie la Roma. în aceast pelerinaj a făcut multe minuni şi, 
după o scurtă perioadă de şedere acolo, s-a întors la Constantinopol, unde a şi murit. 

Moaştele sale au fost aduse în Ţara Românească de către Barbu Craiovescu şi 
au fost aşezate în ctitoria sa - Mănăstirea Bistriţa. Autorul prezintă două minuni în 
legătură cu aducerea moaştelor Sfântului Grigorie de către Barbu Craiovescu în Ţara 
Românească. 

Se aminteşte apoi şi de racla Sfântului Grigorie Decapolitul, realizată în vremea 
lui Barbu dar deteriorată încă de la începutul secolului al XVII-lea. Domnitorul Radu 
Mihnea (1611-1623) a vizitat Mănăstirea Bistriţa împreună cu patriarhul Alexandriei, 
Chirii Lukaris şi, la îndemnul egumenului Teofil, Radu a pus să se facă o nouă raclă, 
tot din lemn. 

Domnitorul Constantin Şerban (1654-1658), vizitând Mănăstirea Bistriţa 
împreună cu soţia sa, doamna Bălaşa, a hotărât să facă o nouă raclă, din argint-aurit. 
Autorul prezintă diferite danii ale domnitorilor şi ale boierilor. 

Mai aflăm că alte două biserici din Olt poartă hramul Sfântul Grigorie 
Decapolitul - acestea sunt: biserica Păpuşa, fost schit al Mănăstirii Bistriţa, cu o 
biserică ce a fost terminată în 1712; şi Mănăstirea Popânzăleşti (zidită în 1799), care 
are hramurile: Sfântul Nicolae, Sfântul Grigorie Decapolitul şi Sfântul Ioan 
Bogoslovul. 

în timpul epidemiilor şi a secetelor, moaştele Sfântului Grigorie au fost luate şi 
duse în procesiuni la Craiova, Bucureşti şi prin judeţul Vâlcea. Ultima procesiune cu 
aceste moaşte s-a făcut în 1904 pentru oprirea secetei. Ea a avut loc prin satele şi 
oraşele judeţului Vâlcea. 

Autorul prezintă apoi manuscrise şi tipărituri în care apare viaţa şi paraclisul 
Sfântului. Cel care a compus slujba a fost mitropolitul Matei al Mirelor, în 1611. 
Manuscrisele în care apare viaţa Sfântului Grigorie sunt: manuscrisul din 1633 care 
conţine un „Molitfelnic”, o „Cazanie” şi, la final, viaţa Sfântului Grigorie 
Decapolitul; „Vieţile Sfinţilor” tipărită de mitropolitul Dosoftei în 1682; manuscrisul 
egumenului Ilarion al Bistriţei, care descrie pe larg viaţa Sfântului Grigorie. Ilarion a 
fost egumen între 1739-1740 sau între 1754-1758. Cartea scrisă de Grigorie, episcopul 
Râmnicului şi tipărită în 1753, în tipografia episcopiei, se intitulează „Carte osebită a 
Sfântului Grigorie Decapolitul”. în prefaţa „Antologhiului” de la Mănăstirea Neamţ, 
din 1852, se menţionează că viaţa şi slujba Sfântului Grigorie Decapolitul au mai fost 
tipărite şi într-un „Antologhion” la Râmnic, în 1758. La anul 1792, Grigorie Logofătul 
a copiat viaţa şi paraclisul Sfântului Grigorie, iar din perioada 1830-1840 avem trei 
manuscrise care conţin aceste scrieri. Se mai aminteşte de manuscrisul din 1829 a lui 
Partenie, zugravul de la Bistriţa, manuscrisul din 1836 al schimonahului Paisie şi a lui 
Iosif şi manuscrisul din 1837 al schimonahului Paisie. 

***, „Cronica internă. Mănăstirea stavropighială «Aşezământul Maicii 

Domnului»”, în: BORom LXIV (1946), 7-9, p. 468-469. 

întrucât obştea monahală „Acoperământul Maicii Domnului”, înfiinţată la 
Mănăstirea Bistriţa din judeţul Vâlcea, a dezvoltat o activitate culturală şi misionară 
impresionantă, patriarhul Nicodim a intervenit pe lângă guvern pentru a legifera 
transformarea acesteia în mănăstire stavropighială, ceea ce s-a şi realizat în aprilie 
1946. 


292 



Andreescu, Ştefan, „Uşile Brâncovene ale Mănăstirii Bistriţa (Vâlcea)”, în: 

MitrOlt XVI (1964), 9-10, p. 743-745. 

Uşile se păstrează în prezent la două biserici diferite şi anume: biserica 
Mănăstirii Arnota şi biserica Ţigănia cu hramul Adormirea Maicii Domnului din 
comuna Costeşti. Se descriu în amănunt cele două elemente care odinioară formau 
uşile de la Bistriţa. Se menţionează că la Arnota au ajuns la refacerea dintre anii 1852- 
1856, când acolo erau trei arhitecţi ce făceau lucrări în acelaşi timp şi la Bistriţa. La 
doi li se cunosc numele: Schlatter şi Sc. Beniş. 

Andreescu, Ştefan, „în legătură cu datarea pomelnicului Mănăstirii Bistriţa 

(Vâlcea)”, în: MitrOlt XVII (1965), 1-2, p. 52-53. 

Pomelnicul Mănăstirii Bistriţa se află într-un manuscris de 94 de foi, considerat 
a fi copiat între anii 1693-1705. 

Sacerdoţeanu, Aurelian, „Pomelnicul Mănăstirii Bistriţa Olteană”, în: MitrOlt 

XVII (1966), 5-6, p. 477-509. 

Se face descrierea pomelnicului ce are 92 de file. Acesta este scris de mai multe 
mâini şi în el apar trei nume de scritori: „Dionisie eclesiarh Bisriţei” la foaia 88 verso, 
„Pahomie monah” la foaia 22, datat în 1804 şi „Pafnutie monah” la foile 33-34, datat 
în 1827. Acest pomelnic cuprinde, printe altele, domnii până la Costantin 
Brâncoveanu, arhiereii până la Ilarion, ieromonahii până la Ştefan şi ctitorii. Imaginea 
de început este scena Adormirii Maicii Domnului. Se descrie pomelnicul, se prezintă 
conţinutul, redându-se conţinutul foilor celor mai importante. 

Sacerdoţeanu, A., „Contribuţie la istoria Mănăstirii Bistriţa Olteană - ctitoria 

Craioveştilor”, în: MitrOlt XIX (1967), 1-2, p. 83-101. 

Mănăstirea Bistriţa Olteană este ctitorie a Craioveştilor. Se prezintă 14 
documente, prin care se arată că aceasta avea în proprietate o serie de munţi din 
împrejurimi: Curmătura Rudeanului, Scărişoara, Tarsa, Cacova, Buila, Gavora, 
Zănoaga. 

Leonăchescu, Nicolae, conf. dr. ing., „Exercitarea dreptului de proprietate al 

Mănăstirii Bistriţa-Vâlcea asupra moşiei Străieşti din judeţul Argeş”, în: 

MitrOlt XXI (1969), 9-10, p. 705-725. 

Radu de la Afumaţi întăreşte dreptul a jupâniţei Neagoslava asupra satului 
Stroeşti, iar aceasta hotărăşte ca, după moartea ei, satul să fie al Mănăstirii Bistriţa, 
ctitoria Craioveştilor. Acest lucru se va întâmpla la 7 iulie 1544. Se descriu în amănunt 
relaţiile dintre mănăstire şi sat. 

Stănculescu, Ioan F., „Icoane de la Bistriţa Craioveştilor”, în: MitrOlt XXI 

(1969), 11-12, p. 1004-1005. 

Recenzie. Cuprinde date despre icoanele „Maica Domnului Hodighitria” şi 
„Deisis” de la Bistriţa Craioveştilor. 

Bulat, T. G., prof., „Ştiri noi cu privire la schiturile şi metocurile Mănăstirii 

Bistriţa (Vâlcea)”, în: MitrOlt XXVIII (1976), 3-4, p. 241-250. 

Ştirile privesc moşiile şi schiturile Mănăstirii Bistriţa: Scăunelul, Băbeni, 
Mănăileşti, precum şi altele fără nume ci doar localizate. Articolul are şi anexe cu 
textul hrisoavelor. 

Tamaş, V., prof., „Prizonieri turci internaţi la Mănăstirea Bistriţa (Vâlcea) în 

1878”, în: MitrOlt XXIX (1977), 4-6, p. 369-372. 

Se relatează aducerea prizonierilor turci la Bistriţa şi Arnota pentru cazare, masă 
şi tratament, precum şi modul în care s-a desfăşurat această acţiune. 

Bulat, T. G., prof., „Mănăstirea Bistriţa în vremea lui Matei Vodă Basarab 

(1632-1654)”, în: MitrOlt XXIX (1977), 7-9, p. 622-628. 

Autorul redă aspecte din timpul domniei lui Matei Basarab, cu referire la 
Mănăstirea Bistriţa punctând grija purtată de domn pentru ctitoria strămoşilor săi. 

Saca, Valentin, prof., „«Ovidenia» - Biserica în stâncă de la Mănăstirea 

Bistriţa - Vâlcea”, în: MitrOlt XXXIII (1981), 4-6, p. 288-292. 

Se cercetează datele rezultate din studiul efectuat asupra bisericii în stâncă 
„Ovidenia” (Vovidenia - Intrarea în Biserică a Maicii Domnului) de la Mănăstirea 
Bistriţa, ce au conferit acesteia statutul de monument de artă. Autorul realizează o 
amplă analiză a acestuia, prezentându-se fotografii cu planul bisericii şi picturile din 
naos. 


Saca, Valentin, prof., „Biserica «Sfinţii Arhangheli» din peştera Sf. Grigorie 
Decapolitul de la Mănăstirea Bistriţa Vâlcea”, în: MitrOlt XXXIV (1982), 1-3, 
p. 117-121. 

Ctitorirea bisericii din peştera Sfântului Grigorie Decapolitul a avut loc în 
secolele al XVI-lea - al XVII-lea, la scurt timp după ridicarea „Ovideniei” Mănăstirii 
Bistriţa. Autorul face descrierea arhitecturală a bisericii, a picturii sale şi aminteşte 
despre ieromonahul Daniil, egumenul şi despre episcopul Teofil (1619 - 1636), ambii 
fiind ctitori ai bisericii. Articolul cuprinde imagini cu planul peşterii, cu biserica şi cu 
picturile din interiorul lăcaşului. 


BLEJOIU (SCHITUL) 

Erbiceanu, C., „Material pentru istoria contemporană, politică şi bisericească a 
românilor. Condica mea de casă de Naum Protosinghel”, în: BORom XII (1888- 
1889), 11, p. Cu note explicative. 

în articol sunt redate o scrisoare şi un raport. Despre scrisoare, într-o notă, 
Constantin Erbiceanu spune că este „scrisoarea confidenţială adresată de 
Protosinghelul Naum mitropolitului Grigorie în chestiunea mănăstirilor zise şi 
închinate, precum şi a ierarhiei ţării, de a se numi pe viitor egumeni, episcopi şi 
mitropoliţi numai dintre patrioţi”. în finalul scrisorii, Naum solicită, pentru el, a fi 

numit egumen la un metoc”. Din epistolă mai aflăm şi despre starea proastă în care se 
aflau: Schitul Blejoia - metoc al Mitropoliei din Bucureşti şi metoacele Mănăstirii 
Sfântul Pantelimon. 

Despre raportul prezentat în studiu, C. Erbiceanu, într-o notă explicativă, scrie 
că este „Raportul dat de Naum Divanului ţării, prin Constantin Bălăceanu Vornicul 
Ţării de sus, despre starea Ţării la venirea noului Domn şi Mitropolit pământean, prin 
care se arată ce măsuri ar trebui luate pentru ameliorarea stării triste a ţării, în care o 
lăsase Eteria”. 


BODEŞTI (SCHITUL) 

***, „Un document privitor la moşia Foleştii de Sus-Vâlcea a Schitului 

Bodeşti”, în: Revista de Istorie Bisericească I (1943), 3, p. 151-152. 

Fondatorul schitului a fost stolnicul Constantin Obedeanu. în continuare este 
reprodus un articol din „Liga Naţională a Femeilor din Gorj”, iar acesta cuprinde 
donarea moşiei lui Radu Bujoreanu schitului. 

BRAD (MĂNĂSTIREA) 

t T., S., „Note bibliografice. Ceauşel D., «Zapise din ţinutul Buzăului», în: 

îngerul VI (1934), p. 31-34”, în: BORom LII (1934), 3-4, p. 265. Recenzie. 

Trei acte de vânzare din 1804-1867. Cumpărătorii - popa Frâncu ot Mănăstirea 
Bradului şi dascălul Teodosie al Sfintei Episcopii din târgul Buzăului. 

Cocora, Gabriel, pr., „«Mănăstirea de la Brad», ctitorită «încă de mai înainte 

vreme de la întemeierea ţării»", în: GBis XXXXVII (1988), 4, p. 117-121. 

Mănăstirea de la Brad este aşezată la 28 km de Buzău, pe şoseaua Verneşti- 
Lapoş-Mizil, în satul Valea Rea din comuna Tisău. Articolul conţine date privind 
ctitorii Radu Mihalcea şi Matei Basarab. Sunt redate documente care atestă vechimea 
mănăstirii şi rolul ei în istoria Ţării Româneşti. 

BRADU (SCHITUL) 

Vasilescu, Aurel V., „Mănăstirea Bradu de pe Nişcov”, în BORom LV (1937), 

1-2, p. 60-89. 

Articolul este un studiu complet despre Mănăstirea Bradu, aşezată în apropierea 
oraşului Buzău, pe malul stâng al Nişcovului, datând şi în vremea alcătuirii 
informaţiilor propriu-zise. La o privire superficială, se poate spune că, din zestrea 
istorică, s-au păstrat încă zidurile înalte, făcute pentru a servi de cetate boierilor 
Cândeşti, biserica fiind înălţată, dar nepăstrându-se numele noilor ctitori. în pronaos se 
află cinci morminte, despre care nu se pot însă citi informaţii precise, în mijloc, sub 
policandru, o rozetă unde se crede că ar fi fost puse osemintele ctitorilor, iar în altar, 
pe o cruce de lemn ridicată din osteneala episcopului Pogonilanis D. D. Agapie, o 
inscripţie datând octombrie 1849. 

Un potir de argint dă mărturie despre achiziţionarea lui în 1841, de către un 
monah Partenie, egumenul Bradului, alături de alte două pomelnice. Recursul la 
documentele variate despre Mănăstirea Bradu atestă că, pe urmele bisericii actuale, a 
existat un lăcaş mult mai mic, datând dinaintea secolului al XVI-lea, necunoscându-se 
însă cu exactitate ctitorii. In acest sens, autorul enumeră câteva acte: un document 
slavon de la 1600, unde este amintită Mănăstirea Bradu într-un act de moşie; actul de 
închinare al mănăstirii la Pogoniana, din mai 1638, de către Radu vel comis şi de fraţii 
acestuia, aşezământul fiind moşie veche, a moşilor şi strămoşilor lor; hrisovul lui 
Matei Basarab din 1639, care arată că mănăstirea a fost moştenită de Mihalcea 
Vornicul; un alt act al lui Constantin Basarab, din 1704, care întăreşte Mănăstirea 
Bradu şi lui Mihalcea Stolnicul moşia Brădeni, aşezământul nefiind zidit de acesta, ci 
de strămoşii comisului Radu. Mihalcea nu poate fi decât un urmaş al celor care au 
ctitorit-o. 

Aşadar, date sigure cu privire la ctitori nu sunt înregistrate, dar, în ceea ce 
priveşte rezidirea ei, câteva informaţii ne aduc numele lui Radu Mihalcea vel comis, 
aflat într-un hrisov al lui Matei Basarab, din 1641; apoi un altul, din 1643, prin care se 
cunoaşte înnoirea adusă moşiilor mănăstirii, lucruri aflate şi din cercetarea 
documentelor lui Constantin Şerban Vodă. în acestea se afirmă chiar că acest Radu a 
rezidit aşezământul, ajutat de soţia sa, Sofica; închinarea mănăstirii, în 1638, la 
Pogoniana de la Rumele ilustrează că, deşi ctitor de-al II-lea, drepturile lui Radu 
comis sunt totuşi îngrădite, ea fiind una moştenită şi nu proprie. 

Referitor la data rezidirii, în pisania de deasupra uşii stă scris doar numele 
egumenului şi anul când a fost săpată inscripţia, 1642 şi nu al ridicării lăcaşului. Din 
hrisoavele lui Matei Basarab se poate deduce faptul că a fost rezidită înainte de 1636, 
căci, la acea dată, domnul dă un act prin care o scuteşte de dajdii; dar şi cu puţin 
înainte de 1632, când Radu şi fraţii săi sunt atestaţi că, după „petrecania” tatălului lor, 
Mihalcea Vornicul, îi dăruiesc toată partea lor de ocină din Brădeni. Totuşi înainte de 
această dată, actele nu pomenesc de soţia sa, prin urmare, în preajma acestui an, 1632, 
se crede a se fi început înălţarea bisericii. 

Viaţa familiei Mihalcea-Mihălcescu-Cândeşti nu este foarte cunoscută, se ştie 
însă că zestrea Soficăi, soţia lui Radu, a fost clar dăruită mănăstirii, neavând urmaşi, 
ea fiind înmormântată în Mănăstirea Bradu. Despre Radu vel comis, deşi recăsătorit, 
s-a îngrijit foarte mult de ctitoria sa. închinarea Mănăstirii la Pogoniana, Rumelia, s-a 
făcut pe vremea egumenului Nectarie, în 1638, poate din stăruinţa acestuia, dar şi 
urmând tendinţei vremii de a închina aşezământe pământene altor mănăstiri străine. 
Matei Basarab întăreşte, în 1639, această făgăduinţă pentru ca, odată cu moartea 
egumenului, Constantin, căpitanul Filipescu să se înfăţişeze în 1688 înaintea lui 
Şerban Vodă Cantacuzino cerând să aşeze alt egumen, iar prisosul să fie trimis 
mănăstirii Pogonatului. Aceasta se face întocmai, dar cei de la Pogoniane, temându-se 
să nu fie scoşi cu totul din calcule, trimit în Ţara Românească pe monahul Dionisie, 
prilej de disensiuni pe viitor. Căpitanul Constantin va aşeza însă egumenii, asigurând 
bunul mers al mănăstirii. 

în timpul mitropolitului Grigorie Dascălul se încearcă sustragerea acesteia de 
sub autoritatea celei din Pogoniana, dar nu se izbuteşte. în decursul timpului, alte 
lăcaşuri construite în apropierea Mănăstirii Bradu sunt închinate acesteia, devenind 

metoace: Schitul Lapoş, construit în 1677 de către nepoţii vornicului Lupul, supus 
Bradului până la secularizare, Schitul Malu din judeţul Ialomiţa, ridicat între 1646- 
1647, ctitoria călugărului Gavriil şi Schitul Cârnu din judeţul Buzău, 1686, zidit de 
Paraschiv Bolişteanul Logofătul cu soţia sa, aflat în stăpânirea Bradului până în 1696, 
când va fi închinat Mănăstirii Căldăruşani. 

In ceea ce priveşte averea Mănăstirii Bradu, aceasta a avut foarte multe moşii, 
însemnate întocmai de articolul de faţă, ea situându-se bine din punct de vedere 
material, fiind, în plus, scutită de dăjdii, spre ea îndreptându-se adesea milele 
voievozilor, deşi cea mai mare parte din venit pleca peste hotare. în acest context 
intervenţia domnilor devenea, aproape, o necesitate. Autorul redă şi o listă cu 
egumenii care au cârmuit mănăstirea de-a lungul vremii, cu perioada aferentă, printre 
aceştia numărându-se şi doi arhierei. în 1853, odată cu măsura secularizării averilor 
mănăstireşti, Mănăstirea Bradu devine biserică de mir, în ceea ce priveşte moşiile, 
rămânând doar cu 11 pogoane de pământ. 

Neofit, Episcop, Râmnic, „Starea schitişorului Bradu, metoh al Schitului 

Iazărul”, în: Revista de Istorie Bisericească, I (1943), 1, p. 141-142. 

în articol sunt prezentate următoarele: obiectele din biserică, cărţile româneşti, 
obiectele din fier şi aramă şi cele ce lipsesc de la schit. 

Modovan, Constanţa şi Chicideanu, Ion, „Cercetări şi rezultate la Mănăstirea 

Bradu”, în: BORom XCIV (1976), 9-12, p. 994-1003. 

Articolul prezintă informaţii despre ruinele fostei Mănăstiri Bradu. în mare 
parte zidurile sunt ruinate, păstrându-se numai zidurile de apărare. Numai biserica se 
află într-o stare mai bună. S-au făcut mai multe cercetări arheologice sistematice şi s-a 
început restaurarea monumentului. 

Sunt prezentate câteva imagini din cadrul ansamblului arhitectonic. 

BRĂDET (SCHITUL) 

Brătulescu, Victor, prof., „Pomelnicul Schitului Brădet de pe apa Vîlsanului”, 

în: MitrOlt XI (1959), 5-6, p. 364-369. 

Schitul Brădet a fost ctitorit în secolul al XlV-lea şi a fost zugrăvit în secolul al 
XVIII-lea. Pomelnicul său datează din anii 1645-1646 şi este sub formă de triptic. Se 
face descrierea lui. Autorul mai aminteşte despre Zugravul Caloianu. 

BRÂNCOVENI (MĂNĂSTIREA) 

Athănăsescu, I. L., arhitect, „Mănăstirea Brâncoveni”, în: MitrOlt VI (1954), 

1-3, p. 47-51. 

Se realizează o prezentare a Mănăstirii Brâncoveni, cu istoric în care ctitorirea 
acesteia este datată cu aproximaţie în ultimele decenii ale veacului al XV-lea. Cel mai 
vechi şi bine cunoscut document datează din 1624 şi cuprinde danii şi întăriri asupra 
unor moşii. începând cu 1649 Matei Basarab o rezideşte complet, iar chiliile şi 
clopotniţa le reînnoieşte. 

în 1699 este refăcută de către Constantin Brâncoveanu, acesta aşezând, în 
acelaşi an, o pisanie ce cuprinde informaţii şi despre lucrările din 1640. în 1951 trece 
sub jurisdicţia canonică a Arhiepiscopiei Craiovei. Se descrie starea de degradare în 
care era în acel an şi lucrările de refacere dintre anii 1951-1953. Se face o descriere 
amănunţită a întregului ansamblu: biserica, cele patru morminte, palatul domnesc şi 
clopotniţa. 

Brătulescu, Victor, prof., „Ctitoria de la Brâncoveni - descrierea bisericii 

mari”, în: MitrOlt XVII (1964), 9-10, p. 728-743. 

Se face o descriere amănunţită a ansamblului Mănăstirii Brâncoveni: biserica 
mare, paraclisul curţii - care a devenit biserica satului, portretele ctitorilor - pictate pe 
zidurile de vest şi pe cele din pronaos. Se analizează sculptura, decoraţia exterioară şi 
inscripţiile de pe pisanii, de pe obiecte de cult şi de la bolniţă. 

Mailat, Ion N., dr., Voivozeanu, Petre, prof., Costache Fior ea, M., prof., 

„însemnări de la Mînăstirea Brâncoveni-Olt”, în: GBis XXXII (1973), 11-12, p. 

1305-1319. 

Articolul prezintă legătura pe care a avut-o Tudor Vladimirescu cu mănăstirea 
Brâncoveni-Olt şi cu schitul de la Lainici, protejându-le pe acestea de turci şi de 
Agie. Sunt date informaţii despre Revoluţia de la 1821. 

BREBU (MĂNĂSTIREA) 

Bădicescu, Dimitrie, „Mănăstirea Brebu”, în: BORom LIII (1935), 3-4, p. 143- 

172. 

Articolul de faţă se încadrează, în prima lui parte, în ceea ce am putea numi un 
scurt ghid turistic. Aşadar, autorul studiului - de fapt o schiţă a tezei de doctorat al 
sus-numitului părinte - ne prezintă căile de acces către obiectivul avut în vedere. Dacă 
acest drum era îngreuiat în trecut de apele mari din împrejurimi, în momentul 
redactării lui, drumul până la Mănăstirea Brebu nu mai întâmpină obstacole. 

De la răscrucile drumului din satul Telega, drumeţul întoarce spre stânga, 
şerpuind, în continuare, urcuşuri spre comuna Brebu, cuprinsă între doi cunoscuţi 
afluenţi: Doftana şi Valea Lupului. Pe acest „tăpşan”, „câmp” în înţelesul de podiş, 
cuprins între păduri, îşi alege domnul Matei Basarab locul pentru viitoarea sa ctitorie. 

Istoria Mănăstirii Brebu poate fi împărţită, precum întemeiat susţine autorul 
studiului de faţă, în trei mari perioade de sine stătătoare. Prima dintre acestea începe 
de la zidirea mănăstirii (1640-1650?) şi durează până la 8 mai 1750, dată de la care 
sfântul lăcaş este închinat spitalului şi Mănăstirii Pantelimon de către Grigore Ghica al 
Il-lea. Cea de-a doua perioadă cuprinde anii în care aceasta devine biserică de mir (8 
mai 1750 - 1863), iar cea de-a treia devine una în continuă curgere şi dezvoltare, 
ţinând din 1863 până în zilele scrierii articolului de faţă, aproape până în 
contemporaneitate. 

O primă dificultate în seria actelor istoriografice se vădeşte a fi, după cum 
menţionează autorul, identificarea cu exactitate a datei la care a început zidirea 
lăcaşului. Deşi pisania slavă afirmă că Matei Basarab împreună cu doamna sa, Elena, 

au ridicat aşezământul începând cu 27 iunie 1650, două documente vin să arunce zone 
de penumbră afirmaţiei. Primul dintre acestea îl constituie un edict dat de acelaşi 
domnitor, în 1641, prin care solicită dezrobirea mănăstirilor închinate, aducând un 
amănunt important pentru istoria monumentului de faţă şi anume, decizia ca lăcaşurile 
zidite de către el, ctitoriile sale altfel spus, să rămână pe viitor neînchinate. Prin 
această hotărâre, domnul interzicea eventualilor succesori să-şi improprieze 
aşezămintele acestuia. Ctitoriile lui Matei Basarab, până la acea dată a documentului, 
27 noiembrie 1641, însumau nume precum: Câmpulung, Sadova, Brâncoveni, Arnota, 
Căldăruşani, Mănăstirea dintr-un lemn, Măcsinenii, Drăgăneştii de la Roşe, Brebu, 
Plătăreştii. 

Printre mănăstirile zidite enumerate în document, este şi Mănăstirea Brebu, a 
cărei construcţie trebuie să fi început încă de la 1640 ori, cel târziu, către finele lui 
1639. Această afirmaţie se bazează pe faptul că, într-un alt document, dat în 1639, 
numărătoarea celor 22 de lăcaşuri-ctitorii nu include şi numele acestei mănăstiri, fapt 
ce denotă că zidirea ei încă nu începuse. Cea de-a doua informaţie, care pare a o 
întregi pe prima, este una izvorâtă din pisania bisericii, datată undeva între 1641 şi 
1642, în care însă nu se ia în calcul toată mănăstirea, cu anexe, turn şi toate cele 
înconjurătoare, ci doar aşezământul în sine. In anii ulteriori, Matei Basarab înzestrează 
mănăstirea cu moşii, luptându-se, fără a reuşi însă, ca moşia, ce poartă numele 
mănăstirii, să aparţină acesteia, căci ea revenea de drept unor moşneni brebeni. La 
moartea acestuia, în ciuda strădaniilor de întocmire a unor moşii pe numele bisericii, 
starea mănăstirii nu era una foarte bună. 

Cu timpul, lipsa de purtare de grijă din partea stăpânirii, sărăcia cruntă a 
mănăstirii, ca şi certurile dese cu vecinii brebeni, au determinat soborul de călugări să 
plece din acest lăcaş, astfel încât, documentele din acea perioadă, de pe la 1696, atestă 
„pustiirea mănăstirii”. Constantin Brâncoveanu reprezintă, în paginile istoriei 
mănăstirii, o reîntoarcere la vremurile trăite în timpul domniei lui Matei Basarab, acest 
lăcaş reintrând, după îndelungate procese, în posesia tuturor bunurilor de pe vremea 
ctitorului său. Se crede astfel că, pe la 1700, va fi fost finalizată şi contruirea 
mănăstirii, după acea dată niciun act nemaivorbind de acest lucru. Domnul Grigore 
Ghica, în a doua sa domnie, aşază şi închină - în 1750 - această mănăstire pentru a fi 
metoh spitalului Sf. Pantelimon, zidită în acea perioadă, biserică pentru bolnavi, 
aceasta trebuind să plătească bisericii de care aparţinea 25 de taleri anual. 

Aparent, urmările acestei închinări ale Mănăstirii Brebu bisericii-spital 
Pantelimon nu au fost unele grave. Dar, în profunzime, problema prinde a căpătă o 
altfel de configuraţie: aceasta a fost transformată în biserică de mir, fiind de acum 
înainte în subordinea bisericii-mari, care va numi inclusiv egumenii, căutaţi a fi 
oameni cu avere. în memoria mănăstirii rămân Isihie (1823-1836) şi Teodor (1838- 
1849, apoi 1851-1852), egumeni şi arhimandriţi, care reînnoiesc tâmpla bisericii, 
făcându-o, prin hărnicia şi înţelepciunea de care au dat dovadă, din nou prosperă. 
Treptat însă, mănăstirea a rămas din nou fără călugări, dar nu fără buni preoţi de mir. 
Proprietăţile mănăstirii ajung în arenda spitalului, odată cu care avem de a face cu ceea 
ce autorul studiului de faţă a numit a treia perioadă a istoriei mănăstirii, de la 1863 
până în momentul scrierii articolului de faţă. 

Dumitrescu Dimitrie, pr., „Mănăstirea Brebu. 300 ani de la întemeierea 
Bisericii”, în: GBis IX (1950), 7-8, p. 85-87. 

Imagini şi ctitori. Fiecare imagine vizează aspecte ale istoriei Mănăstirii Brebu. 

Petre, Teodor, I., „Mănăstirea Brebu”, în: GBis XXVIII (1969), 3-4, p. 491- 
492. Recenzie. 

Informaţiile privesc istoricul Mănăstirii Brebu din judeţul Prahova, zidită în 
perioada 1641-1650, devenită biserică de mir între 1750-1863. 

Andreescu, Ştefan, „Mănăstirea Brebu”, în: GBis XXVIII (1969), 9-10, p. 997- 
1009. 

Consemnarea istoricului Mănăstirii Brebu însoţită de descrierea arhitecturii şi a 
bisericii. Pisania dă ca an de zidire a edificiului 1650, dar mănăstirea este amintită 
anterior într-un hrisov de la 27 noiembrie 1641. 

Mailat, Ion N., dr., „Mănăstiri şi biserici pe lângă palate voivodale şi curţi sau 
conace boiereşti în Ţara Românească”, în: GBis XXXIII (1974), 9-10, p. 939-952. 

Sunt prezentate date despre Palatul voievodal de la Mănăstirea Negru-Vodă din 
Câmpulung-Muscel şi despre cel de la Mănăstirea Brebu, din judeţul Prahova. 

BROŞTENIE-BUZĂU (MĂNĂSTIREA) 

Ionescu, Dimitrie Gh., „Alte biserici vechi din Buzău”, în: GBis XXV (1966), 
9-10, p. 854-883. 

între bisericile vechi din Buzău sunt enumerate: biserica din Gârlaşi (1780), 
care este închinată schitului de călugări Poiana Mărului, Râmnicu Sărat (nu a fost de 
lungă durată), biserica Broşteni-construită în 1789, ca schit de călugări de Calisian, 
închinată Mănăstirii Dusica din Tricala Rumeliei (textul reliefează istoricul mănăstirii, 
descriere, odoare şi imagini). 

Antofie, Radu, pr., „Istoricul bisericii Broştenie din oraşul Buzău”, în: GBis 
XXVII (1968), 1-2, p. 177-188. 

Informaţiile referitoare la istoricul şi proprietăţile bisericii Broştenie din oraşul 
Buzău, cuprind descrierea bisericii şi a picturii, sculpturii, odoarele şi slujitorii 
bisericii. Biserica este iniţial schit de călugări, datat din secolul al XV-lea, fiind mai 
veche decât Episcopia. Actuala biserică, ridicată în 1709, este închinată mănăstirii de 
la Rumelia Duşca, dată şi ca metoc al Mănăstirii Banu, închinată la Duşca. 

BUCOVĂŢ (MĂNĂSTIREA) 

Georgescu, I. B., „Pietrele de mormânt din vechea biserică a Mănăstirii 
Bucovăţul, zisă Coşuna”, în: MitrOlt VII (1955), 1-2, p. 107-113. 

Pietrele de mormânt ale Mănăstirii Bucovăţul, ridicată în 1572, avute în vedere 
în acest articol sunt: lespedea de pe mormântul lui Ştefan, Ban al Craiovei, a jupânesei 
Dobra şi a lui Constantin, fiul jupânului Mihail. 

Ionescu, I., pr., „Note explicative la un tablou pictoral din biserica fostei 
Mănăstirii Bucovăţul Vechi-Craiova (Mofleni)”, în: MitrOlt XXI (1969), 11-12, 
p. 948-951. 

Biserica a fost ctitorită de Ştefan ban şi de fiul său, Pârvu, în 1572. Tabloul 
despre care este vorba înfăţişează o familie de ţărani din vechiul sat Mofleni: fostul 
ţăran Sandu Preda zis Tănăsoiu, soţia sa Ioana şi copii - Alexandru Săndulescu şi 
Ioana Predescu. 

Vornicescu, Nestor, Severianul, episcop vicar, „Ctitorii Mănăstirii Bucovăţ: 
Ştefan, Marele Ban şi fiul său Pârvu, Marele Logofăt”, în: MitrOlt (1972), 9-10, 
p. 668-699. 

Pisania din 3 octombrie 1572 ni-i indică pe marele ban Ştefan şi pe fiul său 
Pârvu drept ctitori ai Mănăstirii Bucovăţ. Despre Ştefan aflăm că a fost mare portar, 
mare clucer şi ban din 1570. Despre Pârvu, mare logofăt între anii 1589-1591, aflăm 
că a fost clucerul al doilea şi că a închinat Bucovăţul Mănăstirii Varlaam de la 
Meteoraîn 1583. 

Ionescu, Gabriela, „Despre denumirea locului şi a aşezământului Mănăstirii 
Bucovăţul Vechi”, în: MitrOlt XXIV (1972), 9-10, p. 723-725. 

Prin actul de la 4 ianuarie 1574 al lui Eftimie, mitropolitul Ţării Româneşti 
(1568-1576) se întăreau donaţiile pentru Mănăstirea Coşuna - satele Cornăţelul, 
Bucovăţul, Săcuiul. Mai aflăm despre toponimul Coşuna. 

Bălaşa, D., pr., „Pagini din trecutul Mănăstirii Coşuna - Bucovăţul vechi”, în: 
MitrOlt XXIV (1972), 9-10, p. 726-772. 

Se descrie Coşuna şi vechea vatră Pelendava. Pe locul acesteia din urmă, în 
secolul al XV-lea, apare un nou toponim „La Coşuna”. Se face distincţia clară între 
cele două fundaţii: Bucovăţul vechi - Coşuna care se află în stânga Jiului, la Mofleni şi 
Bucovăţul Nou care este în satul Bucovăţ - în dreapta Jiului. Se descrie vechea 
fundaţie a mănăstirii, datată la anul 1170, în pisania fiind trecut anul 1873. A fost 
restaurată de banul Ştefan şi Pârvu, mare clucer. Turnul clopotniţă a fost zidit în 1572 
şi zugrăvirea policromă a fost realizată în 1574. Se mai face o prezentare a 
egumenilor, a portretelor voievodale şi a mormintelor. Despre cronica murală de aici 
aflăm că este cea mai veche din Ţara Românească. 

Rădulescu, Toma, „Cronica murala de la Bucovăţ”, în: MitrOlt XXIV (1972), 
9-10, p. 773-787. 

„Cronica de la Bucovăţ” este pictată pe peretele naousului în limba slavonă în 
1574 şi are două fragmente. Din paginile articolului aflăm informaţii şi despre alte 
inscripţii, cum ar fi piatra de mormânt a lui Radu de la Afumaţi, de la biserica 
Episcopiei din Argeş. Cronica este singurul izvor care fixează data naşterii domnului 
Alexandru II Mircea, la 7 iunie 1569. în articol se dau informaţii şi despre exilul 
domnului. 

Gavrilă, Irina, monahia, „Danii făcute de Mihai Viteazul Mănăstirii Bucovăţ”, 
în: MitrOlt XXIV (1972), 9-10, p. 788-793. 

Mihai Viteazul a făcut danii Mănăstirii Bucovăţ, constând în satele Varvorul şi 
Grozăveşti (1593), în viile de la Smărdăşteţ şi Prisaca, plătind şi din datoriile 
mănăstirii. 

Ionescu, I., pr., „Pelendava, vatră a ctitoriei de la Coşuna-Bucovăţul vechi- 
Craiova”, în: MitrOlt XXIV (1972), 11-12, p. 872-881. 

în acest articol se demonstrează că biserica fostei Mănăstirii Bucovăţul Vechi a 
fost zidită pe ruinele fostului castru roman de la Pelendava, astăzi dispărut. Cu acest 
prilej se face şi un istoric al acestei formaţiuni administrative romane, în debutul 
problemei realizându-se etimologia toponimului „Pelendeva”. Biserica mănăstirii a 
fost zidită între 20 iulie-3 oct. 1572 de Ştefan, ban al Craiovei şi fiul său, Pârvu. 

Constantinescu, Petre, pr. prof., „Zodiacul în pictura de la biserica Bucovăţul 
Vechi”, în: MitrOlt XXIV (1972), 11-12, p. 882-893. 

Studiul de faţă reuneşte date istorice despre zodiac, cu descrierea reprezentării 
sale picturale de la biserica Bucovăţului Vechi. Aici el este pictat în pronaos, realizat 
între anii 1579-1589 de către o altă mână decât cea a picturii naosului şi altarului. Alte 
zodiace pictate se pot întâlni la mănăstirile Hurezu (1694), Voroneţ (pe peretele 
exterior, spre apus), Moldoviţa (1537) şi Suceviţa. 

Bălaşa, D., pr., „Documente privitoare la Mănăstirea Coşuna - Bucovăţul 
Vechi”, în: MitrOlt XXV (1973), 3-4, p. 269-307. 

Se prezintă textul a 48 de documente cu privire la Mănăstirea Coşuna: acte prin 
care s-au primit moşii, acte de la Divan pentru a cerceta anumite terenuri şi zapise. 

Brătan, Ilie D., pr., „Valori artistice la Mănăstirea Bucovăţul Vechi (Coşuna)”, 
în: MitrOlt XXV (1973), 5-6, p. 458-465. 

Acest studiu sintetizează informaţii despre arhitectura Mănăstirii Bucovăţul 
Vechi, realizată în stil muntenesc şi despre pictura interioară şi exterioară. Fresca 
datează din perioade diferite, iar numele meşterilor au rămas necunoscute. Se fac 
referiri şi la catapeteasmă. 

Buzera, A., arhid., „Prof., Arhim. Veniamin Micle, «Monumentul istoric - 
bisericesc, Coşuna-Bucăvăţul Vechi», Craiova, Editura Mitropoliei Olteniei, 
Craiova, 1982, 79 p.”, în: MitrOlt XXXVI (1984), 1-2, p. 141-142. Recenzie. 

Lucrarea „Monumentul istoric-bisericesc, Coşuna - Bucăvăţul Vechi” 
reprezintă de fapt o monografie a acestei mănăstiri. 

BUDEŞTI-ARGEŞ (SCHITUL) 

Iancu, I. Nic., preot, „Odoare sfinte şi cărţi vechi din biserica parohială 
Buneşti- Argeş”, în: BORom LXXXV (1967), 11-12, p. 1214-1217. 

Satul Buneşti din Argeş îşi trage numele de la armaşul Bunea, căruia Mihai 
Viteazul i-a dat această moşie ca răsplată pentru faptele sale de vitejie. Autorul 
prezintă bisericile care au exiatat în acest sat de la 1600 până în 1881, când s-a zidit 
biserica parohială cu hramul Sfântul Mare Mucenic Gheorghe. între anii 1600 şi 1750 
au fost două biserici şi un schit de călugări. Prima biserică din cătunul „Robii” a fost 
din lemn, iar a doua, din cătunul „Valea Moşului”, din zid. Schitul era din lemn, aşezat 
în faţa bisericii parohiale actuale. între 1750-1883 a fost o biserică de zid, cu hramul 
Sfântul Ierarh Nicolae, „construită de comisul Neagul”. De la această biserică s-au 
păstrat: o cruce de mână cu picior pentru Sfânta Masă, un artoforiu, o icoană de lemn 
veche reprezentând pe Sfântul Nicolae şi pe Sfânta Filoteia şi uşile împărăteşti 
deosebit de frumos sculptate. Toate aceste odoare sunt descrise în detalii. 

în 1833, credincioşii din Buneşti au construit o altă biserică de zid în locul celei 
vechi, cu hramul Sfânta Cuvioasă Paraschiva. De la această biserică s-au păstrat 
următoarele odoare sfinte şi cărţi vechi, pe care autorul le prezintă în toată frumuseţea 
lor, indicând şi donatorii acestora: icoana hramului de lemn, două icoane împărăteşti 
din lemn, una reprezentând Mântuitorul şi cealaltă pe Sfântul Nicolae, o cruce de 
mână cu picior pentru Sfânta Masă, „Sfânta Evanghelie” din 1864, un „Ceaslov” şi 
două icoane împărăteşti a Mântuitorului şi a Maicii Domnului cu Pruncul în braţe, 
pictate în 1881 de G. Stoenescu, din catapeteasma bisericii parohiale, icoane ce au fost 
recunoscute de pictorii ce au restaurat ulterior biserica, ca fiind o nepreţuită 
capodoperă de artă creştină. 


BUDIŞTENI (SCHITUL) 

Cristocea, Spiridon, „Contribuţii la cunoaşterea Schitului Budişteni (sec XVII) 
jud. Argeş”, în: GBis XXXXVIII (1989), 4-5, p. 109-121. 

Satul Budişteni din comuna Leordeni, situat la trei km nord de şoseaua Piteşti- 
Bucureşti, este atestat documentar începând cu secolul al XVII-lea, perioadă de când 
avem date şi despre schitul de aici. Autorul face un istoric al schitului, menţionând 
închinarea sa Mănăstirii Cotroceni şi starea sa grea. Avem şi o listă cu informaţii 
privind averea şi situaţia schitului, făcută la 8 aprilie 1838 de „Departamentul Trebilor 
Bisericeşti”. 


BULIGA (SCHITUL) 

Branişte, Marin M., pr., „Schitul Buliga”, în: MitrOlt XVII (1966), 1-2, p. 47- 

106. 

Schitul Buliga a fost zidit de Martin Buliga în 1745 şi a devenit metoc al 
Mitropoliei Ţării Româneşti. în istoricul său sunt menţionaţi egumenii, activitatea 
cultural-socială care s-a desfăşurat pe lângă el - şcoala românească şi implicaţia 
schitului în Revoluţia de la 1848. Articolul mai cuprinde o descriere a bisericii şi 16 
anexe. 

BUNEA (MĂNĂSTIREA) 


Craioveanu, Ghenadie, „Iconografia bisericii ortodoxe. Reflexiuni asupra a 

două icoane de Ia Mănăstirea Bunea”, în: BORom X (1886-1887), 3, p. 172-184. 

Reflecţiile sunt generate de tablourile publicate în „Revista pentru istorie, 
arheologie şi filologie”. Ghenadie Craioveanu, în acest articol, structurat pe trei părţi, 
prezintă: în prima parte - elementele iconografiei bisericeşti - elementul biblic şi cel 
cultural; în partea a doua, consideraţii istorice asupra iconografiei din Biserica 
Ortodoxă - unde aminteşte despre tipurile icoanei Mântuitorului şi ale Sfintei Treimi 
precum şi despre aureola icoanelor iar în partea a treia prezintă reflecţii speciale 
asupra celor două icoane de la Mănăstirea Bunea - unde aminteşte despre Manuil 
Panselin. 

Autorul studiului îl numeşte pe Manuil Panselin „Meşterul Manole al 
Atonului” şi prezintă câteva date biografice despre el. Acesta s-a născut la Tesalonic la 
sfârşitul secolului al XV-lea şi a trăit până la jumătatea secolului al XVI-lea, el a 
zugrăvit biserica catedrală a Atonului şi biserica catedrală din Tesalonic, a fost un 
reformator al modului de pictare al icoanelor - toate icoanele pictate de el (ale sfinţilor 
sau ale Mântuitorului) nu au aureole, la fel ca şi cele de la Mănăstirea Bunea. Se 
adaugă o serie de informaţii despre felul iconografiei lui Panselin şi modul în care 
acesta îşi alcătuia culorile. Autorul crede că cele două icoane de la Mănăstirea Bunea, 
icoana Mântuitorului şi cea a Sfintei Treimi, sunt produsul unui discipol al şcolii lui 
Panselin aducând următoarele argumente în favoarea acestei afirmaţii: lipsa aureolelor 
precum şi reprezentarea chipurilor asemănătoare cu cea făcută de Panselin. 

BURCA - BUZĂU (METOC) 

Cocora, Gabriel, pr., „Biserica de la Burca - monument de artă 

brâncoveneană”, în: GBis XXII (1963), 5-6, p. 515-534. 

Cea mai veche ştire documentară despre biserica de la Burca - impresionant 
monument de artă brâncovenească - se referă la închinarea ca metoc al Episcopiei 
Buzăului 1741. Alte informaţii înfăţişează aşezarea, descrierea actuală a bisericii, 
vechea arhitectură a complexului mănăstiresc (se dă pomelnicul), actul de închinare, 
proprietăţi, egumeni, şcolile existente de-a lungul vremurilor aici. 

BUTOIU (MĂNĂSTIREA) 

***, „Monastirea Butoiul”, în: Şcoala şi Biserica IX (1906), 12, p. 191-192. 

în acest articol este reprodus un document donat autorului de către Ştefan 
Popescu, mare proprietar şi filantrop din Hulubeşti, Dâmboviţa, ce cuprinde informaţii 
despre Mănăstirea Butoiul, zidită în secolul al XVII-lea, aşezată la 18 km de gara 
Găeşti. Documentul menţionează o vânzare a unei moşii către un egumen grec ce se 
afla la mănăstire. 

CĂLDĂRUŞANI (MĂNĂSTIREA) 


Erbiceanu, C., „Documente privitoare la istoria bisericească şi politică a 
românilor”, în: BORom XXIII (1899-1900), 3, p. 260-283. 

în articol sunt reproduse şapte documente dintre care 5, 6 şi 7 se referă la 
Mănăstirea Căldăruşani. Din acestea aflăm că Matei Basarab dăruieşte mănăstirii 
moşia Vlădeni, Hamzeşti şi întăreşte o altă moşie pentru acelaşi lăcaş monahal. 

Dumitrescu, Marin, pr., „Monastirea Căldăruşani”, în: Apostolul I (1901), 15, 
p. 2-3. 

Este prezentată aşezarea sfântului lăcaş, ctitorul acesteia fiind domnul Ţării 
Româneşti, Matei Basarab, la anul 1638. Sunt inserate câteva evenimente ce 
conturează epoca social-istorică în care domneşte Matei Basarab, acesta ridicând la 
Căldăruşani o frumoasă biserică cu chilii pentru călugări, existând şi o inscripţie în 
frontispiciul mănăstirii (este reprodus textul). 

în 1780, mănăstirea a rămas cam neîngrijită, deoarece arhiereul Filaret, cel 
căruia îi fusese încredinţată îngrijirea lăcaşului de cult, a fost ridicat la treapta de 
episcop la Eparhia Râmnicului, fiind preocupat mai mult cu activitatea episcopală. în 
1792, Filaret, fiind ridicat la treapta de mitropolit al Ungrovlahiei, intervine la domnul 
Alexandru Moruzi şi întăreşte pe preacuviosul Gheorghe, stareţul Mănăstirii Cernica 
ca să fie stareţ al Mănăstirii Căldăruşani. Acestuia i se datorează reîntemeierea 
sfântului lăcaş, el zidind şi biserica Cocioc. 

***, „Lege”, în: BORom XXXIII (1909-1910), 1, p. 108-109. 

Este reprodusă legea prin care Mănăstirea Căldăruşani este destinată ca 
reşedinţă a Î.P.S. Ghenadie Petrescu, fostul mitropolit primat al României. Un articol 
al acestei legi arată că Ghenadie Petrescu va cârmui această mănăstire pe durata 
întregii viaţi. 

P., G., „Două biserici monumente istorice”, în: BORom XXXIX (1915-1916), 
2, p. 170-183. 

Articolul are două părţi. în prima parte se menţionează despre sfinţirea bisericii 
Mănăstirii Căldăruşani ce a avut loc la 23 aprilie 1915. Se descrie cum a decurs acest 
eveniment şi se redau cuvântările rostite de: Î.P.S. Ghenadie Petrescu fost mitropolit 
primat, care, la acel moment, era egumenul acestei mănăstiri, C. Disescu şi de I.G. 
Duca. Din primul discurs reţinem că mănăstirea de la Curtea de Argeş a fost restaurată 
în vremea lui Carol I şi sfinţită de Î.P.S. Ghenadie, pe atunci episcop al Argeşului, 
restaurarea mănăstirii durând opt ani. Aceasta din urmă a fost zidită în 1638 de către 
domnul Matei Basarab. Tot aici este redată inscripţia ctitoricească (pisania) bisericii, 
în partea a Il-a a articolului se menţionează despre sfinţirea bisericii de la Baia. 

Stănoiu, Damian, ierom., „Mănăstirea Căldăruşani”, în: Apostolul I (1924), 
14-15, p. 115-118. 

Mănăstirea Căldăruşani se află la marginea judeţului Ilfov, nu departe de albia 
Ialomiţei, înconjurată de lacul cu acelaşi nume, care întâlneşte la răsărit rămăşiţele 

fostului Schit Balamuci, iar lângă mănăstire se lăţeşte peste 1 km şi se desparte în 
două: pe Valea Pociovaliştei şi pe Valea Vlăsiei. Vizitatorii mărturisesc că au făcut 
drumul de 30 km de la Bucureşti pentru frumuseţile acestui lac. 

Autorul descrie sfântul lăcaş, şirurile de chilii şi biserica Sf. Dimitrie, care a fost 
zidită la 1638 de Matei Basarab, apoi la 1778, fiind stricată, arhimandritul Filaret, ce 
va ajunge episcop de Râmnic şi mitropolit al ţării, a refăcut-o. în epoca de înflorire 
culturală a monahismului românesc, sub coordonarea marelui Paisie de la Neamţ, a 
fost aici o vie activitate cărturărească, călugării învăţaţi se ocupau de tălmăcirea 
cărţilor de ritual şi cu învăţături folosite pentru ei şi mireni. 

Mitropolitul Grigore (Dascălul) de la Căldăruşani a stat un timp aici ca simplu 
ierodiacon, ocupându-se în liniştea chiliilor de la Cocioc cu astfel de tălmăciri. 
Macarie Ieromonahul, compozitor muzical, a venit de copil în Căldăruşani, a fost luat 
de mitropolitul Dosoftei pentru a-1 da la carte, iar la bătrâneţe s-a reîntors când i s-a 
dat conducerea tiparniţei. După 1831, mănăstirile fiind împărţite în mai multe 
categorii, iar statul amestecându-se în administrarea averilor, Căldăruşanii continuă a 
se administra independent, fiind trecută ca mănăstire chinovitică. Cu un an înainte de 
secularizare, mănăstirea dispunea de o imensă avere, însă după aceasta a rămas cu 
foarte puţină. Prin legea dată de A.I. Cuza s-au redus mult numeric călugării. Clădirile 
au început să se distrugă şi s-ar fi ruinat, dacă mitropolitul Ghenadie Petrescu n-ar fi 
acceptat să fie ales stareţ. El intervine cu o scrisoare adresată regelui Carol, rugându-1 
să ia sub a sa înaltă ocrotire şi acest monument istoric, mănăstirea fiind restaurată în 
opt ani. Pictura a fost realizată de D. Belizarie, păstrându-se caracterul arhaic al 
acesteia. 

în momentul 1924, soborul mănăstirii număra 51 călugări şi fraţi, dintre care cei 
mai mulţi erau înaintaţi în vârstă. Stareţul de atunci fiind arhimandritul Justin 
Săvulescu, deşi avea o vârstă înaintată, se bucura de încrederea şi concursul 
înaltpreasfinţitului mitropolit primat. Articolul conţine şi două fotografii. 

Miron, Arhiepiscop şi Mitropolit Ungrovlahiei, Primat al României, 

„Mănăstirile noastre - Prefaţa cărţii Mănăstirea Căldăruşani, opera Ierom. 

Damian Stănoiu”, în: Apostolul I (1924), 16, 17-18, p. 135-136. 

Mitropolitul constată decadenţa mănăstirilor, în special a celor de bărbaţi, fapt 
pentru care încearcă să găsească o soluţie pentru îndreptarea situaţiei. El precizează 
cauza decadenţei ca fiind alunecarea cu totul de pe temelia vieţii de obşte a 
monahismului, fiecare tinzând pentru o viaţă individuală folosind viaţa şi averile 
mănăstirii ca un mijloc de îmbogăţire proprie. Consideră că este necesară scoaterea la 
iveală a momentelor lăudabile din trecut, iar pentru acest scop l-a însărcinat pe 
cuviosul ieromonah Damian Stănoiu. în prezentarea Mănăstirii Căldăruşani acesta 
aminteşte de adevăraţii reprezentanţi ai vieţii monahale de aici: cântăreţul Macarie şi 
Grigore Dascălul, de faptul că aici exista şi o tipografie la fel ca şi la Mănăstirea 
Cernica. 

Mitroplitul Miron prezintă câteva condiţii ce ar trebui impuse pentru revigorarea 
vieţii monahale: fiecare mănăstire are datoria de a respecta slujbele cu evlavie şi de a 
se îndeletnici cu cele ce contribuie la sfinţenia lăcaşului (post, rugăciune - după 
rânduiala locului); în mănăstirile de călugări se vor înfiinţa Seminarii, şcoli pentru 

combaterea sectelor, tipografii, diferite ateliere etc., iar în cele de maici, şcoli 
monahale, profesionale, orfelinate, ateliere etc.. Toate aceste măsuri ar trebui luate 
pentru ca lumea să aprecieze existenţa mănăstirilor şi să le ofere mai mult sprijin. 

***, „Bibliografie. Economul D. Furtună, «Ucenicii stareţului Paisie în 
mănăstirile Cernica şi Căldăruşani»”, în: BORom XLVI (1928), 7, p. 672. 

Cartea conţine şi un scurt istoric al acestor mănăstiri, Cernica şi Căldăruşani 

Vasilache, Vasile, protos, „încă o şcoală de cântăreţi la mănăstire”, în: BORom 
LVIII (1940), 1-2, p. 102-103. 

Patriarhul Nicodim a mutat şcoala de cântăreţi din Bucureşti la Mănăstirea 
Căldăruşani. Se abordează problema şcolii de cântăreţi de la Neamţ - dacă să mai 
existe sau nu. 

Dimitriu, Melchisedec, arhim., „Cronica bisericească. O vizită canonică la 
Mănăstirea Căldăruşani”, în: BORom LXI (1943), 1-3, p. 147-148. 

Mănăstirea Căldăruşani a avut mult de suferit de pe urma cutremurului din 
1940. Stareţul Athanasie Dincă a primit din partea Mareşalului Antonescu suma de 
cinci milioane de lei şi din partea guvernatorului Transnistriei suma de două milioane 
de lei pentru refacerea stricăciunilor. Mareşalul Antonescu a dăruit Mănăstirii 
Viforâta, care a fost şi ea grav afectată de cutremur, suma de şapte milioane de lei. 
Este relatată vizita făcută de patriarh la Mănăstirea Căldăruşani, în data de 2 mai 1943. 

t Nicodim, Patriarhul României, „Cronica internă. Apelul Î.P.S. Patriarh 
pentru reconstruirea Mănăstirii Căldăruşani”, în: BORom LXIV (1946), 7-9, p. 
465-466. 

Articolul redă cuvântul Î.P.S. Nicodim, patriarhul României, care face apel 
pentru a ajuta ctitoria lui Matei Basarab, Mănăstirea Căldăruşani, care în decembrie 
1945 a fost mistuită din temelie de un incendiu năprasnic. 

Diacul, Vartolomeu, „Mănăstirea Căldăruşani” în: BORom LXXII (1954), 2-3, 
p. 323-332. 

Mănăstirea Căldăruşani face parte din rândul mănăstirilor-cetăţi. Ctitorul a 
înzestrat-o cu moşii la 20 septembrie 1640. 

Cetatea Căldăruşanilor era rânduită să facă parte din acel lanţ strategic, alcătuit 
din mănăstiri întărite, pe care Matei Basarab le-a întins de la Gura Motrului şi Sadova 
până la Plumbuita şi dincolo de ea, împletind astfel temeiurile de natură religioasă cu 
cele de ordin naţional. Hrisovul lui Matei Basarab, dat în 1639, este cel prin care 
mănăstirile româneşti sunt slobozite de închinarea către greci. Acest act a fost întărit, 
la cererea domnului şi de patriarhul Partenie al Constantinopolului, în aprilie 1641. 

Matei Basarab ţinea atât de mult la această mănăstire încât venea în fiecare an în 
ziua hramului, Sf. Dimitrie, şi sta la masă împreună cu soborul. Dintre stareţii vrednici 
de pomenire amintim pe arhimandritul Filaret căruia i s-a încredinţat mănăstirea în 
1775, când lăcaşul decăzuse, se ruinase în parte şi se pustiise. Acesta a restaurat 
clădirile, le-a repopulat cu monahi şi a purtat grija mănăstirii în cursul întregii sale 

vieţi. Stareţul Gheorghe (1784-1806), ca un al doilea ctitor, a avut grijă să 
îmbunătăţească gospodăria, să înmulţească numărul vieţuitorilor, revigorând viaţa 
duhovnicească a mănăstirii prin instaurarea regulilor duhovniceşti deprinse de la 
Paisie, al cărui ucenic fusese şi prin continuarea muncii de cărturărie. 

Din chiliile Cernicăi şi Căldăruşanilor, ambele conduse de stareţul Gheorghe, a 
iradiat renaşterea culturală ce a cuprins nu numai Muntenia, ci s-a resimţit până 
dincolo de Dunăre, în importante centre ale Peninsulei Balcanice. 

Urmaşii stareţului Gheorghe s-au distins printr-o vie activitate cărturărească: 
Nicodim a scris în 1796 „Carte folositoare de suflet”, Daniil a scris în 1803 
„Hronologhie” sau „Numărarea anilor după bibliile cele sloveneşti şi după 
hronografurile cele ruseşti scrise cu mâna, aşişderea şi după cele greceşti şi după cele 
râmleneşti”, Nicodim Greceanu, a tipărit la Sibiu, în 1811 „învăţături de multe ştiinţe 
folositoare”. Stareţul Gheorghe a instituit, iar urmaşii lui au menţinut, cetele de 
monahi meşteşugari: zugravi, tâmplari, ciubotari, croitori, cojocari, etc. El a ridicat la 
Cocioc o bisericuţă de lemn şi câteva chilii. Această vatră a fost reînnoită, nu mult 
după el, de logofătul Nicolae Bâţcoveanu de la Mitropolie. 

Un mare cărturar al bisericii dat de Mănăstirea Căldăruşani a fost Grigorie 
Dascălul, care în 1819 vine în această Lavră, iar în 1823 devine mitropolit. El a aşezat 
tipografia Mitropoliei la Cocioc, pe moşia mănăstirii. Din această tipografia au ieşit 
„Vieţile Sfinţilor” în 600 de colecţii şi „Oglinda omului celui dinăuntru”, carte de 
povăţuire morală. Prin mijlocirea acestei tiparniţe, Mănăstirea Căldăruşani nu poate fi 
despărţită nici de numele lui Macarie Ieromonahul care a fost mai întâi corector la 
tipografia din Cocioc şi apoi conducătorul ei, terminând de tipărit „Vieţile Sfinţilor”, 
în jurul lui Macarie, sau după el, se cultiva intens muzica psaltică iar biblioteca 
mănăstirii crescuse mult în manuscrise şi tipărituri. în 1817 s-a făcut restaurarea 
bisericii celei mari, sub păstoria arhimandritului Dosiftei, restaurare ce privea mai 
mult pictura. Odată cu moartea lui Dosoftei, în 1837, se încheie epoca de glorie a 
Căldăruşanilor. 

O altă restaurare radicală s-a făcut între anii 1908-1915, din iniţiativa 
mitropolitului Ghenadie Petrescu. în această perioadă a fost reînnoită biserica cea 
mare, s-au refăcut chiliile şi clopotniţa şi s-a încheiat renovarea paraclisului. De 
asemenea, a fost refăcută şi pictura bisericii. Lucrările prezentate au fost departe de a 
realiza ceea ce se cheamă o restaurare în sensul strict al cuvântului. Nu s-a reuşit nici 
cel puţin o refacere mai trainică. O restaurare mai potrivită a fost începută de Comisia 
Monumentelor Istorice în 1939; atunci când a fost deschis pridvorul bisericii, s-a 
refăcut turla Pantocratorului şi s-a restaurat pictura. 

în 1945, un mare incendiu a mistuit întreaga cetate. Atunci a ars şi biblioteca 
mănăstirii. Prin grija patriarhului Iustinian şi a Ministerului Cultelor, lângă ruinele 
Căldăruşanilor au început lucrări de refacere a vechii mănăstiri: a fost învelită stăreţia, 
a fost reparat muzeul, a fost reclădită clopotniţa. Articolul conţine imagini. 

Stănculescu, F. Ioan, „Recenzie. Alte comori ale trecutului românesc”, în: 

BORom LXXXIII (1965), 9-10, p. 976-980. 

în cea de-a doua parte a articolului se realizează recenzia cărţii lui C. Jalbă, 
„Mănăstirea Căldăruşani”, apărută la Editura Meridiane, Bucureşti, 1965. Se prezintă 

aşezarea geografică a sfântului lăcaş de cult, la 30 km de Bucureşti, fiind ctitorie a lui 
Matei Basarab. 

Referitor la denumirea mănăstirii sunt enunţate mai multe ipoteze: una dintre 
ele îi atribuie numele de la satul Căldăruşani. Mănăstirea a fost înălţată pe locul 
cumpărat de Matei Basarab, fapt consemnat de două acte de cumpărare din 1637. Unii 
istorici au pus la îndoială calitatea de ctitor a lui Matei Basarab (N. Iorga o atribuie lui 
Radu Vodă Mihnea), dar hrisovul din 1641, referitor la mănăstirile închinate, 
dovedeşte că Mănăstirea Căldăruşani este ctitoria lui Matei Basarab. Mai sunt amintite 
în articol detalii referitoare la ansamblul mănăstiresc, restaurările efectuate aici (1775, 
1817, 1908-1915, după 1940), arhitectura edificiului, activitatea culturală, pictura. 

Popescu, David, „Mănăstirea Căldăruşani”, în: GBis XXXII (1973), 9-10, p. 

1157-1159. 

Recenzie. Despre istoricul, activitatea culturală, odoare şi muzeul Mănăstirii 
Căldăruşani. 

Oprişa, Longin I., „Mănăstirea Căldăruşani; monografie”, în: MitrBan XXV 

(1975), 7-9, p. 482-485. 

Monografia Mănăstirii Căldăruşani cuprinde informaţii diversificate atât despre 
istoricul sfântului lăcaş, cât şi despre vremurile încărcate de încercări. Ctitorul acestei 
vetre monahale este Matei Basarab (1637-1638), în articol vorbindu-se atât despre 
daniile făcute lăcaşului, cât şi despre diaconul Paul din Alep, care a făcut însemnări în 
1653. Se dau apoi informaţii despre restaurarea relizată între anii 1908-1915, despre 
activitatea culturală desfăşurată aici, despre odoarele şi obiectele din muzeu. în epoca 
lui Alexandru Ipsilante (1774-1782) mănăstirea cunoaşte o reală înflorire. 

Stănciulescu, Alexandru, pr., „Letopiseţul cantacuzinesc - varianta 

Căldăruşani (inedită)”, în BORom XCVIII (1980), 5-6, 656-662. 

După opinia autorului manuscrisul descoperit la Mănăstirea Căldăruşani este un 
fragment dintr-o variantă inedită a „Istoriei Ţării Româneşti (1290-1690)” sau, pe 
scurt, Letopiseţul Cantacuzinesc. A fost terminat de copiat de Meletie ieromonahul în 
15 mai 1802. Fragmentul de cronică face referire la epoca lui Matei Basarab. 

Stănciulescu-Bîrda, Alexandru, pr., „Letopiseţul cantacuzinesc (varianta 

Căldăruşani)”, în BORom XCIX (1981), 1-2, p. 144-174. 

Aceste pagini reprezintă de fapt cea de-a doua parte a articolului dedicat 
manuscrisului de la Mănăstirea Căldăruşani, aici fiind redat textul propriu-zis care 
poartă titlul: „Viaţa domnului Mateiu Basarab Vo(i)evod după hronograful cel de 
obşte ce se află aicea şi scriere pentru domnia lui până la sfârşit”. 

Săsăujan, Mihai, student teolog, „Istoriile sfintelor monastiri Cernica şi 

Căldoroşani”, în: MitrArd XXXIV (1989), 2, p. 137-138. 

Recenzie a monografiei scrise de monahul Casian Cernicanul, în care ni se dau 
date importante despre autor, vieţuitor al Cernicăi, călugărit de Sfântul Calinic. 

Stareţul Ştefan (1864-1873) a fost cel care l-a îndemnat să scrie istoria celor două 
mănăstiri. 


CĂLUIU (MĂNĂSTIREA) 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XII (1888-1889), 8, p. 529-537. 

Constantin Erbiceanu prezintă un manuscris pe care îl deţine şi care a fost scris 
de arhimandritul Chiriac Romniceanu, egumenul Mănăstirii Căluiu. Manuscrisul 
cuprinde: „Discurs funebru rostit la înmormântarea patriarhului Constantinopolului 
Grigorie” - tradus din limba greacă, viaţa şi evenimentele petrecute în timpul lui 
Chiriac Romniceanu, istoricul pe scurt al mai multor mănăstiri şi al ctitorilor lor, 
rânduirea lui Chiriac ca egumen la Mănăstirea Căluiu şi ce îmbunătăţiri a făcut el 
acolo şi date despre Sfântul Munte. în aceste rânduri este redată partea din manuscris 
care se referă la viaţa lui Chiriac Romniceanu şi la câteva evenimente pe care le-a 
trăit. Despre viaţa acestuia aflăm: - că a trăit de la sfârşitul secolului al XVII-lea până 
la jumătatea secolului al XlX-lea, - s-a născut în apropiere de Vâlcea, provenind dintr- 
o familie evlavioasă, mama sa, Maria, fiind fiica unui preot care, la bătrâneţe, a 
îmbrăcat schima monahală şi s-a numit Grigorie ieroschimonah. 

Chiriac şi-a manifestat de mic chemarea pe care o avea spre monahism, fiind 
dus la Mănăstirea Bistriţa, a studiat apoi în Vâlcea şi la Bucureşti, a intrat ca ucenic al 
arhimandritului Nectarie Romniceanu, stareţ al metocului Mitropoliei - Goranul, a 
mers după aceea la Cernica, unde a primit haina monahală, iar după o perioadă în care 
a făcut ascultare în această mănăstire a mers la Schitul Iezerul din Vâlcea. A urmat o 
perioadă în care a stat la Mănăstirea Tismana şi apoi la Neamţ, unde a tipărit „Mineiul 
pe luna decembrie”, a călătorit la Sfântul Munte, iar în 1823 a fost numit egumen al 
Mănăstirii Căluiu. 

în această parte de manuscris în care Chiriac aminteşte despre viaţa sa mai 
găsim şi amănunte despre: Schitul Stănişoara, Schitul Iezerul - despre care Chiriac 
spune: „că a fost mănăstire ctitorită de Mircea Vodă, dar după ce a fost surpată de un 
ungur mare, a fost făcută mai mică de Antonie Schimonahul” şi oferă câteva amănunte 
despre viaţa lui Antonie; Mănăstirea Cernica; Mănăstirea Mihai Vodă, despre care 
aflăm că era închinată la mănăstirea din Sfântul Munte, Simono-Petra; Mănăstirea 
Antim, despre care aflăm că era metoc al Mănăstirii Argeş şi despre Paisie 
Velicicovski - aflăm că în anul în care Paisie se afla la Mănăstirea Neamţ, obştea 
acesteia număra 1500 de părinţi; Chesarie al Buzăului şi Neofit al Râmnicului, 
Gheorghe stareţul mănăstirilor Cernica şi Căldăruşani. 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XIII (1889-1890), 2, p. 86-92. 

Acest articol cuprinde istorisirea evenimentelor de la 1821 încoace, pe care 
însuşi Chiriac Romniceanu le-a văzut. Aflăm astfel o istorisire referitoare la 
Mănăstirea Iezerul şi anume că Mircea Voievod la zidirea mănăstirii, a pus în pereţii 

ei bani. Ctitorul avea două fete, dar datorită faptului că el a îngăduit ca fata cea mică 
să se mărite înaintea celei mari, cea mare a fugit în Ungaria, unde s-a măritat cu un 
mare crai de acolo. Aflând acest crai de faptul că Mircea, la zidirea Mănăstirii Iezerul, 
a pus bani în zidurile ei, a venit, a distrus mănăstirea şi a luat banii pe care i-a găsit. 
După mult timp, Antonie Schimonah a venit şi, pe locul vechii mănăstiri, a zidit una 
mai mică, cu hramul Intrarea Maici Domnului în Biserică. Chiriac Romniceanu scrie 
că acest Antonie este un strămoş de al său. Sunt prezentate informaţii despre rudele 
din partea mamei lui Chiriac (foarte multe au activat în biserică ca monahi, egumeni, 
preoţi, diaconi etc.) şi despre cele din partea tatălui său. în final aflăm despre numirea 
lui Chiriac ca egumen al Mănăstirii Căluiu - mănăstire despre care aflăm că a fost 
zidită de boierii Buzeşti şi că are hramul Sfântul Nicolae. 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XIII (1889-1890), 3, p. 165-174. 

Ca o continuare a celor scrise în articolul anterior aflăm despre starea în care se 
afla Mănăstirea Căluiu la numirea, ca egumen, a lui Chiriac, în 1823 şi despre lucrările 
de restaurare pe care le-a făcut acesta mănăstirii. La venirea lui, acesta se afla într-o 
avansată stare de degradare - curtea era plină de gunoaie, zidurile erau mâncate şi 
găurite, chiliile se aflau în paragină, acoperişul bisericii era plin de găuri, pictura de pe 
pereţi coşcovită, iar din punct de vedere liturgic, în mănăstire slujbele se ţineau ca într- 
o biserică de mir. 

Noul egumen a luat următoarele măsuri: a stabilit ca slujbele să se ţină după 
tipicul mănăstiresc, a restaurat: acoperişul bisericii, chiliile, pietrele de mormânt ale 
ctitorilor, diferite obiecte bisericeşti care se aflau într-o avansată stare de degradare 
(candele, sfeşnice etc.), a refăcut pictura unde aceasta era coşcovită, a curăţat zidurile 
bisericii şi curtea mănăstirii. 

Bălaşa, D., pr., „Mănăstirea Căluiul sau Cepturoaica (Jud. Olt)”, în: MitrOIt 

XXIII (1971), 7-8, p. 513-535. 

Materialul istoric despre Mănăstirea Căluiul cuprinde prezentarea ctitorilor - 
trei fraţi din satul Cepturoaica, azi Iancu Jianu: Vlad banul, Dumitrul pârcălabul şi 
Balica spătarul, care au zidit-o între anii 1516-1521. Cel mai vechi document despre 
această mănăstire datează din iulie 1516. La 19 iulie 1673 este închinată „Cetăţii 
Ierusalimului şi patriarhului Chir Dosoftei”. Autorul mai menţionează îmbunătăţirile 
făcute de egumenul Antim (1713-1714), despre pisania cu textul slavon, despre 
chipuri de domni şi domniţe şi despre mormintele mănăstirii. 

Bulat, T. G., prof., „Buzeştii şi ctitoriile lor oltene”, în: MitrOIt XXIX (1977), 

1-3, p. 110-118. 

Autorul trece în revistă ctitoriile fraţilor Buzeşti, Radu, Preda, Stroe: mănăstirile 
Stăneşti, Dobruşa, Schitul Jgheabul, oprindu-se la Mănăstirea Căluiu sau Ceptura, la 
care face referire pe tot parcusul articolului. 

Sunt menţionate daniile făcute ulterior ctitoririi, întărite de documente şi 
hrisoave anexate la textul integral a două astfel de danii. 

CĂTĂLUI (MĂNĂSTIREA) 


Bălăşel, Teodor, pr. econom., „Un schit căruia i s-a pierdut urma, Cătăluiul”, 

în: BORom XLV (1927), 4, p. 223-229. 

Autorul prezintă trei documente pe care le deţine şi în care se menţionează 
despre Mănăstirea Cătăluiul şi despre câteva familii boiereşti. Aceste documente sunt: 

1. Un zapis din 1738 - zapis din care aflăm că Matei, căpitanul din Ungureni 
vinde comisului Rătescu o parte din moşia Petreştii; 

2. O jalbă din 1746, dată de către călugării de la Mănăstirea Cotroceni către 
Constantin Nicolae Voievod - din care aflăm că aceştia se plâng domnului deoarece 
Constantin Corbeanu le-a luat moşia Petreştii din Valşca; 

3. Un act dat de sătenii din Petreşti lui Iordache Mavrodin. 

Sunt aduse argumente prin care se demonstrează că Mănăstirea Cătăluiu este 
diferită de Mănăstirea Căluiu. Acestea sunt: Mănăstirea Căluiu a fost începută pe la 
1512-1520 şi a fost terminată de către fraţii Buzeşti în 1588, pe când Mănăstirea 
Cătăluiul a fost zidită de boierii Corbeni la sfârşitul secolului al XVII-lea. Un alt 
argument este că boierii Corbeni îşi aveau averile în Muntenia. 

De asemenea, în „Dicţionarul topografic şi statistic alcătuit şi tipărit în 1872 de 
către D. Frunzescu” se găsesc menţionate, la pagina 91, schiturile Căluiu din judeţul 
Romanaţi şi Căluiu din judeţul Ilfov. Un alt argument îl constituie actele lui Popa 
Giura. Autorul crede că acest schit a fost distrus încă de la sfârşitul secolului al XVIII- 
lea. Se menţionează apoi despre următoarele familii boiereşti: boierii Corbeni - din 
această familie, Mihai Corbeanu şi Dumitraşcu Corbeanu au făcut parte dintr-un 
complot care avea ca scop detronarea lui Constantin Brâncoveanu, iar despre această 
familie autorul mai spune că nu se ştie dacă familia Corbeni din Olt este aceeaşi cu 
familia din Muntenia; familia Răteştilor - din această familie a fost şi un episcop de 
Buzău - Gherasim Rătescu; familia Leordenilor - autorul aminteşte despre Stroe 
Leordeanul care a luat parte la uciderea lui Constantin Cantacuzino, care a avut loc în 
trapeza Mănăstirii Snagov în 1666. în urma acestei fapte, Stroe Leordeanu a fost 
condamnat la moarte, dar a fost iertat şi călugărit cu forţa la Mănăstirea Snagov, sub 
numele de Silvestru. în 1673 acesta fuge în Ardeal. Referindu-se la aceste familii 
autorul enumeră câteva documente în care au apărut numele acestora. în finalul 
articolului este prezentată o notă despre satul Ungureni. 

Trohani, George, „Istoria fostei Mănăstiri Cătălui”, în: GBis XXXXVIII 

(1989), 6, p. 155-167. 

Pe baza descoperirilor făcute de săpăturile arheologice şi a documentelor ce 
atestă existenţa satului şi a Mănăstirii Cătălui, se face o istorie a acestui sfânt lăcaş 
care a fost închinat Mănăstirii Cotroceni (18 februarie 1742) şi şi-a continuat existenţa 
până la începutul secolului al XlX-lea. 

CÂMPULUNG MUSCEL (MĂNĂSTIREA) 

***, „Monastirea Câmpulung”, în: Vocea Bisericii II (1895), 11 şi 12, p. 10-11. 

Articolul începe prin a prezenta întemeietorul mănăstirii, Tugomir Basarab, 
numit şi Radu Negru. Urcând la tron, a luat titlul de Ion Radu Negru Vodă şi s-a 
îngrijit de oblăduirea Bisericii: a înfiinţat Episcopia Râmnicului în 1304, a pus scaun 
mitropolitan la Curtea de Argeş. Mănăstirea se află în oraşul Câmpulung, iar în 
interiorul său sunt zugrăviţi: Radu Negru Voievod, Ion Nicolae Alexandru Voievod 
Iliaşiu, Matei Basarab Voievod şi soţia sa Elena şi arhiereul Filaret Apamias. Sunt 
enumerate odoarele mănăstirii: un sfânt chivot, o sfântă Evanghelie. Articolul prezintă 
conţinutul unei inscripţii în care se descriu evenimentele prin care a trecut mănăstărea 
de-a lungul timpului. 

***, „Cronica bisericească. înfiinţare de Seminarii noi”, în: BORom XLI (1922- 

1923), 2, p. 137-139. 

Din cuvântarea de inaugurare a Seminarului din Câmpulung (mai) aflăm: că 
Mănăstirea Câmpulung a fost ridicată de Alexandru Basarab (tl364), fiind refăcută de 
Matei Basarab între anii 1635-1636. Aici Matei Basarab a înfiinţat prima sa tipografie 
de cărţi bisericeşti, fiind reclădită din nou de domnul Grigorie Ghica, fiind grav 
afectată de cutremurul din 1802. Tot în acest sfânt lăcaş s-a format duhovniceşte 
monahul Dionisie - cel ce a fost corector la tipografia de aici şi a ajuns apoi 
arhimandrit la Mănăstirea Radu Vodă, a călătorit în Rusia şi la Muntele Athos, iar în 
1672, pentru o perioadă de şase luni, a fost mitropolit. Stareţul Daniil de la Mănăstirea 
Aninoasa a fost mitropolit între anii 1720-1732. Mitropolitul primat Miron a donat 
suma de 5000 de lei pentru a se constitui un Fond din care să fie premiat cel mai bun 
elev al Seminarului. 

Răuţescu, I., preot, „Documente privitoare la Mănăstirea Câmpulung şi satele 

Bădeni şi Stoeneşti”, în: BORom XLV (1927), 1, p. 604-608. 

Nicolae Alexandru, domn al Ţării Româneşti (1352-1364), a ctitorit în oraşul 
Câmpulung o biserică de zid în care fost îngropat. în urma cutremurului din 1628, 
această clădire s-a surpat. între 1635-1639 Matei Basarab a zidit o altă biserică pe 
locul celei surpate. Aceasta a fost transformată tot atunci în mănăstire de călugări şi 
domnul i-a dăruit acesteia satele Bădeşti şi Groşani. Datorită veniturilor mari pe care 
le avea această mănăstire, s-a înfiinţat în timpul lui Matei Basarab, aici, o tipografie şi 
a început să funcţioneze cea dintâi şcoală domnească. 

în articol sunt prezentate şapte documente. Acestea sunt: 1. document din 1662 
prin care sătenii din Bădeni cer Divanului Ţării să delimiteze partea lor de moşie de 
partea mănăstirii; 2. documentul din 1713, care cuprinde carte de judecată cu privire la 
neînţelegerile dintre călugări şi o parte din ţăranii din Balea; 3. document din 1718, 
din care aflăm că un ţăran s-a împrumutat cu şase taleri de la egumenul mănăstirii, 
Teofan, lăsându-i acestuia ca zălog o bucată de pământ; 4. document din 1719, din 
care aflăm că alţi patru săteni s-au împrumutat de la egumenul Teofan; 5. document 
din 1746, din care aflăm că mai mulţi locuitori din satul Stoeneşti s-au împrumutat cu 
37 de taleri; 6. sătenii de la Bădeni s-au împrumutat de la mănăstire cu o anumită 
sumă de bani; 7. document care cuprinde o jalbă din 1825, prin care se arată 
posesiunile mănăstirii. 

Răuţescu, I., pr., „Acte şi documente privitoare la Mănăstirea Câmpulung”, în: 

BORom LI (1933), 9-10, p. 408-412. 

Matei Basarab a zidit între 1635-1638, în oraşul Câmpulung Muscel, o biserică 
frumoasă, pe aceeaşi temelie pe care fusese construită o alta, mai veche, din secolul al 
XV-lea, de către Nicolae Alexandru Basarab, transformându-o însă în mănăstire. 

Privind diverse danii de la ctitor şi de la alţi binefăcători, mănăstirea avea moşii 
întinse, atât în judeţul Muscel, cât şi în alte judeţe din Muntenia, precum şi 17 munţi. 
Sunt reproduse câteva documente din timpul lui Ioanichie Evantias, cel din urmă 
egumen al mănăstirii. Primele se referă la câteva probleme administrative legate de 
moara mănăstirii de pe moşia Răceni, un altul redă o recomandare din partea 
Mitropoliei, pentru ca mănăstirea să se aboneze la o utilă gazetă franceză, al treilea 
arată ce salariu primeau călugării mănăstirii în 1854. Al patrulea document este o 
cerere din 1858 a egumenului Ioanichie, adresată caimacanului Alexandru Ghica, prin 
care solicita anumite sume, lunar, pentru vieţuitorii mănăstirii. însă, evenimentele din 
1859 au făcut imposibilă aprobarea unei astfel de cereri, ba chiar, mai mult, 
secularizarea averilor mănăstireşti a dus la ruinarea multor lăcaşuri. 

Chihaia, Pavel, „Hrisovul din 13 noiembrie 1618 pentru biserica domnească 

din Câmpulung-Muscel”, în: GBis XXIII (1964), 3-4, p. 295-336. 

Documentul amintit în titlu este cel care a ridicat probleme în „procesul 
Bădeştilor”. Se prezintă procesul şi se arată faptul că biserica domnească din 
Câmpulung-Muscel a aparţinut unei mănăstiri. 

Mîrţu, Flaminiu, „Ştiri noi asupra complexului istoric al Mănăstirii şi al Curţii 

Domneşti din Câmpulung Muscel”, în: BORom LXXXIII (1965), 11-12, p. 

1032-1042. 

Datele consemnate în acest articol sunt preluate din rezultatele sondajului 
arheologic realizat în incinta Mănăstirii Negru-Vodă din Câmpulung, respectiv a fostei 
Curţi Domneşti din secolul al XlV-lea, sondaj realizat între 6-15 iunie 1963. Pe 
temeiul dovezilor arheologice prezentate detaliat, autorul aduce o nouă ipoteză despre 
localizarea, datarea şi periodizarea destinaţiei celor două clădiri, mănăstirea şi Curtea 
Domnească. 

S-a constatat că prima şi cea mai veche „Casă Domnească”, în cadrul primei 
etape de viaţă de curte de la Câmpulung, a fost clădirea din partea sudică a turnului 
poartă, azi clopotniţă, datată în prima ei fază de construcţie în secolul al XlV-lea, cum 
o atestă pivniţa care se păstrează şi pavimentul descoperit sub mantaua de morminte 
din secolul al XVI-lea. Etapa a Il-a, marcată prin cimitirul descoperit, indică încetarea 
vieţii domestice în incinta curţii domneşti, devenită cimitir pentru orăşeni, în jurul 
vechii biserici de curte domnească, devenită biserică de mir, situaţie ce durează până 
în al doilea sfert al secolului al XVII-lea. Plecând din acest timp, din iniţiativa 
domnului Matei Basarab viaţa, sub forma monahală însă, îşi reia cursul în incintă şi, 
totodată, include şi o valoroasă activitate cultural-literară. 

în epoca lui Matei Basarab, o „Casă Domnească”, chiar deteriorată de scurgerea 
secolelor, nu putea fi cea de la nord de turn, întrucât în secolul al XVII-lea aici erau 

doar câteva simple chilii, fiind dovedit faptul că în acest loc de-abia în prima jumătate 
a secolului al XVIII-lea s-a construit o clădire masivă, fără pivniţă, însă a cărei 
existenţă este atestată de unele catagrafii mai noi, din secolul al XlX-lea. Autorul 
argumentează că această clădire menţionată în catagrafii nu poate fi decât aceasta din 
secolul al XVIII-lea şi nu adevărata „Casă Domnească” care, probabil, a fost 
reconstruită de Matei Basarab pe vechea pivniţă păstrată. Aceasta, la 1712, a fost 
completată, lărgită, apoi i s-a adăugat beciul şi poate de aici înainte a căpătat o nouă 
destinaţie de „Casă Egumenească”, rămânând totuşi cea mai veche construcţie iniţială, 
din incintă. Deşi clădirii mai noi, de la nordul turnului, ridicată de-abia în prima 
jumătate a secolului al XVIII-lea, în vremea egumenului Nicodim i s-a zis tot 
„domnească”, totuşi ea nu trebuie confundată, ca destinaţie şi folosinţă, cu adevărata 
„Casă Domnească” a curţii domneşti de aici, din secolul al XlV-lea, construită într-o 
primă etapă în acest veac, apoi refăcută, într-o nouă înfăţişare, pe vechea pivniţă, de 
către Matei Basarab şi în fine modificată din nou, prin adaosurile din 1712. 

împotriva localizării unei locuinţe domneşti la nord de incinta mănăstirii, 
trebuie reţinut şi faptul că tocmai în incinta curţii Mănăstirii Câmpulung, dar în 
imediata apropiere a bisericii mari a acesteia, în interiorul căreia s-au făcut săpăturile 
arheologice din 1924, de către Comisia Monumentelor Istorice, au fost descoperite 
ancadramente de ferestre şi uşi din piatră lucrată, considerate încă de atunci, ca 
provenite de la vechiul palat sau „Casă Domnească”, din secolul al XlV-lea. Articolul 
conţine câteva schiţe. 

Mîrţu, Flaminiu, „Manuscrisul de la Mănăstirea Cernica şi paternitatea primei 

istorii a Câmpulungului”, în: BORom LXXXVII (1969), 3-4, p. 404- 408. 

în fondul arhivistic, preluat în 1902 de la Mănăstirea Cernica şi donat 
Academiei Române, se găseşte un manuscris inedit nr. 2023, al cărui conţinut 
cuprinde relatări importante în legătură strânsă cu lucrarea lui C.D. Aricescu asupra 
istoriei oraşului Câmpulung-Muscel, din 1855-1856. Scrierea amintită, considerată 
primul studiu monografic, este însă discutabilă, fiind lipsită de garanţia ştiinţifică şi 
depăşită astăzi din punct de vedere metodologic şi informativ. Paternitatea lucrării nu 
s-a pus niciodată şi nu există nicio îndoială asupra numelui autorului, dar, după 113 
ani de la apariţia celor două volume ale lucrării lui C.D. Aricescu, cercetarea 
manuscrisului inedit provenit de la Cernica, justifică necesitatea unei amănunţite 
cercetări, dacă nu de rectificare, cel puţin de completare. 

Manuscrisul cercetat este o „Psaltichie” de la jumătatea secolului al XlX-lea, 
cuprinzând cântările uzitate în Biserica Ortodoxă Răsăriteană şi o mică însemnare 
despre istoria Câmpulungului Muscel, istorie la care se afirmă că a lucrat artistul 
Negulici şi s-a terminat, dându-se la tipar, de K. Aricescu cu mari suferinţe şi exil. 
Semnatarul manuscrisului este călugărul Teofilax de la Cernica. Autorul articolului 
analizează informaţiile de care dispune şi, cu prudenţă, trage unele concluzii finale, 
impuse de constatările semnalate, considerând că este neîndoielnic ca Aricescu să aibă 
partea lui de contribuţie la monografia oraşului Câmpulung Muscel, completând şi 
terminând lucrarea începută de pictorul câmpulungean Ioan Negulici, fruntaş 
revoluţionar la 1848, cu preocupări multiple, printre care şi cele istoriografice şi mort 
în exil la Constantinopol. Aceste prezumţii asupra „Istoriei Câmpulungului”, care îi 

conferă lui Negulici o co-paternitate, trebuie să stea la baza unor cercetări ştiinţifice în 
domeniul istoriei. 

Autorul articolului este de părere că omiterea lui Negulici drept coautor ar fi, 
din cauza activităţii sale de revoluţionar, care ar fi putut opri tipărirea cărţii în acea 
vreme. în cadrul începuturilor istoriografiei moderne româneşti, manuscrisul de la 
Mănăstirea Cernica, ca izvor scris, contemporan redactării lucrării lui Aricescu, 
deschide o problemă de precizare şi de noi cercetări necesare pentru formularea unei 
concluzii definitive privind paternitatea primei istorii a Câmpulungului. 

Mărculescu, Octavian, „Pisania Paraclisului de la Mănăstirea Negru-Vodă din 

Câmpulung- Muscel”, în: BORom LXXXVII (1969), 5-6, p. 588- 589. 

Bisericuţa paraclis de la Mănăstirea Negru-Vodă din Câmpulung-Muscel are 
pisania în două variante: pisania veche, originală, scrisă cu litere chirilice, care se află 
rezemată de zidul nordic al mănăstirii în partea dreaptă a clopotniţei şi pisania nou, 
inferioară ca realizare celei originale, scrisă cu litere latine, completată, ce se află pe 
peretele exterior al bisericuţei paraclis, în stânga uşii de la intrare. 

Din lectura pisaniei originale rezultă că pe locul unde s-a construit bisericuţa- 
paraclis se găsea o biserică din lemn care, putrezind, a intrat în atenţia ieromonahului 
Teofan, nastavnicul sfintei mănăstiri Negru-Vodă, care a ridicat cu cheltuiala sa o 
bisericuţa de zid, terminată la 5 iulie 1718. Ulterior acest sfânt lăcaş s-a ruinat şi a fost 
reclădit pe vremea lui Grigorie Ghica (1822- 1828) sau câţiva ani mai târziu. Zidarii, 
negăsind vechea pisanie, au făcut alta cu litere latine, având aproape acelaşi cuprins. 

în 1860 bisericuţa a fost pictată din nou de Gheorghe Tattarescu. Pisania veche 
este expusă afară, iar cea nouă s-a scris când s-a reclădit bisericuţa paraclis, probabil, 
către mijlocul secolului al XIX- lea. Cuprinsul lor e aproape identic, numai că la 
pisania nouă s-au adăugat două rânduri: „Apostu Vasile Erodiacon au dat viile din 
vale pentru ca să aivă vecinică pomenire”. Pentru că pisania veche, originală, fiind 
detaşată ar putea fi deplasată în altă parte fără a se putea şti cărei biserici i-a aparţinut, 
autorul articolului publică fotografia pisaniei vechi şi transcrie conţinutul ei, săpat în 
piatră cu litere chirilice, reproducându-1 în limba română. Articolul conţine o imagine. 

Simonescu, Dan, prof., „Cea mai veche colecţie tipărită de documente 

româneşti”, în: MitrOlt XXII (1970), 5-6, p. 493-523. 

Cea mai veche colecţie tipărită de documente româneşti datează din secolul al 
XVIII-lea, iar documentele componente provin din perioada 1593-1667. Colecţia este 
foarte importantă pentru cunoaşterea vieţii interne şi administrative a mănăstirilor din 
Ţara Românească din acea perioadă. Sunt prezentate documentele care privesc 
organizarea mănăstirilor Cozia şi Câmpulung Muscel şi se editează nouă documente. 

Mărculescu, Octavian, „Inscripţii inedite de la Mănăstirea Negru-Vodă din 

Câmpulung-Muscel”, în BORom XC (1972), 1-2, p. 127-129. 

Sunt prezentate în premieră mai întâi o serie de inscripţii din interiorul şi 
exteriorul bisericii Mănăstirii Negru-Vodă pentru a se continua cu cele descoperite pe 
unele candele ce amintesc de arhimandritul Ioan Hurezeanul (1752), egumenul Dositei 
arhimandritul (1767), Ioan arhimandritul Filaret (1703). O menţiune aparte se face 

pentru ceasul solar săpat în piatră pe peretele exterior al bisericii în partea de miazăzi, 
caz unic în arhitectura lăcaşurilor de cult din ţara noastră. Se presupune că acest 
cadran solar ar data din secolul al XlV-lea. 

Răuţescu, Ion, pr., „Legăturile Mănăstirii Câmpulung cu vama domnească de 
la Dragoslavele”, în: GBis XXXI (1972), 3-4, p. 425-430. 

Mănăstirea Câmpulung a fost la început biserică de mir, în 1638 transformându- 
se în mănăstire de călugări. Articolul menţionează faptul că, pe 20 iulie 1647 a fost 
dăruită sfintei mănăstiri „jumătate din vama domnească de la schela Rucărului şi a 
Dragoslavelor şi cu judecata de acolo”. 

Mărculescu, Octavian, „Inscripţii funerare din Câmpulung-Muscel de la 
începutul sec. al XVI-lea- şi începutul sec. al XlX-lea”, în: GBis XXXIII 
(1974), 11-12, p. 1202-1211. 

în material sunt prezentate inscripţiile de pe pietrele funerare din Câmpulung- 
Muscel de la începutul secolului al XVI-lea - începutul secolului al XlX-lea. Este 
exemplificată inscripţia în slavonă, latină şi română de pe piatra funerară a jupânului Dan. 

CÂRNU-BUZĂU (SCHITUL) 

Constantinescu, Horia, pr., „Cel mai vechi monument istoric bisericesc de pe 
plaiurile Buzăului”, în: GBis XXVI (1967), 1-2, p. 88-103. 

Dintre monumentele de artă existente în judeţul Buzău se detaşează prin 
vechime Schitul Cârnu, datând din 1649. Autorul argumentează istoricul lăcaşului 
apelând la documentele vremii şi prezintă cărţile pe care le deţine acest centru 
spiritual, care va fi închinat Mănăstirii Căldăruşani. 

CELIC-DERE (MĂNĂSTIREA) 

G., „Cronica bisericească”, în: BORom XXXIII (1909-1910), 5, p. 582-584. 

La 15 august 1909 a avut loc punerea pietrei de temelie a unei şcoli de pictură 
bisericească şi ţesătorie naţională la mănăstirea de maici Celic-Dere din Tulcea. în 
articol este reprodusă cuvântarea rostită de P.S. Nifon al Dunării de Jos cu această 
ocazie. Din cuvântare aflăm: că această şcoală va purta numele „Sfânta Ana”; în ce 
fel s-a născut acest proiect; că trei maici de la Mănăstirea Celic-Dere - Olga, Aglaida 
şi Victoria au învăţat pictura bisericească la Academia din Sankt Petersburg; că P.S. 
Nifon al Dunării de Jos face o danie de 1000 lei pentru această şcoală. 

M., „Cronica bisericească internă. Şcoală mănăstirească”, în: BORom XXXIII 
(1909-1910), 11, p. 1319-1320. 

în mănăstirea de maici Celic-Dere din Tulcea s-a înfiinţat prin stăruinţele 
episcopului Dunării de Jos, Nifon, o şcoală cu trei secţii: pictură bisericească, ţesătorie 
şi realizarea de veşminte preoţeşti. 

CERNA SAU NEAGOIU (MĂNĂSTIREA) 

Rusu, Adrian Andrei, „Mănăstirea Cerna”, în: MitrBan XXXVI (1986), 4, p. 

34-44. 

Pornind de Ia date prin care se explică numele Mănăstirii Cerna, care s-a mai 
numit şi Mănăstirea Neagoiu, articolul structurează informaţii referitoare la primul 
document care atestă existenţa acestui lăcaş, document aparţinând mijlocului secolului 
al XlX-lea, dar şi la cercetările arheologice care s-au făcut aici. Toate rezultatele 
obţinute în urma acestor cercetări au fost publicate între anii 1984-1985 de către 
Ştefan Moldovan. Mănăstirea a fost iniţial metoc al Mănăstirii Prislop. Se redă o 
însemnare manuscrisă în limba slavonă de pe un „Tetraevangheliar” redactat în 
secolul al al XV-lea - lea, ce atestă existenţa unui stareţ, Mitrofan. După anul 1600, 
ştirile despre mănăstire lipsesc cu totul, viaţa aici a încetat până în 1650. 

CERNEŢI (MĂNĂSTIREA) 

Sacerdoţeanu, A., „Satul şi mănăstirea Cerneţi”, în: MitrOlt XIII (1961), 1-4, 

p. 50-70.’ 

Istoric al Mănăstirii Cerneţi, aflată în împrejurimile localităţii Turnu-Severin, cu 
hramul Sfintei Treimi. Din secolul al XVII-lea, acestă mănăstire a devenit metoc al 
Tismanei, fiind transformată apoi în biserică de mir. Articolul are 15 anexe. 

CERNICA (MĂNĂSTIREA) 

Gher., Timuş, „Mănăstirea Cernica Stavropighie”, în: BORom XVII (1893- 

1894), 8, p. 642-671. 

Referitor la stavropighii, suntem informaţi că mitropolitul Antim al 
Ungrovlahiei, într-o scrisoare, îl înştiinţează pe patriarhul ecumenic de faptul că 
patriarhul Ierusalimului şi-a însuşit drepturi asupra unor mănăstiri, ca de exemplu 
Mănăstirea Tânganului. în actele patriarhale publicate de Miclosici, Mănăstirea 
Sfântul Mihail din nordul Transilvaniei este amintită ca fiind stavropighie. 

Printre mănăstirile închinate Patriarhiei de Constantinopol se numără şi 
Mănăstirea Cernica. Aceasta fost întemeiată la începutul secolului al XVII-lea de către 
vornicul Cernica şi soţia sa Chiajna. Mănăstirea a fost închinată cu „tocmeală” - 
Patriarhiei din Constantinopol - adică avea doar obligaţia de a trimite anual suma de 
2000 de bani pentru „Şcoala Patriarhiei din Constantinopol”. Un document din 1608 
arată că mănăstirea exista la acea dată. La început aşezământul monahal se numea 
Grădiştea Floreştilor. Autorul prezintă moşiile cu care a fost înzestrată mănăstirea de 
către ctitorul ei. După aceea se face un istoric al mănăstirii şi se prezintă egumenii ei, 
fiind amintiţi: Atanasie la 1628, Atanasie la 1660, Ştefan la 1665 şi 1668, Vasile la 
1678, Serafim la 1699, Sevastian, 1706, Macarie 1713, Serafim la 1720, Savatie la 
1734. 

în vremea lui Şerban Cantacuzino, Cernica Comisul împreună cu Dragomir, 
feciorul lui Cernica Vornicul, închină mănăstirea Mitropoliei din Bucureşti. La 
începutul secolului al XVII-lea aflăm că mănăstirea a fost administrată de un ierarh 

străin, numit Atanasie. în 1751 patriarhul Samuil al Alexandriei i-a cerut patriarhului 
din Constantinopol ca această mănăstire să devină metoc al Patriarhiei din Alexandria. 
Patriarhul Constantinopolului, Ieremia, acceptă, iar în scurt timp mănăstirea ajunge la 
ruinare, mitropolitul Neofit al Ungrovlahiei, într-un referat făcut către domnul 
Grigorie Ghica, descrie starea jalnică în care a ajuns această mănăstire şi arată că încă 
de pe vremea patriarhului Timotei mănăstirea se bucura de demnitatea stavropighială. 

în a doua jumătate a secolului al XVlll-lea, patriarhul Chirii al 
Constantinopolului a hotărât ca mănăstirea să nu mai fie închinată Patriarhiei din 
Alexandria, ci să fie închinată Mitropoliei din Bucureşti şi să trimită anual suma de 
2000 de bani pentru şcoala Patriarhiei din Constantinopol, revenindu-se la practic la 
starea iniţială. La numirea lui Calinic ca egumen al ei, mănăstirea era ruinată complet. 
Sub egumenia acestuia mănăstirea şi-a recăpătat strălucirea de altă dată atât spirituală, 
cât şi materială. La 1850 Calinic este ales episcop al Râmnicului, iar în locul său este 
numit ca egumen Nicandru. în 1853 este numit ca egumen al Mănăstirii Diomid. 
Acesta s-a împotrivit secularizării. Diomid a fost urmat de Ştefan, foii şi Silvestru. 

în partea a 11-a a articolului sunt reproduse opt documente. Primul este dat în 
1751, în vremea lui Grigorie Ghica. în acesta se arată istoria mănăstirii până la 1751. 
Al doilea document este din vremea mitropolitului Daniil al Ungrovlahiei şi se referă 
la litigiul dintre egumenul Serafim şi Pârvu Izvoranu. Al treilea datează din 1700 şi se 
referă la o danie pe care a făcut-o ieromonahul Vasile, proegumenul Mănăstirii 
Cernica. Al patrulea document, din 1703, aminteşte despre disputa ce a avut loc pentru 
o moşie între egumenul losif de la Schitul Schiaului şi egumenul de la Cernica. Actul 
al cincilea, din 1681, cuprinde închinarea Mănăstirii Cernica către Mitropolia din 
Bucureşti, act ce a fost făcut de către Cernica Comisul şi Dragomir. Documentul al 
şaselea datează din 1608 şi cuprinde hotărârile pe care le-a luat vornicul Cernica în 
ceea ce priveşte administrarea şi averea mănăstirii şi câteva danii care au fost făcute de 
către ctitor acestei mănăstirii. Documentul atestă că la început mănăstirea s-a numit 
Grădiştea Floreştilor. Tot aici mai este pomenită şi Mănăstirea Tânganu. Documentul 
al şaptelea este din vremea domnului Radu şi se referă la daniile pe care le-a primit 
Mănăstirea Cernica. în fine, ultimul act, din 1697, se referă la moşia Borusul. 

C., E., „Istoria Mănăstirii Cernica”, în: BORom XXII (1898-1899), 10, p. 1008-1048. 

Sunt prezentate istoria acestui sfânt lăcaş şi viaţa Sfântului Calinic, stareţ al 
Mănăstirii Cernica şi episcop al Râmnicului Noul-Severin. întâiul ctitor al lăcaşului a 
fost vornicul Cernica Ştirbei. El a înzestrat mănăstirea, a pus egumen român şi a 
hotărât ca nimeni să nu se amestece în numirea de egumen în afară de părinţii 
mănăstirii. Toate acestea au fost întărite de un hrisov a lui Radu Şerban din 1608. în 
timp mănăstirea s-a ruinat şi, ca urmare, Mitropolia a făcut-o metoc al ei. 

Se aduc apoi amănunte despre stareţul Gheorghe. Acesta era originar din 
Ardeal, a fost ucenic a lui Paisie Velicicovski şi l-a urmat pe acesta la Mănăstirea 
Dragomirna şi la Mănăstirea Neamţ. Gheorghe a făcut câteva călătorii la Muntele 
Athos, dar s-a stabilit împreună cu doi ucenici la Mănăstirea Cernica - mănăstire care, 
la venirea lui, se afla în ruină. Gheorghe a refăcut mănăstirea şi a fost ridicat la treapta 
de arhimandrit. Văzând lipsurile Mănăstirii Cernica, domnul Nicolae Mavrogheni a 
dat pentru ajutor stareţului Gheorghe şi obştii sale, prin hrisov şi Mănăstirea 

Argeşului, la 1788. în scurt timp Gheorghe a ajuns şi stareţ al Mănăstirii Căldăruşani. 
în 1806 stareţul Gheorghe a trecut la cele veşnice şi a fost îngropat la Cernica. După 
el, la Mănăstirea Căldăruşani a fost numit ca stareţ arhimandritul Dorotei, iar la 
Cernica a fost numit Iachint. Ultimul a fost stareţ la Cernica până în 1807, când a 
plecat la Muntele Athos şi a fost ucis de tâlhari, fiind urmat de ieromonahul Timotei. 
Prin osârdia acestuia s-a ridicat noua biserică, deoarece cea veche a fost grav afectată 
de cutremurul din 1802 şi s-a luat decizia ca aceasta din urmă să se dărâme şi în locul 
ei să se ridice alta, care a fost terminată în 1822. Tot prin osârdia sa s-a ctitorit schitul 
de maici Pasărea în 1813. Timotei a condus Mănăstirea Cernica de la 1807 la 1816. El 
a fost urmat de ieromonahul Dorotei, care a fost stareţ de la 1816 la 1818, după care el 
a fost urmat de Calinic. 

Stareţul Calinic a terminat biserica Mănăstirii Sfântul Nicolae şi a început 
zidirea bisericii din ostrovul dinspre răsărit. în 1838 Alexandru Ghica dă un hrisov 
prin care hotărăşte ca această mănăstire să nu fie supusă nimănui - prin acest 
document mănăstirea încetează a mai fi numită metoc. în articol este prezentată apoi 
viaţa lui Calinic ca stareţ al Mănăstirii Cernica, după scrierea cu acelaşi nume a 
arhimandritul Anastasie Baldovin. întâi este reprodusă prefaţa acestei scrieri, apoi sunt 
prezentate „Viaţa şi nevoinţele monahale ale Prea Cuviosului episcop al Râmnicului 
Noul Severin Calinic”. 

Calinic s-a născut în Bucureşti în 1787, pe tatăl său îl chema Antonie, iar pe 
mama sa o va chema la călugărie Filofteia şi se va nevoi nevoi la Schitul Pasărea. La 
vârsta de 16 ani, Calinic a intrat la Mănăstirea Cernica şi, după o perioadă, a ajuns 
stareţ al acestei mănăstiri. în acea perioadă câţiva boieri s-au decis ca să-l alunge pe 
domnul fanariot şi, în acest scop, ei au strâns o sumă de bani la arhiereul Stratonikias. 
Domnitorul a aflat de complotul lor, boierii au fost nevoiţi să fugă, dar banii au rămas 
la arhiereul Stratonikias. Acesta s-a dus la Calinic în 1833, i-a spus despre banii strânşi 
de boieri şi i-a propus să zidească o mănăstire. Calinic a acceptat şi a zidit biserica cu 
hramul Sfântul Gheorghe din insula Cernica, dar i-au mai rămas 12000 de galbeni. Cu 
aceştia Calinic a mai zidit biserica de la Pasărea şi biserica de la proprietatea 
mănăstirii - Bueşti. De la Anastasie Baldovin aflăm că lui Calinic i s-a propus în 
câteva rânduri să fie mitropolit, dar acesta a refuzat. Asupra lui Calinic au existat şi 
două tentative de otrăvire, dar Calinic a scăpat. 

în 1850 a fost ales episcop al Râmnicului Noul-Severin. După el, stareţi ai 
Mănăstirii Cernica au fost Nicandru, Diomid, Ştefan, Ioil, arhim. Silvestru Petrescu. 

Ca arhiereu, Calinic a refăcut biserica Episcopiei şi Seminarul, deoarece acestea 
au avut de suferit de pe urma incendiului din 1847. Anastasie Baldovin prezintă apoi 
câteva minuni ale Sfântului Calinic, faptele de milostenie ale acestuia, diverse 
nevoinţe, felul în care a potolit Calinic revolta ce a avut loc în Seminarul din Râmnicul 
Vâlcea în timpul lui Cuza Vodă, amănunte despre sfârşitul vieţii sale pământeşti, care 
simţind că i se apropie, s-a stabilit din nou la Mănăstirea Cernica. Calinic a ctitorit 
şapte biserici mari şi trei paraclise. Sunt prezentate în finalul articolului şi câteva 
scrieri ale lui Calinic. 

C., E., „Documentul de fundaţiune a Sfintei Mănăstiri Cernica”, în: BORom 

XXVI (1902-1903), 5, p. 556-559. 

Prin acest document, domnul le dă învoire ieromonahilor şi fraţilor ce locuiesc 
în locul din Grădiştea Floreştilor, unde este biserica cu hramul Sfântul Nicolae, „ca 
acest sfânt lăcaş să le fie lor mănăstire”. Domnitorul întăreşte daniile pe care le face 
vornicul Cernica propriei sale ctitorii. Documentul a fost dat în 1592 (7100), în 
Târgovişte. 

C., E., „Copie după inscripţia bisericii Sfântul Ierarh Nicolae a Mănăstirii 

Cernica ce se află afară deasupra uşilor celor mari”, în: BORom XXVI (1902- 

1903), 5, p. 591-592 3. 

Este reprodusă copia amintită în titlu din care aflăm că: la 1608, a fost în acest 
loc un schit de călugări cu hramul Sfântul Ierarh Nicolae, zidit de vornicul Cernica 
Ştirbei; schitul cu timpul s-a ruinat, astfel la venirea ucenicului lui Paisie Velicikovski, 
Gheorghe schitul era într-o stare deplorabilă; Gheorghe a refăcut schitul şi, sub 
egumenia sa, obştea mănăstirii s-a mărit; la 1802 sfântul lăcaş a fost grav afectat de 
cutremur; arhimandritul Timotei, urmaşul stareţului Gheorghe la egumenia mănăstirii 
a refăcut şi a zidit această biserică în 1815, în vremea mitropolitului Nectarie al 
Ungrovlahiei. 

Gherasim, episcop Argeş, „Mănăstirea Cernica”, în: Păstorul V (1906) 19-20, 

p. 431-446. 

Articolul conţine repere geografice despre aşezarea mănăstirii. Sfântul lăcaş a 
luat fiinţă datorită vornicului Cernica, din timpul lui Mihai Viteazul şi a îndemnurilor 
patriarhului Ieremia. Articolul sintetizează contribuţia domnilor de la sfârşitul 
secolului al XVI-lea la ridicarea unor monumente religioase: mănăstirile Argeş, 
Vodiţa, Tismana, Cotmeana, Cozia, Snagov, Dealul, Bistriţa, Tutana. 

Sunt conturate aspecte istorico - politice ale vremurilor. Grecii căutau să ocupe 
aşezămintele de cult bisericesc. în timpul domniei lui Radu Mihnea, în fiecare 
mănăstire era un arhiereu grec. S-au luat măsuri ca să nu mai fie numit niciun egumen 
grec. Patriarhul Chirii Lucaris s-a bucurat de o mare favoare în faţa domnitorilordar va 
fi ucis de turci în 1638. Articolul prezintă argumente potrivit cărora construcţia 
bisericii a început înainte de Mihai Viteazul, din îndemnul patriarhului Ieremia. După 
moartea întemeietorului ei, „Cernica Vel Dvornic”, mănăstirea a ajuns pustie. Pe 
scaunul patriarhal a urmat Timotei. Se hotărî ca această mănăstire trebuie să depindă 
direct de Constantinopol, dar apoi nu se mai menţionează în niciun document despre 
acesta. Articolul reproduce şi alte texte despre situaţia istorică şi tipurile de conflicte 
interne şi externe, precum şi de daniile făcute sfântului lăcaş. 

Gherasim, episcop Argeş, „Mănăstirea Cernica”, în: Păstorul V (1906), 21-22, 

p. 479-494. 

Este continuată prezentarea informaţiilor despre Mănăstirea Cernica. Boierul 
„Jupân Cernică Dvornic” cumpără mai multe sate şi moşii, pe care le donează sfintei 
mănăstiri. Este menţionată data de 18 iulie 1628, dată la care are loc împărţirea averii 
între Comisul Ionaşcu şi Fota. Se fac referiri la o serie de acte ce scot la iveală 
evenimentele petrecute de-a lungul timpului în legătură cu mănăstirea: Cernica 
Vornicul, fiul lui Ioneşcu Comis, vinde partea sa de avere, pentru care va trebui să 

321 



plătească mănăstirii 680 de galbeni; punerea în posesia lui Cernica Vornicul şi a 
verişoarei sale, a satului Aniniş; venirea la conducerea mănăstirii a egumenului Ştefan, 
care în 1678 este schimbat cu egumenul Vasilie; închinarea Mănăstirii Cernica 
Mitropoliei din Bucureşti conform actului de donaţie reprodus în articol; retragerea 
egumenului Vasile în favoarea egumenului Serafim; înlocuirea egumenului Serafim cu 
Sevastian, în 1706. Odată ajuns Neofit la conducerea Mitropoliei (1738-1754), încep a 
se schimba egumenii, mănăstirea fiind condusă, pe rând, de egumenii: Luca, Mihail, 
Theodosie, Gherasim. 

Gherasim, episcop Argeş, „Mănăstirea Cernică”, în: Păstorul VI (1907), 1-4, 

p. 1-19. 

Sărăcită şi neîngrijită, mănăstirea devine metoh al Patriarhiei Alexandriei. 
Patriarhul Chirii al Constantinopolului pune mănăstirea sub stăpânirea mitropolitului 
Neofit. Din cauza lăcomiei acestuia şi a războiului, mănăstirea este părăsită, devenind 
o ruină. Din 1781 mănăstirea are din nou vieţuitori: părintele Gheorghe, venit din 
Muntele Athos şi doi bătrâni monahi Atanasie şi Serafim. Prin dragostea şi voinţa tare 
a acestor pustnici, în curând la Cernica trăiau 103 călugări, învăţaţi cu viaţa de obşte 
asemenea lui Paisie de la Neamţ. în 1794, stareţul Gheorghe se mută la mănăstirea din 
Căldăruşani, ce i-a fost încredinţată, lăsând în locul său la Cernica pe părintele 
Timotei. întors la Cernica, în 1806, trece la cele veşnice, după o viaţă plină de 
nevoinţe. 

După cutremurul din 1802, biserica fiind în ruină, stareţul Timotei începe în 
1809 constucţia bisericii, care, şase ani mai târziu, este sfinţită de mitropolitul 
Nectarie. După moartea sa, este ales stareţ Doroftei, urmat de Calinic, duhovnic ce 
abia împlinise 30 de ani. Deosebindu-se de tânăr prin ascultarea şi nevoinţele sale, 
reintroduce în mănăstire regulile părintelui Gheorghe, devenind arhimandrit în 1820. 
Mănăstirea Cernica, având 350 de călugări, iese de sub stăpânirea Mitropoliei, 
rămânând chinovie de părinţi. După ce construieşte mănăstirile Sf. Gheorghe şi 
Pasărea, stareţul Calinic este ales, în 1850, episcop al Râmnicului Noului Severin, 
plasând conducerea stareţului Nicandru. în 1869, când stareţ al mănăstirii era Ştefan, 
un incendiu mistuie clopotniţa şi 28 de chilii. La data scrierii articolului, mănăstirea se 
afla în stare bună sub conducerea înţeleaptă a stareţului Visarion, ales în 1896. 

***, „Din documentele Monastirei Cernica”, în: Păstorul Ortodox VII (1908), 

9, p. 393-400. 

Articolul reproduce o anexă la monografia „Monastirea Cernica”, publicată în 
revistă de către episcopul de Argeş. Anexa prezintă cumpărarea şi vânzarea de sate şi 
moşii, cine cumpără, cât plăteşte şi hotarele aferente fiecăruia. Iată câteva dintre 
aspectele menţionate în anexă. Radu Voievod îi dă jupânului Cernică satul Floreşti de 
pe Colentina. Avuturile mănăstirii trebuiau împărţite între domn şi jupâneasă, iar după 
moartea lor bunurile rămâneu ale bisericii pentru totdeauna. Egumenul să nu fie numit, 
ci să se aleagă dintre cei care vor fi atunci în biserică. 

***, „Din documentele Monastirei Cernica”, în: Păstorul Ortodox VII (1908), 

10, p. 440-445. 

Satul unde este situată mănăstirea a fost a lui Nedelco Postelnic şi a fraţilor săi. 
Jupanul Cernica a cumpărat satul acesta şi multe altele împreună cu mai multe moşii, 
pentru ca apoi să le dea bisericii pentru pomenirea sa. Gavriil Moghilă Voievod îi dă 
lui „Cârstian logofăt din Căldoroşani” satul Brăneştii şi un vad de apă. Apoi el 
cumpără mai multe moşii. Nimeni nu avea dreptul să încalce porunca domnului cu 
privire la ce îi dăruise el. Urmează lista martorilor. 

***, „Din documentele Monastirei Cernica” în: Păstorul Ortodox VII (1908), 

11, p. 488-495. 

Vlad Judeţul scrie scrisoare pentru Ionaşco Comisul, ginerele Cernicăi 
Dvornicul, ca să se ştie cum a fost cearta cu Fota din Târgovişte. Ei se certau din 
cauză că fiecare credea că a cumpărat acel pământ primul, judecătoria dovedind că 
Fota a fost acela. S-a hotărât ca Ionaşco Comisul să ţină Mănăstirea Cernicăi, iar Fota 
să ţină partea părintelui Stan. Urmează lista martorilor. Un alt text aminteşte despre 
domnul Gheorghe Ghica, care îi dă lui Cernică Vornicul şi jupânesei Maria satul 
Aninişului. Ei se plâng la domn că li s-a stricat venitul din partea de bolovani şi sare. 
Domnul pune câţiva boieri să clarifice lucrurile, astfel că îşi primiră partea lor. 
Urmează lista martorilor. Este reprodus şi un alt text prin care se menţionează despre 
Radu Leon ce-i dă lui Şerban Cantacuzino un vad de moară în apa Colintinii. Ctitorii 
mănăstirii s-au învoit să dea vad pentru vad şi loc pentru loc. Mănăstirea fiind saracă, 
nu au putut construi vad pe locul dat, aşa că boierul Şerban le face vad pe cheltuiala 
lui ca să fie întărire şi hrană bisericii. Ieromonahul Ştefan confirmă acest lucru. 
Antonie Vodă confirmă întâmplarea cu pierderea sării şi a bolovanilor de către 
vornicul Cernică şi de către Jupâneasa Maria. 

***, „Pisania bisericii «Sfântul Nicolae» din Mănăstirea Cernica judeţul Ilfov”, 

în: BORom XXXIX (1915-1916), 11, p. 1223-1224. 

Este redată această pisanie din care aflăm: că biserica cu hramul Sfântul Nicolae 
a fost zidită în 1598 de către Cernica Ştirbei Vornicul. Mai târziu, stareţul Gheorghe a 
reparat-o, iar la 1802 sfântul lăcaş a avut de suferit datorită cutremurului. După acest 
eveniment Timotei, ucenicul stareţului Gheorghe, a refăcut din nou sfântul lăcaş. 

Mihălcescu, I., „însemnări mărunte. Incendiul de la Mănăstirea Cernica”, în: 

BORom XLI (1922-1923), 8, p. 607. 

Un puternic incendiu a distrus chiliile din jurul bisericii Sfântul Gheorghe a 
Mănăstirii Cernica. Î.P.S. mitropolit Miron Cristea şi arhimandritul Justin, stareţul 
mănăstirii, au făcut un apel către populaţie spre a ajuta la refacerea chiliilor. 

***, „însemnări mărunte. Păţaniile unui călugăr român în război”, în: BORom 

XLIV (1926), 6, p. 366-367. 

în cartea locotenent-colonelului Gorschi este amintită o întâmplare care arată că 
fostul stareţ de la Mănăstirea Cernica - arhimandritul Iustin - a trăit o perioadă în 
vremea războiului în pădurile din Vrancea. în articol este descrisă pe scurt acea 
întâmplare. 

Scriban, arhim., „Ştiri. «Demisiunea stareţului Cernicăi»”, în: BORom XLIII 
(1925), 2, p. 128. 

Arhimandritul Iustin stareţul Mănăstirii Cernica a demisionat din postul său la 
data de 16 ianuarie 1925, în urma neînţelegerilor pe care acesta le avea cu soborul 
mănăstirii. 

***, „Bibliografie. Economul D. Furtună, «Ucenicii stareţului Paisie în 
mănăstirile Cernica şi Căldăruşani»” în: BORom XLVI (1928), 7, p. 672. 

Cartea conţine şi un scurt istoric al acestor mănăstiri. 

Scriban, Arhim, „Ştiri. Seminarul de la Mănăstirea Cernica”, în: BORom 
XLVII (1929), 2, p. 187. 

Din articol aflăm că „într-o lună se va deschide Seminarul monahal” de la 
Mănăstirea Cernica. 

Scriban, arhim., „Ştiri. Foc la Mănăstirea Cernica”, în: BORom XLVII (1929), 
3, p. 283. 

Vineri 8 martie 1929, a izbucnit un incendiu la Mănăstirea Cernica. în urma 
incendiului patru chilii au fost distruse. 

Scriban, arhim., „Ştiri. întâmplare nefericită asupra unui stareţ”, în: BORom 
XLVII (1929), 3, p. 283. 

Părintele Zosima Pârvulescu, stareţul Mănăstirii Cernica, a manevrat greşit o 
armă de vânătoare, iar aceasta s-a descărcat şi l-a rănit la degetele piciorului drept. 

Furtună, D., econom, „Rolul cultural al Cernicăi. Note cu prilejul înfiinţării 
Seminarului Monahal”, în: BORom XLVII (1929), 7-8, p. 660-669. 

Cei care au revigorat viaţa culturală a Mănăstirii Cernica sunt: stareţul 
Gheorghe - conducător al mănăstirii de la 1781 la 1806 şi Calinic cel care a fost stareţ 
al mănăstirii de la 1820 la 1850. Perioada de maximă înflorire culturală şi spirituală a 
Mănăstirii Cernica a fost între 1781-1850. Atunci s-au distins atât prin lucrările lor, cât 
şi prin faptele lor - cei doi stareţi mai sus menţionaţi, dar şi Macarie Gramaticul, 
Protasie Ieromonahul. însufleţiţi de „duhul paisian”, monahii mănăstirii au făcut din 
aceasta unul dintre cele mai importante centre culturale ale ţării, ocupându-se cu 
scrierea şi copierea manuscriselor, redactarea unor diferite lucrări, activităţi misionare 
etc. 

Din 1718 mănăstirea a devenit metoc al Patriarhiei Alexandriei; de la 1838 
stareţul Calinic face ca această mănăstire să devină „de sine stătătoare”; iar de la 1925 
mitropolitul primat Miron a „preluat stăreţia mănăstirii”. în 1922 a existat o iniţiativă 
de a se înfiinţa în această mănăstire o tipografie, iniţiativă care nu s-a realizat, iar la 
1927 au început lucrările pentru înfiinţarea unui Seminar monahal. Despre acesta 
aflăm că primea şcolari cu vârste cuprinse între 14 şi 25 de ani, oferindu-le hrană, 
cazare şi îmbrăcăminte. 

***, „Bibliografie. «Istoria Mănăstirii Cernica” de Atanasie Mironescu»”, în: 

BORom XLVIII (1930), 10, p. 1007. 

Cartea are 350 de pagini şi reprezintă una dintre cele mai complete monografii 
(la acea vreme) ale acestui sfânt lăcaş. 

***, „Ştiri. îndrumarea sufletească a preoţilor”, în: BORom L (1932), 9, p. 618. 

Cronica anunţă înfiinţarea la Mănăstirea Cernica a „Săptămânii de retragere”, 
condusă de Î.P.S. Titu Târgovişteanu, dedicat preoţilor din Eparhia Mitropoliei 
Bucureşti. S-a lucrat pe două serii, participând preoţi de seamă. 

***, „Ştiri. Stareţ doctor”, în: BORom LI (1933), 7-8, p. 285. 

Articolul precizează că părintele ieromonah Hrisant Popescu, doctor în teologie, 
a fost numit stareţ al Mănăstirii Cernica, în locul părintelui protosinghel Zosima 
Pârvulescu. 

***, „Note bibliografice. Caraivan Virgil, «Documente răzăşeşti I»” 1934, p. 

133-135”, în: BORom LIII (1935), 3-4, p. 222. Recenzie. 

Este vorba despre jalba călugărului Neofit de la Mănăstirea Cernica, trimisă 
către domnul Ion Sturza, prin care i cere acestuia dreptate, fiindcă a fost jefuit de 
ieroschimonahul Dosoftei. Din această jalbă mai reiese şi că monahul Neofit a plecat 
cu binecuvântarea stareţului din Mănăstirea Cernica şi s-a aşezat în Eparhia Huşilor. 

Ioachim, „Pilduiri pentru vremurile ce străbatem... Orfelinate de la Sf. 

Mănăstiri” în: GBis IV (1945), 1-3, p. 24-27. 

Autorul realizează o prezentare a orfelinatelor din cadrul mănăstirilor Cernica şi 
Ţigăneşti. 

Gladcovschi, Atanasie, arhim. stareţ al Mănăstirii Cernica, „Gheorghe 

Arhimandritul, stareţul Mănăstirii Cernica (1806 dec. 3 - 1856 dec. 3). La o sută 

de ani de la încetarea lui din viaţă”, în: GBis XV (1956), 12, p. 716-725. 

La 1 aprilie 1781, Mănăstirea Cernica îşi începe viaţa de obşte, avându-1 ca 
stareţ pe arhimandritul Gheorghe. însemnările acestui material sunt asupra „omului, 
locului, timpului şi faptelor”, fiind însoţite de imagini, detalii privind lucrările 
efectuate la mănăstire în timpul păstoririi acesteia de către Gheorghe arhimandritul, 
accentul căzând pe contribuţia pe care şi-o aduce la buna organizare şi coordonare a 
vieţii monahale din lăcaşul de cult menţionat. 

Gladcovschi, Atanasie, arhim. stareţ al Mănăstirii Cernica, „Monahii 

cronicari din Mănăstirea Cernica”, în: GBis XVI (1957), 4-5, p. 247-256. 

Dintre monahii cu preocupări cărturăreşti din Mănăstirea Cernica, despre care 
primim informaţii cu caracter general, se evidenţiază personalitatea protosinghelului 
Naum. Articolul reuneşte informaţii despre studiile efectuate de acesta, evenimente 
biografice, imagini cu Mănăstirea Cernica, stareţul Calinic şi protosinghelul Naum. 
Acesta, povăţuit fiind de Sfântul Ierarh Calinic, renunţând la activitatea de profesor pe 

care o desfăşura, se retrage la Mănăstirea Cernica. Se manifestă în diferite activităţi 
didactice, printre care, traduce „Istoria Bisericii Universale” a lui Meletie până în 
secolul al XlV-lea, capitolul al XH-lea. Va muri în cinul schimniciei cu numele de 
Nichita. 

Drăghiceanu, Virgil, „Despre Mănăstirea Câmpulung - un document inedit: 

Jurnalul săpăturilor făcute de Comisia Monumentelor Istorice în 1924”, în: 

BORom LXXXII (1964), 3-4, p. 284-335. 

Autorul acestui studiu a condus personal săpăturile efectuate în 1924 la biserica 
domnească din Câmpulung - Muscel. Studiul reprezintă concluziile la care a ajuns 
autorul, interpretând rezultatele săpăturilor făcute şi care n-au fost date publicităţii. 

Biserica Domnească din Câmpulung a lui Basarab Vodă a fost rezidită, în 
întregime, în perioada 1635-1638 de către Matei Basarab. Mănăstirea întreagă, cu 
chiliile, zidurile exterioare şi cetatea au fost terminate peste 10 ani, în 1647. Cel dintâi 
egumen a fost ieromonahul Melchisedec. încă din 1635, Matei Basarab a întemeiat o 
tipografie în mănăstire care a existat până în 1650. Abia terminată, mănăstirea a luat 
foc dintr-un trăsnet, arzând în întregime acoperişul de plumb cu casele din 
împrejurimile pieţei unde se ţinea bâlciul. Matei Basarab a rezidit biserica, iar în 1641 
a îngăduit să fie îngropat aici, la loc de cinste, Pevra paharnicul, cel care făcuse mai 
multe danii mănăstirii. 

Următorii ctitori ce au înzestrat şi ei mănăstirea au fost înmormântaţi de 
asemenea în biserica lui Matei Basarab. Danii importante s-au făcut şi de către 
călugări, dar aceştia nu se îngropau în biserica mănăstirii, ci în locul metaniei lor sau 
la bolniţa mănăstirii. Aceasta din urmă, construită din bârne de lemn, a fost refăcută de 
zid de Teofan ieromonahul, la 6 iulie 1718, în timpul domniei lui Ion Mavrocordat. 
Biserica lui Matei Basarab a dăinuit din 1635 până în 1819, deci 184 ani. 

De la 1819 până în 1925 biserica, ajunsă într-o stare de ruinare avansată şi cu 
datorii de peste 50000 de taleri, a fost închisă. Călugării au fost mutaţi la Mănăstirea 
Aninoasa, iar slujba se făcea la bolniţă. în timpul domniei lui Grigore Ghica, 
mănăstirea a fost refăcută de egumenul Filaret Apamias Beldiman. Lucrările au 
început din 1826 şi s-au terminat în 1831, într-o perioadă grea. Biserica fost rezidită pe 
aceeaşi temelie şi cu aceeaşi piatră pe dinafară. Arhitectul Frantz Walet, însărcinat cu 
reclădirea bisericii, străin de tehnica bizantină, nu a ştiut să racordeze turlele bisericii 
cu zidurile ei, astfel ca ele să formeze un tot. Sunt prezentate o serie de evenimente din 
istoria oraşului Câmpulung. 

Săpăturile de la Mănăstirea Câmpulung 

Sunt prezentate lucrările care s-au executat, începând din 27 august 1924, 
mormintele descoperite, piatra de mormânt a lui Nicolae - Alexandru Vodă. 
Cercetările au fost făcute pe porţiuni. Săpându-se în interiorul turnului scării s-a dat de 
două pardosele: cea veche şi cea de-a doua din vremea lui Matei Basarab. Sunt 
prezentate mormintele descoperite. A fost întocmit şi un inventar al osemintelor 
găsite, făcut de medicul spitalului din Câmpulung, dar documentul a dispărut în 
bombardamentul din 1944. Odată cu săpăturile din altar, unde s-au descoperit cei patru 
stâlpi şi forma poligonală a altarului, s-au încheiat săpăturile de la Mănăstirea 
Câmpulung. 

Bisericile Câmpulungului 

în timpul lui Matei Basarab existau 12 biserici, în afară de mănăstire. Sunt 
prezentate caracteristicile acestor biserici, repartizarea lor, arhitectura, inscripţiile de 
pe pisaniile de piatră. Anexele din finalul studiului cuprind inscripţii de pe odoarele, 
cărţile şi mobilierul Mănăstirii Câmpulung. Studiul cuprinde multe imagini şi schiţe. 

Ştefănescu, I. D., „Şcoala de pictură din Mănăstirile Cernica şi Căldăruşani. 

Ucenicia lui N. Grigorescu” în: GBis XXVIII (1969), 3-4, p. 364-392. 

Articolul cuprinde numeroase informaţii referitoare la Mănăstirea Cernica din 
perioada 1719-1751, când este stavropighie a Patriarhiei Alexandriei, la început 
numindu-se Grădiştea Floreştilor. Aflăm de aici că Sfântul Calinic, în 1793, trimite 
călugării cernicani la Căldăruşani pentru a păstra continuitatea şcolii de artă de la 
Cernica. Schitul de maici de la Pasărea a fost înfiinţat în 1813 de stareţul Timotei 
(Căldăruşani). Sunt prezentate date importante despre descrierea bisericii Mănăstirii 
Pasărea, tehnica utilizată la zidirea acesteia, despre pomelnicul „Decorul mural”. 
Celelalte date sunt referitoare la biserica Sfântul Nicolae de la Cernica şi a picturii de 
aici (1804), biserica Sfântul Lazăr - din cimitir (1809-1815), biserica din ostrovul 
Sfântul Gheorghe (1832-1833), despre casa stareţului Gheorghe, trapeza (1840), 
muzeu, despre Mănăstirea Căldăruşani (secolul al XVII-lea), articolul conţinând 
descrierea icoanelor de aici. Paginile informează despre perioada de formare şi 
activitatea lui Nicolae Grigorescu, fiind menţionate şi lucrările importante realizate de 
acesta, precum şi descrierea muzeului de la Ţigăneşti, însoţită de 81 de imagini. 

Mîrţu, Flaminiu, „Manuscrisul de la Mănăstirea Cernica şi paternitatea primei 

istorii a Câmpulungului”, în: BORom LXXXVII (1969), 3 - 4, p. 404- 408. 

în fondul arhivistic, preluat în 1902 de la Mănăstirea Cernica şi donat 
Academiei Române, se găseşte un manuscris inedit nr. 2023, al cărui conţinut 
cuprinde relatări importante în legătură strânsă cu lucrarea lui C.D. Aricescu asupra 
istoriei oraşului Câmpulung-Muscel, din 1855- 1856. Scrierea amintită, deşi 
considerată primul studiu monografic, este însă discutabilă, fiind lipsită de garanţia 
ştiinţifică şi depăşită astăzi din punct de vedere metodologic şi informativ. Paternitatea 
lucrării nu s-a pus niciodată şi nu există nicio îndoială asupra numelui autorului, dar, 
după 113 ani de la apariţia celor două volume ale lucrării lui C.D. Aricescu, cercetarea 
manuscrisului inedit provenit de la Cernica, justifică necesitatea unei amănunţite 
cercetări, dacă nu de rectificare, cel puţin de completare. 

Manuscrisul cercetat este o „Psaltichie” de la jumătatea secolului al XlX-lea, 
cuprinzând cântările uzitate în Biserica Ortodoxă Răsăriteană şi o mică însemnare 
despre istoria Câmpulungului Muscel, istorie la care se afirmă că a lucrat artistul 
Negulici şi s-a terminat, dându-se la tipar, de K. Aricescu cu mari suferinţe şi exil. 
Semnatarul manuscrisului este călugărul Teofilax de la Cernica. Autorul articolului 
analizează informaţiile de care dispune şi, cu prudenţă, trage unele concluzii finale, 
impuse de constatările semnalate, considerând că este neîndoielnic ca Aricescu să aibă 
partea lui de contribuţie la monografia oraşului Câmpulung Muscel, completând şi 
terminând lucrarea începută de pictorul câmpulungean Ioan Negulici, fruntaş 
revoluţionar la 1848, cu preocupări multiple, printre care şi cele istoriografice şi mort 

în exil la Constantinopol. Aceste prezumţii asupra „Istoriei Câmpulungului”, care îi 
conferă lui Negulici o co-paternitate, trebuie să stea la baza unor cercetări ştiinţifice în 
domeniul istoriei. 

Autorul articolului este de părere că omiterea lui Negulici drept coautor ar fi din 
cauza activităţii sale de revoluţionar, care ar fi putut opri tipărirea cărţii în acea vreme, 
în cadrul începuturilor istoriografiei moderne româneşti, manuscrisul de la Mănăstirea 
Cernica, ca izvor scris, contemporan redactării lucrării lui Aricescu, deschide o 
problemă de precizare şi de noi cercetări necesare pentru formularea unei concluzii 
definitive privind paternitatea justă a primei istorii a Câmpulungului. Contribuţia 
vrednicilor preoţi şi monahi, prin însemnările lor scrise, având la bază însăşi viaţa lor 
şi buna credinţă, constituie o valoare reală şi preţioasă pentru posteritate. 

Petrescu, Victoria Al., „Din activitatea de stareţ a Sfântului Ierarh Calinic”, în: 

GBis XXVIII (1969), 7-8, p. 797-802. 

Mănunchi de informaţii despre viaţa şi activitatea de stareţ desfăşurată de 
Sfântului Ierarh Calinic la Mănăstirea Cernica. 

Stănculescu, Nela, prof., „Mănăstirea Cernica”, în: GBis XXVIII (1969), 7-8, 

p. 940-942. Recenzie. 

Scurt istoric despre manuscrise şi odoarele ce se găsesc la această sfântă 
mănăstire . 

Petrescu, V. Al., „Mănăstirea Cernica, centru de cultură bisericească şi artă 

monahală”, în BORom XC (1972), 3-4, p. 358-361. 

Scurtă prezentare a lavrei monahale din apropierea Bucureştilor în care se 
aminteşte de înflorirea vieţii monahale în epoca Sfântului Stareţ Gheorghe de la 
Cernica şi Căldăruşani, ucenic apropiat al al Sfântului Paisie Velicikovschi şi de 
realizările culturale şi duhovniceşti din timpul Sfântului Ierarh Calinic. De asemenea 
se amintesc unele elemente arhitectonice sau legate de pictura bisericilor, cea mare 
fiind pictată de Tattarescu. 

Se aminteşte apoi şi de activitatea tipografică de la Mănăstirea Cernica mai ales 
după 1922 când s-a mutat aici tipografia de la Mănăstirea Neamţ. 20 octombrie 1929 a 
fost ziua deschiderii Seminarului monahal din această mănăstire, condus la acea vreme 
de arhimandritul Chesarie Păunescu. în final sunt amintite realizările din timpul 
păstoririi patriarhului Iustinian şi a stareţului Roman Stanciu. 

Dimitrescu, Ioan, „Un important lăcaş de cult restaurat: biserica Sf. Nicolae a 

Sf. Mănăstiri Cernica”, în: GBis XXXV (1976), 1-2, p. 175-179. 

Materialul conţine informaţii despre istoricul bisericii Sfântul Nicolae a 
Mănăstirii Cernica şi despre lucrările de restaurare efectuate aici şi încheiate la 6 
decembrie 1974. 

***, „Sfinţirea Marelui Mir, la Mănăstirea Cernica”, în BORom XCVI (1978), 

5-6, p. 448-450. 

Ioniţă, Alexandru M., drd., „Monahul Gherasim - Iorgu Cosma, luptător în 
Războiul neatârnării”, în BORom XCVI (1978), 5-6, p. 526-529. 

Este evocată figura unuia dintre luptătorii de la Plevna ajuns la 1894 călugăr în 
Mănăstirea Ciolanu. Moartea sa în luna mai 1902, după ce participase la o paradă 
militară în cinstea câştigării Independenţei României a atras la înmormântarea sa mii 
de credincioşi. A fost înhumat la Mănăstirea Cernica. 

Cantacuzino, Gheorghe şi Trohani, George, „Istoricul bisericii Sf. Nicolae 
din cuprinsul Mînăstirii Cernica pe baza săpăturilor arheologice”, în: GBis 
XXXVIII (1979), 9-10, p. 1015-1023. 

Pentru a se putea nota paginile de istorie a bisericii Sfântul Nicolae de la 
Mănăstirea Cernica, articolul cuprinde informaţii despre rezultatele săpăturilor 
arheologice realizate în acest loc, cu imagini, la data de 20 mai 1815, dată la care 
biserica încă nu era terminată. 

Georgescu, L. I., prof şi Roman Ialomiţeanul, episcop, „Stareţul Gheorghe şi 
mînăstirea Cernica”, în BORom C (1982), 3-4, p. 332-339. 

Cernica, ca vatră monahală a existat cu mult înainte de sosirea stareţului 
Gheorghe prin acele locuri dar, la acea vreme, era deja pustiită de vre-o 70 de ani. 
Ieromonahul Protasie, ucenicul marelui stareţ face un portret fizic al mentorului său: 
„mărunt de statură, cu părul lung, barbă mare şi ochi negri, departe văzători”! 
Urmează apoi o scurtă biografie a arhimandritului Gheorghe ce culminează cu 
stabilirea acestuia la Mănăstirea Cernica. Sunt precizate apoi cele mai importante 
măsuri luate de stareţ în timpul păstoririi sale când obştea ajunge la peste 100 de 
vieţuitori (103 la 1788). Articolul se încheie cu prezentarea şi interpretarea celor şapte 
trepte sau porunci din Diata stareţului Gheorghe Cernicanul. 

Negoiţă, Aurel, „Monumente arhitecturale din cuprinsul Sf. Arhiepiscopie a 
Bucureştilor: Mănăstirea Cernica şi Schitul Ciocanul”, în: GBis 
XXXXIV(1985), 5-6, p. 396-409. 

Material în care se descrie complexul Mănăstirii Cernica, cu cele trei biserici: 
Sfântul Nicolae, Sfântul Gheorghe, Sfântul Lazăr şi cele două paraclise : Intrarea în 
biserică a Maicii Domnului şi Adormirea Maicii Domnului. Este prezentat şi istoricul 
Schitului Ciocanul, datat aproximativ din 1600. Articolul cuprinde şi material 
bibliografic. 

Cunescu, Gheorghe, pr., „Mănăstirea Cernica în scrierile Părintelui Gala 
Galaction”, în: GBis XXXXV (1986), 2, p. 80-89. 

Autorul face o evocare a părintelui Grigorie Pişculescu - Gala Galaction, la 25 
de ani de la trecerea la cele veşnice (8 martie 1961), despre implicarea sa în viaţa 
monahală şi în special despre legătura acestuia cu Mănăstirea Cernica, acolo unde a 
dorit să fie îngropat. în articol este menţionat şi conacul părintesc de la Dideşti 
(Teleorman), care, până la secularizarea averilor mănăstireşti din 1863, a fost câteva 
sute de ani schit de călugări . 

Calinic Argeşanul, „Nicolae Iorga şi mănăstirea Cernica”, în BORom CIV 
(1986), 5-6, p. 116-123. 

Gheorghescu, Chesarie, arhim. dr., „Cuviosul Arhimandrit Gheorghe, stareţul 
Mănăstirii Cernica (1781-1806)”, în: GBis XXXXVI (1987), 5, p. 63-81. 

Articolul începe cu date generale despre mănăstiri, călugări şi viaţa 
călugărească, apoi se opreşte la prezentarea Mănăstirii Cernica şi la stareţul Gheorghe, 
menţionând date şi aspecte din viaţa şi nevoinţele sale şi încheind cu o serie de 
învăţături duhovniceşti lăsate de stareţul Gheorghe. 

CETĂŢUIA-RM. VÂLCEA (SCHITUL) 

Bălaşa, D., pr., „Două pomelnice ale schitului Cetăţuia din Râmnicul Vâlcei”, 
în: MitrOlt XIX (1967), 3-4, p. 261-268. 

Schitul Cetăţuia, fost schit de călugări, cu hramul Sfinţii Arhangheli, a fost 
metoc al Mitropoliei Ţării Româneşti, menţionat în documente în 1613. Primul 
pomelnic studiat în acest articol are 41 de file, fiind descrisă fiecare filă în parte, după 
care se analizează un manuscris al ierodiaconului Grigorie, completat în 1814 cu alte 
pomelnice scrise de Partenie Zograful. Ultimul mitropolit este menţionat Grigorie iar 
ultimul episcop de Râmnic, Filaret. Al doilea pomelnic prezentat aici este din 1826 şi 
aparţine lui „Ioan Zograful sin Nicolae Beşleagă”. Iniţial a avut cinci file şi apoi i s-au 
mai adăugat 27. Se face descrierea lui. 

Bulat, T. G., „Un schit de lângă Râmnicul Vâlcea închinat Mitropoliei 
Bucureşti: Cetăţuia”, în: MitrOlt XXIII (1971), 3-4, p. 221-230. 

Din aceste pagini aflăm despre mitropolitul Teodosie (1668-1672 şi 1679- 
1708), despre felul în care a fost înlăturat din scaun şi apoi restabilit, despre daniile 
făcute de mitropolit Schitului Cetăţuia, pe care l-a zidit în 1680, precum şi despre 
egumenii Ioachim şi Serafim ai aceluiaşi schit. 

CETĂŢUIA NEGRU-VODĂ SAU CETĂŢENI (SCHITUL) 

Sandu, preotul de la Stroieşti, „însemnări mărunte. Minunea de la Cetăţuia 
Muscel”, în: BORom L (1932), 9, p. 617. 

Articolul reia vestea din ziarul „Curentul”, din 10 august, care relatează despre 
săvârşirea unei minuni în comuna Voineşti, Muscel: săteanul Ioan Grosarie, care 
suferea de mai multă vreme de pelagră şi de alte boli, îşi aştepta sfârşitul după ce 
consultare mai mulţi medici. Se zice că într-o noapte a auzit un glas care-i poruncea să 
se ridice şi să meargă la izvorul de la Cetăţuia, o bisericuţă zidită de Negru Vodă pe 
vârful unei stânci, unde în Sfântul Altar, pe sub Sfânta Masă, curge, picătură cu 
picătură, un izvor limpede. După ce şi-a spălat rănile, la trei zile acestea s-au închis, 
părăsind schitul deplin sănătos. 

Răuţescu, Ion, pr. şi Petrescu, Zaharia, pr., „Schitul Cetăţuia Negru-Vodă”, 
în: GBis XV (1956), 3-4, p. 152-162. 

Schitul Cetăţuia Negru-Vodă este aşezat pe frumoasa vale a Dâmboviţei, între 
satele Cetăţeni şi Coteneşti, din raionul Muscel, regiunea Piteşti. Biserica este o 
peşteră (L = 12m, 1 = 4m, î = 3,20m). 

Documentul redă câteva însemnări de pe cărţile vechi ale schitului, inscripţiile 
cu numele ctitorilor, unde este menţionată şi data sfinţirii, se prezintă câteva legende 
despre schit şi tradiţii locale. Există menţiunea că pe pereţii bisericii sunt păstrate 
numele diverşilor donatori. 

Chihaia, PaveL, „Cetatea şi schitul lui «Negru Vodă» de la Cetăţeni-Muscel”, 

în: GBis XXVIII (1969), 1-2, p. 111-130. 

Se realizează descrierea geografică a ţinuturilor ce adăpostesc acest aşezământ 
şi se face un istoric al lui fiind atestat documentar, aproximativ, în 1585. Articolul 
aduce informaţii prin care se neagă faptul că prima biserică de lângă Dâmboviţa a fost 
a lui Vladislav I în secolul al XlV-lea. Se prezintă tabloul votiv zugrăvit în 1859. 

CHEIA (MĂNĂSTIREA) 

Florescu, Ştefan, pr., Petre, Constantin M., pr., „Cronica bisericească. 

Impresii şi învăţăminte de la Mănăstirea Cheia. Centru de perfecţionare 

duhovnicească la Mănăstirea Căldăruşani”, în: BORom XLV (1927), 9, p. 551- 

554. 

Autorităţile superioare bisericeşti, din dorinţa de a ajuta duhovniceşte corpul 
preoţesc, au rânduit să pună bazele unui program numit „Săptămâni de retragere”. 
Acesta prevedea pentru preoţii de mir izolarea timp de câte o săptămână la o 
mănăstire, spre a medita la cele duhovniceşti. în articol sunt relatate „petrecerea 
săptămânii de retragere” de către preoţi în mănăstirile Căldăruşani, Predeal şi Cheia. 
Articolul cuprinde şi o scurtă descriere a Mănăstirii Cheia. 

***, „în vizită la mănăstirea Suzana şi Cheia”, în: GBis XV (1956), 6-7, p. 354-357. 

Construită în 1770, având hramul Sfântul Nicolae, situată la 8 km de Mănăstirea 
Suzana, într-un sat de 66 de familii, se află Mănăstirea Cheia. Aflăm date despre 
mănăstire dintr-o pisanie de deasupra uşii bisericii. Textul redă legende legate de schit 
şi prezintă preocupările monahilor. Sunt menţionaţi vieţuitori ai mănăstirii: stareţul 
arhidiacon Emilian Andrei, arhimandritul Ghenadie Diaconescu etc. 

Vîrtosu, Emil, „Documente privind Mănăstirea Cheia de pe Teleajen”, în: GBis 

XXI (1962), 9-10, p. 888-911. 

Mănăstirea Cheia de pe Teleajen este zidită, în forma de azi, în 1835. Sunt 
prezentate 20 de documente care atestă vechimea mult mai mare. Prima atestare este 
din decembrie 1772. 

Vîrtosu, Emil, „Mănăstirea Cheia (Prahova). Inscripţii şi însemnări”, în: GBis 

XXII (1963), 9-10, p. 929-951. 


331 



Autorul urmăreşte prezentarea amănunţită a unor inscripţii de la Mănăstirea 
Cheia, Prahova, a reîntemeietorilor mănăstirii pe baza unor însemnări autobiografice. 
Se mai aminteşte despre antimise, despre cărţile de cult, despre icoane, tablouri, sigilii. 

***, „Preafericitul Părinte Patriarh Iustinian şi membrii Sfântului Sinod al 
Bisericii Ordodoxe Române au vizitat casele sanatoriale Viforâta şi Dealul, ale 
Casei de pensii şi casa de odihnă de la Cheia a salariaţilor administraţiei 
patriarhale”, în: BORom LXXXIV, (1966), 9-10, p. 895 - 908. 

în ziua de 18 octombrie 1966 delegaţia a vizitat paraclisul patriarhal şi casa de 
odihnă Cheia, iar pe traseu au admirat biserica restaurată a Mănăstirii Ghighiu, de 
lângă Ploieşti şi Casa memorială„Nicolae Iorga” de la Vălenii de Munte. Sunt aduse şi 
alte informaţii referitoare la slujbele oficiate cu prilejul acestor vizite. Articolul 
conţine imagini. 

Băbuş, Grigore, arhim. şi Ionescu, G., „Contribuţii la monografia istorică a 
schitului Cheia de pe Teleajen (partea I)”, în: GBis XXXXII (1983), 1-3, p. 106-115. 

Scurt istoric al Schitului Cheia de pe Teleajen, un loc de alinare pentru românii 
transilvăneni persecutaţi. Informaţiile vizează aşezarea edificiului, descrierea bisericii, 
vieţuitorii cei mai importanţi ai acestui lăcaş şi daniile primite. 

Băbuş, Grigore, arhim. şi Ionescu, G., „Contribuţii la monografia istorică a 
schitului Cheia de pe Teleajen (partea a II-a)”, în: GBis XXXXIII (1984), 3-4, 
p. 264-274. 

Contribuţii la monografia istorică a Schitului Cheia de pe Teleajen este un 
articol ce aduce informaţii de la egumenatul lui Damaschin până la secularizare, 1837- 
1860- chiar 1864. 

Băbuş, Gr., arhim. şi Ionescu, Gion, „Contribuţii la monografia Schitului 
Cheia de pe Teleajen (partea a III-a)”, în: GBis XXXXV (1986), 3, p. 92-108. 

Este prezentată viaţa schitului din 1874, când adormea în Domnul, 
ieroschimonahul Damaschin Bârsan, după o stăreţie de 39 de ani, fiind consemnaţi toţi 
urmaşii săi la stăreţia schitului până în 1938. Materialul este însoţit de imagini cu 
schitul şi egumenii Damaschin Bârsan şi Grigore Georgescu. 

Băbuş, Grigore, arhim. şi Ionescu, Gion, D., „Contribuţii la monografia 
Schitului Cheia de pe Teleajen”, în: GBis XXXXVI (1987), 3, p. 95-102. 

Articolul prezintă Schitul Cheia, făcând referire la clopotniţa şi biserica mare. 
Se dau amănunte referitoare la arhitectură, pictură, interior şi exterior. 

Băbuş, Grigore, arhim., „Din istoria Mănăstirii Cheia (jud. Prahova)”, în: 
RTeol V (1995), 2, p. 123-136. 

Mănunchi de informaţii ce fac referire la Mănăstirea Cheia din judeţul Prahova. 
Sunt prezentate numeroase date cu privire la aşezarea mănăstirii, istoricul ei, Schitul 
Cheia, prima biserică, ansamblul arhitectonic clopotniţă, stăreţia, chiliile, biserica cea 
mare, paraclisul de iarnă, obştea monahală. 

CIOCANU-MUSCEL (SCHITUL) 


Simionescu, I. Dan, profesor, „Schitul Ciocanul” (jud. Muscel), în: BORom 

XLV (1927), 1, p. 22. 

Schitul este situat în valea pitorească a râului Ciocan. Despre biserica sa aflăm 
că a fost reparată la 1916. Autorul aminteşte despre cel care a scris câte ceva asupra 
acestui schit - Constantin D. Aricescu şi îl citează în articol. Constantin D. Aricescu, 
în cartea intitulată „Istoria Câmpulungului”, din 1856, scrie că schitul datează de la 
începutul secolului al XVI-lea, fiind făcut de către ţăranii pioşi ai cătunului Malu. Tot 
el afirmă că, la început, biserica a avut hramul Sfântul Nicolae. 

Schitul a ars în mai multe rânduri şi, la 1600, a fost reparat şi a fost făcut schit 
de maici cu hramul Intrarea în Biserică a Maicii Domnului - hram pe care îl are şi 
astăzi. Mai aflăm că la 1610 schitul a ars din nou şi a fost refăcut şi transformat în 
schit de călugări. în cartea citată, Aricescu menţionează trei hrisoave referitoare la 
acest schit: hrisovul din 1677 prin care Duca Vodă întăreşte privilegiile schitului 
acordate de Matei Basarab; hrisovul din 1776 a lui Alexandru Ipsilanti, în care se 
menţionează de privilegiu acordat pentru şase scutelnici; hrisovul din 1827, care, de 
asemenea, întăreşte acelaşi privilegiu. 

De la domnul Simionescu aflăm că schitul a avut de suferit de pe urma 
cutremurului din 1802 şi a fost refăcut în 1825. Autorul redă pisania, care este, după 
spusele sale, din 1825 şi este singurul document care afirmă hotarele moşiei Ciocan. 

Sacerdoţeanu, Aurelian, „Schitul Ciocanul-Muscel”, în: GBis XXII (1963), 1- 

2, p. 502-504. 

Documentul precizează: „în prima jumătate a secolului al XVII-lea s-a înfiinţat 
un schit numit Ciocanu”, loc unde învăţau carte copiii din sat. Sunt prezentate mai 
multe inscripţii. 

Negoiţă, Aurel, „Monumente arhitecturale din cuprinsul Sf. Arhiepiscopie a 

Bucureştilor: Mănăstirea Cernica şi Schitul Ciocanul”, în: GBis XXXXIV 

(1985), 5-6, p. 396-409. 

Material în care se descrie complexul Mănăstirii Cernica cu cele trei biserici 
Sfântul Nicolae, Sfântul Gheorghe, Sfântul Lazăr şi cele două paraclise : Intrarea în 
biserică a Maicii Domnului şi Adormirea Maicii Domnului. Este prezentat şi istoricul 
Schitului Ciocanul, datat aproximativ din 1600. Articolul cuprinde şi material 
bibliografic. 


CIOCLOVINA (SCHITUL) 

Ciurea, Al. I., pr. prof., „Tudor Vladimirescu, ctitor şi ajutător de lăcaşuri 
străbune”, în: MitrOlt XXXIII (1981), 4-6, p. 186-196. 

Autorul îl prezintă pe Tudor Vladimirescu în calitate de ctitor şi ajutător de 
lăcaşuri sfinte. Pe lângă bisericile de mir, sunt menţionate şi două schituri zidite de 
acesta: Schitul Cioclovina din Gorj şi Schitul Topolniţa din Mehedinţi. 

CIOLANU (MĂNĂSTIREA) 

***, „Cronică”, în: Candela VIII (1889), 9, p. 664. 

Articolul consemnează retipărirea celei mai vechi cărţi româneşti, 
„Tetraevanghelia lui Coresi”. Descoperită în vara anului 1888, în manuscrisele de la 
Mănăstirea Ciolanul din judeţul Buzău de către arhiereul Dr. Gherasim Timuş, 
profesorul Constantin Erbiceanu şi Dr. Mironescu, această carte este trimisă spre 
retipărire. Noua carte cuprinde 232 de pagini, prefaţa fiind scrisă de profesorul 
Constantin Erbiceanu. 

***, „Mănăstirea Ciolanul, Judeţul Buzău”, în: Vocea Bisericii II (1895), 13, p. 4. 

Mănăstirea Ciolanu este fondată de Doamna Neaga, soţia lui Mircea Turcitul, în 
intervalul 1580-1600, dar a fost restaurată pe la 1700 de câţiva monahi de la Schitul 
Ciobanoi. A ars în 1855, a fost restaurată în 1862. în apropiere de sfântul lăcaş se află 
biserica Cetăţuia ce are împrejur un şanţ de apărare. Aceasta a fost fondată de Iosif 
Singel în 1859. în mănăstire vieţuiau, la 1894, 66 de monahi. 

G., „Dare de seamă. 2. «Cercetări literare istorice» de Vasile Mangra, 

Bucureşti, 1896”, în: BORom XX (1896-1897), 9, p. 929-940. Recenzie. 

Lucrarea lui Vasile Mangra cuprinde două studii: „Psaltirea românească a lui 
Coresi tipărită la Braşov în 1570” şi „Rolul diecilor din Moldova în cultura românilor 
din Transilvania în secolul XVII”. Din primul studiu aflăm că până la 
descoperirea„Tetraevanghelului” lui Coresi din 1561, carte ce s-a descoperit în 
biblioteca Mănăstirii Ciolanu, se credea că „Psaltirea” este prima carte tipărită a lui 
Coresi. 

Georgescu, Eftimie, ierom. pictor, „Mănăstirea Ciolanu”, în: BORom XXIV 

(1900-1901), 6, p. 566-569. 

Mănăstirea are două biserici: una cu hramul Sfinţilor Apostoli şi una cu hramul 
Sfântului Mare Mucenic Gheorghe. Legat de întemeierea acestei mănăstiri circulă 
următoarea legendă - ar fi fost întemeiată de Doamna Neaga în urma pierderii unui 
copil, pe care l-a îngropat aici. Dintr-un document reiese că întemeietorul acestui lăcaş 
este Ciolan, moşul lui Gavriil Călugărul. între anii 1679-1764 mănăstirea a fost 
părăsită dar la 1764 a fost restaurată de ieroschimonahul Vasile, care venise aici din 
Muntele Athos, însoţit de stareţul Gheorghe. fondatorul Mănăstirii Cernica. 
Mănăstirea Ciolanu a fost închinată, din timpul lui Nicolae Mavrocordat, unei 
mănăstiri din Rumelia, numită Dusca. în 1854 a avut de suferit de pe urma unui 
incendiu, dar a fost refăcută imediat, iar la 1900 obştea mănăstirii era formată din 80 
de monahi. 

***, „Cărţi, reviste, ziare. «Mănăstirea Ciolanu din judeţul Buzău» de Pamfil 

Georgian şi Protosinghelul Chirii Dobre”, în: BORom XLVIII (1930), 11, p. 

1086-1088. Recenzie. 

Mănăstirea Ciolanu îşi are numele de la boierul Ciolan. Această mănăstire are 
două biserici: biserica Sfântul Gheorghe, care a fost înfiinţată în a doua jumătate a 

secolului al XVI-lea şi care a fost reînnoită la 1857 şi biserica cu hramul Sf. Apostoli, 
care a fost terminată sub episcopul Chesarie al Buzăului la 1828. Această mănăstire a 
fost închinată Mănăstirii Duşca de către Şerban Cantacuzino. 

Gladcovschi, Antonie, arhim. dr., „Instalarea noului stareţ de la mănăstirea 
Ciolanu. Viaţă nouă în monahism”, în: GBis X (1951), 1-3, p. 69-70. 

La data de 7 ianuarie 1951 este instalat noul stareţ la Mănăstirea Ciolanu, 
Preacuviosul Arhimandrit Teofil Mocăniţă, amănuntele referitoare la acest eveniment 
fiind consemnate în textul propriu-zis. 

Ionescu, Gion, D., „Epifanie Norocel, «Mănăstirea Ciolanu», Ed. Episcopiei 
Buzăului, Buzău, 1987, 204 p. şi 84 imagini foto”, în: GBis XXXXVI (1987), 6, 
p. 177-178. 

Recenzie făcută la cartea P.S. Epifanie despre Mănăstirea Ciolanu în care îşi 
îndreaptă atenţia spre această mănăstire dar şi spre începuturile vieţii monahale în 
zona Buzăului. 


CISLĂU (SCHITUL) 

Constantinescu, Horia, „Din trecutul eparhiei. Schitul Cislău (Buzău)” în: 

îngerul XI (1939), 1-2, p. 239-245. 

Articolul cuprinde un istoric al satului Cislău aşezat pe malul drept al râului 
Buzău, în depresiunea care se întinde de o parte şi de alta a acestui râu. Conform 
documentului din 4 mai 1589, mănăstirea Cislău a fost zidită pentru prima dată de 
Doamna Neaga, soţia lui Mihnea Turcitul. Istoria acestei mănăstiri este legată de 
istoria unui schit care a existat în apropiere de Cislău, pe moşia Aninoasa. Textul 
reproduce întâmplarea despre care se spune că a fost motiv al întemeierii mănăstirii. 
De la 1589 până la 1749, când episcopul Metodie al Buzăului o rezideşte, nu se 
păstrează informaţii despre ea. Sunt enumerate obiectele de cult şi cărţile vechi care se 
păstrau aici. 


CIUTURA (MĂNĂSTIREA) 

Cristache Panait, Ioana, „Contribuţii la istoricul bisericii Mănăstirii Ciutura”, 
în: MitrOlt XXII (1970), 3-4, p. 206-209. 

Mănăstirea Ciutura a fost ridicată de Constantin Basarab în 1548, data zidirii 
fiind încă controversată. A fost metoc al Mănăstirii Jitianu, iar în secolul al XVII-lea, 
în timpul lui Ştefan Cantacuzino, a fost scoasă din dependenţa de aceasta şi închinată 
Episcopiei de Râmnic. 


CLOCOCIOV (MĂNĂSTIREA) 

Vintilescu, Gh. ec., „Cronica internă. Sinodul Permanent de la 21 iunie 1945.” 
în: BORom LXIII (1945), 6, p. 272-273. 

în articol sunt prezentate problemele care s-au dezbătut şi care s-au rezolvat în 
cadrul Sinodului Permanent al Bisericii Ortodoxe Române. Tot în cadrul acestui Sinod 
s-au luat mai multe hotărâri, printre care se numără şi aprobarea înfiinţării Mănăstirii 
Clocociov, de lângă Slatina. 


COBIA (MĂNĂSTIREA) 

G., I,, M., „Note bibliografice Potra George Dr., «Mănăstirea Cobia 

(Dâmboviţa). Studiu şi documente». Bucureşti 1938, 64 p.”, în: BORom LVI 

(1938), 1-4, p. 134-135. Recenzie. 

La 1608 domnul Radu Şerban întăreşte acestei mănăstiri stăpânirea peste mai 
multe sate şi moşii dăruite de ctitorul ei stolnicul Badea Boloşin; în 1608 acelaşi domn 
îi dăruieşte mănăstirii satul Boşteni; la 1693 Badea Dragoman îi vinde egumenului 
Filotei un codru de moşie, iar, cu timpul, Cobia ajunge schit şi este închinat Mănăstirii 
Pantelimon din Bucureşti de către domnul Grigore Matei Ghica, la 1752. Mai găsim şi 
alte date referitoare la moşiile mănăstirii. La 1810 devine biserică de sat. 

COCOŞU (MĂNĂSTIREA) 

Arhanghel, „Amintiri pioase de la prăznuirea hramului sfintei mănăstiri 

Cocoşu din Dobrogea.”, în: BORom XXIX (1905-1906), 4, p. 445-453. 

Mănăstirea Cocoşu era singura mănăstire românească ce a fost zidită pe 
pământul Dobrogei. în articol este descrisă sărbătoarea hramului acestei mănăstiri, din 
5 iunie 1905, în Duminica Rusaliilor. Slujba a fost săvârşită de P.S. Pimen al Dunării 
de Jos. în articol mai găsim şi actul comemorativ pentru punerea pietrei de temelie a 
noii trapeze, care este reprodus în întregime. Tot din articol aflăm că stareţul 
Mănăstirii Cocoşu era arhimandritul Varsanufie, iar stareţul Schitului Saun era Ilarion. 

Dimitriu, Melchisedec, ieromonah, „Cuvântare”, în: BORom XXXVIII (1914- 

1915), 5, p. 484-489. 

Este redată cuvântarea rostită în Mănăstirea Cocoşu din judeţul Tulcea în ziua 
de 29 iunie 1914, cu ocazia călugăririi a şase fraţi şi anume: Dumitru (Dosoftei), 
Apolzan Dumitru Doroş (Damaschin), Iosif Avimof (Ilarion), Neculai Iancu (Nifon), 
Teodor Ionescu (Teodorit), State Manolache (Stelian) din mănăstirea amintită. 
Cuvântarea conţine poveţe către noii monahi. Stareţ la acea dată era Roman Sorescu. 

Dimitriu, Melchisedec, ieromonah, „Cuvântare”, în: BORom XXXVIII (1914- 

1915), 5, p. 489-493. 

Este redată cuvântarea rostită în Mănăstirea Cocoşu din Tulcea în prezenţa P.S. 
Nifon Niculescu al Dunării de Jos în ziua onomastică a P.S. Sale de la 11 august 1914. 
în această cuvântare se aminteşte despre realizările P.S. Nifon. 

Scriban, arhim., „O biserică monument în Bucureşti”, în: BORom XLIV 

(1926), 3, p. 149-151. Cu o fotografie. 

Biserica Cărămidarii de Jos a fost ridicată în locul celei vechi, cu ajutorul 
Primăriei Capitalei şi a domnului Mihai Berceanu. în mahalaua Colentina, biserica 
Sfântul Dumitru, ce a fost începută în 1924, se afla aproape de finali z are (la 1926). 

Dragomir, Ioan, preot, „Câteva documente turceşti necunoscute privitoare la 

mănăstirea Cocoş” în: BORom LXXXII (1964), 11-12, p. 1110-1120. 

Aşezată în partea de nord a Dobrogei la poalele unor dealuri împădurite, 
mănăstirea Cocoşu a luat fiinţă în prima jumătate a secolului al XlX-lea. în 1833, trei 
monahi din Muntele Athos: Visarion, Gherontie şi Isaia au părăsit locul lor de metanie 
şi au construit o bisericuţă fără turlă, cu cele necesare unei mănăstiri în apropierea 
dealului Cocoş. Anul întemeierii mănăstirii -1883- este atestat de Roman Sarescu, fost 
stareţ al acestei mănăstiri, în lucrarea sa „Mănăstiri dobrogene”. 

Sunt prezentate monumente de construcţie, restaurarea mănăstirii, a chiliilor, a 
clopotniţei, începând din 1846 până în 1860 când recapătă aspectul iniţial. Studiul 
respectiv prezintă cele 11 documente care se găsesc la Mănăstirea Cocoş şi despre care 
nu s-a amintit nimic. Nouă documente sunt turceşti şi unul grecesc, datează dinainte 
de anul 1877, precum şi unul scris în limba română, cu litere chirilice, care este 
traducerea unui document turcesc. Aceste documente sunt acte de donaţie, de vânzare 
şi cumpărare de terenuri şi alte bunuri, de proprietate şi de închiriere, un document 
prin care se aprobă repararea bisericii zidită în 1833. Cel grecesc este hotărârea 
Sinodului Patriarhiei ecumenice din Constantinopol privind pe arhimandritul Visarion, 
primul stareţ al Mănăstirii Cocoş. 

Valoarea acestor acte constă în faptul că ele reflectă unele aspecte ale vremii, 
dar şi unele precizări şi noutăţi asupra istoricului mănăstirii. Actele sunt redate în 
fotocopie şi în traducere românească. Studiul cuprinde fotocopii şi imagini. 

Matuscu, Tudor, „Proiectul înfiinţării unui schit românesc în Dobrogea la 

1872”, în: GBis XXXIII (1974), 3-4, p. 315-317. 

Se aminteşte despre Mănăstirea Taiţa întemeiată la 1830 şi despre Mănăstirea 
Cocoşu, 1833, care sunt fondate de un călugăr transilvănean, Visarion. Iniţiativa de a 
construi un schit românesc în Dobrogea, la 1872, va eşua datorită dominaţiei 
musulmane. 

Mateescu, Tudor, „Un aşezământ transilvănean în Dobrogea”, în: MitrArd XXI 

(1976), 1-3, p. 114-124. 

Articolul aduce informaţii despre un aşezământ transilvănean din Dobrogea, 
respectiv Mănăstirea Cocoşu, ctitor al lăcaşului fiind Visarion, primul egumen. Pe 
lângă datele istorice despre mănăstire sunt prezentate şi moşiile mănăstirii. 

Mateescu, Tudor, „Informaţii despre vestigiile de la mînăstirile din nordul 

Dobrogei”, în BORom C (1982), 1-2, p. 189-192. 

în partea a doua a articolului se aminteşte despre mănăstirea Cocoş întemeiată la 
1833 de Visarion călugărul, transilvănean, precizându-se că în apropierea ei au fost 
descoperite numeroase „vestigii antice”. 

Zamfir, Modest, protos., „O ctitorie transilvăneană în Dobrogea. Mănăstirea 

Cocoş”, în: GBis XXXXV (1986), 2, p. 90-95. 

Este prezentată Mănăstirea Cocoş, ctitorie a călugărului ardelean Visarion şi a 
ucenicilor săi, Gherontie şi Isaia. Ctitorul Visarion, călugărit la Neamţ, era tipograf şi 
s-a întors în Dobrogea de la Muntele Athos în 1833. Mănăstirea, înfiinţată în 1833, 
este luată în evidenţă din 1841 şi se află în judeţul Tulcea, la şase km de comuna 
Niculiţel. Se face o prezentare a interiorului mănăstirii până în 1985 când se deschide 
şi un muzeu de icoane vechi şi obiecte de artă. 

COLŢEA (MĂNĂSTIREA) 

t Craioveanu, Sofronie, arhiereul, „Arhiereii titulari în biserica noastră”, în: 

BORom XXXVI (1912-1913), 8, p. 744-751. 

Este reprodusă o parte din cuvântarea rostită de mitropolitul primat Conon 
Arămescu Donici în şedinţa Sfântului Sinod din 30 mai 1912, referitoare la necesitatea 
existenţei arhiereilor titulari în biserica noastră. 

Conform spuselor acestuia, ca prim arhiereu titular român este amintit Atanasie 
Hotiniu, cel care a scris „Gramatica teologică” şi „Geografia obştească”, iar al doilea 
amintit este Lavrentie Tripoleos, care apare în corespondenţa lui Nicodim Aghioritul. 
Mai sunt amintiţi - arhiereii Meletie Burdujanu şi Chesarie Răsmeriţă (Sinadon). 
Apoi, în articol, sunt reproduse notiţe din care se vede că prin actul ctitoricesc a fost 
prevăzut un arhiereu la Mănăstirea Colţea, iar mai în urmă în Eforia Spitalelor Civile. 
Sunt redate pe scurt următoarele documente: tomosul patriarhului Constantinopolului, 
Gavriil, din 1702, tomosul patriarhului Alexandriei, Samuil, din 1715, întărit apoi de 
patriarhului Hrisant al Ierusalimului. Toate aceste documente arată ce a rânduit ctitorul 
Mănăstirii Colţea referitor la arhiereul de aici. Tot Î.P.S. Conon scrie că locul de 
arhiereu titular în Mănăstirea Colţea a fost permanent ocupat de la înfiinţarea acesteia 
până la 1877 când arhiereul de aici, Teodorit, a avut o neînţelegere cu mitropolitul 
primat şi, drept urmare, în anul următor, postul său (de arhiereu) a fost desfiinţat. 

Negulescu, Gh., „O pagină din istoria Bucureştilor. întemeierea mănăstirii şi a 

spitalului Colţea. înfiinţarea şi istoricul bisericii Sfântul Ilie - Hanul Colţei”, în: 

BORom XLIV (1926), 2, p. 82-88. 

Articolul începe cu o descriere a limitelor oraşului Bucureşti la începutul 
secolului al XVII-lea. Bucureştiul Vechi se întindea spre nord până unde erau 
bisericile Sfântul Nicolae-Şelari, Sfântul Gheorghe Nou şi fosta Mănăstire Stelea. 
Dincolo de linia formată de aceste puncte exista la nord de biserica Sfântul Nicolae 
Şelari o fâşie de teren domnesc, închisă printr-o altă linie formată de vetrele 
mănăstirilor Sărindar şi Sf. Sava, ce se aflau în afara oraşului. Tot în afara 
Bucureştilor, în părţile dinspre vest şi sud erau bisericile Sfântul Nicolae - a jupânesei 
Caplea (numită apoi Mihai Vodă), Mănăstirea Târnovului (numită apoi Sfinţii 
Apostoli), Mănăstirea lui Pană Vistierul (numită apoi Sfânta Ecaterina), Sfânta Troiţă 
a lui Radu Vodă şi Mănăstirea din vârful Dealului cu Vii (Mitropolia de azi). La nord 
faţă de Sfântul Gheorghe Nou şi faţă de Sfântul Gheorghe al Bălăcenilor şi de 
mănăstirea lui Stelea Spătarul erau numeroase tarlale de vii. La nord de cuprinsul 

Mănăstirii Sfântul Sava şi Sfântul Gheorghe Nou era proprietar boierul Mihai din 
Târgşor. Despre acesta aflăm dintr-o notă de subsol: că a avut o fiică, Tudora, ce a fost 
ibovnica domnului Mihai Viteazu şi că aceasta fiică a avut cu Mihai Viteazu o fată 
care s-a născut în 1597; că fiul cel mic al său, Antonie, a fost domnitor al Ţării 
Româneşti între anii 1669-1672; că el (Mihai din Târgşor) a fost ucis în 1612/1613 din 
porunca domnului Radu Mihnea. 

Din notele de subsol aflăm următoarele date interesante: 

a) Biserica Sfântul Nicolae Şelari este mai veche decât se arată în „Istoria 
Bucureştilor” a lui G. Ionescu. Un act din 1672 este semnat de „popa Stoica ot Sfântul 
Nicolae”. Această biserică a fost reclădită în 1700 de negustorul Apostol Lazo şi soţia 
sa Anuţa. Biserica aceasta a fost zugrăvită de negustorul Iorga Stancostea, iar vornicul 
Şerban Cantacuzino a făcut tâmpla şi sfintele icoane. 

b) Biserica Sfântul Gheorghe Nou a fost ridicată între anii 1669-1672. 

c) Mănăstirea Stelea a fost ridicată în a doua jumătate a secolului al XVI-lea de 
spătarul cu acelaşi nume şi a fost reclădită în prima jumătate a secolului al XVII-lea de 
egumenul Grigorie de la Radu Vodă (care a ajuns mai târziu mitropolit al 
Ungrovlahiei). în 1592 Stelea a făcut mănăstirii sale o danie ce consta într-o moşie. La 
1849 Mănăstirea Stelea a ars şi nu a mai fost reclădită. 

d) Notă redată integral: „Sărindar e numită de un act de la 26 februarie 1615. Ea 
a fost construită de Andronache Pârcălabu înainte de anul 1600”. 

Pe terenul lui Mihai din Târgşor, jupâneasa Iana (despre care se presupune că 
era soţia sa) a construit o biserică de lemn în apropiere de Mănăstirea Sfântul Ioan, iar 
la nord-vest de această biserică (cea a jupânesei Iana) Neagu Postelnicul Negoescu 
(fiul lui Mihai) a construit într-o singură zi o altă biserică din lemn. în locul bisericii 
jupânesei Iana, Safta soţia vel logofătului Pană Negoescu a construit un nou sfânt 
lăcaş, iar în locul bisericii lui Neagu Postelnicul Negoescu, Maria soţia lui Constantin 
Brâncoveanu a construit biserica „Dintr-o zi” la 1701. Din notele de subsol din aceast 
paragraf aflăm: 

a) că Neagu Postelnicul Negoescu nu trebuie confundat cu Neagu Aga; 

b) Jupâneasa Iana a construit biserica din lemn pe locul unde i-a fost ucis soţul 
şi a închinat-o în secolul al XVII-lea Mănăstirii Târgşor spre a-i fi metoc, dar după 
ceva timp jupâneasa Iana a desfiinţat închinarea şi spre sfârşitul vieţii ei a dat biserica 
aceasta în îngrijirea călugărului Iosei (care mai târziu a ajuns egumen al Mănăstirii 
Dealu). La acest călugăr, jupâneasa Safta a găsit actele vechii biserici. 

c) Amănunte despre istoricul terenului lui Mihai din Târgşor. 

Revenind la articol, aflăm de la Gh. Negulescu că la nord-est de Sfântul 
Gheorghe Nou, în secolul al XVII-lea era un teren plantat cu vie ce aparţinea familiei 
Doiceştilor, familie din care se trăgea clucerul Colţea (care a trecut la cele veşnice în 
perioada anilor 1668-1673). Pe acest teren, în partea sa de nord-est, exista pe la 1641- 
1642 o bisericuţă cu hramul Cuvioasa Parascheva. Clucerul Doicescu avea acest teren 
ca moştenire de la tatăl său. Autorul articolului face această presupunere întemeind-o 
pe faptul că în imediata vecinătate a acestui teren se găseau ca proprietari unii dintre 
boierii Bărbăteşti. 

Colţea clucerul a închinat acest loc spre sfârşitul vieţii sale, în vremea 
mitropolitului Teodosie, Mitropoliei din Bucureşti, cu biserica şi casele sale spre a fi 

metoc Sfintei Mitropolii. Dintr-o notă de subsol aflăm că G. Ionescu, în „Istoria 
Bucureştilor”, a afirmat că biserica lui Colţea, închinată de acesta Mitropoliei, exista 
încă din secolul al XVI-lea, afirmaţie despre care autorul articolului scrie că e falsă. 

Terenul amintit a aparţinut Mitropoliei până în 1696/97, când Mihail 
Cantacuzino împreună cu Postelniceasa Ilinca, venit dintr-o călătorie de la Locurile 
Sfinte, s-a adresat mitropolitului Teodosie şi, cu acordul urmaşilor lui Colţea clucerul, 
s-a apucat de zidit o biserică cu hramul Sf. Trei Ierarhi, ce a fost terminată în 1698. Cu 
ocazia unei vizite la Constantinopol, Mihail Cantacuzino a obţinut de la patriarhul 
Constantinopolului, Gavriil, o carte prin care i se întărea privilegiul şi daniile acordate 
ctitoriilor sale - Mănăstirea Sinaia şi biserica Trei Ierarhi din Bucureşti. Patriarhul 
Gavriil i-a dată această carte de întărire cu data de 18 octombrie 1702. 

Până în 1709 Mihail Cantacuzino a construit în jurul bisericii Colţea un spital şi 
case pentru neputincioşi. Ctitorul i-a cerut mitropolitului Antim Ivireanu să-i elibereze 
un act pentru întărirea posesiei sale pentru locul lui Colţea, pe care i-1 cedase 
mitropolitul Teodosie. Antim s-a conformat şi i-a eliberat documentul cerut în data de 
29 martie 1709. Astfel, construcţiile au continuat în acest loc - biserici, spital, case 
pentru hrana săracilor, spiţerie, şcoală şi s-a făcut şi rânduială pentru arhiereul care se 
va afla la mănăstire precum şi pentru cei patru preoţi care slujeau la câte o biserică: - 
biserica cea mare cu hramul Trei Ierarhi, paraclisul dinspre nord ce avea hramul 
Cuvioasa Parascheva şi unde locuia arhiereul, alt paraclis la est cu hramul Tuturor 
Sfinţilor şi un altul spre sud cu hramul Sfinţilor Doctori Cosma şi Damian unde se 
aflau două spitale. 

Autorul reproduce pisania din turnul Colţei, datând din 1715 şi aminteşte despre 
aşezământul întocmit de Mihail Cantacuzino referitor la conducerea ctitoriei sale. în 
finalul articolului se menţionează că, din momentul în care Nicolae Mavrogheni l-a 
numit ca epitrop al acestor lăcaşuri pe Daniil Zahnon, lucrurile au început să meargă 
rău. Despre acesta din urmă aflăm dintr-o notă de subsol că a trăit în Ţara Românească 
ca egumen al Colţei între anii 1780-1803. 

Negulescu, Gh., „O pagină din istoria Bucureştilor. întemeierea mănăstirii şi a 
spitalului Colţea. înfiinţarea şi istoricul bisericii Sfântul Ilie Hanul Colţei”, în: 
BORom XLIV (1926), 3, p. 135-139. Cu texte în limba greacă. (A se vedea 
articolul din BORom XLIV (1926), nr. 2, p. 82-88.) 

între locul ocupat de Mănăstirea Sfântul Gheorghe Nou, construită la 1671 de 
Panaghiostachi Nikussios şi terminată la 1699 prin dărnicia domnului Constantin 
Brâncoveanu şi perimetrul ce cuprindea Mănăstiriea Colţea, exista un loc pe care în 
secolele XVIII-XIX se ţinea un târg numit „al Cucului”. Colţea avea spre acest târg 
destul teren liber, care a fost extins prin danii. Autorul articolului scrie că, ori Mihail 
Cantacuzino, ori epitropii ce s-au succedat de la 1716, au clădit pe terenul de lângă 
zidul împrejmuitor al mănăstirii câteva prăvălii şi un han care avea în interiorul său o 
biserică cu hramul Sfântul Ilie. Din notele de subsol din aceast paragraf parte aflăm: 

a) Notă redată integral - „Mănăstirea Sfântul Gheorghe Nou avea han de jur 
împrejur. Această mănăstire cu schiturile ei: Proviţa, Ungurei, Biserica Stelea din 
Târgovişte şi Asănăchioaia din jud. Râmnicu Sărat şi împreună cu Mănăstirea 

Văcăreşti cu două schituri, Mănăstirea Căluiu cu schiturile ei Sfântul Sava, Răzvan, 
Plătăreşti, Gruiul şi Comana erau închinate Sfântului Mormânt.” 

b) Mihai Cupeţul este primul ctitor al bisericii Bradu Boteanu din Bucureşti, iar 
din averea nepotului său, Constantin Cupeţul, s-a construit biserica Sfântul Elefterie 
Vechi. 

Revenind la articol, autorul scrie că în actele diferiţilor domni, prin care se 
acordă aşezământului Colţea privilegii, se vorbea încă de pe la 1702 despre un „lăcaş 
pentru odihna străinilor” şi despre un „mondirion” pe care le-a construit Mihail 
Cantacuzino în Bucureşti, afară de biserica Colţea şi cele trei paraclise ale ei. Gh. 
Negulescu spune: „dacă prin expresia lăcaş pentru odihna străinilor trebuie a se 
înţelege hanul Colţei şi prin cuvântul mondirion, bisericuţa din han cu hramul Sfântul 
Ilie nu mă pot pronunţa”. După aceea autorul aduce argumente în favoarea afirmaţiei 
conform căreia biserica Sfântul Ilie - Hanul Colţei, ce i se spune şi Calinderu, este din 
prima jumătate a secolului al XVIII-lea. Argumentele lui Gh. Negulescu sunt: a) 
inscripţiile de pe obiectele sfinte din Biserica Sfântul Ilie (Calinderu) - inscripţii ce 
sunt redate în articol; b) actele care dovedesc că biserica Calinderu şi Hanul Colţei 
sunt din prima jumătate a secolului al XVII-lea - redat un fragment din pitacul 
domnului Mihail Şuţu din 29 august 1784. De asemenea se mai aminteşte şi faptul că 
Dionisie Fotino enumeră hanul Colţei între cele opt hanuri ale Bucureştiului. 
Catagrafiile din anii 1791 şi 1798 spun că biserica Hanului Colţei avea mahala, iar o 
altă catagrafie a bisericilor din Bucureşti din 1810 arată că biserica Hanului Colţei 
avea mahala. 

La 1813 patriarhul Constantinopolului Chirii îi scria mitropolitului Neofit al 
Ungrovlahiei spunându-i că îi dă voie să-l hirotonească ca arhiereu pe arhimandritul 
Partenie, care era preotul clasei negustoreşti cu şederea la biserica din Hanul Colţea. 

Autorul indică locul unde a fost acest han, pe terenul din jurul bisericii Sfântul 
Ilie-Calinderu. 

Ionaşcu, I., „Şcoala de la Colţea”, în: BORom LVI (1938), 11-12, p. 810-822. 

Biserica şi spitalul Colţea, fondate de Mihai Cantacuzino spătarul în jurul anului 
1700, se află pe un loc ce a aparţinut boierului Colţea Doicescu. Acesta ctitorise o 
bisericuţă de lemn pe care o închinase Mitropoliei din Bucureşti, cu locul din jurul 
său. Mihai Cantacuzino hotărî să ridice o mănăstire, care să cuprindă biserică, trei 
paraclise, două spitale şi o şcoală, plătind pentru aceasta Mitropoliei 800 de taleri. Nu 
se ştie cu exactitate anul zidirii aşezământului, autorul presupunând că spitalul a fost 
construit în jurul anului 1695, în 1701 s-au început lucrările la biserică iar între 1703- 
1707 s-au pus bazele şcolii, despre care, însă, nu s-a scris aproape nimic. Se ştie însă 
că aici erau dascăli pentru cântări bisericeşti, pentru învăţăturile începătoare, pentru 
ştiinţe şi pentru limba slavonă. Aşadar, şcoala era slavo-românească, dublată de una 
destinată învăţământului muzicii bisericeşti. 

La Academia Română există un catastif cu veniturile şi cheltuielile 
aşezămintelor de la Colţea pe anii 1732-1740, din care se pot afla şi informaţii 
importante despre şcoală, cum ar fi faptul că în februarie 1739 a ars toată mănăstirea. 

***, „Restaurări de clădiri şi biserici”, în: BORom LXX (1952), 9-10, p. 566- 
568. Cu o fotografie. 

Biserica Colţea zidită de Mihail Cantacuzino, la începutul secolului al XVII-lea, 
a fost ruinată de bombardamentul din 1944. în 1948 s-a hotărât restaurarea acestui 
sfânt lăcaş. Tot din articol aflăm şi despre construcţia bisericii Sfântul Ştefan din 
Ploieşti, începută în 1950. 

Năsturel, Ş. P. şi Vătămanu, N., „Icoana de hram a Paraclisului de la spitalul 
Colţea, operă a lui Pârvu Mutu”, în: BORom LXXXVI (1968), 1-2, p. 184-188. 

Pe lângă activitatea de pictor de biserici, Pârvu Mutu a fost şi pictor de icoane, 
activitate mai puţin cunoscută din cauza numărului redus de opere ajunse până la noi 
şi a greutăţii de identificare. Autorii articolului au identificat o icoană a lui Pârvu 
Mutu în biserica Colţea din Bucureşti, reprezentând pe Sfinţii Cozma şi Damian, 
doctori fără de arginţi, pictată pe lemn şi îmbrăcată în argint aurit, căreia îi fac o 
plastică descriere. Procedeul tehnic folosit indică caracteristicile picturii lui Pârvu 
Mutu. 

Alături de această icoană s-a găsit alta reprezentând pe cei Trei Ierarhi, hramul 
acestui sfânt lăcaş, prinsă în peretele altarului, ceea ce pledează pentru existenţa ei în 
acel loc chiar de la edificarea monumentului, 1701-1702. în 1776 ea a fost îmbrăcată 
în argint. Ştiind numele pictorului bisericii, acesta se impune a fi şi autorul icoanelor 
de hram, adică Pârvu Mutu. Autorii aduc pentru argumentare alte icoane, 
asemănătoare celor de la Colţea, care se găsesc în muzeul Mănăstirii Sinaia, pictată tot 
de Pârvu Mutu în 1696. 

în complexul aşezământului de la Colţea a existat primul spital din ţară, care 
avea Paraclisul dedicat Sfinţilor Cozma şi Damian, icoana prezentată fiind icoana de 
hram a Paraclisului. Deoarece vechea clădire din 1704-1715 a fost dărâmată, pentru a 
se clădi un nou spital, în 1837 desfiinţându-se paraclisul, icoana a fost mutată în 
biserica principală de la Colţea. 

Molin, Virgil, „Bolniţa de la Colţea acum două veacuri şi jumătate”, în: GBis 
XIX (1960), 11-12, p. 1005-1022. 

Pe lângă informaţiile despre bolniţă, care va deveni mai apoi spitalul Colţea din 
Bucureşti, găsim prezentate aspecte şi despre ceea ce este numit „Aşezământul 
Colţea”, Incluzând şi o mănăstire cu acelaşi nume. Articolul cuprinde şi imagini cu 
aşezământul şi cu mănăstirea. 

Popovici, Victoria, „Biserica Mănăstirii Colţea”, în: MitrOlt XXII (1970), 3-4, 
p. 285-286. 

Aşezământul Mănăstirii Colţea a fost ridicat de Mihail Spătarul Cantacuzino şi 
era format din spital, biserică (zidită în 1698 sau 1700-1701), şcoală şi turn. 

Stănculescu, Ioan F., „Biserica Mănăstirii Colţea”, în: GBis XXIX (1970), 3-4, 
p. 406-407. Recenzie. 

Date despre istoricul şi pictura Mănăstirii Colţea, ctitoria spătarului Mihai 
Cantacuzino, din 1698. 


COMANA (MĂNĂSTIREA) 

G., „Monumentele noastre religioase” în: BORom XXXII (1908-1909), 3, p. 

312-318. (A se vedea articolul BORom XXXII (1908-1909), 1, p. 58-64.) 

Mănăstirea Comana se află în judeţul Vlaşca, între Bucureşti şi Giurgiu, pe 
malul drept al Câlniştii. A fost întemeiată în 1452 de către domnul Vlad Ţepeş, iar la 
1588 a fost rezidită de Radu Şerban. La 1640 au fost aduse şi aşezate aici: osemintele 
lui Radu Şerban, ce a trecut la cele veşnice în 1620 şi care a fost înmormântat iniţial în 
biserica Sfântul Ştefan din Viena; osemintele ginerelui lui Radu Şerban, Nicolae Vodă 
Pătraşcu, ce a trecut la cele veşnice înainte de anul 1627 şi care a fost înmormântat în 
biserica sârbească din Raab. în 1667 a fost îngropat aici spătarul Drăghici Cantacuzino 
iar mai târziu, tot aici, a fost îngropat şi fiul său, Constantin Cantacuzino vel paharnic. 
Şerban Cantacuzino, ctitorul bisericii Sfântul Nicolae Şelari din Bucureşti, a restaurat 
Mănăstirea Comana între anii 1699-1700, iar în 1709 a fost îngropat aici. Mănăstirea 
Comana a fost închinată Sfântului Mormânt. în 1854 vechea biserică a fost dărâmată, 
iar în locul ei a fost zidită alta.. 

în ultima parte a articolului se aminteşte despre arhitectura religioasă la români 
şi sunt reproduse cuvintele lui P. Antonescu referitoare la sentimentul religios al 
românilor. 

Scriban, Arhim, „Ştiri. Mănăstire ajunsă şcoală”, în: BORom XLII (1924), 11, 

p. 703. 

în revista „Neamul Românesc” din 18 octombrie 1924 se poate citi că 
Mănăstirea Comana va fi reparată şi prefăcută în şcoală normală de fete şi că, tot 
acolo, va funcţiona şi o secţie de ţesătorie artistică. 

Moisescu, Gheorghe I., diaconul, „Note bibliografice. Giurescu Constantin C., 

«Radu Şerban», în: Buletinul Muzeului Militar Naţional, an V, nr. 9-10, p. 31- 

36 şi extras 6 p”, în: BORom LXI (1943), 4-6, p. 287-288. Recenzie. 

Sunt înfăţişate: împrejurările în care Radu Şerban a urcat în tronul Ţării 
Româneşti în 1601, ctitoriile şi daniile acestuia. în 1610 Gabriel Bathory a năvălit în 
Ţara Românească cu scopul de a-1 alunga pe Radu Şerban. Soldaţii săi, cu acest prilej, 
au prădat majoritatea mănăstirilor din Ţara Românească - Bistriţa, Curtea de Argeş 
etc., după cum scrie mitropolitul Matei al Mirelor. în 1611 Radu Şerban a fost alungat, 
el ducându-se în pribegie la Viena. A mai trăit acolo încă nouă ani, murind în 1620. 
Osemintele sale au fost aduse în ţară în 1640 şi au fost depuse la Mănăstirea Comana - 
mănăstire care a fost făcută de Vlad Ţepeş şi pe care Radu Şerban a refăcut-o în 1588- 
1589, perioada în care el era boier. O altă ctitorie a lui Radu Şerban este biserica din 
Coeni-Vlaşca, biserică ce a fost refăcută în 1671 de fiica sa, Ilinca. 

CORNET SAU PERIVOL (MĂNĂSTIREA) 


Ion, Radu-Mircea, „Un neam de ctitori olteni, boierii Drăgoeşti”, în: Revista 

de Istorie Bisericească I (1943), 3, p. 50-91. 

Sunt prezentate documente care menţionează numele acestor boieri, fiind 
enumerate şi averile acestora. Doi dintre aceştia, bogaţi şi puternici, cei doi fraţi, Popa 
Frâncu şi Stanciu Logofătul, construiesc o mănăstire de lemn, închinată Naşterii 
Maicii Domnului, purtând numele de Perivol, închinând acesteia, în septembrie 1510, 
numeroase moşii. Sfântul lăcaş s-ar fi situat pe Olt, în judeţul Argeş, fiind cunoscută 
cu numele de Mănăstirea Cornet, zisă Perivol, lângă Valea Rea. 

Se dă numele unui urmaş al celor doi fraţi, Tudor, care ajunge logofăt 
îndrumător al învăţăceilor cancelariei Ţării Româneşti, fiind aduse numeroase 
informaţii despre viaţa socială a acestuia, dar şi donaţiile făcute mănăstirilor, 
urmărindu-se datele din diferite documente ale vremii. Alături de acesta este pomenit 
şi fratele său Stanciu banul care nu ajunge în aceleaşi ranguri boiereşti, dar este 
reprodus un document care arată că, la 3 aprilie 1568, un om, anume Stanciu banul, dă 
o parte din moşia Voinigeşti, Mănăstirii Cornet. 

Documentele secolului al XVII-lea vorbesc despre o altă ctitorie a logofătului 
Tudor şi a fratelui său, respectiv Mănăstirea Surpatele, ce primeşte ca danii diferite 
moşii. Este emisă şi argumentată ideea că Tudor logofătul a avut şi danii la Mănăstirea 
Govora, în averea căreia se găseşte la 1583 moşia soţiei sale, Dumitra Stoiceani. Sunt 
inserate numeroase date istorice care conturează evoluţia social-istorică a familiei 
Drăgoeşti. Finalul articolul conţine în anexe diferite documente. 

COSTEŞTI (SCHITUL) 

Bălaşa, D., pr., „Pomelnicul unui schit de maici necunoscut, metoc al 

Mănăstirii Brădetul (Argeş)”, în: MitrOlt XXI (1969), 9-10, p. 736-741. 

Articolul redă pomelnicul acestui metoc de la Costeşti, scris de Ilarion monahul 
pe 13 file. 


COŞUNA (MĂNĂSTIREA) 

Bălaşa, D., pr., „Dobromir, marele Ban al Craiovei (1568-1583), în: MitrOlt 
XII (1960), 1-2, p. 24-41. 

Informaţii cu privire la ctitorul Mănăstirii Stăneşti: logofătul Giura care a zidit-o 
în 1537 şi despre atestarea documentară a bisericii Mănăstirii Coşuna între anii 1573- 
1574. 


COTMEANA (MĂNĂSTIREA) 

Ionescu, I., pr., „Sondajul de la mănăstirea Cotmeana”, în: MitrOlt XI (1959), 
5-6, p. 388-389. Recenzie. 

Informaţii despre Mănăstirea Cotmeana, zidită în secolul al XlV-lea, fost metoc 
al Coziei, la vremea scrierii articolului fiind biserică de mir. 

Lector, „Săpături arheologice în aria aşezămintelor bisericeşti”, în: GBis, XIX 
(1960), 3-4, p. 333-339. 

Recenzie privitoare la „Sondajele” făcute la mănăstirile Gura-Motrului, Mamul, 
Cotmeana, prezentând rezultatele cercetărilor arheologice făcute la aceste lăcaşuri de 
cult. 


Bătrâna, Lia şi Bătrâna, Adrian, „Cotribuţii la datarea bisericii fostei 
mănăstiri Cotmeana”, în: MitrOlt XXVI (1974), 5-6, p. 470-476. 

Autorul prezintă faptul că există urme ale unei biserici anterioare celei 
cunoscute a Mănăstirii Cotmeana, din această primă biserică, denumită în articole 
Cotmeana I, păstrându-se doar fundaţiile. A doua biserică, Cotmeana, respectă aceste 
fundaţii. în secolul al XVIII-lea întregul complex a suferit importante transformări, 
printre care desfiinţarea zidului dintre naos şi pronaos. Aceste date sunt urmate de 
altele privind evoluţia istorică a bisericii. 

Anghelescu, Gheorghe, F., „Aspecte ale culturii şi civilizaţiei româneşti în 
vremea lui Mircea cel Mare”, în: MitrOlt XXXVIII (1986), 5, p. 11-17. 

în acest studiu istoric aflăm despre câteva ctitorii ale lui Mircea cel Bătrân. 
Conform cercetărilor autorului, zidirea Mănăstirii Cozia a început în 1388 şi a fost 
terminată în 1391. în 1388 Mănăstirea Cotmeana a devenit metoc al Coziei. Pe 
peretele sudic al Mănăstirii Cotmeana putem vedea o acvilă bicefală, simbol al 
bizantinilor. Alte ctitorii sunt Vişina, aproape de Parâng, întemeiată în secolul al XIV- 
lea şi refăcută de Neagoe Basarab şi Mănăstirea Snagov, întemeiată la sfârşitul 
aceluiaşi secol. 


COTROCENI (MĂNĂSTIREA) 

C., E., „însemnări puse pe o carte în greceşte în care se arată arderea Mănăstirii 

Cotroceni”, în: BORom XIII (1889-1890), 10, p. 625-626. 

în articol sunt prezentate două însemnări. în prima se aminteşte despre pagubele 
provocate de incendiul din 29 octombrie 1787, de la Mănăstirea Cotroceni, iar în a 
doua sunt arătate pagubele făcute de cutremurul care a avut loc în 1802. Se spune că 
„toate bisericile vechi au avut de suferit de pe urma acestui cutremur” şi se enumeră 
câteva: Colţea, Sărindar, Sfinţii Apostoli, Mănăstirea Cotroceni, Mănăstirea Radu 
Vodă. 


Dumitrescu, Marin, preotul, „Monastirea Cotroceni”, în: Consolatorul II 
(1899), 2, p. 221-223. 

Se dau informaţii cu privire la locaţia mănăstirii, în partea dinspre apus a 
oraşului Bucureşti, pe un deal. în această mănăstire a locuit Tudor Vladimirescu, iar 
apoi, în 1859, a devenit reşedinţă de vară a lui Ioan Cuza, urmat de Carol I, la data 
când este scris articolul modificându-se în reşedinţa principelui Ferdinand. Se descrie 
interiorul mănăstirii, cu cele 12 coloane de piatră care susţin cupola bisericii; 
portretele ctitorilor (domnul Şerban Cantacuzino, Maria Doamna şi copiii lor; domnul 
Basarab Constantin Brâncoveanu, domnul Basarab Şerban; Mihail Racoviţă şi Ilina 

cea de-a Il-a soţie a domnului Şerb an); un policandru; cele patru sfeşnice de argint 
poleite cu aur; 15 candele de argint poleite cu aur; o icoană dăruită de Calinic 
Miclescu regelui şi alte ornamente. 

Aceast sfânt lăcaş este întemeiat la anul 1679 de către Şerban Cantacuzino, 
domnul Ţării Româneşti, fapt dovedit de inscripţia din frontispiciul bisericii. Este 
redat conţinutul inscripţiei. Se continuă cu descrierea originilor familiei fondatoare, 
anume Cantacuzino. Aceasta deriva dintr-o familie veche nobilă franceză Valois, a 
cărei genealogie începe cu anul 800 după Hristos. Până în 1304, familia purta numele 
de Valois. La această dată se găseşte primul descedent Mihail, care atribuie la numele 
Valois pe cel de Cantacuzene. Acesta se căsătoreşte cu Petronella, fata lui Vladislav, 
regele Poloniei. în 1341 împăratul Bizanţului, Ioan Cantacuzene se căsătoreşte cu 
Irina, fata protastatorului Andronie Assan, fiul lui Assan, regele Bulgariei, care 
păstrează numai numele de Cantacuzene. în 1663 vine în Valahia Constantin 
Cantacuzene şi se căsătoreşte cu Elena, fiica domnului Radu Şerban Basarab şi de aici 
apar Cantacuzinii în România şi anume Şerban fiul postelnicului Constantin (Valahia), 
Dimitrie (Moldova) şi Ştefan fiul stolnicului Constantin (Valahia). I se face un portret 
moral şi fizic domnului Şerban Cantacuzino. în timpul domniei sale, acesta repară 
Mănăstirea Curtea de Argeş, prin boierul său Dona Pepano; zideşte biserica 
Măgureanu şi Bucureşti, pe malul stâng al Dâmboviţei, care s-a dărâmat. După aceea 
zideşte Mănăstirea Cotroceni, pe baza făgăduielii făcute înainte de a fi ajuns domn, pe 
care o înzestrează cu 25 de moşii, care cuprindeau şi metocurile Budişteni (Muscel), 
Vălenii de munte (Prahova) şi Şerban Vodă cea din curtea sa. Trupul domnului se afla 
înăuntrul mănăstirii de la data de 28 octombrie 1689, zi în care îşi dă ultima suflare. 
Este redat conţinutul inscripţiei de pe mormântul său. 

G., I. M., „Note bibliografice. Vîrtosu Emil «Condici de documente cu 
miniaturi ale mănăstirilor Radu-Vodă şi Cotroceni», în: revista Artă şi tehnică 
grafică, caietul 9, 1939, p. 48-56”, în: BORom LVII (1939), 9-10, p. 579. 
Recenzie. 

Condica Mănăstirii Cotroceni a fost scrisă de Dionisie Eclesiarhul între anii 
1799-1806, la cererea egumenului Visarion. 

Bulat, Toma G., „Danii româneşti, pentru creştinătatea grecească, puţin 
cunoscute”, în: GBis XXII (1963), 3-4, p. 256-268. 

Articolul reuneşte în paginile sale informaţii privind istoricul unor lăcaşuri de 
cult. Mănăstirea Cotroceni este închinată Muntelui Sinai. Ctitorie a lui Aron Vodă, 
Mănăstirea Ugireni devine metoc al Mănăstirii Zografu. în urma unui conflict, Radu 
Vodă închină Mănăstirea Aron Vodă la Mănăstirea Sfântul Ioan Botezătorul de la 
Sozapole. După un alt conflict este închinată Mănăstirii Sfânta Maria din Halchi. 

Popescu, Eugen, pr., „Precizări şi completări privitoare la pisaniile, obiectele şi 
cărţile vechi de la biserica Mînăstirii Cotroceni”, în: GBis XXIX (1970), 7-8, p. 
787-797. 

Sunt prezentate şi descrise în amănunt pisaniile (cea mai veche fiind din 26 mai 
1679 în care se consemnează începerea construirii bisericii), obiecte vechi de cult, cu 

inscripţii şi cărţile vechi de la biserica Mănăstirii Cotroceni. Textul este însoţit de opt 
imagini. 

Popescu, Eugen Gh., „Icoanele catapesmei de la biserica Mănăstirii Cotroceni 

opera Zugravului Pârvu Mutu”, în: GBis XXXII (1973), 5-6, p. 590-600. 

Personalitatea şi opera lui Pârvu Mutu Zugravul. Datele menţionate aici 
surprind faptul că până în 1700 acesta a zugrăvit numeroase biserici, icoane şi 
mănăstiri, dintre care sunt amintite: Negru-Vodă, Câmpulung, Cotroceni, Aninoasa, 
Mărgineni, Poiana, Lespezi, Sinaia, Râmnicu Sărat, Trisfetitele (Colţea), Sf. Gheorghe 
Nou. Articolul cuprinde şi descrierea icoanelor de pe catapeteasma de la Mănăstirea 
Cotroceni, operă a aceluiaşi artist. 

COTUMBA (SCHITUL) 

Bobulescu, C., „Schitul Cotumba”, în: BORom LXV (1947), 1-3, p. 77-80. 

Acest schit ce şi-a luat numele de la muntele Cotumba sau Cotumbiţa din 
apropiere, pare a fi fost zidit de marele sărdar şi apoi medelnicer, ispravnic şi stolnic 
Gligore Crupenschi, în jurul anului 1766, după cum arată o inscripţie a stareţului 
Schitului Lapoş, Pahomie, căruia i se ceruse, probabil şi sfatul. Nu există însă 
documente care să-i ateste vieţuirea, ci doar un singur analog de lemn, din 1780, pe 
care este inscripţionat tot numele lui Gligore Crumpenshi, ceea ce ar dovedi că tot el s- 
a ocupat de împodobirea lăcaşului cu hramul Sfintei Troiţe. Se pare că schitul fusese 
ridicat pe loc răzăşesc, ceea ce l-a determinat pe stareţul Pahomie să se străduiască a 
dobândi, în chip de donaţie, părţile de moşie pe care se găsea aşezarea, căci, în 
documentul de danie din 1769, se arată numele celor care au donat pământul. 

La 20 august 1778, în schit locuia un călugăr, Misail, care a făcut o donaţie 
Schitului Lapoş, iar în jurul anului 1880, se pare că Pahomie s-ar fi retras la Schitul 
Cotumba. Din însemnarea făcută pe tartajul unui manuscris de la Agapia, se poate afla 
că, încă dinainte de 1832, Schitul Cotumba ajunsese chinovie de maici. în 1890, 
protoiereul Th. Atanasiu realizează o descriere a schitului, cu ajutorul căreia aflăm că, 
odată cu desfiinţarea lăcaşului de cult, s-a pierdut şi răzeşia, biserica nemaiposedând 
nimic la acea dată. în timpul războiului mica biserică a fost stricată, toate obiectele 
bisericeşti şi inscripţia de piatră fiind găsite aruncate prin tranşeele duşmanilor. 

COZIA (MĂNĂSTIREA) 

Erbiceanu, Constantin, „Documente privitoare la istoria bisericească şi 

politică a românilor”, în: BORom XIII (1889-1890), 11, p. 677-688. 

Se prezintă şapte documente. Documentul al treilea este un hrisov al domnului 
Nicolae Şuţu din 1819, din care aflăm că acesta i-a dat pe viaţă episcopului de Argeş, 
Iosif, Mănăstirea Cozia cu veniturile sale, cu următoarele condiţii: ca mănăstirea să fie 
socotită metoh sau să fie închinată Episcopiei Argeşului, ca episcopul Iosif să 
orânduiască egumen, ca arhieria sa să dea suma de 550 de taleri anual pentru şcoli sau 
să dea sume de bani spitalelor în cazul izbucnirii unor epidemii de ciumă, ca arhieria 
sa să dreagă cele stricate ale mănăstirii. 

G., „Trei monumente religioase istorice”, în: BORom XXVII (1903-1904), 7, p. 

768-778. Recenzii. 

Recenzie la studiul arheologic al lui P. Antonescu asupra Mănăstirii Cozia. Date 
despre mănăstire: a fost zidită de Mircea cel Bătrân în 1386 (!), a fost zugrăvită de 
Şerban Cantacuzino biv vel Paharnic în 1705 iar în 1707 a fost restaurată de domnul 
Constantin Brâncoveanu. Biserica bolniţă a acestui sfânt lăcaş a fost zidită în vremea 
lui Petru Cercel, a fiului său Marcu Voievod, a mitropolitului Varlaam şi a 
egumenului Ilarion, în 1543. Tot în recenzie găsim: cuvintele autorului asupra 
narthex-ului bisericii Mănăstirii Cozia şi o scurtă descriere a bisericii bolniţe. 

***, „Hrisovul lui Grigorie Ghica Voevod domnul ţărei Româneşti”, în: Şcoala 

şi Biserica XI (1908), 10-12, p. 188-190. 

Prin acest hrisov, Grigore Ghica întăreşte Mănăstirii Cozia şi altor mănăstiri din 
ţară privilegiile în privinţa dijmelor şi a alegerii egumenilor, date de soborul adunat de 
Mihai Voievod. 

Scriban, arhim., „Cronica bisericească. Despre expoziţia de anul trecut din 

Mănăstirea Cozia”, în: BORom XLV (1927), 5, p. 302. 

în 1926, în luna august, s-a ţinut la Mănăstirea Cozia o expoziţie de covoare, 
sculpturi în lemn, icoane, cruci, picturi etc. Din articol aflăm că au expus mănăstirile: 
Hurezi, Sărăcineşti, Cozia, Frăsinei şi Govora. în articol este redat procesul verbal ce 
s-a făcut la încheierea acestei expoziţii. 

Scriban, arhim., „Cronica bisericească. Cum s-a încheiat Expoziţia de la Sfânta 

Mănăstire Cozia”, în: BORom XLV (1927), 12, p. 748-749 

La Mănăstirea Cozia din judeţul Vâlcea s-a organizat o expoziţie cu lucrurile 
făcute în mai multe mănăstiri din Oltenia. în articol este redat procesul verbal făcut la 
finalul expoziţiei. 

Scriban, arhim., „Ştiri. Tipografie bisericească în Oltenia”, în: BORom XLVI 

(1928), 1, p. 92. 

Dintr-un articol din ziarul „Neamul Românesc” aflăm că la Mănăstirea Cozia se 
află instalată o tipografie a Eparhiei Olteniei, din iniţiativa P.S. Vartolomeu al 
Râmnicului. 

Pocitan, V., pr. dr., „Mănăstirea Cozia”, în: BORom XLVI (1928), 3, p. 211-213. 

Articolul începe cu o scurtă descriere a aşezării Mănăstirii Cozia. Aceasta a fost 
începută la 1382 de tatăl lui Mircea cel Bătrân şi terminată de el însuşi la 1390. în 
interiorul bisericii se află două morminte: cel al lui Mircea cel Bătrân şi al domniţei 
Teodora, monahia Teofana, mama lui Mihai Viteazu. La 1928 stareţ era arhimandritul 
Efrem. Acesta, la iniţiativa P.S. Vartolomei al Râmnicului, a pus bazele unui muzeu 
de obiecte bisericeşti şi a stabilit ca în fiecare an să se desfăşoare aici expoziţia de 
obiecte produse în mănăstirile Olteniei. în Mănăstirea Cozia funcţionează tipografia 
Eparhiei de Râmnic şi şcoala de cântăreţi bisericeşti. 

Nanu, A., „Clipe din viaţa mamei lui Mihai Viteazul - Parastasul dela Cozia”, 
în: Viaţa Ilustrată (1935), p. 6-7. 

Articolul se referă la slujba de parastas pentru pomenirea domnului Pătraşcu cel 
Bun şi a fiilor săi Petru Cercel şi Mihai Viteazul. De sărbătoarea Sfinţilor Arhangheli, 
în 1601, la Mănăstirea Cozia, maica Teofana, cea care a fost soţia domnului, rosteşte 
rugăciuni înălţătoare pentru soţul şi fiii săi, trecuţi toţi trei la cele veşnice. Alături de 
îndurerata mamă se roagă călugărul Gavril şi toţi schimnicii din partea locului. 
Articolul conţine două fotografii. 

Moisescu, Gh. I., diacon, „Cronica internă. Reînhumarea osemintelor lui 
Mircea Vodă cel Bătrân, la Mănăstirea Cozia”, în: BORom LVI (1938), 7-8, p. 
462-465. 

La împlinirea a 520 de ani de la moartea lui Mircea cel Bătrân, a avut loc 
reînhumarea osemintelor acestuia sub o lespede nouă din Mănăstirea Cozia, în ziua de 
15 mai 1938. După slujba de pomenire, săvârşită de către P.S. Vartolomeu, înconjurat 
de un sobor de preoţi, s-au rostit mai multe cuvântări, dintre care cea a părintelui prof. 
Niculaie M. Popescu, subsecretar de Stat la Ministerul Cultelor. Aceasta este redată în 
întregime în articol. 

Badea, Ion, „în legătură cu epitaful de la Mănăstirea Cozia”, în: MitrOlt VII 
(1955), 3-4, p. 202-204. 

Epitaful de la Mănăstirea Cozia, descris în amănunt în acest articol, datează din 
1396 şi este cel mai vechi epitaf cunoscut din Moldova şi Ţara Românească. 

Cocora, Gabriel, pr., „Popa Şapcă, curator la Mănăstirea Cozia”, în: MitrOlt 
IX (1957), 11-12, p. 758-765. 

Articolul de faţă prezintă detaliat aspecte biografice despre Popa Şapcă mai 
puţin cunoscute până acum. El a fost „superior” la Mănăstirea Cozia, anterior făcând 
parte din obştea Mănăstirii Hotărani, între 4 mai 1864 şi 10 august 1866. 

Vârtosu, Emil, „O tainiţă pe acte la Mănăstirea Cozia”, în: MitrOlt XI (1959), 
9-12, p. 571-575. 

La Mănăstirea Cozia, în 1848, au fost găsite în tainiţa de pe clopotniţa veche 46 
de acte originale cu privire la anumite proprietăţi. Articolul cuprinde o lista a acestora. 

Giurescu, Const. C., „Două monumente religioase din veacul al XlV-lea: 
Nucetul sau Cozia din Vâlcea şi Nucetul din Dâmboviţa”, în: MitrOlt XIII 
(1961), 1-4, p. 38-49. 

Din istoricul Mănăstirii Cozia aflăm că este numită în primele documente 
„Nucet”. Nucetul din Dâmboviţa există încă din vremea lui Vlad Călugărul (1482- 
1495) - primul act prin care îi este atestată existenţa datează din 15 decembrie 1501. 
Aflăm despre Nucetul din Dâmboviţa că a avut drept metoc Mănăstirea Panaghia din 
Târgovişte. 


349 



Simedreea, Tit, „Fost-au două sfinte lăcaşuri la Cozia?”, în: BORom LXXIX 

(1961), 11-12, p. 1018-1032. 

Documentele pomenesc două nume de mănăstiri pe Valea Oltului: Călimăneşti 
şi Nucet, adică Cozia, la o mică depărtare una de alta. întrebările care s-au pus au fost 
dacă sunt două mănăstiri deosebite sau are două nume. Iar dacă sunt două, sunt ele 
ctitoriile aceluiaşi întemeietor sau a doi ctitori deosebiţi. La aceste întrebări au 
răspuns, în mod diferit, B. P. Haşdeu, Nicoale Iorga, Constantin C. Giurescu, P. P. 
Panaitescu. Autorul studiului de faţă a adus argumente şi a încercat să dovedească 
numărul mănăstirilor aflate la sfârşitul secolului al XlV-lea, sub numele de Cozia, pe 
ţărmul drept al Oltului, numirea acestora şi ctitorii lor. în urma documentării făcute, a 
ajuns la concluzia că în 1388 se afla o singură aşezare călugărească pe lunca din 
dreapta Oltului, sub muntele Cozia, Mănăstirea Călimăneşti pe Olt, condusă de „popa 
Gavril”, ucenic al Sfântului Nicodim de la Tismana. 

Mircea cel Bătrân a dat daruri şi privilegii aşezării călugăreşti de pe Olt, a pus 
Mănăstirea Cotmeana, cu tot ce ţinea de ea, sub ascultarea Mănăstirii Călimăneşti. 
Dorind să-şi zidească un lăcaş pentru odihnă veşnică, locul respectiv unde se afla 
Mănăstirea Călimăneşti, fiind prea îngust, a ales un loc mai la vale, puţin mai ridicat, 
chiar pe ţărmul Oltului, numit Nucet, unde a zidit din temelie mănăstirea domnească 
Cozia, cu hramul Sf. Treime, ca şi la Mănăstirea Călimăneşti. Zidirea noii mănăstiri a 
avut loc la începutul anului 1390 şi s-a terminat, probabil, în toamna anului 1393. La 
acea dată se aflau două mănăstiri. Se crede că, atâta timp cât au fost în viaţă egumenul 
Gavriil şi boierul Nan Udobă, cel care dăruise mănăstirii întregul sat Călimăneşti, între 
cele două mănăstiri a existat înţelegere, fiind considerate un tot. Cu timpul, Mănăstirea 
Cozia s-a detaşat, „prin măreţie şi frumuseţe” de Mănăstirea Călimăneşti, iar după 
moartea boierului Nan Udobă drepturile lui ctitoriceşti de la Mănăstirea Călimăneşti 
au trecut în patrimoniul familiei voievodale a Basarabeştilor, adică a lui Mircea cel 
Bătrân. Mănăstirea Codmeana (Cotmeana), fiind şi ea mănăstire domnească, nu s-a 
lăsat înghiţită de Cozia, a ajuns mănăstire cu egumen şi patrimoniu propriu-zis. Se 
pare că şi Mănăstirea Călimăneşti a încercat să se detaşeze de Cozia. O parte din 
călugării mănăstirii au rămas în acest sfânt lăcaş mai mult timp, până când lăcaşul a 
căzut în ruină. Documentele nu precizează cât timp, dar se crede că a fost folosită şi ca 
bolniţă pentru călugării bătrâni şi bolnavi măcar până în 1542, când s-a zidit „bolniţa 
Mănăstirii Cozia”. Chiar şi după această dată se crede că a dăinuit un timp ca schit. 

Nedelescu, Emil, prof., „Documente privitoare la un episod trist din trecutul 

unui vechi monument istoric”, în: MitrOlt XV (1963), 1-2, p. 114-129. 

Autorul aduce în prim plan mai multe documente care reflectă viaţa Mănăstirii 
Cozia între anii 1916 şi 1918, când aceasta a suferit pagube mari cauzate de război. Se 
prezintă, de asemenea, încercările de refacere, dându-se procese-verbale şi declaraţii. 
Se menţionează faptul că piatra tombală de pe mormântul lui Mircea, în forma de azi, 
s-a aşezat abia în 1938, în locul celei sparte de nemţi. 

Dineaţa, Ghermana, arhim., „Restaurarea Mănăstirii Cozia”, în: MitrOlt XV 

(1963), 5-6, p. 331-346. 

Acest articol conţine informaţii despre toate restaurările care s-au făcut la 
Mănăstirea Cozia. în 1517, Neagoe Basarab repară biserica, o parte din clădiri şi 
construieşte baptisteriul şi cişmeaua. între anii 1542-1543, Radu Paisie zideşte bolniţa 
cu hramul Sf. Ap. Petru şi Pavel. Se dau informaţii şi despre restaurările din veacul al 
XVII-lea, din epoca brâncovenească. în 1710, stareţul de la Hurezi, Ioan, zideşte la 
Cozia paraclisul cu hramul Tuturor Sfinţilor. Informaţii despre restaurarea dintre 
1927-1930 şi lucrările dintre 1958-1962. 

Ionescu, I., „Data zidirii Coziei”, în: MitrOlt XV (1963), 5-6, p. 478-483. 

Recenzie. 

Prezentându-se părerea mai multor cercetători, se elucidează mai multe 
probleme, concluziile la care s-a ajuns fiind următoarele: singurul ctitor al Coziei este 
Mircea cel Bătrân, zidirea ei începe în primăvara anului 1387, sfinţirea bisercii mari se 
face la 18 mai 1388 - în acel an era sărbătoarea Sf. Treimi - hramul mănăstirii, iar 
terminarea ei este situată undeva între 1 septembrie 1390 şi 31 august 1391. 

Nedelescu, Emil, pr., „Egumenii Mănăstirii Cozia în secolele XIV-XVII”, în: 

MitrOlt al XV-lea (1963), 9-10, p. 705-734. 

Mănăstirea Cozia, în primii ani ai existenţei sale, a fost unită administrativ cu 
Mănăstirea Cotmeana. Autorul oferă câteva date despre următorii egumeni ai 
Mănăstirii Cozia: F. Gavriil (cca 1388-1406), Sofronie (cca 1406-1418), Iacov (cca 
1421-?), Iosif, până la ultimul egumen Paisie (1696-1697). 

Stănculescu, Ioan F., „Recenzie: Două reuşite albume consacrate Mănăstirii 

Cozia şi Bisericii Trei Ierarhi”, în: BORom LXXXIII (1965), 3-4, p. 355-359. 

în introducerea articolului său, autorul situează Mănăstirea Cozia într-un grup 
de biserici de tip bizantino-sârbesc: 

a) Biserica Mănăstirii Vodiţa, ctitoria lui Nicodim (1369-1376) 

b) Tismana tot a lui Nicodim (1370-1380) 

c) Biserica fostului Schit Brădet (din timpul lui Mircea cel Bătrân) 

d) Biserica Mănăstirii Cozia tot din timpul lui Mircea cel Bătrân 

Articolul reprezintă scurte descrieri ale Mănăstirii Cozia şi bisericii Trei Ierarhi, 

din recenziile la albumul apărut în editura Meridiane, Bucureşti 1964 „remarcabilul” 
ansamblu arhitectural al Mănăstirii Cozia după ultima restaurare şi alt album apărut în 
aceeaşi editură şi acelaşi an despre ctitoria de la 1638 a lui Vasile Lupu din Iaşi. 
Autorul ne înştiinţează că aceste albume conţin, pe lângă date teoretice, reproduceri 
destul de reuşite ce vin să întregească imaginea obiectivelor analizate, aducându-se 
lămuriri istorice în limbile română, engleză, rusă, franceză şi germană. 

Imaginile din trecutul monumentului sunt specifice Mănăstirii Cozia, iar la 
albumul cu biserica Sfinţii Trei Ierarhi sunt prezente 20 de planşe alb-negru înfăţişând 
arhitectura în ansamblu sau detaliu a obiectivului arhitectonic la care se adaugă o 
schiţă de plan şi un rezumat în limbile engleză, rusă, franceză şi germană. 

Constantinescu, N., „Cercetările arheologice de la Cozia”, în: MitrOlt XVII 

(1965), 7-8, p. 587-601. 

Articolul oferă o descriere a procesului cercetărilor din 1960, ce au vizat în 
special curtea interioară şi exterioară. Se prezintă în amănunt toate săpăturile şi 
constatările şi se dau imagini. Datele arheologice dovedesc că biserica Coziei cu 
clădirile mănăstireşti datează din vremea lui Mircea cel Bătrân. La Cozia Veche 
săpăturile au arătat că nu poate fi vorba despe o contrucţie anterioară secolelor XVII- 
XVIII. 


***, „Inaugurarea Casei Sanatoriale de la Mănăstirea Cozia”, în: BORom 

LXXXIII, (1965), 9-10, p. 810-811. 

In ziua de 29 iulie 1965, a avut loc, în prezenţa Preafericitului Justinian, 
solemnitatea inaugurării Casei sanatoriale a Casei de pensii şi ajutorare a salariaţilor 
BOR de la Mănăstirea Cozia 

La solemnitate au luat parte: Î.P.S. Firmilian al Olteniei, P.S. Iosif al 
Râmnicului şi Argeşului, P.S. Teoctist al Aradului şi P.S. Visarion Ploieşteanul vicar- 
patriarhal. Se precizează că această casă a fost începută în 1938, a cărei piatră de 
temelie a fost aşezată de patriarh, când era preot, iar în 1963, prin purtarea sa de grijă, 
s-a reluat lucrarea. 

Brătulescu, Victor, prof., „Monumente de arhitectură din Târgovişte. 

Monumentele Voievodale de la Târgovişte şi Arnota”, în: GBis XXVI (1967), 

1-2, p. 291-322. 

Din articol aflăm cine sunt meşterii pietrari ai lespezilor funerare de la 
Mănăstirea Arnota. Se aminteşte despre existenţa unui sacrofag de piatră (aparţinând 
secolului al XlV-lea) de la Mănăstirea Cozia. 

Simonescu, Dan, prof., „Cea mai veche colecţie tipărită de documente 

româneşti”, în: MitrOlt XXII (1970), 5-6, p. 493-523. 

Cea mai veche colecţie tipărită de documente româneşti datează din secolul al 
XVIII-lea, iar documentele sale provin din perioada 1593-1667. Această colecţie este 
foarte importantă pentru cunoaşterea vieţii interne şi administrative a mănăstirilor din 
Ţara Românească din acea perioadă. Sunt prezentate documentele care privesc 
organizarea mănăstirilor Cozia şi Câmpulung Muscel şi se editează nouă documente. 

Bulat, Th., prof., „Danii domneşti făcute Mănăstirii Cozia”, în: MitrOlt XXX 

(1978), 1-3, p. 143-149. 

Paginile de faţă menţionează toate daniile şi hrisoavele care întăresc aceste danii 
făcute începând cu ctitorul Mănăstirii Cozia, Mircea cel Bătrân şi continuând cu fiul 
său, Mihai Voievod, Radu al Il-lea, Alexandru Vodă Aldea, Basarab al Il-lea, 
Vladislav Voievod, Basarab cel Bătrân, Vlad Călugărul, Pătraşcu Vodă, Antonie Vodă 
şi Constantin Brâncoveanu. Pe lângă enumerarea daniilor găsim şi alte fragmente din 
hrisoave. 

Vaida, Gamaliil, arhim., „Mănăstirea Cozia între anii 1916-1918 în lumina 
documentelor vremii”, în: MitrOlt XXX (1978), 10-12, p. 792-796. 



Datele prezentate se referă la viaţa Mănăstirii Cozia în perioada Primului 
Război Mondial. Este menţionat ca stareţ protosinghelul Teodosie Ionescu, care 
conducea şi Schitul Ostrov. Sunt conturate aspecte din timpul ocupaţiei mănăstirii şi 
încercările ulterioare de revenire la viaţa de dinainte de război. 

Djamo-Diaconiţa, Lucia, „Un pomelnic necunoscut al Mănăstirii Cozia”, în: 

MitrOlt XXXI (1979), 10-12, p. 731-736. 

Se face prezentarea unui amplu pomelnic al Mănăstirii Cozia, cu date 
importante despre istoria mănăstirii, dar şi a Ţării Româneşti, cuprinzând şi imagini 
selectate din acest izvor istoric. 

Ionescu, I., pr. prof., „Mănăstirea Cozia (600 de ani)”, în: GBis XXXXVII 

(1988), 2, p. 181-186. 

Articolul prezintă istoricul Mănăstirii Cozia, începând cu data întemeierii 
(20mai 1388) şi până în secolul al XX-lea, făcându-se importante precizări cu privire 
la planul bisericii, descrierea interioară şi exterioară a bisericii, pictura, obiecte de artă, 
restaurările făcute aici. 

Bălaşa, Dumitru, pr., „Schiturile Mănăstirii Cozia în 1794”, în: MitrOlt LI 

(1999), 3-4, p. 108-109. 

Sunt transcrise informaţile din fila 360 a „Condicii Mănăstirii Cozia”, scrisă în 
1794. Aflăm astfel că schiturile mănăstirii sunt: Stănişoara (cu hramul Sf. Gheorghe), 
un schit ce se numeşte „De după Turn” (hram: Intrarea in Biserica a Maicii 
Domnului), Păuşa, situată mai jos de mănăstire (hram: Sf. Arhangheli), metohul 
Cotmeana (hram: Bunavestire), Trivalea, lângă Piteşti, Piatra (hram: Tăierea Capului 
Sf. Ioan Botezătorul), Bolniţa (hram: Sf. Ap. Petru şi Pavel), un schit la oraş la 
Râmnic (hram - Bunavestire), un schit la Hânăteşti (hram - Sf. Gheorghe) şi Seaca de 
la Muşeteşti. 


CRASNA PRAHOVA (SCHITUL) 

Cronicar, „Restaurarea Schitului Crasna”, m: GBis XVII (1958), 12, p. 1192-1195. 

Istoricul Schitului Crasna cu hramul Sfinţii împăraţi Constantin şi Elena, schit 
aşezat în comuna Izvoarele, regiunea Ploieşti. Sunt structurate detalii privind 
restaurarea schitului (1956-1958) şi sfinţirea oficiată pe 9 noiembrie 1958 de 
Preasfinţitul Teoctist Botoşăneanul. 

Ionescu, Gion, „Contribuţii la istoria schitului Crasna sau Izvoarele de pe 

Teleajen”, în: Gbis XXXXVI (1987), 1, p. 96-107. 

Autorul face o amplă prezentare a schitului începând cu aşezarea sa, ctitorii (se 
încearcă o datarea a ctitoririi), continuând cu „zestrea imobilă a schitului”, daniile ce 
s-au făcut şi se prezintă o listă a „proprietăţilor schitului” la 4 oct.1862. Articolul 
conţine o imagine cu primul sigiliu al schitului. 

Ionescu, Gion, „Contribuţii la istoria Schitului Crasna sau Izvoarele din Plaiul 
Teleajenului”, în: GBis XXXXVIII (1989), 6, p. 109-140. 

Sunt redate aici partea a Il-a şi a IlI-a a articolului în care este prezentată viaţa 
monahală la Schitul Crasna, amprentă lăsată de secularizarea schitului, note la istoria 
schitului între 1967-1986; însemnări de pe cărţile de cult, după care sunt prezentate 
unele costrucţii ale schitului. 


CRASNA GORJ (SCHITUL) 

***, „Ştiri. Monah lăudat peste graniţă”, în: BORom LI (1933), 1-2, p. 87. 

Arhimandritul Popp Şerboianul, stareţ al Schitului Crasna din Gorj, a fost numit 
membru de onoare al societăţii savanţilor din lumea întreagă - „Gypsy Lore Society”, 
cu sediul la Londra, pentru savanta lucrare elaborată în limba franceză - „Les 
Tsiganes”. 

***, „Ştiri. Stareţ în fruntea ţiganilor”, în: BORom LI (1933), 7-8, p. 286. 

Părintele Calinic Şerboianu, stareţul Schitului Crasna din Gorj şi autorul unei 
scrieri franţuzeşti despre ţigani, a fost ales preşedinte al „Asociaţiunii generale a 
ţiganilor din România”. 

Neofit, episcop, Râmnic, „Starea schitului Crazna ot sud Gorj, metoh Sf. 

Episcopii”, în: Revista de Istorie Bisericească I (1943), 1, p. 134-135. 

Date despre construcţia bisericii schitului şi obiectele din interiorul ei, cărţile de 
cult, moşiile, viile şi alte averi. 

CURTEA DE ARGEŞ (BISERICA DOMNEASCĂ) 

Brătulescu, Victor, profesor, „600 de ani de la zidirea Bisericii Domneşti din 

Curtea de Argeş”, în: BORom LXX (1952), 11-12, p. 876-889. 

Autorul prezintă, date despre istoricul bisericii Domneşti de la Curtea de Argeş, 
înfăţişează arhitectura bisericii şi etapele restaurării ei. Ctitorul Bisericii Domneşti din 
Curtea de Argeş a fost Basarab cel Mare sau Basarab Voievod sau Basarab I. Când 
Neagoe Basarab a zidit mănăstire la Curtea de Argeş, în mintea poporului dăinuia 
amintirea lui Negru Vodă, ctitorul celeilalte biserici din Argeş, cu 165 de ani mai 
veche decât mănăstirea iar legenda ei s-a transformat în baladă. în 1920, cu prilejul 
restaurării picturii de la Biserica Domnească, au fost descoperite două documente care 
au fixat data zidirii Bisericii Domneşti. Primul document fixează data între 1364 şi 
1420, iar al doilea, mult mai precis, fixează anul 1352, anul când a murit Basarab 
Voievod, la Câmpulung Muscel. în 1352, capitala ţării era la Câmpulung Muscel, 
Basarab Voievod mutând capitala Ţării Româneşti la Curtea de Argeş. Domnitorul a 
murit în timpul construirii Bisericii Domneşti de la Curtea de Argeş, pe care a sfinţit-o 
fiul său, Nicolae Alexandru, fiind pictată de către fiul acestuia din urmă, Radu I. 

Biserica Domnească a avut mult de suferit de-a lungul anilor de pe urma 
cutremurelor, a incendiilor şi a altor încercări care s-au abătut asupra ei. Articolul 
conţine informaţii despre cercetările făcute asupra mormântului lui Basarab Voievod. 

Biserica Domnească s-a păstrat în forma ei iniţială până în 1746, când a fost vizitată 
de mitropolitul Neofit. S-au făcut lucrări de restaurare; au fost zugrăvite cele cinci 
momente din viaţa Sfintei Filofteia. Autorul a adus argumente privind pictarea 
bisericii de către Drobobir de la Tismana, în 1526 şi corectarea titlurilor care însoţesc 
subiectele din viaţa şi martiriul Sfintei Filofteia, pictate în 1750. în urma războaielor 
de la sfârşitul secolului al XVIII-lea s-a simţit nevoia unor reparaţii capitale la 
Biserica Domnească. Ele au început din 1827 şi au durat până în 1914. Din 1916 a 
început restaurarea picturii care s-a terminat în 1920. După 1920 au început săpăturile 
arheologice care au durat până în 1922. 

Meritul restaurării Bisericii Domneşti l-a avut arhitectul Grigorie Cerchez, care 
a redat înfăţişarea iniţială a monumentului. Ajutat de arhitectul Iancovici, Cerchez a 
început restaurarea arhitecturală în luna iunie 1911 şi a terminat-o în 1922. Inscripţiile 
de pe zidurile bisericii, bijuteriile descoperite în cele 14 morminte, săpăturile 
întreprinse în ruinele Casei Domneşti, din aceeaşi curte a bisericii, au lămurit multe 
lucruri din istoria ţării noastre. Pictura bisericii datează din trei epoci: din secolul al 
XlV-lea; de la 1750 şi din 1827. A mai fost o pictură în ulei din 1847, care a fost 
înlăturată cu prilejul restaurării din perioada 1916-1920. S-a păstrat o bună parte din 
pictura secolului al XlV-lea, o parte din cea de la 1750, cât şi o parte din 1827, a 
pictorului Pantelimon. Pentru restaurarea picturii, arhitectul Cerchez a fost ajutat de 
pictorul D. Norocea şi colaboratorii acestuia. Biserica Domnească şi ruinele Caselor 
Domneşti de la Curtea de Argeş au constituit obiectul atenţiei generale, atât din partea 
specialiştilor români şi străini, cât şi a multor vizitatori din ţară şi din străinătate. 
Ministerul Cultelor a aprobat, atât în 1949, cât şi în 1950 sumele necesare pentru 
executarea reparaţiilor la zidurile înconjurătoare, cât şi la zidurile caselor şi ale 
bisericii. Articolul cuprinde imagini. 

CURTEA DE ARGEŞ (MĂNĂSTIREA) 

Craioveanu, Genadie, „Curtea de Argeş”, în: BORom X (1886-1887), 10, p. 

794-854. 

La data de 12 octombrie 1886, a avut loc sfinţirea bisericii episcopale din 
Curtea de Argeş. Biserica zidită de Neagoe Basarab la 1875 era în parte ruinată. Ea a 
fost restaurată cu sprijinul regelui Carol I şi a reginei Elisabeta între 1875 şi 1885 de 
către arhitectul Lecomte de Nouy. în articol este redată descrierea ceremoniei sfinţirii 
bisericii. La festivitate au participat: tot clerul superior al Bisericii Ortodoxe Române, 
regele Carol I şi regina Elisabeta, ministrul cultelor D. Sturza, numeroşi oameni din 
diferite categorii sociale, etc.. Cu această ocazie s-a cântat „Oda” lui Vasile Alecsandri 
şi au fost rostite numeroase discursuri dintre care menţionăm: discursul episcopului de 
Argeş, Ghenadie, discursul regelui Carol I, discursul domnului ministru al cultelor D. 
Sturza ş.a.. 

***, „Biserica Domnească din Curtea de Argeş, Judeţul Argeş”, în: Vocea 

Bisericii II (1895), 24 şi Vocea Bisericii III (1896), 1, p. 4. 

Această biserică este zidită de Radu Negru Vodă, în 1290. Este construită din 
cărămidă, iar la intrare sunt mormintele familiei lui Brătianu. în interior se află statuia 

lui Negru Vodă. Biserica are două clopote. Autorul prezintă inscripţia de pe clopot. Şi 
pe clopotul mic este o inscripţie, ce este de asemenea reprodusă. 

G., „Biografia”, în: Revista societăţii clerului argeşian Frăţia II (1901), 3, p. 2. 

Articolul conţine, în a doua sa parte, istoricul Mănăstirii Curtea de Argeş, 
ctitorie a lui Neagoe Basarab şi a soţiei sale, Despina Doamna, sfinţită în 1517 de 
patriarhul Ţaringradului Teolipt, când era gata doar partea arhitectonică şi terminată 
abia în 1526. în 1793 este ridicată la rangul de episcopie, este ruinată după cutremurul 
din 1838 şi apoi restaurată de episcopul Ilarion, după care, în 1866 - 1867, arde 
Seminarul şi Episcopia . Va fi restaurată din iniţiativa principelui domnitor Carol I, 
lucrările începând în 1875, edificiul fiind sfinţit pe 12 octombrie 1886. Articolul 
conţine o fotografie cu biserica episcopală din Curtea de Argeş. 

Scriban, Romulus, doctor în drept şi cameralist, licenţiat în literatura, 

teolog absolut, avocat juristconsult, secretar al Societăţii Internaţionale 

latine din Turin, „Catedrala Episcopiei Argeşului”, în: Păstorul Ortodox IX 

(1910), 7-8, p. 338-347. 

Autorul aduce scurte informaţii despre catedrala Episcopiei Argeşului. Biserica 
făcută de Neagoe Basarab este dedicată Maicii Domnului. Biserica este găsită avariată 
de către autor, ploua în ea. Episcopul Neofit lasă 15.000 de franci pentru reparare, dar 
aceasta nu se realizează. Este prezentată o poezie de 75 de strofe despre această 
mănăstire. 

Angelescu, Paraschiv, pr., „Inscripţia falsă de la Mănăstirea Bacicovo şi 

aducerea moaştelor Sfintei Filofteia în ţară”, în: BORom LIV (1936), 1-2, p. 13- 

38. Cu text în limba slavonă. Cu o fotografie. 

Articolul de faţă ia în discuţie studiul lui D. R. Mazilu, publicat la Academia 
Română, cu privire la aducerea moaştelor Sfintei Filofteia de la Argeş. Conform 
acestuia, moaştele au fost aduse în ţară de la Vidin (Bulgaria) şi aşezate în Biserica 
Domnească de la Curtea de Argeş, între anii 1395 şi 1404, în timpul lui Mircea cel 
Bătrân. Astfel, sultanul Baiazid ar fi dăruit moaştele Sfintei lui Mircea, care le-ar fi 
strămutat în ţară. După înfrângerea de la Nicopole (1396), sultanul a trecut prin ţară 
pentru a se răzbuna, luând înapoi moaştele dăruite şi oferindu-le Serbiei. Explicaţia lui 
Mazilu referitoare la moaştele Sfintei Filofteia, este că Baiazid le-ar fi adus împreună 
cu moaştele Sfintei Paraschiva, dar nu le-ar mai fi găsit atunci când a vrut să se 
răzbune, retrăgându-le din ţară. în plus, certitudinea stabilirii epocii lui Mircea cel 
Bătrân este susţinută de către autorul sus numit prin izvoare contemporane cu 
evenimentele respective. 

Premisa lansată este însă contraargumentată temeinic de către autorul articolului 
de faţă. Acesta analizează pentru început validitatea surselor invocate şi anume o 
însemnare a unui document bulgar care menţionează o călătorie a lui Constantin 
Coşteneţki în locul unde se aflau scrierile hagiografice ale patriarhului Eftimie, printre 
care şi „Viaţa Filoteii dela Argeş”. Sursele vremii atestă însă pierderea multora dintre 
scrierile lui Eftimie, pe care însă călătorul nu-1 mai găseşte în viaţă, concluziile trase 
de Mazilu neavând însă temelie sigură. Prin urmare, nu se pot atribui cu certitudine 

însemnărilor pe care le aduce actul bulgar o vechime mai mare decât cea a secolului al 
XV-lea, deci aducerea moaştelor în timpul lui Mircea cel Bătrân nu poate fi o 
afirmaţie plauzibilă. 

Cel de-al doilea izvor pe care se bazează autor nostru este o inscripţie de pe o 
placă de metal, găsită într-un mormânt la Mănăstirea Bacicovo în 1905. Acest izvor, 
aparent mai sigur decât primul, nu este, însă, nici el unul care să reziste examenului 
critic. în această privinţă, Anghelescu analizează cu minuţiozitate documentele străine 
privitoare la descoperirea mormântului presupusului Eftimie, episcopul oraşului 
Târnova şi patriarh al Bulgariei. Sursele însele traduc o puternică tentativă de 
verificare, cunoscând mai multe aşa-zise curente. Pe de o parte, cei care recunosc 
validitatea, respectiv sfinţenia mormântului descoperit întâmplător de către egumenul 
mănăstirii care efectua câteva săpături; iar la capătul opus, cercetătorii care se apără de 
inflaţia unui pietism exacerbat prin argumente bine fundamentate, a treia categorie 
reprezentându-o scepticii, a căror teorie planează undeva deasupra acestor două 
anterioare direcţii. 

Singurul document care părea să confirme cuprinsul acelei însemnări, a 
mormântului de la Bacicovo, s-a dovedit de asemenea a fi o mistificare. Conchizând, 
autorul studiului crede că nu putem încă stabili cu exactitate când, de unde şi de către 
cine au fost aduse moaştele Sfintei Filofteia în Ţara Românească, această problemă 
rămânând una încă deschisă viitoarelor studii. 

Sacerdoţeanu, Aurelian, „Vechimea mănăstirii Argeşului”, în: BORom LVI 

(1938), 11-12, p. 766-769. 

Argeşul, prima reşedinţă domnească a Ţării Româneşti, înainte de lupta lui 
Basarab cu Carol Robert, a fost un centru deosebit de însemnat, atât pentru istoria 
politică a ţării, cât şi pentru istoria Bisericii naţionale. Se consideră că la Argeş a fost 
adus şi aşezat Iachint, mitropolitul de la Vicina, întâiul ierarh al românilor nord- 
dunăreni, probabil în locul unde este şi astăzi mănăstirea şi reşedinţa episcopală. 

Cu toate acestea, niciun izvor isoric contemporan nu oferă informaţii despre 
alegerea locului şi zidirea mănăstirii mitropolitane, datele existente provenind de la 
Gavriil Protul, biograful patriarhului Nifon, dar şi din tradiţia poporului. Aşadar, 
autorul articolului concluzionează că vechea Mitropolie a Ţării Româneşti şi-a avut 
iniţial reşedinţa la Argeş, capitala de atunci a ţării. 

Popescu, D. Şt., „Note bibliografice. Dorobanţu I. Pr., «însemnarea din 

Sbornicul Lovcean şi aducerea moaştelor Sfintei Filofteia la Argeş», în: 

Buletinul Institutului Român din Sofia, an I, nr. 1, Bucureşti, 1941, p. 85-105”, 

în: BORom LX (1942), 7-8, p. 373. Recenzie. 

R. Ma z ilin consideră că moaştele Sfintei Filofteia au fost aduse în capitala 
domnească între anii 1395-1404. în sprijinul acestei afirmaţii, el oferă ca argument 
însemnarea găsită în Mănăstirea Bacikovo (Bulgaria) şi Sbornicul Lovcean. Patriarhul 
Eftimie de la Târnovo a murit în 1404 şi el a alcătuit viaţa Sfintei Filofteia de la Argeş. 
Autorul crede că inscripţia de la Mănăstirea Bacikovo este un fals. 

Ilie, R., pr., „Inscripţiile de la mănăstirea lui Neagoe Basarab din Curtea de 
Argeş”, în: GBis XII (1953), 9-10, p. 587-596. 

Articolul conţine 24 de inscripţii de la mănăstirea lui Neagoe Basarab din 
Curtea de Argeş despre domnitor, ctitoria sa, despre Radu de la Afumaţi, mormântul 
Doamnei Stanca, fiica lui Neagoe, despre monahi şi episcopi locali. 

Năsturel, Petre S., „învăţăturile lui Neagoe Basarab în lumina pisaniilor de pe 
biserica Mănăstirii de la Argeş”, în: MitrOlt XII (1960), 1-2, p. 12-23. 

Autorul redă cele două pisanii - una de 50 de rânduri şi alta de 60 de rânduri - 
de la Mănăstirea Argeş şi le analizează. 

Brătulescu, Victor, prof., „Mănăstirea Zugravi, constuctori şi ctitori ţărani de 
pe Valea Circinovului, Raionul Găeşti”, în: GBis XX (1961), 11-12, p. 1038- 
1049. 

Se face o descriere a bisericii mănăstirii de la Curtea de Argeş. 

Bulat, T. G., „Din trecutul Episcopiei Argeşului”, în: GBis XXI (1962), 5-6, p. 
494-505. 

Materialul prezintă istoricul edificiului ridicat de Neagoe Basarab (1512-1521), 
care a fost mai întâi reşedinţă mitropolitană, apoi mănăstire, devenind episcopie în 
timpul lui Dositei Filitti. 

Pavel, C., „Câteva date în legătura cu portretele votive din «Biserica Neagră» 
din Curtea de Argeş”, în: MitrOlt XIV (1962), 7-9, p. 449-472. 

Portretele de la Mănăstirea Curtea de Argeş îi reprezintă pe Ruxandra, Neagoe 
şi Miliţa, pe Petru (Radu Paisie), Marcu, pe Radu şi pe Mircea cel Bătrân. Autorul 
realizează descrierea şi analiza lor prezentând şi imagini. 

Bulat, Toma G., „La 50 de ani de la moartea arhitectului Andre Lecomte du 
Nouy (1914-1964) - restauratorul Mănăstirii Curtea de Argeş”, în: GBis XXIII 
(1964), 11-12, p. 1128-1158. 

Lucrarea cuprinde o descriere amănunţită a lucrărilor de restaurare desfăşurate 
la Mănăstirea Curtea de Argeş, lucrări începute în 1875 şi o scurtă biografie a 
restauratorului mănăstirii. 

Sacerdoţeanu, Aurelian, „Pomelnicul Mănăstirii Argeşului”, în: BORom 
LXXXIIÎ, (1965), 3-4, p. 297-330. 

Articolul prezintă „Pomelnicul Mănăstirii Argeşului”, cu importanţa lor istorică 
şi cu o scurtă descriere a fiecăruia. Importanţa pomelnicelor pentru studiul istoriei 
constă în rolul pe care îl servesc atât genealogiei, cât şi istoriei politice şi social- 
culturale, fiind pentru unele perioade istorice, unicele documente care aduc mărturii 
valabile. „Pomelnicul Mănăstirii Argeşului”, provenind de la cea mai veche reşedinţă 
mitropolitană a ţării, nu s-a păstrat în original ci în trei copii succesive: 
a) scris de anonim în secolul al XVII-lea şi al XVIII-lea; 

b) copia lui Ghiurco Râmniceanul din 1785; 

c) copia lui Dionisie Eclesiarhul din 1809; 

Articolul de faţă prezintă o ediţie care a avut în vedere toate trei manuscrisele. 
Sunt prezentate toate trei copiile, caracteristicile şi diferenţele dintre ele, acestea 
constând în unele lipsuri sau adăugiri. Limba originalului a fost slavona, pe care a 
transcris-o şi primul copist. Informaţiile pe care le deţine acest pomelnic sunt 
numeroase, ele cuprinzând nume importante ale domnilor, boierilor, cât şi liste cu 
nume de boieri şi dregătoriile lor, morţi în luptele cu turcii, apoi sunt numeroase danii 
de obiecte de cult, cărţi, danii băneşti, în vite sau stupi. 

Importante pentru legăturile cu ardelenii sunt pomelnicele boierilor din acele 
ţinuturi, iar pentru istoria arhitecturii, informaţiile despre reparaţii şi construcţii, 
despre restaurarea clopotelor. în continuare, se face o descriere a manuscriselor, 
cuprinzând: materialul folosit (hârtia, cerneala), liniatura folosită, punctuaţia, limba 
(slavă şi română), ilustraţia (folosită la cartea mai veche), caracteristica legăturii etc. 
Articolul are reprodus textul pomelnicelor. 

Andreescu, Ştefan, „Mănăstirea Argeşului în ambianţa vremii”, în: MitrOlt 

XIX (1967), 5-6, p. 430-441. 

Articolul surprinde în amănunt contextul în care a fost zidită Mănăstirea 
Argeşului. Se amintesc mănăstirile: Sfântul Nicolae Domnesc din Curtea de Argeş, 
Vodiţa, Tismana, Snagov, Cotmeana, Cozia, Brădet, Strugalea, Bolintin, Vişina, 
Glavacioc, Dealul, Govora. Sunt luate apoi în discuţie următoarele centre monahale: 
Curtea de Argeş, Potoc (Butoiul), Comana, Sfântul Nicolae - Târgşor, Tânganu, 
Tutana, Căscioare, Mărgineni, Râncăciov, Coşuştea, Babele, Bistriţa, Arhanghelul, 
Nucet, Iezerul, Ostrov, Dobruşa, Polovragi, Cornet, etc. în finalul articolului se 
prezintă domeniul mănăstirii din secolul al XVI-lea şi egumenii dintre anii 1517-1627. 

***, „Festivităţile de la Curtea de Argeş pentru comemorarea a 450 de ani de la 

sfinţirea Bisericii Mănăstirii Curtea de Argeş”, în: BORom LXXXV (1967), 7-8, 

p. 697-729. 

La 15 august 1967, la Curtea de Argeş a fost sărbătorită aniversarea a 450 de ani 
de la sfinţirea bisericii mănăstirii, la care au luat parte, pe lângă ierarhi ai BOR, în 
frunte cu patriarhul Justinian şi toate personalităţile Bisericii noastre şi delegaţii ale 
Bisericii Ortodoxe surori şi ale unor comunităţi ortodoxe de peste hotare. Articolul 
surprinde amănunte legate de evenimentele acestei festivităţi, discursurile rostite, 
cuvântările comemorative. Articolul conţine imagini. 

Şerbănescu, Nicolae, preot, „450 de ani de la sfinţirea Bisericii Mănăstirea 

Curtea de Argeş 1517 - 15 august - 1967”, în: BORom LXXXV (1967), 7-8, p. 

730-754. 

Se prezintă istoricul bisericii Mănăstirii Curtea de Argeş. Din tot complexul de 
clădiri cu care a fost înzestrată de la început mănăstirea, nu se mai păstrează decât 
biserica, transformată parţial în timp, căreia poporul i-a adus ca omagiu legenda cu 
dureroasa ei jertfă omenească. Ea a fost construită pe locul altei străvechi biserici 
ruinate, probabil fosta Mitropolie, înfiinţată la Argeş în 1359, de domnul Nicolae 

Alexandru şi reînnoită în 1439 de către domnul Vlad Dracul. Lucrările fiind începute, 
probabil, în 1514, târnosirea s-a făcut la 15 august 1517. S-au folosit materiale de 
calitate şi meşteri aduşi din afara ţării. La sfinţire a participat Teolipt Ţarigrădeanul, 
„Patriarh a toată lumea”, mitropoliţi de peste hotare, toţi arhimadriţii şi egumenii de la 
Athos, după măturisirea lui Gavril Protu. Ecumenicul Teolipt a hotărât ca Mănăstirea 
Argeşului să fie arhimadrie, iar primului stareţ, Iosif şi urmaşilor săi, li s-au dat rangul 
de „arhimadrit”, cu dreptul de a face liturghie cu bederniţă, cinste ce o primise numai 
stareţul de la Tismana. 

Gavril Protul face prima descriere a Mănăstirii Curtea de Argeş. Arhitectura 
este bizantină, iar elementele decorative exterioare sunt influienţe ale artei armene, 
persane şi arabe. Din pisanie rezultă că biserica a fost înzestrată cu multe danii de 
către domnul Neagoe Basarab, deşi n-a terminat tot ce-şi propusese, moare la 15 
septembrie 1521 şi este înmormântat în ctitoria sa, lângă cei trei fii ai săi, decedaţi 
înainte şi urmat de toată familia sa. împlinind dorinţa ctitorului, urmaşii la domnie au 
continuat să construiască şi să înzestreze mănăstirea. Radu de la Afumaţi, ginerele său, 
aduce pictori iscusiţi, cum reiese din cele două pisanii din 1526, Radu Paisie, al doilea 
soţ al doamnei Ruxandra, împreună cu aceasta terminând de construit paraclisul Sfinţii 
Apostoli Petru şi Pavel. 

Mitrpolitul Matei al Mirelor, în „Cronica săsească” şi cronicarul transilvănean 
Georg Kraus, informează că mănăstirea a fost prădată de comorile ei, de plumbul de 
pe acoperiş, deschizându-se şi mormintele pentru a fi devastate de către princepele 
Gabriel Bathory, în iarna lui 1610-1611. Abia Matei Basarab a renovat biserica, a 
rezidit chiliile şi turnurile clopotniţelor. O descrierea a ei, după reparaţii, o face în 
ianuarie 1657 diaconul Paul de Alep, care a vizitat Curtea de Argeş împreună cu 
patriarhul Macarie al Antiohiei. Autorul precizează şi o altă intervenţie de restaurare 
pe care o face Şerban Cantacuzino, spre sfârşitul secolului al XVII-lea, folosind pe 
iscusitul meşter Grigorie Cornescu. Mitropolitul Munteniei, Neofit Cretanul o 
cercetează în 1746, iar între anii 1752 - 1780 se fac alte reparaţii, printre care în 1761 
la pictură. Secolul al XVIII-lea a adus prădarea mănăstirii de către turci şi a necesitat 
noi reparaţii. La 18 octombrie 1793, mănăstirea ajunge Catedrală episcopală prin 
înfiinţarea Episcopiei Argeşului, care a durat până la 5 februarie 1949, când s-a 
contopit cu Episcopia Râmnicului. Momentul este imortalizat într-o pisanie de 
deasupra intrării în biserică. Primul ei episcop, Iosif Sevastis (1793-1820), a reînnoit 
înfăţişarea mănăstirii, aşezându-i o nouă tâmplă, dar cutremurul din 1802 zădărniceşte 
lucrările în curs de executare, iar în 1813 cade pradă unui incendiu care i-a topit şi 
clopotele. în timpul celui de-al doilea episcop, arhimadritul Ilarion (1820-1823; 1828- 
1845), sfătuitorul lui Tudor Vladimirescu, la 14 septembrie 1836 s-a înfiinţat 
Seminarul episcopiei de Argeş. Un alt cutremur, din 1838, a dizlocat pietrele turlei 
„Pantocratorului”. Alte stricăciuni s-au adăugat cu timpul astfel încât, în 1853, 
episcopul Climent raporta celor în drept că biserica oferă o tristă privelişte. Aceeaşi 
stare o descrie, în 1854, Alexandru Odobescu. La acestea de adaugă arderea din 
temelii a Seminarului în 1866, a cancelariei, a paraclisului şi a clopotniţei în 1867, iar 
la 2 decembrie arde interiorul bisericii, tâmpla şi încetează săvârşirea serviciului divin. 

Lucrările de restaurare începute în 1870, desfăşurându-se lent, în 1874 ministru 
cultelor solicită un vestit arhitect francez şi se începe lucru sub conducerea acestuia 

din 1875 până la finalizare, în 1885, păstrându-se, cu mici modificări, arhitectura 
originală, dar greşind prin schimbarea picturii iniţiale cu alta nouă, nepotrivită, 
înlăturând multe pietre funerare din pronaos şi desfinţând clădirile din jur. Mănăstirea 
a fost resfiinţită în 12 octombrie 1886. Seminarul a funcţionat până în 1848, iar între 
1951-1957, Şcoala de cântăreţi bisericeşti şi un alt Seminar telogic şi-au desfăşurat 
aici activitatea, fiind mutate în 1957 la Bucureşti. în 1951 mănăstirea a trecut în 
patrimoniul Arhiepiscopiei Bucureştilor, care a înfiinţat aici „Centrul de îndrumare 
pastorală şi socială a clerului”. La 1 ianuarie 1959 tot complexul a trecut în grija 
„Casei de Pensii a Patriarhiei”, care a înfiinţat în apropiere un „Cămin Arhieresc” şi o 
„Casă de odihnă pentru salariaţii BOR”. Articolul conţine imagini. 

Vătămanu, Nicolae, „Revelaţii în tabloul ctitorilor Mănăstirii Curtea de 

Argeş”, în: BORom LXXXV (1967), 7-8, p. 814-819. 

Observând tabloul votiv al mănăstirii lui Neagoe Basarab de la Argeş, la 
Muzeul de Artă din Bucureşti, autorul constată pe modelul mănăstirii, pe care Neagoe 
şi Despina o ţin în mâini, pe faţa ei de apus, existenţa a patru panouri de aceeaşi 
formă, ca şi ferestrele, dar mai înguste. Autorul analizează aceste panouri, înserând în 
text şi afirmaţiile unor cercetători competenţi în legătură cu ce reprezintă personajele 
lor. în josul scării se află, în acest tablou votiv, un personaj îmbrăcat în negru: o 
călugăriţă. 

Autorul afirmă că primul panou evocă surprinzător reprezentarea lui Radu I în 
armură, de pe monedele acestui domnitor, având în vârful suliţei din mâna dreaptă 
steagul pe care este înfăţişat în mijloc Iisus Hristos, încadrat de două figuri 
neidentificabile, aceasta însemnând cea mai veche reprezentare a steagului oştirii 
româneşti, la mijlocul secolului al XlV-lea. Afirmaţia e susţinută cu argumentul că 
pictorul Dobromir ar fi cunoscut, după 150 de ani, chipul lui Radu I, fie după 
monedele bătute în timpul domniei sale, fie după relicvele găsite din vechea 
Mitropolie de la Argeş, peste care şi-a construit Neagoe Basarab mănăstirea sa. 

Trecând la identificarea călugăriţei, autorul concluzionează că este soţia lui 
Radu I, doamna Calinichia, mama lui Mircea cel Bătrân, care a devenit călugăriţă. 
Astfel se ajunge la concluzia că vechea mitropolie de la Argeş a fost construită de 
Radu I şi terminată de fiii acestuia, Dan, sau mai curând Mircea cel Bătrân, sub 
oblăduirea maicii sale, călugăriţa Calinichia. Articolul conţine imagini. 

Nicolescu, Corina, „Biserica Mănăstirii Curtea de Argeş. Tezaur de artă 

românească”, în: BORom LXXXV (1967), 7-8, p. 755-761. 

Frumuseţea bisericii Mănăstirii Curtea de Argeş a dăinuit peste timp uimind pe 
vizitatori, care au elogiat-o, începând cu contemporanul sfinţirii ei, Gavril Protul, apoi 
cu Paul de Alep, cu istoricii, arheologii şi artiştii din secolul al XlX-lea. Artiştii au 
lăsat desene, valoroase documente pentru a cunoaşte arhitectura şi pictura bisericii 
înainte de restaurarea din anii 1875-1885. în 1867 macheta Bisericii Episcopale de la 
Argeş a figurat la expoziţia universală de la Paris, organizată de Alexandru Odobescu. 

Pisaniile săpate în piatră la intrarea în biserică demonstrează că mănăstirea a 
fost construită pe ruinele altei biserici vechi, din veacul al XlV-lea, argument fiind şi 
existenţa printre portretele votive ale donatorilor şi figura lui Alexandru Nicolae 

Basarab. Ca proporţie, biserica lui Neagoe Basarab nu depăşea cu mult pe cele 
anterioare, dar bogăţia ornamentaţiei sculptate, adevărată dantelă de piatră şi marmoră 
este excepţională. Ei i se adaugă întregul tezaur de icoane, broderii, argintării şi alte 
obiecte de preţ dăruite de ctitor. Arhitectura, sculptura, pictura şi puţinele obiecte de 
valoare păstrate la Argeş sunt rodul muncii unor meşteri locali, îmbinată cu cea a unor 
artişti aduşi din Orient, printre care şi legendarul Manole- Manolli. Bogăţia şi 
frumuseţea faţadei de la Argeş poate fi egalată doar de biserica Trei Ierarhi de la Iaşi. 

Cercetătorii au afirmat că ornamentaţia este opera unor sculptori în piatră de 
origine armeană. Arhitectura este autohtonă, la fel ca cea de la Cozia. Articolul aduce 
informaţii referitoare la pronaos, care adăposteşte mormintele ctitorilor, printre care 
faimoasa piatră a lui Radu de la Afumaţi, dar şi despre interirorul bisericii, despre 
pictură (cea iniţială a lui Dobromir fiind înlocuită la restaurare), despre cele patru 
icoane aparţinând familiei lui Neagoe Basarab, despre vălul de tâmplă care se află la 
Moscova (acestea oferă imaginea reală a stilului nobil monumental, moştenit din 
secolul al XlV-lea şi păstrat de artiştii de la Argeş). Articolul conţine imagini. 

Chihaia, Pavel, „Etapele de construcţie în incinta Mănăstirii Curtea de Argeş”, 

în: BORom LXXXV (1967), 7-8, p. 789-813. 

Biserica Mănăstirii Curtea de Argeş n-a fost o construcţie singuratică, aşa cum 
apare astăzi, ci se armorniza într-un complex mănăstiresc cu clădirile din jurul ei, 
înconjurată de zidul de incintă şi de turnul clopotniţă, care ascundeau privirilor 
monumentul graţios. Fiind o arhimadrie, mănăstirea a avut o organizare administrativă 
după tradiţia monastică, având în jur grădini, grajduri, stupi. In incintă avea paraclise 
voievodale, iar înafara incintei un arhondaric, o bolniţă cu biserică şi un Seminar. 
Pentru că din construcţiile anexe nu s-a păstrat nimic, autorul enumeră principalele 
descrieri de călătorii şi reprezentările (gravuri, desene, fotografii), care permit 
reconstituirea acestei aşezări religioase, evocând fiecare edificiu din complexul 
mănăstiresc şi modificările prin care a trecut de-a lungul timpului. 

Astfel, se amintesc ca izvoare de informaţii „Viaţa Patriarhului Nifon” a lui 
Gavril Protul, un hrisov al domnului Vladislav al IlI-lea din 1524, altul al 
mitropolitului Anania din 1564, însemnările de călătorie ale lui Paul de Alep, 
descrierea unui anonim dinainte de 1793, consemnările în „Catagrafii” făcute de 
călugării vieţuitori între 1819-1862, însemnările lui Alexandru Odobescu din 1860 
care constituie studiul de bază al articolului şi altele. Din nefericire restaurarea a 
distrus mănăstirea şi nu a lăsat niciun document. S-a afirmat de către cercetători ca la 
începutul secolului al XlX-lea mai dăinuiau clădiri din vremea lui Neagoe, fapt 
infirmat de cerectările recente, care spun că cele patru aripi de clădiri existente pe la al 
doilea deceniu al secolului al XlX-lea nu ar fi fost construcţiile originale, dar autorul 
le descrie pe acestea evocându-le destinaţia fiecăreia, argumentând cu izvoarele 
menţionate. Casele domneşti construite de domnitori nu depăşeau cu mult sobrietatea 
chiliilor călugăreşti, fiind zidite lângă paraclise. Destinaţia clădirilor gospodăreşti se 
aseamănă cu cele din mănăstirile Athosului. De-a lungul vremii, incendiile repetate au 
distrus clădirile iniţiale şi ele au fost, pe parcurs, refăcute cu modificări. 

în ultima parte a lucrării, autorul stabileşte o cronologie a fazelor de construcţie 
a mănăstirii, de la începutul până la sfârşitul vieţii ei, cu date exacte oferite de 

362 



documente vechi. O atenţie deosebită o acordă autorul turnului-clopotniţă, pe care îl 
descrie în evoluţia lui. Probabil, ca şi Mitropolia Târgoviştei, care avea trei curţi şi 
Mănăstirea Curtea de Argeş era asemănătoare. într-o curte exterioară, pe o luncă, pe 
care se aflau anexe ale mănăstirii, s-a construit în 1800 fântâna episcopului Iosif, 
cunoscută şi sub numele de „Fântâna Meşterului Manole” şi apoi altele două. Articolul 
conţine imagini. 

Ionescu, T. G., „întemeierea Mănăstirii Curtea de Argeş, adevăr şi legendă”, în: 

BORom LXXXV (1967), 7-8, p. 762-788. 

Se prezintă pe scurt legenda construirii Mănăstirii Curtea de Argeş după care se 
explică poziţionarea locului de construcţie ales de ctitor. 

Autorul face o paralelă între informaţiile din legendă şi realitatea istorică, 
referitoare la locul construcţiei, la meşterii care au construit edificiul, evidenţiind pe 
Manole, pe care îl consideră localnic şi nu străin, aşa cum l-a ales Neagoe, şi pictorul, 
în persoana lui Dobromir, tot român. Problema arhitectului e discutată, rolul de 
conducător al lucrărilor revenind ctitorului, nu meşterilor, care sunt numai executanţi 
ai construcţiei, după cum relatează legenda. 

Petrecându-şi tinereţea la Constantinopol, Neagoe Basarab, având bogate 
cunoştinţe religioase, şi-a însuşit limba greacă, pe lângă cea slavonă, devenind un 
mare cărturar al vremii sale. Contactul cu patriarhul Nifon, adus în ţară de Radu cel 
Mare, îi va influenţa atât latura duhovnicească, cât şi cea culturală. Autorul consideră 
că Neagoe Basarab a fost arhitectul Mănăstirii de la Argeş, având pregătirea necesară 
pentru aceasta. 

Şerbănescu, Niculae, preot, „Medalii comemorative ale ctitoriei lui Neagoe 

Basarab şi Despina Doamna de la Curtea de Argeş”, în: BORom LXXXV 

(1967), 7-8, p. 820-824. 

Cu ocazia aniversării la 15 august 1967 a 450 de ani de la sfinţirea bisericii 
Mănăstirii Curtea de Argeş, din îndemnul patriarhului Justinian şi cu ajutorul Casei de 
Pensii a BOR s-a bătut o medalie comemorativă. Pe avers, medalia are busturile 
domnului Neagoe Basarab (1512-1521) şi a soţiei sale Despina, ctitorii bisericii, după 
fresca din 1526 a zugravului Dobromir din Târgovişte, cu inscripţie circulară pe 
margine cu numele lor. Pe revers medalia are sculptată biserica Curtea de Argeş. 
Articolul prezintă o scurtă biografie a lui Neagoe Basarab. 

în cei nouă ani de domnie a reuşit să aibă pace în interior şi să impună prestigiul 
ţării înafară. A fost apărător al Ortodoxiei şi creator al culturii sub formă religioasă, a 
fost ctitor de lăcaşuri sfinte în ţară şi peste hotare. Se remarcă între ctitorii Curtea de 
Argeş, în 1517, Mitropolia şi biserica Sfântul Gheorghe din Târgovişte şi Schitul 
Ostrov de pe Olt. 

Neagoe a adus moaştele Sfântului Nifon la Mănăstirea Dealul, punându-le pe 
mormântul lui Radu cel Mare, ca să fie dezlegat blestemul pe care sfântul îl aruncase 
asupra aceluia, apoi, aşezându-le într-un chivot de argint aurit, le-a trimis înapoi la 
Mănăstirea Dionisiu din Muntele Athos. Neagoe a fost scriitor şi filozof, fiind cel mai 
învăţat domn până la Cantemir. Cele două pisanii de la Argeş, „învăţăturile către fiul 
său Theodosie” şi „Viaţa şi activitatea sa ca domn”, care însă s-a pierdut, rămân 

mărturie a spiritului său creator. A murit tânăr, la 15 septembrie 1521, fiind 
înmormântat în pronaosul bisericii Mănăstirii Curtea de Argeş. 

Rămasă văduvă, Doamna Despina a încercat să-şi menţină în scaun pe fiul său, 
Teodosie, dar n-a reuşit. în 1522, împreună cu cele două fete care îi rămăseseră în 
viaţa, Stana şi Ruxandra, s-a refugiat la Sibiu. A mai trăit peste 30 de ani, venind în 
ţară doar în timpul domniei celor doi gineri ai săi, Radu de la Afumaţi şi Radu Paisie. 
Ea s-a călugărit, luând numele de Platonida. A murit de ciumă la Sibiu, în 1554, fiind 
adusă la Argeş după doi ani. Piatra de mormânt, pe care scria doar numele de 
călugăriţă a fost lăsată afară după restaurarea bisericii din 1875-1885, neştiindu-se a 
cui este, iar astăzi se află la Muzeul de Artă din Bucureşti. în 1886, cu ocazia 
resfinţirii Mănăstirii Curtea de Argeş, s-a bătut prima monedă de argint şi din bronz cu 
biserica Curtea de Argeş. 

Popescu, Gabriel, „Mărturii de aleasă cinstire cu prilejul celei de a 450-a 

aniversări a Mănăstirii Curtea de Argeş”, în: BORom LXXXV (1967), 7-8, p. 

825-829. 

Articolul aminteşte despre toate festivităţile organizate în cursul lunii august, cu 
ocazia celei de a 450-a aniversări a Mănăstirii Curtea de Argeş. Se amintesc cele trei 
simpozioane organizate la Piteşti, Bucureşti şi Argeş, hotârându-se emiterea unei 
mărci poştale comemorative, presa cotidiană şi periodică publicând articole şi studii 
comemorative. S-au tipărit lucrări de cerectare ştiinţifică: „Biserica Mănăstirii 
Argeşului” de Emil Lăzărescu, „Mănăstirea Curtea de Argeş - Impresii” de Silvestru 
D. Voinescu şi „Monografia Curtea de Argeş”. Autorul informează şi despre emiterea 
„medaliei comemorative” şi despre faptul că revista „Biserica Ortodoxă Română” a 
închinat un număr întreg acestei comemorări. 

Rămureanu, I., „Patru sute cincizeci de ani de la întemeierea Mănăstirii Curtea 

de Argeş”, în: GBis XXVI (1967), 7-8, p. 718-746. 

Informaţii despre istoricul Mănăstirii Curtea de Argeş cu descrierea picturii şi a 
bisericii, cu amintirea lucrărilor efectuate de meşterul Manole la Curtea de Argeş 
(1514-1517). 

Dincă, George, diac., „Biserica Mînăstirii Curtea de Argeş”, în: GBis XXVI 

(1967), 7-8, p. 747-756. 

Biserica Mănăstirii Curtea de Argeş reprezintă, prin aşezarea şi farmecul ei 
arhitectural şi artistic, o continuare a tradiţiei şi a vieţii religioase a poporului român 
din aceste ţinuturi, dar şi apogeul unei epoci înfloritoare în arhitectură şi artă. Sunt 
consemnate date referitoare la istoricul construirii acestei biserici, a cărei ctitorie este 
începută în 1512 şi finalizată în 1517, precum şi informaţii referitoare la moaştele 
Sfintei Filoteia. 

Brătulescu, Victor, prof., „Mănăstirea de la Argeş a lui Neagoe Basarab. 

Iniţiale de caracter religios pe lespezile mormântale - opera lui Dobromir 

Zugravul”, în: GBis XXVI (1967), 7-8, p. 757-773. 

Sunt prezentate şi explicate semnele de pe pietrele de mormânt, este definită 
opera lui Dobromir, fiind amintite mănăstirile Dealul, Tismana, Argeş, sunt descrise 
cele mai importante icoane de la Curtea de Argeş. 

Cazacu, Matei, „De ce a clădit Neagoe Basarab Biserica Mănăstirii Argeşului”, 

în: GBis XXVI (1967), 7-8, p. 774-787. 

Una dintre cele mai convingătoare opere ale creaţiei spirituale româneşti o 
reprezintă ctitoria lui Neagoe Basarab, Mănăstirea Curtea de Argeş, a cărei descriere 
este surprinsă în aceste rânduri. Una din motivaţiile ctitoririi edificiului a reprezentat-o 
personalitatea complexă a domnului. 

Chihaia, Pavel, „Semnificaţia portretelor din biserica Mănăstirii Argeş”, în: 

GBis XXVI (1967), 7-8, p. 788-799. 

Portretele din biserica Mănăstirii Curtea de Argeş sunt desenate de 
GheorgheTătărescu în 1860, păstrându-se la Muzeul Naţional de Artă. Articolul 
aminteşte despre amplasarea portretelor în pronaos şi identificarea lor cu Radu de la 
Afumaţi, Roxanda, Teodosie, Neagoe Basarab, Despina, Pătru (Radu Paisie). 

Andreescu, Ştefan, „Observaţii asupra pomelnicului Mănăstirii Argeş”, în: 

GBis XXVI (1967), 7-8, p. 800-829. 

Prezentarea pomelnicului Mănăstirii Argeş este însoţită de precizarea că acesta 
ni s-a păstrat prin intermediul a trei copii succesive, cea mai veche fiind din secolul al 
XVII-lea, urmată de cele din 1785 şi 1809. 

Stănculescu, Ioan F., „Biserica Mănăstirii Argeşului”, în: GBis XXVI (1967), 

7-8, p. 851-856. Recenzie. 

Sunt analizate informaţiile privitoare la istoric, pictură, pietre de mormânt, 
arhitectură, ornamentele bisericii Mănăstirii Argeşului. 

Balş, Ştefan, arhitect, „Biserica Mănăstirii Argeş”, în: MitrMold XLIII (1967), 

7-8, p. 505-509. 

Biserica Mănăstirii Argeş este privită sub aspectul arhitecturii sale. Autorul 
descrie câteva dintre caracteristicile lăcaşului, cum ar fi brâul rotund reliefat puternic, 
reţele cubice, apariţia a patru turle pe acoperiş. Aflăm detalii despre forma şi volumul 
clădirii şi influenţele acestui stil în Moldova, la Mănăstirea Galata. 

Ionescu, I., pr., „Mănăstirea Argeşului, în istorii şi artă”, în: MitrOlt XIX 

(1967), 7-8, p. 532-569. 

La 15 august 1967 s-au împlinit 450 de ani de la sfinţirea Mănăstirii Argeşului, 
prilej cu care autorul face un istoric al Argeşului înainte de ctitorirea mănăstirii. Se 
precizează că primul lăcaş al Mitropoliei a fost ctitorit de Vlad Dracul, ante 1445. Se 
arată toate etapele construirii mănăstirii şi apoi se descrie întreg ansamblu de acolo. Se 
fac precizări asupra sculpturii, insistându-se pe motivele realizate. Se amintesc sfintele 
moaşte aduse de Neagoe Basarab: mâna stânga şi capul Sf. Nifon, capul Sf. Tatiana, 

capetele Sf. mucenici Serghei şi Vah, care azi se află la Craiova. Se mai descriu, de 
asemenea şi alte odoare. 

Stănciulescu-Aref, St. I., pr., „Graiuri despre «Sfânta Mănăstire în: 

MitrOlt XIX (1967), 7-8, p. 570-582. 

Se face o prezentare a Mănăstirii Curtea de Argeş, amintindu-se date despre 
ctitori, zidirea mănăstirii, pictori. 

Chihaia, Pavel, „Cele două lăcaşuri ale Mitropoliei din Curtea de Argeş, 

deduse din hrisoavele bisericii lui Neagoe Basarab”, în: MitrOlt XIX (1967), 7- 

8, p. 597-612. 

Cele două pisanii de la Curtea de Argeş arată că existase o biserică anterioară 
celei ctitorite de Neagoe Basarab, închinată Adormirii Maicii Domnului. S-au mai 
găsit două steme de piatră care întăresc acest lucru, una aparţinând lui Vlad Dracul, iar 
cealaltă lui Neagoe. în articol mai sunt prezentate şi procesul moşiei Flămânzeşti, 
disputat între orăşenii argeşeni şi mănăstire şi mutarea Mitropoliei în ctitoria lui Vlad 
Dracul. 

Brătulescu, Victor, prof., „Unele lămuriri despre unele pietre de mormânt de 

la biserica Mănăstirii Argeşului”, în: MitrOlt XIX (1967), 7-8, p. 614-615. 

Studiul de faţă prezintă la piatra de mormânt a Platonidei-Despina şi cea a 
mitropolitului Anania, scoase din biserică în timpul restaurării făcute de Lecomte de 
Nouy. 


Cocora, Gabriel, pr., „Ştiri despre catedrala lui Neagoe Basarab în 
corespondenţa episcopului de Argeş, Iosif Naniescu. 18 ian. 1873-10 iunie 
1875”, în: MitrOlt XIX (1967), 7-8, p. 619-623. 

Corespondenţa episcopului Iosif dintre 18 ianuarie 1873 şi 10 iunie 1875 
cuprinde şi informaţii despre incendiul catedralei din 1867 şi despre pagubele făcute. 
Sunt redate cinci scrisori. 

Copăcianu, Emanuel Victor, prof., „Mănăstirea Curtea de Argeş”, în: 
MitrBan XVII (1967), 7-9, p. 508-520. 

Articolul conturează aspecte despre familia domnului, urmaşii acestuia, dar şi 
despre ctitoria lui Neagoe Basarab, Mănăstirea Argeşului, fiind descrisă biserica atât 
în exterior cât şi în interior. Este prezentată ziua de 15 august 1517, ziua sfinţirii 
sfântului lăcaş, fiind menţionat ca prim egumen al Mănăstirii Iosif. 

Referitor la motivul jertfei care a stat la baza ridicării sfintei mănăstiri, aşa cum 
consemnează legenda, sunt prezentate şi alte versiuni despre jertfă, culese de la 
diferite popoare. Este consemnată viaţa Sfintei Filoteia, ale cărei moaşte, aduse în 
1832, sunt aşezate în interiorul mănăstirii. 

Năsturel, Petre Ş. şi Cazacu, Matei, „Date noi despre Neagoe Basarab şi 
ctitoria sa de la Curtea de Argeş”, în: MitrBan XVII (1967), 7-9, p. 527-544. 

Se descrie domnia lui Neagoe Basarab, subliniind importanţa ctitoriei sale 
Mănăstirea Curtea de Argeş, motivând alegerea făcută de domnitor în acest sens. 
Informaţiile referitoare la daniile făcute mănăstirii, dar şi la legăturile pe care le-a avut 
Neagoe Basarab cu Sfântul Munte şi cu monahul Gavriil, cel care a fost autorul vieţii 
Sfântului Nifon al Constantinopolului sunt prezentate în articol şi analizate pe baza 
informaţiilor documentare. Sunt prezentate date extrase din cronica bizantină 
„Ecthesis Chronica”. Legătura cu Sfântul Munte este consemnată prin intermediul a 
trei documente: 

a) „1518, ianuarie, carte de hotărnicire la Muntele Athos din porunca lui Neagoe 
Basarab”. 

b) „1491, 29 iunie, 7 iulie, firmanul lui Baiazid al Il-lea întărind la cererea 
voevodului Vlad Călugărul drepturile Mănăstirii Cutlumuş de la Muntele Athos”. 

c) „1527, 23-31 mai, firmanul lui Soliman cel Măreţ întărind drepturile de 
demult ale Mănăstirii Cutlumuş la cererea voevodului Radu de la Afumaţi”. 

Bodogae, Teodor, pr. dr., „450 de ani de la sfinţirea Mănăstirii Curtea de 

Argeş”, în: MitrArd XII (1967), 8-9, p. 639-648. 

Apărută la 450 de ani de la sfinţirea mănăstirii, lucrarea aduce importante 
informaţii despre istoricul aşezământului, despre ctitorul Neagoe Basarab şi despre 
statutul de stavropighie patriarhală pe care îl va primi acest sfânt lăcaş. 

Păcurariu, Mircea, asistent, „Mănăstirea Argeş şi românii transilvăneni”, în: 

MitrArd XII (1967), 8-9, p. 649-663. 

Informaţii cu privire la legăturile Mănăstirii Argeş cu Ardealul, problema 
uniaţiei, precum şi alte ştiri despre tipărituri ajunse în Ardeal. Sunt prezentate şi 
personalităţile care au avut un rol important în realizarea acestor relaţii, respectiv 
ctitorul Neagoe Basarab, ieromonahul Sofronie de la Cioara, vieţuitori şi egumeni ai 
mănăstirii din Transilvania. 

Vătămanu, Nicolae, „Contribuţii la istoricul bolniţei de la Simidreni şi al 

Xenodochiului de la Argeş”, în: BORom LXXXVI, (1968), 11-12, p. 1382-1391. 

în tabloul votiv al Mănăstirii Curtea de Argeş, pe bisericuţa pe care Neagoe şi 
Despina o dăruiesc lui Dumnezeu, se observă silueta unui cavaler îmbrăcat în zale, 
probabil Radu I Basarab şi lângă el, pe alt panou urma să fie soţia lui, Ana, în 
călugărie, Calinichia. Dar pictorul a înfăţişat-o pe Calinichia în rasa ei de călugăriţă, 
lângă scară. Radu şi Calinichia au fost ctitorii celei dintâi Mitropolii a Ţării 
Româneşti, înălţată pe locul unde, ulterior, Neagoe şi-a clădit fundaţia ctitoriei sale, 
Radu determinând zidirea Mitropoliei, ea a fost continuată de soţia sa, care, după 
moartea soţului, s-a călugărit, fiind ajutată de fiul lor, Mircea cel Bătrân. 

Dacă în 1359 a fost înfiinţată Mitropolia Ungrovlahiei şi Iachint de Vicina a fost 
recunoscut ca arhipăstor al Ţării Româneşti, era necesară o clădire a unei Mitropolii la 
Argeş. Dar în intervalul de peste 25 de ani, cât s-au scurs între înfiinţarea formală a 
Mitropoliei şi domnia lui Mircea cel Bătrân, Iachint a trebuit să aibă undeva o 
reşedinţă. Autorul articolului afirmă că aceasta a fost o mănăstire (sau schit) mai 

veche, anterioară Vodiţei, situată pe platforma de deasupra vărsării Văii laşului în râul 
Argeş. 

Autorul analizează un act de danie, din 24 iulie 1542, prin care Vladislav al II- 
lea dădea bolniţei de la Simidreni şi alăturatului adăpost de călători, adică 
xenodochiului de la Argeş, toată căşăria din judeţul Pădureţului. Deşi localitatea 
Simidreni nu este cunoscută geografic, aşezarea pare veche, cu o mănăstire sau schit şi 
o bolniţă existentă înaintea mănăstirii de la Argeş. 

în curtea Mănăstirii Argeş au existat până în secolul trecut două capele, din care 
una avea hramul Sf. Dimitrie, ceea ce-1 determină pe autor să creadă că aceasta ar fi 
fost capela bolniţei de la Simidreni. Pentru xenodochiu este precizat locul în hrisovul 
lui Vladislav, că era situat în faţa porţilor bisericii de la Mănăstirea Argeş, deci pe 
latura de vest a incintei mănăstirii. Acolo a identificat, în 1860, Al. Odobescu o sală 
lungă, a cărei descriere ne înfăţişează unicul xenodochiu documentat din istoria 
noastră. 

Al. Pelimon, în descrierea mănăstirii de la Argeş, ne oferă o informaţie 
interesantă. El identifică micul paraclis, Sf. Dumitru, unde i-a văzut zugrăviţi pe Radu 
Voievod şi soţia sa, călugărită Calinichia, ţinând în mână o biserică, probabil vechea 
Mitropolie a ţării, ctitoria lor. Neagoe, când a poruncit să se dărâme Mitropolia, a avut 
grijă de a pune să se scoată izvod de pe vechiul tablou al ctitorilor, care apoi a fost 
trecut pe zidurile uneia dintre clădirile ce mai rămâneau în picioare din complexul 
vechii mitropolii, pe pereţii paraclisului bolniţei de la Simidreni. Din neînţelegerile 
urmaşilor, cineva a pus să se şteargă chipul domnului, zugrăvind în loc chipul sfinţiei 
sale, iar altcineva, neinspirat, a şters numele personajului înveşmântat călugăreşte. 
După mutarea capitalei şi a Mitropoliei la Târgovişte, circulaţia de pe şoseaua 
Câmpulung-Curtea de Argeş a scăzut, iar importanţa xenodochiului s-a micşorat, 
instituţia devenind inutilă şi suferind transformările gospodăreşti cunoscute, neputând 
să se transforme în spital, ca pretutindeni în Europa. Bolniţa a avut acelaşi destin, 
atribuindu-i-se o altă destinaţie, iar cimitirul călugărilor a fost mutat peste şosea, la 
Flămânzeşti. 

Ionescu, I., pr., „Despre primul lăcaş al Mitropoliei Ţării Române din Curtea 

de Argeş”, în: MitrOlt XXI (1969), 1-2, p. 55-60. 

Autorul lămureşte faptul că mănăstirea din Curtea de Argeş a existat şi înainte 
de anul 1359, fiind aşadar anterioară Vodiţei. Acest prim lăcaş se află pe moşia 
Flămânzeştilor, în afara oraşului. 

Pleşia, Dan, „Contribuţii documentare la istoricul Mănăstirii Argeş în timpul 

lui Alexandru Iliaş (1627 - 1629)”, în: MitrOlt XXII (1970), 1-2, p. 75-95. 

Contribuţiile documentare la istoricul Mănăstirii Argeş din paginile de faţă se 
constituie dintr-un hrisov datat 5 iunie 1629, privitor la satele Greci, Fălcoiul, Clociţi 
şi Domneşti şi mai multe acte de danii din vremea lui Alexandru Iliaş. Autorul 
analizează istoricul fiecărui sat în parte. 

Ionescu, I., pr. prof., „Legendă şi adevăr istoric în cântecul bătrânesc al 

Mănăstirii Argeşului. Balada Meşterului Manole”, în: BORom LXXXVIII 

(1970), 1-2, p. 191-215. 

Autorul face o analiză a diferitelor versiuni ale baladei - Alecsandri, Mateescu, 
Teodorescu, N. Păsculescu etc., arătându-ne elementele istorice cuprinse în baladă: 
icoana făcătoare de minuni şi consolidarea terenului pe care s-a zidit biserica - 
elementul consolidării a fost dovedit cu prilejul restaurării bisericii dintre anii 1875- 
1885, Negru Vodă este identificat cu Neagoe Basarab, biserica mănăstirii a fost făcută 
între 1515-1517, lucrările continuând şi după 15 august 1517, avându-1 ca ispravnic pe 
egumenul Iosif, biserica mănăstirii vechii mitropolii fiind ruinată în urma cutremurului 
din 1484, Neagoe se hotărăşte să facă mănăstire, Neagoe Basarab a participat activ la 
ctitorirea bisericii sale. în partea a doua a articolului, autorul tratează despre: problema 
„Meşterului Manole”, mesajul baladei „Meşterul Manole” - jertfa zidirii şi a iubirii, 
precum şi despre conflictul baladei - cel dintre Neagoe Basarab şi zidarii săi. 

Ionescu, I., pr., „Despre cântecul bătrânesc al Mănăstirii Argeşului”, în: 

MitrOlt XXII (1970), 3-4, p. 188-211. 

„Balada Meşterului Manole” de origine sud-dunăreană are circulaţie mare la 
popoarele balcanice. în studiul de faţă este descrisă ideea acestei balade, de jertfă 
necesară zidirii, întâlnită la mai multe popoare şi în mai multe opere literare. 

Mironi, Petre, dr., „Casa de oaspeţi şi spitalul mănăstiresc de la Curtea de 

Argeş”, în: MitrOlt XXIV (1972), 7-8, p. 517-527. 

Articolul redă istoricul casei de oaspeţi şi a spitalului ce ţineau de mănăstirea de 
la Curtea de Argeş. Prima se afla la Flămânzeşti şi al doilea la Simidreni, aşa cum 
precizează un document din 1524, care atestă existenţa acestor două construcţii. Radu 
de la Afumaţi întocmeşte un an mai târziu un act de donaţie a satului, act ce va fi 
întărit şi de alţi domnitori. 

Chihaia, Pavel, „în legătură cu pietrele de mormânt ale ctitorilor bisericii 

Mănăstirii Argeş”, în: GBis, XXXII (1973), 11-12, p. 1258-1277. 

Se prezintă opinii despre modelele „crucii vii” sau ale „arborelui vieţii”, 
sculptate pe piatra de mormânt a lui Vladislav I. Se aduc în discuţie şi alte motive 
ornamentale de pe pietrele de mormânt. 

Bulat, T. G., „Ştiri documentare despre Mănăstirea Argeşului în timpul domniei lui 

Matei Basarab (1632-1654)”, în: BORom XCIII (1975), 3-4, p. 360-370. 

Articolul consemnează o descriere cronologică a tuturor acţiunilor referitoare la 
purtarea de grijă a lui Matei Basarab (1632-1654) faţă de Mănăstirea Argeşului, 
ctitoria lui Neagoe Basarab (1512-1521). 

Ionescu, Dumitru Gh., prof., „Un document inedit referitor la Mănăstirea 

Curtea de Argeş”, în: GBis XXXVIII (1979), 5-6, p. 544-546. 

Documentul este o carte de blestem dată de patriarhul Alexandriei, Samuil 
Capasulis (1710-1729), la 23 aprilie 1715, împotriva tuturor care vor face rău 
Mănăstirii Curtea de Argeş sau monahilor de aici. Este redat textul cu semnătura în 
greceşte a patriarhului. 

Gheorghescu, Chesarie, „Mănăstirea Curtea de Argeş”, în: GBis XXXXI 
(1982), 11-12, p. 875-883. 

Informaţii despre istoricul Mănăstirii Curtea de Argeş, zidită între 1515-1517, 
despre stareţii de aici, planul şi arhitectura lăcaşului, despre portretele ctitoriceşti şi 
unele chipuri de sfinţi. 

Gheorghescu, Chesarie, arhim. dr., „Sfânta Muceniţă Filoteia-Fecioara de la 
Argeş şi mănăstirea lui Neagoe Basarab” în: StTeol Seria a Il-a, XLIII (1991), 1, 
p. 76-88. 

Date din viaţa Sf. Filoteia, aducerea moaştelor în Ţara Românească, informaţii 
despre Mănăstirea Curtea de Argeş şi ctitorul ei Neagoe Basarab, pisania mănăstirii, 
restaurarea dintre anii 1875-1885. 

DEALU (MĂNĂSTIREA) 

Erbiceanu, Constantin, „Documente privitoare la istoria bisericească şi 
politică a românilor”, în: BORom XIII (1889-1890), 11, p. 677-688. 

Constantin Erbiceanu prezintă şapte documente între acestea fiind un hrisov al 
domnului din 1762, din care aflăm că veniturile Mănăstirii Dealu au fost date 
mitropolitului. 

Erbiceanu, C., „Documente inedite”, în: BORom XVII (1893-1894), 11, p. 
903-915. 

Sunt redate şapte documente între care şi pitacul domnesc a lui Nicolae Şuţu cu 
privire la veniturile Mănăstirii Dealu, prin care se stipulează ca de acestea să 
beneficieze mitropolitul Dionisie Lupu. 

Dumitrescu, Marin, pr., „Monastirea Dealului”, în: Vocea Bisericii II (1895), 
6 şi 7, p. 11-12. 

O prezentare succintă a Mănăstirii Dealu. 

Şerbănescu, Nicolae, pr., „Mănăstirea Dealul”, în: BORom LXXII (1954), 2-3, 
p. 283-305. 

Mănăstirea Dealul, numită şi „Sf. Nicolae din vii” (după hramul bisericii) este 
aşezată pe un vârf de deal, ce domină lunca Ialomiţei, la câţiva km de oraşul 
Târgovişte. începutul ei nu se poate preciza, însă la 26 august 1499, Radu cel Mare a 
refăcut clădirile din jurul bisericii, iar în 1500 a început refacerea bisericii. Materialul 
întrebuinţat a fost de cea mai bună calitate: blocuri de piatră de Câmpulung, legate 
între ele cu scoabe de fier şi marmură. 

Arhitectura bisericii este de origine sârbească, iar ornamentaţia faţadelor este în 
stil armenesc şi se aseamănă cu cea de la biserica episcopală din Argeş şi cu cea de la 
biserica Trei Ierarhi din Iaşi. Biserica este în formă de treflă, fiind compusă din altar, 
naos şi pronaos. 

Aici, la Mănăstirea Dealu, autorul susţine că apare prima carte tipărită în Ţara 
Românească: „Liturghierul slavonesc, de smeritul monah şi preot Macarie”. 

La 26 august 1510, în timpul domniei lui Vlăduţ Voievod, a apărut un „Octoih” 
pus să se tipărească de Mihnea Voievod. Vlăduţ şi familia sa arată grijă deosebită faţă 
de Mănăstirea Dealul, sporindu-i averea. La 23 februarie 1512 va fi îngropat în 
biserica mănăstirii. Prin grija lui Neagoe Basarab acest sfânt lăcaş a fost pictat şi i s-au 
făcut unele donaţii. în 1512 apare aici şi un „Evangheliar slavon”. 

în 1515 Neagoe Basarab aduce în ţară moaştele patriarhului Nifon care rămân 
mai multe zile la Mănăstirea Dealul după care sunt înapoiate la Sfântul Munte. în 
ianuarie 1524 Radu Bădica, fiul lui Radu cel Mare e decapitat de turci. Capul e trimis 
la Poartă iar trupul e îngropat la mănăstire. Aproape 9 ani mai târziu, tot aici va fi 
înhumat trupul neînsufleţit al altui membru al familiei lui Radu cel Mare, Vlad 
înecatul, iar pe la jumătatea sec. al XVI-lea se îngroapă aici Pătraşcu cel Bun, nepot al 
lui Radu cel Mare. Trecând în sec. al XVII-lea, chiar în primul an, biserica Mănăstirii 
Dealul este sortită să fie locul de veşnică odihnă al capului lui Mihai Viteazul, fiul lui 
Pătraşcu cel Bun. 

La 29 decembrie 1610 Ţara Românească a fost ocupată de unguri timp de 3 
luni. în această perioadă Mănăstirea Dealul este prădată. în timpul domniei lui Radu 
Mihnea (1611-1616) au fost întărite unele proprietăţi iar viaţa călugărească şi-a reluat 
mersul normal. Matei Basarab a reintrodus tiparul în ţară, Mănăstirea Dealul găzduind 
această tipografie de sub teascurile căreia apar 3 cărţi: „Evanghelia învăţătoare” în 
1644, „Liturghia” în 1646 şi „Imitaţia lui Hristos” în 1647. Matei Basarab se îngrijeşte 
şi de bunăstarea mănăstirii întărindu-i mai multe proprietăţi şi donându-i un rând de 
sfinte vase de aur şi o cruce mare lucrată în aur. în toamna anului 1689 austriecii 
invadează Muntenia jefuind sfântul lăcaş. Deoarece acoperişul şi zugrăveala bisericii 
se stricase Constantin Brâncoveanu a zugrăvit-o, a acoperit-o cu aramă şi i-a dăruit 
cădelniţe de argint. în 1738 mănăstirea mai suferă o devastare din partea turcilor. 

în 1795 Dionisie Lupu este numit egumen al mănăstirii şi, până în 1801, repară 
biserica şi chiliile mănăstirii care au fost distruse de cutremurul din 26 octombrie 
1802. Tânărul egumen nu s-a descurajat şi le-a refăcut la loc. Mănăstirea a suferit şi în 
cutremurele din anii 1829 şi 1838. începând cu 1845 din ordinul domnului George 
Bibescu s-au refăcut clădirile din incintă şi s-a reparat exteriorul bisericii. Reparaţii 
mai însemnate s-au făcut la turlele mici, a căror parte superioară s-a refăcut în stil 
neogotic, schimbând astfel stilul arhitecturii originale. în 1849 a început refacerea 
icoanelor tâmplei şi s-a pus problema zugrăvirii bisericii care a durat aproape doi ani, 
până în 1856. 

Secularizarea din decembrie 1863 aduce Mănăstirea Dealul la sărăcire 
completă. Numărul călugărilor se împuţinează, iar clădirile sale găzduiesc mai multe 
instituţii ale statului. în timpul Războiului de Independenţă (1877-1878) a fost aici un 
lagăr pentru prizonierii turci, iar în 1879 se înfiinţează Şcoala divizionară de ofiţeri 
care rămâne funcţională până în 1883. Mănăstirea devine după aceea depozit de arme 

al armatei care funcţiona şi prin anii 1890-1891, iar la începutul sec. al XX-lea în 
mănăstire se înfiinţează Şcoala copiilor de trupă. 

în 1908, când se împlineau 500 de ani de la moartea lui Radu cel Mare, se 
realizează un mausoleu pentru capul acestui domn. în 1912 se face un asemenea 
mausoleu şi pentru capul lui Mihai Viteazul. Tot în acel an se înfiinţează la Mănăstirea 
Dealul un liceu militar care rămâne aici până în noiembrie 1940, când cutremurul avea 
să năruiască clădirile acestui sfânt lăcaş. Până în 1953 se refăcuseră la biserică numai 
cele două turle mici în întregime, iar la cea mare numai tamburul. 

Din iniţiativa patriarhului Iustinian, în 1953, s-au construit clopotniţa şi 
clădirile, din aripa de nord-vest. 

N., Ş., pr., „Reclădirea Mănăstirilor Dealul, Ghighiu şi Schitul Maicilor”, în: 

BORom LXXIII (1955), 7, p. 580-599. 

S-au refăcut o serie de mănăstiri prin purtarea de grijă a Preafericitul Justinian. 
S-a rezidit Mănăstirea Dealul şi vechile vetre mănăstireşti de la Ghighiu şi de la 
Schitul Maicilor din Bucureşti. 

Despre Mănăstirea Dealul aflăm că este o străveche ctitorie domnească a lui 
Radu cel Mare, în apropiere de Târgovişte, unde se odihneşte capul lui Mihai Viteazul. 
Distrusă de timp, refăcută şi iar ruinată, mănăstirea devine în 1912 liceu militar care, 
mutându-se la Predeal, a lăsat totul în paragină. S-au dărâmat clădirile înconjurătoare 
şi s-a încercat reparaţia bisericii, însă în 1940 a fost afectată de cutremur. 

La 11 iulie 1955 se pune piatra de temelie pentru noile clădiri din jurul bisericii, 
patriarhul ţării fiind însoţit de episcopii Antim Târgovişteanul, Teoctist Botoşăneanul 
şi de alte personalităţi bisericeşti. Conducătorul şantierului a fost preotul Al. 
Zamfirescu, iar diriginte al lucrărilor a fost numit arhitectul Ioan Paraschivescu. 
Patriarhul a fost întâmpinat de preotul Gh. Tache, protoiereul raionului Târgovişte, cu 
o delegaţie de preoţi, de protosinghelul Miron Popescu, stareţul Mănăstirii Dealul, de 
maica Veniamina Răducu, stareţa Mănăstirii Viforâta, alte maici, personalităţi locale 
administrative şi credincioşi. în partea de miazăzi a sfântului lăcaş de cult s-a săvârşit 
slujba de punere a noii temelii, iar după terminarea slujbei, arhiereul Teoctist Arăpaşul 
a stropit cu aghiazmă piatra şi locul unde se va pune hrisovul de temelie, pe 
credincioşi, apoi a rostit o cuvântare în care a evocat trecutul mănăstirii şi grija 
patriarhului pentru aceste comori ale neamului. După cuvântare, părintele Al. 
Zamfirescu a dat citire „Actului de temelie”, în care se consemnează că la 11 iulie 
1955, s-a aşezat piatra de temelie pe care se vor zidi paraclisul, atelierele şi chiliile 
mănăstirii şi s-au enumerat ctitorii: Radu cel Mare, Neagoe Basarab, Matei Basarab, 
Constantin Brâncoveanu, Gheorghe Bibescu şi egumenul Dionisie Lupu. 

în 1953 Preafericitul Justinian a hotărât să o ridice din ruină. Planurile le-au 
făcut arhitecţii Ioan Paraschivescu şi N. Diaconu, iar lucrările au fost puse sub 
conducerea lui Ion Bănică. 

Georgescu, Mircea, „Mănăstirea Dealului”, în: GBis XVI (1957), 8-9, p. 554-564. 

Mănăstirea Dealu este aşezată pe dealul ce domină valea Ialomiţei, deasupra 
Târgoviştei, în apropierea mănăstirilor Panaghia, Golgota, Viforâta. Despre existenţa 
mănăstirii aflăm din actele de la 1431, din timpul lui Alexandru Aldea. Acest lăcaş de 

cult a avut un rol important în timpul domnilor: Radu cel Frumos, Vlad cel Tânăr, 
Neagoe Basarab, Mihai Viteazul, Radu Şerban, Matei Basarab, Constantin 
Brâncoveanu, Gheorghe Bibescu. Sunt amintite titlurile unor cărţi tipărite aici: 
„Liturghierul” (1508), „Octoihul” (1510), „Tetraevanghelul” (1512). 

Sacerdoţeanu, Aurelian, „Radu cel Mare, ctitorul bisericii Mănăstirii Dealu- 
Târgovişte”, în: GBis XVII (1958), 4, p. 354-363. 

Aspecte despre activitatea domnului Radu cel Mare, ctitorul bisericii Mănăstirii 
Dealu. Comemorare la 450 ani de la moartea lui. 

Niţescu, Const., pr. dr., „Mănăstirea Dealu”, în: GBis XX (1961), 7-8, p. 670-695. 

Autorul realizează o prezentare a Mănăstirii Dealu, cu un scurt istoric al 
secolului al XV-lea, cu detalii despre aşezarea lăcaşului de cult, acesta fiind înconjurat 
de mănăstirile Panaghia, Gorgota, Viforâta, descrierea bisericii, activitatea tipografică 
desfăşurată aici - prima carte tipărită fiind „Liturgherul slavon” (1508), daniile 
domneşti făcute mănăstirii, pomelnicul mănăstirii şi o listă a stareţilor de la Dealu. 

Stănculescu, Ioan F., „Recenzie. Albume consacrate Mănăstirilor Dragomirna 
şi Dealul”, în: BORom LXXXIII (1965), 11-12, p. 1156-1160. 

Autorul face o recenzie albumelor Teodorei Voinescu şi a lui Răzvan 
Teodorescu: „Mănăstirea Dragomirna”, respectiv a celui aparţinând lui Constantin 
Bălan, „Mănăstirea Dealu”, apărute la Editura Meridiane, Bucureşti 1965. 

Sunt surprinse date despre Mănăstirea Dragomirna, ctitoria lui Anastasie 
Crimca. Se aduc informaţii despre arhitectura, colecţia de obiecte şi broderia realizată 
în acest sfânt lăcaş. Albumul conţine 32 reproduceri alb-negru. 

Cea de-a doua recenzie aduce informaţii despre aşezarea geografică şi istoricul 
Mănăstirii Dealul, despre arhitectura şi obiectele de artă prezente aici. 

***, „Preafericitul Părinte Patriarh Iustinian şi membrii Sfântului Sinod al 
Bisericii Ordodoxe Române au vizitat casele sanatoriale Viforâta şi Dealul, ale 
Casei de pensii şi casa de odihnă de la Cheia a salariaţilor administraţiei 
patriarhale”, în: BORom LXXXIV, (1966), 9-10, p. 895 - 908. 

Casa de pensii şi ajutoare s-a înfiinţat în 1959 pentru slujitorii bisericeşti 
pensionaţi, care rămân fără familie şi pentru văduvele lor, din iniţiativa patriarhului 
Justinian. Aceasta a înfiinţat două case sanatoriale: una de bărbaţi, la Mănăstirea 
Dealul, în 1960 şi alta de femei, la Mănăstirea Viforâta. Clădirile de la Mănăstirea 
Dealul au fost dărâmate în urma cutremurului din 1940, iar între 1953-1958 
Arhiepiscopia Bucureştilor le-a reconstruit, creând condiţii optime pentru cei 53 de 
pensionari. 

în 1960, Arhiepiscopia Bucureştilor a cedat în folosinţa Casei de Pensii şi 
Mănăstirea Viforâta, unde s-au făcut lucrări importante de construcţii şi reparaţii. Pe 
17 octombrie 1966, patriarhul Justinian şi membrii Sf. Sinod au vizitat cele două 
aşezăminte. 


373 



***, „Vizita conducătorilor de partid şi de stat la Mănăstirea Dealu”, în: BORom 

LXXXV (1967), 5-6, p. 517-521. 

în 11-12 mai 1967, conducătorii de stat ai R.S.R. au vizitat, printre alte 
obiective din regiunea Ploieşti, şi Mănăstirea Dealu, veche ctitorie domnească de 
lângă vechea Cetate de scaun a Târgoviştei. Articolul redă informaţii referitoare la 
discursul ţinut cu acest prilej de Preafericitul Justinian la evenimentele aferente vizitei 
şi la obiectivele vizitate. 

Marinescu, Stelian, „Ştiri privitoare la jefuirea Mănăstirii Dealu”, în: BORom 

LXXXVI (1968), 3-5, p. 486-489. 

în arhiva fostului Muzeu Ardelean din Cluj s-au găsit în copii, două documente 
privitoare la Mănăstirea Dealul, ale căror originale se află la Academia de Ştiinţe din 
Budapesta. Ambele documente erau emise de Şerban Cantacuzino, fiind adresate lui 
Mihail Apaffi, principele Ardealului. 

Primul document, din 1686, luna mai, menţionează în două rânduri, hoţii veniţi 
din Ţara Bârsei ce au jefuit Mănăstirea Dealu, luând vite şi odoare în valoare de 50 
ocale de argint. Se solicită ca M. Apoffi să dispună prinderea hoţilor şi identificarea 
odoarelor furate. Se mai menţionează că locuitorii din Ţara Bârsei au vitele la păscut 
în Ţara Românească şi că ar fi uşor să se dispună confiscarea lor pentru acoperirea 
pagubelor mănăstirii, însă nu se recurge la acest lucru pentru a se respecta raporturile 
de bună vecinătate. 

în al doilea document, din aprilie 1688, se insistă pe faptul că hoţii nu fuseseră 
prinşi. Se precizează că un brutar din Ţara Românească i-a identificat pe hoţi şi 
numele lor este scris pe o listă care însoţeşte documentul. Se cere arestarea lor, 
descoperirea şi restituirea lucrurilor furate. Se subliniază că documentele nu au fost 
publicate până acum în româneşte ci numai în limba maghiară. Articolul cuprinde cele 
două documente scrise în limba maghiară şi traducerea lor în limba română. 

Botez, Al. A., „Trecut-au ani 475”, în: GBis XXXV (1976), 7-8, p. 752-754. 

Sunt prezentate date despre istoricul Mănăstirii Dealu, ctitorie a lui Radu cel 
Mare, locul unde a fost adus capul lui Mihai Viteazul. 

Poiană, Eufrasia, monahia, „Mănăstirea Dealu. 475 de ani de la sfinţire 1501- 

dec- 1976”, în: GBis XXXV (1976), 7-8, p. 960-968. 

Scurt istoric al Mănăstirii Dealu. 

DEALUL SPIRII (METOC) 

***, „Acte oficiale”, în: BORom XXXIX (1915-1916), 10, p. 1006-1013. 

Este redat proiectul pentru reconstruirea unei biserici pe Dealul Spirii, urmat de 
o mică dare de seamă asupra numeroaselor biserici ce au fost ridicate sau restaurate 
prin energia şi supravegherea mitropolitului primat Conon. Despre biserica din Dealul 
Spirii aflăm că exista înainte de anul 1750 şi că ea a fost închinată în Orient. Bisericile 
restaurate sau ridicate prin grija mitropolitului Primat Conon sunt: biserica „Dintr-o 
zi”; biserica „Cu Sfinţii” ce data din secolul al XVII-lea, ea a fost metoc al Mitropoliei 

din Târgovişte, aici fiind cel mai vechi orfelinat din Bucureşti; biserica „Târca” din 
parohia Foişorul; biserica din suburbia Floreasca; biserica „Popa Nanu”; biserica 
„Sfântul Spiridon Vechi”; biserica „Creţuleştilor”; biserica Sfântul Ilie „Grand”; 
biserica „Mihai Vodă”, catedrala Mitropoliei din Bucureşti. 

DELENI (SCHITUL) 

Bulat, T. G., „Un mare episcop al Buzăului din sec. XVII. Serafim Slătineanu 
(1648 - 21 mart. 1668)”, în: GBis XX (1961), 1-2, p. 157-161. 

Amănuntele biografice despre episcopul Buzăului, Serafim Slătineanu, extrase 
din inscripţia Schitului Deleni şi din actele Schitului Strehareţ. 

DERVENT (MĂNĂSTIREA) 

***, „Ştiri. Vindecări minunate”, în: BORom LI (1933), 11-12, p. 594. 

Articolul preia o informaţie din ziarul „Tempo”, din Bucureşti, din 9 noiembrie 
1933, prin care se fac cunoscute vindecările minunate ce se săvârşesc la Crucea neagră 
aflată în mijlocul Schitului Dervent, judeţul Durostor, dând ca exemplu o femeie oarbă 
din Adam-Clisi, ce şi-a recăpătat vederea şi un mut ce şi-a reluat din nou graiul. 

MĂNĂSTIREA DINTR-UN LEMN 

***, „Mănăstirea Dintr-un Lemn, Judeţul Vâlcea”, în: Vocea Bisericii II (1896), 
20 şi 21, p. 4. 

Mănăstirea situată lângă Râmnicu-Vâlcea a fost ctitorită de Matei Vodă 
Basarab. Se prezintă un act de danie din 1579 al lui Mihnea Turcitul dat Mănăstirii 
Dintr-un Lemn ce dovedeşte că biserica e mai veche decât se credea. Se analizează 
elemente de arhitectură, pictură şi pomelnicul mănăstirii. 

***, „Note bibliografice, Romanescu Marcel «Odoarele noastre bisericeşti», 
extras din Revista de Istorie Bisericească, Craiova, 1943, 24 p. + 8 pl”, în: 
BORom LXIII (1945), 10, p. 453-455. Recenzie. 

Autorul analizează câteva odoare bisericeşti aflate în ţară şi peste hotare. între 
acestea este amintită şi icoana Maicii Domnului „Hodighitria” de la Mănăstirea Dintr- 
un Lemn. 

Bălaşa, D., pr., „Pomelnicul Mănăstirii Dintr-un Lemn, scris de Dionisie - 
eclesiarhul Mitropoliei Bucureşti”, în: MitrOlt VIII (1956), 1-3, p. 128-129. 

Paginile acestui articol cuprind descrierea pe larg a pomelnicului Mănăstirii 
Dintr-un Lemn, scris în 1804 de cronicarul Dionisie, eclesiarh al Mitropoliei 
Bucureşti. 

Bălaşa, D., pr., „Pomelnicul Mănăstirii Dintr-un Lemn, scris de Dionisie - 
eclesiarhul Mitropoliei Bucureşti”, în: MitrOlt VIII (1956), 6-7, p. 260-269. 

Articolul continuă prezentarea informaţiilor cuprinse în studiul din numerele nr. 
1-3 ale revistei şi redă textul celor 62 de file ale pomelnicului Mănăstirii Dintr-un 
Lemn scris de Dionisie. 

Creţeanu, Radu, „Preda Brâncoveanu; ctitor al bisericii de zid a Mănăstirii 

Dintr-un Lemn”, în: MitrOlt XVII (1966), 7-8, p. 645-651. 

Autorul argumentează pe baza documentelor că nu Matei Basarab a fost ctitorul 
bisericii de zid al Mănăstirii Dintr-un Lemn, ci Preda Brâncoveanu. 

Gheorghescu, Chesarie, arhim., „Comemorări la Sfânta Mănăstire Dintr-un 

Lemn”, în: MitrOlt XXVIII (1976), 1-2, p. 152-154. 

Sunt prezentaţi ctitorii mănăstirii şi câţiva dintre vieţuitorii ei, făcându-se 
referiri în special la protosinghelul Iosif Rusu, slujitor şi duhovnic al mănăstirii, de la a 
cărui adormire s-au împlinit 10 ani la 13 ianuarie 1976. 

DOBRUŞA (MĂNĂSTIREA) 

Neofit, episcop, Râmnic, „Starea schitului Dobruşa ot sud Vâlcea, metoh Sf. 

Episcopii”, în: Revista de Istorie Bisericească I (1943), 1, p. 143-144. 

Se precizează că biserica a fost construită din materiale refolosite. Sunt 
prezentate obiectele de cult, cărţile, moşiile şi viile schitului. 

Brătulescu, Victor, „Pisanii din bolniţa Mănăstirii Bistriţa, Schitul Dobruşa şi 

biserica din Chiciura”, în: MitrOlt VII (1955), 5-6, p. 337-339. 

Bolniţa Mănăstirii Bistriţa a fost ridicată de Şerban Cantacuzino în 1710. Sunt 
prezentate icoanele şi biserica mare, precum şi Schitul Dobruşa, din secolul al XVI- 
lea, cu detalii despre pisanie şi despre biserică. 

Georgescu, I. I., „O biserică gropniţă în Oltenia sec. al XVI-lea - Biserica 

Schitului Dobruşa”, în: MitrOlt X (1958), 9-10, p. 717-718. Recenzie. 

Istoricul bisericii Schitului Dobruşa - este menţionat mobilierul din secolele 
XVI-XVII, care arată o influenţă armeană şi gotică. 

Bălaşa, D., pr., „Mănăstirea Dobruşa”, în: MitrOlt XI (1959), 5-6, p. 341-353. 

Se prezintă istoricul mănăstirii, specificându-se că nu se ştie când a fost ridicată 
vechea ctitorie. Primul document ce menţionează despre această mănăstire este 
hrisovul lui Neagoe Basarab de la 2 septembrie 1520, o întărire a unei danii anterioare, 
în 1610 Radu Buzescu lasă mănăstirilor Dobruşa şi Stăneşti 100 de galbeni pentru a 
realiza unele reparaţii. A fost metoc al Episcopiei Râmnicului. între anii 1593-1594 
este refăcută de episcopul Ştefan al Râmnicului. Se prezintă pisania din 1774 - an în 
care s-a terminat zugrăvirea ei. 

Andreescu, Ştefan, „Dobruş Banul şi ctitoriile sale”, în: GBis XXI (1962), 9- 

10, p. 913-916. 

Se prezintă mai multe ipoteze şi, prin argumentări, se arată că Schitul Dobruşa 
are acelaşi ctitor ca şi biserica Sfântul Gheorghe Nou, pe Dobruş Banul. 

BISERICA DOMNIŢA BĂLAŞA (METOC) 

Scriban, arhim., „Cronica bisericească. Moartea episcopului Teodosie fost al 

Romanului”, în: BORom XLV (1927), 2, p. 101-104. 

Duminică, 7 februarie 1927, a încetat din viaţă episcopul Teodosie, fost al 
Romanului, ce trăia de trei ani retras la Mănăstirea Neamţ. Se arată că tânărul 
Teodosie a fost ucenic al P.S. Melchisedec al Romanului. Teodosie a tradus câteva 
scrieri al Sfântului Ioan Gură de Aur, a fost profesor la Seminarul „Veniamin”, din 
1909, a fost ales arhiereu şi a fost numit vicar al Mitropoliei din Bucureşti şi egumen 
al bisericii Domniţa Bălaşa. 

SF. DUMITRU-BUCUREŞTI (METOC) 

Filiiti, Ioan C., „Biserica Sf. Dumitru din Bucureşti”, în: BORom L (1932), 5, 

p. 348-362. 

Autorul constată existenţa mai multor etape de construcţie a bisericii. Prima este 
biserica de lemn „a Badii Bălăceanu”, din 1650. O menţiune din 1655 face referire la 
biserică, în contextul unui proces dintre Episcopia Buzăului şi Radu Dudescu, în acest 
loc desfăşurându-se jurământul în vederea stabilirii adevărului. Un act din 1754 arată 
că biserica a fost construită din lemn, de către Badea Bălăceanu fost postelnic, 
ispravnic, agă şi mare vornic, întreaga mahala, preluând ulterior numele său. 

Cercetările nu exclud însă faptul ca biserica să fi fost un paraclis al caselor sale. 
în 1687, un alt document aminteşte despre „mahalaoa bisericii cu jurământ, cu hramul 
lui Sfeti Dimitrie”. în acelaşi an, la moartea ctitorului, lăcaşul rămâne în mâna fiului 
său, Constantin, faimosul sol la Viena al domnului Şerban Cantacuzino, mort în 1890 
în lupta de la Trohani, împotriva domnului său. Pentru acest act de trădare, domnul 
confiscă întreaga avere a răposatului, familia acestuia exilându-o la Braşov. Pe locul 
confiscat, este înfiinţat hanul lui Constantin, ulterior teritoriul fiind dat ctitorilor 
Văcăreşti, biserica devenind domnească, fiind apoi dăruită, ca metoh, Episcopiei de 
Buzău, după cum rezultă dintr-un document de la 1700, pentru ca în 1739 averea 
acesteia să sporească cu alte două case din mahalaua Bălăceanu, cumpărate de la fraţii 
Nona, unii dintre noii posesori ai averii familiei Bălăceanu. 

O a doua perioadă este întrezărită odată cu constuirea bisericii de zid, de la 1745, 
de către Stroe Râmniceanu, noul episcop al Buzăului, alături de nepotul său Radu 
logofăt de vistierie, pe locurile cumpărate de la fraţii Nona, deci în locul celei de lem a 
lui Badea Bălăceanu. După ce au înzestrat-o cu toate cele de trebuinţă, au închinat-o la 
două episcopii: de Râmnic şi de Buzău. Doar că viitorii episcopi nu au putut însă cădea 
de acord în privinţa ei. Odată cu moartea lui Stroe Râmniceanu, călugărit sub numele de 
Ilarion, Radu va fi acela care va încerca să împăciuiască ambele episcopii, biserica fiind 
recunoscută ca metoh al ambelor, făcându-se în acest sens chiar şi un act, semnat de 
domnul Constantin Racoviţă în iulie 1755. în acelaşi an, domnul întăreşte bisericii o 

crace ferecată cu argint şi câteva moşii, care însă au ieşit după o bucată de timp din 
patrimoniul bisericii Sfântul Dumitru, neştiindu-se însă cum. 

în 1765 se prevede ca biserica să rămână exclusiv Episcopiei de Buzău, deşi 
domnul Ştefan Racoviţă o încredinţează ambelor episcopii. în 1797 se constată starea 
precară în ceea ce priveşte construcţia, prilej cu care domnul Alexandru Ipsilanti cere 
mitropolitului Dositei Filitti să facă unele observaţii către Episcopia Buzăului, al cărei 
metoh era, să aducă îmbunătăţiri acesteia. Constandin Filitti, episcop al Buzăului, va 
trimite câteva candele bisericii, urmând ca abia 22 de ani mai târziu să purceadă la 
reconsolidarea ei, necârmuind întotdeauna bine proprietatea de la Bucureşti, drept 
pentru care s-a şi iscat un conflict cu biserica Stavropoleus, care încălcase câteva 
proprietăţi vecine. 

Autorul arată apoi, cu lux de amănunte, provenienţa în timp a bucăţilor ce 
formau proprietatea bisericii. în 1818 Constandie episcopul intră în conflict cu 
stoniceasa Sultana Drugănescu, căruia îi vinde câteva proprietăţi, cu condiţia de a nu 
construi case mai înalte decât metohul. Clauza e încălcată, fiind ridicate case, o 
cârciumă şi un han, drept pentru care episcopul se plânge domnului. Aceste case trec 
moştenire la fiica Drugăneştilor, Zinca, situate chiar în faţa casei bisericii. Aici îşi află 
cauza năprasnicul incendiu ce a lovit Bucureştiul, a doua zi de Paşti a anului 1804, un 
foc de pistol tras de fiul Zincăi, care a aprins casele. 

Cea de-a treia perioadă este aceea a rezidirii ei din temelie, în 1819, de către 
episcopul Buzăului, Constantin (Constandie) Filitti, păstrând din cea veche numai 
chenarul uşii de la intrare. Documentele analizate sunt: tocmelile episcopului cu 
meşterul Iosif Weltz din 1819 pentru zidire; mărturia scrisă a contemporanului Naum 
Râmniceanu, protosinghelul; pisania ce se vedea încă în zilele redactării studiului de 
faţă, care conţinea însă şi câteva greşeli, sesizate de autor. Se mai aminteşte că, în 
1819, vel pitarul Constantin Voinescu dă un zapis că, având cumpărate, de la fratele 
său, case din mahalaua Bălceanu, le oferă spre vânzarea episcopului Constandie, ca să 
lărgească dinspre altar curtea bisericii celei noi a Sfântului Dumitru. Biserica a fost 
rezidită cu grosimi între 50 şi 75 cm, fiind una dintre cele mai mari la acea dată, 
tencuielile, zugrăvelile şi acoperişul suferind modificări, pridvorul fiind adăugat. 

Filliti, Ioan C., „Biserica Sf. Dumitru din Bucureşti”, în: BORom L (1932), 6, 

p. 408-422. 

Articolul reprezintă continuarea istoricului bisericii Sfântul Dumitru din 
Bucureşti. După păstorirea lui Constandie, episcop al Buzăului şi după reconsolidarea 
făcută de acesta, urmează la tronul arhieresc Chesarie (1825-1831), fapt atestat chiar 
de o însemnare pe un minei al lunii iulie de la biserica luată în discuţie. Constandie a 
fost înmormântat în acest lăcaş, iar, un an după moartea lui, a fost îngroapat lângă 
zidul bisericii şi fratele său, doctorul Silvestru. 

Pisania bisericii îl atestă ca ctitor şi pe acest nou episcop, Chesarie, despre care 
se menţionează că ar fi împodobit-o exterior şi interior, în 1843 ea fiind „desăvârşită”. 
Este posibil ca biserica să fi suferit de pe urma cutremurului din 1828, după cum de 
altfel se poate ca episcopul să o fi destencuit, după cum se afirmă că ar fi avut 
obiceiul, de dragul de a se numi ctitor şi ar fi reînfrumuseţat-o. în inventar se atestă 
existenţa câtorva candele şi mineie de pe vremea acestuia. Anul următor se dezlănţuie 

incendiul Drugăneştilor, de pe urma căruia, afimă cronicile, ar fi rezistat doar două 
biserici, iar Sfântul Dimitrie nu figurează printre ele. Filotei episcopul va consolida 
zidurile bisericii. 

Pe la 1864 personaliţi importante din ţară erau cazate în curtea bisericii Sfântul 
Dumitru, în casele episcopale. Apoi a început să se adune aici Sfântul Sinod, înfiinţat 
prin decret de Cuza Vodă în 1864. Conservatorul de muzică şi artă dramatică pare a-şi 
fi avut aici prima dată sediul. în 1894, prin decret regal, cu avizul clerului, 
aşezământul, împreună cu altele din zonă, a devenit filială a bisericii Zlătari, încetând 
a mai fi metoh al Episcopiei Buzăului, casele parohiale dărâmându-se. Astfel, cel 
dintâi paroh al noii parohii a fost Calistrat Bârlădeanu. 

în 1912 proprietatea bisericii este redusă cu mult, pentru ca, în acelaşi an, să se 
prezinte Parlamentului un proiect de lege prin care era cerut terenul pentru Direcţia 
generală a poştelor şi a telegrafelor. Instituţia amintită se obliga să achite despăgubiri 
în sumă de 90 000 lei, să respecte terenul înconjurător al bisericii pentru săvârşirea 
slujbelor, să plătească ca indemnizaţie de chirie personalului deservent suma de 4 000 
lei, precum şi să efecteze dărâmarea imobilelor ce servesc de locuinţă personalului 
bisericesc pe seama sa, iar suma rezultată din vânzarea materialului vechi să o pună la 
dispoziţia lăcaşului. 

Proiectul votat nu a respectat însă interesele încredinţate ei ce se anunţaseră în 
expunerea de motive: nu s-au lăsat cei şase metri necesari cultului, nu s-au prevăzut 
cei 4000 lei, despăgubirea personalului bisericii pentru facerea locuinţelor şi nici 
obligaţia de a face măcar reparaţiile exterioare cele mai urgente. 

După al doilea război mondial, deteriorările la acoperişul bisericii au servit 
pentru mulţi drept pretext pentru a o închide. De asemenea, unele odoare au fost duse 
la Mănăstirea Zlătari, altele trimise la capela din Strassbourg, fără a li se face vreun 
inventar. 

Meritul salvării ei, îi revine autorului de faţă, care mărturiseşte efortul care a 
premers redeschiderii ei în 1930. Astfel, în ziua de 30 noiembrie 1930, aşezământul a 
fost redeschis, în prezenţa arhiereului Tit Simedrea, vicarul Sfintei Patriarhii, care a 
hirotonit preot pe Dumitru Popescu, prilej cu care prelatul a rostit pastorala 
patriarhului Miron. 


SF. DUMITRU-TÂRGOVIŞTE (METOC) 

Niţescu, Constantin, pr. dr., „Târgovişte-Biserici din epoca lui Matei Basarab 
(sec. XVII)”, în: GBis XXII (1963), 7-8, p. 700-713. 

Este descrisă biserica Sfântul Dumitru, ctitorită de Dimitrie Buzinca la 1693, 
metoc al Mitropoliei Târgoviştene. Sunt redate inscripţii în slavonă şi pomelnicul 
bisericii. 


SF. ECATERINA-BUCUREŞTI (MĂNĂSTIREA) 

Bănăţeanu, Ion, doctorand, „Biserica Sfânta Ecaterina din Bucureşti”, în: 
BORom LXXXV, (1967), 1-2, p. 163-179. 

Biserica Sfânta Ecaterina, veche de aproape patru secole, la început a fost 
aşezământ mănăstiresc, apoi a fost închinată Mănăstirii Sf. Ecaterina de la Muntele 
Sinai, iar din 1959 devine paraclis al Institutului şi Seminarului Teologic. Autorul face 
unele consideraţii istorice şi artistice referitoare la această biserică. 

în documentele vremii se spune că primii ctitori au fost Ivaşcu şi Albul 
Golescu, care au ridicat mănăstirea între 1574-1578 şi 1581-1583. Ivaşcu, mare vornic 
şi logofăt, a fost apropiatul domnului Alexandru Mircea şi al fiului acestuia, Mihnea 
Turcitul. Multă vreme biserica a fost cunoscută sub numele de „biserica lui Pană 
Vistierul” şi într-un pomelnic grecesc din secolul al XVIII-lea se găseşte numele 
„Pană” după 45 de nume din neamul Goleştilor, începând cu primul ctitor Ivaşcu. 
Prima menţiune documentară a mănăstirii se află într-un document din 5 iulie 1589. Se 
presupune că a suferit stricăciuni cu ocazia retragerii trupelor turceşti ale lui Sinan- 
paşa din Bucureşti în 1595 şi a fost reparată de vistierul Pană, la începutul secolului al 
XVII-lea, acesta devenind al doilea ctitor. în decembrie 1611, mănăstirea este jefuită 
şi arsă, ulterior fiind reparată de urmaşii ctitorilor sau din mijloacele mănăstirii. 

între 1775-1782, doamna Ecaterina, soţia lui Alexandru Ipsilanti repară 
clădirile mănăstireşti şi construieşte un han în apropierea lor, care este donat 
mănăstirii pentru venitul călugărilor, venit care pleca la Muntele Sinai. De la această 
dată, mănăstirea ia numele de „Sfânta Ecaterina”. 

Autorul citează documente, în care se prezintă evoluţia mănăstirii, slujitorii, 
inventarierea bunurilor, incendiile şi devastările suferite, cutremurul din 1873 cu 
pagube aduse bisericii şi starea din ce în ce mai rea în care s-a găsit multă vreme. La 
1849, egumenul Grigorie Ecateriniotul face un memoriu către mitropolit, cerând 
permisiunea de a vinde două păduri ale mănăstirii pentru a construi altă biserică şi a 
repara hanul şi clădirile. Primind aprobarea solicitată, el dărâmă vechea biserică şi, în 
primăvara anuluil850, încep lucrările de construcţie a noii biserici, pe care o termină 
în 1852. Grigorie, ajuns episcop sub numele de Grigorie Agatonichias, devine ctitor, 
iar la 25 ianuarie 1853 Mănăstirea Sf. Ecaterina îşi serbează pentru prima dată al 
doilea hram, adică pe Sf. Grigorie Teologul. Egumenul Grigorie demisionează, iar 
locul lui este preluat de arhimandritul Kiril în 24 iulie 1861, care este scos din funcţie 
în 1863 pentru anumite învinuiri. 

La 29 octombrie 1863, mănăstirea este transformată în biserică de mir. Sunt 
amintite unele furturi din biserică şi câteva reparaţii făcute. Pe la 1900 biserica Sf. 
Ecaterina era paraclisul Seminarului „Central” din Bucureşti. La 25 august 1905, 
biserica Radu Vodă devine monument istoric şi capelă a internatului teologic, iar 
parohul Iordan Stoenescu cere alipirea enoriaşilor ei la biserica Sf. Ecaterina. S-au 
făcut reparaţii în 1922 şi în 1960. Hanul se găsea în locul pe care, astăzi, se află 
clădirea Institutului Teologic, alături de biserică. Hangiul avea obligaţia de a primi aici 
pe negustorii turci. Clădirea degradată a fost închiriată, iar în 1862 dărâmată, iar pe 
locul ei s-a construit clădirea Şcolii Normale, actuala clădire a Institutului Teologic. 

Autorul descrie casele egumeneşti după catagrafii şi conchide că ele ar fi fost 
dărâmate odată cu hanul. Biserica Sf. Ecaterina prezintă particularităţi de construcţie 
observate în primul rând din exterior. 

Pictura a fost executată în 1853 de pictorii Constantin Leca şi Mişu Pop, în 
stilul Renaşterii, în culori armonioase. Autorul explică scenele pictate în altar, naos şi 

paranaos. Cele 50 de icoane de la catapeteasmă sunt pictate pe o pânză specială şi 
aduse de la Muntele Sinai, iar cele două icoane mari împărăteşti sunt desăvârşite. Apoi 
autorul prezintă celelalte icoane care împodobesc biserica, remarcând Icoana Maicii 
Domnului cu Pruncul, lucrată la Muntele Athos, în 1927, iar în pronaos o altă icoană a 
Maicii Domnului Prodromiţa, pictată în Sfântul Munte Prodromu şi dăruită Î.P.S. 
arhiepiscop al Dunării de Jos Partenie în 1899. O cruce mare de lemn pe care este 
zugrăvit Domnul răstignit, iar pe braţe cei patru evanghelişti impresionează în altar, iar 
în pronaos două tablouri interesante şi expresive completează ansamblul iconografic al 
bisericii Sf. Ecaterina. Mobilierul frumos sculptat şi tâmpla de concepţie barocă 
întregesc ambianţa unde se desfăşoară sfintele slujbe. Biserica Sf. Ecaterina păstrează 
două ripide vechi dăruite de domnul Radu Mihnea ctitoriei sale şi aduse aici de la 
Mănăstirea Radu-Vodă, o „Evanghelie” scrisă cu litere chirilice de la 1821, altă 
„Evanghelie” tot chirilică din 1856, un potir frumos ornamentat şi multe altele. 

SF. ELENA DE LA MARE (MĂNĂSTIREA) 

Scriban, arhim., „Ştiri. «O nouă mănăstire»", în: BORom XLVII (1929), 7-8, 

p. 757. 

La 2 iunie 1929 s-a pus piatra de temelie pentru o nouă mănăstire care va fi 
ridicată lângă satul Domneşti din judeţul Constanţa - mănăstirea va avea numele 
Sfânta Elena de la Mare. Slujba a fost săvârşită de P.S. Gherontie al Constanţei. 

FEDELEŞOIU (MĂNĂSTIREA) 

Ionescu, Dominic N., preot profesor, „Schitul Fedeleşoiu”, în: Buletinul 

Eparhiei Argeşului III (1928), 3-4, p. 9-12. 

Sunt prezentate amintirile pr. Dominic Ionescu referitoare la Schitul Fedeleşoiu 
şi la pr. Ioan Atanasiu, care slujea acolo. 

Sunt consemnate două legende despre zonă. Mitropolitul Varlaam, cel care 
zideşte biserica, îl îndeamnă pe Grigore Ghica să construiască mănăstire pentru a-şi 
ispăşi păcătui de ucidere a boierului Constantin Cantacuzino. Textul este inserat cu 
câteva date referitoare la mitropolitul Varlaam. 

Pe 30 Iulie 1673 începe zidirea mănăstiri, finalizată în 1700 - sunt menţionate 
cheltuielile făcute. După moartea lui Grigore Ghica, construcţia este continuată de 
Doamna Maria. Este realizată o scurtă preznetare a bisericii, a ctitorilor al căror chip 
este zugrăvit în biserică, a odoarelor bisericii din care se păstrează doar un potir. 
Nichifor ieromonahul scrie pomelnicul mănăstirii în 16 martie 1878, în vremea 
stareţului Metodie Tufănescu. 

Rădulescu, Toma, dr., „Mărturii documentare privitoare la Mănăstirea 

Fedeleşoiu - Vâlcea, păstrate în condica Mănăstirii Sfântului Pantelimon de 

lângă Bucureşti”, în: MitrOlt LIV (2002), 1-4, p. 61-84. 

Documentele privitoare la Mănăstirea Fedeleşoiu care fac subiectul acestui 
studiu constituie izvoare referitoare la posesiunile mănăstirii. Aceasta a fost închinată 
aşezământului spitalicesc Sfântul Pantelimon de Grigore Ghica I (1660-1664). 

Condica Pantelimonului se află în prezent în Muzeul Olteniei. în studiu mai sunt 
prezentate 18 documente cu privire la posesiunilor mănăstirii: sate, odoare, moşii, 
livezi. 


FLĂMÂNDA-BUCUREŞTI (SCHITUL) 

Ştefănescu, Aristide, „Cercetări privind biserica Flămânda din Bucureşti”, în: 

GBis XXXV (1976), 1-2, p. 179-184. 

Din pisania de la 1871 din biserica Flămânda din Bucureşti aflăm că pe acest 
loc a fost „un schitişor de lemn” ridicat de un Dimitrie în 1766, care a fost metoc al 
Mitropoliei, dar care a funcţionat scurtă vreme. 

FLĂMÂNDA-ARGEŞ (SCHITUL) 

Neofit, episcop, Râmnic, „Starea Schitului Flămânda, metoh Sf. Episcopii 

Râmnicu, ce să află la sud Argeş”, în: Revista de Istorie Bisericească I (1943), 

1, p. 131. 

Se descrie biserica precum şi cărţile de cult scrise în limba română, conservate aici. 

FRĂSINEI (MĂNĂSTIREA) 

***, „Ştiri. Danie pentru un schit”, în: BORom XLIV (1926), 3, p. 172-173. 

Stareţul Schitului Frăsinei din jud. Vâlcea a fost împuternicit să primească dania 
lăsată prin testament pentru Schitul Frăsinei de Călin Dragu, fost monah la acest schit. 

Şerbănescu, Niculae, pr., „O ctitorie a Sf. Calinic: Schitul Frăsinei”, în: GBis, 

XIV (1955), 10-11, p. 600-603. 

Schitul Frăsinei a fost întemeiat în 1710 de călugării bulgari Ilarion şi Ştefan. 
Biserica avea hramul Naşterea Sfântului Ioan Botezătorul. La sfârşitul secolului al 
XVII-lea, începutul secolului al XlX-lea, schitul este părăsit de călugări. în 1859 
Sfântul Calinic cercetează schitul şi hotărăşte zidirea altei biserici mari închinată 
Adormirii Maicii Domnului, având chilii în jur şi clopotniţa (1850- 1863). Biserica a 
fost pictată de Mişu Pop, cel care a pictat şi biserica Mănăstirii Radu Vodă din 
Bucureşti şi, aşa cum precizează pisania, este sfinţită la 12 mai 1863. Schitul 
Slătioarele, din apropiere, se va afla sub conducerea aceluiaşi stareţ. La păstorirea 
sfântului lăcaş vor trece, de-a lungul timpului, următorii stareţi: monahul Ilarion, 
ieromonahul Clement, ieromonahul Acachie, schimonahul Policarp, ieroschimonahul 
Silvestru, arhimandritul Porfirie. Viaţa monahală de aici se aseamănă cu cea de la 
Muntele Athos: - este interzis accesul femeilor la schit. La cererea episcopului Calinic, 
mănăstirea rămâne singura din ţară care nu a fost secularizată în 1864, din ordinul 
domnului Alexandru Ioan Cuza. Se păstrează, la proscomidie, un pomelnic al 
ctitorilor. 

Cocora, Gabriel, pr., „Din grijile Sfântului Calinic pentru Schitul Lrăsinei”, în: 

MitrOlt XVI (1964), 7-8, p. 612-616. 


382 



Schitul Frăsinei este atestat documentar în secolul al XVIII-lea. A fost rectitorit 
de Sfântul Calinic între anii 1860-1863. Se prezintă o corespondenţă din 1864 între 
Sfântul Calinic şi autorităţi, din care aflăm că schitul a fost ridicat pentru prima dată în 
1857, nu 1859 şi că rectitorirea a început în 1859, nu 1860. 

Marchiş, Iustin, ierom., „Arhimandritul David Glăvan”, în: MitrOlt XXXII 

(1980), 3-6, p. 721. 

Necrolog dedicat arhimandritului David Glavan, exarh al mănăstirilor din 
Eparhia Râmnicului şi Argeşului şi stareţ al Mănăstirii Frăsinei. 

FUSEA (SCHITUL) 

Voinea, Ion Vasile, pr. drd., „Schitul Fusea”, în BORom C (1982), 3-4, p. 394-420. 

Situat pe teritoriul comunei Vulcana, în satul numit Gura Vulcănii, Schitul 
Fusea îşi are atestată existenţa încă din vremea lui Vlad Ţepeş (1456-1462; 1476). O 
altă denumire a schitului era „Schitul Valea Neagră”, datorată prezenţei în apropiere a 
unui pârâu cu acelaşi nume. Autorul prezintă numeroase documente referitoare la 
ctitorii sfântului lăcaş monahal, într-o amplă notă de subsol fiind redată diata lui 
Negoiţă Fusea din 17 noiembrie 1789 ce enumeră toate bunurile lăsate moştenire 
schitului. 

închinarea schitului către Mitropolia Ungrovlahiei s-a făcut la 27 noiebrie 1789 
de către însuşi ctitorul Negoiţă. 

După ce se face un istoric al celorlalte danii şi ctitorii ale familiei Fusea se trece 
la descrierea bisericii schitului, la prezentarea textelor diferitor pisanii, inscripţii şi 
documente, din diferite epoci. Importante remarci se fac şi asupra evoluţiei 
arhitecturii, a decoraţiilor exterioare şi a picturii interioare. 

Pentru secolul al XlX-lea este amintită figura stareţului Dionisie ieromonahul 
după care se continuă cu un istoric amănunţit al schitului până la nivelul anului scrierii 
studiului. 

în text sunt redate diferite inventare după catagrafii, cărţile şi icoanele existente, 
lista stareţilor, a stareţelor şi a preoţilor deservenţi până la 1950. 

FUNDUL CĂTINII (SCHITUL) 

Frăsineanu, I., „Schitul „Fundul Cătinii”, Comuna Cătina-Buzău”, în: BORom 

LI (1933), 1-2, p. 42-45. 

Autorul urmăreşte să îndrepte o eroare făcută de profesorul N.A. 
Constantinescu, într-o broşură intitulată „Biserici şi mănăstiri din judeţul Buzău”, în 
care se ocupă de o veche biserică parohială, pe care o ia drept Schitul „Fundul 
Cătinii”. Despre acest schit, care a dispărut definitiv în secolul al XVIII-lea, nu s-ar fi 
ştiut nimic, dacă unul din vieţuitori, monahul Spiridon, n-ar fi posedat o moşie pe care 
a dat-o nepoţilor, de la fraţii săi, cunoscuţi sub numele de Răubei. 

Aceştia aveau datoria să întreţină biserica şi să facă un praznic la hramul ei, 
Intrarea în Biserică a Maicii Domnului, pe care însă nu au respectat-o. Se realizează o 
descriere a locului unde se găsea schitul trecându-se în revistă şi istoria sa. Din cărţile 


383 



ce i-au aparţinut, se mai păstrează doar un „Catavasier” manuscris, în slavonă, cu 
tipicul în româneşte. 

Frăineanu, I., „Biserica parohială Fundul Cătinii”, în: BORom LI (1933), 5-6, 

p. 220-224. 

în articol este descrisă o biserică veche de bârne din Fundul Cătinii, datând de la 
1750. întrucât înainte de intervenţia preotului paroh Nicolae V. Ionescu, biserica era 
de multă vreme fără acoperiş, în interior totul era stricat de ploaie, păstrându-se intactă 
doar zugrăveala cu Sfinţii Ierarhi din Sfântul Altar. Din pisanie, se mai văd doar 
câteva litere şi numele zugravului; există şi câteva inscripţii la proscomidie, precum şi 
pe unele cărţi de ritual. 

Concluzionând, autorul menţionează că, până în secolul al XVIII-lea, a existat 
un schit şi, după ce aceasta „s-a dărăpănat”, locuitorii din Fundul Cătinii au constituit 
o biserică de enorie. în finalul articolului este reprodusă, în Apendice, copia unui act 
de danie făcut de Spiridon Călugărul, întemeitorul schitului. 

Ionescu, Gion, „Biserica din cătunul Fundul Cătinii”, în: GBis XXXXII (1983), 

4-5, p. 277-285. 

Istoricul şi descrierea bisericii din cătunul Fundul Cătinii, cu hramul „Văvedenia” 
în 1593, ctitor fiind monahul Spiridon. 

GĂNESCU-CRAIOVA (MĂNĂSTIREA) 

***, „Sfânta Episcopie a Râmnicului Noul Severin. Pomelnicul Bisericii 

Gănescului”, în: BORom XV (1891-1892), 3, p. 246-269. 

în articol este redat pomelnicul bisericii din Craiova cu hramul Sfântul Nicolae 
şi Sfântul Ioan Botezătorul, numită „a Gănescului” şi apoi supranumită „Metocul 
Episcopiei”. Autorul face o descriere a acestui pomelnic, arătându-ne că el a fost scris 
de Filaret, episcopul Râmnicului şi redă atât prefaţa acestuia, cât şi conţinutul său. 
într-o notă de subsol se menţionează că primul ctitor al acestei biserici a fost Teodor 
Săpunariu. Acesta, împreună cu dascălul Barbu, a pus piatra de temelie a bisericii, 
fiind ajutaţi de Barbu Gănescu, care a donat locul de construcţie al bisericii. Mai aflăm 
că aceasta fost terminată în 1757, iar de la acest an până la 1779, a funcţionat ca 
biserică de mir. Din 1779 devine metoc al Episcopiei Râmnicului. 

Pomelnicul bisericii conţine: „Pomelnicul domnitorilor de la 1752 până la 
1759”, „Pomelnicul Mitropoliţilor şi arhiereilor de la 1752-1789”, însă în acest 
pomelnic sunt trecuţi şi trei episcopi ai Râmnicului de dinainte de anul 1752: 
Damaschin, Inochentie şi Clement. întâlnim şi pomelnicele unor boieri şi clerici: a lui 
Teodor Săpunariu, al dascălului Barbu, al comisului Gheorghe, al diaconului Moşoi, al 
arhimandritului Ştefan, al căpitanului Gheorghe Simescu, al lui Ştefan Buchenu, al 
Magdalinei-monahia Scurtulesei, al logofătului Vasile, al monahului Teofan 
Fărcăşanu. Nu lipsesc nici pomelnicele ierarhilor ctitori: al P.S. Chesarie care a fost 
episcop al Râmnicului între 1774-1780, al P.S. episcop de Râmnic Filaret şi al P.S. 
Calinic, episcopul Râmnicului. Firesc, alături de toate acestea mai apar şi alte 

pomelnice ale unor diferite familii şi persoane ce au sprijinit material metocul în 
diferite perioade istorice. 

***, „Sfânta Episcopie a Râmnicului Noul Severin. Documentele Bisericii 

Metohul Gănescu din Craiova”, în: BORom XV (1891-1892), 4, p. 331-353. 

Sunt redate 26 de documente referitoare la posesiunile bisericii Gănescului, 
păstrate în arhiva Episcopiei de Râmnic, majoritatea fiind copii după originale care au 
fost scrise de către Dionisie, eclesiarhul Episcopiei de Râmnic, din îndemnul P.S. 
Filaret. Aceste documente sunt scrise în „Condica Metoaşelor”. 

Din primul document aflăm că B. Zătreanu îi lasă fiului său Radu, moşia Prejoi. 
Autorul consideră că biserica a fost zidită de mai mulţi ctitori şi coajutători în 1752. 
Ctitorul acestei biserici este Barbu Gănescu. Tot ce a făcut Barbu Zătreanu la această 
biserică „pot fi adaosurile la averea bisericii”. Aşadar, bazându-se pe pomelnicul 
bisericii şi pe documentele provenite de la Barbu Zătreanu, autorul conchide că 
ctitorul bisericii este Barbu Gănescu. Documentele 2 şi 3 se referă de asemenea la 
moşia Prejoi. Documentele 4-26 amintesc despre diferite proprietăţi care au fost 
dăruite bisericii Gănescului de către diferite familii, sau de proprietăţi cumpărate de 
către P.S. Chesarie episcopul Râmnicului pentru acest sfânt lăcaş. Toate documentele 
sunt din a doua jumătate a secolului al XVIII-lea. 

***, „Sfânta Episcopie a Râmnicului Noul Severin. Un document al bisericii 

Gănescului din Craiova”, în: BORom XV (1891-1892), 5, p. 432-433. 

Este redat un document prin care Constantin Hagi stabileşte ca după moartea sa, 
moara din Gioroc, ce-i aparţinea, să fie dată bisericii Gănescului. Dintr-o notă de 
subsol a autorului aflăm că biserica amintită a fost zidită de Barbu Gănescu. 

Albu, C. „învăţământul bisericesc şi laic pe lângă unele biserici şi mănăstiri din 

Craiova de altădată”, în: MitrOlt XXVII (1975), 9-10, p. 682-686. 

La Mănăstirea Gănescului, metoc al Episcopiei Râmnicului, a funcţionat o 
Şcoala de muzică psaltică. Acest tip de şcoli de muzică au fost desfiinţate în a doua 
jumătate a secolului al XlX-lea. 


GĂVANA (SCHITUL) 

Verna, „Cărţi, reviste, ziare. „Mănăstirea Găvana din judeţul Buzău” de Pr. 
Ioan Ionescu”, în: BORom XLVIII (1930), 11, p. 1088. Recenzie 

Autorul prezintă istoria Mănăstirii Gavana zidită între 1717-1719. La 1723 acest 
schit primeşte o danie. La 1821 schitul a fost prădat şi ars de turci, dar a fost refăcut şi 
resfinţit la 1828, afirmaţie bazată pe o inscripţie aflată deasupra stranei arhiereşti. La 
1855, biserica a fost mărită. 


GĂVANU (SCHITUL) 

Ciocănel-Popescu, Gh., revizor şcolar al jud. Râmnicul- Sărat, „O călătorie 
la Mănăstirea Găvanul”, în: Vocea Bisericii II (1895), 4 şi 5, p. 13-14. 

Autorul articolului prezintă Mănăstirea Găvanul. Acesta porneşte în călătorie 
împreună cu pr. C. Crăciunescu, dl Miron Dăscălescu şi dl Oprişan Popescu. Este 
descris traseul urmat şi frumuseţea locurilor cu care vizitatorii vin în contact. 
Mănăstirea este descrisă amănunţit. Coborând, poposeşte în cătunul Jghiab, de unde 
pleacă împreună doar cu C. Crăciunescu. 

***, „Bibliografie. «Mănăstirea Găvanu», de Pr. Ioan Ionescu”, în: BORom 

XLVI (1928), 12, p. 1144. 

Cartea cuprinde istoricul Mănăstirii Găvanu în patru capitole. Pe coperta cărţii 
apare chipul episcopului Ioasaf al Buzăului (1710-1717). 

Tudor, Sandu, pr., „Schitul Găvanu”, în: GBis XXVII (1968), 9-10, p. 1029-1047. 

Informaţii despre schitul de călugări Găvanu, construit între 1710-1717, 
cuprinzând detalieri despre aşezare geografică, istoric, pictură, cărţi vechi cu note, 
stareţi danii, activitatea culturală. Se precizează faptul că denumirea nu coincide cu 
cea a Schitului Găvanele-Găvani-Găvana. 

GÂRLAŞI-BUZĂU (SCHITUL) 

Antofie, Radu, pr., „Istoricul bisericii Gârlaşi din Buzău”, în: GBis XXIV 

(1965), 9-10, p. 825-847. 

Autorul ordonează informaţiile despre biserica Gârlaşi din Buzău, transmiţând 
detalii legate de pomelnic, odoare, restaurarea realizată în 1929, după ce, timp de 50 
de ani, a fost închisă. Se face şi o descrierea a bisericii. Din pisanie aflăm că „au 
numit-o schit şi au închinat-o la schitul de la Poiana Mărului în 1780”. 

Ionescu, Dimitrie, Gh., „Alte biserici vechi din Buzău”, în: GBis XXV (1966), 

9-10, p. 854-883. 

între bisericile vechi din Buzău sunt enumerate: biserica din Gârlaşi (1780), 
care este închinată schitului de călugări Poiana Mărului, Râmnicu Sărat (nu a fost de 
lungă durată), biserica Broşteni construită în 1789, ca schit de călugări de Calisian, 
închinată Mănăstirii Dusica din Tricala Rumeliei. Textul reliefează istoricul 
mănăstirii, descrierea ei, diverse odoare şi imagini. 

SF. GHEORGHE NOU (MĂNĂSTIREA) 

***, „Hrisovul lui Constantin Brâncoveanu”, în: Şcoala şi Biserica XII (1909), 

3-4, p. 58-61. 

Este prezentat hrisovul prin care Constantin Brâncoveanu dăruieşte Mănăstirii 
Sfântul Gheorghe din Bucureşti, ce este metoc al Sfântului Mormânt, venitul de 
30.000 de ducaţi de la banca Ţeca din Veneţia.. 

Demetrescu, Drag., dr., „Mâna Sfântului Ierarh Nicolae”, în: BORom XXXVII 

(1913-1914), 10, p. 713-722. 

Mâna Sfântului Ierarh Nicolae se află în biserica Sfântul Gheorghe Nou din 
Bucureşti. în secolul al Xl-lea, moaştele Sf. Nicolae au fost luat din Mira Lichiei (Asia 
Mică) şi au fost duse la Bari, în sudul Italiei. în secolul al XVI-lea un cleric român a 
mers la Bari pentru a se închina la sfintele moaşte. Conform unor tradiţii, el ar fi fost 
diacon sau paraclisier. Autorul articolului infirmă ipoteza că el ar fi fost grec. Acest 
cleric român a stat la Bari şi a îndeplinit diferite ascultări, până într-o zi, când a luat o 
parte din moaştele sfântului Nicolae - mai exact mâna sa dreaptă şi a plecat. Când a 
ajuns în Ţara Românească, mitropolit era Eftimie, iar domnitor Mihai Viteazul care a 
hotărât ca mâna sfântului să fie ferecată în aur şi îmbrăcată în pietre scumpe. în articol 
este tradusă din limba slavonă inscripţia de pe ferecătura mâinii, care atestă că ea a 
fost făcută în timpul mitropolitului Eftimie, de către Mihai Viteazu, în 1600. 

G., „Constantin Brâncoveanu Domnitorul Ţării Româneşti”, în: BORom 

XXXVIII (1914-1915), 3, p. 213-217. 

La 15 august 1914 s-au împlinit 200 de ani de la sfârşitul mucenicesc al lui 
Constantin Brâncoveanu şi al fiilor săi. în articol este prezentat discursul lui Nicolae 
Iorga în şedinţa Camerei Deputaţilor din 19 aprilie 1914, cu privire la comemorarea 
lui Constantin Brâncoveanu. Sunt amintite şi măsurile luate de ministrul cultelor, I.G. 
Duca, în urma aprobării de către Camera Deputaţilor a propunerii lui Nicolae Iorga, 
referitoare la comemorarea domnului martir. 

G., „Comemorarea lui Constantin Brâncoveanu”, în: BORom XXXVIII (1914- 

1915), 4, p. 323-324. 

La 15 august 1914 a avut loc comemorarea a 200 de ani de la moartea martirică 
a domnului Constantin Brâncoveanu. Aceasta festivitate a avut loc la Mănăstirea 
Hurezi. Virgil Drăghiceanu susţine că trupul lui Constantin Brâncoveanu, după 
decapitare, nu a fost aruncat în mare, ci a fost înmormântat în biserica Sfântul 
Gheorghe Nou din Bucureşti. Afirmaţia se bazează pe inscripţia găsită pe o candelă 
din această biserică. Sunt redate inscripţiile a trei candele din biserica Sfântul 
Gheorghe Nou, dintre care una confirmă existenţa unui mormânt a lui Constantin 
Brâncoveanu, iar alta arată unde este îngropat Manolache Lambrino. 

G., „Comemorarea lui Constantin Brâncoveanu”, în: BORom XXXVIII (1914- 

1915), 5, p. 389-395. 

Este redată cuvântarea ţinută de N. Popescu, în biserica Sfântul Gheorghe Nou 
din Bucureşti, cu ocazia comemorării a 200 de ani de la martiriul lui Constantin 
Brâncoveanu. 

Cu ocazia comemorării domnului român au apărut următoarele lucrări: 
„Constantin Vodă Brâncoveanu” de Nicolae Iorga, „Istoria delle moderne Revoluzioni 
della Valahia” de Del Chiaro, retipărită de Nicolae Iorga, „în amintirea lui Constantin 
Brâncoveanu 1714-1914. Lăcaşurile Voievodului” de Virgiliu Drăghiceanu, „Viaţa şi 
faptele domnului Ţării Româneşti Constantin Vodă Brâncoveanu” de Nicolae M. 
Popescu. 

***, „Note bibliografice. Kirileanu T., «Ştiri de acum o sută de ani despre 
mormântul lui Constantin Vodă Brâncoveanu», extras din revista Apostolul, XI, 
1934, nr. 10, Bucureşti, p. 13”, în: BORom LII (1934), 5-6, p. 554. Recenzie. 

Autorul semnalează cuvântarea episcopului Ilarion al Argeşului rostită la 
înmormântarea lui Grigore Brâncoveanu, în care se găsesc precizări asupra 
mormântului lui Constantin Brâncoveanu. Din cuvântare reiese că mormântul 
domnului-martir s-ar afla în biserica Sfântul Gheorghe Nou din Bucureşti. 

***, „Note bibliografice. Popescu Nicolae, preot., «Viaţa şi faptele domnului 
Ţării Româneşti Constantin Brâncoveanu», Bucureşti 1934, p. 84”, în: BORom 
LII (1934), 5-6, p. 554. Recenzie. 

Cartea a apărut cu prilejul reînhumării osemintelor lui Constantin Brâncoveanu. 

Andreescu, Ştefan, „Dobruş Banul şi ctitoriile sale”, în: GBis XXI (1962), 9- 
10, p. 913-916. 

Se prezintă mai multe ipoteze şi se arată că Schitul Dobruşa are acelaşi ctitor ca 
şi biserica Sfântul Gheorghe Nou, anume pe Dobruş Banul. 

Vasiliu, Ştefan-Vlăduţ, drd., „Biserica fostei mănăstiri «Sfântul Gheorghe- 
Nou» din Bucureşti”, în: GBis XXXI (1972), 5-6, p. 609-621. 

Informaţii despre istoricul, arhitectura şi pictura bisericii Sf. Gheorghe Nou din 
Bucureşti. 


SF. GHEORGHE VECHI (MĂNĂSTIREA) 

C., E., „Două inscripţii monumentale conţinând date istorice naţionale”, în: 

BORom XII (1888-1889), 8, p. 565-567. 

Sunt prezentate cele două inscripţii. Prima provine de pe o piatră funerară aflată 
în catedrala Mitropoliei, în care se arată că biserica Sfântul Gheorghe Vechi a fost 
zidită de Nicolae Bălăceanu şi soţia sa Ana, în 1492 şi că această biserică adăpostea 
osemintele lor. 

A doua este o cruce de piatră ridicată de domnul Constantin Brâncoveanu în 
1713, pe locul unde a fost o cruce de lemn, ce amintea de răscoala din 1653. 

Potra, George, „Şcoala domnească de sloveni de la biserica Sf. Gheorghe- 

Vechi din Bucureşti”, în: GBis XX (1961), 9-10, p. 837-878. 

Şcoala domnească de sloveni de la biserica Sfântul Gheorghe-Vechi din 
Bucureşti, biserică ce a fost scaun mitropolitan până pe la 1660, funcţionează până în 
1775, în timpul primei domnii a lui Alexandru Ipsilanti. Sunt cuprinse date despre 
ultimii ani din activitatea de aici, precum şi o listă cu şirul dascălilor ce au profesat în 
această instituţie, cu semnăturile lor. 

GHIGHIU (SCHITUL) 

G., „Literatura religioasă”, în: BORom XXVIII (1904-1905), 3, p. 298-311. 

Articolul conţine trei recenzii. Prima este la lucrarea „Două biblioteci de 
mănăstiri: Ghighiu şi Argeş” de N. Iorga, Bucureşti 1904, Institutul de Arte Grafice, 
Editura Minerva. Broşura conţine o scurtă descriere a unor manuscrise aflate în 
bibliotecile amintite în titlu. Este amintit manuscrisul „Tâlcuire la Apocalipsa lui Ioan, 
tradus din greacă în slavonă de părintele Lavrentie Z, în zilele lui Constantin 
Brâncoveanu în 1704”. Prefaţa acestuia a fost alcătuită de Tarasie Ieromonahul. La 
finalul prefaţei se găsesc o serie de stihuri după suma capetelor ce se află în 
Apocalipsă, care sunt atribuite lui Damaschin al Buzăului şi care sunt reproduse în 
articol. Sunt reproduse şi versurile din manuscrisul intitulat „Orbirea celor tineri. Cele 
două căi sfatul răutăţii şi al bunătăţii”, tălmăcit din limba rusă de arhimandritul 
Ghenadie, proegumenul Coziei, în 1747. 

***, „Cărţi Reviste Ziare. Monahul Petru Pavlov - «însemnări despre Sfânta 

Mănăstire Ghighiu»”, în: BORom XLII (1924), 5, p. 309. Recenzie. 

Mănăstirea fost clădită în 1814 de către Uţa Cantacuzino Corneanca. Sunt 
descrise biserica şi odoarele mănăstirii. Mai aflăm că, după război, în mănăstire au mai 
rămas doar nouă călugări şi că stăreţia a fost reparată. 

Scriban, arhim., „Ştiri. Mănăstire prădată”, în: BORom XLV (1927), 4, p. 253 

Pe data de 7 aprilie 1927 Mănăstirea Ghighiu a fost prădată de hoţi. 

Scriban, arhim., „Cronica bisericească. «Sărmană mănăstire duhul tău a 

murit»”, în: BORom XLV (1927), 10, p. 636. 

într-un articol din ziarul „Propăşirea din Ploieşti” este descrisă starea de sărăcie 
a Mănăstirii Ghighiu, fapt care a impus ca acest sfânt locaş să închirieze anumite 
locuri în scopul obţinerii de fonduri. 

N., Ş., pr., „Reclădirea Mănăstirilor Dealul, Ghighiu şi Schitul Maicilor”, în: 

BORom LXXIII (1955), 7, p. 580-599. 

A se vedea rezumatul redat la „Mănăstirea Dealu” 

Bulat, Toma G., „Ctitorii Mănăstirii Ghighiu-Prahova”, în: GBis XVII (1958), 

6-7, p. 565-577. 

Schitul Ghighiu-Prahova a fost ctitorit de două femei evlavioase, ulterior 
devenind mănăstire de călugări păstrată până în prezent. Articolul conţine anexe. 

A., Gh., „Slujbă de sfinţire la mănăstirea Ghighiu”, în: GBis XVII (1958), 11, p. 

1097-1104. 

Date privind întemeierea Mănăstirii Ghighiu-Ploieşti, în 16 aprilie 1817 şi 
informaţii despre lucrările de restaurare inaugurate în 18-19 octombrie 1958, dar 
desfăşurate începând cu 1952. între participanţii la slujba de sfinţire s-au numărat: 
patriarhul Justinian, mitropolitul Tit Simedrea, episcopul Chesarie al Dunării de Jos şi 
alţii. Este redată integral cuvântarea patriarhului Justinian. 

Mailat, Ion N., „Noi date asupra Mănăstirii şi Schitului Ghighiu”, în: GBis 
XXVIII (1969), 5-6, p. 623-628. 

Conţine istoricul Mănăstirii şi Schitului Ghighiu ridicat în 1817 de către 
călugărul Agapie. 


GHIORMA BANUL (MĂNĂSTIREA LUI) 

Andreescu, Ştefan, „Câteva precizări despre ctitoriile bucureştene ale lui 

Ghiorma Banul”, în: Gbis XXIII (1964), 5-6, p. 547-567. 

Articolul aminteşte prezenţa, pe lângă o biserică de mir şi a „mănăstiri lui 
Ghiorma Banul”, atestată documentar la 8 aprilie 1564-1568. Sunt exprimate diferite 
ipoteze referitoare la localizarea exactă a lăcaşului. între anexe este cuprins actul de 
închinare la Mănăstirea Pogoniani (Poganiana). 

GIULEŞTI (MĂNĂSTIREA) 

Popescu, Virgiliu, „Despre biserica fostei Mănăstiri Giuleşti”, în: GBis XVII 

(1958), 4, p. 748-749. 

Date despre biserica fostei Mănăstiri Giuleşti, amănunte legate de interiorul şi 
exteriorul acesteia. Mănăstirea a fost zidită între 1780-1790 de Alexandru Ipsilante şi 
Nicolae Mavrogheni, detaliile privind arhitectura fiind expuse prin intermediul 
imaginilor. 


GLAVACIOC (MĂNĂSTIREA) 

Erbiceanu, Constantin, „Documente privitoare la istoria bisericească şi 

politică a românilor”, în: BORom XIII (1889-1890), 11, p. 677-688. 

Documentul al doilea este un hrisov din 1758 şi din el aflăm că domnul Nicolae 
Mavrocordat i-a dat „Vlădicii Miron” (vlădică despre care C. Erbiceanu scrie că ar fi 
mitropolitul Grigorie de la 1760-1787, care a purtat, înainte de a fi mitropolit şi 
numele de Miron) veniturile şi administraţia Mănăstirii Glavacioc. 

C., E., „Serviciul Cuvioasei Maicii noastre Parascheva şi a Sfântului Grigorie 

Decapolitul”, în: BORom XVII (1893-1894), 9, p. 708-715. Cu text în greacă. 

Această carte a fost tipărită în 1692, de către Antim Ivireanu. Sunt reproduse şi 
însemnările de pe coperta cărţii. Dintr-una din ele aflăm că mitropolitul Teodosie a 
dăruit această carte Mănăstirii Glavacioc, la 1692. 

Diaconescu, Ilie Gh., pr., „Şcoala candidaţilor la preoţie din mănăstirea 

Glavacioc”, în: GBis XIX (1960), 7-8, p. 661-666. 

Informaţii privitoare la existenţa unei şcoli ce pregătea monahi sau tineri mireni 
pentru preoţie, înfiinţată pe lângă Mănăstirea Glavacioc (1841-1843). Cursurile au 
început în 1844 şi au ţinut până în 1854 având durată de cinci luni. 

Diaconescu, Ilie, pr., „Icoane vechi, manuscrise şi pietre de morminte la 
Mănăstirea Glavacioc”, în: GBis XX (1961), 7-8, p. 635-669. 

Sunt descrise câteva icoane, pomelnicul, pietrele de mormânt şi inscripţiile 
acestora. Sunt prezentate 32 de documente. 

Sacerdoţeanu, A., „Pomelnicul Mănăstirii Glavacioc”, în: GBis XXVI (1967), 
3-4, p. 366-372. 

Se reproduce textul pomelnicului Mănăstirii Glavacioc, după o copie din 1800. 

Diaconescu, Ilie Gh., „Un manuscris de cancelarie la mănăstirea Glavacioc”, 
în: GBis XXX (1971), 3-4, p. 343-360. 

Articolul informează despre existenţa unui codice din 1844 de la Mănăstirea 
Glavacioc, ce cuprinde rapoarte, adrese, porunci, cercetări trimise din şi în cancelaria 
mănăstirii. Anexele ce însoţesc materialul cuprind exemple de acte din manuscrisul de 
cancelarie. 

Diaconescu, Ilie Ghe., pr., „O casă de popas domnesc la mănăstirea 
Glavacioc”, în: GBis XXXIII (1974), 5-6, p. 543-550. 

Mănăstirea Glavacioc adăpostea în prima jumătate a secolului al XlX-lea 
„casele de musafiri omeneşti cu două etajuri”. Materialul aduce informaţii despre 
aceste case. 

Diaconescu, Ilie, „Noi observări asupra pietrei mormântale craioveşti de la 
Mănăstirea Glavacioc”, în: GBis XXXIII (1974), 11-12, p. 1199-1202. 

Informaţiile vizează observaţiile făcute în legătură cu piatra de mormânt a 
jupâniţei Neaga, soţia lui Pârvu I Craiovescu. Articolul conţine imagini. 

Diaconescu, Ilie Gh., pr., „Vatra mînăstirii Glavacioc în secolele XV-XIX”, în 
BORom XCVIII (1980), 9-10, p. 1047-1077. 

Lucrarea despre mănăstirea Glavacioc, cuprinde o scurtă introducere, urmată de 
14 capitole. 

1. Cadrul geografic şi funcţionalitatea istorică a aşezării. 2. Toponimia vetrei şi 
a zonei vecine. 3. Pricinile întemeierii primei şi celei de-a doua ctitorii, cele două 
nume, întemeietorii şi refacerile mănăstirii. 4. întinderea, extinderea, alipirea şi 
stâlpirea ocinilor din jurul vetrei. 5. Numele şi starea vechilor aşezări libere şi aservite, 
existente sau dispărute. 6. Robimea. 7. Onomastica spiţelor de neam. 8. Prelucrarea 
agro-pastorală, industria şi meşteşugurile. 9. Relaţiile de proprietate, renta, birul, 
şerbia şi negoţul. 10. Revizuirea ocolniţei şi darea la linie a satelor de pe hotarul 
vetrei. 11. Mentalul sătesc şi destrămarea hotarului vetrei. 12. Cultura şi arta. 13. 
Starea ansamblului monumental. 14. Colecţia muzeală. 

Diaconescu, Ilie Gh., pr., „O carte veche de jertfelnic a mînăstirii Glavacioc”, 
în BORom C (1982), 1-2, p. 180-188. 

Se analizează un „proscomisarion”, adică un pomelnic, scris la 13 iulie 1742 de 
către ieromonahul Serafim din îndemnul egumenului „Iona de la Rumele”, în timpul 
domnului Mihai Racoviţă şi al mitropolitului Ungrovlahiei „chir Neofit”. Se face apoi 
descrierea manuscrisului cu menţionarea însemnării egumenului Iona asupra stării şi 
meremetisirii ctitoriei. în Anexa se dă textul integral al pomelnicului! 

GOIA SAU HUMELE DE JOS (SCHITUL) 

Diaconescu, Gh. Ilie, pr., „Câteva ctitorii argeşene”, în: MitrOlt XXXII 

(1980), 3-6, p. 494-499. 

Istoricul bisericii cu hramul Sfânta Paraschiva a Schitului de la Goia sau 
Humele de Jos. 


GOLEŞTI-MUSCEL (SCHITUL) 

Răuţescu, Ion, pr., „Ştiri documentare privitoare la biserica din Schitul Goleşti 
(Muscel)”, în: GBis XXI (1962), 9-10, p. 864-876. 

Ştiri privitoare la biserica Schitului Goleşti (Muscel) ce aduc detalii despre 
faptul că aceasta a fost zidită şi închinată ca metoc Mănăstirii Câmpulung de episcopul 
Grigore al Buzăului în 1676. Se redă actul de închinare şi se argumetează denumirea 
dată lăcaşului. 


GOLGOTA SAU GORGOTA (MĂNĂSTIREA) 

Vasilescu, Const. R., „Mănăstirea Gorgota”, în: BORom LV (1937), 3-4, p. 

156-174. 

Informaţii despre Mănăstirea Gorgota. Poziţia geografică o plasează în 
apropiere de Târgovişte, fiind ctitorie a lui Pătraşcu cel Bun. O legendă afirmă însă că 
existase pe vremuri o mănăstire, zidită nu se ştie de cine, ale cărei urme încă mai 
puteau fi văzute. După ce s-a năruit, pe vremea lui Radu Negru, locuitorii s-au hotărât 
să facă o biserică, de partea stângă a malului, aşezând pe locul ales o icoană a Maicii 
Domnului din vechiul aşezământ. Se spune că, atunci când au venit locuitorii după 
câteva zile, icoana nu se mai afla pe aceaşi poziţie, ci era aşezată pe un deal. Văzând 
în această întâmplare un fapt dumnezeiesc, localnicii au zidit acolo o mănăstire, cu 
numele Gorgota. Jafurile şi ruina ce s-au abătut de multe ori asupra mănăstirii, numită 
chiar de către Mihai Viteazu „osebită şi înstreinată”, explică faptul că nu s-au găsit 
acte de la întemeitor. 

Hrisoave îl atestă însă pe Pătraşcu cel Bun printre miluitori, Mihai Viteazu 
numindu-1: „ctitor al sfintei dumnezeieştii mănăstiri” în 1594, ulterior: „au fost miluită 
această biserică de la întemeiere... de răposatul părintele Domniei mele Io Pătraşco 
Voevod” anul 1597. Este notat şi faptul că monahii vieţuitori îl considerau pe Pătraşcu 
ctitor, prin urmare între anii de domnie ai acestuia, 1554-1557, trebuie stabilită 
„întemeierea”. Nu după multă vreme, din cauza contextului istoric, mănăstirea ajunge 
în ruină. Astfel, printr-un act de danie, datat de Iorga în 1580, mitropolitul Eftimie al 
Ţării Româneşti ţinând sfat cu domnul Alexandru Voievod şi cu egumenul Spiridon de 

la Mănăstirea Dealul, orânduieşte ispravnic la Gorgota pe Spiridon ca să lucreze viile 
şi să înfiinţeze o moară. Războaiele duse de Mihai Viteazu cu Sinan Paşa pustiesc din 
nou împrejurimile, cartea lui Fotea, din 1597, arătând că mănăstirea era din nou 
dărâmată. Un alt neajuns atinge acest sfânt lăcaş în 1611, când Gabriel Bathori 
distruge toate actele mănăstirii. 

Un scurt inventar al daniilor făcut până în 1624 număra: moşia dăruită de 
Pătraşcu, îmbogăţită ulterior cu alte terenuri şi întărită de Mihai Viteazu, care nu va 
percepe bir, vinăria din împrejurimi, o moşie din moşia oraşului Târgovişte. Domnii 
care au urmat la tron, Simeon, Şerban şi Radu Voevod, au înnoit aceste dări, starea 
mănăstirii îmbunătăţindu-se simţitor, primind unele locuri de casă şi alte moşii. în 
1623, în zilele lui Radu Mihnea, „jupân Niculae egumenul şi vistierul” aflăm că s-a 
ridicat o nouă biserică în locul celei vechi, care fusese arsă şi dărâmată încă din timpul 
luptelor cu turcii. Pisania bisericii, scrisă în trei limbi, nu aminteşte de întemeitor, dar 
îl arată pe Nicolae ca „nou ctitor”. Originea acestui Nicolae nu este pe deplin lămurită. 
Se presupune că ar fi personajul menţionat într-o cronică din timpul lui Mihai 
Viteazul, „Nica vistierul”, care în 1619 încă mai trăia, fiind de sorginte boier grec. 
Este posibil ca acesta să se fi călugărit, ajungând astfel egumen al Mănăstirii Gorgota, 
pe care o reclădeşte din temelie. 

în ceea ce priveşte închinarea mănăstirii la Meteore, Tesalia, obicei comun 
epocii, datele privitoare la autorul şi anul acestei închinări nu sunt nici ele sigure. între 
actele mănăstirii se află o copie, pe baza căreia s-ar putea susţine că închinarea ar fi 
fost realizată de Radu, fiul lui Mihnea Voievod, în 1623; dar din alte surse, s-ar fi 
efectuat în 1617, când Radu Buzescu face o danie mănăstirii, pomenind şi mănăstirea 
ca metoc; acelaşi lucru fiind atestat şi la 1621. Din cercetarea acestora rezultă faptul că 
anul 1623 nu prezintă validitate, neputând fi vorba decât de un fals al călugărilor greci 
de la începutul secolului al XlX-lea. închinarea la Meteore s-a făcut, aşadar, înainte de 
1617 de către Radu Mihnea, în prima sa domnie (1611-1616), cunoscut fiind faptul că 
preţuia neamul grec. 

De la a doua zidire şi până în 1836 se găsesc ştiri doar cu privire la averea 
mănăstirii. în 1836 Mănăstirea Gorgota este refăcută. Cu prilejul înlăturării 
egumenilor greci de la conducere şi a instalării celor români, se întocmesc cataloage 
cu averea mănăstirii, odată cu care suntem înştiinţaţi şi de starea deplorabilă a 
aşezământului. Egumenul Efrem reface pe zidurile vechi clopotniţa, tavanul de lemn şi 
acoperişul de şindrilă, chiliile şi casele cele mari, după cum afirmă pisania din 1836. 
Atunci când secularizarea se va impune în 1862, la cârma mănăstirii era Atanasie, în 
timpul căruia se va face şi licitaţia publică, mănăstirea fiind transformată în biserică de 
mir. Dimitrie Crinescu va fi primul preot paroh. Starea bisericii nu a fost însă una 
bună, la 1900 fiind semnalate grave avarii. în finalul articolului, autorul adaugă lista 
egumenilor mănăstirii. 

Gheorghiu, Aurel I., „Golgota - pagini din Istoria Bisericii Române”, în: GBis 

XXI (1962), 3-4, p. 318-341. 

Informaţii despre aşezarea Mănăstirii Golgota, despre legendele ce stau la baza 
întemeierii lăcaşului de cult, întemeietor fiind Pătraşcu cel Bun la 1597. Edificiul a 

fost sub „obida” mănăstirilor de la Meteora. între cele şase anexe ale materialului fac 
parte actul de ctitorie şi pomelnicul ctitoricesc. 

GORANUL (SCHITUL) 

Bulat, T. G., prof., „Schitul Goranul - Râmnicul- Vâlcea”, în: MitrOlt XXIV 

(1972), 5-6, p. 392-396. 

Prima mărturie despre domeniul Goran din Râmnicu-Vâlcea datează din 9 
martie 1665. Schitul a fost ridicat de mama lui Radu Goran - monahia Calistra de la 
Mănăstirea Dintr-un Lemn. După moartea ei, de aşezământ se ingrijeşte Chesarie al 
Râmnicului, care îl va face metoc al episcopiei. Secolul al XVIII-lea este o perioadă 
de înflorire pentru schit. 


GOVORA (MĂNĂSTIREA) 

Sacerdoţeanu, A., „Pomelnicul Mănăstirii Govora”, în: MitrOlt XIII (1961), 

10-12, p.’ 789-823. 

Pomelnicul s-a păstrat într-o copie relativ târzie din 1777. Prima listă este cea a 
boierilor mari şi cuprinde 656 de nume. O a doua are 68 de nume de boieri tăiaţi de 
turci, în vremea lui Radu Voievod. Mai este prezentată o listă cu 548 de nume ale 
boierilor care au rămas în viaţă. Tot de pe vremea lui Radu este o listă cu 36 de nume 
de sârbi. La lista egumenilor se prezintă 14 nume, primul fiind al lui Dorotei (din 
vreme lui Radu), la care se adaugă 52 de nume ale „ieromonahilor egumeni”. Se dau 
listele şi cu toţi ceilalţi vieţuitori. în finalul articolul se redă textul întregului pomelnic, 
scris de ieromonahul Visarion, structurat pe 57 de foi. 

Sacerdoţeanu, A., „Moara din Râmnic a Mănăstirii Govora”, în: MitrOlt XV 

(1963), 5-6, p. 371-390. 

Prima posesoare de moară la Râmnic a fost Mănăstirea Cozia în 1388. Moara 
Mănăstirii Govora este atestată abia din 1496. Autorul prezintă istoricul mănăstirii, cu 
anexe. 


Stănculescu, F., Ioan, „Recenzie. Alte comori ale trecutului românesc”, în: 

BORom LXXXIII (1965), 9-10, p. 976-980. 

Autorul realizează o recenzie cărţii lui Radu Florescu, „Mănăstirea Govora”, 
apărută la Editura Meridiane, Bucureşti, 1965. Referitor la istoricul mănăstirii, sunt 
sesizate trei faze principale de evoluţie: construcţiile zidite de Radu cel Mare, cele 
ridicate de Matei Basarab şi cele executate în timpul lui Constantin Brâncoveanu, 
precizându-se că monumentul a mai suferit modificări în secolul al XVIII-lea şi 
începutul secolului al XlX-lea. Pentru a demonstra vechimea Mănăstirii Govora se 
citează un document din 1497, provenit de la Radu cel Mare (1496-1508), în care se 
consemnează existenţa mai veche a sfântului lăcaş. 

O inscripţie păstrată pe un clopot turnat în 1457 confirmă existenţa lăcaşului 
înainte de Radu Voievod. Din vechiul complex mănăstiresc din perioada lui Radu 
Vodă nu se păstrează decât foarte puţin. Restaurarea edificiului se realizează în timpul 

lui Matei Basarab şi a lui Constantin Brâncoveanu, despre aceasta vorbind şi pisania 
aşezată la intrarea în biserică. Cel care a realizat restaurarea brâncovenească a fost 
ieromonahul Paisie. Alte transformări ale mănăstirii sunt realizate în 1783, în timpul 
episcopului Filaret, în 1787, când este pictată de către Pimitrie Zugravul, în 1920, 
apoi în 1958. Autorul aminteşte piesele de broderie şi tipăriturile în limba română 
apărute la Govora în vremea lui Matei Basarab. 

Popescu, Iustin, pr., „Mănăstirea Govora şi egumenia lui Meletie 

Macedoneanul”, în: MitrOlt XXIV (1972), 1-2, p. 147-149. Recenzie. 

Date despre pustiirea mănăstirii din 1551, de către Albul cel Mare, despre 
redresarea de mai târziu, din timpul lui Radu Şerban şi, în special, din timpul lui Matei 
Basarab, despre egumenul Meletie, numit în 1634 şi despre activitatea tipografică 
desfăşurată aici. 

Petre-Govora, Gh. I., pr., „Prima şcoală de cultură generală din Ţara 

Românească de la Govora”, în: MitrOlt LV (2003), 9-12, p. 79-80. 

Şcoala de la Govora a fost înfiinţată în 1635. Patriarhul Ierusalimului, Teofan, o 
aşază pe acelaşi nivel cu gimnaziul lui Petru Movilă din Kiev. Elevii erau numiţi 
„studenţi” (spudei), iar ştiinţele predate erau gramatica, retorica, aritmetica, muzica, 
geometria şi, cea mai importantă, teologia. Conducerea şcolii a fost asigurată de 
egumenul Meletie. 


GRAJD ANA-BUZĂU (MĂNĂSTIREA) 

G., I. M., „Note bibliografice Ionaşcu I., «Un fost metoh al Pantelimonului: 

Schitul Grăjdana (Buzău)». Cu documente şi regeşte din arhiva Eforiei 

Spitalelor Civile, Buzău 1936, LIV+148 p.”, în: BORom LVI (1938), 1-4, p. 

131-132. Recenzie. 

Istoricul Schitului Grăjdana, ctitorit de călugăriţa Catrina, fiica lui Jipa 
Vernescu. Catrina se trăgea şi din neamul episcopului Luca, care a păstorit la Buzău 
între anii 1583-1604 şi a ajuns apoi mitropolit al Ungrovlahiei (1604-1629). 

Prima mărturie despre acest schit datează din 1690. Două acte din anul următor 
arată că schitul a fost întemeiat de călugăriţa Catrina, pe moşia ei Lunceni şi i-a dat 
numele ei de mireancă Grăjdana. Schitul la 1714 se ruinează. La 1743 un nepot al 
Grăj danei, Cosma, reface bisericuţa de lemn şi clădeşte două chilii şi o clopotniţă. în 
1758, la 20 decembrie, schitul este închinat ca metoc Mănăstirii Pantelimon. După 
moartea lui Cosma şi a urmaşului său la conducerea schitului, Schitul Grăjdana s-a 
ruinat din nou. Episcopul Cosma al Buzăului îl pune ca egumen în 1771 pe Gurie, care 
a fost multă vreme stareţ la Izvorani. în 1787 Gurie nu se mai afla la Grăjdana, iar 
schitul încape pe mâna unor îngrijitori mireni. 

Către sfârşitul secolului al XVII-lea îl întâlnim ca egumen pe arhimandritul 
Ambrozie, care a fost înlocuit în 1797 cu protopopul Neagu Chircu din Nişcov. Neagu 
a fost înlocuit în 1801 cu postelnicul Stanciu. în 1811 schitul este luat în arendă de 
Petre Căpitanul, care l-a ţinut până în 1821. Alecu Iarca zideşte la 1840 o mică 
biserică de cărămidă. La 1843 schitul este încredinţat pentru scurtă vreme lui Ruvim 

Budişteanu, fostul egumen al Mănăstirii Târgşor de lângă Ploieşti şi al Mănăstirii 
Aluniş, Buzău. La 3 aprilie 1850 schitul a fost dat sub ocârmuirea arhimandritului 
Melchisedec, egumenul Mănăstirii Măxineni, iar la 1852 schitul trece sub îngrijirea 
ieromonahului Ciprian. care a stat aici până în 1860 când a plecat egumen la 
Mănăstirea Măxineni şi a fost înlocuit la Grăjdana cu ieromonahul Dionisie. Schitul a 
fost ulterior vândut şi desfiinţat. 

GRUIU SAU GRUIA (MĂNĂSTIREA) 

Pleşia, Dan şi Andreescu, Ştefan, „Mănăstirea Gruiul”, în: GBis XXIV (1965), 

11-12, p. 1123-1154. 

Date despre istoria Mănăstirii Gruiu: ctitor, egumeni, proprietăţi. Articolul este 
însoţit de anexe. 

Dură, Ioan V., drd., „Ştiri despre Ţările Române în «Istoria Patriarhilor 

Ierusalimului» a patriarhului Dositei al Ierusalimului” în: StTeol Seria a Il-a 

XXVIII (1976), 1-2, p. 120-129. 

Patriarhul Dositei al Ierusalimului n-a apucat să-şi tipărească „Istoria” şi a lăsat 
sarcina nepotului său Hrisant Nottara să o tipărească. O va face la Bucureşti începând 
cu 1715. Pentru istoria noastră importante sunt cărţile 11 şi 12 şi cap. 5 şi 6 din cartea 
13, în care avem informaţii despre Mănăstirea Gruia (jud. Ilfov) închinată Patriarhiei 
de Ierusalim (aprox. 1579-1608), despre Sinodul de la Iaşi din 1642 şi rolul domnului 
Vasile Lupu, despre ajutorul dat de Vasile Lupu patriarhului ecumenic Partenie cel 
Bătrân, ce-i va da moaştele cuvioasei Parascheva, despre ajutorul dat patriarhului 
Teofan al III-lea al Ierusalimului (1608-1644), despre faptul că în 1645 mănăstirile din 
Iaşi: Galata, Barnovski, Sf. Sava, Nicoriţa erau închinate Sf. Mormânt, iar în 1673 
sunt închinate Sf. Mormânt Mănăstirile Călui şi Ungurei (sau Unghereni sau Unguriu). 

GURA MOTRULUI (MĂNĂSTIREA) 

Ionescu, I., pr., „însemnări de pe cărţi vechi bisericeşti de ritual”, în: MitrOlt 

IX (1957), 7-8, p. 521-527. 

Sunt prezentate însemnări de pe cărţile vechi de ritual ale Mănăstirii Gura 
Motrului şi ale Schitului Topolniţa. 

Cocor a, Gabriel, pr., „Din activitatea gospodărească a arhimandritului 

Eufrosin Poteca la Mănăstirea Gura Motrului”, în: MitrOlt X (1958), 11-12, p. 

790-793. 

Expunere a activităţii arhimandritului Eufrosin Poteca la Mănăstirea Gura 
Motrului. 

Lector, „Săpături arheologice în aria aşezămintelor bisericeşti”, în: GBis XIX 

(1960), 3-4, p. 333-339. 

Se prezeintă rezultatele săpăturilor arheologice făcute la Mănăstirile Gura- 
Motrului, Mamul, Cotmeana. 

Popovici, V., „Mănăstirea Gura Motrului”, în: MitrOlt XXII (1970), 1-2, p. 

140-142. Recenzie. 

Monografia recenzată se ocupă de Mănăstirea Gura Motrului, ctitorită de 
Logofătul Harvat, la 13 ianuarie 1519. Acest lăcaş dispare pe la 1620, urmând ca între 
anii 1652-1653 vornicul Preda Brâncoveanu să zidească pe acelaşi loc alt aşezământ, 
care va fi terminat de Preda Brâncoveanu. Autorul menţionează „dezînchinarea” din 
28 iulie 1639, făcută de Matei Basarab. Din 1821 până în 1832, când marele cărturar 
Eufrosin Poteca este numit egumen, nu mai avem ştiri despre mănăstire. 

în 1862, mănăstirea devine enorie a parohiei Gura Motrului. în 1943, lăcaşul 
este redeschis ca mănăstire de călugăriţe, după ce între anii 1928-1942 găzduise două 
şcoli în chiliile sale. Articolul cuprinde 34 de ilustraţii. 

Bazilescu, Ştefan, prof., „La 190 de ani de la naşterea arhimandritului Eufrosin 

Poteca. 1786-1976”, în: MitrOlt XXVIII (1976), 11-12, p. 1002-1011. 

Informaţii privitoare la persoana arhimandritului Eufrosin Poteca şi la perioada 
egumenatului său la Mănăstirea Gura-Motrului. Aflăm despre ctitorirea acesteia de 
Sfântul Nicodim şi despre implicarea arhimandritului în dezvoltarea învăţământului şi 
culturii româneşti. 


HOTĂRANI (MĂNĂSTIREA) 

Cocora, Gabriel, pr., „Popa Şapcă, curator la Mănăstirea Cozia”, în: MitrOlt 

IX (1957), 11-12, p. 758-765. 

Aspecte biografice despre Popa Şapcă care a fost „superior” la Mănăstirea 
Cozia în perioada 4 mai 1864 - 10 august 1866, anterior făcând parte din obştea 
Mănăstirii Hotărani. 

Păsculescu-Orlea, Em., pr., „Popa Şapcă la mănăstirea Hotărani (Romanaţi) 

(llnov. 1863 - 6 mai 1864)”, în: MitrOlt XIII (1961), 10-12, p. 760-783. 

Informaţii despre activitatea lui Popa Şapcă la Mănăstirea Hotărani de pe Valea 
Oltului, ctitorită în 1588 şi închinată Mănăstirii Dionisiu din Sf. Munte. 

HUREZI (MĂNĂSTIREA) 

***, „Monastirea Horezu, Judeţul Vâlcea”, în: Vocea Bisericii III (1896), 2, p. 

2-3. 

Istoricul Mănăstirii Horezu, fondată de Constantin Brâncoveanu, în 1692. Până 
în 1862 mănăstirea a fost locuită de călugări, însă ei au fost mutaţi la Bistriţa şi în 
locul lor s-au stabilit călugăriţe. Portretul lui Pârvu Cantacuzino se află în interiorul 
bisericii, alături de portretele lui Apostol Ispravnic Vornic, al lui Badea Ispravnicul 
Biv Pârcălab şi al lui Manea Vătaful. în biserică se găsesc patru morminte. 

Tâmpla paraclisului se păstrează din timpul lui Brâncoveanu. Doamna Maria, 
soţia lui Constantin Brâncoveanu a fondat o biserică. La anul 1881, mai mult de 
jumătate din edificiu s-a transformat în spital rural. Articolul conţine o schiţă a 
Mănăstirii Horezu. 

Bălăşel, Teodor, preot, „Mănăstirea Horezul”, în: Cuvântul Adevărului IV 

(1905), 7, p. 67-68. 

Date despre istoricul Mănăstirii Hurezi clădite de Pârvu Cantacuzino în 1690. 
Constantin Brâncoveanu finalizează lucrarea rămasă neterminată prin moartea Iui 
Pârvu şi trimite în acest scop pe Cernica Ştirbei, care o isprăveşte în 1693. Acolo erau 
trei biserci: biserica mare, construită într-un stil bizantin, paraclisul şi bolniţa. în 
vechime, Horezul a fost mănăstire de călugări înzestrată cu toate odoarele 
trebuincioase. Până în 1863, data secularizării, a fost un important centru cultural. Din 
1872 a fost prefăcută în mănăstire de maici. 

***, „Notiţele şi impresiunile călătorului Lancelot de la monastirea Horezul”, 

în: Cuvântul Adevărului IV (1905), 10, p. 99-101. 

Impresiile călugărului francez Lancelot despre Mănăstirea Horezul. 

G., I. M., „Note bibliografice Ionaşcu S., «Contribuţii la istoricul Mănăstirii 

Hurez», Craiova, 1935, 192 p”, în: BORom LIV (1936), 9-10, p. 654-655. 

Recenzie. 

Se prezintă 63 de documente din anii 1777-1814 referitoare la Mănăstirea 
Horezu. Lucrarea are opt capitole: Fundarea Mănăstirii Hurez; Moşiile şi celelalte 
averi; Egumenii mănăstirii de la 1693-1791; Activitatea egumenului Pahomie 1791- 
1814; Ceva despre boierii Brâncoveni de la sfârşitul secolului al XVIII-lea; Ultimii 
egumeni de la Hurez 1804-1872; Viaţa spirituală şi materială a mănăstirii; Biblioteca 
Hurezului. 

Autorul consideră că la 8 septembrie 1693 s-ar fi târnosit biserica argumentând 
cu o însemnare din vremea lui Constantin Brâncoveanu. Date despre egumenii acestei 
mănăstiri. Primul egumen de la Hurez a fost Ioan arhimandritul. El a condus această 
mănăstire până la 1726. Urmaşul său a fost Dionisie de la Polovragi, care a trăit până 
la 1734, iar după el a urmat Dionisie Bălăşescu, care a condus mănăstirea cu mici 
întreruperi până la 1782. Despre acesta aflăm că în cel dintâi an al egumeniei sale era 
să fie ales episcop al Râmnicului, iar la bătrâneţe şi-a luat ca ajutor pentru a conduce 
mănăstirea pe fostul econom Gherasim, care l-a şi urmat pe Dionisie la conducerea 
mănăstirii, dar nu a fost egumen decât doi ani. După el, Rafail, corectorul cărţilor 
bisericeşti tipărite la Râmnic între 1763-1780, a fost ales conducătorul mănăstirii. 
După Rafail este ales ca egumen Pahomie, care cârmuieşte mănăstirea din 1791 până 
în 1804, când este îndepărtat de la conducere şi, plecând, va trece la cele veşnice în 
Schitul Fedelesciorul. 

Ilie, R., pr., „Arhimandritul Ioan, primul stareţ al Mănăstirii Hurez (1696- 

1726)”, în: GBis XIII (1954), 1-2, p. 98-104. 

Se detaliază aspecte referitoare la mănăstire din perioada arhimandritului Ioan, 
primul stareţ al acestui lăcaş. Hurezi-ul a devenit în timp cel mai reprezentativ 
complex de arhitectură, definitoriu pentru stilul brâncovenesc. 

Gagiu, I., pr., „Mănăstirea Hurezi” în: BORom LXXII (1954), 2-3, p. 244-257. 

Istoricul întemeierii şi dezvoltării grupului mănăstiresc de la Hurezi, a cărui 
construcţie a început în 1690. în vara anului 1693 domnul Brâncoveanu a venit la 
Hurezi şi a luat parte la sfinţirea bisericii pe care a închinat-o Sfinţilor împăraţi 
Constantin şi Elena. Sfinţirea s-a făcut de către mitropolitul ţării, Teodosie. Episcopul 
nou ales, Ilarion al Râmnicului, a săvârşit prima sa Liturghie arhierească în biserica 
Mănăstirii Hurezi, la 8 iulie, de sărbătoarea Sf. Mucenic Procopie, ale cărui moaşte au 
fost dăruite acestui sfânt lăcaş de patriarhul Iacob al Ţarigradului. în toamna anului 
1694 a fost terminată şi pictura bisericii. 

între 1694-1697 s-au construit: pe latura de sud, casele domneşti şi două rânduri 
de chilii cuprinzând la mijloc clopotniţa; pe latura de vest chilii şi paraclisul; pe latura 
de nord chilii iar pe latura de est un zid de cărămidă şi piatră. Ca arhitectură, biserica 
de la Hurezi reprezintă exemplarul cel mai reuşit al epocii brâncovene, având planul în 
formă de treflă, cu două turle înalte, cu pridvor sprijinit pe stâlpi artistic lucraţi, cu o 
înfăţişare impunătoare, cu proporţii admirabile, cu sculpturi bogate şi cu decoraţiuni 
clasice şi sobre. Valoarea artistică a picturii în frescă a bisericii, paraclisului şi a 
schiturilor Mănăstirii Hurezi este unanim apreciată şi de o originalitate absolut sigură. 

Pictura de la Hurezi prezintă valoare documentară şi istorică pentru că, în afară 
de portretele murale ale meşterilor, în tinda bisericii, pe peretele de la răsărit, în partea 
dreaptă, găsim înfăţişaţi pe domnul Constantin Brâncoveanu şi soţia sa Marica iar 
lângă ei pe cei patru fii: Constantin, Ştefan, Radu şi Matei şi pe cele şapte fiice: 
Stanca, Maria, Ilinca, Safta, Ancuţa, Bălaşa şi Smaranda. De asemenea pe peretele de 
la apus, în partea dreaptă, găsim spiţa după tată a lui Brâncoveanu continuând pe 
peretele dinspre sud cu strămoşii care au fost domnitori iar în partea stângă se află 
zugrăvită spiţa după mamă a domnului, boierii Cantacuzini, continuând pe peretele 
dinspre nord cu cei care au fost domnitori. în partea de est a mănăstirii doamna Marica 
a zidit o bisericuţă pe care a terminat-o în 1696 şi pe care a zugrăvit-o în 1699. 

Arhimandritul Ioan, care a fost de la început veghetor la înălţarea ctitoriei lui 
Brâncoveanu, începu să ridice şi el, în 1698 în partea de nord a Mănăstirii Hurezi un 
schit. în partea de vest a mănăstirii, Ştefan Brâncoveanu, fiul, construi un schit care s- 
a terminat în 1703. 

Brâncoveanu şi familia lui s-au îngrijit de înzestrarea Mănăstirii Hurezi cu 
moşii precum şi de împodobirea ei cu odoare şi obiecte de valoare. Pentru a-i spori 
prestigiul, a fost închinată Patriarhiei de Constantinopol, declarând-o stavropighie. 
Cercetând istoria vieţii monahale în Mănăstirea Hurezi constatăm că atât, în vremea 
cât au trăit acolo călugări (până în 1872) cât şi după aceea, de când a fost transformată 
în mănăstire de călugăriţe, acest aşezământ mănăstiresc nu s-a afirmat în viaţa 
culturală şi duhovnicească deoarece mai toţi egumenii erau mereu ocupaţi cu 
administrarea moşiilor cu care fusese înzestrată. 

în anii 1788-1789, în vremea războiului ruso-turc, Mănăstirea Hurezi a fost 
prădată şi profanată de armatele turceşti. începând cu 1948 Mănăstirea Hurezi s-a 
bucurat de atenţia deosebită a patriarhului Iustinian Marina devenind „un centru 
înfloritor de viaţă şi învăţătură călugărească”. Din 1951 mănăstirea adăposteşte în 
localul său şi Seminarul monahal de călugăriţe „Sf. Filofteia”. Tot în aceeaşi perioadă 
Mănăstirea Hurezi a fost declarată monument istoric naţional. 

Ilie, R., pr., „Dionisie I Iliev şi Dionisie II Bălăcescu stareţi ai Mănăstirii 

Hurezului (1726-1783)”, în: GBis XIV (1955), 1-2, p. 59-71. 

Date despre activitatea stareţilor Dionisie I Iliev (1726-1734) şi Dionisie II 
Bălăcescu (1734-1783) şi-au consacrat întreaga existenţă vieţii duhovniceşti de la 
Mănăstirea Hurezu. 

Georgescu, I. B., „Hanul Mănăstirii Hurezi din oraşul Craiova”, în: MitrOlt X 

(1958), 3-4, p. 239-247. 

Informaţia potrivit căreia acest han ar fi aparţinut, ca metoc, de Mănăstirea 
Polovragi este greşită, autorul lămurind că el a fost al Mănăstirii Hurez, din porunca 
lui Constantin Brâncoveanu, din 1709. 

Articolul cuprinde un istoric şi o descriere a hanului. 

Sacerdoţeanu, A., „Hrisovul lui Constantin Brâncoveanu pentru Mănăstirea 

Hurezi”, în: MitrOlt XII (1960), 9-12, p. 705-721. 

Este prezentat şi redat hrisovul de înzestrare a Mănăstirii Hurezi al lui 
Constantin Brâncoveanu, din 25 aprilie 1695. 

Bulat, T. G., „Un stareţ vestit al Mănăstirii Hurez: Hrisant Penetis (10 oct 

1832-30 mart. 1852)”, în: MitrOlt XIV (1962), 5-6, p. 434-448. 

Se prezintă viaţa şi activitatea stareţului Hrisant. Acesta s-a născut în ostrovul 
Andros şi a crescut la Constantinopol până la vârsta de 25 de ani. în 1806 vine pe 
teritoriul românesc, oprindu-se prima dată în Brăila, unde comunitatea grecească era 
foarte puternică. Aici el ajută la dezvoltarea comerţului. Ajunge „năstavnic” (egumen) 
la Polovragi din Gorj, apoi este ales egumen la Hurez. Va fi, ulterior, numit egumen 
pe viaţă la Bucovăţ, lângă Craiova, „îngrijitor năstavnic” la mănăstirile: Dintr-un 
Lemn, Surpatele şi Câmpulung. Va fi numit ctitor la Bucovăţ (mănăstirea de peste 
apă), pentru că o rezideşte din temelie, târnosind-o la 10 aprilie 1843. 

Cocora, Gabriel, pr., „Alte ştiri despre arhimandrilul Hrisant Hurezeanul”, în: 

MitrOlt XV (1963), 9-10, p. 791-799. 

Articol biografic despre arhimandritul Hrisant Hurezeanul, stareţ al Mănăstirii 
Hurez între anii 1832-1852. Este şi ctitor la Mănăstirea Bucovăţ, pe care o zideşte în 
1836 făcând şi case pentru şedere, clopotniţă şi acareturi. Se face o descriere a tuturor 
construcţiilor şi se prezintă activitatea sa la mănăstirile Surpatele şi Polovragi - unde a 
fost egumen. Se menţionează dorinţa sa de a înfiinţa un pension de fete în colonia 
grecească din Brăila, dorinţă nerealizată însă. 

Grigore, Anibal Gh., „Despre unele biserici târgoviştene şi o biserică din lemn 

dâmboviţeană”, în: GBis XXIII (1964), 5-6, p. 568-590. 

în „Despre unele biserici târgoviştene şi o biserică din lemn dâmboviţeană” se 
descrie „Biserica Geartoghe”, zidită la 1860, pe care Andronache postelnicul - a făcut- 
o metoc al Mănăstirii Hurezu. 

Stănculescu, Ioan F., „Recenzie. Comori ale trecutului românesc”, în: BORom 

LXXXIII (1965), 7-8, p. 777-782. 

Recenzii ale lucrărilor lui N. Constantinescu, „Mănăstirea Putna”, Editura 
Meridiane, Bucureşti, 1965 şi a lui Lucian Roşu, „Mănăstirea Hurez, Editura 
Meridiane, Bucureşti, 1965. 

Cea de a doua lucrare face referire la Mănăstirea Hurez, cel mai reprezentativ 
monument al arhitecturii religioase din epoca lui Constantin Brâncoveanu. în vara 
anului 1690 lucrările de construcţie încep sub conducerea ispravnicului Pârvu 
Cantacuzino, fiul lui Drăghici Cantacuzino şi văr primar cu domnul, continuându-se 
după moartea acestuia sub conducerea noului ispravnic, armaşul Cernica Ştirbei 
Izvoranu. Zidurile bisericii sunt gata în 1693, pictura în 1695, iar întreg ansamblul în 
1697. Este amintit impactul diferitelor evenimente istorice asupra edificiului, sunt 
detaliate aspectele arhitecturale, picturale, aducându-se informaţii şi despre bolniţa, 
situată în cadrul incintei exterioare a mănăstirii, construită în 1696 din iniţiativa 
Măriei, soţia lui Brâncoveanu. în partea de nord se află Schitul Sfinţii Apostoli, 
construit în 1698, sub îngrijirea lui Iona Arhimandritul, iar la vest se află Schitul 
Sfântul Ştefan, înălţat în 1703, cea mai veche componentă a complexului de la Hurez 
fiind Schitul Ioan, ruinat, cu toate că în 1823 biserica acestuia era încă mai era 
funcţională. 

Bulat, T. G., „Ioan arhimandritul; întâiul egumen al Mănăstirii Hurezi”, în: 

MitrOlt XVII (1966), 5-6, p. 432-448. 

Materialul cuprinde date biografice despre arhimandritul Ioan, egumen al 
Mănăstirii Hurez între 3 iunie 1693 şi 15 iunie 1726. Aici a contribuit la ridicarea 
bisericii, a bolniţei şi a paraclisului, la construirea Schitului Sfântul Ştefan. Acelaşi 
stareţ ajutat şi Mănăstirea Surpatele. 

Drăgan-Dima, Corneliu şi Carataşu, Mihail, „Un catalog necunoscut al 

bibliotecii Mănăstirii Hurezu”, în: BORom LXXXVII (1969), 5-6, p. 590-599. 

Constantin Brâncoveanu a făcut din ctitoria sa, Mănăstirea Hurezi, nu numai un 
lăcaş de rugăciune, ci o adevărată citadelă a culturii româneşti. De aceea a dăruit 
mănăstirii, pe lângă odoare bisericeşti şi numeroase cărţi, începând cu „Biblia de la 
Bucureşti” din 1688. După moartea sa din august 1714 şi biblioteca de la Hurezu a 
fost dată uitării. Al. Odobescu a redescoperit aici importante cărţi şi manuscrise ce au 
aparţinut domnului Constantin Brâncoveanu. 

N. Iorga a adăugat câteva informaţii referitoare la componenţa bibliotecii şi a 
descifrat inscripţia grecească aşezată de ctitor la intrarea în bibliotecă. în 1935, prof. 
Ion Ionaşu a descoperit în arhiva Eforiei spitalelor civile două cataloage ale bibliotecii 
Hurezului, inserate în catagrafiile averilor mănăstireşti. Pe baza lor se încearcă, pentru 
prima oară, reconstituirea bibliografică a fondului de publicaţii despre care amintise 
Al. Odobescu. Cercetările ulterioare în Arhivele Statului au identificat un catalog mai 
complet al bibliotecii de la Hurezu, redactat de către revizorul şcolar al judeţului 
Vâlcea, Eliade, la data de 1 mai 1865, care cuprinde 425 de volume (manuscrise şi 
tipărituri) în limbile greacă, latină, italiană, arabă şi georgiană. Pentru fiecare lucrare 

se transcriu în original numele autorului, titlul (complet sau prescurtat), locul de 
imprimare şi anul de apariţie. Pentru Biblioteca Centrală din Bucureşti s-au reţinut 138 
de volume, celelalte rămânând în mănăstire. Manuscrisele şi tipăriturile trecute în 
fondul Bibliotecii Centrale au fost preluate în 1901 de Biblioteca Academiei Române. 

Preocuparea lui Constantin Brâncoveanu pentru faptele trecute ale împăraţilor 
bizantini, din rândul cărora îşi trăgeau originea mama sa, doamna Stanca, fiica cea 
mare a postelnicului Constantin Cantacuzino, l-a determinat să achiziţioneze pentru 
biblioteca ctitoriei sale, seria aproape completă a monumentalelor ediţii greco-latine 
ale cronicilor bizantine, tipărite la Paris, cu cheltuiala regilor Franţei, în secolul al 
XVII-lea. Cronicile greceşti constituiau şi o valoroasă sursă de informaţii referitoare la 
originea şi formarea poporului român. Un fond compact în biblioteca de la Hurezu îl 
constituie ediţiile bilingve, greco-latine, ale operelor marilor Părinţi ai Bisericii, ceea 
ce reflectă preocupări teologice ale cărturarilor şi conducătorilor spirituali ai Bisericii 
Ortodoxe Române. Aceste cărţi au aparţinut domnului Brâncoveanu şi egumenilor 
cărturari ca arhimandritul Ioan (1692- 1726) şi ieromonahul Rafail (1782- 1791). 

Se enumeră principalele cărţi aflate în biblioteca de la Hurezu ca: lucrările lui 
Origen, „Contra Celsium” într-o ediţie apăruta la Cambridge în 1677; „Filocalia”, 
opera lui Clement Alexandrinul imprimată la Colonia în 1688, opera lui Vasile cel 
Mare tipărită la Paris în 1638; opera lui Grigorie Teologul şi a lui Grigorie de Nisa, a 
Sf. Epifanie şi multe alte lucrări importante pentru cultura teologică. De remarcat 
pentru istoria românilor este tipărirea la Viena, în 1806, de către fraţii Tunusli, a 
lucrării banului Mihai Cantacuzino, „Istoria politică şi geografică a Ţării Româneşti 
din aşezarea ei cea mai veche până în 1774”. Lucrări de istorie universală, de 
geografie, de chimie, de fizică, de pedagogie, un manual de studiu al limbii greceşti, 
cărţi cu conţinut lingvistic, filozofic şi ştiinţific, compun biblioteca de la Hurezi. 

Opera învăţatului grec, profesor şi conducător al Academiei domneşti din 
Bucureşti, Neofit Duca, este bogat reprezentată în biblioteca mănăstirii. „Iliada” lui 
Homer, a fost adusă de la Viena, iar în 1795 tipografia grecească a fraţilor Marchide 
Puliu scoate „Istoria zeilor din mitologie” şi multe altele. Pe lângă valoarea ştinţifică, 
literară sau teologică a publicaţiilor din biblioteca Hurezi, putem adăuga sensul real al 
prezenţei acestor cărţi la cea mai de seamă ctitorie domnească a secolului al XVII-lea 
care demonstrează legătura lor cu viaţa spirituală şi cu realităţile din Ţările Române. 
Demne de remarcat sunt şi publicaţiile de literatură antică aflate la Hurezi, în ediţii de 
mare autoritate ştiinţifică: capodopera literaturii eline „Odiseea” lui Homer, într-o 
ediţie comentată de faimosul filolog Didymus, tragediile lui Euripide, comediile lui 
Aristofan într-o ediţie veneţiană din 1542, opera istorică a lui Heorodot, tipărită la 
Veneţia în limba greacă în 1502. 

Literatura juridică bizantină este reprezentată prin „Novelele” împăraţilor 
Iustinian, Iustin, Leon şi „Edicetele” lui Iustinian, într-o ediţie rară, imprimată la Paris 
în 1568, în limba greacă. Ştiinţele exacte au fost reprezentate prin opera marelui 
savant al Antichităţii, Arhimede din Siracuza şi prin prima lucrare de algebră din 
istoria umanităţii, datorită celebrului matematician grec din sec. IV- V, Diophantes 
Alexandrinul (Paris, 1621). 

în Anexa este publicat catalogul bibliotecii Mănăstirii Hurezu, deşi incomplet. 

Iscru, D. G., „Din faptele arhimandritului Hrisant Horezeanu”, în: BORom 
LXXXVII (1969), 5- 6, p. 584-587. 

In Ţara Românească, după reorganizarea învăţământului laic la începutul 
perioadei regulamentare şi după înfiinţarea de şcoli normale în fiecare capitală de 
judeţ, s-a trecut şi la organizarea învăţământului teologic prin două Regulamente-Legi, 
din 1834- 1835. în Regulamentul din 1834 se prevedea ca învăţământul sătesc să fie 
dat în grija cântăreţilor de la biserici. Şeful Logofeţiei treburilor bisericeşti, Barbu 
Ştirbei, s-a străduit cu prilejul elaborării celui de-al doilea Regulament să dea 
învăţământul sătesc în seama celui mai tânăr preot din sat, fapt ce ar fi îmbunătăţit 
calitatea şcolii. Boierii din Adunarea obştească au respins propunerea. 

Unii egumeni ai mănăstirilor, fie cu cheltuială proprie, fie apelând la resursele 
mari ale lăcaşurilor sfinte de atunci, au adus o contribuţie importantă la ridicarea prin 
ştiinţă a satului românesc. La Motru, Cernica, Buzău, Râmnicu-Vâlcea, mai ales în 
vremea episcopului Sf. Calinic de la Cernica, în lumea satului, mulţi slujitori au 
răspândit ştiinţa de carte, înainte şi după instituirea învăţământului public sătesc 
(1838). 

Se publică o anexă ce cuprinde adresa de răspuns a arhimandritului Hrisant de 
la Mănăstirea Horezu, din 2 ianuarie 1840, către Departamentul Logofeţiei treburilor 
bisericeşti în legătură cu o pretinsă împotrivire a sa la înfiinţarea şcolii în satul Roman. 

Bălaşa, D., pr., - prezentare şi transcriere „Constantin Brâncoveanu voievod 
şi Ioan Arhimandritul-un ms. inedit al lui Ioan, egumenul Mănăstirii Hurezi 
(1692-1726)”, în: MitrOlt XXV (1973), 11-12, p. 993-1001. 

Manuscrisul descris în aceste pagini are două titluri: „Catastih cu toate cealea ce 
am făcut şi am adaos la Sfânta Mănăstire aceasta Ourezii, cât am fost egumen, cu 
smeritul Ioan Arhimandritul” şi „Catastih de toate sculele şi dajdiile şi de alte odoară 
ce au dat Sfintei Mănăstiri Ourezilor Domnul nostru Ioan Basarab Voievod, ctitorul 
Sfintei Mănăstiri”. Ioan a fost egumen timp de 30 de ani, din 1692. Este prezentată 
fiecare dintre cele 16 file ale manuscrisului. 

Dima-Drăgan, Corneliu, dr., „Biblioteca domnească de la Mănăstirea Hurezi”, 
în: MitrOlt XXVIII (1976), 7-8, p. 612-623. 

Acest articol constituie partea a doua dintr-un studiu ce-şi propune inventarierea 
exactă a cărţilor de la Mănăstirea Hurez. 

Dima-Drăgan, Corneliu, dr., „Biblioteca domnească de la Mănăstirea Hurezi”, 
în: MitrOlt XXIX (1977), 10-12, p. 797-806. 

Textul constituie partea a treia a studiului în care sunt prezentate scrieri 
patriotice care au făcut parte din colecţia brâncovenească de la Mănăstirea Hurez, 
transferată ulterior la Biblioteca Academiei Române. 

Popa, Corina, „Iconografia picturii murale brâncoveneşti din paraclisul 
Mănăstirii Hurezi”, în: GBis XXXVIII (1979), 1-2, p. 131-135. 

în complexul de la Hurezi existau cinci biserici: biserica mare, paraclisul, 
bolniţa, schiturile: Sfinţii Apostoli şi Sfântul Ştefan. Se prezintă programul iconografic 
al picturii paraclisului, fiind anexate imagini. 

Ionescu, Ion, pr., „Constantin Brâncoveanu-270 de ani de la mucenicia sa”, în: 

GBis XXXXIII (1984), 7-9, p. 592-610. 

Se prezintă domnia lui Constantin Brâncoveanul şi informaţii referitoare la 
zidirea Mănăstirii Hurez, începută în 1690 şi la „Schola greca et latina”, 1646-1651 de 
la Târgovişte. 


IEZERUL VÂLCEA (MĂNĂSTIREA) 

Erbiceanu, C., „Material pentru istoria contemporană bisericească şi naţională. 

Scrierea Arhimandritului Chiriac Romniceanu, Egumenul Sfintei Mănăstiri 

Căluiu”, în: BORom XIII (1889-1890), 2, p. 86-92. 

Relarea evenimentelor de la 1821 pe care însuşi Chiriac Romniceanu le-a văzut. 
E redată o istorisire referitoare la Mănăstirea Iezerul şi anume că Mircea Voievod, la 
zidirea mănăstirii, a pus în pereţii ei bani. Legenda spune că Mircea Voievod avea 
două fete, dar pentru că a îngăduit ca fata cea mică să se mărite înaintea celei mari, 
aceasta a fugit în Ungaria, unde s-a măritat cu un mare crai de acolo. Aflând acesta de 
faptul că Mircea, la zidirea Mănăstirii Iezerul a pus bani în zidurile ei, a venit, a 
distrus biserica şi a luat banii pe care i-a găsit. După mult timp Antonie Schimonah a 
venit şi pe locul vechii mănăstiri, a zidit una mai mică cu hramul Intrarea Maici 
Domnului în Biserică. Chiriac Romniceanu scrie că acest Antonie este un strămoş de 
al său. Sunt prezentate date despre rudele din partea mamei lui Chiriac (foarte multe 
au activat în biserică ca monahi, egumeni, preoţi, diaconi etc.) şi despre rudele din 
partea tatălui său. în final se prezintă numirea lui Chiriac, ca egumen al Mănăstirii 
Căluiu - mănăstire ce a fost zidită de boierii Buzeşti şi are hramul Sfântul Nicolae 

Neofit, episcop, Râmnic, „Starea schitului Iezerul ot sud Vâlcea, metohul Sf. 

Episcopii”, în: Revista de Istorie Bisericească I (1943), 1, p. 138-141. 

Se face expunerea obiectelor bisericeşti, a cărţilor de cult, a obiectele din fier şi 
aramă, bucatelor, vitelor, oilor, caprelor, moşiilor schitului, dar şi a lucrurilor ce 
lipsesc de aici. 

Sacerdoţeanu, A., „Pomelnicul Mănăstirii Iezerul”, în: MitrOlt XIV (1962), 7- 

9, p. 527-544. 

Pomelnicul Mănăstirii Iezerul, redat în paginile de faţă, este păstrat în copii din 
secolul al XVIII-lea şi reprezintă un document relevant pentru viaţa schivnicului 
Antonie de la Iezer. Se redă textul integral al pomelnicului. 

Iorgulescu, Vasile, pr., drd., „Schitul Iezerul din jud. Vâlcea”, în: MitrOlt 

XXXIX (1987), 4, p. 83-91. 

La 20 de kilometri N-V de Râmnicu-Vâlcea se află Schitul Iezerul, a cărei 
pisanie de la uşa aşezată în 1715 îl arată drept ctitor pe domnul Mircea Ciobanul 

(1545-1552) şi pe soţia sa, doamna Chiajna (1552-1553). Este redat textul acestei 
pisanii, împreună cu prezentarea a două documente care atestă faptul că aici era 
mănăstire de călugări şi a pomelnicului schitului, din 1740. Se mai menţionează şi 
despre refacerea schitului din anii 1693-1705, sub Antonie Schimonahul şi se 
menţionează faptul că nu a fost transformat în metoc. 

SF. IOAN MARE DIN BUCUREŞTI (MĂNĂSTIREA) 

Papazoglu, D., locot., „Istoria Bisericii Sfântul Ioan Mare din Bucureşti”, în: 

BORom VIII (1884-1885), 1, p. 78-80. 

Biserica amintită în titlu datează de la începutul secolului al XV-lea, fiind 
ctitorită de către boierul Andrei şi fratele său Dumitru, având hramul Tăierea Capului 
Sfântului Ioan Botezătorul. în 1703 domnul Constantin Brâncoveanu a reclădit 
biserica care, la acea dată, se afla în ruină. D. Papazoglu scrie că sfântul lăcaş se afla 
în mijlocul unei spaţioase mănăstiri ai cărei superiori au fost Dositei, devenit mai apoi 
mitropolit al Ungrovlahiei, la începutul secolului al XlX-lea şi Ilarion, devenit 
episcopul Argeşului. 

Mateescu, Tudor, „Un sat dobrogean în stăpânirea Mănăstirii Sfântul Ioan din 

Bucureşti (sec. XVIII)”, în: BORom XCIII (1975), 3-4, p. 371-376. 

în 1735 este menţionat pentru prima dată satul Scrofeni. La 14 septembrie 1735 
s-a făcut delimitarea de pământul otoman a acestui sat de către Vlădilă din Berleşti şi 
zece bătrâni ai satului, iar la 17 septembrie 1735 a fost recunoscut în acte de către 
domnul ţării. La 21 aprilie 1764 a avut loc o nouă delimitare. în acest interval 1735- 
1764 moşia satului a intrat sub stăpânirea Mănăstirii Sfântul Ioan din Bucureşti. 

IZVORUL FRUMOS (SCHITUL) 

Neofit, episcop, Râmnic, „Starea schitului Izvorul Frumos, metohul Iazărului”, 

în: Revista de Istorie Bisericescă I (1943), 1, p. 142-143. 

Biserica era, la aceea vreme, distrusă. Se enumeră obiectele de cult, cărţile şi 
bunurile mobil care lipsesc din biserică. 

JITIA - RÂMNICUL SĂRAT(SCHITUL) 

Bălaşa, D., pr., „Schitul Jitia din Râmnicul-Sărat”, în: Revista de Istorie 

Bisericească I (1943), 3, p. 152-153. 

Este reprodus un document care atestă că în judeţul Râmnicu-Sărat, în 1689 
exista un schit cu numele de Jitia, cu hramul Sfântul Dimitrie, care a fost făcut de Iane 
Hagiul Pitaru, care l-a înzestrat cu toate cele trebuitoare şi l-a închinat Mănăstirii 
Bistriţa, de Vâlcea. 


JITIANU (MĂNĂSTIREA) 

Plopşor, N., „întemeietorul Mănăstirii Jitianu-Dolj”, în: Revista de Istorie 
Bisericească I (1943), 3, p. 151. 

Pe baza Condicii Mănăstirii Jitianu s-a demonstrat că ziditorul acestui sfânt 
locaş este Popa Novac, iar nu doamna Bălaşa, cum s-a presupus. 

Bulat, T. G., „Ştiri noi despre mănăstirea Jitiianu (Dolj)”, în: MitrOlt XIX 
(1967), 5-6, p. 430-441. 

„Ştirile noi despre Mănăstirea Jitianu” lămuresc că de fapt boierii Craioveşti 
sunt ctitorii ei, iar nu doamna Bălaşa, care a zidit aici doar un lăcaş nou. Alte ctitorii 
ale Craioveştilor sunt Sadova, Motru şi Strehaia. 

Mănăstirea Jitianu a fost închinată lavrei Sfântul Apostol Pavel de la Athos, 
înainte de rezidirea făcută de doamna Bălaşa. Primul document datează cu aproximaţie 
din 1555 (este dat istoricul acestei perioade). Mănăstirea a avut drept metoc 
Schituleţul Ciutura din Dolj, construit în secolul al XVII-lea de un ctitor necunoscut. 

T., N. M., „Contribuţii arheologice şi numismatice la istoricul Mănăstirii 
Jitianu”, în: MitrOlt XX (1968), 9-10, p. 747-750. 

Sunt prezentate rezultatele sondajului arheologic de la centrul Braniştea, 200 m 
N-V de mănăstire, dintre 14 iulie-1 august 1968, cuprinzând nouă morminte care sunt 
descrise, într-unul dintre ele găsindu-se o monedă ce datează din 1566. Considerându- 
se necropola ca fiind a mănăstirii şi mormintele fie a vieţuitorilor, fie a ctitorilor ei, se 
ajunge la concluzia că aşezământul monastic exista la acea perioadă, chiar dacă prima 
atestare documentară este la 8 oct. 1612 printr-un act de danie a Măriei Stolniceasa. 

Vornicescu, Nestor, Severineanul, „Obiecte şi imagini expuse în Muzeul 
Arhiepiscopiei Craiova de la Mănăstirea Jitianu cu prilejul centenarului 
independenţei de stat a României”, în: MitrOlt XXIX (1977), 4-6, p. 400-402. 

Mănăstirea Jitianu a găzduit expoziţia prilejuită de centenarul independenţei de 
stat a României. Sunt menţionate toate obiectele expuse în cele opt vitrine şi sunt 
anexate imagini ale acestora. 

Micle, Veniamin, arhim., „Dr. Teodora Voinescu, «Comori de artă 
bisericească. Colecţia Arhiepiscopiei Craiovei de la Mănăstirea Jitianu - 
Craiova», Ed. Arhiepiscopiei Craiovei, Craiova, 1980, 204 p”, în: MitrOlt 
XXXIV (1982), 10-12, p. 789-791. Recenzie. 

Se prezintă prezintă obiecte din Colecţia mănăstirii, împărţite în patru mari 
categorii: pictură, sculptură în lemn, argintărie. 

Sebastian, D. Sorin, pr., „Vechi Sfinte antimise din colecţia de la Mănăstirea 
Jitianu - Craiova”, în: MitrOlt XXXVI (1984), 11-12, p. 712-730. 

Un istoric general al antimiselor, după care sunt analizate succesiv o serie de 
antimise ce fac parte din colecţia Mănăstirii Jitianu. Articolul cuprinde un tabel din 
care putem afla donatorii şi anii emiterii antimiselor. 

LACUL NEGRU (SCHITUL) 


Mîrţu, Flaminiu, „Monumentul lapidar de la Lacul Negru-Argeş”, în BORom 

XC (1972), 7-8, p. 833-838. 

Monumentul lapidar evocat este de fapt o cruce sculptată în piatră de 
dimensiuni impresionante (2,47 X 0,8 X 0,28 m) poziţionată lângă schitul de la Lacul 
Negru situat în cătunul Guşaţi, pe raza „fostei comune” Vrăneşti. Schitul întemeiat la 
1759 a fost o ctitorie ecleziastică, având pe lângă ctitorul „de întâi”, ieromonahul 
Ioanichie, fondatorul principal, încă trei călugări: Pahomie, Sofronie şi Matei alături 
de preotul Constantin şi câţiva mireni. Cuprinsul întregii inscripţii este un adevărat 
document juridic-social-economic. Se redă textul integral al inscripţiei, se face analiza 
termenilor utilizaţi, se prezintă câteva fotografii. 

LAINICI (MĂNĂSTIREA) 

Buzescu, N. C., pr. prof., „Mănăstirea Lainici şi Schitul Locurele-Gorj”, în: 

MitrOlt XXX (1978), 1-2, p. 117-167. 

Studiul începe cu explicarea numelor Lainici şi Locurele şi precizarea aşezării 
geografice a aşezămintelor, după care oferă informaţii despre Mănăstirea Lainici: 
ctitori, donatori, slujitori, arhitectură, pictură, obiecte bisericeşti, viaţa monahală. 
Toate acestea sunt urmate de datele referitoare la Schitul Locurele: întemeiere, ctitori, 
slujitori. Sunt redate tradiţii care privesc cele două locuri, operele de restaurare a 
acestora. 

Buzescu, Nicolae C., pr. prof. dr., „Din istoricul Mănăstirii Lainici-Gorj”, în: 

MitrOlt XXXI (1979), 1-3, p. 156-189. 

Date generale despre întemeierea Mănăstirii Lainici şi despre viaţa monahală de 
aici. Se face prezentarea fiecărui stareţ în parte începând cu Atanasie (1770-1794) şi 
încheind cu protosinghelul Calinic Caravan (1952-1979). Informaţii şi despre Schitul 
Locurele. 

Bănescu, Marcu, pr. dr., „Mănăstirea Lainici şi schitul Locurele”, în: MitrBan 

XXXIV (1984), 11-12, p. 805-806. 

Cel mai vechi document care atestă existenţa unui lăcaş de cult la Lainici este 
din 14 iunie 1784. Datele cuprinse în articol amintesc despre toponimul Lainici şi 
despre schimnicul Atanasie care, alungat de autorităţile habsburgice, s-a retras la 
Lainici, secolul al XVIII-lea. 

între anii 1812 şi 1817 s-a construit şi s-a zugrăvit biserica mănăstirii, articolul 
aducând informaţii despre pictură. Schitul Locurele a fost ridicat sub directa 
coordonare a preoţilor din Târgu Jiu, Constantin şi Costache Lupu Stolojan, deveniţi 
monahii Luca şi Cleopa. Iniţial aici a fost o biserica de lemn (1850-1852), reconstruită 
apoi din cărămidă în perioada 1855-1859. 

LĂCULEŢE (SCHITUL) 

Gheorghiu, I. Aurel, „Două lăcaşuri sfinte din trecut: Mănăstire Panaghia şi 

Schitul Lăculeţe”, în: BORom LXXXI (1963), 11-12, p. 1204-1223. 

Schitul Lăculeţe - a fost ctitorit de Matei Basarab şi soţia sa Elena Doamna. Şi-a 
luat numele după locul mlăştinos în care se afla. Schitul a dispărut printr-o surpare a 
pământuluiMatei Basarab a înălţat din nou biserica care se află şi astăzi. Este redat 
conţinutul pisaniei din 1646. 

Transformările survenite în decursul a trei secole i-au modificat exteriorul. în 
interior se mai găseşte ceva din atmosfera secolului al XVII-lea. O perioadă, Schitul 
Lăculeţe a fost metocul Mănăstirii Viforâta. Din 1864, odată cu secularizarea averilor 
mănăstireşti, metocul a fost desfiinţat, iar schitul a devenit biserică de mir. în privinţa 
ctitorilor şi slujitorilor din trecut, informaţiile se limitează la cele trei pisanii şi la 
pomelnicul din firida proscomidiei, al cărei text este de asemenea redat. 

LIPOVUL-CRAIOVA (MĂNĂSTIREA) 

Bălaşa, D., pr., „Mănăstirea Lipovul”, în: MitrOlt XVII (1965), 9-10, p. 811-814. 

Mănăstirea Lipovul din Craiova a fost iniţial mănăstire de călugări, fiind 
transformată apoi în schit. Cel mai vechi document care se referă la această mănăstire 
datează din 1569. 


MALAMUC SAU GHERGHIŢA (SCHITUL) 

***, „Hrisovul Mitropolitului Antim Ivireanul pentru Schitul din Gherghiţa 

(Prahova)”, în BORom XCII (1974), 11-12, p. 1401-1402. 

Articolul conţine o informaţie importantă: de la mitropolitul Antim Ivireanul au 
rămas puţine lucrări scrise de mână, între aceste fiind şi hrisovul de la 1714 prin care 
mitropolitul recunoaşte închinarea bisericii de la Gherghiţa către Mitropolia din 
Bucureşti. Biserica a fost ridicată de către căpitanul Preda care se angaja să dea daruri 
în fiecare an, din averea „schitului”. Sfântul lăcaş are hramul Sf. Dimitrie. 

Zăvoianu, Corneliu, drd., „Monografia Schitului Balamuci-Ilfov şi «schitul 

din Luncă»", în: GBis, XXXVIII (1979), 5-6, p. 555-571. 

Pornind de la originea denumirii de „balamuc”, făcând şi o prezentare a 
Schitului din Luncă, autorul surprinde informaţii despre istoria şi egumenia Schitului 
Balamuci, metoc al Mănăstirii Căldăruşani. în 1828 Regulamentul Organic a hotărât 
ca mănăstirea să fie loc pentru cei lipsiţi de minte. Se precizează că Mănăstirea 
Malamuc, metoc al Mitropoliei Ungrovlahiei, este diferită de Balamuci. 

G., N., „Crucea lui Mihnea al Il-lea Turcitul de la Malamuc”, în BORom CI 

(1983), 3-4, p. 263-266. 

SFÂNTA MARIA (FOST SF. PANTELIMON)- TECHIRGHIOL (METOC 

PATRIARHAL) 

Veniamin, vicar patriarhal, „Schitul Sf. Pantelimon din Techirghiol- Sat (jud. 

Constanţa)”, în: GBis V (1946), 8-9, p. 210-213. 

Schitul Sfântul Pantelimon, situat în judeţul Constanţa, localitatea Techirghiol, 
ia fiinţă în iulie 1937, fiind un schit de maici. Informaţii despre stareţii de aici şi 
despre sanatoriul preoţesc „Miron Patriarhul”, aflat în sat. 

Vasilescu, Emilian, diacon, prof., „Sfinţirea Bisericii de la Sanatoriul din 

Techerghiol, ctitorie a Î.P.S. Patriarh Justinian”, în: BORom LXIX (1951), 7-9, 

p. 331-339. 

Biserica de la Sanatoriul din Techerghiol este ctitoria patriarhului Justinian, 
alături de bisericile din Dragoslavele şi Cermegeşti - Vâlcea. Au fost aduse aici maici 
de la mănăstirile Pasărea, Ciorogârla şi Saon, ca să formeze o obşte călugărească, 
având ca îndeletnicire îngrijirea bolnavilor proveniţi din rândurile preoţilor şi 
familiilor lor, a călugărilor şi a altor slujitori bisericeşti. 

Biserica de lemn care se afla la Sinaia, adusă acolo din Vişeul de Jos, 
Maramureş, a fost strămutată la Techerghiol, ea datând dinainte de anul 1700. I s-a 
adăugat un pridvor cu turn şi o turlă înaltă de 16 m. Biserica are hramul Adormirea 
Maicii Domnului şi Sfinţii Apostoli Petru şi Pavel şi poartă numele de Schitul Sfânta 
Maria. 

în ziua de 15 august 1951 a avut loc sfinţirea bisericii, slujba fiind oficiată de 
către patriarhul Justinian şi de către P.S. vicar Antim, înconjuraţi de un sobor de preoţi 
şi diaconi, dintre cei găzduiţi în Sanatoriu. A doua zi a vut loc tunderea în monahism a 
două maici: Marina şi Iustina, precum şi înmânarea cârjei de stareţă maicii Nectaria. 
Articolul conţine imagini cu cele trei ctitorii ale patriarhului Justinian. 

MAMUL (MĂNĂSTIREA) 

Bălaşa, D., pr., „Mănăstirea Mamul”, în: MitrOlt VII (1955), 1-2, p. 48-54. 

Istoricul Mănăstirii Mamul. Primul document care o atestă este din 1437. 
Urmează informaţii despre ctitoria jupânesei Stânca Brâncoveanu şi a domnului 
Constantin Brâncoveanu, care a început zidirea în 1695. în secolul al XlX-lea această 
mănăstire figurează ca schit. Alte detalii sunt date despre ctitori şi obiectele de cult din 
biserică. 

Alexandru, D., „Completări la istoricul Mănăstirii Mamul”, în: MitrOlt IX 

(1957), 11-12, p. 816-825. 

Informaţiile care se prezintă sunt din patru documente: trei pomelnice şi o 
condică de vizitatori, dintrel858 şi 1863. Analizându-se cele trei pomelnice, se ajunge 
la concluzia că sunt recopieri ale aceluiaşi pomelnic. Se menţionează că în 1860 
existau 18 maici. Se prezintă stareţele care au fost la această mănăstire, apoi se 
transcrie pomelnicul cel mare care are ca dată anul 1859. în încheiere se reţin numele 
câtorva personalităţi ce au făcut însemnări în condică. 

Lector, „Săpături arheologice în aria aşezămintelor bisericeşti”, în: GBis XIX 

(1960), 3-4, p. 333-339. 

Sunt prezentate rezultatele săpăturilor arheologice efectuate la mănăstirile Gura- 
Motrului, Mamul, Cotmeana. 

MAVROGHENI SAU MĂNĂSTIREA DE LA CIŞMEA-BUCUREŞTI 

Giurescu, C., Constantin, „Istoricul ctitoriilor bucureştene ale lui Nicolae 

Vodă Mavrogheni” în: BORom LXXX (1962), 3-4, p. 339-380. 

Nicolae Vodă Mavrogheni, domnitor fanariot, a rămas în amintirea 
bucureştenilor ca unul dintre figurile cele mai contradictorii ale vremii. Originar din 
insula Păros din Grecia, şi-a făcut apariţia în Bucureşti în 17/28 mai 1786, călare, 
aruncând norodului bani, după vechiul obicei bizantin, moştenit de turci. Prima 
măsură a lui Mavrogheni, după ce s-a instalat ca domn, a fost de ordin edilitar şi 
anume înzestrarea Bucureştiului cu o reţea de cişmele, cu apă de izvor, adusă de la 
depărtare. începutul a fost făcut de Alexandru Ipsilanti în 1777. A fost executată o 
lucrare de mari proporţii de meşteri aduşi din Câmpulung, de-a lungul unei distanţe de 
câţiva kilometri, în total şapte cişmele de apă bună de izvor. Este prezentată reţeaua de 
cişmele care începea de la capătul Podului Mogoşoaia. 

Meritul a fost al domnului, care a găsit înţelegere şi ajutor din partea unor 
persoane: Hagi Moscu, Nicolae Brâncoveanu, vistierul ţării, Filaret, episcopul de 
Râmnic, un mare preţuitor al apei bune de izvor, al fântânilor şi cişmelelor. Aceştia, pe 
baza unor hrisoave din partea domnului, au avut dreptul de a capta câte şapte măsuri 
de apă pentru a le folosi cum cred de cuviinţă. Episcopul Filaret a pus să fie captate 
patru izvoare la fântâna de la poalele dealului care avea forma unui chioşc cu parter şi 
etaj, era un loc de plimbare a bucureştenilor. De proporţii mai mari era fântâna lui 
Mavrogheni, care era socotită ca o casă de agrement a domnului. Lângă această 
construcţie domnul a făcut şi o grădină foarte frumoasă. 

Pentru îmbunătăţirea condiţiilor de viaţă a bucureştenilor s-au înfiinţat trei mori 
de vânt, care să suplinească măcar parţial morile de apă pe timpul iernilor geroase, 
când Dâmboviţa şi Colentina îngheţau. De asemenea s-a înfiinţat un nou obor. 
Mavrogheni a luat toate măsurile pentru a asigura buna funcţionare a reţelei de 
cişmele cu care dotase oraşul care a durat decenii întregi, aducând mari servicii 
locuitorilor. 

în hrisovul din 22 aprilie 1787, el manifestă hotărârea de a ridica lângă chioşcul 
şi grădina sa o biserică ce a fost terminată în 1787 şi a servit ca biserică de mănăstire. 
Primul egumen al mănăstirii, numit de domn, a fost ieromonahul Dionisie, care a 
condus lăcaşul timp de 18 ani. Biserica Mănăstirii Mavrogheni, ca şi foişorul, 
cişmeaua şi grădina, s-au întemeiat pe un loc cumpărat de domn în acest scop, folosind 
pentru a începe opera sa edilitară, o suprafaţă de 16 hectare. Locul a aparţinut 
Mănăstirii Sfântul Sava. Actul prin care a fost cumpărat locul nu s-a păstrat în 
original. Domnitorul a luat o serie de măsuri pentru a asigura viitorul ctitoriei sale 
bisericeşti. A închinat-o la una din mănăstirile de vază şi anume Mănăstirea Ecaton 
Dapiliani din Insula Păros, a alcătuit o epitropie locală, formată din oameni de 

încredere şi cu stare, care trebuie să supravegheze administrarea bunurilor, a înzestrat- 
o material. 

Mavrogheni a terminat şi lăcaşul de la Giuleşti, din marginea Bucureştiului, 
început de Alexandru Ipsilanti. A sprijinit înfiinţarea unei tipografii pe lângă 
complexul de la Cişmea, a ajutat tipografia Episcopiei de Râmnic. în tipografia de la 
Cişmea s-a tipărit lucrarea „Descrierea Valahiei”, în limba greacă. Activitatea 
tipografiei va fi întreruptă o perioadă de aproape trei decenii, după ce Mavrogheni a 
fost nevoit să părăsească Bucureştiul. Şi-a reluat însă activitatea în timpul lui Ioan 
Caragea, care autorizează (re)înfiinţarea prin osârdia a trei asociaţi şi care a funcţionat 
în casele domneşti de la Cişmea. Se tipăresc, începând din 1818 o serie întreagă de 
cărţi. Tipografia a fost vândută lui Nicolae Rădulescu şi nepotului acestuia Ion 
Heliade Rădulescu. Aici a fost tipărit „Curierul Românesc”. 

Şcolile de la Mavrogheni. încă înainte de a ajunge domni, Nicolae Mavrogheni 
a acordat o atenţie deosebită învăţământului. A întemeiat şi a sprijinit o serie de şcoli 
în arhipelagul grecesc. Şcoala din Bucureşti a fost înfiinţată după ce s-a zidit biserica, 
aceasta fiind înlocuită cu o şcoală de arte şi meserii. 

Spitalul „Filantropia” a fost întemeiat de principele Nicolae IV Mavrogheni, 
lângă fântână. 

Autorul prezintă, în continuare, soarta ctitoriilor şi ajunge la concluzia că 
aşezămintele realizate de domnitor: cişmeaua, chioşcul, grădina, biserica şi tipografia, 
au alcătuit nucleul în jurul căruia s-a format un întreg cartier bucureştean. Acestea au 
contribuit la îmbunătăţirea condiţiilor de viaţă şi la înfrumuseţarea oraşului. La anexă 
este redat „Hrisovul ctitoriilor bucureştene ale lui Mavrogheni”, 1787. 

SCHITUL MĂGUREANU 

***, „Inscripţia bisericii Schitul Măgureanu din Bucureşti”, în: BORom V 

(1880-1881), 10, p. 674. 

Dărâmându-se biserica veche pentru a fi construită una nouă, în fundamentul 
bisericii vechi s-a găsit o inscripţie, în care se arată că biserica a fost zidită de 
Constantin Văcărescu şi terminată de Mihail Cantacuzino, având hramul Intrarea în 
biserică a Maicii Domnului şi Sfântul Visarion. 

Dumitrescu, Marin, preotul, „Biserica Schitu Măgureanu”, în: Consolatorul II 

(1899), 9, p. 332-335. 

Biserica este ridicată de Constantin Văcărescu în 1764. Originea familiei se află 
în Făgăraş, numele derivând de la Ugrin sau Udrişte (1290). Urmaşii lui Udrişte 
Văcărescu: - Dan Voievod al Făgăraşului, cumnat cu Radu Negru (1340) sunt: 
Negoiţă (1380), Radu (1420), Bratu (1440), Sava (1480), Comisu Radu (1500-1576), 
Postelnicu Neagoe (1576-1605), Pitaru Ivan (1567-1612). Dintre toţi, Pătraşcu 
Văcărescu, din epoca lui Mihai Viteazu, fiul Comisului Radu, la rândul său fiul lui 
Pătraşcu Vodă cel Bun devine ban al Craiovei şi guvernator al Olteniei. Neagoe 
Spătarul Capu Chehaea, a fost închis de turci murind în captivitate (1608- 1686). 

Enache Vistieru este ucis împreună cu Constantin Brâncoveanu (1645-1714). 
Acesta a avut patru băieţi şi patru fete, unul dintre ei fiind Barbu Văcărescu (1686- 

1756), un mare patriot care a avut doar o fată, Mărioara, pe care a măritat-o cu banul 
Dumitru Ghica Bătrânu, tatăl lui Grigore Ghica. Alte rudenii: Ştefan Văcărescu (1690- 
1761), Radu (1693-1781) şi Constantin Văcărescu, fondatorul bisericii Schitu 
Măgureanu. 

Biserica se află în Bucureşti, lângă grădina Cişmigiu. Biserica veche era mică, 
cu o turlă de lemn şi cu şindrilă, cu o inscripţie (este redat conţinutul inscripţiei). în 
1881 biserica s-a dărâmat din temelii şi s-a construit în locul ei alta, mai mare, cu două 
turle şi cu o inscripţie nouă, articolul redând conţinutul acestei pisanii. Un alt membru 
al familiei Văcărescu, care s-a evidenţiat este fiul lui Ştefan Văcărescu, marele ban 
Enăchiţă Văcărescu, fost mare vistiernic al lui Nicolae Movrogheni. El a avut trei 
soţii: Elena Rizu; Elena Caragea şi Domniţa, fiica lui Niculae Vodă Caragea, cu care a 
avut trei băieţi Alexandru, Nicolae şi George. în cinstea lui Enăchiţă Văcărescu, 
bucureştenii au ridicat un monument, în faţa Ateneului Român. Un alt personaj 
renumit din familia Văcărescu este Ioan (1786-1863), un poet. Acesta, împreună cu 
banul Constantin Bălăceanu, vornicul Constantin Golescu şi cu logofătul A. Filipescu 
(Vulpe) au deschis şcoala lui George Lazăr de la Sf. Sava în 1817. 

Theodor Văcărescu, un alt membru al prestigioasei familii, a construit biserica 
Domniţa Bălaşa. Acesta a scris şi o importantă carte intitulată „Luptele românilor în 
resbelul din 1877-1878”. 


MÂINE ŞTI (SCHITUL) 

Bălaşa, D., pr., „Schitul Măineşti (Raionul Balş, - regiunea Craiova)”, în: 

MitrOlt IX (1957), 3-4, p. 161-165. 

Schitul Măineşti este atestat din secolul al XVIII-lea. în anii 1742-1743 a fost 
închinat Episcopiei Râmnicului. Autorul expune informaţii despre ctitori, pisanii şi 
odoare ale schitului. 

Popescu-Ţânţăreni, Gh., pr., „Schitul Măineşti”, în: MitrOlt XXX (1978), 4-6, 

p. 353-355. 

Scurt istoric al Schitului Măineşti de pe valea râului Olteţ, la 2-3 kilometri de 
oraşul Balş. Ctitorul schitului este ispravnicul Matei Bârzeanul, care îl închină ca 
„metoc al episcopiei” Râmnicului în 1743. Autorul transcrie textul unor pisanii şi 
prezintă biserica atât în interior, cât şi în exterior. în pronaos se găsesc portretele 
ctitorilor. Schitul a fost restaurat de Episcopia Râmnicului şi a Argeşului în 1977. 

MĂRCULEŞTI-FLĂMÂNDA (MĂNĂSTIREA) 

G., I. M., „Note bibliografice Simonescu Dan «Schitul Mărculeşti Flămânda 

din Câmpulung-Muscel», documente, Bucureşti, 1943, extras din Anuarul 

Comisiunii Monumentelor istorice, 1942.” în: BORom LXIII (1945), 7-8, p. 395. 

Recenzie. 

Lucrarea lui Simonescu Dan redăl4 documente dintre anii 1770-1880 
referitoare la Schitul Mărculeşti Flămânda din Câmpulung Muscel, schit dispărut, în 
locul său zidindu-se o biserică de piatră, între anii 1943-1944. 

MĂRCUŢA (MĂNĂSTIREA) 

Dumitrescu, Marin, pr., „Monastirea Mărcuţa”, în: Vocea Bisericii II (1895), 

14 şi 15, p. 8-9. 

Istoricul Mănăstiri Mărcuţa, ridicată de Jupan Dan, logofăt în timpul domniei 
lui Mihnea al II-lea. Mărcuţa este situată în Bucureşti. în interiorul său se află portretul 
lui Jupan Dan Vel Logofăt, al domnului Grigore Ghica cu soţia sa Joiţa, al domnului 
Alexandru Ipsilant şi soţia sa Ecaterina, al domnului Constantin Ipsilant şi soţia sa 
Elisaveta. în interiorul mănăstirii este înmormântat Gheorghe Ipsilant, fiul lui 
Constantin Ipsilant. A fost refăcută de mitropolitul Ungrovlahiei. Numele mănăstirii 
vine de la Marcu vel armaş, fratele lui Dan vel logofăt. 

Gresianu, Lucia N., „Monografia Mănăstirii Mărcuţa”, în: GBis XVI (1957), 

6-7, p. 416-430. 

Monografia Mănăstirii Mărcuţa cuprinde informaţii despre istoricul mănăstirii, 
aşezarea geografică, fiind situată în partea de răsărit a oraşului Bucureşti, pe şoseaua 
Pantelimon, aspectul exterior şi interior al mănăstirii, inscripţii: o pisanie de la 1733, 
stema familiei Ipsilanti, pietre funerare. Conţine şi o listă cu denumirile unor obiecte 
vechi şi cărţi bisericeşti. Mănăstirea a fost închinată la 1679 Mitropoliei Bucureştilor 
iar în 1891 a devenit biserica de mir. 

Popescu, Constantin, pr. şi Pretorian, Nicolae, pr. şi Ţepordei, V., pr., 

„Mănăstirea Mărcuţa din Bucureşti”, în: GBis XXXXIII (1984), 10-12, p. 817-828. 

Scurt istoric al Mănăstirii Mărcuţa din Bucureşti, zidită în anull587 de Dan vel 
logofăt, pe malul drept al Colentinei, cu hramul Sfinţii Arhangheli. în trecut era 
denumită „Mănăstirea lui Dan de la apa Colentinei”, transformându-se din 1680 în 
metoc al Mitropoliei Ungrovlahiei. Din 1779 intră sub stăpânirea familiei Ipsilanti. 

MĂRGINENI (MĂNĂSTIREA) 

Dima-Drăgan, Corneliu, „Cultura teologică a stolnicului Constantin 

Cantacuzino în lumina reconstituirii Bibliotecii de la Mănăstirea Mărgineni”, în: 

BORom LXXXIII (1965), 9-10, p. 943-975. 

Stolnicul Constantin Cantacuzino, reprezentant de seamă al Umanismului 
românesc din secolul al XVII-lea, a cuprins, în sfera multiplelor sale preocupări de 
factură spirituală şi domeniul teologiei. Contribuţia stolnicului la dezvoltarea culturii 
este apreciată şi recunoscută de fraţii Radu şi Şerban Greceanu în prefaţa 
„Mărgăritarelor” Sfântului Ioan Gură de Aur, dar şi în „Predoslovia” scrierii lui Petru 
Movilă, „Pravoslavnica mărturisire”. 

Elogii sunt aduse şi de către: epigrafistul şi teologul englez Edmund Chishull, 
medicul şi teologul Ioan Comnen. Datorită lui Constantin Cantacuzino, Antim 
Ivireanu tipăreşte la Snagov, în 1697, o scriere postumă a lui Ioan Cariofil. Autorul 
precizează că stolnicul Constantin Cantacuzino şi-a fundamentat concepţia sa 
teologică pe cercetarea exhaustivă a fenomenului religios din toate ţările. A fost însă, 

un credincios apărător al Ortodoxiei, în slujba căreia şi-a pus de câte ori a fost nevoie, 
întreaga sa cultură. Articolul conţine anexe. 


MĂXINENI (MĂNĂSTIREA) 

Bulat, Toma G., „O ctitorie a lui Matei Basarab, azi dispărută (Măxineni- 

Râmnicu Sărat)”, în: GBis XXIII (1964), 3-4, p. 265-293. 

La confluenţa râurilor Şiret şi Buzău se afla o ctitorie a lui Matei Basarab, azi 
dispărută (Maxineni-Râmnicu Sărat), zidită în 1637 şi de la care se păstrează Inscripţia 
aflată astăzi în muzeul Mănăstirii Sinaia. Articolul redă daniile pe care le-a primit 
sfântul lăcaş şi bunurile pe care le deţinea mănăstirea în 1742. După legea secularizării 
(1863-1864), mănăstirea se transformă în biserică de mir. A fost dărâmată la 17 
februarie 1917. 


MEANŢI (SCHITUL) 

Popescu, Sergiu, asist, univ., „Aşezăminte monahale oltene dispărute: Schitul 

Meanţi”, în: MitrOlt LVII (2005), 9-12, p. 143-146. 

Informaţii despre Schitul Meanţi, judeţul Gorj, atestat din a doua jumătate a 
secolului al XVII-lea, cu hramul Sfântului Nicolae. Schitul a fost ctitorit de Caplea 
Părdescu, fiica lui Laţca, mare stolnic şi a jupânesei Brăduşii din Meanţi. Partea de 
moşie din Meanţi a fost închinată Mănăstirii Tismana la 23 martie 1692, urmând ca la 
2 iunie 1693 să fie închinat întreg schitul, cu averile sale. 

MENEDIC (MĂNĂSTIREA) 

Tudor, Sandu, „«Broga Voievod» (1532-1535) şi «Mînăstirea ot Menedicu» 

din Buzău”, în: GBis XXIX (1970), 1-2, p. 97-104. 

Istoricul ctitoriei din 1532 a lui Vintilă Vlad din Buzău. 

METOCUL EPISCOPIEI DE VÂLCEA DIN BUCUREŞTI 

Vătămanu, Nicolae, „Date noi despre biserica Albă şi tâmpla ei”, în: GBis 

XXVI (1967), 5-6, p. 526-531. 

Informaţii despre biserica Albă furnizate de pisania din 1827. Pe locul unde e 
situat astăzi Ateneul Român, s-a aflat biserica pe care Mihail Cantacuzino a închinat-o 
Episcopiei Râmnicului, cunoscută sub numele de „Metohul Episcopiei”, sau simplu 
„Episcopia”. 


MIHAI VODĂ (MĂNĂSTIREA) 

Dumitrescu, Marin, pr., „Monastirea Mihaiu-Vodă”, în: Consolatorul III 
(1900), 5-6, p. 81-83. 

Istoricul Mănăstirii Mihai-Vodă zidită de Vlad Dracul (1430-1439 şi 1442- 
1446). S-a găsit un act din 1559 în care scrie că exista biserica Sf. Nicolae şi că a fost 

dată danie de către jupâneasa Caplea, soţia lui Ghiarma Vel Postelnic. Caplea a fost 
înmormântată în biserică, însă Petru Cercel (1583-1585) i-a mutat oasele la Mănăstirea 
Bolintin, unde era înmormântat fiul său Pătraşcu. 

Succesorul lui Petru Cercel, Mihnea Vodă, băiat al lui Alexandru Vodă, 
sporeşte averea bisericii cu o moară şi o moşie, după care sapă un lac, lângă mănăstire, 
denumindu-1 Lacul Adânc, la iniţiativa mamei domnului, Ecaterina. Pentru aceste 
proprietăţi călugării de la Sf. Nicolae au avut judecată cu banul Dobromir şi cu fiul său 
Mihail Postelnicul, călugării rămânând stăpâni pe proprietăţi. Mihai Viteazu venind la 
tron, revendică mănăstirea pe care o şi restaurează. In urma luptei de la Călugăreni, se 
distruge Mănăstirea Sf. Troiţă (acum Radu Vodă), de la care călugării se mută pentru 
scurt timp la mănăstirea lui Mihai Viteazu, care îi dă numele său. 

în 1613 călugării de la Mănăstirea Bolintin cer moşiile date de jupîneasa Caplea 
şi fiul ei Pătraşcu Mănăstirii Mihai, argumentând că donatorii sunt înmormântaţi la 
Mănăstirea Bolintin, dar sunt refuzaţi. în 1617 Alexandru Vodă Ilieaşă închină 
mănăstirii, Mănăstirea Isvorul zidită de mitropolitul Luca, cu toate moşiile ei din 
Prahova şi Buzău. Grigore Dica (1660-1664) dă egumenului de la mănăstire tot dealul 
pe care se afla aceasta. Se pare că încă din vechime aceasta a fost închinată Mănăstirii 
Simon Petru din Muntele Athos. Ctitorii zugrăviţi în biserică sunt: Mihaiu, Stanca 
Doamna, Jupâneasa Caplea, Stoica, Constantin VV, Ioana Domna. Sunt enumerate 
obiectele de cult de care dispune biserica, e tradus textul grecesc existent pe o 
inscripţie. 

Brătulescu, Victor, prof., „Inscripţii şi însemnări documentare. Zugravi şi 

meşteri argintari la biserici din Bucureşti”, în: GBis XXI (1962), 3-4, p. 342- 

371 

Sunt descrise icoanele şi odoarele bisericii lui Mihai-Vodă, ale Oborului Vechi, 
a Mănăstirii Sf. Pantelimon. 

Păsculescu-Orlea, Em., pr., „Inscripţii din cuprinsul bisericii Mihai Vodă din 

Bucureşti”, în: GBis, XXIII (1964), 11-12, p. 1034-1056. 

Cea mai veche Inscripţie din biserica Mihai Vodă datează din 1627 fiind 
identificată pe piatra de pe mormântul pruncului Ioan, fiul lui Grigore Ghica (1665). 
Sunt prezentate informaţii şi despre alte pietre de mormânt cu Inscripţii în slavonă şi 
greacă. 

Şerbănescu, Niculae, pr. prof., „Mănăstiri şi biserici ctitorite de Mihai 

Viteazul”, în: MitrBan XXVII (1977), 10-12, p. 692-703. 

Amintind ctitoriile lui Mihai Viteazul, autorul menţionează mănăstirea Mihai 
Vodă din Bucureşti, prezentând istoricul ridicării ei. O altă ctitorie o reprezintă 
Mănăstirea „Sf. Niculae ce e din susul oraşului Bucureşti”. începutul acesteia trebuie 
căutat în secolul al XV-lea. Mihai Viteazul o reface din temelie şi, la 21 august 1599, 
o închină la Mănăstirea Simon Petras. Domnul este şi ctitorul Mănăstirii Clocociov 
din oraşul Slatina, prima mărturie documentară despre acest lăcaş de cult fiind între 
anii 1593-1594, dar şi ctitor al Mănăstirii Sfânta Treimi din Alba-Iulia, care va deveni 
reşedinţă mitropolitană (sunt aduse informaţii despre complexul mănăstiresc construit 

aici). O tradiţie spune că ar fi şi ctitor al Mănăstirii Strehaia, dar nu există documente 
în acest sens. 

Dură, Nicolae, pr. prof. dr., „Date noi cu privire la Episcopul Sofronie 

Vracianski (1739-1813)”, în: AltBan II (1991), 9-10, p. 49-71. 

Sofronie Vracianski a fost un episcop bulgar ce s-a refugiat în Ţara Românească 
în 1799, unde a stat doisprezece ani. în articol sunt prezentate documente care atestă 
prezenţa acestui arhiereu în Ţara Românească. El a tradus din greceşte în slavoneşte, 
studiul vorbind şi despre autobiografia sa „Viaţa şi mucenicia păcătosului Sofronie”, 
clarificându-se astfel data scrierii. Din informaţiile prezentate în text aflăm că a fost 
egumen la Mănăstirea Mihai Vodă, până în primăvara anului 1801. Se aduc dovezi 
care arată că episcopul Sofronie nu a fost egumen la Mănăstirea Mărcuţa, nici la 
Snagov. Se elucidează problema unde a fost înmormântat, după lungi argumentaţii 
arătând că a fost înmormântat în biserica Şerban Vodă, ce a fost dărâmată între anii 
1844-1848. Ultima atestare a acesteia este în documentul din 1844. 

MILUIŢI SAU VALEA SĂLCIILOR (SCHITUL) 

Ionescu, Gion, „Contribuţii la monografia istorică a bisericii din Valea Sălciilor 

(Miluiţi), jud. Buzău”, în: GBis XXXXV (1986), 2, p. 95-102. 

Articolul prezintă disputele care au fost în jurul bisericii din Valea Sălciilor, 
care apare în documente impropriu spus schit sau mănăstire. Analiza datelor din 
documente subliniază faptul că aceasta a fost biserică de enorie de la zidirea ei, înainte 
de 1670, până astăzi, ctitori fiind strămoşii lui Mircea Săseanu. 

MISLEA (MĂNĂSTIREA) 

Diaconescu, Ilie Gh., pr., „Mănăstirea Mislea”, în: GBis XXIV (1965), 5-6, p. 

459-486. 

Date despre Mănăstirea Mislea şi biserica Sfânta Parascheva, metoc al 
Mănăstirii Mislea din Prahova, 1782. Sunt redate diferite Inscripţii şi pomelnice şi de 
asemenea sunt prezentate câteva cruci de piatră. 

MUŞINOAIELE (SCHITUL) 

***, „Sfinţirea Bisericii celei noi a schitului Muşinoaiele”, în: GBis X (1951), 

10-12, p. 63-64. 

Slujba de sfinţire a bisericii noi a schitului Muşinoaiele a fost oficiată de 
Preasfinţitul Antim, la 23 septembrie 1951. 

MUSCELUL (SCHITUL) 

Florescu, Gh., preot, „Din trecutul eparhiei. Muscelul”, în: îngerul, XIII, 

(1941), 5-6, p. 359-360. 

Articolul prezintă conţinutul a două documente care amintesc despre Schitul 
Muscelului, numit pe la sfârşitul secolului al XVII-lea, „Muscelul lui Caraiman”. Nu 
se ştie exact cât a funcţionat schitul, dar dintr-un pomelnic al actualei biserici din satul 
Muşcel, datat 1798, se constată inexistenţa mănăstirii amintite, locul luându-1 o 
biserică de mir, în jurul căreia a luat naştere satul numit pe la sfârşitul secolului al 
XVIII-lea: „Muşcelul Cărămănesc”. 

NĂMĂEŞTI (MĂNĂSTIREA) 

***, „Mănăstirea Nămăeşti, Judeţul Muscel”, în: Vocea Bisericii II (1895), 10, 

p. 2-3. 

Mănăstirea amintită în titlu se află lângă Câmpulung, pe râul Argeşel. Este o 
mică bisericuţă săpată în stâncă, loc unde maicile au lărgit ulterior biserica şi au făcut 
şi case de locuint. în biblioteca mănăstirii se află un Minei de la 1698, un manuscris cu 
predici şi patru hrisoave scrise pe pergamente în limba slavonă: al lui Matei Basarab 
(1650), altul al lui Mircea al II-lea (1547), al treilea al lui Mihnea Turcitul (1579) şi al 
patrulea din (1590). Articolul conţine o fotografie a Mănăstirii Nămăeşti. 

***, „Mănăstirile noastre”, în: Apostolul I, (1924), 9-10, p. 81. 

Sunt prezentate bunurile schitului de maici de la Nămăieşti, care a ars în timpul 
războiului. Se aşteaptă refacerea acestuia, în care scop se doreşte să se realizeze o 
colectă de fonduri. 

Răuţescu, Ioan I., pr., „Schitul Nămăeşti”, în: GBis XVI (1957), 8-9, p. 565-586. 

Amănuntele legate de Schitul Nămăeşti privesc, pe scurt, locaţia acestuia şi 
surprind detaliat aspecte legate de viaţa locului. Schitul este aşezat în satul Nămăeşti, 
la 7 km N-E de Câmpulung. Satul este atestat documentar în secolul al XVI-lea într-un 
hrisov al lui Radu cel Mare (1503), iar biserica la 1547 într-un act de la Mircea 
Ciobanul. 

Descrierea lăcaşului din Nămeşti şi a odoarelor din el este completată de 
prezentarea unei liste în care sunt enumerate titlurile unor cărţi vechi, între care: 
„îndreptarea legii” (1652), „Triod” (Râmnicul Vâlcii, 1731), „Psaltirea” (secolul al 
XVIII-lea) „Minei pe octombrie” (1776), „Ceaslov” (două bucăţi), „Evloghion”. Sunt 
redate câteva legende şi tradiţii legate de existenţa aşezării monahiceşti, un extras din 
catagrafia făcută de armatele ruseşti (1810) cu numele preoţilor, o listă hrisoavele care 
atestă schitul şi daniile făcute de domni, o listă cu maicile şi preoţii ce se aflau în schit 
în octombriel840, un pomelnic scris în 1843 cu ctitorii şi donatorii de până atunci, o 
listă a stareţilor de la începutul secolului al XX-lea. 

Gheorghescu, Chesarie, arhim. dr., „Mănăstirea Nămăieşti, jud. Argeş”, în: 

GBis XXXXII (1983), 1-3, p. 101-105. 

Cel mai vechi document care aminteşte despre Mănăstirea Nămăeşti, judeţul 
Argeş, datează din 1836. Articolul redă informaţii despre acest schit de maici, unde în 
1983 erau 33 de călugăriţe, prezentându-se biserica mănăstirii cu arhitectura acesteia, 

15 inscripţii, cărţi şi veşminte vechi. Articolul conţine şi trei consemnări istorico- 
literare despre mănăstire . 

SF. NICOLAE DIN PRUND (MĂNĂSTIREA) 

Marinescu, Mihail, pr., Mosco, Hagi Emanuil şi Creţeanu, Radu „Biserica 

«Aşezământul Domniţa Bălaşa» din Bucureşti”, în: GBis XXX (1971), 3-4, p. 

317-342. 

Date despre biserica Sfântul Nicolae din Prund, datând din secolul al XVII-lea, 
fiind zidită de schimonahul Teofan şi închinată, în 1782, Mitropoliei. Edificiul a fost 
dărâmat în 1898 (era situată la S-E de actuala biserică Domniţa Bălaşa). 

NEGRU VODĂ (MĂNĂSTIREA) 

Chihaia, Pavel, „Construcţii monastice în jurul bisericii «Negru Vodă» din 

Câmpulung Muscel”, în: GBis, XXVIII (1969), 7-8, p. 820-834. 

Informaţii despre ansamblul de construcţii din jurul bisericii Negru Vodă din 
Câmpulung Muscel: bolniţe, chilii, trapeză, casele arhiereşti, casa egumenească, 
zidurile de apărare. Sunt identificate două etape de construcţie ale acestui complex: 
1634-1712 şi 1712-1968. 

Mailat, Ion N., dr., „Mănăstiri şi biserici pe lângă palate voivodale şi curţi sau 

conace boiereşti în Ţara Românească”, în: GBis XXXIII (1974), 9-10, p. 939-952. 

Sunt prezentate date despre Palatul Voievodal de la Mănăstirea Negru-Vodă din 
Câmpulung-Muscel şi despre cel de la mănăstirea de la Brebu, judeţul Prahova. 

Cristocea, Spiridon, prof., „Pomelnicul Mănăstirii Negru Vodă din 

Câmpulung Muscel”, în: GBis XXXXVI (1987), 3, p. 35-68. 

Articolul îşi propune să facă o trecere în revistă a tuturor pomelnicelor pe care 
le-a avut Mănăstirea Negru Vodă din Câmpulung Muscel, incluzând cele cinci 
pomelnice pierdute: cel al domnului Nicolae Alexandru (1351/1352-1618/1628) cel al 
lui Matei Basarab, (de la 1638 până după 1875) ambele pe lemn; pomelnicul copie 
aparţinând lui Matei Basarab scris pe o foaie de hârtie; pomelnicul lui Constantin 
Brâncoveanu (scris pe un caiet la 1710), cel de la 1831 scris (pe un caiet) la îndemnul 
egumenului Filaret şi încă trei pomelnice redate în articol: cel de la 1758/1716 (scris 
tot pe un caiet) păstrat la Biblioteca Academiei, cel semnalat de D. Simionescu în 
1923 şi cel semnalat de pr. Ioan Răuţescu. în material sunt prezentate şi imagini cu 
coperta şi un fragment din pomelnicul Mănăstirii Negru Vodă. 

Tascovici, Radu, pr. Iect. univ. dr., „Manuscrisele copiate în Mănăstirea 

Negru - Vodă din Câmpulung Muscel”, în: Rteol XVII (2007), 3, p. 304-318. 

Din paginile de faţă aflăm despre activitatea desfăşurată la Mănăstirea Negru- 
Vodă începând cu secolul al XVII-lea, despre manuscrisele copiate aici despre 
tipăriturile realizate, precum şi despre copiştii acestui aşezământ. 

OBEDEANU-CRAIOVA (MĂNĂSTIREA) 


Erbiceanu, C., „Note asupra istoriei bisericeşti a românilor pentru secolul al 

XlX-lea”, în: BORom XXVIII (1904-1905), 4, p. 372-385. 

în 1813 domnul Caragea a dat un hrisov, prin care i se acorda dreptul Craiovei 
de a avea şcoală la Mănăstirea Obedeanu, după hrisovul vechi, dat de domnul 
Constantin Ipsilanti, în 1803. 

Micle, Veniamin, arhim., „Primul seminar teologic din ţară, şcoala de la 

Mănăstirea Obodeanu - Craiova”, în: MitrOlt LIV (2002), 1-4, p. 85-98. 

Primul Seminar teologic din România este prezentat în contextul tradiţiiei 
şcolare a oraşului Craiova şi al istoricului Mănăstirii Obodeanu, ctitorită în 1748 de 
paharnicul Obodeanu Constantin şi închinată în 1759 Episcopiei Râmnicului. Tot în 
acest an îşi pune bazele vestita şcoală care a cunoscut o deosebită înflorire între anii 
1774-1782, sub domnia lui Alexandru Ipsilanti. Această şcoală a fost înfiinţată special 
pentru pregătirea viitorilor preoţi. Autorul menţionează bursele acordate şi alte scurte 
informaţii despre activitatea de acolo. 

OSTROV (SCHITUL) 

***, „Monastirile” în: Biserica şi Şcoala II (1891), 24, p. 383. 

Informaţii despre unele măsuri guvernamentale referitoare la Schitul Ostrov ce 
au condus la transformarea acestuia „într-un loc de petreceri” ! ! ! 

PAHOMIE (SCHITUL) 

Vartolomeu, Diacul, „Schitul Pahomie”, în: MitrOlt VIII (1956), 10-12, p. 

634-647. 

Date despre istoricul Schitului Pahomie din Vâlcea, ridicat în 1694 de monahul 
Pahomie. Cu privire la originea sunt emise două ipoteze: a) că este fiul lui Iordache 
vel Stolnic, având ca nume de mirean Popa Postelnicul sau b) că ar fi marele ban 
Barbu Craiovescu, cel ce a întemeiat Mănăstirea Bistriţa. în pomelnic, alături de el 
este menţionat Sava haiducul, despre care nu se ştie nimic. La 30 septembrie 1956 are 
loc târnosirea noului aşezământ cu hramul Sf. Ilie, numit în articol „al doilea hram”. 

Vaida, Gamaliil, arhim., „Ieromonah Ioasaf Ionescu”, în: MitrOlt XXXII 

(1980), 10-12, p. 816. 

Necrolog dedicat ieromonahului Ioasaf Ionescu, stareţ al Schitului Pahomie din 
judeţul Vâlcea. 


PANAGHIA (MĂNĂSTIREA) 

Gheorghiu, I. Aurel, „Două lăcaşuri sfinte din trecut: Mănăstire Panaghia şi 
Schitul Lăculeţe”, în BORom LXXXI (1963), 11-12, p. 1204-1223. 

Date despre Mănăstirea Panaghia de lângă Târgovişte şi despre Schitul 
Lăculeţe. Se prezintă câteva acte ce atestă prezenţa mănăstirilor, anume hrisovul din 3 
decembrie 1640, dat de Matei Basarab şi cel din 21 mai 1692, emis de Constantin 
Brâncoveanu. Mănăstirea Panaghia a fost metoc al Mănăstirii Nucet. 

SF. PANTELIMON-BUCUREŞTI (MĂNĂSTIREA) 

***, „Mănăstirea şi aşezământul spitalicesc Sfântul Pantelimon de lângă 

Bucureşti”, în: BORom XCI (1973), 11-12, p. 1295-1312. 

Articolul este în fapt o lucrare de seminar prezentată în cadrul pregătirii unei 
teze de doctorat în teologie de către pr. doctorand Constantin Voicescu şi se referă la 
spitalul T.B.C. din comuna Pantelimon. Autorul face un istoric al aşezământului care a 
fost ctitorit de Grigore al II-lea Ghica. 

Acest domnitor a fost preocupat de monumentele istorice şi de biserici pe care 
le-a ajutat financiar. Interesul pentru aşezământul spitalicesc se explică prin tradiţia 
din familia sa (bunicii lui au fost doctori, iar soţia sa era fiică de doctor), dar mai ales 
prin admiraţia faţă de Sfântul Pantelimon, doctorul fără de arginţi. De asemenea, în 
acea vreme, în ţară fuseseră multe epidemii iar spitalele erau puţine şi neîntreţinute. 

Actul de fundaţie a fost dat la 12 oct. 1735, iar lucrările au fost terminate în a 
doua domnie a lui Grigore al II-lea Ghica (1738-1753). în hrisovul-testament al 
domnului sunt inventariate cu mare grijă toate bunurile mănăstirii şi ale spitalului, de 
asemenea sunt trecuţi şi donatorii cu cele dăruite: moşii, sume de bani, lucruri etc. 
Urmaşii domnului au păzit prevederile testamentare ale ctitoruluişi au contribuit la 
dezvoltarea aşezământului, până în sec. al XlX-lea. Totuşi, vitregiile timpului şi-au 
pus pecetea asupra construcţiilor şi astfel, datorită degradării, s-a hotărât reconstruirea 
lui în 1866. A fost redeschis în 1869 cu o capacitate de 80 de paturi, iar în 1900 
ajunsese la 260 de paturi. 

în Mănăstirea Sf. Pantelimon s-a săvârşit Sfânta Liturghie timp de peste 200 de 
ani şi s-a acordat asistenţă socială şi de binefacere. Autorul articolului subliniază ideea 
că aşezămintele spitaliceşti au fost construite pe lângă mănăstiri, urmând vechiul 
model de la începutul creştinismului creat de Sf. Vasile cel Mare. 

PASĂREA (MĂNĂSTIREA) 

Scriban, arhim., „însemnări mărunte. «Pomul de crăciun la mănăstire»”, în: 

BORom XLII (1924), 12, p. 763, 

Câteva relatări din viaţa obştii Mănăstirii Pasărea. 

N., Eufrosina, „Sfânta Mănăstire Pasărea”, în: GBis XVI (1957), 3, p. 188-189. 

Mănăstirea Pasărea a fost întemeiată de arhimandritul Timotei, stareţul 
Mănăstirii Cernica. Situată la câţiva kilometri de Bucureşti, mănăstirrea de călugăriţe 
a avut o existenţă zbuciumată, rezistând însă în faţa tuturor greutăţilor. în 1950 ia 
fiinţă la mănăstire o cooperativă de producţie meşteşugărească. 

Cu binecuvântarea patriarhului Justinian s-a înfiinţat aici o şcoală monahală de 
trei ani. 

Straje, Mihail, „Gheorghe D. Anghel la Mănăstirea Pasărea”, în: BORom 

LXXXIV (1966), 3-4, p. 403-408. 

Sculptorul Gheorghe D. Anghel, născut în august 1904 în ţinutul Severinului, a 
murit la 7 aprilie 1966, şi a fost înmormântat la Mănăstirea Pasărea. Temperament 
necomunicativ, îi plăcea mai mult să asculte pe alţii, căutând mereu liniştea, izolându- 
se de zgomot şi de vizitatori indiscreţi. Autorul aminteşte despre ajutorul dat de 
patriarhul Justinian Marina care i-a oferit o casă şi un atelier de lucru la Mănăstirea 
Pasărea. O preocupare deosebită o avea artistul pentru Eminescu, în condiţiile în care 
realizase sculpturi cu George Enescu, Nicolae Bălcescu, pictorii Luchian şi 
Andreescu, Palade, Tudor Vladimirescu. Ultima sa creaţie va fi închinată lui Mihai 
Eminescu, dar nu va putea participa la vernisajul din 13 ianuarie de la Sala Dalles 
fiind bolnav, internat în spital. 

Popescu, Grigore, preot, „Mănăstirea Pasărea-chinovia dintre ape şi păduri”, 

în: GBis XXXXVI (1987), 3, p. 79-95. 

Se face o prezentare a Mănăstirii Pasărea, dându-se indicaţii asupra locaţiei, şi 
istoricului mănăstirii. Sunt prezentate apoi o serie de probleme cu care s-a confruntat 
mănăstirea, moşiile ce le avea, reparaţiile şi noile construcţii făcute de-a lungul 
timpului. Se pune accentul pe o prezentare amănunţită interior-exterior a bisericii 
mari, Sfânta Treime a capelei cimitirului, a clopotniţei, a muzeului. Spre finalul 
articolului găsim listă a stareţilor începând cu anul 1810. Articolul are imagini ale 
clopotniţei şi altor obective din cuprinsul acestui sfânt lăcaş. 

PĂTROAIA (MĂNĂSTIREA) 

Brătulescu, Victor, prof., „Inscripţii, însemnări şi documentare la bisericile din 

raionul Găieşti”, în: GBis XXIII (1964), 3-4, p. 367-376. 

Pe lângă alte informaţii, documentul prezintă şi detalii despre biserica din 
Pătroaia, raionul Găieşti despre care în inscripţia din pronaos se spune că e 
„monument istoric şi fostă mănăstire”. 

PEŞTERA IALOMIŢEI (SCHITUL) 

Dumitrescu, Marin, pr„ „Schitul Peştera”, în: Apostolul II (1901), 4-6, p. 2. 

în 1900, părintele Marin a profitat de şederea lui la Buşteni vizitând 
împrejurările. A început cu oraşul Braşov - biserica Sf. Nicolae, apoi a ajuns la 
Mănăstirea Predeal, situată la poalele muntelui Clăbucetu-Taurului, întemeiată de 
Ioanichie Ieromonahul în 1774, arsă de turci, refăcută în 1788, a durat până în 1819 
când a fost rezidită de Ioniţă Buzatu din Săcele. 

Interesul i-a fost atras şi de Mănăstirea Poiana, zidită în 1690 de spătarul Toma 
Cantacuzino şi soţia sa Maria, care a fost închinată în 1752 de Grigore Ghica al II-lea 
bisericii spitalului Sf. Pantelimon, cu moşiile: Preasna, Poiana, Muru, Valea Dobrotei 
şi Vatra Monastirei. Au mai fost vizitate: oraşul şi Mănăstirea Sinaia, oraşul Câmpina, 
Azuga, Penitenciarul Doftana, Telega, Muntele Caraiman, Omul şi Schitul Peştera sau 
Schitul Ialomnicioarei din jud. Dâmboviţa. Autorul surprinde şi traseul urmat în luna 

iulie, pe muntele Caraiman, stâncile Babele, aici fiind impresionat de Schitul Peştera 
sau obârşia Ialomiţei, cu hramul Sfinţii Apostoli, ce se află într-o peşteră cu lungimea 
de 60 stânjeni, 7 lăţime şi 15 înălţime, acesta fiind întemeiat de Ioan Batac în 1819. 
Acolo se aflau patru sau cinci călugări aparţinând Mănăstirii Sinaia. 

Ilie, R., pr., „Schitul de la Peştera Ialomiţei”, în: GBis XIII (1954), 3, p. 171-174. 

Schitul de la Peştera Ialomiţei, din timpul lui Mihnea cel Rău este prezentat sub 
aspect istoric fiind menţionaţi primii stareţi ai acestui lăcaş. 

Brătulescu, Victor, prof., „Inscripţii, însemnări şi acte privind Schitul Peştera 

de la obârşia Ialomiţei”, în: GBis XXIII (1964), 5-6, p. 509-532. 

Informaţii despre locul unde este amplasat Schitul Peştera de la obârşia 
Ialomiţei. Biserica din peşteră a fost construită începând cu 4 mai 1819. 

Predescu, Lucian, „Schitul Sfinţii Petru şi Pavel”, în: GBis XXIX (1970), 7-8, 

p. 754-758. 

Informaţii despre Schitul Sfinţii Petru şi Pavel, numit şi Peştera Obârşiei sau 
Ialomicioara. Nu se cunoaşte exact data construirii primului schit, ctitoria celui de al 
doilea fiind datată în 1819, existând precizarea că a mai fost construită o biserică tot 
aici în 1942. Ultimul document, care cuprindea istoricul acestui sfânt lăcaş este din 
1840, schitul fiind mistuit de un incendiu. Articolul menţionează şi despre biserica din 
apropierea schitul numită „Cocora”. 

PIETRARII DE JOS (SCHITUL) 

Năsturel, P. S., „Fostul schit Buna Vestire din Pietrarii de Jos”, în: MitrOlt VII 

(1955), 3-4, p. 205-210. 

Informaţiile privitoare la fostul Schit Buna Vestire din acest articol încearcă să 
închege un istoric al lăcaşului. Astfel, aflăm că biserica a fost zidită în 1742 de 
„Climent al Râmnicului”. Vlădica era chiar din acel sat, schitul fiind construit pe 
moşia lui. Impreună-ctitori au fost fraţii săi: popa Mihail, care s-a călugărit la sfârşitul 
vieţii cu numele de Macarie, fiind înmormântat în biserică şi Simeon Vătăşelul din 
Pietrari. 

Un document din 10 februarie 1743 atestă că schitul a fost închinat Mănăstirii 
Bistriţa, iar altul, din 24 martie 1747, specifică faptul că este închinat Episcopiei 
Râmnicului. Se dau 10 anexe, care prezintă trei pisanii şi câteva însemnări. 

PIETRE NI (SCHITUL) 

Sacerdoţeanu, Aurelian, „Pomelnicul schitului Pietreni”, în: MitrOlt XXIV 

(1972), 1-2, p. 105-113. 

Biserica Schitului Pietreni din judeţul Vâlcea a fost zidită în 1701. Autorul redă 
în întregime textul Pomelnicului aflat în manuscrisul nr. 1245 (fost nr. 6368), 
achiziţionat în 1950 de la L. Cardas. 

PINU (MĂNĂSTIREA) 

Bulat, Toma G., „O ctitorie buzoiană a lui Matei Basarab uitată: Mănăstirea 

Pinu”, în: GBis XXVII (1968), 1-2, p. 118-124. 

Autorul prezintă istoricul şi daniile făcute de către Matei Basarab Mănăstirii 
Pinu, atestată anterior acestui domn, în jurul anului 1582. 

PLĂTĂREŞTI (MĂNĂSTIREA) 

Dumitrescu, Marin, pr., „Monastirea Platareşti”, în: Apostolul II (1901), 4-5- 

6, p. 2. 

Această mănăstire este una din cele 40, făcute de domnul Ţării Româneşti, 
Matei Basarab, şi se află la 30 km distanţă de Bucureşti, către oraşul Olteniţa, într-o 
peninsulă, pe malul stâng al apelor unite Dâmboviţa şi Colentina. Se dau detalii despre 
arhitectură şi pictură. Este constatată lipsa zugrăvelii, numai chipul Sf. Mercurie fiind 
păstrat. Are forma ca şi biserica domnească din oraşul Ploieşti, zidită tot de Matei 
Basarab. Pe frontispiciul mănăstirii, se află o inscripţie în limba română cu slove 
chilirice, în care se precizează faptul că Matei şi doamna lui Elena au construit 
mănăstirea în slăvirea Sf. Mucenic Mercurie. 

în curtea mănăstirii funcţiona la sfârşitul secolului al XlX-lea un penitenciar de 

femei. 

PLĂVICENI SAU ALUNIŞUL - TELEORMAN (MĂNĂSTIREA) 

Mailat, Ion N., „Lăcaşuri sfinte în tradiţie şi istorie din vechile sate ale 

Teleormanului”, în: GBis XXIX (1970), 3-4, p. 376-385. 

Date despre schitul Prislop, metoc al Mănăstirii Cutlumuş şi despre legenda 
Mănăstirii Dudu, numită şi Aluniş. 

PLUMBUITA (MĂNĂSTIREA) 

Moisescu, Gheorghe I., diacon, „Cronica bisericească. Un nou aşezământ 

creştinesc ortodox”, în: BORom LXI (1943), 1-3, p. 151-153 . 

Patriarhul Nicodim a hotărât înfiinţarea unui aşezământ pentru pregătirea 
surorilor de caritate care se vor îngriji de bolnavi, şcoală ce va funcţiona în Mănăstirea 
Plumbuita. Toate absolventele şcolii vor fi obligate să îngrijească bolnavii din 
Spitalele şi dispensarele Casei Naţionale a Asigurărilor de Sănătate cel puţin timp de 
10 ani. Pe data de 10 martie 1943, patriarhul şi mareşalul Antonescu au vizitat 
Mănăstirea Plumbuita, spre a stabili locul unde va fi aşezământul. 

D., Cr., preot, „Deschiderea cursurilor la Seminariile monahale”, în: BORom 

LXVII (1949), 3-4, p. 50-52. 

în ziua de 30 ianuarie 1949, Mănăstirea Plumbuita, din judeţul Vâlcea şi-a 
redeschis porţile pentru desfăşurarea cursurilor monahale. în articol sunt prezentate 
personalităţile care au luat parte la această activitate: delegaţii patriarhul României, 

maicile stareţe de la diferite mănăstiri, eleve, credincioşi. S-a evocat rolul deosebit al 
mănăstirilor şi menirea Seminarelor monahale înfiinţate din iniţiativa patriarhului 
Justinian. 

Articolul consemnează momentul primirii suitei formate din arhierei, consilieri 
arhiepiscopali şi patriarhali precum şi cuvântarea patriarhului. 

***, „La deschiderea cursurilor Seminarului Monahal din Sf. Mănăstire 

Plumbuita, Bucureşti”, în: GBis VIII (1949), 3, p. 51-56. 

Informaţii privind participarea maicilor la desfăşurarea cursurilor Seminarului 
monahal din Mănăstirea Plumbuita-Bucureşti, eveniment datat - 30 ianuarie. 

***, „Preoţimea Capitalei în munca de folos obştesc, restaurează, chiliile de la 

Mănăstirea Plumbuita”, în: GBis VIII (1949), 3, p. 114-119. 

Articolul reuneşte în paginile sale informaţii care prezintă lucrările de restaurare 
a chiliilor de la Mănăstirea Plumbuita precum şi date despre costurile alocate acestor 
acţiuni. 

***, „Lucrările de restaurare de la Mănăstirea Plumbuita”, în: GBis VIII (1949), 

10, p. 65-67. 

Prezentarea desfăşurării lucrărilor de restaurare efectuate la Mănăstirea 
Plumbuita. 

***, „Preoţimea Capitalei continuă lucrările de la Mănăstirea Plumbuita”, în: 

GBis IX (1950), 3, p. 67-68. 

Descrierea lucrărilor de restaurare de la Mănăstirea Plumbuita şi Implicarea 
preoţilor în aceste activităţi. 

***, „Cursurile practice şi teoretice de pictură şi sculptură de la Mănăstirea 

Plumbuita”, în: BORom LXXI (1953), 2-3, p. 205-209. 

Acest articol reproduce cuvântul rostit de patriarhul Justinian, cu prilejul vizitei 
sale la atelierele de pictură şi sculptură de la Mănăstirea Plumbuita, acesta 
interesându-se, totodată, de lecţiile practice şi teoretice pe care le urmează elevii în 
ateliere. Se precizează că scopul înfiinţării acestor ateliere era, pe de o parte, nevoia 
Bisericii de a avea propriile ei cadre în toate sectoarele de activităţi, iar pe de alta, 
necesitatea ca un viitorul pictor sau sculptor bisericesc să-şi însuşească cunoştinţele 
practice necesare. 

Este amintit faptul că mănăstirile şi bisericile noastre au fost lăcaşuri în care s- 
au cultivat artele: pictura, sculptura, arhitectura, miniatura, ţesătura artistică, 
argintăria. Sunt enumerate mănăstirile: Plumbuita (pictură şi sculptură); Curtea de 
Argeş; Hurezu (maica Sofronia Ulea împreună cu călugăriţele de acolo şi-au dezvoltat 
arta lor în pictură şi ceramică); Agapia (arta broderiei şi a covoarelor). Au fost 
evidenţiaţi o serie de pictori ce lucrau în frescă: V. Dumitrescu Străjeşti, Hermeneanu 
şi Roşianu, Nicolae, Popescu. 

Ştefănescu, I. D., „Mănăstirea Plumbuita”, m: GBis XIV (1955), 10-11, p. 637-642. 

Date privind poziţionarea aşezământului monahal în NE Capitalei, istoricul 
mănăstirii, detalii privind pictura bisericii’, observaţii iconografice. O inscripţie din 
interiorul bisericii îl aminteşte pe principele Petre de la Argeş, ca şi ctitor al ei. Acesta 
a fost donator important la Mănăstirea Tismana şi a făcut paraclisul din Bolniţa Coziei 
(sec. al XVI-lea). 

***, „Inaugurarea unor aşezăminte bisericeşti contruite sau restaurate la centrele 
patriarhal şi mitropolitan din Bucureşti”, în: BORom LXXVI,(1958), 7-8, p. 
665-667. 

Preafericitul Justinian a manifestat o deosebită grijă pentru aşezăminte 
bisericeşti, restaurând multe monumente istorice şi terminând costrucţii ridicate 
anterior din temelii. O nouă serie de lucrări au fost terminate şi inaugurate între 31 
mai-7 iunie 1958 în zilele premergătoare sărbătoririi a 10 ani de la înscăunarea 
patriarhului Justinian. La festivităţile prilejuite de aceste inaugurări au participat: 
Preafericitul Histofor al Alexandriei, Preasfinţitul Pavel al Permului şi însoţitorii lor. 
Se fac scurte relatări asupra inaugurării noilor lucrări de la mănăstirile monumente 
istorice: Plumbuita, Ciorogârla, de la Schitul Maicilor, palatul patriarhal şi de la 
tipografia Institului Biblic 

Mănăstirea Plumbuita: - Clădirile s-au ruinat, iar sfântul lăcaş a devenit biserică 
de mir. Abia după 79 de ani, în 1943, a redevenit mănăstire, după ce s-au făcut unele 
lucrări de restaurare în 1933. Aceste lucrări s-au terminat prin grija P.F. Justinian, în 
primul său deceniu de arhipăstorire. în incinta mănăstirii s-au înfiinţat ateliere, şcoală. 

în ziua de 31 mai 1958 patriarhul Justinian sfinţeşte şi inaugurează aşezămintele 
bisericii de la Plumbuita, în prezeţa Preafericitului Histofor al Alexandriei şi al întregii 
Africii şi a delegaţiei Sfinţiei Sale. La înălţătoarea manifestare religiaoasă au 
participat: Î.P.S. Iustin al Moldovei şi Sucevei, P.S. Antim Târgovişteanul, P.S. 
Teoctist Botoşăneanul, vicari şi consilieri patriarhali, P.F. Hristofor al Alexandriei, 
obştea monahală, preoţi, lucrători din ateliere şi reprezentanţi ai Departamentelor 
Cultelor - director I. Bărbulescu. 

Slujba Sfintei Liturghii a fost ţinută de P.S. Antim împreună cu un sobor de 
preoţi şi diaconi, articolul detaliind celelate aspecte referitoare la desfăşurarea slujbelr 
specifice momentului, precum şi cuvântările ţinute. 

Cernovodeanu, Paul, I., „O inscripţie dispărută de la Mănăstirea Plumbuita”, 
în: GBis XVII (1959), 5-6, p. 431-432. 

Autorul semnalează dispariţia unei inscripţii descoperite în cursul anilor 1940- 
1941, când la Mănăstirea Plumbuita se făceau lucrări de restaurare. Este redat totuşi 
parţial textul înscripţiei, după o reproducere fotografică făcută de arheologul Posatti în 
1941, păstrată la Muzeul de Istorie din Bucureşti. Inscripţia este pe o lespede frumoasă 
din perioada brâncovenească. 

Stănculescu, F. Ioan, „Recenzie. Corina Popa, «Mănăstirea Plumbuita», 
Bucureşti, Editura Meridiane, 1968, p. 60 + 35 ilustraţii”, în: BORom, 
LXXXVII (1969), 7- 8, p. 858- 859. 


425 



Mănăstirea Plumbuita din apropierea podului Colentinei are ca prim ctitor pe 
Petru ce Tânăr (1559- 1568), fiul lui Mircea Ciobanul şi ginerele lui Petru Rareş. 
întrucât pisania originală s-a pierdut, singurul document care oferă date despre 
începuturile mănăstirii este hrisovul de închinare a Mănăstirii Plumbuita, Mănăstirii 
Xiropotam de la Muntele Athos, în timpul domniei lui Mircea Turcitul (1577-1583; 
1585-1591). Sunt amintiţi domnitorii care au contribuit la construirea şi înzestrarea 
mănăstirii: Petru cel Tânăr, Alexandru II (1566-1574; 1574-1577), tatăl lui Mihnea, 
Mihnea şi mama sa, doamna Ecaterina, care au înzestrat-o cu danii. în toamna anului 
1595, mănăstirea este incendiată de turci iar la refacerea ei Mihai Viteazul îi închină 
satul Bodorogeştii de Sus. 

Numele sfântului lăcaş monahal ar proveni, după hrisovul din 1626, de la faptul 
că Radu Mihnea ar fi acoperit lăcaşul cu plumb. Fiind înconjurată de zid avea 
caracterul unei „aşezări întărite”. Mănăstirea Plumbuita va fi rezidită de Matei 
Basarab, iar curtea domnească păstrată din acele timpuri aduce o contribuţie de seamă 
la cunoaşterea arhitecturii laice şi bisericeşti din Ţara Românească. O pisanie din 
1806, scrisă în greceşte, menţionează că a fost dărâmată de cutremurul din 1802 şi 
reconstruită cu cheltuiala lui Dionisie din Ianina, fiind terminată în 1806, în timpul 
domnului Constantin Ipsilanti. Alte documente din prima jumătate a secolului al XIX- 
lea afirmă că în timpul Revoluţiei de la 1848, mănăstirea a fost folosită ca închisoare, 
iar după legea din 1863 devine biserică de enorie. 

Şerbănescu, N., pr. prof., „Tipografia ieromonahului Lavrentie de la 

Mănăstirea Plumbuita din Bucureşti (sec. XVI)”, în: StTeol, Seria a Il-a, 

XXVIII (1976), 1-2, p. 20-40. 

Se face analiza „Tetraevangheliarelor” de la Cluj, Bucureşti, din Rusia şi 
Bulgaria. în epilogul „Tetraevanghelului” de la Leningrad (singurul care are acest 
epilog) se dau informaţii importante în legătură cu locul de funcţionare al tipografiei 
lui Lavrentie: mănăstirea care „are hramul Sf. Prooroc Ioan Botezătorul, de lângă 
Bucureşti, pe râul Colentina”, adică Mănăstirea Plumbuita. Se dau câteva date istorice 
despre mănăstire, se demonstrează că Lavrentie a fost şi tipograf, că la Plumbuita a 
fost prima tipografie din istoria oraşului Bucureşti. Lavrentie tipăreşte aici trei cărţi: 
un „Tetraevanghel slavon” în două ediţii şi o „Psaltire”. Se cunosc 11 exemplare. 

Costache, Constantin, pr. dr., „Corneliu Zăvoianu, «Mănăstirea Plumbuita 

(monografie)». Ed. Aşezământul Mănăstirii Plumbuita, Bucureşti, 2001, 278 p.” 

în: Ort XLIII (2002), 3-4, p. 166-168. 

Recenzie la monografia Mănăstirii Plumbuita, care descrie istoricul ei, daniile, 
moşiile, aşezarea, arhitectura, pictura, biblioteca, activitatea tipografică. 

POIANA CÂMPINA (MĂNĂSTIREA) 

***, „însemnări mămnte. Averi de prisos”, în: BORom XLI (1922-1923), 11, p. 787. 

N. Iorga consemnează în „Neamul Românesc” că din rămăşiţele Mănăstirii 
Poiana, de lângă Câmpina, a mai rămas o casă pe care Eforia Spitalelor a dat-o pentru 
ca în ea copiii să înveţe carte. 

Bădiceanu, Dimitrie, preotul, „Mănăstirea Poiana”, în: BORom LVI (1938), 5- 

6, p. 205-229. 

In articol se realizează o amplă prezentare a Mănăstirii Poiana din judeţul 
Prahova. Autorul îl structurează pe trei părţi. în prima - „De la zidire - 1690 - până la 
închinare - 1752” se oferă informaţii referitoare la zidirea mănăstirii, începută în 
1690, ctitor fiind spătarul Toma Cantacuzino. Acesta, pribegind în Rusia în 1711, 
unde a şi murit după 10 ani, nu-şi finalizase ctitoria. O înzestrează, cu moşiile Poiana 
şi Cernăteşti. 

Din a doua parte a articolului - „De la închinare - 1752 - până la 1864”, 
prefacerea mănăstirii în biserică de mir” - aflăm că, în 1752, domnul Grigorie II Ghica 
închină Mănăstirea Poiana ctitoriei sale, mănăstirea şi spitalul Sf. Pantelimon, urmând 
ca aceasta să plătească o contribuţie anuală de 150 de taleri. în 1763, mănăstirea 
pierde jumătate din moşia Poiana, pe care se şi afla, revendicată de Maria, soţia 
ctitorului, iar în 1780 îşi măreşte moşia Cernăteşti, prin dania protopopului Nicolaie 
din Nisipoasa. Odată cu această danie, mănăstirea îşi ia angajamentul să se îngrijească 
de biserica din Nisipoasa. în timpul războiului ruso-austro-turc (1787-1791), 
mănăstirea este prădată şi i se dă foc, tot atunci arzând documentele sale, dar şi cele 
ale Schitului Lespezi şi ale unor boieri, aduse aici spre păstrare. Mănăstirea este grav 
afectată în cutremurul din 1802, reparaţiile revenind în sarcina episcopului de atunci, 
Hrisant. 

Articolul redă conţinutul unor documente referitoare la vieţuitori, unul din ele 
precizând că, în 1793, aici nu mai erau călugări, ci doar preoţi de mir. Arhimandritul 
Ghenadie Pârvulescu, venit în 1839 ca egumen, începe repararea bisericii. în aceeaşi 
funcţie îl urmează Chesarie Petriceanu şi Casian Georgescu, succesorii săi. Din 1861, 
arhimandritul Ghenadie revine în mănăstire, el fiind ultimul egumen, după care 
mănăstirea a fost transformată în biserică de mir. 

în a treia parte a articolului - „De la data prefacerii mănăstirii în biserică de mir 
- 1864 - până astăzi” - autorul oferă sumare informaţii legate de viaţa acestui lăcaş 
după prefacerea în biserică de mir, adăugând şi faptul că, din 1936, în casele de aici a 
funcţionat Şcoala superioară ţărănească a Fundaţiei Culturale Regale „Principele 
Carol”. De asemenea, sunt enumeraţi şi egumenii mănăstirii, din 1723 până în 1863. 
La finalul articolului, autorul dă o listă cu cărţile găsite în biserica Mănăstirii Poiana. 

POIANA MĂRULUI (SCHITUL) 

Ciocănel, Gh., „Monastirea „Poiana Mărului”, în: Vocea Bisericii I (1895), 24, 

p. 5. 

Articolul este prezentat din perspectiva vizitatorului acestui sfânt lăcaş. Biserica 
se află în comuna Jitia, în judeţul Râmnicu-Sărat, a fost rezidită în 1812, prima 
biserică fiind clădită într-un loc mai depărtat. Este descris edificiul, constantându-se 
că, chiar dacă „biserica avea zugrăveala veche şi era acoperită de fumul lumânărilor”, 
se vedea că a fost făcută de o mână iscusită. în luna noiembrie 1894, când Gh. 
Ciocănel a vizitat-o, se făceau slujbe în fiecare duminică. 

Comănescu, M., preot, „O monastire Stavropighion în 1775”, în: Şcoala şi 
Biserica IX (1906), 11, p. 165-167. 

Părintele Comănescu prezintă Mănăstirea Poiana Mărului din judeţul R. Sărat, 
consemnând date despre trecutul ei si despre documentele existente în această 
mănăstire, de exemplu: documentul lui Alexandru Ispilat Voievod, din 1775, din care 
aflăm că mănăstirea este făcută de vestitul stareţ Vasile, că aici locuiau sihaştri ruşi şi 
că acest sfânt lăcaş era Stavropighie. Se redă conţinutul acestui document. 

Comănescu, M., preot, „Din Documentele de la Poiana Mărului (jud. R.- 
Sărat)”, în: Şcoala şi Biserica XI (1908), 10-12, p. 220-221. 

Autorul subliniază pe baza unui hrisov faptul că Schitul Poiana Mărului primea 
danii şi de la domnii Moldovei, cu toate că schitul se afla în Ţara Românească. 

Comănescu, Sachelar M., „Izvod asemenea de pe zapis”, în: Şcoala şi Biserica 
XI (1908), 10-12, p. 221-222. 

Se prezintă cartea lui Nicolaie Dubescul, prin care acesta lasă ca moştenire 
Schitului Poiana Mărului, părintelui Vasile stareţul şi tuturor părinţilor de la acel schit, 
o moşie din apropiere, în sudul Buzăului, care se numeşte Grabicinea, ca semn de 
mulţumire pentru sprijinul acordat de stareţ. 

Comănescu, M., „Io Ioan Gheorghie Caragea V. vod. i. gospodar zemli 
vlahscoe”, în: Şcoala şi Biserica XII (1909), 5-6, p. 123-127. 

Autorul prezintă actul lui Gheorghe Caragea, din 1813, în care se prezintă 
dorinţa acestuia pentru repararea Schitului Poiana Mărului. Schitul era situat la sud de 
Râmnic, având hramul Naşterea Maicii Domnului şi era făcut de răposatul părinte, 
stareţul Vasile. 

Constantinescu, Horia, pr. şi Cocora, Gabriel, pr., „Poiana Mărului", în: 
GBis XXIII (1964), 5-6, p. 466-500. 

Informaţii despre Schitul Naşterii Maicii Domnului de la Poiana Mărului, a 
cărui dată de înfiinţare nu este pe deplin lămurită, pentru că la 11 aprilie 1771 schitul a 
ars complet. Ctitor este prezentat stareţul Vasile. Sunt înfăţişate aspecte legate de 
organizarea schitului, de averile acestuia, de aşezări, biserici, stareţi. 

Ionescu, Dimitrie, Gh., prof., „Cartea românească şi vechi biblioteci în oraşul 
şi judeţul Buzău (1431-1700)”, în: GBis XXVIII (1969), 7-8, p. 835-843. 

Autorul aminteşte despre şcoala existentă în chiliile Episcopiei, despre 
continuitatea acesteia şi, pentru secolul al XVII-lea, despre caligrafii şi miniaturiştii de 
la Schitul Poiana Mărului. 


POLOVRAGI (MĂNĂSTIREA) 

***, „O cooperativă meşteşugărească fruntaşă”, în: BORom LXX (1952), 11-12, 
p. 869-872. 

Cooperativa monahală „Propăşirea” a fost înfiinţată la 6 iulie 1951 în Târgu Jiu 
în localul Arhiepiscopiei. Această cooperativă are secţii în Mănăstirea Tismana şi în 
Mănăstirea Polovragi. Din articol aflăm amănunte despre activitatea din aceste două 
secţii. 


Andreescu, Ştefan, „Data zidirii Polovragilor”, în: MitrOlt XV (1963), 11-12, 

p. 922-925. 

Autorul lămureşte faptul că Mănăstirea Polovragilor a fost ridicată între 30 
ianuarie 1647 şi primăvara lui 1648. 

Andreescu, Ştefan, „Ctitorii de la Polovragi”, în: MitrOlt XVI (1964), 3-4, p. 

231-235. 

Mănăstirea Polovragi a fost ridicată în secolele XV-XV1 de către o familie 
boierească al cărei nume nu a fost păstrat. Danciu Părăianu doar a rezidit-o în 1647. 

Andreescu, Ştefan, „O menţiune privitoare la episcopul Climent al 

Râmnicului”, în: MitrOlt (1965), 7-8, p. 631-632. 

Climent a fost numit episcop al Râmnicului din 1753. Autorul aminteşte 
activitatea sa de egumen la Polovragi, prezentând şi pomelnicul mare al mănăstirii. 

Veniamin, Micle, arhim.,,, «Mănăstirea Polovragi», editată de Mitropolia 

Olteniei, 1978, 48 p.”, în: MitrOlt XXX (1978), 7-9, p. 730-731. 

Recenzie a cărţii Arhimandritului Veniamin, considerată o micromonografie a 
Mănăstirii Polovragi din ţinutul Gorjului, metoc al Sfântului Mormânt, iar din 1693 
metoc al Mănăstirii Hurezi. 


POPÂNZĂLEŞTI (SCHITUL) 

Neofit, episcop, Râmnic, „Starea schitului Popânzăleşti ot sud Romanaţi, 

metoh Sf. Episcopii”, în: Revista de Istorie Bisericească I (1943), 1, p. 136-137. 

Fondatorul bisericii este Dumitrache Viişoreanu. Sunt prezentate obiectele de 
cult precum şi unele cărţi scrise în limba română. 

PRECISTA - GALAŢI (MĂNĂSTIREA) 

Cronţ, Constantin, pr., „Biserica-fortareaţă «Precista» Galaţi”, în: GBis XXXI 

(1972), 9-10, p. 1003-1014. 

Descrierea bisericii - fortăreaţă „Precista” din Galaţi, care a fost închinată 
Mănăstirii Vatoped (1647), însoţită de prezentarea unor icoane şi cărţi mai vechi 
aparţinând acestei mănăstiri. Istoria acestui lăcaş este structurată în trei etape: perioada 
de zidire (1643-1647); secularizarea mănăstirii; transformarea în cetate de apărare. 

PRISLOP - TELEORMAN (SCHITUL) 

Mailat, Ion N., „Lăcaşuri sfinte în tradiţie şi istorie din vechile sate ale 
Teleormanului”, în: GBis XXIX (1970), 3-4, p. 376-385. 

Articolul consemnează despre faptul că schitul de la Prislop a fost metoc al 
Mănăstirii Cutlumuş precum şi legenda Mănăstirii Dudu, numită Aluniş. 

RADU VODĂ (MĂNĂSTIREA) 

Dumitrescu, Marin, preotul, „Monastirea Radu-Vodă”, în: Consolatorul II 
(1899), 5, p. 270. 

Mănăstirea Radu-Vodă din Bucureşti este zidită de Alexandru II, fiul lui Mircea 
Ciobanul şi al Chiajnei, fiica lui Petru Rareş, sora mai mare a doamnei Ruxandra, soţia 
lui Alexandru Lăpuşneanul. 

Alexandru Vodă II s-a urcat la tron în locul fratelui său, Petru Şchiopul, în ziua 
de 3 mai 1568. în timpul domniei sale, ridică o cruce comemorativă pe dealul 
Piteştilor şi clădeşte Mănăstirea Sf. Treime din Bucureşti, numită şi Radu-Vodă. După 
terminarea mănăstirii, Alexandru moare la 15 iunie 1577. Mănăstirea Sf. Treime a fost 
distrusă de turci în timpul lui Mihai Viteazu. Articolul aminteşte şi o descriere a lui 
Nicolae Bălcescu referitoare la distrugerea Mănăstirii Sf. Treime, informaţiile nefiind 
finalizate. 

Dumitrescu, Marin, preotul, „Monastirea Radu-Vodă”, în: Consolatorul II 
(1899), 7, p. 299-301. 

Se continuă articolul „Monastirea Radu-Vodă”, din Consolatorul II (1899), 5, p. 270. 
Radu Mihnea rezideşte Mănăstirea Sf. Treime după 27 de ani, timp în care 
lăcaşul stă în ruină. Este redată noua inscripţie de ctitorire. îmbolnăvindu-se, domnul 
se vede nevoit să-l numească pe fiul său, Alexandru Coconul succesor al lui, deşi 
acesta era minor. Mihnea moare, însă, în 1626, şi-l urmează la domnie Miron 
Barnovschi. Trupul îi este adus de Alexandru Coconul la Bucureşti şi este depus în 
mănăstire. Textul redă conţinuturile inscripţiilor:- de pe piatra funerară; - de pe o 
cădelniţă de argint; - de pe o pereche de paftale; - de pe un disc de argint sculptat, 
având pe margini mărci domneşti. Articolul se încheie cu o poezie. 

G., I. M., „Note bibliografice. Vîrtosu Emil «Condici de documente cu 
miniaturi ale mănăstirilor Radu-Vodă şi Cotroceni», în: revista Artă şi tehnică 
grafică, caietul 9, 1939, p. 48-56”, în: BORom LVII (1939), 9-10, p. 579. 
Recenzie. 

Condica Mănăstirii Radu-Vodă este scrisă în 1794 de Chiriţă Gheorghe 
Domuşciul Drăstorean. 

Porcescu, I., pr., „Biserica Bucur”, în: GBis XX (1961), 3-4, p. 274-286. 

Autorul descrie biserica Bucur, cu scurtul său istoric, lăcaş care iniţial a fost 
biserică pentru enoriaşi, pentru ca ulterior să intre în proprietatea Mănăstirii Radu- 
Vodă. Se prezintă diferite ipoteze cu privire la construirea ei. 

Popescu, Grigore T., pr. şi Ionescu, Gion D., „Mănăstirea Radu Vodă din 
Bucureşti”, în: GBis L (1991), 4-6, p. 80-83. 

Date despre prima biserică de lemn a Mănăstirii Radu Vodă din Bucureşti 
ridicată în secolul al XV-lea. Articolul consemnează un scurt istoric al acestui sfânt 
lăcaş. 


Ionescu, Gion D. şi Popescu, Grigore, pr., „Complexul monahie Radu Vodă 
din Bucureşti, ctitoria Mihneştilor”, în: GBis LI (1992), 1-3, p. 70-92. 

Informaţiile vizează contextul istoric în care este construit complexul monahal 
Radu Vodă, se face descrierea acestuia şi se precizează locului mănăstirii în planul 
Bucureştiului. La acestea se adaugă prezentarea pomelnicului. Este făcută precizarea 
că pe colina „Radu Vodă” au existat trei biserici, cu excepţia bisericii Bucur. Articolul 
conţine prezentarea şi argumentarea unor ipoteze despre „care ar fi” şi „cum au 
evoluat” cele trei biserici. 


RĂTEŞTI (MĂNĂSTIREA) 

Beşchea, G. I., preot, „De la Mănăstirea Răteşti” în: îngerul XI (1939), 1-2, p. 

85-100. 

Se prezintă o icoană a Maicii Domnului, cu două inscripţii. Icoana, este 
îmbrăcată în argint aurit şi are multe podoabe. Articolul reproduce inscripţiile 
identificate pe diferite obiecte de cult din biserică. Din istoric aflăm că mănăstirea este 
ctitorie a Grecenilor, fiind înfiinţată în secolul al XVII-lea. Iniţial era schit de călugări, 
cu venituri modeste. Odată cu venirea maicilor, prin 1760-1770, viaţa schitul 
înfloreşte. 

în perioada interbelică trăiau aici aproape 200 de maici şi surori. Prima stareţă 
pe care o pomenesc actele mănăstirii este maica Efrosina. Sunt enumerate şi celelate 
maici ce au fost la conducerea stăreţiei în decursul timpului. Articolul conţine imagini. 

Cocora, Gabriel, „Câteva ştiri despre mănăstirea Râteşti”, în: GBis XXVI 

(1967), 5-6, p. 597-608. 

Atestată documentar prima dată la 6 mai 1634, ctitorie a familiei Brâncescu, 
Mănăstirea Râteşti a fost metoc al Schitului Poiana Mărului. Se redă istoricul 
mănăstirii, iar în anexe se dă pomelnicul scris de Artimie de Clemenţi, ierodiacon de 
la Neamţ la 30 septembrie 1857. 

RĂZVAN (MĂNĂSTIREA) 

Panait, Panait şi Ştefănescu Aristide, „Cercetări privind biserica Mănăstirii 

Răzvan din Bucureşti”, în: GBis XXIX (1970), 1-2, p. 85-96. 

Cea mai veche atestare documentară a Mănăstirii Răzvan din Bucureşti este din 
6 iunie 1701, lăcaşul fiind metoc al Sfântului Mormânt. Prezentarea istoricului se 
realizează făcându-se apel la diferite documente, fiind surprinse detaliat şi cercetările 
arheologice ce s-au făcut în acest loc. 

RÂCA-NOUĂ TELEORMAN (SCHITUL) 

Diaconescu, Ilie, Gh., „Un schit necunoscut, metoh al Mănăstirii Aninoasa la 

Râca Nouă-Teleorman (1678-1787)”, în: GBis XXXIX (1980), 3-5, p. 405-408. 

Scurt istoric al unui schit necunoscut, ctitorie a monahului Macarie care, în 
1683, închină Schitul Mănăstirii Aninoasa din judeţul Argeş. 

RÂNCĂCIOV (MĂNĂSTIREA) 

Erbiceanu, Constantin, „Documente privitoare la istoria bisericească şi 

politică a românilor”, în: BORom XIII (1889-1890), 11, p. 677-688. 

Se prezintă şapte documente. 

Primul este un hrisov din 1691 al domnului Constantin Brâncoveanu, din care 
reies următoarele: ctitorii Mănăstirii Râncăciovul au numit egumen - lucru total 
împotriva canoanelor, iar domnul Constantin Brâncoveanu aflând despre acest fapt a 
intervenit şi a dat mănăstirea pe „seama” mitropolitului Teodosie. în document se mai 
dispune despre trecerea Mănăstirii Râncăciorul (Râncăciov), ca proprietate viageră în 
stăpânirea mitropolitului Varlaam. 

Popescu, Const. I., „Mănăstirea Râncăciov”, în: BORom LV (1937), 5-6, p. 

311-328. 

Studiul de faţă tratează istoricul Mănăstirii Râncăciov, din judeţul Muscel. 
Biserica este în formă de cruce, în interior străjuind două morminte. Pictura, fiind de 
dată recentă, nu înfăţişează ctitorii, în timp ce două pisanii amintesc, de un postelnic 
din Vlădeni şi de jupâneasa Maria, din vremea lui Matei Basarab, apoi de domnul 
Gheorghe Dimitrie Bibescu, în vremea mitropolitului Neofit şi a arhimandritului 
David Râncăcioveanul, 1848. 

în interiorul mănăstirii au fost găsite documente din anii 1840-1865, conţinând 
corespondenţă şi cărţi vechi între care: „Sfânta Evanghelie” tipărită la Bucureşti în 
1750, o alta fără început şi fără coperţi, un „Minei” pe luna septembrie şi un altul pe 
ianuarie, un „Catavasier” grecesc, o „Evanghelie” grecească, „Chiriacodromionul”, un 
„Triod” grecesc. S.au găsit şi patru antimise. Datele certe privitoare la întemeierea 
aşezământului lipsesc. 

Cel mai vechi document este unul din 1498, prin care i se întăresc câteva danii 
anterioare, mănăstirea având printre proprietăţi şi unele sate în vremea lui Vlad 
Călugărul (1482-1495), deci o stare materială bună. O altă mărturie o avem din 1539, 
într-un act al lui Radu Paisie, prin care se oferă mai multe danii, ea fiind acum 
sărăcită, acesta reînnoindu-o sau reparându-o. Deteriorarea mănăstirii într-o perioadă 
scurtă de timp poate fi un indiciu al faptului că era construită din lemn, sărăcirea 
punându-se pe seama nepriceperii călugărilor în administrarea bunurilor. 

La începutul secolului al XVII-lea aflăm o carte de iertăciune de pe vremea lui 
Alexandru Voievod, din 1617 şi, ulterior, una de la Matei Basarab. în 1648 se găsesc 
informaţii care confirmă faptul că lăcaşul a fost rezidit de către Arsenie Şoimul, parte 
din familia boierească a Vlădenilor. Legenda pune această reclădire pe seama scăpării 
lui miraculoase în acea zonă din războiul cu turcii. Diata lui Arsenie afirmă însă că a 

zidit mănăstirea din piatră, cu intenţia de a fi îngropat după moarte aici, construcţia 
durând un un an şi trei luni, urmând ca în anii ce au urmat să se refacă clopotniţa şi 
zidurile, înzestrată fiind şi cu avere. 

Din secolul al XVIII-lea s-au păstrat mai mult informaţii de ordin economic, 
schimbări de moşii, vânzări, danii şi cumpărături. La începutul secolului al XlX-lea 
egumenii se succed foarte repede, explicându-se astfel şi starea de decădere a 
mănăstirii. în 1845 egumenul David ia iniţiativa de a (re)construi biserica, care a fost 
terminată în 1848, sfinţindu-se în 1852, dar lăsând în paragină celelalte clădiri. 
Desfiinţându-se în 1863, aşezământul rămâne ca biserică de mir. Autorul ataşează 
studiului o listă a egumenilor mănăstirii şi a moşiilor deţinute de aceasta. 

Cristocea, Spiridon, „O catagrafie inedită a Mănăstirii Râncăciov din 1817”, 

în: GBis XXXVII (1978), 5-6, p. 640-646. 

Prezentarea catagrafiei întocmite la 30 octombrie 1817 pentru Mănăstirea 
Râncăciov, judeţul Argeş. 

Cristocea, Spiridon, „Noi date despre mănăstirea Râncăciov”, în: GBis 

XXXXI (1982), 1-3, p. 174-184. 

Fără a se cunoaşte ctitorul şi anul construirii Mănăstirii Râncăciov, din judeţul 
Argeş, articolul consemnează faptul că primul document care aminteşte despre acest 
sfânt lăcaş este hrisovul lui Radu cel Mare de la 19 iulie 1498. Pe baza actelor s-a 
stabilit că au existat două mănăstiri: una de călugări cu hramul „Intrarea în Biserică a 
Maicii Domnului” şi una de călugăriţe cu hramul „înălţarea Domnului”. Sunt aduse 
informaţii şi despre pictura mănăstirii de călugăriţe şi daniile primite. 

RECICA (SCHITUL) 

Neofit, episcop, Râmnic, „Starea schitului Recica ot sud Romanaţi”, în: 

Revista de Istorie Bisericească I (1943), 1, p. 137-138. 

Această biserică a fost construită cu ajutorul Ilincăi Dobrosloveanca. Ca şi în 
articolele anterioare, sunt enumerate obiectele din biserică, sfintele vase, odăjdiile, 
cărţile româneşti şi moşiile. 


ROBAIA (MĂNĂSTIREA) 

Uriţescu, Grigorie, arhim., „Schitul Robaia-Argeş”, în: GBis XXXIII (1974), 

11-12, p. 1122-1146. 

Biserica Schitului Robaia, întemeiată în secolul al XV-lea, situată la 15 km de 
Curtea de Argeş, a fost „sihăstrie a episcopiei”. Primul document care aminteşte 
despre existenţa acesteia aparţine anului 1593, în el menţionându-se că biserica a fost 
închinată Mănăstirii Bucovăţ. Articolul conţine informaţii referitoare la biserica 
pictată înl901, anexe, donaţii, înzestrări, egumeni, activitatea spirituală desfăşurată în 
acest lăcaş, însemnările identificate pe cărţile vechi, despre Pârvu Mutu Zugravul. 
Materialul este însoţit de zece anexe. 

Pleşia, Dan, „Câteva ştiri noi din veacul al XVII-lea despre Schitul Robaia, 
metoh al Mănăstirii Argeş”, în: MitrOlt XXVII (1975), 1-2, p. 115-121. 

Schitul Robaia din judeţul Argeş apare documentar în 1609. Devine metoc al 
Mănăstirii Argeş în 1671-1672. Sunt prezentate trei anexe cu documente. 

ROGOZU (SCHITUL) 

Potlogea, Ion, zugrav bisericesc, „Despre Schitul Rogozu”, în: îngerul XII 
(1940), 5-6, p. 353-358. 

La 11 km de oraşul Râmnicu Sărat se află aşezat Schitul Rogozu, informaţii 
despre acesta păstrându-se doar de la părintele Zosima Tărâlă. Biserica şi casele 
stăreţiei sunt zidite în 1820 de Constantin şi Gheorghe Robescu, pe moşia lor Vărăţii, 
dăruită apoi ca zestre schitului la 8 iulie 1827. 

în 1864, turla de zid a bisericii a fost dărâmată, refăcându-se de lemn. Autorul 
încearcă să argumenteze că mănăstirea ar avea o vechime mai mare, fiind ctitoria lui 
Matei Basarab, din 1647. Sunt reproduse însemnările de pe cărţile de cult: 1. 
„Evanghelia” tipărită la Râmnicu Vâlcea în 1794; 2. „Slujba Sf. Patimi”; 3. „Triodul”; 
4. „Ceaslov”, tipărit la Braşov în 1835; 5. „Cazania” tipărită la Bucureşti în 1828; 5. 
„Vieţile Sfinţilor” pe lunile februarie, aprilie, mai şi iunie, tipărite la Bucureşti în 
1835-1836; 6. „Pravila” tipărită la Târgovişte în 1652. 

RUDINA (MĂNĂSTIREA) 

Sacerdoţeanu, A., „Unde a fost mănăstirea Rudina?”, în: MitrOlt XIII (1961), 
1-4, p. 185-187. 

Autorul cercetează amplasarea Mănăstirii Rudina, cu hramul Sfântului Nicolae, 
ajungând la concluzia că se afla peteritoriul comunei omonime din fostul raion Baia de 
Aramă. 


SADOVA (MĂNĂSTIREA) 

Şerbănescu, Nicolae, pr., „Două ştiri din vremea Regulamentului Organic 

privitoare la Mănăstirea Sadova”, în: MitrOlt Vil (1955), 7-9, p. 475-482. 

Mănăstirea Sadova a fost refăcută de Matei Basarab în 1633, apoi de Preda 
Brâncoveanu în 1792, iar în 1863, odată cu secularizarea, este lipsită de moşii şi este 
transformată în biserică de mir. 

Se arată situaţia mănăstirii în vremea Regulamentului Organic: la 1838 se 
schimbă stareţul Ilarion, ce avea egumenia din 1824, cu Ioasaf. Se prezintă 
chivernisirea averilor de către cei doi şi conflictele cu privire la acest aspect. La 16 
februarie 1838, printr-un „Jurnal”, se hotorăşte ca Mănăstirea să rămână „de sineşi 
slobodă în rândul celorlalte mănăstiri pământeşti precum este prenumărată prin 
Regulamentul Bisericesc”. 

Şerbănescu, Niculae, pr., „Documente din veacul trecut, privitoare la 

Mănăstirea Sadova”, în: MitrOlt Vil (1955), 10-12, p. 644-649. 


434 



Autorul prezintă documentele referitoare la Mănăstirea Sadova, cu accent pe 
cele din 1838. 

Cocor a, Gabriel, pr., „Arhimandritul Dionisie Romano, stareţ la Mănăstirea 
Sadova”, în: MitrOlt X (1958), 5-6, p. 383-388. 

Materialul biografic cuprins în aceste pagini se referă la viaţa arhimandritului 
Dionisie Romano, călugărit la Mănăstirea Neamţ şi numit stareţ în 1851 la Mănăstirea 
Sadova. Se prezintă activitatea lui cât timp a îndeplinit această funcţie. 

Bălaşa, D., pr., „Mănăstirea Sadova (Jud. Dolj)”, în: MitrOlt XXIII (1971), 11- 
12, p. 845-871. 

Mănăstirea Sadova este ctitorie a Craioveştilor, a lui Matei Basarab şi jupan 
Preda Brâncoveanu, din 1633. Este prezentat cel mai vechi document care atestă 
existenţa ei. La 20 decembrie 1761, este închinată Mitropoliei din Bucureşti, împreună 
cu Mănăstirea Căldăruşani. Sunt prezentate portretele ctitorilor şi însemnările de pe 
unele cărţi de cult: „Evanghelie” (1775), „Vieţile Sfinţilor” pe lunile martie şi iulie. 
Bolniţa a fost rezidită între anii 1692-1693. Se mai aminteşte şidespre Schitul Murgaş, 
metoc al Mănăstirii Sadova şi sunt prezentate câteva catagrafii. 

Păsculescu-Orlea, Em., pr., „Popa Radu Şapca, năstavnic la Sadova, în 1848”, 
în: MitrOlt XIII (1961), 1-4, p. 187-195. 

Articolul aduce argumente sprijinite pe documente în legătură cu numirea ca 
egumen la Sadova a lui Popa Radu Şapcă. 

SAMURCĂŞEŞTI - CIOROGÂRLA (MĂNĂSTIREA) 

Erbiceanu, C., „Note asupra istoriei bisericeşti a românilor pentru secolul al 
XlX-lea” în: BORom XXVII (1903-1904), 12, p. 1373-1388. 7. Cu text în limba 
greacă. 

în septembrie 1809, mitropolitul Dositei al Ungrovlahiei îl înştiinţează pe 
stareţul Timotei de la Cernica că vel logofătul Costache Samurcaş a zidit o biserică în 
satul Samurcăşeşti, pe care vrea să o facă mănăstire de maici. Mitropolitul nu numai 
că-1 înştiinţează pe Timotei despre acest lucru, ci îl şi roagă pe acesta ca să o trimită pe 
sora sa împreună cu alte 11 maici la această mănăstire. 

La 23 decembrie 1809, mitropolitul Dositei îi răspunde lui Constantin Samurcaş 
că a trimis 12 maici la Samurcăşeşti şi că stareţa lor este Chipriana Shimonahia. 

***, „Bibliografie. «Mănăstirea Samurcăşeşti» de Ierom. Damian Stănoiu, 
1926”, în: BORom XLIV (1926), 6, p. 368. 

Monografie a Mănăstirii Samurcăşeşti. 

Moisescu, I. Gheorghe, diacon, „Cronica bisericească. Sfinţirea Mănăstirii 
Samurcăşeşti Ilfov.” în: BORom LXI (1943), 4-6, p. 315-316. 

Biserica mănăstirii, clădită la 1808, a fost reparată în 1870. La 1940 aceasta s-a 
dărâmat în urma unui cutremur. Generalul Teodor Ciurea a pus în acelaşi an temelia 

noii biserici, care a fost terminată de Gheorghiu Cristache, un urmaş al generalului 
Ciurea. Pe data de 30 mai 1943 a avut loc sfinţirea noii biserici, a cărei ceremonie este 
redată în articol. 

Ilie, R., pr., „Mănăstirea Ciorogârla-Samurcăşeşti”, în: GBis XIII (1954), 9-10, 
p. 531-533. 

Mănăstirea Ciorogârla-Samurcăşeşti este prezentată sub aspectul localizării şi a 
istoricului său, fiind menţionaţi şi ctitorii. Vizitată de Tudor Vladimirescu în timpul 
Eteriei, pustiită de turci, mănăstirea va fi refăcută de Preafericitul Justinian Marina. 

***, „Inaugurarea unor aşezăminte bisericeşti contruite sau restaurate la centrele 
patriarhal şi mitropolitan din Bucureşti”, în: BORom LXXVI,(1958), 7-8, p. 
665-667. 

Patriarhul Justinian Marin a manifestat o deosebită grijă pentru aşezăminte 
bisericeşti, restaurând multe monumente istorice. în articol se fac scurte relatări asupra 
inaugurării noilor lucrări de la mănăstirile Plumbuita şi Ciorogârla, de la Schitul 
Maicilor, palatul patriarhal şi de la tipografia Institului Biblic. 

Mănăstirea Ciorogârla: - mănăstire de maici, aflată la 18 km de Bucureşti spre 
Bolintin, - este veche de 150 de ani. Cutremurul din 1940 a ruinat-o, biserica şi chiliile 
s-au prăbuşit. în timpul războiului aici au fost adăpostite moaştele Sf. Parascheva, 
mănăstirea servind ca loc de refugiu în timpul bombardamentelor aeriene, patriarhului 
Nicodim şi celor din jurul său. Prin grija P.F. Justinian mănăstirea a fost restaurată şi 
înzestrată cu noi construcţii. Planul lucrărilor a fost întocmit de arhitectul I. 
Paraschiveanul, iar execuţia lor a fost supravegheată de inginerul George Bălănescu de 
la Arhiepiscopia Bucureştilor. 

Inaugaurarea lucrărilor s-a făcut la 1 iunie 1958. La sărbătoarea sfinţirii bisericii 
Mănăstirii Ciorogârla au fost prezenţi doi patriarhi: Justinian Marina şi Histofor al 
Alexandriei, pr. Alexandru Ionescu, vicarul Arhiepiscopiei, părinţii consilieri Al. 
Zamfirescu şi Marcel Mihăescu, arhimandritul Iustinian Florea, exarhul mănăstirilor, 
diacon prof. Nicolae Nicolaescu, prorectorul Institului Teologic din Bucureşti şi alţii. 
Sf. Liturghie a fost oficiată de P.S. Teoctist Botoşăneanul, înconjurat de preoţi şi 
diaconi, printre care şi arhim. Callistos şi Varnavas, însoţitorii patriarhului 
Alexandriei. După Sf. Liturghie s-a săvârşit Vecernia, potrivit rânduielii sărbătorii 
Pogorârii Sf. Duh. Sunt detaliate toate evenimentele prilejuite de inaugurare. 

Rădulescu, Mihai, lect. univ., „File din istorie bisericească: Mînăstirea 
Sămurcăşeşti”, în: GBis XXXVIII (1979), 1-2, p. 88-91. 

Mănăstirea Sămurcăşeşti, căreia i se mai spune şi Ciorogârla a fost întemeiată în 
1808, are trei altare şi în 1870 a fost pictată de Gheorghe Tătărescu. 

Stoicescu, Nicolae, „Mănăstirea Ciorogârla-Samurcăşeşti. Monografie de la 
ctitorul Constantin Samurcaş”, în: GBis XXXXI (1982), 1-3, p. 154-174. 

Conturarea istoricului Mănăstirii Ciorogârla-Sămurcăseşti se face având la bază 
documente în care sunt consemnate pregătirile din vara anului 1806 pentru construirea 
mănăstirii de călugăriţe, relaţia lui Constantin Samurcaş, ctitorul sfântului lăcaş, cu 

Tudor Vladimirescu, fruntaş al Eteriei. Este redat planul clădirilor mănăstirii din 1847 
- 1868, în anexă fiind cuprins inventarul tuturor odoarelor, realizat la 24 octombrie 
1812. 


SF. SAVA (MĂNĂSTIREA) 

Erbiceanu, C., „Istoria învăţământului la români. Documente inedite”, în: 
BORom XVI (1892-1893), 2, p. 97-131. 

Documentul al XVII-lea - este un act din 1814, care cuprinde un raport făcut la 
cererea domnului în care se arată că Şcoala de la Sfântul Sava din Bucureşti se afla 
într-o stare jalnică şi că banii proveniţi pentru refacerea ei proveneau de la mănăstiri. 

Bulat, Toma G., „Din istoricul bibliotecii de la fosta Mănăstire Sfântul Sava 
din Bucureşti”, în: GBis XXV (1966), 3-4, p. 313-342. 

Este descrisă fosta Mănăstire Sfântul Sava şi se face un istoric al bibliotecii de 

aici. 


Bulat, Toma G., „Contribuţii la istoricul bibliotecii de la Mănăstirea Sf. Sava 

din Bucureşti”, în: GBis, XXVII (1968), 7-8, p. 879-902. 

Activitatea bibliotecii de la Mănăstirea Sfântul Sava din Bucureşti şi a 
directorilor săi. Se prezintă istoricul detaliat al perioadei cuprinse între 1843 şi 1865. 

SĂRĂCINEŞTI-VÂLCEA (MĂNĂSTIREA) 

Neofit, episcop Râmnic, „Starea Schitului Sărăcineşti ot sud Vâlcea, metoh Sf. 

Episcopii”, în: Revista de Istorie Bisericească I (1943), 1, p. 144-145. 

Sunt enumerate obiectele de cult, cărţile şi moşiile schitului. Toate consemnările 
au fost făcute de „logofătul Nicolae al Sf. Mitropolii”. 

Brătulescu, Victor, „Pisanii, pomelnice şi însemnări din Mănăstirea 

Sărăcineşti-Vâlcea”, în: MitrOlt VII (1955), 1-2, p. 84-95. 

Informaţii despre pisaniile de la Mănăstirea Sărăcineşti-Vâlcea, între care cea 
mai importantă este cea din 1962, precum şi despre pomelnicele de la aceeaşi 
mănăstire, în special despre cele două scrise de Zosima în 1689. 

Stătescu, Ion, prof., „Mănăstirea Sărăcineşti (Vâlcea)”, în: MitrOlt XXXIII 

(1981), 7-9, p. 456-460. 

Aspecte din istoria Mănăstirii Sărăcineşti cu enumerarea ctitorilor a vieţuitorilor 
şi a egumenilor. 


SĂRINDAR (MĂNĂSTIREA) 

***, „Biserica Sărindar”, în: BORom XXI (1897-1898), 2, p. 206-217. 

Biserica Sărindar este cea din urmă ctitorie a domnului Matei Basarab. Datorită 
faptului că a ajuns într-o stare deplorabilă, s-a hotărât dărâmarea ei, promiţându-se că 

se va ridica o altă biserică în acelaşi loc. Mitropolitul Moldovei, Iosif, a făcut 
Guvernului o interpelare în Senat, deoarece nu s-au demarat lucrările de construcţie a 
noii biserici. în articol sunt redate, atât interpelarea, cât şi răspunsul ministrului Sturza. 

Î.P.S. Iosif arată ce a însemnat Biserica pentru cultura naţională, enumerând 
tipografiile de la: Mănăstirea Neamţ, Mănăstirea Govora, Mitropolia din Bucureşti etc. 
Î.P.S. Sa cere ca să se demareze lucrările de rezidire a bisericii fostei Mănăstiri 
Sărindar şi, de asemenea, cere să fie restaurată biserica lui Ştefan cel Mare - Sfântul 
Nicolae din Iaşi. 

***, „Monastirea Saridarul”, în: Biserica şi Şcoala I (1889), 1, p. 7-9. 

Apel făcut de credincioşi pentru refacerea Mănăstirii Sărindar şi pentru 
păstrarea valorilor morale şi naţionale aflate în pericol. 

***, „Mănăstirea Saridarul”, în: Biserica şi Şcoala I (1890), 25, p. 184. 

Articolul continuă informaţiile referitoare la Mănăstirea Saridarul (Sărindar). 
Ministerul Instrucţiunii Publice s-a adresat Primăriei Capitalei pentu a angaja persoane 
calificate în vederea stabilirii însemnătăţii istorice a monumentului, dar şi asupra 
destinaţiei date acelui teren în cazul dărâmării. Pentru a se pronunţa asupra solidităţii 
clădirii, Primăria a angajat doi arhitecţi şi un inginer după care va cere avizul 
„Comisiei de numire a străzilor”. Este acuzat ministrul Majorescu şi d-1 Rosetti care 
nu au vrut să o conserve, ci au lăsat lucrurile la decizia Primăriei Capitalei. Articolul 
se încheie cu o rugăciune prin care se încearcă anularea distrugeriii acestui monument. 

G„ „Un hrisov important”, în: BORom XXXIX (1915-1916), 11, p. 1144-1153. 

Pe locul bisericii Sărindar se va ridica Cercul Militar. Fosta mănăstire a fost 
ridicată de Matei Basarab în 1652 şi a avut hramul Adormirea Maicii Domnului. După 
dărâmare, tâmpla bisericii a ajuns la biserica catedrală din Rucăr. Matei Basarab a dat 
un hrisov în 1640, prin care toate mănăstirile închinate au fost luate din mâinile 
călugărilor greci şi (re)date în mâinile românilor. 

în partea a Il-a a articolului se redă introducerea la hrisovul lui Matei Basarab, 
act ce a fost publicat în 1889 de către un credincios. Aici întâlnim, pe lângă alte 
informaţii valoroase şi pisania bisericii Sărindar, alături de inscripţia de pe mormântul 
domnului Matei din Târgovişte. Se aminteşte că, ulterior, osemintele lui Matei 
Basarab au fost duse la Arnota. în ultima parte a articolului este prezentat hrisovul din 
1640, al lui Matei Basarab, prin care sunt scoase din mâinile călugărilor greci 
mănăstirile închinate. Acest important act de dreptate a fost întărit şi de domnul 
Constantin Şerban, ctitorul Mitropoliei din Bucureşti. 

Brătulescu, Victor, prof., „Zugravi de biserici din sec. al al XVII-lea lea şi al 

XlX-lea”, în: GBis XVII (1959), 3-4, p. 269-281. 

Articolul redă nume de zugravi de biserici sau icoane din Bucureşti şi 
împrejurimi. Sunt enumeraţi ieromonahul David de la Cernica, Ierotei de la 
Mănăstirea Radu Vodă şi imagini din interiorul bisericii şi un potir, ambele aparţinând 
fostei mănăstitri Sărindari. 

Stănescu, Gheorghe, „Mănăstirea Sărindar”, în: MitrOlt XI (1959), 7-8, p. 

446-456. 

Mănăstirea Sărindar, dispărută azi, (pe locul ei se află actuala Casă Centrală a 
Armatei) a fost construită, probabil, în 1652. Autorul prezintă o pisanie despre care se 
crede că ar fi a mănăstirii, dar care, de fapt, nu este autentică. Ctitorul cunoscut, Matei 
Basarb, este, de fapt, cel care o rezideşte; primul fiind Vlad Cocoraşcu, fiul Caplei din 
Cocorăşti, cu ascendenţă în Vlad Călugărul (1482-1496). Sunt oferite informaţii 
despre familia acestuia şi mai aflăm că mănăstirea a fost dărâmată în 1893. 

SEAVA-MUŞETEŞTI (MĂNĂSTIREA) 

N., Ş., pr., „Note bibliografice. Teologia istorică. Ionaşcu, I., «Mănăstirea 

Seaca-Muşeteşti (Olt)», în Anuarul Comisiunii Monumentelor Istorice pe 1942, 

Bucureşti, 1943, pp. 137-153”, în: BORom LXVI (1948), 11-12, p. 629. 

Articolul face referire la Mănăstirea Seaca-Muşeteşti, din judeţul Olt, care se 
pare că a fost ctitorită, între anii 1515-1518, de către vornicul Manea şi soţia sa, 
Vlădaea, din Drăgăşani. Autorul studiului consideră că pisania din 1910 informează 
greşit cu privire la anul zidirii - 1427, când, probabil, ctitorii nici nu erau în viaţă. 
Lucrarea oferă şi câteva date despre ctitori, despre daniile făcute mănăstirii, despre 
egumenii ei, menţionând totodată şi documentele în care aceasta este amintită. 

SEGARCEA (MĂNĂSTIREA) 

Bulat, T. G., „O mănăstire doljeană închinată Patriarhiei de Alexandria: 

Segarcea”, în: MitrOlt XXI (1969), 7-8, p. 551-569. 

Prima mărturie documentară despre satul Segarcea datează din 1557. Radu 
Mihnea (1611-1616) dăruieşte acest sat Patriarhiei de Alexandria, titular fiind Chirii 
Lucaris (1614), căreia i-a fost închinată şi Mănăstirea Stăneşti din Vâlcea. Cu ajutorul 
acordat de Patriarhie, Segarcea a reuşit ca, dintr-un mic schit, să devină mănăstire . 

SITARU (MĂNĂSTIREA) 

Gheorghescu, Chesarie, arhim. dr., „Sfinţirea Paraclisului de la Schitul 

Sitaru”, în: GBis XXXXVI (1987), 5, p. 130-131. 

Sfinţirea paraclisului de la Schitul cu hramul Naşterea Maicii Domnului şi 
Sfinţii Apostoli Petru şi Pavel, săvârşită la 8 sepembrie 1987 de către P.S. Roman 
Ialomiţeanul. 


SLOBOZIA- IALOMIŢA (MĂNĂSTIREA) 

Bercuş, C., I., pr., „Mănăstirea Slobozia de pe apa Ialomiţei”, în: GBis 
XXXXIII (1984), 5-6, p. 414-432. 

Mănăstirea Slobozia este ctitoria lui Matei Basarab (1632-1654), care în 22-23 
ani a construit 40 de lăcaşuri de cult. Articolul cuprinde informaţii despre istoricul a 

trei dintre ctitorii, cu descrierea clădirilor, proprietăţilor. în mănăstire au existat 
pomelnice scrise pe scânduri de stejar, în trei coloane datate 1831. 

SF. TREIME - RM. SĂRAT (MĂNĂSTIREA) 

***, „înfiinţarea Mănăstirii Sfânta Treime (Râmnicul-Sărat)”, în: GBis IX 

(1950), 9-10, p. 74. 

Date referitoare la înfiinţarea Mănăstirii Sfânta Treime din Râmnicu-Sărat. 

Constantinescu, Horia, pr., „Biserica fostei Mănăstiri Râmnicu-Sărat”, în: 

GBis XXIV (1965), 1-2, p. 30-72. 

Informaţiile vizează biserica fostei Mănăstiri Râmnicu-Sărat, atestată din 1593. 
Autorul aminteşte despre oraş, proprietăţile aşezământului, despre egumeni, 
arhitectură, sculptură, pictură, dar şi despre schiturile închinate mănăstirii: Jitia 
(închinat în 1695), Sfântul Nicolae (a doua jumătate a secolului al XVII-lea), Peletic 
(închinat în 1697), Trăstieni sau Fundul Cocorăştilor (1689), Vârteşcoi (1716). 

Bulat, Toma G., „O ctitorie brâncovenească închinată Sfântului Munte Sinai 

(Râmnicu-Sărat 1700)”, în: GBis XXII (1963), 11-12, p. 1031-1049. 

Istoricul Mănăstirii Râmnicului. Este redat în întregime actul de închinare (30 
iunie 1700). Marele spătar Mihai Cantacuzino, în calitate de ctitor, dă şi el un act de 
închinare (1712). 

SCHITUL MAICILOR DE LÂNGĂ MĂNĂSTIREA ANTIM 

***, „Copie după raportul P.C. Protoiereu al Plăşei de sus din Capitală sub nr. 

270 din 4 septembrie 1897 către Sfânta Mitropolie a Ungrovlahiei”, în: BORom 

XXII (1898-1899), 4, p. 464-472. 

Sunt descrise: purtarea clerului, starea bisericilor, problema certificatelor de 
botez, problema serviciului religios în aşezămintele publice, în spitale, cazărmi, 
problema misionară - câţi eterodocşi au fost convertiţi la ortodoxie, botezul 
eterodocşilor, problema bibliotecii parohiale. Unele biserici erau în reparaţie, printre 
acestea numărâdu-se biserica Stavropoleos şi Schitul Maicilor de lângă Antim, care a 
fost redeschis. 

N., Ş., pr,, „Reclădirea Mănăstirilor Dealul, Ghighiu şi Schitul Maicilor”, în: 

BORom LXXIII (1955), 7, p. 580-599. 

Preafericitul Justinian a desfăşurat o muncă asiduă în vederea restaurării 
vechilor biserici şi mănăstiri şi a înălţării de noi lăcaşuri sfinte. în 1955 s-a trecut de la 
renovări şi restaurări la reclădirea din temelii a acelor mănăstiri pe care curgerea 
nemiloasă a timpului le-a ruinat sau le-a distrus cu totul. Astfel, s-a pornit la rezidirea 
Mănăstirii Dealu şi la reconstituirea vechilor vetre mănăstireşti de la Ghighiu şi de la 
Schitul Maicilor din Bucureşti. în cursul lunii iulie 1955, patriarhul Justinian a pus 
pietrele fundamentale ale acestor trei mănăstiri. Autorul publică în continuare dările de 
seamă asupra festivităţilor ce au avut loc cu acest prilej. 

La 12 iulie 1955, a avut loc festivitatea punerii pietrei fundamentale a mănăstirii 
şi atelierelor de artă de la biserica monument istoric Schitul Maicilor din Bucureşti, 
care a fost întemeiată în 1727. La solemnitate au participat: patriarhul Justinian, acad. 
prof. Constantinescu Iaşi, acad. prof. Duiliu Marcu, P.S. Antim Târgovişteanu şi 
Teoctist Botoşăneanu, vicari, consilieri ai Patriarhiei, arhitecţi, preoţi, călugări şi 
credincioşi. 

Schitul Maicilor a fost înălţat de către o călugăriţă de origine rusă, Timoteia, 
ajutată de o jupâneasă, Smaranda. Biserica este pusă sub ocrotirea Sfintei Fecioare 
Maria, dându-i-se hramul Bunei Vestiri. Articolul conţine numeroase imagini. 

SF. SILVESTRU (METOC) 

Cazacu, N., pr., „Despre data zidirii bisericii Mănăstirii Târgşor. Istoricul 

bisericii Silvestru din Bucureşti”, în: GBis XXII (1963), 7-8, p. 723-758. 

Informaţii despre Mănăstirea Târgşor, înălţată în 1461 de Vlad Ţepeş şi rezidită 
în 1672 de Antonie Vodă. 

Despre biserica Sf. Silvestru din capitală: aşezare şi istoric. în 1794 epitropul 
Nicolae renunţă la epitropia bisericiii şi o închină Mănăstirii Iviron din Sfântul Munte 
Athos. Găsim o listă cu preoţii din 1732 până în 1963 şi alte anexe documentare. 

SINAIA (MĂNĂSTIREA) 

***, „Monastirea Sinaea, Judeţul Prahova”, în: Vocea Bisericii II (1895), 16 şi 

17, p. 9. 

Mănăstirea Sinaia a fost fondată de marele spătar Mihail Cantacuzino. 
Localitatea omonimă a devenit „comună urbană pentru că Majestatea Sa Regele” a 
construit aici castelul Peleş. în apropierea mănăstirii se află două locuri ce merită 
vizitate: Sfânta Ana, locul în care au trăit primii pusnici ai Munţilor Bucegi şi Sfântul 
Nicolae, locul unde a existat o bisericuţă, înainte de fondarea mănăstirii actuale. 

între Sinaia şi Comarnic poate fi văzută Mănăstirea Lespezi. 

G., „Cronica bisericească Jubileul de 200 de ani al Mănăstirii Sinaia”, în: 

BORom XIX (1895-1896), 7, p. 435-442. 

în data de 15 august 1895 s-au împlinit 200 de ani de la ctitorirea Mănăstirii 
Sinaia. în articol este prezentat atât programul acestei serbări, cât şi un scurt istoric al 
ei. Mănăstirea a fost întemeiată de spătarul Mihail Cantacuzino (1650-1716) în 1695, 
având ca hram sărbătoarea Adormirea Maicii Domnului. Ctitorul a făcut un pelerinaj 
împreună cu mama sa, Elena, la Locurile Sfinte. 

Se prezintă două versiuni cu privire la motivele care l-au determinat pe spătarul 
Mihail Cantacuzino să ctitorească acest sfânt lăcaş. Este reprodus mai departe actul de 
întemeiere al acestei mănăstiri şi sunt enumerate moşiile cu care a fost înzestrată 
mănăstirea de către Mihail Cantacuzino. Acesta a hotărât ca epitropul Mănăstirii 
Colţea să aibă grijă şi de Mănăstirea Sinaia. Pe platoul de deasupra Mănăstirii Sinaia a 
existat mai înainte un schit care a avut hramul Sfântul Nicolae. La Mănăstirea Sinaia, 
nouă biserică a fost zidită între 1841-1846 în timpul stareţului Paisie, în articol fiind 

reprodusă pisania acesteia. între 1871-1883, în casele mănăstirii, pe perioada verii, a 
locuit regele Carol I, împreună cu regina Elisabeta. Sunt enumeraţi stareţii acestui 
sfânt locaş, 14 la număr în 200 de ani. 

Dumitrescu, Marin, pr., „Monastirea Sinaia”, în: Consolatorul III (1900), 8, p. 

124-127. 

Date despre istoricul Mănăstirii Sinaia. întemeietorul ei a fost spătarul Mihai 
Cantacuzino. înainte de 1695, localitatea se numea Molomoţ şi exista o altă biserică 
cu hramul Sf. Nicolae, zidită de pustnici. S-a identificat un act din 1581, în care 
domnul Mihnea Vodă oferă acestei biserici, ca danie, două vaduri de moară, iar în 
1626 i se atribuie alte danii de către Alexandru Voievod, fiul lui Radu. 

Mănăstirea a fost reconstruită în sec. al XVI-lea de către Nicolae Grozea, 
locuitor din Breaza, care, deşi fusese tâlhar, la bătrâneţe s-a călugărit şi şi-a sfârşit 
viaţa în sihăstrie şi pocăinţă. în prezent, în locul vechii biserici se află o cruce de 
piatră. în Mănăsbrea Molomoţ s-a ascuns Mihai Cantacuzino în fuga sa, urmărit fiind 
de partizanii domnului Grigorie Ghica. Atunci, acesta a promis că, dacă va scăpa cu 
viaţă, va zidi în Molomoţ o biserică cu chilii pentru călugări şi cu ziduri de apărare 
împotriva tâlharilor. După ce l-a urcat pe tron pe fratele său, Şerban Cantacuzino, 
spătarul Mihai Cantacuzino a plecat cu mama sa, Elena, la Ierusalim şi la muntele 
Sinai, iar de acolo a ales modelul pentru Mănăstirea Sinaia, construită pe muntele 
Furnica, de pe malul drept al râului Prahova, care a fost sfinţită pe 15 august 1695. La 
sărbătoare a luat parte chiar şi domnul Constantin Brâncoveanu cu toată curtea. Mihai 
Cantacuzino a mai zidit biserica din comuna Fundenii Doamnei (Ilfov), în 1699, 
Mănăsbrea Titireciu (Râmnicu Vâlcea) şi, în 1715, biserica şi spitalul Colţea din 
Bucureşti. în acelaşi timp, Mihai a dat danii şi acte de fondare pentru mănăstirile şi 
bisericile zidite, urmând ca apoi şi alţi creştini să facă danii către mănăstire. 

După moartea cbtorului, Mănăsbrea Sinaia a rămas în grija stareţilor, ei fiind 
controlaţi de epitropia bisericii şi de spitalul Colţea, conform actului de fondare. Se 
prezintă stareţii care au fost la Mănăsbrea Sinaia. Din cei 14 stareţi, primul a fost 
Nicodim, care a stat în această funcţie 27 de ani, din 1695 până în 1721. Succed la 
stăteţie Iosaf (1829-1843), Paisie care a terminat biserica cea nouă şi chiliile unde a 
locuit regele până la terminarea castelului Peleş, acesta fiind cel care pune o pisanie 
nouă în frontispiciul bisericii, cel de-al patrulea stareţ fiind Nifon. Sunt surprinse 
aspecte ale unei greşite conduceri realizate de către doi călugări: Dionisie şi 
Damaschin, aceştia fiind atraşi de averile pe care le poseda mănăstirea. 

G., „Cronica bisericească Sfinţirea bisericii Mănăstirii Sinaia”, în: BORom 

XXVII (1903-1904), 3, p. 321-333. 

în articol este descrisă sfinţirea bisericii Mănăstirii Sinaia, ce a fost săvârşită de 
mitropolitul primat al României, Iosif Gheorghian la 26 mai 1903 în prezenţa familiei 
regale. Pe lângă aceasta, în articol sunt reproduse: a) actul de fondare pus în piciorul 
Sfintei Mese - din care aflăm că biserica cu hramul Sfânta Treime a fost construită pe 
temeliile bisericii din 1846; b) inscripţia bisericii noi; c) pisania bisericii; d) 
cuvântarea rostită de regele Carol I la acest eveniment şi cuvântarea rostită de eforul 
dr. Cantacuzino. 

Printre odoarele mănăstirii se numără şi icoana Sfântului Serghie, adusă de la 
Moscova de către rege şi dăruită bisericii. Date istorice despre Mănăstirea Sinaia 
întemeiată de spătarul Mihail Cantacuzino în 1695, având ca hram sărbătoarea 
Adormirii Maicii Domnului. Pe platoul de deasupra mănăstirii ar fi existat o mănăstire 
de prin secolul al XVI-lea, cu hramul Sfântul Nicolae, care s-a ruinat în 1788, iar pe 
locul ei s-a ridicat o cruce în 1838, inscripţia de pe aceasta fiind reprodusă în text. 
Construirea noii biserici a început în 1841, în timpul stareţului Iosif şi a fost terminată 
în 1846, în timpul stareţului Paisie. în timpul verii, regele Carol I şi regina au locuit în 
casele Mănăstirii Sinaia în perioada 1871-1883. 

***, „Cronica bisericească”, în: BORom XXXI (1907-1908), 10, p. 1202. 

în noaptea de 5 spre 6 ianuarie 1908 un puternic incendiu a avut loc în 
Mănăstirea Sinaia. 

Georgescu, Serafim, arhimandrit, „Pusnicul din Munţii Bucegi”, în: Viaţă 

Monahală II (1939), 3, p. 117-119. 

în articolul dat se prezintă viaţa pusnicească a sihastrului Inochentie 
Ieromonahul, care a sihăstrit vreme de 25 de ani prin Munţii Bucegi, la patru km de 
Mănăstirea Sinaia, lăcaş la care cobora la 3, 4 luni. Se precizează că Inochentie a murit 
în 1854. Articolul conţine o imagine. 

Moisescu, Gh. I., diacon prof., „Mănăstirea Sinaia” în BORom LXXII (1954), 

2-3, p. 313-322. 

Mănăstirea Sinaia a fost construită în 1695 de spătarul Mihail Cantacuzino, la 
poalele Bucegilor, pe malul râului Prahova. Ţinând seama că era aşezată în munţi, 
departe de lume spătarul Mihail Cantacuzino hotărăşte să lase această ctitorie sub 
veghea epitropului Mănăstirii Colţea din Bucureşti, zidită tot de el. Pentru ca 
Mănăstirea să-şi poată împlini rostul ei firesc, atât ctitorul cât şi alţi evlavioşi creştini 
au înzestrat-o cu moşii, munţi, păduri, vii, case, mori şi prăvălii. De asemenea, a 
beneficiat de scutiri, miluiri şi danii de la domnii Ţării Româneşti. 

începând din 3 iulie 1721 şi până la 25 aprilie 1726, în locul stareţului Nicodim 
întâlnim ca egumen al Mănăstirii Sinaia pe Dionisie. Din această perioadă se păstrează 
în Muzeul mănăstirii un frumos artofor. în timpul războiului ruso-austro-turc din 
1787-1791 mănăstirea a suferit mari stricăciuni. La 1790 este numit egumen 
Damaschin monahul, prin grija căruia se fac multe îmbunătăţiri şi se zidesc clădiri noi. 
Astfel, peste doi ani se termină paraclisul, după care se zugrăveşte din nou biserica 
mare. Tot în acea perioadă se zidesc casele de la altarul bisericii dinspre răsărit, în 
rând cu clopotniţa. 

La 1821, pe vremea Revoluţiei lui Tudor Vladimirescu, sfântul lăcaş ajunge din 
nou pustiu. în 1840 s-a început clădirea caselor din afara zidurilor mănăstirii dinspre 
pârâul Peleş care au fost terminate în 1842 când stareţul Ioasaf pune temelia bisericii 
celei mari, pe care la moartea sa (24 septembrie 1843) o lasă ridicată „la roşu” şi 
învelită. Biserica este terminată prin grija urmaşului său în stăreţie, Paisie 
Arhimandritul care în 1846 o tencuieşte, o zugrăveşte şi îi face catapeteasma. Tot prin 
grija aceluiaşi stareţ, în 1847, s-a făcut şirul caselor de zid dinspre miazăzi. Mănăstirea 

a fost afectată de Revoluţia din 1848 iar în anul următor, din porunca domnului 
Ştirbei, este scoasă din rândul chinoviilor şi trecută printre cele de categoria a treia, 
urmând ca averile sale să se arendeze prin licitaţie iar prisosul veniturilor să fie dat 
spitalului Colţea. în revoluţia de la 1848 vor fi implicaţi şi doi călugări din Mănăstirea 
Sinaia: ieromonahul Varlaam şi arhimandritul Ghenadie Pârvulescu. 

în 1873 mănăstirea a fost silită să facă schimb de terenuri cu casa Creţulescu, 
primind munţii Pietricica, Pâraele şi Cazacu, cedând în schimb muntele Piatra Arsă cu 
toată întinderea pe care s-a clădit apoi, între 1875-1883, Castelul Peleş. în 1880, 
Eforia este împuternicită să vândă din vatra mănăstirii 50 ha celor ce ar dori să-şi 
clădească vile pentru locuit vara, iar 25 ha să se dea fără plată ţăranilor care ar voi să 
se aşeze în Sinaia. Eforia însăşi clădeşte case, cu plata în rate şi încet, încet, în jurul 
mănăstirii ia fiinţă localitatea Sinaia. în 1892, sub stareţul Nifon, Eforia a zidit din 
temelie, la intrarea dinspre miazăzi din curtea bisericii mari, o clopotniţă înaltă de 
piatră. Cu acest prilej s-au reparat şi cele două rânduri de case din incintă. în casele 
dinspre miazăzi au fost aşezate atunci muzeul şi biblioteca înfiinţate prin grija stareţul 
Nifon. 

în 1903, după reparaţii care au durat mai mulţi ani, s-a redeschis pentru slujbă 
biserica mare, zugrăvită din nou, acoperită cu tablă de aramă şi luminată electric. în 
anii 1908 - 1909, Eforia a refăcut şi casele din curtea bisericii vechi, în special pe cele 
dinspre răsărit pe care le ruinase focul izbucnit cu un an în urmă, în ziua de Bobotează. 

Prin grija patriarhului Iustinian Marina, în 1951, s-a refăcut aripa chiliilor din 
curtea bisericii mari iar în 1952 s-a spălat atât pictura în ulei din biserica mare cât şi 
pictura în frescă de la biserica veche, făcându-se şi unele reparaţii. 

Brătulescu, Victor, prof., „Elemente de artă picturală şi sculpturală la Biserica 

Mănăstirii Sinaia”, în: GBis XXI (1962), 1-2, p. 67-73. 

Informaţii despre elemente de pictură şi sculptură de la biserica Mănăstirii 
Sinaia, aşezământ ctitoresc care, a fost metoc al Mănăstirii Colţea din Bucureşti. A 
fost numită Sinaia după muntele Sinai. Sunt prezentate câteva acte ce fac referire la 
mănăstire, precum şi o listă cu stareţii. 

Stănculescu, Ioan F., „Mănăstirea Sinaia”, în: GBis XXVI (1967), 5-6, p. 659- 

662. 

Istoricul Mănăstirii Sinaia în perioada războiului ruso-austro-turc. 

Vasiliu, Ştefan-Vlăduţ, drd. pr., „Icoane vechi mai importante din muzeul 

Mănăstirii Sinaia”, în: GBis XXXII (1973), 11-12, p. 1246-1258. 

Sunt prezentate icoanele din muzeul mănăstirii, fondat în 1892. 

Pop, Irineu, protos. drd., „Colecţia de obiecte bisericeşti a Mănăstirii Sinaia”, 

în: GBis XXXXIII (1984), 7-9, p. 584-592. 

Se prezintă colecţia din muzeul Mănăstirii Sinaia ce conţine, între altele cruci, 
broderii, „Biblia de la Bucureşti”, coroanele de cununie ale lui Matei Basarab. Textul 
este însoţit de bibliografie. 

Pop, Irineu, protos. drd., „Mănăstirea Sinaia, vatră de istorie şi vrednic lăcaş 

de artă şi cultură românească”, în: GBis XXXXIV (1985), 1-2, p. 70-81. 

Articolul conţine informaţii despre sculptură, pictură şi tezaurul mănăstirii 
Sinaia, despre muzeu, fiind subliniată şi importanţa acestui lăcaş de cult în istorie, în 
special în perioada războiului ruso-turc. 

SLATININ (SCHITUL) 

Simedrea, Tit, „Mănăstirea Titireciu”, în: GBis XXII (1963), 5-6, p. 468-501. 

O prezentare a istoricului Mănăstirii Titireciu, metoh al Mănăstirii Sf. 
Pantelimon, în care se pomenesc ctitorii, se descrie biserica şi se aminteşte numele 
Schitului Slatinin, metoc al mănăstirii, în prezent dispărut. 

SLOBOZIA LUI IANACHE VAI DE EI (MĂNĂSTIREA) 

Bulat, Toma G., pr., „O ctitorie a lui Matei Vodă Basarab în mijlocul 

Bărăganului: Slobozia lui Ienache Vai de Ei”, în: GBis XXVIII (1969), 3-4, p. 

393-408. 

Prima atestare documentară a ctitoriei din Bărăgan a lui Matei Basarab datează 
din 1615. Epoca fanariotă a fost prielnică pentru dezvoltarea acestui sfânt lăcaş. 
Articolul cuprinde informaţii despre istoricul mănăstirii, numită „citadelă”, iar anexa 
cuprinde inventarul mănăstirii făcut în 1854. 

SNAGOV (MĂNĂSTIREA) 

G., „Trei monumente religioase istorice”, în: BORom XXVII (1903-1904), 7, p. 

768-778. Recenzii. 

Recenzie la studiul arhitectului Mandrea asupra Mănăstirii Snagov în care 
atrage atenţia asupra stării în care se găsea sfântul lăcaş la 1904. Se aminteşte că, la 
1431, mănăstirea a primit un panaghiar din metal, iar la 1400 a primit, printr-un hrisov 
de la Mircea cel Bătrân, moşia Valea. Aici a funcţionat tipografia lui Antim Ivireanu, 
biserica mănăstirii fiind restaurată în 1815. 

Gheorghe, Ioan D., pr., „O nouă enigmă”, în: BORom LIII (1931), 10, p. 620-622. 

Articolul face referire la pisania de la biserica fostei mănăstiri Snagov. La 9 
iulie 1931, S. Mihail, pictor la Comisiunea Monumentelor Istorice, vine la biserica de 
la Snagov cu ordinul de a lua spre păstrare o icoană a Maicii Domnului, pictată în stil 
rusesc, datând din secolul al XVI-lea. Se aduce la cunoştinţa pictorului bănuiala sa că, 
sub pisania de la 1815, s-ar găsi o alta, mai veche, idee întărită şi de existenţa a trei 
straturi de tencuială, observate în partea de jos. 

în ziua de 14 iulie 1931, la Snagov au venit pr. secretar general al Cultelor N. 
Popescu, dl. Drăghiceanu, secretarul C.M.S., pictorul S. Mihail şi arhitectul V. 
Moisescu, care, dând jos pisania de la 1815, au scos la iveală vechea pisanie, 
reprodusă în articol, în traducerea d-lui secretar Drăghiceanu. Pisania arată că biserica 
a fost zidită de domnul Neagoe Basarab, dar zugrăvită de Petru Şchiopul şi de fratele 

său, Radu, fiii domnului Mircea Ciobanul, lămurind astfel de ce aceste familii, rivale 
cîndva, sunt zugrăvite în acelaşi tablou votiv. 

în opinia autorului, Neagoe Basarab a zidit această biserică pe ruinele alteia, 
mai vechi, sprijinindu-şi afirmaţia pe o cronică a ţării ce scrie că Vlad Ţepeş a „făcut 
sfânta mănăstire de la Snagov”, ducând mai departe ceea ce altul începuse aici, 
mănăstirea dovedindu-şi astfel existenţa încă înainte de anul 1431. Această afirmaţie a 
cronicii constituie însă o nouă enigmă, a cărei lămurire „cere foarte multă muncă şi 
cheltuială”. 

Manolache, Teodor N., Note bibliografice. Şerbănescu Niculae I., «Şcoale la 

Mănăstirea Snagov în secolul XIX», în: Revista Generală a învăţământului, an 

XXXI, nr. 1-2-3, 1943, p. 64-68.” în: BORom LXI (1943), 4-6, p. 290-291. 

Recenzie. 

Date despre istoricul Mănăstirii Snagov. La 1811 trebuia să se înfiinţeze aici un 
Seminar teologic. în 1865 s-a înfiinţat în temniţa de la Mănăstirea Snagov o şcoală 
pentru învăţătura tinerilor arestaţi. 

Barnea, I., „Note bibliografice, I.D. Ştefănescu «Le monastere de Snagov, le 

decor peint de l’eglise», în: Revista Istorică Română XIV(1944), fasc. III, p. 

297-306”, în: BORom LXIII (1945), 4-5, p. 155-156. Recenzie. 

Amănunte interesante despre pictura bisericii Mănăstirii Snagov şi anume: o 
parte din pictură datează din secolul al XlV-lea; pictura a fost refăcută în secolul al 

XVI- lea, a fost împrospătată în secolele al XVIII-lea şi al XlX-lea, iar în prezent 
(1945) se află în trei straturi suprapuse. Din punct de vedere iconografic, Mănăstirea 
Snagov se aseamănă cu: Mănăstirea Cozia, Mănăstirea Curtea de Argeş, biserica 
Stăneşti. Sunt amintite şi următoarele teme iconografice pe care le întâlnim la 
Mănăstirea Snagov: Mandylion-Keramion (cel mai vechi din Ţara Românească îl 
întâlnim la biserica Stăneşti), „Sfânta Treime cu Cel Vechi de zile”, portretele 
papilor! ! ! 

Brătulescu, Victor, „Mănăstirea Snagov” în: BORom LXXII (1954), 2-3, p. 

258-282. 

Mănăstirea Snagov, pomenită în documentele veacului al XlV-lea, cuprindea pe 
lângă biserica cea mare şi două paraclise toate trei închinate Maicii Domnului: biserica 
mare are hramul Intrarea în biserică, unul din paraclise avea hramul Buna Vestire iar 
celălalt hramul Adormirii Maicii Domnului (paraclisele nu mai există). Cronica ţării 
atribuie lui Vlad Ţepeş ctitoria Snagovului. La începutul secolului al XVI-lea, în 
timpul domniei lui Neagoe Basarab, biserica a fost refăcută, iniţial cu pridvor deschis 
care, ulterior, a fost închis formând pronaosul bisericii. Spre sfârşitul secolului al 

XVII- lea a fost instalată aici o tipografie, iar de a lungul secolelor a servit şi ca loc de 
ispăşire a păcatelor şi ca gropniţă pentru cei osândiţi. 

Biserica prezintă patru turle, două mici deasupra celor două abside dinspre nord 
şi sud ale altarului şi două turle mari deasupra naosului şi pronaosului. Materialul 
folosit este cărămida aparentă rostuită cu var. Altarul se distinge printr-o absidă 
principală şi două abside laterale: proscomidia şi diaconiconul, naosul prezintă două 

abside laterale iar pronaosul are forma unui pătrat. Clopotniţa a fost construită din 
piatră de râu şi din cărămidă în stilul construcţiilor din sec al XlV-lea şi al XV-lea. 

Pictura datează din 1563, când biserica a fost zugrăvită de Petru Vodă împreună 
cu fraţii săi Radu şi Mircea. Pictura bolţilor a fost distrusă din pricina infiltraţiei apelor 
fiind înlocuită în secolul al XlX-lea. 

Sunt câteva pietre de mormânt: Pârvu Craiovescu, vornic în timpul lui Neagoe 
Basarab; Ioan Monahul, logofăt în vremea lui Neagoe Basarab; cei patru fii ai 
boierului Dragomir Postelnicul şi ai Măriei Efrosina (Udrea, Barbul, Cracea şi Radu); 
Maria Eufrosina; Dima Stolnicul; mitropolitul Serafim; Stoica Logofătul; 

Stareţi ai Mănăstirii Snagov au fost Serafim mitropolitul; ieromonahul Antim 
Ivireanul (1696-1704); arhimandritul Ioasaf Snagoveanul (1844-1848); ieromonahul 
Carion Popescu (1937-1950); ieromonahul Dosoftei Popa. 

Mănăstirea Snagov a fost înzestrată cu mari averi: moşii, sate, vii, munţi, 
mori, vămi, case şi locuri de case din Bucureşti şi cu odoare ca: panaghiarul lui 
Drăghici Vintilescu, icoana de factură athonită care o înfăţişează pe Maica Domnului 
cu Pruncul Iisus din sec. al XVI-lea, uşile de stejar sculptate din 1453, anaforniţa de la 
Radu cel Frumos, fratele lui Vlad Ţepeş, crucea de chiparos ferecată în argint aurit, 
dăruită de Maria, soţia lui Grigore Ghica, chivotul de argint, dăruit de mitropolitul 
Varlaam, căţuia de argint, potirul şi mineiul, dăruite de Antim Ivireanul, dverele 
dăruite de Nicodim Greceanu, icoanele dăruite de Nicolae din Enos etc. 

Articolul conţine imagini. 

Andreescu, Ştefan, „Portretele murale de la Snagov şi Tismana”, în: BORom 

LXXXVIII (1970), 1-2, p. 175-190. Cu patru fotografii. 

Ştefan Andreescu face o analiză a portretelor murale de la Snagov şi Tismana. 

Biserica Mănăstirii Snagov exista încă din a doua jumătate a secolului al XIV- 
lea. Ea a fost menţionată într-un hrisov din anii 1407-1418. Biserica mănăstirii cu 
hramul Intrarea in Biserică a Maicii Domnului a fost rezidită din temelie în vremea lui 
Neagoe Basarab. Această biserică a fost pictată în 1563 în vremea domnului Petru cel 
Tânăr (1559-1568). Pisania din 14 septembrie 1563 nu a fost cunoscută decât abia în 
1931, fiind acoperită de o altă pisanie, din 1815, an în care biserica a fost repictată. 
într-o notă de subsol autorul redă pisania din 1563. 

în pronaosul bisericii Mănăstirii Snagov, pe peretele sudic, sunt pictaţi Neagoe 
Basarab, Teodosie, fiul său, Mircea Ciobanu, Petru cel Tânăr, fraţii Mircea şi Radu şi 
Doamna Chiajna. în naosul aceleiaşi biserici, pe peretele vestic sunt pictate aceleaşi 
portrete. Autorul prezintă explicaţia dublării portretelor domneşti din biserica de la 
Snagov, situaţie unică în pictura bisericească din sec. XIV -XVI, răspunzându-ne mai 
întâi la întrebarea de ce pisania din 1563 a fost zugrăvită în naos. Autorul face şi o 
analiză a celor două portrete murale din pronaos şi naos, ce pare că datează de la 1563, 
deoarece „inscripţiile portretelor din naos sunt scrise cu trăsături mai groase şi apăsate, 
iar aspectul literelor indică epoca sfârşitul secolului XVII”. Faptul că sunt două serii 
de portrete arată că cele din pronaos au fost făcute sub influenţa picturii din pronaosul 
bisericii Mănăstirii Argeşului, care a fost realizată în trei faze. 

Faza I-a: Dobromir 1526, când în pronaosul bisericii Mănăstirii Argeşului au 
fost pictaţi: Radu de la Afumaţi, Ruxanda, Neagoe Basarab, Despina, Cneazul Lazăr, 

domnul Nicolae Alexandru, Mircea cel Bătrân, Radu cel Mare - autorul arată de ce au 
fost trecuţi aceştia. 

Faza a Il-a: deceniul cinci al secolului al XVI-lea, când au fost pictaţi - 
Teodosie Voievod, Vladislav 1 cu soţia sa Ana, Radu Paisie, fiul său Marcu, Vladislav 
III, Vlad înecatul şi Vlad Ţepeş. 

Faza a IlI-a: 1568-1577 când au fost pictaţi Mircea Pretendentul (1509-1510), 
Alexandru Mircea cu fiul său Mihnea. Teodosie are două portrete, deoarece el a 
domnit câteva luni în 1521. 

Autorul a încercat astfel să realizeze o adevărată cronică pictată a domnilor 
Ţării Româneşti. 

Mircea Ciobanul şi urmaşi săi sunt zugrăviţi pe peretele pronaosului bisericii 
Mănăstirii Snagov. Semnificaţia gestului realizării a două portrete identice în aceeaşi 
biserică reprezintă, în fapt, realizarea unui tablou dinastic. 

Autorul conchide că: „prin zugrăvirea în locuri diferite, a unor personaje 
domneşti identice, la Snagov s-a făcut pentru prima oară distincţia între portretul 
ctitoricesc tradiţional şi un nou tip de portret - portretul dinastic”. 

SF. SPIRIDON VECHI (MĂNĂSTIREA) 

t T., S., „Note bibliografice Radu V. pr., «Mănăstirea Sf. Spiridon şi Patriarhul 

Silvestru al Antiohiei», extras din Revista Istorică Română, III (1933), p. 23”, 

în: BORom LII 1934 1-2 126-127 3. Recenzie. 

Actele de danii dovedesc că „Biserica Sfântului Spiridon” exista pe acelaşi loc 
înainte de anul 1747, când Constantin Mavrocordat o reclădeşte din nou şi o 
înzestrează cu moşii, după ce în anul precedent o închinase Patriarhiei Antiohiei. La 
târnosirea acestei biserici a luat parte şi patriarhul Silvestru al Antiohiei care se afla, 
atunci, în ţară. Acesta din urmă a imprimat la Iaşi, în 1730 şi 1733 o Liturghie greco- 
arabă şi o carte de propagandă împotriva catolicilor intitulată „Despre adevăr şi 
dreptate”. Pisania bisericii Sf. Spiridon- Vechi este scrisă în limbile greacă şi arabă. 
Autorul mai prezintă şi unele amănunte referitoare la situaţia în care se găsea 
Patriarhia din Antiohia, în vremea păstoririi patriarhului Silvestru. 

Florescu, George D., „Din istoricul bisericii Sf. Spiridon cel Vechi din 

Bucureşti”, în: GBis XXI (1962), 1-2, p. 136-150. 

Date despre istoricul Bisericii Sf. Spiridon-Vechi, ce datează din secolul XVII- 
XVIII. Este prezentată o bibliografie cu 46 de cărţi care cuprind date despre istoricul 
mănăstirii. 


SF. SPIRIDON - ROŞIORI DE VEDE (METOC) 

Cernovodeanu, Paul I., „Bisericile din Oraşul Roşiorii de Vede”, în: GBis XX 
(1961), 3-4, p. 287-307. 

Sunt descrise mai multe biserici din Roşiorii de Vede în text fiind inserate şi 
imagini. Este abordată şi biserica Sfinţii Apostoli - cunoscută şi sub numele de 

„Sfântul Spiridon”, pentru că a fost metoc al Mănăstirii Sfântul Spiridon din Bucureşti 
- ridicată la 1708. 


STAVROPOLEOS (MĂNĂSTIREA) 

***, „Biserica Stavropoleos din Bucureşti”, în: Vocea Bisericii I (1895), 24, p. 3. 

Date despre Biserica Stavropoleos din Bucureşti, restaurată în 1724 de Nicolae 
A. Mavrocordat, Ioanichie arhiereul, Eustaţie şi Aspria. Biserica atrage atenţia datorită 
stilului bizantin şi sculpturii bine conservate. Face parte din monumentele istorice şi a 
devenit filială la parohia Zlătari. Articolul conţine şi o fotografie. 

Florescu, D. Florescu, Năsturel, Ş. Petre, Cernovodeanu, Paul, „Lapidariul 

Bisericii Stavropoleos din Bucureşti”, în: BORom LXXIX (1961), 11-12, p. 

1055-1094. 

Autorii au cercetat „Lapidariul”de lângă Biserica Stavropoleos, unde au aflat 
pietre de mormânt, ornamente, cruci, pisanii provenite de la lăcaşurile bucureştene 
dispărute din preajma Bisericii Stavropoleos, o colecţie de aproape 40 de piese. S-au 
analizat 39 de lespezi. 

Autorii prezintă textul original, traducerea, descrirea generală, provenienţa, 
bibliografia care se referă la izvorul sau lucrările de bază, unele lămuriri istorice 
asupra inscripţiilor mai importante fiind redate la rubrica observaţii. Se precizează că 
inscripţiile greceşti au fost redate cu sau fără accent, după cum au fost săpate, 
păstrându-se întocmai şi ortografia. în privinţa metodei de editare, s-au urmat regulile 
pentru textele diplomatice şi epigrafice bizantine. Descrirea pieselor se referă la 
dimensiuni, chenar, ornamentaţie, inscripţie, litere săpate, înălţimea lor, numărul de 
rânduri. Observaţiile lor sunt mai ample sau mai succinte, în funcţie de personalitatea 
respectivă. Pentru mitropolitul Ioanichie, ctitorul bisericii Stavropoleos, observaţiile 
sunt ample. în imagine este prezentată şi stema de pe mormântul lui. Observaţii ample 
sunt făcute şi în legătură cu pisania bisericii Sfântul Sava, care se referă la o mănăstire 
zidită înainte de 1591 de Andrei vistierul. 

Studiul a pus în evidenţă câteva momente din trecutul unor lăcaşuri bucureştene, 
fiind o bază pentru cercetătorii viitori. Lucrarea cuprinde imagini şi planul lapidariului 
bisericii Stavropoleos din Bucureşti. 

Stănculescu, F. Ioan, „Recenzie. Răzvan Thoedorescu, «Biserica 

Stavropoleos», Editura Meridiane, Bucureşti, 1967, p. 56 + 36 planşe”, în 

BORom LXXXVII (1969), 9- 10, p. 1090- 1092. 

Egumenul Ioanichie din Epir vine la Bucureşti, la Mănăstirea Gheorma Banul şi 
cumpărând în aprilie 1722 un loc învecinat cu casele boierilor Greceni, construieşte un 
han cu etaj şi, probabil, în interiorul hanului, paraclisul cu hramul Sf. Haralambie. Din 
pisania bilingvă se cunoaşte că Ioanichie a înălţat în 1724 o nouă biserică pe un teren 
dăruit de boierul Grigorie Greceanu, în acelaşi han, ctitoria primind numeroase daruri 
din partea familiei Grecenilor. în primăvara lui 1726 ctitorul mănăstirii avea să fie 
investit mitropolit al Stavropolei şi Exarh a toată Caria. Aceasta a atras de la sine 
numele mănăstirii - Stavropoleos. Achiziţionând noi terenuri în jur, egumenul, în 

1729, a adăugat bisericii absidele laterale şi pridvorul, mărind şi interiorul înspre 
răsărit. 

Prin testamentul său din 1733, Ioanichie a închinat mănăstirea cu toate 
proprietăţile ei Mănăstirii Gura din Pogoniana. Cutremurele din 1802 şi 1838 au 
produs avarii edificiului şi au provocat dărâmarea turlei în 1841. Desfiinţarea hanului 
din jur a accentuat degradarea monumentului. Arhitectul Ion Mircu a fost însărcinat cu 
realizarea unui proiect de restaurare, aplicat în 1904. 

Se descrie interiorul şi exteriorul bisericii evidenţiindu-se obiectele de artă şi 
caracteristicile ce o disting, sculptura în piatră şi în lemn. 

Marchiş, Iustin, protos., „Biserica Stavropoleos la 275 de ani de la ctitorire”, 
în: GBis LVIII (1999), 9-12, p. 102-116. 

Se face istoricul şi descrierea bisericii Stavropoleos, ridicată în 1724 de către 
ieromonahul Ioanichie. Alte informaţii sunt cele referitoare la odoare şi cărţi. 

STĂNEŞTI-VÂLCEA SAU STÂNCEŞTI (MĂNĂSTIREA) 

***, „închinarea Mănăstirii Stânceşti”, în: Şcoala şi Biserica XIV (1911), 9-10, 
p. 7-10. 

Articolul reproduce un act prin care Radu Voevod, fiul lui Mihnea Voevod, în 
1615, închină Sfintei Patriarhii din Alexandria, Mănăstirea Stăneşti din Ţara 
Românească. Această mănăstirea a fost făcută, înzestrată şi stăpânită de boierii 
Buzeşti. Prin acest act se arată şi felul cum această Patriarhie va fi datoare a se îngriji 
de mănăstire. La sfârşitul documentului se precizează că informaţiile au fost tălmăcite 
în limba română, după hrisovul sârbesc, de către popa Radu Protopopescu. 

Bălaşa, D., pr., „Dobromir, marele Ban al Craiovei (1568-1583), în: MitrOl XII 
(1960), 1-2, p. 24-41. 

în acest studiu se găsesc informaţii cu privire la ctitorul Mănăstirii Stăneşti, 
logofătul Giura, care a zidit-o în 1537. De asemenea se aminteşte despre atestarea 
documentară a bisericii Mănăstirii Coşuna între anii 1573-1574. 

Pleşia, Dan, „Contribuţii la istoricul Mănăstirii Stăneşti (Vâlcea) şi al ctitorilor 
ei”, în: MitrOlt XVII (1965), 5-6, p. 407-417. 

Autorul face o analiză a pisaniei Mănăstirii Stăneşti şi a portretelor ctitorilor, 
aducând noi informaţii despre aceştia. Primul dintre ei a fost Banul Mogoş. 

STÂNIŞOARA (MĂNĂSTIREA) 

***, „Cronica bisericească. Biserica Mănăstirii Stănişoara”, în: BORom XXVII 
(1903-1904), 4, p. 417-420. 

Mănăstirea Stănişoara este situată într-o zonă muntoasă din judeţul Argeş. 
Datorită faptului că biserica acestei mănăstiri se afla într-o stare avansată de 
degradare, monahii împreună cu stareţul acestei mănăstiri, Nicandru, au început 
construirea unei noi biserici. Punerea pietrei de temelie a noii biserici a avut loc în 

data de 5 iulie 1903, în prezenţa P.S. Gherasim al Argeşului, P.S. Atanasie al 
Râmnicului şi P.S. Pimen al Dunării de Jos. Este reprodus actul de fondare al noii 
biserici din care aflăm următoarele: -în trecut Stănişoara a fost schit al Coziei, -că 
noua biserică va avea hramurile la fel ca cea veche - Sfântul Gheorghe şi Sfântul 
Nicolae şi că vechiul lăcaş, datorită stării avansate de degradare va fi dărâmat. 

***, „Act de fondaţiune”, în: BORom XXVII (1903-1904), 5, p, 536-539. 

Este reprodus actul de fondare al noi biserici a Mănăstirii Stănişoara din care 
aflăm: că în data de 5 iulie 1903 episcopii - Gherasim al Argeşului, Atanasie al 
Râmnicului şi Pimen al Dunării de Jos au pus piatra de temelie a noii biserici a 
Mănăstirii Stănişoara, vechea biserică urmând a fi dărâmată. Noua biserică va avea 
aceleaşi hramuri - Sfântul Gheorghe şi Sfântul Nicolae. La acest eveniment au 
participat şi arhiereii: Calist Botoşăneanu, Valerian Râmniceanu, Sofronie 
Craioveanu. 

Stănoiu, Damian, ieromonah, „Prin mănăstiri”, în: BORom XLI (1922-1923), 

11, p. 751-756. 

Este prezentată Mănăstirea Stănişoara care, la 1923, se afla în stare bună. 
Trapeza călugărilor a fost ridicată prin osârdia şi cu cheltuiala fostului episcop al 
Argeşului, Ghenadie al II-lea, care a ajuns, apoi, mitropolit primat. Stareţ, la 1923, era 
Atanasie Popescu. Se descrie sărbătoarea hramului. 

Stănoiu, Damian, ieromonah, „Prin mănăstiri”, în: BORom XLI (1922-1923), 

13, p. 965-967. 

Se continuă prezentarea istoricului Mănăstirii Stănişoara. 

Neofit, alături de alţi doi călugări de la Mănăstirea Cozia, a zidit în 1747 o 
biserică din lemn cu hramul Sfântul Gheorghe având sprijinul material al boierilor 
Gheorghe Buligeanu clucerul şi Martin Buliga. După trecerea la cele veşnice a celor 
trei monahi, biserica s-a pustiit, servind iarna ca adăpost fiarelor sălbatice, iar vara ca 
stână a ciobanilor, de unde i s-a tras numele de „Stănişoara”! 

în 1807 a venit din Muntele Athos, Sava schimonahul împreună cu ucenicul său 
Teodosie ieroschimonahul din Sălişte şi, alături de ei, l-au adus pe fratele Onufrie şi au 
(re)întemeiat viaţa de obşte la Stănişoara. Ei au zidit cu ajutorul lui Constantin 
Brăileanu şi a lui Nică Vlădescu, în locul bisericii de lemn, o biserică din piatră ce a 
fost terminată în timpul domniei lui Alexandru Ghica, pe când păstorea episcopul 
Argeşului, Ilarion şi în vremea egumenului Coziei, Nectarie. La anul 1904 arhiereul 
locului, Gherasim Timuş, a ordonat dărâmarea acestei biserici şi ridicarea alteia mai 
frumoase. Este redată pisania acestei noi biserici, ridicată în 1904 şi se realizează o 
descriere a ei. 

I., S., „Note bibliografice Urâţescu Grigore, Arhim. «Mănăstirea Stănişoara», 

Bucureşti 1943, 126 p”, în: BORom XLI (1943), 10-12, p. 595-596 3. Recenzie. 

Istoria Mănăstirii Stănişoara cu referire la unii fraţi şi monahi care au înfiinţat 
acest aşezământ monahal. 

STELEA - TÂRGOVIŞTE (MĂNĂSTIREA) 

Dincă, George, diac., „Două ctitorii voievodale înălţate în semnul împăcării şi 

prieteniei: biserica Stelea din Târgovişte şi Mănăstirea Soveja din Vrancea”, în: 

GBis XXX (1971), 5-6, p. 511-523. 

Documentul aduce noutăţi despre contextul care a determinat ctitorirea celor 
două lăcaşuri de cult: biserica Stelea din Târgovişte şi Mănăstirea Soveja din Vrancea. 
Vasile Lupu este întemeietorul bisericii Stelea (1645), aceasta fiind biserica mănăstirii 
din capitala de atunci a Ţării Româneşti. 

Consemnarea istoricului Mănăstirii Soveja, ctitorie a lui Matei Basarab, ce are 
hramul Sfântul Ioan Teologul, cuprinde şi detalii referitoare la faptul că în acelaşi loc 
înainte a existat un mic schit, al cărui întemeietor a fost Partenie, fost viţuitor la 
Mănăstirea Bisericani. 


STOLOJANI (SCHITUL) 

Gardu, Gh., dr., „Schitul de la Stolojani Gorj”, în: MitrOlt XXX (1978), 7-9, 

p. 664-666. 

Se face prezentarea unei scurte însemnări despre schitul de la Stolojani, cu 
referire la conţinutul zapisului ieromonahului Nicodim de la Stolojani din 14 
noiembrie 1677. Acest lăcaş a fost predat Mănăstirii Tismana de Schitul Câmpul- 
Fomii. Este anexată o imagine cu documentul din 1677. 

STRÂMBA GORJ (MĂNĂSTIREA) 

Erbiceanu, C., „Documente referitoare la istoria bisericească şi politică a 

românilor”, în: BORom XXIII (1899-1900), 2, p. 126-156. 

în articol sunt reproduse 20 documente între care este şi cel prin care un anume 
Răuşanu reclamă la domnitor pe un văr de al său că ar fi jefuit Mănăstirea Strâmba din 
judeţul Gorj. 

Neofit, episcop, Râmnic” „Starea Schitului Strâmba ot sud Gorj, metoh Sf. 

Episcopii”, în: Revista de Istorie Bisericească I (1943), 1, p. 131-134. 

Este descris schitul în ansamblul lui. în interiorul bisericii se aflau mai multe 
obiecte de cult, care sunt enumerate. De asemenea, sunt prezentate cărţile de cult, 
moşiile, viile şi morile schitului. 

STREHAIA (MĂNĂSTIREA) 

Şerbănescu, Niculae, pr. dr., „Despre Episcopia Strehaiei”, în: MitrOlt VI 

(1954), 9-10, p. 488-510. 

Se face un istoric al Episcopiei care este atestată documentar în a doua jumătate 
a secolului al XVII-lea. Se prezintă şase documente de la Arhivele Statului din 
Bucureşti. Se arată faptul că începutul ei se află la o dată cuprinsă între 15 ianuarie şi 
15 aprilie 1673, descriindu-se împrejurările când a fost înfiinţată. Se prezintă părerea 

mai multor cercetători cu privire la data până la care şi-a dus existenţa, cei mai mulţi 
optând pentru anul 1688. 

Se aduc informaţii cu privire la singurul episcop al Strehaiei, Daniil, şi despre 
destinul acestuia după ce a părăsit Episcopia - el se stabileşte în Moldova de Jos, în 
schitul Babele de pe apa Putnei, în apropierea satului Măgura. Despre schit aflăm că a 
fost zidit în prima jumătate a secolului al XVII-lea de ieromonahul Partenie de la 
Bisericani. Avea ca hram Sf Ioan Bogoslovul şi a fost metoc al Mănăstirii Dobromira, 
Soveja. Se prezintă, pe larg, viaţa şi activitatea episcopului Daniil. 

Şerbănescu, Niculae, pr. dr., „Despre Episcopia Strehaiei”, în: MitrOlt VI 
(1954), 11-12, p. 683-688. 

Se prezintă şase documente din Condica veche a Mănăstirii Strehaia ce au fost 
păstrate la Arhivele Statului din Bucureşti. Ele atestă două lucruri importante: că 
Episcopia Strehaiei a existat cel puţin până în anii 1678-1679 şi că episcopul Daniil a 
încetat din viaţă în 1688, la Schitul Babele de pe apa Putnei. 

Şerbănescu, Nicolae, pr., „Noi mărturii despre Episcopia Strehaei şi Episcopul 
ei, Daniil”, în: MitrOlt XIII (1961), 1-4, p. 71-79. 

Se prezintă două documente ce atestă exitenţa episcopului Strehaiei, Daniil. 
Prima mărturie, cea mai veche, este din 22 decembrie 1674 când într-un zapis este 
amintit „părintele chir Daniil ep(i)scopul sf(i)ntei ep(i)scopiei Strehăi”. 

Al doilea document este un act întocmit la Bucureşti la 11 ianuarie 1678, prin 
care episcopul Râmnicului, Ştefan, dăruieşte diaconului „Iscru” o vie în „Dealul 
Bojrariilor”şi se pun doi martori la întocmirea acestui act, printre care unul este 
„iubitul frate chir Daniil ep(i)scupul Strehăei”. Episcopia Strehaiei funcţiona încă în 
1678 şi a fost desfiinţată de Şerban Cantacuzino în 1679, Daniil fiind trecut la 
conducerea Mănăstirii Cotroceni. Se prezintă o imagine cu actul din 11 ianuarie 1678 
şi textul ambelor documente. 

Creţeanu, Radu, „Precizări cronologice privind ansamblul mănăstiresc 
Strehaia”, în: MitrOlt XXVI (1974), 7-8, p. 644-649. 

Articolul de faţă aduce informaţii în legătură cu lucrările de restaurare 
desfăşurate la ansamblul mănăstiresc de la Strehaia din 1963. Cu această ocazie s-au 
scos la iveală beciurile fostei case a Craioveştilor. Tot prin aceste lucrări se clarifică 
mai multe probleme şi anume: casa Craioveştilor a fost zidită în prima jumătate a 
secolului al XVI-lea; biserica şi zidul de incintă au fost construite în 1645. Se arată, de 
asemenea, că nu au existat edificii religioase anterioare pe ruinele cărora să se fi 
construit ansamblul de la Strehaia. 

Stănciulescu, Al., pr. şi Diac-Hurezi, P., „Mănăstirea Strehaia în preajma 
evenimentelor paşoptiste în lumina unor documente inedite”, în BORom XCVI 
(1978), 7-8, p. 812-820. 

Date despre Mănăstirea Strehaia în preajma revoluţiei de la 1848. 

Protopopescu, C. A., diac., „înfiinţarea primelor spitale rurale de stat, în jurul 
unor mănăstiri. Spitalul din Strehaia. (1883-1983)”, în: MitrOlt XXXV (1983), 
9-10, p. 642-649. 

Articolul prezintă activitatea desfăşurată pe lângă mănăstiri pe plan social- 
medical, concretizată de-a lungul timpului în înfiinţarea de bolniţe, farmacii şi spitale, 
cum sunt spitalul Colţea, spitalul Sfântul Pantelimon din Bucureşti, spitalul Nifon, 
Sfântul Spiridon, Hurezu şi Slatina. Punctul principal al expunerii este însă activitatea 
spitalului din Strehaia. 

Protopopescu, C. A., prof., „Mănăstirea Strehaia, 350 de ani de existenţă 
(1645-1995)”, în: MitrOlt XLVII (1995), 3-6, p. 108-110. 

Mănăstirea Strehaia este o ctitorie a lui Matei Basarab. Secularizarea averilor 
din 1863 a găsit-o într-o stare avansată de degradare. A funcţionat ca biserică de mir 
până în 1958. 

Protopopescu, C. A., „Mărturii istorice despre Episcopia Strehăii la sfârşitul 
sec. al XV-lea şi al XVII-lea”, în: MitrOlt LIV (2002), 5-8, p. 102-115. 

Perioada de refugiu ale Băniei Severinului la Strehaia a fost în anii: 1375, 1377- 
1382, 1382-1392, Severinul fiind sub ocupaţie maghiară. Scaunul episcopal de la 
Strehaia a fost ocupat între anii 1672-1679. Ctitorul Mănăstirii Strehaia, ce avea 
hramul Sfintei Treimi, a fost Matei Basarab, care a zidit-o în 1645. 

STREHAREŢ SAU STIHAREŢ (MĂNĂSTIREA) 

Bulat, T. G., „Un mare episcop al Buzăului din sec. XVII. Serafim Slătineanu 
(1648 - 21 mart. 1668)”, în: GBis XX (1961), 1-2, p. 157-161. 

Amănuntele biografice ale episcopului Buzăului Serafim Slătineanu sunt extrase 
din inscripţia schitului Deleni şi din actele Schitului Strehareţ. 

Bulat, T. G., „O fundaţie a episcopului Serafim lângă oraşul Slatina. Schitul 
Strehareţ (Slatina-Olt)”, în: MitrOlt XIV (1962), 5-6, p. 370-375. 

Autorul lămureşte faptul că schitul nu a fost ctitorit de Varlaam, episcop de 
Râmnic şi mai apoi mitropolit şi că se afla în judeţul Romanaţi, în comuna Slătioara. 

Brătulescu, Victor, prof., „Inscripţii şi însemnări din biserici şi mănăstiri. 
Episcopia Râmnic-Argeş”, în: MitrOlt XVII (1966), 5-6, p. 463-476. 

Date importante despre biserica fostului Schit Stihareţ din Slatina amintindu-se 
şi despre toponimul „stihareţ”. Ctitor a fost episcopul Serafim, fiind ajutat de 
mitropolitul Varlaam, cel care va fi înmormântat la Cozia. Schitul a fost zidit în 1672. 
între 1678-1864 este metoc al Mitropoliei Ungrovlahiei şi de atunci aparţine 
Episcopiei Argeşului. Tot din 1864 va funcţiona aici „Şcoala de agricultură Stihareţ”. 

Alţi doi ctitori înnoitori au fost mitropolitul Neofit şi eclesiarhul Iosif 
Stihareţeanu (1844). Sunt redate mai multe inscripţii. 

Vornicesu, Nestor Severineanul, „Cântecul lui Adam” într-un vechi manuscris 
psaltic de la Strihareţ”, în BORom XCII (1974), 7-8, p. 1030-1037. 

La Schitul Strihareţ, în apropiere de municipiul Slatina din jud. Olt, se găseşte o 
colecţie de manuscrise psaltice. Unul dintre ele nu are titlu, ci numai o indicaţie cum 
se cântă; el cuprinde un poem de 60 de rânduri, primele 11 versuri având notaţie 
bizantină. Este o copie inedită a poemului „Cântecul lui Adam”. Se presupune că a 
fost copiat de renumitul Macarie ieromonahul care a transpus majoritatea cântărilor 
bisericeşti în notaţia nouă bizantină, la începutul secolului al XlX-lea. 

în cântec se întâlneşte motivul „zapisului” (legământului) pe care-1 face Adam 
(omul) cu diavolul, motiv ce a străbătut toată imnografia liturgică şi a trecut şi în 
literatura universală profană (vezi „Faust” de Goethe). Articolul are o Anexă şi un 
rezumat în lb. franceză. 


SURP AŢELE (MĂNĂSTIREA) 

Bălăşel, Teodor, preot, „Mănătirea Surpatele”, în: Cuvântul Adevărului IV 

(1905), 6, p. 61. 

Explicarea numelui Mănăstirii Surpatele din judeţul Vâlcea prin analiza locului 
geografic unde este amplasată, loc care s-a ruinat, s-a surpat de-a lungul timpului. Este 
situată la un ceas de Mănăstirea „Dintr-un lemn”. în 1872 Ministerul Cultelor a cerut 
ca toate călugăriţele aflate pe la diferite schituri şi mănăstiri din judeţ să fie strânse la 
cele două mănăstiri de călugăriţe: Horezu şi „Dintr-un lemn”. Astfel, maicile de la 
Surpatele au fost strămutate la Mănăstirea „Dintr-un lemn”. Primii fondatorii ai acestei 
biserici sunt boierii Buzeşti. Este reprodusă inscripţia aflată deasupra uşii de la intrare 
de la Mănăstirea Surpatele. 

Popescu-Cilieni, I., preot, „Documente privitoare la Mănăstirea Surpatele- 

Vâlcea”, în: Revistă de Istorie Bisericească I (1943), 2, p. 94-119. 

Mănăstirea a fost ridicată de boierii Buzeşti. Cel mai vechi document despre ea 
este cel prin care Neagoe Basarab îi întăreşte acesteia moşie în Câineşti- Vâlcea, în 
1512. Deoarece biserica veche s-a ruinat, în acelaşi loc s-a ridicat, din osteneala 
Doamnei Maria a lui Constantin Brâncoveanu, o biserică de zid. Această informaţie 
existând în pisania, a cărui conţinut este reprodus. 

Urmaşii lui Brâncoveanu s-au îngrijit de necesităţile mănăstirii. Documentele 
arată că la 20 iulie 1811 a fost numită stareţă aici maica Melentina, aceasta preluând o 
mănăstire cu o situaţie dificilă din punct de vedere economic. Aceasta este acuzată din 
cauza caracterului aspru, dar cerecetarea făcută îi dovedeşte nevinovăţia, dar şi 
implicarea pentru ridicarea din ruină a mănăstirii. La Surpatele a fost numit ca epitrop 
egumenul Gherman Hurezanul, iar ca nouă stareţă monahia Eftimia de la Mamul. Este 
prezentat conţinutul unui Catastih, cu care noua stareţă a luat în primire averea 
mănăstirii, fiind enumerate obiectele de cult, cărţile existente, precum şi averea. Este 
redat conţinutul unui document din 14 aprilie 1815, prin care arhimandritul Gherman, 
egumenul Mănăstirii Hurez şi judecătorul Constandin Săulescu cercetează diferendul 
dintre stareţa Melentina a Mănăstirii Surpatele -Vâlcea şi preoţii şi oamenii mănăstirii. 
Se prezintă un document din 14 aprilie 1815, în care este alcătuită o listă cu reparaţiile 

455 



pe care stareţa le-a făcut la mănăstire, o cerere din 22 mai 1815, a banului Grigorie 
Brâncoveanu ca domnul să aşeze ca epitrop al Mănăstirii Surpatele şi Dintr-un Lemn 
pe arhimandritul Gherman Hurezanu şi pitarul Nica Vlădescu, precum şi răspunsul dat 
de domnitor. Un document din 18 iunie 1815, reprezintă recomandarea făcută de 
egumenul Gherman Hurezanul şi de postelnicul Ioan Sutescu ca postul de stareţă să fie 
ocupat de monahia Eftimia de la Mamul, iar cel din 18 iunie 1815 cuprinde un 
„Catastih cu toate lucrurile Sfintei Mănăstiri Surpatele”. 

în articol mai sunt redactate: un „Catastih cu veniturişi cheltuieli” din 18 iunie 
1815, un document din 10 august 1831 prin care arhimandritul Hrisant Polovrăceanu 
aduce la cunoştinţa ctitorului Grigorie Brâncoveanu că a fost numită ca stareţă 
provizorie la Surpatele maica Elisaveta; şi unul din 19 august 1831, prin care Grigorie 
Brâncoveanu recomandă episcopului de Râmnic pe maica Elisaveta să fie numită 
stareţă la Surpatele, pe locul rămas vacant prin decesul fostei egumene. Articolul 
conţine numeroase imagini. 


SUZANA (MĂNĂSTIREA) 

***, „Cronica bisericească. Moartea stareţei de la Susana”, în: BORom XXVII 

(1903-1904), 6, p. 675-677, 

P.C. Stareţă a Mănăstirii Suzana a trecut la cele veşnice, datorită purtării 
necuviincioase a unor călători care au vizitat mănăstirile Suzana şi Cheia. în articol ni 
se arată pe scurt cum s-au petrecut lucrurile. 

***, „în vizită la mănăstirea Suzana şi Cheia”, în: GBis XV (1956), 6-7, p. 354-357. 

Ctitorie a monahiei Suzana în 1740, mănăstirea cu acelaşi nume este aşezată la 
o distanţă de 56 km de Ploieşti, la poalele muntelui Bobul Mare, pe Teleajen. Sunt 
redate aspecte din viaţa monahală de aici. 

Stoicescu, Nicolae, dr. „Mănăstirea Suzana, un simbol al legăturilor dintre 

Transilvania şi Ţara Românească (la 100 de ani de la rezidirea bisericii mari)”, 

în: GBis XXXXI (1982), 4-6, p. 416-425. 

Prima atestare documentară a Mănăstirii Suzana este din 14 septembrie 1814, 
lăcaşul numindu-se Valea Caprei, având acelaşi hram: Sfântul Nicolae. Este 
consemnat istoricul mănăstirii, se enumeră daniile făcute acesteia, sunt amintite 
stareţele mănăstirii, fiind precizat faptul că în 1982 aici erau 64 de călugăriţe. 

Ţigliliu, Iolanda, „Mănăstirea Suzana. 250 de ani de la întemeiere”, în: GBis 

XXXXIX (1990), 3-4, p. 82-89. 

Se face un istoric al Mănăstirii Suzana, de la întemeiere, mijlocul secolului al 
XVIII-lea, până în prezent. Sunt enumerate construcţiile mănăstirii, obiectele de cult şi 
de muzeu şi se dau date despre pictură, pisanie, precum şi despre vieţuitoarele din 
mănăstire . 

TAIŢA (MĂNĂSTIREA) 

Mateescu, Tudor, „Un aşezământ monahal moldovenesc în Dobrogea. 

Mănăstirea Taiţa”, în: MitrMold XLIX (1973), 1-2, p. 121-125. 

Mănăstirea Taiţa a fost un aşezământ monahal moldovenesc în Dobrogea, la 
1973 funcţionând ca biserică de mir. Se dau date despre istoria mănăstirii şi despre 
viaţa de obşte de aici, amintindu-se numele câtorva egumeni. 

Matuscu, Tudor, „Proiectul înfiinţării unui schit românesc în Dobrogea la 

1872”, în: GBis XXXIII (1974), 3-4, p. 315-317. 

Seprezintă mănăstirile Taiţa (1830) şi Cocoşu (1833), care au fost fondate de un 
călugăr transilvănean, Visarion. Iniţiativa de a construi unui schit românesc în 
Dobrogea, la 1872, eşuează datorită ocupaţiei otomane. 

Mateescu, Tudor, „Din legăturile religioase ale Dobrogei cu Moldova înainte 

de 1877”, în: MitrMold LI (1975), 9-12, p. 716-720. 

Din prezentarea legăturilor religioase ale Dobrogei cu Moldova, înainte de anul 
1877, aflăm despre Mănăstirea Taiţa şi despre viaţa egumenului Visarion, fondatorul 
Mănăstirii Cocoşu. 

Mateescu, Tudor, „Informaţii despre vestigiile de la mînăstirile din nordul 

Dobrogei”, în BORom C (1982), 1-2, p. 189-192. 

Se consemnează mai întâi fondarea pe la 1830 a mănăstirii Taiţa în mijlocul 
codrilor Măcinului, de către „un grup de fugari din nordul Moldovei”. Aşezământul 
monahal a existat până pe la 1876 când a fost distrus de cetele de başibuzuci şi 
cerchezi, în ajunul războiului pentru independenţă. 

TĂRTĂŞEŞTI (SCHITUL) 

Branişte, Marin M., pr., „Samuil Tărtăşescu- un episcop locotenent de Argeş 

(1845-1849)”, în: MitrOlt XXI (1969), 3-4, p. 217-250. 

Material în care se arată că episcopul Samuil face parte din neamul 
Tărtăşeştilor, ctitori ai schitului Tărtăşeşti din judeţul Ilfov. 

TĂTĂREŞTI (SCHITUL) 

Mailat, Ion N., „Schit-metoh al Mînăstirii Glavacioc la Tătăreşti pe 

Teleorman”, în: GBis XXXIII (1974), 5-6, p. 463-469. 

Informaţii despre localitatea Tătăreşti şi despre schitul-metoh al Mănăstirii 
Glavacioc, situat pe Teleorman, datat în jurul anului 1441 şi închinat în 1538. 

TÂNGANU (MĂNĂSTIREA) 

Stănculescu, Ioan, F., „Mănăstirea Tînganu”, în: GBis XXIV (1965), 11-12, p. 

1201-1208. 

Recenzie ce cuprinde comentarea şi prezentarea opiniilor în legătură cu 
Mănăstirea Tânganu, datând din secolul al XV-lea: arhitectura, locuinţe egumeneşti. 

TÂRGŞOR (MĂNĂSTIREA) 

Ionaşcu, I., „Mănăstirea Târgşor”, în: BORom LVI (1938), 7-8, p. 356-419. 

Se dau informaţii despre oraşul şi mănăstirea Târgşor. Prima atestare 
documentară a Târgşorului este din 06.08.1413. La 24.06. 1461, Vlad Ţepeş terminase 
zidirea unei biserici în Târgşor, autorul articolului urmând a prezenta această ctitorie, 
bazându-se pe cele documente din arhiva Eforiei spitalelor civile şi din alte surse 
publice. 

Spre sfârşitul secolului al XVI-lea, apare la Târgşor un negustor de origine 
grecească, Mihai, al cărui fiu, Antonie vornicul, numit şi Antonie Vodă din Popeşti, 
urma să ajungă domn al Munteniei. împreună cu fiul său Neagoe, acesta a restaurat 
biserica Sf. Nicolae din Târgşor, numită şi Turnu, ctitoria lui Vlad Ţepeş, adăugându-i 
hramul Sf. Voievozi Mihail şi Gavriil şi transformând-o în mănăstire de călugări. 

Capitolul al doilea aminteşte despre „Neamul lui Antonie Vodă din Popeşti”. 
Căsătorit cu fata lui Dumitru Ianuţo, Mihai a avut două fete şi trei băieţi. Cel mai mic 
dintre fii, Antonie, a ajuns domnitor al Ţării Româneşti în 1669, când avea peste 70 de 
ani. Capitolul al treilea începe cu enumerarea argumentelor pentru care biserica din 
Târgşor este considerată a fi ctitoria lui Vlad Ţepeş, restaurată sau ridicată din temelie 
de Antonie Vodă: prezenţa unor elemente arhitectonice din secolul al XVI-lea, 
păstrarea vechiului hram, Sf. Nicolae, existenţa denumirii de „Turnu” în 1671, aflarea 
inscripţiei bisericii lui Ţepeş din 1461. Din actele vremii, rezultă că mănăstirea a fost 
înfiinţată înainte de 25.03.1671, poate în 1670. Neexistând vreo inscripţie sau pisanie 
conservată printre ruinele acestei biserici, nu se poate hotărî data cu exactitate. 

în ceea ce priveşte pictura, zugrăvelile păstrate în pronaosul bisericii prin 1908 
îi arătau drept ctitori principali pe Constantin Brâncoveanu, doamna Maria 
Brâncoveanu, Neagu Voievod (fiul lui Antonie Vodă), Ilinca Doamna, Pană vornic 
Negoescu şi Safta. Se pare, însă, că aceasta nu era pictura originală. Arhitectura 
bisericii din Târgşorul vechi reiese din a doua catagrafie, cea din 10.05.1793. Aici sunt 
descrise casele domneşti, foişorul, clopotniţa, odăile alăturate acesteia. Pardoseala era 
din cărămidă, biserica avea un zid cu turlă peste tot, era zugrăvită înăuntru, acoperită 
cu şindrilă de brad, tâmpla de lemn era săpată cu icoane praznicale. Biserica a suferit 
stricăciuni din cauza cutremurului din 1802 şi a furtunii din 1815. Catagrafiile enumeră 
şi bunurile mănăstirii, între care se găsesc obiecte bisericeşti din argint, unele suflate 
cu aur. Cărţile erau scrise atât în limba română, cât şi în limbile greacă sau slavonă. 
Conform unor inventare, în tinda bisericii s-ar afla mormântul Văcăreştilor, dar 
această noutate, afirmă autorul articolului, nu poate fi confirmată decât prin ulterioare 
săpături. 

Capitolul al patrulea face referiri la „Viile, moşiile şi ţiganii mănăstirii”. în 
1672, mănăstirea avea o vie la Scăeni. în 1702, alte cumpărări de vii s-au făcut la 
Păuleşti şi la Valea Poenii (Cernăteşti), în 1713 la Valea lui Dobrotă şi Vaideei, iar în 
1715 mănăstirii îi era dăruită o vie la Valea Ursoaei. Dintre moşiile stăpânite de 
mănăstire, făceau parte: Târgşor, Stoeneasca, Târşoreanca (ultimele două sub 

denumirea de Vistiereasa sau de Crângul Teiului). Pe moşia Crângul Teiului, 
arhimandritul Ruvim Budişteanu a construit, în 1851, biserica nouă a Mănăstirii 
Târgşor (azi, biserica satului Târgşoru nou). Tot dintre moşii mai făceau parte: 
Blejoaia şi Strâmbeni, Balaca, Colacu de piatră, Boldeşti, Orboeasca (numită şi 
Adâncată), Vaideeşti, Valea Dohotii, Cătieaş, Rătunda, Hăbudu (Scutaşi). în acest 
context, ţiganii constituiau o avere de preţ. 

Privilegiile mănăstirii au fost acordate prin documente ca: hrisovul din 
09.12.1671 (dat de Antonie Vodă), cartea lui Grigorie Vodă Ghica din 12.04.1672 şi 
din 08.01.1673, hrisovul lui Gheorghe Duca Vodă din 08.01.1674, cartea patriarhală a 
lui Dosithei al Ierusalimului, hrisovul lui Şerban Vodă din 17.02.1679, hrisoavele lui 
Constantin Brâncoveanu din 23.06.1689 şi 1704, hrisovul lui Ştefan Vodă 
Cantacuzino din 29.05.1714, hrisoavele lui Nicolae Mavrocordat din 03.03.1716 şi 
04.03.1716 ş.a. . 

Dar nu toate hrisoavele au adus privilegii mănăstirii un exemplu în acest sens 
fiind cel din 14.02.1752, prin care Mănăstirea Târgşor era închinată spitalului 
Pantelimon din Bucureşti şi obligată să-i plătească anual 100 de taleri. Ultimul hrisov 
obţinut în apărarea privilegiilor mănăstirii a fost dat la 24.09.1824 de Grigorie Vodă 
Ghica. 

Capitolul al şaselea informează cu privire la activitatea egumenilor până la şi 
după închinarea din 1752. Egumenii mănăstirii au fost: Daniil, Dionisie, Paisie, 
Damaschin, Varlaam (sub conducerea căruia mănăstirea a avut un metoc, schitul de la 
Turburea - Prahova), Ioasaf, Partenie, Antonie, Daniil - înainte de închinare - şi 
Timotei, Nicodim, Antonie, Dionisie, Partenie (care o condusese din Bucureşti printr- 
un nepot al său), Gavriil, Cleonic, Gavriil, Paisie, Serafim (care a fost tras la 
răspundere pentru lăsarea în ruină a bisericii şi a celorlaltor clădiri ale mănăstirii), 
Ruvim Budişteanu - după închinare. în timpul lui Ruvim Budişteanu, prin 1862, 
mănăstirea avea şi şcoală, întreţinând şase copii în acest scop. La 09.03.1864 preotul 
Stelian, fostul protopop de la Câmpina, a fost numit „curator civil la biserica 
Târgşoru”. 

Cazacu, N., pr., „Despre data zidirii bisericii Mănăstirii Târgşor. Istoricul 

bisericii Silvestru din Bucureşti”, în: GBis XXII (1963), 7-8, p. 723-758. 

Informaţii despre Mănăstirea Târgşor, înălţată în 1461 de Vlad Ţepeş şi rezidită 
în 1672 de Antonie Vodă. 

Simache, I. N., prof., „Monumentele feudale din Târgşorul Vechi”, în: BORom 

LXXXVII (1969), 3-4, p. 409-415. 

Târgşorul, în secolul al XlV-lea, purta numele de Novune Forum (Târgul cel 
nou), spre a se deosebi de Târgovişte (Târgul cel vechi), după cum îl menţionează în 
1413 Mircea cel Bătrân în privilegiul comercial pe care îl dă în acel an braşovenilor. 
Dezvoltarea sa rapidă s-a datorat atât factorilor economici, cât şi politici, devenind un 
centru militar şi politic. Cel mai vechi monument al Târgşorului este cetatea ale cărei 
urme sunt încă vizibile, deşi nu în forma lor originală. Autorul descrie cetatea care, 
fiind o construcţie masivă, a rezistat până în secolul al XVII-lea când ctitoriei zidite în 
1671 de Antonie Vodă (1669- 1672) în mijlocul incintei i s-a spus „Mănăstirea 

Turnul”. Şanţul de apărare, ghiulele de fier şi de piatră găsite cu ocazia săpăturilor 
arheologice din 1956- 1967 demonstrează caracterul militar defensiv al construcţiei. în 
incinta veche s-a aflat palatul domnesc, care a suferit intervenţii în timpul lui Antonie 
din Popeşti şi Constantin Brâncoveanu. Monumentele religioase aflate în Târgşor sunt 
patru: biserica lui Vlad Ţepeş, Mănăstirea Turnu, biserica lui Vladislav al II-lea şi 
biserica din Parc. 

Biserica din cărămidă, zidită la porunca lui Vlad Ţepeş pe temeliile unei biserici 
de lemn cu hramul Sf. Nicolae, a fost terminată în 1461 şi a fost mănăstire. La Târgşor 
a avut reşedinţa Vladislav al II- lea, iar Neagoe Basarab îşi avea aici curtea. în 1595, 
tătarii îl pradă şi îl ard biserica lui Vlad Ţepeş căzând în ruină. în 1669, fiul unui 
negustor din Târgşor, Antonie, devine domn, locuind la Târgşor. Pe vechile temelii, 
Antonie Vodă, a construit un nou lăcaş religios, Mănăstirea Turnu cu un al doilea 
hram. Mazilit şi decedat la Constantinopol, Antonie nu-şi definitivează ctitoria, lucru 
continuat de nevasta sa, Marica, fiica lui Neagoe postelnicul şi soţia lui Constantin 
Brâncoveanu, care pictează biserica, înzestrând-o cu toate cele necesare. Biserica se 
aseamănă cu cea din Brebu, fondată de Matei Basarb în 1650. 

în secolul al XVII-lea biserica e reparată, schimbându-i-se complet vechea 
înfăţişare. Consultând catagrafiile, autorul identifică starea în care se găsea biserica în 
diferite momente, odoarele şi cărţile de cult şi averea donată prin hrisovul din 9 
decembrie 1674 de Antonie Vodă ctitoriei sale. Fiul acestuia, Neagu Voievod, a fost 
îngropat în această biserică. Deoarece era înconjurată de moşia boierilor Bărcăneşti, 
stareţul Ruvine Budişteanu a strămutat mănăstirea pe moşia sa din apropiere, la 
Crângul Teiului, din satul Târgşorul-Nou în 1852. 

Părăsită, vechea mănăstire a căzut în ruină, fiind devastată. în 1967 au început 
lucrări de conservare a monumentului. în incinta veche a mănăstirii, la 200 m, exista 
încă din secolul al XlV-lea un cimitir, redescoperit de săpăturile arheologice din 1966. 
La mijlocul secolului al XV -lea, Vladislav al II-lea a înlocuit vechea biserică din lemn 
cu alta din cărămidă, dărâmată însă în a doua jumătate a secolului al XVI-lea, când 
Mihnea Turcitul a ridicat construcţia ale cărei ruine se văd şi astăzi, arsă de tătari în 
1595. A fost folosită mult timp ca biserică de cimitir, care însumează peste 1000 de 
morminte, dintre care 180 au fost săpate, găsindu-se resturi de stofe cu fire de aur şi 
argint, podoabe şi monede din secolul al XlV-lea până în secolul al XIX- lea. 

în 1775, Alexandru Ipsilanti a dăruit oraşele Ploieşti şi Târgşor, cu moşiile 
respective, unui văr al său, Enache Moruzi. Mai târziu, Elena Bărcănescu şi soţul ei, 
Gheorghe Creţeanu, au ridicat un palat, înconjurat de un parc în mijlocul căruia se 
înalţă şi azi ruinele unei biserici de dimensiuni mai mici, construită în acelaşi stil ca 
bisericile lui Vladislav al II-lea şi a lui Mihnea. Articolul conţine imagini. 

BISERICA TÂRGULUI-TÂRGOVIŞTE (METOC) 

Georgescu, Mircea T., „Biserica Târgului din Târgovişte”, în: GBis XXV 

(1966), 1-2, p. 79-92. 

Articolul încearcă să demonstreze că biserica a avut, iniţial, statut monahal. 

TEIUŞ GORJ (SCHITUL) 


Bălaşa, D., pr., „Schitul Teişul sau Teiuşul (Jud. Gorj)”, în: MitrOlt XX 

(1968), 5-6, p. 403-405. 

Schitul Teiuşul a fost metoc al Tismanei, ctitorit în jurul anului 1798 de către 
arhimandritul Partenie, fost egumen la Sfântul Munte. Şi-a încheiat existenţa probabil 
după secularizare. 

Cărăbiş, Vasile, „O lămurire în legătură cu schitul Teiuş-Gorj”, în: MitrOlt 

XXI (1969), 1-2, p. 65-66. 

Localizarea şi aprecierea vechimii schitului făcute de pr. Bălaşa D. nu 
corespund realităţii. Schitul a fost ridicat în Dealul Teiuş, satul Câmpofeni, judeţul 
Gorj, la 15 kilometri de Tismana, în secolul al XVII-lea. Arhimandritul Partenie este 
doar restauratorul schitului, târnosit în 1817. 

Bălaşa, D., pr., „Schitul Teiuşului din Gorj”, în: MitrOlt XXIII (1971), 5-6, p. 

389-395. 

Schitul Teiuşului a fost o sihăstrie a Tismanei, situată pe versantul al treilea (de 
răsărit) care coboară din Piscul Teiuşului. Autorul descrie şi redă textul pomelnicului 
din 1814, care este un manuscris al cronicarului Dionisie Eclesiarhul. 

TEIUŞ VÂLCEA (SCHITUL) 

Iorgulescu, Vasile, pr. drd., „Pomelnicul Schitului Teiuş, Judeţul Vâlcea”, în: 

MitrOlt XXXVI (1984), 1-2, p. 89-99. 

Schitul Teiuş este metoc al Mănăstirii Govora. Informaţii despre localizarea sa, 
despre întemeiere, cu o descriere amănunţită a pomelnicului schitului. 

TISMANA (MĂNĂSTIREA) 

***, „Monastirea Tismana din judeţul Gorj”, în: Vocea Bisericii II (1895), 13, 

p. 5-7. 

Mănăstirea Tismana se află pe valea râului cu acelaşi nume, lângă Târgu Jiu. 
După o copie a unui pomelnic vechi, se cunoaşte că a fost întemeiată de Sfântul 
Nicodim, ulterior fiind mărită şi înzestrată cu odoare bisericeşti de Dan Basarab, 
Mircea Vodă cel Bătrân (1392) şi Vlad Vodă, fiul lui Ţepeş (1439). A fost prefăcută în 
reşedinţă de vară pentru domnul ţării în 1855, pierzând stilul original, iar în 1860 a 
luat foc. în apropire se află o peşteră, unde se zice că a locuit Sfântul Nicodim. 

în interiorul bisericii, în stânga, se află portretele lui Radu Voievod şi Mircea 
Voievod. Lângă acestea se află portretul Jupânesei Stanca Glogovenca şi cel al 
jupânului Mihail Glogovenu, al lui Gherasim, arhimandritul năstavnic al Sfintei 
Mănăstiri Tismana. în dreapta se află jupânul Nedelcu vel vornicul împreună cu 
jupâneasa Anca, jupânul Teodoru vel Ban, Ion arhimandritul egumenul, Stoica 
Bengescu. Autorul descrie construcţia şi enumeră obiectele de valoare: un epitaf de 
atlas lucrat cu fir de argint şi aur, un chivot de argint poleit cu aur, o raclă de argint cu 

moaştele Sfântului Nicodim şi ale mucenicilor Ignatie şi Teofilact, un sfeşnic de argint 
cu inscripţie în slavonă şi alte obiecte de cult. La 1895, mănăstirea se afla în 
administraţia unui stareţ, având o obşte formată din doar şase monahi, „care sunt 
bătrâni şi infirmi, dar totuşi îşi fac serviciul la biserică”. 

G., „Dare de seamă. 1. „Mănăstirea Tismana” de Alexandru Ştefulescu, Tg. Jiu, 

1896”, în: BORom XX (1896-1897), 9, p. 929-940. Recenzii. 

Istoria acestui sfânt lăcaş, însoţită de o serie de documente care fac referire la 
Tismana. 

Erbiceanu, C., „Documente referitoare la istoria bisericească şi politică a 

românilor”, în: BORom XXIII (1899-1900), 2, p. 126-156. 

în articol sunt reproduse 20 documente între care o notă a egumenului 
Mănăstirii Tismana, din care aflăm amănunte despre sfintele moaşte care aparţineau 
mănăstirii şi care au fost duse la Sibiu şi date în păstrarea lui Hagi Constantin Popa. 

G., „Trei monumente religioase istorice”, în: BORom XXVII (1903-1904), 7, p. 

768-778. Recen z ii. 

Recenzie la lucrarea lui Alexandru Ştefulescu „Mănăstirea Tismana”, cu date 
despre viaţa Sfântului Nicodim; descrierea bisericii şi a obiectelor de cult, a 
hrisoavelor referitoare la ea şi la Mănăstirea Vodiţa care la 1903 era în ruină. 
Apendicele lucrării conţine date referitoare la schiturile: Cioclovina de Jos, Cioclovina 
de Sus, Mociorliţa, Spărăşti, Sfântul Antonie de la Scaunele. 

Mănăstirea Tismana a fost făcută mai întâi din lemn de Sfântul Nicodim, în 
timpul lui Vladislav Vodă 1364-1372 şi a rămas neterminată. Cei care au finalizat-o au 
fost Dan Vodă şi Mircea cel Bătrân. Neagoe Basarab a acoperit-o cu plumb, Matei 
Basarab a reparat-o şi a înzestrat-o cu clopote, sfeşnice şi candele, iar la 1844 şi 1855 
biserica a suferit câteva modificări, în 1861 fiind afectată de un incendiu devastator. 

Barnea, I., „Note bibliografice. Romanescu Marcel «Argintăria la Bănăţeni şi 

Românii Balcanici în veacurile XVI-XVIII», în: Revista Istorică Română, voi. 

XI-XII (1941-1942), p. 95-131 + 1 rezumat în limba germană şi 14 planşe”, în: 

BORom LXI (1943), 4-6, p. 294-298. Recenzie. 

Autorul descrie 12 lucrări ale meşterilor bănăţeni şi ale românilor din Balcani, 
executate între secolele XVI-XVIII. Se prezintă fiecare din aceste 12 lucrări şi se 
arată: de către cine a fost executată, în ce an, şi face o descriere a fiecăreia. Printre ele 
se află şi chivotul Mănăstirii Tismana executat în 1671 de către Marcu şi Iacov, 
meşteri zlătari din şcoala Chiprovăţului. 

***, „O cooperativă meşteşugărească fruntaşă”, în: BORom LXX (1952), 11-12, 

p. 869-872. 

Cooperativa monahală „Propăşirea” a fost înfiinţată la 6 iulie 1951 în Târgu Jiu, 
în localul Arhiepiscopiei, cu secţii în mănăstirle Tismana şi Polovragi. Din articol 
aflăm amănunte despre activitatea celor două secţii. 

Civitu, C., pr., „Mănăstirea Tismana”, în BORom LXXII (1954), 2-3, p. 306-312. 

Istoricul acestei mănăstiri este legat de numele lui Nicodim cel Sfinţit, originar 
din Prilep (Serbia) şi format duhovniceşte în Muntele Athos. La început el a construit 
o biserică din lemn de tisă, în munţii Gorjului, la locul Cascadelor. Nu după multă 
vreme cu sprijinul domnilor Basarabi: Radu Negru, Dan Vodă şi Mircea cel Mare, 
între anii 1374-1387, în locul celei de lemn a zidit o biserică din piatră cu hramul 
Adormirea Maicii Domnului. în 1404-1405 mănăstirea a fost înzestrată de Nicodim cu 
o frumoasă „Evanghelie” scrisă de el în limba slavonă. Pe 26 decembrie 1406 
Nicodim trece la cele veşnice, fiind înmormântat în partea dreaptă a mănăstirii. 

Prestigiul cultural şi baza ei materială au crescut şi s-a dezvoltat şi după moartea 
ctitorului. Tismana a devenit un centru de rezistenţă şi de luptă împotriva 
catolicismului. Tot aici a funcţionat mai târziu şi o şcoală de zugravi. Din şcoala de la 
Tismana au ieşit vestiţi cărturari civili şi clerici: Serghie, egumenul Tismanei, 
Partenie, care la 1763 scria „Viaţa Sfântului Nicodim”, Dionisie Lupu,etc. Mănăstirea 
Tismana prezintă şi o importanţă documentară, din punct de vedere istoric. 

Mulţi domnitori au făcut danii şi restaurări. La 23 noiembrie 1406 a fost vizitată 
de Mircea cel Bătrân; la 5 martie 1458 a fost vizitată de Vlad Ţepeş iar la 29 
octombrie 1509 a fost vizitată de Mircea Vodă Pretendentul. în 1512, Neagoe Vodă se 
ascundea ca fugar la Mănăstirea Tismana de frica lui Mihnea Vodă cel Rău şi, când a 
devenit domn, a acoperit-o cu plumb şi i-a dăruit o tavă mare de argint. în 1631 s-a 
adăpostit aici Matei Aga Brâncoveanu iar când a devenit domn i-a dăruit un sfeşnic 
mare de argint (1646), o candelă de argint (1650), un clopot (1651) şi a reînnoit 
zidurile cetăţii. La 27 iulie 1657 mănăstirea a fost vizitată de patriarhul Macarie de 
Antiohia; în 1681 Şerban Vodă Cantacuzino i-a dăruit mănăstirii un epitaf de mătase 
iar la 12 iunie 1695 mănăstirea a fost vizitată de Constantin Brâncoveanu. între 
zidurile Tismanei s-au adăpostit şi organizat pandurii lui Tudor Vladimirescu; 
Domnitorul Gheorghe Bibescu şi urmaşul său Barbu Ştirbei au avut aici reşedinţa de 
vară. 

în 1542 Radu Vodă Paisie a rezidit mănăstirea schimbându-i stilul construcţiei, 
care iniţial avea trei turnuri şi mai multe abside, iar în 1564 a fost pictată de Nedelea, 
vornic al lui Petru Vodă. Reparaţii, refaceri şi împodobiri a mai avut şi în timpul lui 
Matei Basarab şi Constantin Brâncoveanu. în 1732 a fost acoperită cu un strat de var, 
fiind pictată din nou de Ion egumenul. Paraclisul cu o turlă, zidit din piatră de Matei 
Basarab la 1550 a fost refăcut în 1782 şi în 1855, iar Domnitorul Gheorghe Bibescu în 
1885 a restaurat-o stricându-i o turlă şi refăcând radical chiliile. 

începând cu 1950 Tismana a fost transformată în mănăstire de călugăriţe. în 
anul următor s-a repictat paraclisul, iar în 1952 s-a instalat o turbină electrică din 
iniţiativa Î.P.S. Firmilian al Olteniei. Mănăstirea Tismana este considerată locul de 
naştere al monahismului românesc. Articolul conţine şi imagini. 

Vartolomeu, Diacul, „O lucrare istorică, restaurarea picturii din Mănăstirea 

Tismana”, în: MitrOlt VII (1955), 5-6, p. 448-455. 

Este descris procesul de restaurare a picturii din Mănăstirea Tismana, resfinţită 
la 15 august 1955. 

Sacerdoţeanu, Aurelian, prof., „Câteva observaţii cu privire la documentele 
lui Mircea cel Bătrân pentru Mănăstirea Tismana”, în: MitrOlt IX (1957), 9-10, 
p. 603-614. 

Autorul prezintă câteva documente cu daniile lui Mircea cel Bătrân pentru 
mănăstirile Vodiţa şi Tismana. 

Guirescu, Dinu C., „O cutie de argint dăruită Tismanei în 1670-1671”, în: 
MitrOlt XIII (1961), 5-6, p. 331-345. 

Cutia care face subiectul acestor pagini a fost dăruită Mănăstirii Tismana în 
1670-1671 de egumenul Petronie (1667-1673) şi arhimandritul Nicodim. Descrierea ei 
este completată de patru imagini. 

Buzatu, D., pr., „De la Vodiţa la Tismana”, în: MitrOlt XIII (1961), 10-12, p. 
752-760. 

Se surpind elemente din viaţa bisericească din secolele al XlV-lea şi al XV-lea 
din Ţara Românescă. Se prezintă în ce împrejurări a ajuns Sf. Nicodim în aceste 
locuri, cum a reuşit să ridice Mănăstirea Vodiţa (1374?) şi cum a fost construită 
Mănăstirea Tismana. Se mai aminteşte despre Mănăstirea Prislop sau Silvaş din Ţara 
Haţegului, ctitorită de Sf. Nicodim la 1400. De asemenea şi Mănăstirea Coşuştea 
(Crivelnicul), aflată între satele Firiz şi Ilovăţ (Mehedinţi) este atribuită tot Sf. 
Nicodim. 

Carabiş, Vasile, „Trei documente privitoare la Mănăstirea Tismana”, în: 
MitrOlt XV (1963), 5-6, p. 464-466. 

Primul dintre cele trei documente despre Mănăstirea Tismana se referă la doi 
„rumâni” care au fugit de pe moşia Buzeştilor pe cea a Tismanei, iar celelalte două 
despre numirea de paznici din 1823. 

Creţeanu, Radu, „Document privind Mănăstirea Tismana”, în: MitrOlt XV 
(1963), 9-10, p. 800-810. 

Material despre catagrafia Mănăstirii Tismana din 1795. 

Brătulescu, Victor, prof., „Catagrafia Mănăstirii Tismana pe anii 1739-1740”, 
în: MitrOlt XVI (1964), 7-8, p. 617-623. 

Se prezintă produsele agricole şi viticole ale moşiilor Mănăstirii Tismana. Se 
menţionează preţul vinului în 1740. Articolul are şi tabele ce cuprind întreaga 
activitate şi chivernisire a bunurilor. 

Stănculescu, F. Ioan, „Recenzii. R. Teodoru «Mănăstirea Tismana», Bucureşti, 
1966, 34 p.+21 ilustraţii”, în: BORom LXXXIV (1966), 1-2, p. 233-234. 

Date despre istoria Mănăstirii Tismana, zidită de Nicodim şi ruinată la sfârşitul 
secolului al XV-lea. Radu cel Mare începe reconstruirea bisericii, pe care o finalizează 
Neagoe Basarab, fără pictură. în 1564 Nedelcu Bălăceanu o pictează, iar în 1698 banul 
Craiovei, Cornel Brăiloiu, construieşte casele egumeneşti. Fiind de multe ori prădată, 

pictura a trebuit refăcută, tezaurul fiind ascuns de călugări prin peşteri. Gheorghe 
Bibescu, în Î844, începe restaurarea mănăstării, schimbând mult înfăţişarea 
monumentului. încercări pentru o restaurare raţională a Tismanei s-au întreprins de 
Comisia Monumentelor Istorice din 1934, reluate în 1954. Astfel, s-a dat la iveală 
pictura lui Dobromir din Târgovişte, din pronaosul bisericii. Autorul prezintă 
caracteristicile arhitecturii mănăstirii, amintind în final obiectele din tezaurul 
mănăstirii: „Tetraevanghelul” lui Nicodim, cădelniţa de la Tismana. 

Creţeanu, Radu, „Strămutări de sate în veacurile al XlV-lea - al XVI-lea în 
lumina documentelor Mănăstirii Tismana”, în: MitrOlt XX (1968), 7-8, p. 539- 
547. 

Din documentele Mănăstirii Tismana aflăm date despre satele Ragulii-Răguleni, 
Vărbiţa (Vărbiţele) şi despre satul Şovârling, în prezent dispărut. 

Andreescu, Ştefan, „Portretele murale de la Snagov şi Tismana”, în: BORom 
LXXXVIII (1970), 1-2, p. 175-190. Cu patru fotografii. 

Vezi rezumatul la subcapitolul dedicat Mănăstirii Snagov. 

Ionescu, I., pr. prof., „Grija pentru monumentele istorice şi de artă religioasă 
ale Î.P.S. Firmilian”, în: MitrOlt XXII (1970), 5-6, p. 439-450. 

Se face prezentarea elementelor neogotice introduse la Mănăstirea Bistriţa 
Olteană şi a modificărilor de la Mănăstirea Tismana şi Arnota. Articolul cuprinde o 
imagine cu o filă din pomelnicul Mănăstirii Tismana. 

Bălaşa, D., pr., „Sf. Ignatie Teoforul şi Sf. Nicodim de la Tismana”, în: MitrOlt 
XXIII (1971), 9-10, p. 634-651. 

Sfântul Ignatie mucenicul şi Sfântul Nicodim, născut în 1310 din neam valah, 
sunt prezentaţi în acest articol deoarece la Mănăstirea Tismana se păstrează două 
părticele din moaştele Sfântului Ignatie şi degetul Sfântului Nicodim de la mâna cu 
care a scris „Tetraevanghelul” din 1405. 

Creţeanu, Radu, „îndelungata pricină dintre mănăstirile Tismana şi Baia de 
Aramă pentru moşia Meriş”, în: MitrOlt XXIV (1972), 3-4, p. 208-213. 

Desfăşurarea procesului dintre cele două mănăstiri. Este menţionat faptul că 
Milca Băiaşul a fost ctitor al Schitului Baia de Aramă. 

Nestor Severineanul, episcop vicar, „Mănăstirea Tismana”, în BORom XCII 
(1974), 11-12, p. 1390-1391. 

Articolul prezintă Mănăstirea Tismana, cu hramul „Adormirea Maicii 
Domnului”, fondată de arhimandritul Nicodim, ajutat de mai mulţi ucenici şi cu 
donaţii de domnii Radu I, Dan I şi Mircea cel Bătrân. 

A fost restaurată de mai multe ori iar din 1950 a devenit chinovie de călugăriţe. 
Articolul prezintă o fotografie a mănăstirii. 

Chilea, Sebastian, pr. prof., „Sfântul Nicodim în tradiţia locală, în părţile 
Tîsmanei”, în: MitrOlt XXVIII (1976), 11-12, p. 946-954. 

Se face o prezentare a modului în care a rămas Sfântul Nicodim în tradiţia 
locală, cu expunerea vieţii şi lucrărilor Sfântului de către părintele Ignatie, aşa cum a 
rămas în tradiţia Mănăstirii Tismana. 

Bălaşa, Dumitru, pr., „Pagini din trecutul Mănăstirii Tismana”, în: MitrOlt 
XXVIII (1976), 11-12, p. 975-1001. 

Autorul face o amplă prezentare a Mănăstirii Tismana, cu date istorice şi 
arhitecturale. Găsim informaţii despre satul Tismana, despre ctitoria anterioară 
mănăstirii, despre toponimul „Tismana”. Sunt amintite cetăţile-mănăstiri ctitorite de 
Nicodim: Vratna, Mănăstiriţa, Vodiţa, Tismana şi Prislopul şi contribuţia domnitorilor 
la ridicarea lor, precum şi informaţii despre: pictura monocromă (1377-1378), 
restaurarea începută de Neagoe Basarab, chenarul uşii de la intrarea în pronaos şi 
inscripţia din 1541, pictura policromă din anii 1563-1564, reparaţiile făcute de Matei 
Basarab, sprijinul acordat de dregătorii Ţării Româneşti (vornicul Nedelcu, Cornea 
Brailoiu etc.). Sunt date informaţii despre amprenta lăsată asupra mănăstirii de 
restaurările lui Şerban Cantacuzino (1678-1688), despre picturile din anii 1733 şi 1766 
şi despre uşile bisericii mari făcute în 1698. Alte reparaţii importante au avut loc în 
anii 1790-1793, iar restaurarea bisericii mari s-a desfăşurat între 1843-1844. Sunt 
prezentate apoi portretele ctitorilor, momentul ridicării Mănăstirii Tismana la rang de 
arhimandrie şi mare lavră, date despre aşa-zisa „cetate Tismana” şi despre obiectele de 
artă păstrate la mănăstire. Articolul are imagini cu biserica mare, precum şi cu o serie 
de inscripţii din 1541, 1564 şi 1766. 

Bulat, T. G., prof., „«Gramata» a Patriarhului Paisie al Ierusalimului pentru 
Mănăstirea Tismana (1658)”, în: MitrOlt XXVIII (1976), 11-12, p. 1050-1053. 

Sunt prezentate circumstanţele în care patriarhul Paisie a dat această Gramată la 
trecerea sa prin Ţările Române şi se dă textul integral al acesteia. 

Chilea, Sebastian, pr. prof., „Tudor Vladimirescu şi Mănăstirea Tismana”, în: 
MitrOlt XXXIII (1981), 4-6, p. 196-200. 

Autorul prezintă rolul pe care Mănăstirea Tismana l-a avut în activitatea lui 
Tudor Vladimirescu dar amprenta pe care acesta şi-a lăsat-o asupra mănăstirii. Se 
menţionează şi alte vetre sihăstreşti precum Cioclovinele, Teiuş, Mocirliţa şi Scăunele. 

Dianu, H., prof., Bălaşa, D., pr. şi Hrisant, T., prof., „«Mănăstirea Tismana - 
Vatră străbună», Ed. Mitropoliei Olteniei - Craiova, 1983, 174 p.”, în: MitrOlt 
XXXVII (1985), 3-4, p. 300-304. 

Recenzie la lucrarea monografică „Mănăstirea Tismana - Vatră străbună”. 

Simion, Victor, „O ipoteză privind datarea şi provenienţa unuia dintre cele mai 
vechi obiecte liturgice din Ţara Românească: cădelniţa de la Mănăstirea 
Tismana, Jud. Gorj”, în: GBis LIV (1995), 6-12, p. 144-146. 

Date privind provenienţa unuia dintre cele mai vechi obiecte liturgice din Ţara 
Românească, respectiv cădelniţa de la Mănăstirea Tismana. După ce studiul surprinde 
informaţii despre Mănăstirea Tismana (întemeiată în perioada 1375-1376) şi despre 
Mănăstirea Vodiţa (ce are ca hram Sfântul Antonie, 1372), în concluzie, autorul 
lansează ipoteza conform căreia cădelniţă ar fi fost realizată între 1372-1375 într-un 
atelier transilvănean şi ar fi aparţinut iniţial Mănăstirii Vodiţa. 

TITIRECIU (MĂNĂSTIREA) 

Simedrea, Tit, „Mănăstirea Titireciu”, în: GBis XXII (1963), 5-6, p. 468-501. 

O prezentare a Mănăstirii Titireciu, ce devine metoh al Mănăstirii Sf. 
Pantelimon. Se aminteşte despre ctitor, se descrie biserica, se menţionează numele 
schitului Slatinin, metoc al mănăstirii, care a dispărut. Pisania arată ctitorirea 
Mănăstirii Titireciu în 1729 cu hramul Sf. Ioan Zlatoust, existând şi alte ipoteze în 
legătura cu momentul ctitoriei până la 1699 . 

TOPOLNIŢA (SCHITUL) 

Buzatu, D., pr., „Schitul Topolniţa”, în: MitrOlt VIII (1956), 10-12, p. 638-647. 

Autorul realizează istoricul Schitului Topolniţa, de lângă Turnu-Severin, metoc 
al Tismanei, numit şi Schitul de Jos. Sunt oferite detalii privind arhitectura, 
mormintele schitului, pisania din 1645, icoanele, cărţile, egumenii şi ctitorii acestui 
lăcaş. 

Ionescu, I., pr., „însemnări de pe cărţi vechi bisericeşti de ritual”, în: MitrOlt 

IX (1957), 7-8, p. 521-527. 

Sunt prezentate însemnări de pe cărţile vechi de cult ale Mănăstirii Gura 
Motrului şi ale schitului Topolniţa. 

Bălaşa, D., pr., „Contribuţii la istoria schitului Topolniţa”, în: MitrOlt IX 

(1957), 11-12, p. 825-830. 

Mănăstirea a fost zidită de Radu Basarab, tatăl lui Mircea cel Bătrân, înainte de 
1378. Se prezintă episodul pustiirii din vremea lui Mihai Viteazul, când birurile erau 
prea mari şi călugării înpreună cu sătenii sunt nevoiţi să se ducă la sârbi. Se aminteşte 
de rezidirea din 1646, săvârşită de Buliga şi soţia sa, Stanca, când hramul devine Sf. 
Ioan Botezătorul. Se dă o listă cu egumenii, începând de la Tudor-18 martie 1646, 
până la Dionisie -20 dec. 1782. 

Pleşia, Dan, „Tot cu privire la schitul Topolniţa”, în: MitrOlt XV (1963), 5-6, 

p. 347-361. 

Se prezintă două ipoteze asupra ctitorilor acestui schit - este ctitorie 
nicodimiană sau basarabeană. Se descrie acţiunea de restaurare din 1629 de către „cei 
trei călugări sârbi”. Se menţionează că biserica mănăstirii, aşa cum o vedem astăzi, a 
fost ridicată de Aga Buliga, pictura fiind terminată în 1673 de Gruia. De asemenea, se 
specifică că există două ipoteze asupra numărului lăcaşurilor de cult de aici. într-una 

se zice că sunt două - unul cu hramul Sf. Arhanghel Mihail şi celălalt cu hramul Sf. 
Ioan Predteci (Botezătorul); iar cealaltă ipoteză spune că în hrisoave (de după anul 
1646) apare doar lăcaşul cu hramul Sf. Arhanghel Mihail şi în actele de la autorităţile 
locale doar cel cu hramul Sf. Ioan. în finalul articolului se prezintă moşiile dăruite 
între anii 1644-1814. 

Creţeanu, Radu, „Documentele Schitului Topolniţa”, în: MitrOlt XV (1963), 

5-6, p. 449-464. 

Documente care fac referire la Schitul Topolniţa. Acestea sunt grupate în: 
hrisoavele constitutive ale schitului şi documentele care prezintă moşiile. Din prima 
categorie este prezentat hrisovul lui Matei Basarab din 12 noiembrie 1646, care arată 
dreptul de ctitor a lui Buliga. Sunt redate peste 30 de documente. 

Creţeanu, Radu, „Cine era Lupu Buliga, ctitorul Schitului Topolniţa şi ceva 

despre sfârşitul lui”, în: MitrOlt XXI (1969), 11-12, p. 935-947. 

Lupu Buliga aparţine unui vechi neam de moşneni din satul Preajna. A 
supravieţuit celor două lupte de la Saplea şi Finta-Teleajen şi a murit la 31 august 
1657. 


Pillat, C., „Contribuţii la studiul Bisericii Mănăstirii Topolniţa din judeţul 
Mehedinţi”, în: MitrOlt XXIX (1977), 7-9, p. 614-621. 

Aceasta este prima parte a unui studiu despre Mănăstirea Topolniţa. Se face un 
istoric al mănăstirii, după care sunt prezentate date arhitecturale şi picturile bisericii. 

Pillat, Cornelia, „Contribuţii la studiul bisericii Mănăstirii Topolniţa din 
judeţul Mehedinţi”, în: MitrOlt XXX (1978), 1-3, p. 127-138. 

Cea de-a doua parte a studiului arhitectural şi iconografic continuă cu o analiză 
a distribuţiei şi împărţirii suprafeţelor în biserică şi cuprinde date iconografice privind 
ornamentaţia schemelor în turla naosului, în altar, naos şi pronaos. în articol regăsim 
imagini cu pisania bisericii şi imagini cu pictura de pe pereţii bisericii: ctitori, sfinţi, 
însăşi mănăstirea zugrăvită şi alte scene. 

Pillat, Cornelia, „Contribuţii la studiul bisericii Topolniţa din judeţul 
Mehedinţi”, în: MitrOlt XXX (1978), 4-6, p. 342-349. 

Ultima parte a studiului despre Mănăstirea Topolniţa prezintă scene din pictura 
bisericii: „Spălarea picioarelor”, „Cina cea de Taină”, „Rugăciunea din Grădina 
Ghetsimani”, „Trădarea lui Iuda”, „Pironirea pe cruce”, „Răstignirea”, „Plângerea 
mironosiţelor”, „Mironosiţele la mormânt”. Se face o analiză a acestora, punctându-se 
particularităţile inconografice şi de stil şi făcându-se chiar o paralelă cu asemănări- 
deosebiri cu alte asemenea reprezentări întâlnite în diferite zone geografice. 

Ciurea, Al. I., pr. prof., „Tudor Vladimirescu, ctitor şi ajutător de lăcaşuri 
străbune”, în: MitrOlt XXXIII (1981), 4-6, p. 186-196. 

Autorul îl prezintă pe Tudor Vladimirescu în calitate de ctitor şi ajutător de 
lăcaşuri sfinte. Pe lângă bisericile de mir, sunt menţionate şi două schituri zidite de 
acesta: Schitul Cioclovina din Gorj şi Schitul Topolniţa din Mehedinţi. 

Zorilă, Mihai, pr., „Trecerea la cele veşnice a părintelui protosinghel Graţian 

Rădac, stareţul Schitului Topolniţa - Mehedinţi”, în: MitrOlt XLIII (1991), 1, p. 

129-130. 

Necrolog, dedicat stareţului Schitului Topolniţa, părintele protosinghel Graţian 
Rădac, trecut la cele veşnice la 1 martie 1990. Sunt oferite date biografice şi relatarea 
desfăşurării slujbei de înmormântare. 

TRIVALEA-PITEŞTI (SCHITUL) 

Rădulescu, Gr. Ion, „Schitul Trivalea”, în: Păstorul Ortodox, p. 249. 

Informaţii cu privire la înfiinţarea Schitului Trivalea de lângă Piteşti, amplasat 
pe dealul Măguricea. Sfântul lăcaş al ctitorilor Trifon şi Stanca, va fi refăcut de 
mitropolitul Varlaam. Nu se cunoaşte data exactă a începerii acestei biserici, însă 
există numeroase acte de danii, începând cu anul 1673. Terminată în 1698, pe vremea 
lui C. Brânconeanu, mănăstirea lui Varlaam era cunoscută şi bine înzestrată. 

Schitul a fost închinat ca metoc, Cotmanei, Coziei şi Fedeleşului. în 1827, un 
cutremur distruge Schitul Trivalea, acesta rămânând închis până în vremea 
mitropolitului Nifon, când este rezidit în 1851. în 1904, biserica a fost restaurată cu 
binecuvântarea P.S. Gherasim Timuş al Argeşului. 

Uritescu, Gr., arhim., „Schitul Trivalea din Piteşti”, în: MitrOlt XVII (1965), 

3-4, p. 186-267. 

Biserica veche din lemn a Schitului Trivalea datează aproximativ din secolul al 
XV-lea. Biserica de zid a fost ctitorită anterior anului 1677 de către mitropolitul 
Varlaam (1672-1679), existând documente care atestă acest lucru. înnoiri şi reparaţii 
s-au făcut până în 1965. Autorul mai pomeneşte metocurile schitului: cel de la 
Slătioara şi de la Poiana Lacului, Schitul Gurgui, de la Rusciori - Olt, de la 
Stănivăleşti şi egumenii care s-au îngrijit de el. Articolul cuprinde anexe. 

TROCAIA (SCHITUL) 

***, „Note bibliografice Grecescu C., «Schitul Trocaia» în Revista Istorică 

Română, III (1933), p. 268”, în: BORom LII (1934), 1-2, p. 124-125. Recenzie 

Trocaia e un schit de care nu se ştia mai nimic. A fost zidit de boierii Păieni în 
secolul al XVII-lea, în pădurea Trocăii, dintre satele Greceşti şi Bărboiu din jud. 
Mehedinţi. 


TURNU-OLT (MĂNĂSTIREA) 

Carsu, „Un monument de pietate”, în: Apostolul II (1901), 4-5-6, p. 1-2. 

Informaţii referitoare la Mănăstirea Turnu, cu ocazia sfinţirii Paraclisului şi 
inaugurarea caselor ridicate prin cheltuiala şi strădania episcopului de Argeş, dr. 
Gherasim Timuş. Mănăstirea, întemeiată în 1676, se află situată lângă Călimăneşti, la 
câţiva klometri în susul Oltului, la poalele muntelui Cozia. Locul adăpostea o mică 
bisericuţă şi câteva chilii în care, de două sute douăzeci şi cinci de ani, cuvioşii părinţi 
se retrăgeau în tăcere pentru a-şi petrece întreaga viaţă în rugăciune. 

Este recunoscută, încă din 1897, strădania P.S. Gherasim de a construi câteva 
locuinţe pentru cuvioşii părinţi de aici şi a unei bisericuţe cu hramul „Schimbarea la 
Faţă”, iniţiativă realizată deplin în ziua de 28 octombrie. Această zi devine o mare 
sărbătoare la care participă însuşi ctitorul însoţit de superiorii mănăstirilor din Eparhia 
Argeşului şi de arhimandritul Meletie Gibescu. Se prezintă un scurt program care a 
început de sâmbătă seară - 27 octombrie - ora şase, când s-a oficiat Vecernia mică şi 
pregătirea pentru mutarea sfintelor moaşte, ţinând până la ora 12, iar a doua zi, după 
aducerea în noua biserică a sfintelor moaşte de către arhimandritul Meletie Gibescu, s- 
a oficiat sfinţirea la care au participat aproximativ două sute de credincioşi. 

Sunt prezentate tablourile pictate care împodobesc interiorul bisericii şi trapeza: 
picturile sfinţilor, o scenă în care M.S. Regina, în calitate de soră de caritate, îngrijea 
răniţii căzuţi pe câmpul de luptă în războiul din 1877, fiind surprinse şi detalii 
referitoare la arhitectură, cu turlele înalte. Articolul conţine o fotografie. 

Lascăr, D., econ., „Monastirea Turnu şi Sfinţirea Bisericii nou§ construită de 

P.S. episcop de Argeş”, în: Revista societăţii clerului argeşian”Frăţia” II 

(1901), 11, p. 3-5. 

Se prezintă aşezarea geografică a Mănăstirii Turnu din judeţul Argeş, care este 
situată în partea de apus, la poalele muntelui Cozia, pe valea Oltului, mai la deal de 
Mănăstirea Cozia. Biserica veche a mănăstirii a fost fondată în 1676, pe timpul lui Ion 
Duca, de către mitropolitul Varlaam, cu hramul Intrarea în Biserică a Preasfintei 
Născătoare de Dumnezeu. 

Spre răsărit, lângă vechea biserică, se află o nouă clădire construită pe cheltuiala 
P.S. Gherasim Timuş, temelia fiind pusă în 1897, luna septembrie. Ea este alcătuită 
din trapeză, paraclisul sau biserica cu cinci turle şi 14 camere de dormit. Sunt 
precizate şi cheltuielile realizate pentru ridicarea clădirilor. Este descrisă arhitectura 
bizantină din interior, combinată cu un stil elveţian. Pictura a fost executată de Anton 
Carpinschi, în biserică, la intrare, în partea stângă, aflându-se portretul regelui Carol I, 
iar în dreapta portretul episcopului de Argeş. în trapeză, sub Paraclis, se află un tablou 
cu regina Elisabeta, primind răniţii Războiului din 1877 şi un tablou cu prinţul 
moştenitor Ferdinand şi principesa Maria cu copii Carol şi Elisabeta. Biserica s-a 
sfinţit în data de 28 octombrie 1901, având hramul Schimbarea la faţă, în aceeaşi zi s-a 
ridicat la rangul de arhimandrit părintele Grigore Dumitrescu, stareţul mănăstirii, la 
rangul de stavrofor părintele econom Dobre Popescu, de singheli trei preoţi 
ieromonahi. 

Stănoiu, Damian, ieromonah, „Prin mănăstiri”, în: BORom XLI (1922-1923), 

11, p. 751-756. 

Este prezentată Mănăstirea Turnu din Oltenia. Autorul descrie drumul de la 
Râmnicu Vâlcea la mănăstire făcându-se menţiunea că haltele Turnu şi Stănişoara au 
fost înfiinţate prin stăruinţa episcopului Argeşului, Gherasim Timuş. La Mănăstirea 
Cetăţuia şi-a găsit moartea Radu de la Afumaţi, care s-a refugiat aici de frica boierilor 
răzvrătiţi. 

Mănăstirea Turnu a fost întemeiată de mitropolitul Varlaam (1672-1679), fapt 
pe care îl aflăm din pisanie. în stânga uşii bisericii este pictat portretul boierului Fane 
Lipiţeanu, despre care se presupune că ar fi făcut îmbunătăţiri mănăstirii. Conform 
tradiţiei, doi călugări de la Mănăstirea Cozia s-au aşezat aici spre a petrece viaţă 
pustnicească. 

La Mănăstirea Turnu avea obiceiul de a-şi petrece verile P.S. Gherasim Timuş, 
care, la 1901, a înfrumuseţat acest sfânt lăcaş. La 1923 mănăstirea se afla în stare de 
ruină, în ea vieţuiau 15 monahi, iar cel care ţinea loc de stareţ, părintele Gherontie, era 
bătrân şi infirm. Preotul N. Runceanu de la o biserică din Bucureşti a luat iniţiativa de 
a strânge fonduri pentru repararea mănăstirii. 

Uritescu, Grigorie, arhim., „Mănăstirea Turnu”, în: MitrOlt XIX (1967), 3-4, 

p. 205-246. 

Mănăstirea Turnu se află pe malul stâng al Oltului, la 7 kilometri de satul Jiblea 
şi are întinderea de 35 de hectare. într-un act din 1766 se spune că „există schituri 
împrejurul Mănăstirii Cozia”, ceea ce constituie o dovadă a începutului sihăstriei de la 
Turnu. Printre alte împrejurări care au dus la formarea schitului se numără şi ocuparea 
Coziei de către nemţi în 1716. Biserica de zid, ridicată de mitropolitul Varlaam în 
1676, are ca hram Intrarea în Biserică a Maicii Domnului şi a fost refăcută după 
incendiul din 8 februarie 1932. Aflăm apoi date despre clopotniţă, menţionată pentru 
prima dată în 1866, despre cişmeaua din 1911, despre cimitir şi despre însemnările de 
pe cărţi şi obiecte. Se precizează existenţa catagrafiilor mănăstirii din anii 1778, 1808, 
1855, 1866. Autorul mai oferă ştiri despre ctitorul şi restauratorii Mănăstirii Turnu, 
precum şi despre stareţi, primul menţionat fiind Dionisie, în 1677. Anexele cuprind, 
date despre odoare şi donaţii. 


TUTANA (MĂNĂSTIREA) 

Andreescu, Ştefan, „Contribuţii cu privire la trecutul Mănăstirii Tutana”, în: 
MitrOlt XVII (1966), 3-4, p. 251-288. 

Mănăstirea Tutana este atestată documentar la 1 aprilie 1497. Autorul realizează 
un istoric în care aminteşte despre reconstruirea din 1582 făcută de Mihnea Turcitul şi 
despre activitatea mănăstirii, cu o descriere a ei. 

ŢEARCA (SCHITUL) 

Alex, Lapedatu, „Manuscrisele de la Bisericani şi Râşca”, în: BORom XXIX 
(1905-1906), 7, p. 770-787. 

Ştiri despre viaţa lui Mihalcea Logofătul găsim într-un act dat de egumenul 
Ursache, de la Schitul Titireciu, Schitului Ţearca din Vâlcea la 1 septembrie 1726. 


471 



Schitul Ţearca a fost făcut de ieromonahul grec Dionisie, în timpul lui Duca Vodă, dar 
s-a ruinat. Logofătul Litterati a venit de la Constantinopol şi a înnoit acest schit. 


ŢIGĂNEŞTI (MĂNĂSTIREA) 

***, „Starea Mănăstirilor. Mănăstirea Ţigăneşti, 28 septembrie 1881”, în: 
BORom VI (1881-1882), 2, p. 90-96. 

Se analizează un articol din ziarul „Binele Public”, în care conducerea 
Mănăstirii Ţigăneşti era pusă sub diferite acuzaţii. Mitropolia demarează o anchetă 
împreună cu un reprezentant al Ministerului Cultelor (Pantazi Ghika). Rezultatul 
anchetei arată că cele publicate în ziarul „Binele Public” nu sunt adevărate, acuzaţiile 
fiind nefondate. 

***, „Bibliografie. «Mănăstirea Ţigăneşti» de Ierom. Damian Stănoiu, 1926”, 
în: BORom XLIV (1926), 6, p. 368. 

Date despre Mănăstirea Ţigăneşti. 

Scriban, arhim., „Ştiri. Foc la Mănăstirea Cernica”, în: BORom XLVII (1929), 
3, p. 283 

Se precizează că două salbe de aur de la icoana Maicii Domnului de la 
Mănăstirea Ţigăneşti au fost furate. 

Moisescu, Gheorghe, I., diaconul, „Cronica bisericească. Deschiderea 
Institutului surorilor de caritate de la Mănăstirea Ţigăneşti”, în: BORom LXI 
(1943), 1-3, p. 153-154. 

Pe data de 24 februarie 1943, a avut loc ceremonia de deschidere a Institutului 
surorilor de caritate de la Mănăstirea Ţigăneşti, la care a luat parte şi patriarhul 
Nicodim. Este redată desfăşurarea acestei festivităţi. 

Ioachim, „Pilduiri pt. vremurile ce străbatem... Orfelinate de la Sf. Mănăstiri” 
în: GBis IV (1945), 1-3, p. 24-27. 

Autorul realizează o prezentare a orfelinatelor de la mănăstirile Cernica şi 
Ţigăneşti. 

Popescu, David, pr., „Sfinţirea lucrărilor de restaurare de la biserica Mănăstirii 
Ţigăneşti”, în: GBis XXXXVI (1987), 4, p. 71-71. 

Scurt istoric al Mănăstirii Ţigăneşti din comuna Ciolpani, Ilfov, însoţit de 
prezentarea evenimentelor desfăşurate cu prilejul sfinţirii bisericii săvârşită de P.S. 
Roman Ialomiţeanul la 31 mai 1987. 

Simion, Victor, „Mănăstirea Ţigăneşti”, în: GBis L (1991), 4-6, p. 84-95. 

Date referitoare la aşezarea şi istoricul Mănăstirii Ţigăneşti, cel mai vechi 
document care face referire la acest aşezământ fiind din 1 august 1776, deşii nu este 
exclus ca în secolul al al XVII-lea pe aceleaşi locuri să fi existat un schit (se prezintă 
inscripţia de pe o lespede de piatră, datată 1752). Este descris întreg ansamblul 

mănăstiresc, din reperele istorice consemnându-se faptul că lăcaşul a fost implicat în 
desfăşurarea Războiului de Independenţă. 

VALEA TITEŞTI (SCHITUL) 

Mîrţu, Flaminiu, „Mănăstirea Valea (Titeşti-Argeş) în lumina contrariilor 

istor'iografice”, în: MitrOlt XXX (1978), 7-9, p. 630-641. 

Se face o interpretare a rezultatelor obţinute în urma săpăturilor arheologice 
efectuate în perioada 20 octombrie - 2 noiembrie 1969 la Mănăstirea Valea. Este 
abordată problema datării monumentului şi sunt oferite date privind etapele 
construcţiei. Sunt analizate lespezile funerare şi inscripţiile lor, precum şi inscripţiile 
din biserică. Articolul cuprinde planul bisericii şi imagini cu Mănăstirea Valea, cu 
lespezi funerare, inscripţii şi ornamente de pe acestea. 

VĂCĂREŞTI (MĂNĂSTIREA) 

Dumitrescu, Marin, pr., „Monastirea Văcăreşti”, în: Consolatorul III (1900), 

11, p. 171-174. 

Date despre trecutul Mănăstirii Văcăreşti şi despre contextul în care a fost ea 
ridicată. 

***, „Cărţi reviste, ziare. «Puşcărie sau muzeu bisericesc» de Adrian Maniu”, 

în: BORom XLVIII (1930), 5, p. 500. Recenzie. 

Aşa cum citim din ziarul „Adevărul” în Mănăstirea Văcăreşti a funcţionat o 
temniţă. Autorul scrie că doreşte ca aici să se înfiinţeze un muzeu de artă bisericească. 

Dima-Drăgan, Corneliu, dr., „Biblioteca Mavrocordaţilor de la Mănăstirea 

Văcăreşti”, în: BORom XCV (1977), 9-12, p. 1035-1043. 

Informaţii despre tipăriturile Mavrocordaţilor. Biblioteca acestora a fost vândută 
de Constantin Mavrocordat la Constantinopol cu suma de 600000 de taleri. Tipărituri 
se mai găsesc după 1780 la Biblioteca Academiei Române, Biblioteca Liceului 
„Nicolae Bălcescu” din Craiova, Biblioteca „Mihai Eminescu” Iaşi, „British Museum” 
Londra, Biblioteca Naţională din Viena, Paris şi Atena. Articolul încearcă să 
reconstituie vechea bibliotecă de la Văcăreşti prin elementul esenţial „ex-libris-ul”. 

Până în 1709, Nicolae a semnat cărţile cu „ex Libris Nicolaj Mavrocordati 
Constantinopolitani”. După urcarea în scaunul Moldovei adaugă şi „...Principis 
Moldaviae”. Marca de proprietate a domnului a cunoscut trei etape: „Ex Libris Jo. 
Nicolaj Mavrocordati Principis Valachiae”, urmat de „Ex. Libris Jo. Nicolai 
Mavrocordati Principis olim Moldaviae nune Valachiae” şi ultima în 1722 „Ex libris 
Jo Nicolai Mavrocordati de Scarlatti Principis Moldaviae et Valachiae”. 

Posesori de cărţi au fost şi cei doi fii ai săi, Scarlat Mavrocordat şi Constantin 
Mavrocordat. în continuare sunt prezentate sursele din care au fost preluate unele 
principii şi completitudinea colecţiei voievodale. Soarta bibliotecii a rămas neclară, 
însă, după două secole, este în pragul reconstituirii în casele stăreţiei de la Văcăreşti. 

VĂLENI-ARGEŞ (MĂNĂSTIREA) 


Nedelescu, Emil, pr., „Pomelnicul Sfintei Mănăstiri Văleni-Argeş”, în: MitrOlt 

IX (1957), 11-12, p. 831-844. 

Pe lângă scurtul istoric al Mănăstirii Văleni-Argeş, care este atestată din secolul 
al XVII-lea, autorul oferă o prezentare a conţinutului celor 52 de pagini ale 
pomelnicului acestei mănăstiri, aflat în manuscris, datând din anii 1866-1869. 

Uriţescu, Grigore, arhimandrit, „Mănăstirea Văleni-Argeş”, în: GBis XXVIII 

(1969), 7-8, p. 882-908. 

Ctitorie a unui anume Zaharia, datată în jurul anului 1665, Mănăstirea Văleni a 
fost închinată Mănăstirii Argeş. Documentaţia se referă la istoricul bisericii, 
înzestrării, la faptul că o parte din terenuri, în special cele cu vie, au fost închinate 
Mănăstirii Coziei, la stareţii care au păstorit acest sfânt lăcaş, la activitatea culturală de 
aici. în 1876 mănăstirea este transformată în schit de maici. Cele 19 anexe care 
însoţesc articolul vizează istoricul mănăstirii. 

VĂLENI DE MUNTE SAU VALEA CĂTINEI (MĂNĂSTIREA) 

Vlăiculescu, Emilian, pr., „Biserica Mănăstirii din oraşul Vălenii de Munte”, 

în: GBis XXX (1971), 9-10, p. 847-861. 

Consemnarea istoricului bisericii din oraşul Vălenii de Munte, ctitorită în 1680 
de Hagi Stoian clucerul şi soţia sa şi închinată, în 1681, Mănăstirii Cotroceni. 
Materialul cuprinde şase anexe în care este prezentat şi vechiul pomelnic de închinare. 

VÂRFUL PIETRII (SCHITUL) 

Georgian, Pamfil, prof., „Două schituri dispărute, din fostul judeţ al 

Săcuenilor”, în: GBis XXXIV (1975), 1-2, p. 155-156. 

în articolul de faţă sunt amintite două schituri din fostul judeţ al Săcuienilor, 
astăzi dispărute. Este vorba despre Schitul Vârful Pietrii, care a existat în prima 
jumătate a secolului al XVIII-lea, având hram pe 8 noiembrie şi Schitul Apşoarele din 
judeţul Buzău, situat în apropiere de Ciolanu (datat în secolul al XlX-lea). Este 
consemnată existenţa unui schit ce avea tot denumirea de Vârful Pietrii în comuna 
Apostolache, schit care a fost metoc al Mănăstirii Slobozia din Ialomiţa, închinată 
Mănăstirii Dochiaru. 


VIEROŞ (MĂNĂSTIREA) 

Feneşan, Costin, „Două documente inedite privind Mănăstirea Vieroş”, în: 
MitrBan XXI (1971), 4-6, p. 311-314. 

Mănăstirea Vieroş este o ctitorie a marelui Vornic Ivaşcu Golescu, ridicată în 
1573. Documentele la care se referă autorul au drept subiect drepturile de proprietate 
ale mănăstirii asupra satului Bărcuţa din apropierea Segarcei. Ele au fost descoperite 

în arhiva Muzeului Banatului din Timişoara, autorul prezentând şi fotocopii ale 
textelor originale. 


VIEZURI (SCHITUL) 

Neofit, episcop, Râmnic, „Biserica din Viezuri, supusă tot Schitului Iazărul”, 
în: Revista de Istorie Bisericească I (1943), 1, p. 143. 

Articolul prezintă obiectele şi cărţile de cult ce se află în interiorul bisericii. 

VIFORÂTA (MĂNĂSTIREA) 

Gheorghiu, Aurel, „Mănăstirea Viforâta”, în: GBis XVI (1957), 10-11, p. 718-728. 

Date despre istoricul Mănăstirii Viforâta, întemeiată de Vladuţ (1510-1512), fiul 
lui Vlad Vodă şi urmaşii săi. Prezentarea de faţă punctează amănunte legate de 
aspectul interior şi exterior al lăcaşului de cult, cuprinde o listă cu daniile făcute de 
domnitori, un pomelnic al ctitorilor următori întemeietorului şi un altul al stareţelor, 
fiind amintite şi o parte din odoarele mănăstirii. 

Brătulescu, Victor, prof., „Bisericile şi casa Sanatorială de la Viforâta”, în: 
GBis XXII (1963), 3-4, p. 269-292. 

Mănunchi de informaţii ce vizează cărţi vechi cu zugravi şi însemnări, 
manuscrise psaltice, inscripţii pe cruci, icoane aparţinând „sfintei mănăstiri Viforâta”. 

Brătulescu, Victor, prof., „Elemente de artă arhitecturală şi picturală la 
biserica din satul Viforîta, comuna Aninoasa, Raionul Târgovişte”, în: GBis 
XXII (1963), 11-12, p. 1054-1059 

Se face descrierea arhitecturii şi picturii bisericii Mănăstirii Viforâta. 

***, „Preafericitul Părinte Patriarh Iustinian şi membrii Sfântului Sinod al 
Bisericii Ordodoxe Române au vizitat casele sanatoriale Viforâta şi Dealul, ale 
Casei de pensii şi casa de odihnă de la Cheia a salariaţilor administraţiei 
patriarhale”, în: BORom LXXXIV, (1966), 9-10, p. 895 - 908 

Casa de pensii şi ajutoare s-a înfiinţat în 1959 pentru slujitorii bisericeşti 
pensionaţi, care rămân fără familie şi pentru văduvele lor, din iniţiativa patriarhului 
Justinian, Casa de pensii înfiinţând două case sanatoriale: una de bărbaţi, la 
Mănăstirea Dealul în 1960 şi alta de femei, la Mănăstirea Viforâta. Clădirile de la 
Dealul au fost dărâmate în urma cutremurului din 1940, iar între 1953 - 1958 
Arhiepiscopia Bucureştilor le-a reconstruit, creând condiţii optime pentru cei 53 de 
pensionari. Tot în 1960, Arhiepiscopia Bucureştilor a cedat în folosinţa Casei de 
Pensii şi Mănăstirea Viforâta, unde s-au făcut lucrări importante de construcţii şi 
reparaţii. 

Pe 17 octombrie 1966, patriarhul Justinian şi membrii Sf. Sinod au vizitat cele 
două case sanatoriale. în drum spre Viforâta au trecut prin Târgovişte, vizitând 
catredala mitropolitană, biserica Stelea, biserica şi palatul de la Curtea Domnească şi 

Turnul Chindia. Articolul detaliază evenimentele aferente acestor vizite, precum şi a 
celei realizate la aşezământul social de la Mănăstirea Dealul. 


VIŞINA-GORJ (MĂNĂSTIREA) 

Andreescu, Ştefan şi Cazacu, Matei, „Biserica Mănăstirii Vişina - un 

monument din veacul al XlV-lea”, în: MitrOlt XXI (1969), 1-2, p. 61-65. 

Primul document datat care face referire la această mănăstire cu hramul Sfintei 
Treimi este un hrisov din 23 martie 1513 al lui Neagoe Basarab. Autorul descrie 
mănăstirea şi arată că ea a existat în vremea lui Mircea cel Bătrân (1386-1418). 

Melchisedec, arhim., „Sf. Nicodim, ctitor al Mănăstirii Vişina-Gorj”, în: 

MitrOlt XLVIII (1996), 3-6, p. 113. 

Date despre viaţa şi personalitatea Sfântului Nicodim, precum şi despre 
mănăstirile pe care le-a ctitorit: Vodiţa, Gura Motrului, Tismana, Prislop, Vişina. 
Aceasta din urmă a fost ctitorită cu ajutorul domnilor Basarabi. 

VLĂDENI-ARGEŞ (SCHITUL) 

Bălaşa, D., pr., „Schitul Vlădeni (Argeş)”, în: MitrOlt IX (1957), 7-8, p. 519-521. 

Materialul istoric este despre Schitul Vlădeni, ctitorit de familia Grădiştenilor. 
Se prezintă şi câteva documente ce atestă existenţa sa. Până în 1818 a fost schit de 
călugări, după care a devenit schit de maici. 

VODIŢA SAU APELE (MĂNĂSTIREA) 

Enăceanu, Ghenadie, arhim., „Din istoria bisericii românilor. Despre 

Mănăstirea Apele”, în: BORom IV (1877-1878), 10, p. 624-633. 

Articolul redă trei hrisoave: hrisovul lui Vladislav I (1340-1345) din 1342, 
hrisovul de danie şi de confirmare a lui Mircea Radu Voievod dat mănăstirilor Apele 
şi Tismana în 1382 şi hrisovul despotului Serbiei, Ştefan, cu care întăreşte 10 metoace 
pentru Mănăstirea Apele, Vodiţa. 

a) Hrisovul lui Vladislav I atestă ctitorirea Mănăstirii Apele cu hramul Sfântului 
Antonie de către Vladislav I şi Sfântul Nicodim, în 1342. Se arată că acesta a înzestrat 
mănăstirea cu absolut tot ceea ce era necesar şi, mai mult, le-a dat părinţilor dreptul de 
a-şi alege singuri egumenul, rezultând astfel emanciparea mănăstirii de sub influenţa 
oricărei chiriarhii. Locul unde a fost ctitorită mănăstirea era între oraşul Turnul 
Severin şi Mehadia, lângă Dunăre pe râul Cerneţ, pe malul drept sau poate chiar pe 
locul unde se află astăzi schitul Topolniţa din judeţul Mehedinţi. 

b) Hrisovul de danie şi de confirmare a lui Mircea Radu Voievod dat 
mănăstirilor Apele şi Tismana în 1382. Din document rezultă că ctitorii mănăstirii sunt 
Vladislav I şi Sfântul Nicodim. Hrisovul întăreşte daniile făcute mănăstirii de 
Vladislav I şi „autocefalia acesteia”. 

c) Hrisovul Despotului Serbiei Ştefan care întăreşte 10 metoace pentru 
Mănăstirea Apele, Vodiţa. Hrisovul arată că Mănăstirea Apele, pe lângă proprietăţile 

pe care le avea în Ţara Românească, mai poseda şi proprietăţi în Serbia, aceasta 
deoarece Sfântul Nicodim era frate cu Domnul Serbiei, Lazăr, tatăl despotului Ştefan, 
de unde rezultă faptul că Sfântul Nicodim era unchiul despotului Ştefan. 

Enăceanu, Ghenadie, arhim., „Din istoria bisericii românilor Despre 

Mănăstirea Apele”, în: BORom IV (1877-1878), 12, p. 747-763. 

Articolul conţine: 

a) Actul împăratului Sigismund dat călugărilor de la Mănăstirea Apele şi relativ 
la libertăţile şi drepturile lor din regatul Ungariei din 1418 - din acest decret reies 
următoarele: călugării din Mănăstirea Apele, sesizând pericolul unei invazii otomane, 
cer protecţia regelui Sigismund al Ungariei, iar regele acceptă; acesta le recunoaşte 
călugărilor atât dreptul de proprietate asupra mănăstirii şi a averilor ei, plus imunitatea 
lor pe pământurile regale şi scutirea de plată a vămii, cât şi toate drepturile anterioare 
pe care le-au avut călugării şi mănăstirea. Acest decret nu reprezintă un drept real al 
regilor Ungariei. 

b) Gramata lui Sigismund dată locuitorilor lui Basarab sau ţării numită Valahia 
Mare şi Mică şi privitoare la profesiunea lor de credinţă publicată în Oradia Mare, în 
1420. Autorul scrie că „Mircea al II-lea a cerut ajutorul lui Sigismund împotriva lui 
Dan III vărul său - de aceea Sigismund se crede pe sine rege al Valahiei Mari şi Mici. 
Sigismund a avut asupra Valahiei numai o dominaţie părută”. Dan al IlI-lea îi înfrânge 
pe Mircea al II-lea şi pe Sigismund şi devine „deplin stăpânitor al Ţării” la 1424. Dan 
al IlI-lea a înzestrat Mănăstirea Apele cu mai multe sate. Din această gramată mai 
reiese şi faptul că al doilea egumen al Mănăstirii Apele a fost Agaton. 

c) Gramata împăratului Sigismund dată popii Agaton de la Mănăstirea Apele 
pentru confirmarea moşiilor şi altor drepturi din 1420 - din aceasta rezultă, că 
egumenul Agaton se preocupa în 1421 şi de Mănăstirea Tismana. în 1421 Mănăstirea 
Apele era „unită” cu Mănăstirea Tismana în persoana egumenului Agaton, aceasta 
rezultând din faptul că moşia Bistriţa a fost pusă la dispoziţia călugărilor din ambele 
mănăstiri. Prin această gramată împăratul Sigismund, deşi nu acorda libertate de cult 
românilor ortodocşi din Transilvania şi îi considera pe aceştia toleraţi, acordă libertate 
mănăstirilor Tismana şi Apele şi le confirmă călugărilor dreptul asupra averilor 
mănăstireşti. 

d) Gramata lui Dan Voievod, cu care confirmă toate daniile domneşti anterioare 
ale Mănăstirilor Tismana şi Apele şi mai adăugând de la sine altele din 1424 - această 
gramată confirmă modul de alegere stipulat în hrisovul de ctitorire de către Vladislav I 
şi confirmă faptul că Agaton a fost succesorul Sfântului Nicodim la Mănăstirea 
Tismana. Gramata atestă că Sfântul Nicodim a ctitorit Mănăstirea Silvaşului înainte de 
anul 1342, Mănăstirea Apele în 1342 şi Mănăstirea Tismana în 1386. 

e) Gramata confirmătoare a împăratului Sigismund dată Mănăstirilor Apele şi 
Tismana şi privitoare la moşii şi drepturile lor din 1429 - această gramată redă modul 
în care se administrau Mănăstirile Apele şi Tismana.. 

Simedrea, Tit, mitropolit, „Mănăstirea Vodiţa. Glosă pe marginea unui 

document inedit”, în: BORom LXV (1947), 1-3, p. 63-74. Cu o anexă. 

în urma săpăturilor făcute de Virgil Drăghiceanu, în 1928, la ruinele Mănăstirii 
Vodiţa, zidită probabil de Sfântul Nicodim şi de Vladislav Voevod în preajma anului 
1369, s-a descoperit că sub temelia bisericii s-ar mai fi aflat o alta, mai veche şi mai 
mică, ce se presupune a data din vremea lui Litovoiu-Voevod (stins din viaţă la 1273). 
Articolul menţionează că s-a găsit un document inedit în „Arhivele Statului” din 
Bucureşti, care vine să completeze informaţiile despre această mănăstire. Cert este că 
întemeierea Mănăstirii Vodiţa, prin osteneala Sfântului Nicodim şi organizată ca la 
Sfântul Munte şi ca la Bizanţ, constituie un moment de răscruce în monahismul 
românesc. Această întemeiere avea să se răspândească, până la sfârşitul secolului al 
XlV-lea, pe toată aria pământului românesc, în peste 20 de mănăstiri. 

Mănăstirea Vodiţa, construită din piatră, cu cheltuiala lui Vladislav, domnul 
Ţării Româneşti, era gata de sfinţire în preajma anului 1369, prilej cu care domnul dă 
un act prin care arată cu ce odoare şi averi a înzestrat-o. în acelaşi timp, oferă şi o 
clauză, prin care defineşte poziţia juridică şi canonică a acestei prime mănăstiri 
româneşti cunoscută documentar. Clauza prevedea ca aşezământul să fie o 
„samovlastie”, adică o mănăstire de sine stătătoare, care să nu depindă de altă 
autoritate decât a soborului propriu (după modelul de la Athos). însă, fiind plasată 
într-un loc neprielnic, în calea oştilor ce treceau Dunărea, la răspântia a trei ţări, 
mănăstirea nu beneficia de linişte. 

Ieromonahul Ştefan, scriitor, bazându-se pe documentele păstrate în Mănăstirea 
Tismana, menţionează că Sfântului Nicodim, i s-a poruncit, prin descoperire 
dumnezeiască, să caute alt loc de mănăstire, căci Vodiţa va fi pustiită. Şi într-adevăr 
aşa a fost după pierderea Severinului, în 1377, de către domnul Vladislav, Vodiţa 
rămânând sub stăpânirea ungară şi catolică. 

în vremea lui Radu Vodă I, Sfântul Nicodim găseşte în munţii Gorjului, în sus 
pe râul Tismana, un alt loc, unde zideşte o nouă mănăstire, cu numele Tismana, care 
va fi sfinţită în 1378. îşi va petrece aici tot restul vieţii, cu o întrerupere de şase ani, 
când pribegeşte în Ardeal, neştiindu-se din ce motive, unind astfel, în persoana sa, 
egumenia a două mănăstiri: Vodiţa şi Tismana. Pentru o perioadă, lăcaşurile îşi 
păstrează separat soborul şi patrimonial propriu, însă, treptat, proprietăţile Vodiţei trec 
pe seama Tismanei, pentru ca în ultimul document care mai aminteşte de Vodiţa, din 
10 iulie 1464, Radu-cel-Frumos să întărească şi să înnoiască pe seama Tismanei toate 
averile şi privilegiile Vodiţei. Autorul conchide că Mănăstirea Vodiţa încetează a mai 
fiinţa din punct de vedere juridic, încă din timpul lui Radu-cel-Frumos. 

în partea a Il-a a studiului, se revine asupra faptului că aşezarea Vodiţei a fost 
total neprielnică, de vreme ce locul era pretins atât de unguri, cât şi de români, dar şi 
stăpânit de diverse oştiri, ce au produs jafuri şi distrugeri. Acest fapt a dus la 
împuţinarea vieţii monahale la Vodiţa, pentru ca, la sfârşitul secolului al XVII-lea, în 
urma războaielor dintre turci şi austrieci, locul să fie complet pustiit. Faptul pare a fi 
confirmat şi de scrierile ieromonahului Ştefan, care a văzut ruinele în preajma anului 
1811, considerându-le a fi cele ale mănăstirii zidite de Sfântul Nicodim şi de Vladislav 
Voievod. 

Săpăturile întreprinse de Virgil Drăghiceanu au adus câteva lămuriri: biserica de 
dedesubt ar fi Vodiţa I, zidită prin secolul al XlII-lea, în timpul lui Litovoi-Vodă, iar 
biserica de deasupra este cea zidită de Sfântul Nicodim în preajma anului 1369, Vodiţa 

a Il-a. însă, în partea a IlI-a a articolului, autorul face cunoscut documentul nou 
descoperit, datând din 10 martie 1705 şi dat de Constantin Vodă Brâncoveanu, în care 
se arată că „Sfântul Schit de la Vodiţa”, de lângă Dunăre, a fost făcut de către părintele 
Athanasie, egumenul Mănăstirii Tismana şi are hramul Sfântului Arhanghel Mihail. Se 
încearcă să se lămurească dilema rezultată din conţinutul documentelor ce par a fi 
contradictorii, articolul încheindu-se cu câteva concluzii ce vizează faptul că ruinele ce 
se văd din Vodiţa pot fi ale schitului zidit de Athanasie (care a avut totuşi o existenţă 
scurtă), iar biserica descoperită dedesubt ar fi chiar cea zidită de Sfântul Nicodim în 
1369. Informaţiile însă vor trebui clarificate şi completate de cercetări şi săpături noi. 

Simion, Victor, „O ipoteză privind datarea şi provenienţa unuia dintre cele mai 

vechi obiecte liturgice din Ţara Românească: cădelniţa de la Mănăstirea 

Tismana Jud. Gorj”, în: GBis LIV (1995), 6-12, p. 144-146. 

Date privind provenienţa unuia dintre cele mai vechi obiecte liturgice din Ţara 
Românească, respectiv cădelniţa de la Mănăstirea Tismana. După ce studiul surprinde 
informaţii despre Mănăstirea Tismana (întemeiată în perioada 1375-1376) şi despre 
Mănăstirea Vodiţa (ce are ca hram Sfântul Antonie, 1372), în concluzie, autorul 
lansează ipoteza conform căreia cădelniţă ar fi realizată între 1372-1375 într-un atelier 
transilvănean şi a aparţinut iniţial Mănăstirii Vodiţa. 

Gâru, Vasile, „Ruinele ctitoriei voievodale de la Vodiţa”, în: MitrOlt LII 

(2000), 1-2, p. 157-163. 

Mănăstirea Vodiţa din Mehedinţi a fost ridicată de Sfântul Nicodim între anii 
1370-1372 cu cheltuiala domnului Vladislav I. Din introducere aflăm despre cei care 
au întărit daniile făcute mănăstirii de Vladislav Voievod şi despre mai multe atestări 
documentare de-a lungul secolelor. Săpăturile arheologice din 1928 au reprezentat 
sursa mai multor opinii, discutate de Vasile Gâru. 

ZAMFIRA (MĂNĂSTIREA) 

***, „Mănăstirile noastre”, în: Apostolul I, (1924), 9-10, p. 81. 

Sunt prezentate averile Mănăstirii Zamfira. Faptul că până în 1923 mănăstirea 
nu a avut nimic, deşi se află aproape de Ploieşti, este datorat slabei administrări şi 
neglijenţei Consiliului economic. Se speră ca pe viitor să se efectueze o îngrijire mai 
bună. 


Scriban, arhim., „Ştiri. Focul de la Mănăstirea Zamfira”, în: BORom XLVII 
(1929), 3, p. 283 

La Mănăstirea Zamfira din judeţul Prahova a izbucnit un incendiu din pricina 
unui coş rău făcut. Incendiul a mistuit clădirile din partea de apus a mănăstirii. 

Georgescu, Corneliu, ierom., „Monastirea Zamfira”, în: Viaţă Monahală, II 
(1939), 3, p. 166-170. 

Date despre biserica veche din cimitirul mănăstirii, construcţia aparţinând 
secolului al XVIII-lea, cu hramul Sfintei Troiţe, în pisanie fiind menţionaţi ctitorii: 

jupâneasa Zamfira, soţia lui Manoil Apostol (un neam de negustori cunoscuţi şi-n 
vremea lui Brâncoveanu), care începe clădirea bisericii în timpul domniei lui Nicolae 
Mavrocordat, continuată fiind de nora acesteia, Smaranda, edificiul fiind finalizat în 
1743. Se face un scurt istoric al familiei Apostol. 

Nu se cunoaşte dacă această biserică a Zamfirei a fost de la început schit de 
călugări, menţionându-se că ar fi slujit ca biserică de sat cu preoţi mireni şi că numai 
moşiile pe care le-a avut de la donatori au făcut să fie numită schit, metoh închinat 
Mitropoliei din Bucureşti. La 1842 era egumen aici Isaia Blejoianu, iar în 1848, 
arhimandritul Ruvim Târgşoreanu. Articolul menţionează situaţia averii schitului la 
1842. Din grija mitropolitului Nifon au fost mutate la Zamfira maicile de la Roşioara, 
ridicându-se biserică nouă lângă Mănăstirea Zamfirei între 1855 şi 1857, punându-i 
două hramuri: înălţarea Domnului şi Sfântul Nifon, pictura fiind refăcută ulterior, în 
1904. Se menţionează că la acest schit a fost prezent adesea vestitul psalt şi 
compozitor, Ştefănache Popescu, înfiinţându-se şi o şcoală de muzică psaltică. 

Popescu, Neculai M., pr. prof. univ. onorar, „Ii şi chilimuri la Mănăstirea 

Zamfira”, în: GBis IX (1950), 9-10, p. 25-27. 

Articolul reuneşte în paginile sale informaţii privind lucrările de restaurare 
desfăşurate la Mănăstirea Zamfira, dar şi aspecte ce conturează viaţa de obşte din 
cadrul acestei mănăstiri. 

Moisescu, Gh. I., prof., diacon, „Mănăstirea Zamfira” în BORom LXXII 

(1954), 2-3, p. 333-342. 

Este cel dintâi lăcaş unde tânărul Nicu Grigorescu şi-a încercat iscusinţa lui de 
zugrav bisericesc. Mănăstirea Zamfira este ctitoria jupânesei Zamfira, soţia lui Manuil 
Apostol, omul de încredere a lui Brâncoveanu. A fost zidită după tipicul bisericilor din 
secolul al XVIII-lea. Zamfira a început clădirea bisericii în timpul domniei lui Nicolae 
Mavrocordat (1719-1730), dar moartea a împiedicat-o să o sfârşească. După mai mult 
de 10 ani, nora sa, Smaranda, a continuat lucrările şi a terminat-o la 28 iulie 1743. Se 
pare că a slujit ca biserică de sat, cu preoţi mireni şi că numai moşiile şi viile ce le-a 
avut, au făcut să fie numită „schit cu egumen” care uneori nici nu locuia aici. 

în 1811 era egumen Neofit, în 1842 Isaia „Blejoianu şi Zamfireanu”, iar în 1848 
arhimandritul Ruvim Tîrşoreanu. După un veac de existenţă, ctitoria jupânesei 
Zamfira, ajunse în stare de cumplită sărăcie şi dărăpănare. Aşa a găsit-o mitropolitul 
Nifon în 1851, care a hotărât refacerea ei. Lucrarea a fost încredinţată arhimandritului 
Eftimie, care, după strângerea materialelor necesare, vreme de doi ani, a început 
zidirea unei noi biserici. Clădirea „la roşu” a bisericii era gata în toamna anului 1855. 
în primăvara anului 1856 s-au efectuat lucrările de zidărie şi de tencuială, tâmpla 
bisericii, fără icoane, fiind adusă de la Mănăstirea Căldăruşani. Zugrăvirea bisericii are 
loc între 16 iulie 1856 şi 2 aprilie 1858 de către Nicolae Grigorescu, la vârsta de 18 
ani, ajutat fiind de fratele său Gheorghe. La 8 septembrie 1857 s-a sfinţit biserica, 
hărăzindu-i-se două hramuri: „înălţarea Domnului şi Sf. Ierarh Nifon”, după numele 
ctitorului, mitropolitul Nifon, care a hotărât cu acest prilej să fie chinovie de maici şi 
să poarte numele de „Schitul Nifon”. Şi pentru că schitul Roşioara ajunsese în cea mai 
mare dărăpănare iar maicile dintr-însul sufereau mari lipsuri, a hotărât, încă din 1854, 

să mute maicile de acolo la schitul Nifon, rămânând schitul Roşioara ca metoh al 
acestuia. 

Mitropolitul Nifon s-a îngrijit de clădirea unei clopotniţe şi de renovarea 
bisericii vechi, care a fost reparată şi învelită din nou cu şindrilă. Cât a mai trăit 
mitropolitul Nifon (17 ani) Schitul Zamfira a prosperat, sporindu-şi obştea şi zidind un 
arhondaric şi chilii noi. în 1904, fostul mitropolit Ghenadie Petrescu (1893-1896) a 
pus pe pictorul Toma Vintilescu să înnoiască, adică să strice, zugrăveala lui 
Grigorescu. 

în toamna anului 1950, patriarhul Iustinian Marina a hotărât să se scoată la 
iveală zugrăveala lui Grigorescu, îndepărtându-se prin spălare toate vopselile aşternute 
pe deasupra ei de Toma Vintilescu. Sarcina aceasta a fost încredinţată pictorilor Gh. 
Vînătoru şi C. Călinescu, care au lucrat timp de un an de zile. Cu acest prilej, s-au 
rezugrăvit unele părţi mai şterse, s-au dres câteva desene crăpate, mai ales la boltă, s- 
au zugrăvit din nou în frescă hramurile bisericii afară deasupra uşii de intrare şi s-au 
curăţit de ulei coloanele şi tocul uşii. 

Ionescu, Gion D., „Mănăstirea Zamfira, chinovia din lunca Teleajenului”, în: 

GBis XXXXVIII (1989), 2-3, p. 94-109. 

Mănăstirea Zamfira este aşezată pe DN1 de la Ploieşti spre Braşov, până în 
comuna Lipăveşti, în satul Zamfira. în material este redat istoricul mănăstirii, bazat pe 
documente, după care se face referire la clopotniţă şi cele două biserici ale lăcaşului. 
Găsim o listă a bunurilor şi a moşiilor de la sfârşitul secolului al XVIII-lea, apoi o altă 
catagrafie făcută la 16 aug. 1848. Există informaţii despre registrul de inventar al 
patrimoniului de la Mănăstirea Zamfira, făcut la 1 ianuarie 1969. Conform acestuia 
avem date despre biserica mare, exterior, interior, catapeteasmă, picturi. Autorul 
împarte istoricul bisericii Sfânta Treime în trei perioade: I. 1743-1857; II. 1857-1977; 
III. 1977- anii următori, vorbind aici despre restaurarea şi modernizarea 
aşezământului. 


ZLĂTARI (MĂNĂSTIREA) 

Muşeţeanu, Ioan, pr., „Documente greceşti privitoare la mănăstirile 
închinate”, în: BORom XLIX (1931), 9, p. 518-522. Cu text în limba greacă. 

în articol este reprodusă o scrisoare de la 5 ianuarie 1781 a patriarhului 
Alexandriei, Chiprianos, trimisă către egumenul grec, Meletie, al Mănăstirii Zlătari 
din Bucureşti. Egumenul grec luase în arendă, de la Patriarhie, trei moşii ale Zlătarilor: 
Segarcea, Arhanghelul şi Stăneşti. 

Muşeţeanu, Ioan, pr. „Documente greceşti privitoare la mănăstirile închinate. 
II. Gramata patriarhului Chiprianos al Alexandriei către egumenul Meletie dela 
Mănăstirea Zlătari din Bucureşti, din 1779, August 22”, în: BORom L (1932), 2, 
p. 139-143. 

Se redă textul scrisorii patriarhului Chiprianos al Alexandriei către egumenul 
Meletie de la Mănăstirea Zlătari din Bucureşti, din 1779. Patriarhul înştiinţează că a 
primit epistola trimisă de egumen, împreună cu suma ce reprezenta arenda pe anul ce a 

trecut, oferind răgaz de plată pentru cea pe anul în curs. Chiprianos se plânge că deşi 
ajutorul domnesc este prevăzut de lege, ei nu au primit nimic până în acel moment, 
înfiinţând totuşi, din bugetul lor, trei şcoli: obştească, arabă şi grecească şi întreţinând 
alte şase cu hrană. 

Rugămintea se adresează egumenului în vederea susţinerii cu „un cuvânt bun” 
pe lângă boierul căminar Alexandru, care, la rându-i, să sprijine această cerere către 
domnul ţării, cerere care comportă o grabnică soluţionare. 

V.2. MONOGRAFII, STUDII ŞI ARTICOLE DESPRE 
MĂNĂSTIRILE ŞI SCHITURILE DIN MOLDOVA 

ADAM (MĂNĂSTIREA) 

***, „Actul de închinare a Mănăstirii Adam către mănăstirea Sinaiului”, în: 

BORom XXXIX (1915-1916), 6, p. 646-650. Cu text în limba slavonă. 

Este redat actul, de la 28 ianurie 1695, prin care Mănăstirea Adam, din făgetul 
lui Gheorghe, făcută de fiii lui Adam: Vasile (Vârnava călugărul), Dabija, Moghilă şi 
Costea, este închinată Mănăstirii Sinai. Actul este semnat de ierarhii Moldovei de la 
acea vreme: mitropolitul Sava, Misail, episcopul Romanului, Laurenţiu, episcopul 
Rădăuţilor, Varlaam, episcopul Huşilor. 

***, „Cărţi, reviste, ziare. O mănăstire de maici mai puţin cunoscută”, în: 

BORom XLIV (1926), 12, p. 746. 

Se prezintă istoricul Mănăstirii Adam din jud. Tutova. în ziarul „Galaţii noi”, 
din luna august a anului 1926, sunt aduse la cunoştinţa P.S. Iacov al Huşilor, de care 
atârnă mănăstirea, învinuiri grele fostei stareţe, maica Parascheva Mieluşevici. Autorul 
articolului scrie că această mănăstire a avut maici din cele mai renumite familii 
româneşti: Sturza, Şuţu, Hârjău, Palade (sora fostului ministru Palade), Greceanu. Tot 
la această mănăstire a fost stareţă Iustina Filibiliu, care a trecut la cele veşnice în 
vârstă de peste 90 de ani. în mănăstire se afla şi o icoană făcătoare de minuni la care 
mulţi neputincioşi erau aduşi şi plecau sănătoşi. 

***, „Cronică internă. Hramul Mănăstirii Adam”, în: Cronica Huşilor I (1934), 

7, p. 35-38. 

Articolul informează asupra hramului Mănăstirii Adam, la eveniment fiind 
prezent P.S. Nifon al Huşilor, însoţit de Pr. Ştefan Vasilescu, protoiereul judeţului 
Tutova şi de arhidiaconul H. Bărbuleanu de la Sfânta Episcopie. Sunt surprinse atât 
activităţile desfăşurate, cât şi cuvântările ţinute de cei prezenţi. 

AGAFTON (MĂNĂSTIREA) 

Dimitrie, Ionescu, maestru de muzică pensionar, mănăstirea Agaton, 

„Corurile de maici”, în: MitrMold III (1927), 1, p. 19. 

Informaţiile vizează corurile de maici de la Mănăstirea Văratec şi Agafton. 


482 



Simionescu, AI., ec., „Mănăstirea Agafton”, în: MitrMold III (1927), 11, p. 
261-263. 

în urma îndrumărilor date de înaltpreasfinţitul Pimen, viaţa mănăstirească de la 
Agafton este reorganizată. Articolul confirmă, prin informaţiile sale, existenţa acestor 
schimbări la Mănăstirea Agafton, prezentând, inclusiv, desfăşurarea activităţilor din 
atelierele sfântului lăcaş. 

***, „Cărţi, reviste, ziare. „Mănăstirea Agafton” de Iconom Stavrofor Al. 
Simionescu”, .în: BORom XLVII (1929), 6, p. 571. Recenzie. 

Mănăstirea Agafton se află la un ceas de Botoşani. Este o mănăstire de maici, 
condusă de maica stareţă Petrovici. Autorul recenziei scrie că, în trecut, aici a fost 
mănăstire de călugări. Alexandru Simionescu, în cartea sa, înfăţişează trecutul acestei 
mănăstiri. 

C., Gr., „Din activitatea cooperativelor de producţie meşteşugărească din 
mănăstiri. Cooperativa «Harnica albină» din Mănăstirea Agafton”, în: BORom 
LXX (1952), 6-8, p. 381. 

Cooperativa„Harnica Albină” din Mănăstirea Agafton a fost înfiinţată la 1 
aprilie 1951, ea având două secţii una de ţesătorie şi covoare şi una de pânzeturi. în 
articol este prezentată, pe scurt, activitatea acestei cooperative. 

Lungu, Gh., „Botoşani - Târnosirea bisericii cu hramul Pogorârea Duhului 
Sfânt din Mănăstirea Agafton”, în: MitrMold XXXII (1956), 1-2, p. 76-80. 

Articolul informează despre obârşia Mănăstirii Agafton, fosta „Mănăstirea 
Doamnei”. Aflăm că sihastrul Agafton, în timpul lui Grigore Ghica iese în codru din 
Mănăstirea Doamnei şi zideşte ceea ce va fi Schitul Agafton, având ca hram data de 8 
noiembrie. Schitul fiinţează până în timpul mitropolitului Veniamin Costachi. înainte 
de anul 1828 se transformă în mănăstire de maici, prima stareţă fiind Magdalena 
Pisoschi. Se descriu lucrările de reparaţii de la mănăstire . 

Lungu, Gh., „Reînnoirea bisericii cu hramul Sf. Arhangheli Mihail şi Gavril 
din Mănăstirea Agafton”, în: MitrMold XXXIV (1958), 1-2, p. 157-158. 

Documentul aduce informaţii despre intenţiile „finalizate pozitiv” de reînnoire a 
bisericii mici, având hramul Sfinţii Arhangheli Mihail şi Gavriil din mănăstirea de 
maici Agafton. 

în 1958 stareţă a acestui sfânt lăcaş era arhimandrita Agafia Moisă. Odată cu 
acţiunile de reînnoire a acestui edificiu, s-a mărit şi veşmântăria. 

AGAPIA VECHE ŞI NOUĂ (MĂNĂSTIREA) 

***, Cronică, „Incendiu de la Mănăstirea Agapia din România”, în: Candela 
XXII (1903), 8, p. 527-528. 

Informaţii referitoare la incendiul, din data de 5 iulie 1903, ce a cuprins 
mănăstirea de maici Agapia. Focul a mistuit biserica şi întreg pătratul de chilii din 

jurul acesteia. Articolul prezintă un istoric al acestui aşezământ monahal. Mănstirea 
Agapia, aşezată în curbura munţilor Măgura din judeţul Neamţ, are două biserici mari: 
Agapia din Deal cu hramul „Minunea Sfinţilor Arhangheli”, zidită din 1485 de Petru 
IV Şchiopul şi Agapia din Vale, zidită la 1643 de hatmanul Gavril, fratele lui Vasile 
Lupu. în 1821, în timpul Eteriei, mănăstirea a fost cuprinsă de un incendiu. Numărul 
călugăriţelor, restrâns la început, a ajuns în 1872 la 490. Mănăstirea deţinea 19 moşii, 
12 vii şi mai multe „dughene” în Iaşi. 

Demetrescu, Drag., „Arderea Mănăstirii Agapia”, în: BORom XXVII (1903- 

1904), 4, p. 450-455. 

în noaptea de 22 spre 23 iulie 1903 un puternic incendiu a izbucnit la 
Mănăstirea Agapia. Aflăm ce pagube a suferit mănăstirea. în acest eveniment şi-a 
pierdut viaţa monahia Amfilohia Sârbu. Sunt reproduse telegramele mitropolitului 
Moldovei, Partenie, către stareţa Mănăstirii Agapia şi ministrul Cultelor. Este 
reprodusă scrisoarea lui Drag. Demetrescu către maica stareţă şi darea acesteia de 
seamă despre incendiu. 

Scriban, arhim., „Ştiri. Casa lui Vlahuţă de la Agapia”, în: BORom XLIII 

(1925), 3, p. 188. 

în articol aflăm că locuinţa lui Alexandru Vlahuţă de la Mănăstirea Agapia este 
pe punctul de a se dărâma, datorită lipsei de îngrijire şi datorită faptului că monahiile 
fiind prea sărace nu se pot ocupa de reparaţia casei. Tot din articol reiese că ziarul 
„Cuvântul” pune la îndoială faptul că Vlahuţă ar fi avut o casă la Agapia. 

Scriban, arhim., „Ştiri. „Maică medaliată”, în: BORom XLIII (1925), 6, p. 379. 

Maica Epraxia Macri econoama Mănăstirii Agapia a primit pentru activitatea sa 
medalia „Răsplata muncii” clasa I. 

Grigorie Botoşăneanu, L., arhiereul, „Cărţi reviste, ziare. O carte nouă ce 

arată podoabe vechi şi ctitori de mănăstiri”, în: BORom XLVI (1928), 11, p. 

1040-1042. Recenzie. 

Cartea prezintă date despre profesorul Ioan D. Ştefănescu, care şi-a obţinut 
doctoratul în Ştiinţele bizantine la Sorbona. El a restaurat pictura de la Mănăstirea 
Agapia şi a înfiinţat în incinta mănăstirii un muzeu cu obiecte de valorare. 

Maxim, Gh., protoereu ec., „Sfinţirea Sf. Mănăstiri Agapia - Veche”, în: 

MitrMold XIII (1938), 5, p. 145-148. 

Mănunchi de informaţii despre istoricul Mănăstirii Agapia Veche, întemeiată 
prin strădania unor pustnici ce au vieţuit prin zonă pe la 1500. Biserica de piatră a fost 
ridicată de Petru Şchiopul. Se aminteşte şi de călugărul Veniamin Popescu, care a 
agonisit 180.000 lei şi i-a dat pentru construcţia bisericii din Agapia din Deal, unde 
sunt îngropaţi Sfinţii Rafail, Partenie şi Ioan, episcopul de la Râşca. 

Greuceanu, C., „Din viaţa cooperativelor Mănăstireşti. Cooperativa Arta 

Monahală de la Mănăstirea Agapia”, în: BORom LXXI (1953), 2-3, p. 216-218. 

Se eprezintă munca călugăriţelor încadrate în cooperativa „Arta Monahală” de 
la Mănăstirea Agapia, conduse de stareţa mănăstirii şi directoarea Seminarului, maica 
Veronica Constantinescu. Cooperativa „Arta Monahală” a fost legal înfiinţată la 9 
februarie 1951, din iniţiativa patriarhului, având un număr de 94 cooperatoare monahii 
şi surori din Mănăstirea Agapia. Ea a funcţionat pe baza unui statut care prevedea, în 
mod special, respectarea orelor de rugăciune şi a programului de lucru în ateliere. De 
la început cooperativa a funcţionat cu patru secţii de producţie: covoare româneşti, 
tricotaje, confecţii şi ţesătorie de stofe, pânză şi preşuri. Activiatea şi ordinea în 
administrarea cooperativei au fost bine apreciate atât de organele administrative 
locale, regionale, cât şi de patriarhul Justinian, cu ocazia vizitei din luna octombrie 
1952. 


Dinograncea, Chiper, „Mănăstirea Agapia”, în: MitrMold XXXIII (1957), 3-4, 

p. 308-316. 

în datele istorice consemnate aici se aminteşte că, la început, a fost construită 
biserica Agapiei din Deal, cea Veche. Ctitorul acestui sfânt lăcaş ar fi fost Petru cel 
Şchiop-1585 sau Petru Rareş. O a doua biserică se va ridica la Agapia Veche, ctitor 
fiind Elena Doamna, soţia lui Petru Rareş, anul 1544. Ctitorul bisericii Agapia din 
Vale este hatmanul Gavril. în 1805 mănăstirea este de călugăriţe. Alte informaţii se 
referă la atacurile turceşti suferite de acest sfânt lăcaş, materialul vorbind şi despre 
incendiul din 1903. 

Ştefănescu, I. D., „Opera lui Grigorescu din Mănăstirea Agapia”, în: MitrMold 

XXXVII (1961), 7-8, p. 538-559. 

Informaţii despre Mănăstirea Agapia. Se redă textul contractului de pictare şi se 
prezintă programul iconografic, precum şi biografia şi activitatea pictorului Nicolae 
Grigorescu. Sunt prezentate, de asemenea, imagini din pictura bisericii. 

Bulat, T. G., „Pictorul N. Grigorescu la Mănăstirea Agapia”, în: MitrMold 

(1963), 11-12, p. 715-723. 

Date despre Nicolae Grigorescu ca pictor al Mănăstirii Agapia. în anexă este 
reprodus contractul său şi celelalte acte referitoare la pictarea acestui lăcaş. 

Ignătescu, V., „Mănăstirea Agapia”, în: MitrMold XLI (1965), 10, p. 524-536. 

în prezentarea Mănăstirii Agapia găsim informaţii despre tradiţiile cu privire la 
întemeierea ei, despre ctitori, despre transformarea ei în mănăstire de călugăriţe în 
1803, despre arhitectura bisericii, pictură şi odoare. Se face referire şi la alte biserici 
din jurul mănăstirii. 

Ciucanu, Eustohia, monahie, „Mitropolitul Veniamin Costachi şi Mănăstirea 

Agapia”, în: MitrMold XLIII (1967), 1-2, p. 90-97. 

Sunt redate circumstanţele transformării Mănăstirii Agapia din mănăstire de 
călugări în mănăstire de călugăriţe şi cum apar ele în hrisoave. Având drept primă 
stareţă pe Nazaria Braşoveanu, mănăstirea a cunoscut o dezvoltare notabilă în special 
în vremea lui Veniamin Costachi. Se aminteşte despre Şcoala de la Agapia. 

Constantinescu, D., „Menţiuni documentare despre o biserică pustiită”, în: 

MitrMold XLV (1969), 1-2, p. 88-90. 

Date despre un clopot dăruit Mănăstirii Agapia de către o biserică din Bacău. 

ALMAŞ (SCHITUL) 

Georgescu, Cornelie, ieromonah, „Schitul Almaş”, în: Viaţă Monahală, II 

(1939), 3, p. 90-92. 

Aşezarea Schitului Almaş este la 8 km de P. Neamţ, într-o zonă înconjurată de 
păduri de brad, fiind locuit de maici. Autorul atenţionează asupra inexistenţei vreunui 
document care să vorbească despre întemeierea şi vechimea schitului, singurul fiind 
reprezentat de Ordonanţa Nr. 295-1876 a Î.P.S. Iosif Naniescu în care se menţionează 
faptul că schitul este fondat înainte de anul 1715, în acest an proprietara moşiei Almaş 
fiind doamna Ecaterina, soţia spătarului Iordache Cantacuzino, care reclădeşte biserica 
aflată aici, terminând-o în 1720. Ulterior, a fost construită pe acelaşi loc o biserică de 
piatră de către familia Balş, schitul fiind locuit de călugări până la 1831. între 1831 şi 
1832 schitul a fost locuit de maici. 

ARON VODĂ SAU ARONEANU (MĂNĂSTIREA) 

Bulat, Toma G., „Danii româneşti, pentru creştinătatea grecească, puţin 

cunoscute”, în: GBis XXII (1963), 3-4, p. 256-268. 

Articolul reuneşte în paginile sale informaţii privind istoricul unor lăcaşuri de 
cult. Ctitorie a lui Aron Vodă, Mănăstirea Ugireni (de „sub dealuri”) devine metoc al 
Mănăstirii Zografu (de fapt sârbii o transformă în metoc). în urma unui conflict, Radu 
Vodă închină Mănăstirea Aron Vodă Mănăstirii Sfântul Ioan Botezătorul de la 
Sozapole. După un alt conflict este închinată Mănăstirii Sfânta Maria din Halchi. 

Grigoraş, N., „Biserica Aroneanu”, în: MitrMold XLIII (1967), 7-8, p. 521-541. 

Biserica prezentată în acest studiu a fost mănăstire. Este localizată pe dealul 
opus Mănăstirii Galata, fiind cunoscută şi sub numele de mănăstirea lui Aron Vodă 
(Aroneanu sau Sfântul Nicolae din Ţarina Iaşilor), căruia autorul îi schiţează o scurtă 
biografie. Biserica a fost construită în 1593, lucru ce reiese din documentele care 
atestă existenţa ei. Din alte mărturii scrise aflăm despre daniile primite, despre 
scutirile de taxe, precum şi faptul că nu a fost închinată. Printre evenimentele care 
privesc acest aşezământ autorul se opreşte şi asupra conflictului dintre Aron Vodă şi 
monahii Mănăstirii Zografu, datorat faptului că cel dintâi nu a vrut să recunoască 
închinarea mănăstiri pe care o făcuse Alexandru Lăpuşneanul. 

Biserica Aroneanu este descrisă şi din punct de vedere arhitectonic, 
evidenţiindu-se încadrarea ei în evoluţia arhitecturii moldoveneşti. Se redau câteva 
însemnări de pe cărţile de cult. 

SF. ATHANASIE-COPOU DIN IAŞI (MĂNĂSTIREA) 

Manole, P., pr., „Biserica Sfântul Atanasie din Podgoria-Copou”, în: MitrMold 
XXXVI (1960), 7-8, p. 466-469. 

Nicolae Costin prezintă în cronica sa biserica Sfântul Atanasie ca fiind lăcaşul 
pe care Duca-Vodă l-a reparat şi care, cu timpul, a devenit biserică de parohie. 

BALICA-IAŞI (MĂNĂSTIREA) 

Gonţa, I., Alexandru, „Mănăstirea Balica din Iaşi - o ctitorie din veacul al 
XVI-lea a boierilor Buzeşti din Ţara Românească”, în: MitrMold XL (1964), 5- 
6, p. 273-281. 

Mănăstirea Balica a fost zidită în Iaşi în secolul al XVI-lea de către boierii 
Buzeşti. Autorul analizează legătura dintre mănăstirile Balica şi Galata din Vale şi 
distincţia dintre ele. în locul acestei mănăstiri astăzi se află biserica Frumoasa. 

BISERICA BANULUI-IAŞI (METOC) 

G., I. M., „Note bibliografice Şerbănescu Niculae I., «Ştiri noi din vremea 
păstoririi mitropolitului Veniamin Costache», extras din Revista Istorică 
Română, voi. XIV (1944), p. 103-109”, în: BORom LXIII (1945), 7-8, p. 395- 
396. Recenzie. 

Ştirile au fost culese dintr-o „Condică a Mitropoliei Moldovei”. Acestea privesc 
mijlocirile făcute de mitropolitul Veniamin Costache pentru a dobândi în Iaşi un 
metoc pentru Episcopia Romanului - Biserica Banului şi un altul pentru Episcopia 
Huşilor- biserica Sfântul Ioan Botezătorul. 

BISERICANI (MĂNĂSTIREA) 

Lapedatu, Alex, „Manuscrisele de la Bisericani şi Râşca”, în: BORom XXIX 
(1905-1906), 6, p. 685-701. Cu text în slavonă. 

A se citi mai înainte articolul din: BORom XXVIII, 1904-1905, nr. 10, p. 1142-1152. 
Sunt prezentate câteva manuscrise. 

2. „Tetraevanghel slav” - manuscris slavon din secolul al XVI-lea este din 
timpul lui Vintilă Vodă (1532-1535). 

3. „Carte de suflet folositoare” - 1775. 

4. „Psaltirea lui Macarie” - a fost scrisă de Macarie, autorul „Cronicii 
moldoveneşti”, care îi poartă numele (1504-1541). Acesta a fost episcop al Romanului 
între anii (1530-1557). Autorul articolului reproduce însemnarea din 1716 de pe 
această „Psaltire”, care a fost scrisă de ieromonahul Ghedeon. Tot aici întâlnim o 
însemnare din care aflăm că Ene Calistru a fost egumen al Mănăstirii Râşca între anii 
1750-1778. Teoctist a fost egumen la Neamţ de la 1483, până la sfârşitul secolului, 
când a ajuns episcop al Romanului. în 1509 a devenit mitropolit al Moldovei. A trecut 
la cele veşnice în 1528 şi a fost înmormântat la Neamţ. Ctitori ai Mănăstirii Râşca sunt 

consideraţi Petru Rareş şi Macarie, iar mănăstirea în înfăţişarea ei de la 1905, a fost 
ctitorită de Vornicul Costea în 1611. 

5. „Tetraevanghel slav” - secolul XVI. 

6. Manuscrisele arhimandritului Vartolomei Măzăreanu - listă a lucrărilor 
cunoscute până la 1905, ale acestui cărturar putnean. „Letopiseţul Ţării Moldovei”; 
„Istoria Mănăstirii Putna” (1761); „Slujba prea cuviosului părintelui nostru Onufrie” - 
la această lucrare este reprodus titlul; „Condica Mănăstirii Putna” (1764); „Ithica 
Ierapolitică” (1764); „Leastveaţa Sfântului Ioan Scărarul”(1766) - la această lucrare 
este reprodus titlul, din care aflăm că a fost scrisă în zilele mitropolitului Gavriil şi ale 
episcopului de Rădăuţi Dositei; „Letopiseţul tălmăcit de pe rusie pe moldovenie” 
(1766); „învăţăturile prea cuviosului părintelui nostru Awa Dorotei” (1766) - la 
această lucrare este reprodus titlul din care aflăm că la Bisericani era arhimandritul 
Misail şi proegumenul Sava; „Pavecernic”, „Mănăstirea Putna” (1767); Manuscris 
care conţine: „Panachidnicul, Canonul la Pavicerniţă, Paraclisul Sfinţilor Apostoli 
Petru şi Pavel” - lucrare la care este reprodus titlul din care aflăm că egumen la Solea 
era Venedict; „Orânduiala chipului celui mare îngeresc”; „Letopiseţul care s-au 
tălmăcit de pe slavonie pe moldovenie” (1768) - lucrare la care este reprodus titlul din 
care aflăm că egumen la Putna era Pahomie; „Trebnicul mitropolitului Petru Movilă” 
(1776) - lucrare la care este reprodus titlul; „Liturghia arhierească” (1770); „Condica 
Mănăstirii Solea” (1771); „Letopiseţul Ţării Moldovei” (1773); „Codex Miscellanus” 
(1774); „Condica Mănăstirii Voroneţ” (1775); „Catihis pentru învăţătura copiilor celor 
mici” (1775); „Panachidnic sau slujba parastasului la Sf. Mănăstire Putna” (1778- 
1779); „Condica Mănăstirii Humor” (1779); „Cuvinte din prologul moschicesc”; 
„învăţătura dulce sau livada înflorită”. 

Lapedatu, Alex., „Manuscrisele de la Bisericani şi Râşca”, în: BORom XXIX 

(1905-1906), 7, p. 770-787. (A se vedea articolul de mai sus în: BORom XXIX, 

1905-1906, nr. 6, p. 685-701.) 

Sunt prezentate câteva manuscrise de la Bisericani şi Râşca. 

7. „Cazanii” - secolul al XVII-lea - conţine o însemnare care este reprodusă în 
articol şi din care aflăm că această carte a fost dată la 1772 egumenului Mănăstirii 
Neamţ, Varlaam. Tot aici este reprodusă şi o însemnare de pe altă „Cazanie”, din care 
aflăm că a fost scrisă de Radu Grămăticul la porunca episcopului Misail al Buzăului - 
din care aflăm amănunte despre întâlnirea de la Focşani dintre domnitorii Constantin 
Mavrocordat şi Grigorie II Ghica, din luna aprilie a anului 1733. 

8. „Letopiseţul Ţării Moldovei” - secolul al XlX-lea. Conţine o însemnare, 
reprodusă în articol, din care aflăm că a fost scris cu osârdia şi cu cheltuiala lui Isaia 
Răşcanu, la 1832, de Mitrofan Monahul. 

9. „Pomelnicul Mănăstirii Râşca” - începutul secolului al XlX-lea. Sunt 
reproduse titlul acestui pomelnic şi o parte din pomelnicul ctitorilor. Pomelnicul a fost 
făcut în timpul egumeniei arhimandritului Sofronie. 

10. „Paterice”: a) de la sfârşitul secolului al XVII-lea - scris la Mănăstirea 
Agapia la 1789 de monahul Galaction de la Mănăstirea Hangul. 

b) din secolul al XlX-lea, scris de monahul Mitrofan, ieromonahul de la 
Bisericani, în zilele egumenului Veniamin, în 1803. 

c) de la începutul secolului al XlX-lea, scris cu cheltuiala lui Antonie 
arhimandritul şi egumenul Mănăstirii Raşca în 1809. 

10. „Psaltirea tâlcuită” - tipărită în Rusia în secolul al XVIII-lea. 

11. „Din cele ale lui Calist Catafaghiotul” - 1779. 

12. „A smeritului Nichita Stihat” - la începutul secolului al XlX-lea. 

13. „Cuvintele lui Efrem Şirul” - a) din secolul al XVIII-lea; b) din secolul al 
XlX-lea în vremea egumeniei la Raşca a lui Antonie; c) din secolul al XlX-lea - este 
reprodusă însemnarea lui Mitrofan cel care a scris această carte. 

14. „Cuvânt a lui Efrem Şirul” - scris la Mănăstirea Secu, în 1762, de Rafail 
monahul, după un izvod tălmăcit din greceşte de Mihalcea Logofătul. Autorul 
articolului crede că este vorba despre Mihalcea Litterati. Ştiri despre viaţa acestuia 
găsim într-o carte dată de egumenul de la schitul Titireciu, Ursache, schitului Ţearca 
din Vâlcea la 1 septembrie 1726. Schitul Ţearca a fost făcut de ieromonahul grec 
Dionisie, în timpul lui Duca Vodă, dar s-a ruinat. Logofătul Litterati a venit de la 
Constantinopol şi a înnoit acest schit. Mihalcea Litterati a mai scris şi : „Comoara lui 
Damaschin” în 1747, în vremea mitropolitului Neofit Criteanu, „Chita florilor” în 
1729 - carte care a fost dedicată lui Inochentie şi a cărei prefaţă este reprodusă în 
articol. 

15. „Isaac Şirul” -scrisă în timpul exarhului Gavriil, în vremea egumeniei la 
Bisericani a lui Dositei, de ieromonahul Mitrofan la 1811. 

16. „Cuviosului Părintelui nostru Petru Damaschin cuvinte scurte 24” - secolul 
al Xl-lea. 

17. „Prohodul Adormirii Maicii Domnului” secolul al XlX-lea. 

18. „Epitafii sau Prohoade” - reprodus titlul, din care aflăm că la 1814 egumen 
la Mănăstirea Râşca era arhimandritul Sofronie. 

Lapedatu, Alex., „Manuscrisele de la Râşca şi Bisericani”, în: BORom XXIX 

(1905-1906), 8, p. 908-918. (A se vedea articolul de mai sus în: BORom 

XXIX, 1905-1906, nr. 7, p. 770-787.) 

Sunt prezentate alte manuscrise de la mănăstirile Râşca şi Bisericani. 

18. „Semnele venirii lui Antihrist şi ale sfârşitului veacului” - 1703, are o 
însemnare care este reprodusă în articol. 

19. „Tipicon” - începutul secolului al XlX-lea, scris de arhimandritul Sofronie 
din Mănăstirea Cozia. într-o notă de subsol este reprodus în întregime titlul acestui 
manuscris. 

20. „Cântarea cântărilor a fericitului Teodoret episcopul Chyrului tâlcuire”, 
cartea a fost scrisă de ieroschimonahul Ioan în timpul egumenului Sofronie. 

21. „Cuvinte bisericeşti” - însemnare „Dometian ot schitu Hâncu”. 

22. „Irmologhion” - a) sfârşitul secolului al XVII-lea; b) sfârşitul secolului al 
XVIII-lea; c) începutul secolului al XlX-lea - conţine o însemnare a lui Sofronie, 
arhimandritul de la Râşca. 

23. „Miscelaneu” - începutul secolului al XlX-lea. Este reprodus cuprinsul său. 
Cartea a aparţinut Mănăstirii Râşca. 

24. „învăţătură pentru cei ce vor să primească călugăria” a) sfârşitul secolului al 
XVIII-lea; b) începutul secolului al XlX-lea. 

25. „Ale cuviosului părintelui nostru Isaia Pustnicul porunci celor ce s-au 
lepădat de lume. Cuvinte” - secolul al XVIII-lea, a fost scris de ieromonahul 
Ioanichie, în zilele lui Alexandru Calimah, în vremea păstoririi mitropolitului Iacov, în 
vremea egumeniei la Raşca a lui Chirii, în 1795. 

26. „A celui întru sfinţi părintelui nostru Nil. Cuvânt pustnicesc” - începutul 
secolului XIX. 

27. „Canoanele Născătoarei de Dumnezeu” - a) sfârşitul secolului al XVII-lea - 
conţine mai multe însemnări din care menţionăm: la 1840 în vremea arhimandritului 
Isaia au fost la Mănăstirea Râşca trei consuli: francez, rus şi neamţ; la 1842 
arhimandritul Isaia a trecut la cele veşnice în satul Hărmăneşti; la 1842 egumen la 
Râşca era Teodor; b) sfârşitul secolului al XVIII-lea. 

28. „Scara raiului” sfârşitul secolului al XVIII-lea. 

29. „Patericul Pecerscăi” - sfârşitul secolului al XVIII-lea. 

30. „Carte de slujbe bisericeşti” - secolul al XlX-lea. 

31. „Psaltichii” - sfârşitul secolului al XVIII-lea. 

în finalul articolului sunt reproduse două note: una luată dintr-un „Ceaslov” din 
1692 - în care se arată că Vodă a luat egumenul Mănăstirii Câmpulung şi l-a pus la 
Mănăstirea Hurezi şi a doua pusă pe „îndreptarea legii” din 1652, în care se aminteşte 
de războiul ruso-turc de la sfârşitul secolului al XVIII-lea. 

Ivan, I., diac. prof., „Biserica fostei Mănăstiri Bisericani”, în: MitrMold XLVI 

(1970), 11-12, p. 692-700. 

Cele mai importante aspecte care ţin de viaţa fostei mănăstiri Bisericani se 
referă la localizarea sa, la vechea sihăstrie căreia i-a luat locul, la ctitori şi stareţi, la 
manuscrise şi tipărituri. Descrierea bisericii cuprinde date şi despre ceasul solar din 
1686, despre inscripţia numelor pictorilor, despre refacerile lăcaşului şi despre 
odoarele sale. 

Ştefănescu, I. D., prof., „Panaghiarul de la Bisericani şi alte câteva (Neamţ, 

Pângăraţi, Secu)”, în: MitrMold LII (1976), 9-12, p. 767-773. 

Punctul de focalizare ale acestui studiu este Panaghiarul de la Bisericani din 
secolul al XVII-lea, care acum este păstrat în muzeul Mănăstirii Agapia, panaghiar 
unic prin faptul că păstrează slujba completă a înălţării Panagiei. Prezentarea acestuia 
prilejuieşte un scurt excurs în istoria panaghiarelor, precum şi lămurirea simbolismului 
scenelor sale. Tot la Mănăstirea Agapia este păstrat şi un panaghiar de la Pângăraţi, 
care, conform inscripţiilor, datează din 1522. 

BISTRIŢA (MĂNĂSTIREA) 

***, „Cronica bisericească. Vizita Î.P.S. Mitropolit Pimen al Moldovei şi 

Sucevei la Mănăstirea Bistriţa şi Penitenciarul Pângăraţi”, în: BORom XXXIII 

(1909-1910), 6, p. 696-697. 

La 29 august 1909 Î.P.S. Pimen al Moldovei a vizitat Mănăstirea Bistriţa şi 
Penitenciarul Pângăraţi. în articol ni se arată cum a decurs această vizită. 

Bălăceanu, Dimitrie, „Note bibliografice. Mrejeru Leon şi Caraza Ghenadie 

arhim. «Mănăstirea Bistriţa (jud. Neamţ)», Piatra Neamţ, 1935, p. 26”, în: 

BORom LIII (1935), 11-12, p. 540-541. Recenzie. 

Această recenzie conţine un mic istoric al Mănăstirii Bistriţa. Mănăstirea îşi are 
începutul într-o bisericuţă de lemn zidită de câţiva călugări ucenici a lui Nicodim de la 
Tismana pe la 1350. La 1402 Alexandru cel Bun zideşte pe aceste temelii Mănăstirea 
Bistriţa. Ştefan cel Mare zideşte în 1498, în interiorul curţii, o clopotniţă şi un paraclis 
cu hramul Sf. Ioan cel Nou. După anul 1541 domnul Petru Rareş înnoieşte mănăstirea 
din temelie. în 1554 Alexandru Lăpuşneanu reînnoieşte biserica cea mare a mănăstirii, 
în 1687 mănăstirea este închinată Sf. Mormânt de către doamna Safta, soţia lui 
Gheorghe Ştefan. Ea a primit numeroase danii de-a lungul timpului. Printre odoarele 
mănăstirii se numără şi icoana făcătoare de minuni a Sf. Ana, dăruită de doamna Ana, 
soţia lui Alexandru cel Bun, - icoană ce i-a fost trimisă de împărăteasa Irena (Ana) 
soţia lui Manuel II Paleologul şi de patriarhul Matei al Constantinopolului. 

Stănculescu, F. Ioan, „Recenzii. Popularizarea vestigiilor trecutului românesc. 

Răzvan Teodorescu, «Mănăstirea Bistriţa», Ed. Meridiane, Bucureşti, 1966, 34 

p.+ 19 ilustrate”, în: BORom LXXXIV, (1966), 5-6, p. 604 - 606. 

Situată nu departe de Piatra Neamţ, Mănăstirea Bistriţa este ctitoria lui 
Alexandru cel Bun din primii săi ani de domnie. Un act din 7 ianuarie 1407 confirmă 
hotărârea mitropolitului Iosif în înţelegerea cu domnul că cele două mănăstiri Bistriţa 
şi Neamţ să rămână nedespărţite, sub conducerea egumenului Domentian. Mănăstirea 
a fost înzestrată atât de ctitor cât şi de Ştefan cel Mare, care îi înalţă turnul clopotniţă 
în 1498. Petru Rareş reamenajează incita şi construieşte o casă, iar în timpul lui 
Alexandru Lăpuşneanul biserica mare este rezidită în 1554. Mănăstirea s-a bucurat în 
decursul anilor de diferite danii, dar în secolul al XVII-lea din cauza invaziilor se 
produc schimbări la Bistriţa şi, la 4 mai 1677, Safta, văduva domnului Gheorghe 
Ştefan, constatând starea de ruină, o închină Ierusalimului. 

Biserica Mănăstirii Bistriţa are asemănări cu cea de la Mănăstirea Slatina, o altă 
ctitorie a lui Alexandru Lăpuşneanu. Autorul descrie biserica, făcând observaţia că 
zidurile exterioare nu mai sunt pictate, ci albe. în naos se află vestita icoană a Sfintei 
Ana. Mănăstirea adăposteşte importante morminte: Atanasie, mitropolitul Sucevei, 
Ivaşcu Golescu, doamna Ana, Alexandru cel Bun, soţia lui Ştefan Lăcustă. Stăreţia 
zidită în 1792 pe temeliile unei presupuse case din timpul lui Alexandru cel Bun, 
arhondaricul, paraclisul din turnul clopotniţă întregesc complexul mănăstiresc. 
Clopotul turnat la Liov şi dăruit de Ştefan în 1490, Pomelnicul de la Bistriţa, 
fragmente din costumul domnesc (descoperite în 1932), sunt câteva obiecte preţioase 
pe care le oferă mănăstirea spre amintirea ctitorilor ei. Albumul, cuprinde 19 ilustraţii 
alb-negru. 

Turcu, Constantin, „Mănăstirea Bistriţa”, în: MitrMold XLIV (1968), 3-4, p. 

212-219. 

Despre Mănăstirea Bistriţa aflăm mai multe referitoare la poziţionarea sa, 
vechimea, atestarea existenţei sale, pomelnicul mănăstirii şi alte documente de danie, 

ale căror texte sunt redate în articol. Descrierea bisericii mari, a complexului 
mănăstiresc este însoţită de cea a mormintelor, a icoanei Sfintei Ana, a clopotului şi a 
odoarelor, precum şi a turnului de sud şi a casei egumeneşti. 

Oprişa, Longin I., „Mănăstirea Bistriţa”, în: MitrBan XXIX (1979), 1-3, p. 

204-206. 

Date despre istoricul Mănăstirii Bistriţa. Dacă este luată în vedere informaţia ce 
se bazează pe tradiţie, primul ctitor al Mănăstirii Bistriţa ar fi Petru I Muşat. 
Documentele menţionează, însă, că adevăratul ctitor este Alexandru cel Bun, sfântul 
lăcaş fiind ridicat în 1402, cu hramul Adormirea Maicii Domnului, clopotniţa fiind 
zidită de Ştefan cel Mare în 1498, cu paraclis domnesc, hram Sfântul Ioan de la 
Suceava. Se aduc informaţii despre mormintele din biserică. Se prezintă Mănăstirea 
Bisericani, Schitul Tarcău, Schitul Nechit ce datează din secolul al XVIII-lea. 

Bălan, Ioanichie, protos., „Mănăstirea Bistriţa - scurt istoric”, în: MitrMold 

LX (1984), 7-9, p. 530-547. 

Din istoricul Mănăstirii Bistriţa aflăm că în prima jumătate a secolului al XIV- 
lea pe locul mănăstirii se afla o mică adunare de călugări anahoreţi, pentru care fraţii 
Petru şi Roman Muşat au înălţat o mică biserică de lemn, cu hramul pe 15 august. 
Mănăstirea este atestată documentar pentru prima dată la 7 ianuarie 1407, desăvârşirea 
ctitoririi ei aparţinându-i lui Alexandru cel Bun. 

Ştefan cel Mare are 11 acte de danie la această mănăstire, iar în 1498 a zidit aici 
o casă domnească şi un turn pentru clopotniţă, descrise de către autor. Alte informaţii 
găsim despre mormintele mănăstirii, istoricul cuprins în aceste pagini mergând până în 
1977. în anexă avem o listă cu stareţii mănăstirii. 

Ivan, I., diac., „Stareţi ai Mănăstirii Bistriţa şi ierarhi cu metania din această 

mănăstire”, în: MitrMold LX (1984), 10-12, p. 805-819. 

însemnare în care sunt prezentaţi stareţii Mănăstirii Bistriţa, pe secole, începând 
cu veacul al XlV-lea, când mănăstirea nu era încă întemeiată, ci exista doar o aşezare 
sihăstrească. Sunt menţionaţi trei egumeni din această perioadă. Pentru secolul al XV- 
lea se dau numele a doisprezece stareţi, iar pentru secolul al XVI-lea, numele a opt 
stareţi. Tot pentru acest secol se dau şi numele a şapte monahi, cu precizarea de 
„stareţi prezumtivi”, neştiindu-se exact dacă au fost stareţi. Secolul al XVII-lea 
prilejuieşte amintirea a şapte stareţi, secolul al XVIII-lea a opt, secolul al XlX-lea a 
şapte, iar secolul al XX-lea a doisprezece stareţi. 

în ultima parte a articolului este redat pomelnicul Mănăstirii Bistriţa, care 
cuprinde 59 de nume având menţionaţi ierarhii ridicaţi de la această mănăstire. 

BLAGONISTENIILE (SCHITUL) 

***, Chestiuni variate”, în: BORom XXXII (1908-1909), 3, p. 282-286. 

Sunt reproduse două documente. 

Primul, de la 30 aprilie 1757, este hrisovul dat de Grigorie Scarlat Ghica pentru 
Schitul Blagonisteniile din ţinutul Putnei - schit ce era făcut de boierul Constantin 

Balş şi care a fost metoc al Schitului Mare din Polonia, prin care acesta (Schitul 
Blagonisteniile) este scutit de dări. 


BOGDĂNIŢA- VASLUI (SCHITUL) 

t Iacov, episcopul Huşilor, „Câteva documente ale fostului schit Bogdăniţa din 
judeţul Tutova”, în: Buletinul Episcopiei Huşilor I (1925), 6, p. 52- 54. 

Schitul Bogdăniţa a fost înfiinţat în 1748 de fraţii Toader şi Ioniţă Bolea. Deşi 
în momentul ctitoriei s-a aşezat legământ ca schitul să fie locuit de călugări, din cauza 
unor neînţelegeri, în 1835 s-a transformat în schit de maici, care au stat aici până la 
momentul secularizării, când au fost trimise la Mănăstirea Adam. Se reproduc o serie 
de documente ce amintesc de acest sfânt aşezământ şi de ctitorii ei. în 14 iunie 1749 
răzeşii din Tutova au donat o parte din moşiile lor Mănăstirii Bogdăniţa, întocmindu- 
se un document cu numele tuturor donatorilor, iar în 9 august 1974 feciorii lui 
Grigoraş Săvăscul declarau că au dăruit moşiile lor schitului cu condiţia ca în el să fie 
numai călugări străini. La 15 decembrie 1766 Andrei Bole scrie o scrisoare în care 
menţionează că doreşte să le lase feciorilor săi părţi egale de moşie şi că la schitul din 
Fundul Bogdăniţei toate să rămână aşa ca la început. Feciorii lui s-au judecat şi ca 
urmare Ioniţă nu a mai fost ctitor la schit, dar apoi s-a recunoscut că aceasta fusese o 
greşeală. Exista şi prevederea ca: dacă avea să fie la schit un om nevrednic, fie chiar şi 
dintre fii lui, să se anunţe episcopul din Roman şi să fie schimbat, scos de acolo. 

t Iacov, episcopul Huşilor, „Câteva documente de ale fostului Schit Bogdăniţa 
din jud.Tutova”, în: Buletinul Episcopiei Huşilor I (1925), 8, p. 60-61. 

Se continuă lista documentelor ce amintesc despre Schitul Bogdăniţa şi despre 
ctitorii ei. Astfel, este reprodus un document din 18 decembrie 1776, în care Leon, 
episcopul Romanului, hotărăşte ca Vasilache Bolea să plece de la Schitul Bogdăniţa, 
nepermiţându-i-se să ia cu el nimic ce nu este a lui, iar Ioniţă Bolea să aibă grijă de 
schit. în finalul articolului este prezentată o însemnare din 4 octombrie 1645, găsită în 
cartea de învăţătură a mitropolitului Varlaam, ce a aparţinut unei biserici din satul 
Tătăraşii. 

t Iacov, episcop al Huşilor, „Câteva documente ale fostului schit Bogdăniţa, 
din jud. Tutova”, în: Buletinul Episcopiei Huşilor I (1925), 9, p. 67-69. 

Este prezentat un document, din 18 decembrie 1754, când s-au adunat toţi 
răzeşii şi s-a arătat căruia i se cuvenea o moşie din ţinutul Tutovei. Ion Bostacă şi 
neamurile lui au făcut mare pricină, deoarece nu vroiau ca nici o parte din moşia lor să 
aparţină bisericii. în continuare este enumerată împărţirea pământurilor, cât îi revenea 
fiecăruia. 


BOGDĂNEŞTI SUCEAVA (SCHITUL) 

Loghinoaia, Florentin, pr., „Mănăstirea Bogdăneşti - Jertfă de dragoste şi de 
osteneală”, în: TV VII (1997), 1-6, p. 251-252. 

Articolul istoriseşte eforturile depuse pentru rectitorirea Schitului Bogdăneşti 
sau Bogoslovul, care a fost distrus în 1510 de către tătari. 

BONŢEŞTI (SCHITUL) 

C., E„ „Schitul Bonţeştii”, în: BORom XXVI (1902-1903), 2-3, p. 291-295. 

Este reprodus hrisovul din 1778, dat de domnul Alexandru Ipsilant Schitului 
Bonţeştii, prin care acest sfânt lăcaş este scutit de orice fel de dări. Cei care au mai dat 
asemenea acte acestui lăcaş sunt: Nicolae Mavrogheni în 1787, Constantin Caragea în 
1787, Constantin Hangerli în 1798, Alexandru Moruzi în 1793, Mihail Constantin 
Şuţu. în cea de a doua parte a articolului sunt prezentate două acte de donaţie către 
Schitul Coteşti, schit ce are hramul Sfânta Treime, în care se arată care sunt ctitorii 
acestui sfânt lăcaş. 


BRAZI-PANCIU (SCHITUL) 

Brătulescu, Victor, prof., „Acte, note şi însemnări despre biserica fostului 
schit Brazi de lângă Panciu”, în: GBis XXIV (1965), 3-4, p. 319-330. 

Consemnarea istoricului bisericii fostului Schit Brazi de lângă Panciu, cu 
menţionarea anului 1701. 


BRĂTEŞTI-PAŞCANI (SCHITUL) 

Turcu, Constantin, „Despre schitul Brăteşti «din codrul Paşcanilor» însemnat 

centru cultural-şcolar din secolul al XVIII-lea”, în: MitrMold XLV (1969), 7-9, 

p. 628-634. 

Funcţia de centru cultural şi pedagogic al secolului al XVIII-lea face din Schitul 
Brăteşti, situat în preajma oraşului Paşcani, un punct de interes pentru autorul acestui 
articol, care îl prezintă sub aspectul locaţiei, arhitecturii şi al datelor istorice generale. 
O importantă zestre culturală a acestui schit sunt scrierile lui Eustaţie Popovici de la 
Abrud. 

BUCIUM-IAŞI (METOC AL SCHITULUI PRODROMU DIN SF. MUNTE) 

Burcu, Partenie, „Sfinţirea bisericii din Schitul Prodromul - Bucium”, în: 

MitrMold XXXI (1955), 1-2, p. 63-64. 

Informaţii despre aşezarea geografică a Schitului Prodromu-Bucium şi date 
despre sfinţirea ce a avut loc la 6 iulie 1871, săvâeşită de mitropolitul Moldovei, 
Calinic Nicolaescu. 


BURDUJENI-SUCEAVA (MĂNĂSTIREA) 

Mănucă, Mihail, pr., „Mitricile bisericii Buna Vestire din Iaşi (1846 - 1865)”, 
în: MitrMold XLII (1966), 3-4, p. 225-237. 

Printre informaţiile din acest articol despre mitricile bisericii Buna Vestire din 
Iaşi se numără şi faptul că aici a slujit şi a locuit arhiereul Meletie Stavropoleus, pe 
care pomelnicul ctitorilor şi Sinodicul îl consideră ctitor. Se menţionează că acesta a 
fost egumen la Mănăstirea Burdujeni de lângă Suceava, unde a zidit un rând de case şi 
a oferit diferile obiecte de artă. Mitrica morţilor din 11 septembrie 1851 înregistrează 
moartea lui Meletie, care a fost înmormântat aici, unde a mai slujit şi arhiereul 
Ghenadie Sendrea. 


CETĂŢUIA - IAŞI (MĂNĂSTIREA) 

Constantin, Erbiceanu, „Material pentru istoria universală bisericească şi laică 

a românilor”, în: BORom XIII (1889-1890), 1, p. 77-78. 

Date despre ajutorul dat de domnii români ortodocşilor din creştinătatea 
răsăriteană. Se menţionează despre întâia tipografie grecească de la Mănăstirea 
Cetăţuia-Iaşi. 

***, „O mănăstire model”, în: BORom XXXIII (1909-1910), 7, p. 832-835. 

Este vorba despre propunerea Î.P.S. Pimen al Moldovei făcută Ministerului 
Cultelor, pentru ca şi lângă Mănăstirea Cetăţuia să fie amenajate grădini şi livezi cu 
pomi fructiferi. 

Ţincoca, Ioan P., iconom, „Cronica bisericească. Punerea pietrei de temelie a 

noilor clădiri ce se fac la Mănăstirea Cetăţuia”, în: BORom XXXV (1911-1912), 

7, p. 797-800. 

Solemnitatea a avut loc la 30 septembrie 1911 şi s-a desfăşurat în prezenţa 
familiei regale. Este reprodus „actul de temelie” şi se descrie cum a decurs această 
sărbătoare. Se precizează că Mănăstirea Cetăţuia a fost întemeiată de Duca Vodă, a 
fost la început reşedinţă domnească, iar la jumătatea secolului al XlX-lea s-a ruinat şi 
a fost părăsită. Mitropolitul Pimen Georgescu a stăruit ca mănăstirea să fie redeschisă, 
fapt ce s-a petrecut în 1910, primul stareţ al ei după acest moment fiind arhimandritul 
Teoctist Stupcanu. 

Simionescu, Ioan, teolog, „Mănăstirea Cetăţuia din Iaşi” în: Viaţa Monahală I 

(1933), 6-7, p. 170-175. 

Mănăstirea Cetăţuia a fost ridicată la sfârşitul secolului al XVII-lea de către 
domnul Moldovei Duca-Vodă, pe dealul care poartă acelaşi nume. în 1669 era aşezată 
temelia mănăstirii, în acelaşi an turnându-se două clopote, iar în 1671, terminându-se 
toate casele mănăstirii, s-a pus un început de gospodărie pentru soborul de la Sfânta 
Mănăstire, fixându-se şi sigiliul cu icoana hramului ei, Sf. Apostoli, biserica fiind 
sfinţită în 1672. 

în august 1672, Duca este detronat, la o lună după acest eveniment, domnul 
înmormântându-şi aici una din fiice, Maria. Duca-Vodă va reveni la tron, iar în 1682 
înfiinţează la Mănăstirea Cetăţuia o tipografie grecească, ajutat fiind de călugărul 
Mitrofan, care, mai târziu, va ajunge episcop de Huşi. în 1682 se tipăreşte în greceşte 
manuscrisul lăsat de patriarhul Ierusalimului Nectarie, contra primatului papal, iar în 

1683 se tipăreşte lucrarea lui Simeon, episcopul Thesalonicului. Ultima carte tipărită 
este cea din 1694, respectiv „Enchiridionul” lui Dosoftei. în 1693 sunt aduse la 
Mănăstirea Cetăţuia de la Lemberg, oasele lui Duca-Vodă, acestea fiind îngropate în 
pronaos. 

în urma incendiului din 1822, se hotărăşte repictarea bisericii între 1827-1837, 
pe vremea patriarhului Ierusalimului Atanasie al III-lea. O reparaţie mai amplă se face 
în 1844, la intervenţia egumenului Metodie. Articolul conţine detalii despre arhitectura 
edificiului. Cu binecuvântarea Î.P.S. Pimen (Georgescu) al Moldovei s-a înfiinţat aici 
o şcoală monahală, unde se preda călugărilor teologie teoretică şi exegeză, precum şi 
muzică bisericească. 

Bonteanu, Theodosie, arhim., „Deschiderea cursurilor la şcoala călugărească 

din M-rea Cetăţuia” în: Viaţa Monahală I (1933), 10, p. 257-262. 

Informaţii despre deschiderea şcolii călugăreşti din Mănăstirea Cetăţuia. 
Aceasta a fost înfiinţată în 1910 de către Î.P.S. Pimen al Moldovei, din nevoia de a 
asigura o cultură religioasă tuturor tinerilor călugări din mănăstirile eparhiei. Şcoala a 
funcţionat până la război, după care s-a închis, fiind reînfiinţată din 1930. Sunt 
prezentate date despre materiile predate, despre profesorii ce predau la această 
instituţie, fiind aduse amănunte referitoare la atmosfera deschiderii anului şcolar 1933, 
existând şi o listă cu numele elevilor. 

Bonteanu, Theodosie, arhim., „Reînfiinţarea Mănăstirii Cetăţuia, opera Î.P.S. 

Mitropolit Pimen” în: Viaţa Monahală I (1933), 10, p. 310-312. 

Un scurt istoric al mănăstirii ce ajunsese în ruină, ctitorie a lui Duca Vodă din 
1669. Fiind desfiinţată în urma retragerii călugărilor greci, după secularizare, deoarece 
nu mai avea niciun călugăr, încă din 1863 a figurat ca simplă biserică filială pe lângă 
parohia Galata. Î.P.S. Pimen a găsit-o într-o stare jalnică în primăvara anului 1909, 
când a hotărât ca mănăstirea pustiită să fie reînfiinţată. 

în 1910 a fost înzestrată cu pământ şi s-a început restaurarea de către Ministerul 
Cultelor şi Comisiunea Monumentelor Istorice. La 30 septembrie 1911 s-a pus piatra 
de temelie a noilor chilii, clădirile fiind gata în 1913. 

Redacţia, „Marea sărbătoare de la Mănăstirea Cetăţuia. Î.P.S. Mitropolit Pimen 

pune piatra fundamentală a unor noi clădiri pentru tipografie”, în: MitrMold X 

(1934), 7-8, p. 308-310. 

„Astăzi s-au reînhumat osemintele lui Duca-Vodă, ctitorul acestei mănăstiri”, 
citat ce descrie o parte din activitatea desfăşurată la Mănăstirea Cetăţuia, consemnată 
în articolul de faţă. 

Bobulescu, C., pr., „Gligorie Cornescu, arhirect al Mănăstirii Cetăţuia”, în: 

MitrMold XXXIV (1958), 11-12, p. 872-876. 

în Cronica lui Ion Neculce numele acestui arhitect este de „Gligorie”, 
precizându-se faptul că el este cel care a făcut „chipul cetăţii” Cetăţuia din ceară, 
pentru a fi trimis sultanului Mahomed al IV-lea. Articolul de faţă aduce lămuriri 
despre faptul că arhitectul e numit de Neculce, „meşter de scrisori”. în greceşte, 

etimologic, zugrav înseamnă a încodeia ceva viu, ce mişcă. Se conturează astfel 
importanţa contribuţiei aduse de arhitect istoriei ctitoriilor româneşti. 

Stănculescu, F. Ioan, „Recenzii. Popularizarea vestigiilor trecutului românesc. 

N. Grigoraş, «Mănăstirea Cetăţuia», Ed. Meridiane, Bucureşti, 1966, 28 p.+ 24 

ilustrate”, în: BORom LXXXIV, (1966), 5-6, p. 602-604 

Monument reprezentativ pentru curtea medievală din Moldova secolului al 
XVII-lea, Mănăstirea Cetăţuia, ctitoria domnului Gheorghe Duca, de lângă Iaşi, a fost 
închinată în 1670 Patriarhiei din Ierusalim până în 1863. în vremuri de restrişte, 
Cetăţuia a servit ca loc de refugiu. în 1822 Mănăstirile Cetăţuia şi Galata au luat foc, 
rămânând în stare de ruină. Restaurarea întregului complex a început în 1932. 

Autorul descrie biserica şi zidurile înconjurătoare. Pictura din 1672 a fost 
alterată de intervenţiile ulterioare, fresca pridvorului suferind mai puţin. 
Impresionează „Scara lui Ion Climax” şi scena „Hristos dezlegătorul de păcate”. Din 
mobilier se mai păstrează strana domnească şi cea arhierească, iar dintre odoare doar 
un aurar. Domnitorul ctitor este înmormântat în nişa mortuară a mănăstirii, iar soţia în 
biserica Albă, pe locul unde se află astăzi Catredrala mitropolitană din Iaşi. Cele 24 de 
ilustraţii care completează cartea reliefează frumosul obţinut prin simplitate la 
„Cetăţuia”. 

Grigoraş, N., „Date şi observaţii asupra picturii Bisericii Mănăstirii Cetăţuia”, 

în: MitrMold XLII (1966), 3-4, p. 194-211. 

Complexul Mănăstirii Cetăţuia a fost construit între anii 1668-1672, de către 
arhitectul şi coordonatorul Grigorie Cornescu. Pictura a fost terminată în 1672, autorii 
fiind Mihai, Dima şi Gheorghe. Una dintre caracteristicile picturii acestei biserici este 
accentul pus pe „Scara Sfântului Ioan”, articolul cuprinzând imagini detaliate, precum 
şi descrieri ale altor scene picturale, cum ar fi „Arborele lui lesei” şi tabloul votiv. 

Crăciunaş, Irineu, „Pictura bisericii de la Mănăstirea Cetăţuia”, în: MitrMold 

XLVIII (1972), 7-8, p. 498-524. 

Pictura bisericii de la Mănăstirea Cetăţuia a fost realizată în 1672 de către fraţii 
aromâni Mihai, Dima şi Gheorghe, fiind refăcută la sfârşitul secolului al XVIII-lea şi 
apoi între anii 1820 şi 1830. Autorul oferă o analiză foarte amănunţită a picturii pe 
registre şi teme iconografice, cu fotografii. 

Turcu, Constantin, „Câteva precizări în legătură cu Mănăstirea Cetăţuia”, în: 

MitrMold XLVIII (1972), 7-8, p. 546-559. 

Din informaţiile cuprinse în cadrul acestor pagini aflăm date despre arhitectul 
Mănăstirii Cetăţuia, Grigorie Cornescu şi despre toponimul acestui loc, legat de 
începuturile oraşului Iaşi, care marchează şi primele apariţii ale acestui nume în 
documentele vremii. Mănăstirea a fost zugrăvită de Mihai Dima şi Gheorghe. Alte 
date sunt oferite în amănunt despre fostele proprietăţi funciare. 

Nacu, Vasile, „Mănăstirea Cetăţuia - monument istoric de artă”, în: MitrMold 

XLVIII (1972), 7-8, p. 566-571. ’ 

Mănăstirea Cetăţuia, ctitorie a lui Duca Vodă, este un monument istoric de artă 
în primul rând prin intenţia care a stat la baza construirii bisericii ei, anume, de a fi o 
copie a bisericii Sfinţii Trei Ierarhi din Iaşi. Autorul prezintă elementele comune 
dintre cele două ctitorii, precum şi celelalte clădiri ale complexului monahal al 
Mănăstirii Cetăţuia - egumenia cu sala gotică, arhondaricul şi cuhnea, sau vechea 
bucătărie. 

Băltuţă, Mitrofan, „Tipografia greacă de la Mănăstirea Cetăţuia”, în: MitrMold 

XLVIII (1972), 7-8, p. 577-588. 

Tipografia greacă de la Mănăstirea Cetăţuia a funcţionat către sfârşitul secolului 
al XVII-lea, între anii 1681-1694. A fost înfiinţată cu cheltuiala patriarhului Dosoftei 
şi cu ajutorul monahului Mitrofan şi a avut un rol foarte important în conştiinţa 
românească ortodoxă, întrucât a fost considerată un triumf al ortodoxiei împotriva 
catolicismului inovator. Prima carte publicată aici, în 1682, a fost „întâmpinarea 
contra primatului papei”, a cărei prefaţă scrisă în limba română este redată în cuprinsul 
articolului. Activitatea tipografiei a fost temporar suspendată în chiar următorul an de 
la apariţia acestei prime tipărituri. Date despre Mănăstirea Cetăţuia, sfinţită la 29 iunie 
1672 de către Duca Vodă, care a şi închinat-o Patriarhiei de la Ierusalim. Este redată 
pisania. 

Porcescu, Scarlat, „Menţiuni literare despre sau în legătură cu Mănăstirea 

Cetăţuia”, în: MitrMold XLVIII (1972), 7-8, p. 589-600. 

Cele mai vechi menţiuni literare care privesc Mănăstirea Cetăţuia sunt cuprinse 
în Letopiseţul lui Ion Neculce şi în Letopiseţul Ţării Moldovei al lui Nicolae Costin, în 
care se precizează că Mănăstirea Hlincea a fost închinată Mănăstirii Cetăţuia. Vi z ita 
sultanului Mehmet la Cetăţuia este relatată în Letopiseţul Tării Moldovei, atribuit lui 
Nicolae Muşte şi în Cronicul lui Chesarie Daponte. în Letopiseţul lui Ion Neculce sunt 
pomenite incursiunile polone, iar alte menţiuni literare îi aparţin lui Nicolae Iorga şi 
lui Mihail Sadoveanu. 


CIUNGI-NEAMŢ (SCHITUL) 

Irineu, Mihălcescu, mitropolit, „Ridicarea Schitului Ciungi de la Mănăstirea 
Văratic - Apel”, în: MitrMold XXI (1945), 7-8, p. 15-16. 

în articol se face un apel pentru ajutor material în vederea continuării lucrărilor 
la acest nou lăcaş monahal. 


CORNI-NEAMŢ (SCHITUL) 

Kirileanu, G. T., „Despre satul Pipirig”, în: BORom LXIII (1945), 11-12, p. 
668-669. 

Satul Pipirig este locul unde s-a născut patriarhul Nicodim Munteanu. Autorul 
articolului face o scurtă descriere a bisericii din sat şi prezintă câteva din odoarele sale. 
Sunt prezentate: două icoane de la 1776 pe care se găseşte inscripţonat numele 
monahului Teodor Zugravu, două icoane mai vechi, una a Maicii Domnului şi una a 

Sfântului Ioan Botezătorul, despre care se spune că au fost aduse de la Corni, unde a 
fost un schit mai vechi. Mai sunt enumerate: un „Penticostar” din 1767 (sunt redate 
inscripţiile de pe el), un manuscris şi un „Molitfelnic”, toate fiind de la biserica mai 
sus amintită. 


COŞULA (MĂNĂSTIREA) 

Scriban, arhim., „Ştiri. Comunicare la Academia Română despre procese 
mănăstireşti”, în: BORom XLIII (1925), 3, p. 188. 

N. Iorga a ţinut la Academia Română o prelegere despre câteva manuscrise care 
au fost descoperite la Mănăstirea Coşula de lângă Botoşani, între care se află şi o 
traducere din Herodot. La domnul Arapu din Botoşani N. Iorga a găsit mai multe 
documente referitoare la Mănăstirea Sfântul Ilie din Bucovina şi la procesele ei. 

Brătulescu, Victor, „Ţesături şi broderii din sec. al XVII-lea de la biserica 
(mănăstirea) Coşula”, în: MitrMold XXXIX (1963), 5-6, p. 259-273. 

Acest articol debutează cu date despre cercetările lui Nicolae Iorga privind 
Mănăstirea Coşula, fiind descrise apoi acoperământul pentru disc, acoperământul 
pentru potir, răstignirea, aerul, epitrahilul, omoforul şi inscripţiile de pe toate aceste 
broderii şi ţesături din secolul al XVII-lea. 

Brătulescu, Victor, „Inscripţiile slavone şi cutia cu broderiile religioase de la 
fosta Mănăstire Coşula”, în: MitrMold XL (1964), 7-8, p. 443-447. 

Broderiile religioase de la fosta mănăstire Coşula sunt imortalizate în imagini în 
cadrul acestui articol, care cuprinde şi traducerea inscripţiilor slavone. 

C O ZL A-DRAG A (MĂNĂSTIREA) 

G., I. M., „Note bibliografice Kirileanu T. G., «Schitul Cozla. Un scump odor 
de artă bisericească lângă Piatra-Neamţ», Piatra Neamţ, 1939, 13 p.” în: BORom 
LVII (1939), 9-10, p. 578. Recenzie. 

Acest schit zis şi Schitul Draga, are o bisericuţă din bârne de stejar împodobită 
cu un pridvor deschis, având stâlpii lucraţi în strung, iar deasupra un pervaz curbat de 
stejar cu săpături. Deasupra uşii se află pisania care spune că biserica s-a ridicat cu 
osteneala şi cheltuiala Schimnicului Vasile şi a călugăriţei Varvara din Mănăstirea 
Sovejaîn 1764. 


CRĂSNIŢA (SCHITUL) 

***, „Cronică internă. Sfinţirea Schitului Crăsniţa din judeţul Vaslui”, în: 
Cronica Huşilor I (1934), 10, p. 14-15. 

Slujba de resfinţire a Schitului Crăsniţa din judeţul Vaslui a fost oficiată de P.S. 
Nifon, asistat de numeroşi invitaţi. Sfântul lăcaş este situat pe moşia doamnei Michiu, 
cea care a realizat toate reparaţiile schitului, ce stătuse închis mai bine de 30 de ani. 
Este reprodusă cuvântarea arhiereului. 

DANCU-IAŞI (MĂNĂSTIREA) 


Mosor, Constantin, drd., „Biserica (mănăstirea) Dancu din Iaşi”, în: MitrMold 

XLVI (1970), 1-2, p. 52-61 

Din prezentarea istorică a Mănăstirii Dancu din Iaşi aflăm despre pisania 
originară, despre construcţia bisericii, despre egumeni, clerici şi odoare. 
Transformarea acestui lăcaş în mănăstire în 1703, a fost urmată de închinarea ei la 
Mănăstirea Xiropotamu din Muntele Athos. înainte de a fi dărâmată, biserica Dancu a 
mai suferit o vicisitudine, constând într-un incendiu. 

DĂLHĂUŢI (SCHITUL) 

***, „Din documentele Mănăstirii Dălhăuţi”, în: Şcoala şi Biserica XIII (1910), 

1-2, p. 39-43. 

Articolul conţine mai multe documente referitoare la Mănăstirea Dălhăuţi: 
„Zapis a lui Tănase Croitor la mâna lui Vişan Caramankia prin care îi vinde două 
podgore de vie în dealul Dălbăţului”, „Zapis a lui Tănase Croitor prin care vinde 
schitului două pogoane de vie în dealul Dalhăuţului drept teleri 110”, „Zapis al 
Chironomilor....”(1794), „Zapis a lui Eftenie..”(1796), „Zapise pentru moşia Ulmişilor 
a Schitului”. 

Comănecu, M., preot, „Din documentele de la Monastirea Dălhăuţi jud. R. 

Sărat”, în: Şcoala şi Biserica XIII (1910), 8-9, p. 145-149. 

Autorul prezintă în acest articol un document ce are ca subtitlu „Act pentru 
aşezarea Gropniţei 1 iulie, 1848”, în: care se menţionează despre schitul Dălhăuţi, cu 
hramul „Sf. Voevozi Mihail şi Gavril” şi „Izvorul Maicii Domnului”, întemeiat de 
neamul Văcăreştilor în 1487 şi despre propunerea unor reguli pentru organizarea 
acestui schit. Se consemnează faptul că stareţul Benedict, cu multă râvnă, a făcut aici o 
nouă biserică de zid, cu gropniţă dedesupt, cu trei turle, învelită cu tinichea, cu pridvor 
dinainte. 


DĂRMĂNEŞTI (SCHITUL) 

Bobulescu, Constantin, preotul, „«Săhăstria Dărmăneştilor», de sub muntele 
Lapoş cu hramul Sfintei Troiţe sau Schitul Lapoş”, în: BORom LXIV (1946), 7- 
9, p. 352-372. 

în articol este realizată o prezentare amplă a sihăstriei Dărmăneşti (sau Schitul 
Lapoş), din ţinutul Bacăului. La început, autorul enumeră toate denumirile sub care 
acest lăcaş este regăsit în documentele din perioada 1738 până după anul 1830. Aflăm, 
apoi, că, iniţial, a fost zidit din lemn, pe pământul unor răzeşi, de câţiva fraţi strânşi în 
jurul unui pustnic, cu numele Ioil. în 1738 era gata, iar la sfinţire i s-a pus hramul 
Sfintei Treimi, scriindu-se totodată şi zapisul de danie. Primul egumen a fost Ioil, 
urmat apoi de Pahomie. Aceştia se străduiesc să achiziţioneze cât mai multe bunuri 
pentru schit, mai ales cărţi de cult, atât prin eforturi proprii, cât şi prin donaţiile unor 
binecredincioşi. De asemenea, pentru ajutorul şi întărirea fraţilor, Pahomie se 

străduieşte să copieze o carte în care sunt descrise „Patimile lui Hristos”, al cărei 
început este transcris în articolul de faţă. Schitul primeşte o danie de pământ din partea 
lui Vasile Nuor, care, după trei ani, se şi călugăreşte acolo, determinându-şi, astfel, o 
parte din rude să mai facă alte danii. în 1757, călugărul Ioil moare, după 24 de ani de 
petrecere în pustie, la înmormântare luând parte şi preoţi din împrejurimi. 

Autorul nu uită să amintească nici de latura cărturărească a egumenului 
Pahomie, care s-a străduit să copieze multe scrieri spre folosul fraţilor, adăugând şi 
unele explicaţii personale, acolo unde a simţit necesar. O parte din acestea sunt redate 
în articolul de faţă, adăugându-se faptul că stareţul s-a ocupat şi de înfrumuseţarea 
manuscriselor cu flori şi figuri de sfinţi, în două locuri apărând chiar chipul său. 

în continuarea articolului, autorul îl descrie pe călugărul Pahomie, egumenul 
Schitului Lapoş, care se pare că a fost stareţ şi al schitului Cotumba sau Cotumbiţa, în 
jurul anului 1765. între anii 1787-1792, se abat nenorociri asupra ţării, mai ales din 
cauza ocupaţiei străine, acesta fiind, probabil şi motivul pentru care, la 1791, Lapoşul 
figura ca schit de maici, stareţă fiind monahia Magdalina. După acest an, mai apare o 
însemnare din 1795 a lui Inochentie şi o alta, a unuia - „popa Moisi Motruş”, 
dovedind, astfel, că schitul nu mai era locuit de maici. 

Apare consemnat, apoi, ieromonahul Mihail, duhovnicul Episcopiei Romanului, 
care a fost preocupat să ridice o biserică de lemn în apropierea schitului Lapoş, având 
hramul Sfinţilor Arhangheli Mihail şi Gavriil, terminată, probabil, în 1813. Nu a uitat, 
însă, nici să se ocupe de Schitul Lapoş, al cărei stareţ se pare că era, căci achiziţionase 
pentru acesta un „Octoih” şi cele 12 Mineie. Alte danii sunt făcute de Constantin 
Troiul, cu numele de călugărie „Calistru”, monahul Misail de la Mănăstirea Neamţ, 
precum şi de către paharnicul Dinul Cantimir. 

Catapeteasma, încă bună, datând din 1830, găsită în podul bisericii satului 
Lapoş sau Purcăreţ, dovedeşte că schitul fusese deja reînnoit până în acea perioadă. 

în finalul articolului, autorul precizează că lucrarea protoiereului Th. Athanasiu 
- „Memoriu de starea bisericilor şi a parohiilor ortodoxe din judeţul Bacău” - oferă 
informaţii despre existenţa schitului după anul 1830. 

DOBROVĂŢ (MĂNĂSTIRILE DIN ZONĂ) 

***, „Copii de pe actele reînfiinţării Mănăstirii de călugări Dobrovăţ din 
jud.Vaslui”, în: Buletinul Episcopiei Huşilor VII (1930), 2, p. 16-18. 

Articolul reproduce actele prin care Ministerul Instrucţiunii şi Cultelor 
reînfiinţează Mănăstirea Dobrovăţ din judeţul Vaslui. Regele Carol I al României 
decretează reînfiinţarea mănăstirii de călugări Dobrovăţ. Sfântul Sinod este de acord 
cu acest lucru, se consemnează copia de pe adresa Sfântului Sinod din decembrie 
1929. Episcopul Iacov propune ca toate clădirile mănăstirii să fie lăsate libere pentru a 
locui în ele viitorii monahi, lucru cu care Ministerul Domeniilor este de acord. 

Se cere Ministerului Agriculturii cedarea a 43 ha de teren împrejurul mănăstirii 
şi împiedicarea corespondenţei călugărilor cu preoţii de la muntele Athos, deoarece 
aceştia stârneau agitaţie în popor şi îndemnau oamenii să nu se mai supună bisericii. 

***, „Redeschiderea Mănăstirii Dobrovăţ (Vaslui)”, în: Buletinul Episcopiei 

Huşilor VIII (1932), 6, p. 45-46. 

Articolul începe cu un scurt istoric. în Eparhia Huşilor n-a rămas după 1863 nici 
o mănăstire de călugări. Episcopul Nicodem stăruieşte ca, în 1912, să fie reînfiinţată 
Mănăstirea Dobrovăţ, situată la 40 km de Vaslui, care impresionează prin frumuseţea 
arhitecturii şi picturii. Ea a fost construită de Ştefan cel Mare şi pictată de Petru Rareş, 
Vasile Lupu închinând-o Mănăstirii Zograful din Sfântul Munte al Athosului. 

Mănăstirea deţinea o frumoasă moşie dar, după secularizare, a fost desfiinţată 
cu totul, clădirea servind mai întâi ca închisoare, după care devine orfelinat iar mai 
târziu şcoală elementară. în 1913 a redevenit mănăstire, fiind recunoscută şi de Sfântul 
Sinod în 1929. Stareţii mănăstirii au fost Damian Lascăr, Samson Ciopată şi Anania 
Roman. La sfinţirea bisericii ea a primit hramul „Pogorârii Sfântului Duh”. Sunt 
prezentate activităţile desfăşurate cu această ocazie. 

Simedrea, Tit, „Tetraevanghelul vistiernicului Matiaş”, în: BORom LII (1934), 

3-4, p. 154-179. Text în limba slavonă., 

Studiul de faţă ia în considerare o temă mai veche, tratată de acelaşi autor, aceea 
a manuscriselor. Astfel, după ce a analizat „Tetraevanghelul” slav, manuscris 
moldovenesc datând din 1529, interesul autorului se opreşte asupra unui alt 
„Tetraevangheliar” slav, „manuscript moldovenesc” din 1535, dăruit Mănăstirii 
Dovrobăţ de Matiaş, marele vistiernic al lui Petru Rareş şi de fratele său Sima. 

înainte de a începe investigaţiile propriu-zise, autorul face câteva observaţii 
asupra termenilor „tetraevanghel, evanghelie, evangheliar şi evanghelistar”. El 
constată lipsa de precizie în ceea ce priveşte utilizarea terminologiei, dând exemplu pe 
profesorul I. Bogdan care este de părere că manuscrisele sunt interesante doar din 
perspectiva tehnicii artistice, oferind conferinţei sale titlul de „Evangheliile de la...”, 
în interiorul căreia sunt sesizate denumirile de „Tetraevanghel, Evangheliar şi 
Evanghelie” pentru una şi aceeaşi carte, Evangheliile de la Humor şi Voroneţ. Sunt 
astfel combătute atât mărginirea criteriilor de interes, existând şi un interes liturgic, pe 
lângă cel istoric şi tehnic, dar, mai cu seamă, se remarcă confuzia termenilor utilizaţi 
total greşit. 

Aşadar, Tit Simedrea face un scurt istoric al fiecărei noţiuni în parte, subliniind 
deosebirile de rigoare. Astfel, „Tetraevanghelierul” şi „Evanghelia” reprezintă două 
tipuri distincte ale uneia şi aceleaşi cărţi liturgice, a cărei citire este atestată încă din 
primele veacuri ale creştinismului. Autorul notează că prima a fost în uzul bisericii 
noastre până la 1682, cea de-a doua fiinţând şi în vremea conceperii studiului. 
„Tetraevanghelierul” este un tip propriu de carte liturgică, premergătoare 
„Evangheliei” şi care cuprinde cele patru evanghelii aşezate în ordinea canonică 
răsăriteană: Matei, Marcu, Luca şi Ioan, pentru uzul liturgic, text continuu, fără 
împărţire în capitole. Fiecare evanghelie e divizată în pericope sau „zaceale”, care sunt 
marcate pe marginea paginilor textului. Fiecare pericopă începe cu majusculă, scrisă 
fiind, de cele mai multe ori, cu cerneală de culoare diferită. Pe marginile de sus ori de 
jos urmează indicaţiile tipiconale, menţionându-se duminica sau ziua în care se citeşte 
pericopă respectivă. în bisericile de limbă slavă, autorul constată faptul că această 

carte a rămas în uz până în zilele sale, deşi poartă titlul de „Evanghelie”. După alipirea 
Basarabiei de către ruşi, Sinodul de la Petersburg a voit să impună şi bisericilor din 
această provincie „Tetraevanghelierul” în locul „Evangheliei”, care era în folosinţă de 
mai bine de 190 de ani, cerând de asemenea ca toate cărţile ce urmează a se tipări să 
fie concepute după modelul slav. 

în 1819, mitropolitul Basarabiei, Gavriil Bănulescu Bodoni a cerut învoire 
Sinodului rus să tipărească „Evanghelia” şi „Apostolul” după rânduiala de la 
moldoveni, motivându-şi alegerea prin faptul că „Evanghelia” are avantajul găsirii 
imediate a evangheliei de citit. Deşi aprobată, această cerere se concretizează abia în 
1855, când se va tipări „Evanghelia la Chişinău”, luând ca bază cea tipărită la Buda, în 
1812. în ceea ce priveşte „Evanghelia”, aceasta este definită drept carte liturgică ce 
conţine pericopele evanghelice în ordinea în care trebuiesc citite în cursul anului la 
Liturghie sau la alte slujbe, cuprinzând cele patru evanghelii nu în ordinea lor 
canonică, cum o aflam în „Tetraevanghelier”, ci în ordinea paragrafelor ce trebuiesc 
lecturate, începând cu ziua întâia de Paşti. Ea este un tip mai nou şi mai evoluat decât 
ultima menţionată, tocmai prin dispoziţia internă a pericopelor, a căror întrebuinţare 
devine extrem de facilă. 

în biserica noastră prima „Evanghelie” apare la Bucureşti, în 1682, pe filieră 
greacă, toate cele care au urmat a se tipări preluând acest model, spre deosebire de 
„Tetraevanghelierul” redactat după model slavon. în consecinţă, „Evanghelistarul” nu 
este altceva decât un tipicon sistematic al „Evangheliei”, datând din aceeaşi perioadă 
în care a fost concepută „Evanghelia”, dar existând la început ca o carte distinctă. 
Ulterior, ea a sfârşit prin a fi încorporată în „Evanghelie”, la sfârşitul acesteia. El a fost 
alcătuit în 1588, de către Emanuil Glizonie, fiind tipărit pentru prima oară la Veneţia. 
„Evanghelistarul” este aşadar un fel de indice ce cuprinde 35 de tabele, succesiunea 
evangheliilor şi a citirii pericopelor lor la Liturghia din fiecare zi a anului, cu 
voscresnele şi glasurile ce se cântă în fiecare duminică, aşezate pe săptămâni, precum 
şi datele referitoare la ziua când va cădea sărbătoarea Sfintelor Paşti. Evanghelistarul 
apare pentru prima dată în ediţiile româneşti în 1750, în „Evanghelia” tipărită la 
Bucureşti, sub titlul de „însemnări”, iar a doua oară în „Evanghelia” tipărită la Buda, 
în 1812. 

După lămurirea unor termeni religioşi, autorul trece la analiza 
„Tetraevanghelierului” vistiernicului Matiaş, din secolul al XVI-lea, conţinând 260 de 
file nepaginate, dintre care două albe, de început şi de final. Limba acestuia este 
asemănătoare cu cea utilizată în „Evanghelia” slavo-greacă de la 1429, tipărită la 
Oxford, toate lămuririle introduse fiind scrise cu aur. Pagina de unde începe fiecare 
evanghelie e împodobită cu un frontispiciu-miniatură, ca şi literele de început ale 
fiecărui text. Motivele ornamentale redau entrelacuri, rinsouri şi frunze. Sunt utilizate 
patru culori: verde, albastru, roşu şi aur, fila cu care începea textul fiind deplasată, din 
greşeala ultimului legător, manuscrisul neavând „poartă”. De asemenea este întâlnit 
înscrisul „Glavele de la Mateiu”, urmând o predoslovie a lui Teofilact, arhiepiscopul 
Bulgarilor, din care lipseşte însă finalul, finalul textului evanghelistului amintit, 
ornamentul fiind reprezentat de o cruce de aur împodobită cu raze, urmând numele 
Sfintei Evanghelii, numărul de stihuri, anul în care aceasta a fost scrisă pentru prima 
dată şi o notă, care anunţă finalul textului, înscrisă cu aur. 

Evanghelia de la Marcu se remarcă printr-un frontispiciu miniatură colorată, 
care diferă de cel anterior prin dispoziţia motivelor decorative, cu acelaşi titlu cu 
majuscule de aur, ca şi însemnele finalului evangheliei şi a contextului când aceasta a 
fost scrisă. Ca şi celelalte două, Evanghelia de la Luca e precedată de un indice al 
glavelor, prefaţa, frontispiciul şi titlul nedeosebindu-se de celelalte, marcând şi cei 15 
ani după înălţarea lui Hristos, dată la care a fost scrisă. Evanghelia de la Ioan, e 
însoţită de aceleaşi amănunte, motivul decorativ fiind un vrej terminat la ambele 
capete cu câte o frunză. La finele evangheliei urmează câteva lămuriri de tipic, expuse 
pe larg în studiul de faţă şi însoţite de textul original, urmând apoi inscripţia 
„Tetraevangherului”, amintind de vistiernicul Matei şi de fratele său Sima, care au 
închinat această sfântă carte mănăstirii Dovrovăţ, alături de un blestem pentru 
eventualele tentative de înstrăinare survenite din rândul familiei, luate în calcul într-un 
viitor apropiat. Inscripţia cuprinde şi anul finalizării acestui „Tetraevanghelier”, 5 
februarie 1535, în vremea primei domnii a lui Petru Rareş. 

După această analiză, atenţia autorului se înclină şi asupra personalităţii celor 
care au înfrumuseţat mănăstirea prin dăruirea acestui preţios „Tetraevanghelier”. 
Astfel, deşi există o afirmaţie care spune că Sima a scris „Tetraevanghelierul”, ea 
trebuie înţeleasă în sensul că acesta a plătit ca să fie scris, copistul însă nefiind 
cunoscut. în ceea ce priveşte mănăstirea căreia i-a fost donat acesta, Dobrovăţ a fost 
zidită de către Ştefan cel Mare, isprăvită fiind la doar două luni la încetarea lui din 
viaţă, neapucând să o zugrăvească. Petru Rareş a fost acela care a finalizat pictura şi 
împodobirea sfântului lăcaş, după cum reiese din pisania bisericii, 1522. După cum 
observă un cercetător, preluat de autorul de faţă, această dată nu e plauzibilă, căci 
Petru Rareş nu era încă domnul Moldovei. în anul dăruirii „Tetraevanghelierului”, în 
1535, se poate ca în mănăstire să fi fost începută pictura şi împodobirea ei, dar 
nicidecum încheierea acestora, lucru explicabil şi prin faptul că Matei încredinţează 
această carte nu Mănăstirii Coşula, ctitoria sa, ci la Dovrovăţ, care se afla încă în 
perioada finalizării, contribuind la înfrumuseţarea ei. 

Cu privire la informaţiile despre Matei şi Sima, acestea lipsesc în legătură cu 
ultimul, ceea ce atestă faptul că se afla într-o dregătorie mică pe vremea domnului. 
Matei, „om foarte prudent şi chibzuit”, apare din documentele vremii ca unul dintre 
cei mai de seamă sfetnici ai lui Petru Rareş, însărcinat uneori şi cu chestiuni 
diplomatice secrete, el prevăzând, după cum susţin anumite scrieri, consecinţele 
politicii neastâmpărate şi aventuroase a domnului său. Dacă calităţile sale ar fi fost 
îndoielnice, acesta n-ar fi fost înaintat la rangul de mare logofăt de către urmaşul la 
tron, Ştefan Vodă Lăcustă. în cea de-a doua domnie a lui Petru Rareş (1541-1547) e 
restabilit în funcţia de mare vistiernic, fiind chiar promovat ca mare logofăt, funcţie ce 
şi-o va păstra şi în timpul succesorului, Iliaş Vodă. 

Dintre ctitoriile lui Matiaş autorul enumeră Mănăstirea Coşula, judeţul 
Botoşani, zidită în 1535 după un plan asemănător celor ctitorite de Ştefan cel Mare, 
mănăstire de călugări până în 1864 şi biserica din satul Horodniceni, judeţul Baia, 
isprăvită în 1539, în vremea domniei lui Ştefan Lăcustă, construcţia fiind 
asemănătoare cu cea din Râşca, remarcându-se în cadrul pisaniei, un scut ce 
împodobeşte biserica, cu două cruci suprapuse în etaj, ce amintesc de crucea potenţată 
a cavalerilor Sfântului Mormânt. Odată cu aceasta, este scoasă în evidenţă gustul 

artistic şi cultura lui Matiaş, care cunoştea foarte bine limba latină, lucru rezultat din 
scrisorile şi întrevederile cu Ion, arhiepiscopul Lyonului şi trimisul secret al lui Carol 
al V-lea, căruia i-a lăsat o impresie excelentă. 

Gonţa, Alexandru, I., „Două mănăstiri moldoveneşti din sec. al XV-lea de pe 

valea Dobrovăţului, dispărute”, în: MitrMold XXXVI (1960), 1-2, p. 121-126. 

Articolul de faţă cuprinde prezentarea a trei mănăstiri, dintre care primele două 
sunt dispărute: - cea a lui Giurgiu Călugărul din satul Călugăreni, cu hramul 
„Schimbarea la Faţă” şi o mănăstire aparţinând lui Ivan Damianovici. Mănăstirea 
„Giugiu Călugărul” este atestată documentar într-un manuscris slavon datat 26 
noiembrie 1499, care se afla la Mănăstirea Zografu. întemeiată cu aproximaţie în 
1360, Sfântul Ştefan i-a dăruit trei sate acestei mănăstiri. Localizarea nu reiese din 
document, dar, probabil, se afla la hotarul satului Călugăreni, pe partea dreapta a 
Drobovăţului, între satele Ruşi, Dobrovăţ de azi - Dumeşti, Dumasca de azi - şi 
Tăcuteşti, Tăcuta de azi. Mănăstirea lui Ivan Damianovici (făcută cu cheltuiala lui) 
avea hramul „Pogorârea Duhului Sfânt”, iar Sfântul Ştefan i-a dăruit cinci sate. Era 
localizată la obârşiile Dobrovăţului, pe drumul cel mare ce vine de la Bucium (Iaşi). 

Cea din urmă mănăstire despre care se aminteşte în acest articol şi care încă mai 
există este Mănăstirea lui Ştefan cel Mare zidită între anii 1503 - 1504 în satul Ruşi, 
cunoscută sub numele de mănăstirea de la Dobrovăţ cu hramul „Pogorârea Sfântului 
Duh”. 


Mihoci, Gh., „Mănăstirea Dobrovăţ”, în: MitrMold XXXI (1955), 10-11, p. 

719-729 

Mănăstirea Dobrovăţ reprezintă una dintre cele mai importante opere ale 
creaţiei spirituale româneşti. Datele cuprinse în acest articol sunt diverse, amintind 
despre istoric, ctitor, descriere arhitecturală, pictură, documente de danie, închinarea 
către Mănăstirea Zografu, manuscrise şi odoare, despre originea numelor de pe 
morminte. 

Stoian, Nicolae, „Sorin Ulea, «Datarea ansamblului de pictură de la Dobrovăţ» 

în Studii şi Cercetări de Istoria Artei, Ed. Academiei, R.P.R., 2, 1962, p. 483 - 

485”, în: MitrMold XLI (1965), 3-4, p. 247. 

Recenzie a studiului lui Sorin Ulea, care stabileşte că pictura din interiorul 
Mănăstirii Dobrovăţ nu a fost executată în timpul lui Ştefan cel Mare, ci este opera 
zugravilor lui Petru Rareş, realizată în toamna anului 1529. Importanţa datării de la 
Dobrovăţ este subliniată, întrucât constituie începutul activităţii de zugrăvire a 
bisericilor de pe vremea lui Petru Rareş. 

Puşcaşu, Maria Voica, „Biserica Dobrovăţ - Date istorice”, în: MitrMold LIII 

(1977), 1-3, p. 159-174. 

Studiul de faţă se axează pe evidenţierea contextului socio-politic din secolul al 
XV-lea în depresiunea văii Dobrovăţului şi pe cercetarea vechilor urme ale vieţii 
monahale în zonă. Pe lângă toate datele istorice cu privire la acest lăcaş de cult, 

autoarea aminteşte şi statutul iniţial al acestuia de mănăstire domnească a lui Ştefan 
cel Mare. Articolul cuprinde o imagine cu biserica Dobrovăţ. 

Mihoci, Gh., pr., „Paraclisul lui Simeon Movilă de la Dobrovăţ”, în: MitrMold 

LIII (1977), 1-3, p. 175-193. 

Mănăstirea Dobrovăţ a avut o puternică legătură cu neamul Movileştilor de-a 
lungul timpului, în special cu Simeon Movilă, care a ctitorit paraclisul acestui 
aşezământ. Autorul oferă imagini cu paraclisul, cu pisaniile, mormintelele, 
catapeteasma şi analizează toate aceste elemente. 

Puşcaşu, Voica Maria, „Mănăstirea Dobrovăţului - date istorice II”, în: 

MitrMold LIV (1978), 5-8, p. 521-534. 

Această a doua parte a studiului istoric despre Mănăstirea Dobrovăţ prezintă 
schimbările survenite în secolele XVI-XVII, care includ starea proprietăţilor şi a 
daniilor mănăstireşti. Se prezintă şi o hartă a comunei Dobrovăţ din secolele XV -XVI. 

DOLJEŞTI -ROMAN (MĂNĂSTIREA) 

Vasilescu, Ath., preot, „Mănăstirea Doljeşti”, în: BORom XXIV (1900-1901), 

11, p. 994-1000, 

Studiul cuprinde un istoric al Mănăstirii Doljeşti. în 1764 Hatmanul Vasile 
Roset şi ieromonahul Dionisie Hudici au ctitorit acest lăcaş şi l-au înzestrat cu cele 
trebuincioase: moşii, odoare etc. De la Vasile Roset ne-a rămas o „Evanghelie” tipărită 
la 1742 în tipografia Mitropoliei din Bucureşti iar de la Dionisie Hudici ne-a rămas o 
cruce din 1768. După îndemnul lui Vasile Roset, Nicolae Kogălniceanu dăruieşte 
mănăstirii o vie mare şi moşia Silvestru din judeţul Bacău, unde s-a fondat schitul 
Tisa. Mănăstirea Doljeşti a primit, de-a lungul timpului, numeroase danii de la ierarhi, 
domnitori şi diferiţi oameni. O notă de subsol arată că înainte ca Vasile Roset şi 
Dionisie Hudici să zidească mănăstirea, pe locul ei exista o biserică de lemn şi, 
posibil, chiar o mică mănăstire. 

Până la anul 1796, mănăstire a avut 18 egumeni. Sunt amintiţi Dionisie Hudici, 
Ioanichie Kogălniceanu, ieromonahul Paisie - care a fost apoi egumen al Mănăstirii 
Precista Mare din Roman. în secolul al XlX-lea, mănăstirea a avut ca egumeni pe: 
Veniamin Putneanu Mutu, Veniamin Roset - în vremea sa a funcţionat o şcoala la 
mănăstire (el fiind cel care a ajuns arhiereu şi care a fost exilat în urma evenimentelor 
de la 1848 la Mănăstirea Soveja şi care a murit la 1851) şi pe arhiereul Vladimir 
Suhopan Irinopoleos cel care a fost ultimul stareţ al mănăstirii, fiindcă sub egumenia 
lui mănăstirea s-a desfiinţat. La 1900 mănăstirea era desfiinţată, iar biserica ei 
funcţiona ca biserică de mir. 

Bulat, T. G., prof., „O ctitorie târzie: mănăstirea Doljăşti - Roman”, în: 

MitrMold XLI (1965), 11-12, p. 611-629. 

Istoricul Mănăstirii Doljeşti din Roman cu date despre aşezare, ctitori şi 
documentele care o privesc şi despre relaţiile acestui lăcaş cu mitropolitul Iacob şi 
Mănăstirea Putna. 

DRAGOMIRNA (MĂNĂSTIREA) 


Ghenadie al Râmnicului, „Trei manuscripte slavone”, în: BORom X (1886- 

1887), 12, p. 968-975. Cu text în slavonă. 

Gr. Voscresenski a publicat în 1882, la St. Petersburg, o lucrare care se numeşte 
„Manuscripte slavice, păstrate în Bibliotecile străine: a Berlinului, a Pragăi, a 
Ljubljanei, a Zagrebului şi ale Belgradului”, în: care descrie 71 de manuscrise slavone 
aflate în biblioteci din afara Rusiei. în articol sunt prezentate trei manusrise care 
prezintă un deosebit interes pentru trecutul culturii noastre. 

Al treilea manuscris este un „Apostol” aflat în biblioteca din Viena, datat din 
1610, scris de către Anastasie Crimca. Acest „Apostol” a fost dat de către Anastasie, 
Mănăstirii Dragomirna în memoria părinţilor săi. O notă aflată pe foile 11 şi 15 ale 
manuscrisului arată că acesta a fost luat de către cazaci la 1653 din mănăstirea în care 
a fost scris, dar a fost returnat la scurt timp. Arhiereul Ghenadie al Râmnicului 
prezintă o scurtă descriere a acestui manuscris, ce conţine la pagina 74 portretul 
mitropolitului Anastasie Crimca. 

***, Cronică, „Cazuri de moarte”, în: Candela XX (1901), 9, p. 724. 

în articol este menţionat decesul următoarelor personane: a ieromonahului 
Mănăstirii Dragomirna, Ghelasie Grigorovici, la vârsta de 86 de ani (la 8/21 august 
1901); a cooperatorului parohial din Cuciumare (Cuciuru Mare?) Mihail Doroftei, la 
vârsta de 44 ani; a parohului din Poeni, George Popescul, la vârsta de 56 de ani (3/16 
august); a protopresbiterului şi paroh din Mămăeştii noi, Arsenie Kozak (17/30 
august). 

***, Cronică, în: Candela XXII (1903), 2, p. 129. 

în articol se anunţă decesul, la 21 ianuarie 1903, a părintelui ieromonah şi sincel 
al Sfintei Mănăstiri Dragomirna, Eutimiu (Eftimie) Nichitovici, la vârsta de 57 ani. 
După absolvirea studiilor teologice în Cernăuţi, a intrat în 1875 în cinul monahal, 
peste doi ani fiind hirotonit ieromonah. în 1899 a primit demnitatea de sincel. 

***, Cronică, „Repaosări”, în: Candela XXII (1903), 12, p. 825-826. 

în articol este consemnat decesul, în data de 19 noiembrie 1903, a 
arhimandritului mitrofor Desiderie Cozub, egumen al Mănăstirii Dragomirna, la vârsta 
de 85 de ani. Născut în 1818, a fost hirotonit preot (1844), numit paroh (1846) şi 
protopresviter (1852). Intrând în „clerul regular” (1876), a fost ales egumen la 
Mănăstirea Putna unde a stat până la 1895, când a trecut la Dragomirna. în 1880 a 
primit demnitatea de „arhimandrit mitrofor”. 

înmormântarea a avut loc în 21 noiembrie 1903 la Mănăstirea Dragomirna. De 
asemenea, este menţionat decesul protopresviterului Ioan Gribovici (7/20 noiembrie 
1903) şi al protopresbiterului Zaharia Boiu (24 octombrie 1903). Ioan Gribovici, paroh 
în Stănesci, s-a născut în 1832 şi a fost sfinţit preot în 1858. A fost numit paroh 
(1863), exarh arhiepiscopesc (1896), protopresbiter (1898). 

Protopresbiter şi asesor consistorial în Sibiu, membru al Consistoriului 
metropolitan al Academiei Române, Zaharia Boiu s-a născut la 4 martie 1834 în 

Sighişoara. După terminarea Institutului Teologic, a fost ales paroh în cetatea Sibiului 
(1864) şi hirotonit protopresbiter (1867). între scrierile sale, primul loc îl ocupă 
„Seminţe din ogorul lui Christos”. 

G., „Bibliografie”, în: BORom XXXII (1908-1909), 10, p. 1200. Recenzie. 

Prezentarea lucrării lui Ipolit Vorobchievici intitulată „Sfânta Mănăstire 
Drago mirna” ce cuprinde: istoricul mănăstirii, date despre avere şi informaţii despre 
starea ei la acea vreme. 

***, „Copie după raportul nr. 29 din 25 iulie 1909 al superiorului Mănăstirii 

Raşca din judeţul Suceava”, în: BORom XXXIII (1909-1910), 6, p. 699-707. 

Descrierea vizitei făcute de superiorul Mănăstirii Raşca, arhimandritul V. 
Piticariu mănăstirilor din Bucovina. Mai întâi acesta a vizitat Mănăstirea Sfântul Ioan 
cel Nou din Suceava, la care stareţ era arhimandritul Ghedeon Balmuş după care a 
vizitat Mănăstirea Dragomirna, al cărei superior era Ipolit Vorobchievici. După ce face 
o descriere a mănăstirii, arhim. Piticariu prezintă mormintele aflate în incinta şi în 
afara bisericii mănăstirii, printre acestea aflându-se, în partea stângă a altarului şi 
mormântul episcopului Bucovinei, Daniil Vlahovici. Sunt prezentate apoi cărţile şi 
odoarele Mănăstirii Dragomirna, între care: o „Evanghelie” manuscris a mitropolitului 
Anastasie Crimca din 1609, o altă „Evanghelie” manuscris, un „Liturghier” manuscris 
din 1610, o „Evanghelie” din 1614, o „Liturghie slavonă” manuscris din 1616, o 
„Psaltire” din 1616 - toate aceste cărţi sunt ferecate şi au fost date de mitropolitul 
Anastasie Crimca mănăstirii; o „Evanghelie” slavonă tipărită la Lemberg în 1644; o 
„Evanghelie” în limba română tipărită în 1821 la Mănăstirea Neamţ. Sunt descrise şi 
câteca obiecte de cult: un acoperământ din 1559, alt acoperământ dat de mitropolitul 
Grigorie cu data 1559, un aer din 1598 dăruit de ţarul Feodor Ivanovici, un 
acoperământ de la 1612 dat de domnul Ştefan Tomşa, un aer cu o inscripţie care arată 
că a fost făcut de mitropolitul Anastasie Crimca în 1626, o cruce dăruită de Toma 
vistiernicul Mănăstirii Voroneţ cu data 1542, o cruce dăruită de mitropolitul Anastasie 
Crimca la 1624, un potir de argint dăruit de Macarie, egumenul mănăstirii, la 1782, o 
patenă de argint dată de Suha Teodorivici în 1797, o stea de argint cu inscripţia „Iulian 
Teodorovici 1797”, o linguriţă de argint cu inscripţia „Iulian Teodorovici 1797”, o 
cădelniţă de argint donată de egumenul Mănăstirii Voroneţ, Macarie, în 1782, un litier 
de argint cu inscripţia „Isaia Gheorghjev Bălăşescu arhimandrit egumenul Mănăstirii 
Dragomirna 1793”. 

Mai este de menţionat şi faptul că, în 1909, în mănăstire vieţuiau 13 monahi. 

Georgescu, Corneliu, ierom., „Mănăstirea Dragomirna”, în: Viaţă Monahală, 

III (1935), 1-2, p. 14-18. 

Mănăstirea Dragomirna este situată la 12 km de Suceava, fiind zidită la 
începutul secolului al XVII-lea de către mitropolitul Anastasie Crimca, care a 
arhipăstorit în Moldova între 1609-1630. După o scurtă descriere a mănăstirii, autorul 
prezintă arhitectura sa, plasând-o ca importanţă, după edificiile de la Curtea de Argeş 
şi cea de la Trei Ierarhi din Iaşi. Este amintită prezenţa unor pietre de mormânt ce 
păstrează inscripţii în limba greacă: una din 1770, amintind că acolo este 

înmormântată Maria, soţia paharnicului George Baslovlu din familia Mavrocordaţilor, 
alta ce aminteşte de locul de veci al arhitectului Dima care este trecut şi în pomelnicul 
mănăstirii, şi alta care este a mitropolitului Anastasie Crimca. 

Sunt prezentate obiectele şi cărţile păstrate în muzeul mănăstirii: două 
„Evanghelii” slave, una datând din 1614, scrise pe pergament cu multe gravuri şi 
icoane; o „Liturghie”, manuscris pe pergament, datată din 1611, dăruită mănăstirii în 
1616; o altă „Liturghie slavonă”, manuscris pe pergament, donată de mitropolitul 
Anastasie Crimca în 1610. Se reproduce conţinutul testamentului lăsat de către 
mitropolitul ctitor, prin care acesta leagă, cu mare blestem, ca mănăstirea sa să nu fie 
închinată vreodată la Sfântul Munte sau la Ierusalim sau să se aducă aici vieţuitori 
străini. 

G., I. M., „Note bibliografice Şesan M. Pr., «Mănăstirea Dragomirna», 

Cernăuţi, 1943, 26 p.” în:. BORom LXII (1944), 7-12, p. 332-333. Recenzie. 

Mănăstirea Dragomirna este ctitoria lui Anastasie Crimca. Despre acesta aflăm 
că în 1588 a fost numit ca egumen al Mănăstirii Galata, în 1600 a fost ales episcop de 
Rădăuţi, în 1605 a fost ales episcop de Roman, iar în 1608 a fost ales mitropolit al 
Moldovei. în 1602, Anastasie începe zidirea mănăstirii pe moşia sa. între 1605-1609 
el zideşte o altă biserică, pe aceeaşi moşie, mai mare, cu hramul Pogorârea Sfântului 
Duh. La 1620, ca mitropolit, Crimca opreşte sub greu blestem închinarea mănăstirii. 

în 1627 domnul Miron Barnovski a înconjurat mănăstirea cu ziduri groase, 
astfel ea căpătând aspect de cetate. La data de 19 ianuarie 1631, Anastasie Crimca 
trece la cele veşnice. în 1653 mănăstirea este prădată de către oştile lui Timuş 
Hmelniţki. La 1758 mănăstirea a fost jefuită şi arsă de tătari, iar la 1767 împărăteasa 
Ecaterina a Rusiei a dăruit mănăstirii un policandru, iar generalul Rumaniţev i-a dăruit 
un clopot de aramă. între 1773-1775 a stăreţit aici Paisie Velicikovski. Se mai 
precizează că egumenul Isaia Bălăşescu a făcut câteva reparaţii la mănăstire între anii 
1792-1796. 

Georgescu, I. I., „Contribuţii la studiul manuscriselor ilustrate din mănăstirile 

Suceviţa şi Dragomirna”, în: MitrOlt IX (1957), 5-6, p. 412-413. 

Primul manuscris prezentat în acest studiu este „Tetraevanghelul” de la 
Suceviţa. Se mai aminteşte despre şcoala de copişti de la Dragomirna 

Diaconescu, Emil, „Mănăstirea Dragomirna”, în: MitrMold XXXIII (1957), 8- 

9, p. 635-648. 

Mănăstirea Dragomirna e prima biserică ridicată la Dragomireşti, din piatră la 
exterior şi cărămidă smălţuită de culoare verde, ulterior vopsită. Materialul aduce 
scurte informaţii şi despre familia lui Anastasie Crimca, ctitorul sfintei mănăstiri, care 
construieşte şi chiliile. Biserica schitului a fost sfinţită în 1602. Din istoricul 
Mănăstirii Dragomirna aflăm că acest sfânt lăcaş este construit după modelul Galatei, 
unde ctitorul a fost egumen. 

Iufu, I., „Despre prototipurile literaturii slavo-române din secolul al XV-lea”, 

în: MitrOlt XV (1963), 7-8, p. 511-535. 

Din multele manuscrise prezentate în acest articol, menţionam doar câteva: 
„Tetraevanghelul” de la Neamţ, scris pe pergament la sfârşitul secolului al XlV-lea; 
„Tipicul Sf. Sava” din a doua jumătate a veacului al XlV-lea, de la Mănăstirea 
Dragomirna (cu nr. de inventar 813); „Cuvinte pustniceşti ale Sf. Vasile cel Mare” de 
la Dragomirna (nr. de inventar 707) - sfârşitul sec. al-XIV-lea. 

Stănculescu, Ioan F., „Recenzie. Albume consacrate Mănăstirilor Dragomirna 

şi Dealul”, în: BORom LXXXIII (1965), 11-12, p. 1156-1160. 

Autorul face o recenzie albumelor Teodorei Voinescu şi a lui Răzvan 
Teodorescu: „Mănăstirea Dragomirna”, respectiv a celui aparţinând lui Constantin 
Bălan, „Mănăstirea Dealu”, apărute la Editura Meridiane, Bucureşti 1965. 

în prima parte sunt surprinse date istorice despre Mănăstirea Dragomirna, 
ctitoria lui Anastasie Crimca. Se aduc informaţii despre arhitectura, colecţia de obiecte 
şi broderia realizată în acest sfânt lăcaş. Albumul conţine 32 reproduceri alb-negru, 
care măresc importanţa documentară a acestei lucrări. Cea de-a doua recenzie aduce 
informaţii despre aşezarea geografică, istoricul Mănăstirii Dealul, arhitectura şi 
obiecte de artă prezente aici. 

Vâlcea-Popescu, G., „Din odoarele de artă de la Dragomirna”, în: BORom 

LXXXV (1967), 11-12, p. 1241-1254. 

Informaţii despre: broderie, cruci şi alte obiecte de cult. Arta brodatului, 
cunoscută la popoarele cu civilizaţie veche, a fost dusă la bizantini până la apogeu, 
broderiile fiind întrebuinţate în biserica creştină la veşminte, acoperăminte pentru 
Sfânta Masă, pentru Sfintele Vase şi pentru morminte. Muntenia a avut un mare 
număr de opere brodate, cele mai vechi fiind cele din secolul al XlV-lea, din tezaurul 
Mănăstirii Tismana. în Moldova găsim exemplare numeroase păstrate în muzeele 
mănăstirilor. Publicarea obiectelor tezaurului de la Putna a scos la lumină o serie de 
obiecte preţioase, iar la Suceviţa se află cele mai scumpe broderii din arta noastră 
veche: acoperământul de mormânt a lui Ieremia Movilă şi cel al lui Simion Movilă. 

Mănăstirea Dragomirna este mai săracă în broderii, dar cele existente au o mare 
valoare: un epitaf rusesc din 1598 cu „Punerea în mormânt a Mântuitorului” al 
mitropolitului Varlaam al Rostovului, ajuns la Dragomirna în împrejurări necunoscute, 
este descris în detaliu, un epitaf al mitropolitului Anastasie Crimca din 1626, două 
acoperăminte pentru Sfântul Potir, având ca temă iconografică „împărtăşirea 
Apostolilior”, făcute pentru Mănăstirea Voroneţ prin grija mitropolitului Grigorie şi 
un acoperământ pentru Sfântul Disc, reprezentând pe „Mântuitorul Iisus Prunc”, 
aşezat pe Sfântul Disc şi acoperit cu un veşmânt. „Perdeaua” mitropolitului Anastasie 
din 1612 are ca temă iconografică „Adormirea Maicii Domnului”. Printre broderii se 
mai numără un acoperământ pentru sicriu, o stofă brodată, un epitrahil grecesc, 
probabil din secolul XVII-XVIII şi un epitrahil făcut de logofătul Grigorie, ambele 
lucrate cu fir de aur, argint şi mătase. 

Referitor la cruci, se descrie „Crucea lui Ştefan cel Mare”, dăruită Mănăstirii 
Putna în 1503. O altă cruce este cea dăruită Putnei de pârcălabul Banschi şi de soţia sa 
Maria, în 1516, apoi se aminteşte despre crucile de la Secu din 1601 şi 1602, donate 
de fondatori. La Dragomirna se regăseşte o cruce sculptată în lemn de cedru, de tip 

grecesc, cuprinzând 39 de iconiţe sculptate, cu figuri expresive, lucrare, probabil 
executată în Sfântul Munte de un grec şi donată de mitropolitul Anastasie Crimca. 
Crucea vistiernicului Toma, lucrată în lemn de abanos, ferecată în argint aurit, este 
dăruită la 1547, iar cea lucrată în lemn de cedru şi ferecată în argint, din secolul al 
XVIII-lea, este o lucrare mediocră a unui meşter local. Mai există două cruci de lemn, 
din care una e donată de egumenul Dosoftei Tişcovici. 

Mai sunt prezentate: un disc şi o stea, dăruite de ieromonahul Iulian 
Teodorovici în 1797, un potir şi o cădelniţă donate, în 1782, Mănăstirii Voroneţ de 
egumenul Macarie şi un litier, dăruit de arhimandritul şi egumenul Isaia Gheorghievici 
Mănăstirii Dragomirna, toate aceste odoare fiind din argint şi/sau argint aurit. 

Vâlcea-Popescu, G., „Şcoala miniaturistă de la Dragomirna”, în: BORom 

LXXXVI (1968), 3-5, p. 455-468. 

Situată la 12 km de Suceava, ctitoria mitropolitului Anastasie Crimca, 
Mănăstirea Dragomirna este vestită nu numai prin insolita sa biserică, sfinţită în 1609, 
ci şi prin odoarele ei şi mai ales prin manuscrisele cu miniaturi la care a lucrat însuşi 
mitropolitul Crimca. Acesta a înzestrat ctitoria sa cu cărţi de ritual scrise cu mâna şi 
împodobite cu miniaturi, cu toate că arta tipografică ajunsese a fi destul de cunoscută 
în acel timp. Obiceiul cărţilor manuscrise şi împodobite este foarte vechi şi cunoscut 
de toate popoarele civilizate. La noi, primul manuscris cu miniaturi, copiat şi 
împodobit de Gavril Monahul, apare în Moldova, în secolul al XV-lea şi se află acum 
la Biblioteca din Oxford. Probabil că primele manuscrise artistice lucrate în Muntenia, 
s-au pierdut. în Moldova pot fi menţionate ca centre de activitate miniaturistică: Putna, 
Neamţ, Rădăuţi, Suceviţa. O mulţime de manuscrise, în special Evangheliare, sunt 
copiate şi împodobite în secolul al XV-lea şi al XVI-lea, începutul făcându-1 
„Evanghelia” lui Gavriil Uric, din 1429. 

Autorul citează manuscrisele păstrate din această perioadă, afirmând că 
meşteşugul copierii şi împodobirii manuscriselor cu ornamente şi miniaturi a continuat 
şi în secolul al XVII-lea la Dragomirna, de unde se cunosc astăzi 10 manuscrise 
necesare cultului pe care autorul le numeşte, le clasifică şi indică locul unde pot fi 
găsite. Se descrie fiecare manuscris prezentându-se şi distribuţia textului la 
următoarele lucrări de la Dragomirna: „Tetraevangheliarul”, „Apostolul (nr. 22)”, 
„Evanghelia”, „Apostolul (nr. 6 - Viena)”, „Liturghierul”(nr. 4), „Liturghierul” (nr. 5), 
„Patericul”, „Tetraevangheliarul” (de la Biblioteca din Liow), „Tetraevangheliarul”(nr. 
2), „Liturghierul” (nr. 3) şi „Psaltirea”. 

Următoarea parte a articolului face referire la „Originalitatea iconografică a 
„Psaltirii de la Dragomirna”. „Psaltirile” au fost împodobite cu scene şi figuri legate 
mai mult sau mai puţin de textul pe lângă care erau aşezate, ele ocupând un rol 
important în istoria miniaturisticii generale. Charles Diehl împarte manuscrisele 
Psalmilor cu miniaturi în două categorii distincte: grupul „aristocratic”, cu miniaturi în 
plină pagină, puţin numeroase şi cu subiecte împrumutate din istoria lui David şi 
grupul „monastic şi teologic”, cu ilustraţie marginală, foarte abundentă şi variată. 
Miniaturile din „Psaltirea” de la Dragomirna se caracterizează prin ingeniozitatea 
artistului de a reuni cele două grupuri. 

Miniaturile de la Dragomirna urmează, cu câteva excepţii, textul pe lângă care 
au fost reprezentate, prezentând pe David în rugăciune, dând sfat leviţilor, sau mustrat 
de Natan pentru păcatele sale, arătând Chivotul Legii (sau pe tânărul împărat 
Solomon) mulţimilor. în afară de miniaturile în plină pagină şi acelea răspândite 
printre texte, se observă o serie de miniaturi, tot în plină pagină, însă etajate şi 
despărţite printr-o linie orizontală puternică, o metodă de practică bizantină din secolul 
al Vl-lea, întâlnită în „Evanghelia din Rossano”. 

Ilustrarea de la Dragomirna este tot bizantină ca idee, dar forma este originală. 
Chipurile nu au fost copiate de nicăieri, ci au fost create de imaginaţia artistului, 
sprijinită numai pe text. Astfel, David poartă pe cap coroana voievozilor noştri, 
instrumentele muzicale sunt tulnicele, cobzele, tobele şi trompetele româneşti, cetăţile 
au ziduri cu turnuri moldoveneşti, în al căror vârf este o cruce, chivotul legii are forma 
unei biserici moldoveneşti, cu turnuri cu cruce. „Psaltirea” de la Dragomirna este 
prima şi ultima operă de acest gen în miniaturistica românească, rămânând un model 
de iconografie locală originală. 

Vâlcea-Popescu, G., „Şcoala miniaturi sti că de la Dragomirna”, în: BORom 

LXXXV (1968), 7-8, p. 759-772. 

Referire la însemnările de pe manuscrisele de la Mănăstirea Dragomirna. 
„Tetraevangheliarul”, cu număr de inventar 1/1934 cuprinde două însemnări: una redă 
numele celui ce a executat lucrarea, adică mitropolitul Sucevei, Anastasie Crimca, în 
1609, iar a doua consfinţeşte donarea manuscrisului Mănăstirii Dragomirna, în 1609, 
în timpul domniei lui Constantin Movilă, fiul lui Ieremia Movilă, cu blestem asupra 
celor ce îl vor fura însuşindu-1 sau vânzându-1. 

„Apostolul”, cu număr de inventar 22/1934, manuscris slav aflat la Biblioteca 
Academiei Române cuprinde o însemnare în limba slavonă cu acelaşi conţinut cu cel 
redat mai sus, scris la porunca mitropolitului Crimca de către diaconul Dimitrie 
Belinschiîn 1610. 

„Evanghelia”, cu număr de inventar 7/1934, cuprinde trei însemnări: prima, în 
limba slavonă, are conţinutul celor prezentate anterior; a doua, în limba română cu 
litere chirilice, unde se arată că lucrarea a fost redată mănăstirii, după ce a fost 
recuperată de la cazacii ce au prădat Suceava, de către Gavriil Hatnean, în timpul lui 
Ştefan Voievod, fiul lui Vasile Lupu, în 18 septembrie 1651, iar a treia, în slavoneşte, 
spune că diaconul Dimitrie Vasilievici Belinschi a scris însemnările în 1610 la 
porunca arhiepiscopului Anastasie Crimca. 

„Apostolul de la Viena” conţine trei însemnări: prima, în limba slavonă, e 
socotită ca un testament al mitropolitului Crimca, a doua, în slavonă, menţionează că 
„acest sfânt praxiu a fost făcut, legat şi aurit de mitropolitul Anastasie şi dăruit 
Dragomirnei spre pomenirea sa şi a părinţilor săi, Ioan şi Cristina”, iar a treia 
însemnare, în slavonă, informează că manuscrisul a fost răscumpărat de vornicul 
Toma Cantacuzino şi doamna lui Ana, de la cazacii lui Timuş Hmelniţki care au jefuit 
mănăstirea la 10 august 1653 şi a fost redat Mănăstirii Dragomirna spre pomenirea 
familiei lor. 

„Liturghierul”, cu număr de inventar 5/1934, cuprinde unsprezece însemnări: 
prima conţine sfârşitul unei rugăciuni din postul Crăciunului, a doua este o rugăciune 

de curăţire pentru preoţi, ce slujesc la sfântul altar, a treia însemnare conţine note de 
pomelnice, indicându-se sumele de bani ce trebuia să fie plătite de credincioşi şi 
numele celui ce a scris rugăciunile, Iulian Teodorovici Ioneţchi. în limba română, a 
patra însemnare, informează despre răscumpărarea „Liturghierului” de către 
negustorul Statie în ţara căzăcească şi trimiterea ei mănăstirii de origine, iar a cincea 
indică pe Neculce, aducând la mănăstire pe nepotul său, Alexei Balaban, în 1667. 
însemnările următoare dau informaţii despre autorul manuscrisului, mitropolitul 
Crimca, despre alţi recuperatori şi donatori şi se încheie cu o rugăciune de la începutul 
Postului Mare. 

„Otecinic sau Pateric” are două însemnări: prima spune că lucrarea este făcută 
de mitropolitul Crimca şi donată în timpul lui Ştefan Tomşa, 13 martie 1616, iar a 
doua afirmă că acest Pateric l-a scris Vasile în 1612. 

„Tetraevangheliarul de la Lwow” conţine două însemnări: prima, în limba 
slavonă, arată că a fost scris de călugărul Teofil de la Mănăstirea Voroneţ în 1614, la 
porunca mitropolitului Crimca şi pictat de Ştefan din Suceava în 1617. A doua 
însemnare precizează că „Evanghelia” a fost dată Mănăstirii Dragomirna în timpul 
domnului Grigorie Ghica şi a fiului său, Grigorie, la 8 august 1658. 

„Tetraevangheliarul”, cu număr de inventar 2/1934, prin însemnarea sa 
informează că este alcătuit de mitropolitul Anastasie şi dăruit Dragormirnei pentru 
pomenirea sa şi a părinţilor săi, Ioan şi Cristina, în timpul lui Ştefan Tomşa, la 6 
septembrie 1615 şi ca toate lucrările sale se încheie cu blestemul tipic. 

„Liturghierul”, cu număr de inventar 3/1934 cuprinde două însemnări: în prima 
se arată că este opera lui Anastasie Crimca, donată Mănăstirii Dragomirna cu hramul 
Pogorârea Sfântului Duh, în timpul domniei lui Alexandru Movilă, a fratelui său 
Bogdan şi a mamei lor, doamna Elisabeta, la 6 iunie 1616. A doua însemnare 
aminteşte despre răscumpărarea manuscrisului în ţara cazacilor de către marele vameş 
Pan Saul şi jupâneasa lui Erina şi donarea lui Dragomirnei spre veşnică pomenire la 2 
iunie 1656. 

„Psaltirea”, cu număr de inventar 6/1934 are trei însemnări, două din ele indică 
ca autor pe mitropolitul Crimca cu informaţiile cunoscute din celelalte manuscrise, 
dăruită la 6 iunie 1616, în vremea fraţilor Alexandru şi Bogdan Movilă şi a mamei lor, 
Elisabeta, iar o însemnare aminteşte de răscumpărarea „Psaltirei” de la un ostaş cazac 
de către doamna lui Vasile Voievod, Ecaterina, legată în argint, aurită şi redată, la 28 
septembrie 1653, Mănăstirii Dragomirna. 

Partea a doua a articolului analizează „Ornamentaţia manuscriselor”, cu 
întrebuinţarea simultană a două motive decorative: motivul abstract format din 
entrelacuri şi motivul decorativ floral. Primul motiv este legat de tradiţia vechilor 
manuscrise orientale, bizantine şi vechi-româneşti, iar cel de-al doilea reprezintă 
evoluţia ornamentului sub influenţa Renaşterii, dar mai ales observarea naturii locale. 
La baza începuturilor şcolii miniaturistice de la Dragomirna stă manuscrisul 
„Tetraevangheliarul de la Suceviţa”, cu număr de inventar 24/1853, unde se găsesc 
cele două motive decorative entrelac şi floral, reluate de manuscrisele de la 
Dragomirna. Motivul floral capătă un rol esenţial, încât ar putea fi numite mai degrabă 
manuscrisele cu flori de la Dragomirna, decât manuscrisele cu miniaturi. Florile sunt 

stilizate, mai apropiate de stilul bizantin reprezentând cicoarea, garoafa, micşuneaua 
etc. 

Literele iniţiale din manuscrisele Dragomirnei sunt executate cu eleganţă şi 
supleţe. Procedeul lucrului este cel al iniţialelor lucrate în entrelacuri şi iniţialelor 
lucrate în rinsouri. Trei manuscrise poartă semnătura copistului Dimitrie Vasilievici 
Belinschi, celelalte fiind opera altor călugări anonimi din şcoala de la Dragomirna, 
condusă de Anastasie Crimca. Autorul articolului prezintă dispoziţia vinietelor şi 
iniţialelor în fiecare manuscris. 

Partea a treia a studiului face referire la „Legătura manuscriselor”. Dacă 
interiorul manuscriselor conţinea o împodobire dusă până la perfecţiune şi exteriorul 
trebuia să aibă o ferecătură scumpă, după valoarea operei. Muzeele mănăstirilor, în 
special ale celor moldoveneşti, conţin un număr preţios de manuscrise, ferecate în 
argint şi aur, cum ar fi „Evangheliarele” de la Putna, Neamţ, Humor, Suceviţa etc., 
„Evanghelia lui Cândea”, lucrată în 1435-1436, „Evangheliile” de la Feleac şi de la 
Neamţ sau cea de la Humor din 1487, „Panaghiarul de la Neamţu” din 1502. Românii, 
importatori la început în această artă, au devenit meşteri capabili să facă ceva mai bun 
decât vestiţii argintari din Sibiu, după cum afirmă Neagoe Basarab într-o scrisoare 
adresată sibienilor, cu privire la nemulţumirea sa, în legătură cu lucrarea lui Celestin, 
concetăţeanul lor. 

Pe ferecăturile unor manuscrise de la Dragomirna se inscripţionează numele 
executorului, Gligorie Moisiu, nume aflat şi pe „Tetraevangheliarul lui Ieremia 
Movilă” din 1607 de la Mănăstirea Suceviţa. Celelalte manuscrise prezintă aceleaşi 
caracteristici de execuţie, care demonstrează existenţa unui atelier de argintărie, 
probabil la Suceava. La Dragomirna s-au păstrat patru manuscrise ferecate în argint 
aurit: „Tetraevangheliarul”, cu număr de inventar 1/1934, „Liturghierul”, cu număr de 
inventar 4/1934, „Tetraevangheliarul” cu număr de inventar 2/1934 şi „Liturghierul” 
cu număr de inventar 3/1934, pe care autorul le descrie în detalii referitoare la scenele 
reprezentate şi la arta argintăriei. Faţă de ferecăturile celor două manuscrise de la 
Suceviţa făcute cu trei ani înainte, se observă o evoluţie meşteşugărească în atelierul 
lui Gligorie Moisiu privind cele patru manuscrise de la Dragomirna. 

La dorinţa mitropolitului Anastasie Crimca, la rândul său un mare artist, s-au 
adus unele inovaţii: motivul frânghiei discontinue, bordura în filigran şi sistemul 
cotorului format din lănţişoare împletite, zale, fiind mai practic şi mai durabil la 
închiderea şi deschiderea unui manuscris de dimensiuni mari. Opere ca acestea ieşite 
din atelierul de argintărie al românului Gligorie Moisiu, plin de vigoare şi nepreţuită 
execuţie, pot rivaliza sau sta alături de cele mai frumoase legături de cărţi în metal pe 
care le-a produs geniul artistic al celorlalte popoare. 

Vâlcea-Popescu, Gh., „Şcoala miniaturistică de la Dragomirna”, în: BORom, 

LXXXVI (1968), 9-10, p. 1186-1211. 

Se descriu miniaturile şi temele iconografice din „Tetraevangheliarul” de la 
Mănăstirea Dragomirna cu numărul de inventar 1/1934. Şcoala miniaturistică de aici, 
prin particularităţile ei specifice şi prin contribuţia adusă la patrimoniul culturii, 
impune ca să fie descrise şi analizate miniaturile pe care le cuprind diferitele 
manuscrise. Sunt prezentate desenele din „Tetraevangheliarul”amintit descriind şi 

analizând fiecare miniatură în odinea filelor manuscrisului şi în funcţie de tema 
iconografică reprezentată. La sfârşit, s-a acordat o atenţie aparte subiectelor: „Ciclul 
patimilor”, „Figuraţia Evangheliştilor şi problema cadrului în miniaturi” şi „Portretul 
mitropolitului Anastasie Crimca”, în manuscrisele lucrate la Dragomirna. 

Prima scenă descrisă este cea care reprezintă înălţarea Domnului. Ca temă 
iconografică, scena înălţării Domnului începe să fie reprezentată în secolul al IV-lea, 
iar primul monument ce mărturiseşte aceasta este poarta Bisericii Sfintei Sabina din 
Roma. în miniatura cu înălţarea Domnului din manuscrisul siriac nr. 56, de la 
Biblioteca din Florenţa, scris în anul 586 în Mănăstirea Sfântul Ioan din Zgaba, în 
Mesopotamia, de către călugărul Rabula, se constată o nouă compoziţie şi un alt sens 
al scenei în raport cu cele semnalate. Autorul descrie şi această reprezentare, 
continuând documentat, cu reprezentarea scenei înălţării Domnului, de-a lungul 
secolelor, în cadrul picturii din bisericile şi mănăstirile din diferite locuri ale lumii, de 
la Bizanţ până la Roma, din Rusia şi Moldova până la Veneţia, precizând şi locul ei în 
biserică:- de cele mai multe ori decorând cupola, alături de scena Pogorârea Sfântului 
Duh. în bisericile moldoveneşti, se întâlneşte înălţarea Domnului la Popăuţi, la 
Voroneţ, Suceava şi Suceviţa, păstrând formula siriană. Autorul picturii de la 
Dragomirna se inspiră din exemplul de la Suceviţa, dar dă scenei o amploare 
nemaicunoscută până atunci, introducând elemente noi care completează şi 
înfrumuseţează tabloul iniţial. 

Se continuă apoi studiul cu descrierea miniaturilor de pe paginile următoare: 
Deisis, Schimbarea la Faţă, Adormirea Maicii Domnului, Naşterea Mântuitorului, 
Botezul, Coborârea la iad, Dreptul Enoh, Sf. Ilie Tezviteanul şi Sf. Ioan Gură de Aur, 
Sf. Evanghelist Matei, Doi serafimi, Spălarea picioarelor ucenicilor, Rugăciunea din 
grădina Ghetsimani şi altele, făcând pentru fiecare miniatură analogii cu alte 
reprezentări din lume sau din ţara noastră, comentând tema iconografică, acolo unde 
se impune, cu caracteristicile ei. 

Artistul a încercat să redea în „Tetraevangheliarul” analizat, cel mai vechi dintre 
manuscrisele de la Dragomirna, „Ciclul Patimilor” sub influenţa picturilor murale ale 
timpului sau a manuscriselor de la Suceviţa. Scenele nu urmează ca în manuscrisele 
Suceviţei ritmul strâns al ciclului, ci sunt răspândite în toată lucrarea lăsând să se 
intercaleze între ele alte scene străine acestui ciclu, cum sunt: doi serafimi, portretul 
evanghelistului Marcu, Pilat spălându-şi mâinile, Iuda aduce banii şi se spânzură, 
Sfânta Treime noutestamentară şi vechitestamentară, portrete de prooroci, Deisis. 

„Ciclul Patimilor” este reprezentat începând cu „Spălarea picioarelor”, „Iisus în 
grădina Ghetsimani”, „Iisus prins de mulţime”, „Iisus în faţa lui Ana şi Caiafa”, 
„Ridicarea pe Cruce”, „Răstignirea”, „Coborârea de pe Cruce” şi altele. 

în partea următoare a articolului autorul aminteşte despre „Figuraţia 
Evangheliştilor şi problema cadrului în miniaturi”. Reprezentarea portretelor Sfinţilor 
Evanghelişti în miniaturile de la Dragomirna nu diferă de cele pe care arta 
moldovenească le-a primit din manuscrisele greceşti sau slavone înainte de secolul al 
XV-lea. Dintre cele două tipuri de reprezentare, cel mai mult folosit este acela în care 
Evangheliştii stau jos şi, mai rar, tipul în care figurile stau în picioare. O altă distincţie 
este în privinţa cum sunt prezentaţi evangheliştii: singuri în scenă sau însoţiţi de 
simboluri, iar Sf. Evanghelist Ioan este însoţit de ucenicul său Prohor. Miniaturile de 

la Dragomirna au adoptat tipul evangheliştilor stând jos şi însoţiţi de simboluri, iar Sf. 
Evanghelist Ioan este însoţit de ucenicul Prohor. în „Tetraevangheliarul” 1/1934, 
evangheliştii sunt prezentaţi fără simboluri, cu fondul scenei din arhitecturi antice. 

Autorul prezintă scenele cu evangheliştii în câteva din manuscrisele de la 
Dragomirna, comparându-le cu alte reprezentări şi observând ca element de noutate 
părăsirea fondului arhitectural al clădirii antice şi înlocuirea cu elementul naţional, 
reprezentat prin turnuri zvelte ale porţilor şi clădirilor, precum şi introducerea unor 
portrete ale Fecioarei, Mântuitorului, Celui vechi de zile, Sfinţi, în diferite locuri ale 
scenei principale. Practica introducerii în cadru, în partea superioară, inferioară, 
verticală sau în colţuri a unor personaje secundare este de origine bizantină şi a fost 
întrebuinţată atât în manuscrisele miniate cât şi pe icoane, în sudul balcanic, la noi şi 
în Rusia. Icoanele ruseşti, având posibilitate de circulaţie, au influenţat probabil şi 
miniaturile de la Dragomirna. 

Un capitol separat al studiului aminteşte despre „Portretul Mitropolitului 
Anastasie Crimca”.Toate manuscrisele de la Dragomirna, exceptând „Apostolul” de la 
Academia Română şi „Evanghelia” cu numărul de inventar 7/1934, reprezintă 
portretul mitropolitului Crimca, stând îngenunchiat fie în faţa Sfintei Treimi, a 
sfinţilor patroni sau evanghelişti, a bisericuţei schitului sau a Sfinţilor Ierarhi. Sub 
influenţa artei bizantine s-a introdus şi în bisericile moldoveneşti reprezentarea 
ctitorului sau donatorului în tabloul votiv. Autorul descrie portretul mitropolitului 
Anastasie Crimca aflat pe miniaturile manuscriselor de la Dragomirna, care 
imortalizează, peste veacuri, figura unui mare vlădică artist român şi înfăţişează pe 
filele de pergament ale trecutului, pe primul autoportretist în plastica românească. 

Vâlcea-Popescu, G., „Şcoala miniaturi sti că de la Dragomirna”, în: BORom 

LXXXVI (1968), f 1-12, p. 1343-1359. 

Autorul descrie şi analizează în detaliu miniaturile cuprinse în următoarele 
manuscrise de la Dragomirna: „Apostolul”, ms. slav nr. 22, „Evanghelia”, cu numărul 
de inventar 7/1934, „Apostolul” de la Viena, „Liturghierul”, cu numărul de inventar 
4/1934, „Liturghierul”, cu numărul de inventar 5/1934, „Tetraevangheliarul” de la 
Biblioteca din Lwow şi „Tetraevangheliarul”, cu numărul de inventar 2/1934, 
prezentând caracteristicile şcolii miniaturistice de la Dragomirna şi studiind acele 
miniaturi care constituie o temă iconografică. 

în legătură cu tema iconografică care prezintă pe Sf. Ioan cel Nou de la 
Suceava, autorul afirmă că, deşi era de origine grecească, a ajuns la noi sfânt naţional 
reprezentat alături de Sf. Mare Mucenic Gheorghe în miniaturile din „Liturghierul”, cu 
numărul de inventar 3/1934 şi „Apostolul” de la Viena. Prima reprezentare a acestui 
sfânt în pictura Bisericii noastre datează de pe la 1498, în decorarea pereţilor capelei 
Mănăstirii Bistriţa, iar începând din 1530 ea devine aproape obligatorie în bisericile 
moldoveneşti, deşi nicio biserică nu poartă numele lui. Moaştele Sf. Ioan Cel Nou se 
află la Biserica Sf. Gheorghe din Suceava, fiind considerat un martir naţional al 
Moldovei, iar în 1635 două altare au fost consacrate în onoarea sfântului în bisericile 
din Moldova. Comparând tema iconografică Arhanghelul Mihail omorând fiara 
apocaliptică, constată că atributele şi prezenţa lui Iisus Emanuel, apare în manuscrisul 

„Apostolul” de la Viena, nu s-a mai cunoscut până la şcoala de la Dragomirna decât în 
iconografia rusă. 

Referindu-se la tema iconografică a Buneivestiri, după ce o face o comparaţie 
cu reprezentarea ei la alte popoare, în diferite timpuri, autorul precizează că tipul 
iconografic de la Dragomirna este cel bizantin, iar miniatura întâmpinarea Domnului 
din „Tetraevangheliarul”, cu numărul de inventar 2/1934 de la Dragomirna se leagă 
strâns, prin particularităţile sale, de tema de la Suceviţa. 

Vâlcea-Popescu, Gh., „Şcoala miniaturi sti că de la Dragomirna”, în: BORom 

LXXXVII (1969), nr. 1-2, p. 197-209. 

Se face descrierea şi analiza miniaturilor şi a temelor iconografice din diferite 
manuscrise provenind de la Mănăstirea Dragomirna. 

Autorul continuă în acest articol studierea, descrierea şi analiza miniaturilor 
ultimelor manuscrise de la Dragomirna „Liturghierul”, cu numărul de inventar 3/ 1934 
şi „Psaltirea”, cu numărul de inventar 6/ 1934 şi, ca o încheiere a articolelor 
precedente în care au fost studiate miniaturile de la Dragormirna, în acest articol se 
prezintă şi consideraţiile generale asupra stilului şi tehnicii şcolii miniaturistice de la 
Mănăstirea Dragomirna. 

„Liturghierul”, cu numărul de inventar 3/ 1934, cuprinde douăzeci de miniaturi 
(„Sfânta Treime în Vechiul Testament”, „Sfinţii Gheorghe şi Ioan cel Nou”, 
„Pogorârea Sfântului Duh”, „Sfântul Ioan Gură de Aur”, „împărtăşirea Apostolilor”, 
„Maica Domnului cu Pruncul”, „Junghierea Mielului sau Pruncul pe disc”, „Sfântul 
Nicolae” şi „Sfânta Parascheva” şi altele), care sunt descrise în detalii, iar pentru 
„împărtăşirea Apostolilor”, „Junghierea Mielului sau Pruncul pe disc”, „Iisus dormind 
sau Ochiul care veghează” autorul prezintă tema iconografică cu reprezentarea sa din 
diferite locuri şi timpuri. 

„Psaltirea”, cu numărul de inventar 6/ 1934, conţine treizeci şi nouă de pagini 
cu diferite miniaturi, predominând scenele care-1 înfăţişează pe împăratul David în 
diverse ipostaze. Ca temă iconografică, Sfinţii Enoh, Ilie şi Ioan Teologul, patronii 
schitului, apar frecvent în miniaturile de la Dragomirna, iar în Moldova a fost preluat 
obiceiul din arta bizantină ca o ctitorie să aibă mai mulţi sfinţi patroni. Alegerea 
acestor sfinţi nu este întâmplătoare, ci are un adânc substrat teologic deşi, în afară de 
Dragomirna, nu se cunoaşte un alt exemplu în care aceşti sfinţi să fie luaţi ca patroni 
sau să fie reprezentaţi împreună în pictură sau în miniatură. 

Stilul şi tehnica în arta miniaturistică de la Dragomirna dau manuscriselor o 
notă precisă de individualitate, comparativ cu celelalte miniaturi româneşti. Articolul 
concepe desenele în mod decorativ, conducându-se după modele bizantine, adică 
împodobirea fiecărui manuscris prezintă două părţi: imagini şi ornamente, bine 
desenate, dar se deosebeşte de operele bizantine care păstrează aspectul organic al 
figurii şi desenul obiectelor cu caracterul lor individual. Arta şcolii de la Dragomirna 
este o artă religioasă populară, în care se observă o tradiţie a miniaturisticii autohtone, 
completată cu idei noi, inspirate din arta monumentală a bisericilor locale. 

Artiştii tind spre abstract, scenele miniaturilor fiind prezentate într-o stilizare 
originală, în care geometrizarea arhitecturilor se compune plăcut cu liniile sinuoase 
care desenează siluetele personajelor, îmbrăcate toate în aceleaşi veşminte, tunică şi 

mantie sau numai tunică. Excepţii fac câţiva sfinţi liturghisitori şi mitropolitul Crimca, 
reprezentaţi în veşminte arhiereşti. Fondul scenelor este adesea fără peisaj. Clădirile 
apar în variantă antică cu un spirit local sau clădiri specifice arhitecturii moldoveneşti 
cu turnuri ascuţite, ziduri crenelate etc.. Pagina este umplută cu motive vegetale sau 
stânci. Personajele însemnate sunt lucrate în proporţii mai mari. Nota de originalitate a 
acestor miniaturi constă în cromatica originală, redată prin culori puternice, aproape 
stridente (roşul, verde, galben, violet, alb şi negru) şi ca un laitmotiv apare aurul. 

Stilul lor specific este redat de siluetele lungi şi subţiri, picioare şi mâini la fel, 
iar fizionomia feţei e conturată din câteva linii de peniţă şi două puncte negre pentru 
ochi. Farmecul miniaturilor, pe lângă armonia culorilor este dat de o naivitate sinceră 
de exprimare, specifică artistului popular, dovedind şi o evoluţie faţă de miniaturile 
anterioare şi având un caracter monumental. Atanasie Crimca a folosit ca sursă de 
inspiraţie în miniaturile sale pictura murală moldovenească şi icoanele, el fiind 
pictorul principal, ajutat şi de ucenicii săi într-o unitate de concepţie şi de execuţie. 

Brătescu, G., dr., „De la bolniţa mănăstirească la spitalul civil”, în: MitrOlt 

XXI (1969), 9-10, p. 688-696. 

Informaţii despre bolniţa de la Dragomirna din timpul Sfântului Paisie, precum 
şi despre cea de la Neamţ. 

Zugrav, I., pr. prof., „Cărţi de preoţie păstrate la bibliotecile mănăstirilor 

Sfântul Ioan cel Nou - Suceava şi Dragomirna”, în: MitrMold XFIX (1973), 5- 

6, p. 331-340. 

însemnarea de faţă cuprinde o descriere a cărţilor de preoţie din bibliotecile 
mănăstirilor Sfântul Ioan cel Nou de la Suceava şi Dragomirna, cu exemple şi patru 
anexe. 


Gorovei, Ştefan S., „Anastasie Crimca. Noi contribuţii”, în: MitrMold FV 

(1979), 1-2, p. 144-158. 

Din studiul asupra vieţii mitropolitului Anastasie Crimca aflăm ştiri despre 
familia Crimca din Suceava şi faptul că, în secolele XVII-XVIII, în capitala Moldovei, 
exista o uliţă numită „Uliţa lui Crimca”. Autorul demonstrază, sprijinindu-se pe 
documente, că diacul Ilie Crimeovici a fost însuşi viitorul mitropolit. 

Anastasie a fost şi episcop de Rădăuţi, numit în iunie 1600, după care a devenit 
episcop de Roman în 1606, pentru ca, între anii 1608-1629, cu o întrerupere între anii 
1617-1619, să fie mitropolit al Moldovei. A contribuit, ajutat de domnul Ieremia 
Movilă la zidirea Mănăstirii Dragomirna, între anii 1602-1605. Această ctitorie a fost 
sfinţită la 30 iunie 1606, afirmaţie în sprijinul căreia autorul aduce dovezi 
documentare. 


BERCHIŞEŞTI SAU POIANA MUNCELU (MĂNĂSTIREA) 

Badea, Gh., „O biserică din sec al XlV-lea descoperită la Drăgoieşti, judeţul 
Suceava”, în: MitrMold FVI (1980), 1-2, p. 162. 

Biserica din secolul al XlV-lea descoperită în judeţul Suceava, la Drăgoieşti, azi 
localizată în comuna Berchişeşti, se pare că a avut frescă şi că a fost mănăstire, după 
cercetările făcute de arheologul Adrian Bătrâna. 

BRĂDICEŞTI (SCHITUL) 

Ursăcescu, V., Ec., „Două Pomelnice”, în: Buletinul Episcopiei Huşilor VI 

(1929), 9, p. 140-141. 

în muzeul cu obiecte vechi bisericeşti de la Episcopia Huşilor se află două 
pomelnice: unul al episcopiei şi altul adus de la biserica fostului Schit Brădiceştii, din 
judeţul Fălciu, fost metoc al Episcopiei. Este reprodus conţinutul pomelnicelor. 

Ursăcescu, V., ec., „Două Pomelnice. Pomelnicul de la Schitul Brădiceşti”, în: 

Buletinul Episcopiei Huşilor VI (1929), 10, p. 152-154. Este continuat 

conţinutul din Buletinul Episcopiei Huşilor VI (1929), 9, p. 140-141. 

Articolul redă pomelnicul cu ieromonahi, arhierei şi ctitori. Dacă vom compara 
numele scrise în cele două pomelnice, vom observa că ele diferă, iar confruntând cu 
documentele trecutului ne dăm seama că cea de-a doua variantă este mai exactă. 
Schitul Brădiceşti, aşezat în mijlocul pădurilor, a fost întemeiat în 1691 de către 
episcopul Huşilor, Varlaam. în 1840 turcii au prădat zona respectivă. Lupta de la 
Stănileşti a adus episcopiei noi pagube, iar în 1739 s-a dat o altă luptă. Din cauza 
acestor prădăciuni şi chiar a focului, s-a pierdut lista exactă cu numele ctitorilor 
acestui sfânt lăcaş. Alte cauze ar fi că persoana care a copiat pomelnicul în 1691 a 
scăpat ceva din vedere sau chiar faptul că unele nume nu existau în vechiul pomelnic. 

CAŞIN (MĂNĂSTIREA) 

C., E., „Documente inedite”, în: BORom XV (1891-1892), 10, p. 769-800. 

Se redă conţinutul unei scrisori pecetluite din 1777, despre „Mănăstirea 
Arhanghelilor” de la Caşin, din Moldova. Această misivă aminteşte despre două moşii 
ale mănăstirii: Buţuleşti şi Rosnovul şi despre faptul că la 1777 sfântul lăcaş ajunsese 
într-o stare deplorabilă datorită năvălirilor străine. 

CÂRŢIBAŞI (SCHITUL) 

tlacov, „Documente ale fostului Schit Cârţibaşii din jud. Tutova”, în: Buletinul 

Episcopiei Huşilor V (1928), 17-18, p. 164-166. 

Sunt prezentate câteva acte referitoare la schitul Cârţibaşi din judeţul Tutova. 

La 12 mai 1795 monahul Nicodim Bostaca, din schitul Cârţibaşii, de pe pârâul 
Bogdana, judeţul Tutova, îi dă nepoatei sale, Maria, un loc de prisacă şi două pogoane 
de pământ. Articolul conţine textul daniei. S-a făcut o listă cu martori, iar Nicodim a 
pus degetul, neştiind carte, pentru ca nimeni să nu poată contesta darul făcut Măriei. 
La 25 noiembrie 1837 rudele lui Gheorghe Oprişan dau schitului Cârţibaşii 15 stânjeni 
din moşia Tunsăşti, ce o aveau de la Safta Cârcotă. La 1 septembrie 1848 Spătarul 
Gheorghie Oprişan dă o altă parte din moşie schitului şi hotărăşte ca numărul 

călugărilor să fie de 24 şi un singur nacealnic. Această ultimă danie este confirmată şi 
de episcopul Sofronie al Huşilor. 

DOLJEŞTI (MĂNĂSTIREA) 

***, „Cărţi, reviste, ziare. «Monografia mănăstirii şi comunei Doljeşti din 

Judeţul Roman» de Atanasie Vasilescu”, în: BORom XLVIII (1930), 7-8, p. 

790-795. Recenzie. 

Atanasie Vasilescu prezintă istoricul acestei mănăstiri. Biserica mănăstirii a fost 
ctitorită la 1764, însă ea e mai veche. Ca mănăstire a dăinuit până la 1860, când a fost 
desfiinţată. înainte de secularizare a avut un „adăpost pentru bătrâni” şi o „şcoală de 
preoţi”. După reformele lui Cuza, toate acestea au dispărut, iar în chiliile mănăstirii s-a 
mutat Subprefectura care a stat aici până la 1878, iar între 1878-1890 a funcţionat în 
acelaşi loc o cazarmă. De la 1890 până la 1896 chiliile mănăstirii au rămas pustii, iar 
la 1896 materialul construcţiilor a fost scos la licitaţie şi vândut. 

Autorul aminteşte în final despre comuna Doljeşti arătând influenţa pe care a 
exercitat-o mănăstirea asupra vieţii acestei comune. 

DUCA (SCHITUL) 

Constantinescu, I. şi Dumitrescu, L., „Câteva documente privind construiri şi 

reparaţii de biserici moldovene”, în: MitrMold L (1974), 3-4, p. 293-299. 

însemnările autorilor sunt făcute pe seama a zece documente privitoare la 
construirea şi reparaţiile aduse bisericilor moldoveneşti Corni din Suceava şi 
Feredeieni din Botoşani, precum şi Schitului Duca din Iaşi, în legătură cu care este 
lămurită cheltuiala prilejuită de zidire. 

DURĂU (SCHITUL) 

***, „Ştiri. Moartea stareţului mănăstirii Durău”, în: BORom LIII (1931), 11, p. 763. 

Din articol aflăm că bătrânul arhimandrit Teofan Ionescu, stareţul Mănăstirii 
Durău, om cunoscut şi preţuit de mulţi, printre care şi de Gheorghe Panu, a trecut la 
cele veşnice în ziua de 17 noiembrie 1931, fiind înmormântat în cimitirul mănăstirii, 
după o slujbă săvârşită de un sobor de preoţi şi călugări. 

Ivan, I., „Vieţuitorii schitului Durău, judeţul Neamţ, în 1838”, în: MitrMold 

XLVIII (1972), 9-12, p. 824-826. 

Prima biserică de lemn a schitului Durău este atestată documentar în secolul al 
XVIII-lea. Biserica actuală a fost clădită abia între anii 1830-1835, lucru pe care îl 
aflăm din inscripţia din pridvor. Printre datele istorice generale care privesc acest lăcaş 
se numără şi scoaterea sa de sub atârnarea Mănăstirii Hangu în 1830, de către 
mitropolitul Veniamin Costachi. A fost schit până în 1900. între anii 1935-1936 
biserica a fost pictată de Nicolae Toniţa, iar în cursul anului 1969 pictura a fost 
curăţată. Pe lângă aceste date istorice, vieţuitorii lăcaşului, asupra căruia autorul se 
opreşte în mod deosebit, sunt prezentaţi pe categorii: schimonahi, monahi şi fraţi. 

Ivan, I., diac. prof., „Scrisori ale mitropolitului Veniamin Costachi în legătură 
cu Schitul Durău”, în: MitrMold L (1974), 1-2, p. 128-130. 

Din scrisorile mitropolitului Veniamin Costachi, dintre care câteva sunt redate 
în anexele acestui articol, aflăm informaţii generale despre schitul Durău. 

Ivan, I., „Arhiereul Filaret Beldiman Apamias şi schitul Durău”, în: MitrMold 
LIV (1978), 1-2, p. 140-144. 

Paginile de faţă conturează biografia arhiereului Filaret Beldiman, provenit 
dintr-o familie moldovenească veche şi care a primit titlul de onoare „Apamias” de la 
Apamia, un vechi oraş - reşedinţă mitropolitană din Vestul Siriei. Filaret a fost ucenic 
al mitropolitului Veniamin Costachi şi un susţinător al paisianismului în Moldova. 
Legătura sa cu schitul Durău este dovedită prin prezentarea unor documente din care 
reiese că între anii 1832-1833 arhiereul se afla în Moldova, de unde a trimis la Iaşi mai 
multe scrisori prin care susţinea construirea bisericii Durău. 

FRUMOASA (MĂNĂSTIREA) 

***, „Infirmeria de ochi «Frumoasa» din Iaşi”, în: BORom XXXVIII (1914- 
1915), 12, p. 1313. 

Este prezentat tabelul cu rezultatele examenului sanitar dat de călugări. 

Cozma, A., pr., „Mănăstirea Frumoasa”, în: MitrMold XLVII (1971), 3-4, p. 299. 

Recenzia cărţii „Mănăstirea Frumoasa” rezumă câteva date istorice importante, 
care privesc ctitorirea sa de către Duca Vodă între anii 1583-1586, descrierea 
mănăstirii, a picturii şi a turnului clopotniţei, zidit în preajma anului 1730. 

GALATA (MĂNĂSTIREA) 

***, „Cuvânt compus şi pronunţat de arhiereul Filaret Stavropoleos Scribanu la 
inaugurarea ospiciului de săraci din Mănăstirea Galata de lângă oraşul Iaşi, în 
1855 Septembrie 1”, în: BORom V (1880-1881), 10, p. 657-673. 

Tema centrală a discursului prezentat este milostivirea şi grija pe care trebuie s- 
o manifestăm faţă de cei săraci şi neputincioşi. Din discurs, referitor la Mănăstirea 
Galata, aflăm că „Petru Vodă întemeind Mănăstirea Galata a aşezat în ea şi un ospiciu 
pentru săraci”. 

***, „O vizită la spitalul şi închisoarea militară din Iaşi”, în: BORom XXXIII 
(1909-1910), 7, p. 825-827. 

Î.P.S. Pimen al Moldovei, împreună cu generalul Tătărescu şi cu protopopul de 
Iaşi, după ce au vizitat Mănăstirea Cetăţuia, au mers la biserica Frumoasa, unde este 
spitalul militar, după care au mers la Mănăstirea Galata, unde se afla închisoarea 
militară. în articol este reprodusă cuvântarea rostită de mitropolit în faţa militarilor din 
închisoarea de la Mănăstirea Galata. 

Ursăcescu, V., econom, „Actul de închinare a Mănăstirei Galata din Iaşi la Sf. 
Mormânt”, în: Şcoala şi Biserica XVI (1913), p. 22-26. 

Autorul redă actul în care este consemnată închinarea Mănăstirii Galata, în 
1617, de către Domnul din acea vreme, la Sf. Mormânt. Din acest document se deduce 
motivul bunei credinţe, ce au determinat pe nepotul şi fiica cititorului să închine 
mănăstirea, însă din cauza lăcomiei şi a dezinteresului urmaşilor, aceasta a rămas 
dărăpănată. 

Clement, monahul, „Mănăstirea Galata”, în: Viaţă Monahală III (1935), 1-2, p. 
12-14. 

Mai veche decât Mănăstirea Cetăţuia, întemeiată de domnul Moldovei, Petru 
Şchiopul, Mănăstirea Galata este situată în Iaşi, fiind transformată dintr-un lăcaş de 
rugăciune neîncetată adusă lui Dumnezeu, într-o închisoare. Autorul îşi exprimă 
regretul faţă de această hotărâre a autorităţilor, amintind, pe lângă pierderea suferită 
atât de Mitropolia Moldovei, stricarea imaginii istorice a laşului prin această 
transformare. 

G., I. M., „Note bibliografice. Iorga N. «Neamul lui Petru Şchiopul şi vechi 
documente de limbă mai nouă», în: Analele Academiei Române, ist. seria III, 
tom al XVII-lea (1936), p. 371-378 şi extras 8 p. + II pi”, în: BORom LVII 
(1939), 5-6, p. 349-350. Recenzie. 

Se analizează actul prin care Maria, fiica lui Petru Şchiopul şi soţia lui Zota 
Spătarul închină Mănăstirea Hlincea la Mănăstirea Galata; actul din 1619, semnat de 
aceeaşi Maria prin care închină Mănăstirea Galata (zidită de tatăl său) Patriarhiei de 
Ierusalim; actul din 1626, dat de Miron Barnovschi, în care se aminteşte despre 
călugării de la mănăstirea lui Aron Vodă din Iaşi, călugări care au fost scoşi de acolo 
de Radu Vodă şi înlocuiţi cu călugări greci şi care rătăcesc din mănăstire în mănăstire 
şi pentru care domnul le dă Mănăstirea Hlincea. 

Grigoraş, N., „Despre Mănăstirea Galata”, în: MitrMold al XVI-lea (1940), 7- 
8, p. 435-455. 

Lucrările pentru zidirea Mănăstirii Galata au fost începute înainte de 25 
februarie 1577 şi terminate la 25 martie 1579. Mănăstirea a fost reşedinţă domnească 
încă de la început. Se dau informaţii despre arhitecţii ei, munteni sau ardeleni şi despre 
elementele ce o deosebesc de celelalte construcţii moldoveneşti. Alte informaţii provin 
din memoriile lui Paul de Alep despre Galata. Sunt amintite legăturile aşezământului 
cu grecii şi evoluţia sa în perioada fanariotă. 

Grigoraş, N., „Mănăstirea Galata”, în: MitrMold XXXVI (1960), 5-6, p. 338-346. 
Descrierea Mănăstirii Galata, a cărei construcţie a fost începută în vara anului 1576. 

GÂRCINA (MĂNĂSTIREA) 

Turcu, Constantin, „Mănăstirea de maici de la Gârcina”, în: MitrMold XLVII 
(1971), 1-2, p. 100-106. 

Din istoricul acestei mănăstiri, printre informaţiile ce privesc în special secolul 
al XVII-lea, aflăm date despre originea toponimului „Gârcina” - „locul grecului”. 
Sinodicul acestui lăcaş scrie că, în preajma anului 1612, aici s-ar fi ridicat un schit de 
maici, care a fost închinat Sfântului Mormânt în 1748. Ctitorul Gârcinei nu este 
cunoscut, iar atestările documentare ale mănăstirii încetează în preajma anului 1800, 
motiv pentru care am putea considera că acela a fost momentul în care mănăstirea a 
încetat să mai existe. 


GHIREASCA (SCHITUL) 

Magda-Istrate, Cornelia, „Un Evangheliar manuscris de la jumătatea secolului 

al XVII-lea”, în: MitrMold LIV (1978), 3-4, p. 377-379. 

însemnare despre un „Evangheliar” de la jumătatea secolului al XVII-lea, aflat 
în manuscris la Schitul Ghireasca, înfiinţat în jurul anului 1680. 

GOLGOTA (SCHITUL) 

t Veniamim, „Schitul de maici Golgota (Vaslui)”, în: Buletinul Episcopiei 

Huşilor IX (1933), 12, p. 90-93. 

Aşezarea schitului era în trecut pe teritoriul comunei Ivăneşti, judeţul Vaslui, în 
mijlocul satului Golgota, astăzi acolo existând doar o biserică de lemn. Schitul a fost 
la început de călugări, pe la 1835, apoi transformat în schit de călugăriţe. Se consideră 
că pe aceleaşi locuri ar fi existat, în vechime, o altă biserică de lemn, arsă de turci. 
Actuala biserică are în jurul ei un cimitir. Vechimea schitului urcă până în veacul al 
XVII-lea, primul act aflat în Arhivele Statului datând din 14 mai 1681. 

După tradiţie, prima biserică a fost construită de un cioban, dar actele îi indică 
ca şi ctitori pe familia boierească a Cazimireştilor, biserica fiind închinată Sfântului 
Ierarh Nicolae. Sunt prezentaţi donatorii şi daniile făcute de-a lungul vremii. Schitul 
Golgota se mai numeşte şi schitul Balicăi, după numele hatmanului Melinte Balica, 
care a întemeiat Mănăstirea Balica lângă Iaşi, căreia i-a fost închinat acest schit. 
Schitul acesta servea pe la 1851 ca loc de ispăşire a unor greşeli săvârşite de soţiile 
boierilor. Sunt reproduse texte ale unor corespondenţe între mitropolitul Moldovei, 
Sofronie şi episcopul de Huşi, Meletie Istrati, urmaşul său la Episcopia Huşilor. 
Schitul s-a desfiinţat în 1864, iar averea lui s-a secularizat. Au mai rămas însă câteva 
maici aici, astfel încât, la 1871 erau la Golgota şapte maici şi doi ieromonahi. în 
momentul publicării articolului biserica schitului era filială la parohia Ivăneşti. 

***, „Note bibliografice, t Veniamin «Schitul de maici Golgota (Vaslui)», în: 

Buletinul Episcopiei Huşilor, IX (1933), nr. 12”, în: BORom LII (1934), 1-2, p. 

128 3. Recenzie. 

Schitul a fost ridicat din temelie de familia Cazimireştilor în 1774 pe locul unei 
biserici de lemn. De la început a funcţionat ca schit de călugări. 

GOLIA (MĂNĂSTIREA) 


C., E., „O notă pusă pe un „Tetraevanghel slavon” din Mănăstirea Golia din 
Iaşi”, în: BORom XIII (1889-1890), 12, p. 698. 

„Tetraevanghelul” analizat a fost furat de tătari şi răscumpărat de Ioan Golia, 
marele logofăt şi dăruit bisericii zidite de el „pentru sufletul său, al soţiei şi rudelor 
sale şi pentru cel ce de la început l-a scris şi l-a lucrat”, în 1575. Tetraevanghelul este 
ferecat în argint şi aurit. 

I., B., „Note bibliografice. Teologia istorică. Gostynski, T., «Cine a fost autorul 
bisericii Golia?», în: Revista Istorică, voi. XXX (1944), p. 55-60”, în: BORom 
LXIII (1945), 7-8, p. 393. 

Autorul emite ipoteza că meşterii italieni care au lucrat biserica Golia au fost 
aduşi din Polonia. în această afirmaţie, el se bazează pe legăturile lui Vasile Lupu cu 
Polonia, însă, totodată, găseşte şi câteva asemănări arhitecturale între Golia şi biserica 
Sf. Treimi de la Olyka, Polonia, la care au lucrat arhitecţii italieni Giovanni Maliverna 
şi iezuitul Benedetto Molia. Autorul articolului de faţă consideră, totuşi, că trebuie 
realizate cercetări la faţa locului şi nu pe baza unor fotografii de ansamblu foarte puţin 
clare. 


Turcu, Constantin, „Biserica Golia”, în: MitrMold XXXIV (1958), 5-6, p. 
460-470. 

Studiul prezintă evoluţia istorică a acestui edificiu. Pisania bisericii nu s-a 
păstrat, prima atestare documentară a mănăstirii fiind identificată pe o cruce în opt 
colţuri, aparţinînd anului 1564. Sunt prezentate mai multe documente de atestare. 
Autorul redă totodată şi descrierea turnului foarte înalt de la intrarea în mănăstire (29 
m, se urcă 130 trepte), vechimea lui fiind atribuită anului 1504. Nu a suferit modificări 
până în 1855, când se va înălţă cu încă 10-15 m. Se analizează pictura şi evoluţia ei 
istorică. Sunt amintite cateva odoare aparţinând sfântului lăcaş: icoane vechi (poate 
chiar din secolul al XVI-lea); candele de argint lucrate în filigran; veşminte preoţeşti şi 
arhiereşti. Sunt prezentate date ce descriu întregul complex de la Mănăstirea Golia. 

Stănculescu, F., Ioan, „Recenzii. Două mănăstiri monumente istorice din 
vremea lui Alexandru Lăpuşneanul. Radu Popa, «Mănăstirea Golia», Editura 
Meridiane, Bucureşti, 1966, 40 p.+19 ilustraţii”, în: BORom LXXXIV (1966), 
3-4, p. 413-414. 

Mănăstirea Golia a fost zidită de Alexandru Lăpuşneanul, la începutul celei de a 
doua domnii, primul ei ctitor fiind, după informaţiile găsite de autor pe două 
„Tetraevangheliare”, logofătul Ioan Golia care, în 1575, donează ctitoriei sale primul 
„Tetraevangheliar”. în 1606, Ana, soţia sa şi fiul ei Mihail, închină lăcaşul Mănăstirii 
Vatoped de la Muntele Athos. Prezenţa în tabloul votiv a lui Ieremia Movilă denotă 
că, la începutul secolului al XVII-lea, complexul a suferit o refacere radicală prin 
construirea turnului clopotniţei şi a zidului de incintă. Biserica de la Golia este rezidită 
de Vasile Lupu (1634-1653), care n-a văzut-o terminată, ultimile lucrări de amenajare 
aparţinându-i lui Ştefăniţă Lupu (1659-1661). în timpul lui Constantin Mavrocordat 

(1733-1735) mănăstirea este distrusă de un incendiu, iar în 1738 de un cutremur. 
Restaurarea ei începe sub egumenul Gherasim fiind terminată, probabil, în 1754. 

Lucrări de refacere a picturii se întreprind în 1838, sub stareţul Grigorie 
Irinopolios, când se instalează o tâmplă nouă. în 1900 se restaurează turnul clopotniţă, 
apoi biserica a fost închisă până în 1947, când s-au încheiat reparaţiile începute în 
1943. Autorul face o descriere a mănăstirii şi a unor obiecte de cult. 

GOROVEI (MĂNĂSTIREA) 

C„ E., „Documente”, în: BORom XIX (1895-1896), 1, p. 72-76. 

Sunt redate două documente între care, cel de-al doilea cuprinde actul de 
întemeiere al Mănăstirii Gorovei din judeţul Dorohoi. Din el aflăm că, la 1705, Ion 
Gorovei a ctitorit Schitul Gorovei cu hramul Sfântul Ioan Botezătorul, fiind ajutat şi 
de egumenul Mănăstirii Moldoviţa. 

Scriban, arhim, „Ştiri. Mişcare în personalul monahal”, în: BORom XLV 

(1927), 2, p. 128. 

Pr. arhimandrit Calistrat Dima din Mănăstirea Gorovei a fost numit suplinitor 
al parohiei Dobronăuţi -Vârful Câmpului. 

Gorovei, Artur, „Despre Mănăstirea Gorovei”, în: MitrMold XII (1936), 11, p. 

421-426. 

Autorul contrazice părerea arhiereului Narcis Creţulescu, care consideră că 
numele Mănăstirii Gorovei ar veni de la moşia Gura Văii şi aduce argumente 
importante în susţinerea faptului că acesta vine de la ctitorul ei, Ioan Gorovei, 
„Căpitan de Dorohoiu”, ce a construit mănăstirea în 1739. 

G., I. M., „Note bibliografice Gorovei Artur «Despre mănăstirea Gorovei», 

revista Mitropolia Moldovei, an II, 1936, p. 421-426”, în: BORom LV (1937), 

3-4, p. 238. Recenzie. 

Din scrierea arhiereului Narcis Creţulescu, intitulată „Istoria Sfintei mănăstiri 
Gorovei”, reiese că pe locul unde se află azi mănăstirea a fost o moşie care a aparţinut 
Mănăstirii Dragomirna şi care se numea Gura-Văii. Se mai spune că un călugăr cu 
numele Avramis (Avramie sau Avram) ar fi ridicat în 1742, schitul care ar fi trebuit să 
se numească Gura-Văii. Părerea arhiereului C. Narcis este neîntemeiată, deoarece 
moşia pe care s-a zidit schitul nu s-a numit niciodată Gura-Văii. Ctitorul mănăstirii 
este Ioan Gorovei, Căpitan de Dorohoi, care a zidit biserica pe moşia lui „Sauceniţa” 
în 1739. 

Furtună, D., econ., „Documente şi însemnări. Dovezi de credinţă la bătrânii 

noştri”, în: BORom LVI (1938), 1-4, p. 102-104. 

Articolul redă conţinutul unor scrisori aparţinând membrilor familiei Ghica- 
Deleni, adresate egumenului schitului Gorovei. Autorul insistă apoi asupra faptului că 
aceste texte arată credinţa şi dragostea familiei faţă de lăcaşurile lui Dumnezeu. 

GRĂJDENI (MĂNĂSTIREA) 


G., I. M., „Note bibliografice. Caraivan Virgil, «Mărturia boierilor ţării pentru 

mănăstirea Grăjdeni jud. Tutova din 5 ianuarie 1690», în: „Documente 

răzăşeşti”, I (1934), p. 113-115”, în: BORom LII (1934), 3-4, p. 265. 

Analiza unui act din 1690 în care se aminteşte de „Grigorie ce a fost mitropolit 
la Odicăiaş, iar acum epitrop al Mănăstirii Mira ce-i pre Milcov, zidită de domnul 
Constantin Cantemir şi închinată de măria sa la Mănăstirea Vatoped. Şi au arătat sf. sa 
un zapis de mărturie vel vornicului Vasile Costache şi vel comisul Ştefan Cerchez şi 
alţi boieri adeverit de patriarhul Iacov al Constantinopolului, pentru Mănăstirea 
Grăjdeni ce este în ţinutul Tutovii, făcută de Cristea vornicul şi Roşea. Şi socotind 
dumnealor că această mănăstire este pustie, neputând să o mai îngrijească au închinat- 
o Mănăstirii Mira. Şi să fie în paza mitropolitului Grigorie. S-a mai hotărât ca 
egumenul de la Mira să pună egumen şi la Grăjdeni”. 

***, „Note bibliografice Caraivan Virgil, «Documente răzăşeşti I», 1934, p. 

137-139”, în: BORom LIII (1935), 3-4, p. 222. Recenzie. 

Este publicat un act încheiat între Mănăstirea Vatoped şi ieromonahul Ştefan în 
1843, care a fost numit egumen la schitul Grăjdeni - schit ce atârna de Mănăstirea 
Golia din Iaşi. Contractul conţine 12 clauze. 

Alexandrescu-Galex, Gogu, „Schitul lui Petru Rareş”, în: Păstorul Tutovei V 

(1942), 1-2, p. 59-65. 

Articolul rezumă, sub forma unei povestiri, întâmplările care au determinat pe 
Petru Rareş să construiască un schit în poiana din Codrul Grăjdenilor, unde a poposit 
ani în şir şi unde a visat prevestirea urcării la domnie. 

MĂNĂSTIREA DE LA GRECI 

Gonţa, Al., „Mănăstirea de la Greci din Ţarina Iaşilor, o ctitorie dispărută a lui 

Alexandru Lăpuşneanul”, în: MitrMold XXXV (1959), 1-2, p. 50-59. 

Informaţii despre o ctitorie dispărută a lui Alexandru Lăpuşneanul, Mănăstirea 
de la Greci, Iaşi. Prima menţiune documentară despre această mănăstire cu hramul Sf. 
Nicolae este din 20 februarie 1581, actul respectiv fiind o danie. A fost închinată de 
Petru Şchiopu Mănăstirii Zografu. Un act din 25 mai 1606 îl prezintă pe Alexandru 
Lăpuşneanul drept ctitor. Se mai demonstrează faptul că nu este aceeaşi cu Mănăstirea 
Aron Vodă. 


GRUMĂZOAIA SAU GRUMEZOAIA (SCHITUL) 

Ursăchescu, V., preot, „Cronica Bisericească. O serbare istorică”, în: BORom 
XLII (1924), 1, p. 39-48. 

Data de TI octombrie 1923 marchează împlinirea a 200 de ani de la moartea 
domnului Dimitrie Cantemir (1710-171). în articol sunt redate desfăşurarea 
manifestărilor care au avut loc cu această ocazie. 

în satul Leoşti s-a citit un document de la Ştefan cel Mare din 1502, în satul 
Şchiopeni s-au citit două documente: unul din vremea lui Ştefan cel Mare din 1484 şi 
altul din 1702. în satul Urlaţi au avut loc cele mai multe manifestări: aici episcopul de 
Huşi a săvârşit slujba parastasului - la slujbă momentul solemn fiind citirea 
pomelnicului familiei Cantemir, pomelnic din care aflăm că Antioh Cantemir a zidit şi 
înfrumuseţat Mănăstirea Mira (cu hramul Sfinţilor împăraţi Constantin şi Elena) şi 
Constantin Cantemir Voievod a ctitorit Mănăstirea Siliştei. 

După slujba parastasului, au fost rostite mai multe cuvântări între care: 
cuvântarea P.S: Nicodim, cea a domnului Burileanu, a lui G. Ghibănescu, cuvântarea 
dr. Ioan Lupaş, a lui N. Tiron, cuvântarea cântăreţului N. Pară şi cea a învăţătorului 
Agarici. Se redă desfăşurarea evenimentelor ce au avut loc a doua zi şi câteva pasaje 
din opera lui D. Cantemir „Descrierea Moldovei”. Din notele de subsol aflăm despre 
biserica de stejar situată la doi kilometrii de satul Grumezoaia, despre care tradiţia 
spune că ar fi „Schitul lui Cantemir”. 

GURA CARPĂNULUI (MĂNĂSTIREA) 

Niţă, Nazaria, „întemeierea unei obşti. Scrisoarea Stareţului Velicikovski către 

Maica Nazaria de la Ceahlău”, în: IV VII (1997), 7-12, p. 161-170. 

Sunt aduse precizări despre strămutarea maicilor de la Gura Carpănului, de 
lângă Neamţ, la Durău şi despre întemeierea Mănăstirii Văratec. Este reprodus şi 
textul răspunsului maicii Nazaria de la Ceahlău. 

HADÂMBU (MĂNĂSTIREA) 

C., E., „Documente inedite”, în: BORom XV (1891-1892), 10, p. 769-800. 

Se descriu câteva acte, între care se numără şi hrisovul dat de domnitor în 1704 
pentru ca Mănăstirea Hadâmbu să devină metoc al Mănăstirii Sfântul Sava. în acest 
act se arată că Mănăstirea Hadâmbu, având hramul Naşterea Maicii Domnului, a fost 
afierosită Sfântului Mormânt de către Ioan Hadâmbu, cel care a dat numele satului 
situat astăzi lângă comuna Dealu Mare, lângă Iaşi. 

HANGU SAU BUHALNIŢA (MĂNĂSTIREA) 

***, „Monastirea Hangu, judeţul Neamţ”, în: Şcoala şi Biserica (1903), 2, p. 26. 

Mănăstirea Hangu, până la 1894 a fost numită Buhalniţa şi a fost făcută de 
Miron Barnovschi, domnul Moldovei, în 1627. A fost închinată Patriarhiei de 
Alexandria de către Neculai Mavrocordat, în 1715. Această mănăstire, în timpul 
secularizării din 1862, a avut cinci moşii şi multă avere. Finalul articolului conţine 
câteva informaţii despre provenienţa numelui sfântului lăcaş. 

HLINCEA (MĂNĂSTIREA) 

G., I. M., „Note bibliografice. Iorga N. «Neamul lui Petru Şchiopul şi vechi 

documente de limbă mai nouă», în: Analele Academiei Române, ist. seria III, 

tom al XVII-lea (1936), p. 371-8 şi extras 8 p. + II pi”, în: BORom LVII (1939), 

5-6, p. 349-350. Recenzie. 

Este prezentat la punctul c) - actul din 1626 dat de Miron Barnovschi, în care se 
aminteşte despre călugării de la mănăstirea lui Aron Vodă din Iaşi, călugări care au 
fost scoşi de acolo de Radu Vodă şi înlocuiţi cu călugări greci şi care „rătăcesc din 
mănăstire în mănăstire” şi pentru care domnul le dă Mănăstirea Hlincea. 

Grigoraş, N., Miron, D., „Biserica Mănăstirii Hlincea”, în: MitrMold XLI 

(1965), 1-2, p. 82-94. 

Mănăstirea Hlincea se află la trei kilometri S-V de Mănăstirea Cetăţuia. Primul 
document care atestă existenţa acestui lăcaş este datat la 18 decembrie 1616. 
Mănăstirea a fost ctitoră de „Maria, fata răposatului Pătru Vodă”, adică Petru Şchiopul 
(1574-1579; 1582-1591) şi a fost închinată Mănăstirii Dionisiu din Sfântul Munte 
Athos. Un alt document, din 15 aprilie 1631, arată că Vasile Lupu dăruieşte mănăstirii 
satul Frăţileni pe Prut din judeţul Iaşi. După ce a fost construită Mănăstirea Cetăţuia, 
în 1670, Mănăstirea Hlincea a devenit metoc al acesteia. Autorul oferă o descriere a 
aşezământului, cu analiza picturii din biserică. 

HORĂICIOARA (SCHITUL) 

Cosma, N., diac., „Sfinţirea Schitului Horăicioara”, în: MitrMold XIII (1938), 

5, p. 159-161. 

Situată la 1,5 km de Mănăstirea Horaiţa, biserica Schitului Horăicioara a fost 
zidită din piatră de arhimandritul Ermoghen în a doua jumătate a secolului al XlX-lea. 
Se aminteşte şi de o bisericuţă care se afla pe locul schitului, zidită de arhimandritul 
Irinarh Roseti. 


HORODNIC - CĂLUGĂRIŢA (MĂNĂSTIREA) 

Zugrav, I., „Schitul Călugăriţa”, în: Candela XLIX (1938), 1-12, p. 337-340. 

Informaţii referitoare la Schitul Călugăriţa din partea nord-vestică a satului 
Horodnicul-de-Jos, din Rădăuţi. Având o existenţă sărăcăcioasă, schitul trece în seama 
Mănăstirii Putna, prin actul lui Ştefan cel Mare, din 16 martie 1490. Călugării de la 
Putna, „din obicei evlavios”, au păstrat biserica în stare bună, restaurând-o, chiar 
reclădind-o din timp în timp, dovadă că aceasta există la anul 1938. Pe uşa de stejar a 
bisericuţei este o inscripţie în limba slavonă, pomenind de anul 1717. 

Având lungimea de 7 m, lăţimea de circa 3, 4 m şi înălţimea de 6 m, bisericuţa 
are o formă simplă basilicală, cu un brâu împletit, care o încinge la trei sferturi din 
înălţimea ei. în altarul, deosebit de mic, baldachinul întins deasupra sfintei mese 
acoperă întregul spaţiu. Pe masa altarului se află un antimis din 1812, iar dintre cărţile 
vechi de ritual din Horodnicul de Jos sunt amintite: un „Antologon” (1745), un 
„Apostol” (1756), un „Octoih” (1763), o „Evanghelie” (1775), ş.a. în încheiere, este 
amintită crucea care indică, după o legendă, locul unde ar fi fost vechea biserică, la 
aproximativ 100 de m de bisericuţa actuală. 

***, „Biserica de lemn «Călugăriţa» din Horodnicul de Jos - Rădăuţi”, în: 
MitrMold LII (1976), 9-12, p. 777-779. 

însemnarea de faţă are drept subiect schitul de maici „Călugăriţa” din zona 
Rădăuţilor, pomenit într-un document al lui Alexandru cel Bun. Se oferă şi o imagine 
a schitului. 


HOTIN (MĂNĂSTIREA DE LA CETATEA) 

D„ Şt. P., „Note bibliografice. Turcu Constantin, «Mănăstirea lui Iancu Costin 

de la Hotin», Piatra Neamţ, 1941, 14 p.” în: BORom LX (1942) 5-6, p. 227-228. 

Recenzie. 

Iancu Costin fratele lui Miron Costin a ridicat o mănăstire cu hramul Sfântul 
Ioan Botezătorul. Pentru localizare autorul aminteşte despre documentul din data de 3 
iulie 1704, care se referă la mănăstirea aflată la ţărmul Nistrului şi despre cel dat de 
către Mihail Racoviţă, care pomeneşte despre mănăstirea aflată în acelaşi loc. Autorul 
recenziei precizează că argumentele aduse de către Turcu Constantin nu dovedesc că 
mănăstirea s-ar fi aflat în cetatea Hotinului. Un document din 1730 spune: „schitul a 
fost descălecat de răposatul Iancu Costin pârcălabul Hotinului, mai înaintea luatului 
Cameniţei de la Ieşi”. Din pricina unor răscoale, în diata lui Miron Costin din 1679 se 
afirmă că Mănăstirea Hotin a fost pustiită, mai apoi reparată şi că ea a fost închinată 
Mănăstirii Neamţ, în 1704. 


HUMOR (MĂNĂSTIREA) 

Popescu, Dumitru Şt., „Note bibliografice. Bogdan Damian «O danie a 

domnului muntean Vlad Vintilă către Mănăstirea moldovenească Humor», în: 

revista Raze de lumină, an X, p. 263-269”, în: BORom LIX (1941), 3-4, p. 229. 

Recenzie. 

Este publicat un hrisov dat de Vlad Vintilă (1532-1535), în limba slavă cu 
traducerea lui în limba română. Din document aflăm că Vlad a dăruit mănăstirii o 
familie de ţigani. Bogdan D. datează acest hrisov - la 1535. 

Bălan, Teodor, „Mănăstirea Humor”, în: MitrMold XXXIII (1957), 1-2, p. 

135-139. 

Un scurt istoric al mănăstirii cu date despre zestre şi celelalte donaţii primite de- 
a lungul timpului. 

Bălan, T. şi Voloşciuc, D., „Vechea Mănăstirea Humorului”, în: MitrMold 

XXXVIII (1962), 5-6, p. 511. 

însemnarea privind vechea Mănăstirea Humorului aduce lămuriri asupra 
localizării primei biserici, la aproximativ 500 de metri - est de actuala biserică şi 
asupra ctitoririi ei la începutul secolului al XV-lea, de către vornicul Oană. Se crede că 
această biserică ar fi dăinuit până în 1517 şi că nu ar fi avut pridvor, dar a avut 
gropniţă. 

Ioan, F. Stănculescu, „Recenzie: Două albume despre Mănăstirile Voroneţ şi 

Humor: «Petru Comarnescu, Voroneţ, Editura Meridiane, Bucureşti, 1965» şi 

„Ştefan Balş, Mănăstirea Humor, Editura Meridiane, Bucureşti, 1965”, în: 

BORom LXXXIII (1965), 5-6, p. 600-604. 

Autorul precizează că cele două lucrări recenzate prezintă istoricul unor 
monumente de artă medievală din nordul Moldovei, respectiv Mănăstirile Voroneţ şi 
Humor, reprezentative pentru evoluţia stilului arhitectural şi pictural moldovenesc în 
timpul domniilor lui Ştefan cel Mare şi Petru Rareş. 

Autorul face o prezentare a lucrării despre Mănăstirea Humor. Satul omonim 
are două vechi aşezări mănăstireşti: prima datează din vremea lui Alexandru cel Bun, 
ruinele ei se văd încă în centrul satului, iar cealaltă, zidită de Petru Rareş, se pare că a 
luat fiinţă în 1530, cu cheltuiala logofătului Teodor, membru în Divanul ţării. 

întărirea de mai târziu a edificiului cu ziduri înconjurătoare şi turn de apărare de 
către Vasile Lupu în 1641 s-a făcut în vederea conservării monumentului în 
împrejurările deselor frământări interne prin care trecea Moldova în veacul al XVII- 
lea. Se prezintă arhitectura bisericii, precizându-se faptul că se constată o tendinţă de 
inovaţie, apărând pridvorul deschis sprijinit pe trei picioare de zid legate prin arcade. 
Sunt surprinse şi amănuntele referitoare la pictură. Se aminteşte şi despre viaţa 
culturală exercitată de-a lungul timpului la Mănăstirea Humor, printre renumitele 
manuscrise lucrate aici fiind şi „Tetravenghelul” scris în 1437 de ieromonahul 
Nicodim, din porunca lui Ştefan cel Mare şi ferecat în argint aurit în 1487, care se 
păstrează la Mănăstirea Putna. 

Voloşciuc, D., „Biserica Adormirii Maicii Domnului din Mănăstirea 

Humorului”, în: MitrMold XLI (1965), 5-6, p. 311-317. 

Câteva date istorice însoţesc descrierea arhitecturii şi a picturii bisericii 
Adormirii Maicii Domnului din Mănăstirea Humorului, zugrăvită de Toma. Mai sunt 
prezentate mormintele şi odoarele lăcaşului. 

Mironovici, R., pr., „Vasile Drăguţ, «Umor», Ed. Meridiane, Bucureşti, 1973, 

40 p”, în: MitrMold L (1974), 5-6, p. 495-496. 

Această recenzie a cărţii „Humor”, a lui Vasile Drăguţ, rezumă cele mai 
importante elemente care o califică ca pe o monografie demnă de luat în seamă, printre 
care se numără prezentarea particularităţilor arhitecturale şi picturale ale lăcaşului. 

HU ŞI-BRO ŞTENI (SCHITUL) 

Veniamin, „Schitul Huşi”, în: Cronica Huşilor II (1935), 3, p. 69-73. 

De la sfârşitul sec. al XVI-lea, se înfiinţează pe moşia Broşteni un schit, 
menţionat abia pe la 1678. La început, schitul servea ca metoc al Episcopiei Huşilor, 
în decursul timpului acesta a dobândit, prin danii, 10 ha cu livadă, vie şi pădure, având 
alături de acestea şi două vii de suprafaţă neprecizată. Sunt meţionaţi egumenii 
sfântului lăcaş după anul 1812. Iniţial, biserica schitului a fost de lemn şi, pe la 
începutul sec. al XlX-lea, ajunsese în ruină. între 1835-1838, prin osârdia 

arhimandritului Epifanie, s-a construit o altă biserică, din piatră, care, în timp s-a 
dărâmat. 


BISERICA SF. IOAN BOTEZĂTORUL-IAŞI (METOC) 

G., I. M., „Note bibliografice. Şerbănescu Niculae I., «Ştiri noi din vremea 

păstoririi mitropolitului Veniamin Costache», extras din «Revista Istorică 

Română», voi. XIV, (1944), p. 103-109”, în; BORom LXIII (1945), 7-8, p. 395- 

396. Recenzie. 

Ştirile au fost culese dintr-o „Condică a Mitropoliei Moldovei”. Ele privesc 
mijlocirile făcute de mitropolitul Veniamin Costache pentru a dobândi un metoc în 
Iaşi pentru Episcopia Huşilor- Biserica Sfântul Ioan Botezătorul. 

***, „Ştiri. Bun creştin dus către Domnul”, în: BORom XLI (1922-1923), 11, p. 788. 

La data de 27 iulie 1923 creştinul Vasile R. s-a dus la cele veşnice şi a lăsat o 
avere de peste patru milioane lei schitului Sfântul Ioan Botezătorul din Iaşi. 

MĂNĂSTIREA LUI IAŢCO SAU IŢCANI-SUCEAVA 

Hostiuc, E., preot prof, „Istoricul fostei mănăstiri de maici din Iţeam”, în: 

Candela XXXIX (1928), 6-8, p. 174-214. 

Studiul, structurat în 10 capitole, conţine informaţii referitoare la Mănăstirea 

Iţcani. 

Capitolul I, „Trecutul îndepărtat”, face referiri la apariţia localităţii Iţcani, din 
Suceava. Legenda spune că Dragoş Vodă, pornind într-o excursie de vânătoare, 
descoperă într-o zonă pustiintă, un bătrân îngrijindu-se de stupi. Acesta îi promite 
pământul de împrejur dacă îşi va aduce tovarăşii şi va alcătui o colonie, lucru care se 
şi întâmplă. Cu numele de Iţcani, această localitate adăposteşte cea mai veche 
mănăstire de călugăriţe cunoscută din Moldova fiind menţionată într-un document din 
1453. 

Capitolul II, „întemeierea mănăstirii” reproduce documentul din 1453, prin care 
i se dă stareţei mănăstirii, Levronia, permisiunea de a înfiinţa în jurul mănăstirii un sat 
cu largi privilegii pentru locuitorii lui. 

Capitolul III, „Mănăstirea pe timpul lui Ieremie Movilă (1595-1606), cuprinde 
un alt document referitor la această mănăstire. Uricul, datat în 19 septembrie 1597, 
prevede că domnul Ieremia Movilă acordă mănăstirii şi oamenilor mănăstireşti 
numeroase privilegii. 

Capitolul IV, „Mănăstirea pe timpul lui Radu Mihnea (1616-1619; 1623-1626) 
conţine un document din 24 august 1616 prin care pivilegiile locuitorilor sunt 
reînnoite. 

Capitolul V, „Mănăstirea pe timpul lui Alexandru VI (1631-1633)” cuprinde un 
act prin care Voievodul Alexandru al Vl-lea dă mănăstirii un un loc de moară pe 
pârâul Dragomireşti, în 1632. 

Capitolul VI, „Mănăstirea Iţcani de la anul 1639 până la încorporarea Bucovinei 
la Austria”, menţionează zidirea şi unei bisericuţe noi în 1639 de către călugăriţa 

Nazaria şi fiica ei Anghelina. în 1730, la 12 august, făcându-se o evidenţă a tuturor 
documentelor de proprietăţi, întărituri şi scutiri ale Mănăstirii Iţcanilor, se mai aflau în 
posesia acesteia, în afară de documentele amintintite, următoarele: un uric sârbesc de 
la Alexandru cel Bun (1454), un ipispisoc de la Irimia Movilă (1597), un ispisoc de la 
Radu Vodă (1616), o carte de la Barnovschi Vodă (1627), precum şi alte acte. 

în capitolul VII, „încorporarea Bucovinei la Austria şi Mănăstirea Iţcani” se 
menţionează că mănăstirea nu este trecută în actele secularizării din 1782, aceasta 
fiind deja desfiinţată din 1776. 

în capitolul VIII, „Chestiunea proprietăţilor mănăstirii şi desfiinţarea ei”, se 
precizează faptul că mănăstirea a fost desfiinţată de către mitropolitul de la Iaşi din 
cauza certurilor iscate între maici, moara fiind dată episcopului din Burdujeni, iar 
pământurile au fost luate de administraţia oraşului, fiind lucrate de locuitori. 

în capitolul IX, „Constatarea hotarului pământurilor mănăstirii şi menirea lor” 
este menţionat că hotarul despărţitor al pământului mănăstirii începe de la 
împreunarea pământului orăşenesc cu poiana lui Şeptelici, lăsându-se la vale până la 
drumul ce duce de la Cernăuţi la Suceava, de unde începe hotarul cu râul Suceava 
până la o piatră de hotar; de aici se urcă la dealul Costişa, hotarul fiind însemnat de o 
fântână. După stabilirea hotarului, averea este ataşată la fondul religionar, în scurt 
timp fiind cumpărată de administraţia oraşului Suceava. 

în ultimul capitol, „Biserica actuală”, se face referire la biserica care este 
deteriorată, zidită de călugăriţa Nazaria şi fiica ei. în pridvor se mai văd câteva feţe de 
sfinţi din pictura veche, în pronaos găsindu-se mai multe pietre de mormânt. 

Grămadă, N., „Aspecte de viaţă din trecutul oraşului Suceava”, în: MitrMold 
XXXIII (1957), 10-12, p. 868-883. 

La pagina 882 a acestui articol se face precizarea că a existat în Iţcani - Suceava 
o mănăstire de maici, numită „a lui Iaţco”, care a fost desfiinţată în 1776. 

Zugrav, I., „Un tetraevanghel manuscris slav de la biserica azi dispărută, 
Cuvioasa Parascheva din Suceava”, în: MitrMold XL (1964), 9-10, p. 475-483. 

„Tetraevangheliarul slav” prezentat în lucrare de faţă este un important 
document istoric care a aparţinut fostei biserici Sfânta Cuvioasa Parascheva din 
Suceava, întrucât aminteşte despre 17 biserici şi o mănăstire de călugăriţe la Iţcanii 
Vechi. Descrierea manuscrisului este completată de imagini cu frontispiciile pe care le 
conţine. 


SF. ILIE-SUCE AVA (MĂNĂSTIREA) 

Zugrav, I., pr., „«Divanul sau gâlceava înţeleptului cu lumea sau giudeţul 
sufletului cu trupul», al lui Dimitrie Cantemir, exemplar de la Mănăstirea Sf. 
Ilie de lângă Suceava”, în: MitrMold XXVI (1960), 5-6, p. 389-392. 

Odată cu afirmarea existenţei la Mănăstirea Sfântul Ilie a cărţii lui Dimitrie 
Cantemir amintite în titlu, aflăm informaţii şi despre mănăstirea în sine, zidită în 1488. 
Sfântul lăcaş monahal a avut un însemnat rol cultural, aici funcţionând un atelier 
pentru „renovarea” de mineie şi tot aici fiind compusă slujba Sfântului Ilie. 

SFÂNTUL IOAN CEL NOU DIN SUCEAVA (MĂNĂSTIREA) 

***, „Cronica”, în: Candela III (1884), 8, p. 530-531. 

Este prezentată prăznuirea Naşterii Sfântului Ioan Botezătorul din data de 24 
iunie, sărbătoare odată cu care este cinstit în mod deosebit şi Sfântul Ioan cel Nou de la 
Suceava (2 iunie). în fiecare an iau parte la festivităţile religioase creştini din Bucovina 
şi din ţările învecinate. Sunt amintite sosirea, cu o zi înainte, a Î.P.S. Silvestru şi 
cuvântarea sa în faţa poporului adunat la mănăstire, privegherea susţinută de 
arhimandritul Dariu, cuvântarea părintelui exarh I. Procopovici, precum şi oficierea 
Sfintei Liturghii de către mitropolit, împreună cu arhimandritul Miron Călinescu, 
egumenul Mănăstirii Suceviţa, I. FIlipovici, protopresviterul Sucevei, I. Mandaşevschi, 
protopresviterul Artemie Berariu, exarhul G. Hnidei din Seletin, exarhul Ioan 
Procopovici, parohul din Zaharesci, C. Berariu, spiritualul seminarial şi exarhul M. 
Dracinschi, arhidiaconul I. Isopescul, diaconii I. Ianovici, Sidorovici şi Curerari. După 
aceasta a avut loc loc procesiunea cu purtarea sfintelor moaşte, a doua zi fiind înnoită 
sfinţirea bisericii Sfântului Ioan Botezătorul. 

***, Cronică, „Decorare”, în: Candela XXVIII (1909), 8, p. 518. 

Se menţionează decorarea cu ordinul „Francisc Iosif”, de către împăratul 
Austro-Ungariei, a arhimandritului-mitrofor Ghedeon Balmoş, egumen al sfintei 
mănăstiri din Suceava. 

G., „Cronica bisericească externă. Serbarea religioasă din Suceava, Bucovina”, 

în: BORom XXXIV (1910-1911), 7, p. 807-814. 

în ziua de 19 septembrie 1910 s-a redeschis, cu mare solemnitate, nou restaurata 
biserică Sfântul Gheorghe din Suceava, unde funcţionase vechea Mitropolie a 
Moldovei. La sărbătoare a fost invitat şi mitropolitul Moldovei, Pimen, care, din 
păcate, nu a putut participa, dar a trimis ca delegaţi câţiva protoierei. în articol este 
reprodus raportul acestora despre serbare. Se arată cum a decurs această festivitate. La 
acea dată, 19 septembrie 1910, egumen al vechii Mitropolii din Suceava era 
arhimandritul mitrofor Ghedeon Balmoş. Este reprodusă şi cuvântarea ţinută cu 
această ocazie de prof. D. Cărbune din care aflăm următoarele despre biserica Sfântul 
Gheorghe: ca veche Mitropolie a Moldovei a fost sfinţită în 1522 de mitropolitul 
Teoctist al II-lea, că acest sfânt lăcaş a fost înzestrat de mitropolitul Iacob Putneanu şi 
că, la 1783, moaştele Sfântului Ioan cel Nou au fost readuse în această biserică după 
ce fuseseră luate în 1686 la mănăstirea din Zolcva (Zolkiew - Polonia). 

***, Cronică, „Cazuri de moarte”, în: Candela XXXII (1913), 3, p. 161-162. 

Se anunţă ca au decedat: parohul Arcadie Bocancea din comuna Culcuţ, la 
vârsta de 35 de ani (29 ianuarie/11 februarie 1913); ieromonahul Ignatie Ianovici în 
Cernăuţi (2/15 februarie 1913); arhimandritul mitrofor Ghedeon Balmoş din Suceava 
(16 februarie/l martie 1913) şi soţia expozitului parohial de Bejan, doamna Cornelia, 
nobilă de Bejan (25 februarie/10 martie 1913). Articolul cuprinde şi o scurtă 
prezentare a arhimandritului mitrofor Ghedeon Balmoş. Cariera bisericească şi-a 
inaugurat-o ca paroh în Sadova. A fost numit paroh şi protopresviter districtual în 

Vatra-Dornei, arhimandrit la Mănăstirea Sf. Ioan cel Nou de la Suceava (1903), 
arhimandrit mitrofor (1908). 

Scriban, arhim., „Ştiri. «Ce este în stare să lucreze o maică»”, în: BORom XLII 

(1924), 10, p. 638. 

în casa părintelui arhimandrit Pangratie Sidorovici de la Mănăstirea Sfântul 
Ioan cel Nou de la Suceava se găseşte o icoană a Sfântului Ioan cel Nou, ţesută cu opt 
culori de către maica Pulheria Andrieş din Mănăstirea Văratic, ucenică a maicii 
Agapia Ghiţescu. 

Reli, S., dr., „Alaiul militar la repatrierea moaştelor Sf. Ioan cel Nou, din 

Galiţia la Suceava, în 1783”, în: Candela XLVII (1936), 1-12, p. 86- 94. 

Informaţii referitoare la aducerea moaştelor Sf. Ioan cel Nou, din Galiţia la 
Suceava. Una din realizările împăratului Iosif al Il-lea a fost readucerea moaştelor Sf. 
Mare Mucenic Ioan cel Nou de la Zolkiew, din Galiţia, la Suceava, în 1783. Acestea 
au fost răpite, în 1686, de către regele Poloniei, Ioan Sobieski şi, de atunci, erau 
reţinute fără nici un drept de călugării „vasilieni” greco-catolici. De acolo au fost 
ridicate, în ziua de 30 iunie 1783 şi transportate cu mare alai, de 153 ostaşi, însoţite de 
cei doi deputaţi bucovineni trimişi de către episcopul Dositei Herescu şi anume 
arhimandritul Meletie şi proiegumenul Mănăstirii Putna, Ioasaf, până la Orăşeni, 
punctul de graniţă între Bucovina şi Galiţia, unde au fost aşteptate de episcopul 
Bucovinei, însoţit de clerici şi popor. Rugăciunile şi închinările la racla acestui sfânt 
mucenic din ţara noastră au picurat de multe ori balsam pe rănile sufleteşti şi trupeşti 
ale poporului românesc din aceste părţi ale României, susţinându-i astfel tare şi vie 
credinţa în învăţăturile Mântuitorului nostru şi ale Bisericii creştine. 

Zugrav, I., „Biserica Sf. Gheorghe de la mănăstirea Sf. Ioan cel Nou din 

Suceava”, în: MitrMold XXXIII (1957), 5-7, p. 480-484. 

Veacul al XV-lea a scos la iveală unul dintre cele mai impresionante 
monumente, respectiv biserica Sfântul Gheorghe de la Mănăstirea Sfântul Ioan cel 
Nou din Suceava. Din istoricul menţionat în articol aflăm ca aceast lăcaş de cult a fost 
început de Bogdan, fiul lui Ştefan cel Mare, în 1514 şi terminat, în 1522, de Stefăniţă, 
fiul lui Bogdan. Pe lângă prezentarea pisaniei, documentul conţine descrierea bisericii 
pe părţile ei componente, date despre pictură, inclusiv despre restaurările făcute de-a 
lungul timpului, fără a fi, însă, prezentate şi mormintele. Odoarele mitropolitului care 
au rămas după mutarea la Iaşi au fost luate în Polonia, odată cu mitropolitul Dosoftei. 
Stareţia este clădită între 1894-1896. Se aduc informaţii şi despre turnul clopotniţei. 

Zugrav, I., pr. prof., „Data serbării Sf. Ioan cel Nou de la Suceava”, în: 

MitrMold XXXIV (1958), 9-10, p. 763-769. 

Se face mai întâi precizarea datei la care este prăznuit Sf. Ioan cel Nou - ale 
cărui sfinte moaşte se află în biserica mănăstirii cu hramul Sf. Gheorghe din Suceava. 
Se dau apoi repere referitoare la istoricul mănăstirii amintite. 

Vornicescu, Nestor, „O xilogravură din 1661: imaginea celor două căi”, în: 
MitrMold XLII (1966), 5-6, p. 302-316. 

Xilogravura analizată este o piesă din colecţia Mănăstirii Sfântul Ioan cel Nou, 
realizată în 1661, cu numărul de inventar 721/1963. Textul este scris în slavă, doar un 
singur cuvânt fiind în limba ebraică, iar posibilul ei autor este Ioan Sculptorul de la 
Moldoviţa sau Moldova. Se face descrierea xilogravurii. 

Zugrav, I,, „Legăturile mitropolitului Veniamin Costachi cu mănăstirea Sf. 
Ioan cel Nou din Suceava”, în: MitrMold XLIII (1967), 1-2, p. 105-113. 

în pomelnicul mitropolitului Iacob Putneanul, al doilea ctitor al Mănăsbrii 
Sfântul Ioan cel Nou de la Suceava, apare Veniamin Costachi, fapt ce confirmă 
legăturile strânse pe care acesta din urmă le-a avut cu mănăstirea suceveană. 
Mitropolitul s-a implicat în situaţia politică din Suceava, mai ales în 1821 şi a ajutat 
material mănăstirea, dovadă fiind documentele păstrate. în anumite momente ale 
şedereii sale în Suceava s-a restras şi la moşia Bosanci, astăzi localitate aflată lângă 
Suceava. 

Stoian, N., „Sorin Ulea, «Datarea frescelor Bisericii mitropolitane Sf. Gheorghe 
din Suceava», în SCIA, Ed. Acad. R.S. România, Bucureşti, 1966, tom. 13/2, 
207 p.”, în: MitrMold XLIII (1967), 7-8, p. 554-555. 

Datarea frescelor bisericii mitropolitane Sfântul Gheorghe din Suceava a fost o 
cercetare minuţioasă a lui Sorin Ulea, în cadrul căreia autorul a datat pictura în 
perioada primei domnii a lui Petru Rareş, mai precis în 1534. 

Zugrav, I., pr. prof., „Un vechi manuscris cu Istorii persăşti din biblioteca 
Mănăstirii Sfântul Ioan cel Nou de la Suceava”, în: MitrMold XLIII (1967), 11- 
12, p. 702-705. 

Manuscrisul aflat în biblioteca Mănăstirii Sfântul Ioan cel Nou de la Suceava, 
cu numărul 5 (număr de inventar 1411), poartă numele „Povestiri arabe, O mie şi una 
de nopţi”. A fost scris în chirilica cursivă - nu se ştie exact de către cine, dar se 
prezintă câteva ipoteze. 

Zugrav, I., „Cărţi rare cu diferite însemnări păstrate în biblioteca Mănăstirii 
Sfântul Ioan cel Nou din Suceava”, în: MitrMold XLIV (1968), 5-6, p. 322-324. 

Dintre cărţile bibliotecii amintite sunt prezentate un „Apostol” cu Predoslavie la 
fiecare epistolă şi cu ilustraţii, tipărit la Liov în 1666 şi o „Biblie de la Blaj” din 1795. 

Zugrav, I., pr. prof., „Vechi pietre funerare din Suceava”, în: MitrMold XLV 
(1969), 3-4, p. 181-194. 

Printre cele mai vechi pietre funerare sucevene se numără cele din cimitirul 
Mănăstirii Sfântul Ioan cel Nou de la Suceava, prezentate în cadrul acestor pagini. 

Zugrav, I., pr. prof., „Cărţi de preoţie păstrate la bibliotecile mănăstirilor 
Sfântul Ioan cel Nou - Suceava şi Dragomirna”, în: MitrMold XLIX (1973), 5- 
6, p. 331-340. 


535 



însemnarea de faţă cuprinde o descriere a cărţilor de preoţie din bibliotecile 
mănăstirilor Sfântul Ioan cel Nou de la Suceava şi Dragomirna, cu exemple şi patru 
anexe. 


Eftimie Bârlădeanul, arhiereu, „Racla cu moaştele „Sfântului Ioan cel Nou” 

de la Suceava”, în BORom XCII (1974), 11-12, p. 1392-1400. 

Arhiereul Eftimie Bârlădeanul descrie racla cu moaştele Sf. Ioan cel Nou de la 
Suceava. Se fac referiri la Sfântului, prezent în fresce şi icoane nu numai la Suceava ci 
şi în alte mănăstiri din Moldova. 

Racla este descrisă în amănunt; fiecare din cele 12 plăci de argint şi icoane care 
reprezintă scene din viaţa mucenicului fiind prezentate, pe rând, cu detalii. 

Se presupune că artistul care a realizat racla s-a inspirat din panegiricul lui 
Grigorie Ţamblac, Sinaxarul din Minei şi din Imnul acatist al Sfântului, acesta din 
urmă fiind tot o operă a lui Ţamblac şi nu a lui Eustaţie de la Putna, cum se 
presupunea. Analiza comparativă a unei bune părţi din cele două lucrări a condus la 
această concluzie. 

Episcopul Melchisedec Ştefănescu s-a ocupat de istoricul moaştelor Sf. Ioan cel 
Nou şi ale Sf. Paraschiva subliniind importanţa lor pentru dreptcredincioşi, din trecut 
şi până în zilele noastre. Articolul are 13 fotografii. 

SF. IOAN ZLATAU ST-IAŞI (MĂNĂSTIREA) 

Grigoraş, N., „Biserica (mănăstire a) Sf. Ioan Zlataust din Iaşi”, în: MitrMold 

XXXIX (1963), 5-6, p. 277-287. 

Acest scurt istoric al Mănăstirii Sfântul Ioan Zlataust din Iaşi, care menţionează, 
printre altele, data ctitoririi, identitatea ctitorului şi evenimentul închinării mănăstirii 
de către Gheorghe Duca, prilejuieşte şi o expunere despre fiscalitatea din Moldova în a 
doua jumătate a secolului al XVII-lea. Alte date privesc arhitectura, odoarele şi 
proprietăţile acestei mănăstiri. 

LIEŞTI-DODĂNEŞTI (SCHITUL) 

Alexandrescu-Galex, Gogu, „Schitul Dodăneştilor”, în: Păstorul Tutovei V 

(1942), 7, p. 388-392. 

Refacerea schitului din satul Lieşti cu menţionarea unor întâmplări cu caracter 
istoric prin care au trecut sătenii. Studiul nu este finalizat urmând a fi continuat într-un 
număr următor al revistei. 

Alexandrescu-Galex, Gogu, „Schitul Dodăneştilor”, în: Păstorul Tutovei V 

(1942), 5-6, p. 301-309. 

Date despre Spătarul Liescu, întemeietorul schitului din zonă şi a satului Lieşti. 

Alexandrescu-Galex, Gogu, „Schitul Dodăneştilor”, în: Păstorul Tutovei V 

(1942), 3-4, p. 200-202. 

Evenimente din istoria Moldovei invadată şi sărăcită de duşmani. Spătarul 
Liescu indică locul unde va fi schitul care va avea ca hramul Sf. Ierarh Nicolae. 

Alexandrescu-Galex, Gogu, „Schitul Dodăneştilor”, în: Păstorul Tutovei VI 

(1943), 1-4, p. 81-84. 

Noi date referitoare la schitul Dodăneşti care surprind evenimente istorice ce fac 
referire la hatmanul Luca Arbore. în final, autorul subliniază cu tristeţe că în locul în 
care altădată poposea spătarul Liescu cu oştenii lui nu se mai văd decât urmele 
schitului construit în vechime. 


LEPŞA (SCHITUL) 

Neagu-Negruleşti, I., „Schitul Lepşa”, în: Cronica Romanului III (1926), 11, p. 

781-783. 

Se surprinde aşezarea geografică a schitului Lepşa, în inima Munţilor Vrancei. 
Mai vechi de o sută de ani, lăcaşul are mai multe variante ale ctitoririi: fie a fost 
construit de vrâncenii refugiaţi în munţi din cauza năvălirilor turceşti, fie a fost făcut 
de câţiva hoţi, în semn de pocăinţă. 

în vechime, pe lângă schit exista o şcoală, unde fiii vrâncenilor bogaţi au învăţat 
carte, un exemplu documentat fiind preotul Taftă din Negrileşti. După război, schitul 
ajunsese o ruină, lucrurile îndreptându-se în ultima perioadă. 

LIPOVĂŢ (MĂNĂSTIREA) 

Ursăcescu, V., econom, „Obiecte din Muzeul Episcopiei Huşilor”, în: BORom 

XLVI (1928), 1, p. 31-33. 

Muzeul Episcopiei Huşilor a luat fiinţă din iniţiativa P.S. Iacov Antonovici şi 
conţine obiecte de artă bisericească. Sunt prezentate două obiecte ce se află în 
expoziţie: un potir şi o nebederniţă (bederniţă). Din inscripţiile acestor două obiecte - 
care sunt redate în articol -, aflăm numele lui Vasile Lupu înainte de a deveni 
domnitor - Lupu Coci. Acesta, la urcarea pe tronul Moldovei şi-a luat numele de 
Vasile de la grecescul „Basileos” şi a fost un mare sprijinitor al ortodoxiei în ţinuturile 
ocupate de turci. 

Potirul găsit la Mănăstirea Dâmboviţa din jud. Vaslui, a aparţinut mai întâi 
bisericii Lipovăţul cu hramul Sfântul Gheorghe - ctitorie a lui Vasile Lupu de la 1631, 
care până la secularizare a fost mănăstire de călugări. Nebederniţă a fost găsită la 
Episcopia din Huşi. 


MAVRAMOL-GALAŢI (MĂNĂSTIREA) 

Scriban, arhim., „Cronica bisericească internă. Cuvântare ţinută de P.S. Iacov 
al Dunării de Jos cu prilejul inaugurării localului şcolii numărul 11 din Galaţi, 
de faţă fiind Miniştrii: I.C. Brătianu, Dr. C. Anghelescu şi I.G. Duca”, în: 
BORom XLII (1924), 4, p. 235-237. 

în cuvântarea redată în articol, P.S. Iacov face un scurt istoric al şcolilor din 
Galaţi, istoric în care se spune că, pe la începutul secolului al XlX-lea, domnul 
Alexandru Constantin Moruzi a emis un hrisov în care se prevedea să fie construite 
şcoli în Focşani, Bârlad Galaţi şi Chişinău. Astfel s-a înfiinţat în Mănăstirea 
Mavromolul o şcoală. P.S. Sa aminteşte după aceea despre „însemnătatea şi trebuinţa” 
învăţăturii. 

Bulat, T. Gh., „Mănăstirea Mavromolu din Galaţi, închinată Mitropoliei din 
Moldova”, în: MitrMold LII (1976), 3-4, p. 292-293. 

însemnare despre Mănăstirea Mavromolu din Galaţi, ctitorită de către Gheorghe 
Duca şi fiul său Constantin şi care astăzi este biserică de mir. închinarea sa la 
Mitropolia Moldovei a fost făcută de către Grigorie, fiul lui Constantin Vodă Duca, la 
6 martie 1735. 


MĂGARUL-BUJORENI (SCHITUL) 

Pocitan, Veniamin Ploeşteanu, vicar patriarhal, „Schitul Măgarul (jud. 

Tutova)”, în: Păstorul Tutovei VI (1943), 7-8, p. 225-234. 

La 20 km de Bârlad, în pădurile apropiate de Zorleni, se află Schitul Măgarul în 
biserică existând odoare donate de familiile boiereşti Conachi şi Rosnoveanu, foştii 
proprietari ai moşiei. Numele schitului este explicat printr-o întâmplare prin care 
câţiva mocani din Ardeal găsesc într-un stejar, la care mereu alerga un măgar ce le 
aparţinea, o icoană a Maicii Domnului, hotărând ca aici să ridice o bisericuţă. 

Unul din fiii vornicului Gavriil Conache, Ioniţă, se hotărăşte să intre în 
monahism şi pleacă, la vârsta de 26 ani, la Mănăstirea Neamţ, ajungând ulterior la 
Mănăstirea Floreşti, după care s-a aşezat în schitul Măgarul de pe moşia Zorleni, pe 
care o avea ca proprietate prin moştenire. Schitul s-a transformat ulterior în schit de 
maici. în 1840, Ioanichie Conachi a demolat biserica de lemn, ridicând una de piatră, 
care exista la mijlocul secolului XX. După moartea lui Ioanichie, moşia şi biserica 
rămâne în stăpânirea nepoatei sale, Ruxandra Rosnoveanu dar, după trecerea din viaţă 
şi a acesteia, în schit rămân doar câteva vieţuitoare. La sfârşitul articolului sunt 
enumerate odoarele ce aparţin schitului. 

***, „Sfinţirea Schitului Bujoreni, jud. Tutova”, în: Cronica Huşilor II (1935), 

10, p. 367-369. 

Articolul anunţă sfinţirea Schitului de maici din Bujoreni, judeţul Tutova, numit 
şi Schitul Măgarul, eveniment la care a participat P.S. Nifon, însoţit de protoiereii 
judeţului Tutova, Şt. Vasilescu şi Gr. Dimitriu împreună cu alţi preoţi. Sunt 
consemnate idei din predica arhierească. 

MĂGURA-OCNEI (MĂNĂSTIREA) 

***, „Ştiri. Biserica înnoită la mănăstire”, în: BORom XLI (1922-1923), 11, p. 788. 

Fiindcă Mănăstirea Măgura din judeţul Bacău a fost grav afectată de război, 
biserica acesteia a fost înnoită şi sfinţită la 2 august 1923 de episcopul Romanului, 
Lucian Triteanu. 


MĂLINEŞTI- VASLUI (SCHITUL) 

G., I. M., „Note bibliografice Veniamin Pocitan (Bârlădeanu) «Schitul 

Mălineşti (Vaslui)», în: «Buletinul Episcopiei Huşilor », X (1934), p. 10-12”, în: 

BORom LII (1934), 5-6, p. 556-557. Recenzie. 

Bazându-se pe o legendă, autorul scrie că vechimea schitului merge până în 
vremea domniei lui Ştefan cel Mare şi că acesta îşi are numele de la un călugăr pe 
nume Mălin. Deasupra uşii de intrare, în bisericuţa de lemn, se poate citi data 1826 şi 
numele meşterului „Teodor”. Sinodicul schitului scris pe la 1882, arată că anul 
întemeierii este 1826, iar ctitorii săi sunt răzeşi din satul Gărceni (Gârceni). La 1851 
schitul slujea ca loc de surghiun pentru boierii făcători de rele. La 1860 va fi desfiinţat 
prin lege, dar mai rămân câţiva călugări până prin 1886, când biserica trece ca filială la 
parohia Gârceni. în 1927 a existat o tentativă de a reînfiinţa acest schit din partea 
doamnei Olga a mareşalului Prezan. 

Udişteanu, Dionisie I., protos, „Schitul Mălineşti-Vaslui”, în: Păstorul Tutovei 

VI (1943), 1-4, p. 43-47. 

Schitul Mălineşti este o aşezare călugărească din ţinutul Vaslui. Iniţial, schitul 
fusese ridicat în apropiere de satul Gârceni, ulterior fiind mutat în locul intitulat „la 
Scaune” sau Mălineşti. în 1860 schitul a fost desfiinţat prin măsura guvernului de 
atunci, rămânând pustiu vreme de 70 de ani, pânâ în vremea păstoririi episcopului 
Iacov Antonovici, când, prin stăruinţa mareşalului Prezan, a fost redeschis ca lăcaş de 
trăire călugărească pentru maici. Schitul are o biserică veche de lemn cu trei turle, o 
clopotniţă şi mai multe chilii. Stareţa schitului este maica Migdonia Budescu. 

Sunt menţionate daniile făcute schitului, fiind enumerate şi o serie de însemnări 
găsite pe diferite obiecte de cult bisericesc aflate în posesia sfântului lăcaş: 
„Penticostarion” (tipărit la Iaşi în 1753, prin cheltuiala mitropolitului Iacov Putneanul, 
de către diaconul Ioan Simionovici); „Pavecernier” (manuscris făcut de monahul 
Inochentie Dobrescu din Mănăstirea Floreşti, în vremea păstoririi mitropolitului 
Gavriil Calimah); „Triod” (tipărit la Bucureşti în 1795, prin cheltuiala mitropolitului 
Dosoftei); „Carte sfinţitoare pentru păzirea celor cinci simţuri”; „Un trup de 24 minee” 
(tipărite la Neamţ, în 1832); „Evanghelia” tipărită la Neamţ în 1834; „Liturghier” 
tipărit la Neamţ în 1860 şi dăruit schitului de ieromonahul Macarie Buza, în 1930; 
„Chivot de argint aurit”. în ultima parte a articolului este menţionată inscripţia de 
deasupra uşii, săpată în lemn. 

MĂLINI SUCEAVA (METOC) 

Turcu, Constantin, „Ştiri noi despre Mănăstirea Slatina şi despre mitropolitul 

Veniamin Costachi”, în: MitrMold XL (1964), 3-4, p. 152-155. 

Datele noi din cadrul acestor pagini sunt adunate din câteva însemnări de 
călătorie ale lui Gh. T. Kirileanu. Se fac precizări şi cu privire la construirea metocului 
de la Mălini. 


MĂNĂSTIOARA SAU MEREŞTI-SUCEAVA (SCHITUL) 

Zugrav, I., preot dr., „Schitul Mănăstioara jud. Suceava”, în: Candela 

XXXVII (1926), 1-4, p. 45-55. 

Studiul, împărţit în trei părţi, cuprinde informaţii referitoare la schitul 
Mănăstioara din Suceava. 

în prima parte se prezintă „Poziţia şi descrierea schitului” ca fiind la 12 de km 
de Suceava, într-o poieniţă înconjurată de un pomăt. Este descris atât exteriorul, cât şi 
interiorul schitului. Aşezată pe o temelie de piatră şi clădită din bârne de stejar, având 
lungimea de 14 m, lăţimea de 3 m şi înălţimea de 7 m, biserica are un turn cu cruce de 
aproximativ 9-10 m. Clădirea se împarte în patru despărţituri aproape egale: altar, 
naos, pronaos şi clopotniţă. Iconostasul este destul de iscusit zugrăvit, culorile vechi, 
aurul şi roşul impresionând plăcut. 

Partea a doua se referă la „Timpul clădirii schitului”. Se crede că schitul datează 
din 1775. în „Consemnarea mănăstirilor, sub care se înţeleg şi schiturile ce se află în 
districtul Bucovinei”, publicată în Cernăuţi, anul 1895, se aminteşte de o mănăstire 
Mereşti cu patru călugări şi o călugăriţă. Deoarece la 4 km de schit se află localitatea 
Mereşti, există posibilitatea ca mănăstirea menţionată să fie chiar schitul Mănăstioara. 

Partea a treia a studiului conţine informaţii referitoare la „Averea schitului”. 

MERA (MĂNĂSTIREA) 

Dimitriu, G., profesor, „Mănăstirea Mera”, în: Păstorul Tutovei VI (1943), 1- 

4, p. 73-76. 

Mănăstirea Mera, cunoscută în vechime sub numele de „Mira” e aşezată la 9 km 
de Odobeşti, de-a lungul Văii Milcovului. Ea datează de la sfârşitul secolului al XVII- 
lea, iniţial aici fiind construită o biserică de lemn, având ca ctitori pe părintele Ioan şi 
un boier Moţoc, care, înainte de 1685, i-au dăruit moşii pe pământul Odobeştilor. 
După un an biserica este reînnoită de Constantin Cantemir, domnul Moldovei, 
devenind ctitorie domnească. Articolul consemnează şi alte modificări suferite de 
sfântul lăcaş de-a lungul timpului, fiind menţionate daniile cu care a fost înzestrată în 
timpul domniei lui C. Cantemir, în aceeaşi perioadă fiind închinată Mănăstirii Vatoped 
din Sf.Munnte Athos. 


MIRA (MĂNĂSTIREA) 

Ursăchescu, V., preot, „Cronica Bisericească O serbare istorică”, în: BORom 
XLII (1924), 1, p. 39-48. 

Data de TI octombrie 1923 marchează împlinirea a 200 de ani de la moartea 
domnului Dimitrie Cantemir (1710-1711). în articol sunt redate desfăşurarea 
manifestărilor care au avut loc cu această ocazie. 

în satul Urlaţi, episcopul de Huşi a săvârşit slujba parastasului, momentul 
solemn fiind citirea pomelnicului familiei Cantemir. Din pomelnic aflăm că Antioh 
Cantemir a zidit şi înfrumuseţat Mănăstirea Mira cu hramul Sfinţilor împăraţi 
Constantin şi Elena iar Constantin Cantemir a ctitorit Mănăstirea Siliştei. 

Ioasaf, Ganea, arhid., „Mănăstirea Mira: Zbuciumatul destin al unei ctitorii 
cantemireşti”, în: MitrOlt XXV (1973), 9-10, p. 877-878. 

Recenzie. Cuprinde date despre Mănăstirea Mira care iniţial a fost un schit pe 
Milcov, ctitorit în 1685 de boierul Moţoc ajutat de episcopul Ioan al Romanului. 
Murind cei doi, jupâneasa donează schitul lui Dimitrie Cantemir, urmând ca în 1686 
să fie închinată Mănăstirii Vatopedi. 

Irimia, Bogdana, „Erminia tradiţională românească în picturile murale de la 
Mira Cantemireştilor”, în: BORom XCV (1977), 1-3, p. 177-183. 

Sunt prezentate rezultatele cercetării picturilor murale de la biserica Mănăstirii 
Mira-Focşani efectuate în 1973, lucrările fiind conduse de arhimandritul Nicolae 
Diaconu de la Direcţia Patrimoniului Cultural Naţional. Interesante şi valoroase 
informaţii noi au fost aduse de către Irina Mardare şi Ion Neagoe, pictori restauratori. 
Fiind situată într-o zonă seismică, biserica a fost avariată de numeroase cutremure care 
au afectat atât zidăria, cât şi picturile în frescă. Este prezentat un scurt istoric, precum 
şi poziţia geografică a mănăstirii. 

MIRĂUŢI-SUCEAVA (VECHEA MITROPOLIE) 

Is., O., „Beserica Mirăuţilor”, în: Candela XI (1892), 9, p. 533-540. 

Informaţii referitoare la Biserica Mirăuţi cu hramul Sf. Gheorghe din Suceava. 
Anul zidirii şi ctitorul acesteia nu se cunosc cu precizie, însă în cronicile lui Grigore 
Ureche se menţionează de existenţa unei biserici aproape de curtea domnească, pe care 
Alexandru cel Bun a făcut-o biserică mitropolitană. Se crede, că biserica a fost zidită 
în secolul al XlV-lea de Iuga Vodă. Deoarece în vremea stăpânirii Imperiului 
Austriac, în 1871, când au avut loc delimitările pentru introducerea tabulei, nu s-a 
prezentat nimeni ca fiind proprietarul ruinelor bisericii Mirăuţi, aceasta a devenit avere 
camerală, asemenea bisericii Adormirii Maicii Domnului din acelaşi oraş. 

în primavara anului 1792, un chirurg numit Gutter, voind să-şi construiască o 
casă, cere permisiunea de a lua materialul de zidit din ruinele bisericii „Adormirii 
Maicii Domnului”, lucru care se obişnuia în vremea aceea şi care ameninţa şi biserica 
Mirăuţilor. Primind aprobare, acesta începe a sparge zidul, acţiune ce stârneşte 
târgoveţii Sucevei, care în simplitatea lor, arătau multă însufleţire pentru vechile 
monumente bisericeşti. 

Is., O., „Beserica Mirăuţilor”, în: Candela XI (1892), 10, p. 601-612. Cu text în 
slavonă. 

Este reprodusă o jalbă a locuitorilor din Suceava, trimisă către Consistoriu, care, 
la rândul său, trimite o traducere în germană la oficiul cercual, în 18 februarie 1792. 
Răspunsul vine şase zile mai târziu, printr-un raport al comisarului Georgiewitsch prin 

care dezarmează orăşenii, ameninţându-i cu pedepsirea lor. Biserica Mirăuţi nu a fost 
dărâmată, ca cea a „Adormirii Maicii Domnului”, însă a avut mulţi proprietari 
interesaţi numai de terenul pe care era zidită, până în 1799, când ajunge în posesia 
majorului Ioan Florea. Prin uricul din 17/29 noiembrie 1799, acesta dăruieşte biserica 
şi locul ei, comunei orăşene din Suceava. Nu se cunoaşte de cine este administrată şi 
întreţinută biserica până în 1852, când a trecut în stăpânirea parohiilor Sf. Dimitrie şi 
Sf. Nicolae. 

Is., O., „Beserica Mirăuţilor”, în: Candela XI (1892), 11, p. 669-679. 

Continuare a articolului referitor la biserica Mirăuţi. 

în 1880, baronul Eudoxiu Hurmuzachi, căpitan al Sucevei, trimite un raport 
către guvern înştiinţându-1 de existenţa bisericii, vechea Mitropolie. începând din acest 
an, se fac demersuri pentru restaurarea ei prin fondul religionar. în 1893, cu aprobarea 
împăratului Francisc Iosif I şi cu binecuvântarea mitropolitului Bucovinei, începe 
restaurarea bisericii Mirăuţi, după trei secole şi jumătate în care a fost o ruină. 

G., „Cronica bisericească. Sfinţirea Bisericii Mirăuţilor din Bucovina”, în: 

BORom XXVII (1903-1904), 8, p. 928-929. 

După dorinţa mitropolitului Bucovinei, Silvestru Morariu, s-a restaurat această 
biserică a Mirăuţilor. Procesul de restaurare s-a încheiat în 1903. La 2 noiembrie 1903 
a avut loc sfinţirea ei, sfinţire ce a fost făcută de Î.P.S. Vladimir Repta. Despre biserica 
Mirăuţilor aflăm că a fost vechea Mitropolie a Sucevei, iar tradiţia arată că a fost 
ridicată de Petru Muşat la sfârşitul secolului al XlV-lea. 

Şesan, M., „Biserica Mirăuţi Suceava”, în: MitrMold XXXIII (1957), 10-12, p. 

862-867. 

Despre biserica Mirăuţi din Suceava se aduc informaţii prin care se susţine teza 
că a fost mănăstire încă din secolul al al XV-lea. Devenită mai târziu mănăstire de 
maici, va fi desfiinţată la 1776, după ocuparea Bucovinei de către austrieci. 

MOLDOVIŢA (MĂNĂSTIREA) 

Orescu, Popescul, dr., „Câteva Documente Moldovene”, în: Candela XIII 

(1894), 9, p. 555-557. 

Articolul redă un document important ce a fost găsit în colecţia domnului 
Tyminski din Cernăuţi. Prin acest act din 13 septembrie 1450, Bogdan Vodă dă 
Mănăstirii Moldoviţa un beneficiu anual de zece buţi de vin, pe perioada cât va trăi. 
Articolul conţine o notă referitoare la aspectul documentului. Text în slavonă. 

Orescu, Popescul, dr., „Câteva Documente Moldovene”, în: Candela XIII 

(1894), 10, p. 615-621. 

Se redau câteva documente referitoare la mănăstirile bucovinene. între ele 
întâlnim şi un act prin care Petru Vodă scuteşte trei care mănăstireşti din Moldoviţa de 
orice vamă atunci când umblă pentru peşte, sare şi miere (Cotnari, 25 august 1454). 
Articolul conţine note în care este descris aspectul fiecărui document. Text în slavonă. 

Orescu, Popescul, dr., „Câteva Documente Moldovene”, în: Candela XIV 

(1895), 7, 339-344. 

Sunt reproduse câteva documente: un înscris prin care Domnul Vasile Lupu 
milueşte Mănăstirea Moldoviţa cu opt posluşnici stabilind pentru ei anumite privilegii 
şi supunându-i doar la plata goştinei şi a desetinei (Iaşi, 7 aprilie 1635) şi un act prin 
care Ştefan Vodă Lupu milueşte Mănăstirea Moldoviţa cu opt posluşnici, stabilind 
pentru ei anumite privilegii şi supunându-i doar la plata goştinei şi a desetinei (Iaşi, 9 
ianuarie 1660). Este descris aspectul fiecărui document, acte ce au textul în limba 
slavonă. 

Georgescu, Corneliu, ierom., „Monastirea Moldoviţa”, în: Viaţă Monahală, II 

(1939), 3, p. 181-183. 

Alexandru cel Bun a ridicat în 1401 o biserică din piatră şi chiliile necesare 
pentru o mănăstioară care a avut o viaţă scurtă datorită unui cutremur şi a unor 
alunecări de teren ce au distrus chiliile şi au adus daune bisericii. în 1532, Petru Rareş, 
la îndemnul stareţului Ştefan, a ridicat o altă biserică, tot din piatră, într-un loc mai 
puţin accidentat, pe care a pictat-o şi a sfinţit-o la 8 septembrie 1532, sub egumenul 
Avramie. Stareţul Benedict, din timpul ocupaţiei ruseşti de la 1769, l-a însoţit pe 
episcopul Inochentie şi pe arhimandritul Vartolomei Măzăreanu, la Sankt Petersburg, 
de unde s-au adus cărţi, vase necesare cultului şi veşminte. în urma hotărârii 
împăratului Iosif al II-lea, din 23 aprilie 1785, Mănăstirea Moldoviţa a fost desfiinţată, 
biserica devenind parohie a comunii Vatra Moldoviţei. 

Stilul picturii este cel bizantin, aceasta fiind distrusă de-a lungul timpului. S-a 
reuşit refacerea edificiului şi al chiliilor care au avut de suferit în urma războiului, 
înfiinţându-se aici un atelier de ţesătorie. în 1939 mănăstirea avea 18 maici şi surori, 
viaţa fiind de obşte, rânduită după vechile reguli monahale. Se găseau la mănăstire: o 
„Psaltire” scrisă cu litere slavone, a episcopului de Rădăuţi, Ifrim (Efrem) (1609- 
1614), care datează din 1614; o „Evanghelie” tipărită din ordinul împărătesei Ivanovna 
la Moscova în 1735 şi dăruită Mănăstirii Moldoviţa în 1770 de împărăteasa Rusiei, 
Ecaterina Alexeevna; tronul lui Petru Rareş şi diferite strane sculptate în epoca 
aceluiaşi domn. 

Antonescu, Gh., „Un vechi monument de artă bisericească: Mănăstirea 

Moldoviţa”, în: MitrMold XXXI (1955), 1-2, p. 14-22. 

Ctitorii Mănăstirii Moldoviţa menţionaţi în studiul de faţă sunt Alexandru cel 
Bun, Ştefan cel Mare şi Petru Rareş. Se dau date referitoare la amplasarea geografică a 
sfântului lăcaş, despre arhitectura bisericii, aspectul exterior şi interior al acesteia, 
pictură, rolul mănăstirii în viaţa duhovnicească şi culturală a Moldovei. Sunt 
menţionate şi mănăstirile: Bistriţa, Bisericani, Poiana (Probota), Neamţ din Moldova, 
apoi Vodiţa şi Tismana din Ţara Românească. 

Crăciunaş, Irineu, Balş, Ştefan, Corina Nicolescu, «Mănăstirea Moldoviţa», 

Monografie, Ed. Tehnică, Bucureşti, 1958, 128 p”, în: MitrMold XXXIV 

(1958), 11-12, p. 922-926. Recenzie. 

Autorii menţionează faptul că Mănăstirea Moldoviţa are două elemente noi din 
punct de vedere al arhitecturii: a) pridvorul din partea vestică, b) existenţa gropniţei. 
Ambele elemente vor intra în arhitectura moldovenească a sfintelor lăcaşuri în 
perioada imediat următoare. Pictura exterioară s-a păstrat numai în ocniţe. 

Păcurariu, Mircea, „Ştefan Balş, Corina Nicolescu, «Mănăstirea Moldoviţa», 
Bucureşti, Ed. Tehnică, 1958, 128 p”, în: MitrArd (IV), 1959, 1-2, p. 129-133. 
Recenzie. 

în recenzia făcută cărţii „Mănăstirea Moldoviţa” se prezintă cele şapte capitole 
ce definesc temele principale propuse de autori şi anume: „Aşezarea mănăstirii”, 
„Trecutul mănăstirii”, „Moldoviţa veche”, „Moldoviţa lui Petru Rareş”, „Mobilierul şi 
inscripţia mănăstirii”. 

Porcescu, Scarlat, pr., „Mănăstirea Moldoviţa monument de arhitectură, 
lucrările de restaurare efectuate în 1954-1959”, în: MitrMold XXXIX (1963), 7- 
8, p. 374-388. 

Istoricul prezintă Mănăstirea Moldoviţa din punct de vedere arhitectonic şi al 
istoriei sale. Descrierea aşezământului, a picturii bisericii şi a clisarniţei sunt 
completate de prezentarea lucrărilor de restaurare efectuate între anii 1954-1959. 

Crăciunaş, Irineu, „Pictura bisericii de la Mănăstirea Moldoviţa”, XXXIX 
(1963), 7-8, p. 389-417. 

Picturile în frescă de la bisericile moldoveneşti din veacurile XV-XVI au o 
însemnătate deosebită pentru cultura românească, laică şi bisericească. Autorul 
încearcă să contureze un tablou al specificului şi evoluţiei ei, din care reiese că pictura 
exterioară din Moldova s-a generalizat în secolul al XVI-lea, mai ales după anul 1530, 
pornind din premise locale şi nu după o influenţă exterioară. P. Comărnescu a emis 
ipoteza potrivit căreia mitropolitul Grigorie Roşea a fost iniţiatorul şi îndrumătorul 
picturilor murale exterioare. Pictura de la Moldoviţa a fost executată în 1537. Meşterii 
ei rămân necunoscuţi, prezumţia fiind că au lucrat mai mulţi zugravi. Sunt descrise 
registrele de pictură exterioară, dar şi pictura din interior şi din gropniţă. 

Bălan, Teodor, „Mănăstirea lui Alexandru cel Bun de la Moldoviţa”, în: 
MitrMold XXXIX (1963), 7-8, p. 418-427. 

Mănăstirea Moldoviţa este o ctitorie a domnului Alexandru cel Bun care s-a 
bucurat de daniile mai multor persoane menţionate în aceste pagini. 

Iufu, I., „Mănăstirea Moldoviţa, centru cultural important din perioada culturii 
române în limba slavonă sec. XV-XVIII”, în: MitrMold XXXIX (1963), 7-8, p. 
428-455. 

Mănăstirea Moldoviţa a fost un important centru cultural al secolelor XV- 
XVIII, iar încercarea de a surprinde statutul ei în acest registru se referă la şcolile 
mănăstireşti din acea perioadă, la dascăli şi la caligrafi, la manuscrisele păstrate în 
acest aşezământ, cu descrierea inscripţiilor şi a împărţirii cărţilor după cuprinsul lor. 

Brătulescu, Victor, „Ornamentica manuscriselor slavone provenite de la 

Mănăstirea Moldoviţa şi aflate la Mănăstirile Dragomirna, Suceviţa şi în alte 

părţi”, în: MitrMold XXXIX (1963), 7-8, p. 472-501. 

Manuscrisele slavone pe care le prezintă Victor Brătulescu oferă spre analiză 
mai multe aspecte, cum sunt titlurile, iniţialele, frontispiciile, vignetele, chenarele, 
legătura lor în scoarţe de lemn şi motivele ornamentale de pe învelişurile de piele. 
Autorul face o împărţire a manuscriselor înstrăinate de la Mănăstirea Moldoviţa pe 
categorii şi secole. 

Rezuş, Petru, pr. prof., „Epitafele şi lucrările bisericeşti de artă de la 

Mănăstirea Moldoviţa”, în: MitrMold XXXIX (1963), 7-8, p. 502-512. 

Piesele de artă prezentate în paginile acestui articol sunt: epitaful egumenului 
Anastasie din 1484, epitaful lui Ştefan cel Mare din 1494, jilţul domnesc din vremea 
lui Petru Rareş, stranele, tetrapodiile, pomelnicul (triptic de lemn al) episcopului 
Efrem din secolul al XVII-lea, toate aflate la Mănăstirea Moldoviţa. 

Porcescu, Scarlat, pr., „Pomelnicul triptic de la Mănăstirea Moldoviţa”, în: 

MitrMold XXXIX (1963), 7-8, p. 530-545. 

în cadrul unei prezentări generale despre pomelnice, autorul se concentrează pe 
prezentarea pomelnicului episcopului Anastasie, sub formă de triptic datat 5 iulie 1644 
şi aflat la Mănăstirea Moldoviţa. Se subliniază valoarea artistică şi documentară a 
pomelnicului. 

Brătulescu, Victor, „Grafitele de la Moldoviţa”, în: MitrMold XLI (1965), 7-8, 

p. 419-426. 

Grafitele sunt semne zgâriate pe zidurile bisericilor sub formă de desene sau 
litere. Cele de la Mănăstirea Moldoviţa sunt prezentate aici în ordine cronologică, 
indicându-se locurile în care se găsesc - pronaos, pridvor, altar. Se dau informaţii 
bogate din istoria mănăstirii. 

Stănculescu, Ioan F., „Mănăstirea Moldoviţa”, în: GBis, XXIV (1965), 7-8, p. 

736-739. 

Recenzie la una din lucrările ce descrie biserica, arhitectura şi pictura Mănăstirii 
Moldoviţa. 


NEAMŢ (MĂNĂSTIREA) 

Iosif, mitropolitul Moldovei, „Adresa Î.P.S. mitropolit al Moldovei şi Sucevei, 
Iosif Naniescu, din data de 29 noiembrie 1888 prezentată în şedinţa Sfântului 
Sinod de la doi decembrie 1888, relativă la starea actuală a Sfintei Mănăstiri 
Neamţ”, în: BORom XII (1888-1889), 11, p. 751-757. 

Se informează despre starea jalnică în care a ajuns Mănăstirea Neamţ, datorită 
lipsei de monahi, preoţi slujitori şi cântăreţi bisericeşti. Incendiul din 1862 a distrus o 
mare parte a bibliotecii mănăstirii, pierzându-se astfel foarte multe manuscrise şi cărţi. 

Acest document reprezintă un apel din partea Sfântului Sinod către Guvern pentru ca 
acesta să aloce din bugetul de stat o sumă de bani pentru întreţinerea mănăstirii. 

Baba-Novak, „Ospătăriile Monastireşti”, în: Biserica şi Şcoala I (1890), 26, p. 

198-200. 

Articolul aminteşte despre înmulţirea numărului de pelerini la mănăstiri şi 
despre fondurile reduse penru găzduirea oaspeţilor. Autorul neagă informaţiile false 
apărute în Adevărul despre personalul ospătăriei Mănăstirii Neamţ. Când Consiliul 
administrativ al Mănăstirii Neamţ a cerut un fond mai mare, Ministerul Cultelor le 
spune că aceste lăcaşuri nu sunt hoteluri şi că vizitatorii trebuie să se mulţumească cu 
ceea ce primesc. Articolul scoate în evidenţă atât categoria de vizitatori ai 
mănăstirilor, care vin acolo pentru rugăciune, cât şi partea opusă acestora. „Unii vin, 
pretinzând bunătăţi, alegându-şi camerele şi cerând oglinzi, cămăşi şi vin peste 
măsură. Cei care obţineau trăsura şi caii mănăstirii le ţin neîngrijite, iar când li se fac 
observaţii, înjură. Vara, se pot găzdui 50-60 de persoane, dar nu sunt decât 30 de 
aşternuturi, ceea ce stârneşte nemulţumiri. în plus, se constată că, datorită restricţiilor 
impuse călugărilor, personalul administrativ şi bisericesc al mănăstirilor dispare 
aproape cu totul. De când Prea Cuviosul arhimandrit Chiriac conduce administraţia se 
văd îmbunătăţiri, atât în ceea ce priveşte unele reparaţii aduse clădirii, cât şi a hranei 
călugărilor. Administraţia acestor mănăstiri nu merită batjocorile unor nemulţumiţi”. 

***, „Mănăstirea Neamţu, din Judeţul Neamţu”, în: Vocea Bisericii II (1896), 

18 şi 19, p. 8-10. 

Mănăstirea a fost ridicată de monahii Sofronie, Pimen şi Siluan în 1392. în 
curtea spaţioasă se află mai multe lăcaşe de închinăciune. Biserica mare, fondată de 
Ştefan cel Mare, în 1497 şi închinată Domnului Iisus Hristos. Biserica a fost sfinţită 
după lupta cu polonezii de la Codrii Cosminului. A ars, dar a fost refăcută de 
arhimandritul Timotei stareţul. Altă biserică este cea cu hramul Sf. Gheorghe, zidită 
de Ştefan al IlI-lea în 1392. Biserica Vovidenia, foarte veche, a fost înnoită de un 
părinte. Biserica Sf. Ion Bogoslovul, fondată de Alexandru cel Bun în 1402, este locul 
unde se păstrează osemintele răposaţilor. 

Este descrisă biserica cea mare şi se aminteşte de o legendă ce spune că 
împăratului Rusiei, Petru cel Mare, a fugit din Rusia şi a venit în Moldova la 
Mănăstirea Neamţului, unde s-a călugărit cu numele de Paisie. încă se mai zice că 
ruşii au furat trupul lui. în interiorul bisericii se află mormintele lui Teofil şi al lui 
Ioanichie, episcopii Romanului. într-o strană aparte se află icoana Maicii Domnului. 
Aceasta este una dintre icoanele făcătoare de minuni ale României. Biserica are multe 
obiecte de preţ: un aer din 1437 şi unul din 1741, un portret al mitropolitului Veniamin 
Costache, o „Evanghelie” legată cu argint şi suflată cu aur, manuscris pe pergament 
din 1497 şi alta din 1759, un potir, un panaghiar dăruit de Ştefan cel Mare. în 
apropierea bisericii se află mănăstirile Agapia şi Văraticul. 

Erbiceanu, C., „Documente referitoare la istoria bisericească şi politică a 

românilor”, în: BORom XXIII (1899-1900), 2, p. 126-156. 

în articol sunt reproduse 20 de documente. 

19 şi 20 - două documente din 1795, care se referă la călugărul Neofit, fost 
rabin, care s-a botezat în Bucureşti, s-a călugărit la Mănăstirea Cernica şi a fost monah 
la Mănăstirea Neamţ. Neofit a scris lucrarea „Praştia”. 

Lascăr, D., econ., „în congediu- Posiţiunea Monastirea Neamţului”(urmare), 

în: Revista societăţii clerului argeşian „Frăţia” II (1901), 11, p. 7-8. 

O prezentare a Mănăstirii Neamţ, care cuprinde 10-11 biserici paraclise 
împreună cu schiturile aferente. Se face descrierea geografică a zonei amintindu-se de 
mănăstirile: Văratic, Agapia, Secu, Sihăstria, Procov, Raşca, de „punctul” Petru Vodă, 
de Ceahlău şi de Bistriţa. Prinţul Ferdinand şi prinţesa Maria au zidit în zonă un castel 
princiar. 

Lascăr, D., econ., „în congediu- Activitatea cător-va persone însemnate din 

Soborul Sf-tei Monastiri Neamţu-urmare şi fine”, în: Revista societăţii clerului 

argeşian „Frăţia” II (1901), 12, p. 3-4. 

Articolul este împărţit în patru „confesiuni”. Prima, îl prezintă pe arhimandritul 
Veniamin Niţescu, stareţul Mănăstirii Neamţu, care a fost diacon la Mitropolia din 
Bucureşti, arhimandrit de scaun la Episcopia de Râmnic, preot la Episcopia de Argeş 
şi protopsalt şi profesor de muzică la Seminar. împreună cu Daniil Tomescu şi cu 
părintele Iochim, a îmbunătăţit starea mănăstirii. 

Cea de-a Il-a „confesiune” îl are în centru pe P.S. Narcis Creţulescu, fost 
profesor, retras acolo pentru linişte. Acesta a descris Mănăstirea Neamţ în 12 volume. 
A treia confesiune face referire la arhimandrittul Chiriac Niculau, care a fost preot de 
armată, arhimandrit de scaun la Episcopia Galaţi şi este originar din comuna 
Vânătorii-Neamţului. Se enumără donaţiile acestuia. 

Ultima parte face referire la părintele ieromonah Grigore Ştefănescu, membru al 
Consiliului mănăstirii, pe când era institutor. 

***, Mănăstirile”, în: BORom XXXIII (1909-1910), 12, p. 1404-1415. 

Articolul redă raportul făcut de stareţul Mănăstirii Neamţ, arhimandritul 
Valerie, către mitropolitul Moldovei, referitor la călătoria pe care părintele arhimandrit 
a făcut-o la mănăstirile din Basarabia şi Rusia, împreună cu arhimandritul Teodosie 
Soroceanu. La început, părintele Valerie aminteşte despre starea Mănăstirii Neamţ din 
Moldova, care era destul de rea la 1910. Aceasta a fost întemeiată de trei călugări 
Pimen, Silvan şi Sofronie, a avut o stare de maximă înflorire în vremea lui Paisie 
Velicicovski. 

Mănăstirea Neamţ a dat numeroşi ierarhi dintre care îi amintim pe mitropoliţii 
Teoctist al Moldovei, Neofit, Mitrofan, Gheorghie, Iacov Stamate, Grigorie al IV-lea 
al Ungrovlahiei etc. De la mijlocul secolului al XlX-lea, Mănăstirea Neamţ a început 
să decadă datorită secularizării, incendiului care a făcut numeroase pagube etc. După 
ce scrie acestea arhimandritul Valerie aminteşte despre călătoria pe care a făcut-o la 
mănăstirile din Basarabia şi Rusia, unde a vizitat: lavra Pecerska şi Mănăstirea Pocrov 
din Kiev, Mănăstirea Noul Neamţ din Basarabia. Aceasta din urmă a fost întemeiată în 
1867 de către 26 de călugări veniţi de la Mănăstirea Neamţ din Moldova, sub 
conducerea ieromonahului Teofan, care a fost şi primul stareţ al mănăstirii. în 1910 

stareţ era arhimandritul Gherman. Spre sfârşitul raportului, arhimandritul Valerie îi 
face mitropolitului Moldovei câteva propuneri pentru reorganizarea Mănăstirii Neamţ 
din Moldova. 

G., „Bibliografie”, în: BORom XXXVI (1912-1913), 6, p. 618-620. Recenzie. 

Este prezentată pe scurt cartea „Mănăstirea Neamţului. Viaţa călugărească şi 
muncă pentru cultură”, de N. lorga, Vălenii de Munte, 1912, care prezintă trecutul 
acestei mănăstiri şi rolul cultural pe care l-a jucat în timp. 

Demetrescu, Drag., dr., „Părintele Daniil Tomescu” în: BORom XXXIX 

(1915-1916), 8, p. 861-874. 

La 15 august 1915, monahul Daniil Tomescu, vieţuitor al Mănăstirii Neamţ, a 
trecut la cele veşnice. Timp de 50 de ani a fost casierul mănăstirii şi, deşi putea să se 
ridice la trepte mai înalte, Daniil a refuzat, rămânând simplu monah. Sunt redate 
notele autobiografice ale lui Daniil, din care aflăm cum a avut loc secularizarea forţată 
a averilor Mănăstirii Neamţ şi ce efecte a avut aceasta asupra călugărilor şi a vieţii 
duhovniceşti de aici. 

Deoarece stareţul mănăstirii, Gherasim, şi mitropolitul Sofronie au protestat 
contra confiscării averii Mănăstirii Neamţ de către Stat, ambii au fost destituiţi şi 
trimişi în exil: unul la Mănăstirea Coşula iar mitropolitul la Mănăstirea Slatina. 
Locotenent de mitropolit a fost pus arhiereul Meletie (Racoviţă) Sardeon, iar stareţ la 
Neamţ a fost pus Isihie Stamate, egumenul Mănăstirii Secu. între anii 1860-1887 va 
stăreţi la Mănăstirea Neamţ părintele Timotei Ionescu. Se aminteşte apoi despre 
incendiul ce a avut loc în noaptea de 23 spre 24 noiembrie 1862 în Mănăstirea Neamţ, 
când s-a pierdut o mare parte din bibliotecă. în 1863 Alexandru Ioan Cuza a vizitat 
lavra Neamţului şi, văzând efectele incendiului, a dispus formarea unei comisii pentru 
restaurarea sfântului lăcaş. La reconstrucţie au participat mai mulţi călugări ai 
mănăstirii, care se pricepeau la diferite meşteşuguri. 

Scriban, I., arhim., „însemnări mărunte. înflorirea unei mănăstiri”, în: BORom 

XL (1921-1922), 3, p. 240. 

De la arhimandritul Daniil Ciubotariu, stareţul Mănăstirii Neamţ, aflăm că se va 
redeschide vechea tipografie a mănăstirii. 

***, „însemnări mărunte. O nouă tipografie bisericească”, în: BORom XL 

(1921-1922), 7, p. 559. 

Prin râvna stareţului Daniil şi cu binecuvântarea mitropolitului Moldovei, 
Pimen, s-a înfiinţat la Mănăstirea Neamţ o nouă tipografie. 

A., S., „Ştiri. Nou stareţ la Neamţ”, în: BORom XLI (1922-1923), 8, p. 607. 

Arhimandritul Daniil Ciubotariu, stareţul Mănăstirii Neamţ, a demisionat şi în 
locul său a fost numit arhimandritul Valerie Moglan ce se afla la Paris. Stareţul 
demisionar a fost numit director al tipografiei aceleiaşi mănăstiri. 

***, „Cronica bisericească internă. Cursurile „Solidarităţii” de la Mănăstirea 
Neamţului”, în: BORom XLI (1922-1923), 11, p. 781-783. 

Cursurile au avut loc în vara anului 1923, fiind deschide de arhim. mitrofor 
Meletie Nicoriţă. La deschidere au participat şi Î.P.S. Pimen al Moldovei, P.S. 
Nicodim al Huşilor şi P.S. Teodosie, fost episcop al Romanului, care trăia retras la 
Neamţ. Este descris cum s-au desfăşurat aceste cursuri şi sunt reproduse cuvântarea 
rostită de profesorul Boroianu şi programul cursurilor. 

***, „Ştiri. Editare de cărţi la Mănăstirea Neamţ”, în: BORom XLI (1922-1923), 
11, p. 788. 

La 20 iulie 1923 au fost convocaţi la Mitropolia Moldovei protoiereii eparhiei, 
unde s-a discutat problema cărţilor ce urmează a se tipări la Mănăstirea Neamţ. 

***, „Ştiri. Tipăriturile Mănăstirii Neamţ”, în: BORom XLI (1922-1923), 13, p. 1012. 

Sub conducerea arhimandritului Daniil, tipografia din Mănăstirea Neamţ a scos 
mai multe cărţi dintre care se amintesc trei titluri: „Urmarea lui Hristos”, „Cărţi de 
rugăciuni” şi o „Scriere împotriva adventiştilor”. 

Berechet, Şt., „Cronica bisericească. Faptele din viaţa noastră românească sunt 
cunoscute şi de biserica sârbească”, în: BORom XLII (1924), 4, p. 245. 

în revista „Glasnik”, din 1923, numărul 23, anul IV, se aminteşte despre 
înfiinţarea a două tipografii bisericeşti, cea de la Mănăstirea Cernica şi cea de la 
Mănăstirea Neamţ, întoarcerea arhimandritului Scriban de la Constantinopol, unde au 
avut loc discuţii despre noul calendar al Bisericii şi despre sfinţirea bisericii româneşti 
din Sofia. 

Scriban, arhim., „însemnări mărunte. Cursurile de vară ale «Solidarităţii» la 
Mănăstirea Neamţului”, în: BORom XLII (1924), 8, p. 507. 

în data de 2 august 1924 s-au ţinut în Mănăstirea Neamţ cursurile de vară ale 
societăţii „Solidaritatea”. în articol este redată, pe scurt, desfăşurarea acestor cursuri. 

Scriban, arhim., „Ştiri. Noul Stareţ al Mănăstirii Neamţ”, în: BORom XLII 
(1924), 9, p. 572. 

Î.P.S. Pimen, mitropolitul Moldovei, l-a rugat pe P.S. Nicodim, fost episcop al 
Huşilor, să primească a fi stareţ la Mănăstirea Neamţ. Mai aflăm că arhimandritul 
Meletie Nicuţă, stareţul Mănăstirii Neamţ, a cerut a se retrage din stăreţie. 

***, „Monastirea Neamţului - desen cum era înaintea arderii din 1862”, în: 
MitrMold II (1926), 1, p.18. 

Se prezintă o imagine a Mănăstirii Neamţ, aşa cum era înainte de anul 1862. 

***, „Cronica bisericească. Cursurile de la Mănăstirea Neamţ”, în: BORom 
XLIV (1926), 6, p. 354-355. 

Societatea „Solidaritatea” va ţine în vara anului 1926, în perioada 15 iulie-22 
august, cursuri de vară la Mănăstirea Neamţ. în articol se arată care a fost programul 
acestor cursuri. 

***, „Cronica bisericească. «Ce am făcut mai de seamă în Mănăstirea Neamţ», 

în: BORom XLIV (1926), 8, p. 476. 

Se aminteşte despre cursurile de vară de la Mănăstirea Neamţ. La 1926 aici trăia 
retras fostul arhiepiscop al Basarabiei, P.S. Nicodim Munteanu. 

***, „Cronica bisericească. Cursurile de vară de la Mănăstirea Neamţ”, în: 

BORom XLIV (1926), 8, p. 476-479. 

Este prezentată desfăşurarea cursurilor de vară ale societăţii „Solidaritatea”, 
care au avut loc şi în acest an la Mănăstirea Neamţ. La eveniment a participat 
patriarhul Miron Cristea. în final este reprodusă cuvântarea rostită de dl. Crudu, cu 
tema „Imperialismul religios al românilor”. 

Scriban, arhim., „Ştiri. Monah neastâmpărat”, în: BORom XLV (1927), 2, p. 127. 

Un monah din Mănăstirea Neamţ a protestat împotriva deciziei adoptării 
calendarului îndreptat. Ca urmare a acestui fapt monahul Vasile Dăscălescu a fost dat 
afară din monahism. 

Scriban, arhim., „Ştiri. Ce au discutat profesorii de teologie la Neamţ”, în: 

BORom XLV (1927), 7, p. 443. 

Sunt redate chestiunile discutate de profesorii de teologie la Congresul ce a avut 
loc la Mănăstirea Neamţ. Aceste chestiuni privesc învăţământul teologic universitar, 
situaţia facultăţilor, congresul teologilor, participarea la congresele interconfesionale. 

Scriban, arhim., „Cronica bisericească. Călugăr farmacist”, în: BORom XLV 

(1927), 9, p. 556. 

în Mănăstirea Neamţului funcţionează o farmacie care este cârmuită de un 
călugăr - părintele Iov. 

***, Bibliografie. „Istoria Sfintei Mănăstiri Neamţ în timpul marelui război 

1916-1918” de arhimandritul mitrofor Meletie Nicuţă”, în: BORom XLV 

(1927), 9, p. 576. 

Este de fapt o broşură de 21 de pagini ce a fost tipărită în tipografia Mănăstirii 
Neamţ. 

Scriban, arhim, „Seminarul de la Neamţ nu piere”, în: BORom XLVI (1928), 

9, p. 833-834. 

în articol se infirmă vestea potrivit căreia noul Seminar monahal abia înfiinţat în 
Mănăstirea Neamţ se va desfiinţa datorită lipsei mijloacelor de întreţinere. Mitropolia 
Moldovei a hotărât ca Seminarul aibă doar patru clase iar nu opt. 

***, „Ştiri. Poftitori la pământul mănăstirilor”, în: BORom XLIX (1931), 4, p. 381. 

O sută de locuitori ai comunei Vânătorii Neamţului au pătruns, cu de-a sila, pe 
proprietatea Mănăstirii Neamţ. 

Nicodim, episcop, stareţ al Mănăstirii Neamţ, „Memoriu asupra situaţiei şi 

drepturilor Monastirei Neamţu”, în: MitrMold VII (1931), 9, p. 246. 

Acest articol al stareţului Nicodim aminteşte despre o inscripţie aşezată în 
incinta Mănăstirii Raşca în 1931, în contextul mai larg al descrierii situaţiei Mănăstirii 
Neamţ, în secolul al XlX-lea. Aflăm că, în iunie 1859, statul a confiscat mai multe 
averi ale acestei mănăstiri, constând în 74 de moşii, conace, acareturi şi toate 
animalele din gospodărie. Conţinutul inscripţiei conţine date istorice despre 
Mănăstirea Râşca, numită la început Bogdăneşti. Ea a fost ctitorită în 1359 de Bogdan 
Vodă, refăcută în 1511 de fiul lui Ştefan cel Mare, Bogdan (al III-lea) şi refăcută din 
temelii, în 1540, de Petru Rareş, care a fost şi cel care i-a schimbat numele în Râşca. 

***, „Cărţi, reviste, ziare: însemnări despre Mănăstirea Neamţului”, în: BORom 

LIII (1931), 10, p. 665. 

Articolul face referire la unele însemnări despre Mănăstirea Neamţului, 
publicate de Al. Iordan în ziarul „Mişcarea”, din 19 august 1931. Astfel, autorul 
constată că, pe lângă multe lucruri adevărate şi frumoase, sunt date şi multe informaţii 
greşite, cum ar fi faptul că mănăstirea ar avea 500 de călugări (în realitate fiind mult 
mai puţini), că Cetatea Neamţului e la 1500 m distanţă de mănăstire, ea fiind, de fapt, 
la peste 10 km, după ce se iese din oraşul Târgu Neamţ. 

De asemenea, se consideră falsă informaţia că în acest sfânt lăcaş ar fi doar 
câteva „hârţoage vechi”, fără valoare istorico-literară, de vreme ce Nichifor Crainic a 
găsit acolo, în aceeaşi vară, câteva manuscrise de mare însemnătate (traduceri 
aparţinând mitropolitului Grigorie Miculescu). Se mai face referire şi la odoarele 
aşezământului, furate şi duse în Rusia în timpul războiului şi care nu vor mai putea fi 
recuperate. 

***, „Ştiri. Cursurile „Solidarităţii”, în: BORom L (1932), 7, p. 748. 

Articolul anunţă că societatea „Solidaritatea” a întocmit o serie de cuvântări 
creştineşti cu tema generală „Criza socială e o criză morală”, care au fost ţinute la 
Mănăstirea Neamţului, în perioada 20 iulie-20 august 1932 şi îi enumeră pe cei care au 
susţinut lucrări, precum şi subiectul ales de fiecare. 

***, „Cronică internă. Cursurile „Solidarităţii”, la Mănăstirea Neamţului”, în: 

BORom LI (1933), 7-8, p. 380. 

Articolul face cunoscut faptul că, în ziua de 20 iulie, au început, la Mănăstirea 
Neamţ, cursurile societăţii de cultură socială creştinească „Solidaritatea” care s-au 
încheiat în 20 august. Pe parcursul acestora diverse personalităţi au susţinut cuvântări. 

Galaction, Gala, „O mănăstire pentru călugării cărturari”, în: BORom LIII 

(1935), 9-10, p. 488-490. 

Prezentul articol propune o soluţie la criza spirituală prin care trece Biserica. 
Gala Galaction întrevede o posibilă redresare a lucrurilor tocmai în cultivarea tinerei 

551 



generaţii de teologi chemaţi în cinul monahal. Pregătirea acestor tineri călugări 
„însumează întocmirea unui mănunchi de energii şi devotament, de eroism şi 
abnegaţie, bine poziţionate spiritual şi intelectual, oameni de înaltă ţinută culturală, 
capabili de a face faţă tuturor provocărilor lumii moderne”. 

Vasilache, Vasile, protos, „Regele Carol al II-lea noul ctitor al mănăstirilor din 

România Mare”, în: BORom LVIII (1940), 5-6, p. 456-461. 

Mănăstirea Neamţ a avut averile secularizate în două rânduri. în 1935 s-a 
promulgat legea de reintegrare a Mănăstirii Neamţ-Secu în folosirea „Vetrei 
înconjurătoare”. Regele Carol al II-lea a emis o lege care prevedea înzestrarea tuturor 
mănăstirilor din ţară cu moşii, iazuri, păduri. 

Constantinescu, Al. N., pr., „P.S. Nicodim, Stareţ al Sf. Mănăstiri Neamţu 

(1924-1935)” în: GBis IV (1945), 4-8, p. 41-45. 

Informaţii despre Mănăstirea Neamţ şi despre ansamblul operaţiilor de 
recondiţionare efectuate în cadrul acestei locaţii în vremea Preasfinţitului Nicodim. 

Ionescu, Ermil M., „înzestrarea mănăstirilor”, în: BORom LVIII (1940), 3-4, 

p. 183-189. 

în 1935 Mănăstirii Neamţ-Secu i s-a restituit moşia ce poartă denumirea „Vatra 
înconjurătoare”. în 1937 s-a emis o lege care prevedea înzestrarea altor mănăstiri cu 
păduri şi terenuri. Prin aceasta au fost înzestrate 87 de mănăstiri cu întinderi de pădure 
între 25-1000 de ha şi cu alte terenuri, iazuri etc. Din veniturile de pe aceste terenuri 
mănăstirile au obligaţia să înfiinţeze şi să întreţină şcoli, spitale etc, devenind astfel 
focare de cultură şi instituţii de filantropie. în vederea acestui scop s-a alcătuit un for 
destinat supravegherii şi controlului veniturilor mănăstirilor - for numit „Eforia 
mănăstirilor înzestrate”, preşedintele acestui for fiind patriarhul Nicodim. Sunt 
prezentate laturile activităţii acestui for din 1938-1940. Acestea sunt: administrarea 
pădurilor cu care au fost înzestrate mănăstirile, stabilirea destinaţiei ce trebuie să dea 
mănăstirile venitului provenit din exploatarea lor, asigurarea mănăstirilor, contribuţia 
mănăstirilor la înzestrarea armatei etc. 

Fecioru, D., pr., „Un catalog vechi de manuscrise şi cărţi al bibliotecii 

Mănăstirii Neamţ”, în: BORom LIX (1941), 7-8, p. 414-443. 

Printre cărţile Mănăstirii Neamţ se află un catalog de manuscrise româneşti şi 
greceşti. Autorul scrie despre acest manuscris că este cel care arată valoarea cărţilor ce 
se aflau în biblioteca mănăstirii în vremea lui Paisie Velicikovski. Manuscrisul este 
important fiindcă redă numele mai multor copişti şi traducători necunoscuţi ai mişcării 
piasiene precum şi operele patristice care au fost traduse în limba română. 

Catalogul a fost scris între 1800 şi 1825 iar pr. D. Fecioru îi face o scurtă 
descriere. El cuprinde cinci coloane: prima indică câte cărţi de respectivul fel are 
biserica, coloana a doua conţine numele autorului şi titlul cărţii, coloana a treia dă 
indicaţii despre formatul cărţii, coloana a patra arată numărul de foi al fiecărei cărţi, 
iar în coloana ultimă este notat numele traducătorului sau al copistului. Catalogul este 
redat, integral, în text alături de un manuscris din 1843, care este mai mult o condică 

ce conţine numele cărţilor care se aflau la acea dată în biblioteca Mănăstirii Neamţ şi 
numele cărţilor ce se aflau împrumutate pe la părinţi. 

Păsoi, Gh., pr. consilier referent, „Deschiderea Cursurilor Seminarului 

monahal din Sf. Mănăstire Neamţu”, în: GBis VIII (1949), 3, p. 39-50. 

Sunt redate activităţile desfăşurate, participanţii, un scurt reportaj, precum şi 
cuvântările rostite cu ocazia deschiderii Cursurilor Seminarului Monahal din Sfânta 
Mănăstire Neamţ, duminică 7 februarie 1949. 

***, „Prima serie de absolvenţi dată de Seminarul Monahal de la Mănăstirea 

Neamţ”, în: BORom LXIX (1951), 7-9, p. 340-346. 

în perioada, 4-6 octombrie 1951, s-a ţinut la Institutul Teologic din Bucureşti 
examenul de diplomă cu prima serie de absolvenţi ai Seminarului monahal de la 
Mănăstirea Neamţ. Din îndemnul patriarhului Justinian, acest examen a fost amânat 
pentru toamnă, pentru ca cei 15 absolvenţi să aibă posibilitatea să-şi desăvârşească 
aptitudinile meşteşugăreşti în atelierele şi în tipografiile Institutului Biblic şi de 
Misiune, sub supravegherea directă a specialiştilor şi a maiştrilor. După două luni, 
absolvenţii au susţinut examenul de verificare a pregătirii meşteşugăreşti, înaintea a 
două comisii. La 4 octombrie candidaţii au susţinut examenul de diplomă. în articol 
sunt menţionaţi cei 15 absolvenţi. Preotul profesor Dumitru Stăniloaie, în cuvântul 
adresat patriarhului, a făcut un scurt raport asupra examenului şi câteva propuneri 
pentru seriile viitoare. 

Mihail, Paul, pr., „Biserica înălţarea de la Mănăstirea Neamţu”, în: MitrMold 

XXXIV (1958), 9-10, p. 782-790. 

Biserica înălţării de la Mănăstirea Neamţ a fost ridicată în timpul lui Ştefan cel 
Mare, fiind amplasată în partea nordică a incintei sfântului lăcaş de cult. Informaţii 
despre arhitectura din timpul lui Ştefan cel Mare, fiind menţionate transformările 
suferite de-a lungul vremurilor. în partea de apus a acoperişului, în 1824, s-a aşezat 
frontul cu o rozetă gotică, ferestrele sunt de ornamentaţie gotică. Elementele specifice 
arhitecturii Mănăstirii Neamţ sunt gropniţa şi pridvorul închis. Pentru decorul exterior 
se foloseşte cărămida şi discurile smălţuite. Articolul redă şi conţinutul pisaniei. Se 
descriu toate elementele interiorului cu specificarea inscripţiilor existente. 

Crăciunaş, Irineu, „Balş, Ştefan, Corina Nicolescu, „Mănăstirea Neamţ” Ed. 

Tehnică, Bucureşti, 1958”, Monografie, în: MitrMold XXXIV (1958), 11-12, p. 

133. Recenzie. 

Prima biserica de zid construită pe acelaşi loc de către Alexandru cel Bun s-a 
dărâmat din cauza unei alunecări de teren. Mănăstirea Neamţ are pridvor deschis şi 
pictură exterioară, executată în 1537. în lucrarea de faţă sunt evidenţiate detalii despre 
celelalte clădiri, lucrările de restaurare efectuate de-a lungul timpului, obiectele de 
valoare de care dispune mănăstirea. 

Păcurariu, Mircea, „Ştefan Balş, Corina Nicolescu, „Mănăstirea Neamţ”, în: 

MitrArd IV (1959), 3-4, p. 300-302. Recenzie. 

Odată cu descrierea mănăstirii şi a tezaurului pe care aceasta îl deţine, recenzia 
monografiei Mănăstirii Neamţ oferă informaţii cu privire la cele trei schituri 
dependente: Sfântul Ioan Bogoslovul, Vovidenia şi Pocrov. 

Bălaşa, D., pr., „Mănăstirea Neamţ”, în: MitrOlt XI (1959), 3-4, p. 246-249. 

Recenzie. 

Cuprinde istoricul bisericilor înălţarea Domnului şi Sfântul Gheorghe, ale 
Schiturilor Ioan Bogoslovul, zidit în 1835, Vovidenia, ridicat în 1751, Pocrov, ctitorit 
în 1714 şi informaţii despre tezaurul şi inscripţiile acestora. 

Ivan, Ioan, „Gravuri în metal la Mănăstirea Neamţu”, în: MitrMold XXXV 

(1959), 5-6, p. 376-378. 

însemnare despre opt piese gravate în metal „ştampile din muzeu, din 
tipografie” aflate la Mănăstirea Neamţ şi despre gravorii lor, respectiv, monahii 
Athanasie, Ghelasie, Todosie, ieromonahii Simion şi Damian şi fraţii Nicolae şi 
Simion. 

Ivan, Ioan, „„Ascultări” călugăreşti în secolul al XlX-lea la Mănăstirea 

Neamţu”, în: MitrMold XXXV (1959), 7-8, p. 432-438. 

Sunt prezentate aspecte ale vieţii de obşte din secolul al XlX-lea de la 
Mănăstirea Neamţ, prin enumerarea unor „ascultări” împărţite pe diferite domenii de 
activitate:- liturgico-ascetice, administrativ-economice, meşteşugăreşti, gospodăreşti, - 
cultural-artistice, culinare. Ca sursă folosită: - manuscrisul nr.15, p. 58-66. Un capitol 
aparte este cel legat de ascultările din tiparniţă, fiind descrise cinci dintre ele. 

Cocora, Gabriel, „Câteva ştiri despre tipografia de la Neamţ”, în: MitrMold 

XXXVI (1960), 7-8, p. 477-480. 

însemnări referitoare la tipografia de la Mănăstirea Neamţ, în care este precizată 
data înfiinţării acesteia, respectiv 4 mai 1843. Autorul prezintă câteva scrisori prin 
care se arată că tipografia a fost înzestrată la 1856 cu literă de la Praga şi hârtie de la 
Viena. 


Balş, Şt., arhitect, „Biserica «înălţarea Domnului» din Mănăstirea Neamţ”, în: 
MitrMold XXXVIII (1962), 5-6, p. 317-326. 

Datele despre biserica „înălţarea Domnului” din Mănăstirea Neamţ se referă la 
ctitorul ei, la modificările arhitecturale suferite de-a lungul vremii şi includ o descriere 
a lăcaşului. 

Heitel, Radu, „Cercetările arheologice efectuate la Mănăstirea Neamţ”, în: 
MitrMold XXXVIII (1962), 5-6, p. 327-342. 

Cercetările arheologice de la Mănăstirea Neamţ s-au desfăşurat în perioada 
martie-august a anului 1960. Autorul prezintă imagini ale săpăturilor din încintă, prin 
care se confirmă existenţa anterioră ctitoririi bisericii mari a unei bisericuţe de lemn. 
Aceasta este o dovadă a faptului că monahismul în acest perimetru este mai vechi de 
anul 1380. Cercetările arată că biserica din a doua jumătate a secolului al XV-lea a 

fost făcută din piatră şi cărămidă smălţuită. Au fost găsite şi resturi de tencuială 
pictată, culoarea predominantă fiind mov, precum şi fragmente de discuri 
ornamentale. Articolul cuprinde schiţe şi date despre ceramica smălţuită găsită în 
săpături şi despre paraclis. 

Crăciunaş, Irineu, protos., „Mănăstirea Neamţ, lavra monahismului din 

Moldova”, în: MitrMold XXXVIII (1962), 5-6, p. 343-354. 

Sunt aduse informaţii despre atelierele de caligrafie, dieci şi caligrafi. Se dau 
amănunte privind personalităţile şi stareţii care au vieţuit în acest lăcaş, epoca 
paisiană, şcoala bisericească, precum şi despre inscripţiile de pe unul din clopotele 
sale. 


Ivan, I, „Tipografia din Mănăstirea Neamţ”, în: MitrMold XXXVIII (1962), 5- 

6, p. 418-430. 

în afară de datele istorice despre înfiinţarea tiparniţei şi despre tradiţia artistică a 
mănăstirii, autorul familiarizează cititorul cu miniaturistica nemţeană, cu ornamentica 
tipăriturilor, cu gravura şi gravorii nemţeni şi cu monumentele artei tipografice. Alte 
date se referă la diortositori şi tipografi, la hârtia şi literele folosite, la maşinile 
tipografice utilizate, la atelierul de legătorie şi la personalul de tiparniţă. Articolul 
prezintă şi evoluţia tipografiei după anul 1922. 

Gheorghiţă, Ilie, „Două scrisori pastorale, adresate de mitropolitul Veniamin 

Costache soborului călugăresc din Mănăstirea Neamţ”, în: MitrMold XXXVIII 

(1962), 5-6, p. 431-442. 

Cele două scrisori pastorale care fac subiectul articolului de faţă sunt relevante 
pentru viaţa duhovnicească de la Mănăstirea Neamţ, după moartea stareţului Paisie, 
întrucât ele se referă la câteva dispoziţii date de mitropolitul Veniamin Costache obştii 
nemţene. Autorul redă textul integral al scrisorilor. 

Vornicescu, Nestor, „Instituţii pentru îngrijirea sănătăţii patronate de 

Mănăstirea Neamţ”, în: MitrMold XXXVIII (1962), 5-6, p. 442-450. 

Una dintre bolniţele Mănăstirii Neamţ a fost restaurată în 1735 de episcopul 
Varlaam al Romanului. O nouă bolniţă a fost construită în 1843. Mănăstirea a mai 
patronat un ospiciu de alienaţi, precum şi spitalul din Târgu-Neamţ. 

Ignătescu, Vasile, „Biblioteca Mănăstirii Neamţ”, în: MitrMold XXXVIII 

(1962), 5-6, p. 451-460. 

Biblioteca Mănăstirii Neamţ, construită în 1809, găzduieşte o numeroase 
manuscrise vechi. Se menţionează inventarul lui Andronic duhovnicul, despre 
împărţirea titlurilor, despre fondul de manuscrise şi tipăriturile cu cele mai 
reprezentative exemplare. 

Georgescu, I. I., prof., „Muzeul Mănăstirii Neamţ”, în: MitrMold XXXVIII 

(1962), 5-6, p. 461-471. 

Muzeul Mănăstirii Neamţ a fost amenajat între anii 1954-1961, iar prezentarea 
acestuia reuneşte date despre incendiul din 24 noiembrie 1462, despre argintărie şi 
sculptura în lemn, broderii, manuscrise şi icoane deţinute de muzeu, precum şi despre 
tipografia mănăstirii. 

Porcescu, Sc., „Activităţi culturale la Mănăstirea Neamţ în secolul al XV-lea”, 
în: MitrMold XXXVIII (1962), 5-6, p. 477-506. 

Vechimea vieţii monahale din zona Mănăstirii Neamţ a favorizat o activitate 
culturală intensă în această zonă, concretizată în multitudinea de manuscrise şi 
miniaturi, în activitatea de prelucrare a metalelor preţioase, în broderii, picturi, 
sculpturi în lemn şi piese de ceramică ce sunt o dovadă vie a valorii culturale a 
Mănăstirii Neamţ. Sunt amintiţi cărturarii şi stareţii care au făcut posibilă această 
bogăţie culturală. 

Ivan, I., „Clopotniţa Mănăstirii Neamţ”, în: MitrMold XXXVIII (1962), 7-8, p. 
612-616. 

însemnare privind clopotniţa Mănăstirii Neamţ, cu datarea sa, redarea 
inscripţiilor şi descrierea picturii cu autorii ei. 

Păcurariu, Mircea, „Terminarea lucrărilor de restaurare la Mănăstirea Neamţ”, 
în: MitrArd VII (1962), 9-12, p. 789-792. 

Date istorice despre acest aşezământ monahal atestat încă din secolul al XlII-lea 
şi despre restaurarea sa din 1957-1961. Ctitorită fiind de Petru Muşat, Mănăstirea 
Neamţ a găzduit o şcoală de caligrafie şi miniaturi. 

Molin, Virgil, „Date noi cu privire la trecutul instituţiilor pentru îngrijirea sănătăţii 
patronate de Mănăstirea Neamţ”, în: MitrMold XL (1964), 5-6, p. 246-256. 

Mănăstirea Neamţ a patronat mai multe instituţii, a căror importanţă este scoasă 
în evidenţă în acest articol. Date despre „spiţeria” mănăstirii, despre spitalul din 
Târgu-Neamţ, precum şi informaţii despre restaurarea mănăstirii. 

Stănculescu, Ioan, F., „Mănăstirea Neamţ”, în: GBis XXIV (1965), 1-2, p. 
169-173. Recenzie. 

Se analizează în mod detaliat implicaţiile culturale ale vieţii monahale din 
Mănăstirea Neamţ. Opinii în legătură cu istoricul, arhitectura, pictura, şcoala de 
grămătici, biblioteca şi manuscrisele existente aici. 

Cocora, Gabriel, „Din trecutul Mănăstirii Neamţ cu Ţara Românească”, în: 
MitrMold XLI (1965), 5-6, p. 287-294. 

Legăturile dintre Mănăstirea Neamţ şi Ţara Românească sunt abordate în acest 
articol din perspectiva activităţii tipografice. 

Ivan, Ioan, diac., „O completare la istoria relaţiilor comerciale ale tipografiei 
Mănăstirii Neamţ în secolul al al XlX-lea”, în: MitrMold XLII (1966), 5-6, p. 
369-373. 

Paginile de faţă cuprind o abordare istorică a relaţiilor comerciale ale tipografiei 
Mănăstirii Neamţ din secolul al XlX-lea, cu detalii despre perioada 1841-1850, despre 
corespondenţa cu librarul Iosif Romanov din Bucureşti, din 1847 şi despre sosirea 
primului instrumentar de la Praga în 1848. Referitor la anii 1851-1860, sunt oferite 
multe informaţii în legătură cu achiziţia de hârtie de la Viena şi Praga. între 1856- 
1857 s-a făcut aprovizionarea cu literă nouă, iar între anii 1859-1872 activitatea 
tipografiei a fost întreruptă. 

Ivan, Ioan, „Mitropolitul Veniamin Costachi la Mănăstirea Neamţ”, în: 

MitrMold XLIII (1967), 1-2, p. 80-89. 

Se conturează un tablou al vieţii monahale de la Mănăstirea Neamţ în raport cu 
legăturile pe care mitropolitul Veniamin Costachi le-a avut cu acest lăcaş şi cu alte 
fapte generale ale biografiei sale. Găsim informaţii despre unirea Mănăstirii Neamţ cu 
Mănăstirea Bistriţa în 1407, şi despre unirea cu Mănăstirea Secu din 1779 până în 
1910, precum şi despre transformările din mănăstiri de călugări în mănăstiri de 
călugăriţe, în special în cazul Agapiei. 

Mănăstirea Neamţ a fost considerată cea de-a doua reşedinţă a mitropolitului 
Veniamin dintr-o multitudine de motive, printre care se numără anumite aspecte ale 
copilăriei sale, atracţia din tinereţe faţă de stareţul Paisie, în înmormântarea căruia s-a 
implicat, daniile pe care le-a făcut acestui lăcaş şi mai ales faptul documentat că, între 
anii 1807-1812, a vieţuit aici. în acest context aflăm şi despre stareţii care au urmat 
Sfântului Paisie în timpul lui Veniamin. 

Vornicescu, Nestor, arhim., „Manuscrisele Arhiereului Narcis Creţulescu din 

biblioteca Mănăstirii Neamţ”, în: MitrMold XLIV (1968), 7-8, p. 431-436. 

Autorul aminteşte de manuscrisul numărul 171 din anii 1905-1906, care 
cuprinde inscripţiile Mănăstirilor Neamţ şi Secu şi a schiturilor din împrejurimi. 

Brătulescu, Victor, „Piatra de mormânt a mitropolitului Calistrat al Moldovei 

la Mănăstirea Neamţ”, în: MitrMold XLIV (1968), 7-8, p. 438-439. 

Date referitoare la piatra de mormânt a mitropolitului Calistrat al Moldovei, la 
descoperirea ei la Mănăstirea Neamţ, precum şi traducerea inscripţiei. 

Vornicescu, Nestor, „Relaţii bisericeşti-culturale între Mănăstirea Neamţ şi 

Transilvania din cele mai vechi timpuri până în preajma anului 1918”, în: 

MitrMold XLIV (1968), 11-12, p. 664-701. 

Informaţii despre legăturile Mănăstirii Neamţ cu Transilvania. La cerinţa 
pârcălabului Cândea Laţco de la Haţeg, monahul Gavriil a scris un „Tetraevanghel”, 
ferecat după anul 1436. în epoca lui Ştefan cel Mare cărţile de slujbă bisericească se 
aduceau la mănăstirile din Moldova: Neamţ, Putna, Voroneţ şi se răspândeau apoi şi în 
Transilvania. Eftimie, egumen la Mănăstirea Neamţ, a ajuns cel dintâi ierarh căruia i s- 
a recunoscut dreptul de a păstori pe ortodocşii din Transilvania şi din părţile ungureşti, 
la jumătatea secolului al XVI-lea. De asemenea, la sfârşitul secolului al XVII-lea, la 
Mănăstirea Neamţ, vieţuiau o seamă de călugări veniţi din Transilvania, iar Sfântul 

Paisie de la Neamţ avea mulţi ucenici ardeleni, precum Cuviosul Gheorghe, 
reorganizatorul mănăstirilor Cernica şi Căldăruşani. 

Ivan, Ioan, prof. diac., „Ştiri istorice oferite de un «izvod» de venit al 
Mănăstirii Neamţ” în secolul al XVIII- lea”, în: MitrMold XLV (1969), 1-2, p. 
92-93. 

Date istorice despre Mănăstirea Neamţ furnizate de un document din secolul al 
XVIII-lea, care conţine veniturile şi cheltuielile mănăstirii din perioada anilor 1775- 
1779. Registrul analizat a fost întocmit de Narcis Creţulescu. 

Ivan, I., „Din istoricul tiparniţei de la Mănăstirea Neamţ”, în: MitrMold XLV 
(1969), 7-9, p. 510-512. 

Printe aspectele importante semnalate în prezentarea activităţii tiparniţei de la 
Mănăstirea Neamţ, în special din perioada anilor 1859-1870, se numără şi faptul că 
Antonie Dumbravă, egumen al Mănăstirii Bogdana, a activat ca tipograf aici. Mai 
aflăm şi despre un inventar al tipografiei din secolul al XlX-lea. 

Ivan, Ioan, diac. prof., „Un ierarh moldovean cu numele de Calist, 
înmormântat la Mănăstirea Neamţ”, în: MitrMold XLVI (1970), 1-2, p. 66-75. 

însemnare despre descoperirea unei lespezi în timpul lucrărilor de la Mănăstirea 
Neamţ dintre anii 1958-1962, în partea de nord a bisericii înălţării, la intrarea în 
biserică. Lespedea a fost descoperită cu inscripţia în jos şi, în timp, a fost ruptă în 
bucăţi, asfel încât nu se ştie nici măcar anul pe care îl marchează. 

Autorul prezintă argumente şi analizele făcute care întăresc presupunerile că 
aceasta ar fi lespedea lui Calist, episcopul Romanului, care a păstorit în jurul anilor 
1440-1450. 

Mihail, Paul, pr., „Mănăstirea Neamţ, centru de viaţă spirituală şi artistică 
românească”, în: MitrMold XLVI (1970), 1-2, p. 81-83. 

Dincolo de importanţa sa duhovnicească şi culturală, Mănăstirea Neamţ a reunit 
numeroşi monahi din întreaga ortodoxie. Articolul se referă, în acest sens, la un 
manuscris cu recensământul monahilor din mănăstire şi schiturile sale, datând din 
1837. Acesta cuprinde locurile de origine a 526 din 700 de înscrişi: moldoveni - 248; 
transilvăneni - 185; munteni - 10; sloveni - 66; bulgari - 6; sârbi - 5; greci - 4; huţuli - 
1 şi un evreu botezat. Sunt menţionate de autor şi alte statistici interesante. 

Ivan, Ioan Gheorghe, diac. prof., „Legături ale românilor ortodocşi din 
Transilvania cu Mănăstirea Neamţ”, în: MitrArd XVII (1972), 1-2, p. 16-21. 

Tema principală pe care autorul analizează este relaţia românilor ortodocşi din 
Transilvania cu Mănăstirea Neamţ. Sunt prezentate informaţii referitoare la legăturile 
mănăstirii cu Transilvania, influenţa mănăstirii asupra celor din Ardeal, fiind precizate 
şi câteva nume ale unor stareţi de la Neamţ care erau transilvăneni. 

Ivan, Ioan, „Legăturile episcopului Melchisedec cu Mănăstirea Neamţ”, în: 
MitrMold XLVIII (1972), 5-6, p. 403-415. 

Articolul de faţă debutează cu o scurtă biografie a episcopului Melchisedec, 
născut la 24 decembrie 1843 cu numele de botez Mihail. Episcopul a avut rude care au 
îmbrăţişat înaintea lui haina monahală, el însuşi fiind călugărit la Socola. Primul său 
contact cu Mănăstirea Neamţ a avut loc în 1845, când a vizitat acest lăcaş împreună cu 
fratele său Gheorghe. în 1848, când Seminarul de la Socola s-a desfiinţat în urma unei 
divergenţe interne, episcopul Melchisedec s-a retras la Mănăstirea Neamţ, unde a 
învăţat limba rusă. Alte informaţii despre Melchisedec sunt extrase din corespondenţa 
episcopului cu mitropolitul Moldovei, Calinic Miclescu. 

Ivan, I., diac. prof., „Cărţi de ritual, de cuprins noutestamentar, tipărite la 
Mănăstirea Neamţ în secolul al XlX-lea”, în: MitrMold XLIX (1973), 3-4, p. 
260-266. 

Cele mai importante cărţi de cult la care se face referire în acest articol sunt 
„Evanghelia”, „Apostolul” (Praxiul) şi „Paremiul”. Autorul a inclus în lucrarea sa şi 
două anexe. Prima este scrisoarea tipografului Ghervasie Ieromonahul către 
duhovnicul său, Serafim de la Hangul, scrisoare datată în noiembrie 1821, iar a doua 
este un exemplar al „Evangheliei” din 1821, având o însemnare importantă. 

Ivan, I., diac. prof., „Dimitrie Cantemir. Trei veacuri de la naştere 1673-1973. 
Contribuţia Mănăstirii Neamţ la tipărirea celei dintâi ediţii în limba română a 
operei lui D. Cantemir Descriptio Moldaviae”, în: MitrMold XLIX (1973), 5-6, 
p. 369-375. 

Sărbătorindu-se trei secole de la naşterea lui Dimitrie Cantemir, autorul scoate 
în evidenţă importanţa contribuţiei Mănăstirii Neamţ la tipărirea celei dintâi ediţii în 
limba română a operei marelui domnitor, „Descrierea Moldovei”. Articolul mai 
cuprinde o anexă cu Predoslovia la „Scrisoarea Moldovei” a tipografului Gherontie 
Ieromonahul, precum şi o fotocopie a unei imagini din această Scrisoare. 

Norocel, Epifanie, arhim., „Grigorie Ţamblac şi Mănăstirea Neamţ”, în: 
MitrMold XLIX (1973), 7-8, p. 560-561. 

Autorul prezintă argumentele care susţin şi pe cele care infirmă faptul că 
Grigore Ţamblac a fost stareţ al Mănăstirii Neamţ. 

Voicescu, C., „Cărţi de spiritualitate ortodoxă scrise în limba greacă, traduse în 
româneşte şi tipărite la Mănăstirea Neamţ în secolul al XlX-lea”, în: MitrMold 
L (1974), 7-8, p. 630-637. 

între cărţile de spiritualitate ortodoxă apărute în româneşte la Mănăstirea Neamţ 
în secolul al XlX-lea, se amintesc „Scara Sfântului Ioan Scărarul”, „Viaţa Stareţului 
Paisie”, „Cuvintele şi învăţăturile preacuviosului părintelui nostru Efrem Şirul”, 
„Cuvintele şi învăţăturile lui Isaac Şirul”, „Carte de suflet”, „Nevăzut războiu”, 
„Nicodim de la Athos. Pentru păzirea celor cinci simţuri”. 

Ivan, I., diac., „Pidalion - manuscris din biblioteca Mănăstirii Neamţ”, în: 
MitrMold LII (1976), 1-2, p. 163-168. 

însemnare despre un manuscris din biblioteca Mănăstirii Neamţ, „Pidalionul”, 
care constituie un exemplar de lux unicat, tradus în 1820. 

Ivan, I., diac., „Patriarhul Nicodim şi Mănăstirea Neamţ”, în: MitrMold LIV 
(1978), 9-12, p. 359-367. 

Patriarhul Nicodim a jucat un rol important în dezvoltarea Mănăstirii Neamţ ca 
centru cultural şi tipografic, autorul oprindu-se îndeosebi asupra impulsului pe care 
acesta l-a dat activităţii tipografice de la Neamţ. 

Sunt prezentate opiniile lui Mihail Sadoveanu, Ionel Teodoreanu şi Gala 
Galaction despre patriarhul Nicodim. 

Diaconescu, Emil, „Două scrisori inedite din vremea mitropolitului Veniamin 
Costachi”, în: MitrMold LIV (1978), 9-12, p. 785-786. 

Sunt prezentate două scrisori din vremea mitropolitului Veniamin Costache, 
adresate stareţului Mănăstirii Neamţ şi care prezintă disputa cu Mănăstirea Hangul în 
legătură cu moşiile Pârâul Fagului şi Poiana Colibiţa. 

Ivan, Ioan, diac., „Vechimea Mănăstirii Neamţ într-o nouă optică documentar- 
istorică”, în: TV XIII (2003), 7-12, p. 219-228. 

Se prezintă o listă cu 18 titluri care se referă la Mănăstirea Neamţ, atât la 
ctitorirea ei cât şi la vieţuitorii şi activităţile lor. Se arată că există tradiţii şi documente 
ce încadrează înfiinţarea ei între secolele al X-lea şi al XlII-lea. 

Nica, Emilian, arhim. drd., „Sfântul Ştefan şi Mănăstirea Neamţ”, în: TV XIV 
(2004), 7-12, p. 320-325. 

în acest articol care completează istoria Mănăstirii Neamţ sunt prezentaţi drept 
ctitori: Petru I Muşat, Ştefan cel Mare şi Petru Rareş. Se redă pisania care confirmă că 
Sfântul Ştefan este al doilea ctitor al ei. Se prezintă daniile făcute de acesta, cu 
menţiunea că pe cele ale înaintaşilor lui le-a întărit. Dintre odoarele dăruite este 
amintit un panaghiar în 1503 şi faptul că în 1463 porunceşte ferecarea cu argint a 
capului „prea cuviosului nostru părintelui nostru Simeon”. Se descrie evoluţia şcolii de 
miniaturistică în vremea lui. 

NECHIT SAU MESTEACĂN (SCHITUL) 

Ivan, I., diac., prof., „Schitul Nechit”, în: MitrMold LI (1975), 1-2, p. 123-132. 

în textul dat este conturat istoricul Schitului Nechit, localizarea sa pe moşia 
„Siliştea de la Nechid” prilejuind şi lămurirea toponimului. în atestările documentare 
de-a lungul vremii schitul mai apare şi sub denumirea de Mesteacăn. înainte de anul 
1809 acest lăcaş a avut o biserică cu hramul Sfântului Spiridon, urmând ca abia în a 
doua jumătate a secolului al XlX-lea să fie mutat pe actuala aşezare, iar hramul să 
devină Schimbarea la Faţă (6 august). Autorul mai prezintă câteva însemnări, în 
legătură cu schitul, de pe cărţile de la Nechit, pomelnicul ctitoresc, precum şi câteva 
obiecte de cult - chivotul, icoane şi cruci. 

SF. NICOLAE DOMNESC (MĂNĂSTIREA) 

P., G„ „Serbările de la Iaşi” în: BORom XXVIII (1904-1905), 7, p. 783-811. 

în zilele de 2, 3 şi 4 octombrie 1904, în Iaşi, au avut loc în ordinea aceasta 
următoarele evenimente: sfinţirea bisericii Sfântul Nicolae-Domnesc din Iaşi - biserică 
ce a fost zidită de Ştefan cel Mare, sfinţirea bisericii Trei Ierarhi şi serbarea 
centenarului Seminarului „Veniamin Costache”. 

P., G„ „Biserica Sfântul Nicolae din Iaşi”, în: BORom XXVIII (1904-1905), 9, 

p. 1016-1019, 

Este prezentat un scurt istoric bisericii Sf. Nicolae Domnesc din Iaşi, a 18-a 
biserică ridicată de Ştefan cel Mare, între anii 1491-1493. A funcţionat ca şi catedrală 
mitropolitană până în 1682. în 1676 domnul Antonie Ruset Vodă a început rezidirea 
sa şi i-a mai adăugat două altare, unul închinat Sfântului Arhidiacon Ştefan şi altul 
închinat Sfintei Muceniţe Varvara. în 1679 s-a terminat biserica de către domnul Duca 
Vodă, deoarece Antonie Vodă nu a reuşit să termine lăcaşul. Cu timpul biserica s-a 
ruinat şi în timpul regelui Carol I s-a început restaurarea sa de către arhitectul Lecomte 
du Nouy. Sunt reproduse pisaniile bisericii. 

Vornicescu, N., protos., „Reşedinţa mitropolitului Dosoftei de la «Sf. Nicolae 

Domnesc» din Iaşi”, în: MitrMold XXXIX (1963), 9-10, p. 602-609. 

Biserica Sf. Nicolae Domnesc a devenit mănăstire sub Antonie Ruset, aşa cum 
arată documentul din 29 martie 1677, fiind transformată ulterior în metoc al 
Mitropoliei Sucevei. 

SF. NICOLAE TÂRGU OCNA (BISERICĂ DOMNEASCĂ) 

Curcuţă, Pavel, I., „Biserica «Sfântul Nicolae» Târgu Ocna - monument 

istoric”, în: MitrMold LV (1979), 7-8, p. 581-583. 

Biserica Sfântul Nicolae, cea mai veche biserică din Târgu Ocna, a fost biserică 
domnească. Autorul oferă date arhitectonice şi o descriere a catapetesmei din timpul 
lui Bogdan Lăpuşneanul. 


NICORIŢĂ IAŞI (MĂNĂSTIREA) 

Bobulescu, C., „Iaşiul la 1400. în legătură cu aducerea moaştelor Sfântului Ioan 
cel Nou la Suceava”, în: BORom XL (1921-1922), 5, p. 372-378. 

în 1400-1401 Alexandru cel Bun a adus moaştele Sfântului Ioan cel Nou de la 
Cetatea Albă la Suceava. Locul unde domnul a mers împreună cu boierii şi cu 
mitropolitul să întâmpine moaştele mucenicului a fost satul Vlădiceni, din apropiere 
de Iaşi şi de aici au fost transportate spre a fi puse la închinare în biserica Mirăuţilor. 
Constantin Bobulescu arată traseul pe care a fost adus trupul mărturisitorului lui 
Hristos şi arată că moaştele au stat şi la Mănăstirea Sfântul Sava, anume „la Tătărăeşti 
care mai în urmă fiica unui boier mare a zidit o mănăstire cu numele Sfântului în locul 
căreia Hatmanul Nicoară a zidit alta”. 


561 



într-o notă de subsol se precizează că mitropolitul Dosoftei spune că moaştele 
Sfântului Ioan cel Nou au fost aduse de Alexandru cel Bun în 1399. Autorul aminteşte 
apoi despre satul Vlădiceni, care a fost multă vreme proprietatea Mitropoliei din 
Suceava. Apoi istoriseşte despre biserica hatmanului Nicoară şi despre Mănăstirea 
Sfântul Sava, care exista înainte de anul 1400. Cunoscută şi sub numele de Mănăstirea 
Nicoriţă - începuturile acestei biserici au legătură cu aducerea moaştelor sfântului 
Ioan cel Nou la Suceava în 1401. Locaţia sa - la 1631 - la marginea oraşului Iaşi. 
Biserica Nicoriţă în secolul al XVII-lea era numită şi „a Maicii Domnului”. Un 
„Tetraevanghel” de la 1546 atestă faptul că Mănăstirea Nicoriţă exista înainte de 
această dată. Tot în acest vechi lăcaş monahal se păstra şi vechiul „Letopiseţ” 
supranumit „Cronica lui Azarie”, care povestea despre domnitorii Moldovei de la 
1359 până la 1456. Biserica Nicoriţă depindea de Mănăstirea Sfântul Sava. 

ONEAGA (SCHITUL) 

Mihăilescu, D., pr., „Urme ale schitului Oneaga”, în: MitrMold LXII (1986), 4, 
p. 114-118. 

Incursiune în istoria Schitului Oneaga şi a satului omonim. Sunt amintite 
legăturile acestui schit cu alte mănăstiri din Botoşani, precum Popăuţi şi Vorona, sau 
cu cele din Neamţ, precum şi obiectele de cult şi odoarele care au aparţinut Schitului 
Oneaga. 


SFÂNTUL ONUFRIE DIN ŞIRET (MĂNĂSTIREA) 

Zugrav, Ioan, „Biserica (mănăstirea) Sf. Onufrie de lângă Şiret”, în: MitrMold 

XXXVII (1961), 1-2, p. 81-84. 

Din datele despre fosta mănăstire Sfântul Onufrie din Şiret, acum biserică de 
mir în satul Mănăstioara, aflăm despre ctitorii acestui lăcaş, despre daniile primite şi 
despre legăturile sale cu Mănăstirea Putna în calitate de metoc al acesteia. 

Zugrav, I., „Un pomelnic manuscris. Pomelnic întocmit după 1750 aflat la 

Mănăstirea Sfântului Onufrie de lângă Şiret”, în: MitrMold XXXVII (1961), 9- 

12, p. 674-682. 

Pomelnicul a fost întocmit după anul 1750, în timpul păstoririi mitropolitului 
Iacob Putneanul şi se află la Mănăstirea Sfântul Onufrie de lângă Şiret, acum biserică 
de mir în satul Mănăstioara. 


ORGOEŞTI (SCHITUL) 

***, „Documentele Schitului Orgoeştii din judeţul Tutova”, în: Buletinul 
Episcopiei Huşilor VI (1929), 1, p. 5-6. 

Schitul Orgoeştii primeşte la 1 iulie 1805 dania lui Alexandru Moruz Voevod, 
constând în moşia Negomireştii. S-a făcut o listă a martorilor acestei donaţii, pentru ca 
pe viitor să nu poată contesta nimeni faptul că moşia aparţine schitului. 

PĂTRĂUŢI (MĂNĂSTIREA) 

Hostiuc, Erast, pr., „Fosta mănăstire de din Pătrăuţi pe Suceava”, în: Candela 

XL (1929), 7-9, p. 327-366. 

Informaţii referitoare la mănăstirea de călugăriţe de la Pătrăuţi, ctitorită de 
domnul Ştefan cel Mare, în 1487, după o luptă cu turcii. Primul capitol se referă la 
„întemeierea mănăstirii, scopul, motivul şi înzestrarea ei”. Din scrierile lui A. Pumnul, 
scopul zidirii acestei mănăstiri ar fi fost acela de a fi un fel de spital pentru ostaşii 
răniţi. 

Motivul clădirii acestei mănăstiri este şi acela de mulţumire adusă Domnului 
pentru biruiţa asupra lui Petru Aaron la Doljeşti, la 12 aprilie 1456 (după relatările lui 
A. Pumnul) sau asupra lui Hroet (Hroiot), ungurul, la 6 martie 1486 (după relatările lui 
Wickenhauser care îl contrazice pe A. Pumnul). Ştefan cel Mare a înzestrat mănăstirea 
cu satele Pătrăuţi şi Mihoveni. 

în capitolul II se aduc informaţii despre „Epoca de suferinţi a mănăstirii şi 
devastarea ei”. Fiind distrusă de turci (1538), mănăstirea a stat părăsită timp 
îndelungat, după relatările din 1681 ale călugărului Grigorie, în zidurile acesteia 
crescând copaci. 

Capitolul III prezintă „Reînfiinţarea mănăstirii şi dotarea ei” ce s-a realizat în 
1711 de către episcopul de Rădăuţi, Calistru, împreună cu banul Dimitrie Macri, 
staroste de Cernăuţi. 

Capitolul IV se referă la „Lăcomia vecinilor după proprietăţile mănăstirii şi 
intervenţiile Voevozilor pentru aplanarea conflictelor” amintindu-se de „Lăcomia 
mănăstirii Sf. Ilie”, „Lăcomia Dragomirnei” şi „Lăcomia căpitanului Radu de la 
Dărmăneşti”. 

Capitolul V conţine informaţii referitoare la istoria mănăstirii „Sub stăpânirea 
Austriei”. 

Capitolul VI face referire la „Mănăstirea în cercetarea comisiei de delimitare”, 
oferind informaţii despre „încheierea procesului verbal” şi „Constatarea hotarelor 
satelor mănăstirii” (Pătrăuţi şi Mihoveni). 

Capitolul VII se referă la „Ultimile dispoziţiuni luate în privinţa acestei 
mănăstiri şi desfiinţarea ei”, iar ultimul capitol descrie „Biserica actuală”. La anul 
1929 biserica era prea puţin încăpătoare pentru locuitorii satului, intenţionându-se 
ridicarea unei biserici noi. 

Grămadă, N., „Biserica din Pătrăuţi”, în: MitrMold XXXVI (1960), 3-4, p. 

244-247. 

Se descriere biserica zidită de Ştefan cel Mare ca pentru mănăstirea de 
călugăriţe din satul Pătrăuţi. Autorul aduce detalii privind la pietrele funerare de aici. 

Mihail, Paul, pr., „Un Octoih, manuscris slav din secolul al XVI-lea”, în: 

MitrMold XL (1964), 5-6, p. 298-301. 

Se descriere amănunţit un manuscris slav din secolul al XVI-lea, anume un 
„Octoih”, găsit la biserica din Pătrăuţi, Suceava. Este redată o parte din textul său, în 
traducere. 

PÂNGĂRAŢI (MĂNĂSTIREA) 

Lupaşcu, Ilarie, ieromonah, „Scurt istoric asupra Mănăstirii Pângăraţi” în: 
Viaţa Monahală I (1933), 6-7, p. 208-212. 

Articolul prezintă istoricul Mănăstirii Pângăraţi. în 1432, un sihastru cu numele 
Simeon vine şi se aşază la poalele muntelui Păru, pe malul stâng al pârâului Pângăraţi. 
Acesta cere la 1461 ajutorul lui Ştefan cel Mare ca să zidească în acest loc o biserică 
de lemn, cu hramul Sfântului Mare Mucenic Dimitrie. în 1476, în timp ce Ştefan cel 
Mare poartă un război cu turcii, biserica arde, iar sihastrul Simion s-a refugiat în 
Transilvania, la Mănăstirea Caşino. După luptă, călugării se întorc la fosta sihăstrie a 
lui Simion, unde vieţuiesc 24 de ani fără cârmuitor, după care, la 1508, au ales ca 
egumen pe Amfilofie, venit de la Mănăstirea Moldoviţa, care rămâne în această 
funcţie 52 de ani, timp în care domnul Alexandru Lăpuşneanul rezideşte la Pângăraţi o 
biserică de piatră, păstrând acelaşi hram. Sunt enumeraţi egumenii care s-au perindat 
la conducerea sfântului lăcaş. 

Constantinescu, R., „O predică slavo-română necunoscută de la începuturile 
secolului al XV-lea” în: BORom XCIII (1975), 3-4, p. 317-321. 

Reproducerea unei predici a lui Grigorie Ţamblac, păstrată într-un manuscris de 
la Pângăraţi. Se face o analiză succintă a acesteia. 

Naghiu, Iosif E., „Contribuţii la istoria Mănăstirii Pângăraţi: Cuvânt pentru 
zidirea sfintei monastiri Pângăraţi”, în: MitrMold LVI (1980), 1-2, p. 156-160. 

„Cuvânt pentru zidirea sfintei monastiri Pângăraţi” este un manuscris datat în 3 
noimebrie 1908 al ieromonahului Anastasie, egumenul Mănăstirii Suceviţa, scris după 
spusele părintelui Amfilohie, stareţul Mănăstirii Pângăraţi. Informaţii despre 
înfrângerea lui Ştefan cel Mare la Valea Albă, despre Alexandru Lăpuşneanul şi 
despre stareţul Amfilohie, care din schivnicie s-a numi Enoh. 

PÂRVEŞTI (SCHITUL) 

Popescu, Nicodem, ieromonah, „Schitul Pârveştii, din jud. Tutova - Arătarea 
pe scurt, spre ştiinţă, pentru zidirea şi întemeiare acestui sfânt Schit”, în: 
Buletinul Episcopiei Huşilor II (1926), 7, p. 56-57. 

Schitul Pârveştii a fost ctitorie a vornicului Apostul Talpeş şi a postelnicilor 
Ioan şi Simeon Popeştii. Stricându-se de-a lungul timpului, în 1816 s-a refăcut schitul 
din judeţul Tutova cu ajutorul ctitorilor şi al părinţilor slujitori. S-a scris un pomelnic 
al schitului. Se dă un avertisment (blestem) pentru cei ce ar dori să ştergă sau să 
adauge un nume pe pomelnicul respectiv. Se prezintă pomelnicul vechi din 1726, scris 
de Ştefan Popescu, vornic de poartă şi ctitor. 

Iacov, „Schitul Pârveştii din judeţul Tutova”, în: Buletinul Episcopiei Huşilor V 
(1928), 23-24, p. 214-216. 

Articolul este o urmare a celui din Buletinul Episcopiei Huşilor, II, nr. 6, p. 56- 
57. Pomelnicul publicat anterior era făcut pe o scândură, cu două uşuşoare, pe ale 

căror părţi interioare este pictată Icoana Bunei Vestiri. Este scris cu două feluri de 
cerneală: roşie şi neagră. Acel pomelnic este făcut de „Ştefan Popăscul, vornic de 
poartă în zilele Măriei Sale Mihail Racoviţă”. 

Sunt extrase notiţe din câteva cărţi vechi ale fostului schit Pârveştii: dintr-un 
„Triod slavon” - manuscris, dintr-un „Trifilog slavon” şi dintr-un „Minei” tipărit în 
1651. 


SF. APOSTOLI PETRU ŞI PAVEL - HUŞI (MĂNĂSTIREA) 

Dobzeu, Mina, protos., „Pomelnicul mănăstirii «Sfinţii Apostoli Petru şi 
Pavel» din Huşi - un document istoric valoros”în BORom XCVIII (1980), 1-2, 
p. 197-215. 

Sunt descrise şi redate cele patru pomelnice ale fostei catedrale episcopale din 

Huşi: 

a) Pomelnicul episcopului Inochentie al Huşilor. 

b) Pomelnicul lui Iacob Stamate. 

c) Sinodicul manuscris al lui Sofronie Miclescu. 

d) Sinodicul arhiereului Melchisedec (Ştefănescu). 

PIONUL-CEAHLĂU (MĂNĂSTIREA) 

Merişca, Costin, „Vechiul pomelnic al Mănăstirii Pionul”, în: MitrMold LIV 
(1978), 1-2, p. 144-161. 

Pomelnicul vechi al Mănăstirii Pionul de la Poalele Ceahlăului este al doilea 
triptic din întreaga ţară ca vechime, păstrat în original, datând din 1639. La importanţa 
sa contribuie faptul că este unul dintre documentele care păstrează primele încercări de 
înlocuire a limbii slavone cu româna. Autorul oferă o descriere a pomelnicului 
detaliată, menţionând numele călugăreşti care apar în el şi prezentânt transcrierea sau 
traducerea lui, pe coloane. 

Sunt prezentate şi date despre Mănăstirea Pionul, cunoscută la început sub 
denumirea „Schitul lui Silvestru” sau „Schitul de sub Ceahlău”, fiind numită şi 
„Schitul Hangu”(1660-1664), care diferă însă de Mănăstirea Hangu sau Buhalniţa. 
Primul document ce atestează mănăstirea datează din 1593 şi în el apare drept ctitor 
Gheorghe Coci, mare paharnic, frate al lui Vasile Lupu. 

POCROV (SCHITUL) 

***, „Din Istoria Mănăstirii Neamţului. Istorie pentru începerea şi zidirea şi 
întemeierea şi înzestrarea Sfintei Sihăstrii a episcopului Pahomie, care acum 
îndeobşte se numeşte Schitul Pocrovului, ce este al Sfintei Mănăstiri Neamţ în 
principatul Moldovei”, în: BORom VIII (1884-1885), 1, p. 40-48. Cu text în 
slavonă. 

în 1704, Pahomie, egumenul Mănăstirii Neamţ, face o vizită în Rusia. După 
reîntoarcerea sa la Mănăstirea Neamţ, el cere „să nu mai fie egumen al mănăstirii, ci să 
fie lăsat să se liniştească în pustietate. El merge cale de o oră de la Mănăstirea Neamţ 

şi se stabileşte la poalele Muntelui Chiriacul”. Prin voia lui Dumnezeu, ajunge episcop 
al Romanului la 1707. în această calitate va ctitori schitul Pocrov, cu hramul 
Acoperământul Maicii Domnului, în 1714, primul stareţ fiind Mardarie 
ieroschimonah. Schitul va fi scutit de biruri de Ioan Nicolae Voievod. 

împrejurările istorice îl silesc pe arhiereul Pahomie să plece peste graniţele ţării, 
dar, deşi aflat peste hotare, el a avut în continuare grijă de ctitoria sa. 

*** „Din Istoria Mănăstirii Neamţului. Istorie pentru începerea şi zidirea şi 
întemeierea şi înzestrarea Sfintei Sihăstrii a episcopului Pahomie, care acum 
îndeobşte se numeşte Schitul Pocrovului, ce este al Sfintei Mănăstiri Neamţ în 
principatul Moldovei”, în: BORom VIII (1884-1885), 2, p. 140-146. Cu text în 
slavonă. 

Sunt menţionate daniile făcute schitului Pocrov şi întăririle acestora de către 
domnitorii Grigorie Ghika (1741) şi Constantin Mihail Racoviţă (1758). Stareţul 
schitului, Natanail, cumpără la 1754 o moară. în 1786 un monah de la schitul 
Fătăciunii dăruieşte Pocrovului 12 Minee. Mitropolitul Iacov al Moldovei dăruieşte şi 
el acestui aşezământ monahal un ajutor de 1200 de lei pentru ca „acesta să se 
înnoiască”. 

Voicescu, Constantin, doctorand, „Schitul Pocrov şi importanţa lui pentru 
viaţa şi cultura bisericească din Moldova în secolul al XVIII-lea”, în BORom 
XC (1972), 7-8, p. 819-832. 

Strâns legată de înnoirea vieţii monahale de la începutul secolului al XVIII-lea, 
activitatea duhovnicească desfăşurată la Schitul Pocrov este frumos descrisă în primul 
capitol al studiului. Cel de-al doilea capitol aminteşte şi descrie realizările stareţilor şi 
a călugărilor din acest aşezământ monahal ce „au lăsat urme” în istoriografia 
bisericească. Capitolul intitulat „Feţe bisericeşti şi aşezăminte monahale legate de 
schitul Pocrov” menţionează legăturile avute cu schitul Fătăciune, metocul de la 
Timişeşti, biserica de la Siliştea Bălăşti, ce a devenit „Schitul de la Codrul Sârghilor, 
schiturile Ioaneasa, Brăteşti, Hlăpeşti de lângă Tâmpeşti, toate dând mărturie despre 
mişcarea de înnoire duhovnicească creată de Sf. Pahomie de la Gledin. 

Ultima parte a studiului intitulată „Cărţi şi copişti de la Pocrov” subliniază 
importanţa ce a avut-o acest aşezământ monahal pentru viaţa culturală şi 
duhovnicească a Moldovei în secolul al XVIII-lea. 

POPĂUŢI (MĂNĂSTIREA) 

Scriban, arhim., „Cronica bisericească. Sfinţirea Monumentului Bisericii din 
Popăuţi, Botoşani, ctitoria lui Ştefan cel Mare”, în: BORom XLV (1927), 10, p. 
614-615. 

Biserica ctitorită de Ştefan cel Mare în 1496, a fost refăcută şi sfinţită pe data de 
2 octombrie 1927. La ceremonia de sfinţire, săvârşită de mitropolitul Pimen al 
Moldovei, a participat şi patriarhul Miron. Este redată, pe scurt, desfăşurarea 
ceremoniei de sfinţire. 

PRECISTA-MARE - ROMAN (MĂNĂSTIREA) 

Cozărescu, Epifanie, „Istoricul bisericii Precista Mare din oraşul Roman”, în: 

MitrMold XLI (1965), 11-12, p. 636-654. 

Din istoricul bisericii Precista Mare din oraşul Roman aflăm despre rezidirea 
bisericii domneşti şi fondarea Mănăstirii Precista în 1753, despre ridicarea zidului de 
incintă, a turnului clopotniţei, a chiliilor şi caselor egumeneşti, precum şi despre 
edificiile care au fost construite în afara mănăstirii. Al doilea ctitor al acestui lăcaş este 
Constantin Ştefan Racoviţă. Se prezintă şi câteva din odoarele mănăstirii. 

Cozărescu, Epifanie, „Biserica Precista-Mare din Roman”, în: MitrMold XLV 

(1969), 3-4, p. 224-231. 

Se menţionează cea de-a doua zidire a bisericii Precista Mare din Roman, în 
1787. Sunt prezentate imagini cu pisania şi iscălitura egumenului Gherasim Putneanul. 

PROBOTA (MĂNĂSTIREA) 

Gârboviceanu, P., „Serbarea de la fosta mănăstire Pobrata din Judeţul 

Suceava”, în: BORom XXXII (1908-1909), 6, p. 601-613. 

în 1904 s-a descoperit, sub streaşină bisericii Mănăstirii Probota, de către 
profesorul Moisil, piatra mormântală a doamnei Oltea, mama lui Ştefan cel Mare. 
Spiru Haret a hotărât ca această piatră să fie aşezată în interiorul bisericii, alături de 
mormântul lui Petru Rareş şi al doamnei sale Elena şi l-a rugat pe Nicolae Iorga să 
întocmească o inscripţie comemorativă care să se sape pe o altă piatră, spre a fi aşezată 
lângă piatra mormântală veche. Sărbătoarea aşezării pietrei vechi mormântale a 
doamnei Oltea în biserica Mănăstirii Probota a avut loc în luna august a anului 1908. 
Este descrisă desfăşurarea acestei ceremonii şi sunt reproduse: înştiinţarea publicată cu 
acest prilej, cuvântarea lui Al. Lapedatu, din care aflăm despre câteva fapte ale 
călugărilor mănăstirii şi că mitropolitul Dosoftei al Moldovei a închinat această 
mănăstire Sfântului Mormânt, cuvântarea lui Spiru Haret şi inscripţia de pe noua 
piatră mormântală a doamnei Oltea. 

Ionescu, I., pr., „Portretul funerar al lui Ion - un fiu necunoscut al lui Petru 

Rareş - şi datarea de pictură de la Probota”, în: MitrOlt XII (1960), 1-2, p. 126- 

127. Recenzie. 

Portretul funerar a fost descoperit în 1958 şi cuprinde scena binecuvântării lui 
Ion de către Sfântul Nicolae, având Evanghelia în mâna stângă. Există discuţii privind 
datarea acestei picturi, considerată a fi din 1532. 

Stănculescu, F. Ioan, „Recenzie. Gh. Buzatu, «Mănăstirea Probota», Editura 

Meridiane, Bucureşti, 1968, p. 50 + 37 ilustraţii”, în: BORom LXXXVII (1969), 

9- 10, p. 1092- 1093. 

Mănăstirea Probota se află în partea de nord a oraşului Paşcani, nu departe de 
apa Şiretului. Ctitoria lui Petru Rareş, Probota a deschis, alături de biserica Sf. 
Gheorghe din Hârlău (1530), seria monumentelor vestite prin picturile lor exterioare. 


567 



Documentele vorbesc de o primă biserică fondată de Ştefan I Muşat (1394- 1399) care 
fiind construită, probabil, din lemn a avut viaţă scurtă. în locul ei s-a ridicat o altă 
biserică din piatră terminată pe la 1450. 

Aici ar fi fost înmormântată Doamna Oltea, mama lui Ştefan cel Mare şi 
Evdochia din Kiev, prima lui soţie. în timpul lui Petru Rareş mănăstirea cunoaşte o 
înflorire deosebită, având ca egumen pe vărul primar al domnului, Grigorie Roşea, 
care avea să devină mitropolit al Moldovei. La insistenţele lui s-a construit a doua 
biserică a mănăstirii, prima şi cea mai importantă ctitorie a lui Petru Rareş, având 
faţadele zugrăvite. 

Din secolul al XVII-lea, monumentul cunoaşte o perioadă de degradare, fiind 
refăcut abia în timpul lui Vasile Lupu (1634- 1653). Episcopul Dosoftei al Romanului 
fusese călugărit aici şi în 1677 o închină patriarhiei Ierusalimului. Refacerea 
monumentului s-a făcut în 1844 şi în 1939. Biserica avea toate încăperile specifice 
epocii, fiind susţinută în exterior de contraforturi şi înconjurată de ziduri groase de 
piatră de râu. Gropniţele cuprind mormintele lui Petru Rareş, al Elenei şi al lui Ştefan 
Rareş precum şi al Doamnei Oltea, adusă aici în 1908. 

Pictată în 1532, Probota este o îmbinare armonioasă a sistemului pictural cu cel 
arhitectural. Picturile care au fost refăcute nu mai au calitatea celor originale. La 
exterior pictura bisericii a dispărut aproape în întregime în partea de nord şi de vest, 
culoarea predominantă fiind albastrul. Casa domnească şi clopotniţa construită de Iliaş 
Rareş au fost iniţial pictate în exterior. Un jeţ domnesc al lui Petru Rareş şi un tetrapod 
se află la Muzeul de Artă al R.S. România. La Probota se găsesc un număr mare de 
pietre funerare mănăstirea făcând parte din monumentele de artă ale ţării a căror faimă 
a trecut peste hotarele României. 

t Adrian Botoşăneanul, „Mitropolitul Dosoftei la Probota”, în: MitrMold L 

(1974), 9-12, p. 739-747. 

Articolul de faţă debutează cu un scurt istoric al Mănăstirii Probota, după care 
sunt amintite date despre legăturile mitropolitului Dosoftei cu acest aşezământ, 
mănăstirea sa de metanie. Mitropolitul s-a călugărit la vârsta de 25 de ani, versificat 
Psaltirea şi a scris „Viaţa şi petrecerea svinţilor”. Ca episcop de Roman, Dosoftei s-a 
îngrijit de Mănăstirea Probota, a refăcut unele clădiri şi a înzestrat-o cu odoare, iar în 
1677 a închinat-o Patriarhiei de Ierusalim. Este redată viaţa întregii obşti monahale din 
acea vreme. 

Bătrâna, Lia, Bătrâna, Adrian, „Date noi cu privire la prima ctitorie datorată 

lui Ştefan cel Mare: Mănăstirea Probota”, în: MitrMold LIII (1977), 7-9, p. 586- 

597. 

Informaţii despre Mănăstirea Probota, prima ctitorie a lui Ştefan cel Mare, 
daniile primite, pictura şi decoraţiunile. Se dau imagini cu planul bisericii Mănăstirii 
Probota. 

Ungureanu, Vasile, „Biserica Mănăstirii Probota - monument de artă 

bisericească”, în: MitrMold LVII (1981), 4-6, p. 344-350. 

O introducere generală în arta moldovenească până la Petru Rareş, amintind 
despre ctitoriile acestuia şi trăsăturile lor specifice şi mai ales despre caracterul special 
al Mănăstirii Probota. Se face un scurt istoric al acestui locaş şi se dau detalii despre 
arhitectură, pictură, sculptură în lemn şi piatră. 

PUTNA (MĂNĂSTIREA) 

Popovici, George, „Optu documinte române privitoare la monastirea Putna 

(1707-1778)”, în: Candela V (1886), 9, p. 557-567. 

Se redă conţinutul unor documente referitoare la Mănăstirea Putna precum şi o 
descriere a episcopului Isaia Baloşescu. 

Primul document, semnat de „Antioh Constantin Voevoda”, se referă la 
arhiepiscopul şi mitropolitul Sucevei, Misail, la episcopul de Roman, Lavrentie, la 
episcopul de Rădăuţi, Ghedeon şi la episcopul de Huşi, Varlaam, care împreună cu 
„Voevoda Constantin” se îngijesc de sfintele lăcaşuri şi aduc danii Mănăstirii Putna. 

Al doilea act evidenţiază ajutorul dat Mănăstirii Putna de Mihail Racoviţă 
Voievod. 

în al treilea document domnul Mihail Racoviţă face cunoscută iertarea 
locuitorilor din satul Cuciur al Mănăstirii Putna, acuzaţi de uciderea unui jidov. 

Următorul act se referă la cererea lui Grigorie Ghica adresată boierului 
Dumitraşco Macri, prin care cere ca cernăuţenii de pe teritoriul satului Cuciureni să se 
mute în Cernăuţi. 

în alt document, Constantin Vodă Mavrocordat porunceşte lui Niculai Costin, 
staroste de Cernăuţi şi biv vel căpitanului Ianoli să aleagă partea Mănăstirii Putna la 
moşie, la Cozmiu. 

Prin al şaselea şi al şaptelea act, Constantin Vodă Mavrocordat şi Matei Vodă 
Ghica scutesc locuitorii satului Cuciur de dări. 

în ultimul document, arhimandritul Vartolomeu Măzereanul şi ieromonahul 
Ilarion adeveresc cunoştinţele tânărului Ioan Băloşescu şi îmbrăcarea lui în monah cu 
numele de Isaia, afiorisindu-1 prin cinul ierodiaconiei. 

Ghenadie al Râmnicului, „Trei manuscripte slavone”, în: BORom X (1886- 

1887), 12, p. 968-975. Cu text în slavonă. 

Gr. Voscresenski a publicat în 1882, la Petersburg, a publicat o lucrare care se 
numeşte „Manuscripte slavice, păstrate în Bibliotecile străine: a Berlinului, a Pragăi, a 
Ljubljanei, a Zagrebului şi ale Belgradului”, în care descrie 71 de manuscrise slavone 
aflate în biblioteci din afara Rusiei. în articol sunt prezentate trei manusrise care 
prezintă un deosebit interes pentru trecutul culturii noastre, între care şi un 
„Tetraevanghel” aflat într-o bibliotecă în Viena, datat 1502 şi scris în Mănăstirea 
Zgorafu, din porunca lui Ştefan cel Mare. 

Erbiceanu, C., „Pomelnicul Mitropoliei Ungrovlahiei”, în: BORom XIII (1889- 

1890), 11, p. 689-697. 


569 



Sunt redate atât pomelnicul Mitropoliei Ungrovlahiei, cât şi cele două prefeţe 
ale sale. Interesant este faptul că acest pomelnic conţine şi o cerere de iertare 
(necanonică!!!) pentru cei ce s-au sinucis (!!!). Constantin Erbiceanu arată că 
pomelnicul a fost scris după unul mai vechi, în timpul mitropolitului Varlaam, între 
anii 1673-1709, de către ieromonahul Ghervasie de la Mănăstirea Putna. C. Erbiceanu 
arată motivul pentru care Ghervasie a venit în Bucureşti în timpul domnului 
Constantin Brâncoveanu. 

Popescul, Orescu, dr., „Câteva Documente Moldovene”, în: Candela XIII 

(1894), 10, p. 615-621. 

Articolul continuă publicarea documentelor referitoare la Bucovina. Este 
reprodus un act prin care Ştefan Vodă cel Mare dăruieşte Mănăstirii sale Putna morile 
domneşti din Şiret şi o raţie anuală de 12 buţi de vin. Articolul conţine note în care 
este descris aspectul fiecărui document. Text în slavonă. 

Popescul, Orescu, dr., „Câteva Documente Moldovene”, în: Candela XIII 

(1894), 11, p. 672 

Sunt redate următoarele documente: un act prin care Iuga, vistierul domnului 
Ştefan cel Mare donează Mănăstirii Putna, satul Şerenţi, o cădelniţă şi un chivot de 
argint, 100 de zloţi ungureşti şi doi cai buni (25 ianuarie 1476); un act prin care Iuga, 
vistierul domnului Ştefan cel Mare donează Mănăstirii Putna, satul Şerenţi din 
Cernăuţi, o vie în Hârlău, un câmp, o cădelniţă şi un chivot de argint, 100 zloţi 
ungureşti şi 100 de oi (1 iunie 1476); un act prin care Iuga, vistierul domnului Ştefan 
cel Mare, donează Mănăstirii Putna, satul Şerenţi, o cădelniţă, un chivot de argint şi 
100 de zloţi ungureşti (29 iunie 1476); Articolul conţine note în care este descris 
aspectul fiecărui document. Text în slavonă. 

Popescul, Orescu, dr., „Câteva Documente Moldovene”, în: Candela XIII 

(1894), 12, p. 741-745. 

Sunt reproduse următoarele documente: un înscris prin care domnul Ştefan cel 
Mare dă episcopiei din Rădăuţi trei familii de ţigani (13 noiembrie 1486); un 
document prin care Bogdan Vodă cel Chior dă egumenului Silion (Siluan) de la Putna 
800 de zloţi tătăreşri pentru a fi pomenit împreună cu familia sa în rugăciune şi la 
Sfânta Liturghie (8 decembrie 1513). Articolul conţine note în care este descris 
aspectul fiecărui document. Text în slavonă. 

Popescul, Orescu, dr., „Câte-va Documente Moldovene”, în: Candela XIV 

(1895), 6, p. 294-299. 

Articolul prezintă un act prin care Petru Vodă Şchiopul, la 30 martie 1575, dă 
Mănăstirii Putna satul Cuciurii. Articolul conţine note în care este descris aspectul 
fiecărui document. Text în slavonă. 

***, Cronică, „Vasile Renney de Herşeni”, în: Candela XIX (1900), 11, p. 708. 

Este anunţat decesul arhimandritului şi egumenului Mănăstirii Putna, Vasile 
Renney, în data de 30 octombrie 1900, la vârsta de 58 de ani. înmormântarea, la care 

au luat parte Î.P.S. Arcadie Ciupercovici, preşedintele ţării, baronul Bourguignon, s-a 
oficiat în Cernăuţi, la 1 noiembrie 1900 de către episcopul Rădăuţilor, Vladimir de 
Repta. 


***, Cronică, „Chirotoniri”, în: Candela XX (1901), 1, p. 85. 

Este anunţată hirotonirea, oficiată de episcopul Vladimir de Repta, a diaconului 
Emanuil Melek în preot, a ierodiaconului Sfintei Mănăstiri Putna, Gherasim 
Prelipcean, în ieromonah şi a monahului Ilarion Mariş de la Sfânta Mănăstire Suceviţa 
în ierodiacon. 

***, Cronică, „Sfinţiri de biserici”, în: Candela XX (1901), 9, p. 724. 

Se anunţă sfinţirea bisericii de la Volcineţ la 8 (21) septembrie 1901 şi a 
bisericii ortodoxe noi din Liov la 16 (29) septembrie 1901. 

***, Cronică, „Chirotoniri”, în: Candela XX (1901), 9, p. 724. 

Se anunţă faptul că monahul Irodion Lăzărescul din Mănăstirea Putna a fost 
hiroronit în ierodiacon şi diaconul catedral Vasile Cilievici în presviter. 

***, Cronică, „Cazuri de moarte”, în: Candela XX (1901), 9, p. 724. 

Este menţionat decesul următoarelor persoane: a ieromonahului Mănăstirii 
Dragomirna, Ghelasie Grigorovici, la vârsta de 86 de ani (la 8/21 august 1901); a 
cooperatorului parochial din Cuciumare Mihail Doroftei, la vârsta de 44 ani; a 
parohului din Poeni, George Popescul, la vârsta de 56 de ani (3/16 august); a 
protopresviterului şi paroh din Mamaescii noi, Arsenie Kozak (17/30 august). 

C., E., „Pentru istoria literaturii bisericeşti”, în: BORom XXVI (1902-1903), 4, 

p. 391-393. 

Sunt reproduse introduceri ale unor manuscrise ale lui Pralea Ioniţă. Din prima 
aflăm că este vorba despre „Epitafion sau punere în mormânt a Domnului Dumnezeu 
care s-a alcătuit după calupurile greceşti” de psaltul Ioniţă Pralea din îndemnul 
arhimandritului Sofronie din Mănăstirea Slatina. 

Este descris un „Epitafion sau punere în mormânt la Adormirea Maicii 
Domnului după asemenea celui din sâmbăta mare facerea lui Emanuil din 1626. Scris 
în limba greacă în Ierusalim de ieromonahul Ghermano şi trimis la mănăstirea sa de 
metanie, Putna şi aşezat de Pralea Ioniţă”. 

***, Cronică, „Museul dela monastirea Sinaia”, în: Candela XXI (1902), 9, p. 

588-290. 

Informaţii referitoare la muzeul din Sinaia. Acesta adăposteşte în salonul 
principal numeroase tablouri de interes istoric şi religios, printre care un tablou 
fotografic cu steagul lui Ştefan cel Mare ce se păstrează la Mănăstirea Zograf de pe 
muntele Athos. 

G., „Cronica bisericească Serbarea pentru Ştefan cel Mare Domnul 

Moldovei. ”în: BORom XXVII (1903-1904), 12, p. 1424-1427. 


571 



Fiindcă în 2 iulie 1904 s-au împlinit 400 de ani de la trecerea la cele veşnice a 
domnului Ştefan cel Mare, ministrul Cultelor a hotărât ca la această dată să se facă o 
Panahidă pentru pomenirea în întreaga ţară a marelui domnitor Sunt redate dispoziţiile 
ministrului Cultelor în această privinţă, care l-a însărcinat pe Nicolae Iorga să strângă 
şi să publice actele lui Ştefan cel Mare. Tot în vederea acestei serbări a apărut şi 
lucrarea lui Teodor Chirileanu intitulată „Ştefan Vodă cel Mare şi Sfânt”. Sunt 
reproduse cuvintele lui Vasile Alecsandri cu privire la personalitatea lui Ştefan cel 
Mare. 


Floru, G., „Centenarul al IV-lea de la moartea Voievodului Ştefan cel Mare -2 

iulie 1504 - 1904”, în: Amvonul VII (1904), 4, p. 33-39. 

Sunt consemnate activităţile desfăşurate la Mănăstirea Putna vineri, 2 iulie, 
1904, Sfânta Liturghie şi Parastasul fiind oficiate de Î.P.S. Vladimir de Repta, ţinându- 
se predici şi discursuri elocvente, delegaţiile depunând coroane de flori, în relief ieşind 
coroana regelui. 

Cu acelaşi prilej, la Suceava, la biserica Mirăuţi au avut loc serbări, fiind 
amintită predica arhimandritului G. Balmoş şi discursul d-nului profesor Popovici. La 
Borzeşti a fost prezent P.S. S. episcop de Roman, slujba oficiindu-se în asistenţa d- 
nului Ministru al Cultelor şi al d-nei Haret. Aceeaşi comemorare are loc şi la Bucureşti 
în prezenţa Principelui Ferdinand şi a Principelui Carol, parastasul fiind oficiat de 
arhiereii Nifon Ploieşteanul, vicarul Sf. Mitropolii, Sofronie Vulpescu Craioveanul şi 
Calist Botoşăneanul. Textul conţine versuri închinate domnului Ştefan cel Mare. 

G., „Cronica bisericească. Serbarea lui Ştefan cel Mare.” în: BORom XXVIII 

(1904-1905), 2, p. 231-233. 

Sunt prezentate rugăciunile aprobate de Sfântul Sinod în şedinţa de la 14 martie 
1904, care au fost rostite la 2 şi 4 iulie 1904, cu prilejul sărbătoririi lui Ştefan cel Mare 

G., „Cronica bisericească. Pomelnicul lui Ştefan cel Mare şi al boierilor săi”, în: 

BORom XXVIII (1904-1905), 3, p. 340-342, 

Este reprodus atât pomelnicul lui Ştefan cel Mare, cât şi cel al boierilor săi. 

P., G., „Serbarea lui Ştefan cel Mare şi Sfânt”, în: .BORom XXVIII (1904- 

1905), 4, p. 440-461. 

La 2 iulie 1904 s-au împlinit 400 de ani de la trecerea la cele veşnice a lui 
Ştefan cel Mare şi Sfânt. Cu acest prilej în toată ţara au avut loc serbări şi s-au făcut 
rugăciuni pentru pomenirea marelui domnitor şi a boierilor săi. Serbări de o mare 
amploare au avut loc şi la Bucureşti, Borzeşti, Putna, Râmnicul-Vâlcea etc. 

în articol sunt redate trei cuvântări care au fost rostite la aceste serbări. Prima îi 
aparţine lui Spiru Haret şi a fost rostită la serbarea care a avut loc în Bucureşti. în 
această cuvântare este evocată amintirea marelui domnitor. A doua cuvântare, 
reprodusă în articol, îi aparţine lui N. Tarnavschi, profesorul de la Facultatea de 
Teologie din Cernăuţi şi a fost rostită de acesta la serbarea care a avut loc la Putna. 
Acest discurs are numeroase citate din panegiricul lui Ştefan cel Mare realizat de 
Vartolomei Măzăreanu. Sunt reliefate mai ales dragostea domnului moldovean pentru 

572 



Dumnezeu şi virtuţile sale de conducător. A treia cuvântare îi aparţine P.S. Atanasie al 
Râmnicului şi a fost rostită la serbarea care a avut loc în Râmnicu-Vâlcea. In cuvântul 
său P.S. Atanasie arată iubirea lui Ştefan cel Mare pentru Dumnezeu, smerenia 
domnului, bunătatea şi dreptatea sa. în finalul articolului este arătată însemnătatea 
acestei serbări şi sunt redate două fragmente referitoare la Ştefan cel Mare. Primul este 
dintr-un calendar din 1845, iar al doilea este din Panegiricul la Ştefan cel Mare scris 
de arhimandritul Vartolomei Măzăreanu. 

Erbiceanu, C., „Discurs la sărbătoarea naţională, în memoria lui Ştefan cel 

Mare”, care s-a făcut la Mănăstirea Putna la 15 august 1871”, în: BORom XXIX 

(1905-1906), 10, p. 1077-1087, 

Discursul lui Filaret Scriban are ca temă centrală orientarea naţională, politică şi 
religioasă a românilor. 

Gheorghiu, Vasile, prof. dr., „O cruce din „Sfântul Lemn” aflată la s. 

mănăstire Putna”, în: Candela XXVII (1908), 7, p. 361-370. 

Informaţii referitoare la o cruce găsită de prof. univ. dr. Eugen Kozak, cu ocazia 
defăşurării unui inventar la Mănăstirea Putna, despre care se spune că e făcută din 
lemnul Sfintei Cruci a Mântuitorului. Fiind trimisă la Cernăuţi pentru a fi studiată, 
Sfânta Cruce ajunge în mâinile autorului acestui articol. 

Crucea patriarhală ce avea braţul drept de sus rupt, avea pictat în centru Chipul 
Domnului nostru Iisus Hristos răstignit pe Cruce. Deasupra capului său planează, la 
punctul de încrucişare al braţului prim orizontal, un heruvim, deasupra acestuia fiind 
scrise literele I N, iar dedesubt literele B I. Pe capetele celor două braţe erau pictate 
chipurile celor patru evenghelişti. Pictura era făcută în stilul vechi bizantin. Pe cealaltă 
parte a crucii este o incripţie în greaca uncială din care reiese că aceasta este „parte din 
Scumpul Lemn”, adică din lemnul Sfintei Cruci, descoperit în secolul al IV-lea de 
împărăteasa Elena, maica împăratului Constantin cel Mare. Partea cea mai mare din 
Crucea Domnului a fost depusă în biserica zidită deasupra Sfântului Mormânt, cuiele 
şi o parte mai mică a fost trimisă împăratului la Constantinopole, iar părticele mai 
mari sau mai mici au fost răspândite în alte biserici. 

în inscripţie se spune că aceasta ar fi cea mai mare părticică, fiind dăruită de 
împăratul Romanos Mănăstirii Xiropotamu, în anul 894. Datorită apariţiei, de-a lungul 
timpului, a unor deţinători falşi de părticele din „Sfântul Lemn”, autorul nu dă un 
verdict asupra autenticităţii sfintei cruci găsite la Putna, lăsând acesta pe seama 
arheologilor. 

Dan, Dimitrie, protopresviter şi paroh în Straja şi membru corespondent al 

Academiei române, „O incripţie ecleziastică din 1667”, în: Candela XXVII 

(1908), 7, p. 379-384. 

Ştefan cel Mare a înzestrat Mănăstirea Putna cu 16 sate, din două districte. în 
fiecare an, un ieromonah al mănăstirii inspecta bisericile şi strângea de la preoţi dările 
ce se cuveneau. Este reprodusă o plenipotenţă mănăstirească din 1667, din contextul 
căreia reiese că delegatul ridica de la preoţii bisericilor subordonate o dare pentru 
prescuri, lumânări şi hârtie. Trimisul avea misiunea de a inspecta starea bisericii şi 

starea religios morală a locuitorilor. De asemenea, avea împuternicirea de a certa şi 
pedepsi atât preoţii, cât şi mirenii vinovaţi. Din reproducerea unei pastorale a lui 
Iacov, episcopul de Rădăuţi, adresată preoţilor din raiaua Hotinului, din data de 8 mai 
1749, reiese că acesta scuteşte preoţii de taxe, acţiune continuată şi de predecesorii săi. 
în 1908, preoţii din arhidieceza Bucovinei erau scutiţi de toate dările. 

***, „Copie după raportul nr. 29 din 25 iulie 1909 al superiorului Mănăstirii 

Râşca din judeţul Suceava”, în: BORom XXXIII (1909-1910), 6, p. 699-707. 

Raportul conţine descrierea vizitei făcute de superiorul Mănăstirii Râşca, 
arhimandritul V. Piticariu, mănăstirilor din Bucovina. Mai întâi acesta a vizitat 
Mănăstirea Sfântul Ioan cel Nou din Suceava, la care stareţ era arhimandritul Ghedeon 
Balmuş. 

După ce a trecut şi pe la Mănăstirea Dragomirna, părintele Piticariu a vizitat 
Mănăstirea Putna. El face o descriere a acestei mănăstiri, menţionând mormintele din 
interiorul bisericii acesteia şi câteva odoare şi aminteşte şi despre câteva inscripţii din 
care reiese că Vasile Lupu, în 1654 (sic!) a dărâmat mănăstirea şi a început să o 
reclădească. Domnul Gheorghe Ştefan a continuat opera lui Vasile Lupu, dar cel ce a 
isprăvit de restaurat mănăstirea a fost domnul Istrate Dabija. Acestea sunt: tablou cusut 
de mână în chipul lui Ştefan cel Mare, tablou cu Adormirea Maicii Domnului, tablou cu 
răstignirea Mântuitorului, aer din timpul lui Ştefan cel Mare, două ripide de argint 
poleite cu aur din 1497, tidva Sfântului Ghenadie, Patriarhul Constantinopolului, o parte 
din cămaşa arhidiaconului Ştefan, o falcă a cuviosului Rafailă, un deget al cuviosului 
Daniil Sihastru, lemn din paltinul în care a fost înfiptă săgeata cu care a tras Ştefan cel 
Mare când a ales locul de făcut Mănăstirea Putna. în 1909 în Mănăstirea Putna vieţuiau 
12 monahi. 

Dan, Dimitrie, „Proropopul Mihail Strilbiţchi. Schiţă Biografică şi 

Bibliografică”, în: Candela XXXL (1912), 5, p. 225-231. 

Este prezentată activitatea protopopului Mihail Strilbiţchi. Venit în 1756 ca 
preot tânăr la Iaşi, acesta provenea dintr-o familie de gravori de motive religioase. Prin 
hărnicia, aptitudinea şi activitatea sa ca gravor, legător de cărţi şi tipograf, ajunge la 
treapta ierarhică de protopop şi exarh în Mitropolia Iaşilor. Data şi locul morţii nu se 
cunosc dar este însă aproape sigur că a murit după anul 1800, la o vârstă de peste 70 
de ani. 

Activitatea lui Mihail Strilbiţchi ca gravor este marcantă, câteva din lucrările 
sale fiind: chipurile Apostolilor de pe „Evanghelia” tipărită la Iaşi în 1762; chipul 
Mântuitorului pentru „Catehisisul” tipărit la Iaşi în 1777; chipul Mântuitorului, al 
Maicii Domnului şi al împăratului David pentru „Psaltirea” tipărită în 1782; pe Sf. 
Ioan Damaschin pentru micul „Octoih” tipărit în 1786; chipul Răstighirii Domnului 
pentru „Evanghelia” tipărită în 1794. Ca legător de cărţi acesta a învelit în piele 
„Pomelnicul Mănăstirii Putna” (1756), a legat „Lythiarul Schitului Dojeşti” (1756) şi 
„Ithica Ieropolitică” a lui Vartolomei Măzereanu. Tipăreşte nenumărate cărţi printre 
care ceasloave, psaltiri şi calendare. 

***, „Cronică”, în: Candela XXXL (1912), 7, p. 385. 

Se înştiinţează că a decedat vicarului Mănăstirii Putna, Arsenie de Sevescul, la 
1/14 iunie 1912, în vârstă de 94 de ani. 

Dan, Dimitrie, „O evanghelie a lui Ştefan cel Mare în Miinchen”, în: Candela 

XXXII (1913), 12, p. 636-638. 

Este prezentată „Evanghelia” scrisă la porunca domnului Ştefan cel Mare şi 
dăruită bisericii din Cetatea Hotinului în 1492. Această „Evanghelie” nu a stat mult 
acolo, deoarece a fost cumpărată de Petru Movilă, mitropolitul „Kievului, Galiţiei şi a 
întregii Roşii”, ducând-o la mănăstirea Pecerska, în 1637. Cartea este legată în piele 
cafenie, având întipărite cu aur insignele Moldovei. 

Dan, Dimitrie, „Natanail Natan Dreteanul”, în: Candela XXXIII (1914), 1,2 şi 

3, p. 48-57. 

Date despre ieroschimonahul Natanail Natan Dreteanul, cel care a scris câteva 
manuscrise, păstrate la Mănăstirea Putna. Născut în 1717, acesta intră în 1755 la 
Mănăstirea Putna, unde se călugăreşte. Duhovnic al familiei Cantacuzino, avea 
înclinare spre desen, pictură şi poezie, lucrând cu răbdare şi simţ artistic. A scris, 
imitând perfect tiparul, „Pomelnicul Mănăstirii Putna”(1756), apoi, când era ecleziarh 
al Putnei, „Pomelnicul schitului Doljeşti” (1759). Retrăgându-se la Schitul Sihăstria 
Putnei, a compus „Cuvântul de obşte” (1768) de la începutul Pomelnicului Sihăstriei. 
Ales ca stareţ al schitului (10 oct. 1781), a slujit în această calitate patru ani, până la 
moartea sa (26 dec. 1784). 

Se face referire apoi la „Pomelnicul mănăstirii Putna din 1756”, care cuprinde 
222 pagini şi este legat în piele roşie. Pe faţă este întipărit cu aur tabloul „Răstignirii 
Mântuitorului”, iar pe verso, „Maica Domnulu rugându-se”. Frontspiciul, încadrat de 
un portal ce reprezintă pe Mântuitorul ca Arhiereu şezând pe tron, se află pe a treia 
pagină, pe verso regăsindu-se „Stihuri în versuri Politiceşti”. Numele tuturor celor 10 
luni sunt scrise cu roşu, pomelnicul începând cu luna septembrie. 

După aceea se descrie „Pomelnicul Sihăstriei din 1768”, cu 38 de pagini, legate 
în piele, având pe faţă fiind întipărită „înălţarea Domnului”, iar pe verso „Naşterea lui 
Iisus Hristos”. La pagina 18 se află o „înştiinţare către fraţii Sihăstriei”. Amândouă 
manuscrisele sunt păstrate la Mănăstirea Putna. Ultimul capitol din acest studiu 
prezintă „Pomelnicul mănăstirii Putna”. 

Dan, Dimitrie, „Natanail Natan Dreteanul”, în: Candela XXXIII (1914), 4, p. 

174-178. 

Articolul conţine un „Cuvânt cătră Părinţii Sfintei Mănăstiri a Putnii” prin care 
Î.P.S. Iacov, arhiepiscop şi mitropolit al Moldovei îndeamnă pe fraţii din Mănăstirea 
Putna „să citescă în fiecare zi numele ce se găsesc în Pomelnic şi să se roage pentru 
aceştia cu lacrimi din inimă”. 

Dan, Dimitrie, „Natanail Natan Dreteanul”, în: Candela XXXIII (1914), 5, p. 

223-226. 

Articolul conţine nume din luna septembie şi octombrie din Pomelnicul 
Mănăstirii Putna. 

Dan, Dimitrie, „Natanail Natan Dreteanul”, în: Candela XXXIII (1914), 6, p. 
271-274. 

Articolul conţine nume din luna octombrie şi noiembrie din Pomelnicul 
Mănăstirii Putna. 

Dan, Dimitrie, „Natanail Natan Dreteanul”, în: Candela XXXIII (1914), 7, p. 
321-324. 

Articolul conţine nume din luna noiembrie şi decembrie din Pomelnicul 
Mănăstirii Putna. 

Lupaş, I., „Serbarea de la Mănăstirea Putna”, în: BORom XLI (1922-1923), 3, 
p. 218-223. 

In urma reînfiinţării Episcopiei Clujului, episcopul acesteia Nicolae a propus 
Sfântului Sinod ca să se facă o slujbă de pomenire a domnului Ştefan cel Mare, 
deoarece acesta este cel care a înfiinţat Episcopia Vadului. Slujba de pomenire s-a 
făcut pe tot cuprinsul ţării la data de 21 septembrie 1922. La Mănăstirea Putna, la 
această dată, Î.P.S. Pimen Georgescu al Moldovei, Teodosie Atanasiu al Romanului, 
Nicolae Ivan al Clujului, Visarion Puiu al Argeşului, arhiereul vicar al Bucovinei 
Ipolit, Platon Ciosu Ploieşteanu de la Galaţi, ministrul Cultelor D. Banu, autorităţile 
locale şi mulţi credincioşi. 

Se descrie desfăşurarea serbării şi este reprodusă cuvântarea rostită de Ion 
Lupaş. în alocuţiune se arată ce a reprezentat Ştefan cel Mare pentru neamul românesc 
şi care au fost relaţiile lui Ştefan cel Mare cu Matei Corvin. Se dau citate din 
scrisoarea lui Ştefan cel Mare trimisă puterilor europene prin care le cere sprijin pentru 
a lupta împreună împotriva otomanilor şi din scrisoarea adresată de braşoveni lui 
Ştefan cel Mare în 1479. Din notele de subsol aflăm ce conţine inscripţia bisericii de la 
Războieni - redată integral - şi faptul că episcopul Vadului, Anastasie, a făcut o danie 
în bani Mănăstirii Putna în 1539. 

Gheorghiu, Vasile, „Crucea din „Scumpul lemn” din Sfânta Mănăstire Putna”, 
în: BORom XLI (1922-1923), 10, p. 706-711. Cu două figuri. Cu text în limba 
greacă. 

Mănăstirea Putna a fost zidită de Ştefan cel Mare între anii 1466-1469. Printre 
odoarele acestei mănăstiri se numără şi o cruce ce se crede a fi din „Scumpul Lemn” al 
Crucii Mântuitorului Iisus Hristos. Autorul articolului face o descriere a acestei cruci 
şi prezintă inscripţia de pe spatele ei din care aflăm că ea a fost dată de „împăratul 
Romanus Mănăstirii Xiropotam în anul 894”. Crucea din „Scumpul Lemn” din 
Mănăstirea Putna, scrie autorul, ar fi cea mai mare parte din „Scumpul Lemn” din 
întreaga lume. 

Scriban, arhim., „Cărţi, reviste ziare. „Privelişti din Bucovina pitorească” de 
Aurel Gheorghiu”, în: BORom XLIII (1925), 6, p. 371-372. Recenzie 

Se prezintă câteva mănăstiri din Bucovina între care Putna şi Episcopia de la 
Rădăuţi. Se aminteşte apoi despre celelalte mănăstiri ale Bucovinei şi despre muzeele 
de pe lângă acestea. 

Furtună, D., econom, „Dascălul Ilie de la Putna. Reflecţii asupra cunoştinţelor 

filosofice în trecutul nostru bisericesc”, în: BORom XLVII (1929), 10, p. 888-894. 

Este redat şi analizat un „Catehism”, scris de „Dascălul Ilie de la Putna” în 
1786. Se prezintă modul în care autorul acestui „Catehism” prezintă cunoaşterea lui 
Dumnezeu, făcând o paralelă cu cel în care mitropolitul Veniamin Costache tratează 
aceeaşi temă. 

Ursăcescu, V., ec., „O călătorie la Mănăstirea Putna în Bucovina cu prilejul 

celui de-al IV centenar dela moartea Marelui Ştefan, de Econom I. Antonovici, 

astăzi Episcopul Huşilor”, în: Buletinul Episcopiei Huşilor VII (1930), 11, p. 

176-177. 

Acesta este titlul unei broşuri de 38 de pagini pe care P.S. Iacov al Huşilor a 
scos-o la lumină în a doua ediţie, prima apărând pe 14 august 1904, puţin după 
întoarcerea P.S. Sale de la Putna unde se celebrau 400 de ani de la moartea lui Ştefan 
cel Mare. 

Autorul rezumă conţinutul acestei noi ediţii, unde episcopul Huşilor descrie 
călătoria de la Bârlad şi se opreşte asupra Sucevei, capitala Moldovei, impresionat 
fiind de rămăşiţele din partea de răsărit a oraşului, de frumoasele peisaje ale Bucovinei 
pe distanţa Rădăuţi-Putna, de mormintele domneşti de la Mănăstirea Putna. 
Menţionează că, cu acest prilej, guvernul austriac a fost foarte binevoitor deoacece le- 
a dat libertate românilor să îşi exprime sentimentele faţă de cel mai de seamă domnitor 
al lor. Autorul precizează că broşura se termină cu „Pomelnicul lui Ştefan cel Mare, a 
neamului şi a boerilor lui”. 

Puiul, I., pr., „Marea serbare de la Putna”, în: Candela XLVI (1935), p. 306-310. 

Sunt prezentate investiţiile şi reparaţiile realizate la Mănăstirea Putna la 
îndemnul şi cu ajutorul regelui Carol al II-lea şi ale mitropolitului Nectarie, începând 
cu anul 1933. Mai întâi s-a refăcut forma originală a mauzoleului mormântului 
domnului Ştefan cel Mare şi Sfânt, apoi s-a schimbat vechiul clopot „Buga”, ce a fost 
transportat în muzeul mănăstirii, cu un clopot nou turnat la Bucureşti, în fabrica Oituz, 
în greutate de 1660 kg, pentru suma de 83.000 lei. Au urmat: transformarea grădinii 
din nordul bisericii în grădină alpină, aceasta găzduind chipul în miniatură a Chiliei lui 
Daniil Sihastrul şi bustul nemuritorului Mihai Eminescu; restaurarea bisericii, 
clopotniţei şi a chiliilor călugăreşti, împrejmuirea cu zăplazuri a grădinilor din faţa 
sfintei mănăstiri, lucrări care au fost terminate în 1935. La acoperirea cheltuielilor a 
contribuit regele Carol cu 80000, iar Fondul bisericesc ortodox român al Bucovinei a 
vărsat suma de 457.574 lei. La rugămintea de a deveni al doilea ctitor al Mănăstirii 
Putna, regele Carol a răspuns prin vizita din 13 octombrie 1935, fiind întâmpinat de 
episcopul conducător al Mitropoliei, dr. Ipolit Vorobchievici, asistat de un sobor de 
cca. 160 preoţi. 

Reli, S., prof. dr., „Un manuscris inedit al lui Vartolomei Măzăreanu: „Sluja şi 

patimile Sf. M. M. Procopie (1779)”, în: Candela XLIX (1938), 1-12, p. 81-89. 

Structurat în patru capitole, articolul conţine informaţii referitoare la un 
manuscris inedit ce aparţine celui mai mare cărturar şi scriitor bisericesc moldovean 
din secolul al XVIII-lea, arhimandritul Vartolomei Măzăreanu, fost egumen al 
mănăstirilor Solea şi Putna. Volumul a fost cumpărat de Î.P.S. Visarion Puiu, pentru 
Muzeul Arhidiecezian al Bucovinei, în 1938. 

Scris în limba română, datat 1779, manuscrisul are 82 de pagini şi cuprinde: 
„Slujba Sf. M. Mucenic Procopie” şi „Patimele Sf. Mucenic Procopie”. Din 
însemnările de pe pagina întâi reiese că manuscrisul a fost tradus din limba slavonă în 
română şi scris de arhimandritul Varotolmei, la dorinţa şi cu cheltuiala preotului 
Miron din satul Bădeuţi şi cu binecuvântarea episcopului Dosoftei Herescu. 

Motivul care l-a determinat pe preotul Miron să dorească aceasta carte este 
acela că, slujind în biserica zidită de Ştefan cel Mare în Bădeuţi, închinată Sf. Mare 
Mucenic Procopie, la prăznuirea hramului (8 iulie) trebuia să vorbească mulţimei de 
credincioşi despre viaţa şi patimile acestui sfânt. Având la dispoziţie cărţi scrise numai 
în slavonă, limba neînţeleasă de credincioşi şi de preot, acesta apelează la cărturarul 
Vartolomei pentru traducerea în limba română a celor două părţi. 

Vartolomei Măzăreanu şi-a făcut studiile la Şcoala Mănăstirească din Putna. 
Călugărindu-se, a fost numit în 1757 arhimandrit, fiind trimis împreună cu stareţul 
său, Calistrat şi călugărul Mihai de la Sihăstria Putnei, în Rusia, de unde aduce 
numeroase cărţi. Fiind egumen la Mănăstirea Solea, este trimis în 1769, într-o misiune 
diplomatică către împărăteasa Ecaterina a Rusiei, de unde se întoarce cu multe cărţi 
bisericeşti în slavonă pe care le şi traduce: „Minunile Sf. Gheorghe”, „Viaţa marelui 
mucenic Gheorghe”, „Vedeniile lui Grigore”, „Efrem Şirul”, „Viaţa Sf. Xenofont”, 
„Slujba Sf. Onofrei”. 

După trecerea Bucovinei sub stăpânirea Austriei se înfiinţaseră mai multe şcoli 
iar în 1778, Vartolomei Măzăreanu îşi susţinea încă, la Mănăstirea Putna, vestita sa 
şcoală preoţească, „Academia duhovnicească”, ajutat fiind de dascălul Ilarion. Se mută 
la Roman, lăsând mica sa avere Mănăstirii Putna, unde conduce Mănăstirea Precistei. 
A încetat din viaţă în jurul anului 1805. 

Gorovei, Artur, „Un stareţ artist”, în: Păstorul Tutovei III (1940) 1-2, p. 11-13. 

Autorul îşi exprimă admiraţia pentru stareţul Mănăstirii Putna, părintele 
Grigorie Volcinschi, un bătrân frumos, un exemplu de stareţ de o înaltă ţinută morală, 
făcând parte din una dintre cele mai vechi familii nobile româneşti din Bucovina. 

Articolul cuprinde un istoric al familiei din care descinde acesta. Părintele 
Volcinschi cunoştea tot ce s-a scris despre Ştefan cel Mare şi, cu memoria lui 
predicioasă, reuşeşte să surprindă istoria, recitând cu talent, textul latinesc al scrisorii 
Papei de la Roma către domnul nebiruit al Moldovei, dovadă că străinii l-au apreciat 
pe domn şi a avut prietenii printre ei. în ceea ce priveşte Mănăstirea Putna, stareţul 
Volcinski este cel care a întemeiat muzeul de aici. 

G., I. M., „Note bibliografice. Reli S. Dr., „Mănăstirea Putna”, Cernăuţi, 1943, 

24 p.” în: BORom LXII (1944), 7-12, p. 331-332. Recenzie. 

Mănăstirea Putna a fost ridicată de către Ştefan cel Mare între 1466-1469. 
Biserica a fost clădită de către arhitectul grec Teodor, care a fost adus special de către 
Ştefan cel Mare pentru acest scop. în 1484 are loc un incendiu care afectează grav 
mănăstirea. Ştefan cel Mare îşi rezideşte ctitoria. Oştile lui Timuş devastează 
mănăstirea în secolul al XVII-lea. Domnitorul Vasile Lupu a început să zidească din 
temelie biserica, dar nu a terminat-o, lucrul la ea continuând şi sub domnul Gheorghe 
Ştefan şi a fost isprăvit sub Istrate Dabija Vodă în 1662. în 1739 un cutremur puternic 
afectează sfântul lăcaş. Acesta este refăcut de către mitropolitul Iacov Putneanu, cel 
care s-a retras aici în 1760 şi a trecut la cele veşnice în 1778. Mitropolitul Iacov a 
întemeiat la Putna o şcoală pentru pregătirea preoţilor şi l-a desemnat pe Vartolemei 
Măzăreanu ca să fie conducătorul acestei şcoli. 

E., B., diac., „Note bibliografice. Zugrav, Ioan, pr. dr., «Mănăstirea Putna», 

Suceava, 1948 (Ctitoriile noastre, nr. 2), 26 p. în 16° , în: BORom LXVI (1948), 

11-12, p. 632. 

Articolul prezintă succint broşura în care este descrisă Mănăstirea Putna, 
oferind informaţii referitoare la istoric, poziţia şi situaţia arhitectonică, la mormintele 
din biserică, la principalele obiecte vechi de artă, precum şi la sfintele moaşte care se 
găsesc aici. în finalul lucrării sunt câteva date despre chilia Sfântului Daniil Sihastrul 
şi despre Sihăstria din apropierea mănăstirii. 

Alexa, Petre, arhid., „Mănăstirea Putna”, în: MitrMold XXXI (1955), 3, p. 

137-143. 

în acest studiu monografic despre Mănăstirea Putna sunt reunite date despre 
zidirea ei, începută pe 4 iulie 1466, terminată în 1469 şi sfinţită pe 3 septembrie 1470. 
Tradiţia spune că înainte de a se zidi Putna, ar fi existat „dincolo de sihăstrie, în 
Ursoaia, o mănăstire de călugări cu regulă monahală foarte aspră”. Alte date privesc 
prădarea mănăstirii de către oştenii cazaci, în timpul domniei lui Constantin Cantemir, 
distrugerea lăcaşului din 1654 de către Timuş Hmelniţchi şi refacerea lui de către 
Gheorghe Ştefan Voievod, cutremurul din 1689. Sunt amintite mormintele din incinta 
mănăstirii şi sunt prezentate 31 de obiecte de valoare care aparţin muzeului Mănăstirii 
Putna. 


Rezuş, Petru, pr. prof., „în legătură cu Academia Duhovnicească de la 
Mănăstirea Putna”, în: MitrMold XXXI (1955), 9, p. 496-500. 

Documentul structurează date biografice despre Vartolomeu, care a murit în 
1805, ca egumen al Mănăstirii Precista din Roman. Este redat conţinutul unei scrisori 
către un monah din Mănăstirea Solea şi sunt descrise activităţile specifice funcţionării 
„Şcolii Duhovniceşti” de la Putna. 

Porcescu, Scarlat, pr., „Diferite manifestări la Mănăstirea Putna la mormântul 
lui Ştefan cel Mare”, în: MitrMold XXXIII (1957), 5-7, p. 521-531. 

Manifestările organizate cu prilejul împlinirii a 500 de ani de la urcarea pe tron 
a lui Ştefan cel Mare. Informaţii despre istoricul Mănăstirii Putna, despre danii, 

morminte, cărţi de cult. Sunt redate conţinuturile diferitelor cuvântări ţinute cu ocazia 
respectivului eveniment. 

Ştefănescu, I. D., „Averea de artă religioasă a Moldovei: Tezaurul de la Putna”, 
în: MitrMold XXXIII (1957), 8-9, p. 591-601. 

Se descrie amănunţit „Tezaurul” şi „Tripticul” lui Ştefan. Se aminteşte despre 
icoanele ce înfăţişează scenele: Naşterea Domnului, Botezul Domnului, înalţarea 
Domnului şi altele. Pentru a contura tezaurul de artă religioasă pe care îl deţine 
Mănăstirea Putna, în documentul dat este realizată descrierea amănunţită a acestuia şi 
a „Tripticului” lui Ştefan cel Mare. 

Jacotă, D., „Trei însemnări mai puţin cunoscute din muzeul Mănăstirii Putna”, 
în: MitrMold XXXV (1959), 7-8, p.517-518. 

Scurtă însemnare despre inscripţiile ce se găsesc pe un orar făcut de Anatolie, 
pe un panaghiar şi pe ripidele aparţinând perioadei domniei lui Ştefan cel Mare 
(1497), aflate în muzeul de la Mănăstirea Putna. 

Ionescu, I., prof., „O dveră necunoscută de la Argeş şi rostul acelora de la 
Mănăstirea Putna şi Slatina”, în: MitrOlt XIV (1962), 3-4, p. 256-257. 

Informaţiile prezentate în acest articol sunt culese din însemnările lui Paul de 
Alep. Este descrisă dvera uşii de la naosul bisericii de la Curtea de Argeş, care era 
cusută cu fir de aur şi era reprezintată icoana Adormirii Maicii Domnului. Se 
lămureşte faptul că vălurile de la Putna şi Slatina nu erau perdele pentru uşile 
împărăteşti, ci ţineau loc de uşă ca atare. 

Gonţa, V. şi Gonţa, I., Alexandru, „Un spital de mănăstire la Putna în veacul 
al XV-lea”, XXXIX (1963), 9-10, p. 592-601. 

Autorul încearcă să argumenteze existenţa unui spital la Mănăstirea Putna în 
secolul al XV-lea, cu mărturii salvate din incendiile care au afectat mănăstirea în 15 
martie 1484 şi 8 martie 1536. Pe un „Minei” astfel salvat se găseşte o însemnare în 
limba slavă, care spune că în incendiul din 1536 a ars, printre altele şi spitalul, adică 
bolniţa - autorul arată printr-o analiză etimologică faptul că termenul de bolniţă nu 
defineşte altceva decât spitalul. în acest context aflăm şi despre dania de 500 de aspri a 
binecredinciosului domn Ştefan pentru Mănăstirea Zografu şi spitalul acesteia. 

Gherasim, Oreste, pr., „Biserica lui Dragoş Vodă din Putna”, în: MitrMold XL 
(1964), 3-4, p. 140-144. 

Mărturii care atestă existenţa bisericii lui Dragoş Vodă din Putna, culese din 
cronicari. Descrierea lăcaşului şi a catapetesmei sale este completată de câteva date 
istorice, cum ar fi faptul că a avut funcţie de schit până în 1786. 

Stănculescu, Ioan F., „Recenzie. Comori ale trecutului românesc”, în: BORom 
LXXXIII (1965), 7-8, p. 777-782. 

Autorul realizează recenzia lucrării lui N. Constantinescu, „Mănăstirea Putna” 
apărută la Editura Meridiane, Bucureşti, 1965 şi a lui Lucian Roşu, „Mănăstirea 
Hurez” apărută la Editura Meridiane, Bucureşti, 1965. 

Prima lucrare conţine numeroase informaţii referitoare la istoricul, arhitectura, 
sculptură şi obiectele de muzeu din Mănăstirea Putna (epitrahilul din 1469, cel din 
1490), manuscrise („Tetraevanghelul de la Umor” - 1473, „Mineiul pe august” şi 
„Mineiul pe noiembrie” - 1467, „Cuvântările Sfântului Ioan Gură de Aur” - 1470, 
„Leastviţa Sfântului Ioan Scăraru” -1472, „Tetraevanghelul” din 1488-1489 şi cel din 
1504). Prima ctitorie a lui Ştefan cel Mare, situată la 30 km de Rădăuţi, a cărei 
construcţie a început la data de 10 iulie 1466 şi s-a finalizat în 1469, a avut destinaţia 
iniţială de necropolă. Edificiul a trecut prin numeroase încercări: incendiul din 1472, 
devastarea din 1654 de către oştile lui Timuş Hmelniţki (ginerele lui Vasile Lupu), 
cutremurul din 1739, lucrări de restaurare şi consolidare începute în 1756 din iniţiativa 
lui Iacob Putneanul, reparaţii în 1902. 

La Putna se mai păstrează două monumente vechi: biserica din lemn adusă de 
Ştefan cel Mare de la Volovăţ, ctitorie a lui Dragoş- Vodă şi bisericuţa din peşteră 
numită popular „Chilia lui Daniil Sihastrul”. 

Smochină, N., Nicolae şi Smochină, N., „O Pravilă românească din veacul al 

XVI-lea: «Pravila Sfinţilor Părinţi după învăţătura lui Vasile cel Mare», 

întocmită de ritorul şi scolasticul Lucaci, în 1581”, în: BORom LXXXIII 

(1965), 11-12, p. 1043-1062. 

Este amintită activitatea lui Eustaţie, ritor, protopsalt, preocupat de muzica 
bisericească bizantină, cel care a dirijat şi corul la înmormântarea lui Ştefan cel Mare. 
Operele sale, lăsate în manuscris cuprind, pe lângă notaţia muzicală bizantină şi unele 
compoziţii proprii („Cântarea către Ioan cel Nou de la Suceava”, „Stihirile Sfântului 
Dumitru”). 

în 1545-1546 urmaşul lui Eustaţie Protopsaltul, ieromonahul Antonie de la 
Mănăstirea Putna, pe timpul arhimadritului Gheorghe, lasă un alt manuscris de muzică 
greacă cuprinzând şi unele compoziţii de ale lui Eustaţie şi de ale altor cântăreţi 
români. în 1543 este menţionat un tratat de medicină pentru spitalul aflat sub îngrijirea 
Mănăstirii Putna, un „Tratat de algebră” (Iaşi, 1543), o „Psaltichie greacă” şi două 
manuscrise turceşti. 

Printre cărturarii de la Putna din secolul al XVI-lea se remarcă şi figura lui 
Lucaci, „ritor şi scolastic”, un reprezentant de seamă al culturii româneşti vechi, cu 
studii făcute în Polonia. La cererea episcopului Eustaţie al Romanului, ritorul Lucaci 
întocmeşte o „Pravilă”. Despre arhiereul Eustaţie ştim că a primit metania la 
Mănăstirea Putna la 30 martie 1575, a fost egumen la această mănăstire, devine la 
1577 episcop al Romanului iar la 8 iulie 1581 a primit schimnicia, retrăgându-se la 
Mănăstirea Putna, unde îşi va petrece restul vieţii. 

„Pravila” lui Lucaci este cuprinsă în manuscrisul slav nr. 692 din Biblioteca 
Academiei Române, care mai cuprinde: „Despre Dreptul matrimonial”(text bilingv 
interliniar slav român), „Cuvânt despre Dumnezeu” (bilingv, din opera lui Ioan 
Damaschin), o pravilă în limba slavă, fragmente din „Nomocanonul lui Zonara” şi un 
alt „Nomocanon”. 

Conţinutul „Pravilei Sfinţilor Părinţi după învăţătura lui Vasile cel Mare”, scrisă 
de ritorul Lucaci, provine în cea mai mare parte dintr-un „Nomocanon” prescurtat, dar 
şi din alte pravile româneşti scrise în limba slavă. Pe baza acestor texte, Lucaci a 
întocmit o nouă „Pravilă” ce conţine pedepse pentru: omucidere, furt, falsificarea 
băuturilor, mărturie falsă, viol, incest, adulter, recăsătorii, măsuri de igienă şi de 
sănătate. Aportul pe care îl are Lucaci la redactarea acestei lucrări constă în renunţarea 
la unele pasaje din textul slav, adăugarea textului românesc pe care îl reformulează, 
rezumatul anumitor părţi din textul slav. Autorul dă câteva exemple din conţinutul 
„Pravilei”, comparându-le cu textele slave, care au stat la baza acestei lucrări. 

Partea a doua a „Pravilei” cuprinde îndrumări cu privire la comportamentul 
clerului, în special pentru îndeplinirea serviciului divin, dar şi unele indicaţii 
tipiconale pentru preoţi. In partea finală, Lucaci îşi completează „Pravila” sa cu un 
tabel cu titlul „De se va ispovedi de toate păcatele sale duhovnicului său”, în care arată 
felul în care cel căzut în păcat poate să fie iertat prin rugăciune. Concluziile la care a 
ajuns autorul sunt următoarele: „Pravila” lui Lucaci este un manual practic de 
îndrumare necesar clerului, pentru a şti cum să se comporte cu mirenii şi ce canoane să 
aplice; fiind o prelucrare şi nu o traducere fidelă. Lucaci redă „Pravila” într-o limbă 
mai clară, care se apropie de limba română de astăzi omiţând din textul slav, pe care îl 
foloseşte ca sursă de inspiraţie, ceea ce nu corespundea cu nevoile sociale de atunci ale 
poporului român şi adăugând alte pasaje din canoanele Sfântului Vasile cel Mare. 

Mănăstirea Putna dispunea în timpul „scolasticului” Lucaci de un bogat tezaur 
de manuscrise ce i-a servit ca mijloc de informare. Iniţiativa acestuia de a îmbogăţi 
textul slav cu numeroase completări precum şi limba curgătoare în care este scrisă 
„Pravila” sa îl situează printre fruntaşii culturii româneşti din a doua jumătate a 
secolului al XVI-lea. 

Andreescu, Ştefan, „Data primului incendiu la Putna (1480)”, în: MitrMold 

XLII (1966), 1-2, p. 15-22. 

Autorul consemnează istoria primul incendiu care a afectat Mănăstirea Putna în 
1480, argumentând cu informaţii incontestabile că incendiul a avut loc în Miercurea 
Mare, dar pe 29 martie 1480 şi nu pe 15 martie 1484 cum se menţionează în cele două 
variante ale „Letopiseţului de la Putna”. 

Se aduc informaţii şi despre atelierul de broderii, înfiinţat în iarna dintre anii 
1480-1481 ale cărui produse stau mărturie până astazi. Prima piesă cunoscută creată în 
acest atelier este un antimis din 20 martie 1481, dăruit Putnei de Ştefan cel Mare şi 
Sfânt. 


Rămureanu, I. Ioan, pr. prof. „Comemorarea a cinci sute de ani de la 
înfiinţarea Mănăstirii Putna”, în: BORom LXXXIV, (1966), 7-8, p. 628-640. 

La 10 iulie 1966 s-au împlinit cinci sute de ani de la punerea temeliei bisericii 
Mănăstirii Putna. Ion Neculce în „O samă de cuvinte” relatează legenda alegerii 
locului mănăstirii, iar M. Sadoveanu o reaminteşte în „Viaţa lui Ştefan cel Mare”. 
Ridicată drept mulţumire lui Dumnezeu pentru cucerirea Chiliei, în 1465, din mâinile 
sultanului Mahomed al Il-lea, mănăstirea s-a înălţat de la 10 iulie 1466 până în 

septembrie 1469 şi a fost sfinţită la 3 septembrie 1469 sau 1470 de mitropolitul 
Teoctist şi episcopul Tarasie al Romanului, cu hramul Adormirea Maicii Domnului. 

Frumoasa mănăstire, zugrăvită în aur în interior şi-n exterior, a fost bogat 
înzestrată cu odoare şi cărţi de slujbă. Egumenul Ioasaf de la Neamţ a devenit primul 
ei stareţ. Biserica şi chiliile erau înconjurate de zid. Actualul turn de intrare e zidit în 
1757 de mitropolitul Iacob Putneanul, dar stema cu cap de bour şi pisania în limba 
slavonă dau informaţii despre ctitorul ei cel dintâi: Turnul tezaurului se păstrează 
original. Se dau apoi date despre Mănăstirea Putna după moartea lui Ştefan cel Mare. 

între 1756-1760 biserica, zidurile şi turnurile au fost din nou restaurate cu 
cheltuiala mitropolitului Moldovei Iacob I Putneanul, ajutat de domnul Constantin 
Racoviţă. Mitropolitul Iacob moare în 1778 şi este înmormântat în pridvorul 
mănăstirii. La Putna, în 1765, funcţiona o şcoală superioară de teologie pentru 
pregătirea clerului din Moldova, până în 1785, când austriecii au desfiinţat-o. în 1902 
Putna a îndurat din nou reparaţii generale urmate de altele între 1933 - 1935. Biserica 
are aceeaşi structură cunoscută, cu specificul pridvorului închis din timpul lui Ştefan 
cel Mare şi cu menţinerea gropniţei sau camera mormintelor, care apare pentru prima 
dată la Mănăstirea Moldoviţa, ctitoria din 1402 a lui Alexandru cel Bun. Biserica n-a 
fost dărâmată, cum s-a presupus ci, în cursul vremii, i s-au schimbat ornamentaţiile 
interioare şi exterioare, iar pridvorul închis n-a fost adăugat, ci datează din secolul al 
XV-lea. Mănăstirea avea şapte turnuri şi un şanţ de apărare. 

Biserica Putnei adăposteşte mormântul lui Ştefan cel Mare, mormintele 
membrilor familiei sale şi ale urmaşilor săi până la Petru Rareş pe care autorul le 
enumeră, cu datele necesare. Epoca lui Ştefan cel Mare a cuprins şi ani de pace, ani de 
bogate realizări religioase, culturale şi artistice. Pe plan cultural s-au îmbinat armonios 
elementele autohtone cu cele străine, tradiţia culturală a păturii conducătoare cu 
inspiraţia populară. Arhitectura, prin tot ce s-a construit, cunoaşte o puternică 
dezvoltare, însoţită de sculptură, pictură murală, ceramica decorativă, arta miniaturii şi 
a scrierii, ţesăturile, argintăria, broderia etc. Călugării copişti de la Putna au scris un 
număr mare de manuscrise, împodobite cu miniaturi, viniete sau iniţiale în culori 
diferite şi aur. Manuscrisele nu sunt numai cărţi bisericeşti, ci şi cronici sau letopiseţe, 
anale şi pravile, caligrafiate artistic pe hârtie şi pergament. Autorul prezintă titlurile 
cărţilor din acea vreme, indicând autorii lor, anul apariţiei şi locul unde se păstrează 
astăzi. Unele manuscrise au valoare istorică, nu numai religioasă, ca „Letopiseţul de la 
Putna”, „Letopiseţul lui Azarie”, altele sunt manuscrise muzicale (operele lui Eustaţie) 
sau juridice ca „Pravila” din 1581 a lui Lucaci. Egumenul Silvan alcătuieşte, după date 
astronomice, „Pascalia”. 

Obiecte de mare valoare artistică se pot admira în muzeul Mănăstirii Putna, 
între care amintim clopote vechi - „Buga” din 1482, „Blagovistnic” din 1490 şi 
„Uşerul” din 1530. La 15 august 1871, studenţii români din Viena, grupaţi în 
Societatea „România Jună” au organizat, în frunte cu Mihai Eminescu, sărbătorirea a 
patru sute de ani de la sfinţirea mănăstirii. Peste un veac, la 10 iulie 1966, s-au 
desfăşurat serbările comemorării a cinci sute de ani de la înfiinţarea mănăstirii. 

Musicescu, Ana-Maria, „Tezaurul de artă al Mănăstirii Putna”, în: BORom 

LXXXIV, (1966), 7-8, p. 641-646. 


583 



Centrul de creaţie al Putnei urmează, temporal, celui de la Mănăstirea Neamţ. 
Sinteza moldovenească a strâns trei influenţe, tradiţia populară armonizată cu 
influenţa bizantină specifică timpului şi spaţiului medieval românesc şi influenţa 
occidentală, gotică cu un rol episodic, limitat la formă, la ornamental. Cele patru 
genuri de arte aplicate reprezentate la PLitna; broderia, miniatura, sculptura în piatră şi 
argintăria reflectă prelucrarea şi menţinerea nivelului artistic şi tehnic atins de Neamţ, 
prelucrarea creatoare a acestuia pentru a răspunde cerinţelor multiple ale domnului 
prin comenzile făcute Putnei şi desăvârşirea în toate genurile artelor decorative, în 
arhitectură şi pictură. Putna a excelat în domeniul broderiei de o rară frumuseţe prin 
acoperământul de mormânt al Măriei de Mangop, prin epitaful din 1490, dverele din 
1484-1500 sau marea dveră a lui Bogdan cel Orb etc. Tematica este religioasă, dar 
personajele trăiesc intens prezentul. Broderia se carcterizează prin monumentalitate şi 
calitate poetică, prin îmbinare între simbolic şi concret între atemporal şi istoric. 

Din activitatea miniaturiştilor în domeniul ilustraţiei de carte se remarcă 
portretele donatorilor: Ştefan cel Mare în „Tetravanghelul” lui Nicodim din 1473 şi 
logofătul Ioan în „Psaltirea” de la Muncaci, arta miniaturiştilor putneni dusă până la 
desăvârşire artistică, extinzându-se dincolo de hotarele ţării. Sculptura în piatră, 
reprezentată la Putna prin lespezile funerare din biserică îşi găseşte rădăcinile la 
Rădăuţi, în pietrele puse de Ştefan pe mormintele înaintaşilor săi, dar cele de la Putna 
rămân unicate, deoarece îmbină artistic motive decorative orientalo-bizantine cu 
elemente gotice din Transilvania contemporană. 

Piesele de argintărie păstrate la vremea lui Ştefan sunt puţine: cădelniţa din 
1470, ripidele din 1497, ferecătura din 1487, celelalte piese fiind din veacurile 
următoare. Cele 40 de opere de artă din a doua jumătate a secolului al XV-lea, care se 
găsesc în tezaurul de la Putna, printre care multe capodopere din toate genurile, au fost 
lucrate în mănăstire la porunca domnului Ştefan cel Mare şi sunt imaginea unui stil de 
artă propriu Moldovei, stil ce va construi un model şi pentru veacurile următoare. 
Biblioteca păstrează manuscrise şi tipărituri de interes pentru istoria culturii mediului 
mănăstiresc şi laic până în timpurile moderne. Legăturile de carte în piele indică 
relaţiile cu Transilvania, iar colecţia de ţesături din secolele al XVI-lea şi al XVIII-lea 
din care se făceau hainele domneşti şi arhiereşti, amintesc de legăturile Moldovei cu 
Italia, cu Europa apuseană şi centrală, cu Orientul. 

Andreescu, Ştefan, „Putna şi închegarea stilului moldovenesc în arhitectură”, 

în: BORom LXXXIV (1966), 7-8, p. 647-649. 

Procesul evoluţiei artelor în vremea lui Ştefan cel Mare a fost permanent 
ascendent, străbătând mai multe etape: prima corespunde începutului domniei lui 
Ştefan, încă tributară principiilor şi metodelor epocii precedente, următoarea etapă, 
încadrată între 1475-1486, oferă imaginea unei intense activităţi constructive în 
domeniul refacerii şi întăririi vechilor cetăţi şi mănăstiri, când se ajunge la o 
maturizare a stilului caracteristic acestei epoci. Urmează apoi anul 1487, când au fost 
ridicate bisericile de la Milişăuţi şi Pătrăuţi, având o perioadă de maximă înflorire 
arhitecturii româneşti încheiată în primele decenii ale secolului al XV-lea, după 
moartea lui Petru Rareş. 

Biserica mare a Mănăstirii Neamţ, zidită în 1497, era considerată ca fiind prima 
construcţie unde apar toate subdiviziunile folosite în arhitectuta moldovenească din 
secolul al XVI-lea şi cele următoare: pridvor închis, pronaos, camera mormintelor 
(gropniţa) şi naos. Cercetările ulterioare au dus la concluzia că Mănăstirea Moldoviţa 
avea gropniţă cu un secol înainte de Neamţ. Urmărind firul zbuciumatei istorii a 
Putnei, cu cele două incendii din 1480 şi 1536, cu distrugerile provocate de cazaci şi 
cu refacerile ei, nu s-a putut afirma la un moment dat cât de originală este forma 
actuală a bisericii lui Ştefan. Săpăturile arheologice iniţiate la Putna în 1955-1956, au 
adus însă informaţii preţioase şi anume existenţa pridvorului închis este din secolul al 
XV-lea, iar temeliile lui se leagă de pronaos. în pridvor se află mormântul 
mitropolitului Teoctist, mort în 1478, iar în pronaosul cel mare e îngropat, în 1517, 
Bogdan cel Orb. 

în concluzie, biserica de la Putna este cea dintâi cunoscută în arhitectura 
moldovenească, unde apare elementul „pridvor” utilizat atât de des în epocile de mai 
târziu. Sondajele arheologice au confirmat cu certitudine că temeliile actuale ale 
construcţiei corespund cu cele iniţiale, deci Putna este o realizare arhitectonică 
excepţională pentru perioada premergătoare cristalizării stilului moldovenesc în 
arhitectură. 

Stănculescu, F. Ioan, „Valori artistice moştenite de la străbuni. Mănăstirea 

Putna, Viena, 1966, 96 p”, în: BORom LXXXIV, (1966), 7-8, p. 836-839. 

Recen z ii. 

Cu prilejul aniversării a cinci sute de ani de la întemeierea Mănăstirii Putna, la 
Viena a apărut un volum comemorativ „Mănăstirea Putna”, cu binecuvântarea 
patriarhului Justinian. Lucrarea s-a tipărit cu sprijinul Î.P.S. Iustin, mitropolitul 
Moldovei şi Sucevei, iar la tipărire s-a îngrijit P.C. pr. prof. Dr. Gh. Moisescu, parohul 
Bisericii Ortodoxe Române din Viena. Realizată artistic, coperta reprezintă portretul 
lui Ştefan cel Mare din „Tetravanghelul slavon” din 1473. 

Scopul apariţiei cărţii, precizat în Prefaţă, a fost de a evoca trecutul Mănăstirii 
Putna şi pe ctitorul ei. Ca semn de preţuire pentru Putna, aniversarea de la 10 iulie 
1966 a fost înscrisă în programul comemorărilor UNESCO pe anul 1966. Volumul 
prezintă un scurt istoric al Mănăstirii Putna, apoi se descrie biserica, afirmându-se că 
biserica lui Ştefan n-ar fi fost dărâmată în întregime, iar pridvorul ar fi din secolul al 
XV-lea şi nu al XVII-lea, după cum precizează ultimele cercetări. Având destinaţie de 
necropolă, Putna adăposteşte mormintele familiei lui Ştefan cel Mare şi ale urmaşilor 
lui până la Petru Rareş dar şi alte morminte. Biserica lui Dragoş Vodă de la Putna a 
fost clădită pe la jumătatea secolului al XlV-lea în satul Volovăţ şi strămutată de 
Ştefan cel Mare la Putna. Schitul Sihăstria ar fi premers ctitoriei lui Ştefan cel Mare de 
la Putna, după afirmaţia cercetătorilor. Ruinele unei bisericuţe săpate în stâncă sunt 
atribuite de tradiţie lui Daniil Sihastru. 

Mănăstirea Putna a fost un vestit centru de cultură şi artă moldovenească. Cele 
mai vechi manuscrise sunt „Mineiele din 1467”, iar muzeul păstrează un vechi 
„Evangheliar” scris în slavonă în secolul al XlII-lea sau al XlV-lea. Călugărul putnean 
Azarie a scris din poruncă domnească istoria Moldovei de la 1551 până la 1574 în 
letopiseţul său. Putna avea o şcoală teologică, iar egumenul ei avea dreptul să poarte 

bederniţă, cruce, mitră şi cârjă la hotărârea mitropolitului Iacov al Moldovei din 1757. 
Volumul prezintă conţinutul bogatului tezaur artistic ce se află în muzeul mănăstirii. 
Această lucrare se încheie cu o schiţă cu „Planul Mănăstirii Putna”, întocmit pe 
temeiul săpăturilor arheologice din anii 1955 - 1956 şi cu o „Listă bibliografică”. 

Balş, Ştefan, „Mănăstirea Putna, monument de arhitectură”, în: MitrMold XLII 

(1966), 7-8, p. 428-442. 

Elemente din arhitectura Mănăstirii Putna, din diferite secole. Faţadele 
reprezintă elemente care nu pot fi atribuite veacului al XV-lea, ci corespund veacului 
al XVII-lea. Autorul descrie aceste elemente şi specifică cărei domnii îi sunt 
caracteristice, argumentând cu multe imagini, şi cu ce alte biserici se aseamănă. Se 
prezintă planul bisericii, al incintei mănăstirii precum şi a turnului de la intrare. 

Nicolescu, Corina, „Tezaurul de broderii şi ţesături al Mănăstirii Putna”, în: 

MitrMold XLII (1966), 7-8, p. 443-459. 

Sunt prezentate şi analizate mai multe piese care fac parte din tezaurul de 
broderii şi ţesături al Mănăstirii Putna, între care un „Minei pe luna aprilie” realizat de 
diaconul Nicodim pentru Putna în 1467, un epitrahil brodat din 1469 şi o cădelniţă în 
stil gotic din 1470, ambele dăruite Putnei de Ştefan cel Mare. Se aminteşte de colecţia 
de ţesături italiene şi despre manuscrisele mănăstirii, cu câteva imagini ilustrative. 

Brătulescu, Victor, „Miniaturi şi manuscrise din Mănăstirea Putna - 1467”, în: 

MitrMold XLII (1966), 7-8, p. 460-510. 

Sunt prezentate în amănunt unele manuscrise ale Mănăstirii Putna. în 1467, 
Casian monahul „a dat gata”, scrise şi împodobite, mineiele pe august şi noiembrie. 
Unele dintre cărţile scrise la Putna se află actualmente în alte zone ale ţării sau chiar 
ale Europei, în special în muzee, dintre acestea autorul descriind un număr de 58 de 
capodopere. Alte 59 de manuscrise slavo-române, aflate astăzi în biblioteca şi în 
colecţiile de artă ale Mănăstirii Putna, sunt tratate în acelaşi mod. 

Rezuş, Petru, pr. prof., „Şcolile de la Mănăstirea Putna”, în: MitrMold XLII 

(1966), 7-8, p. 511-522. 

Putna a devenit un important centru de cultură sub arhimandritul Ioasaf, primul 
stareţ, care a fost ales de însuşi Ştefan cel Mare. Acesta a înfiinţat o şcoală în 1470, 
„şcoala de gramatică”, în care erau pregătiţi preoţii, materiile predate fiind strict 
bisericeşti. Se rezumă în câteva cuvinte activitatea celor mai importanţi profesori ai 
acestei şcoli de la acea vreme. După moartea Sfântului Ştefan, şcoala se transformă 
într-o şcoală pentru copişti. Gândul mitropolitului Iacob Putneanul de a înfiinţa o 
„Şcoală Duhovnicească superioară” este lăudat, întrucât, alături de consecinţele 
relaţiilor sale armonioase cu arhimandritul Vartolomei Putneanul, a avut un impact 
puternic la nivel cultural. Această nouă şcoală clericală a funcţionat din 1774 până în 
1778. 


Andronic, Al., „Descoperirile arheologice de la Mănăstirea Putna”, în: 
MitrMold XLII (1966), 7-8, p. 540-542. 

Articolul prezintă în detaliu săpăturile arheologice realizate la Mănăstirea Putna 
între anii 1955-1956, ale căror descoperiri importante au fost câteva noi ziduri şi 
temeliile casei domneşti din vremea domnului Ştefan cel Mare. Cu această ocazie sunt 
notate şi câteva informaţii despre ceramica moldovenească. 

Corivan, N., „Mănăstirea Putna, centru cultural în timpul lui Ştefan cel Mare”, 
în: MitrMold XLII (1966), 7-8, p. 557-559. 

în timpul domniei lui Ştefan cel Mare, Mănăstirea Putna s-a remarcat ca centru 
artistic prin intermediul mai multor factori, pentru care stau mărturie tezaurul 
mănăstirii şi miniaturile, prezentate, pe scurt, de autor în contextul conturării unui 
tablou al tipului artistic al vremii, caracterizat prin originalitate şi rafinament. 

Zugrav, I., „Pisania de la locuinţa domnească din Mănăstirea Putna sau piatra 
funerară a lui Dragoş Voievod pusă de Ştefan cel Mare”, în: MitrMold XLII 
(1966), 7-8, p. 560-565. 

Se rezumă părerile mai multor cercetători cu privire la dilema identificării unei 
anumite piese descoperite în săpăturile arheologice de la Mănăstirea Putna, care poate 
să reprezinte - fie o pisanie de la locuinţa domnească, fie piatra funerară a lui Dragoş 
Vodă, pusă de Ştefan cel Mare. Concluzia, asupra căreia se opreşte autorul, susţine cea 
dintâi variantă. Articolul mai ridică problema bisericii mici din Putna, care este posibil 
să fie biserica lui Dragoş, mutată de la Volovăţ la Putna. 

Norocel, Epifanie, ierod. prof., „Mormintele din biserica Mănăstirii Putna”, în: 
MitrMold XLII (1966), 7-8, p. 574-582. 

în gropniţa din biserica Mănăstirii Putna sunt înmormântaţi Ştefan cel Mare, a 
cărui piatră de mormânt este analizată deopotrivă cu inscripţia şi ornamentele ei, 
Maria Voichiţa, Maria de Mangop şi cei doi fii ai lui Ştefan - Petru şi Bogdan. în 
pronaosul bisericii se află mormintele lui Bogdan cel Orb, al surorii sale, Maria, al 
soţiei lui Petru Rareş, Maria, al lui Ştefăniţă Vodă şi al mitropoliţilor Teoctist şi Iacob 
Putneanul. Un alt mormânt descris în cadrul acestui articol este cel al lui Teofan, 
episcop de Rădăuţi, în exterior, în nordul altarului. 

Porcescu, Scarlat, „Locul Mănăstirii Putna în viaţa Bisericii Ortodoxe 
Române”, în: MitrMold XLII (1966), 7-8, p. 583-594. 

Mănăstirea Putna a reprezentat dintotdeauna un punct de referinţă pentru viaţa 
monahală de pe teritoriul ţării noastre. Pentru a-i surprinde importanţa, autorul acestui 
studiu prezintă situaţia politică şi religioasă de dinainte de epoca lui Ştefan cel Mare şi 
informaţii despre alte mănăstiri zidite în anii anteriori lui 1457. Este amintit un 
document din 2 martie 1399 despre o mănăstire de maici de pe Tazlăul Sărat, care la 
momentul scrierii acestui articol, deja, nu mai exista. Mai aflăm despre şcoala de 
copişti de la Putna şi despre arhiereii care au avut metania sau care au vieţuit în 
această mănăstire. 

Şerbănescu, Niculae, pr., „500 de ani de la punerea temelii Mănăstirii Putna 
1466-10 iulie-1966”, în: MitrOlt XVII (1966), 7-8, p. 652-671. 

împlinirea a 500 de ani de la punerea temeliei Mănăstirii Putna prilejuieşte 
comemorarea Sfântului Ştefan, cu date despre mănăstire, morminte, Şcoala de la 
Putna, spitalul şi bogăţiile mănăstirii. 

Păcurariu, Mircea, asistent, „500 de ani de la întemeierea Mănăstirii Putna”, 
în: MitrArd XI (1966), 7-8, p. 486-507. 

Omagiu adus cu ocazia împlinirii a 500 de ani de la întemeierea Mănăstirii 
Putna, articolul cuprinde informaţii referitoare la aşezarea geografică a mănăstirii, 
ctitoria bisericii de către Ştefan cel Mare, sfinţirea mănăstirii, alţi ctitori urmaşi ai lui 
domnului Moldovei. Se descrie biserica mare, camera mormintelor şi odoarele ce se 
găsesc la mănăstire. Totodată, sunt menţionate date importante despre activitatea 
cărturărească desfăşurată aici, despre şcoala de la Putna şi legăturile acestui lăcaş cu 
Mănăstirea Moisei din Maramureş, care îi era închinată. 

Ciobanu, Gheorghe, „Cultura muzicală bizantină pe teritoriul României până 
în secolul al XVIII-lea”, în: GBis XXV (1966), 11-12, p. 1052-1060. 

Informaţii despre şcoala muzicală de la Mănăstirea Putna, secolul al XVI-lea, o 
şcoală muzicală la Bucureşti, secolul al XVIII-lea, iar la sfârşitul secolului al XVIII- 
lea este înfiinţată o şcoală muzicală la Mănăstirea Neamţ. 

T. M., „Gh. Moisescu, „Mănăstirea Putna la 500 de ani de la întemeiere 1466- 
1966”, în: MitrMold XLIII (1967), 1-2, p. 206-207. Recenzie. 

Cartea scrisă de Pr. Prof. Dr. Gheorghe Moisescu comemorează 500 de ani de la 
zidirea Mănăstirii Putna în 1466, prin prezentarea istoricului acestui aşezământ, cu o 
bibliografie bogată şi cu ilustraţii. Este o carte editată de parohia ortodoxă din Viena, 
autorul lămurind motivul pentru care a apărut peste hotare. 

Gherasim, Oreste, pr., „Mănăstirea Putna la 500 de ani de la întemeiere 1466- 
1966”, în: MitrOlt XIX (1967), 3-4, p. 321-322. Recenzie. 

Cuprinde descrierea arhitecturii Mănăstirii Putna, date despre bisericuţa de lemn 
a lui Dragoş Vodă şi 40 de reproduceri în text. Sunt menţionate legăturile spirituale 
dintre Austria şi Putna din secolul al XlX-lea. 

Brătulescu, Victor, „Piatra de hotar de pe moşia Laura, odinioară a Mănăstirii 
Putna”, în: MitrMold XLIV (1968), 1-2, p. 92. 

Subiectul acestui articol este o piatră de hotar ce are o cruce bizantină pe o parte 
laterală, care se pare că a aparţinut Mănăstirii Putna, după care a ajuns pe moşia Laura. 
Autorul încearcă să lămurească unde s-ar putea ea afla acum. Se evocă un hrisov prin 
care, la 15 martie 1490, Sfântul Ştefan închina Mănăstirii Putna „10 biserici cu popii 
lor” din ţinutul Sucevei. în acelaşi hrisov se face şi hotărnicia braniştii munţilor, a 
pădurilor, a poienilor şi a pârâielor mănăstirii pe linia: Laura, Falcău, Sadău, Obcina, 
Rusca, Obrâşia Seletinului, Şipotele Sucevei, Pogonişte, Dealul Timotei, Obârşia 
Veţeului, a Maleasei şi pârâul Gura Putnei. 

Brătulescu, Victor, „Câteva date suplimentare asupra bisericii de lemn din 
comuna Putna”, în: MitrMold XLIV (1968), 1-2, p. 92-93. 

Se descrie un pomelnic triptic început în vremea lui Gheorghe Ştefan, urmaşul 
lui Vasile Lupu şi câteva însemnări de pe trei icoane împărăteşti din catapeteasma de 
lemn, din 1760. Vechimea acestui lăcaş pare a fi atestată de un document din 1589, 
care arată că biserica de lemn din Volovăţ a fost mutată la Suceviţa de episcopul de 
Rădăuţi, Gheorghe Movilă. însă această biserică pare a fi alta decât cea mutată de 
Ştefan cel Mare la Putna. 

Brătulescu, Victor, „Icoane din Biserica Veche de lemn - Putna”, în: MitrMold 
XLIV (1968), 5-6, p. 326. 

Biserica veche de lemn de la Putna conţine mai multe piese de o valoare 
artistică deosebită, cum sunt tâmpla sculptată în amestec de stil baroc, cu motive 
vegetale, icoanele împărăteşti, semnate de zugravi - Anton s-a semnat în 1760 pe 
icoana lui Iisus, Ioan Zugrav s-a semnat pe icoana Sfântului Nicolae şi pe icoana 
Maicii Domnului - şi icoana hramului anume Sfântului Andrei. 

Pistrui, Chirii, „Tetraevanghelul de la Suceava - manuscris slav”, în: MitrMold 
XLIV (1968), 7-8, p. 442-444. însemnare. 

„Tetraevanghelul de la Suceava” este un manuscris al ieromonahului Macarie 
de la Putna, făcut pe cheltuiala lui Barbovschi, pârcălab de Suceava. Astăzi el se află 
la muzeul Mănăstirii Rila din Bulgaria. Autorul descrie caligrafia şi ornamentele sale. 

Enescu, N. C., „Ştefan vel dascăl de la Putna”, în: MitrMold XLV (1969), 5-6, 
p. 348-353. 

Dascălul Ştefan de la Mănăstirea Putna este menţionat pentru prima dată în 
1778 de către un profesor de la „Academia Duhovnicească” a mănăstirii. Ştefan este 
traducătorul din greceşte al manuscrisului „Esopiei”, traducere realizată între anii 
1769-1774. Acest manuscris, ale cărui particularităţi sunt analizate de către autor, 
cuprinde viaţa filozofului „Ezop” şi pildele lui. în 1785 îl găsim pe Ştefan la Iaşi, iar 
în 1791 aflăm că se semnează pe un manuscris al unei „Alexandrii” muntene, păstrat 
la Mănăstirea Vorona din Botoşani. 

Panţiru, Grigorie, diac. şi Smochină, N., „Un vechi imn despre Sfântul Ioan 
cel Nou de la Suceava”, în: BORom LXXXVIII (1970), 5-6, p. 602-606. 

Autorii articolului demonstrează printr-o atentă analiză a textului şi a melodiei 
imnului Sfântului Ioan cel Nou de la Suceava că acesta este o creaţie românească cu 
text slavon şi melodie în stilul bizantin al epocii, autorul acestei creaţii fiind Eustaţie 
Protopsaltul, monah de la Mănăstirea Putna. Melodia Imnului Sfântului Ioan cel Nou 
de la Suceava este transpusă pe note în două manuscrise: unul aflat în Mănăstirea 
Putna (manuscris ante 1500) şi unul aflat în Biblioteca „Lenin” din Moscova (1511). 
Autorii spun că imnul este creaţia lui Eustaţie, deoarece, în manuscrise, acesta indica 
faptul când un imn aparţinea altui autor. Autorii fac o analiză literară a Imnului 
Sfântului Ioan cel Nou de la Suceava şi redau pe note acest imn, demonstrând nu 

numai că Eustaţie este autorul imnului, ci şi faptul că şcoala muzicală de la Putna avea 
principii de compoziţie bine definite în crearea melodiilor. 

Popa, Anghel, „Un document privind serbarea de la Putna din Î871”, în: 
MitrMold L (1974), 5-6, p. 479-481 

Documentul cuprinde descrierea desfăşurării evenimentelor ocazionate de 
sărbătorirea a 400 de ani de la sfinţirea Mănăstirii Putna, sărbătorire amânată din 1870 
pentru 14/26-16/28 august 1871. 

Solcanu, Ion I., „Noi consideraţii privind biserica de lemn de la Putna”, în: 
MitrMold LI (1975), 1-2, p. 115-122. 

Consideraţiile se bazează pe două documente care atestă existenţa bisericii şi 
faptul că Ştefan cel Mare a mutat-o la Putna. Se lămureşte problema dacă se poate 
vorbi despre o biserică la Volovăţ anterioară anilor 1466-1470 şi raţiunea pentru care 
ea a fost mutată de domnitor. 

Guşă, Ştefan, ierom., „Reorganizarea Colecţiei de obiecte bisericeşti de la 
Mănăstirea Putna”, în: MitrMold LII (1976), 5-6, p. 419-420. 

Reorganizarea colecţiei de obiecte bisericeşti de la Mănăstirea Putna s-a făcut în 
1976, după terminarea lucrărilor de restaurare. La parter au fost depuse fragmentele şi 
vasele de ceramică, precum şi cărţile manuscrise şi cărţile tipărite, iar la etaj vasele 
liturgice, crucile, icoanele şi broderiile. 

Ciobîcă, Teofilact, ierod., „Credinţă străbună şi dragoste de glie, oglindite în 
consemnările vizitatorilor din «Cartea de impresii» a Colecţiei de obiecte 
bisericeşti a Mănăstirii Putna”, în: MitrMold LV (1979), 7-8, p. 573-578. 

însemnare care redă mai multe mărturii din cartea de impresii a Colecţiei de 
obiecte bisericeşti a Mănăstirii Putna. 

Bănescu, Marcu, pr. dr., „tTeoctist, Mitropolitul Moldovei, „Mitropolitul 
Iacob Putneanul (1719-1778), în slujba ortodoxiei româneşti, a năzuinţelor de 
unitate naţională şi de afirmare a culturii române”, în: MitrBan XXX (1980), 1- 
3, p. 159-165. 

Iacob Putneanul a intrat la vârsta de doisprezece ani la Mănăstirea Putna, iar 
mai târziu urmează cursurile şcolii greco-slavo-româneşti. în articol sunt aduse 
informaţii despre perioada în care Iacob Putneanul păstoreşte ca mitropolit, îmbrăcând 
schima cea mare în 1778, când a luat numele de Eftimie. Se dau informaţii despre 
faptul că Mănăstirea Moisei din Maramureş a fost închinată Putnei. 

Paradais, Claudiu, „Aspecte arhitectonice iniţiale şi metamorfoze ulterioare 
(Putna), în: MitrMold LVII (1981), 1-3, p. 82-108. 

Paginile de faţă cuprind un studiu de documentare arhitectonică asupra 
Mănăstirii Putna, cu informaţii istorice, planşe, fotografii, sondaje arheologice, 
imagini de arhivă, date despre biserică. 

Nechita, V., diac., „Importante descoperiri arheologice la Mănăstirea Putna”, 
în: MitrMold LVII (1981), 1-3, p. 132-133. 

însemnare despre descoperirea palatului domnesc al lui Ştefan cel Mare în 
săpăturile arheologice de la Mănăstirea Putna. 

Nechita, V., diac., „Pravila de la Putna la 400 de ani. 1581-1981”, în: MitrMold 
LVII (1981), 7-9, p. 578-579. 

La 400 de ani de la întocmirea sa din 1581, autorul evocă „Pravila de la Putna”, 
scrisă de ritorul Lucaci la îndemnul şi pe cheltuiala egumenului Eustaţie. 

Paradis, Claudiu, „Morminte voievodale de la Putna”, în: MitrMold LVIII 
(1982), 3-4, p. 252-265. 

Se descriu mormintele domneşti ale Mănăstirii Putna. Primul, în ordine 
cronologică, este cel al Măriei de Mangop, în 1477, după care, în 1478, este 
înmormântat mitropolitul Teoctist I, în 1479, Bogdan, iar în 1480, Petru. La 2 iulie 
1504 este înmormântat slăvitul Ştefan cel Mare. Celelalte morminte sunt ale 
următorilor membri ai familiei muşatine: Ştefăniţă Vodă, Maria Voichiţa, Bogdan al 
IlI-lea, Vlad, Maria. Informaţiile despre lespezile de mormânt sunt completate de cele 
despre acţiunile de cercetare a mormintelor desfăşurate între anii 1759-1856. 

Popa, Anghel, prof., „Date noi despre serbarea de la Putna din 1871”, în: 
MitrMold LIX (1983), 1-3, p. 90-93. 

Autorul aduce noi date despre serbarea de la Mănăstirea Putna din 1871, bazate 
pe noi documente de arhivă. 

Ciobîcă, Teofilact, ierod., „Mormintele descoperite pe şantierul casei domneşti 
din incinta Mănăstirii Putna”, în: MitrMold LIX (1983), 1-3, p. 94-95. 

Mormintele descoperite pe şantierul arheologic al Casei Domneşti din incinta 
Mănăstirii Putna dovedesc existenţa, în acelaşi perimetru a unei aşezări monahale 
anterioare ctitoriei lui Ştefan cel Mare şi Sfânt. 

Velea, Marin, diac. prof., „Şcoala muzicală de la Putna, în context general 
românesc şi balcanic (sec. XV-XVI)”, în BORom Cil (1984), 3-4, p. 232-237. 

Ciobîcă, Teofilact, ierod., „Contribuţii la istoria Mănăstirii Putna, egumenii”, 
în: TV II (1992), 8-10, p. 91-147. 

Sunt prezentaţi toţi cei 78 de egumeni şi stareţi ai Mănăstirii Putna, identificaţi 
până la acel moment. Primul a fost arhimandritul Ioasaf (1467-1484), adus de la 
Neamţ, iar ultimul, arhimandritul Iachint Unciuleac (1977-1992), având metania la 
Mănăstirea Sihăstria. La prezentarea fiecăruia se amintesc cele mai importante 
realizări. Articolul este foarte bine structurat şi documentat. 

RAFAILA (SCHITUL) 


tVeniamim, „Schitul Rafaila - Vaslui”, în: Buletinul Episcopiei Huşilor VIII 
(1932), 7-8, p. 60-62. 

Articolul prezintă, în incipit, aşezarea schitului de călugări Rafaila, lângă satul 
clăcăşesc omonim. Sunt descrise biserica şi toate anexele gospodăreşti ce aparţin de 
schit, cu cimitir cu tot. Vechimea schitului urcă până în vremea lui Ştefan cel Mare, 
acesta dăruind locul unui călugăr Rafail, care construieşte o biserică de lemn, punând 
început unui schit de călugări, de aici derivând şi denumirea. 

Biserica de lemn a durat până în secolul al XlX-lea, biserica actuală fiind zidită 
în 1834, cu binecuvântarea mitropolitului Veniamin Costache şi cu osteneala 
ieroschimonahului Iorest, după cum se poate vedea de pe o pisanie aşezată deasupra 
uşii de la intrare. Se realizează o descriere a bisericii: construcţie de piatră, pictură 
veche executată în stil bizantin, catapeteasmă de lemn, înăuntrul bisericii aflându-se 
un portret pe care sunt zugrăvite două cete de monahi. în Sfântul Altar se află 
pomelnicul ctitoricesc de lemn. Acest schit „a fost cotropit de greci”, apoi viaţa 
mănăstirească, cu freamătul ei de altă dată, dispare din schit odată cu secularizarea 
averilor mănăstireşti din timpul lui Cuza. 

în 1890, casele stăreţiei au fost restaurate de către ieromonahul Ilarion, apoi de 
către ieromonahul Samson Ciopată, stareţul schitului. în 1932, în mănăstire se găseau 
cinci vieţuitori. Ca avere schitul avea 3 Vi ha loc de cultură. Conducerea schitului 
depindea de Mănăstirea Dobrovăţ. 

RARĂU (SCHITUL) 

Sturza, Trifon, arhimandrit, „Istoricul schitului Rarău”, în: Viaţă Monahală, 
II (1939), 3, p. 153-155. 

în 1541 Petru Rareş, aflat la cea de-a doua domnie, a zidit pe moşia 
Câmpulungenilor, numită Sihăstria, Schitul Rarău, pe care l-a înzestrat cu toate cele 
necesare slujbei. După ocuparea Bucovinei de către austrieci, la 1777, 
ieroschimonahul Sisoe a mutat locaţia schitului pe moşia Broştenilor, proprietatea 
marelui vistiernic Alexandru Balş şi a soţiei sale Ruxanda, aceştia donând bisericii o 
moşie la poalele muntelui Rarău, unde, în 1800, Cuviosul Sisoe a ridicat Schitul Rarău 
cu hramul Adormirea Maicii Domnului. în 1877, moşia Broşteni a fost cumpărată de 
la familia Balş de către regele Carol I, acesta donând-o, în 1883, schitului. 

Sunt consemnaţi egumenii schitului din actele vechi găsite în arhivă: Sisoe 
Ieroschimonahul din Ardeal, Gherasim Ieromonah din Bucovina, Vitale Ieromonah de 
la Sfânta Mănăstire Neamţ, Serafim Ieromonah din Bucovina, Savatie Ieromonah din 
Bucovina, Serafim al II-lea de la Schitul Pângăraţi, Elisei Ieromonah de la Schitul 
Tarcău, Varsanufie Protosinghel de la Mănăstirea Râşca, Nectarie Ieroschimonahul 
din Ardeal, Pavel Ieromonah de la Mănăstirea Slatina, Veniamin Ieromonah de la 
Mănăstirea Slatina, Ghenadie Ieromonah de la Schitul Rarău, Inochentie Ieromonah de 
la Mănăstirea Neamţ şi Elisei Protosinghel de la Mănăstirea Durău. Articolul conţine 
imagini. 

RĂDUCANU - TG. OCNA (MĂNĂSTIREA) 


D., Şt. P., „Note bibliografice Constantinescu D. «Ctitorii Mănăstirii 

Răducanu» în Buletinul nr. 3 al Institutului de Istorie a Românilor A.D. 

Xenopol, Iaşi, 1942, p. 27-34.” în: BORom LX (1942), 5-6, p. 225. Recenzie. 

„Biserica Buna-Vestire” din Târgu Ocna - fosta mănăstire Răducanu are două 
pisanii. Prima îi arată ca ctitori pe vel logofătul Radu Racoviţă, soţia sa Maria 
Buhuşoaia şi pe fiica sa Ilinca. Anul trecut pe această pisanie este 1762, iar de 
menţionat mai este şi faptul că această pisanie este scrisă în limba franceză. A doua 
pisanie se află în interiorul bisericii şi atestă faptul că biserica a fost ridicată de vel 
logofătul Buhuş, în 1711. 

Autorul afirmă că biserica datează din 1664 deoarece: Buhuş a fost vel logofăt 
în timpul lui Vasile Lupu şi apoi între 1665-1668, arhitectura bisericii este foarte 
asemănătoare cu arhitectura bisericilor din timpul lui Vasile Lupu, iar deasupra uşii 
găsim pictat în tempera anul 1664. Biserica a fost zugrăvită a doua oară în 1811 prin 
grija arhimandritului Meletie. 


RĂPCIUNI-CEAHLĂU 

Diaconescu, Emil, prof., „Biserica de lemn din Răpciuni - Ceahlău, astăzi la 
muzeul Satului - Bucureşti”, în: MitrMold XLII (1966), 1-2, p. 78-95. 

Biserica de lemn se afla, înainte de a fi mutată la Muzeului Satului din 
Bucureşti, în satul Răpciuni, comuna Ceahlău, regiunea Bacău şi avea hramul Sfinţii 
Voievozi. A fost construită în 1773 pe cheltuiala monahului Teofil şi a sătenilor. 
Autorul prezintă cimitirul din jurul bisericii, precum şi planul arhitectural al acesteia, 
alături de o imagine. Sunt menţionate materialele şi tehnicile de construcţie care au 
fost folosite, în amănunt. Articolul se încheie cu o analiză a picturii şi a sculpturii din 
catapeteasmă şi strane. 


RĂZBOIENI (MĂNĂSTIREA) 

Melchisedec, episcopul de Roman, „Inscripţia de la mănăstirea Războieni 

comentată”, în: BORom VI (1881-1882), 11, p. 649-664. Cu text în slavonă. 

în articol este redată şi tradusă inscripţia de la Mănăstirea Războieni, mănăstire 
cu hramul Sfinţilor Arhangheli Mihail şi Gavriil, - datând din 1495. Inscripţia atestă 
următoarele: în 1476 a avut loc bătălia de la Războieni; Ştefan cel Mare a urcat pe 
tronul Moldovei în 1457; aliat al turcilor în bătălia de la Războieni a fost domnul Ţării 
Româneşti, Basarab Laiotă. 

P.S. Melchisedec Ştefănescu întăreşte ceea ce atestă inscripţia şi stabileşte, 
bazându-se pe cronicile româneşti şi străine, perioada de domnie a lui Laiotă Basarab. 
Ţara Românească este numită în inscripţie Ţara Basarabească, iar scopul invadării 
Moldovei de către oştile otomane şi cele ale lui Laiotă a fost răsturnarea lui Ştefan de 
la domnia Moldovei şi jefuirea ţării. Locul unde a avut loc bătălia se numea în timpul 
lui Ştefan cel Mare „Pârâul Alb”. Se precizează că Ştefan Vodă a pierdut această 
bătălie şi că, tot atunci, au năvălit şi tătarii de au prădat Moldova la răsărit, aceştia 

fiind însă învinşi şi alungaţi din ţară. La această bătălie a participat şi fiul lui Ştefan 
cel Mare, Alexandru. 

Melchisedec, episcopul de Roman, „Inscripţia de la mănăstirea Războieni 

comentată”, în: BORom VI (1881-1882), 12, p. 688-719. 

Bazându-se pe diferite cronici, pe diferite inscripţii şi pe unele pomelnice, P.S 
Melchisedec aminteşte despre familia lui Ştefan cel Mare. P.S Sa spune, referindu-se 
la copiii lui Ştefan cel Mare, că aceştia au fost: Alexandru, Iliaş, Petru (decedat în 
1479), doi fii cu numele de Bogdan - unul care a murit în 1479 şi altul ce avea 
„supranumele Vlad” - acest nume îl găsim în pomelnicul Mănăstirii Bistriţa, Petru 
Rareş, Elena care a fost măritată cu fiul Ţarului Moscovei, Ioan al IlI-lea, Maria 
Knejina (Cneajna)- fată nemăritată (despre care scrie cronicarul Urechia că ar fi o altă 
fiică a lui Ştefan, care a decedat în 1478). 

Soţiile lui Ştefan cel Mare au fost: Evdochia de la Kiev - soţie cu care s-a 
căsătorit în 1463 care însă în 1466 a decedat, Maruşca anterioară Evdochiei - în 
pomelnicul de la Mănăstirea Bistriţa ea este mama lui Alexandru, Maria de Mangop - 
Ştefan s-a căsătorit cu ea în 1471, iar aceasta a decedat în 1476 - în articol este 
reprodusă inscripţia de pe mormântul ei din Mănăstirea Putna, Maria - fiica lui Radu- 
Vodă, aceasta a murit în 1511 şi de asemenea şi ea a fost înmormântată în Mănăstirea 
Putna, Maria mama lui Petru Rareş. în pomelnicul de la Mănăstirea Bistriţa s-au 
păstrat numele tuturor membrilor familiei lui Bogdan, tatăl lui Ştefan cel Mare - nume 
care sunt redate în articol. 

Ştefan cel Mare a zidit pe locul bătăliei de la Războieni, o biserică cu hramul 
Sfinţiilor Arhangheli Mihail şi Gavriil în 1495, în amintirea eroilor căzuţi pentru 
apărarea Moldovei. Domnul a înzestrat această biserică cu moşia Războieni. P.S. 
Melchisedec face un istoric al acestei moşii. în 1734 slugerul Nicolae transformă 
biserica de la Războieni în schit de călugări. La scurt timp după aceea moşia ajunge, 
împreună cu schitul, în proprietatea familiei Sturza. 

Dintr-o adresă a arhimandritului Efrem către mitropolitul Moldovei aflăm că, în 
1793, logofătul Mihail Sturza a desfiinţat schitul şi a preluat moşia. în 1803, 
mitropolitul Veniamin împreună cu domnul Alexandru Moruzi au făcut o reformă în 
ceea ce priveşte schiturile de călugăriţe prin desfiinţarea unei serii de schituri pe care 
le menţionăm: - Prepadoamna din Iaşi, Socola de lângă Iaşi, Vânătorii Pietrei, 
Gărcina; şi mutarea călugăriţelor la Mănăstirea Agapia. Toate schiturile desfiinţate s- 
au transformat în metoace ale Mănăstirii Agapia. Neavând toate loc în această 
mănăstire, câteva călugăriţe (25 la număr) au ajuns la schitul Războieni. în 1811 
urmaşii logofătului Mihail Sturza au închinat schitul (mănăstirii) Spitalului Sfântul 
Spiridon - actul lor de danie fiind redat în articol. 

RÂŞCA (MĂNĂSTIREA) 

C., E., „Istoria Sfintei Mănăstiri Râşca”, în: BORom XVII (1894-1895), 5, p. 

451-466, 

însemnarea despre toţi egumenii acestei mănăstiri din perioada 1766-1863, 
tradusă de arhimandritul Neonil Boca şi prescrisă de ierodiaconul Dimitrie Amfilohie. 

Sunt trecute date despre activitatea lor la această mănăstire. La 1766 egumen este 
ieroschimonahul Calistru Eni - care făcut o serie de îmbunătăţiri la mănăstire; la 1778 
egumen al Mănăstirii Raşca era arhimandritul Paisie Boca ce a venit de la Mănăstirea 
Moldoviţa, a stat o perioadă la Raşca, apoi s-a mutat la Bisericani, unde, sub egumenia 
sa, s-a zugrăvit catapeteasma bisericii. După el a urmat arhimandritul Veniamin 
Tuduri - autorul oferă amănunte despre trecerea sa la Domnul şi despre locul unde a 
fost înmormântat. La 1784 egumen al Mănăstirii Raşca devine Ioasaf Nemţeanu - 
acesta îşi avea metania la Mănăstirea Neamţ, a fost egumen mai întâi la Bogdana, iar 
din vremea lui ne-a rămas un steag militar. 

La 1792 egumen la Râşca era Varlaam Dinga, ce venea tot de la Mănăstirea 
Neamţ. Doi ani mai târziu, egumenia este preluată de arhimandritul Chirii, despre care 
aflăm că venea de la Mănăstirea Neamţ şi că a fost îngropat la Mănăstirea Căpriana 
din Basarabia. Antonie, venit de la Mănăstirea Moldoviţa, este amintit ca egumen la 
1802. Peste încă doi ani egumen la Râşca este amintit arhimandritul Sofronie - din 
vremea lui a rămas un potir de argint, o troiţă de argint, cărţi bisericeşti etc.; 

La 1817 egumen la Râşca este Grigorie Crupenschi despre care aflăm că a fost 
înmormântat la schitul Zagavia. La 1820 egumen la Râşca este petrecăreţul Agapie 
Şuţu. La 1821 este numit ca egumen la această mănăstire arhimandritul Isaia - despre 
care aflăm că era un om fioros şi rău şi că a făcut o sihăstrie. La 1842 egumen la Râşca 
este arhimandritul Teodorit - a fost egumen al Mănăstirii Slatina şi a stricat sihăstria 
ce s-a făcut în vremea lui Isaia. La 1848 egumen al Mănăstirii Râşca a fost Neonil 
Boca - autorul oferă date despre modul în care acesta a condus mănăstirea. La 1850 
egumen la Râşca este Veniamin Cananău - despre care aflăm că a trecut la Domnul la 
Cernăuţi. La 1855 egumen era Iosif Răşcanu care a fost anterior egumen la Mănăstirea 
Mavromol din Galaţi. 

în articol mai este redată inscripţia aflată deasupra chiliilor vechi egumeneşti 
din ansamblul mănăstiresc de la Râşca.. 

Lapedatu, Alex., „Manuscrisele de la Bisericani şi Râşca”, în: BORom XXIX 

(1905-1906), 6, p. 685-701. A se vedea şi articolul din: BORom XXVIII, (1904- 

1905), 10, p. 1142-1152. 

Sunt prezentate alte manuscrise între care: 

2. „Tetraevanghel slav” - manuscris slavon din secolul al XVI-lea este din 
timpul lui Vintilă Vodă (1532-1535). 

3. „Carte de suflet folositoare” - 1775. 

4. „Psaltirea lui Macarie” - a fost scrisă de Macarie autorul „Cronicii 
moldoveneşti” care îi poartă numele (1504-1541). Acesta a fost episcop al Romanului 
între anii (1530-1557). Autorul reproduce însemnarea din 1716 de pe această 
„Psaltire”, scrisă de ieromonahul Ghedeon. O însemnare atestă că Ene Calistru a fost 
egumen al Mănăstirii Râşca între anii 1750-1778. Teoctist a fost egumen la Neamţ de 
la 1483, până la sfârşitul secolului, când a ajuns episcop al Romanului, iar în 1509 
acesta a ajuns mitropolit al Moldovei. A trecut la cele veşnice în 1528 şi a fost 
înmormântat la Neamţ. Ctitori ai Mănăstirii Râşca sunt consideraţi Petru Rareş şi 
Macarie, mănăstirea, în înfăţişarea ei de la 1905, fiind ctitorită de vornicul Costea în 
1611. 

Lapedatu, Alex., „Manuscrisele de la Bisericani şi Raşca”, în: BORom XXIX 

(1905-1906), 7, p. 770-787. A se vedea articolul de mai sus în: BORom XXIX 

(1905-1906), 6, p. 685-701. 

Sunt prezentate alte manuscrise de la Bisericani şi Raşca, precum: 

„Cazanii” - secolul al XVII-lea ce conţine o însemnare din care aflăm că 
această carte a fost dată la 1772 egumenului Mănăstirii Neamţ, Varlaam. Este 
reprodusă şi o altă însemnare de pe altă „Cazanie”, ce menţionează că a fost scrisă de 
Radu Grămăticul la porunca episcopului Misail al Buzăului şi din care aflăm 
amănunte despre întâlnirea de la Focşani dintre domnitorii Constantin Mavrocordat şi 
Grigorie II Ghica, din luna aprilie a anului 1733. 

„Letopiseţul ţării Moldovei” - secolul XIX. Conţine o însemnare din care aflăm 
că a fost scris cu osârdia şi cu cheltuiala lui Isaia Răşcanu, la 1832, de Mitrofan 
Monahul. 

„Pomelnicul Mănăstirii Râşca” - începutul secolului XIX. Sunt reproduse titlul 
acestui pomelnic şi o parte din pomelnicul ctitorilor. Pomelnicul a fost făcut în timpul 
egumeniei Arhimandritului Sofronie. 

„Paterice” - c) de la începutul secolului al XlX-lea - scris cu cheltuiala lui 
Antonie Arhimandritul şi egumenul Mănăstirii Râşca în 1809. 

„Psaltirea tâlcuită” - tipărită în Rusia în secolul XVIII. 

„Din cele ale lui Calist Catafaghiotul” - 1779. 

„A smeritului Nichita Stihat” - la începutul secolului XIX. 

„Cuvintele lui Efrem Şirul” - a) din secolul XVIII; b) din secolul al XlX-lea în 
vremea egumeniei la Râşca a lui Antonie; c) din secolul al XlX-lea - este reprodusă 
însemnarea lui Mitrofan cel care a scris această carte. 

„Cuviosului Părintelui nostru Petru Damaschin cuvinte scurte 24” - secolul 

XIX. 

„Prohodul Adormirii Maicii Domnului” secolul XIX. 

„Epitafii sau Prohoade” - reprodus titlul, din care aflăm că la 1814 egumen la 
Mănăstirea Râşca era Arhimandritul Sofronie. 

Lapedatu, Alex., „Manuscrisele de la Râşca şi Bisericani”, în: BORom XXIX 

(1905-1906), 8, p. 908-918. A se vedea articolul de mai sus în: BORom XXIX 

(1905-1906), 7, p. 770-787. 

Sunt prezentate alte manuscrise de la mănăstirile Râşca şi Bisericani. 

„Semnele venirii lui Antihrist şi ale sfârşitului veacului” - 1703, are o 
însemnare care este reprodusă în articol. 

„Tipicon” - începutul secolului al XlX-lea, scris de arhimandritul Sofronie din 
Mănăstirea Cozia. într-o notă de subsol este reprodus titlul în întregime al acestui 
manuscris. 

„Cântarea cântărilor a fericitului Teodoret Episcopul Chyrului tâlcuire”, cartea a 
fost scrisă de ieroschimonahul Ioan în timpul egumenului Sofronie. 

„Cuvinte bisericeşti” - însemnare „Dometian ot schitu Hâncu”. 

„Irmologhion” - a) sfârşitul secolului XVII; b) sfârşitul secolului XVIII; c) 
începutul secolului al XlX-lea - conţine o însemnare a lui Sofronie, arhimandritul de 
la Râşca. 

„Miscelaneu” - începutul secolului XIX. Este reprodus cuprinsul său. Cartea a 
aparţinut Mănăstirii Râşca. 

„învăţătură pentru cei ce vor să primească călugăria” a) sfârşitul secolului 
XVIII; b)începutul secolului XIX. 

„Ale cuviosului părintelui nostru Isaia Pustnicul porunci celor ce s-au lepădat de 
lume cuvinte” - secolul al XVIII-lea, a fost scris de ieromonahul Ioanichie, în zilele 
lui Alexandru Calimah, în vremea păstoririi mitropolitului Iacov, în vremea egumeniei 
la Râşca a lui Chirii, în 1795. 

„A celui întru sfinţi părintelui nostru Nil, cuvânt pustnicesc” - începutul 
secolului XIX. 

„Canoanele Născătoarei de Dumnezeu” - a) sfârşitul secolului al XVII-lea - 
conţine mai multe însemnări din care menţionăm: la 1840 în vremea Arhimandritului 
Isaia au fost la Mănăstirea Râşca trei consuli: francez, rus şi neamţ; la 1842 
Arhimandritul Isaia a trecut la cele veşnice în satul Hărmăneşti; la 1842 egumen la 
Râşca era Teodor; b) sfârşitul secolului XVIII. 

„Scara raiului” sfârşitul secolului XVIII. 

„Patericul Pecerscăi” - sfârşitul secolului XVIII. 

„Carte de slujbe bisericeşti” - secolul XIX. 

„Psaltichii” - sfârşitul secolului XVIII. 

Nicodim, episcop stareţ al Mănăstirii Neamţ, „Memoriu asupra situaţiei şi 

drepturilor Monastirei Neamţu”, în: MitrMold VII (1931), 9, p. 246. 

Informaţii despre o inscripţie aşezată în incinta Mănăstirii Râşca în 1931, în 
contextul mai larg al descrierii situaţiei Mănăstirii Neamţ în secolul al XlX-lea. în 
iunie 1859, statul a confiscat mai multe averi ale acestei mănăstiri, constând în 74 de 
moşii, conace, acareturi şi toate animalele din gospodărie. Inscripţia oferă date despre 
Mănăstirea Râşca, numită la început Bogdăneşti, ctitorită în 1359 de Bogdan Vodă, 
refăcută în 1511 de fiul lui Ştefan, Bogdan al III-lea şi refăcută din temelii în 1540 de 
Petru Rareş, care i-a schimbat numele în Râşca. 

ROBESCU - FOCŞANI (METOC) 

Cosma, A. C., „Din trecutul bisericii Robescu din Focşani”, în: GBis XXV 

(1966), 3-4, p. 343-351. 

Este prezentat istoricul bisericii din Focşani care a fost în vechime un centru 
monahal important pentru zona respectivă. 

RUNCU-NEAMŢ (SCHITUL) 

Popescu, Dumitru, Şt., „Note bibliografice. Stoide C. A. «Documente din 

ţinutul Neamţ. Secolele XVI-XVIII», extras din Anuarul liceului Petru Rareş 

din Piatra Neamţ pe 1936-1940, Piatra-Neamţ, 1941, p. 15”, în: BORom LIX 
(1941), 11-12, p. 718. Recenzie. 

Din cele 11 documente publicate de C.A. Stoide, două se referă la daniile făcute 
Mănăstirii Runcu (cele din 1695 şi 1729), alte două vorbesc despre hotărnicia satului 
Pelitucii şi altul este un „Curriculum Vitae” al unui monah contemporan cu Paisie 
Velicikovski. 


SF. SAVA-IAŞI (MĂNĂSTIREA) 

Gheorghiţă, Ilie, pr., „Tipografia arabă din mănăstirea Sf. Sava şi venirea lui 

Silvestru Patriarhul Antiohiei la Iaşi”, în: MitrMold XXXIV (1958), 5-6, p. 418- 

423. 

înfiinţarea unei tipografii arabe la Mănăstirea Sfântul Sava a fost posibilă 
datorită legăturilor pe care Ţările Române le-au stabilit cu Orientul creştin în secolele 
XVII-XVIII şi pe care autorul le aminteşteodată cu prezentarea celor două vizite ale 
patriarhului Silvestru în Principatele Române. Acesta a fost cel care a refăcut 
tipografia arabă din Bucureşti, din resturile literelor rămase de la Antim Ivireanul, 
pentru a o muta apoi la Sfântul Sava, stavropighia Sfântului Mormânt. în 1745 
tipăreşte aici un „Liturghier”, şi „Arbitrul adevărului şi expunerea dreptăţii” în 1746. 
Un an mai târziu apare „Colecţia scrisorilor a două Sinoade din Constantinopol”, iar 
între 1746-1747 este tipărită „Cina cea divină”. 

Ivaniuc, Florenţa, „Documente româneşti în arhive străine”, în BORom XCVII 

(1979), 7-8, p. 1057-1066. 

Sunt reproduse şi interpretate acte ce fac referire explicită la posesiunile 
Mănăstirii Sf. Sava din Iaşi. 

SĂLĂJANI SAU SĂLĂGEANI (MĂNĂSTIREA) 

Grigoraş, N., „Un vechi lăcaş de cultură dispărut: mănăstirea Sălăjani”, în: 

MitrMold XLIV (1968), 7-8, p. 422-425. 

Despre Mănăstirea Sălăjani, astăzi dispărută, sunt aduse mai multe informaţii 
care privesc atestarea sa, ctitorii, proprietăţile, precum şi despre un manuscris realizat 
aici, al cărui conţinut şi inscripţii sunt analizate. 

Popescul, Orescu, dr., „Câteva Documente Moldovene”, în: Candela XIV 

(1895), 3, p. 138-141. 

Sunt redate câteva documente, între care: un act prin care domnul Petru Rareş 
atestă că monahul Evloghie a dat satul Sălăgeni, luat în schimb de la fiul său pentru 
satele Miteşti şi Sărăcinovţe, mănăstirii din Sălăgeni şi confirmă că locuitorii acestui 
sat vor fi scutiţi de robie şi de judecătoria teritorială (Hârlău, 29 aprilie 1529); un act 
prin care domnul Pentru Rareş confirmă lui Sima Purcelu, fiului Măriei, moşia Veneşti 
pe Telejina, proprietatea moşilor săi Popa Ioan şi Ivaşco Venea (Vaslui, 27 februarie 
1532). Note de subsol descriu aspectul fiecărui document. Text în slavonă. 

SÂNGEAP (MĂNĂSTIREA) 

Gaşpar, Iustin, „O mănăstire dispărută - biserica de la Sângeap - Iaşi”, în: 
MitrMold LVII (1981), 10-12, p. 776-777. 

Unul din lăcaşurile dispărute de pe teritoriul ţării noastre este biserica de la 
Sângeap, aparţănând mănăstirii cu acelaşi nume, care, la anul 1832, încă mai exista. 
Istoricul acestei mănăstiri este alăturat câtorva date despre satul Sângeap. 

SECU (MĂNĂSTIREA) 

***, „De ale mănăstirilor”, în: BORom XXXIII (1909-1910), 8, p. 947-949. 

Sunt redate două acte. Primul este decretul regal dat în 1909, prin care 
Mănăstirea Secu se desparte de Mănăstirea Neamţ. Al doilea este o copie a raportului 
din 29 septembrie 1909, al mitropolitului Moldovei către ministrul Cultelor, prin care 
se arată necesitatea ca Mănăstirea Secu cu schiturile sale, Sihăstria şi Sihla, să fie 
despărţite de Mănăstirea Neamţ şi să aibă un stareţ propriu. 

Mănăstirea Secu a fost întemeiată la jumătatea secolului al XVI-lea; ea a avut la 
început propria administraţie, dar la sfârşitul secolului al XVIII-lea când stareţul Paisie 
a trecut la Mănăstirea Neamţ el şi-a păstrat dreptul de a fi stareţ şi la Secu astfel încât 
cele două mănăstiri au fost unite sub o singură administraţie. La Secu este îngropat 
mitropolitul Varlaam al Moldovei, care tot aici şi-a avut metania. Se menţionează că la 
1909 starea Mănăstirii Secu era „dezastruoasă”. 

***, „Ştiri. Vitejia stareţului de la Secu”, în: BORom XLI (1922-1923), 13, p. 
1015-1016. 

Stareţul Mănăstirii Secu împreună cu vieţuitorii acestei mănăstiri „s-au luptat cu 
hoţii de lemn”. 

Scriban, arhim., „însemnări mărunte. Umblarea pe la mănăstiri şi ce mai 
trebuie”, în: BORom XLII (1924), 6, p. 381-382. 

Se subliniază importanţa tipăririi unor broşuri cu istoricul mănăstirilor şi 
necesitatea expunerii în pridvorul acestora a unor date şi „tabele cronologice”. 

***, „Note bibliografice. Dionisie Udişteanu «Istoria piciorului Sfântului Ioan 
Botezătorul», 1940, 28 p.”, în: BORom LVIII (1940), 11-12, p. 881. Recenzie. 

în tezaurul Mănăstirii Secu s-a aflat, până în secolul al XVII-lea, piciorul 
Sfântului Ioan Botezătorul. Acesta a fost cumpărat şi dăruit mănăstirii de către ctitorul 
ei, boierul Nestor Ureche. în timpul unei năvăliri, moaştele au fost duse de la 
mănăstire spre a fi ascunse dar, din păcate, ele nu au mai fost restituite. 

tNestor Vornicescu Severineanul, episcop-vicar, „Un manuscris necunoscut 
al duhovnicului Andronic: Istoria Mănăstirii Secu”, în: MitrMold L (1974), 3-4, 
p. 180-197. 

Manuscrisul descris şi prezentat în imagini în cadrul acestor pagini aparţine 
duhovnicului Andronic şi este o importantă sursă pentru istoria Mănăstirii Secu. 

Aflăm despre întemeierea şi înzestrarea schitului Zosim în a doua jumătate a secolului 
al XVI-lea şi despre transformarea sa în mănăstire la începutul secolului al XVll-lea. 
Mănăstirii Secu i-a fost închinată Mănăstirea Sfântul Nicolae din Cetatea Neamţ, 
despre întemeierea căreia manuscrisul oferă câteva date. 

Zidaru, Gheorghe, „Descoperirea prin restaurare a unei icoane bizantine la 

Mănăstirea Secu-Neamţ: «Maica Domnului cu pruncul-Cipriota»", în: 

MitrMold L (1974), 3-4, p. 285-293. 

însemnare despre descoperirea icoanei bizantine „Maica Domnului cu Pruncul”, 
numită şi „Cipriota”, la Mănăstirea Secu, desprea starea acesteia înainte de restaurare 
şi despre procesul restaurării. Articolul cuprinde imagini cu această icoană. 

SIHĂSTRIA SECULUI (MĂNĂSTIREA) 

Scriban, arhim., „Ştiri. Foc la o mănăstire”, în: BORom XLVI (1928), 10, p. 957. 

O telegramă din Iaşi publicată în ziarul „Curentul” scrie că un incendiu puternic 
a izbucnit la Schitul Sihăstria din judeţul Neamţ. Incendiul a început din vina 
călugărului Zenovie, iar în urma sa au ars acareturile mănăstirii, odaia călugărului şi 
50.000 lei. 

Ivan, I., diac., „La Mănăstirea Sihăstria”, în: MitrMold LIII (1977), 5-6, p. 662-663. 

După notarea câtorva date generale despre Mănăstirea Sihăstria, autorul prezintă 
desfăşurarea sărbătoririi hramului din 8 septembrie 1977, la care au participat 
numeroşi preoţi şi monahi, în frunte cu Preasfinţitul Adrian Botoşăneanul. 

SIHASTRU-TECUCI (SCHITUL) 

***, „Bibliografie. «Schitul Sihastru» de Protos. Glicherie Lovin, Bârlad, 

1923”, în: BORom XLI (1922-1923), 12, p. 954. 

Cartea are 64 de pagini. 

Scriban, arhim., „Cărţi, Reviste, Ziare «Schitul Sihastru din Tecuci» de 

Protosinghelul Glicherie Lovin”, în: BORom XLII (1924), 1, p. 56-58. 

Recenzie. 

Schitul Sihastru a fost înfiinţat în urma sfatului primit de la monahul Sebastian 
de către Hatmanul Şendrea şi soţia sa Sanda la 1748. Cartea Protosinghelului Lovin, 
pe lângă istoricul acestui schit, mai conţine 54 de acte privitoare la acest sfânt lăcaş şi 
vieţile sfinţilor mucenici Ignatie, Eftimie, Acachie. Din carte aflăm că la 1834 obştea 
schitului număra 30 de călugări, iar la 1849, în acest schit, Antonie Suceveanu a 
înfiinţat o şcoală de cântăreţi. 

Georgescu, Cornelie, ieromonah, „Schitul Sihastru” în: Viaţa Monahală I 

(1933), 6-7, p. 216-218. 

Informaţii referitoare la Schitul Sihastru, situat între Adjud şi Tecuci, înfiinţat 
de hatmanul Sandu Şendrea şi soţia sa, Sanda, în 1748, ca recunoştinţă adusă 

sihastrului Sebastian ce vieţuia în locurile respective pentru că i-a tămăduit rănile în 
urma unui război. 

Binecuvântarea lucrărilor a fost dată de P.S. Ioanichie a Romanului (1747- 
1769), timp în care domnea în Moldova Constantin Mavrocordat, acelaşi arhiereu 
fiind cel care a sfinţit biserica construită din lemn de stejar. Schitul a fost prădat de 
tătari în 1759 iar după 1866 biserica schitului şi chiliile s-au ruinat. La invitaţia P.S. 
Melchisedec Ştefănescu al Romanului, Petrache Şendrea începe lucrările pentru 
reconstrucţia bisericii schitului, aceasta finalizându-se în 1891. în 1919-1920 a fost 
numit superior al schitului protosinghelul Glicherie Loviu, care, pe lângă alte bunuri, a 
înzestrat lăcaşul de cult cu un istoric. Articolul conţine o imagine. 

SIHĂSTRIA PUTNEI (SCHITUL) 

Reli, Simion, „Cei din urmă sihaştrii ai Bucovinei”, în: BORom XLI (1922- 

1923), 4, p. 241-251. 

S. Reli face un istoric al Sihăstriei Putnei care la 1922 se afla în stare de ruină. 
Sunt enumerate schituri bucovinene întemeiate de sihaştrii sau de pustnici - la 
Crişceatec, în stâncile de pe malul Nistrului, la Luca, la Babin, la Zamostia, la Ostra 
sau Barbeşti (Berbeşti), la Coribniţa (Corâbniţa), Vijniţa, Berezniţa, Broscăuţi etc. 
Datorită faptului că unele schituri au fost înzestrate de boieri sau de alte persoane, ele 
au devenit, cu timpul, ctitoriile lor - schitul de la Crişceatec a devenit ctitoria 
negustorului Toader Preda Hangiu şi a răzeşilor din Repujineţ; schitul din Zamostia a 
devenit ctitoria lui Dumitru Pară staroste de Cernăuţi; schitul din Ostra de lângă 
Barbeşti a primit de la boierul Nicolae Calmuţchi pământ; ieromonahul Laurenţiu 
egumenul schitului Babin a zis că pe locul schitului exista o sihăstrie ce a fost distrusă 
în urma războiului cu turcii şi, pe la 1750, ieromonahul Onufrie a ridicat aici schitul; 
ieromonahul Gherasie egumenul schitului Luca (pe malul Nistrului în Bucovina) 
mărturiseşte că un mazâl a ridicat biserica acestui schit în 1740; schitul de la Coribniţa 
(Corâbniţa) este ctitoria monahului Silvestru şi avea la 1782 patru fălci de pământ; 
schitul de la Vijniţa, ctitoria episcopului de Rădăuţi, avea şi el doar un petic de 
pământ; schitul de la Berezniţa era ctitoria lui Isaac Cocoreanu şi avea ceva mai mult 
pământ; schitul de la Broscăuţi ctitoria egumenului Nazarie şi a mazâlului Constantin 
Volcinski avea 15 fălci de teren; schitul de la Jadova era ctitoria mazâlilor 
Andronache Vlad, Ştefan Taboră şi Gheorghe Gherasim; schitul de la Maniava 
(Pocuţia) a fost înfiinţat la 1600 de pustnicul Iov şi cu ajutorul Măriei Potoţchi acesta 
a fost prefăcut într-o mănăstire ce a primit numele Schitul Mare. La 1648 a intrat în 
posesia Schitului Mare satul Mămăieştii iar Solomon Bârlădeanu i-a adăugat acestuia 
satul Rovina după care, la 8 iunie 1710, soţia marelui ban Savin i-a dat Schitului Mare 
o jumătate din satul Mitcău. Toate aceste schituri au fost desfiinţate în 1783, iar 
averile lor au fost trecute în fondul religionar al Bucovinei. 

La răpirea Bucovinei de către austrieci, în 1775, Sihăstria Putnei nu avea nici un 
fel de moşie. Schitul a fost întemeiat în timpul lui Ştefan cel Mare. Tradiţia înfiinţării 
a fost fixată de Natan (Natanail Driteanul) (stareţul de aici) într-o carte de milostenie 
din 1783. 

Simion Reli redă mai departe câteva fragmente din această carte referitoare la 
viaţa monahilor de aici şi la întemeierea schitului: - a fost întemeiat în 1466 şi a avut 
hramul Buna Vestire. Ilie Cantacuzino a ridicat aici o biserică de lemn cu acelaşi hram 
şi, în 1754, s-a început ridicarea unei biserici de zid. Este prezentată inscripţia de pe 
pisania acestei biserici, care, la 1922, se păstra la Mănăstirea Putna şi din care reiese 
că Ilie Cantacuzino a făcut biserica din lemn, aceasta a fost reînnoită prin osârdia 
stareţului Sila şi a fost sfinţită de Dosoftei, episcopul Rădăuţilor în 1758. Călugării de 
la Sihăstria Putnei se preocupau cu copierea de cărţi, fapt relevat de manuscrisul 
slavon ce a fost scris aici în vremea stareţului Dosoftei la anul 1726 şi de scrisoarea 
episcopului Dositei Herescu către stareţul Natan. 

Autorul studiului înfăţişează apoi traiul pe care l-au dus cei de la Sihăstria 
Putnei după ocuparea Bucovinei de către austrieci. Datorită lipsei mijloacelor 
materiale de subzistenţă, stareţul Sila (1754-1781) a trimis, în 1776, un memoriu 
(reprodus în articol) către împăratul Iosif al II-lea, prin care cerea respectarea vechilor 
drepturi ale schitului. Fiindcă administraţia nu a luat în seamă acest demers şi fiindcă 
traiul monahilor de la această sihăstrie era din ce în ce mai dificil, în 1779, Sila a 
adresat o scrisoare către credincioşii din împrejurimi, prin care le solicită acestora 
ajutorul. Simion Reli îi prezintă apoi pe cei care au făcut danii către acest sfânt lăcaş, 
în 1781 stareţul Sila l-a desemnat ca urmaş al său la egumenie pe Natan (1781-1784). 

La 27 aprilie 1783, Sila a trecut la cele veşnice. Fiindcă în vremea lui Natan 
lipsurile economice la Sihăstria Putnei s-au înmulţit, Dositei Herescu a cerut, la 1782, 
ca toţi creştinii cu dare de mână să ajute schitul. La 26 decembrie 1784, Natan a trecut 
la cele veşnice. Autorul articolului redă testamentul acestui ultim egumen, din care 
aflăm amănunte referitoare la portul clerului şi la viaţa sihaştrilor. Peste un an, la 25 
decembrie 1785, Sihăstria Putnei a fost desfiinţată, călugării au fost trimişi la 
Mănăstirea Putna, biserica a fost închisă şi catapeteasma acesteia a fost dăruită 
bisericii din Mămăieşti (care fost ridicată în 1773 de episcopul Dositei). 

SLATINA (MĂNĂSTIREA) 

Scriban, arhim, „Ştiri. Mişcare în personalul monahal”, în: BORom XLV 

(1927), 2, p. 128. 

„Ministerul Cultelor a întărit pe părintele ieromonah Iosif Anisiei ca preot la 
biserica mare a Sfintei Mănăstiri Slatina din jud. Fălticeni. Ieromonahul Eliodor 
Albiteanu a fost numit preot în parohia Epureni, Iaşi”. 

Ciopron, P., arhid., „înfiinţarea azilului pentru îngrijirea călugărilor bătrâni la 

Mănăstirea Slatina”, în: MitrMold IX (1933), 10, p. 268-270. 

Articolul cuprinde o precizare despre spitalul înfiinţat la Mănăstirea Slatina în 
1932 şi una despre înfiinţarea azilului pentru îngrijirea călugărilor bătrâni. 

Ivanovici Martinian, ierom., stareţ al Mănăstirii Slatina, jud. Baia, 

„Mănăstirea Slatina”, în: MitrMold XV (1939), 2-3, p. 86-88. 

Mănunchi de informaţii despre Mănăstirea Slatina, ctitorie a domnului 
Alexandru Lăpuşneanul. 

Bulat, T. G., „Grijile mărunte ale Mitropolitului Veniamin Costachi pentru 

Mănăstirea Slatina”, în BORom LVI (1938), 11-12, p. 762-765. 

Mitropolitul Veniamin şi-a exprimat, pe parcursul vieţii, preferinţa pentru 
Mănăstirea Slatina, de vreme ce a ales-o, de fiecare dată, ca loc de retragere din 
scaunul de arhiereu şi apoi, ca gropniţă. Se redă o parte din darea de seamă către 
Exarhiceasca Dicasterie, cu cheltuielile mănăstirii în perioada 1803-1810, realizată de 
arhim. Filaret Beldiman şi semnată de marele ierarh, document ce dovedeşte grija pe 
care a manifestat-o mitropolitul pentru lămurirea tuturor socotelilor chinoviei. 

Stupkanu, Teoctist, arhimandrit, „Din galeria călugărilor mari. Arhimandritul 

Chelsie Transilvăneanu”, în: Viaţă Monahală, II (1939), 3, p. 114-116. 

La 1894, stareţ la Mănăstirea Slatina din judeţul Suceava era arhimandritul 
Chelsie Dumitriu, un transilvănean născut în satul Prundu Bârgăului, judeţul Bistriţa. 
Dând dovadă de multă râvnă duhovnicească, călugărul Chelsie a fost remarcat de către 
mitropolitul Calinic Miclescu şi a fost adus la Iaşi, la Mitropolie, unde a slujit aproape 
20 de ani. A fost trimis stareţ la Mănăstirea Slatina de către urmaşul în scaunul 
Mitropoliei Moldovei, Iosif Naniescu, care intenţiona să ridice în vechea ctitorie a lui 
Alexandru Lăpuşneanul un Seminar pentru monahii tineri, fapt care a şi fost pus în 
practică. 

Arhimandritul Chelsie a fosta stareţ al acestui sfânt lăcaş timp de 25 de ani, a 
contribuit la ridicarea duhovnicească şi culturală a mănăstirii. Se amintesc şi cele două 
călătorii făcute de arhimandrit, una la Muntele Athos, iar cealaltă la Ierusalim şi 
Muntele Sinai. Scrie o carte intitulată „Călătoria la locurile sfinte”. Arhimandritul 
Chelsie demisionează din stăreţia Mănăstirii Slatina în timpul mitropolitului Partenie 
şi se retrage la „Fundaţia” episcopului Melchisedec din Roman, încetând din viaţă în 
1907, în timpul păstoririi episcopului Gherasim Safirin. Articolul conţine imagini. 

Brătulescu, Victor, „Pomelnicul triptic al lui Alexandru Lăpuşneanu, din 

Mănăstirea Slatina”, în: MitrMold XXXV (1959), 3-4, p. 179-187. 

Acest triptic este o copie dintre anii 1777-1792 a pomelnicului Mănăstirii 
Slatina ce conţine nume de monahi de la Slatina, Suceviţa, Moldoviţa, Neamţ, Drusca, 
Voroneţ, Putna, Secu, Râşca, Probota, Dragomirna. Este format din opt coloane. Pe 
faţa capacelor laterale sunt reprezentaţi Alexandru Lăpuşneanul şi Doamna Ruxandra. 
Se prezintă în detaliu acest pomelnic realizat pe opt coloane. 

Turcu, Constantin, „Ştiri noi despre Mănăstirea Slatina şi despre mitropolitul 

Veniamin Costachi”, în: MitrMold XL (1964), 3-4, p. 152-155. 

Sunt prezentate câteva însemnări de călătorie ale lui Gh. T. Kirileanu, despre 
Mănăstirea Slatina, privind transformarea arhitecturii vechii biserici, zidirea clădirilor 
şi a anexelor mănăstirii. Se fac precizări şi cu privire la construirea metocului Mălini. 
După anul 1812, când mitropolitul Veniamin a revenit în scaun, a făcut pentru 
mănăstirile Neamţ şi Slatina mai multe argintării: cruci, potire, candele. Se descriu 
cărţile bisericeşti din timpul său şi veşmintele cu care a înzestrat cele două mănăstiri: 
Slatina şi Neamţ. 

Stănculescu, F. Ioan, „Recenzii. Două mănăstiri monumente istorice din 

vremea lui Alexandru Lăpuşneanul. Corina Nicolescu «Mănăstirea Slatina», 

Editura Meridiane, Bucureşti, 1966, 34 p.+20 ilustraţii”, în: BORom LXXXIV 

(1966), 3-4, p. 414-416. 

Cea mai însemnată operă de arhitectură moldovenească de la mijlocul secolului 
al XVI-lea este considerată Mănăstirea Slatina, ctitorie a lui Alexandru Lăpuşneanul, 
zidită din 1554 şi sfinţită la 14 octombrie 1558, de mitropolitul Grigorie al Moldovei. 
Domnitorul a înzestrat-o cu multe danii, sate şi munţi împăduriţi. în 1823 începe 
refacerea acoperişului chiliilor şi turnurilor, iar în 1829, arhimandritul Filaret, 
reconstruieşte Paraclisul. 

Interiorul bisericii, repictat în 1828, păstrează numai în parte, programul 
iconografic iniţial. Ca şi Suceviţa sau Dragomirna, Slatina are un aspect de cetate, cu 
turnuri în colţuri. în urma săpăturilor arheologice s-au descoperit urmele altor 
construcţii, unele fiind reconstruite. Se aduc detalii referitoare la complexul 
mănăstiresc, la arhitectură, o particularitate a ei constituind-o şirul de „ocniţe oarbe” 
aşezate sub nivelul ferestrelor, la pictură, mobiler, odoare 5 pietre de mormânt 
scuptate în marmură, printre care şi cea a ctitorului Lăpuşneanul, jilţul domnului, 
Epitaful de la Slatina de la 1556, o cruce sculptată, dăruită de domn mănăstirii, un 
pomelnic triptic, pictat pe lemn, scris între 1777-1792, aici copiindu-se în secolul al 
XVI-lea „letopiseţul de la Putna”, cea mai veche cronică din Moldova. Se presupune 
că aici ar fi fost reşedinţă domnească. 

Hriţcu, Adrian, „Mitropolitul Veniamin Costachi la Mănăstirea Slatina”, în: 

MitrMold XLIII (1967), 1-2, p. 98-104. 

în 1842 mitropolitul Veniamin s-a retras din scaun şi a cerut să i se ofere 
egumenia la Mănăstirea Slatina. Aici a contribuit la înnoirea lăcaşului, construind 14 
chilii acoperite cu tablă şi oferind în dar obiecte de cult, printre care un chivot, un 
clopot şi veşminte. A sprijinit cu burse pe cei care nu aveau posibilităţi, întrucât a fost 
un important susţinător al învăţământului. Activitatea cărturărească desfăşurată în 
această perioadă s-a concretizat în traducerea unor lucrări precum „Pietrei Scandelei” 
şi „Pidalionul”, ambele realizate în 1844. 

Bulat, T. G., „O însemnare pe o Evanghelie de la Mănăstirea Slatina”, în: 

MitrMold LI (1975), 3-4, p. 330. 

„Evanghelia” de la Mănăstirea Slatina a fost tipărită la Neamţ în 1821 şi este un 
dar făcut de Filaret, mitropolit de Apamias, pe când era „proistos” la Mănăstirea 
Câmpulung, pe care a cheltuit 7000 de lei, o sumă considerabilă la acea vreme. După 
şapte ani de la data donaţiei, „Evanghelia” a fost întărită cu o tăbliţă de argint, aplicată 
pe interiorul coperţii, în care se scriu amănuntele prezentate mai sus. 

SOCOLA (MĂNĂSTIREA) 

Erbiceanu, C., „Note asupra istoriei bisericeşti a românilor pentru secolul al 

XlX-lea”, în: BORom XXVIII (1904-1905), 4, p. 372-385. 

Mitropolitul Veniamin Costache a cerut patriarhului ecumenic confirmarea 
schimbărilor pe care el le-a făcut la Mănăstirea Socola. Aceasta, înainte de înfiinţarea 
Seminarului, a fost mănăstire de călugăriţe, dar mitropolitul Veniamin a trimis maicile 
la Mănăstirea Agapia, care era de călugări, iar pe călugării de acolo i-a mutat la Secu. 
Patriarhul a aprobat aceste mutări. 

La 21 august 1815, mitropolitul Veniamin i-a scris protoiereului Lazăr 
Asachevici din Liov, pentru a-i cere să cumpere câteva documente importante 
referitoare la istoria noastră. 


SOVEJA (MĂNĂSTIREA) 

Turcu, Constantin, „Ştiri despre mănăstirea Soveja sau Dobromira”, în: 
MitrMold XXXIII (1957), 5-7, p. 480-484. 

Istoric al Mănăstirii Soveja sau Dobromira, bazat pe documente. 

Dincă, George, diac., „Două ctitorii voievodale înălţate în semnul împăcării şi 
prieteniei: biserica Stelea din Târgovişte şi Mănăstirea Soveja din Vrancea”, în: 
GBis XXX (1971), 5-6, p. 511-523. 

Studiul aduce noutăţi despre contextul care a determinat ctitorirea celor două 
lăcaşuri de cult: biserica Stelea din Târgovişte şi Mănăstirea Soveja din Vrancea. 
Vasile Lupu este întemeietorul bisericii Stelea (1645), aceasta fiind biserica mănăstirii 
din capitala de atunci a Ţării Româneşti. Articolul cuprinde descrierea acestei locaţii. 
Consemnarea istoricului Mănăstirii Soveja, ctitorie a lui Matei Basarab, ce are hramul 
Sfântul Ioan Teologul, cuprinde şi detalii referitoare la faptul că, în acelaşi loc, înainte 
a existat un mic schit, a cărui întemeietor a fost Partenie, fost viţuitor la Mănăstirea 
Bisericani. 


SF. SPIRIDON-IAŞI (MĂNĂSTIREA) 

***, „Două sute de ani de la întemeierea aşezămintelor spitaliceşti Sfântul 

Spiridon din Iaşi”, în: BORom LXXV (1957), 1-2, p. 105-113. 

Duminică, 2 decembrie 1956, au început la Iaşi serbările bicentenarului 
aşezămintelor spitaliceşti „Sfântul Spiridon”, cunoscute în toată Moldova. La acest 
eveniment a fost prezent şi Preafericitul Justinian, fost arhiereu vicar şi egumen al 
Mănăstirii Sfântul Spiridon între anii 1945 - 1947, dregătorii bisericeşti care i-au dat 
prilejul să cunoască toată jalea de atunci a Moldovei şi l-au determinat să ajute la 
reconstruirea acestor aşezăminte, distruse în parte în timpul celui de-al doilea Război 
Mondial. Articolul cuprinde cuvântarea patriarhului şi prezintă câteva date din istoria 
spitalelor bisericeşti din Ţara Românească şi Moldova, fiind precedate la noi de 
„bolniţele mănăstireşti”. 

Brânzei, Valerian, pr., „Inscripţii de pe obiecte de cult de la biserica (mănăstirea) 

Sf. Spiridon din Iaşi”, în: MitrMold XXXV (1959), 11-12, p. 683-688. 

Autorul prezintă o serie de obiecte de cult donate, păstrate la biserica Mănăstirii 
Sfântul Spiridon din Iaşi, analizând şi inscripţiile de pe ele: un aghiazmatar un 

policandru şi un potir, toate din argint, sfeşnice împărăteşti, o „Evanghelie” tipărită de 
mitropolitul Veniamin Costachi la Mănăstirea Neamţ în 1821. 

STAVNIC (SCHITUL) 

Scriban, arhim., „însemnări mărunte. Parohii înfiinţate - desfiinţate”, în: 

BORom XLII (1924), 1, p. 62. 

Parohia Bogdăneşti, cu biserica parohială Sfântul Nicolae din satul Lungani, 
fosta biserică parohială a desfiinţatei parohii Lungani, va avea următoarele biserici 
filiale: biserica Adormirea Maicii Domnului din Bogdăneşti, biserica cu hramul 
Intrarea în biserică din Schitul Stavnic (aceasta prin dezlipire de la desfiinţată parohie 
Lungani), de care vor ţine satele Horleşti şi Dârjieni. 

SUCEVIŢA (MĂNĂSTIREA) 

Dan, Dimitrie, „Lundătoriul bisericii din mănăstirea Suceviţa”, în: Candela 

XX VL (1907), 7, p. 474-482. 

Informaţii referitoare la Mănăstirea Suceviţa, ctitorie a familiei Movileştilor. 
Aşa cum scrie cronicarul Miron Costin, mănăstirea ar fi fost zidită de Ieremia Movilă, 
însă un însemnat număr de documente demonstrează că adevăratul ctitor este 
Gheorghe Movilă, episcopul Rădăuţiului. Sunt reproduse fragmente din cronica lui 
Miron Costin şi uricele lui Petru Vodă Şchiopul din 14 septembrie 1582, 2 septembrie 
1583, 28 mai 1584, 24 decembrie 1585, 26 febreuarie 1586, 11 ianuarie 1588. 

Ieremia Movilă este, la rândul lui ctitor al acestui sfânt lăcaş, el zidind 
polunoşnicul, tinda şi baldachinele şi înfrumuseţând biserica cu pictura interioară şi 
exterioară. 

***, „Copie după raportul nr. 29 din 25 iulie 1909 al superiorului Mănăstirii 

Râşca din judeţul Suceava”, în: BORom XXXIII (1909-1910), 6, p. 699-707. 

Raportul conţine descrierea vizitei făcute de superiorul Mănăstirii Râşca, 
arhimandritul V. Piticariu mănăstirilor din Bucovina. La Suceviţa egumen era 
Veniamin Iliuţă, în mănăstire vieţuind (în anul acel an, 1909) şapte monahi. 
Mănăstirea Suceviţa a fost zidită între 1578-1581 de către Ieremia Movilă. Părintele 
Piticariu face o descriere a sfântului lăcaş şi descrie mormintele din interiorul bisericii. 

Reli, S., „Ctitoriile religioase româneşti din Polonia”, în: Candela XLI (1930), 

10-12, p. 453-464. 

I. în introducere, se face un rezumat al studiului profesorului P.P. Panaitescu, 
intitulat „Lundaţiuni religioase româneşt în Galaţia”, publicat în 1929 în „Buletinul 
Comisiunii Monumentelor Istorice”. 

II. în capitolul II se aduc referiri la biserica principală a rutenilor din Liov 
(Lemberg), ce se numeşte „biserica moldovenească”. Aceasta a fost clădită de 
Alexandru Lăpuşneanul în 1527, în locul unei vechi biserici ce a ars. Noua ctitorie 
fiind şi ea mistuită de flăcări în 1577, s-a ridicat o altă biserică în 1591, cu ajutorul 
familiei Movileştilor. Lrăţia din Liov, asociaţie de mireni şi clerici ruteni, administra 

biserica moldovenească. Aceasta primea ajutor însemnat de la domnitorii Moldovei, 
care au susţinut sfântul lăcaş de la ctitorire şi până la uniaţie. 

în capitolul III se menţionează despre o altă biserică veche din Liov, „Biserica 
Sf. Onufreo” (Sf. Onufrie) sau a „Basilitanilor”. Restaurată în 1883, aceasta 
adăposteşte mormântul lui Ştefan Vodă Tomşa, precum şi alte morminte. 

în capitolul IV se aminteşte despre biserica Sf. Paraschiva din Liov, fondată în 
1607 ca mănăstire de călugăriţe. 

în capitolul V sunt pomeniţi domnitorii şi boierii moldoveni care au ctitorit sau 
restaurat bisericile din toată Galiţia şi din provinciile polone: Petru Vodă Şchiopul şi 
alţi boeri moldoveni la Mănăstirea Uni ev; Elisabeta Doamna, văduva lui Ieremia Vodă 
Movilă la Mănăstirea Zadovska; fiica sa Irina la Mănăstirea Hustinski; Maria, fiica lui 
Vasile Vodă Lupu la Mănăstirea Wilno, precum şi mitropolitul Atanasie Crimca, 
Ştefan Vodă Petriceanu, Gheorghe Barbovschi. 

Cea mai mare ctitorie românească în Polonia a fost Shitul de la Maniava. Maria 
Potocki, fiica lui Ieremia Vodă Movilă, a închinat Schitului Mare, Mănăstirea Suceviţa 
împreună cu moşiile şi toate veniturile ei. La 1785, stăpânirea austriacă desfiinţează 
Mănăstirea Schitul Mare, averile ei trecând la domeniile „Fondului religionar ortodox 
al Bucovinei”. 

în ultimul capitolul VI se evidenţiază rolul de ctitori a domnilor moldoveni 
dincolo de graniţele ţării. 

Georgescu, Corneliu, ierom., „Mănăstirea Suceviţa”, în: Viaţă Monahală, II 

(1934), 9-10, p. 211-217. 

Situată în apropierea Rădăuţiului, fostă reşedinţă episcopală, Mănăstirea 
Suceviţa se impune prin arhitectură, prin fresca interioară şi exterioară, prin odoarele 
şi manuscrisele pe care le posedă. Biserica are forma crucii, stilul construcţiei este 
moldo-bizantin, arhitectura fiind compusă din forme romanice şi gotice. Hramul se 
prăznuieşte de învierea Domnului. 

Atât mănăstirea cât şi biserica au fost zidite, între anii 1582-1585, la stăruinţa 
episcopului de Rădăuţi şi a mitropolitului Gheorghe Movilă şi a fratelui său Ieremia 
care a devenit, ulterior, domnul Moldovei (1595-1606). Cam în aceeaşi perioadă a fost 
pictat sfântul lăcaş de cult, fără a se cunoaşte exact numele pictorului, precizându-se 
faptul că exteriorul nu a fost terminat de pictat din cauza unui trist eveniment: cel care 
se ocupa cu fresca exterioară a căzut de pe schele şi a murit. Mănăstirea a fost şi 
reşedinţă domnească. Articolul surprinde detalii referitoare la pictura exterioară şi 
interioară, descriind tabloul ctitoricesc. Este prezentat apoi tezaurul pe care îl deţine 
Mănăstirea Suceviţa, respectiv colecţia unică de veşminte şi obiecte bisericeşti dăruite 
de ctitori (sunt date exemple de obiecte). Sunt aduse informaţii referitoare la 
mormintele ctitoriceşti situate în incinta bisericii: mormântul Zamfirei, fiica lui 
Ieremia Movilă, moartă în 7 martie 1596, cel a lui Ieremia Movilă, a lui Simion 
Movilă, şi altele. La Mănăstirea Suceviţa călugărul Prohor a scris un „Triod” şi 
„Minei”slavon, pe pergament, o „Evanghelie”, aflată la Moscova şi mai multe 
pomelnice în care s-au consemnat mai multe date istorice. Aici şi-a desfăşurat 
activitatea atât o şcoală mănăstirească pentru călugări şi laici, cât şi una pentru copiii 
locuitorilor din satele vecine, instituţii care au existat până în 1858. Este precizat rolul 

părintelui arhimandrit Ortizie Popescu în susţinerea vieţii culturale şi duhovniceşti ale 
mănăstirii. 

Mihordea, V., „O intervenţie rusească pentru Marele Schit din Galiţia în 1773”, 

în: BORom LIX (1941), 5-6, p. 304 -308. Cu text în limba franceză. Cu o anexă. 

Este prezentată istoria „Schitului cel Mare de la Maniava” din Galiţia. La 
construirea bisericii înălţarea Sfintei Cruci a Schitului cel Mare a contribuit cu bani şi 
fiica lui Ieremia Movilă, Maria Potocki. Aceasta, pentru a ajuta Ortodoxia din Polonia, 
a lăsat prin testament ca Mănăstirea Suceviţa să fie închinată Schitului Mare. La 31 
martie 1648 domnul Vasile Lupu îi îndeplineşte această dorinţă. Se prezintă câteva 
danii pe care le-a primit Schitul cel Mare de la români, printre care se numără şi dania 
lui Istrate Dabija, care prevedea ca biserica de la Mămăieşti să fie metoc Schitului cel 
Mare. La 1775 Bucovina a intrat sub ocupaţia Imperiului Habsburgic, iar în 1777 s-a 
hotărât ca Mănăstirea Suceviţa să întrerupă relaţiile cu Schitul Mare. în 1785 Schitul 
Mare a fost desfiinţat, o parte din călugării săi refugiindu-se în mănăstirile din 
Moldova. în anexă este redată scrisoarea în limba franceză a Contelui Panin către 
prinţul Galiţin la Viena, cerându-i acestuia să intervină în numele Ecaterinei a Il-a 
pentru călugării de la Schitul Mare. 

G., I. M., „Note bibliografice. Mandiuc Ilie «Mănăstirea Suceviţa», Cernăuţi, 

1943, 28 p.”.în: BORom LXII (1944), 7-12, p. 331. Recenzie. 

Mănăstirea Suceviţa îşi trage obârşia dintr-un schit de călugări amintit pe la 
1504 împreună cu egumenul Pahomie, viitorul episcop de Rădăuţi. Schitul capătă o 
nouă înfăţişare sub Gheorghe Movilă care a zidit în 1578 biserica din piatră. Ieremia 
Movilă îi adaugă tinda în 1595 şi tot atunci a clădit chiliile călugărilor. în 1610 la 
Mănăstirea Suceviţa a stat Petru Movilă. în 1621 au fost aduse aici moaştele Sfântului 
Ioan cel Nou de la Suceava. în secolul al XVII-lea mănăstirea a fost prădată de mai 
multe ori. 

Zugrav, I., „Mănăstirea Suceviţa”, în: MitrMold XXX (1954), 9-10, p. 52-57. 

Mănăstirea Suceviţa este pomenită în veacul al XV-lea. Se descrie incinta 
mănăstirii ce are un turn în patru unghiuri, înalt de 10 m, cu ziduri cu metereze iar 
despre cel din colţ se menţionează că are trei etaje. Biserica are 28 m lungime şi 9,50 
m lăţime, pereţii 2 m, şapte contraforturi. Mănăstirea este pictată exterior. Informaţiile 
vizează şi descrierea mormintelor care sunt adăpostite în interiorul mănăstirii, 
respectiv cel a lui Ieremia Movilă şi cel al lui Simeon Movilă, dar şi al tezaurului pe 
care îl deţine sfântul lăcaş. 

Georgescu, I., I., „Mănăstirea Suceviţa”, în: MitrOlt X (1958), 5-6, p. 464-466. 

Istoricul Mănăstirii Suceviţa cu date despre pictură. 

Bărbulescu, C., „Mănăstirea Suceviţa”, în: GBis XVII (1958), 6-7, p. 678-680. 

Recenzie. Informaţii despre pictura exterioară realizată la Mănăstirea Suceviţa. 

Rezuş, Petru, pr. prof., „Mănăstirea Suceviţa”, în: MitrMold XXXIV (1958), 

9-10, p. 648-649. 

Recenzie a monografiei Mănăstirii Suceviţa ce analizează data zidirii mănăstirii, 
ctitorii ei, arhitectura şi pictura pe subdiviziuni: exornatex, pronaos, camera 
mormintelor, naos, altar, cu referiri la culorile utilizate. Articolul cuprinde bibliografie 
şi fotografii. 

Cândea, Sp., pr. prof., „M.A. Musicescu şi M. Berza, «Mănăstirea Suceviţa», 

Editura Academiei Republicii Populare Române”, în: MitrArd IV (1959), 1-2, p. 

133-135. 

Recenzia lucrării „Mănăstirea Suceviţa” informaţii referitoare la întemeierea 
mănăstirii, biserica şi elementele sale specifice ce o individualizează. 

Nicoale, G., „Monografia unei mănăstiri de mare valoare artistică; M. A. 

Muzicescu şi M. Borza: «Mănăstirea Suceviţa», Ed. Acad. R. P. R., Colecţia 

„Monumente de artă”, Institutul de Istoria Artelor, Bucureşti, 1958, 198 p”, în: 

BORom LXXVII (1959), 3-4, p. 421-424. 

Se prezintă cuprinsul monografiei Mănăstirii Suceviţa, lucrare semnată de M.A. 
Muzicescu şi M. Borza, la care a colaborat şi E. Lăzărescu. 

Primul capitol cuprinde istoricul mănăstirii şi se ajunge la concluzia că 
Mănăstirea Suceviţa a fost fondată de mitropolitul Gheorghe Movilă în a doua 
jumătate a secolului al XVI-lea putând fi socotită ctitorie a familiei Movileştilor. 

în capitolul următor se prezintă arhitectura monumentului. Se conchide că, 
urmând drumul tradiţiei, Mănăstirea Suceviţa reprezintă o realizare desăvârşită a 
stilului arhitectural moldovenesc din secolul al XVI-lea, ajuns la maturitate. Deşi 
unele influenţe arhitecturale străine s-au adăugat stilului bizantin de bază, totuşi, 
arhitectura Suceviţei, neaducând înnoiri, nu prezintă importanţă pentru evoluţia artei 
vechi moldoveneşti. 

Cel mai întins capitol din lucrare este consacrat picturii mănăstirii. Descrierea 
picturii exterioare, făcută în comparaţie cu picturile de la Voroneţ, Humor, Vatra 
Moldoviţei, stabileşte că Suceviţa prezintă în picturile sale elemente care fac începutul 
unor interpretări româneşti a temelor tradiţionale bizantine. Pictura interioară şi 
exterioară reprezintă un stadiu în evoluţia picturii religioase moldoveneşti. 

Culorii picturale a monumentului i se consacră ultimul capitol. Se precizează, că 
nu atât arhitectura dă valoare monumentului, ci decorul său pictural. 

I., C., „Scena «Rugăciunea ctitorilor (DEISIS)» de la Mănăstirea Suceviţa”, în: 

MitrMold XXXVI (1960), 7-8, p. 483-485. 

Descrierea scenei „Rugăciunea ctitorilor” de la Mănăstirea Suceviţa. 

Brătulescu, Victor, „Pictura Suceviţei şi datarea ei”, în: MitrMold XL (1964), 

5-6, p. 206-228. 

Paginile de faţă reunesc date despre zugravii Mănăstirii Suceviţa, despre pictori 
şi datarea picturii, suprafaţa pictată şi timpul necesar pentru realizarea interiorului şi 
exteriorului lăcaşului de cult. 

Brătulescu, Victor, prof., „Portretul logofătului Ioan Movilă (monahul 

Ioanichie) în tabloul votiv de la Suceviţa”, în: MitrMold XLII (1966), 1-2, p. 

23-53. 

Autorul lămureşte prin analiza tablourilor votive mai multe amănunte legate de 
ctitorii Mănăstirii Suceviţa. Se precizează că ctitorul principal al lăcaşului este 
Gheorghe Movilă şi nu Ieremia Movilă şi că portretul care se află în continuarea celui 
al lui Gheorghe Movilă este cel al monahului Ioanichie Movilă. 

Se demonstrează că Teodosie Barbovschi nu se numără printre ctitorii 
Suceviţei, aşa cum reiese din compararea celor două pomelnice ale mănăstirii. 

Stănculescu, F. Ioan, „Recenzii. Maria Ana Musicescu «Mănăstirea Suceviţa», 

Editura Meridiane, Bucureşti, 1965, 31 p.+21 ilustraţii”, în: BORom LXXXIV 

(1966), 1-2, p. 234-236. 

Cea mai veche ştire despre Suceviţa o dă Grigore Ureche în cronica sa, indicând 
ctitorii mănăstirii: Vlădica Gheorghe al Rădăuţilor, vornicul Ieremia şi paharnicul 
Simion, fiii lui Ioan Movilă, pârcălab de Hotin sub Petru Rareş. Hrisoavele indică 
daniile făcute de aceşti boieri ctitoriei lor. în 1595, Ieremia, întorcându-se din Polonia, 
ca domn, înzestrează mănăstirea cu pictură şi podoabe, astfel încât Suceviţa devine 
una dintre cele mai bogate din Moldova. Prima biserică, cu hramul Botezul Domnului, 
probabil, a fost ridicată unde se află astăzi biserica de cimitir a satului. Al doilea ctitor 
ar fi mitropolitul Teodosie Barnovschi, fost episcop de Rădăuţi (1598-1604). Zidul 
înalt şi gros, cu turnuri de apărare, redau atmosfera medievală, caracteristică 
mănăstirilor din Moldova secolului al XVI-lea. 

Autoarea lucrării recenzate face o descriere amănunţită a mănăstirii, asemănând 
pridvorul ei cu cel al bisericii Sfântul Nicolae din Rădăuţi şi constatând influenţa 
muntenească în îmbinarea cu elementele mai vechi moldoveneşti. Pictura Suceviţei 
este opera celor doi pictori români: Iona şi fratele său Sofronie, care individualizează 
Suceviţa atât stilistic, cât şi tematic. Se aduc detalii despre pictură şi sculptură. 
Albumul conţine, alături de text, 21 de reproduceri alb-negru şi o schiţă de plan. 

Brătulescu, V. Maria, „Ana Musicescu, «Mănăstirea Suceviţa», Bucureşti, 

1965”, în: MitrMold XLIII (1967), 5-6, p. 422-425. Recenzie. 

Cartea Măriei Musicescu este o monografie a Mănăstirii Suceviţa, care se referă 
îndeosebi la începuturile acestui lăcaş. Sunt consemnate informaţii despre ctitori, cu 
precizarea că primul trebuie socotit mitropolitul Gheorghe Movilă, care înalţă biserica 
cu hramul Botezului Domnului. Se aminteşte apoi despre monahul Ioanichie Movilă şi 
despre familia Movileştilor, în general. De asemenea, din paginile cărţii recenzate 
aflăm că zugravii Suceviţei au fost români. 

Zugrav, I., „Un Evangheliar de la Neagoe Basarab la Mănăstirea Suceviţa”, în: 

MitrMold XLIII (1967), 7-8, p. 510-517. 

Evangheliarul lui Neagoe Basarab este un manuscris aflat la Mănăstirea 
Suceviţa, descris de autor sub câteva aspecte care privesc ferecătura, legăturile din 
piele, frontispiciile şi titlul manuscrisului. Articolul cuprinde trei imagini. 

Brătulescu, Victor, „Pomelnicul cel mare al Mănăstirii Suceviţa”, în: MitrMold 

XLIV (1968), 3-4, p. 185-204. 

După descrierea exterioară a pomelnicului cel mare de la Mănăstirea Suceviţa, a 
inscripţei şi după datarea acestuia, autorul trece la prezentarea conţinutului său pe 
secţiuni: capacul din stânga, placa centrală, capacul din dreapta, dar şi textul paralel în 
slavonă şi română sunt una după alta analizate. 

Toderaşcu, I., „Din trecutul Mănăstirii Suceviţa. Documente inedite”, în: 

MitrMold LI (1975), 9-12, p. 765-770. 

însemnare despre Mănăstirea Suceviţa făcută pe baza unor documente aflate 
într-o colecţie particulară, ce se referă la personalitatea lui Vărnava Şindrilar, care 
între 1862-1866 a fost egumen provizoriu la Suceviţa, precum şi preot paroh în satul 
cu acelaşi nume între anii 1860-1867. Vreme de mai mulţi ani, însă, a fost doar simplu 
ieromonah la mănăstirile Suceviţa şi Putna. 

Importanţa acestor documente stă în faptul că schimbă imaginea nevaforabilă în 
care Varnava Şindrilar a fost văzut până atunci, aducându-se dovezi pentru modul în 
care acesta s-a îngrijit de Mănăstirea Suceviţa şi de odoarele dăruite ei. în finalul 
articolului sunt prezentate cele cinci documente, pe baza cărora au fost extrase toate 
aceste informaţii. 

Palade, George, drd., „Iisus Hristos-înţelepciunea lui Dumnezeu, la Suceviţa” 

în: StTeol, Seria a 111-a, II (2006), 3, p. 74-90. 

Este analizată pictura de la Mănăstirea Suceviţa, mai exact trei reprezentări ale 
Mântuitorului ca „înţelepciunea lui Dumnezeu”. Picturile se regăsesc în interiorul 
bisericii: una în pridvor şi două în altar. 

SUCMEZEU (SCHITUL) 

Hriţcu, D., protopop, „Schitul Sucmezeu şi hrisovul domnesc al lui Scarlat 

Grigore Ghica voievod - 1758”, în: MitrMold XLIII (1967), 5-6, p. 398-402. 

Hrisovul lui Scarlat Grigore Ghica din 1675 atestă existenţa schitului 
Sucmezeu, cu hramul Bunei Vestiri, situat în 1967 la 20 de kilometri de Sascut, în 
raionul Adjud. Se amintesc daniile primite şi este lămurit faptul că acesta nu a fost 
ctitorit de „Constantin Balş biv vel vornic”. Alte amănunte privesc existenţa satului 
Sucmezeu. 

Hriţcu, D., „Schitul Sucmezeu din ţinutul Putnei, metoh al Schitului celui Mare 

din Galiţia”, în: MitrMold LVII (1981), 10-12, p. 772-775. 

Istoricul schitului Sucmezeu sau Blagoveşteniile (Buna Vestire) din zona 
Putnei, fost metoc al Schitului Mare din Galiţia, este completat de câteva imagini cu 
biserica Sucmezeu din judeţul Bacău. 

TARCĂU (SCHITUL) 


Ivan, I., diac., prof., „Schitul Tarcău”, în: MitrMold XLV (1969), 5-6, p. 359-366. 

Date despre istoria Schitului Tarcău, pe baza însemnărilor arhimandritului Vamava. 
Menţiuni despre aşezarea schitului, ctitor, aspecte ce privesc etapele construcţiei. 

TAZLĂU (MĂNĂSTIREA) 

Vârtolaş, Gh., pr., „Biserica din Tazlău (mănăstirea)”, în: MitrMold XXXIV 

(1958), 11-12, p. 903-909. 

Primul document care atestă existenţa bisericii mănăstirii din Tazlău datează din 
30 octombrie 1458. Actuala biserică este construită în 1497 de Sfântul Ştefan cel 
Mare. Sunt redate informaţiile consemnate în pisanie. Este prezentat pomelnicul 
mănăstirii, tradus din limba slavă în limba greacă, când era stavropighie şi apoi în 
română de către arhimandritul Gherman Ionescu. Pomelnicul cuprinde aproape întreg 
şirul de domnitori moldoveni până la anul 1711, când a fost închinată. Sunt descrise 
arhitectura, pictura şi odoarele cu care era înzestrată biserica. 

TAZLĂUL SĂRAT (MĂNĂSTIREA) 

Porcescu, Scarlat, pr., „Iosif, cel dintâi mitropolit cunoscut al Moldovei”, în: 

MitrMold XL (1964), 3-4, p. 126-139. 

Autorul analizează înfiinţarea Mitropoliei Moldovei şi Sucevei şi îi prezintă pe 
Iosif, care avea reşedinţa la Mănăstirea Mirăuţi şi pe Meletie, primii mitropoliţi 
cunoscuţi. Numirea lui Iosif este expusă în amănunt. Este amintită o mănăstire din 
regiunea Tazlăului Sărat, într-un document din 12 martie 1399. 

TÂRGU OCNA (MĂNĂSTIREA) 

Alexianu, AL, „Din vechea literatură românească epigrafică”, în: GBis XXVII 

(1968), 7-8, p. 856-878. 

Mărturii despre existenţa celei mai vechi pisanii în versuri identificată la Schitul 
Sfinţii Apostoli, de pe lângă Mănăstirea Horez, datată în 1698, existând şi o altă 
pisanie în versuri la o mănăstire închinată, Buna-Vestire din Târgul Ocna. La 
Mănăstirea Bogdana s-a descoperit o lespede de mormânt aparţinând secolului al 
XVII-lea, în a cărei marmură au fost sculptate versuri. 

TOPOLIŢA (MĂNĂSTIREA) 

Ivan, Ioan, „Un pomelnic triptic al fostei mănăstiri de maici de la Topoliţa - 

judeţul Neamţ”, în: TV IV (1994), 5-7, p. 200-203. 

Se face o scurtă descriere a pomelnicului Mănăstirii Topoliţa, ce datează din 
1748, rescris la 1840, care cuprinde şi o descriere a persoanele menţionate. Sunt 
amintite schimonahiile ce au fost stareţe la Văratic. 

TUDOR VLADIMIRESCU (MĂNĂSTIREA) 


Suparschi, M., arhim., „Viaţa de obşte din Sf. Mănăstire T. Vladimirescu- 

Galaţi”, în: GBis XII (1953), 2-3, p. 185-187. 

Iinformaţii despre organizarea vieţii monahale din Mănăstirea Tudor 
Vladimirescu - Galaţi, în perioada păstoririi acesteia de către stavrofora Veronica 
Gurău. In interiorul mănăstirii se desfăşurau activităţile unei şcoli monahale unde 
urmau cursurile un număr de 50 de eleve, iar mănăstirea, împreună cu metocul 
Gologanu, avea 237 de vieţuitoare. 

SF. TREI IERARHI (MĂNĂSTIREA) 

P., G., „Serbările de la Iaşi” în: BORom XXVIII (1904-1905), 7, p. 783-811. Cu 

trei fotografii. 

în zilele de 2, 3 şi 4 octombrie 1904, în Iaşi, a avut loc sfinţirea bisericii Trei 
ierarhi. La eveniment au participat: membrii familiei regale, guvernatorul Basarabiei, 
prinţul Urusoff, generalul Wanka şi numeroşi ierarhi români şi clerici. în articol este 
reprodus actul comemorativ al bisericii. 

G., „Biserica Trei-Ierarhi din Iaşi”, în: BORom XXVIII (1904-1905), 11, p. 

1280-1291. 

Este prezentat un istoric al bisericii Trei-Ierarhi din Iaşi, ridicată de Vasile Lupu 
şi sfinţită de mitropolitul Moldovei, Varlaam, la data de 6 mai 1639. Pentru 
întreţinerea mănăstirii, domnul Vasile Lupu a construit în apropierea ei un feredeu şi a 
înzestrat-o cu numeroase moşii şi sate. în 1641 Vasile Lupu a adus de la 
Constantinopol moaştele Cuvioasei Parascheva şi le-a aşezat în ctitoria sa. 

Cu sprijinul lui Petru Movilă, Vasile Lupu a întemeiat aici o tipografieîn care a 
tipărit primul mitropolitul Varlaam: „Carte românească de învăţătură din multe 
scripturi tălmăcită, din limba slavonească pe limba românească”. Vasile Lupu a mai 
întemeiat la Trei-Ierarhi şi o şcoală, după modelul „Colegiului” lui Petru Movilă din 
Kiev, la care a fost adus Sofronie Pociatski. în 1642, s-a ţinut în această mănăstire, 
Sinodul prin care s-a combătut învăţătura lui Chirii Lucaris. în 1814, aici Gheorghe 
Asachi şi-a întemeiat şcoala sa de inginerie, iar în 1828 s-a deschis în acelaşi spaţiu 
„Şcoala Vasiliană”. Fiindcă biserica s-a ruinat, în 1882 s-a hotărât refacerea sa, 
restaurator desemnat fiind arhitectul Lecomte de Nouy. 

Sunt reproduse: vechea pisanie a bisericii; două hrisoave prin care domnul 
Vasile Lupu dăruieşte bisericii mai multe sate şi moşii; istoricul aducerii moaştelor 
Cuvioasei Parascheva săpat pe o placă de marmură neagră, ce a fost pusă în biserică. 
Din istoric aflăm că moaştele au fost aduse de Ioanichie al Ierapolei, Partenie al 
Adrianopolei şi Teofan al Vechiului Patras la 13 iunie 1641; cuvintele lui Lecomte de 
Nouy referitoare la valoarea artistică a acestui lăcaş; cele două noi inscripţii ale 
bisericii. 

Berechet, Şt., „Documente slave privitoare la Basarabia în tipărituri ruseşti”, în: 

BORom XLIV (1926), 3, p. 113-115. 

Autorul arată că la noi nu se consultă tipăriturile care au apărut la vecinii noştri 
şi prezintă mai multe exemple. 

La punctul al treilea se spune că nimeni nu ştia unde sunt îngropate osemintele 
lui Vasile Lupu. O notă de la 1661, de pe un „Minei” din 1467, arată că acest domnitor 
moldovean a fost îngropat la Mănăstirea Sf. Trei Ierarhi. 

Grigoraş, N., „Biserica Sf. Trei Ierarhi din Iaşi”, în: MitrMold XXXVII (1961), 

5-6, p. 351-436. 

Articolul cuprinde o descriere istorică şi arhitectonică a bisericii Sfinţii Trei 
Ierarhi din Iaşi. După prezentarea contextului istoric în care a fost construită şi a 
locului ei în evoluţia arhitecturii moldoveneşti, sunt descrise pictura, sala gotică 
(trapeza), funcţia de necropolă a familiei ctitorului, odoarele şi manuscrisele pe care le 
deţine. Alte informaţii sunt adunate din mărturiile călătorilor străini despre biserică. 
Totodată, aflăm şi despre evenimentele istorice legate de biserică, tipografia şi Şcoala 
de la Sfinţii Trei Ierarhi. 

Godianu, Virgil, preot, „Recenzii: O valoroasă monografie: Biserica Trei 

Ierarhi din Iaşi”, în: BORom LXXXI (1963), 9-10, p. 1009-1012. 

Volumul „Biserica Trei Ierarhi din Iaşi”, tipărit în 1962 de Centrul mitropolitan, 
la Mănăstirea Neamţ, a apărut la editura Mitropoliei Moldovei şi Sucevei, sub 
semnătura lui N. Grigoraş, în condiţii grafice deosebite, legat în pânză, numărând 116 
pagini. Volumul cuprinde 14 capitole. Sunt precizate capitolele respective. Are la 
sfârşit un rezumat în limba rusă, altul în limba franceză şi lista celor 48 de ilustraţii. 

Se menţionează debutul unei campanii de restaurare şi de conservare a 
mănăstirilor şi bisericilor vechi prin Direcţia Monumentelor Istorice, fiind deschise 
şantiere de restaurare în toate regiunile stării. O atenţie deosebită s-a acordat şi 
Bisericii Trei Ierarhi şi Sălii Gotice de lângă ea, care au fost restaurate şi care 
reprezintă cel mai interesant complex de artă medievală românească de la mijlocul 
secolul al XVII-lea din Iaşi. 

Biserica analizată a fost construită în timpul lui Vasile Lupu, într-o perioadă 
favorabilă dezvoltării culturii şi artelor. Ca şi Matei Basarab, contemporanul său din 
Ţara Românească, Vasile Lupu a condus acţiunea împotriva elementelor greceşti. în 
arhitectură, în sculptură şi în pictura monumentală din Moldova au apărut elemente 
noi, cu o diversitate decorativă: nervuri de piatră sculptate, brâie asemănătoare cu 
frânghiile răsucite. Un element nou, care scoate în evidenţă şi explică frumuseţea 
monumentului rămâne sculptura minuţioasă care împodobeşte tot corpul bisericii, 
influenţele fiind armeană-georgiană, persană, arabo-otomană şi rusă. 

Motivele decorative sunt aşezate în rânduri sau benzi orizontale, 30 la număr, 
bazate pe împletituri dispuse variat, săpate în relief. Afară de frumuseţea şi bogăţia din 
exterior, autorul dă amănunte şi despre aspectul arhitectonic interior, despre mobilierul 
din biserică:- tronurile, candelabrele, lămpile, candelele, sfeşnicele, pupitrele, 
iconostasul, toate din bronz aurit, îmbogăţit cu fildeş şi smalţuri, precum şi despre 
pictura executată de cei mai buni pictori din lumea ortodoxă, trimişi de ţarul Rusiei, la 
rugămintea domnului Vasile Lupu. Sunt descrise obiectele de cult, odoarele de argint, 
manuscrisele, candelele, broderiile, vasele pentru Sfântul Mir, Evangheliile şi 

Liturghierele în manuscris, tapiseriile şi broderiile, unele lucrate chiar de soţia 
domnului, Teodosia Doamna şi alte broderii lucrate în fir de aur şi de argint. 

Sunt expuse câteva evenimentele istorice din istoria bisericii Sf. Trei Ierarhi, 
înfiinţarea şcolii de aici şi redeschiderea ei în 1813. 

Mureşianu, Ion B., pr., „Biserica Trei Ierarhi din Iaşi”, în: MitrBan al XlII-lea 
(1963), 9-10, p. 472-473. 

Se prezintă o monografie a bisericii Trei Ierarhi din Iaşi. Pe lângă informaţiile 
de ordin istoric, cum ar fi cele despre tipografia întemeiată aici în 1640 sau despre 
şcoala superioară care a devenit Academia Vasiliană, aflăm amănunte şi despre sala 
gotică a bisericii. 

Enescu, N. C., „Autenticitatea documentului dat de Gheorghe Ştefan Vodă la 2 
aprilie 1659, privind dania Domnitorului Vasile Lupu pentru Şcoala de la 
Mănăstirea Trei Ierarhi”, în: MitrMold XL (1964), 5-6, p. 229-245. 

Documentul dat de Gheorghe Ştefan la 2 aprilie 1659, privind dania domnului 
Vasile Lupu pentru Şcoala de la Mănăstirea Trei Ierarhi, a stârnit anumite discuţii în 
legătură cu autenticitatea sa. Autorul încearcă să lămurească această problemă, 
prezentând diferite ipoteze, obiecţii şi posibili falsificatori ai documentului. Aflăm, de 
asemenea, despre daniile făcute Mănăstirii Sfinţii Trei Ierarhi. 

Zarea, Anatolie, „Biserica Trei Ierarhi din Iaşi”, în: GBis XXIII (1964), 5-6, p. 
614-615. 

Autorul surprinde evenimente importante din istorica bisericii Trei Ierarhi din 
Iaşi, construită în 1639; înfiinţarea aici a unei Şcolii superioare şi instalarea unei 
tipografii la 1640. Prima menţiune documentară e de la 3 octombrie 1615, dar 
cercetările arheologice au arătat că a fost întemeiată în a doua jumătate a secolului al 
XVI- lea. A fost transformată în mănăstire la începutul secolului al XVII-lea şi 
închinată Mănăstirii Ivir (2 aprilie 1625). 

Stănculescu, Ioan F., „Recenzie: Două reuşite albume consacrate Mănăstirii 
Cozia şi Bisericii Trei Ierarhi”, în: BORom LXXXIII (1965), 3-4, p. 355-359. 

Autorul situează Mănăstirea Cozia într-un grup de biserici de tip bizantino- 
sârbesc: 

Biserica Mănăstirii Vodiţa, ctitoria lui Nicodim (1369-1376) 

Tismana, tot ctitorie a lui Nicodim (1370-1380) 

Biserica fostului Schit Brădet (din timpul lui Mircea cel Bătrân) 

Biserica Mănăstirii Cozia tot din timpul lui Mircea cel Bătrân 
Articolul prezintă scurte descrieri ale Mănăstirii Cozia şi bisericii Trei Ierarhi. 

Vlăduceanu, V., „Biserica Trei Ierarhi şi Sala Gotică”, în: MitrBan XVI 
(1966), 1-3, p. 173-174. 

Prezentare bibliografică 

Se face un istoric al Bisericii Sf. Trei Ierarhi din Iaşi şi a Sălii Gotice. Această 
biserică a fost zidită în 1638 şi găzduieşte mormintele unor personalităţi importante 

precum soţia lui Vasile Lupu cu cei trei fii ai săi, Dimitrie Cantemir şi Alexandru Ioan 
Cuza. Dintre cele mai importante restaurări face parte şi cea din 1882, în care s-a 
demolat clopotniţa şi hanul turcesc şi s-a pictat interiorul. Sala Gotică, care a găzduit 
Sinodul din 1642, a fost reconstruită în 1893. 

Bădărău, Dan, „Fost-a Enache din Constantinopol arhitectul bisericii Trei 

Ierarhi din Iaşi?”, în: MitrMold XLII (1966), 5-6, p. 293-301. 

Autorul demonstrează că Enache, amintit de Paul de Alep în calitate de ctitor al 
bisericii Trei Ierarhi a fost în realitate doar postelnic şi că nu el a ridicat mănăstirea. 

Băileanu, Gh., „Iaşiul în secolul al XVII-lea - partea a Il-a”, în: MitrMold 

XLIV (1968), 1-2, p. 64-82. 

Informaţii amănunţite despre biserica Sfinţii Trei Ierarhi, zidită între anii 1635- 
1639, despre odoarele cu care a fost înzestrată - o perdea cusută cu fir de aur pe catifea 
vişinie (1639), candela mare de argint (1646), etc. - informaţii despre schitul Clatia al 
vameşului Păun, de pe culmea dealului Repedea, înalţat în 1651 şi dărâmat în 1700 şi 
despre „Colegiul Vasilian” din 1640 şi tipografia înfiinţată în 1641, care va răspândi 
cartea în limba română. 

Porcescu, Scarlat, pr., „Tiparniţa de la biserica Sf. Trei Ierarhi - Iaşi. Cea 

dintâi carte imprimată în Moldova (1643)”, în: MitrMold XLVII (1971), 3-4, p. 

204-214. 

Cea dintâi carte imprimată în Moldova este „Cartea românească de învăţătură la 
duminicele de peste an şi la praznice împărăteşti şi la svânţi mari”, cunoscută sub 
numele de „Cazania lui Varlaam” şi tipărită la biserica Sfinţii Trei Ierarhi din Iaşi, în 
1643. Pentru a face această traducere, Varlaam a adunat mai multe tălmăciri pe care 
le-a scris în propria limbă, creând astfel stilul cărturăresc al limbii române. Izvorul 
principal al „Cazaniei” este „Comoara” lui Damaschin Studitul. Articolul cuprinde o 
importantă bibliografie selectivă. 

Grigoraş, N., „Primele cărţi tipărite în tipografia de la Trei Ierarhi”, în: 

MitrMold XLVIII (1972), 11-12, p. 822-824. 

După prezentarea pregătirilor pentru înfiinţarea tipografiei ieşene de la Trei 
Ierarhi, autorul se opreşte asupra celor mai vechi tipărituri. Prima carte a apărut în 
1642, „Catehismul” lui Varlaam, în care acesta condamna calvinismul. Cartea a fost 
scrisă mai întâi în limba slavonă, apoi în româneşte în 1645, dar nu s-a păstrat nici 
unul dintre manuscrisele originale. între anii 1643-1646 au apărut „Cazania lui 
Varlaam”, „Cele şapte taine”, „Acatistul Maicii Domnului” şi multe altele, pentru ca 
între anii 1646-1651, probabil, să nu se mai fi tipărit nimic. în 1651 a apărut o 
„Bucoavnă” în limba greacă. 

TRESTIANA (MĂNĂSTIREA) 

Gorovei, Ştefan S., „Mănăstirea Trestiana”, în: MitrMold XLIV (1968), 9-10, 

p. 562-568. 

Mănăstirea Trestiana a fost ctitorită de Ioan Tăutul Logofătul. Autorul 
analizează câteva documentele. Se precizează că biserica actuală a mănăstirii a fost 
ridicată în 1712. 


UNSA (SCHITUL) 

Gaşpar, Iustin, „Schituri şi biserici de lemn din raionul Hârlău”, în: MitrMold 

XXXIV (1958), 11-12, p. 914-919. 

între schiturile şi bisericile de lemn din raionul Hârlău este amintit schitul Unsa, 
situat în satul Feredeni, având ca hram Schimbarea la Faţă a Mântuitorului. Pe un 
clopot este consemnat anul 1491, dar nu se ştie data zidirii acestui sfânt lăcaş. Schitul 
a fost de călugări, mai târziu transformându-se în schit de călugăriţe, necunoscându-se 
exact momentul. 

Mai este menţionată apoi o biserică de lemn cu hramul Sf. Nicolae, localizată pe 
Valea Zberenilor. Este consemnat anul probabil al construirii sfântului lăcaş: 1772. 
Schitul Unsa a fost metoc al mănăstirii din Zagavia. 

MĂNĂSTIREA DE PESTE VALE - NEAMŢ 

Gonţa, Alexandru I., „O nouă ctitorie necunoscută a lui Alexandru 

Lăpuşneanul: mănăstirea de peste Vale de la Vânătorii Bistriţei”, în: MitrMold 

XLII (1966), 3-4, p. 178-191. 

Mănăstirea de peste Vale de la Vânătorii Bistriţei a fost o mănăstire de 
călugăriţe, cu hramul Schimbarea la Faţă, cunoscută şi sub numele „din jos de Piatra”, 
„de sub Munte”, „de la Vânători” - aşa cum apare cel mai des în documente. Ctitorită 
de Alexandru Lăpuşneanul pe locul ales de Malocui, vornicul de gloate, lăcaşul a fost 
dăruit satului Dăneşti de pe Cracău în 1560. 

în luna mai a anului 1600 mănăstirea a fost prădată şi devastată de oştile 
ungureşti venite cu domnul Mihai Viteazul, după care a fost rezidită de Ieremia 
Movilă. în 1807 a trecut sub administrarea lui Iosif, pustnicul de la Văratic. Din 
documente, această mănăstire este cunoscută între anii 1560-1848, după care a intrat 
în anonimat. 


VĂRATEC (MĂNĂSTIREA) 

***, Cronică, „Incendiu la monastirea Văratec”, în: Candela XIX (1900), 8, p. 
391. 

Este menţionat incendiul din data de 11/24 iunie 1900. Pagubele au fost de 
câteva sute de mii lei, flăcările mistuind în calea lor aproape 100 de chilii. Numai 
argintăria mănăstirii a putut fi salvată. 

G., „Cronica bisericească. Mănăstirea Văratic”, în: BORom XXIV (1900-1901), 
5, p. 444 - 448. 

în 1900 un puternic incendiu a devastat Mănăstirea Văratic - mănăstire ce a fost 
întemeiată de maica Olimpiada în 1789. în articol sunt descrise pagubele pe care le-a 
avut de suferit lăcaşul de cult în urma incendiului. 

***, „Copie după raportul stareţei Mănăstirii Văratec din Neamţ, din luna 

aprilie a anului 1904”, în: BORom XXVIII (1904-1905), 2, p. 234-240. 

Este reprodusă cuvântarea stareţei Mănăstirii Văratic, E. Teodoriu, având ca 
temă centrală disciplina monahală - mai exact se referă la conduita călugăriţelor în 
interiorul şi în afara sfântului lăcaş. 

Popovici, Gh., protoereu econom, „Cuvântare la moartea Cuvioasei 

Olimpiada Gane din Sf. M-re Văratic”, în: Calea Vieţei, p. 22-24. 

Articolul redă cuvântarea protoiereului Popovici de la Sf. Mănăstire Văratic, în 
ziua de 22 ianuarie 1904, la decesul maicii Olimpiada Gane. Născută în Roman, în 
1831, a fost adusă la Mănăstirea Văratic la 6 ani şi încredinţată mătuşii sale, maica 
Savastia Gane. 

îmbrăţişând schima monahală la 15 august 1849, va acorda ajutor răniţilor din 
Războiul pentru Independenţă în 1877. Pentru această faptă a fost decorată, cu crucea 
comemorativă „Elisabeta”. 

Rădulescu-Niger, N, „La mănăstiri”, în : Calea Vieţei, p. 162-165. 

Autorul descrie viaţa trăită în mănăstire din perspectiva mireanului, amintind de 
mănăstirile Agapia, Văratec şi Neamţ-Secu. 

Scriban, I., arhim., „Cuvântarea Mitropolitului Primat Miron rostită la 

Mănăstirea Văratic, 7 august 1922”, în: BORom XL (1921-1922), 12, p. 931-934. 

Cuvântare rostită cu prilejul unei vizite pe care mitropolitul Miron Cristea a 
făcut-o în judeţul Neamţ, ce se referă la datoriile pe care trebuie să le îndeplinească 
atât monahii cât şi monahiile faţă de Dumnezeu şi faţă de oameni. 

Dimitrie, Ionescu, maestru de muzică, pensionar, mănăstirea Agaton, 

„Corurile de maici”, în: MitrMold III (1927), 1, p. 19. 

Informaţiile vizează corurile de maici de la mănăstirile Văratec şi Agafton. 

Scriban, arhim., „Ştiri. Maicile de la Văratec pentru studenţi”, în: BORom 

XLVI (1928), 3, p. 284. 

Maica Pamfilia Ciolac, din Mănăstirea Văratic, a trimis 200 de lei ziarului 
„Libertatea” ca „dar pentru studenţii care luptă pentru legea strămoşească”. 

***, „Ştiri. Noua stareţă a Văratecului”, în: BORom LIII (1931), 11, p. 766. 

Articolul anunţă alegerea maicii Maria Stavrică în funcţia de stareţă a Mănăstirii 
Văratec, din judeţul Neamţ. Autorul îşi exprimă aprecierea pentru Preacuvioşia Sa, 
întrucât este o persoană echilibrată, cuviincioasă, cu multă învăţătură, „care va putea 
schimba faţa mănăstirii pe care o conduce”. 

t T. S., „Note bibliografice. Bulat T. G., «Din Documentele Mănăstirii Văratic» 

în Arhivele Basarabiei VII”, 1935, p. 89-98”, în: BORom LIII (1935), 5-6, p. 

316. Recenzie. 

Din zece documente prezentate, două se referă la averea Mănăstirii Văratec. 

D., Cr., preot, „Deschiderea cursurilor la Seminariile monahale”, în: BORom 

LXVII (1949), 3-4, p. 50-52. 

La 20 martie 1949, patriarhul Justinian Marina a luat parte la festivitatea 
prilejuită de deschiderea cursurilor Seminarului Monahal de călugăriţe din Mănăstirea 
Văratec, judeţul Neamţ. însoţit de către părintele Dumitru Cristescu, consilierul 
cultural al Sfintei Arhiepiscopii a Bucureştilor, patriarhul a fost întâmpinat cu toată 
evlavia de către soborul mănăstiresc, în frunte cu maica stareţă. După săvârşirea 
Sfintei Liturghii, s-a trecut în sala de cursuri, unde a avut loc festivitatea deschiderii 
noului Seminar. 

Dinograncea, Chiper, „Mănăstirea Văratec”, în: MitrMold XXXIV (1958), 7- 

8, p. 611-616. 

în construcţia Mănăstirii Văratec gesturile ctitorilor au fost subsumate: strădania 
de a ridica un lăcaş de cult, un spaţiu al rugăciunii. Articolul informează despre: 
aşezare, întemeiere, prima stareţă, dezvoltarea ulterioară, morminte, viaţă monahală. 

Niţă, Nazaria, „întemeierea unei obşti. Scrisoarea Stareţului Velicikovski către 

Maica Nazaria de la Ceahlău”, în: TV VII (1997), 7-12, p. 161-170. 

Se informează despre strămutarea maicilor de la Gura Carpănului, de lângă 
Neamţ, la Durău şi despre întemeierea Mănăstirii Văratec. Este reprodus textul 
răspunsului maicii Nazaria de la Ceahlău. 

VĂRZĂREŞTI SAU URECHEŞTI VRANCEA (MĂNĂSTIREA) 

Comănescu, M., preot, „Un manuscript de la Monastirea Vărzăreşti din judeţul 

Râmnicul- Sărat”, în: Şcoala şi Biserica IX (1906), 6, p. 92-93. 

Este reprezentată mărturisirea autorului despre dorinţa de a publica în revista 
„Şcoala şi Biserica” mai multe documente, unul din acestea fiind un document păstrat 
în copie într-o condică de la Mănăstirea Vărzăreşti, în care se face, pe scurt, istoricul 
acestui schit de la început şi până la 1839, de un oarecare econom, Lazăr, îngrijitorul 
schitului. 

Se reproduce conţinutul manuscrisului, din care aflăm că pe cel ce a zidit mai 
întâi biserica îl chema Radu Armaşu iar apoi, biserica dărămându-se, a fost rezidită de 
un egumen cu numele de Varlaam ieromonahul, după care biserica ajunge din nou în 
ruină, fiind refăcută prin preocuparea părintelui Teofilact, eclesiarhul Episcopiei 
Buzăului. 

VÂNĂTORII PIETRII (SCHITUL) 


t T., S., „Note bibliografice, Mătase C., Pr., «Icoane de demult» în «Convorbiri 

Literare» LXVII (1934), p. 808-815, Recenzie”, în: BORom LII (1934), 9-10, p. 

814. 

Date despre fostul schit de călugăriţe Vânătorii Pietrii de pe Valea Bistriţei. De 
aici a plecat Olimpiada, cea care a întemeiat Văratecul. Printre ctitorii Schitului 
Vânătorii Pietrii îi avem pe domnul Petru Şchiopul şi pe mitropolitul Gheorghe 
Movilă. Pomelnicul original se păstrează. în actuala biserică de sat, se păstrează 
resturi de icoane din vechea biserică. Unele icoane din anii 1613-1614 sunt semnate de 
călugăriţele: Ştefaniada, Salomia şi Doroteea, fapt care îl face pe autor să creadă că 
aici a existat o şcoală de pictură. 

VIZANTEA (MĂNĂSTIREA) 

Grosu, Ioan I., preot, „Cronica bisericească. Din activitatea cercului pastoral 

„Vidra” jud. Putna”, în: BORom XLVII (1929), 4, p. 358-360. 

La 29 iulie 1928, cercul pastoral „Vidra” şi-a ţinut şedinţa în parohia Vizantea. 
Despre această biserică autorul scrie că a fost mănăstire. Aceasta a fost ctitorită de 
monahul Visarion la sfârşitul epocii fanariote. Se oferă amănunte referitoare la 
discuţiile care s-au purtat la acest cerc pastoral şi la desfăşurarea lui. 

VLĂDICENI-IAŞI (MĂNĂSTIREA) 

A. S., „Cronica bisericească. Ridicarea din nou a Schitului Sfântul Ioan 

Teologul din Vlădiceni-Iaşi”, în: BORom XLIV (1926), 6, p. 353-354. 

La 10 mai 1918 depozitele de obuze şi praf de puşcă de la Socola s-au aprins şi 
a rezultat o explozie care a distrus Schitul de călugări „Sfântul Ioan Teologul”. Acesta 
a fost ridicat cu câţiva ani înaintea războiului de arhimandritul Teodosie Soroceanu. 
Din articol aflăm că, începând cu anul 1926, prin silinţa mitropolitului Pimen al 
Moldovei, acest schit se va reface. Stareţ al schitului era la 1926 părintele Epifanie 
Dumitrescu. Sunt redate: „Actul de temelie” pentru zidirea unui nou schit şi 
rugăciunea alcătuită şi rostită de Î.P.S. Pimen al Moldovei la punerea pietrei de 
temelie a noii bisericii a schitului „Sfântul Ioan Teologul”. 

Scriban, arhim., „Ştiri. Restaurarea Schitului Sfântul Ioan Teologul”, în: 

BORom XLVI (1928), 10, p. 956 

Schitul Sfântul Ioan Teologul de lângă Iaşi, grav afectat în 1918 în urma 
exploziei de la Socola, unde şi-a găsit moartea şi stareţul lui, ieromonahul Teodosie 
Soroceanu, a fost restaurat în întregime. 

SFINŢII V O IEV O ZI-ROM AN (MĂNĂSTIREA) 

Sassu, Vasile M., dr., „Unele date privind Biserica Sfinţii Voievozi din 

Roman”, în BORom XCVIII (1980), 5-6, 671-673. 

Se prezintă textul pisaniei bisericii, ce a funcţionat ca mănăstire domnească, ce-1 
prezintă pe Ştefan Tomşa 11 ctitor. Se argumentează excluderea posibilităţii de a fi fost 
ctitorită de către Ştefan Tomşa I. în final se fac câteva consideraţii cu privire la 
arhitectură şi lipsa picturii iniţiale. 

VORONA (MĂNĂSTIREA) 

***, „Bibliografie. „Mănăstirea Vorona”, de Ec. Stavrofor Al. H. Simionescu, 

Botoşani, 1922, Tipografia Reînvierea”, în: BORom XLI (1922-1923), 2, p. 158. 

Date despre mănăstirea Vorona. 

VORONEŢ (MĂNĂSTIREA) 

Zugrav, I., dr., „O preţioasă cruce dela mitropolitul Grigorie Roşea”, în: 

Candela XLIX (1938), 1-12, p. 304-318. 

Informaţii referitoare la o cruce de mână de dimensiuni mari ce se păstrează la 
catedrala din Cernăuţi. Sculptată dintr-o singură bucată de lem de cedru, forma ei este 
în opt colţuri, fomate din trei bare transversale drepte, fiind ferecată în argint aurit şi 
împodobită cu pietre scumpe. A fost donată Mănăstirii Voroneţ de către mitropolitul 
Sucevei, Grigorie Roşea, vărul lui Petru Rareş, în 1553. Crucea, lucrată popa Nichifor, 
se aseamănă cu cea dăruită de către mitropolitul Grigorie Roşea Mănăstirii Neamţ, în 
1560, având probabil acelaşi meşter. Cruci asemănătoare, din această epocă, se găsesc 
şi la mănăstirile: Putna, Dragomirna şi Secu. 

A doua parte a articolului cuprinde „Descrierea reprezentaţiilor sculpturale de 
pe cruce”. Numărul scenelor este de 31 sau 33, în funcţie de cum se socotesc 
evangheliştii, 15 pe faţă şi restul pe verso. Cele 15 scene redate sunt: „Bunavestire”, 
„Vindecarea orbului”, „Vindecarea slăbănogului la lacul Vitesda”, „întâmpinarea 
Domnului”, „Adormirea Maicii Domnului”, „învierea lui Lazăr”, „Intrarea în 
Ierusalim”, „Iisus la 12 ani între cărturari în templu”, „Botezul Domnului”, înălţarea 
Sfintei Cruci”, „Primirea celor trei îngeri din partea lui Avram”, „Răstignirea”, 
„întâlnirea cu femeia samarineancă”, „Cercarea lui Toma”, „Maica Domnului 
desmierdându-şi pruncul”. Pe cealaltă faţă a crucii sunt reprezentate scenele: „Sfinţii 
Evanghelişti Luca şi Matei”, „Pogorârea Duhului Sfânt”, „Paza mormântului 
Mântuitorului”, „Luarea de pe cruce”, „Intrarea în Biserică a Maiciii Domnului”, 
„înmormântarea lui Hristos”, „Schimbarea la Faţă”, „învierea lui Hristos”, „Cei 
patruzeci de mucenici”, „Mironosiţele”, „înălţarea Domnului”, „Sf. M. M. Gheorghe”, 
„Naşterea Domnului”, numele evangheliştilor şi simbolurile lor, înaripate: un om, un 
leu, un taur şi un vultur, „Evangheliştii Marcu şi Ioan”,”Pantocrator - Iisus cu braţele 
întinse binecuvântând lumea”. 

Zugrav, I., „Voroneţul”, în: MitrMold XXXIX (1963), 1-2, p. 68-85. 

Sunt expuse cele mai importante aspecte ale istoriei Mănăstirii Voroneţ. 
Aşezarea sa, ctitorirea, atestarea documentară şi datele despre donaţii şi moşii sunt, 
aşadar, completate de descrierea arhitecturii aşezământului, a picturii, atât interioare, 
cât şi exterioare, a sculpturii, a mormintelor şi a altor odoare care subliniază rolul 

cultural-religios al mănăstirii. Articolul cuprinde o anexă cu inscripţii de pe morminte 
şi alte obiecte de cult. 

Ioan, F. Stănculescu, „Recenzie: Două albume despre Mănăstirile Voroneţ şi 

Humor: „Petru Comarnescu, Voroneţ, Editura Meridiane, Bucureşti, 1965” şi 

„Ştefan Balş, Mănăstirea Humor, Editura Meridiane, Bucureşti, 1965”, în: 

BORom LXXXIII (1965), 5-6, p. 600-604. 

Istoricul unor monumente de artă medievală din nordul Moldovei, respectiv 
mănăstirile Voroneţ şi Humor, reprezentative pentru evoluţia stilului arhitectural şi 
pictural moldovenesc în timpul domniilor lui Ştefan cel Mare şi Petru Rareş. Bisericii 
construite de Ştefan cel Mare la Voroneţ I se adaugă pridvorul şi fresca, atât în 
exteriorul bisericii, cât şi pe pereţii interiori ai noului pridvor, din iniţiativa 
mitropolitului Grigorie Roşea. 

Se prezintă arhitectura şi ansamblurile picturale din exterior şi interior, pietrele 
funerare cu motive ornamentale de origine bizantino-orientală. Se păstrează câteva 
piese de mobilier din timpul lui Petru Rareş şi Grigorie Roşea. 

Brătulescu, Victor, prof., „Nume de călugări şi de dieci în grafitele de la 

Mănăstirile Voroneţ şi Humor”, în: MitrMold XLI (1965), 9-10, p. 541-554. 

Autorul prezintă şi analizează succesiv grafitele de la mănăstirile Voroneţ şi 
Humor, din care reies informaţii despre egumenii, călugării şi diecii din aceste două 
mănăstiri. 

Oprişa, L. I., „Voroneţ”, în: MitrBan XX (1970), 1-3, p. 240. 

Articolul cuprinde o monografie a Mănăstirii Voroneţ, biserica fiind construită 
între 24 mai şi 14 septembrie 1488 de Ştefan cel Mare şi Sfânt, al doilea ctitor al ei 
fiind mitropolitul Grigorie Roşea, cel care se va îngriji de tot complexul mănăstiresc şi 
de realizarea picturii exterioare. Datele se referă la pictura interioară şi exterioară şi la 
arhitectură. 

Şesan, M., prof., „Capela Sixtină a Carpaţilor”, în: MitrMold XLIX (1973), 3- 

4, p. 258-260. 

„Capela Sixtină a Carpaţilor” despre care aminteşte autorul este de fapt 
Mănăstirea Voroneţ, această asemănare cu edificiul catolic fiind motivată de valoarea 
artistică şi culturală a frescelor mănăstirii moldoveneşti. Din aceeaşi perspectivă sunt 
amintite şi mănăstirile Putna, Moldoviţa şi Suceviţa. 

Solcanu, Ion I., Buzdugan, Costache, pr. şi Lupu, Constantin, „Biserica 

Voroneţ” în: StTeol, Seria a Il-a, XXXVIII (1986), 2, p. 123-124. 

Informaţii despre Mănăstirea Voroneţ înălţată între 26 mai-14 septembrie 1488. 
Sunt prezentaţi cei trei ctitori: Ştefan cel Mare, Daniil Sihastru şi mitropolitul Grigorie 
Roşea, se prezintă pictura interioară şi exterioară a bisericii şi se analizează fresca cu 
scena „Judecata de Apoi”. 

Pogonat, Tatiana şi Boldura, Oliviu, „Conservarea şi restaurarea picturilor 
murale exterioare de la biserica monument istoric a fostei mănăstiri Voroneţ”, în 
BORom CVII (1989), 11-12, p. 148-170. 


VOVIDENIA - NEAMŢ (SCHITUL) 

Enăceanu, Ghenadie, arhim., „Din istoria Mănăstirii Neamţ. Istorie pentru 
începerea, zidirea, întemeierea şi înzestrarea Sf. Schit Vovidenia ce este în 
Principatul Moldovei aproape de Sfânta Mănăstire Neamţ”, în: BORom VII 
(1882-1883), 10, p. 604-617. 

în 1751, P.S. Ioanichie, episcopul Romanului, împreună cu monahul Nicanor, 
egumenul Mănăstirii Neamţ, au început, la o depărtare de 15 minute de Mănăstirea 
Neamţ, zidirea unei biserici de lemn pe fundaţie de piatră, cu hramul Intrarea Maicii 
Domnului în Biserică şi câteva chilii - astfel a luat naştere schitul Vovidenia. P.S. 
Ioanichie s-a îngrijit de această ctitorire înzestrându-o cu toate cele necesare. în 1754, 
P.S. Ioanichie închină schitul Mănăstirii Neamţ. 

G. Enăceanu prezintă după aceea date despre averea schitului şi cum a sporit 
aceasta în timp. în 1852, stareţul mănăstirilor Neamţ şi Secu, Neonil, văzând starea 
proastă a bisericii de lemn a schitului, a început zidirea unei noi biserici. Aceasta a 
fost terminată şi, în 1857, a fost sfinţită de P.S. Markian Iarapoleos. Notele de subsol 
cuprind text în slavonă. 

Ivan, I., diac. prof., „Două pomelnice triptice ctitoreşti din secolul al XVIII- 
lea”, în: MitrMold XLIII (1967), 7-8, p. 542-544. însemnare. 

După o introducere generală despre pomelnice, autorul analizează cuprinsul 
pomelnicelor de la mănăstirile Vovidenia şi Pocrov. 

Aioanei, Timotei, arhim., „Mitropolitul Visaron Puiu şi Schitul Vovidenia”, 
în: 7VXIV (2004), 7-12, p. 343-347. 

Schitul Vovidenia a fost pentru mitropolitul Visarion Puiu un loc de suflet. Aici 
a construit o casă arhierească în 1937. Suportă cheltuielile pentru acoperirea cu tablă a 
bisericii. în 1927 lasă un pomelnic ctitoricesc - se redă textul. Când, datorită 
războiului, s-a pus problema evacuării Mitropoliei Bucovinei, locul aprobat de Sf. 
Sinod ca să-i devină reşedinţă a fost schitul Vovidenia. Aceasta în ciuda faptului că 
fuseseră luate în discuţie şi mănăstirile Secu şi Râşca! 

ZAGAVEI (SCHITUL) 

Simionescu, Al., iconom protoiereu Botoşani, „Documente referitoare la 
Schitul Zăgavei din judeţul Iaşi”, în: BORom L (1932), 5, p. 363-364. 

Date despre Schitul Zagavei, situat la graniţa judeţului Botoşani cu Iaşiul, ajuns 
simplă biserică parohială alipită Bădenilor. Au făcut danii acestui sfânt locaş domnii: 
Ştefan Petru (1673), Dumitraşcu Cantacuzen (1675), Antonie Ruset (1676), 
Constantin Cantemir (1685) şi alţii. Tot aici a vieţuit marele Veniamin Veliaşcu, 
iscusit în tainele arhitecturii. 

Data întemeierii acestui sfânt lăcaş nu se poate preciza cu exactitate, dar se 
presupunecă el ar fi fost întemeiat înainte de 1685. Autorul transcrie fragmente din 
„ispistocul sârbesc de la Ştefan Petru Voievod”, de la 1673, ca şi din cel al lui Antonie 
Ruset Voievod, din 1676 sau din cel de la 1675, a lui Dumitraşcu Cantacuzen. 

ZOSIM (SCHITUL LUI) 

Gonţa, Alexandru I., „Un aşezământ de cultură de la Alexandru Lăpuşneanul 

pe valea Secului înainte de ctitoria lui Nistor Ureche: Schitul lui Zosim”, în: 

MitrMold XXXVIII (1962), 9-12, p. 694-712. 

După o prezentare generală a mănăstirilor Neamţ şi Secu, autorul prezintă 
schitul ctitorit de Zosim pe valea Secului şi încearcă să lămurească modul în care a 
ajuns Nistor Ureche ctitor la Secu şi motivul pentru care a rămas în umbra istoriei. 

V. 3. MONOGRAFII, STUDII ŞI ARTICOLE DESPRE 
MĂNĂSTIRILE ŞI SCHITURILE DIN BASARABIA ŞI 
BUCOVINA DE NORD 

BORISAUCA (MĂNĂSTIREA) 

Dionisie, Erhan, episcopul Cetăţii Albe Ismail, „Roadele alipirii Bisericii din 

Basarabia la Biserica mamă sub domnia Regelui Carol al II-lea”, în: BORom 

LVIII (1940), 5-6, p. 319-325. 

în perioada în care Basarabia a fost sub stăpânire rusească, Biserica a fost 
asuprită. Limba în care se slujea era slavona. După unire, slujbele s-au făcut în limba 
română. Din articol mai aflăm că la Mănăstirea Borisauca s-a înfiinţat un atelier de 
pictură şi ţesătură bisericească, iar la Ismail s-a înfiinţat un orfelinat. 

CĂLUGĂRENI-USPENIA (MĂNĂSTIREA) 

Scriban, arhim., „Ştiri. Hoţi la o mănăstire din Basarabia”, în: BORom XLIII 

(1925), 5, p. 319. 

O telegramă din Constanţa anunţă că Mănăstirea Călugăreni-Uspenia de lângă 
comuna Slavă - rusă din Basarabia de jos a fost prădată de hoţi. 

CĂPRIANA (MĂNĂSTIREA) 

Stănoiu, Damian, ieromonahul, „Congresul de la Căpriana”, în: BORom XLII 

(1924), 6, p. 364-369. 

Este redată desfăşurarea congresului stareţilor de la Mănăstirea Căpriana, 
congres ce a avut loc între 1-2 mai 1924. Până să facă o descriere a desfăşurării 
Congresului, ieromonahul Damian aminteşte despre ideea de „Congres al călugărilor” 
- idee care a fost promovată de ieromonahul Dionisie Lungu în revista „Glasul 
Monahilor” şi se face o descriere a Mănăstirii Căpriana - din care aflăm că sfântul 

lăcaş are 37 de monahi şi 60 de fraţi. Este consemnată apoi legenda întemeierii 
mănăstirii de către Ştefan cel Mare. 

Popescu, Dumitru Şt., „Giurescu Constantin C. «Vechimea aşezărilor 
româneşti dintre Prut şi Nistru», în: „Revista Fundaţiilor Regale” an VIII, 1941, 
nr. 8-9, p. 307-319”, în: BORom LIX (1941), 9-10, p. 595-596. Recenzie. 

Autorul aminteşte despre satele din judeţul Lăpuşna, stabileşte etimologia 
cuvântului „cascadă” şi arată că Mănăstirea Vărzăreşti este menţionată într-un 
document din 1420, iar în altul de la 1429 este menţionată mănăstirea de la Viznevăţ 
(Căpriana). 


CERNĂUŢI (MĂNĂSTIREA) 

Dobrescu, N., „Cronica bisericească externă. în Bucovina”, în: BORom XXXIII 

(1909-1910), 10, p. 1182. 

De la 24 mai 1908 există o mănăstire de maici la Cernăuţi. Aceasta a fost 
înfiinţată de mitropolitul Bucovinei, Vladimir de Repta. 

DOBRUŞA (MĂNĂSTIREA) 

Scriban, arhim., „Ştiri. Danie episcopească”, în: BORom XLV (1927), 9, p. 571. 

P.S. Visarion al Hotinului a dăruit suma de 100.000 de lei şi tot materialul 
lemnos pentru lucrările de îmbunătăţire care se fac la Mănăstirea Dobruşa din Soroca. 

FÂNTÂNA DOAMNEI (SCHITUL) 

t T., S., „Note bibliografice. Tomescu Const, N., «Diferite ştiri din arhiva 

consiliului eparhial Chişinău» în Arhivele Basarabiei VI, 1934, p. 339-379 şi 

VII, 1935, p. 17-44”, în: BORom LIII (1935), 5-6, p. 320. Recenzie. 

în această lucrare a lui Tomescu Constantin găsim vechi numiri moldoveneşti 
uitate, schiturile de călugăriţe existente în 1814, amănunte despre risipirea schitului 
Fântâna Doamnei Orhei, numiri de epitropi, cărţi de hirotonie, ştiri despre ctitoria bis. 
Sf. Gheorghe Chişinău, primii elevi ai Seminarului din Chişinău. Sunt prezentate şi 
facsimile ale următoarelor semnături şi peceţi: a mitropolitului Ioachim al Proilaviei 
din 1774, a episcopului Inochentie al Huşilor şi mitropolitului Leon al Moldovei. 

GÂRBOVĂŢ SAU HÂRBOVĂŢ (MĂNĂSTIREA) 

***, „Cronica bisericească. Sfânta Icoană a Maicii Domnului de la Mănăstirea 

Gârbovăţ din Chişinău”, în: BORom XLIV (1926), 9, p. 536-537. 

în Basarabia exista obiceiul ca în fiecare toamnă, la 30 septembrie, icoana 
făcătoare de minuni a Maicii Domnului din Mănăstirea Gârbovăţ să fie dusă şi pusă 
spre închinarea poporului la biserica arhiepiscopală din Chişinău, unde rămânea până 
primăvara, când era dusă din nou acasă. 

ISMAIL (MĂNĂSTIREA) 

C., E., „Documente inedite”, în: BORom XV (1891-1892), 10, p. 769-800. 

Este redată scrisoarea din 1707, prin care e numit noul egumen al metocului din 
Ismail, metoc care era al Sfântului Mormânt. Din epistolă reiese că egumenii greci de 
la mănăstirile închinate aveau instrucţiuni speciale primite de la autorităţile proprii, 
referitoare la modul de comportare faţă de ierarhia ţării în care se găseau. 

JAPCA (MĂNĂSTIREA) 

Bezviconi, G., „Mănăstirea Japca din jud. Soroca”, în: Păstorul Tutovei VI 

(1943), 9-10, p. 404-408. 

Se precizează, că lipsesc datele exacte referitoare la fondarea Mănăstirii Japca, 
localizată pe malul drept al Nistrului, în judeţul Soroca. Tradiţia aminteşte despre 
întemeierea schitului de către ieromonahul Iezechil, venit în secolul al XVII-lea pe 
acele locuri şi întemeind o biserică cu hramul înălţării Sfintei Cruci. 

Data întemeierii prezentuluii lăcaş, acceptată de toţi istoricii, este 1770, pe 
vremea războiului ruso-turc, când călugării părăsit chiliile de pe culme şi s-au aşezat 
mai în vale, în locul actual. Este consemnată prezenţa unui egumen, Teodosie, despre 
care istoricii spun că a venit la Japca din Mănăstirea Deleni, judeţul Botoşani şi care 
apelează la domnul Alexandru Şuţu, care miluieşte la 1801 obştea cu o carte 
domnească. Al doilea ctitor al mănăstirii a fost Constantin Andronovici Stati, boier 
moldovean, care a trăit la Mănăstirea Japca între 1820-1842, zidind între 1820 -1825 
biserica de piatră şi cumpărând, ulterior, mult pământ pentru mănăstire. 

în urma deciziei Sf. Sinod din 1916, arhiepiscopul Anastasie a dispus mutarea 
călugărilor de aici la Mănăstirea Hârjăuca şi aşezarea călugăriţelor refugiate la 
Mănăstirea Japca. La 1918 erau aici: o stareţă, 26 maici, 182 surori. 

NOUL NEAMŢ (MĂNĂSTIREA) 

***, „Mănăstirile”, în: BORom XXXIII (1909-1910), 12, p. 1404-1415. 

Articolul conţine raportul făcut de stareţul Mănăstirii Neamţ, arhimandritul 
Valerie, către mitropolitul Moldovei, referitor la călătoria pe care părintele arhimandrit 
a făcut-o la mănăstirile din Basarabia şi Rusia împreună cu arhimandritul Teodosie 
Soroceanu. 

Valerie menţionează despre starea Mănăstirii Neamţ din Moldova care era 
destul de precară la 1910. Aceasta a fost întemeiată de trei călugări: Pimen, Silvan şi 
Sofronie şi a avut o stare de maximă înflorire în vremea lui Paisie Velicicovski. Lavra 
Neamţului a dat numeroşi ierarhi, dintre care îi amintim pe mitropoliţii Teoctist, 
Neofit, Mitrofan, Gheorghe, Iacov Stamate, Grigorie al IV-lea al Ungrovlahiei etc. De 
la mijlocul secolului al XlX-lea, Mănăstirea Neamţ a început să decadă datorită 
secularizării, a incendiului care a făcut numeroase pagube etc. 

Se prezintă călătoria pe care au făcut-o la mănăstirile din Basarabia şi Rusia, 
unde au vizitat: lavra Pecerska din Kiev, Mănăstirea Pocrovul din Kiev, Mănăstirea 
Noul Neamţ din Basarabia. Aceasta din urmă a fost întemeiată în 1867 de către 26 de 


626 



călugări veniţi de la Mănăstirea Neamţ din Moldova, în frunte cu ieromonahului 
Teofan, care a fost şi primul stareţ. 

La Noul Neamţ, în 1910, stareţ era arhimandritul Gherman. Spre finalul 
raportului, arhimandritul Valerie îi face mitropolitului Moldovei câteva propuneri 
pentru reorganizarea vieţii duhovniceşti în Mănăstirea Neamţ din Moldova. 

***, „Un însemnat document”, în: BORom XXXVI (1912-1913), 9, p. 933-943. 

Este reprodus un document din 1864, găsit la Mănăstirea Neamţ, în care se 
precizează că, în 1864, s-a întemeiat Mănăstirea Noul Neamţ din Basarabia şi un fond 
din dobânda căruia urmau să fie întreţinuţi şcolarii din Seminarul de la Chişinău. Actul 
a fost întocmit de către ieromonahul Teofan - împuternicitul peste moşiile din 
Basarabia ale Mănăstirii Neamţ din Moldova. 

G., I. M., „Note bibliografice. Mihailovici Paul Diac., «înfăţişări de viaţă 

culturală românească la Mănăstirea Noul Neamţ din Basarabia», în: revista 

Viaţa Basarabiei, nr. 11-12 (1935) şi extras 8 p”, în: BORom LVI (1938), 1-4, 

p. 133. Recenzie. 

Pe baza a două scrisori din data de 22 iulie 1865, scrise de călugărul Andronic 
de la Mănăstirea Neamţ, Mihailovici Paul încearcă să lămurească câteva ştiri în 
legătură cu cererea călugărilor fugiţi în Basarabia de pe vremea lui Cuza, de a li se 
trimite cărţi româneşti pe ascuns. O scrisoare o are ca destinatară pe maica Fevronia de 
la Mănăstirea Agapia. în această scrisoare, Andronic menţionează despre manuscrisul 
care cuprinde călătoria sa la Kiev. Se mai aminteşte despre un alt manuscris al lui 
Andronic care cuprinde istoria Mănăstirii Neamţ. 

***, „Mănăstirea Noul Neamţ”, în: BORom LVIII (1940), 3-4, p. 251. 

Mănăstirea Noul Neamţ din Chiţcani, judeţul Tighina, este denumită în mod 
impropriu „Mănăstirea Patriarhul Miron”, denumire neaprobată de Sfântul Sinod. 
Autorul scrie că în vremea patriarhului Miron s-a încercat schimbarea numelui acestei 
mănăstiri, dar nu s-a aprobat. 


RĂCIULA (MĂNĂSTIREA) 

Scriban, arhim., „Ştiri. Foc la o mănăstire”, în: BORom XLV (1927), 9, p. 573 

La începutul lunii septembrie, a avut loc un incendiu la Mănăstirea Răciula din 
judeţul Lăpuşna, din Basarabia. Focul a izbucnit datorită neatenţiei unei maici. 

SURUCENI (MĂNĂSTIREA) 

Scriban, arhim., „Ştiri. Dărnicie mănăstirească”, în: BORom XLVI (1928), 9, 

p. 860. 

în ziua de 24 mai 1928 a avut loc în toată ţara pomenirea celor căzuţi în război. 
Din comuna Suruceni de lângă Chişinău, închinătorii, în frunte cu organe ale societăţii 
culturale „Astra”, s-au dus la Mănăstirea Suruceni unde au fost primiţi şi bogat 
ospătaţi de către P.S. Dionisie (Erhan), stareţul acestei mănăstiri. 

TABĂRA (MĂNĂSTIREA) 


Scriban, arhim., „Ştiri. Călugăriţe împotriva calendarului”, în: BORom XLV 
(1927), 4, p. 253. 

La mănăstirea de maici din comuna Tabăra, judeţul Orhei, maicile au produs 
tulburări cu prilejul instalării noului preot, datorită calendarului nou. 

VEVERIŢA-CORNEŞTI (SCHITUL) 

Scriban, arhim., „Cronica bisericească. Jefuirea sălbatică a unui schit nou 
înfiinţat”, în: BORom XLV (1927), 6, p. 363-364 

Schitul Corneşti, aflat lângă linia ferată Iaşi-Chişinău, a fost jefuit pe data de 19 
iunie 1927. Acest lăcaş monahal a fost sfinţit în data de 5 iunie 1927, prilej cu care a 
primit mai multe odoare din aur şi argint. în articol este redat modul în care a fost 
prădat schitul. 


V. 4. MONOGRAFII, STUDII ŞI ARTICOLE DESPRE 
MĂNĂSTIRILE ŞI SCHITURILE DIN TRANSILVANIA ŞI 

MARAMUREŞ 

AFTEIA SAU CIORA (SCHITUL LUI SOFRONIE DE LA) 

Liţiu, Gheorghe, pr. vicar eparhial, „Două sute de ani de la pustiirea Schitului 

lui Sofronie de la Cioara. (1756-1956)”, în: MitrBan VIII (1958), 1-3, p. 134- 

136. 

Situat în comuna Cioara, raionul Orăştiei, Schitul lui Sofronie de la Cioara mai 
este cunoscut sub numele de „Afteia”. Este prezentat singurul document contemporan 
care menţionează pustiirea schitului de furia unionistă. Sunt consemnate date 
referitoare la trimiterea unui episcop ortodox, în persoana episcopului sârb al Budei, 
Dionisie Novacovici, la românii din Ardeal, la 14 februarie 1761. 

Oana, Dragosin, pr., „Un ţâr de schit”, în: MitrBan XVI (1966), 7-9, p. 516- 

522. 

Articolul se referă la schitul „Afteia” din satul Săliştea (fosta Cioara). Date 
exacte despre acest lăcaş aflăm abia din 1757. Se prezintă informaţii despre a doua sa 
dărâmare, din 1840, când s-au demolat şi chiliile. Din însemnările de pe câteva cărţi 
cu privire la acest sfânt lăcaş aflăm că s-a mai numit şi „Naşterea Maicii Domnului”. 
Autorul prezintă evenimentul important care a debutat în acest loc, anume mişcarea 
condusă de monahul Sofronie. 

BLAJ - SF. TREIME (MĂNĂSTIREA) 

Marcu, Grigorie, „Mănăstirea «de rit grecesc» din Blaj”, în: MitrArd II (1957), 

1-2, p. 286-288. 

Pe lângă datele importante despre construirea mănăstirii „de rit grecesc” din 
Blaj, respectiv Mănăstirea Sfânta Treime, documentul reprezintă şi o pagină de istorie 
a locului, prezentând influenţa pe care au avut-o uniaţii asupra acestui edificiu. 

Marcu, Grigorie, „Un călugăr orb, dascăl al vechilor şcoli blăjene”, în: 

MitrArd II (1957), 11-12, p. 880-881. 

Informaţii despre înfiinţarea vechilor şcoli blăjene ce îşi desfăşurau activitatea 
pe lângă Mănăstirea Sfânta Treime. 

BRÂNCOVEANU SAU SÂMBĂTA DE SUS (MĂNĂSTIREA) 

Scriban, arhim., „Ştiri. Colecta pentru Mănăstirea Brâncoveanului din 

Făgăraş”, în: BORom XLV (1927), 6, p. 382. 

Date despre strângerea de ajutoare pentru ridicarea Mănăstirii Sâmbăta de Sus, 
din judeţul Făgăraş, lucrare începută de Î.P.S. Nicolae al Sibiului 

Scriban, arhim., „Ştiri. Subscripţiunea pentru Mănăstirea Brâncoveanului”, în: 

BORom XLV (1927), 8, p. 505. 

Din ziarul „Telegraful român” aflăm că pentru Mănăstirea Sâmbăta de Sus s-au 
strâns peste două milioane de lei. 

***, „Cronica bisericească. Apel pentru ridicarea unei mănăstiri peste munţi”, 

în: BORom XLVI (1928), 11, p. 1009-1012. 

Este prezentată situaţia lăcaşurilor monahale din Transilvania. Se aminteşte 
despre iniţiativa mitropolitului Nicolae de la Sibiu de a aduna mijloace pentru a ridica 
mănăstirea cea numită a „Brâncoveanului” din Făgăraş, iniţiativă în urma căreia s-au 
strâns cam cinci milioane de lei. Tot din articol aflăm că Î.P.S. Sa a mai ridicat un 
schit la Răşinari. Tot în Eparhia Sibiului se mai lucrează la zidirea unei alte mănăstiri, 
cea a „întregirii neamului”. O altă mănăstire care a fost ridicată de către patriarh la 
Topliţa Română. Având în vedere că în Eparhia Oradei nu este nici o mănăstire, P.S. 
Roman Ciorogariu a trimis o circulară - care este redată în articol, prin care face un 
apel către toţi ortodocşi de a-1 ajuta să ridice o mănăstire. 

Tohăneanu, Veniamin, protos., „Mănăstirea „Brâncoveanu”“, în: MitrArd X 

(1965), 7-8, p. 521-546. 

O prezentare a istoricului Mănăstirii Brâncoveanu ctitorită 1697. Primul 
egumen despre care există ştiri din preajma anului 1785 este Visarion. Este redată 
pisania acestui lăcaş şi istoria întemeirii şcolii pe care a găzduit-o, a prigoanelor 
suferite de cei de la Sâmbăta în jurul anului 1750, a dărâmării din 1785 şi a 
încercărilor de reconstruire, săvârşită în cele din urmă de mitropolitul Nicolae Bălan. 
Lucrările s-au desfăşurat între aniil926-1936, iar sfinţirea a avut loc la 15 august 
1946. Sunt prezentate date despre particularităţile stilului brâncovenesc, despre 
arhitectura întregului complex mănăstiresc, despre pictura din interior şi exterior. 
Edificii noi au fost zidite între anii 1932-1945. 

Literat, Valeriu, „Bisericile, mănăstirea de la Sâmbăta de Sus şi slujitorii lor”, 

XX (1975), 1-2, p. 29-53. 

Informaţii despre istoricul bisericilor parohiale şi a Mănăstirii din Sâmbăta de 
Sus. Sunt prezentate date importante despre existenţa a „două mănăstiri” la Sâmbăta 
de Sus şi numeroase informaţii cu privire la ctitorul mănăstirii, zugravii ei, domeniul 
mănăstirii, egumenii şi pomelnicele mănăstirii. 

Stoicescu, Nicolae, prof. drd., „Mănăstirea Brâncoveanu din Sâmbăta de Sus 

(I)”, în: MitrArd XXXI (1986), 1, p. 77-94. 

Aceasta este prima parte a unui articol despre Mănăstirea Brâncoveanu, care 
debutează cu scurte date despre Ţara Făgăraşului şi despre satul Sâmbăta de Sus, 
despre moşiile brâncovenilor şi despre bisericile satului, prima biserică de lemn fiind 
menţionată încă din 1617. în secolul al XVIII-lea, alte două biserici au fost reclădite, 
una de către boierii Brâncoveni, iar celalaltă de către egumenul Mănăstirii Sâmbăta - 
biserica Sfântului Teodor Tiron, respectiv biserica Adormirii Maicii Domnului. Mai 
aflăm despre Palatul lui Constantin Brâncoveanu. 

Stoicescu, Nicolae, prof. dr., „Mănăstirea Brâncoveanu (II)”, în: MitrArd 

XXXI (1986), 2, p. 208-226. 

Aceasta este a doua parte a articolului despre Mănăstirea Brâncoveanu, în care 
se dă ca dată a zidirii anul 1701. Aflăm despre şcoala de la Sâmbăta, despre daniile 
primite în secolul al XVIII-lea de la diverşi domnitori, despre activitatea egumenului 
Visarion, care a condus mănăstirea mai bine de 30 de ani. Sfântul lăcaş a fost cruţat de 
la distrugere în 1761 şi rectitorit de mitropolitul Nicolae Bălan. Sunt analizate planul 
arhitectural şi pictural, cu două anexe importante. 

tAntonie, Arhiepiscop al Sibiului şi mitropolit al Transilvaniei, Crişanei şi 

Maramureşului, „Moarte şi înviere la Mănăstirea Brâncoveanu de la Sâmbăta 

de Sus”, în: Rteol III (1993), 3, p. 64-81. 

Pe lângă informaţiile referitoare la istoricul mănăstirii, dărâmarea şi 
reconstruirea Mănăstirii Sâmbăta de Sus, pisania de la intrarea în sfântul lăcaş şi textul 
hrisovului de sfinţire, sunt redate cuvântările rostite de patriarhul ecumenic 
Bartolomeu, Preafericitul Teoctist, patriarhul Bisericii Ortodoxe Române şi înalt 
Preasfinţitul Antonie, mitropolitul Transilvaniei, cu ocazia sfinţirii mănăstirii la 15 
august 1993. 


BUCIUMI FĂGĂRAŞ (MĂNĂSTIREA) 

Scriban, arhim., „Ştiri. O nouă mănăstire peste munţi”, în: BORom XLV 
(1927), 5, p. 314 

Date despre refacerea mănăstirii de la Bucium, din Făgăraş, distrusă de unguri. 

Scriban, arhim., „Cronica bisericească. Adunarea misionarilor pentru 
mănăstirea de la Făgăraş”, în: BORom XLV (1927), 7, p. 427-428. 

La îndemnul reginei Maria a României, s-a luat hotărârea zidirii unei mănăstiri 
în Bucium, Făgăraş, în amintirea vitejilor căzuţi în război, căreia să i se zică 
„Mănăstirea întregirii Neamului”. în scopul acesta a fost întocmită o ceată de 
misionari şi misionare care să ducă la bun sfârşit acest plan. Pentru împlinirea tuturor 
acestora, a avut loc pe data de 1 iulie 1927, o întrunire a adunării „comitetului de 
urzire” a acestor lucrări. în articol este redată desfăşurarea acestei întruniri. 

Scriban, arhim., „Ştiri. Pentru mănăstirea „întregirea Neamului”, în: BORom 

XLVI (1928), 9, p. 860 

Pentru Mănăstirea „întregirea Neamului” care se zideşte în comuna Buciumi, 
jud. Făgăraş, Ministerul de Finanţe a acordat scutire de taxele pentru danii. 

CHEILE TURZII (MĂNĂSTIREA) 

Moldovan, Gheorghe, „... şi aici au sunat clopotele în dungă!” în: MitrArd 

XXIII (1978), 1-3, p. 39-43. 

Se face prezentarea unei vechi mănăstiri de la Cheile Turzii. Sunt date 
informaţii ce atestă existenţa mănăstirii, un scurt istoric al aşezământului, date despre 
odoarele mănăstirii, precum şi situaţia actuală a lăcaşului. 

BISERICA DIN DEAL - CLUJ 

Manolache.,T.,Theodor., „Note bibliografice. Mureşanu FI. «Biserica din Deal 

sau veche biserică ortodoxă română din Kolosvar - Cluj şi slujitorii ei». Deak 

Terenczu, 1942, 206 p.” în: BORom LXI (1943), 1-3, p. 133. Recenzie. 

Este prezentată monografia „Bisericii din Deal”, care de la 1796 la 1932, a fost 
singura biserică ortodoxă din Cluj, iar între anii 1919-1932 a fost catedrala Episcopiei 
Vadului şi a Feleacului. Biserica a fost zidită de Cozma Buczi, Ioan Zoltan şi Popa 
Juga Sigismund. 


SF. ELISAVETA DIN CLUJ (MĂNĂSTIREA) 

Naghiu, E., Iosif, „Aşezăminte bisericeşti - Mănăstirea «Sf. Elisabeta»” din 

Cluj, în: Viaţa Ilustrată (1936), p. 16-17. 

Este prezentată Mănăstirea „Sf. Elisabeta”, unul dintre primele sfinte lăcaşuri 
apărute în Ardeal după Primul Războiul Mondial. întemeiată prin autoritatea 
bisericească şi Societatea Femeilor Ortodoxe, în Cluj, în 1934, mănăstirea de 
călugăriţe şi-a găsit şedere într-o casă modestă, pe strada Avram Iancu. 

Având patru călugăriţe, maica stareţă Cornelia Ionescu, maica Sofia, maica 
Cornelia, maica Agapia, patru surori şi câteva novice, mănăstirea le pregăteşte pentru 
o operă de caritate creştină şi anume îngrijirea bolnavilor de la spitalul din Reghin. Cei 
care au sprijinit aşezământul monahal prin donaţii au fost: d-na Cantacuzino, d-na 
Oţoiu, P.S. Nicolae Colan. 

FELEAC (MĂNĂSTIREA) 


Stănculescu, F., Ioan, „Recenzie. Marius Porumb, «Bisericile din Feleac şi 

Vad», Bucureşti, Editura Meridiane, 1968, p. 60 şi 42 ilustraţii”, în: BORom 

LXXXVII (1969), 7- 8, p. 859- 861. 

Se punctează mai întâi relaţiile Moldovei şi Ţării Româneşti cu Transilvania, 
amintindu-se de relaţiile bune dintre Ştefan cel Mare şi Matei Corvin care s-au 
concretizat în donaţia făcută de Matei lui Ştefan constând în Cetatea Ciceului şi a 
Cetăţii de Baltă cu domeniile lor, premisă pentru întemeierea de către domnul 
moldovean a două episcopii româneşti, la Feleac şi la Vad. 

Aşezarea Fealeacului, aflată la 7 km de Cluj, apare documentar pentru prima 
dată la 28 ianuarie 1367, într-o diplomă a regelui Ludovic I de Anjou, în care se 
menţionează privilegiul Feleacului de a păzi drumul dintre Cluj şi Turda. Primul 
episcop de la Feleac, Marcu, era grec ortodox, urmat fiind de Daniil, fiul preotului 
Ladislau, de chir Ştefan, iar în 1538 de Petru, după care documentele pomenesc numai 
de preoţi. 

în timpul mitropolitului Daniil a fost construită biserica catedrală, în jurul 
anului 1488, dată consemnată în „Tetraevanghelul” din Feleac, existând probabil o 
biserică mai mică înainte. Autorul descrie biserica, asemănând-o cu altele gotice de la 
sfârşitul secolului al XV-lea: Cisnădie, Vad, Voroneţ, Pătrăuţi, Neamţ, Borzeşti, 
Războieni. în secolul al XVI-lea Feleacul ajunge un important centru cultural şi 
autorul presupune că ar fi fost înfiinţată aici o mănăstire, astăzi dispărută. Din vechea 
pictură s-au păstrat doar portretele unor prooroci, iar dintre manuscrisele cu care a fost 
înzestrată Biserica din timpul lui Ştefan cel Mare, s-a păstrat un „Liturghier slav”- 
1481, aflat la Biblioteca Centrală a Universităţii din Cluj, o ferecătură de argint a 
„Tetraevangheliarului” din 1488 şi icoane din diferite perioade. 

Comuna Vad, aşezată actualmente pe malul stâng al Someşului, nu departe de 
şoseaua naţională Dej-Baia Mare, apare în documente la 1467. După unii istorici, aici 
a fost întemeiată o mănăstire de către voievozii maramureşeni, Băliţă şi Drag. 
Construită în timpul domniei lui Ştefan cel Mare, cum susţine tradiţia, biserica din 
Vad a devenit sediul episcopal, depinzând direct de Mitropolia Moldovei. Primul ei 
episcop este pomenit Ilarion, la 1523, în timpul lui Ştefăniţă Vodă (1517- 1527), 
alături de trei preoţi: Matei, Şandru şi Petru. Episcopia de la Vad a fost înzestrată cu 
danii de Petru Rareş în timpul episcopului Varlaam de Vad, al cărui urmaş, Anastasie 
se presupune a fi fost mai târziu, în 1558, episcop de Roman. 

Episcopia de la Vad continuă să existe şi în a doua jumătate a sec. al XVI-lea, 
deşi importanţa ei a scăzut. Autorul descrie biserica care, după pierderea de către 
domnitorii moldoveni a acestor domenii donate de Matei Corvin, devenind mănăstire, 
a fost treptat părăsită. în secolul al XlX-lea a fost refăcută fără a se respecta 
originalitatea. La Vad a funcţionat şi o şcoală care, alături de şcolile din Ciceu, Poieni 
şi Chinieşti, au dus ştiinţa de carte până la cele mai îndepărtate colţuri ale ţinutului 
someşan. Lucrarea are un glosar, ilustraţii alb-negru, o hartă reprezentând căile de 
comunicaţie spre cele două monumente, planurile bisericilor din Feleac şi Vad. 

Bizău, Ioan, pr., „Ctitorii ale lui Ştefan cel Mare pe pământul Transilvaniei”, 
în: MitrArd XXIV (1979), 10-12, p. 926-930. 

Articolul consemnează importanţa pe care a avut-o domnul Ştefan cel Mare în 
Transilvania, din punct de vedere politic şi religios. Sunt descrise bisericile de la 
Feleac şi Vad, ctitorii ale domnului moldovean pe pământul Transilvaniei şi sunt 
realizate comparaţii pentru a descoperi asemănări arhitecturale ale acestora cu 
bisericile din Moldova. 


GEOAGIU (MĂNĂSTIREA) 

Manolache, Dometie, arhim. drd., „Teme dogmatice în pictura bisericii vechii 

episcopii a Geoagiului” în: StTeol, Seria a Il-a, XXVII (1975), 9-10, p. 742-749. 

Date despre Episcopia Geoagiului, localizare - lângă localitatea Timiş. Până în 
1557 nu este atestată documentar această mănăstire ce va deveni sediul episcopal. N. 
Iorga dă drept ctitor pe Radu de la Afumaţi (1512-1529). Ultimul episcop menţionat - 
Sava, în anull559. Ca mănăstire mai este cunoscută încă vreo două secole. Se face 
descrierea bisericii - zidită în piatră şi cărămidă, formă de navă. Este descrisă, pe 
porţiuni, întreaga pictură, se face legătura între dogmă şi icoană. 

HODOC (MĂNĂSTIREA) 

Lateş, N., inspe. gen. pens., „Mănăstirea din Hodoc şi parohia Gurghiu”, în: 

MitrArd III (1958), 3-4, p. 315-317. 

Pe baza unui document din 1807, se fac referiri la parohia Gurghiu, mănăstirea 
din Hodoc şi la şcoala din incinta acestei mănăstiri. 

IZBUC-BIHOR (MĂNĂSTIREA) 

Savu, Teodor, diacon, dr., „Mănăstirea Izbuc-Bihor”, XXXIII (1988), 1, p. 

121-130. 

Autorul prezintă situaţia mănăstirilor în Transilvania, condiţiile politice şi viaţa 
monahală în zona Bihorului, oprindu-se apoi la Mănăstirea Izbuc pentru o amplă 
descriere a acestui lăcaş. Pe lângă datele referitoare la înfiinţarea şi organizarea 
mănăstirii sunt alăturate câteva imagini cu biserica şi aşezămintele mănăstirii din 
1987, la 55 de ani de la sfinţirea sfântului lăcaş. 

MOISEI (MĂNĂSTIREA) 

Glancea, Arsenie, protos., „Un vechi lăcaş de închinare Mănăstirea Moisei din 

Maramureş”, în: MitrArd IX (1964), 6-8, p. 544-551. 

Articolul prezintă un vechi lăcaş de închinare, Mănăstirea Moisei, aflată în 
Maramureş. Autorul redă informaţii referitoare la localizarea şi istoricul mănăstirii, 
întemeietorii şi vieţuitorii ei, şcoala bisericească de la Moisei, descrierea bisericii 
vechi şi a celei noi, relaţiile cu alte mănăstiri din Maramureş şi cu cele din Moldova, 
Putna şi Neamţ. 

Pop, Ioan, preot, „Mănăstirea Moisei”, în: MitrArd al XVII-lea (1972), 7-8, p. 

607-614. 

Apărut la trei sute de ani de la sfinţirea bisericii Mănăstirii Moisei, articolul 
prezintă informaţii referitoare la localizare, istoricul întemeierii sfântului lăcaş şi 
şcoala ce a funcţionat în cadrul acestei mănăstiri. Sunt precizate legăturile Mănăstirii 
Moisei cu Mănăstirea Putna. 

Păunescu, Toma, pr., Mănăstirea Moisei-Maramureş”, în: MitrArd XXXIII 

(1988), 4, p. 79-86. 

Articolul descrie Mănăstirea Moisei din Maramureş prin prisma datelor 
importante privind istoricul aşezământului, organizarea, odoarele şi daniile primite. 
Este cuprinsă aici şi o listă a slujitorilor ce lucrau la mănăstire . 

MORLACA (MĂNĂSTIREA) 

Pop, Ioan, pr., „Mănăstirea Morlaca”, în: MitrArd XXV (1980), 7-9, p. 759-764. 

Se prezintă Mănăstirea Morlaca, localizată la 8 km de Huedin, spre Oradea, 
câteva documente cu informaţii despre mănăstire şi o imagine cu biserica. Alături de 
acestea este amintită lupta vieţuitorilor mănăstirii contra uniaţilor. 

MRACONIA (MĂNĂSTIREA) 

Teleguţ, M. şi Ancuşa, M., „O însemnare din 1829 a protopopului Nicolae 

Stoica despre Mănăstirea Mrăcunia”, în: MitrBan XXII (1972), 4-6, p. 235-236. 

Mănăstirea Mrăcunia sau Mraconia era localizată la doi kilometri de Dunăre, 
ascunsă printre colinele Clisurii, din istoric aflând că sfântul lăcaş exista încă din 
secolul al XlV-lea. 

Este identificată existenţa unei însemnări din 1829 a protopopului Nicolae 
Stoica despre această mănăstire, însemnare care se găseşte într-un manuscris redactat 
în germană, cu litere gotice. Datele certifică faptul că, pe la 1800, picturile realizate în 
interiorul mănăstirii erau bine păstrate. Se aminteşte existenţa unui sigiliu al 
mănăstirii, datat în 1735. Se redă şi o fotografie cu sfântul locaş reconstruit 
actualmente chiar pe malul Dunării. 

PERI (MĂNĂSTIREA) 

Erbiceanu, C., „Una din cărţile după care şi-a făcut studiile neuitatul mitropolit 

al Moldovei Dosoftei. Dăruită Academiei Române de Î.P.S. Mitropolit al 

Moldovei şi Sucevei D.D. Iosif Naniescu”, în: BORom X (1886-1887), 15, p. 

1218-1223. Cu text în greacă. Cu text în slavonă. Cu text în latină. 

Cartea, realizată de ieromonahul Matei Kigala din Cipru, a fost tipărită la 
Veneţia în 1650 şi conţine istorii referitoare la cele şapte Sinoade ecumenice, date 
despre fixarea datei Paştelui, date despre ducii veneţieni şi informaţii despre Imperiul 
Bizantin. La diferite pagini ale cărţii se pot observa însemnări ale mitropolitului 
Dosoftei. Autorul spunea că „e posibil ca unele însemnări de la o anumită pagină să-i 

aparţină mitropolitului Iacov Putneanul”. La finalul acestei cărţi se găseşte un act de la 
sfârşitul secolului al XlV-lea, prin care o mănăstire din Maramureş „cea a 
arhistrategului Mihail” devine stavropighie a Patriarhiei din Constantinopol. în 
document se aminteşte despre ortodoxismul din Moldova. 

tDamaschin Coravu, Episcop Vicar, „Mănăstirea din Peri şi importanţa sa 
istorică”, în: MitrOlt XXXIV (1982), 7-9, p. 496-514 

Date despre întemeierea şi transformarea Mănăstirii Peri în stavropighie 
patriarhală, despre conflictele dintre mănăstire şi Episcopia Muncaciului, precum şi 
despre ruinarea ei. Mănăstirea Peri a fost reşedinţă episcopală şi un important centru 
de cultură. Articolul cuprinde date despre averea mănăstirii, o listă a egumenilor 
consemnaţi în documente şi o anexă cu documente şi hrisoave legate de statutul 
mănăstirii. 


PETRID (MĂNĂSTIREA) 

Moldovan, Gh., „însemnări despre Mănăstirea Petridului”, în: MitrArd XXVI 

(1981), 1-3, p. 149-161. 

Articolul descrie Mănăstirea Petridului, aducând o serie de informaţii despre 
acest sfânt lăcaş, aşezarea sa, ctitorii ce au înfiinţat-o, şcoala mănăstirii, titluri şi autori 
ale altor articole cu aceeaşi temă. Sunt cuprinse aici şi informaţii despre Mănăstirea 
Bercheşului, dar şi despre ultimul vieţuitor al Mănăstirii Petridului. 

PORCEŞTI (MĂNĂSTIREA) 

Gâlia, Andrei, prot. stavr. dr., „Pomelnicul ctitorilor bisericii din comuna 

Porceşti scris la anul 1780”, în: MitrArd VI. (1961), 7-8, p. 481-483. 

Alături de pomelnicul ctitorilor bisericii din comuna Porceşti, autorul aduce 
informaţii despre călugării care aparţineau mănăstirilor de pe Valea Oltului şi care 
veneau la Mănăstirea Porceşti. 

PRISLOP SAU SILVAŞUL (MĂNĂSTIREA) 

G., Enăceanu, arhimandrit, „Plângerea Sfintei Mănăstiri a Silvaşului”, în: 

BORom IV (1877-1878), 8, p. 496-507. 

Este redat un manuscris aflat în biblioteca Mănăstirii Căldăruşani intitulat 
„Plângerea Sfintei Mănăstiri a Silvaşului”. Manuscrisul conţine o scriere în versuri, 
consemnată în tradiţia populară. Această creaţie literară conţine fapte istorice 
referitoare la câteva mănăstiri din Ţara Românească şi Transilvania (Vodiţa, Tismana) 
şi la unirea Bisericii Ortodoxe din Transilvania cu Roma. 

Autorul, într-una din notele de subsol, scrie următoarele: „dacă Mănăstirea 
Silvaşului a fost refăcută la 1520 de Domniţa Zamfira, atunci ea a fost ctitorită în 
primele decenii ale secolului al XlV-lea”. Această afirmaţie are la bază un hrisov al 
domnului Vladislav I, care arată că „Mănăstirea Apele fundată de către Sfântul 
Nicodim mai pe urmă de cea a Silvaşului îşi are începutul la 1342”. 

T., N. M., „Note bibliografice Pop Ştefan Dr., «Literatura despre Mănăstirea 

Prislop (judeţul Hunedoara)» în Foaia diecezană, an LX, nr. 16-17, 1945, p. 4- 

6, 5-6.” în: BORom LXIII (1945), 7-8, p. 394-395. Recenzie. 

Mănăstirea Prislop din judeţul Hunedoara a fost întemeiată de Sfântul Nicodim 
la jumătatea secolului al XlV-lea şi a fost rezidită la 1557 de fiica lui Moise Vodă - 
Zamfira. Devine „scaun al câtorva episcopi ai Silvaşului şi a toată ţara Ardealului şi a 
părţilor ungureşti” între 1572-1599, după care a fost desfiinţată în veacul al XVII-lea 
şi restaurată în secolul XlX-lea. Mănăstirea Prislop se găseşte astăzi (1945) sub 
jurisdicţia chiriarhiei unite a Lugojului. Din articol mai aflăm că nu se poate stabili, cu 
certitudine, dacă în 1700, mănăstirea a trecut sau nu de partea uniţilor. Există şi o mică 
bibliografie referitoare la acest sfânt lăcaş. 

Todoran, I., prof. dr., „Mănăstirea Prislop”, în: MitrArd II (1957), 9-10, p. 

707-712. 

Informaţiile despre Mănăstirea Prislop numită şi Silvaşul sau Slivaşul. Sunt 
expuse momente din viaţa ctitorului acestui sfînt lăcaş, respectiv Nicodim de la 
Tismana, donaţiile făcute mănăstirii, vieţuitorii şi viaţa specific monahicească. 
Articolul aduce informaţii despre schitul de la Cioara şi despre ctitorul acestuia, 
Sofronie, care a fost canonizat la 21 octombrie 1955. 

Teoctist, episcopul Ardealului, „O ctitorie ardeleană a Sfâtului Nicodim: 

Mănăstirea Prislop”, în: MitrOlt XXII (1970), 7-8, p. 634-638. 

Mănăstirea Prislop a fost zidită în jurul anilor 1400. Aici Sf. Nicodim a stat şase 
ani - fapt menţionat în „Evangheliarul” său din 1405. Se dau informaţii despre 
refugiul domniţei Zamfira, fiica domnului Moise, tăiat de turci. Ea va reface 
mănăstirea, din cheltuială proprie, în 1564 şi va dona şi două moşii: Valea şi Geoagiu. 
Pentru aceste binefaceri va fi înmormântată în tinda mănăstirii. Se mai dau câteva date 
sumare despre „Şcoala de pisari” de aici, asemănătoare celei de la Tismana. 

Medeişanu, Andrei, pr., „O restituire: tabloul votiv al Mănăstirii Prislop”, în: 

MitrBan XXXI (1981), 2, p. 77-80. 

Articolul reconstituie un tablou votiv existent la Mănăstirea Prislop, pornindu- 
se de la descrierea făcută într-un manuscris maghiar, din deceniul 5 al secolului al al 
XlX-lea, semnat de medicul din Deva, Lugaşi Fodor Andras. Textului îi este anexat şi 
un desen ce înfăţişează tabloul votiv, acest desen redând în întregime şi inscripţia de 
pe el din 1759. Se analizează conţinutul tabloului şi se compară cu datele deja 
existente 

Câta, Petru, pr., „«Vizitaţiunea» episcopului Ghedeon Nichitici în ţinutul 

Hunedoarei (1787)”, în: MitrBan XXXVII (1987), 1, p. 71-75. 

în 1761 mănăstirile Prislop şi Plosca sunt distruse de Adolf Buccow. După 
1775, Prislopul este refăcut din iniţiativa episcopului de Arad între 1783-1788. Acesta 
se îngrijeşte foarte mult de credincioşii săi ortodocşi, mai ales în comparaţie cu 
arhiereii dinaintea lui, face multe vizite pastorale şi rezolvă tulburările din 

protopopiate. în cei cinci ani a hirotonit 70 de preoţi, pentru tot atâtea parohii din 
Transilvania. 

Popescu, Ionel, pr. prof., „Istoria Mănăstirii Prislop”, în: MitrBan XXXVII 

(1987), 2, p. 124-126. 

Lucrarea este structurată pe 13 capitole, fiecare cu o bogată bibliografie 
documentară. Se prezintă cadrul geografic în care e plasată Mănăstirea Prislop, care a fost 
ctitorită de Sfântul Nicodim la sfârşitul secolului al XV-lea, al doilea ctitor fiind Zamfira, 
fiica domnului muntean Moise Vodă Basarab (1530), cea care o rezideşte în 1564. 

De la jumătatea secolului al XVII-lea, până la jumătatea secolului al XVIII-lea, 
ştirile despre mănăstire încetează. Articolul informează după aceea despre restaurarea 
dintre anii 1908-1909. în 1948, episcopul Andrei Magieru o transformă în mănăstire 
de maici. Se aduc informaţii despre manuscrisele şi cărţile vechi existente aici precum 
şi despre mănăstirile Plosca şi Cerna. Primele ştiri referitoare la Mănăstirea Plosca 
sunt de la sfârşitul secolului al XVII-lea, deşi lăcaşul de cult este mult mai vechi. 
Mănăstirea Cerna este atestată documentar la sfârşitul secolului al XVI-lea. Articolul 
conţine următoarele documente în anexe: index de persoane, de locuri şi de lucruri. 

Muntean, Vasile, pr., „Istoria Mănăstirii Prislop”, în: MitrOlt XL (1988), 3, p. 

126-127. Recenzie. 

Lucrarea monografică este alcătuită de Pr. Prof. Mircea Păcurariu. Se descrie 
cadrul geografic, se lămureşte toponimul „prislop” şi se oferă detalii despre 
arhitectura, pictura, şcoala, manuscrisele, cărţile vechi şi icoanele mănăstirii, 
întemeietorul Mănăstirii Prislop a fost Sfântul Nicodim. 

Stoenescu, Daniil, episcop vicar, „Mănăstirea Prislop - candelă şi icoană”, în: 

AltBan XIII (2002), 10-12, p. 136-139. 

Această mărturie despre Mănăstirea Prislop îi aminteşte pe cei trei ctitori ai ei, 
Sfântul Nicodim în secolul al XlV-lea, Domniţa Zamfira în secolul al XVI-lea şi 
părintele Arsenie Boca. Mănăstirea a fost închisă între anii 1960-1976. Autorul 
prezintă fragmente din fresca care se mai află în pridvor - Acatistul Maicii Domnului - 
realizată de zugravul Simeon. în naos şi altar nu mai există pictură murală. Ca singure 
odoare rămase până azi - clopotele - au fost primite în dar de la protopopul Nistor din 
Braşov. 


RĂŞINARI (SCHITUL) 

***, „Cronica bisericească. Apel pentru ridicarea unei mănăstiri peste munţi”, 
în: BORom XLVI (1928), 11, p. 1009-1012. 

Este prezentată situaţia lăcaşurilor monahale din Transilvania. Aflăm despre 
iniţiativa mitropolitului Nicolae Bălan de la Sibiu de a aduna mijloace pentru a ridica 
mănăstirea cea numită a „Brâncoveanului” din Făgăraş, iniţiativă în urma căreia s-au 
strâns cam cinci milioane de lei. Nicolae Bălan a mai ridicat un schit la Răşinari. 

RÂMEŢ (MĂNĂSTIREA) 

Andreescu, Ştefan, „Recenzii Un ierarh necunoscut: Arhiepiscopul Gheorghe”, 

în: BORom LXXXIV, (1966), 7-8, p. 839-840 

Studiul lui Vasile Drăguţ este prilejuit de descoperirea la biserica Mănăstirii 
Râmeţi din Transilvania a unei inscripţii pictate, al cărei text dezvăluie că autorul 
picturii de la Râmeţi a fost zugravul Mihul de la Crişul Alb, care a executat această 
lucrare sub păstorirea Arhiepiscopului Gheorghe, în zilele lui Mateiaş Corvinul. Data 
inscripţiei este 2 iulie 1486. Autorul studiului compară pictura de la Râmeţi cu a altor 
biserici şi constată asemănări cu cea din altarul bisericii din Zlatna, fapt ce duce la 
concluzia că Mihu era un pictor de biserici recunoscut la aceea vreme. 

Inscripţia este valoroasă prin ştirea că în acel timp în Transilvania se află un 
arhiepiscop ortodox - Gheorghe, recunoscut şi de regele Ungariei. O altă informaţie 
găsită este o însemnare pe un „Tetravangheliar” al bisericii din Feleac, unde se 
precizează existenţa unei Mitropolii la Feleac în 1498 şi a arhiepiscopului ei Chir 
Daniil. O altă inscripţie săpată pe o piatră din temelia bisericii din Feleac arată 
existenţa unui alt mitropolit, Ştefan, la 1516, la Feleac. 

Manolache, Mihai, pr., „Istoricul Mănăstirii Râmeţ din Transilvania”, în: 

MitrArd XIV (1969), 7-8, p. 499. 

Ansamblu de informaţii ce prezintă istoricul Mănăstirii Râmeţ din Transilvania, 
cu precizarea aşezării, a împrejurimilor mănăstirii şi a vechimii acesteia. Sunt amintiţi 
ctitorii, donatori şi ocrotitori precum şi lupta dusă pentru Ortodoxie. Autorul 
zăboveşte la descrierea arhitecturii şi a picturii mănăstirii, arătând motivele pentru 
care, aceasta este considerată monument istoric. 

Gheorghescu, Chesarie, arhim. dr., „Mănăstirea Râmeţ, leagăn de patriotism 

şi spiritualitate românească”, în: MitrArd XXVIII (1983), 3-4, p. 230-234. 

Date istorice, culturale şi religioase despre Mănăstirea Râmeţ, considerată 
„leagăn de patriotism şi spiritualitate românească”. Sunt cuprinse informaţii despre 
vechimea mănăstirii şi inscripţiile de pe zidurile lăcaşului de cult, precum şi o 
descriere a arhitecturii şi a elementelor decorative ale bisericii. 

ROHIA - SF. ANA (MĂNĂSTIREA) 

Naghiu, E., Iosif, „Aşezăminte bisericeşti - mănăstirea Rohia”, în: Viaţa 

Ilustrată (1936), p. 17-18. 

Articolul conţine informaţii referitoare la cea mai mare mănăstire din Eparhia 
Clujului şi anume Mănăstirea Rohia. Ridicată de locuitorii satului omonim, într-o 
pădure alăturată, mănăstirea a fost sfinţită la data de 15 august 1926 de către episcopul 
Nicolae Ivan, înconjurat de un sobor de preoţi, asistat de mii de credincioşi din tot 
nordul Ardealului. Devenind loc de pelerinaj încă din anul sfinţirii, mănăstirea 
reprezintă o vatră pedagogică prin învăţăturile celor 15 călugări şi un loc de reculegere 
sufletească. Sunt prezentate patru cântece religioase ale poporului în legătură cu 
pelerinajul la Rohia, articolul încheindu-se cu patru versuri ale lui Nichifor Crainic. 

Buzescu, Nicolae, pr. prof., „Mănăstirea Sfânta Ana din Rohia (Maramureş), 
cu prilejul aniversării semicentenarului 1926-15 august-1976”, în: BORom 
XCIV (1976), 7-8, p. 760-773. 

Articolul consemnează date despre aşezarea geografică a mănăstirii, în hotarul 
comunei Rohia, despre unele aspectele ale vieţii mănăstireşti, fiind un simbol al 
meditaţiei, rugăciunii şi vieţii liniştite. 

Cu toate că biserica fusese terminată în 1925, sfinţirea acesteia s-a făcut la 15 
august 1926, de către P.S. Nicolae Ivan al Clujului, înconjurat de un sobor de 38 preoţi 
şi diaconi din protopopiatele Cetatea de Piatră-Baia Mare (Cetatea Chioarului), Lăpuş, 
Dej şi Bistriţa. 

Sunt prezentate apoi câteva aspecte despre organizarea vieţii monahale în noua 
mănăstire, consolidarea şi dezvoltarea acesteia şi câteva imagini reprezentând câteva 
clădiri din cadrul mănăstirii. Frăţia întemeiată de stareţul Nifon Matei la Rohia îşi avea 
cea mai sacră sursă în sentimentul unităţii şi frăţiei româneşti. Tânărul Justinian Chira, 
în vârstă de 23 de ani, a fost hirotonit ieromonah, onorând după aceea această stăreţie 
timp de 30 de ani. Este prezentată o scurtă biografie a acestuia. Urmează o perioadă 
înfloritoare, munca cinstită, obştească şi neîntreruptă dând roade bogate. în final sunt 
prezentate „Datini şi colinde în Ţara Lăpuşului”. 

Neaga, Nicolae, pr. prof., „Satul şi mănăstirea Rohia din Ţara Lăpuşului, 
judeţul Maramureş”, în: AltBan VI (1995), 7-9, p. 171-172. 

Prezentare bibliorafică. 

Articolul are drept subiect satul şi Mănăstirea Rohia, înfiinţată de părintele 
satului, Nicolae Gherman, care a slujit între anii 1900-1940. Autorul menţionează şi 
anexele mănăstirii, „Casa Albă” şi „Casa Preotului”. 

SĂCELE SĂCĂDATE (MĂNĂSTIREA) 

Gâlea, Andrei, prot. stavr. dr., „Zece documente inedite despre fosta 
mănăstire de lângă Săcădate (Sibiu)”, în: MitrArd XII (1967), 8-9, p. 707-714. 

Se prezintă zece documente inedite despre fosta mănăstire Săcele pentru ca, în 
final, să traseze câteva concluzii conforme cu documentele prezentate. 

SIBIEL (MĂNĂSTIREA) 

Bembea, I., „Câteva însemnări despre mănăstirea Sibielului”, în: MitrArd VIII 
(1963), 9-10, p. 681-684. 

Este descrisă Mănăstirea Sibielului, şcoala mănăstirii şi viaţa mănăstirească din 
jurul Sibiului, fiind menţionate „chiliile - vechi ruine ale Mănăstirii Sibielului”. în 
final este menţionată Mănăstirea Săliştii, lăcaş dărâmat la data de 12 mai 1786. 

TOPLIŢA ROMÂNĂ (MĂNĂSTIREA) 

***, „Cronica bisericească. Apel pentru ridicarea unei mănăstiri peste munţi”, 
în: BORom XLVI (1928), 11, p. 1009-1012. 

în articol este prezentată situaţia lăcaşurilor monahale din Transilvania. Aflăm 
despre iniţiativa mitropolitului Nicolae de la Sibiu de a aduna mijloace pentru a ridica 
mănăstirea cea numită a „Brâncoveanului” din Făgăraş. O altă mănăstire a fost deja 
ridicată de către patriarhul Miron Cristea la Topliţa Română. 

Scriban, arhim., „Cronica bisericească. Mănăstirea Patriarhului”, în: BORom 
XLVII (1929), 7-8, p. 714-715. 

Dintr-un articol publicat în revista „Renaşterea” aflăm că mănăstirea ridicată de 
patriarhul Miron - Topliţa, cu hramul Sfântului Ilie, constituie un excelent mijloc 
misionar pentru românii de peste Carpaţi. 

TRESTIOARA (MĂNĂSTIREA) 

Popa, Ioan, preot prof., „Biserica de lemn din Şimcea Nouă”, în: MitrArd II 
(1957), 3-4, p. 284-285. 

Mănunchi de informaţii care fac referire la vechi lăcaşuri de cult, respectiv la 
mănăstirile Trestioara şi Strâmba, cărora le-a aparţinut şi biserica din Şimcea. 

VAD (MĂNĂSTIREA) 

Stănculescu, F. Ioan, „Recenzie. Marius Porumb, «Bisericile din Feleac şi 
Vad», Bucureşti, Editura Meridiane, 1968, p. 60 şi 42 ilustraţii”, în: BORom 
LXXXVII (1969), 7- 8, p. 859- 861. 

A se vedea rezumatul întocmit pentru Mănăstirea Feleac. 

V. 5. MONOGRAFII, STUDII ŞI ARTICOLE DESPRE 
MĂNĂSTIRILE ŞI SCHITURILE DIN BANAT 

BEZDIN (MĂNĂSTIREA) 

Berechet, Şt., „Un călător sârb necunoscut pe la noi. Prin Temişana, Muntenia 
şi Moldova”, în: BORom XL (1921-1922), 1, p. 70-77. 

Este redată o notă a călătorului sârb Ioachim Vuici - primul organizator al 
teatrului sârbesc de la sârbii din Ungaria. După ce un incendiu a mistuit casa 
părintească şi biblioteca sa, acesta se hotărăşte să plece din Ungaria în 1840, într-o 
călătorie către Imperiul Rus, călătorie în care el străbate şi Ţările Române. Notele sale 
de călătorie au fost alcătuite în Mănăstirea Hârjăuca din Basarabia. Acestea au fost 
tipărite într-o carte intitulată „Călătoria lui Ioachim Vuici literat sloveno-sârb prin 
Ungaria, Valahia, Moldova, Basarabia, Herson şi Crimeea scrisă pe scurt cu mână 
proprie în sfânta Mănăstire Hârjauca cu hramul înălţarea Domnului din Eparhia 
Chişinăului şi Hotinului din Basarabia, iar tipărită la Belgrad în tipografia principelui 
sârbesc”. 

Sunt prezentate: date despre Mănăstirea Bezdin, clădită în 1539 cu hramul 
Intrarea Maicii Domnului în Biserică; cauza care l-a determinat pe Ioachim Vuici să 


640 



plece în călătorie şi itinerariul urmat de acesta; descrierea localităţilor prin care acesta 
a trecut şi anume: Timişoara, Calafat, Giurgiu, Silistra, Brăila, Galaţi, Bârlad, Iaşi. 

Naghiu, Iosif E., prof., „Un monument din vestul ţării - mănăstirea Bezdin”, 
în: MitrBan XXIII (1973), 1-3, p. 181. 

Bezdinul pare a fi din secolul al X-lea, aparţinând voievodului Glad. Mănăstirea 
Bezdin este localizată în satul Munar, aici găsindu-se un loc numit Remetea (se poate 
traduce sihăstrie, dacă se acceptă provenienţa cuvântului din ungurescul „remeţe” care 
înseamnă „sihastru”). La Remetea, lângă Beiuş, există o biserică veche, azi aparţinând 
calvinilor, unde se află o pictură veche bizantină. Aici a fost o mănăstire, a cărei primă 
atestare documentară se găseşte pe o „Psaltire” tipărită în 1520 la Veneţia, pe fila 270; 
biserica având ca hram Intrarea în Biserică a Maicii Domnului. Ctitorii sfântului lăcaş 
au fost Ştefan şi Marcu Iacşici, români de neam. Se dau şi alte informaţii despre istoria 
mănăstirii. 


CEBZA (MĂNĂSTIREA) 

Cotoşman, Gheorghe, prof. dr., „Mănăstirea Cebza”, în: MitrBan XIX (1969), 

7-9, p. 429-435. 

Autorul face o prezentare a satului şi a Mănăstirii Cebza, situat la 31 Km S-V de 
Timişoara. Date despre existenţa unei mănăstiri în aceste locuri sunt luate dintr-o 
„Evanghelie” scrisă de un călugăr de la această mănăstire, informaţie provenită de la 
istoricul străin Borovsky, care a înregistrat existenţa ei. mănăstirea a fost zidită în 
preajma anului 1850, cheltuielile fiind acoperite de preoţii din biserica de parohie. Se 
prezintă şi o „casă de rugăciuni” pe locul căreia, după tradiţie, a fost o mănăstire, 
probabil Mănăstirea Cebza. 


GAI-ARAD (MĂNĂSTIREA) 

Liţiu, Gheorghe, prof. dr., „Mănăstirea «Sf. Simeon Stâlpnicul» din Arad- 

Gai”, în: MitrBan XXXIII (1983), 7-8, p. 488-493. 

Mănăstirea Sfântul Simeon Stâlpnicul din Arad-Gai este ctitorie a episcopului 
de Arad, Sinesie Jivanovici (1751-1769). După moartea ctitorului acest sfânt lăcaş a 
trecut printr-o perioadă critică, devenind la un moment dat şi biserică parohială. 
Articolul conţine informaţii despre daniile făcute mănăstirii, despre anexele 
economice: două mori de vânt, vie, grădină, grajduri, toate costând 30.000 florini, 
despre colecţia de aici ce numără 115 obiecte bisericeşti, despre Crucea Martirilor, 
ridicată în 1936. Se descrie iconostasul cu 22 de icoane şi pictura, menţionându-se 
osemintele ce au fost aşezate în acest lăcaş monahal. în 1955 Sfântul Sinod hotărăşte 
reactivarea mănăstirii ca mănăstire de maici. 

HODOŞ-BODROG (MĂNĂSTIREA) 

Popescu, N. M., diac., „Necrolog. Augustin Hamsea”, în: BORom XXXIX 

(1915-1916), 11, p. 1230-1231. 

La 12 ianuarie 1916, egumenul Mănăstirii Hodoş Bodrog (mănăstire ce avea la 
acea vreme cinci vieţuitori), Augustin Hamsea a trecut la cele veşnice. Fostul stareţ 
era originar din Râşnov, a făcut liceul la Braşov, a studiat teologia la Sibiu şi apoi 
dreptul la Budapesta. în 1879 a intrat în monahism, iar la 1899 a fost numit 
conducător al Mănăstirii Hodoş-Bodrog, din care funcţie a candidat de două ori pentru 
scaunul Episcopiei Aradului. 

***, „Cronica bisericească. Lucrarea misionară de la Sfânta Mănăstire Hodoş- 

Bodrog din Eparhia Aradului”, în: BORom XLIV (1926), 7, p. 412-414. 

Din 1925 stareţ al acestei mănăstiri a fost arhimandritul Policarp Moruşca. în 
perioada 12-15 august 1926 au avut loc în această mănăstire o serie de evenimente - 
slujbe, cuvântări cu caracter misionar, etc. în vederea accentuării caracterului misionar 
pentru aceste evenimente, episcopul Aradului a trimis special pentru această perioadă 
doi preoţi misionari, pr. dr. Ciuhandu şi pr. Traian. întreg programul acestei perioade 
este prezentat în articol. 

Scriban, arhim., „Cronica bisericească. Lucrarea misionară de la mănăstirea 

Hodoş-Bodrog din Eparhia Aradului”, în: BORom XLIV (1926), 11, p. 674-675. 

Se prezintă lucrările misionare de la Mănăstirea Hodoş-Bodrog din Eparhia 
Aradului, din luna august a anului 1926. La acestea au luat parte, alături de 
arhimandritul Policarp Moruşca, pr. Gh. Ciuhandu, pr. Cibian alţi 40 de preoţi. 

Scriban, arhim., „Cronica bisericească. „înfiinţarea unei noi mănăstiri peste 

munţi”, în: BORom XLV (1927), 2, p. 106-107. 

La 1927, Biserica noastră avea o singură mănăstire peste munţi - Mănăstirea 
Hodroş Bodrog, condusă de către arhimandritul Policarp Moruşca. 

Scriban, arhim., „Cărţi, Reviste, Ziare. «Mănăstirea Bodrog» de Arhim. 

Policarp Moruşca”, în: BORom XLVI (1928), 2, p. 185-188. Recenzie. 

Se afirmă că e foarte puţin probabil ca această mănăstire, menţionată la 1135, să 
fie totuna cu mănăstirea de azi şi este citat Ştefan Meteş care spune: „nu putem vedea 
în mănăstirea de azi, biserica-mănăstire Hodoş de care pomeneşte trei documente din 
secolele XII-XIII”. 

Despre actuala biserică a mănăstirii se crede că ar data de la mijlocul secolului 
XVll-lea. Arhimandritul Scriban îl citează apoi pe istoricul ungur Marki Sandor, care 
spune că mănăstirea a fost întemeiată la 1498 de către doi fraţi sârbi, Ştefan şi Marcu 
laksici. Ultimul stareţ sârb a fost Cornelie Jivcovici 1853-1887, iar cel dintâi stareţ 
român a fost arhimandritul Augustin Hamsea. Se presupune, că aproape toţi ierarhii de 
peste munţi au fost călugăriţi la acea mănăstire. 

Istrati, Emilian, „Icoana făcătoare de minuni de la Bodrog” în : Viaţa 

Monahală 1 (1933), 6-7, p. 238-241. 

Sfânta Mănăstire Bodrog din Transilvania, al cărei trecut ajunge până la 
începutul secolului al Xll-lea, păstrează la loc de cinste o icoană făcătoare de minuni a 
Fecioarei Maria. Întemeierea mănăstirii e pusă, printr-o legendă, în legătură directă cu 

642 



găsirea şi conservarea acestei Sfinte Icoane. Articolul prezintă exemple de vindecări 
miraculoase făcute în faţa Sfintei Icoane. 

Scriban, arhim., „Ştiri. Lucrarea pentru sporirea pietăţii la Bodrog”, în: 

BORom XLVI (1928), 7, p. 664. 

Din articol aflăm că de la Sânziene s-a început lucrul la o carte, care are ca scop 
cultivarea pietăţii. 

Iufu, Ioan, „Mănăstirea Hodoş-Bodrog, un centru de cultură slavonă din 

Banat”, în: MitrBan XIII (1963), 5-8, p. 239-261 

Pentru a lămuri statutul Mănăstirii Hodoş-Bodrog ca centru de cultură slavonă 
în Banat, autorul acestui studiu prezintă cele 24 de manuscrise slavone din biblioteca 
acestei mănăstiri, insistând pe „Nomocanonul” lui Vladimir al Voleniei şi pe două 
„Sbornice”, dintre care unul aparţinând lui Averchie. Aceste manuscrise, relevante 
pentru cultura slavonă în Banat, sunt studiate comparativ cu manuscrisele de redacţie 
sârbă de la mănăstirile Neamţ şi Bistriţa-Vâlcea. 

***, „Manuscrise slave în bibliotecile din ţara noastră”, în: GBis, XXII (1963), 

11-12, p. 1095. Recenzie. 

Sunt amintite şapte manuscrise de la Mănăstirea Hodoş Bodrog - Arad şi 
unsprezece din biblioteca mitropolitană din Sibiu. 

Stoi, Dimitrie, prof., „Enigma simbolului heraldic de la Mănăstirea Hodoş- 

Bodrog”, în: MitrBan XXXVI (1986), 4, p. 77-83. 

Clădirea actualei biserici mănăstireşti este ridicată în jurul anilor 1400 (din 
aceeaşi perioadă face parte şi turnul-clopotniţă). Simbolul este un blazon ce înfăţişează 
un scut încărcat cu un călăreţ în armură ţinând în mâna dreaptă o sabie, în vârful căreia 
se află un cap de turc, iar cu cea stângă sprijină teaca săbiei. Se prezintă opiniile 
diferiţilor critici despre acest blazon. Izvorul blazonului este considerat ca fiind dintre 
însemnele acordate de împăratul Leopold I, domnului Constantin Brâncoveanu. Se 
prezintă cinci argumente, se prezintă şi trei fotografii. 

MĂNĂSTIREA MUREŞANEI SAU SF. IOAN BOTEZĂTORUL - CENAD 

I., E. N., „Moravcsik Gyula «Mănăstiri de limbă greacă în epoca Sfântului 

Ştefan» în „Szent Istvan Kiralgy” voi. I. Budapest 1938, p. 389-422”, în: 

BORom LIX (1941), 3-4, p. 229-230. Recenzie. 

Operă de propagandă ungurească care conţine multe exagerări. Primele 
începuturi ale misionarismului creştin printre unguri sunt făcute de misionari bizantini. 
Sunt enumerate câteva căpetenii ale ungurilor care au îmbrăţişat religia creştină, 
printre care şi Ajtony. Acesta stăpânea regiunea dintre Criş şi Dunăre. El a zidit o 
mănăstire ortodoxă la Cenad, cu hramul Sfântului Ioan Botezătorul. Ajtony a murit în 
lupta cu regele Ştefan, cel care a catolicizat Ungaria. Mănăstirea Sfântul Ioan 
Botezătorul a fost distrusă, iar temelia ei a fost descoperită abia la 1868. Autorul arată 
că influenţa grecească a fost foarte mare. 

Şesan, Mihai, icon. stav. dr., „Mănăstirea Mureşanei”, în: MitrBan VIII 
(1958), 7-9, p. 231-242. 

Mănăstirea Mureşanei este înfiinţată în secolul al Xl-lea, în ţinutul Ohtum (între 
anii 1008-1018), ctitor fiind principele Ohtum, sfântul lăcaş fiind închinat Soborului 
Sf. Ioan Botezătorul (7 ian.). Aici se vor nevoi şi monahi de la Athos, fiind adus 
egumen de la Vidin. Mănăstirea a fost de la început sub jurisdicţia Patriarhiei 
ecumenice de la Bizanţ, rămânând aşezământ ortodox până în 1030. 

PARTOŞ (MĂNĂSTIREA) 

Munteanu, Luminiţa, „Cercetările arheologice de la Mănăstirea Partoş, 
campania 1980”, în: MitrBan XXX (1980), 10-12, p. 747-759. 

Cercetările arheologice de la Mănăstirea Partoş, din campania anului 1980, au 
vizat două aspecte, dintre care cel care interesează este cel referitor la surprinderea 
unui număr de 45 de morminte aferente cimitirului organizat în jurul primei biserici a 
Mănăstirii Partoş. Se descriu cercetările, articolul cuprinzând fotografii. 

SĂRACA SAU ŞEMLIUG (MĂNĂSTIREA) 

Oprişa, Longhin I., „Un vechi monument de artă românească în Banat: 
Mănăstirea Săraca”, în: MitrBan XVI (1966), 10-12, p. 702-708. 

Mănăstirea Săraca (sau „Şumig” sau „Şemliug”) are hramul Schimbarea la Faţă 
şi datează, probabil din secolul al XV-lea, deşi se spune că ar fi fost menţionată în 
jurul anului 1270, sub denumirea „Mănăstirea Şemlacul de Câmpie”. Autorul oferă 
mai multe mărturii documentare care îi atestă existenţa. în 1776 această mănăstire a 
fost desfiinţată, iar în 1778 se contopeşte cu mănăstirea din Mesici (Vârşeţ). Sunt 
prezentate planul bisericii, un unicat arhitectural în arta românească din Banat şi 
pictura realizată în 1730 de patru meşteri români: Andrei, fiul său numit tot Andrei, 
Ioan şi Kiriak. 

Negoiţă, Ilie D., pr., „Mănăstirea Săraca”, în: GBis XXXI (1972), 3-4, p. 456- 
457. Recenzie. 

Mănăstirea Săraca, situată în judeţul Timiş, era cunoscută înainte cu numele de 
„mănăstirea de la Suming” sau „Sumliung”. A fost ctitorită după unii în 1448, după 
alţii în 1404, iar alte documente o plasează în secolele XII-XIII. Se aduc informaţii 
despre istoricul şi pictura acestui lăcaş de cult. 

Cantacuzino, Gheorghe I., „Date arheologice privind trecutul unei mănăstiri 
bănăţene: Mănăstirea Săraca din Şemlacul Mic”, în: MitrBan XXIV (1974), 4-6, 
p. 299-309. 

Satul Şemlacul Mic, în care s-au făcut cercetări arheologice în 1973 pentru a 
descoperi informaţii referitoare la Mănăstirea Săraca, este situat în comuna Gătaia, 
judeţul Timiş. Mănăstirea a fost cunoscută şi sub numele de Şemilug. Mărturiile 
arheologice atestă existenţa sfântului locaş monahal, transformările suferite de aceasta 

de-a lungul timpului, fostele construcţii. Sunt descrise cercetările arheologice, textul 
fiind însoţit de douăsprezece fotografii şi patru planuri ale săpăturilor. 

Roşiu, Liliana, arh., „Aspecte privind conservarea arhitecturii la biserica 

mănăstirii «Săraca»", în: MitrBan XXXIX (1989), 1, p. 80-86. 

Rezultatele cercetărilor efectuate certifică faptul că începuturile bisericii 
Mănăstirii Săraca sunt în secolul al XV-lea, articolul conţinând informaţii referitoare 
la desfăşurarea lucrărilor. Se prezintă amănunţit arhitectura bisericii, fiind cuprins şi 
planul arhitectural al edificiului. Studiul este însoţit de patru imagini. 

VALEA GADINOVEI (MĂNĂSTIREA) 

Bănescu, Marcu, prof. dr., „Lacrima schimnicului din valea Gadinovei”, în: 

MitrBan XXXVI (1986), 4, p. 94-96. 

Se prezintă începuturile mănăstirii din Valea Gadinovei. în 1903 preotul 
Macarie vine aici şi ridică o bisericuţă, sfinţită în 1907 şi înfiripă o mică obşte, 
îndrumător al maicilor de la Vasiova, protosinghelul Macarie moare în 1947. 

VASIOVA (MĂNĂSTIREA) 

Patrichia, Codău, monahia, „Mănăstirea «Sf. Ilie de la Izvor» - Vasiova”, în: 

MitrBan XXXIV (1984), 7-8, p. 465-472. 

Studiul este un istoric al mănăstirii „Sfântul Ilie de la Izvor”, pentru înfiinţarea 
căreia a fost trimis monahul Macarie Guşă în 1904 de la Mănăstirea Călugăra. 
Construcţia bisericii a început în 1905, iar sfinţirea ei a avut loc la 19 iulie 1907. 
Autorul prezintă date generale despre planul arhitectural, despre pictura realizată în 
1946 de pictorul Ştefan Ionescu, despre construirea acareturilor în jurul mănăstirii. în 
1940, duhovnic al mănăstirii era ieroschimonahul Vichentie Mălău. 

VOILOVIŢA (MĂNĂSTIREA) DIN BANATUL SÂRBESC 

V., D., „Note bibliografice. Gheorghe Ierodiacon, «Mănăstirea Voiloviţa», 

revistă «Straja D. », nr. 2, p. 92-104, Iugoslavia, 1936”, în: BORom LV (1937), 

1-2, p. 106-107. Recenzie. 

Mănăstirea a fost înfiinţată în secolul al XVI-lea şi se află în Banatul Sârbesc, 
aproape de Dunăre. Autorul publică numeroase documente, printre care se află şi o 
listă a călugărilor din 1771. Printre aceşti călugări se aflau şi unii care ştiau să 
vorbească şi să citească în română. în recenzie călugării sunt prezentaţi astfel: nume, 
de unde era originar, unde îşi avea metania. 

VI. MONOGRAFII, STUDII ŞI ARTICOLE DESPRE 
CATEDRALE EPISCOPALE ŞI MITROPOLITANE 


VI. 1. MUNTENIA, OLTENIA ŞI DOBROGEA 

VECHEA ŞI NOUA CATEDRALĂ PATRIARHALĂ 

***, „Discurs pronunţat Ia inaugurarea marelui clopot al Catedralei mitropolitane 
din Bucureşti în ziua de 17 aprilie 1888 în prezenţa Regelui Carol I, de 
arhimandritul Dr. P. Georgescu”, în: BORom XV (1891-1892), 8, p. 603-604. 

Arhimandritul Georgescu aminteşte despre introducerea clopotului în cultul 
bisericii creştine - prima dată clopotul s-a folosit în Occident, în provincia Campania 
din Italia, în timpul episcopului Paulin de Nola, în răsărit acesta s-a folosit pentru 
prima dată la jumătatea secolului IX; şi despre însemnătatea clopotului. 

Georgescu, P., arhim. dr., „Discurs ţinut la serbarea patronilor Catedralei 
Mitropolitane din Bucureşti, în 1890. în prezenţa M.S. Regelui şi a Prinţului 
moştenitor”, în: Amvonul I (1891), 20, p. 7. 

Autorul elogiază importanţa zilei, sărbătoarea Sfinţilor împăraţi Constantin şi 
Elena fiind atât bisericească, catedrala mitropolitană avându-i pe sfinţi ca protectori, 
dar şi zi naţională. Catedrala mitropolitană a vechii Moldovei şi Sucevei l-a luat ca 
patron pe Sfântul Mare Mucenic Gheorghe, un brav soldat, iar catedrala Ungrovlahiei 
pe marele Constantin şi pe mama sa Elena, asupra cărora arborează crucea, semnul 
creştinismului. Când Curtea domnească a fost mutată din Târgovişte la Bucureşti, 
atunci şi vechea Mitropolie din Târgovişte a fost mutată la Mănăstirea Sfântul 
Gheorghe cel Vechi, unde a stat până în 1661, când s-a sfinţit catedrala mitropolitană 
din Bucureşti. 

Se aduc mulţumiri regelui pentru interesul manifestat faţă de Mănăstirea Curtea 
de Argeş a lui Neagoe Basarab, de biserica lui Vasile Lupu, Trei Ierarhi, monumente 
care amintesc de un trecut plin de sentimente religioase ale poporului român. 

Gherasim, Timuş, „Mitropolia de Bucureşti” în: BORom XVII (1893-1894), 9, 
p. 745-762. 

Domnitorul Constantin Şerban (1654-1658) a zidit biserica ce a devenit catedrală 
a Bucureştilor. Mitropolitul Ştefan al Ungrovlahiei a mutat reşedinţa Mitropoliei de la 
biserica Sfântul Gheorghe Vechi, la biserica lui Constantin Şerban. Teodosie al 
Ungrovlahiei, fost egumen la Mănăstirea Argeş, finalizează biserica lui Constantin 
Şerban şi zideşte reşedinţa mitropolitană, împreună cu paraclisul de lângă ea. în articol 
sunt prezentate diferite danii pe care le-a primit Mitropolia din Bucureşti şi sunt 
reproduse mai multe documente referitoare la averea acesteia. Din ele aflăm că biserica 

Gherghiţa, ctitoria lui Preda Căpitanul din 1709, a fost închinată Mitropoliei în 1714 şi 
că biserica din Băjeşti, a popii Florea, a fost închinată aceluiaşi lăcaş în 1696. 

Gherasim, Timuş, „Mitropolia de Bucureşti”, în: BORom XVII (1893-1894), 

10, p. 844-848. 

Sunt reproduse două documente referitoare la averea Mitropoliei din Bucureşti. 
Primul este un hrisov din 1765 al domnului Mihail Racoviţă, prin care acesta „dă în 
grijă” mitropolitului Ungrovlahiei biserica din Gherghiţei şi cea a Sfântului Ştefan din 
Bucureşti. Tot din acest document aflăm că la acea dată, 1765, cele două biserici se 
aflau într-o stare jalnică. 

Al doilea document se referă la moşia Gherghiţa şi aparţine lui Constantin 
Catargiu. 

G., „Cronica bisericească. O catedrală în Bucureşti.” în: BORom XXI (1897- 

1898), 4, p. 452-456. 

într-o şedinţă a Senatului, P. Gârboviceanu face următoarele observaţii: după 
Războiul de Independenţă, 1877-1878, s-a hotărât clădirea unei Catedrale în Bucureşti 
şi, în acest scop, s-a contractat un credit în valoare de cinci milioane. Din acest credit, 
o parte din sumă a fost folosită în alt scop decât acela de a clădi catedrala. Ministrul 
Cultelor îi răspunde domnului P. Gârboviceanu arătând spre ce a fost destinată o mare 
parte din suma de cinci milioane. Episcopul de Huşi şi mitropolitul Moldovei intervin 
în discuţie. Mitropolitul Moldovei, Iosif, şi-a manifestat dorinţa ca noua Catedrală să 
fie zidită pe locul vechii biserici Sărindar. 

G., „Cronica bisericească. O catedrală în Bucureşti.” în: BORom XXI (1897- 

1898), 6, p. 523-538. 

Autorul prezintă câteva argumente prin care arată necesitatea construirii unei 
Catedrale în Bucureşti. 

***, „Mitropolia de la Bucureşti”, în: Păstorul V (1906), 9-10, p. 222-227 . 

Date despre istoricul Mitropoliei Ungrovlahiei fiind prezentate şi daniile 
primite. Jupâneasa Ruxanda din Berileşti dăruieşte Mitropoliei moşii care apoi au fost 
vândute pentru a se construi altă biserică şi chilii. Constantin Vodă cumpără satul 
Tegeni. în 1672 Mănăilă Aprodul şi fraţii lui vând partea lor de moşie din Crăsani. în 
1696 Popa Fiera, numit după călugărie ieromonahul Filotei, închină biserica Hereasca 
Sfintei Mitropolii. La 1702 Constantin Brâncoveanu întăreşte stăpânirea Mitropoliei 
asupra Crăsanilor. Sunt reproduse câteva documente privitoare la averea Mitropoliei. 

***, „Chestiuni variate”, în: BORom XXXII (1908-1909), 3, p. 288-289. 

Articolul este structurat pe două părţi. în prima, este redată inscripţia unei pietre 
funerare din Mitropolia Ungrovlahiei, care aminteşte despre vechii ctitori ai 
Mitropoliei. Din inscripţie se deduce cine se află în mormântul de sub lespede. Se mai 
aminteşte faptul că, în 1492, Neculai Bălăceanu şi soţia sa Ana au zidit biserica 
Sfântul Gheorghe Vechi. 

***, „Acte oficiale”, în: BORom XXXIX (1915-1916), 5, p. 443-456. 

Articolul conţine următoarele acte: 

1. Copie după adresele Sfintei Mitropolii a Ungrovlahiei nr. 2534 şi nr. 2535 
din 1915, referitoare la clădirile ce se construiesc prea aproape de altarul Catedralei, 
adresate ministrului de Finanţe şi Preşedintelui Comisiei Monumentelor istorice. 

2. Copie după telegrama trimisă de mitropolitul primat, Conon, ministrului 
Cultelor, referitoare la clădirile ce se construiesc în apropierea Catedralei. 

3. Lămuriri în ceea ce priveşte construirea de clădiri în apropierea Catedralei. 

4. Copie după adresa Sfintei Mitropolii a Ungrovlahiei nr. 2865 din 1915 
trimisă către ministrul de Finanţe, referitoare la chestiunea de mai sus. (a se vedea 
punctele 1,2,3). 

Scriban, arhim., „Ştiri. Iar catedrala Patriarhiei”, în: BORom XLVII (1929), 3, 

p. 249-250. 

Aflăm despre posibile locuri unde ar putea fi ridicată noua catedrală a 
Patriarhiei. Acestea ar fi: Piaţa Bibescu Vodă, locul vechii Primării din Piaţa I.C. 
Brătianu colţ cu Bulevardul Carol şi locul Arsenalului. 

Scriban, arhim., „Ştiri. Punerea pietrei de temelie la Catedrala Patriarhiei”, în: 

BORom XLVII (1929), 5, p. 477 

Pe data de 11 mai 1929 s-a pus pe dealul Mitropoliei din Bucureşti piatra de 
temelie pentru viitoarea Catedrală Patriarhală. 

***, „Note bibliografice. Trajanescu D. Ioan, „Clopotniţa Patriarhiei” în 

Universul, LI (1934), nr. 9”, în: BORom LII (1934), 1-2, p. 127. Recenzie. 

Nota bibliografică conţine date istorice despre actuala Catedrală Patriarhală şi 
despre clopotniţa existentă, cu propuneri pentru restaurare. 

G., I. M., „Note bibliografice. Moscu Em. Hagi, „Reînnoirea Mitropoliei din 

Bucureşti; vechi profanări”, în: „Adevărul”, nr. 16037 din 6 mai 1936, 16 p”, în: 

BORom LIV (1936), 7-8, p. 544. Recenzie. 

Hagi Moscu, cu prilejul refacerii bisericii Sfintei Mitropolii din Bucureşti, arată 
toate înnoirile care s-au făcut la acest sfânt lăcaş de-a lungul vremii, menţionând că 
foarte mult a avut de suferit zugrăveala. 

Icoana hramului descoperită sub pisania de deasupra uşii este singura podoabă 
care se mai păstrează din zugrăveala începută de Radu Leon Vodă, care, în 1668, a 
hărăzit biserica de Mitropolie a ţării în locul bisericii Sf. Gheorghe Vechi. Articolul 
conţine amănunte despre pietrele de mormânt ce se aflau odinioară în biserică şi 
bolniţa mitropoliţilor. 

Brătulescu, Victor, prof., „Catedrala patriarhală din Bucureşti”, în: MitrBan X 

(1960), 7-12, p. 141-154. 

Este prezentată, în amănunt, catedrala patriarhală din Bucureşti, ctitorită de 
Constantin Şerban împreună cu soţia sa Bălaşa şi sfinţită în timpul lui Mihai Radu, la 

6 mai 1658, ocazie cu care a fost invitat patriarhul Macarie. Detalii despre 
comportamentul lui Mihai Radu în acest context aflăm din descrierea lui Paul de Alep. 
Catedrala a suferit numeroase îmbunătăţiri de-a lungul timpului, dintre care cele mai 
importante sunt reparaţiile mitropolitului Filaret (1792-1793), care a îmbrăcat biserica 
din nou cu aramă şi reparaţiile mitropolitului Grigorie al IV-lea dintre anii 1834-1839. 
Mai sunt prezentate, detaliat, arhitectura şi pictura Catedralei, precum şi inscripţia de 
pe mormântul Preafericitului Nicodim. 

Brătulescu, Victor, „Lucrări de restaurare şi împodobire la Catedrala şi Palatul 

Patriarhal”, în: BORom LXX1X (1961), 1-2, p. 119-147. 

Sunt prezentate lucrările ce s-au executat la reşedinţa patriarhală din Bucureşti: 
restaurarea clopotniţei, a Catedralei Patriarhale, a clopotniţei Paraclisului şi 
împodobirea cu picturi a unor săli din palatul patriarhal. La iniţaitiva P.F. lustinian 
Marina a fost restaurată clopotniţa, căreia, în 1858, i s-a refăcut etajul, în care s-a 
instalat clopotul cel mare. O restaurare provizorie a acoperişului şi a tencuielilor 
acestei clopotniţe a fost făcută în 1942, din fondurile Comisiei Monumentelor Istorice. 

La cererea P.F. lustinian, serviciul tehnic de pe lângă Administraţia Patriarhală, 
împreună cu arhitecţii angajaţi au întocmit studiile, planurile şi devizele necesare 
pentru o restaurare completă a Catedralei. Sunt aduse informaţii despre lucrările de 
întărire a fundaţiei, restaurarea acoperişului, a turlelor, a cornişei, a brâului şi 
chenarelor sculptate în piatră. Au fost sculptate în stilul vechilor pietre de mormânt 
cele două lespezi care acoperă mormintele primilor patriarhi: Miron şi Nicodim. 

Planul Catedralei Patriarhale din Bucureşti a fost inspirat după cel al bisericii 
episcopale din Curtea de Argeş. Autorul prezintă altarul, naosul, pronaosul, pridvorul 
şi pictura Catedralei. Din timpul scurtei domnii a lui Radu Leon s-a păstrat icoana 
hramului Sfinţilor împăraţi Constantin şi Elena. Sala de primire a palatului patriarhal a 
fost încredinţată pentru a fi pictată maestrului Costin Petrescu, fiind pictată cu subiecte 
inspirate din trecutul Bisericii Ortodoxe Române, din toate provinciile locuite de 
români: Mănăstirea Neamţ, Voroneţ, aducerea de la Cetatea Albă la Suceava a 
moaştelor Sfântului loan cel Nou, aducerea de la Constantinopol la laşi a moaştelor 
Sfintei Cuvioase Parascheva, biserica Sfinţii Trei Ierarhi, remarcabilă fiind scena 
centrală din calotă - „Pogorârea Duhului Sfânt”. 

Se precizează amănunte referitoare la scenele pictate, care înfăţişează o suită de 
subiecte cu caracter istorico- religios, legate de istoria românilor sub Mihai Viteazul (o 
figură istorică de care a fost interesat pictorul încă din tinereţe). Sub panourile pictate 
au fost sculptate în lemn 31 de panouri de către Grigorie Dumitrescu, reprezentând 
figuri de clerici care au sprijinit luptele revoluţionare ale poporului sau au luptat 
pentru credinţa ortodoxă. în biroul patriarhal au fost pictate 20 de chipuri de ierarhi 
din Ţara Românească, Moldova şi Transilvania, precum şi catedralele în care au slujit 
aceştia, fiind lucrate şi trei portrete înfăţişând pe patriarhii: Miron, Nicodim şi 
Justinian. 

Stănculescu, loan F., „Monumente de pe Dealul Patriarhiei”, în: GBis XXVII 

(1968), 5-6, p. 762-765. 

Ctitorită în perioada 1656 -1658, biserica Catedralei Patriarhale reprezintă un 
edificiu de valoare culturală remarcantă. Articolul descrie exteriorul şi interiorul 
bisericii, punctând evenimente legate de momentele istorice importante prin care a 
trecut această ctitorie. 

Gheorghescu, Chesarie, arhim. dr., „Catedrala Patriarhiei din Bucureşti”, în: 
GBis XXXX (1981), 9-10, p. 928-932. 

Istoricul Catedralei Patriarhale, construită în perioada 1656 şi 1658 de către 
Constantin Şerban Basarab. Informaţiile se referă şi la restaurările din 1799 şi 1834, 
fiind descris palatul patriarhal (fosta stareţie 1658) şi turnul clopotniţei. 

Şerbănescu, Niculae, pr. prof. dr., „Catedrala şi reşedinţa patriarhală din 
Bucureşti”, în BORom CVII (1989), 1-2, p. 197-218. 

Dură, Ioan, „Primul Patriarh al B.O.R. Elie Miron Cristea (1925-1939) şi 
proiectul său de a înălţă o nouă Catedrală a Patriarhiei Române”, în: GBis LIII 
(1994), 1-4, p. 82-83. 

Se prezintă câteva date despre actuala catedrală, ctitorită de Constantin Şerban 
(1654-1658) şi Radu Leon (1664-1669). Patriarhul Miron face, în 1925, primul proiect 
pentru noua catedrală în colaborare cu I. C. Brătianu, iar în 1930 discută cu regele 
României despre locul amplasării: Piaţa Bibescu. Dorinţa unei noi catedrale şi-au 
manifestat-o şi ceilalţi patriarhi, dar în mod special P.F. Teoctist. 

Alte articole legate de reşedinţa patriarhală 

Vasilescu, Gheorghe, „Racla Sf. Dumitru cel Nou, donatorul şi meşterul ei”, 
în: GBis LVI (1997), 1-4, p. 75-77. 

Racla Sfântului Dimitrie cel Nou, din catedrala patriarhală din Bucureşti, a fost 
confecţionată în 1879 de Teodor Filipov, din iniţiativa episcopului Ghenadie Petrescu 
al Argeşului (1876-1893). Se descrie racla. 

Vasilescu, Gheorghe, „Clopotele Sfintei Patriarhii”, în: GBis LXII (2003), 9- 
12, p. 102-104. 

în acest scurt studiu se prezintă istoricul şi descriu cele cinci clopote ce se află 
la catedrala patriarhală. 

CATEDRALA MITROPOLIEI DIN TÂRGOVIŞTEI 

***, „Ştiri. Mitropolia din Târgovişte”, în: BORom XLI (1922-1923), 13, p. 1014. 

Vechea clădire a Mitropoliei din Târgovişte a cărei restaurare s-a început mai 
demult, se află în părăsire. Pentru restaurarea acestui lăcaş s-au întrunit două comitete. 

Scriban, arhim., „Ştiri. Patriarhul vizitează Mitropolia din Târgovişte”, în: 
BORom XLVI (1928), 8, p. 766. 

Patriarhul Miron a vizitat Mitropolia din Târgovişte, prilej cu care s-au luat în 
primire lucrările de pictură, săvârşite acolo de pictorul Belizarie. 

***; „Ştiri. Sfinţirea „Mitropoliei”, în: BORom LI (1933), 9-10, p. 494. 

Articolul anunţă că, după sfinţirea catedralei ortodoxe din Cluj, din luna 
noiembrie, va avea loc şi sfinţirea „Mitropoliei”, din Târgovişte, la care s-a lucrat timp 
de 40 de ani, cu participarea patriarhului D. D. Miron. 

***, „Note bibliografice. Nicolae Preotul «Mitropolia din Târgovişte» în 

Credinţa, I (1933), nr. 2”, în: BORom LII (1934), 1-2, p. 125. Recenzie. 

Articolul a fost publicat cu prilejul târnosirii în 1933 a noii biserici din 
Târgovişte ridicată pe locul vechii biserici, ctitoria lui Neagoe de la 1521, unde a fost 
Mitropolia Ungrovlahiei de la 1517 până la 1668. 

***, „Aniversări - Comemorări. 450 de ani de la sfinţirea Catedralei din 

Târgovişte 17 mai 1520-17 mai 1970. Festivităţile de la Târgovişte cu prilejul 

comemorării”, în: BORom LXXXVIII (1970), 5-6, p. 502-512. Cu patru 

fotografii. 

Pe data de 17 mai 1970 s-au împlinit 450 de ani de la sfinţirea Catedralei din 
Târgovişte - ctitoria domnului Neagoe Basarab. Cu această ocazie membrii 
Consiliului Parohial al parohiei „Mitropolia”, împreună cu autorităţile locale, au 
organizat o serie de evenimente, unde a fost invitat şi patriarhul Bisericii Ortodoxe 
Române, P.F. Iustinian. Acesta a sosit la Târgovişte sâmbăta 16 mai, unde a fost 
întâmpinat de preoţimea locală. în această zi patriarhul a vizitat Muzeul de Istorie al 
Târgoviştei, Muzeul Tiparului şi Muzeul Scriitorilor, iar seara a participat la un 
spectacol organizat în cinstea sa de către autorităţile locale. 

Duminică 17 mai, la Catedrală, a fost săvârşită Sfânta Liturghie de către 
patriarh. Preafericitul Iustinian şi preotul Corvin Paria au rostit câte o cuvântare din 
care aflăm că: 

- în această catedrală au fost îngropaţi patriarhul Ierusalimului, Dimitrie, 
patriarhul ecumenic, Dionisie şi mitropolitul Ştefan; 

- catedrala a fost vizitată de importante personalităţi bisericeşti: patriarhul 
ecumenic Chirii Lucaris, patriarhul Antiohiei Macarie, Paul din Alep; 

- Matei Basarab a înfiinţat aici o tipografie în care au fost tipărite primele cărţi 
în limba românească: „Psaltirea”, „Cazania” şi „îndreptarea Legii”; 

- Mitropolia a fost restaurată de Teodosie al Ungrovlahiei, el fiind cel care a 
adăugat acel pridvor în stil brâncovenesc. 

în timpul lui Constantin Brâncoveanu, mitropolitul Antim Ivireanul a reînfiinţat 
vechea tipografie domnească, dar după martiriul Brâncovenilor reşedinţa 
mitropolitană s-a mutat de la Târgovişte. Mitropolia din Târgovişte a fost restaurată de 
către arhitectul francez Lecomte du Nouy, iar actuala catedrală a Mitropoliei a fost 
sfinţită în 1933, ea funcţionând de atunci ca biserică de mir. 

Patriarhul Iustinian Marina a prezentat istoria Mitropoliei din Târgovişte 
arătând că a fost clădită între 1518-1520 de către Neagoe Basarab şi că a fost zugrăvită 
de către Radu Paisie în 1537. Preafericitul Iustinian a enumerat mitropoliţii care au 

păstorit, din Târgovişte, Mitropolia Ungrovlahiei şi anume: Macarie (1513-1521) - 
primul mitropolit care a slujit la sfinţirea acestei catedrale, între 1508-1512, în 
tiparniţa înfiinţată la Mănăstirea Dealu, Macarie a imprimat primele cărţi din ţara 
noastră; mitropolitul Varlaam (1535-1544) - este ierarhul sub care a avut loc 
zugrăvirea Mitropoliei din Târgovişte; mitropolitul Anania (1545-1558) şi mitropolitul 
Serafim (1576-1586) ambii au fost sprijinitori ai lui Coresi; mitropolitul Eftimie 
(1594-1603) a fost un sfetnic apropiat a lui Mihai Viteazul; mitropolitul Luca (1603- 
1629) - pe vremea când era episcop la Buzău a fost trimis în numeroase misiuni 
diplomatice de către domnul Mihai Viteazul, mitropolitul Luca a fost în strânse relaţii 
cu mitropolitul Anastasie Crimca; mitropolitul Teofil (1636-1648); mitropolitul Ştefan 
(tl668) - îngropat în Catedrală; mitropolitul Teodosie (1T708); mitropolitul Antim 
Ivireanul (1T716) - aceştia patru din urmă sunt ierarhi cu o intensă activitate culturală. 

Patriarhul Iustinian afirmă despre catedrala din Târgovişte că, oficial, a încetat 
să mai fie reşedinţă mitropolitană în 1668, însă unii ierarhi au mai păstorit de aici 
Mitropolia Ungrovlahiei. Această stare a durat până în 1716. 

Niţescu, Constantin, pr. dr., „Mitropolia Târgovişte”, în: GBis XXII (1963), 

1-2, p. 71-100. 

Se realizează un istoric al Mitropoliei care a fost în Târgovişte timp de 151 de 
ani, făcându-se prezentarea mormintelor şi descrierea interiorului bisericii, 
informaţiile fiind însoţite de imagini. 

BISERICA DOMNEASCĂ DE LA CURTEA DE ARGEŞ 

***, „Note bibliografice Sacerdoţeanu Aurelian, «Mormântul de la Argeş şi 

zidirea Bisericii domneşti» în Buletinul Com .Mon. Ist. XXVIII, 1935, fasc. 84 şi 

extras Vălenii de Munte 1936, 12 p”, în: BORom LIV (1936) 11-12, p. 781-783. 

Recenzie. 

Sunt dezbătute două probleme importante. 

1. Data zidirii bisericii domneşti din Curtea de Argeş - o biserică anterioară lui 
Basarab I sau începută în vremea lui Basarab şi terminată în domnia lui Radu I ? 

2. Cine este personajul din „sarcofagul neprofanat”?- Radu Negru, Basarab 
Vodă, Vladislav Vodă sau Radu Vodă ? 

Sacerdoţeanu A. este de părere că biserica domnească datează sigur din secolul 
al XlV-lea şi, ţinând seama de împrejurările istorice, el mărgineşte data zidirii bisericii 
domneşti între anii 1343-1369. 

Referitor la personajul din „sarcofagul neprofanat” argumentele istorice ar 
trimite către Vlaicu Vodă, deoarece sub el s-a terminat de zidit biserica. Tradiţia 
istorică indică însăn faptul că Vlaicu Vodă ar fi îngropat la Mănăstirea Tismana. 
Mormântul nu este al lui Radu Vodă, ci este posibil să aparţină unui antecesor al lui 
Basarab. Aurelian Sacerdoţeanu emite şi ipoteza că vechea biserică, cea care a 
precedat-o pe cea actuală, ar fi dispărut în timpul luptelor dintre Basarab şi Carol 
Robert 1330. 

CATEDRALA EPISCOPIEI BUZĂULUI 


G., „Pisania bisericii Catedrale a Sfintei Episcopii de Buzău”, în: BORom 
XXXIX (1915-1916), 7, p. 759. 

Este redată pisania din care aflăm că biserica a fost zidită la 1649 de Matei 
Basarab şi de-a lungul timpului a fost de mai multe ori reparată. 

Scriban, arhim., „Bibliografie. Pr. Constantin P. Burducea, „Biserica 
Episcopală din Buzău”, Bucureşti, 1931, 100 p”, în: BORom XLIX (1931), 12, 
p. 863. Recenzie. 

Cartea are 100 de pagini. 

Geţia, Gheorghe, prof., „Episcopia Buzăului”, în: MitrBan XXIII (1973), 7-9, 
p. 586-590. 

Materialul aduce informaţii despre ctitoria lui Radu cel Mare, biserică cu 
hramul Adormirea Maicii Domnului, fiind consemnate şi reparaţiile făcute în 1938. în 
1787 existau două paraclise dar la 1819 cel vechi nu mai era consemnat. Sunt aduse 
informaţii despre Palatul Domnesc, Seminar, clădirea acestuia fiind zidită în 1838, 
despre clopotniţă, chilii, tipografie, muzeu şi bibliotecă. 

CATEDRALA DIN CORABIA 

T., „Sfinţirea bisericii catedrale din Corabia”, în: Cuvântul Adevărului VI 
(1907), 15, p. 122-124. 

Articolul prezintă sfinţirea bisericii catedrale din Corabia de către episcopul 
Râmnicului Noul Severin, D.D. Atanasie, reproducându-se cuvântul de învăţătură 
ţinut cu această ocazie. 


CATEDRALA DIN GALAŢI 

***, „Un palat episcopal şi o catedrala” în: Biserica şi Şcoala II (1891), 23, p. 375. 

Articolul informează că în Galaţi, primarul D. Robescu a hotărât ca Palatul 
Episcopal să se construiască pe strada Ştefan cel Mare, strada principală, fără să se 
construiască şi o Catedrală. Articolul susţine necesitatea unei Catedrale deoarece nu 
sunt biserici pe strada principală. 

***, „Bisericeşti” în: BORom XXIX (1905-1906), 5, p. 559, 

Sunt reproduse telegrama trimisă regelui Carol I de către P.S. Pimen al Dunării 
de Jos, cu prilejul începerii lucrărilor la catedrala din Galaţi şi răspunsul regelui la 
această telegramă. 

Scriban, arhim., „Ştiri. Catedrala din Galaţi în primejdie”, în: BORom XLVI 

(1928), 11, p. 1051-1052. 

Ziarul „Cuvântul” informează că biserica Catedrală din Galaţi se află în 
primejdie de a se dărâma. Clădirea a fost începută de episcopul Pimen al Dunării de 

Jos, care a ajuns mitropolit al Moldovei şi a fost terminată de către P.S. Nifon al 
Dunării de Jos. 


CATEDRALA DIN BRĂILA 

Scriban, arhim., Ştiri. „Catedrală primejduită a se dărâma”, în: BORom XLVI 

(J928), 1, p. 91. 

O telegramă trimisă din Brăila ziarului „Cuvântul” de la 1 ianuarie spune că la 
catapeteasma bisericii Sfântul Nicolae din Brăila s-a descoperit o crăpătură. Cu 
prilejul unei inspecţii mai amănunţite s-au găsit şi alte fisuri în pereţii bisericii. 
Concluzia a fost că, datorită temeliei şubrede, catedrala e în pericol de a se prăbuşi. 

CATEDRALA DIN CONSTANŢA 

Cazacu, N., preot, „Sfinţirea Catedralei din Constanţa”, în: BORom LXIX 

(1951), 1-2, p. 41-50. 

Autorul consemnează momentul sfinţirii Catedralei din Constanţa, cu hramul 
Sfinţilor Apostoli Petru şi Pavel, după aproape 10 ani de la dărâmarea ei din pricina 
bombardamentului. Sfinţirea a avut loc duminică, 14 ianuarie 1951 şi a fost săvârşită 
de către patriarhul Justinian, împreună cu P.S. Chesarie Păunescu al Dunării de Jos, 
înconjuraţi de un sobor de preoţi. Au participat la acest eveniment mii de credincioşi 
din Constanţa şi din alte localităţi. Catedrala a fost refăcută cu ajutorul dat de guvern 
şi de Patriarhie. Preafericitul Iustinian a fost însoţit de preotul deputat Alexandru 
Ionescu, inspector general bisericesc, preot Gheorghe Paşoi, consilier administrativ - 
economic, Ionescu Berechet, arhitect şef al Patriarhiei şi de secretarul preot N. 
Cazacu, alături de care a luat ultimele hotărâri în vederea organizării schitului de la 
Techerghiol şi a amenajării sanatoriului preoţesc. Articolul surprinde toate momentele 
specifice slujbei de sfinţire a interiorului şi exteriorului bisericii. După săvârşirea 
Sfintei Liturghii, a vorbit P.S. Chesarie care a făcut şi un scurt istoric al zidirii acestei 
biserici. A urmat cuvântarea rostită de patriarhul Justinian. 

CATEDRALA DIN TULCEA 

***, „Bibliografie. „Biserica Sfântul Nicolae, Catedrala oraşului Tulcea”, de 

Brutus Cotovu, extras din „Analele Dobrogei” an 7, 1926, Cernăuţi”, în: 

BORom XLIV (1926), 11, p. 688. 

Se face cunoscută existenţa unei broşuri de 14 pagini cu date sumare despre 
catedrala din oraşul Tulcea. 


VI. 2. MOLDOVA 

CATEDRALA MITROPOLITANĂ DIN IAŞI 

***, „Catedrala din Iaşi”, în: BORom V (1880-1881), 10, p. 706-709. 



Se prezintă un articol preluat din ziarul „Liberalul”, referitor la restaurarea 
Catedralei din Iaşi. Mitropolitul Veniamin a început lucrările de zidire ale acesteia în 
1833, însă, la scurt timp, operaţiunile au fost abandonate (în 1841). Arhitectul care a 
proiectat catedrala a făcut o eroare de calcul, care a dus la surparea bolţii şi la crăparea 
zidurilor. La 15 aprilie 1881, mitropolitul Moldovei, Iosif Naniescu, a mers la 
catedrala aflată în paragină şi a binecuvântat începerea lucrărilor de restaurare, prilej 
cu care a rostit şi un discurs, care este redat în articol. Se reproduce apoi atât telegrama 
mitropolitul Iosif către regele Carol I, prin care îl informează pe rege despre începerea 
lucrărilor de restaurare, cât şi răspunsul Majestăţii Sale. 

Iosif, mitropolitul Moldovei, „Catedrala mitropolitană din Iaşi. Notiţă 

istorică”, în: BORom VI (1881-1882), 8, p. 473. 

Biserica a fost începută în 1833 de mitropolitul Veniamin Costache. La 1839 s- 
au terminat de zidit pereţii şi acoperişul, împreună cu cele patru turnuri, după cum 
atestă inscripţia de pe acoperământul turnului din partea dreaptă, însă biserica nu a fost 
terminată. Se afla în reparaţie la 1881, urmând a fi refăcute turnurile. Inscripţia mai sus 
menţionată a fost eliminată odată cu reluarea lucrărilor. 

***, „Restaurarea măreţei catedrale a Sf. Mitropolii a Moldovei”, în: Revista 

Teologică II (1885), 44, p. 375-376. 

Articolul este o copie de pe adresa comisiei care a răspuns de restaurarea Sf. 
Mitropolii din Iaşi, din 11 noiembrie 1884, către Ministru Cultelor şi prin care se 
raportează starea lucrărilor. 

***, „Restaurarea măreţei catedrale a Sf. Mitropolii a Moldovei”, în: Revista 

Teologică II (1885), 47, p. 382-384. 

Articolul continuă prezentarea copiei de pe adresa comisiei care a răspuns de 
restaurarea Sf. Mitropolii din Iaşi, din 11 noiembrie 1884. 

***, „Sfinţirea Mitropoliei Moldovei”, în: BORom XI (1887-1888), 2, p. 107- 

125. 

în zilele de 22-23 aprilie 1887 a avut loc sfinţirea Mitropoliei Moldovei. 
Biserica a fost începută de mitropolitul Veniamin Costache în 1833, dar în 1839, 
datorită unei erori a arhitectului, bolta bisericii s-a surpat. Biserica a rămas în stare de 
paragină timp de aproape o jumătate de secol. în 1880, sub păstorirea mitropolitului 
Iosif Naniescu şi sub oblăduirea regelui Carol I, cel care a şi contribuit financiar la 
ctitorire, s-a reluat lucrul la biserică. După aproape opt ani, aceasta a fost terminată şi 
sfinţită în ziua de 23 aprilie 1887. în articol sunt prezentate, pe lângă istoricul redat 
mai sus, desfăşurarea ceremoniei şi discursul regelui Carol I al României, discursul lui 
D. Sturza ministrul Cultelor şi Instrucţiunii Publice şi discursul ajutorului de primar 
Ornescu. 

Erbiceanu, Gh., „Reflexiuni religioase cu ocazia restaurării şi sfinţirii Sfintei 

Mitropolii din Moldova”, în: BORom XI (1887-1888), 2, p. 164-182. ’ 

Referitor la catedrala din Iaşi, sunt redate cele două inscripţii: una din partea 
stângă a uşii bisericii unde se aminteşte despre începerea lucrărilor la clădirea bisericii 
şi inscripţia din partea dreaptă a uşii, unde se aminteşte despre restaurarea şi 
terminarea lăcaşului de cult. Mitropolitul Iosif Naniescu a mutat osemintele 
răposatului mitropolit al Moldovei, Veniamin Costache, de la Mănăstirea Slatina şi le- 
a pus în cripta aflată în interiorul catedralei. Este publicată inscripţia de pe mormântul 
lui Veniamin. în final se aminteşte despre cele două hramuri ale catedralei - Sfântul 
Gheorghe şi întâmpinarea Domnului. 

Naniescu, Iosif, mitropolitul Moldovei, „Cuvântul făcut de Î.P.S. Mitropolit al 
Moldovei şi Sucevei şi Exarh al Plaiurilor D.D. Iosif Naniescu cu ocazia 
sfinţirii bisericii celei mari, Catedrala Mitropoliei din Iaşi. Sfinţirea s-a făcut în 
prezenţa Regelui României Carol I şi a Doamnei Elisabeta, de Î.P.S. Mitropolit 
Iosif Naniescu în ziua de 23 aprilie 1887”, în: BORom XI (1887-1888), 3, p. 
203-216. 

în discursul său, mitropolitul Iosif Naniescu aminteşte despre faptele 
mitropolitului Veniamin Costache: înfiinţarea Seminarului din Mănăstirea Socola în 
1804, traducerea şi tipărirea mai multor cărţi, fondarea noii catedrale mitropolitane din 
Iaşi. Din discursul Î.P.S. Sale aflăm că, la 1887, Mănăstirea Cozia era penitenciar. 
Î.P.S. Sa enumeră diferite monumente clădite de Ştefan cel Mare, printre care se află şi 
biserica cu hramul Naşterea Sfântului Ioan Botezătorul din Iaşi, care a fost refăcută 
între 1682-1695 de doamna Anastasia, soţia lui Duca Vodă şi care a primit un nou 
hram, întâmpinarea Domnului. Pe acel loc, în 1833 mitropolitul Veniamin, a început a 
zidi noua catedrală. 

Naniescu, Iosif, Mitropolitul Moldovei, „Cuvântul făcut de Î.P.S. Mitropolit al 
Moldovei şi Sucevei şi Exarh al Plaiurilor D.D. Iosif Naniescu cu ocazia 
sfinţirii bisericii celei mari, Catedrala Mitropoliei din Iaşi. Sfinţirea s-a făcut în 
prezenţa Regelui României Carol I şi a Doamnei Elisabeta, de Î.P.S. Mitropolit 
Iosif Naniescu în ziua de 23 aprilie 1887.- Continuare”, în: BORom XI (1887- 
1888), 4 p. 319-331. 

Mitropolitul Iosif aminteşte despre cei care au contribuit şi au ajutat la 
restaurarea catedralei Mitropoliei Moldovei, ce a avut loc între anii 1880-1887. Iosif 
Naniescu aminteşte şi despre cei care au început restaurarea monumentelor noastre 
istorice şi anume: Alexandru Ghica, Constantin Brâncoveanu, mitropolitul Grigorie al 
Ungrovlahiei, episcopii Calinic Cernicanul, Neofit al Râmnicului, Chesarie al 
Buzăului, Ilarion al Argeşului ş.a. 

***, „însemnări mărunte. Ceasul Mitropoliei din Iaşi”, în: BORom XLI (1922- 
1923), 6, p. 479. 

De doi ani ceasul Mitropoliei din Iaşi nu mai funcţiona. Domnul C. Pancu a 
dăruit suma de 19.000 lei pentru repararea acestui ceas. Ceasul Mitropoliei din Iaşi a 
fost comandat la Geneva în 1881 de mitropolitul Moldovei, Iosif Naniescu. 

Scriban, arhim., „Ştiri. Catedrala Mitropoliei Moldovei lăcaş de odihnă al 
vechilor voievozi”, în: BORom XLVI (1928), 1, p. 91. 

Ştiri apărute în presă referitoare la mutarea osemintelor lui Al. I. Cuza de la 
Ruginoasa în catedrala mitropolitană din Iaşi. 

Vasilache, Vasile, ierom., „Catedrala Sfintei Mitropolii în veşmânt nou”, în: 
MitrMold XIII (1938), 10, p. 357-361. 

Articolul prezintă noua imagine a catedralei Sfintei Mitropolii, fiind menţionat 
numele înaltpreasfinţitului Nicodim, mitropolit al Moldovei, ca principal restaurator al 
acestui edificiu. Sunt prezentate cheltuielile făcute de donatori în acest sens. 

t Irineu, mitropolitul Moldovei şi Sucevei, „Organizarea Obştei Catedralei şi 
numirea noului Eclesiarh Mare”, în: MitrMold XXII (1946), 3-4, p. 17-19. 

Articolul prezintă decizia prin care se hotăreşte organizarea obştei Catedralei 
din Iaşi, iar preacuviosul arhimandrit Teoctist Arăpaş este numit mare eclesiarh, fiind 
menţionate, totodată, şi atribuţiile pe care le va avea în noua funcţie. 

Ungureanu, Gheorghe, „Mitropolitul Veniamin Costache, ctitorul bisericii 
catedrale a Mitropoliei Moldovei”, în: MitrMold XXII (1946), 10-12, p. 23-29. 

Acest articol prezintă primele etape ale construirii bisericii catedrale a 
Mitropoliei Moldovei şi implicarea mitropolitului Veniamin Costachi în aceste 
evenimente. Aflăm că Ioan Sandu Sturza a oferit materiale în valoare de 80.000 de lei, 
în condiţiile în care cheltuielile totale s-au ridicat până la 450.000 de lei. Lucrările au 
fost începute abia pe 24 iulie 1833, în iulie 1837 zidurile fiind gata. 

Catapeteasma catedralei a fost lucrată la Odessa. Rolul mitropolitului Veniamin 
în această construcţie s-a încheiat în 1842, când şi-a dat demisia şi s-a retras la 
Mănăstirea Slatina. Se amintesc bisericile, mănăstirile şi schiturile ctitorite şi 
rectitorite de mitropolit. 

Vrănescu, Th., „Câteva însemnări istorice asupra Mitropoliei Moldovei şi 
Sucevei şi asupra Catedralei Mitropolitane”, în: MitrMold XXX (1954), 11, p. 
58-62. 

Biserica Mirăuţi a fost sediul Mitropoliei de la Suceava, în 1522 mutându-se în 
biserica Sfântul Gheorghe, primul mitropolit fiind Iosif. Datele istoriei consemnează 
faptul că, pe la anul 1564, cu siguranţă în timpul celei de a doua domnii a lui 
Alexandru Lăpuşneanul, scaunul mitropolitan a fost mutat la Iaşi. Aici, sediul a fost 
prima dată la Biserica Albă, lăcaş ce avea hramul la data de 24 iunie, edificiu ce se 
afla pe locul actualei mitropolii. 

Anastasia, soţia lui Ioan Duca, hotărăşte să zidească în locul „Bisericii Albe” o 
nouă Mitropolie. Actuala catedrală a fost începută de mitropolitul Veniamin Costachi 
în 1833. Cu trei ani înainte, din iniţiativa mitropolitului Iosif Naniescu începe 
restaurarea catedralei, pictura fiind realizată de Gheorghe Tătărăscu. Aceste acţiuni 
sunt finalizate în 1887. 

Porcescu, Scarlat, pr., „catedrala mitropolitană din Iaşi”, în: MitrMold XL 
(1964), 7-8, p. 365-381. 

Acest articol prezintă catedrala mitropolitană din Iaşi, cu detalii de arhitectură. 

Hadârcă, D., pr., Porcescu, Scarlat, pr., „Reşedinţa mitropolitană în peisajul 
urbanistic al Iaşiului”, în: MitrMold XL (1964), 7-8, p. 382-397. 

Mutarea Mitropoliei de la Suceava la Iaşi a ridicat necesitatea construirii unei 
Catedrale mitropolitane şi problema integrării acesteia în peisajul urbanistic al 
Iaşiului. Articolul oferă imagini cu administraţia arhiepiscopală ieşeană şi informaţii 
despre atelierul de lumânări, despre protoierie şi căminul de călugăriţe, precum şi 
despre căminul preoţesc. 

Carmazin-Cacovschi, V., „Catedrala mitropolitană din Iaşi, ctitoria 
mitropolitului Veniamin Costachi”, în: MitrMold XLIII (1967), 1-2, p. 134-142. 

Catedrala mitropolitană din Iaşi a fost ridicată între anii 1835-1887, pe locul 
unde înainte a fost „Biserica Stretenia”, iar alături a fost biserica Sfântul Gheorghe. 
într-un hrisov din 8 august 1826 găsim lucrările de proiectare. Autorul oferă o 
descriere amănunţită a arhitecturii, împreună cu planurile catedralei şi cu date despre 
arhitecţii ei, despre pictura realizată la acel moment de Gheorghe M. Tătărescu şi 
despre vitralii. 

Isai, Daniel, pr., „Catedrala mitropolitană din Iaşi. Sanctuarul Sfintei Cuvioase 
Parascheva”, în: 7YXVII (2007), 7-12, p. 358-385. 

Istoricul Catedralei mitropolitane din Iaşi debutează cu perioada mitropolitului 
Veniamin Costache, căruia autorul îi subliniază importanţa ca întemeietor de şcoală şi 
tipografie. Toate demersurile necesare construirii Catedralei, planul arhitectural şi 
cheltuielile făcute sunt prezentate în amănunt. Aflăm că, spre finalul construcţiei, a 
fost contactat pictorul italian Schiavoni pentru zugrăvirea catapetesmei, dar pentru că 
lucrările au fost întrerupte şi munca acestuia a rămas neterminată, icoanele pe care le-a 
pictat rămânând în custodia bisericii Toma Cosma din Iaşi. Este prezentat istoricul 
Catedralei şi în timpul mitropolitului Iosif Naniescu, timp în care lucrarea a fost 
finalizată, catedrala fiind sfinţită la 23 aprilie 1887. Este redată cuvântarea rostită de 
rege cu ocazia sfinţirii. Mai sunt prezentate informaţii despre inscripţiile Catedralei, 
precum şi despre aducerea moaştelor Sfintei Parascheva. în final, autorul face câteva 
referiri şi la lucrările desfăşurate în secolul al XlX-lea. 

Beguni, Mirela, drd., „Veniamin Costachi şi fondarea Catedralei mitropolitane 
din Iaşi”, în: 7VXVII (2007), 7-12, p. 386-410. 

Lucrările de construcţie s-au desfăşurat atât în perioada lui Veniamin Costache, 
până în 1841, cât şi sub păstorirea lui Iosif Naniescu. Deşi ambele intervale sunt 
acoperite de studiul autoarei, finalul articolului insistă pe aşezarea osemintelor 
primului ctitor, Veniamin, în Catedrală, la 30 decembrie 1886, prezentând ceremonia 
funerară şi portretul său. Articolul este completat de o bibliografie consistentă. 

MITROPOLIA VECHE - SF. GHEORGHE DIN IAŞI 

***, „Chestiuni variate”, în: BORom XXXII (1908-1909), 3, p. 288-289. 

La 20 februarie 1786, mitropolitul Gavriil Calimah a trecut la cele veşnice şi a 
fost îngropat în biserica Sfântul Gheorghe, zidită de el, pe atunci sediu al Mitropoliei 
Moldovei, iar în locul său a fost ales episcopul Romanului, Leon, la 28 februarie 1786. 

Vornicescu, Nestor, „Biserica Sf. Gheorghe - Mitropolia Veche din Iaşi”, în: 

MitrMold XL (1964), 7-8, p. 398-408. 

Biserica Sfântul Gheorghe a fost sediul Vechii Mitropolii din Iaşi. Articolul 
cuprinde date despre ctitorii bisericii, despre planul arhitectural, detalii din interior, 
precum şi imagini cu biserica Sfinţii Teodori, cu o stampă din secolul al XVIII-lea a 
mitropolitului Gavriil Calimah. Prezentarea bisericii se încheie cu date despre 
construirea noii Catedrale mitropolitane. 

CATEDRALA EPISCOPALĂ A ROMANULUI 

Sozomen, „Opera de restaurare a Catedralei Episcopale a Romanului”, în: 

Cronica Romanului III (1926), 10, p. 756. 

Articolul conţine textul unei informări aduse P.S. Lucian Triteanu al Romanului 
despre restaurarea Catedralei Sfintei Episcopii. Sub starturile de pictură mai recentă s- 
a descoperit o frescă de o mare valoare. 

Testiban, Ioan, „Catedrala episcopală a Romanului”, în: MitrMold XXXV 

(1959), 11-12, p. 616-622. 

Catedrala episcopală a Romanului este ctitoria lui Petru Rareş, din timpul său 
păstrându-se doar pridvorul şi pronaosul. Făcându-i-se o prezentare din punct de 
vedere arhitectural, se ajunge la concluzia că acest sfânt lăcaş se distinge de alte 
biserici prin brâul ei din trei funii şi prin pictura în frescă. Sunt prezentate detalii 
iconografice. 


CATEDRALA EPISCOPALĂ A HUŞILOR 

*** „Cronica bisericească. Serbarea jubileului de 400 de ani al Catedralei din 

Huşi”, în: BORom XIX (1895-1896), 6, p. 333-337. 

în data de 29 iunie 1895 s-au împlinit 400 de ani de la întemeierea catedralei din 
Huşi. Construită în 1495 de Ştefan cel Mare, având hramul Sfinţii Apostoli Petru şi 
Pavel, această biserică a făcut parte din ansamblul curţii domneşti, după cum afirmă 
P.S. Melchisedec al Romanului, argumentând prin faptul că nu a fost înzestrată cu nici 
o danie. 

Catedrală episcopală a devenit când a avut loc înfiinţarea Episcopiei Huşilor. 
Precizare a P.S. Melchisedec Ştefănescu - cel dintâi episcop, Ioan, a păstorit în 
vremea lui Ieremia Movilă, uricul acestuia amintind de moşiile care au fost date 
Episcopiei Huşilor. Aşadar, Episcopia a fost înfiinţată la 1592, cu aproape 100 de ani 
mai târziu decât zidirea bisericii. 

***, „Scrisoare de mulţămire dată de Sofronie Miclescu, lui Neculai Graner 

Săpătoriul, în 1840 martie 14, cu prilejul facerii din nou a capatesmei Catedralei 

Episcopale”, în: Buletinul Episcopiei Huşilor I (1925), 10, p. 75. 

Scrisoarea este adresată d-lui Nicolae Graner Săpătoriul şi conţine mulţumiri 
atât pentru iscusinţă, cât şi pentru cinstea de care a dat dovadă în timpul reconstrucţiei. 
Articolul conţine semnătura episcopului de Huşi, care este datată 14 martie 1850. 

tlacov, „Inscripţia de deasupra uşii de la intrarea în Biserica Catedrală a 

Episcopiei Huşilor din 1495 Noembrie 30”, în: Buletinul Episcopiei Huşilor I 

(1925), 14, p. 106. 

Articolul conţine o fotografie a inscripţiei în care se spune că Ştefan cel Mare a 
zidit acea biserică în numele sfinţilor Petru şi Pavel, iar finalizarea a fost în al 38-lea 
an al domniei lui. 

Popescu, Anton, preot, „Restaurarea şi redeschiderea Bisericii Catedralei a Sf. 

Episcopii”, în: Cronica Huşilor II (1935), 12, p. 415-423. 

Ştefan cel Mare a ridicat sălaş domnesc în Huşi, pe locul unde astăzi stă palatul 
episcopal, punând să se înalţe în curtea palatului domnesc o biserică închinată Sf. 
Apostoli Petru şi Pavel. Articolul enumeră, ierarhii care au trecut pragul Sf. Episcopii 
a Huşilor: la 1658 - Dosoftei, 1683 - Mitrofan, Varlaam, Inochentie care a păstorit 30 
de ani, 1752-1782, cel care a zidit altă biserică, din temelii, Iacov Stamate, Veniamin 
Costache, Meletie episcopul, vlădica Sofronie Miclescu, toţi aceştia contribuind la 
refacerea şi întreţinerea bisericii episcopale. O contribuţie deosebită la îmbunătăţirea 
stării sfântului edificiu la avut-o şi P.S. Nifon, astfel încât, după 440 de ani de la 
terminarea acesteia de Ştefan Voievod, biserica Catedrală a Sfintei Episcopii de Huşi a 
fost redeschisă. 

Popescu, Anton, preot, „Restaurarea şi redeschiderea Bisericii Catedralei a Sf. 

Episcopii. Festivităţile”, în: Cronica Huşilor II (1935), 12, p. 423-427. 

Articolul surprinde evenimentele desfăşurate cu prilejul redeschiderii bisericii 
catedrale a Sf. Episcopii de Huşi, după 440 de ani de la ctitorirea acesteia de Ştefan cel 
Mare. De faţă la aceste festivităţi au fost diferite personalităţi: P.S. Nifon, deputaţi 
eparhiali, parlamentari, prefecţi. Sunt extrase câteva idei din cuvântarea episcopului 
locului, a d-lui Ministru M. Negură, a d-lui Prefect D. Enciu, a d-lui avocat Mihai 
Chiriţoiu şi al altora dintre cei prezenţi. 

V., N. P., pr., „Note bibliografice. „Anuarul Eparhiei Huşilor”, Huşi, 1935, p. 

114”, în: BORom LIV (1936), 1-2, p. 129. Recenzie. 

Anuarul cuprinde informaţii referitoare la Eparhia Huşilor şi un istoric al 
Catedralei din Huşi, ctitoria lui Ştefan cel Mare din 1495. Această biserică, cu hramul 
Sf. Petru şi Pavel, a devenit Catedrală Episcopală din anii 1595-1597, când Ieremia 
Movilă a înfiinţat Episcopia. Anuarul cuprinde şi o listă a arhiereilor care au păstorit 
aici între anii 1600-1933. 

SF. NICOLAE RĂDĂUŢI (MĂNĂSTIREA) 

G., I. M., „Note bibliografice. Zugrav Ion Prof., «Biserica Neamului din 
Rădăuţi», Cernăuţi (1938), 16 p. Editura Mitropoliei Bucovinei”, în: BORom 
LVII (1939), 1-2, p. 84. Recenzie. 

Se face o descriere a bisericii unde pe vremuri s-a adăpostit Episcopia 
Rădăuţilor. Din recenzie aflăm că „acum 60 de ani pictorul bucovinean Epaminonda 
Bucevski a îndreptat, după socoteala timpului său, frumoasa zugrăveală a bisericii 
acoperind şi pisaniile” şi că, printre cărţile aflate aici, se aminteşte de „Ceaslovul” 
tipărit la Episcopia Rădăuţilor în 1745 şi de un manuscris din 1783 tradus din limba 
rusă şi intitulat „Datoria preoţească”. 

Rezuş, Petru, pr. prof., „Biserica domnească din Rădăuţi”, în: MitrMold 
XXXIV (1958), 1-2, p. 70-75. 

Menţionând aspecte despre biserica domnească din Rădăuţi, autorul precizează 
faptul că aceasta a fost centru episcopal până în 1783, acelaşi an reprezentând 
momentul în care acest centru s-a desfiinţat. Studiul ştiinţific al stilului moldovenesc 
demonstrează că nu poate fi apărut înainte de veacul al XV-lea, aducându-se 
argumente în acest sens. Articolul face o scurtă descriere a evoluţiei stilului 
moldovenesc, accentuând pe elementele de descriere a bisericii, care, din punct de 
vedere arhitectural, este o biserică de construcţie romanică (autorul analizează 
amănunţit aceste aspecte). Cât timp a fost centru episcopal, s-au succedat în scaunul 
arhieresc 42 de vlădici de la Ioanichie (primul cunoscut) până la Dosoftei Herescu 
(1783). 

Puiu, Ioan, pr., „Biserica Sf. Nicolae din Rădăuţi”, în: MitrMold XXXV 
(1959), 7-8, p. 473-479. 

Biserica Sfântul Nicolae din Rădăuţi a fost catedrală episcopală. Se aduc 
informaţii despre acest lăcaş de cult, fiind făcută o comparaţie cu biserica Sfântul 
Nicolae Domnesc de la Curtea de Argeş. Sunt enumerate mormintele istorice din 
interiorul bisericii şi este prezentat şi planul clădirii. 

Brătulescu, Victor, prof., „Piatra de mormânt al lui Bogdan al II-lea, tatăl lui 
Ştefan cel Mare”, în: MitrMold XXXVII (1961), 3-4, p. 166-180. 

Informaţii despre pietrele de mormânt aflate în Mănăstirea Sfântul Nicolae din 
Rădăuţi, în special despre cea a lui Bogdan al II-lea. Este analizată şi pictura bisericii 
lui Bogdan I. 

Rezuş, Petru, pr. prof., „Biserica Domnească din Rădăuţi. Date noi cu privire 
la originea şi stilul ei”, în: BORom LXXXVII (1969), 3-4, p. 391- 398. 

Biserica Domnească din Rădăuţi a împlinit şase sute de ani de existenţă, fiind 
primul monument de piatră din Moldova. Ca stil, Biserica Domnească din Rădăuţi este 
de tip romano-gotic. Şantierul arheologic Cuhea, organizat de Muzeul Baia Mare în 
colaborare cu Institutul de Arheologie al R.S.R. a dat rezultate importante, care se 
răsfrâng şi asupra bisericii din Rădăuţi, prin descoperirea în comuna Cuhea a unor 

temelii şi a unei părţi din zidurile unui monument de piatră, peste care s-a înălţat noua 
biserică. Rămăşiţele bisericii de piatră de la Cuhea, vechea posesiune a domnului 
Bogdan cel Bătrân, ctitorul bisericii domneşti din Rădăuţi, arată o biserică din 
Maramureş care a adoptat stilul gotic. 

Documentele din secolul al XlV-lea infirmă tradiţia că Dragoş Voievod este fiul 
lui Bogdan. Expediţiile ungurilor împotriva tătarilor încep în 1343. Aceste expediţii 
erau conduse de către voievozii maramureşeni, care apărau trecătoarea Prislop spre 
Câmpia Panonică, supraveghind văile Sucevei, Bistriţei şi Ceremuşului. în 1343 
regele Ludovic I, încredinţează conducerea expediţiei lui Dragoş Voievod. Bogdan 
Voievod, care avusese la început relaţii amicale cu Ludovic I devine „infidel”, 
desprinzându-se de sub suveranitatea lui şi acţionând independent în noua ţară. în 
1365 posesiunile sale din Maramureş au fost confiscate de regele Ludovic şi date fiilor 
lui las Voievod, lui Bale şi fraţilor săi, care au fost înfrânţi şi izgoniţi din Moldova de 
Bogdan. 

Dragoş era fiul lui Giula. Bogdan este adevăratul întemeietor al noului stat. 
Biserica de la Cuhea, zidită de Bogdan Voievod înainte de a deveni „infidel” regelui 
ungur, este o replică a bisericii de la Câmpulung la Tisa datată în deceniul al II-lea al 
secolului al XlV-lea, iar meşterii erau originari din Cuhea, Sighet şi alte sate din 
împrejurimi. Aceşti meşteri au fost chemaţi de Bogdan din Maramureş, ca să-i 
zidească biserica - gropniţă din Rădăuţi. Anii săi de domnie au fost, după Cronicile 
putnene, în număr de patru, iar după Cronicile de la Bistriţa şi cea Moldo-rusă, de şase 
ani, deşi se pot fixa între 1349 şil369. 

Biserica Domnească a fost zidită în jurul anului 1360 în stil romanic. Planul o 
apropie de bisericile de piatră de la Cuhea şi Câmpulung la Tisa. Intervin şi deosebiri 
impuse de preoţii autohtoni ortodocşi dar şi de împrejurările istorice. Datorită 
invaziilor tătarilor, biserica trebuia să fie fortificată. Ea e masivă, aproape 
inexpugnabilă şi are chilii-ascunzători. împreună cu pridvorul adăugat de Alexandru 
Lăpuşneanul, biserica din Rădăuţi are o lungime de 39 m, o lăţime de 12,5 m, o 
înălţime de 12,13 m, iar zidurile au o grosime de 1,26 m. Pronaosul este împărţit în 
părţi egale de doi stâlpi care ţin bolta şi cele patru chilii la care se ajunge printr-o scară 
de piatră în spirală, aşezată pe partea dreaptă. Pronaosul este despărţit de naos printr- 
un perete de piatră. Uşa de la intrare în pronaos şi în naos au cadru gotic sculptat. în 
naos se află patru stâlpi, care împart naosul şi pronaosul în trei nave, cea din mijloc 
înaltă de 9,05 m, iar cele laterale, din cauza chiliilor, înale de 5,30 m. Un perete de zid 
separă altarul de naos. în altar mai sunt doi stâlpi, lipsiţi de pereţi. 

Se întâlnesc trei influenţe: cea romanică, cea gotică şi cea bizantină. Biserica e 
sprijinită de zece contraforţi şi are unsprezece ferestre în stil gotic fiind gropniţă a 
patru domnitori ai Moldovei: Bogdan- ctitorul (1349- 1369), Laţcu (1370- 1369), 
Roman (1392- 1394) şi Ştefan (1395- 1399), precum şi a rudelor lor: Bogdan, fiul lui 
Alexandru Voievod, Bogdan, fratele lui Alexandru Voievod, un mormânt necunoscut, 
iar în pronaos sunt mormintele Chiajnei Anastasia, fiica lui Laţcu Voievod, al doamnei 
Stana, mama lui Ştefăniţă Vodă şi al episcopului Ioanichie. 

Lângă biserică a existat o mănăstire până în 1781 şi, mai târziu, sediul unei 
Episcopii. Aceasta apare menţionată pentru prima dată, fără a fi numit titularul, în 
„privilia” lui Alexandru cel Bun din 6 iulie 1413. Ştefan cel Mare va delimita teritoriul 

Episcopiei de Rădăuţi în 15 martie 1490, întărind cele 50 de sate, scrise în „privilia” 
sa, dintre care schimbă şase sate, pe care le dă Mănăstirii Putna, ctitoria sa. Satele 
Rădăuţi şi Coţmani erau ale episcopiei. La sfinţirea Mănăstirii Putna nu apare amintită 
prezenţa ierarhului de Rădăuţi, cel dintâi episcop cunoscut fiind Ioanichie (1472-1504) 

Ştefan cel Mare numeşte Rădăuţi-ul, într-un hrisov al său din 30 august 1479, 
de şase ori „Mitropolie”, iar pe ierarhul de acolo „episcop”, iar în alt document, din 23 
august 1481, de cinci ori face acelaşi lucru. Pe piatra din altarul Bisericii Domneşti cu 
inscripţia lui Bogdan al III-lea, Rădăuţi-ul este numit „mitropolie” din nou de două 
ori. Bogdan Voievod a organizat şi Biserica noului stat, cu sediul la Rădăuţi la 
început, până s-a mutat la Suceava Mitropolia, iar la Rădăuţi a rămas numai episcopie, 
poate multă vreme vacantă, dar păstrându-şi titlul vechi. Autorul este circumspect în 
acceptarea necritică a înfiinţării Episcopiei de Rădăuţi abia în 1472. 

Gorovei, Ştefan S., „Taina mormântului domnesc de la Rădăuţi şi piatra de la 

Probota”, în: MitrMold XLV (1969), 5-6, p. 369-371. 

Mormântul domnesc de la Rădăuţi, care face subiectul acestor pagini, este al 
treilea de pe latura sudică a bisericii şi îi aparţine lui Petru I, fapt argumentat cu 
documente. Se arată că Ştefan I „cel Bătrân” - fiul lui Roman I - şi Roman I însuşi au 
fost înmormântaţi tot la reşedinţa episcopală şi domnească din Rădăuţi. Se 
demonstrează că şi Probota este ctitoria lui Ştefan I, ridicată între anii 1394-12 august 
1399 şi nu a lui Petru I. 

Gorovei, Ştefan S., „Observaţii privind ordinea mormintelor voievodale din 

Rădăuţi”, în: MitrMold XLVI (1970), 9-10, p. 576-577. 

în stânga naosului bisericii Sf. Nicolae din Rădăuţi sunt mormintele lui Ştefan I 
şi apoi al lui Roman şi nu invers, cum erau prezentate înainte. Succesiunea lespezilor 
este stabilită astfel cu acurateţe: a) Roman I (15. XII. 1479), b) Laţco (20.1.1480), c) 
Bogdan, fratele lui Alexandru (25.1.1480), d) Bogdan I (27.1.1480), e) Bogdan, fiul lui 
Alexandru (30.1.1480), apoi f) mormântul lui Ştefan I, fiul lui Bogdan I (20.V.1480). 

Moţoc, Ieronim, arhim. vicar eparhial, „Resfinţirea Catedralei Episcopale din 

Galaţi”, în: BORom LXXV (1957), 10, p. 902-908. 

în Eparhia Dunărea de Jos, duminică 7 iulie 1957, a avut loc resfinţirea 
Catedralei Episcopale din Galaţi, la care au participat membrii Sfântului Sinod: 
mitropoliţii Firmilian al Olteniei şi Vasile al Banatului, episcopii Antim al Buzăului, 
Teofil al Romanului, Valerian al Oradiei şi Teoctist Botoşăneanul, vicar patriarhal. Au 
mai fost prezenţi reprezentanţi ai Departamanetului Cultelor şi ai autorităţilor locale, 
protoieriei din eparhie, credincioşi şi alţi invitaţi ai P.S. Chesarie. 

Slujba sfinţirii a fost oficiată de un sobor de şapte arhierei şi un număr mare de 
preoţi şi diaconi. La 26 martie 1950, ca episcop al eparhiei Dunării de Jos este instalat 
P.S. Chesarie Păunescu, căruia patriarhul Justinian îi cere să înceapă restaurarea 
bisericii. Şapte ani au trecut până la finalizarea lucrărilor la cele două monumente. 
Articolul prezintă amănunte referitoare la slujba sfinţirii şi la cuvântările ţinute cu 
acest prilej. 

CATEDRALA SF. IO AN DIN VASLUI 


***, „Biserica Catedrală <Sf. Ioan> din Vaslui”, în: Buletinul Episcopiei 
Huşilor I (1925), 8, p. 61-64. 

Biserica de la Vaslui a fost construită de Ştefan cel Mare în 1475, conform 
afirmaţiilor cronicarului Grigore Ureche, după victoria de la Racova împotriva 
turcilor. Potrivit pisaniei păstrate în biserică, ea este însă zidită în 1490. Biserica are 
picturi şi o cupolă foarte mare. Frumuseţea bisericii a fost recunoscută şi în descrierea 
făcută de arhimandritul Paul de Alep din 1650 şi de către un preot rus, Ioan 
Luchianov, în urma unei vizite realizate între 1710-1712, constatându-se atât 
rezistenţa în timp cât şi originalitatea acestui edificiu. 

în 1820 biserica a necesitat unele reparaţii, făcute de Maria Costache-Ghica, dar 
în timpul acestora s-a şters numele domnului de pe piatra de deasupra uşii de la 
intrare! în 1867, episcopul Constantin Florescu mijloceşte la Primărie de a se lua 
măsuri pentru refacerea turnului bisericii, se reconstruieşte şi clopotniţa care trebuia să 
fie mai înaltă decât cea veche, dar neajungând banii, s-a mai redus din înălţime. 
Datorită cutremurului din 1886, în 1888 se hotărăşte o nouă reparaţie, fiind contactat 
inginerul arhitect Filip Xenopol. Biserica a fost considerată monument istoric şi a fost 
sfinţită în 1890. 


VI. 3 BASARABIA ŞI BUCOVINA 

REŞEDINŢA MITROPOLITANĂ DIN CERNĂUŢI 

***, Cronică, „Jubileul de 50 al bisericii noastre catedrale”, în: Candela XXXIII 

(1914), 7, p. 353. 

Este evocată celebrarea primului semicentenar de la sfinţirea Catedralei din 
Cernăuţi, la data de 6/19 iulie 1914. Arhimandritul Artemon Manastyrski a oficiat un 
Te-Deum cu acestă ocazie. Piatra fundamentală a fost pusă de episcopul Bucovinei, 
Eugeniu Hacman (1844), iar în timpul mitropolitului Dr. Silvestru Morariu, catedrala a 
fost restaurată (1892-1896). 

Reli, S., „Reşedinţa mitropolitană din Cernăuţi şi meşterul ei, arhitectul Iosif 

Hlavka”, în: Candela XLIII (1932), 1-12, p. 1-57. 

Articolul prezintă date referitoare la reşedinţa arhiepiscopului şi mitropolitului 
ortodox român al Bucovinei din Cernăuţi, făcând referire şi la meşterul acesteia, Iosif 
Hlavka. 

Se menţionează că, neexistând o reşedinţă pentru episcopii sau mitropoliţii 
români, s-a constuit, la ordinul guvernului din Viena, în 1783, o reşedinţă episcopală 
pentru arhiereul de atunci, Dosoftei Herescu. Fiind construită în grabă, aceasta devine 
nelocubilă în 1790 când o parte s-a prăbuşit, restul fiind dărâmat. De atunci episcopii 
erau siliţi să locuiască la diferite case particulare, cu chirie. 

Se prezintă pregătirile pentru construirea unei noi reşedinţe pentru episcopii 
Bucovinei şi anume: alegerea arhitectului în persoana ilustrului Iosif Hlavka (1860), 
elaborarea planurilor de construcţie, aprobarea acestora de minister şi de către împărat 

(1863), publicarea unui regulament de construcţie. Conform planului trebuiau 
construite trei clădiri reşedinţa episcopală propriu-zisă, Seminarul Teologic şi Palatul 
Clerical, în termen de şapte ani, cheltuielile fiind acoperite de Fondul religionar al 
Bucovinei. 

Lucrările pentru construcţia reşedinţei s-au inaugurat în 13 aprilie 1864, piatra 
fundamentală fiind aşezată de arhimandritul Teofil Bendelea. Conducătorul tehnic 
Iosif Hlavka a întâmpinat încă de la început dificultăţi din cauza lipsei lucrătorilor 
calificaţi, a pietrei de construcţie, însă trece peste acestea cu profesionalism. Aducând 
meşteri pricepuţi din Viena îi iniţiază pe lucrătorii bucovineni, formându-şi o echipă 
locală, iar în ceea ce priveşte materialul de construcţie, apelează la carierele din 
Cernăuţi, din Suceviţa şi din alte localităţi (Cincău, Tăuteni, Doroşăuţi). Furnizarea 
meterialelor de construcţie, precum şi lucrările de zidărie au fost predate prin licitaţie 
publică unui consorţiu compus din arhitecţii: Anton Fiala, Iosif Gregor şi negustorul 
Leibuca Barber. Au fost folosite pentru înfrumuseţarea monumentului: piatră de 
alabastru, marmoră şi mărgean, iar pereţii sunt pictaţi cu fresce de pictorii C. Swoboda 
şi Carol Iobst. 

în 1872, conducătorul tehnic artistic, Iosif Hlavka, se îmbolnăveşte, 
nemaiputând conduce lucrările, în locul său venind arhitectul Reinecke. în continuare 
sunt menţionate diferite acţiuni ale acestuia referitoare la construcţie. Palatul clerical a 
fost terminat în 1874, reşedinţa, în 1876, iar îngrădirea clădirilor, amenajarea parcului 
şi a grădinei au fost executate între anii 1876-1878. Ambele biserici au fost sfinţite de 
către mitropolitul Silvestru Morariu Andrievici în 1882: capela cu hramul Sf. Ioan 
Botezătorul şi biserica seminarială cu hramul Sf. Trei Ierarhi Vasile cel Mare, Grigorie 
Teologul şi Ioan Gură de Aur. 

Ultimul capitol se referă la viaţa arhitectului ceh Iosif Hlavka, meşterul 
Reşedinţei mitropolitane din Cernăuţi”. Născut în 15 februarie 1831, în localitatea 
Pretice din Bohemia, învaţă la liceul real din Klatov, la Şcoala Politehnică din Praga, 
la Academia de Arte plastice din Viena şi studiază arhitectura în Italia, Grecia, Franţa, 
Anglia şi Germania. Lucrează pentru arhitectul ceh Franz Sebek de la care primeşte 
diploma de maistru zidar (1860) şi pentru arhitectul Heinrich Ferstl (1885). A început 
a zidi edificii publice mari: biserica Lazariştilor, Viena (1860-1862), Opera Curţii 
Imperiale, Viena (1861-1869), Liceul Academic, Viena (1865-1866), Palatul 
Archiducelui Vilhem, Viena (1865-1867), Maternitatea, Praga (1862-1868), Reşedinţa 
episcopală din Cernăuţi (1863). Din cauza muncii neîntrerupte, se îmbolnăveşte la 
vârsta de 38 de ani. începând cu 1882, anul decesului soţiei sale, Hlavka donează o 
mare parte din averea sa, înfiinţând „Fundaţia universitară cehă Iosif şi Maria 
Hlavka”, „Fundaţia tehnică cehă a lui Iosif şi Maria Hlavka”, „Academia Cehă de 
ştiinţă, literatură şi artă” şi „Căminul studenţesc Iosif Hlavka” în Praga. La data de 11 
martie 1908, marele architect Iosif Hlavka s-a stins din viaţă la vârsta de 77 ani, lăsând 
prin testament toată averea sa pentru instituţiile şi fundaţiile de binefacere publice. 

CATEDRALA DIN BĂLŢI 

Busuioc, Laurenţiu, Ierodiacon, „Cronica Bisericească. Solemnitatea punerii 
pietrelor de temelie ale Catedralei, capelei şi reşedinţei episcopale din Bălţi”, în: 
BORom XLII (1924), 11, p. 687-690. 

Este redată desfăşurarea ceremoniei amintită în titlu şi cuvântarea rostită de P.S. 
Visarion al Hotinului cu această ocazie. Solemnitatea a avut loc în data de 28 
septembrie, în prezenţa principelui Carol şi a patriarhului Ierusalimului, Damian. 


VI. 4. TRANSILVANIA ŞI MARAMUREŞ 

CATEDRALA DIN SIBIU 

***, Cronică, „Luminatul în Biserică”, în: Candela XXII (1903), 9, p. 596. 

Consilierul dr. Miron E. Cristea, fiind trimis de căre Consistoriu arhidiecesan 
din Sibiu, să studieze pictura bisericilor din diferite părţi, a recomandat ca în catedrala 
greco-ortodoxă din Sibiu să se introducă lumina electrică pentru o mai bună 
conservare a picturii. 


CATEDRALA DIN CLUJ 

***, „însemnări mămnte. Noua catedrală”, în: BORom XLI (1922-1923), 6, p. 478. 

Se aduce la cunoştinţa cititorilor că în Cluj se va construi o nouă catedrală 
ortodoxă în centrul oraşului. 

***, „Cronica bisericească. O mare serbare a ortodoxiei noastre. Punerea pietrei de 
temelie a Catedralei Clujului”, în: BORom XLI (1922-1923), 13, p. 1001-1003. 

Punerea pietrei de temelie a catedralei Clujului a avut loc la 7 octombrie 1923. 
La acest eveniment au participat mai multe personalităţi printre care s-au numărat: 
Principele Carol, mitropolitul Pimen al Moldovei, mitropolitul Nicolae Bălan de la 
Sibiu, I.C. Brătianu, ş.a. în articol este prezentată desfăşurarea sărbătorii şi este redată 
cuvântarea rostită cu acest prilej de Î.P.S. Pimen. 

***, „Ştiri. începerea Catedralei Clujului”, în: BORom XLI (1922-1923), 12, p. 950. 

La 7 octombrie 1923 se va pune piatra de temelie a catedralei Clujului. P.S. 
Nicolae Ivan a hotărât ca hramul catedralei să fie sărbătoarea Adormirii Maicii 
Domnului. 

***, „Ştiri. Greşeala cu Catedrala din Cluj”, în: BORom XLI (1922-1923), 13, 

p. 1012. 

Din articol aflăm că ziarul „Libertatea” din Orăştie spune că s-a luat decizia 
greşită, de către Consistoriul din Cluj, ca lucrările la catedrala din acest oraş să fie 
făcute de evrei, care cer un preţ mai ridicat. 

Scriban, arhim., „Cronica bisericească. Apelul Societăţii ortodoxe pentru 

înzestrarea catedralei din Cluj”, în: BORom XLV (1927), 10, p. 623-624. 

Societatea Ortodoxă Naţională a Femeilor Române, filiala Cluj, prin apelul 
făcut de preşedinta acesteia, îi îndeamnă pe toţi românii creştini să contribuie cu bani 
sau cu lucruri de artă, perne, perdele, covoare, monede de aur etc., pentru înzestrarea 
Catedralei ortodoxe din Cluj. 

***, „Sfinţirea bisericii ortodoxe din Cluj”, în: BORom L (1932), 11, p. 748. 

întrucât zidirea catedralei ortodoxe din Cluj nu se mai termina, episcopul 
Nicolae a hotărât construirea unei biserici mai modeste. Aceasta a fost sfinţită 
în ziua de duminică, 6 noiembrie 1932, prilej cu care episcopul a afirmat că 
noua biserică a fost clădită prin jertfa femeilor române, care au răspuns cu 
dragoste pentru înzestrarea ei, nefiind nevoie de rugăminţi. 

CATEDRALA DIN TÂRGU-MUREŞ 

Ioanid, Costin, „Frescele din catedrala ortodoxă română din Târgu-Mureş, 

ultima operă a pictorului Nicolae Stoica”, în BORom CVII (1989), 11-12, p. 

170-173. 


CATEDRALA DIN ORADEA 

Scriban, arhim., „Ştiri. Sfinţirea clopotelor catedralei din Oradea Mare”, în: 

BORom XLIII (1925), 5, p. 319. 

Cu puţin înaintea Sfintelor Paşti a avut loc sfinţirea clopotelor catedralei. 

Scriban, arhim., „Ştiri. Noua catedrală episcopală”, în: BORom XLV (1927), 

2, p. 124. 

P.S. Roman Ciorogariu al Oradei Mari a făcut cerere Consiliului comunal al 
acelui oraş ca să aleagă un loc pentru viitoarea catedrală ortodoxă, întrucât cea din 
Piaţa Unirii e veche şi neîncăpătoare. Delegaţia permanentă a hotărât ca noua catedrală 
să se ridice pe un loc din parcul Ştefan cel Mare, în faţa Tribunalului Bihor. 

CATEDRALA DIN SF. GHEORGHE 

Mihăileanu, M., „La ridicarea unei Catedrale”, în: Păstorul Ortodox XX 

(1939), 2 şi 3, p. 354-356. 

Articolul prezintă un discurs al domnului Zigrea, fost ministrul al Cultelor, cu 
ocazia aşezării pietrei de temelie a catedralei ortodoxe din Sf. Gheorghe. 

VI. 5. BANAT 


CATEDRALA DIN TIMIŞOARA 

Surlaşiu, Liviu, pr., „Catedrala din Timişoara”, în: MitrBan VIII (1958), 7-9, 

p. 220- 230. 

Lucrările pentru construirea catedralei din Timişoara au fost începute în 1936, 
respectându-se planul arhitectului Ion D. Traianescu. Se descriu lucrările făcute între 
1936-1943, vorbindu-se despre implicarea înaltpreasfinţitului Vasile în buna 
desfăşurare a lucrărilor de ridicare a acestui sfânt lăcaş. 

Arădeanul, Eugen, „Catedrala Mitropoliei Banatului cu precuvântare de 

Nicolae, Mitropolitul Banatului”, în: MitrBan XXX (1980), 1-3, p. 206-208. 

Istoricul catedralei Mitropoliei Banatului, cu informaţii despre arhitectura, 
pictura, sculptura de aici, fiind consemnată data de 6 octombrie 1946, dată când s-a 
realizat târnosirea lăcaşului de către patriarhul Nicodim. 

Bona, Petru, conf. univ. dr., „Catedrala mitropolitană simbol al ortodoxiei 

Banatului”, în: AltBan VII (1996), 10-12, p. 71-75. 

Mănunchi de informaţii ce redau aspecte legate de locul, planul construcţiei, 
arhitectura, pictura şi sculptura Catedralei Mitropolitane a Banatului. Construcţia are 
treisprezece turnuri şi şapte clopote, fiind pictată de Anastasie Demian. 

CATEDRALA DIN ARAD 

Liţiu, Gheorghe, prof. dr., „începuturile Catedralei din Arad”, în: MitrBan 

XVII (1968), 1-3, p. 85-94. 

Informaţiile din articolul de mai sus se referă la istoricul zidirii catedralei din 
Arad. Episcopia din Arad a fost înfiinţată în 1704. Articolul consemnează exact locul 
unde este rezidită, în 1814, vechea catedrală din Arad. în 1857 se expropiază terenul 
pe care era construită aceasta şi se demolează biserica, iar la 7 noiembrie 1856 începe 
deja colecta pentru zidirea unei noii catedrale. în 1870, la 28 februarie, episcopul 
Procopie Ivacicovici face o dare de seamă în legătură cu acest edificiu. 

Ştefănescu, I. D., prof., „Paraclisul reşedinţei episcopale din Arad”, în: 

MitrBan XIX (1969), 10-12, p. 712-719. 

Paraclisul reşedinţei episcopale din Arad a fost zidit din temelie în 1879 din 
iniţiativa episcopului Ioan Meţianu, lăcaşul fiind supus unor lucrări de reparaţii în 
perioada 1962-1966, făcute din iniţiativa episcopului Teoctist. El este menţionat ca şi 
ctitor al unui alt paraclis început în 1964, zugrăvit în 1965 de pictorul Gh. Vânătoru 
din Bucureşti. Articolul cuprinde informaţii despre pictură. 

Medeleanu, Horia. „Catedrala Aradului în veacul al XVIII-lea”, în: MitrBan 

XXXIII (1983), 7-8, p. 446-459. 

în 1706, când episcopul Isaia Diacovici se instalase la Arad, înalţă biserica 
românilor de aici la rangul de catedrală. Studiul menţionează că arhiereul Vichentie 
Ioanovici (1727-1731) o găseşte „crăpată şi neterminată”, acesta introducând diferite 
măsuri organizatorice: introduce protocolul de venituri şi cheltuieli ţinute de epitropi, 
introduce registrele de botezaţi şi morţi începând cu anul 1730. Articolul conţine o 
imagine cu catedrala între anii 1791-1860. în timp, se fac trei inventare ale catedralei, 
ultimul oferindu-ne informaţii preţioase despre catedrala reconstruită în 1791. în 
anexă se prezintă inventarul realizat de Vichentie Ioanovici (1729). 

CATEDRALA DIN CARANSEBEŞ 

Videa, Virginia, pictor restaurator, „Restaurarea picturii de la biserica 
catedrală din Caransebeş”, în: MitrBan XXXV (1985), 7-8, p. 453.467. 

Biserica catedralei din Caransebeş este menţionată documentar abia în 1738, 
târnosirea fiind realizată în 1759 de către episcopul Ioan Georgevici al Caransebeşului, 
Vărşeţului şi Lugojului (1749-1769). Sfântul lăcaş a fost restaurat şi târnosit din nou în 
1796 de episcopul Iosif Ioanovici de Sacabent al Vârşeţului şi Caransebeşului. S-au 
realizat alte lucrări de restaurare în anii 1927 şi 1955. 

ABREVIERI 


BORom - Revista Biserica Ortodoxă Română. 

MitrMold / TV - Revista Mitropolia Moldovei şi Sucevei / Teologie şi Viaţă. 

MitrArd / RTeol - Revista Mitropolia Ardealului /Revista Teologică. 
MitrOlt - Revista Mitropolia Olteniei. 

MitrBan / AltBan - Revista Mitropolia Banatului /Altarul Banatului. 

GBis - Revista Glasul Bisericii. 

StTeol - Revista Studii Teologice. 

Ort - Revista Ortodoxia. 

CĂPRIANA (MĂNĂSTIREA) 

CERNĂUŢI (MĂNĂSTIREA) 

DOBRUŞA (MĂNĂSTIREA) 

FÂNTÂNA DOAMNEI (SCHITUL) 

GÂRBOVĂŢ SAU HÂRBOVĂŢ (MĂNĂSTIREA) 

ISMAIL (MĂNĂSTIREA) 

JAPCA (MĂNĂSTIREA) 

NOUL NEAMŢ (MĂNĂSTIREA) 

RĂCIULA (MĂNĂSTIREA) 

SURUCENI (MĂNĂSTIREA) 

TABĂRA (MĂNĂSTIREA) 

VEVERIŢA-CORNEŞTI (SCHITUL) 

V. 4. MONOGRAFII, STUDII ŞI ARTICOLE DESPRE MĂNĂSTIRILE ŞI SCHITURILE 

DIN TRANSILVANIA ŞI MARAMUREŞ 628 

AFTEIA SAU CIORA (SCHITUL LUI SOFRONIE DE LA) 

BLAJ - SF. TREIME (MĂNĂSTIREA) 

BRÂNCOVEANU SAU SÂMBĂTA DE SUS (MĂNĂSTIREA) 

BUCIUMI FĂGĂRAŞ (MĂNĂSTIREA) 

CHEILE TURZII (MĂNĂSTIREA) 

BISERICA DIN DEAL - CLUJ 

SF. ELISAVETA DIN CLUJ (MĂNĂSTIREA) 

FELEAC (MĂNĂSTIREA) 

GEOAGIU (MĂNĂSTIREA) 

HODOC (MĂNĂSTIREA) 

IZBUC-BIHOR (MĂNĂSTIREA) 

MOISEI (MĂNĂSTIREA) 

MORLACA (MĂNĂSTIREA) 

MRACONIA (MĂNĂSTIREA) 

PERI (MĂNĂSTIREA) 

PETRID (MĂNĂSTIREA) 

PORCEŞTI (MĂNĂSTIREA) 

PRISLOP SAU SILVAŞUL (MĂNĂSTIREA) 

RĂŞINARI (SCHITUL) 

RÂMEŢ (MĂNĂSTIREA) 

ROHIA - SF. ANA (MĂNĂSTIREA) 

SĂCELE SĂCĂDATE (MĂNĂSTIREA) 

SIBIEL (MĂNĂSTIREA) 

TOPLIŢA ROMÂNĂ (MĂNĂSTIREA) 

TRESTIOARA (MĂNĂSTIREA) 

VAD (MĂNĂSTIREA) 

V. 5. MONOGRAFII, STUDII ŞI ARTICOLE DESPRE MĂNĂSTIRILE ŞI SCHITURILE 

DIN BANAT 640 

BEZDIN (MĂNĂSTIREA) 

CEBZA (MĂNĂSTIREA) 

GAI-ARAD (MĂNĂSTIREA) 

HODOŞ-BODROG (MĂNĂSTIREA) 

MĂNĂSTIREA MUREŞ ANEI SAU SF. IOAN BOTEZĂTORUL - CENAD 

PARTOŞ (MĂNĂSTIREA) 

SĂRACA SAU ŞEMLIUG (MĂNĂSTIREA) 

VALEA GADINOVEI (MĂNĂSTIREA) 

VASIOVA (MĂNĂSTIREA) 

VOILOVIŢA (MĂNĂSTIREA) DIN BANATUL SÂRBESC 

VI. MONOGRAFII, STUDII ŞI ARTICOLE DESPRE CATEDRALE EPISCOPALE ŞI 


MITROPOLITANE 646 

VI. 1. MUNTENIA, OLTENIA ŞI DOBROGEA 646 


VECHEA ŞI NOUA CATEDRALĂ PATRIARHALĂ 

CATEDRALA MITROPOLIEI DIN TÂRGOVIŞTEI 

BISERICA DOMNEASCĂ DE LA CURTEA DE ARGEŞ 

CATEDRALA EPISCOPIEI BUZĂULUI 

CATEDRALA DIN CORABIA 

CATEDRALA DIN GALAŢI 

CATEDRALA DIN BRĂILA 

CATEDRALA DIN CONSTANŢA 

CATEDRALA DIN TULCEA ...’ 

VI. 2. MOLDOVA 654 

CATEDRALA MITROPOLITANĂ DIN IAŞI 

MITROPOLIA VECHE - SF. GHEORGHE DIN IAŞI 

CATEDRALA EPISCOPALĂ A ROMANULUI 

CATEDRALA EPISCOPALĂ A HUŞILOR 

SF. NICOLAE RĂDĂUŢI (MĂNĂSTIREA) 

CATEDRALA SF. IOAN DIN VASLUI 

VI. 3 BASARABIA ŞI BUCOVINA 664 

REŞEDINŢA MITROPOLITANĂ DIN CERNĂUŢI 

CATEDRALA DIN BĂLŢI .’ 

VI. 4. TRANSILVANIA ŞI MARAMUREŞ 666 

CATEDRALA DIN SIBIU 

CATEDRALA DIN CLUJ 

CATEDRALA DIN TÂRGU-MUREŞ 

CATEDRALA DIN ORADEA 

CATEDRALA DIN SF. GHEORGHE. 


VI. 5. BANAT 668 

CATEDRALA DIN TIMIŞOARA 

CATEDRALA DIN ARAD 

CATEDRALA DIN CARANSEBEŞ 

ABREVIERI 670 

CUPRINS 671 

